
remotum,  nihilque  in  eo  censura  dignum  contineri,  immo  et 
doctrinas  quae  in  scholis  catholicis  maiori  suffragio  tenentur 
fideliter  dilucideque  proponi,  Nos  libenter  permittimus  ut  opus 

N.°  U06/m  Eccl. 


•j*  Eugenius  Carolus 


EPISCOPUS. 


AUCTOR  SIBI  VINDICAT  JUS  PROPRIETATIS. 


Discipulis. 


Quo  consilio  impulsus,  quasque  rationes  secutus  hoc  Com¬ 
pendium  concinnaverim,  paucis  proponere  necessarium  prorsus 
existimo. 

Ac  primum  id  unum  mihi  fuit  in  animo,  vobis,  qui  in  Theo- 
logiam  dogmaticam  specialem  addiscendam  incumbitis,  auxilio 
venire.  Cum  enim  studia  theologica  ea  in  nostro  imperio  regan- 
tur  lege,  —  de  qua  non  est  cur  conqueramur  cum  earn  immutare 
in  nostra  non  sit  potestate,  —  ut,  tradita  primo  anno  scholastico 
ea  Dogmaticae  parte,  quae  in  demonstranda  religionis  christia- 
nae  et  catholicae  Ecclesiae  veritate  versatur,  quamque  Theolo- 
giam  fundamentalem  seu  generalem  vocant,  unius  secundi  cur- 
sus  spatio  universa  theologia  clogmatica  specialis,  quae  est  no¬ 
stra  provincia,  absolvi  debeat;  unusquisque  facile  intelliget  ejus- 
modi  opus  esse  textu,  qui  cum  modum  non  excedat  summarii,  ita 
tamen  sit  comparatus,  ut  omnia  in  hac  re  theologiae  candidate 
scitu  necessaria  complectatur.  His  numeris  absolutae  non  vide- 
bantur  Institutiones  theologicae,  quae  pluribus  ab  hinc  annis  in 
nostro  Seminario  adhibebantur,  cum  in  iis  multa  quidem  egre- 
gie,  alia  partim  prolixe  partim  obiter  pertractentur,  nonnulla 
vero  penitus  desiderentur:  quo  fiebat,  ut  magna  cum  temporis 
jactura  haud  pauca  scribendo  addenda  essent,  quae  deinde, 
studiorum  curriculo  exacto,  —  quae  est  omnium  manuscript©- 


VI 


rum  conditio  et  exitus,  —  plerumque  deperduntur  et  ad  co- 
gnitiones  in  scholis  comparatas  per  vitae  decursum  recolendas 
vix  unquam  resumuntur  et  excutiuntur. 

Scio  equidem,  praeclara  alia  eaque  erudita  prostare  volumi- 
na,  quae  ad  clerum  sacra  doctrina  imbuendum  plurimum  con- 
ferant;  attamen,  —  ut  missum  faciam  aliud  aliis  vel  in  rebus 
communibus  concipiendis  et  declarandis  esse  ingenium  quo  exui 
non  possumus,  —  pleraque  saltern  non  modo  singulari  studio- 
rum  rationi,  quam  apud  nos  obtinere  supra  commemoravi,  mi¬ 
nus  accomodata,  sed  iis  qui  studia  theologica  compendiaria  via 
metiri  volunt,  prorsus  esse  impervia;  nemo,  qui  rei  theologicae 
non  sit  omnino  nescius,  inficiabitur. 

Ceterum  ut  hac  via  necessitati  huic  domesticae  aeque  ac 
commodo  vestro  prospicerem,  alia  eaque  potior  me  impulit 
causa,  quam,  cum  tota  aliorum  potius  quam  meae  vertatur 
laudi,  silentio  praetereundam  non  censeo.  Spes  mihi  affulgebat 
fore,  ut,  conflata  et  ob  oculos  posita  praecipuorum  theologo- 
rum  synopsi,  praeclara  ilia  volumina  non  penitus  laterent  quos 
curae  animarum  negotia,  quominus  ilia  evolvant,  prohibent, 
simulque  ut  cupientibus  ex  vobis  ulterius  progredi  et  penitio- 
res  huius  disciplinae  recessus  penetrare,  degustatis  rivulis,  cum 
mens  excitaretur  et  animus,  turn  planior  pateret  aditus  et  via 
ad  adeundum  uberes  ipsos  fontes  copioseque  ex  illis  hauriendum. 

Quandoquidem  hanc  mihi  hujus  operis  constitui  rationem, 
ut  veterum  scholasticorum,  praesertim  s.  Thomae,  atque  recen- 
tiorum  theologorum,  eorum  potissimum,  quos  magistros  habuisse 
glorior,  non  solum  inhaererem  vestigiis,  sed  quidquid  ex  eorum 
sacrae  doctrinae  et  sanae  philosophiae  thesauris  scopo  mihi 
praestituto  opportunum  visum  est,  hue  derivare  meumque  in 
usum  convertere  non  dubitarem.  Ex  quo  nihil  in  controversiis 
pronunciatum  in  hac  opella  invenietis,  quod  e  probatis  eorum 
libris  depromptum  non  fuerit,  aut  doctrinae  eorum  non  sit  con- 
forme.  Hac  ratione  praeter  utilitatem  illam  vestram,  quam  su- 
perius  dixi,  haud  parum  etiam  fidei,  securitatis,  soliditatis  iis, 
quae  disputata  sunt,  conciliatum  iri  confido. 

Quod  vero  ad  methodum  rerumque  dispositionem  attinet, 
nihil  habui  antiquius  quam  ut,  quantum  per  temporis  angustias, 
quibus  obstringimur,  licebat,  veterum  speculationem  in  veritati- 
bus  penitius  explicandis  cum  ilia  ratione,  qua  praestant  potis- 
simum  recentiores,  quaeque  in  veritatibus  ex  fidei  fontibus 
comprobandis  excellit,  pro  virili  parte  amico  foedere  conso- 
ciarem.  Res  vero  ita  disponere  curavi,  ut,  erroribus  recensitis 
praestitutisque  notionibus,  doctrinam  catholicam  brevi  com- 
plecterer  propositione,  hujus  propositionis  sensum  determinarem 
et  declararem,  earn  certissimis  argumentis  confirmarem.  Diffi- 
cultates  magnam  partem  in  ipsa  thesis  explicatione  vel  argu- 
mentorum  expositione  praeoccupavi:  reliquas  fere  semper  scho- 
lastica  methodo  propositas  et  dilutas  invenietis,  adiectis  quoque 
et  adumbratis  quaestionibus,  quae  in  scholis  in  utramque  par¬ 
tem  disputari  solent.  Ceterum  haec  omnia  ipse  libri  usus  vos 
docebit  et  lectio. 

En  vobis  quid  mihi  fuerit  saltern  in  votis;  utrum  res  e  sen- 
tentia  cesserit,  judicaverint  scientiae  periti. 

Hoc  unum  omnes,  in  quorum  manus  hie  liber  pervenerit, 
rogo,  ut  naevos,  defectus  et  quaecumque  in  eo  minus  bene 
dicta  vel  apte  exposita  offendunt,  pro  benevolentia  condonent, 
et  pro  sapientia  in  melius  vertant. 

Tridenti  die  fe'sto  s.  Josephi  1890. 

1.  Duo  capita  continet  haec  Introductio,  in  quorum  l.°  de  Theo- 
logiae  notione,  in  2 .°  de  dogmata  sententiisque  theologicis  agitur: 
illo  ad  universam  theologiam,  hoc  ad  specialem  nostram  discipli- 
nam  praeambula  quaedam  traduntur.  (1) 


CAPUT  I. 

De  theologiae  notione. 

2.  Ut  clara  theologiae  universim  notio  concipiatur,  haec  di- 
stinctis  articulis  sunt  evolvenda:  1°.  de  theologiae  definitione  et 
obiecto;  2.°  de  habitu  theologiae  ad  philosophiam;  3.°  de  varia 
theologiae  divisione;  4.°  de  theologiae  praestantia. 


(1)  Solet  communiter  et  3.um  caput  inseri  de  principiis  theologiae,  quod 
ornittendum  censuimus.  Et  sane  principii  nomine  venit  «  ornne  id,  a  quo 
aliquid  procedit,  quocumque  modo.  »  S .  T  h  o  m.  p.  1 .  q.  33.  a.  1.  Itaque 
doctrinarian  quoque  principia  non  unius  sunt  generis.  Nam  l.°  et  mens  quae 
cognoscit,  2.°  et  inter  cognitiones  quaedam  prae  ceteris  dicuntur  principia, 
3.°  et  fontes  seu  loci,  e  quibus  cognitiones  hauriuntur. 

Quare  etiam  in  sacra  doctrina,  primo  modo,  principium  theologiae  est 
intellectus  humanus,  non  solo  tamen  naturali  rationis,  sed  supernaturali  quoque 
fidei  lumine  imbutus.  —  Altero  modo,  ipsa  fidei  dogmata  principia  theologiae 
esse  constat:  multa  enim  ex  singulis  ratiocinando  deducimus.  —  Tertio  denique 
modo,  tres  sunt  praecipui  loci,  et  quasi  sedes,  e  quibus  theologus,  quae  tradat, 
repetere  debet:  Scriptura  sacra ,  Traditio  divina  et  Ecclesia,  quorum  duo 
priores  principia  constilutiva,  tertius  principium  directivum  appellari  a  quibus- 
dam  solent,  ad  quos  revocari  possunt  Patres,  Theologi  et  ea,  quae  vocant 
subsidia  theologiae,  cuiusmodi  sunt  philologia,  hermeneutica,  archeologia  sacra. 

ARTICULUS  I. 

De  theologiae  definitione  et  obiecto. 

3.  Theologiae  vocabulum  varia  sumitur  significatione.  l.° 
Latissime  et  quidem  ex  ipso  etymo  vocis  pro  sermone  seu  do- 
ctrina  de  Deo,  aut  de  quavis  divinitate  sive  vera  sive  commenti 
tia.  —  2.°  Strictissime  praesertim  penes  Patres  graecos  ad  desi- 
gnandam  tractationem  de  Deo  sive  secundum  naturam  sive  secun¬ 
dum  personas  spectato  illamque  hoc  sensu  distinguunt  ab  oecono- 
?nia,  quo  nomine  doctrinam  de  Incarnatione  totoque  Redemptionis 
opere  comprehendunt.  Hac  pressiori  acceptione  s.  Ioanni  et  s. 
Gregorio  Nazianzeno  nomen  theologi  velut  proprium  tribui 
consuevit,  quod  ille  prae  ceteris  Evangelistis  Verbi  divinitatem, 
hie  vero  prae  ceteris  Patribus  dogma  de  SS.  Trinitate  luculentius 
expresserit  et  illustraverit.  —  3.°  Maxime  proprie  sensu  qui  se- 
quenti  exhibetur  propositione,  quemque  cum  jam  unice  attendant 
theologi,  unice  et  nos  distinctius  declarandum  sumimus. 

4.  Prop.  1.  Theologia  recte  definitur:  Dei  rerumque  divinarum 
ex  revelatione  comparata  scientia. 

Declar.  Verbis  definitionis:  Dei  rerumque  divinarum ,  theo¬ 
logiae  obiectum  materiale,  quod  est*  Deus,  designatur.  Agit  qui¬ 
dem  theologia  de  aliis  multis  praeter  Deum;  attamen  ea  omnia 
contemplatur  in  ordine  ad  Deum  ceu  ad  supremum  principium 
a  quo  sunt,  et  ad  ultimum  finem  ad  quem  sunt.  Atqui  in  scientia 
quavis  obiectum  et  subiectum  attributionis  est  illud,  ad  quod 
cetera  omnia,  quae  in  ea  tractantur,  ordinem  habent  et  sub  cuius 
ratione  considerantur.  Obiectum  igitur,  non  quidem  unicum  et 
adaequatum,  princeps  tamen  theologiae,  est  Deus. 

5.  Dicitur:  ex  revelatione  comparata ,  ut  obiectum  formale 


Jam  vero  si  primo  et  altero  modo  sumitur  principium,  de  illo  in  duobus 
his  Introductionis  capitibus  agitur,  si  tertio,  qui  certe  est  potior,  pro  locis 
nempe  theologicis,  tunc  in  his  theologia  fundamentalis  seu  generalis  tota  versa- 
tur.  Ne  igitur  actum  agamus  et  brevi  repetitione,  quae  ibi  fuse  exposita  sunt, 
obscura  fiant,  ad  illam  remittimus  lectorem. 


Articulus  I.  De  theologiae  definitione  et  obiecto. 


3 


indicetur,  quod  et  principium  cognitionis  vocari  solet  et  nihil  a- 
liud  est  quam  modus  proprius,  quo  obiectum  cognitionis  manife- 
statur  et  redditur  cognoscibile.  lain  vero  obiectum  theologiae 
fidei  cognoscibile  redditur  lumine  revelationis,  per  quam  mani- 
festatur  vel  immediate  in  se,  vel  certe  in  suis  principiis  ex  qui- 
bus  deducitur.  (1) 

6.  Dicitur:  scientia,  h.  e.  non  cognitio  quaecunque,  sed  ea  quae 
serie  demonstrationum  comparatur.  Ad  scientiam  duo  requiruntur: 
l.°  ut  veritates  non  divulsae  invicem  sed  in  eo  mutuo  nexu, 
quern  ex  sese  praeseferunt  et  2.°  ut  firma  cum  certitudine  cogno- 
scantur.  Primum  quod  attinet,  animadvertendum  est,  inter  veri¬ 
tates  hierarchiam  quamdam  esse,  secundum  quam  una  ex  alia 
pendet,  una  ex  alia  promanat.  Veritates,  ex  quibus  aliae  pendent, 
principia  dicuntur  eo  utique  superiora  et  universaliora,  quo 
plures  iis  veritates  reguntur.  Principiorum,  quatenus  non  ex 
aliis  prioribus  sed  ex  se  ipsis  cognoscuntur,  intellectus  dicitur 
esse  a  veteribus  non  proprie  scientia;  haec  enim  est  cognitio 
ex  causis  seu  generalius  ex  principiis,  unde  scientia  est  con- 
clusionum. 

7.  Alterum  quod  spectat,  animadvertendum  quoque  est,  quod, 
cum  totum  systema  veritatum  et  conclusionum  principiis  rega- 
tur,  certitudo,  quae  est  precipua  scientiae  dos,  tota  pendet  a 
certitudine  principiorum.  Haec  igitur  certa  sint  oportet,  ne  non 
scientia  sed  systema  opinionum  et  hypothesium  constitutum 
esse  videatur;  non  tamen  requiritur,  ut  ilia  principia  sint  per 
se  intrinsece  evidentia  (2);  sufficit  enim  si  principia  aliunde  tarn 
obiective  quam  subjective  certa  sint;  cum  evidentia  eatenus  tantum 
requiratur,  quatenus  ad  gignendam  certitudinem  necessaria  est. 

8.  Porro  in  theologia  veritates,  ex  quibus  aliae  cognoscuntur. 


(1)  «  De  divinis  duplex  scientia  habetur ;  una  secundum  modum  nostrum, 
quae  sensibilium  principia  accipit  ad  notificandum  divina,  et  sic  de  divinis 
philosophi  scientiam  tradiderunt ,  philosophiam  primam  divinam  scientiam 
dicentes.  Alia  secundum  modum  ipsorum  divinorum,  ut  divina  ipsa  secundum 
seipsa  capiantur;  quae  quidem  perfecta  in  statu  viae  est  nobis  impossibilis, 
sed  fit  nobis  in  statu  viae  quaedam  illius  cognitionis  partecipatio  et  assimilatio 
ad  cognitionem  divinam,  in  quantum  per  fidem  nobis  infusam  inhaeremus  ipsi 
primae  veritati  propter  se  ipsam.  »  S.  Thom.  in  Boeth.  de  Trin.  q.  2.  a.  2. 

(2)  Hoc  ponitur  contra  Durand  urn  paucosque  veteres,  qui  Aristotelem 
secuti  ad  scientiam  evidentiam  formalem  postulabant,  adeoque  consequenter 
theologiam  esse  scientiam  negabant. 

Introduct.  Caput  I.  De  theologiae  notione. 


saltern  ex  parte  (i.  e.  sin  minus  utraque,  saltern  una  propositio 
ex  praemissis)  assumuntur  non  lumine  rationis  intellectae,  sed 
fide  creditae  (1).  Adeoque  quod  in  aliis  scientiis  est  intellectus 
principiorum  et  evidentia,  in  hac  nostra  est  tides ;  et  principia 
maxime  propria  theologiae  sunt  veritates  fidei,  quae  certitudine 
gaudent  infallibili  (2). 

9.  Cum  igitur  sive  demonstratur  ex  verbo  Dei  scripto  et  tra- 
dito,  quaenam  veritates  et  quomodo  contineantur,  atque  tam- 
quam  contentae  quo  facilius  credantur  probabiles  redduntur, 
sive  ex  his  tamquam  conclusionibus  theologicis  aliae  deducuntur, 
mutuusque  nexus  earum  inter  se  et  cum  veritatibus  rationalibus 
ostenditur:  scientia  efficitur,  quae  theologia  sacra ,  vel  superna- 
turalis,  vel  fidei  vocatur:  quamquam  etiam  velut  xaf  eEjo%gv, 
simpliciter  theologia  dici  solet  (3). 

10.  Porro  cum  complexus  veritatum  revelatarum  dicatur  fides 
(obiectiva);  hinc  theologia,  quae  est  scientifica  illarum  demon- 
stratio,  explicatio,  defensio  et  confirmatio,  merito  etiam  definitur: 
scientia  fidei.  Propter  eandem  rationem  a  nonnullis  denominari 
solet:  scientia  revelationis  vel  religionis. 


(1)  «  Siquidem  duplex  est  scientiarum  genus.  Quaedara  enim  sunt,  quae 
procedunt  ex  principiis  notis  lumine  naturalis  intellectus,  sicut  arithmetica, 
geometria  et  huiusmodi.  Quaedam  vero  sunt,  quae  procedunt  ex  principiis  notis 
lumine  superioris  scientiae,  sicut  prospectiva  procedit  ex  principiis  notificatis 
per  geometriam,  et  musica  ex  principiis  per  arithmeticam  notis.  Et  hoc  modo 
sacra  doctrina  (i.  e.  theologia)  est  scientia  quia  procedit  ex  principiis  notis 
lumine  superioris  scientiae,  quae  scilicet  est  scientia  Dei  et  beatorum.  Unde 
sicut  musicus  credit  principia  tradita  sibi  ab  arithmetico,  ita  doctrina  sacra 
revelata  sibi  a  Deo.  »  S.  Thom.  p.  1.  q.  1.  a.  2. 

Concedendum  tamen  est,  nostram  theologiam  comparatam  cum  ilia  specie 
altiori  Dei  et  beatorum,  esse  imperfectam :  sicut  scientia  physici  imperfecta  est 
donee  ei  principia  e  metaphysica  assumpta  huius  lumine  evidentia  fiant. 

(2)  «  Aliae  scientiae  certitudinem  habent  ex  naturali  lumine  rationis,  quae 
potest  errare;  haec  autem  (theologia)  certitudinem  habet  ex  lumine  divinae 
scientiae,  quae  decipi  non  potest.  »  S.  Thomas  1.  q.  1.  a.  5. 

(3)  Habitum  fidei  ad  theologiam  ita  describit  Kleutgen  Inst.  Theol.  n.  10 : 

«  Cum  divina  revelatio  tarn  fidei  quam  theologiae  obiectum  formale  esse 

dicitur;  id  secundum  utriusque  habitus  naturam  intelligi  debet.  Porro  fidei 
proprium  est,  propter  auctoritatem.  theologiae,  utpote  scientiae,  propter  demon- 
strationem  assentiri.  Ad  fidem  igitur  pertinet,  ea,  quae  tamquam  a  Deo  dicta 
rite  proponuntur,  firmo  assensu  suscipere;  ad  theologiam  turn  haec  eadem  ex 
verbo  Dei,  turn  ex  his  alia  demonstrare.  Unde  divinitus  revelata  fidei  obiectum 
sunt,  quatenus  propter  Dei  auctoritatem  creduntur,  theologiae  autem,  quatenus 
ex  divina  revelatione  demonstrantur.  » 


Articulus  II.  De  habitu  philosophiae  ad  theologian!. 

ARTICULUS  II. 

De  habitu  philosophiae  ad  theologian!. 

11.  Prop.  2.  Theologia  et  philosophia  sunt  scientiae  inter 
se  distinctae,  non  separatae,  multo  minus  oppositae,  sed  subor- 
dinatae. 

Demonstr.  i.  p.  Distinguuntur:  l.°  obiecto  material i,  quod  a) 
in  theologia  fidei  latius  patet  quam  in  philosophia,  cum  praeter 
veritates  naturales,  quae  revelatione  confirmari  possunt,  ad  eas 
quoque  sese  extendat,  quae  sola  revelatione  innotescunt;  et  b) 
in  theologia  in  ordine  ad  Beam,  primam  et  ultimam  causam 
pertractatur.  (n.  4)  —  2.°  Proprie,  essential  iter,  et  specifice,  prin¬ 
cipio  cognitions  obiectivo,  quod  in  philosophia  est  intrinseca 
evidentia  immediata  vel  mediata,  in  theologia  sacra  superna¬ 
turals  revelatio.  Atqui  diversa  ratione  cognoscibilitatis  consti- 
tuitur  diversitas  scientiarum,  etiamsi  circa  idem  obiectum  ma- 
teriale  versentur.  Ergo.  —  3.°  Principio  cognitions  subiectivo, 
quod  in  philosophia  est  intellectus  lumine  tantum  naturali  in- 
structus,  in  theologia  vero  fidei  est  quidem  ratio  humana,  sed 
instructa  et  adiuta  intrinseco  supernaturali  lumine  fidei.  Hoc 
consequitur  et  requiritur  ex  diversa  manifestatione  extrinseca 
et  diverso  principio  obiectivo  cognitionis  (1). 

12.  Demonstr.  ii.  p.  Non  sunt  separatae,  nam  a)  conveniunt 
saltern  ex  parte  quoad  obiectum  materiale,  cum  plura  quae 
revelata  sunt,  lumine  etiam  rationis  sint  cognoscibilia,  et  b)  suis 
quaeque  utens  principiis  mutuo  vinciuntur  intimo  nexu,  cum  et 
theologia  multas  veritates  naturales  vel  supponat  ut  praeambula 
fidei,  vel  adhibeat  ad  suadendas  illustrandasque  veritates  revelatas 
et  ad  deducendas  et  confirmandas  veritates  alias  quae  cum  re- 
velatis  nectuntur  (2);  et  vicissim  philosophia  dogmata  revelata 


(1)  Patet,  triplici  hoc  capite  distingui  a  theologia  sacra  etiam  illam  philo¬ 
sophiae  partem,  quae  theologia  naturalis  sen  rationalis  audit. 

(2)  «  Haec  scientia  accipere  potest  aliquid  a  philosophicis  disciplinis,  non 
quod  ex  necessitate  eis  indigeat,  sed  ad  manifestationem  eorum  quae  in  hac 
scientia  traduntur.  Non  enim  accipit  sua  principia  ab  aliis  scientiis,  sed  im¬ 
mediate  a  Deo  per  revelationem.  Et  ideo  non  accipit  ab  aliis  scientiis  tamquam 

normae  instar  prae  oculis  habens  ab  erroribus  praemuniatur, 
et  multiplici  modo  adiuvetur  (1).  Hue  pertinet  propositio  XIV 
Syllabi:  «  Philosophia  tractanda  est,  nulla  supernaturalis  reve- 
lationis  habita  relatione.  » 

13.  Demonstr.  hi.  p.  Si  differunt  ut  lumen  a  lumine,  non  tamen 
opponuntur  ut  lux  et  tenebrae.  «  Etsi,  ait  cone.  Vatican  urn 
statuens  quod  a  cone.  Later  an.  V.  jam  fuerat  definitum,  tides  sit 
supra  rationem,  nulla  tamen  unquam  inter  lidem  et  rationem 
vera  dissensio  esse  potest:  cum  idem  Deus  qui  mysteria  revelat 
et  fidem  infundit,  animo  liumano  rationis  lumen  indiderit;  Deus 
autem  negare  se  ipsum  non  possit,  nec  verum  vero  unquam 
contradicere  (2).  Inanis  autem  hujus  contradictionis  species  inde 
potissimum  oritur,  quod  vel  fidei  dogmata  ad  mentem  Ecclesiae 
intellecta  et  exposita  non  fuerunt,  vel  opinionum  commenta  pro 
rationis  effatis  habeantur.  Omnem  igitur  assertionem  veritati 
illuminatae  fidei  contrariam  omnino  falsam  esse  definimus  »  (3). 

14.  Demonstr.  iv.  p.  Haec  subordinatio  non  in  eo  est  posita,  ut 
philosophia  ac  scientia  suas  leges,  sua  principia,  suas  conclu- 
siones  suscipiat  a  fide  et  per  fidem,  sed  revocatur  ad  illud,  quod, 
quum  infallibili  certitudine  habendum  sit  ut  falsum,  ac  proinde 
neque  demonstratum  nec  demonstrable  secundum  genuinas  leges 
cuiusvis  scientiae  quidquid  verbo  Dei  revelato  et  ab  Ecclesia 
proposito  reipsa  et  non  apparenter  contradicat;  revelatio  et  Ec¬ 
clesiae  auctoritas  proponens  normae  instar  et  stellae  directricis 
in  scientiis  naturalibus  respicienda  sit. 

Ex  quo  nedum  impeditur,  sed  magnopere  promovetur  scientia 


a  superioribus,  sed  utitur  iis  tamquam  inferioribus  et  ancillis,  sicut  architecto- 
nieae  utuatur  subministrantibus,  et  civilis  militari.  «  S.  T  ho  mas  1.  q.  1.  a.  5. 

(1)  Hunc  nexum  ita  emmtiat  Cone.  Vatic.  «  Opem  quoque  sibi  mutuam 
ferunt,  cum  recta  ratio  fidei  fundamenta  demonstret,  eiusque  lumine  illustrata 
rerum  divinarum  scientiam  excolat;  tides  vera  rationem  ab  erroribus  liberet,  et 
tueatur,  eamque  multiplici  cognitione  instruat.  »  Const.  Dei  Filius  c.  4. 

(2)  Quod  ita  explicat  S.  Thomas  c.  g.  1.  1.  c.  7.:  «  Illud  idem  quod 
inducitur  in  anirnum  discipuli  a  docente,  doctoris  scientiam  continet,  nisi  doceat 
ficte;  quod  de  Deo  nefas  est  dicere.  Principiorum  autem  naturaliter  notorum 
cognitio  nobis  divinitus  est  indita,  quum  ipse  Deus  sit  auctor  nostrae  naturae. 
Haec  autem  principia  etiam  divina  Sapientia  continet.  Quidquid  igitur  prin- 
cipiis  huiusmodi  contrarium  est,  est  divinae  Sapientiae  contrarium;  non  igitur 
a  Deo  esse  potest.  Ea  igitur  quae,  ex  revelatione  divina,  per  fidem  tenentur, 
non  possunt  naturali  cognitioni  esse  contraria.  » 

(3)  Const.  Dei  Filius  c.  4. 


Articulus  III.  De  varia  theologiae  divisione. 

veri.  Etenim  non  solum  generatim  «  divinarum  veritatum  splen¬ 
dor,  animo  exceptus,  ipsam  iuvat  intelligentiam,  cui  non  modo 
nihil  de  dignitate  detrahit,  sed  nobilitatis,  acuminis,  firmitatis 
plurimum  addit »  (1),  sed  speciatim  a)  revelatione  veritatum  ra- 
tionalium  mens  cum  citius  communius  et  certius  in  earundem 
cognitionem  pervenit  turn  ab  errore  praemunita  expeditius  ex 
suis  principiis  easdem  demonstrat,  et  b)  revelatione  veritatum 
superralionalium  novis  instruitur  cognitionibus,  ab  erroribus 
praecavetur  in  scientiis,  plurimumque  iuvatur  ad  profundiorem 
cognitionem  veritatum  rationalium  propter  multiplicem  analo- 
giam,  quae  inter  veritates  utriusque  ordinis  intercedit.  Ita  v.  g. 
notiones  rationales  naturae  et  hypostaseos,  generationis,  sacrifi- 
cii,  extensionis  corporum  et  sensibilium  phaenomenorum  ex  ve- 
ritatibus  revelatis  expolitum  et  perf'ectum  iri,  suis  locis  de¬ 
ni  onstrabitur. 

ARTICULUS  III. 

De  varia  theologiae  divisione. 

15.  Ratione  materiae  vulgaris  est  theologiae  divisio  in  theore- 
ticam,  quae  res  divinas  contemplatur,  et  practicam,  quae  ad 
usum  exercitationemque  vitae  descendit.  Priorem  dogmaticam, 
posteriorem  moralem  appellant  (2). 

16.  Ad  theologiam  practicam  alii  quidem  praeter  morum  disci- 
plinam  jurispjrudentiam  Ecclesiasticam  referunt,  nec  non  earn, 
quam  pastoralem  vocaverunt,  quae,  cathecheticam,  homileticam, 
liturgicam  aliaque  ad  curam  animarum  pertinentia  complectitur; 
alii  contra  practicae  theologiae  morum  tantum  praecepta  assi- 
gnare,  juris  vero  scientiam  et  institutiones  pastorales  novo  no¬ 
mine  hierarchicae  theologiae  comprehendere  maluerunt. 

17.  Ad  theologiam  moralem  pertinet  ascetica  et  mystica;  ilia 


(1)  Encycl.  Leon  is  XIII.  sFAerni  Patris  data  4  aug.  1879. 

(2)  Non  est  silentio  praetereunda  divisio  in  ipsam  theologiam,  quae  partes, 
de  quibus  in  hoc  articulo,  complectitur,  et  clisciplinas  theologicas  subsicliarias. 
Harum  praecipuae  sunt  exegesis  et  historia  ecclesiastica ;  ad  priorem  latiori 
sensu  intellectam  introductio  in  S.  Scripturam  et  hermeneutica  et  archeologia 
biblica,  ad  posteriorem  Patrologia  et  historiae  haereseon,  dogrnatum  et  conci- 
liorum  revocautur. 

viam  rationemque  tradit,  qua  a  vitiis  nos  expedire  et  virtutes  pro¬ 
sequi  possimus;  haec  de  coniunctione  cum  Deo  et  contemplatione 
ilia  agit,  ad  quam  non  omnes,  sed  quibus  datum  est,  pervenire 
possunt. 

18.  Theoretica  seu  dogmatica  alia  est  generalis,  alia  specialis. 
Generalis,  quae  et  apologetica  dicitur,  est  ea,  quae  innixa  fir— 
missimae  christianae  persuasioni  de  existentia  revelationis,  scien- 
tificam  exhibet,  per  distinctam  comprehensionem  motivorum  cre- 
dibilitatis,  illius  facti  demonstrationem  (1).  Specialis  est  ea,  quae 
per  generalem  jam  ingressis  Ecclesiam  aperiens  thesauros,  veri- 
tatum  credendarum  scientificam  tradit  notitiam. 

19.  Ilaec  pro  munere  quod  exequitur  est  vel  positiva,  vel 
scholastica,  quam  alii  appellant  speculativam.  Positiva  demonstrat 
quae  veritates  et  quomodo  contineantur  in  verbo  Dei,  prout  in 
Scriptura  et  traditione  conservatur  et  ab  Ecclesia  proponitur, 
atque  adeo  hujus  scientiae  principia  ponit.  Scholastica  demonstra¬ 
ta  dogmata  perscrutans,  quae  in  eis  sunt  inclusa,  aperit,  nexum, 
quo  inter  se  vincta  sunt,  ostendit,  ad  alia  ex  eis  cognoscenda  pro- 
greditur,  atque  ita  de  fide  ad  intellectum  ducens,  supra  funda- 
mentum  fidei,  ut  Clemens  Alexandrinus  loquitur,  splendidam  ac 
magnificam  veritatis  cognitionem  aedificat  (2). 


(1)  Haec  non  meretur  nornen  theologiae  christianae  nisi  quatenus  nititur 
ut  suo  fundamento  primitivae  persuasioni  supernaturali  ex  lumine  fidei  (n.  8); 
hie  enim  nexus  cum  persuasione  supernaturali  si  desit ,  et  philosophies 
tantum  et  historicis  argumentis  prohatur  Deum  esse  primam  veritatem  seque 
humano  generi  revelasse,  Ecclesiam  instituisse  etc.,  poterit  esse  philosophia 
preambula  et  paedagogia  ad  philosophiam  christianam,  theologia  Christiana 
proprio  sensu  non  erit.  Hinc  intelligentia  quidem  rationum,  ex  quibus  factum 
divinae  revelationis  relucet,  extensive  et  intensive  amplificatur,  non  tamen 
inde  consequitur  certitudinem  et  firmitatem  assensus  ac  fidei  christianae  per 
scientiam  theologicam  in  se  spectatam  augeri.  Ex  quo  patet,  quam  graviter 
erraverint  Hermes  aliique,  qui  ceusuerunt,  firmam  certitudinem  de  existentia 
et  veritate  revelationis  christianae  nullam  esse  posse  ante  philosophicum  examen 
motivorum  credibilitatis;  atque  ideo  etiam  a  fidelibus  in  Ecclesia  catholica 
enutritis  posse  ac  debe’re  persuasionem  de  credibilitate  suae  religionis  subor- 
dinari  consectariis  examinis  philosophici  ab  ipsis  instituendi.  Cf.  Franz  el  in 
de  Deo  uno  Prolog,  p.  13. 

(2)  Si  de  ipso  nomine  scholasticae  theologiae  quaeras,  apud  antiquos  scho- 
lastici  vocabantur,  qui  doctrina  clari  essent.  Quapropter  cum  a  saeculo  duo¬ 
decimo  nonnulli  viri,  praeeuute  Petro  Lombardo,  Episcopo  Parisiensi, 
universae  theologiae  institutiones  in  unum  doctrinae  corpus  redegissent;  qui 
has  publice  profitebantur,  honoris  causa  scholastici  vocabantur.  Itaque  priucipio 
scholastica  theologia  idem  significabat,  quod  theologia  erudita,  ut  quam  nemo 


Ai’ticulus  IV.  De  theologiae  praestantia. 

Cum  his  omnibus  porro  cohaeret  et  in  eis  includitur  theologia 
polemica  ad  defensionem  doctrinae  revelatae  adversus  errores 
contrarios,  sive  ii  versentur  circa  ipsos  fontes  doctrinae  ex  per- 
versione  fundamentorum  fidei,  sive  circa  singula  dogmata  ex  fal¬ 
sa  interpretatione  verbi  Dei,  sive  circa  verum  intellectum  eorun- 
dem  ex  abusu  philosophiae. 

20.  Valde  diversa  est  descriptio,  quam  scholasticae  exhibent  ejus 
adversarii,  juxta  quos  ea  est,  quae  vera  revelata  obiter  pertra- 
ctans  alias  multas  quaestiones  subtiliores  quam  utiliores  conge- 
rat,  atque  philosophia  intemperanter  utens  divinis  humana,  sacris 
profana  misceat.  Verum  non  est  disciplina  quaelibet  ex  vitiis  de- 
finienda,  in  quae  nonnulli  cultores  ejus  inciderunt,  sed  ex  vir- 
tutibus,  ad  qnas  natura  sua  tendit,  quaeque  mirabiles  revera  in 
praecipuis  djusdem  cultoribus  extiterunt;  alioquin  ipsam  philoso- 
phiam  sophisticam  dixeris. 

Ex  utriusque  notione  facile  colliges,  earn  fore  optimam  me- 
thodum  tradendi  dogmaticam,  quae  positivam  simul  et  scholasti- 
cam  coniungat. 


ARTICULUS  IV. 

De  theologiae  praestantia. 

21.  Theologiae  laudes  et  excellentiatn  s.  T  ho  mas  complexus 
est  sequentibus  verbis: 

Prop.  3.  Inter  omnes  hominum  curas,  studium  divinae  sapien- 
tiae  est  perfectius,  jucundius  et  utilius  (1). 

Demonstr.  i.  p.  Perfectius  et  quidem  a)  obiecti  dignitate,  quod 
est  Deus  non  solum  quantum  ad  illud,  quod  est  per  creaturas 
cognoscibile,  sed  etiam  quantum  ad  id,  quod  notum  est  sibi  soli 
de  se  ipso  et  aliis  per  revelationem  communicatum.  Qui  cum  sit 


assequi  posset,  nisi  qui  magistro  duce  in  scholis  didicisset.  —  Cum  vero  ilia 
aetate  in  scholis  dogmatum  intellectui  potius  quam  demonstrationi  operam  darent 
theologi,  decursu  vero  temporis  praesertim  inde  a  saec.  decimo  sexto  singula 
fidei  dogmata  ex  divina  revelatione  asserere,  ratione  quoque,  quoad  fieri  potest, 
demonstrare  atque  a  calumniis  haereticorum  et  infidelium  vindicare  necesse 
fucrit;  hinc  distinctio  theologiae  scholasticae  et  positivae,  quomodo  supra  indi- 
cavi,  orta  est. 

(1)  C.  g.  1.  2.  c.  2. 

omnium  causa  efliciens  exemplaris  et  finalis,  et  cognitio  perfecta 
rerum  cognitionem  requirat  causarum,  a  quibus  dependent;  me- 
rito  a  veteribus  sapientia  fuit  appellata  (1);  quum  de  nulla  re 
scientiam  saltern  perfectam,  habere  possit,  qui  scientiam  de  Deo 
non  habet.  Hinc  Dominus  per  Ieremiam  (9,  23):  Non  glorietur 
sapiens  in  sapientia  sua,  et  non  glorietur  fortis  in  fortitudine 
sua,  et  non  glorietur  dives  in  divitiis  suis;  sed  in  hoc  glorietur 
qui  gloriatur,  scire  et  nosse  me,  quia  ego  sum  Dominus,  qui 
facio  misericordiam  et  judicium  et  justitiam  in  terra;  hinc 
aniens  Apostoli  obsecratio,  ut  tideles  crescant  in  scientia  Dei 
(Coloss.  1,  10  cf.  etiam  Sap.  15,  3;  et  Io.  17,  3).  —  b)  Certitudine, 
quae  est  omnium  maxima.  Etenim  certitudo  scientiae  fundatur 
quidem  in  ratione  divina  ac  prima  veritate,  sed  mediate  tantum: 
immediate  autem  in  lumine  rationis  humanae;  at  fides  immedia¬ 
te  nititur  in  auctoritate  Dei  ac  prima  veritate.  «  Certitudo,  ait 
s.  Thomas,  quae  est  in  scientia  et  intellectu  est  ex  ipsa  evi- 
dentia  eorum,  quae  certa  esse  dicuntur;  certitudo  autem  fidei 
est  ex  firma  adhaesione  ad  id,  quod  creditur.  In  his  ergo  quae 
per  fidem  credimus,  ratio  voluntatem  inclinans,  est  ipsa  veritas 
prima  sive  Deus,  cui  creditur,  quae  habet  majorem  firmitatem 
quam  lumen  intellectus  humani,  in  quo  conspiciuntur  principia, 
vel  ratio  humana,  secundum  quam  conclusiones  in  principia  re- 
solvuntur:  et  ideo  fides  habet  majorem  certitudinem  quantum  ad 
firmitatem  adhesionis,  quam  sit  certitudo  scientiae  vel  intellectus; 
quamvis  in  scientia  et  intellectu  sit  major  evidentia  eorum,  qui¬ 
bus  assentitur  »  (2). 

22.  Demonstr.  ii.  p .lucundius;  11am  a)  «  de  rebus  altissimis, 
etiam  parva  et  debili  consideratione,  aliquid  posse  inspicere 
iucundissimum  est  »  (3),  et  b)  si  grata  nobis  accidit  cognitio 


(1)  «  Haec  doctrina  maxime  sapientia  est  inter  omnes  sapientias  lmmanas, 
non  quidem  in  aliquo  genere  tantum,  sed  simpliciter.  Cum  enim  sapientis  sit 
ordinare  et  judicare,  judicium  autem  per  altiorem  causam  de  inferioribus 
habeatur:  ille  sapiens  dicitur  in  unoquoque  genere,  qui  considerat  causam 
altissimam  illius  generis;  ut  in  genere  aedificii  artifex,  qui  disponit  formam 
domus  dicitur  sapiens  et  architectus  respectu  inferiorum  artificum,  qui  dolant 
ligna  et  lapides  vel  qui  parant  caementum....  Ille  igitur  qui  considerat  altissi¬ 
mam  causam  totius  universi,  quae  Deus  est,  maxime  sapiens  dicitur.  Unde  et 
sapientia  dicitur  esse  divinorum  cognitio.  »  S.  Th.  1.  q.  l.a.  6. 

(2)  3.  Dist.  23.  q.  2.  a.  2.  sol.  3. 

(3)  S.  Thom.  Sum.  Ph.  1.  c.  8. 

bonorum,  quibus  ditescunt  parentes  et  amici,  majori  sane  vo- 
luptate  perfundere  nos  debet  divinae  naturae  totiusque  in  ordine 
supernaturali  oeconomiae  contemplatio,  quae  Dei  amantissimi 
Patris,  creatoris  et  ultimi  finis  nostri,  infinitas  perfectiones 
aperit. 

23.  Demonstr.  hi.  p.  Utilius,  et  quidem  a)  pro  se  ad  fidem 
cognitam  firmius  tenendam  et  efiicacius  operibus  exprimendam; 
b)  pro  aliis,  ut  ii  doceri  et  in  fide  confirmari  possint;  c)  denique 
ad  ipsam  fidem  contra  omnigenos  adversarios  defendendam: 
Sunt  enim  multi  inobedientes,  vaniloqui  et  seductores,  quos 
oportet  redargui  (Tit.  1,  10.);  Quoniam  multi  pseudoprophetae 
exierunt  in  mundum  (1.  Jo.  4,  1).  Si  itaque  cuncti  debemus 
esse  parati  semper  ad  satis f actionem  omni  poscenti  nos  ra- 
tionem  de  ea,  quae  in  nobis  est  spe  (1.  Pet.  3,  15);  multo  magis 
oportet  labia  sacerdotis  custodiant  scientiam  a  cujus  ore  legem 
populi  requirunt ;  quia  angelus  Domini  exercituum  est  (Malach. 
2,  7) ;  qui  ideo  oportet,  ut  potens  sit  exhortari  in  doctrina  sana, 
et  eos  qui  contradicunt  arguere  (Tit.  1,  9).  Quod  si  jam  tem¬ 
pore  Apostolorum,  nostra  praesertim  aetate  verum  est,  qua  nul¬ 
lum  fere  est  doctrinae  christianae  caput,  quod  in  dubium  non 
vocetur  omnisque  generis  armis  impugnetur. 

24.  Remanet,  ut  dispositiones  ad  talem  cognitionem  assequen- 
dam  necessarias  indicemus.  Eae  sunt  vel  naturales  vel  super- 
naturales.  Ex  naturalibus,  praetermissis  iis  quae  communes  sunt 
aliis  scientiis  comparandis,  memoratu  digna  est  praecipua  ea 
planeque  necessaria,  quae  solida  philosophiae  institutione  con- 
tinetur  (1).  —  Supernaturales  seu  spirituals  sunt  tides,  humi- 
litas,  puritas  cordis  et  oratio.  l.°  Fides:  memor  sit  semper  stu- 
diosus,  quod  theologia,  auctore  Augustino,  est  «  fides  quaerens 
intellectual,  »  quod  Anselm  us  illis  verbis  expressit:  «  Credo  ut 
intelligam.  »  Fides  ergo  praecedere  debet,  dogmatis  veritas  firmis- 
sime  jam  creditur,  sed  hujus  fidei,  hujus  jam  creditae  veritatis 


(1)  «  Perpetuus  et  multiplex  requiritur  philosophiae  usus,  ut  sacra  theologia 
naturam,  habitum,  ingenium  verae  scientiae  suscipiat  atque  induat.  »  Encycl. 
rEterni  Patris. 

«  Hi  nimirum,  ut  erunt  humanitatis  artibus  informati  et  politi,  praestantissima 
theologiae  studia  ne  attingaut  prius  quam  diligentem  adhibuerint  praeparatio- 
nern  in  studio  philosophiae.  »  Epist.  S.  P.  Leonis  XIII  ad  Episcopos  Bavariae 
(22.  Dec.  1887.) 

intelligentiam  quaerit  theolog'ia.  —  2.°  Humilitas:  ilia  enim  fidei 
intelligentia  absconditur  sapientibus  et  revelatur  parvulis.  Itaque 
non  plus  sapere  quam  oportet,  sed  sapere  ad  sobrietatem  (Rom. 
12,  3.)  —  3.°  Puritas  cum  cordis  turn  intentionis:  Beati  mundo 
corde,  quoniam  ipsi  Deum  videbunt  (Matth.  5,  8) ;  In  male- 
volam  animam  non  introibit  sapientia,  nec  habitabit  in  corpore 
subdito  peccatis  (Sap.  1,  4).  —  4.°  Oratio:  Deus  scientiarum  Domi- 
nus  est  (Reg.  2,  3);  Si  quis  oestrum  indiget  sapientia,  postulet 
a  Deo,  qui  dat  omnibus  affluenter  (Jac.  1,  5);  Optavi  et  datus 
est  mihi  sensus,  et  invocavi  et  venit  in  me  spiritus  sapientiae 
(Sap.  7,  7).  Gustate  igitur  et  videte;  gustate  Deum  in  oratione 
et  meditatione,  et  eum  vividiori  luce  cognoscetis. 


CAPUT  II. 

De  dogmate  sententiisque  theologicis. 

25.  A  generica  theologiae  notione  ad  specialis  hujus  nostrae  di- 
sciplinae  praeambula  quaedam  declaranda  gradum  facientes,  a- 
gemus  hoc  capite:  l.°  de  dogmatis  notione:  2.°  de  conclusione 
theologica;  3.°  de  censura  theologica;  4.°  de  totius  theologiae  dog- 
maticae  specialis  partitione  et  conspectu. 

ARTICULUS  I. 

De  dogmatis  notione. 

26.  Etsi  hoc  nomen  dogma  varias  habeat  significationes,  usu 
tamen  ecclesiastico  et  in  scholis  recepto  definitur:  propositio 
revelata  et  ut  talis  ab  Ecclesia  ad  credendum  proposita. 

27.  Prima  igitur  ad  dogma  constituendum  conditio  est,  quod 
veritas  contineatur  in  verbo  Dei  revelato,  sive  scripto  sive 
tradito  (1).  De  qua  probe  advertas,  revelationem  hie  intelligi 


(1)  Oportet  ut  in  revelatione  formaliter  sive  explicite  sive  implicite,  non 
vero  tantum  virtualiter  et  mediate  contineatur.  Est  vero  formaliter  revelatum 
quod  vi  significationis  verborum  a  loquente  exprimitur,  et  quidem  explicite 

christianam,  hancque  per  Christum  et  Apostolos  fuisse  absolu- 
tam  (1). 

28.  Non  tamen  sufflcit  ut  veritas  contineatur  in  obiectiva  reve- 
latione,  quamdiu  satis  proposita  non  est;  secus  sententia  in  dubium 
revocans  e.  g.  auctoritatem  supremam  aliquot  librorum  deutero- 
canonicorum  semper  etiam  saec.  IY,  negans  immaculatam  B.  M. 
conceptionem,  R.  P.  infallibilitatem  ante  solemnem  definitio- 
nem  haeretica  fuisse  dicenda  esset.  Requiritur  igitur  et  altera 
conditio,  ut  tamquam  revelata  sine  periculo  errandi  innotescat, 
quod  non  nisi  per  Ecclesiam  fieri  potest,  quam  Deus  instituit, 
ut  verbo  suo  testimonium  perhibeat. 

29.  Haec  porro  propositio  fit  ab  Ecclesia  «  sive  solemni  judicio 
sive  ordinario  et  universali  magisterio  »  (2)  Itaque  censendum 
est  propositum  L°  quod  in  Scriptura  et  traditione  immediate 
apparet  contentum ;  cum  enim  Ecclesia  totam  Scripturam  et 
traditionem  ut  verbum  Dei  proponat,  hoc  ipso  ea ,  quae  in 
ipsis  tain  manifeste  continentur,  ut  latere  neminem  possint,  tam¬ 
quam  divinitus  revelata  omnibus  credenda  proponit.  2.°  Quod 
in  Scripturis  obscurius  continetur,  sed  ab  Ecclesia  ibidem  conti- 
neri  sive  solemni  judicio  sive  universali  praedicatione  declaratur. 
3.°  Quod  tamquam  divinitus  revelatum  traditur  ordinario  et  uni¬ 
versali  magisterio,  quod  consentiente  et  jugi  pastorum 'praedica- 


si  termini  per  se,  immediate,  clare  illud  enuntiant;  implicite  si  terminorum 
explicatio  tantum  requiritur,  ut  illud  appareat.  E  contra  illud  dicitur  virtualiter 
tantum  revelatum,  quod  non  est  signanter  idem  cum  revelato,  sed  eo  tantum 
continetur  tamquam  in  causa  et  radice,  et  ad  illud  eruendum  non  sola  termi¬ 
norum  explicatio,  sed  aliqua  superaddita  distincta  ratio  requiritur.  Ita  v.  g.  in 
explicite  revelata  veritate,  Christum  verum  esse  hominem,  continetur,  Christum 
mente  et  voluntate  humana  praeditum  esse,  itemque  Christum  esse  risibilem; 
verum  illud  formaliter  implicite,  hoc  virtualiter  continetur.  Sine  risibilitate 
enim  homo  concipi  potest,  non  autem  sine  mente  et  voluntate.  —  Ad  veritates 
vero  etiam  virtualiter  contentas  extendi  infallibile  Ecclesiae  magisterium,  hie 
supponimus;  hae  tamen  fide  ecclesiastica  creduntur. 

(1)  Ex  hoc  sequitur,  revelationes  illas,  quas  dicunt  privatas,  v.  g.  s.  Bir- 
gittae,  s.  Geltrudis,  s.  Catharinae  Sen.,  etc.  etsi,  ut  plerique  existimant,  ab 
iis,  quibus  de  illis  satis  constiterit,  fide  divina  credi  possint,  nunquam  tamen 
catholicae  fidei  dogmata  evadere  posse.  Approbatio  Ecclesiae,  si  quando  accedit, 
eo  spectat  ut  declaretur  l.°  in  iis  nihil  esse  posse,  quod  fidei  catholicae,  bonis 
moribus,  et  disciplinae  ecclesiasticae  adversetur ;  2.°  sufficientia  adesse  indicia 
veritatis,  ut  huiusmodi  revelationes  fide  humana  pie  et  prudenter  ac  sine 
superstitione  credi  et  ad  aedificationem  legi  possint,  adeoque  fas  non  esse  eas 
contemnere. 

(2)  Cone.  Vat.  Const.  Dei  Filius  c.  3. 

tione  continetur,  et  manifestatur  vel  universali  et  constanti  theo- 
logorum  consensu  aliquid  ad  fidem  pertinere  docentium  (1),  vel 
ipso  cultu  et  praxi  Ecclesiae,  ut  in  dogmate  Angelorum  custodum, 
quos  Ecclesia  ad  nostram  salutem  mitti  in  suis  orationibus  clare 
pronuntiat.  4.°  Quod  solemni  judicio  tamquam  de  fide  definitum  est, 
aut  cujus  contradictorium  tanquam  haereticum  fuit  damnatum. 

Haec  Ecclesiae  propositio  certa  sit  oportet;  certa  autem  censeri 
nequit,  si  graves  theologi  de  ea  inter  se  dissentiant. 

30.  Hujusmodi  dogmata  vocantur  etiam  veritates  de  fide  catho- 
lica  (2),  de  fide  definita,  de  fide  simpliciter,  articuli  fidei  (3). 

31.  Commemoranda  est  distinctio  in  dogmata,  quae  explicite, 
et  dogmata,  quae  implicite  credenda  sunt.  Explicite  credi  dicun- 
tur  eae  veritates,  quae  in  se  et  in  propriis  terminis  creduntur; 
implicite,  quae  non  in  se,  sed  in  alia  tamquam  universali  vel 
principali  contentae.  Hoc,  in  quo  aliquid  implicite  creditur,  po¬ 
test  esse  vel  l.°  obiectum  formate  fidei,  seu  auctoritas  Dei  re- 
velantis,  ut  si  quis  diceret:  credo  quidquid  Deus  revelavit;  vel 
2.°  principium  proponent  revelationem,  ut  si  quis  diceret:  credo 
quidquid  Ecclesia  credendum  proponit:  quo  duplici  modo  ille 


(1)  «  Etiamsi  ageretur  de  ilia  subiectione,  quae  fidei  divinae  actu  est 
praestanda,  limitanda  tameu  non  esset  ad  ea,  quae  expressis  oecum.  Concilio- 
rum  et  R.  Pontificum  hujusce  Apostolieae  Sedis  decretis  definita  sunt;  sed  ad 
ea  quoque  extendenda,  quae  ordinario  totius  Ecclesiae  per  orbem  dispersae 
magisterio  tamquam  divinitus  revelata  traduntur;  ideoque  universali  et  constanti 
consensu  a  catholicis  theologis  ad  fidem  pertinere  retinentur.  »  Pius  IX  in 
litteris  ad  Archiep.  Monacensem  (2  Dec.  1863). 

(2)  Fides  est  divina,  quando  aliquid  creditur  propter  auctoritatem  Dei  reve- 
lantis,  et  hujus  obiectum  materiale  est  quidquid  certo  continetur  divina  reve- 
latione  ;  est  catholica ,  quando  accedit  Ecclesiae  propositio,  qua  ita  infallibiliter 
constat  aliquid  esse  revelatum,  ut  omnia  Ecclesiae  membra  ad  earn  obligentur. 
Hinc  vulgata  divisio  dogmatis  in  se  (sive  revelati)  et  dogmatis  quoad  nos 
(sive  revelati  et  propositi).  Haec  duo  sese  habent  ut  includens  et  inelusum; 
omnis  enim  fides  catholica  est  divina,  non  vero  vicissim.  Fides  vero  ecclesia- 
stica  est  ea,  qua  aliquid  creditur  propter  infallibilem  Ecclesiae  vel  Pontificis 
auctoritatem  illud  ut  verum  non  tamen  ut  revelatum  proponentis.  Hujus  fidei 
obiectum  sunt  omnia  quae  vel  ex  revelatione  deducuntur,  vel  cum  ea  ita 
connexa  sunt,  ut,  nisi  ea  in  tuto  sint,  ipsum  revelationis  depositum  incolume 
servari  nequeat.  Haec  dicitur  etiam  mediate  divina,  quia  infallibilitatem  Ec¬ 
clesiae,  cui  innititur,  fide  divina  et  catholica  credimus. 

(3) .  Articuli  tamen  fidei  sensu  strictiori  a  dogmate  distinguuntur.  Illo 
enim  nomine  principaliora  quaedam  ac  scitu  magis  necessaria  doctrinae  capita, 
quae  symbolo  apostolico  comprehenduntur ,  a  theologis  designantur.  Cf. 
Kleutgen  op.  cit.  n.  91. 

implicite  jam  credit,  v.  g.  septem  esse  N.  L.  Sacramenta, 
etiamsi  eorum  explicitam  cognitionem,  imo  ne  actualem  quidem 
confusam  habeat;  vel  3.°  obiectum  aliquod  materials,  in  quo 
alterurn  includitur:  sic  qui  explicite  credit,  duas  esse  in  Christo 
naturas  distinctas,  implicite  jam  credit,  duas  esse  in  ipso  vo- 
luntates  et  operationes,  ex  utraque  natura  profluentes;  similiter 
qui  credit  Deum  liberatorem  generis  humani,  virtualiter  et  im¬ 
plicite  credit  in  Christum;  nam  hoc  in  illo  continetur  tamquam 
particulare  in  universal]'. 

Jam  vero  virtute  saltern  et  implicite  quisque  tenetur  credere 
quidquid  revelatio  Christiana  complectitur,  quum  idem  sit  pro 
omnibus  veritatibus  motivum,  adeoque  vel  omnia  credantur,  vel 
nihil  vere  propter  hoc  motivum  credatur  (1);  minime  vero  te¬ 
netur  omne  id  quod  revelatum  est  credere  explicite,  quum  hoc 
ne  doctissimi  quidem  possint. 

32.  Quae  explicite  credi  debent,  alia  explicite  necessitate  prae- 
cepti,  alia  explicite  necessitate  meclii  credenda  sunt.  Generatim 
illud  dicitur  necessarium  necessitate  praecepti,  quod  ad  salutem 
praecipitur  a  superiore,  ut  confessio  ad  remissionem  peccatorum, 
jejunium  etc.;  quod  hoc  modo  necessarium  est,  si  tamen  sine 
culpa  omittatur,  non  impedit  salutis  consecutionem.  Est  necessa¬ 
rium  necessitate  medii  id,  quo  homo  ordinatur  in  ipsum  finem,  sine 
quo  sive  sit  in  praecepto  sive  non,  sive  culpabiliter  sive  incul- 
pabiliter  omittatur,  salus  nullo  modo  obtinetur,  ut  baptismus 
respectu  infantium;  dolor  de  peccatis  respectu  adultorum  exi- 
stentium  in  peccato  mortali;  gratia  Dei  respectu  omnium,  tarn 
adultorum  quam  infantium  (2). 


(1) .  Hinc  sequitur,  vanam  esse  distiuctionem  protestantium  in  articulos 
fundamentales  et  non  fundamentales;  nulla  enim  est  veritas  revelata,  quae 
non  sit  credenda  negative,  h.  e.  quam  affirmare  vel  inficiari  cuiquam  liberum  sit. 

(2) .  Dices:  ipsa  observatio  praeceptorum  Dei  est  medium  ad  salutem  ne¬ 
cessarium:  ergo  necessitas  praecepti  non  differt  a  necessitate  medii.  Itespondeo. 
Tametsi  generatim  loquendo,  observatio  praeceptorum  sit  quoddam  medium 
necessarium  ad  salutem,  quia  qui  non  observat  praecepta,  non  potest  salvari; 
tamen  quando  speciatim  loquimur  de  necessitate  medii,  quatenus  distinguitur 
a  necessitate  praecepti,  certum  est,  observationem  praeceptorum  non  esse 
necessariam  necessitate  medii.  Ratio  est,  quia  hoc  proprie  vocamus  necessa¬ 
rium  necessitate  medii,  quod  positive  concumt;  quo  pacto  gratia  praeveniens, 
baptismus,  dolor  de  peccatis,  et  similia  positive  concurrunt  ad  justificationem. 
Observatio  autem  praeceptorum  praecise  sumpta,  ((uatenus  tabs  est,  non  con- 

Porro  communitei*  docent  theologi,  homines  necessitate  prae- 
cepti  teneri  ad  implicite  credenda  omnia  mysteria  in  symbolo 
comprehensa.  Favet  Catechismus  Romanus:  «  Quae  primum 
christiani  homines  tenere  debent,  ilia  sunt,  quae  Sancti  apostoli 
divino  Spiritu  afflati,  duodecim  symboli  articulis  distinxerunt  »  (1). 
—  Necessitate  vero  medii  fuit  omni  tempore  juxta  omnes  ad  justi- 
ficationem  et  salutem  necessaria  fides  explicita  de  Deo,  ut  exi- 
stente  et  remuneratore;  et  juxta  plures,  fides  explicita  de  Christo 
et  de  SS.  Trinitate  (2). 


ARTICULUS  11. 

De  conclusione  theologica. 

33.  Conclusio  theologica  dicitur  communiter  sententia,  quae  ex 
iis,  quae  revelata  sunt,  colligitur,  mediumque  tenet  locum  inter 
dogmata  et  opiniones  scholasticas.  Pro  diversa  natura  praemis- 
sarum  et  diverso  modo  quo  inferuntur,  diversa  etiam  gaudent 
certitudine.  Itaque 

1. °  Quando  utraque  praemissa  revelata  est ,  et  conclusio 
veritatem  revelatam  enuntiat,  v.  g. :  Christus  ut  verus  Deus  est 
adorandus:  Christus  est  in  Eucharistia  praesens:  ergo  in  Eucha- 
ristia  est  adorandus. 

2. °  Quando  una  tantum  praemissa  est  revelata,  et  altera 
veritas  tantum  rationalis,  tunc  distinguendum  est:  a)  si  altera 


currit  positive  sed  negative,  quia  solum  efficit,  ne  impediatur  aut  omittatur 
justificatio.  Nee  obstat,  quod  aliquando  sit  meritoria  augmenti  justitiae:  quia 
hoc  non  habet  ex  se,  qua  tabs  est,  sed  quatenus  in  bomiue  justo  coniuncta 
est  cum  gratia  et  caritate.  Be  can  us  de  fide  c.  12. 

(1)  P.  1.  C.  1.  —  Obligatio  vero  credendi  et  sciendi  quae  pertinent  ad 
Baptismum,  Eucharistiam,  Confessionem  sacramentalem ;  itemque  ad  ilia,  quae 
pertinent  ad  decalogum  non  oritur  ex  praecepto  fidei,  sed  ex  praecepto  re- 
ligionis,  justitiae  et  aliarum  virtutum.  Be  can  us  1.  c. 

(2)  Diversas  de  hae  re  theologorum  sententias  videsis  apud  Hurter  Comp. 
Theol.  Dogm.  t.  2.  n.  150.  Sunt  etiam,  qui  tencaut,  fidcin  explicitam  in  Chri¬ 
stum  et  Trinitatem  ad  justificationem  minime  esse  necessariam.  «  Qui  salvati 
sunt,  ait  s.  Thomas,  quibus  revelatio  facta  non  fuit,  non  fuerunt  salvati  absque 
fide  Mediatoris;  quia  etsi  non  habuerunt  fidem  explicitam,  habuerunt  tamen 
fidem  implicitam  in  divina  Providentia,  credentes  Benin  esse  liberatorem  ho- 
minum  secundum  modes  sibi  placitos.  »  2.  2.  q.  2.  a.  7. 

solum  assumitur  ad  manifestandum,  quod  conclusio  ut  pars  in 
toto  vel  ut  singulare  in  universali  comprehenditur  in  ilia  priori; 
tunc  etiam  conclusio  habetur  ut  revelata,  et  si  de  propositione 
Ecclesiae  satis  constat,  ut  fide  catholica  credenda,  utv.  g. :  Chri- 
stus  est  verus  Deus  et  verus  homo;  atqui  homini  essentialis  est 
voluntas:  ergo  Christus  habet  voluntatem  humanam;  vel:  Omnes 
homines,  qui  naturali  generatione  descendunt  ab  Adam,  peccatum 
originale  contrahunt;  atqui  Petrus  naturali  generatione  ab  Adam 
descendit:  ergo  contraxit  peccatum  originale.  b)  Si  autem  quod 
in  conclusione  enuntiatur  non  nisi  utraque  simul  sumpta  conti- 
netur;  id  quod  enuntiatur  in  conclusione  est  quidem  certum, 
non  tamen  simpliciter  contentum  in  revelatione,  atque  adeo  non 
est  obiectum  fidei  divinae,  sed  assensus  theologici  tantum,  ut 
v.  g\:  Christus  est  homo;  sed  homo  est  risibilis:  ergo  Christus 
est  risibilis;  vel:  Omnis  puer  rite  baptizatus  est  in  statu  gratiae; 
atqui  puerum  hunc  vidi  baptizari  ab  eo  ministro  et  eo  modo, 
quo  excluditur  quaelibet  suspicio  contra  valorem  sacramenti: 
ergo  hie  puer  est  in  statu  gratiae. 

3.°  Quando  arguments  hermeneuticis  et  historicis  ex  verbo 
Dei,  vel  ratiocinando  ex  veritatibus  revelatis,  conclusiones  dedu- 
cuntur;  tunc  harurn  certitudinis  gradus  pendet  generatim  a  gra- 
du  consensionis  Ecclesiae  et  theologorum  in  illas  ut  ex  fontibus 
revelationis  legitima  consequents  deductas,  vel  ut  plus  minusve 
cum  veritatibus  revelatis  connexas.  Hinc: 

34.  Proximo,  fidei  dicitur  ea  propositio,  quae  universali  con- 
sensione  et  praedicatione  continetur  divina  revelatione,  quin  tamen 
simpliciter  et  ce?do  proponatur  de  fide. 

35.  Theologice  certa,  seu  fule  certa  dicitur  ea  propositio 
quae,  vel  partial  ex  veritate  revelata  partim  ex  veritate  ratio¬ 
nal!  deducitur  (n.  33.  2,°  b),  vel  ex  revelata  sententia  infert  quod 
in  ea  non  est  nisi  virtualiter  inclusum,  vel  cum  veritate  revelata 
intime  connexa  est  (1). 


(1)  Si  dogma  et  haeresim  excipias,  in  quibus  determinandis  conveniunt 
omnes,  circa  non  genericam,  sed  propriam  et  specificam  aliarum  propositio- 
num  et  oppositarum  censurarum  notionem  magna  est  inter  auctores  senten- 
tiarum  diversitas.  Juxta  traditos  conceptus  proximo,  fidei  per  se  pertincret 
iam  ad  fidem  divinam,  sed  Ecclesiae  definitionis  defectu  nondum  clare  perti- 
neret  ad  fidem  catholieam;  theologice  certa  saltern  ad  fidem  ecclesiasticam 
pertineret. 

36.  Simpliciter  certa  est  ea,  quae  cum  revelatione  remotius 
quidem  connectitur,  rationabili  tamen  dubio  subiici  nequit. 

37.  Sententia  communis,  ilia  dicitur,  quae  ita  passim  a  theo- 
logis  docetur,  ut  certitudini  sit  proxima. 


ARTICULUS  III. 

De  censuris  theologicis. 

38.  Censura  theologica  vocatur  judicium,  quo  nota  prava  et 
maligna  cuidam  doctrinae  tamquam  fidei  aliquo  modo  nocivae 
inuritur.  Duplicis  generis  est:  privata  seu  cloctrinalis,  quae 
fertur  a  theologis  et  tantum  valet,  quantum  argumenta  vel  au- 
ctoritas  eorum,  a  quibus  proficiscitur ;  et  publica  seu  authentica, 
quae  ex  officio  infiigitur  a  Pastoribus  Ecclesiae,  qui  judices  fidei 
sunt.  —  Duplici  modo  ferri  solet:  vel  categorice  singulas  proposi- 
tiones  singulis  qualificationibus  notando,  vel  in  globo  pluribus 
propositionibus  pin  res  summatim  apponendo  censuras.  Vi  huius 
damnationis  quae  in  globo  dici  solet,  nulla  est  propositio  damna- 
ta,  quae  non  saltern  unam  ex  subiectis  censuris  mereatur,  nul- 
laque  est  ex  recensitis  censuris,  quae  non  saltern  uni  ex  damnatis 
conveniat  propositionibus. 

39.  Sicut  nexus,  quo  sententiae  theologicae  cum  revelata  do- 
ctrina  conjunguntur,  varii  sunt  gradus,  ita  et  doctrinae  falsae  vel 
noxiae  non  omnes  ex  aequo  adversantur  revelatae  veritati,  unde 
variae  sunt  quoque  censurarum  distinctiones. 

Haeretica  est  ea  propositio,  quae  directe  et  immediate  oppo- 
nitur  veritati  revelatae  et  ab  Ecclesia  ad  credendum  certo  pro- 
positae. 

40.  Py'oxima  haeresi  est  ea  sententia,  quae  opponitur  propo- 
sitioni  proxirnae  fidei. 

41.  Erronea  dicitur,  si  opponitur  conclusioni  theologicae  cer- 
tae.  Nonnulli  tamen  utramque  nomine  erroris  comprehendunt. 

42.  Dicitur  temeraria,  si,  quod  communiter  in  Ecclesia  re- 
ceptum  est,  impugnat,  sive  ad  doctrinam,  sive  ad  facta,  sive  ad 
Ecclesiae  instituta  referatur.  Hinc  temerarium  est  asserere  non 
solum,  indulgentias  non  valere  ad  remissionem  poenae  debitae 

'  apud  divinam  justitiam  (1),  sed  etiam  falsa  fuisse  stigmata  s.  Fran- 
cisci,  aut:  non  convenire  ut  plura  sint  in  eadem  Ecclesia  altaria, 
aliaeque  multae  Pistoriensium  (2).  Ditfert  ab  errore,  quod  con- 
clusio,  cui  repugnat,  debet  esse  vel  minus  certa,  vel  minus 
universaliter  tradita,  vel  minus  stricte  nexa  cum  doctrina  fidei. 
—  Est  temeraria  modaliter,  si  inique  damnat  doctrinam  pro- 
babilem  vel  probabiliorem,  ut  prop.  26  Pistoriensium,  qua  explo- 
dunt  doctrinam  «  de  limbo  puerorum  »  velut  «  fabulam  pela- 
gianam  ». 

43.  Dicitur  haeresim  sapiens  vel  tie  haeresi  suspecta,  si  du- 
plicis  sensus,  boni  et  pravi  capax  est,  ita  tamen  ut  ratione  sive 
verborum  sive  adiunctorum  sensus  pravus  p>raevaleat,  ut  v.  g. 
in  ore  Lutherani :  fides  justificat. 

Quid  indicent  inferiores  notae,  schisrnatica,  seditiosa,  blas- 
phema,  impia,  iniuriosa,  male  sonans,  piarum  aurium  offen- 
siva,  ipsa  nominis  signiflcatione  intelligitur  (3). 

44.  Scholion.  E  dictis  colliges,  distinguendum  esse  inter  doctri¬ 
nam  catholicam  arctiori  sensu,  quae  dogmata  sola  complectitur,  et 
doctrinam  catholicam  latiori  sensu,  quae  una  cum  dogmatibus  ea, 
quae  praeterea  in  Ecclesia  communiter  tenentur,  comprehendit. 


(1)  Bulla  Auctorem  fidei  prop.  40. 

(2)  Ibidem  prop.  51  -  55.  69  -  75. 

(3)  Ecelesiam  et  Romanum  Pontificem  ex  cathedra  loqueutem  esse  infal- 
libilem  in  notanda  aliqua  doctrina  censura  haereseos,  dogma  fidei  est;  in 
ferendis  autem  censuris  haeresi  inferioribus  adeo  certum  est,  ut  theologi 
disputent  tanturn  de  eo,  utrum  opinio  opposita  sit  haeretica,  an  solum  erronea. 
(Cf.  Franz  el  in  de  Trad.  th.  XII,  Mazzella  de  Relig.  et  Reel.  Disp.  IV, 
ar.  8.  n.  824).  Hinc  certum  est,  gravern  adesse  obligationem  adhaerendi 
censurae  haeresi  inferiori  assensu  omne  dubium  deliberate  excludente  ob  in- 
fallibilem  Ecclesiae  auctoritatem.  fMazzella  de  Virt.  infusis  Disp.  II,  a. 
10.  n.  518  et  519).  Definitione  vero  gradus  censurae,  hoc  ipso  definitur,  gra- 
dum  certitudinis  in  doctrina  opposita  saltern  ilium  esse,  qui  respondeat  cen¬ 
surae  definitae.  —  Ut  vero  ex  damnata  doctrina  veram  tenendam  eruas, 
animadvertas,  contradictorias  propositiones  numquam  esse  posse  simul  veras 
vel  falsas,  contrarias  autem,  licet  nequeant  simul  esse  verae,  posse  tamen 
simul  esse  falsas;  hinc  simul  ac  de  propositione  constiterit,  quae  teneri  non 
possit,  itidem  constat,  contradictonam  semper,  sed  non  semper  contrariam 
posse  teneri:  sic  proscripta  est  haec  2.a  Jansenii  propositio:  «  Interiori  gratiae 
in  statu  naturae  lapsae  numquam  resistitur,  »  sed  contraria  eidem  propositio: 
«  Interiori  gratiae  in  statu  naturae  lapsae  semper  resistitur,  »  pariter  pro- 
scribenda  foret;  tenenda  igitur  contradictoria:  «  nonnunquam  sive  quandoque 
resistitur.  » 

Quo  pertinet  pronunciatum  Pii  P.  IX:  «  sapientibus  catholicis 
haud  satis  esse,  ut  Ecclesiae  dogmata  recjpiant  et  venerentur; 
verum  etiam  opus  esse,  ut  se  subiiciant  turn  decisionibus,  quae 
ad  doctrinam  pertinentes  a  Pontificiis  congregationibus  profe- 
runtur,  turn  iis  doctrinae  capitibus,  quae  com  muni  et  constanti 
Catholicorum  consensu  retinentur  ut  theologicae  veritates  et 
conclusiones  ita  certae,  ut  opiniones  eisdem  doctrinae  capitibus 
adversae,  quamquam  haereticae  dici  nequeant,  tamen  aliam  theo- 
logicam  merentur  censuram  »  (1).  De  eadem  re  concilium  Vatic, 
constitutionem  Dei  Films  concludens,  ait:  «  Quoniam  satis  non 
est  haereticam  pravitatem  devitare,  nisi  ii  quoque  errores  dili— 
genter  fugiantur,  qui  ad  illas  plus  minusve  accedunt,  omnes 
officii  monemus,  servandi  etiam  constitutiones  et  decreta,  qui- 
bus  pravae  hujusmodi  opiniones  quae  istic  diserte  non  enume- 
rantur,  ab  hac  Sancta  Sede  proscriptae  et  prohibitae  sunt. » 
Hue  faciunt  etiam  prop.  XXII  Syllabi  et  X  proscripta  in  Ency- 
clica  (Manta  cura. 


ARTICULUS  IV. 


Theologiae  dogmaticae  specialis  conspectus. 


45.  Superat,  ut  nostrae  disciplinae  partes,  quas  deinceps  fa- 
vente  Deo  exequturi  sumus,  indicentur. 

Cum  theologia  in  Deo  tamquam  in  communi  centro  tota  ver- 
setur  moveaturque  ita  ut  tota  illud  vere  sit,  quod  nomine  suo 
indicat,  sermo  de  Deo;  primum  considerabimus  Deum  unum  et 
trinum,  dein  Deum  extra  se  agentem,  totius  naturae  nimirum 
auctorem,  angelos  hominesque  ad  supernaturalem  beatitudinem 
destinantem,  hosque  per  peccatum  in  immensam  ruinam  pro- 
lapsos  denuo  divini  Mediatoris  ope  ex  tanta  miseria  educentem, 
auxiliisque  ad  gratiam  per  sacramenta  recuperandam  et  ad  earn, 
a  qua  exciderant,  felicitatem  consequendam ,  necessariis  do- 


(1)  Literae  apost.  ad  Arcliiep.  Monoccnsera  et  Frisingcnsem  (d.  2.  Dec. 
1863). 

nantem,  ita  ut  qui  hominis  conditor  fuit,  idem  quoque  reparator 
ejusdem  sit  et  judex;  qui  salutis  nostrae  auctor,  idem  quoque 
restitutor  existat  et  largitor. 

Itaque  hos  complectitur  Tractatus. 

De  Deo  uno 
De  Deo  Trino 
De  Deo  Creatore 

De  Incarnatione,  seu  de  Deo  Redemptore. 

De  Gratia  Christi  \ 

De  Sacramentis  j  de  De0  Santiflcatore 

De  Novissimis,  seu  de  Deo  Remuneratore  vel  Consummatore. 


\ 


DE  DEO  UNO. 


46.  Deus  spectari  potest,  prout  est  in  sua  natura  unus,  vel  in 
sua  subsistentia  trinus;  hinc  duplex  tractatio:  de  Deo  uno  et  de 
Deo  trino.  In  Deo,  quatenus  unus  est  essentia,  considerando 
praesens  versatur  Tractatus. 

47.  Errores  praecipui  sunt:  l.°  traditionalismus,  2.° 
a  t  h  e  i  s  m  u  s,  3.°  p  a  n  t  h  e  i  s  in  u  s,  4.°  p  o  1  y  t  h  e  i  s  m  u  s  et  idolo- 
latria,  5.°  dualism  us,  6.°  tri  theism  us,  7.°  anthropo¬ 
morphism  us,  8.°  fatalism  us.  Prior  rectae  Dei  cognoscendi 
rationi,  alii  quinque  sequentes  monotheismo,  septimus  Dei  sim- 
plicitati,  octavus  ejus  libertati  opponuntur. 

48.  Doctrinam  catholicam  de  Deo  uno  hac  fidei  professione 
Concilium  Yaticanum  exhibet.  «  Sancta  Catholica  Apostolica 
Romana  Ecclesia  credit  et  confitetur  unum  esse  Deum  verum  et 
vivum,  Creatorem  ac  Dominum  coeli  et  terrae,  omnipotentem, 
aeternum,  immensum,  incomprehensibilem,  intellectu  ac  voluntate 
omnique  perfectione  infinitum  ;  qui  cum  sit  una  singularis , 
simplex  omnino  et  incommutabilis  substantia  spirituals,  praedi- 
candus  est  re  et  essentia  a  mundo  distinctus,  in  se  et  ex  se 
beatissimus,  et  super  omnia,  quae  praeter  ipsum  sunt  et  concipi 
possunt,  ineffabiliter  excelsus....  Universa  vero  quae  condidit, 
Deus  providentia  sua  tuetur  atque  gubernat,  attingens  a  fine 
usque  ad  finern  fortiter,  et  disponens  omnia  suaviter.  Omnia 
enim  nuda  et  aperta  sunt  oculis  ejus,  ea  etiam,  quae  libera 
creaturarum  actione  futura  sunt  »  (1). 

49.  Iuxta  banc  doctrinam  primo  Deum  esse  demonstrandum, 
dein  in  ejus  essentiam  inquirendum,  hujusque  essentiae  praeci- 


(1)  Constitutio  Dei  Filius  cap.  1. 

puorum  consideratione  attributorum  distinctior  conceptus  effor- 
mandus,  postremo  Dei  vita,  quae  intelligendo  et  volendo  absolvitur, 
explicanda.  Omnia  itaque  his  quinque  capitibus  comprehendemns: 
l.°  de  Dei  existentia,  2.°  de  Dei  essentia,  3.°  de  distinction  Dei 
essentiae  conceptu  seu  de  attributis,  4.°  de  intellectu  divino,  5.° 
de  voluntate  Dei. 


CAPUT  I. 

De  Dei  existentia. 

50.  Cum  theologia  fidei  cognitionem  Dei  rationis  lumine  partam 
tamquam  fundamentum  praesupponat,  cumque  ejus  proprium 
cognitionis  principium  sit  revelatio;  existentiae  Dei  demonstratio 
rationalis  ad  ipsam  stricte  non  pertinet.  Hinc  Patres  hujusmodi 
tractationem  philosophicam  potissimum  in  apologiis  adversus 
gentiles  velut  pedagogiam  ad  fidem  cognitionemque  christianam 
dare  solent,  pariterque  theologi  vel  illam  philosophiae  relinquunt, 
vel  si  illam  initio  hujus  tractatus  habent,  earn  praeambulam  esse 
ad  ipsam  fidem  diserte  monent,  iisque,  quae  ratione  de  Deo 
cognoscuntur,  non  tamquam  principiis  propriis  suae  doctrinae 
utuntur,  sed  tamquam  propriis  ministerialiter ,  (1)  seu  tamquam 
subsidiis  ad  comparandam  luculentiorem  intelligentiam  eorum, 
quae  de  Deo  manifestationibus  supernaturalibus  revelata  sunt.  (2) 


(1)  Cf.  s.  Thomam  1.  q.  1.  a.  5. 

(2)  Ne  omnia  omnino,  quae  ad  philosophicam  pertinent  existentiae  Dei 
demonstrationem,  silentio  praetereamus,  haec  in  compendium  redacta  indi- 
cabimus. 

Quidquid  ratione  cognoscitur,  vel  per  se  ipsum,  vel  per  obiectum  aliud 
praecognitum  menti  manifestatur;  omnis  igitur  cognitio  vel  immediata  est, 
vel  mediata. 

Dei  existentiam  esse  immediate  h.  e.  solo  terminorum  intuitu  cognitam, 
negatur  communiter  cum  s.  Thom  a,  qui  ad  quaestionem,  utrum  haec  pro- 
positio:  «  Existit  Deus  »  sit  per  se  nota;  respondet:  illam  quidem  secundum 
se,  non  vero  quoad  nos  per  se  notam  esse  (1.  q.  2.  a.  1),  ideoque  ejus  co¬ 
gnitionem  mediate  nobis  per  ea  quae  magis  nota  sunt  quoad  nos  comparandam. 

Exclusa  cognitione  immediata,  remanet  mediata,  quae  demonstratione  gi- 
gnitur.  Porro  demonstratio  triplex  est:  a  priori,  a  simultaneo,  et  a  posteriori. 

51.  Verum  liac  seposita,  duplex  alia  eaque  proprie  theologica 
j  succedit  quaestio:  utrum  scilicet  ratio  humana  viribus  polleat 
ad  Deum  certo  cognoscendum,  et  utrum  veritas  existentiae  Dei 
sit  etiam  revelatione  manifestata.  Dixi  utramque  pertinere  ad 
theolog'iam ;  in  verbo  enim  Dei  revelato,  quod  est  proprium  theo- 
logiae  principium  formale,  multa  continentur,  ex  quibus  turn 
de  ilia  mentis  aptitudine  turn  de  hac  Dei  existentiae  revelatione 
judicium  ferri  potest.  Has  itaque  duobus  articulis  expendemus: 
l.°  de  cognitione  rationali  existentiae  Dei.  2.°  de  Dei  existentia 
cognita  per  supernaturalem  revelationem. 


Prior  est  demonstratio  rei  per  suas  causas.  Altera  est  demonstratio  rei  per 
aliquid,  quod  neque  causa  est,  neque  effectus  illius,  sed  aliquod  ejus  attribu- 
tum:  ut  si  demonstres  Deum  existere,  quia  est  ens  perfectissimum.  Tertia  est 
demonstratio  rei  per  suos  effectus. 

Certum  est,  Dei  existentiam  non  posse  demonstrari  a  priori,  seu  per  causas; 
quia  Deus  nullam  habet  causam,  neque  efficientem.  cum  sit  ens  a  nullo  alio 
factum  et  a  quovis  independens:  neque  causam  finalem,  nam  cum  sit  ens 
summe  et  absolute  perfectum,  ad  aliud  referri  nequit:  neque  materialem  aut 
formalem,  cum  ens  summe  perfectum  sit  etiam  simplicissimum,  ideoque  non 
compositum  ex  materia  et  forma.  Demonstratio  a  simultaneo,  quam  nonnulli 
post  s.  Anselrnum  proponunt,  ex  idea  Dei  seu  ab  obiectivo  conceptu  Entis 
perfectissimi,  qui  in  ipsa  idea  continetur,  quatenus  si  Ens  illud  perfectissi¬ 
mum  esset  in  intellectu  tantum  et  non  in  re,  jam  non  esset  Ens  perfectis¬ 
simum  (nam  argumentatio  desumpta  ab  idea  Dei  universali  apud  omnes  gentes, 
tarnquam  a  facto  historico,  quod  inexplicabile  foret  si  Deus  non  esset,  valida 
est  et  reducitur  ad  argumentum  morale);  generatim  ut  inefficax  reiicitur,  et 
supponit  earn  immediatam  Dei  cognitionem  ab  Ontologis  adsertam,  quam  ne- 
gari  a  s.  Thoma  supra  audivimus.  Dei  vero  existentia  efficaciter  probatur  a 
posteriori  seu  ex  creaturis. 

Praecipua  argumenta  sunt:  cosmologicum,  illudque  multiplex,  quo  ex  en- 
tium  contingentium  existentia  inferimus  ens  necessarium,  ex  causis  secundis 
et  productis  ultimam  aliquam  causam,  quae  non  sit  ab  alio,  sed  sit  a  se,  ex 
rnotu  primum  motorem  immobilem;  phi/sico  -teleologicum ,  quo  ex  online 
multorum  constanti  et  perpetuo  ad  eximiam  pulchritudinem  composito,  eorum- 
que  inter  se  ad  suos  fines  apta  dispositione  colligimus  esse  sapientissimum 
auctorem  et  artificem;  morale,  quo  ex  humani  generis  consensu  universali 
et  constanti  nonnullis  characteribus  insignito  (Palmieri  Inst.  phil.  III.  th.  2) 
existentiam  Dei  veritatem  esse  certissimam  evincitur;  ethicum,  quo  ex  legis 
moralis  absoluta  et  immutabili  vi  obligandi  supremus  deducitur  legislator; 
metaphysicum,  quo  ex  aeterna  et  immutabili  veritate,  ex  ideis  justitiae,  sa- 
pientiae,  veri  ac  boni  ascendimus  ad  Veritatem,  Sapientiam  ac  Bonitatem  sub- 
stantialem,  fundamentum  et  exemplar  totius  ordinis  intelligibilis  (Cf.  Augu- 
stinum  1.  2  de  lib.  arb.;  Conf.  1.  7.  c.  7.  etc.);  theologicum  supernatural, 
quo  ex  omnibus  factis  extraordinariis  et  stupendis,  historice  indubiis,  super- 
naturalis  exhibetur  manifestatio  maximi  naturae  moderatoris,  sapientissimi 
humani  generis  provisoris,  sanctitatis  vindicis  (cf.  Franz  el  i  n  th.  8  de  Deo). 

ARTICULUS  I. 

De  cognitione  rationali  existentiae  Dei. 

52.  Prop.  4.  Revelata  doctrina  est,  existentiam  Dei  naturali 
humanae  rationis  lumine  certo  cognosci  posse. 

Declar.  Est  de  fide  praecipue  contra  Traditionalistas,  qui 
inter  alios  hujusmodi  mentis  aptitudinem  negantes  contendebant, 
cognitionem  Dei  ex  revelatione  per  traditionem  propagata  repeten- 
dam  esse,  eamque  fide  quidem  suscipi  non  vero  demonstrari  posse: 
controversiam  inde  ortam  et  agitatam  (1)  diremit  Cone.  Vatic,  de 
fid.  catli.  c.  2.  c.  1  hac  definitione:  «  Si  quis  dixerit,  Deum  unum 
et  verum,  Creatorem  et  Dominum  nostrum,  per  ea  quae  facta 
sunt,  naturali  rationis  lumine  certo  cognosci  non  posse,  a.  s.  »  (2). 

Porro  in  thesi  agitur  l.°  de  homine  rationis,  usum  quodemo- 
documque  assecuto;  2.°  non  de  facto,  utrum  scilicet  quilibet 
homo  solo  rationis  lumine  ad  hanc  cognitionem  perveniat,  sed 
de  jure,  utrum  scilicet  tametsi  traditione  nullam  hujusmodi  co¬ 
gnitionem  acceperit,  eandem  solo  rationis  lumine  comparare  possit. 


Huiusmodi  demonstrationes  principio  innituntur  causalitatis,  quod  absolute 
et  metaphysice  certum  est.  Has  fuse  expositas  et  contra  cavillationes  acute 
vindicatas  videsis  penes  Stentrup  Prael.  Dogm.  de  Deo  uno  th.  7.  Cf. 
etiam  Mon  sab  re  Esposizione  del  dogma  cattolico  (Esistenza  di  Dio)  Confer.  IV. 

Qui  Deum  non  admittunt,  athei  dicuntur,  et  quidem  practici ,  qui  ope- 
ribus  Deum  negant;  fheoretici ,  qui  Deum  ratione  sua  non  agnoscunt. 
Theoreticorum  vero  duplex  est  genus:  negativi,  qui  Dei  numquam  notitiam 
habuerunt,  positici,  qui  Dei,  cujus  aliquam  notitiam  habent,  existentiam  mente 
negant  seu  profiteri  nolunt.  —  Quaeri  hie  solet,  utrum  revera  dentur  athei. 
Iam  vero  dari  atheos  practicos  infelix  docet  experientia.  De  atheis  negativis 
tenendum  est,  neminem  posse,  saltern  diu,  Deum  ignorare;  et  de  positivis, 
evenire  posse,  juxta  probabiliorem  sententiam,  ut  homo  sive  ob  cordis  corru- 
ptionem  sive  ob  male  feriatam  mentem  Deum  neget,  cui  negationi  tamen 
bona  tides  suffragabitur  numquam. 

(1)  Pluries  jam  ante  Cone.  Vat.  mentem  suam  de  hac  re  aperuerat  S.  Sedes. 
Hue  spectant  propositions,  quibus  a.  1840  Bautain  subscribere  jussus  est, 
itemque  propositiones  nonnullae  Gerardi  Ubaghs,  quas  «  emendandas  » 
judicavit  Congregatio  Indicis  et  Inquisitionis  a.  1843,  1864,  1866. 

(2)  Haec  quaestio  rellexa  pertinet  tamen  etiam  ad  philosophiam,  quia  ratio 
refleetens  in  argumenta  philosophica  quibus  Dei  existentia  demonstratur,  in- 
telligit  evidenter  ex  iis  legitima  consequentia  ad  Dei  existentiam  concludi. 

53.  Demonstr.  i.  a)  (Sap.  13,  1  -  9):  Vani  autem  (p idxaioi ...  qvoei) 
sunt  omnes  homines  in  quibus  non  subest  scientia  Dei,  et  his 
quae  videntur  bona,  non  potuerunt  intelligere  eum  qui  est 
(rov  ovra),  neque  operibus  attendentes  agnoverunt,  quis  esset 
artifex:  sed  aut  ignem...  aut  solem  et  lunam,  rector es  orbis 
ter r arum  deos  putaverunt.  Quorum  si  specie  delectati  deos  pu- 
taverunt,  sciant  quanto  his  dominator  eorum  speciosior  est ; 
speciei  enim  generator  haec  omnia  constituit.  Aut  si  virtutem 
et  opera  eorum  mirati  sunt,  intelligant  ab  Mis,  quoniam  qui 
haec  fecit  fortior  est  illis.  A  magnitudine  enim  speciei  et  crea- 
turae,  cognoscibiliter  (dvaAoycog)  poterit  creator  liorum  videri. 
Iterum  nec  his  debet  ignosci.  Si  autem  tantum  potuerunt  scire, 
ut  possent  aestimare  saeculum ;  quomodo  liujus  dominum  non 
facilius  invenerunt.  »  a)  Si  natura  vani  sunt,  i.  e.  si  naturam  per- 
vertere  ac  veluti  exuere  debent,  qui  cognitione  Dei  destituuntur, 
eadem  ergo  natura  duce  habetur,  et  ex  hac  sponte  effiorescit. 
(f  Ea  cognoscendi  ratio,  qua  ex  effectibus  et  operibus  pervenitur 
ad  notitiam  causae  et  artificis,  est  humanae  menti  propria  et 
prorsus  naturalis;  atqui  in  textu  talis  comparandae  cognitionis 
de  Deo  potestas  hominibus  vindicatur:  ergo,  y)  Saeculum  i.  e. 
leges  naturae,  ab  hominibus  cognoscuntur  facultate  naturali; 
atqui  eadem  et  quidem  facilius  ab  hominibus  cognosci  Deum 
potuisse  affirmatur:  ergo  si  ilia  cognitio  est  naturalis,  multo 
magis  haec,  quae  exhibetur  ilia  facilior.  —  b)  (Rom.  1,  19-21): 
«  Quod  notum  est  Dei  (to  yvcooxov  cognoscibile),  manifestum 
est  in  Mis ;  Deus  enim  Mis  manifestavit.  Invisibilia  enim  ipsius 
a  creatura  mundi,  per  ea  quae  facta  sunt,  intellecta  consgnciun- 
tur,  sempiterna  quoque  ejus  virtus  et  divinitas;  ita  ut  sint 
inexcusabiles.  »  Deus,  auctore  Paulo,  in  se  quidem  immediate 
invisibilis,  mediate  redditur  menti  humanae  cognoscibilis;  me¬ 
dium  vero  sunt  creaturae,  ex  quarum  contemplatione  ad  ejus 
cognitionem  mens  manuducitur.  Atqui  in  tali  cognitione  nullum 
est  elementum  quod  tam  subiective  quam  obiective  non  sit 
naturale :  ergo. 

Praeter  hanc  manifestationem  naturalem  in  ordine  plujsico, 
conferas  etiam  penes  Paulum  manifestationem  Dei  naturalem 
in  ordine  etliico  (Rom.  2,  14-10),  et  historico  (Act.  14,  15.  16 
et  17,  20  -  28). 

54.  II.  Patres  magno  consensu  docent:  meminem  posse  coelum 
aspicere  et  Dei  existentiam  ignorare;  aspectabilem  hunc  raun- 
dum  rationalium  animarum  scholam  esse  et  gymnasium  ad  co- 
gnitionem  Dei,  dum  per  visibilia  et  sensibilia  praebet  menti 
manuductionem  ad  intelligentiam  invisibilium ;  nullum  hominum 
genus  usquam  vivere  posse,  quod  non  sit  praeoccupatum  naturae 
superioris  persuasione;  divinam  providentiam  manifestam  esse 
unicuique  ex  aspectu  ipso  rerum;  Deum  esse  turn  oculos  ipsos, 
turn  legem  naturalem  rationis  docere;  rationem  mentibus  infi- 
xam  movere  omnes,  ut  ex  operibus  ejus  cognoscant  unum  esse 
Deum,  Dominum  omnium;  summi  delicti  reos  esse  omnes,  qui 
nolint  recognoscere  quern  ignorare  non  possint.  (1) 

55.  III.  Ut  causa  demonstretur  per  effectum,  haec  duo  suffl- 
ciunt,  nempe  ut  effectus  existens  necessariam  habeat  connexio- 
nem  cum  causa  et  haec  connexio  sit  evidenter  cognoscibilis. 
Atqui  creaturae  necessariam  liabent  connexionem  cum  causa 
aliqua  prima  improducta  et  in  omni  genere  perfect.issima,  quae 
dicitur  Deus:  et  connexio  ilia  creaturarum  saltern  collective 
sumptarum  cum  causa  prima  est  evidenter  cognoscibilis,  ut  ex 
unanimi  sapientum  (2)  consensu  et  experientia  constat:  ergo. 

56.  Corollarium.  Ergo  falsum  est  commentum  Reid,  Jacobi 
et  veterum  Theosophoruin,  qui  Dei  cognitionem  ex  instinctu  vel 
mentis  quodam  tactu  et  gustu  repetendam  esse  censuerunt.  Nam 
ex  revelatione  constat,  claram  Dei  notitiam  non  solum  haberi, 
sed  ex  alia  h.  e.  ex  ea,  quae  de  creaturis  habetur,  comparatam 
esse.  Sed  quod  clara  notitia  ex  alia  derivata  cognoscitur,  id  ra- 
tiocinando  cognoscitur;  et  assensus,  quo  conclusio  tenetur,  ex 
rerum  intelligentia  est,  non  ex  naturae  impulsu.  —  Insuper 
ratio  ilia  cognoscendi  Deum  ex  mero  instinctu  naturae  rationali 
haud  congruit;  haec  enim  exigit,  ne  quid  alfirmemus  negemus- 
ve  nisi  aliqua  cognita  ratione  impellente  ;  instinctiva  autem 


f. 


cognitio  est  omnino  coeca. 


57.  Scholion.  Duplex  distingui  debet  Dei  cognitio :  altera  con- 


(1)  Cf.  Patrum  testimonia,  e  quibus  haec  depromsimus,  penes  Franzelin 
th.  VI.  et  Stentrup  th.  I. 

(2)  Quid  potest  esse,  inquit  ipse  Tullius,  tam  apertum,  tamque  perspi- 
cuuin,  cum  coelum  suspeximus,  coelestiaque  conteinplati  sumus,  quam  esse 
aliquod  numen  praestantissimae  mentis,  quo  haec  regantur? 

fusa  adhuc  et  imperfecta;  altera  perfectior  et  expolitior  ac  velut 
scientifica.  Prior  quamcumque  investigationem  praevertit,  estque 
quaedam  mentis  jiQohjipig,  ut  loquuntur  (Traeci,  vel  «  ante  per- 
cepta  cognitio  scilicet  enodationis  indigens,  »  ut  ait  Tertul- 
lianus,  omnibus  adeo  facilis,  ut  ea  carentes  insipientes  et  inex- 
cusabiles  vocentur;  quamque  propterea  Patres  menti  insertam, 
insitam,  congenitam  appellant.  (1) 

Posterior,  quae  est  prioris  confirmatio  et  enodatio  rationalis 
atque  adeo  ilia  difficilior,  per  inquisitionem  philosophicam  com- 
paratur.  In  hac  inquisitione  potest  ac  debet  homo  conceptum 
primitivum  excolere ;  potest  vero  etiam  sua  culpa  eandem  pri- 
mitivam  ideam  Dei  applicare  ad  obiecta,  quae  Deus  non  sunt, 
atque  ita  earn  pervertere.  Hinc  apparet,  quomodo  idea  alicujus 
hivinitatis  existentis  sit  communis  omnibus  gentibus  et  velut 
inexterminabilis,  sincerae  autem  notionis  Dei  perversio  tarn  late 
pateat;  apparet  etiam,  quare  Patres  pro  existentia  Dei  appella- 
verint  ad  testimonium  «  animae  simplicis,  de  trivio,  non  scholis 
eruditae,  sed  qualem  natura  formavit  »,  nam  «  et  natura  ple- 
raque  suggeruntur  quasi  de  publico  sensu,  quo  animam  Deus 
dotare  dignatus  est.  Hunc  nacta  philosophia  (abusu)  ad  gloriam 
propriae  artis  inflavit  »  (2). 


(1)  Naturae  rationali  insitam  Dei  ideam  dicunt  Patres  «  in  quantum,  ut 
loquitur  S.  Thomas  ( super  Boetli.  proem,  q.  1.  a.  3.  ad  6.)  per  principia 
nobis  innata  de  facili  percipere  possumus  Deum  esse  »  quod  scilicet  naturae 
insito  lumine  velut  spoutc  concipiatur  ex  obvia  rerum  humanarum  considera- 
tione  citra  inquisitionem  philosophicam  et  citra  institutionem  positivae  revela- 
tionis;  adeoque  distinguunt  notitiam  insitam  non  ab  acquisita  simpliciter,  sed 
turn  a  cognitione  excultiori  per  diligentiores  subtilioresque  meditationes,  turn 
maxime  a  cognitione  perfection  quae  revelationi  debetur.  Hoc  demonstratum 
contra  Thomas  si  num,  Klee,  Staudenmair  etc.  videsis  penes  Fran- 
z  e  1  i  n  th.  YII  et  Stentrup  th.  I. 

(2)  T  e  r  t  u  1 1 .  de  anima  c.  2. 

ARTICULUS  II. 


De  existentia  Dei  revelata  et  ideo  fide  credenda. 


58.  Prop:  5.  Existentia  Dei  utpote  revelatione  supernaturali 
manifestata  est  etiam  veritas  fidei  propter  auctoritatem  Dei  reve- 
iantis  credenda. 

Demonstr.  i.  Quidquid  vel  explicite  vel  implicite  in  Dei  lo- 
cntione  continetur,  est  obiectum  fidei.  Atqui  doctrina  de  existen¬ 
tia  Dei  multipliciter  in  verbo  Dei  enuntiatur;  ergo.  P rob.  minor: 

Enuntiatur:  a)  implicite  sed  immediate  in  quavis  locutione  et 
revelatione  divina  ex  intrinseca  ipsius  locutionis  natura;  b)  ex¬ 
plicite  et  ex  significatione  verborum,  sive  cum  se  Deus  ut  aeter- 
num,  necessario  existentem  revelat  (Exod.  3,  14.  15;  Apoc.  1,  4.  8), 
sive  cum  praecipitur  diserte:  Acceclentem  ad  Deum  credere 
oportet,  quia  est  et  inquirentibus  se  remunerator  sit.  (Heb.  11,  6.) 
Quo  in  textu  animadvertas,  sermonem  esse  de  fide,  quae  justifi- 
cationis  sit  fundamentum  (Cone.  Trid.  sess.  6,  cap.  6)  adeoque 
de  vera  fide  supernaturali,  non  vero  de  fide  lato  quodam  sensu 
pro  notitia  et  persuasione  Dei  aliunde  quam  ex  revelatione  de- 
rivata,  haneque  fidem  praecipi  ut  in  peculiarem  veritatem  di- 
stinctam  ab  aliis  articulis  fidei. 

59.  II.  Primus  fidei  articulus,  qui  in  symbolo  proponitur,  hie 
est:  «  Credo  in  unum  Deum,  Patrem  omnipotentem,  Creatorem 
coeli  et  terrae,  visibilium  omnium  et  invisibilium  ». 

60.  Obi.  Idem  non  potest  evidenter  sciri  et  credi:  ergo  exi¬ 
stentia  Dei,  quae  evidenter  demonstratin',  credi  nequit. 

Resp.  Dist.  antec.:  Ex  eodem  motive,  cone.,  ex  diverso  motivo, 
neg.  Licet  enim  obiectum  materiale  sit  unum  idemque,  ejus  ta- 
men  motivum  formate  movens  duplex  est,  unum  ex  mediata  e- 
videniia  quae  demonstratione  enascitur,  alterum  ex  auctoritate 
seu  testificatione  Dei.  Duplici  motivo  seu  cognoscibilitati  duplex 
respondet  cognitio,  nam  etiam  actus  cognoscitivus  specificatur  a 
suo  obiecto  formali,  quod  est  cognoscibilitas  rei.  Insuper  assensus 
uterque  non  modo  motivo  obiectivo,  sed  principio  quoque  subiec- 
tivo  eliciente  difiert  (n.  11). 

61.  Neque  dicas ,  fidem  esse  «  argumentum  (eleyyog)  non 
apparentium  »  (Heb.  11,  1)  ideoque  locum  habere  non  posse 
in  iis,  quae  evidenter  cognoscuntur.  Etenim  obiectum  materiale 
sub  ilia  ratione  cognoscibilitatis,  qua  affectum  est  per  aucforita- 
tem  Dei  revelantis  ei  extrinsecam,  est  quidem  certum  non  tamen 
evidens,  atque  adeo  manet  liber  assensus;  sub  altera  vero  ratio¬ 
ne  cognoscibilitatis  intrinseca,  quatenus  argumentis  demonstra- 
tur,  est  quidem  evidens,  atque  adeo  assensus  necessarius,  non  ta¬ 
men  sub  ilia  creditur.  Unde  intelligis,  hominem  qui  evidenter 
cognoscit  Deum  existere,  non  posse  quidem  negare  existentiam 
Dei,  posse  tamen  negare  fidem  in  Dei  existentiam,  quia  Deum 
esse  locutum  est  quidem  certissimum,  sed  non  ita  evidens,  ut 
assensus  vel  dissensus  non  pendeat  a  libero  voluntatis  imperio. 

62.  OH.  2.  Cognitio  Dei  praerequiritur  ad  ipsum  assensum  fi- 
dei:  ergo  non  potest  fide  credi. 

Resp.  List,  antec .:  Praerequiritur  cognitio  ex  motivo  eviden- 
tiae,  cone.;  ex  motivo  auctoritatis  Dei,  neg.  Actus  fidei  in  exi¬ 
stentiam  Dei  tria  haec  complectitur  elementa;  primum:  Densest 
infinite  verax;  alterum:  Deus  revelavit  existentiam  suam;  ter- 
tium:  Ob  auctoritatem  Dei  revelantis  credendum  est  Deum  exi¬ 
stere.  Primum  et  alterum  continent  indirecte  affirmationem  exi- 
stentiae  Dei;  tertium  earn  complectitur  directe  affirmatam.  Verum 
ex  diverso  motivo  duabus  prioribus  affirmationibus  assensum 
praebemus,  quam  illud  est,  quo  ad  tertiam  detei’minamur.  Ulis 
assentimur  ob  motivum  intrinsecum,  quod'  scilicet  inspectis  cha- 
racteribus  totoque  illo  apparatu  motivorum  credibilitatis,  quo 
locutio  ut  divina  se  sistit,  seu  inspecta  locutione  cum  omnibus  suis 
componentibus,  intelligimus,  hoc  verbum  esse  Dei,  adeoque  ejus 
existentiam.  Neque  refert,  quod  assensus  hie,  quoniam  ingreditur 
actum  fidei,  sit  subiective  supernaturalis,  h.  e.  eliciatur  viribus 
gratiae;  motivum  enim  formale  manet  idem. 

Huic  vero  assentimur  ob  motivum  extrinsecum  auctoritatis 
Dei,  et  hie  tantum  est  actus  fidei  formalis.  Iam  vero,  quum  u- 
niversim  eidem  veritati  assensum  mens  praestare  simul  possit  ex 
diverso  motivo,  nihil  impedit,  quominus  speciatim  idem  fiat,  quum 
de  veritate  agitur,  cui  adliaerere  mens  ex  motivo  extrinseco  non 
valet,  nisi  prius  ratione  saltern  et  natura,  eidem  ex  motivo  in- 
trinseco  adhaereat. 

63.  Ex  his  concludas,  existentiam  Dei  non  tantum,  ut  pleri- 
que  tenent  theologi,  ab  iis  quibus  ejus  demonstratio  non  est  evi- 
dens,  sed  etiam  ab  iis,  qui  demonstratione  evidentem  habent 
ejusdem  cognitionem,  credi  posse  et  credendam  esse. 


CAPUT  II. 

De  Dei  essentia. 


64.  Quamquam  Dei  existentia  (an  Deus  sit)  cognosci  non  po¬ 
test,  quin  in  hac  cognitione  inclusa  sit  aliqua  notitia  ad  essentiam 
Dei  (quid  Deus  sit)  pertinens,  haec  tamen  accuratius  expolienda 
est.  In  liunc  finem  agendum  nobis  est:  l.°  de  ratione,  quid  Deus 
sit,  cognoscendi;  2.°  de  essentiae  divinae  notione;  3.°  de  ratione 
qua  Deus  est  ens  a  se;  4.°  de  infinita  Dei  perfectione;  5.°  de  ejus 
imitate. 


ARTICULUS  I. 

De  ratione.  quid  Deus  sit,  cognoscendi. 

65.  Cum  de  ratione  agitur,  qua  Dei  essentiam  pro  modulo 
mentis  nostrae  cognoscere  possumus,  distingui  debet  cognitio 
comprehensiva,  intuitiva,  et  abstractiva  seu  mediata.  De  una- 
quaque  haec  ex  doctrina  revelata  tenenda  sunt: 

66.  Prop.  6.  Deus  comprehensiva  cognitione  absolute  attingi 
non  potest;  neque  ut  in  se  est  in  mortali  vita  potest  videri,  sed 
tantum  cognitione  mediata  et  analogica,  idque  notionibus  per 
affirmationem,  negationem  et  eminentiam  ;  quae  Dei  cognitio  im¬ 
perfecta  quidem  vera  tamen  est. 

Demonstr.  1.  p.  Deus  comprehensiva  cognitione  absolute  at¬ 
tingi  nequit.  Verbum  compreliendere  duplicem  liabet  significa- 
tionem.  l.°  Significat  idem  ac  assequi  terminum,  ut  1.  Cor.  9.  24: 

«  Sic  currite  ut  comprehendatis  ».  2.°  Significat  idem  ac  cogno- 
scere  obiectum  quantum  cognoscibile  est,  ut  hie.  Igitur  Dei 
cognitio  comprehensiva  ea  est,  quae  perfecte  adaequatur  ejus 
cognoscibilitati,  cognoscendo  clare  non  solum  ejus  essentiam  et 
omnes  ejus  perfectiones,  sed  etiam  omnes  gradus  perfectionum 
virtuales,  inter  se  virtualiter  distinctos,  et  omnia  ad  quae  ejus 
potentia  ac  virtus  potest  se  extendere. 

Sermo  est  de  hac,  de  altera  vita,  de  viribus  naturae  et  gra- 
tiae,  de  qualibet  creatura,  adeoque  hujusmodi  comprehensio 
negatur  de  quocumque  intellectu  creato  in  quocumque  statu. 

Est  contra  Anomoeos  ex  Arianorum  secta,  Aetium  et  Euno- 
mium  secutos,  qui  jactabant  se  «  Deum  nosse  sicut  se  ipsos,  into 
non  tarn  seipsos  quantum  Deum,  »  et  quidem  de  fide,  ut  liquet 
ex  Cone.  Later.  IV.  et  Vatic,  quae  Deum  simpliciter  incom- 
preliensibilem  conlitentur. 

66.  I.  (Jerem.  32,  14):  Magnus  consilio  et  incomprehensibilis 
cogitatu ;  (Eccl.  43,32  sq.) :  GlorHficate  Dominum  quantumeum- 
que  potueritis,  supervalebit  enim  adhuc....  ne  labor elis :  non 
enim  comprehendetis. 

67.  II.  SS.  Patres  Basilius,  Gregorius  Naz.  et  Nyss., 
Chrysostom  us,  Cyrillus  Alex.,  Theodoretus,  Epipha- 
nius  simulatque  doctrina  Anomoeorum  in  publicum  prodibat, 
una  voce  earn  non  tantum  haeresim,  sed  impietatem,  insaniam, 
furorem  et  amentiam  appellant,  quibus  nominibus  sane  indicant, 
Anomoeorum  opinionem  non  modo  fidei  utcumque,  sed  fidei 
ubivis  receptae,  ac  dogmati  manifesto  repugnare;  absolutam 
namque  incomprehensibilitatem  Dei  pro  quavis  mente  finita 
principii  instar  habent,  de  quo  dubitare  nefas  sit.  (1) 

68.  III.  Idem  s.  Thomas  demonstrat  hac  ratione:  Illud  com- 
prehenditur,  quod  tantum  cognoscitur,  quantum  est  cognoscibile, 
scilicet  totum  et  tali  modo  et  tanta  claritate  cognoscitur,  quanta 
est  cognoscibilis.  Atqui  Deus  non  potest  cognosci  quantum  est 
cognoscibilis :  Ergo.  Prob.  min.  Deus  est  actus  inflnitus,  ergo 
est  infinite  et  infinita  claritate  cognoscibilis,  quum  cognitio 


(1)  Cf.  Patrum  testimonia  apud  Stent r up  th.  0,  penes  quern  videsis 
hujus  erroi’is  originem  polemicam. 

sequatur  actum.  At  nullus  intellectus  creatus  potest  infinite 
cognoscere,  quia  habet  lumen  finitum;  ergo.  (1) 

69.  Obi.  Beati  in  coelo  Deum  intuitive  videntes,  vident  totum 
Deum  et  omnes  ejus  perfectiones:  ergo  Deum  comprehendunt. 

Resp.  Nego  conseq.  Quamvis  enim  totum  Deum  et  omnes 
perfectiones,  quae  sunt  formaliter  in  Deo,  videant,  non  tamen 
vident  nec  videre  possunt  totaliter.  Nam  videre  non  possunt 
omnes  gradus  virtuales,  puta,  sapientiae,  potentiae,  utpote  i nfi— 
nitos,  alioqui  haberent  cognitionem  infinitam,  quod  repugnat. 

70.  Corollarium.  Ergo  Deus  est  ineffabilis  h.  e.  adaequate  a  nobis 
exprimi  non  potest.  Cognitioni  enim  respondet  denominatio, 
quare  sicut  est  incomprehensibilis,  ita  est  ineffabilis. 

71.  Demonstr.  ii.  p.  Neque  ul  in  se  est  in  mortali  vita  naln- 
raliter  potest  videri.  —  Agitur:  l.°  de  visione  intellectuali,  nam 
quod  oculis  corporeis,  quantumvis  glorificatis  videri  non  possit, 
sententia  est  certissima  ex  Patribus  et  ratione.  Omnis  enim 
potentia  sensitiva  «  est  actus  corporalis  organi.  Actus  autem 
proportionatur  ei,  cuj us  est  actus.  Unde  nulla  hujusmodi  potentia 
potest  se  extendere  ultra  corporalia.  Deus  autem  incorporeus 
est.  Unde  nec  imaginatione  videri  potest,  sed  solo  intellectu  »  (2). 
—  2.°  De  visione  i.  e.  de  cognitione  intuitiva  et  immediata  natu- 
raliter  habenda  in  hac  vita,  nam  in  altera  scimus  ex  revelatione 
hominem  ad  Deum  videndum  supernaturali  lumine  gloriae  ele- 
vari  juxta  illud  (I.  Jo.  3,  2):  Charissim i,  "nunc  filii  Dei  sumus, 
et  nondam  apparuit,  quid  erimus,  quoniam  videbimus  Deum, 
siculi  est. 

72.  I.  a)  Paulus  (Rom.  1,  20)  docet  Deum  et  omnia  quae  in 
Deo  sunt  esse  simpliciter  invisibilia  et  homini  naturalem  esse 
tantum  visibilitatem  Dei  mediatam.  —  b)  (I.  Tim.  6,  16):  Bea- 
tus  et  solus  potens....  qui  solas  habet  immortalitatern,  et  lucem 
inhabitat  inaccessibilem,  quam  nullus  liominum  vidit  sed  nec 
videre  potest.  Deus  ex  infinita  perfectione  in  se  infinite  cogno- 
scibilis  est,  sed  ex  eadern  ratione  infinitae  perfectionis  fit,  ut 
visio  proprie  dicta  h.  e.  cognitio  immediata  Dei  ut  in  se  est, 
superet  omnem  intellectum  qui  est  extra  hanc  lucem,  h.  e.  omnem 


(1)  Cont.  gent.  1.  3.  c.  55. 

(2)  1.  q.  12.  a.  7. 

intellectum  creatum  naturalitei*  cognoscentem :  et  ideo  dicitur 
lux  simpliciter  inaccessibilis.  Unde  Paulus  infert  negationem  non 
modo  facti,  sed  etiam  possibilitatis:  nemo  hominwm  vidit  sed  nec 
videre  potest.  —  c)  Yisio  Dei  dicitur  naturalis  soli  Deo,  ita  ut 
haec  sit  propria  nota  distinguens  et  character  divinitatis.  Deum 
nemo  vidit  unquam,  unigenitus  Filius  qui  est  in  sinu  Patris, 
ipse  enarravit  (Io.  1,  18);  Nemo  novit  Filium  nisi  Pater, 
neque  Patrem  quis  novit  nisi  Filius,  et  eui  voluerit  Filius  re- 
velare  (Matth.  11,  27);  Quis  enim  liominum  scit,  quae  sunt 
liominis,  nisi  spiritus  hominis,  qui  in  ipso  est?  ita  et  quae  Dei 
sunt,  nemo  cognovit  nisi  Spiritus  Dei  (I.  Cor.  11,  11).  Cum 
vero  in  alia  serie  testimoniorum  tam  Angelis  quam  hominibus  re- 
velatio,  ut  videbimus,  vindicet  visionem  immediatam  Dei  tamquam 
.  finem  ultimum  et  coronam  et  vitam  aeternam,  citatis  testimoniis 
asseritur  Deus  invisibilis  in  se  ipso  quoad  naturalem  facultatem 
omnis  intellectus  creati,  non  vero  potest  intelligi  exclusa  visio 
per  intellectum  elevatum  ad  ordinem  et  modum  intelligendi 
supernaturalem.  Naturaliter  ergo  haec  visio  negatur,  et  super- 
naturaliter  in  altera  vita  conceditur.  —  d)  Yisio  intuitiva  sen 
aeterna  beatitudo  et  vita  exhibetur  tamquam  consummatio  illius 
deificationis  et  assimilationis  ad  Deum ,  quae  continetur  fide  et 
gratia  sanctiflcante;  atqui  haec  deificatio  est,  ut  videbimus,  omni 
creaturae  indebitar  ergo  a  fortiori  et  illius  consummatio. 

73.  II.  Patres  contra  Eunomianos,  qui  sibi  vindicabant  impri¬ 
mis  immediatam  Dei  intuitionem  ex  ipso  naturali  lumine  ratio- 
nis,  turn  vero  hanc  suam  intuitionem  propter  simplicitatem  entis 
infiniti  asserebant  esse  perfectam  comprehensionem,  affirmant 
Deum  in  se  ipso  suaque  substantia  nec  ab  angelis  nec  ab  hominibus 
naturaliter  videri  posse,  sed  soli  sibi  ipsi,  Patri  Filio  Spiritui 
Sancto  hujusmodi  cognitionem  esse  propriam ,  cuius  rei  proba- 
tionem  omnes  deducunt  ex  testimoniis  paulo  ante  citatis,  et  ex 
ipso  nostro  cognoscendi  modo  atque  natura. 

Clemens  V.  in  Cone.  Viennensi  hunc  Beguardorum 
proscripsit  errorem:  «  Quod  quaelibet  intellectualis  natura  in  se 
ipsa  naturaliter  est  beata,  quodque  anima  non  indiget  lumine 
gloriae,  ipsam  elevante,  ad  Deum  videndum  et  eo  beate  fruendum.  » 

74.  III.  Quaecumque  res  cognoscitur,  vel  per  se  ipsam  vel  per 
aliam  cognoscitur;  omnis  igituT*  cognitio  vel  immediata  vel  me- 
diata  est.  Est  immediata,  si  obiectum  actu  praesens  secundum 

propriam  formam  apprehenditur ,  et  idea  illud  repraesentans 
dicitur  propria.  Est  mediata,  si  non  obiectum  in  se  ipso  sed  in 
alio  praecognito  atque  adeo  secundum  alienam  formam  intellig'i- 
tur;  et  idea  illud  repraesentans  dicitur  impropria ,  quia  a  re 
aliena  translata  est,  remque  ipsam  tantum  secundum  quandam 
proportionem  et  similitudinem,  quam  habet  cum  obiecto  proprio, 
exhibet:  qua  de  causa  dicitur  etiam  analogica.  Tales  notiones 
improprias  mens  in  format  partim  afflrmando,  partim  negando. 
Sic  animum  concipimus  afflrmando  perfectiones,  quae  sunt  ei  cum 
corpore  aliqua  ratione  communes,  ut  substantiam,  yitam,  et  ne¬ 
gando  imperfectiones  corpori  proprias,  ut  compositionem,  exten- 
sionem,  corruptionem. 

Iam  vero,  cum,  quidquid  in  Deo  est,  simplicissima  ejus  essen¬ 
tia  sit;  si  Deus  per  se  ipse  ab  hoininibus  cognoscitur,  necesse 
est,  ut  essentia  divina  secundum  formam  propriam  a  mente 
humana  apprehendatur.  Hoc  autem  fieri  non  potest.  Cognitio 
eniin  operatio  vitalis  est,  qua  cognoscens  rent  cognitam  (per  sui 
assimilationem)  intra  se  imitando  exprimit.  Quum  igitur  operatio 
vitalis  non  possit  non  conformis  esse  naturae  operantis,  conse- 
quens  est,  ut  intellectus  non  possit  in  se  exprimere  formam 
propriam  nisi  earum  rerum,  quae  suae  naturae  respondeant. 
Quae  cum  ita  sint,  siquidem  natura  divina  creatant  naturam 
infinite  excedat,  sequitur,  ut  Deus  a  nulla  creata  mente,  naturali 
quidem  facilitate,  per  se  ipse  cognosci  possit. 

75.  Demonstr.  hi.  p.  Sed  tantum  cognitione  mediata  et  ana¬ 
logica  in  liac  vita  naturaliter  cognosci  potest.  —  Hoc  sequitur  ex 
demonstrata  secunda  parte:  si  non  ut  in  se  est  videri  potest, 
remanet  tantum  ut  mediate  cognoscatur;  inter  immediatam  enim 
et  mediatam  cognitionem  nullum  est  medium.  Igitur  haec  duo 
mutuo  sese  excipiunt,  iisdemque  argumentis  et  eadem  occasione 
a  Patribus  vindicata  sunt.  Alterum  tamen  placet  addere  argumen- 
tum,  quod  ad  doctrinae  quoque  declarationem  nonnihil  conferat. 

76.  Duplex  in  hac  vita  de  Deo  cognitio  habetur;  altera  ex 
creaturis ,  in  quibus  tamquam  in  efiectibus  relucet  potentia, 
bonitas  et  sapientia  creatoris;  altera  per  revelationem  superna- 
turalem,  quae  nobis  per  Christum,  Prophetas  et  Apostolos  facta 
est.  Atqui  utraque  est  mediata  et  abstractiva:  ergo.  Prob.  minor: 
a)  De  utraque  affirmavit  Apostolus  (I.  Cor.  13,  12):  Videmus 
nunc  per  speculum  in  aenigmate,  tunc  autem  facie  ad  faciem. 

i.  e.  nunc  non  intuitive,  sed  obscure  et  abstractive.  —  b)  Ex  ipsa 
utriusque  cognitionis  consideratione.  Etenim  notiones  perfectio- 
num,  puta,  sapientiae,  bonitatis  etc.  primum  ex  creaturis  infor- 
maraus,  dein  has,  concludendo  ab  effectibus  ad  causara,  ad  Deum 
transferimus,  qui  propterea  ideis  aliunde  derivatis  non  autem  ex 
intuitione  obiecti  in  se  ipso  formatis,  adeoque  non  notionibuspro- 
priis  concipitur.  Et  hoc  valet  non  solum  de  naturali  sed  etiam 
de  cognitione  revelata,  seu  quando  non  jam  per  creaturas  sed  ab 
ipso  Deo  vel  a  Dei  legatis  extrinsecus  verbo  et  doctrina  propo- 
nuntur  res  ac  veritates  credendae,  et  intrinsecus  gratia  illuminat, 
excitat,  et  elevat  ad  supernaturalem  fidem  concipiendam.  Hoc 
lumen  gratiae  internum  per  se  non  pertinet  ad  ipsos  conceptus 
menti  infundendos,  sed  supponit  propositionem  rerum  credenda- 
rum  extrinsecam  indoli  mentis  humanae  congruam.  Nimirum 
verba  res  credendas  proponentia,  eo  ipso  quod  intelliguntur,  sunt 
non  merus  vocabulorum  sonus  sed  signa  idearum,  quarum  notio¬ 
nes  aliquas  in  mente  ex  creaturis  primitus  derivatas  praeexistere 
necesse  est;  secus  enim  nullam  possemus  ex  revelatae  doctrinae 
propositione  concipere  rerum  ideam,  et  proinde  nullum  praestare 
consensum  explicitum  in  veritatem  propositam.  Sic  dum  docetur 
Pater,  Filius,  Spiritus  Sanctus  unus  Deus,  una  deitas  et  tres  inter 
se  distincti,  qui  et  singuli  et  tres  simul  sunt  unus  Deus;  praesup- 
ponuntur  in  mente  nostra  notiones  multiplices  saltern  confusae 
perfectionum,  sine  quibus  Deus  concipi  non  potest,  turn  notiones 
essentiae,  personae,  generations  seu  originis  unius  ab  altero, 
identitatis,  distinctionis  etc.,  sine  quibus  mens  non  poterit  et 
quibus  praehabitis  poterit  efformare  aliquem  saltern  confusum 
conceptum  rei  ad  credendum  propositae. 

Itaque  est  quidem  cognitio  Dei,  quae  per  fidem  et  revelationem 
habetur,  ilia  naturali  per  creaturas  longe  superior;  attamen  di- 
vinae  essentiae  visione  est  longe  inferior,  et  quoad  efiormationem 
notionum  quibus  Deum  concipimus  non  differt  a  cognitione  natu¬ 
rali;  utrimque  enim  conceptus  sunt  efformati  ex  praeintellectis 
perfectionibus,  ut  sunt  in  creaturis,  atque  adeo  utrimque  cognitio 
est  mediata  et  derivata  (1). 


(1)  Discrimen  est  tantum  in  hoc  quod  in  veritatibus  rationalibus  de  Deo 
quoad  conceptus  ipsos  progredimur  per  viarn  causalitatis,  qua  intelligimus 

77.  Ex  hoc  vero  duo  sequuntur: 

l.°  Cognitionem  nostram  de  Deo  omnem  esse  analogicam.  Cum 
ex  una  parte  creaturae  divinam  virtutem  non  adaequent,  ex  al¬ 
tera  vero  quandam  participent  causae  perfectionem  etsi  non  se¬ 
cundum  eandem  rationem  uti  est  in  ipsa  causa,  sed  inferiori 
modo;  hinc  earum  perfectiones  neque  ejusdem  cum  causa  sunt 
rationis  (univocae),  neque  plane  diversae  (aequivocae) ,  sed  partial 
differunt  a  perfectionibus  divinis,  partim  similes  eisdem  sunt. 
Atqui  conceptus,  qui  pluribus  non  eadem  neque  diversa  plane 
ratione  conveniunt,  seu  qui  eandem  formam  sed  non  secundum 
eandem  rationem  exprimunt,  analogi  appellantur:  ergo  (1). 


de  Deo,  quia  est;  turn  per  viam  negationis  et  super eminentiae,  qua  paulo 
distinetius  concipimus,  quid  est,  quamvis  solum  analogice  et  non  proprie ,  ut 
Deus  in  se  est.  At  in  veritatibus  superrationalibus  locus  non  est  conclusioni 
ab  effectibus  ad  causam,  et  ideo  pro  via  causalitatis,  ibi  necessaria  est  positiva 
revelatio  per  verbum  Dei,  sine  qua  ad  illos  conceptus  numquam  pertingere- 
mus.  Quia  vero  revelatio  modum  cognoscendi  nobis  connaturalem  non  immutat, 
ipsamet  exhibet  perfectiones  ac  internas  relationes  Dei  superrationales 
secundum  analogiam  et  ex  analogia  notionum  rationalium,  quas  ex  creaturis 
praeconcepimus.  Quare  supposita  revelatione  (sicut  in  rationalibus  supposita 
via  causalitatis),  possumus  jam  uti  et  necessario  utimur  via  negationis  et 
supereminentiae  ad  aliquem  superrationalis  veritatis  seu  obiecti  revelati  distin- 
ctiorem  analogum  conceptual,  quid  sit. 

(1)  Terminus  aequivocus  est  qui  de  pluribus  dicitur  diversa  omnino 
significatione,  ut  cum  fera  et  astrum  ursus  dicitur.  Hie  terminus  materialiter 
communis  est,  conceptus  est  diversus.  —  Univocus  est  qui  pluribus  eadem 
ratione  convenit,  ut  homo  de  Socrate  et  Platone,  vis  sensitiva  in  homine  et 
in  bruto.  —  Analogus,  qui  pluribus  sed  non  eadem  ratione.  Hoc  vero  duplici 
praecipue  modo  fieri  potest.  Aut  enirn  quod  nomen  significat,  in  solo  illo  uno 
inest  formaliter,  ut  cum  homo  et  cibus  et  color  et  medicamentum  sanum 
dicitur;  sanitas  enim  formaliter  non  inest  nisi  in  homine.  Aut  quod  nominatur, 
in  omnibus  quidem  reperitur  formaliter,  sed  in  uno  primo  et  tamquam  in 
principio,  in  reliquis  secundario  et  sic,  ut  pendeat  ex  illo:  sicut  ens  praedi- 
catur  de  substantia  et  accidente,  et  bumanitas  de  ipso  homine  variisque  mo- 
ribus  et  institutis. 

Iam  vero  ratio  entis  et  perfectiones  non  praedicantur  de  Deo  et  creaturis 
univoce  sed  analogice,  quia  insunt  quidem  utrique  termino,  sed  non  eadem 
prorsus  ratione  sed  diversa,  atque  ita  ut  plenissime  insint  infinito,  diminute 
finito;  atque  infinito  per  se  insint,  finito  autem  propter  aliud,  h.  e.  propter 
ipsum  infinitum.  Praeter  hanc  dependentiae  rationem,  adest  et  alia  ratio  analo- 
giae,  nempe  similitudinis :  ita  sapientia  dicitur  de  Deo  et  homine,  quae  quamvis 
diversae  sint,  tamen  proportionaliter  se  habent:  homo  enim  sua  sapientia 
gubernat,  disponit  et  cognoscit  sicut  Deus  sua.  Et  haec  similitudo  non  con¬ 
sists  tantum  in  proportione  extrinseca,  sicut  inter  leonem  et  hominem  fortem, 
sed  in  similitudine  ipsius  formae  seu  essentiae.  Sapientia  enim,  esse,  vivere 

78.  2.°  Notionibus  multiplicibus  nobis  opus  esse,  ut  Deum,  quid 
sit,  quadamtenus  intelligamus.  Perfectiones  enim  creaturarum,  ex 
quibus  intelligimus  Deum,  quid  sit,  sunt  muitiplices;  et  licet  sin- 
gulae  adumbrent  ex  parte  perfectionera  causae  exemplaris  et 
efficientis,  non  tamen  singulae  nec  omnes  simul  Deum  adaequate 
exprimunt.  Multiplicibus  perfectionibus  muitiplices  respondent 
eonceptus,  multiplicibus  conceptibus  multiplicia  nomina,  sed  sicut 
illi  deficiunt  ab  adaequata  cognitione,  ita  liaec  ab  adaequata  si- 
gnificatione. 

79.  Corollarium.  Ergo  falsa  est  Ontologistarum  sententia  im- 
mediatam  Dei  visionem  jam  hac  in  vita  sibi  vindicantium.  Provo- 
cant  ipsi  quidem  ad  s.  Augustin um,  verum  immerito;  nam 
Augustinus  Deum  lumen  rerum  cognoscendarum  et  lumen  men- 
tium  exemplariter  et  efficienter  non  autem  formaliter  esse  docuit, 
unde  quod  dixit  omne  verum  a  nobis  cognosci  in  incommutabili 
veritate  et  in  rationibus  aeternis,  id  non  de  medio  cognitionis  sed 
de  causa  luminis  intellectualis  intelligendum  est  (1). 


etc.  non  tantum  metaphorice  sed  vere,  proprie  et  essentialiter  turn  de  Deo 
turn  de  creaturis  enunciatur. 

(1)  «  Id  quod  per  animam  cognitum  est,  (ita  Augustinum  interpretatur 
s.  Thomas  c.  g.  1.  3.  c.  47),  verum  est,  in  quantum  illius  divinae  veritatis, 
quam  Deus  cognoscit,  similitude)  quaedam  existit  in  ipsa.  Unde  et  glossa  super 
illud  Psalmistae  (11,  2)  Diminutae  sunt  veritates  a  filiis  hominum  dicit: 
Quod  sicut  ab  una  facie  resultant  multae  facies  in  speculo,  ita  ab  una  prima 
veritate  resultant  multae  veritates  in  mentibus  hominum.  Quamvis  autem 
diversa  a  diversis  cognoscuntur  et  creduntur  vera,  tamen  quaedam  sunt  vera, 
in  quibus  omnes  homines  concordant,  sicut  sunt  prima  principia  intellectus 
turn  speculativi  turn  practici,  secundum  quod  universaliter  in  mentibus  homi¬ 
num  divinae  veritatis  quasi  quaedam  imago  resultat.  In  quantum  ergo  quaelibet 
mens  quidquid  per  certitudinem  cognoscit  in  his  pincipiis  intuetur,  secundum 
quae  de  omnibus  judicat  facta  resolutione  in  ipsa,  dicitur  omnia  in  divina 
veritate  vel  in  rationibus  aeternis  videre  et  secundum  eas  de  omnibus  judieare.  » 
Et  alibi  1.  q.  88.  a.  3.  «  In  luce  primae  veritatis  omnia  intelligimus  in  quantum 
lumen  intellectus  nostri  sive  naturale  sive  gratuitum  nihil  aliud  est,  quam 

quaedam  impressio  primae  veritatis .  Unde  cum  ipsum  lumen  intellectus 

nostri  non  se  habeat  ad  intellectum  nostrum  sicut  quod  intelligitur,  sed  sicut 
quo  intelligitur,  multo  minus  Deus  est  id,  quod  primo  a  nostro  intellectu  in¬ 
telligitur  »  vel  «  Propter  Deum  alia  cognoscuntur  non  sicut  primum  cognitum, 
sed  sicut  propter  primam  cognoscitivae  virtutis  causam.  » 

Hujus  erroris  radix  in  eo  est,  quod  ens  infinitum  non  satis  distinguitur 
ab  illo  esse,  quod  rebus  omnibus  commune  inesse  concipimus.  Hue  spectant 
notae  illae  septern  propositiones,  quas.  Suprema  s.  Officii  Congregatio  die 

80.  Demonstr.  iv.  p.  Iclque  notionibus  per  afllrmationem ,  nega- 
tionem,  et  eminentiam.  —  Cognitio  haec  nostra  derivata,  praeeunte 
Scriptura  (1)  et  Patribus  constituitur  et  perficitur  triplici  ele- 
mento:  aflirmationis  perfectionum,  quarum  ideam  ex  Dei  operibus 
concipimus;  negationis  imperfectionum,  quibus  afficiuntnr  sive 
creaturae  etiam  perfectissimae,  sive  ipsae  obiectivae  nostrae  ideae 
etiam  perfectionum  simpliciter  simplicium;  eminentiae  sive  ex- 
cessus  (xa&  vjiEQo/rjv)  superelevando  nempe  in  infinitum  quid- 
quid  sive  affirmando  sive  negando,  de  Deo  praedicamus. 

Tres  hujusmodi  cognoscendi  rationes,  ahiaxog,  vnegfiofoxog, 
djrocpanxog  ut  dicunt  Patres,  seu,  ut  loquitur  s.  Thomas  (2), 
ex  omnium  causa  et  excessu  et  ablatione,  non  sunt  adaequate 
distinctae,  sed  in  singulis  quodam  modo  coniunctae,  dum  semper 
una  ratio  directa  reliquas  duas  includit  in  obliquo. 


18  Sept.  1861  pronunciavit  «  tuto  tradi  non  posse.  »  Sunt  autem  se- 
quentes:  1.  Immediata  Dei  cognitio,  habitualis  saltern,  iutellectui  humano 
essentialis  est,  ita  ut  sine  ea  nihil  cognoscere  possit,  siquidem  est  ipsum 
lumen  intellectuale.  2.  Esse  illud,  quod  in  omnibus  et  sine  quo  nihil  intelligi- 
mus,  est  Esse  divinum.  3.  Universalia  a  parte  rei  considerata  a  Deo  realiter 
non  distinguuntur.  4.  Congenita  Dei  tamquam  entis  simpliciter  notitia  omnem 
aliam  cognitionem  eminenti  modo  involvit,  ita  ut  per  earn  omne  ens.  sub  quo- 
cumque  respectu  cognoscibile  est,  implicite  cognitum  habeamus.  5.  Omnes  aliae 
ideae  non  sunt  nisi  modificationes  ideae,  qua  Deus  tamquam  ens  simpliciter 
intelligitur.  6.  Res  creatae  sunt  in  Deo  tamquam  pars  in  toto,  non  quidem 
in  toto  formali  sed  in  toto  infinito,  simplicissimo,  quod  suas  quasi  partes  absque 
ulla  sui  divisione  et  diminutione  extra  se  ponit.  7.  Creatio  sic  explicari  potest: 
Deus  ipso  actu  speciali,  quo  se  intelligit  et  vult  tamquam  distinctum  a  deter- 
minata  creatura,  homine  v.  g.,  creaturam  producit. 

Hue  pariter  referuntur  decern  priores  inter  quadraginta  propositiones  ex 
posthumis  pi‘aesertim  libris  A.  Rosmini  excerptas,  quas  Suprema  Congregatio 
Inquisitionis  decreto  Post  obitum  14  Decemb.  1887  in  proprio  auctoris  sensu 
damnavit.  Generatim  Rosminius  nimis  in  hac  vita,  nimis  parum  in  altera  (cf. 
prop.  38,  39  et  40)  cognitionis  Dei  hominibus  concedit. 

(1)  Via  causalitatis  indicatur  Ps.  93,  8;  Rom.  1,  18;  negationis  Is.  40,  12; 
excellentiae  Sap.  13,  3;  Matth.  7,  11. 

(2)  In  Boet.  de  Trin.  q.  1.  a.  2.  —  De  potent,  q.  7.  a.  5.  hoc  ita  enuntiat: 
«  Tripliciter  ista  de  Deo  dicuntur:  primo  quidem  affirmative  ut  dicamus, 
Deus  est  sapiens,  quod  quidem  de  eo  oportet  dicere  propter  hoc,  quod  in  eo 
est  similitudo  (exemplar)  sapientiae  ab  eo  fluentis;  quia  tamen  non  est  in 
Deo  sapientia,  qualem  nos  intelligimus  et  nominamus  potest  vere  negari,  ut 
dicatur,  Deus  non  est  sapiens.  Rursum  quia  sapientia  non  negatur  de  Deo, 
quia  ipsa  deficiat  a  sapientia  sed  quia  supereminentius  est  in  ipso  quam 
dicatur  aut  intelligatur,  ideo  oportet  dicere,  quod  Deus  est  supersapiens.  » 


Articulus  I.  De  ratione,  quid  Deus  sit,  cognoscendi. 

81.  Demonstr.  y.  p.:  Quae  Dei  cognitio  imperfecta  quidem, 
vera  tamen  est. 

1°.  Est  imperfecta.  Deum  non  immediate  ut  in  se  est,  sed  me¬ 
diate  ex  alio  praecognito  et  pro  ratione,  qua  in  ipso  sese  mani- 
festat,  ad  ipsumque  refertur,  cognoscimus.  Atqui  Deus  non  nisi 
imperfecte  in  hoc  alio  sese  manifestat;  cum  creaturae,  quae  sunt 
ejus  manifestationes,  deficiant  a  plenitudine  causae  (effectus  ae- 
quivoci  non  univoci):  ergo. 

82.  2°.  Est  tamen  vera.  Perfectiones,  quas  in  Deo  esse  affir- 
mamus,  Deo  revera  competunt,  etsi  modus,  quo  a  nobis  conci- 
piuntur,  sit  alius  a  modo  quo  in  se  sunt;  si  igitur  eas  aflirman- 
tes,  modus  tamen  non  affirmatur,  imo,  affirmando  eas  esse  in 
Deo  longe  eminentius,  affirmatur  modus  quo  existunt,  etsi  con¬ 
fuse  tantum  apprehensus,  h.  e.  modus  infmitus;  profecto  con- 
ceptus  noster  est  verus  et  judicium  respondet  suo  obiecto.  Atqui 
ex  demonstratis  ita  res  se  habet:  ergo. 

83.  Corollarium  1.  Ergo  quid  sit  Deus,  quodammodo  scimus  et 
nescimus:  nescimus  cognitione  adaequata  et  propria  repraesen- 
tante  ipsum  prouti  est,  sive  modum,  quo  ipse  est;  scimus  ina- 
daequate  cognitione  analoga  sed  distincta. 

84.  Coroilarium  2.  Ordine  logico  prius  concipimus  perfectiones 
in  creaturis  quam  in  Deo;  contra  ordine  ontologico  perfectio  pri- 
mum  et  principaliter  est  in  Deo,  quam  in  creaturis.  Nostra  e- 
nim  cognitio  est  ex  creaturis,  sed  realitas  creaturarum  est  a 
Deo.  Hinc  etiam  nomina  «  quantum  ad  rem  significatam,  scri- 
bit  s.  Thomas,  per  prius  dicuntur  de  Deo  quam  de  creaturis, 
quia  a  Deo  hujusmodi  perfectiones  in  creaturas  manant;  sed  quan¬ 
tum  ad  impositionem  nominis,  per  prius  imponuntur  creaturis, 
quas  prius  cognoscimus.  Unde  et  modum  significandi  habent,  qui 
competit  creaturis  »  (1).  Rationem  hujus  rei  s.  Thomas  exponit 
(1.  c.  a.  3):  «  Deum  cognoscimus,  inquit,  ex  perfectionibus  proce- 
dentibus  ab  ipso,  quae  quidem  perfectiones  in  Deo  sunt  secundum 
eminentiorem  modum,  quam  in  creaturis,  intellectus  autem 
noster  apprehendit  eas,  secundum  quod  sunt  in  creaturis;  et 
secundum  quod  apprehendit,  ita  significat  per  nomina.  In  nomi- 


(1)  1.  q.  13.  a.  6.  —  De  tota  hac  quaestione  relate  ad  modum  cognoscendi 
quid  Deus  sit,  legas  Monsabre  op.  cit.  Confer.  2. 

nibus  ergo,  quae  Deo  tribuimus,  est  duo  considerare,  scilicet 
perfectiones  ipsas  significatas,  ut  bonitatem,  vitam  et  hujusmodi, 
et  modum  significandi.  Quantum  igitur  ad  id,  quod  significant 
hujusmodi  nomina,  proprie  competunt  Deo,  et  magis  proprie, 
quam  ipsis  creaturis,  et  per  prius  dicuntur  de  Deo.  Quantum 
vero  ad  modum  significandi,  non  proprie  dicuntur  de  Deo, 
habent  enim  modum  significandi,  qui  creaturis  competit  ». 


ARTICULUS  II. 

De  divinae  essentiae  notione. 

85.  Essentia  seu  natura  est  id,  quo  res  constituitur  in  certo 
entium  ordine.  Proprietates  illius  rei  ut  sunt  in  se  independenter 
a  mentis  conceptu  constituunt  ejus  essentiam  physicam:  ita  in 
Deo  essentia  physica  est  cumulus  omnium  perfectionum,  vel 
potius  res  una  summa  et  perfectissima.  Si  vero  inter  ilia  ele- 
menta  constitutiva  unuin  mente  apprehendimus,  ex  quo  tamquam 
e  radice  cetera  profluant,  illud  vocari  solet  essentia  metaphysica. 
Attamen  animadvertendum  est,  nullam,  cum  agitur  de  Deo,  in  quo 
omnia  unum  sunt  absoluta  simplicitate,  admitti  posse,  secus  ac  in 
creatis,  distinctionem  inter  essentiam  physicam  et  metaphysicam. 
Quare  quaestio  de  essentia  Dei  metaphysica  eo  redit,  non  ut  in- 
quiratur,  quodnam  sit  in  Deo  principium  reale  omnium  perfe¬ 
ctionum,  sed  ex  diversis  attributis  quodnam  nobis  tamquam  pri- 
mum,  distinctivum  ab  aliis,  et  ceterorum  fons  et  origo  conci- 
piendum  sit. 

86.  Quaenam  vero  sit  nota  haec  fundamentalis,  non  una  est 
omnium  sententia.  Inter  Thomistas  nonnulli  opinantur,  earn 
sitam  esse  in  intellec'tione  actuali ;  Scotistae  in  infinitate  radi- 
cali;  recentiores  vero  plerique,  quos  et  reliqui  Thomistae 
sequuntur,  in  ratione  entis  a  se ,  seu  in  aseitate,  avrovota. 
Nos  huic  scholasticae  quaestioni  haud  diu  immorabimur,  sed, 
paucis  de  ea  in  fine  sequentis  articuli  delibatis,  ex  doctrina 
revelata  essentiae  divinae  conceptum  adumbrabimus,  ea  propo- 
nentes,  quae  secundum  nostrum  concipiendi  modum,  non  solum 
primum  in  Deo  apprehendimus,  sed  ratio  quoque  esse  possunt, 
ex  qua  cetera  de  Deo  ratipcinando  colligamus. 


Articulus  III.  De  ratione  qua  Deus  est  ens  a  se. 

ARTICULUS  III. 

De  ratione  qua  Deus  est  ens  a  se. 

87.  Prop.  7.  Deus  est  ens  a  se. 

Declar.  Ens  a  se  non  dicitur  efficienter,  nam  repugnat  ali— 
quid  se  ipsum  producere,  sed  formaliter,  quatenus  habet  ex 
proprio  fundo  et  ex  sua  essentia  necessitatem  absolutam  et 
plenissimam  sufflcientiam  ad  existendura  independenter  a  causa 
producente  et  conservante.  Natura  itaque  Dei  est  ipsum  esse  ac- 
tu,  sicut  dicitur  animal  rationale  hominis  natura.  Si  autem  Deus 
se  ipso  atque  adeo  vi  suae  assentiae  est,  sequitur  ut  haec  essentia 
sit  ipsum  esse  subsistens.  —  Quod  nos  ad  negandam  causam,  a  qua 
sit,  et  ad  afflrmandam  actualis  esse  necessitatem  dicimus  ens  a  se, 
alii  ens  necessarium,  primum,  independens,  absolutum  denomi- 
nare  solent,  quae  nomina  idem  sub  alia  forma  exprimunt. 

88.  Demonstr.  i.  a)  (Exod.  3,  14,  15):  Ait  Moyses  ad  Deum: 
ecce  ego  vadam  ad  filios  Israel,  et  dicam  els:  Deus  patrum 
vestrorum  misit  me  ad  vos.  Si  dixerint  mihi:  quod  est  nomen 
ejus  ?  quid  dicam  eis?  Dixit  Deus  ad  Moysen:  Ego  sum  qui  sum 
( eyo )  ei/bu  6  ojv).  Sic  dices  filiis  Israel:  Qui  est  misit  'me  ad  vos 
(1).  Praedicatum  qui  sum  enuntiat  de  subiecto  Ego,  quid  sit. 
Aequivalet  ergo  sententia  huic  alteri:  Ego  sum  ipsum  esse;  ergo 
ipsum  esse  enuntiatur  a  Deo  tamquam  sua  quidditas  seu  essentia. 
De  essentia  creaturae  est  tantum  obiectiva  possibilitas,  non  autem 
existentia  seu  esse ;  hoc  enim  essentiae  creaturae  per  causam 
efficientem  supervenit.  At  quia  in  Deo  essentia  est  ipsum  esse, 
non  magis  potest  concipi  essentia  Dei  in  statu  possibilitatis  et 
citra  esse  actuale,  quam  essentia  oreaturae  in  statu  impossibili- 


(1)  Inter  decern  Dei  nomina,  quae  s.  Hieronymus  ep.  25  ad  Marcellam 
enumerat  El ,  Elohim ,  Eloe,  Sabaoth,  Elim,  eser,  ieje,  Adonai,  let,  praecipuum 
est  illud,  quod  ab  hebraicis  literis  (Iod  He  Vau  He)  xexQ&y  pgaxov  vocari 
solet,  quodque  latini  ex  longo  jam  tempore  Jehovah  scribere  consueverunt. 
Cetera  transferuntur  aliquando  ad  significandos  homines  vel  angelos,  hoc  vero 
utpote  designans  ipsam  Dei  essentiam  est  prorsus  incommunicabile.  Propter 
eandem  rationem  erat  Judaeis  etiam  ineffable,  et  cum  illud  pronuntiare  vere- 
rentur,  legendo  divinas  scripturas  ei  aliud  nomen  Dominus,  Adonai,  vel  Deus, 
substituerunt,  quern  quidem  morem  Vulgata  nostra  etiam  scribendo  secuta  est. 

tatis;  sicut  enim  obiectiva  possibilitas  ingreditur  ipsam  essentiam 
creaturae;  ita  ipsum  esse  actuale  est  essentia  ejus  qui  dicit :  Ego 
sum  qui  sum.  —  Porro  esse  hoc,  quo  continetur  essentia  Dei, 
non  est  esse  in  communi,  ut  est  nota  simplicissima  opposita  non 
enti  seu  nihilo,  sed  necessario  est  esse  subsistens,  singulare,  de- 
terminatum,  personate ;  nam  primo  Deus  esse  indicavit  tamquam 
illud,  quod  ita  sibi  proprium  sit,  ut  ipsum  a  ceteris  rebus,  quae- 
cumque  sint,  discernat,  ens  autem  commune  est  maxime  indeter- 
minatum;  et  secundo  constat  quoque  forma  personali  non  modo 
subiecti  Ego  sed  et  praedicati  qui  sum ;  non  enim  est  indefmitum 
dr  sed  personalis  6  cor,  est  6  avrog. 

b)  Textus  allati  sive  periphrasis  sive  declaratio  est  illud 
(Is.  41,  4):  Ego  Dominus,  et  primus  et  novissimus  ego  sum; 
et  (Apoc.  1,  8):  Ego  sum  a  et  co,  prineipium  et  finis,  dicit 
Dominus,  qui  est,  qui  erat  et  qui  venturus  est  omnipotens. 

89.  II.  Ideo  nomen  6  air  tamquam  proprium  sibi  v indicat  Deus, 
«  quia,  ut  ait  Hieronymus,  cetera  ut  sint,  Dei  sumpsere  bene- 
ficio;  Deus  vero  semper  est,  nec  habet  aliunde  prineipium,  et 
ipse  sui  origo  est,  suaeque  causa  substantiae  »  (1);  et,  sicut 
docent  Hi  lari  us  et  Ambrosius,  «  quia  Deus  non  potuit  aut 
poterit  aliquando  non  esse  »  (2). 

90.  III.  Idem  hac  ratione  probat  s.  Thomas:  «  Quidquid  est  in 
aliquo,  quod  est  praeter  essentiam  ejus,  oportet  esse  causatum  vel 
a  principiis  essentiae ,  sicut  accidentia  propria  consequentia 
speciem,  ut  risibile  consequitur  hominem  et  causatur  ex  princi¬ 
piis  essentialibus  speciei,  vel  ab  aliquo  exteriori,  sicut  calor  in 
aqua  causatur  ab  igne.  Si  autem  ipsum  esse  rei,  sit  aliud  ab 
ejus  essentia,  necesse  est,  quod  esse  illius  rei  vel  sit  causatum 
ab  aliquo  exteriori  vel  a  principiis  essentialibus  ejusdem  rei. 
Impossible  est  autem,  quod  esse  sit  causatum  tantum  ex  princi¬ 
piis  essentialibus  rei;  quia  nulla  res  sufficit,  quod  sit  sibi  causa 
essendi  si  habeat  esse  causatum.  Oportet  igitur ,  quod  illud, 
cujus  esse  est  aliud  ab  essentia  sua,  habeat  esse  causatum  ab 
alio;  hoc  autem  non  potest  dici  de  Deo:  quia  Deum  dicimus 


(1)  In  Ephes.  3,  14. 

(2)  Hi  lari  us  de  Trin.  1.  1.  c.  5;  Ambrosius  in  Luc.  1.  10.  c.  23.  — 
Patres  hanc  doetrinam  ex  locis  citatis  declarantes  cf.  apud  Franzelin  th. 
XXIII  et  Stenstrup  th.  12. 


Articulus  IV.  De  infmita  Dei  perfectione. 

primam  causam  efficientem.  Impossibile  est  ergo,  quod  in  Deo 
sit  aliud  esse  et  aliud  ejus  essentia  »  (1). 

91.  Scholion.  Cum  nomen  Dei  Jehovah  ad  hoc  revelatum 
fuerit,  ut  quid  sit  Deus  sive  divina  essentia,  meliori,  quo  a  nobis 
capi  potest,  modo  significaretur;  ejus  autem  nominis  haec  sit  vis 
ut  Deum  declaret  esse  ens  a  se,  merito  in  hoc  ejus  essentia 
metaphysica  collocanda  videtur.  Quod  et  ratione  suadetur,  cum 
nota  entis  a  se  prima  a  nobis,  Deum  ab  omnibus  distinguens  et 
radix  omnium,  quae  in  ipso  insunt,  concipiatur. 


ARTICULUS  IY. 

De  infinita  Dei  perfectione. 


92.  Prop.  8.  Deus  est  infinite  perfectus. 

Declar.  Conceptus  infmiti  in  perfectione  eo  redit,  ut  neget 
omnes  imperfectiones,  ideoque  et  limites  perfectionum  et  afflrmet 
omnium  perfectionum  in  gradu  infinito  plenitudinem,  quae  pro- 
prietas  infinita  perfectio  vel  infinttudo  vocatur. 

Perfectio  duplex  distinguitur:  simplex  et  secundum  quid  seu 
mixta.  Perfectio  simplex  est  ea,  quae  non  excludit  aliam  per- 
fectionem,  seu  quae  est  melior  ipsa  quam  non  ipsa;  mixta,  quae 
excludit  a  sui  consortio  aliam  perfectionem,  seu  quae  non  est 
melior  ipsa  quam  non  ipsa,  ut  esse  corpus,  rationale  etc. 

Perfectio  tribus  modis  enti  inesse  potest:  formaliter,  virtua- 
liter  et  eminenter.  Formaliter,  si  inest  secundum  se  et  propriam 
naturam  et  delinitionem;  eminenter,  si  loco  eius  inest  perfectio 
praestantior,  in  qua,  sicut  numus  argenteus  in  auro,  inferior  ilia 
continetur;  virtualiter,  si  loco  ejus  inest  perfectio  nobilior,  quae 
inferiorem  illam  producere,  vel  idem  quod  ilia  praestare  potest. 

93.  Demonstr.  i.  a)  Ex  Exodi  loco  citato  in  superiori  propo- 
sitione  constat,  Deum  esse  ipsum  Esse  actu.  Omnis  vero  perfectio 
est  secundum  aliquam  virtutem  essendi ,  ita  ut  prout  contrahitur 
esse  ad  aliquam  speciem  v.  g.  esse  vivens,  contrahatur  et  perfectio. 
Quidquid  ergo  Esse  per  fee  ti  seu  absolutae  perfectionis  concipi 


(1)  1.  q.  3.  a.  3. 

potest,  id  totum  sit  ille  oportet,  cujus  essentia  est  Esse  subsistens 
non  secundum  gradum  aliquem,  sed  simpliciter  et  ideo  sine  limite. 
Sicut  albedini  si  subsisteret,  nihil  albedinis  deesse  potest;  ita  ei, 
qui  est  ipsum  Esse,  entitatis  i.  e.  perfectionis  deesse  nihil  potest. 
—  b)  (Ps.  144,  3):  Magnus  Dominus  et  laudabilis  nimis,  et  ma- 
gnitudinis  ejus  non  est  finis  ;  (Baruch  3,  25):  Magnus  est  et 
non  liabet  finem,  excelsus  et  immensus.  Haec  et  similia  de 
absoluta  magnitudine  i.  e.  de  perfectione  infinita  intelligenda 
sunt  ita  ut  nihil  majus  cogitari  possit,  etiamsi  quis  sine  fine 
majora  et  majora  animo  concipiat.  Si  enim  aliquid  majus  cogita¬ 
ri  posset,  jam  respectu  illius  non  magnus  esset  Deus,  sed  parvus, 
adeoque  non  absolute  et  perfectissime-  magnus,  ut  Scriptura  in- 
tendit,  sed  solum  respectu  aliquorum:  neque  verum  esset,  quod 
ejus  magnitudinis  non  est  finis.  Idem  insinuatur,  cum  Deus  dici— 
tur  omnipotens;  si  enim  omnia  potest,  omnia  in  ipso  continentur, 
omnisque  rerum  perfectio  in  ipso  praeexistit  (1). 

94.  II.  Patres,  Deum  esse  plenitudinem  omnis  perfectionis, 
praecipue  praedicant,  dum  significationem  nominis  «  Qui  est  » 
illustrant.  S.  Gregorius  Naz. :  «  Hoc  nomine  ipse  seipsum  ap- 
pellavit,  cum  Moysen  alloqueretur  in  monte.  Totum  enim  in  se 
ipso  complectitur  Esse,  quod  nec  principium  habet,  nec  finem 
habebit,  quasi  pelagus  quoddam  essentiae  infinitum  et  immensum, 
omnem  et  naturae  et  temporis  rationem  transcendens  (2)  ».  Dio¬ 
nysius  nomen  illud  Dei  illustrans  dicit,  quod  ipse  «  non  quadam- 
tenus  est  ens,  sed  simpliciter  et  infinite  totum  in  se  Esse  com¬ 
plectitur  »  (3).  S.  Bernardus  ex  illo  ceteras  hoc  modo  colligit 
perfectiones:  «  Quis  est  Deus?  Non  sane  occurrit  melius,  quam 
qui  est....  Si  bonum,  si  magnum,  si  beatum,  si  sapientem  vel 
quidquid  tale  de  Deo  dixeris,  in  hoc  verbo  instauratur,  quod  est 
Est.  Nempe  hoc  est  ei  esse,  quod  haec  omnia  esse:  si  et  centum 
alia  addas,  non  recessisti  ab  Esse.  Si  ea  dixeris,  nihil  addidisti; 
si  non  dixeris,  nihil  minuisti  »  (4). 

95.  Corollarium  1.  Omnes  perfectiones  creaturarum  Deo  insunt: 


(1)  Lessius  de  perf.  div.  1.  1.  c.3.  —  (2)  Or.  42.  al.  45.  n.  3.  —  (3)  De 
Div.  Nora.  c.  5.  §.  4. 

(4)  De  consid.  1.  5.  c.  6.  —  Nec  minus  egregie  s.  Bonaventura  in 
Itinerario  mentis  c.  5:  «  Volens  igitur  contcmplari  Dei  invisibilia  quoad 
essentiae  unitatem,  primo  defigat  aspectum  in  ipsum  Esse,  et  videat  ipsum 

siraplices  formaliter,  quin  tamen,  ut  fit  in  nobis,  coarctentur  a 
subiecto;  mixtae,  ut  vis  ratiocinandi  et  corporeae  perfectiones, 
virtualiter  et  eminenter,  quia  intelligentia  sua  vim  ratiocinandi 
supplet,  et  potentiae  suae  virtute  corpora  producere  eorumque 
effectus  praestare  perfectius  potest.  Neque  hoc  adversatur  infinitae 
Dei  perfectioni,  nam  haec  non  significat  ipsum  esse  formalem 
perfectionem  omnium  quae  sunt,  sed  nullam  esse  neque  existen- 
tem  neque  possibilem  perfectionem,  quae  etiam  in  ipso  ratione 
infinite  excellentiori  non  reperiatur.  Infinita  enim  perfectio  nexa 
est  cum  necessitate  essendi:  unde  non  modo  non  identificatur 
cum  perfectionibus  contingentibus,  sed  has  necessario  secundum 
earum  realitatem  excludit. 

96  Corollarium.  2.  Ex  dictis  sequitur  Deum  esse  actum  gurum. 
Quod  ut  intelligas,  adverte,  actum  opponi  potentiae,  ut  id  actu  di- 
catur,  quod  est;  id  potentia,  quod  non  est,  sed  esse  potest.  Porro 
multiplex  est  in  rebus  potentia,  ad  esse  v.  g.,  ad  augmentum, 
ad  perfectionem,  ad  locum  ect.,  et  consequenter  multiplex  actus. 
Cum  vero  Deus  infinitae  sit  perfections,  nullam  habet  potentiam 
ad  majorem  entis  perfectionem,  nihilque  potentialitatis  recep- 
tivae,  unde  est  actus  purus,  et  ex  hoc  vicissim  bene  colligitur, 
quod  sit  infinitae  essentiae  (1). 


Esse,  adeo  in  se  certissimum,  quod  non  potest  cogitari  non  esse,  quia  ipsum 
Esse  non  occurrit  nisi  in  plena  fuga  (tov)  non  esse,  sicut  et  nihil  (scil.  oc- 
currit)  in  plena  fuga  (tov)  esse.  Sicut  igitur  omnino  nihil  nihil  habet  de 
esse  nec  de  ejus  conditionibus,  sic  e  contra  ipsum  Esse  nihil  habet  de  non 
esse  nec  actu  nec  potentia,  nec  secundum  veritatem  rei,  nec  secundum  aesti- 

mationem  nostram .  Vide  igitur  purissimum  Esse,  si  potes,  et  occurret  tibi, 

quod  ipsum  non  potest  cogitari  ut  ab  alio  acceptum,  ac  per  hoc  necessario 
cogitatur  ut  omnimode  primum,  quod  nec  de  nihilo,  nec  ab  alio  potest  esse. 
Quid  enim  est  per  se,  si  ipsum  Esse  non  est  per  se  nec  a  se ?  Occurret  etiam 
tibi  ut  carens  omnino  ( rol )  non  esse,  ac  per  hoc  nunquam  incipiens,  nunquam 
desinens,  sed  aeternum.  Occurret  etiam  tibi  ut  nullo  modo  in  se  habeas  nisi 
quod  est  ipsum  Esse,  ac  per  hoc  ut  cum  nullo  compositum,  sed  siraplicissi- 
mum.  Occurret  etiam  ut  nihil  habens  possibilitatis,  quia  omne  possibile  aliquo 
modo  habet  de  non  esse,  ac  per  hoc  ut  summe  actualissimum.  Occurret  et 
nihil  habens  defectibilitatis,  ac  per  hoc  ut  perfectissimum.  Occurret  postremo 
ut  nihil  habens  diversificationis,  ac  per  hoc  ut  summe  muim.  Esse  igitur,  quod 
est  Esse  purum  et  Esse  simpliciter  et  Esse  absolutum,  est  Esse  primarium, 
aeternum,  simplicissimum,  actualissimum,  perfectissimum  et  summe  unum.  Et 
haec  sunt  ita  certa,  quod  non  potest  ab  intelligente  ipsum  Esse  cogitari 
horum  oppositum,  et  unum  horum  necessario  infert  aliud.  » 

(1)  To  let  us  Enarrat.  in  Summam  1.  q.  3.  a.  4. 

97.  Obi.  Infinitum  non  est  amplius  infinitum,  si  potest  esse 
aliquid  ipso  majus;  atqui  infinitum  simul  cum  entibus  fmitis 
est  aliquid  majus  ipso  solo  infmito:  ergo  si  Deus  formaliter  non 
continet  omnes  res,  non  est  infinitus. 

Resp.  Infinitum  non  est  amplius  infinitum,  si  aliquid  ipso 
majus  esse  posset,  dist.  h.  e.  si  aliquid  majus  quoad  valorem 
perfections,  cone.,  si  aliquid  majus  quoad  numerum  perfectionum, 
quae  infinite  ab  eo  distent,  neg.  Atqui  infinitum  simul  cum 
entibus  fmitis  est  ipso  aliquid  majus,  contrad.  quoad  valorem 
perfectionis,  neg.,  aliquid  majus  quoad  numerum  perfectionum, 
subd.  quae  sunt  in  eo  eodem  ordine  cum  Deo,  neg.,  quae  a  Deo 
infinite  distant  et  cum  eo  connumerari  non  possunt,  cone. 

Si  creata  cum  Deo  in  unum  coniungi  possent,  hoc  totum 
potius  minus  bonum  esset  Deo  solo,  ut  vinum  aqua  mixtum 
vino  puro.  Et  ratio  est  quia  ens  divinum  et  ens  partecipatum 
in  ipsa  suprema  ratione  entis  omnino  differunt ,  atque  adeo 
connumerari  non  possunt.  Dari  quidem  potest  praeter  Deum 
plus  entis  partecipati,  at  non  plus  perfectionis,  cum  quidquid 
sit  perfectionis  in  ente  partecipato,  in  Deo  eminenter  et  vir- 
tualiter  contineatur.  Si  enim  aliquis  bene  varieque  doctus  con- 
feratur  cum  pluribus  suis  discipulis,  qui  nihil  noverunt  nisi 
grammaticalia,  eaque  non  plus  eo  didicerint:  ipse  simul  cum 
istis  discipulis,  sunt  plures  scientes,  sed  non  est  aliquid  do- 
ctius,  quam  sit  solus.  Et  quando  unus  liabens  visum  perspi- 
cacem  videt  omnia  quae  illi  habentes  visum  imbecilliorem 
vident,  sunt  plures  videntes,  non  tamen  omnes  simul  vident 
plura  quam  ipse  solus  videat. 

Inst.  Licet  numus  aureus  contineat  argenteum,  tamen  est 
aliquid  majus  quoad  valorem  numus  aureus  simul  cum  argenteo, 
quam  solus  aureus:  ergo  a  pari  etc. 

Resp.  neg.  paritatem.  Nam  numus  aureus  continet  solum  ali— 
quem  numum  argenteum  et  indeterminate;  cum  ergo  non  aequi- 
valeat  omnibus,  nullumque  determinet,  quicumque  numus  ar- 
genteus  addatur,  habebitur  semper  major  valor.  Quod  si  ille  nu- 
mus  aureus  aequivaleret  omnibus  etiam  possibilibus  numis  ar- 
genteis;  tunc  profecto  additione  argenteorum  augeretur  quidem 
numerus  numoruin,  non  autem  valor.  Quod  autem  in  numis 
ceterisque  rebus  repugnat,  competit  Deo. 

Sgholion  i.  Identitas  Entis  absoluti,  quod  Deus  est,  et  entis 
transcendentalis,  quod  in  omnibus,  quae  sunt  et  intelliguntur, 
intime  et  essentialiter  includitur,  sicut  t'undamentum  erat  theo- 
riae  Eunomianae  de  simplicitate  Dei  et  de  intuitione  essentiae 
divinae,  ita  principium  est,  cui  nititur  cujuscumque  formae  pan- 
theismus.  Verum  post  ea  quae  de  essentia  divina  disseruimus, 
haud  erit  difficile,  infinitum  agnoscere  discrimen,  quod  inter 
utriusque  notionem  intercedit.  Ens  commune  est  maxime  ab- 
stractum  et  qua  tale  in  solo  ordine  logico  existens,  Ens  absolu- 
tum  est  maxime  concretum  et  qua  tale  in  ordine  reali  necessario 
existens;  illud  est  universalissimum,  hoc  essentialiter  singularis- 
simum;  illud  indeterminatum  et  intensione  perfectionis  omnium 
minimum,  hoc  summe  determinatum  et  perfectionis  intensione 
infinitum;  illud  est  simplex  per  abstractionem,  hoc  est  simplex 
per  absolutam  perfectionem ;  illud  negatio  non  entis,  hoc  totius 
entis  plenitudo  (1). 

98.  Scholion  ii.  Cum  doctrina  hucusque  exposita  pugnat 
Pantheismus  (, nav  fteog),  qui  essentiale  discrimen  inter  Deum  et 
mundum  auferens  omnia  Deum  esse  affirmat.  Ad  tres  formas 
revocari  potest.  Prima  est  emanatxo  transiens,  qua  res  omnes 
*  e  divina  substantia  ut  filum  ex  aranea  sive  ut  rivus  e  llumine 
prodiisse  concipiuntur.  Sub  hac  forma,  quae  divinam  substantiam 
divisibilem  tacit,  se  prodit  praecipue  apud  Indos,  Aegyptioset 
Persas,  initio  aerae  christianae  apud  Gnosticos,  qui  ilium 
cum  dualismo  jungebant,  media  vero  aetate  scientifice  expolitus 
apud  S cot u m  Erigenam  saec.  IX,  et  Jordan um  Brunum 
saec.  XVI.  —  Altera  forma  est  evolutio  immanens  realis,  qua 
unum  ens,  una  statuitur  substantia  infinita,  cujus  quaecumque 
sunt  entia,  non  sunt  nisi  manifestationes  sicut  v.  g.  actus  intel- 
lectionis  et  volitionis  sunt  manifestationes  animae,  vel  evolutiones 
sicut  e.  g.  planta  est  explicatio  et  evolutio  seminis.  Talis  est 
pantheismus  Pith  agorae  e  schola  Ionica,  Neoplatonicorum, 
et  saec.  XVII  Benedicti  Spinosae,  qui  unicam  docet  esse  sub¬ 
stantiam  duabus  fretam  proprietatibus  extensione  scilicet  et  cogi- 
tatione,  quidquid  vero  existit,  illius  substantiae,  secundum  unum 
aut  alterum  modum,  affectiones  esse.  —  Tertia  forma  est  ea, 


(1)  Cf.  Stent  rap.  th.  13  et  Sal  a  Inst.  Theol.  dogmat.  II.  th.  V. 

quae  cum  pantheismo  idealismum  consocians,  omnia  ad  evolutio- 
nem  idealem  absolute  revocat.  Talem  pantheismum  logicum 
obtinentem  jam  apud  I nd os  et  in  schola  Eleatica,  nostris  tem- 
poribus,  ex  Kantii  principiis,  praesertim  Fichte,  Schellinget 
Hegel  absurditatum  apicem  attingentes  proposuerunt.  Ita  res 
sese  habere  videtur.  Mens  nostra  ab  idea  universalissima  et 
indeterminata  entis  per  additionem  notarum  determinantium  sibi 
efformat  conceptus  generum,  specierum  et  individuorum.  Ordinem 
ontologicum  fac  nunc  identicum  esse  ordini  logico,  resque  exi- 
stere  in  ordine  reali  non  esse  nisi  apparere  in  cognitione  sive 
cognosci,  ut  consequitur  ex  formalismo  Kantiano;  tinge  nempe 
ens  istud  indeterminatum  reale  esse,  et  quemadmodum  in  ordine 
logico  processus  fit  ab  indeterminatione  ad  determinationem,  ab 
una  determinatione  ad  aliam,  ita  quoque  se  explicare  et  augeri 
ens  reale:  et  sic  habebis  notionem  processus  Hegeliani.  In  hoc 
transitu  entis  indeterminati  ad  continuas  et  necessarias  determi- 
nationes  id  quod  reale  est  et  positive m,  est  relatio  inter  duos 
terminos;  hi  vero  realitatem  non  habent  nisi  in  ipsa  relatione, 
in  qua  uniuntur.  Haec  relatio  est  ipsum  fieri  successivum  h.  e. 
transitus  a  non  esse  determinationis  ad  esse  determinationis; 
atque  ista  relatio  est  Idea,  quae  est  ens  simul  et  nihil,  quia  quod 
fit,  dum  fit,  neque  est  quod  fit  neque  non  est,  sed  ex  parte  est 
et  ex  parte  non  est.  Idcirco  essentia  Ideae  et  cuj  usque  rei  est 
contradictio.  Porro  unicum  est  ens,  quod  successive  fit,  donee  ad 
absolutam  perfectionem  perveniat:  hoc  autem  ens  est  Deus;  Deus 
ergo  est  in  fieri. 

99.  Pantheismum,  qui  est  praecipua  haeresis  nostrae  aetatis, 
in  sua  notione  generica  continentem  fundamentalem  doctrinam 
omnibus  formis  communem  damnavit  Cone.  Vatic,  sess.  3.  c.  3: 
«  Si  quis  dixerit,  unam  eandemque  esse  Dei  et  rerum  omnium 
substantiam  vel  essentiam;  a.  s.  »;  triplicem  vero  ejus  formam 
can.  4:  «  Si  quis  dixerit,  res  finitas,  turn  corporeas  turn  spiri- 
tuales  aut  saltern  spirituales,  e  divina  substantia  emanasse;  aut 
divinam  essentiam  sui  manifestatione vel  evolutione  fieri  omnia; 
aut  denique  Deum  esse  ens  universale  sen  indefinitum,  quod  sese 
determinando  constituat  rerum  universitatem  in  genera,  species 
et  individua  distinctam,  a.  s.  » 

100.  Ad  ejus  refutationem  vero  sulliciat  pro  scopo  nostro  haec 

animadvertisse.  l.°  Ejus  essentia  eo  redit,  ut  unica  admittatur 
substantia  (1),  quapropter  et  Monismus  appellatur,  cujus  crea- 
turae  sint  emanationes,  diffusiones,  evolutiones,  explicationes, 
modificationes,  apparitiones,  limitationes,  contrapositiones.  Atqui 
hoc  repugnat:  ergo. 

Prob.  minor,  a)  Repugnat  ut  eadem  substantia  sit  simul 

infinita  et  finita,  absolute  perfecta  et  imperfectionibus  scatens, 

a  sese  necessario  existens  et  contingens,  corpus  simul  et  spiritus, 
» 

docta  et  indocta  prae  eadem  re,  virtuosa  et  vitiosa,  volens  idem 
et  nolens.  —  b)  Doctrina  de  unica  substantia  repugnat  experietiae 
externae  et  sensui  intimo.  Ilia  enim  exhibet  innumera  corpora 
inter  se  distincta ,  proprietatibus  oppositis  praedita ,  quaeque 
proinde  diversas  constituunt  substantias.  Sic  existunt  entia  v.  g. 
rotunda  et  quadrata;  atqui  haec  manifeste  sunt  substantiae;  nam 
rotunditas  modus  est,  qui  non  potest  esse  nisi  in  subiecto,  ita 
etiam  figura  quadrata:  subiectum  autem  modi  nequit  esse  idem 
subiectum  utriusque  figurae,  quia  nequit  idem  esse  simul  rotun- 
dum  et  quadratum.  —  Sensus  vero  intimus  testatur,  nos  esse 
subiectum  cogitationum  et  volitionum;  constat  existere  alias 
cogitationes  et  volitiones,  quas  sensus  intimus  non  testatur  esse 
nostras,  imo  frequenter  testatur  nos  eas  non  velle,  quod  fieri 
non  posset,  si  nostrae  essent;  ergo  eae  habent  subiectum  distin¬ 
ction  a  nobis;  hoc  porro  est  substantia. 

101.  2.°  Quod  spectat  ad  pantheismum  idealem  praeter  eas, 
quas,  ob  substantiae  unitatem  omniumque  identitatem,  communes 
habet  cum  pantheismo  reali,  speciales  habet  absurditates.  a) 


(1)  Totum  systema  nititur  praeposterae  definitioni  substantiae.  «  Substantia, 
inquiunt  cum  Spinosa,  est  id  quod  per  se  est  et  per  se  concipitur  h.  e.  id, 
cujus  conceptus  non  indiget  conceptu  alterius,  a  quo  formari  debeat.  »  Haec 
definitio  captiosa  est.  Nam  id  quod  in  se  est  duplici  modo  intelligi  potest: 
l.°  id  quod  a  se  existit,  nullam  habens  causam  a  qua  pendeat;  2.°  id  quod 
non  existit  in  alio  tamquam  subiecto  inhaesionis,  ad  differentiam  modorum, 
qui  in  se  existere  non  possunt,  sed  subiecto  indigent  cui  inhaereant;  hoc  sensu 
intellecta  est  vera,  sed  primo  modo  accepta,  sicut  earn  accipit  Spinosa,  est 
falsa.  Similiter  est  ambigua  altera  definitions  pars.  Si  enim  sensus  sit,  sub- 
stantiam  posse  concipi  per  se  et  absolute,  ad  differentiam  modorum,  qui 
involvunt  conceptual  subiecti  cui  inhaereat,  definitio  recipi  potest;  at  si  iptel- 
ligatur,  substantiam  unam  ab  alia  pendere  non  posse,  et  bine  non  posse  involvere 
relationem  ad  causam  a  qua  pendeat,  definitio  falsissima  est  et  supponit  id 
quod  esset  demonstrandum. 

Ordinem  logicum  in  ordinem  ontologicum  convertit  et  ut  iden- 
ticos  habet.  -  b)  Ens  universale  et  abstractum  cum  ente  infinite 
perfecto,  singulari,.  personali  turpiter  confundit.  c)  Hoc  ens  inde- 
terminatum  docet  sese  explicando  et  evolvendo  determinare;  ast 
unde  haurit  determinationes?  si  ex  se  habet,  jam  non  est  ens 
indeterminatissimum ;  si  aliunde  accipit,  jam  non  est  unum  ens. - 
d)  Hoc  ens  indeterminatissimum,  quod  progressive  motu  se  explicat 
et  perficit,  in  hoc  systemate  evadit  tandem  ens  absolutum  infi¬ 
nitum,  Deusque  est  semper  in  fieri.  -  e)  Contradictionem  ponit 
ut  intrinsecam  conditionem  entis.  Haec  omnia  aliaque  absurdis- 
sima  sunt. 

102.  3.°  Pantheismus  est  maxime  perniciosus.  Libertatem  de  me¬ 
dio  tollit,  legem  moralem;  quam  enim  legem  feras  Deo  ?  religionem; 
quern  enim  cultum  exhibeas  divinitati,  cujus  apex  est  ipse  homo? 
Inclinationes  hominis  rectae  sunt  et  divinae,  ideoque  sequendae; 
nulla  est  actio  inhonesta,  nullus  error,  nulla  falsitas,  unde  cum  hac 
doctrina  nulla  rationabiliter  consistere  potest  humana  societas  (1). 


ARTICULUS  V. 

De  unitate  Dei. 

103.  Prop.  9.  Deus  ita  est  unus,  ut  quaevis  deorum  plura- 
litas  repugnet. 

Est  de  fide  ex  cone  Vatic,  contra  l.°  Polytheismum  (2),  qui 
pro  varietate  numinum,  quae  coluntur,  dicitur  Magismus,  Sa- 


(1)  Cf.  Egger  Enchiridion  Theol.  doym.  n.  14;  Palmieri  Inst.  phil. 
vol.  3.  th.  XII  et  Mo. n sab  re  op.  cit.  Confer.  5. 

(2)  Polytheismus,  licet  antiquissimus,  est  tamen  monotheismo  posterior,  et 
probabiliter  post  diluvium  tantum  invaluit.  Pluralitatem  deorum  gentes  indu- 
xerunt  vel  creaturis  quibusdam  in  concreto  adscribentes  perfectiones  aliquas 
ex  rebus  productis  desurnptas,  superiori  quidem  gradu,  sed  non  tota  entis 
ratione  diversas  (hinc,  cultus  astrorum,  hominum,  animalium,  plantarum,  vita 
carentis  materiae  et  daemonum);  vel  vires  et  notiones  abstractas  ex  crea¬ 
turis  sibi  fingentes  concretas  (hinc  genii,  fatum,  fortuna,  concordia,  febris 
etc.)  Quamquam  ratio  tendend;  in  ejusmodi  numina,  varia  fuerit  pro  varia 
colentium  opinione ,  cultura,  aetate,  vel  aevo  rudiori  et  incultiori,  atque 
adeo  non  omnes  ethnici  pari  superstitionis  gradu  sorduerint,  sed  alii  plus  alii 
minus;  tenendum  tamen  est.  omnes  eos  passim  polytheismi  proprie  dicti  et 

bismus,  Feticismus  et  Gnosticismus ;  2.°  Dualismum  Manichaeorum 
aliorumque;  3.°  Tritheismum,  qui  tres  deos  in  SS.  Trinitate 
admittit. 

Declar.  Unum  dicitur  quod  est  indivisum  in  se  et,  quod  inde 
consequitur,  quod  est  divisum  cib  omni  alio:  unitas  itaque  nega- 
tione  divisionis  constituitur.  Indivisio  vero  potest  esse  vel  ejus- 
modi,  ut  etiam  possibilitatem  divisionis  excludat,  et  tunc  habemus 
unitatem  indivisibilitatis  seu  simplicitatem,  de  qua  infra,  vel 
talis  ut  solam  actualem  divisionem  excludat  seu  tan  turn  dividat 
ab  omni  alio.  Utrumque  sive  indivisibile  sive  simpliciter  actu  in¬ 
divisum  si  excludit  consortium  cujuslibet  sibi  aequalis,  dicitur 
unicum  seu  singular e,  quae  ratio  maxime  alicui  com  petit,  cum 
etiam  possibilitatem  consortis  excludit.  Hoc  sensu  pleniori  vin¬ 
dicatin'  in  propositione  unicitas  Deo,  quae  non  est  nova  perfectio 
ex  essentia  Dei  fluens,  sed  corollarium  demonstratae  inAnitae 
perfectionis,  seu  talis  Deo  tribuitur  essentia  et  existentia,  quae 
alterius  Dei  existentiam  excludat.  Unde  etiam  patet,  cur  aptius 
hoc  loco,  quarn  inter  attributa,  de  imitate  Dei  agatur. 

104.  Demonstr.  i.  Atydi,  Israel ,  Dominus  Deus  noster  Domi- 
nus  unus  (heb.  solus)  est  (Deut.  6,  4).  Ad  quae  respexit  Christus, 
quum  scribae  interroganti,  quod  esset  primum  omnium  manda- 
tum,  respondit:  Quia  jprimum  omnium  mandatum  est:  Audi, 
Israel,  Dominus  Deus  tuus,  Dominus  unus  est  (Marc.  12,  29). 
Ut  scires,  quoniam  Dominus  ipse  est  Deus  et  non  est  alius 
praeter  eum  (Deut.  4,  30);  et  (ibidem  v.  39):  Scito  ergo  hod ie  et 
cogitato  in  corde  tuo,  quod  Dominus  ipse  est  Deus  in  coelo 
sursum  et  in  terra  deorsum,  et  non  sit  alius;  (ac  rursus  32,  39): 
Vulete  quod  ego  sirn  solus  et  non  sit  alius  praeter  me.  —  (1.  Cor. 
8,  4-6):  Nullus  est  Deus  nisi  unus.  Nam  elsi  sunt,  qui  dicuntur 
dii  sive  in  coelo  sive  in  terra  (siquidem  sunt  dii  multi  et  domini 
multi):  nobis  tamen  unus  Deus.  (Io.  17,  3):  Ilaec  est  vita  aeterna 
ut  cognoscant  te  solum  verum  Deum  et  quern  misisti  J.  C.  (Cf 
Rom.  16,  27;  I.  Tim.  6,  15.  16). 

105  Patres  non  solum  ex  regula  Adei  omnibus  manifesta 


idololatriae  reos  fuisse,  vel  plura  nuinina  colendo,  vel  idolis  visibilibus  cultum 
absolutum  (rudiores),  vel  ad  falsos  deos  relativurn,  tribuendo  (doctioies).  Per- 
rone  de  Deo  uno  n.  83.  sq. 

recensent  tamquam  primum  caput  «  quod  unus  est  Deus,  qui 
omnia  creavit,  »  sed  ex  ratione  etiam  ad  unitatem  Dei  probandam 
argumenta  afferunt.  Hue  pertinet  illud  Lactantii:  «  Tantum 
enim,  si  dii  plures  sunt,  singulis  deerit,  quantum  in  ceteris 
fuerit  »  (1);  Irena ei:  «  Si  extra  ilium  est  aliquid  (absolutum 
ab  eo  non  pendens)  jam  non  omnium  est  plenitudo  »  (2);  Tertu  1- 
liani:  «  Deus  si  non  est  unus,  non  est,  quia  dignius  credimus 
non  esse,  quodcumque  non  ita  fuerit,  ut  esse  debebit.  Deum 
autem  ut  scias  unum  esse  debere,  quaere  quid  sit  Deus  et  non 
aliter  invenies  »  (3) ;  Hilarii:«  Omnipotentiam  et  aeternitatem 
non  nisi  penes  unum  esse  »  (4).  De  Patribus,  qui  non  jam  contra 
gentiles  sed  contra  haereticos  mysteria  sanctae  Trinitatis  expo- 
nunt  et  defendunt,  notat  Augustinus,  (5)  omnes  ab  asserenda 
unitate  incipere. 

Haec  omnia  rursus  reducuntur  ad  illud,  quod  concisa  brevitate 
expressit  Boetius:  «  Quae  discrepant  bona,  non  esse  alterum 
quod  sit  alterum  liquet,  quorum  neutrum  potest  esse  perfectum, 
quum  alterutri  alterum  deest  »  (6). 


CAPUT  III. 

De  distinction  divinae  essentiae  conceptu,  seu  de  attributis. 

105.  Ex  essentia  attributa  derivari  concipiuntur,  et  ex  his 
essentiae  cognitio  effleitur  distinction.  Attributa  divina  dicuntur 
generatim  omnes  perfectiones,  tribus  personis  communes,  quae 
Deo  convenire  intelliguntur.  Vocantur  etiam  proprietates  et  per¬ 
fectiones.  Licet  Deus  una  res  sit  simplex  omnino,  attamen  plura 
enumerantur  hujusmodi  attributa,  pro  totidem  smvotaig  sive  men¬ 
tis  nostrae  excursionibus,  quibus  aliquid  non  indignum  de  Deo 
cogitamus.  Secundum  nostrum  concipiendi  modum  dividi  solent: 
l.°  in  affinnativa  seu  positiva  et  negativa,  prout  praedicatis  per- 


(1)  Instit.  1.  1.  c.  3.  —  (2)  L.  II.  c.  1.  n.  2.  —  (3)  Contr.  Marcionem  1.  1. 
c.  3.  —  (4)  De  Trin.  I.  n.  4.  —  (5)  De  Trin.  1.  1.  c.  4.  n.  7.  —  (6)  De 
Consol,  phil.  1.  3. 

fectionem  affirmantibus  vel  imperfectionem  negantibus  exhibentur. 
—  2.°  In  absoluta  quae  Deo  in  se  spectato  ut  bonitas,  et  relativa 
quae  Deo  prout  ad  alia  refertur  ut  creator  et  dominus,  conve- 
niunt.  —  3.°  In  quiescientia  et  operativa,  prout  modus  quo  Deus  est, 
vel  modus  quo  operatur,  exprimitur.  Praecipua  tantum  decla- 
rabimus,  et  quidem  eo  ordine,  quo  secundum  nostrum  cognoscendi 
modum  sese  excipiunt  et  ex  divina  essentia  a  nobis  dimanare 
concipiuntur.  Itaque  disseremus  l.°  de  Dei  simplicitate;  2.°  de 
immutabilitate,  3.°  de  immensitate,  4.°  de  aeternitate. 

ARTICULUS  I. 

De  simplicitate  Dei. 

106.  Prop.  10.  Deus  est  absolute  simplex. 

De  fide  ex  Later.  IV  et  Vat.  Est  contra  monachos  Aegyptios 
a  n  t  h  r o  p  o  m  o  r  p  h  i  t  a  s  saec.  IV,  monachos  schismaticos  orien- 
tales  Palamitas  saec.  XIV  increatum  lumen  a  Deo  reapse  se¬ 
parates,  Gilbert um  Porretanum,  Episcopum  Pictaviensem 
saec.  XII,  et  loach imum  Abbatem  saec.  XIII. 

Declar.  Simplicitas  negat  partium  compositionem  et  proinde 
imperfectionem,  et  ponit  unitatem  entis  atque  adeo  perfectionem. 
Nam  ens  eatenus  perfectum  est  quatenus  omnia  ejus  constitutiva 
unum  sunt:  quo  ergo  major  est  unitas  eo  major  est  perfectio,  et 
quo  minor  unitas  minor  perfectio.  Absolute  simplex,  est  absolute 
unum  imitate  indi visibilitatis  adeoque  absolute  perfectum.  Si  igi— 
tur  ab  idea  rei  compositae  vis  progredi  ad  ideam  rei  simplicis, 
non  debes  removere  aliquam  realitatem;  sed  debes  concipere 
identificari  perfectiones  seu  realitates  omnes ,  remota  tantum 
ratione  partium.  Simplicitas  itaque  est  identitas  perfectionum, 
quae  rem  constituunt. 

Compositio  quae  resultat  ex  partibus  distinctis  et  separabilibus, 
dicitur  physica.  Talis  est  compositio  ex  partibus  essentialibus  v. 
g.  ex  materia  et  forma  substantiali  in  homine,  ex  partibus  inte- 
grantibus  ut  in  corpore  humano,  et  ex  substantia  ejusque  acci- 
dente,  quod  sit  realitas  a  subiecto  distincta.  —  Analogice  ad  mo¬ 
dum  compositionis  physicae  distinguitur  alia  compositio,  quae 
metaphysica  nuncupatur.  In  hac  partes  non  re  sed  ratione  tan- 

turn  distinguuntur,  est  taraen  intrinsecum  fundamentum  cur 
aliquid  in  eis  distinguamus  ad  modum  partis,  nempe  ut  deter- 
minabile  et  ut  determinans  seu  perficiens  (1).  Sic  v.  g.  etsi  ani¬ 
mal  et  rationale  in  homine  realiter  non  distinguantur,  rationale 
tamen  non  est  de  intrinseco  conceptu  alterius,  cum  animal  etiam 
irrationale  esse  possit;  unde  animal  et  rationale  in  homine  merito 
ut  partes  metapliysicae  considerantur,  quia  genus  animal  per 
differentiam  rationale  determinatur  et  perficitur.  Hujusmodi  com- 
positio  triplex  est:  ex  essentia  et  existentia,  ex  natura  et  suppo- 
sito,  ex  genere  et  differentia. 

107.  Demonstr.  i.  Excluditur:  l.°compositio  physica.  (lob.  10, 
4):  Numquid  oculi  earned  tibi  sunt:  aut  sicut  videt  homo  et  tu 
videbis ?  (Paulus  Act.  17,  29):  Non  debemus  aestimare  auro 
aut  argento,  aut  lapidi  sculpturae  artis  et  cogitationis  hominis 
divinum  esse  simile,  scilicet  Deus  ab  omni  materiae,  etiam 
praestantissimae,  concretione  est  longe  remotus.  (Io.  4,  24): 
Spiritus  est  Deus  et  (ergo)  eos,  qui  adorant  eum,  in  spiritu  et 
veritate  oportet  adorare.  Ex  oppositione  ad  cultum  externum 
V.  T.  adoratio  novi  est  interna  sistens  in  actibus  animi,  qui  pro- 
prio  sensu  sunt  spirituals,  et  hoc  quia  Spiritus  est  Deus.  Ergo 
quam  certum  est,  adorationem  in  spiritu  omne  id  excludere 
quod  est  materiale  et  corporeum  et  affirmare  intellectualem  vi- 
tam  in  fide  spe  et  caritate;  tarn  certum  est  in  Christi  effato: 
Spiritus  est  Deus,  vocabulum  spiritus  intelligendum  esse  signi- 
ficatione  negante  id  quod  est  materiale,  et  affirmante  substantiam 
ac  vitam  spiritualem. 

108.  2.°  Compositio  metaphysica.  Scriptura  exhibet  Deum  ut 
unum  idemque  cum  singulis  perfectionibus,  quas  de  Deo  praedi- 
camus,  ut  non  modo  perfectio  sit  in  ipso,  sed  ipse  sit  perfectio 
turn  una,  turn  altera,  turn  consequenter  omnes.  Sicut  Deus  dicitur 
habere  vitam  in  semetipso  et  vita  dicitur  esse  in  Deo  (2),  ita 
Deus  est  ipsa  vita  (3).  Sicut  in  Deo  sunt  omnes  thesauri  sapientiae 
et  scientiae  (4),  ita  Deus  est  ipsa  sapientia  (5).  Sicuti  Deus  est 


(1)  Est  etiam  infinita  Dei  perfectio  fundamentum  intrinsecum  ratione 
distinguendi  in  Deo  plures  perfectiones,  verum  eas  non  ita  distinguere  possu- 
mus,  ut  unam  ab  alia  determinari  ac  perfici  intelligamus,  adeoque  propter  illam 
distinctionem  virtualem  nulla  resultat  ex  attributis  compositio  metaphvsica. 

(2)  Jo.  1,  4 ;  v.  26.  —  (3)  Jo.  1.  4 ;  14,  6.  —  (4)  Coloss.  2,  3.  —  (5)  Prov.  1,  20. 

plenus  veritatis  (1),  ita  Deus  est  ipsa  verilas  (2).  Sicuti  habitat 
lucera  (3),  ita  ipsa  lux  est  (4).  Sicuti  caritas  ex  Deo  est  et  Dei 
est,  ita  Deus  est  ipsa  caritas  (5).  Ipsa  vita  autem  non  est  vita 
per  aliam  vitam  sed  per  se  ipsam;  ipsa  sapientia,  ipsa  veritas, 
ipsa  caritas  non  est  sapientia,  veritas,  caritas,  nisi  per  se  ipsam. 
Essentia  ergo  divina  sicuti  ex  se  ipsa  est  ipsum  Esse,  ita  per  se 
ipsam  non  per  qualitatem  a  se  distinctam  est  haec  omnia,  adeo- 
que  quaelibet  excluditur  in  Deo  potentialitas,  sed  ipse  est  harum 
aliarumque  omnium  perfectionum  purissimus  actus. 

109  II.  Quod  traditionem  attinet,  a)  Patres  non  solum  empliatice 
docent  a)  Deum  esse  simplicissimum  et  ab  ornni  compositione 
remotissimum  (6),  summe  simplicem  (7),  primum  et  purissimum 
simplex,  tarn  simplicem  quam  unum,  et  si  dici  possit,  unissi- 
mum  (8),  unam  simplicitatis  eminentiam  (9),  et  hanc  veritatem 
esse  ex  iis,  in  quam  universum  nomen  christianum  consentit 
(10),  eamque  negare  minis  stolicli  et  hebetis  esse  liominis  (11),  esse 
surnmae  impietatis  (12),  esse  absurdurn  et  nefarium  (13),  esse 
novum  blasphemicie  genus  (14);  sed  f ] )  hoc  dogma  assumunt  tam- 
quam  principium  in  suis  contra  Arianos  disputationibus,  imo 
intrinsecam  ejus  rationem  declarantes  statuunt,  Deum  esse  sin- 
gulas  perfectiones  et  omnes  simul,  esse  id  quod  habet.  «  Ideo 
simplex  dicitur  Deus,  inquit  Augustinus,  quoniam  quod  habet,  hoc 
est  »  (15).  «  Sua  est  ipse  sapientia;  quia  non  est  aliud  sapientia 
ejus,  aliud  essentia,  cui  hoc  est  esse  quod  sapientem  esse  »  (16). 
Ex  quo  vides  ipsam  excludi  ab  ipsis  compositionem  metaphysicam. 
—  b)  Anthropomorphitarum  error,  ex  quo  comparuit,  in  Ecclesia 
com  muni  sensu  pro  haeresi  habitus  est.  Accedunt  definitiones 
cone.  Remensis,  Later.  IV  et  Vat. 

110.  III.  Repugnare  in  Deo  compositionem  physicam  est  evidens. 
Sed  repugnat  et  metaphysica.  Et  a)  generating  quia  in  hujusmodi 


(1)  Jo.  1,  14.  —  (2)  Jo.  14,  6.  —  (3)  I.  Tim.  6,  16.  —  (4)  Jo.  1,  8.  9.  —  (5) 
I.  Io.  4,  8.  16.  —  (6)  Cyrill.  Alex.  Thesaur.  XIII.  2.  —  (7)  August,  de 
Trin.  1.  6.  c.  6.  —  (8)  Bernard,  in  Cant.  serm.  8J,  et  de  Consid.  1.  5.  c.  7. 

—  (9)  Dionys.  de  div.  nom.  c.  5.  —  (10)  Ori  genes  de  princ.  1.  1.  n.  6. 

—  (11)  Gregorius  Nyss.  c.  Eunom.  1.  p.  68.  —  (12)  Damascenus  de 
fid.  orth.  I.  12.  —  (13)  Maximus,  Centuria  4.a  de  cavitate.  —  (14)  Atha¬ 
nasius  de  syn.  n.  34.  —  (15)  De  Civ.  Dei.  1.  11.  10.  —  (16)  De  Trin.  1. 
15.  c.  6. 

compositione  includitur  semper  aliqua  potentialitas  sive  obiectiva 
ad  esse,  sive  receptiva  ad  perfectius  esse,  seu  includitur  imper- 
fectio  quia  unum  elementum  concipitur  ut  determinabile,  alterum 
ut  determinans.  —  Sane  b)  speciatim:  a)  Essentiae  in  creatis,  quia 
non  necessario  existenti,  concipitur  accedere  esse  actu;  at  in 
Deo  de  essentiae  intrinseca  ratione  est  existentia,  ejus  essentia 
est  suum  esse  actu,  nequit  ergo  concipi  composita  cum  existentia. 

-  fi)  Differentia  in  rebus  finitis  non  est  de  conceptu  generis,  sed 
ei  concipitur  superaddi  et  ab  ea  perfici;  neque  genus  de  conceptu 
differentiae,  ut  rationalitas  quoad  sensibilitatem:  concipiuntur  ergo 
ut  partes,  de  cujus  ratione  est  ut  sit  aliquid  incompletum  complen- 
dum;  ergo  talis  compositio  non  obtinet  in  Deo.  -  y)  Naturae  fini— 
tae  non  est  essentiale  esse  totam  in  se  et  non  alterius,  adeoque 
concipitur  perfici  subsistentia,  et  utramque  simul  constituere 
totum.  Natura  divina  necessario  in  se  est  seu  subsistit  persona- 
litate  sua  ita,  ut  repugnet  esse  alterius  ad  modem  partis,  ideoque 
exulat  ab  ea  haec  compositio. 

111.  Obi  1.  Scriptura  tribuit  Deo  corpus  et  membra:  ergo  est 
corporeus.  —  Resp.  Scriptura  haec  tribuit  Deo,  non  proprie,  sed 
metaphorice  et  secundum  quandam  similitudinem  ad  exprimendos 
actus  divinos,  qui  cum  nostris  quandam  habent  analogiam.  Scrip¬ 
tura  quippe,  hominibus  cum  loquatur,  humano  cogitandi  et  loquen- 
di  modo  de  Deo  utitur.  Sic  per  oculos  perfectam  Dei  notitiam,  per 
manum  et  brachium  ejus  virtutem  et  potentiam  seu  ejus  poten- 
tiae  actum,  per  alas  protectionem  et  auxilium,  per  extensionem 
et  dimensionem  ejus  praesentiam  in  rebus  et  locis  significat,  ut 
explicant  s.  Augustinus  et  alii  Patres. 

Obi.  2.  Ex  Scriptura  homo  factus  est  ad  similitudinem  Dei. 

—  Resp.  Factus  est  quantum  ad  animam,  non  quantum  ad  cor¬ 
pus.  Nam  sicut  Deus  est  spiritus  intellectu  et  voluntate  praeditus, 
ita  et  anima  hominis. 

Obi.  3.  Tertullianus  docuit  Deum  esse  corporeum.  —  Resp. 
Vocem  corpus  sumit  Tertullianus  pro  substantia,  eamque  adlii- 
buit  in  oppositione  ad  non  -  subsistens ,  ut  etiam  Apostolus 
illam  usurpat  (Coloss.  5,  17)  in  oppositione  ad  umbras  et  figuras 
veteris  Testamenti. 

Obi.  4.  Compositio  quaedam  metaphysica  ex  natura  et  hypo- 
stasi  admittenda  in  Trinitate  videtur,  neque  enim  proprietas 

personalis,  puta  Patris,  una  eademque  prorsus  res  cum  ipsa  na- 
tura  divina  esse  videtur. 

Resp.  Natura  et  hypostasis  in  Deo  distinguuntur  ratione  cum 
fundamento  in  re,  attamen  non  eo  modo,  ut  graduum  metaphy- 
sicorum  (1)  naturam  induant;  ut  nempe  natura  complendi, 
proprietas  personalis  complentis  habeat  rationem.  Nam  summa 
ilia  et  infmita  res,  quae  Deus  est,  simul  et  ex  propria  sua  et 
intima  ratione  est  absoluta  et  relativa,  ideoque  concipi  quidem 
potest  ut  absoluta,  quin  ut  relativa  concipiatur,  sed  concipi  om- 
nino  nequit  ut  absoluta,  quin  ratio  concepta  contineat  rationem 
relativae.  Ad  compositionem  inter  gradus  metaphysicos  requiri- 
tur,  ut  ratio  concepta  absoluti  non  comprehendat  rationem  relativi. 
Pausis:  inter  naturam  et  hypostasim  divinam  non  datur  praecisio 
obiectiva,  sed  distinctio  formalis,  secus  ac  inter  naturam  et 
hypostasim  creatam. 

Obi.  5.  Gum  sint  in  Deo  tres  personae  realiter  distinctae, 
cumque  hae  tres  personae  una  sint  et  eadem  res,  Deus  ex  tribus 
constare  saltern  videtur,  quod  simplicitati  opponitur. 

Resp.  Personae,  ut  ab  invicem  distinguuntur,  non  possunt 
coalescere  in  unum,  quod  ex  ipsis  compositum  sit;  ut  vero  con¬ 
venient,  non  sunt  tres  et  distinctae,  sed  sunt  unum  simplicissi- 
mum,  ideoque  nulla  compositio  locum  habere  potest. 

112.  Prop.  11.  Quamvis  ex  declarata  Dei  simplicitate  sequa- 
tur,  nullam  esse  in  Deo  realem  distinctionem  inter  essentiam  et 
ejus  attributa,  vel  inter  ipsa  attributa;  ea  distinctio  tamen  est 
admittenda,  quam  dicunt  rationis  ratiocinatae. 

Declaii.  Distinctio  est  negatio  identitatis.  Dividitur  in  realem  et 
mentalem  seu  rationis:  realis  est  ea  quae  habetur  inter  res, 
quarum  una  non  est  altera:  rationis  est  ea  quae  habetur  inter 
conceptus  de  eadem  re  di versos.  Haec  iterum  duplex  est;  rationis 
ratiocinantis  seu  pure  mentalis,  et  rationis  ratiocinatae;  prior 
fit  a  solo  intellectu  sine  fundamento  in  re  per  notiones,  quibus 


(1)  Gradus  metaphysici  appellantur  praedicata  quaedam  essentialia  uni 
eidemque  individuo  convenientia,  inter  quae  existit  ordo  quidain  superiorum  et 
inferiorurn,  quaeque  adeo  partium  unum  totum  constituentium  rationem  in- 
duunt.  Cujusmodi  gradus  metaphysici  sunt  essentia  et  esse,  genus  et  differentia, 
natura  et  hypostasis. 

non  diversa  de  eadem  re  sed  idem  diverso  modo  exprimitur,  ut 
v.  g.  inter  Petrum  et  Cepha,  hominem  et  animal  rationale,  unde 
hujusmodi  conceptus  sunt  synonima  (1).  Altera  est  quae  fit  a  mente 
cum  fundamento  in  re  ipsa,  et  notionibus  diversis  diversa  de  eadem 
re  concipimus,  ut  inter  Petrum,  principem  Apostolorum  et  Clavi- 
gerum,  inter  animalitatem  et  rationalitatem  in  homine,  inter 
fructum  semen  et  cibum  in  grano  (2).  Haec  appellatur  etiam  cum 
fundamento  in  re,  vel  virtualis.  -  Scot  us  inter  distinctionem 
realem  et  logicam  tertiam  introduxit  mediam  inter  utramque, 
quam  formalem  realem  appellat,  et  est  ea  quae  independ enter 
ab  operatione  mentis  existit  inter  formalitates  ejusdem  rei,  atque 
eas  proprie,  quae  definitione  ita  differunt,  ut  una  non  sit  pars 
sive  elementum  definitionis  alterius,  ut  v.  g.  in  homine  gradus 
entis  substantialis,  viventis,  sensitivi,  rationalis. 

113.  Demonstii.  i.  p.  Est  corollarium  thesis  praecedentis.  Doc- 
trina  Gilberti  Porretani  attributa  tamquam  formas  in  Deo  po- 
nentis  atque  adeo  attributa  ab  essentia  et  haec  a  se  invicem 
realiter  distinguentis,  confutata  a  s.  Bernardo  damnata  fuit  in 
cone.  Rhemensi  (a.  1148)  praeside  Eugenio  III,  his  verbis: 
«  Credimus  e  confitemur  simplicem  naturam  divinitatis  esse  Deum, 
nec  aliquo  sensu  catholico  posse  negari  quin  divinitas  sit  Deus  et 
Deus  divinitas.  Si  vero  dicitur,  sapientia  sapientem,  et  iftagnitudine 
magnum,  divinitate  Deum  esse,  et  alia  hujusmodi:  credimus  non 
nisi  ea  sapientia,  quae  est  ipse  Deus,  sapientem  esse;  non  nisi  ea 
inagnitudine,  quae  est  ipse  Deus,  magnum  esse,  non  nisi  ea  ae- 
ternitate,  quae  est  ipse  Deus,  aeternum  esse,  non  nisi  ea  imitate 
unum,  quae  est  ipse,  nonnisi  ea  divinitate  Deum,  quae  est  ipse, 
id  est  se  ipso  sapientem,  magnum,  aeternum,  unum  Deum  ». 
Idem  colligitur  ex  cone.  Later.  IV  damnante  Ioachimum 
Abbatem  qui  divinam  essentiam  a  personis  distinguere  visus  est. 

114.  Demonstr.  ii.  p.  I.  Scriptura  se  ad  capturn  nostrum  demit¬ 
tens  varia  attributa  divina  distinguit,  et  opposita  de  uno  Deo 
praedicat,  ut  punire  et  parcere  etc.  Atqui  «  si  ratio  justitiae, 
sapientiae,  bonitatis  et  ceterorum,  quae  de  Deo  dicuntur,  non  est 


(1)  Dicitur  rationis  ratiocinantis  quia  fundamentum  ejus  est  tantum  iu 
conceptibus,  qui  sunt  opus  rationis. 

(2)  Dicitur  rationis  ratiocinatae,  quia  determinata  est  ab  obiecto,  in  quo 
est  fundamentum  distinctionis  pro  intellectu  nostro. 

diversa,  quid  frustra  Scriptura  multis  nominibus  Deum  nominat 
judicem,  justum,  for  tern....  misericordem  »  (1)?  —  Dogma  hoc  a 
Patribus  contra  Eunomianos  ne  distinctionem  quidem  rationis 
agnoscentes  vindicatum  est.  S.  Basilius:  «  Quomodo  igitur  non 
fuerit  manifestae  insaniae,  si  dicas  proprium  unicuique  nomini 
significatum  non  subesse  »  (2)? 

115.  II.  Hujus  distinctions  fundamentum  duplex  est:  eminens 
Dei  perfectio,  et  mentis  nostrae  limitatio. 

Essentia  divina,  propter  infinitam  suam  perfectionem,  tali s 
naturae  est,  ut  per  se  ipsam  possit  ea  omnia  praestare,  quae  es¬ 
sentia  creata  debet  praestare  per  multas  et  distinctas  qualitates 
superadditas,  v.  g.  essentia  humana  intelligit  per  intellectum,  vult 
per  voluntatem,  punit  per  justitiam,  miseretur  per  misericordiam: 
quae  omnia  inter  se,  et  ab  essentia,  ex  natura  rei  actu  distin- 
guuntur.  At  divina  essentia  praestat  haec  omnia  per  se  ipsam, 
nec  indiget  ullis  qualitatibus  superadditis.  Unde  fit  ut  de  eadem 
essentia  divina  possimus  formare  diversos  conceptus,  puta  essen- 
tiae,  justitiae,  misericordiae,  intellectus,  voluntatis,  et  sic  deinceps. 
Atque  hoc  ipsum  est,  quod  dicimus,  in  Deo  esse  virtualem  quan- 
dam  multitudinem  et  distinctionem  attributorum,  quae  in  eo  con¬ 
sists,  quod  unica  et  simplicissima  entitas  divina,  propter  infini¬ 
tam  suam  perfectionem  possit  ea  omnia  facere,  quae  fiunt  a  di- 
stinctis  perfectionibus  creatis. 

Insuper  perfectio  divina,  licet  una  et  simplex  sit,  non  tamen 
operatur  secundum  adaequatam  suam  rationem.  Unde  vere  dici¬ 
mus,  Deum  creare  hominem  ad  ideam  hominis,  non  ad  ideam 
leonis ;  quia  licet  in  Deo  non  distinguantur  actu  hae  duae 
ideae,  sed  sit  una  simplex  idea,  quae  ita  repraesentat  singulas 
creaturas,  ac  si  esset  uniuscuj usque  propria :  tamen  non  concurrit 
ad  productionem  alicujus  creaturae  in  particulari,  nisi  quatenus 
inadaequate  illam  repraesentat.  Quod  autem  simul  repraesentet 
alias,  est  quasi  per  accidens  ad  aliquem  effectum  particularem. 
Idem  valet  de  processionibus  divinis  ad  intra.  Quamvis  enim 
in  Deo  Patre,  intellectus  et  voluntas  sint  una  et  eadem  res 
simplex,  tamen  ilia  res  non  est  principium  alicujus  processio- 
nis,  aut  personae  divinae,  secundum  adaequatam  suam  rationem, 


(1)  Gregorius  Nyss.  or.  12  c.  Eunom.  —  (2)  Lib.  1.  e.  Eunom. 

sed  est  principium  Filii,  prout  habet  vim  intelligendi,  et  prin¬ 
cipium  Spiritus  sancti,  prout  habet  vim  amandi.  Atque  hoc  est, 
quod  dici  solet,  has  virtutes  seu  perfectiones  non  quidem  actu 
ex  natura  rei,  sed  tamen  virtute,  seu  eminenter  distinctas  esse: 
et  unam  esse  principium  producendi  Filium  prout  virtute  distin- 
guitur  ab  alia,  quae  est  principium  producendi  Spiritum  sanctum; 
nec  uni  posse  formaliter  attribui,  quod  est  proprium  alterius, 
prout  virtute  distinguuntur. 

116.  Accedit  et  noster  imperfectus  concipiendi  modus.  Primo 
ex  creatis  ideas  perfectionum  desumimus,  deinde  has  applicamus 
Deo.  Porro  perfectiones  creatae  sunt  distinctae,  diversae,  diversis 
conceptibus  concipiendae,  neque  unus  est  conceptus  formalis,  qui 
eas  omnes  simul  exibeat;  ergo  et  perfectiones  divinae,  quae  ad 
modum  earum  concipiuntur,  distinctae  concipi  debent,  eo  vel 
magis  quod  omnes  perfectiones  creatae  perfectionem  Dei  non 
exaequant.  Et  sane  Deus  est  essentia,  intellectus,  voluntas,  justi- 
tia,  misericord ia.  Hanc  rem  simplicissimam  non  possumus  in  hac 
vita  appreliendere  per  unum  conceptum  formalem.Nam  alio  con- 
ceptu,  apprehendimus  essentiam,  alio  intellectum,  alio  justitiam, 
alio  misericordiam. 

117.  Corollarium  1.  Hujusmodi  conceptus  sunt  praecisivi  non 
exclusivi:  nam  unus  conceptus  non  exprimit  id  quod  exprimit 
alter,  ideoque  ab  eo  praescindit,  sed  neque  excludit.  Haec  prae- 
cisio  alia  est  obiectiva,  alia  formalis:  est  obiectiva  quando  adae- 
quate  abstrahitur  ab  aliis  perfectionibus  ut  in  conceptu  generico 
animalis  relate  ad  differentiam  rationalis;  est  formalis  quando 
una  prae  aliis  secundum  aliquem  respectum  consideratur  ut  v. 
g.  idem  prout  consideratur  in  se,  vel  refertur  ad  intellectum,  vel 
ad  voluntatem,  dicitur  ens,  verum,  bonum.  Talis  est  etiam  prae- 
cisio  circa  attributa  divina. 

118.  Corollarium  2.  In  his  conceptibus  nulla  est  falsitas,  quia  nec 

t  t  * 
explicite  nec  implicite  modus  concipiendi  affirmatur  de  re  con- 

cepta,  et  insuper  essentia  divina,  exemplar  omnium  perfectionum, 

respondit  omnibus  ideis  et  conceptibus  ex  creaturis  a  mente  nostra 

haustis. 

119.  Corollarium  3.  Nomina,  quibus  Deum  ej  usque  attributa  ex- 
primimus,  non  sunt,  ut  asserebant  Eunomiani,  synonima;  nomina 
enim  rem  significant,  prout  ea  subest  conceptibus  nostris. 

120.  Coroilarium  4.  Si  attributa  spectantur  formaliter  sen  ut  a 
nobis  viatoribus  concipiuntur,  non  possunt  de  se  mutuo  praedicari, 
ut  y.  g.  voluntas  Dei  intelligit  etc.  quia  Deus  ut  volens  conceptus 
non  est  Deus  conceptus  ut  intelligens:  si  vero  spectantur  identice 
seu  prout  sunt  a  parte  rei,  tunc  possunt  de  se  mutuo  praedicari,  et 
sic  est  materialiter  vera  haec  propositio:  Deus  voluntate  intelligit. 

ARTICULUS  II. 

De  immutabilitate  Dei. 

121.  Prop.  12.  Deus  est  prorsus  immutabilis. 

Est  de  fide  ex  cone.  Later.  IV  et  Vatic. 

Declar.  Mutatio  proprie  dicta  est  transitu s  subiecti  ab  uno 
rnodo  se  habendi  ad  alium,  qui  dupliciter  fieri  potest,  vel  novam 
perfectionem  acquirendo,  vel  habitam  amittendo.  Hinc  inceptio 
vel  cessatio  existentiae  improprie  dicitur  mutatio;  in  hac  enim 
subiectum  et  praeexistit  et  permanet.  Nulla  vero  prorsus  est  mu¬ 
tatio,  cum  subiectum  in  se  ipso  immutatum  permanens  erga  al- 
terum  novo  se  modo  habere  incipit,  sicut  columna  non  mutatur, 
etsi  animal  nunc  ad  dexterum  nunc  ad  sinistrum  latus  habeat, 
nec  sol,  propterea  quod  incipit  corpora  calefacere,  quae  nunc 
primum  ad  radios  ejus  exponuntur. 

122.  demonstr.  i.  Non  est  Deus,  quasi  homo ,  ut  mentiatur, 
nec  ut  filius  hominis,  ut  mutetur  (Num.  23,  19) ;  Ego  Dominus 
et  non  mutor  (Malach.  3,  6) ;  Tu  autem  idem  ipse  es,  et  anni 
tui  non  deficient  (Ps.  101,  28 );  Apud  quern  non  est  transmutatio, 
nec  vicissitudinis  obumbratio  (lac.  1,  17). 

123.  II.  Inter  plura  argumenta,  quibus  Patres  (1)  hoc  dogma 
demonstrant,  tria  tantum  indicabimus,  quae  proponit  etiam  s. 
Thomas  (2) . 

Argumentantur  a)  ex  ilia  perfectione,  qua  Deus,  utpote  ens 
a  se,  est  ipsurn  esse  actu:  quod  mutatur  vero  necessario  est  in 
potentia  ad  aliquid;  f)  ex  simplicitate;  mutatio  autem  importat 


(1)  Cf.  Stentrup  th.  17.  —  (2)  1.  q.  9.  a.  1. 

semper  compositionem,  dum  successive  res  est  sub  diversis  termi- 
nis,  uno  recedente,  altero  succedente;  y)  ex  plenitudine  rov  esse 
et  infinita  perfectione:  mutatio  aliquem  defectum  supponit. 

Porro  haec  simul  demonstrant  absolutam  immutabilitatem  soli 
Deo  competere. 

P24.  Maxima,  quae  fieri  solet  difficultas  contra  immutabilita¬ 
tem,  petitur  ex  operationibus  Dei  generatim  et  ex  ejus  libertate. 
Ad  aliqualem  intelligentiam  quomodo  in  Deo  utrumque  dogma, 
quod  ceterum  esse  utrumque  verum  cum  ratio  turn  revelatio 
docet,  componatur,  haec  animadvertantur. 

I.°  Quoad  operationes.  Quamquam,  ut  ex  dictis  consequitur,  in- 
tellectus  et  voluntas  in  Deo  non  sunt  nisi  actualis  cognitio  et  voli- 
tio,  quae  unum  et  idem  sunt  turn  inter  se  turn  cum  divina  essentia; 
ab  entitate  tamen  hujus  actus  in  se  distingui  debet  respectus,  quem 
ad  terminum  habet.  Hie  enim  unus  actus  potest  terminari  ad 
diversissima  obiecta  sive  cognitionis,  sive  volitionis,  et  producere 
diversissimos  effectus  in  infinitum,  quia  cum  sit  infinitus  aequi- 
valet  in  sua  unitate  infinitis  actibus  diversis  turn  cognitionis,  turn 
volitionis,  turn  effectionis. 

Neque  in  eo  ulla  est  repugnantia  quod  e.  g.  idem  sit  actus 
amoris  quo  Deus  diligit  justos,  et  odii  quo  punit  impios;  actus 
enim  odii  et  amoris  eatenus  opponuntur,  quatenus  circa  idem  o- 
biectum  esse  non  possunt ;  non  autem  quatenus  non  possint  esse 
simul;  atqui  neque  Deus  idem  obiectum  secundum  idem  diligit 
et  odit,  sed  idem  actus  pro  uno  obiecto  est  amor,  pro  alio  est 
odium  puniens  vel  misericordia  parcens,  et  sic  de  ceteris  acti¬ 
bus.  Sicut  solis  actus  unicus  idem  permanens  et  colores  rebus 
inducit,  et  calorem  ciet,  alia  obdurat,  alia  emollit,  alia  exsiccat, 
vapores  elevat  ventosque  cominovet,  et  vitam  omnem  f'ovens 
atque  conservans  in  multis  illam  exstinguit:  ipse  non  movetur; 
sed  omnia  circa  ipsum  moventur,  et  successive  termini  virtutis 
ejus  hunt:  ita  actus  divinus  habet  in  terminis  efficacias  et  deno- 
minationes  multiplices.  Ilae  denominationes  sunt  Deo  extrinsecae; 
tota  mutatio  est  ex  parte  creaturarum.  Ideo  creatura  habet  realem 
relationem  ad  Deum,  relatio  autem  Dei  ad  creaturas  non  realis 
est,  sed  rationis  tanlum,  et  hujusmodi  relationes  rationis  oriri 
et  mutari  possunt,  quin  ulla  mutatio  in  Deum  resultet.  «  Numus, 
ait  Augustinus,  cum  dicitur  pretium,  relative  dicitur,  non 

tamen  mutatus  est,  cum  coepit  esse  pretium,  neque  cum  dicitur 
piguus,  et  si  qua  sunt  similia.  Si  ergo  nummus  nulla  sui  muta- 
tione  potest  toties  dici  relative,  quanto  igitur  facilius  de  ilia  in- 
commutabili  Dei  substantia  debemus  accipere,  ut  ita  dicatur  rela¬ 
tive  aliquid  ad  creaturam,  ut  quamvis  temporaliter  incipiat  dici 
(e.  g.  creator,  dominus  etc.)  non  tamen  ipsi  substantiae  Dei  acci- 
disse  aliquid  intelligatur,  sed  illi  creaturae,  ad  quam  dicitur  »  (1). 

125.  2.°  Quoad  libertatem.  Imprimis  diversissima  est  ratio  li- 
bertatis  divinae  et  libertatis  creatae.  Ilaec  sita  est  in  potentia 
ponendi  aliquem  actum,  aut  eum  non  ponendi,  aut  alium  ponendi, 
adeoque  consistit  in  indifferentia  potentiae  ad  actum.  In  Deo 
autem  nulla  potentia  datur,  sed  unus  tantum  actus  divinus,  qui 
numquam  positus  est,  nec  poni  potuit,  quique  necessarius  est,  ut 
Deus  ipse,  quocum  unum  idemque  est.  Libertas  igitur  Dei  est 
tantum  indifferentia  actus  ad  plura  obiecta  (2),  quatenus  actus’ 
per  se  determinate  non  necessario  ad  obiecta  ilia  refertur, 
relate  ad  quae  ipsi  indifferentia  adscribitur,  quum  liaec  obiecta 
nec  primarium  ejus  obiectum  sint,  nec  sint  cum  primario  neces¬ 
sario  connexa.  Nulla  indeterminatio  voluntatis  divinae  praecedit 
determ inationem,  sed  a  tota  aeternitate  est  determinata  ad  obiecta 
omnia  haec  ut  volita,  ea  ut  nolita;  et  ideo  actus  ejus  est  liber, 
quia  esse  creaturae  ita  ejus  terminus  est,  ut  etiam  non  esse  aut 
aliter  esse  earundem  ipsius  terminus  esse  possit. 


ARTICULUS  III. 

De  Dei  immensitate. 

126.  Prop.  13.  Deus  est  ubique  praesens  et  immensus. 

Est  de  fide  ex  sym.  Ath.,  ex  Cone.  Later.  IV  et  Vatic,  con¬ 
tra  quosdam  Iudaeos  et  Christian  os  (Valenti  nianos,  Eugu- 


(1)  De  Trin.  1.  5.  n.  17. 

(2)  Indifferentia  haec  est  major  quam  nostra;  quia  indifferentia  libertatis 
nostrae  se  tenet  proprie  ex  parte  potentiae,  actus  vero  eatenus  est  liber 
quatenus  est  a  potentia  libera,  sed  in  se  cum  existit  est  determinatus  ad 
certum  obiectum;  at  vero  actus  divinus  in  se  ipso  est  ornnino  independens  a 
quovis  obiecto,  et  indifferens  ad  quodvis.  Est  ergo  indifferentia  in  actu,  ideoque 
actus  divinus  est  maxime  liber. 

binum  et  Yorstium  Calvinistam),  quorum  priores  Deum  in  sola 
templo  hierosolymitano,  posteriores  in  summo  tantum  coelo  liabi- 
tare  opinabantur. 

Declar.  Etsi  immensitas  infinitum  quiddam  nominet,  ab  at¬ 
tribute  infinitatis  tamen  distinguitur.  Haec  negat  finem  essentiae 
et  perfections,  immensitas  terminum  praesentiae. 

Praesentia  haec  potest  esse  vel  virtualis  tantum,  vel  substan- 
tialis;  prout  aliquis  operatione  et  inspectione  attingit  aliquam 
rem,  vei  iili  adest  sua  ipsa  essentia  seu  substantia.  Quamquam 
Deus  priori  inodo  est  ubicumque,  hie  tamen  modus  existendi 
pertinet  ad  omnipotentiam  et  ad  scientiam  divinam  eoque  non 
absolvitur  attributum  immensitatis,  ad  quam  requiritur  praeterea 
praesentia  substantial^. 

Substantialiter  praesens  aliquid  potest  esse  triplici ter :  circum¬ 
scriptive,  definitive,  repletive.  Circumscriptive  est  in  loco  corpus, 
quod  diversis  partibus  spatii  per  diversas  sui  partes  responded 
Definitive,  si  substantia  tota  totum,  tota  singulas  extensi  partes 
virtute  sua  suaque  entitate  attingat,  limites  tamen  habeat;  hac 
ratione  spiritus  est  in  loco.  Repletive,  si  tota  in  toto,  tota  in  sin¬ 
gulis  partibus,  quin  limitibus  coarctetur;  hoc  modo  Deus  est  u- 
bique. 

Hac  ubiquitate  seu  omnipresentia  nondum  absolvitur  immen¬ 
sitas;  ilia  enim  connotat  creaturam,  quae  cum  sit  contingens, 
etiam  omnipraesentia  est  attributum  contingens  et  relativum,  ne- 
cessarium  tamen  ex  hypothesi  creaturarum,  cum  ex  immensitate 
sequatur:  haec  est  attributum  absolutum,  aeternum,  necessarium, 
Deoque  convenit  etiamsi  res  non  existerent,  et  hoc  modo  est 
ipsum  absolutum  Esse  divinum  illimitatum  in  praesentia,  quam 
nos  declaramus  per  adsignificationem  coexistentiae  solum  possi- 
bilis  creaturarum  in  indefinitum. 

Conceptus  igitur  divinae  immensitatis  eo  redit,  ut  sit  perfectio 
divinae  essentiae,  vi  cuius  Deus  est  intrinsece  et  absolute  ita 
determinatus  in  existendo,  ut  non  solum  nulla  res  sit  actu  exi- 
stens,  cui  non  sit  intime  praesens,  sed  nulla  sit  possibilis  crea- 
tura,  nullus  possibilis  locus,  nullum  possibile  spatium,  quibus,  si 
existerent,  non  esset  eodem  modo  praesens  et  quidem  praesentia 
non  operationis  et  cognitionis  tantum  sed  insuper  realitatis  suae, 
ut  sit  nempe  ejus  essentia  ubi  res  sunt,  et  non  solum  juxta  ipsas, 

sed  cum  ipsis  et  in  ipsis.  Quocirca  divina  essentia  nullo  est  spa- 
tio  circumscripta  vel  definita,  non  est  proinde  in  loco  quatenus 
esse  in  loco  est  esse  circumscriptum  limitibus,  aut  esse  heic  et 
non  alibi;  occupat  tamen  omnia  loca,  atque  ita  est  unicuique  rei 
praesens,.  ut  sit  simul  in  ceteris:  nec  clauditur  mundo,  sed  ipsum 
excedit,  atque  in  infinitum  actu  protenditur  ut  actu  sit  ubicum- 
que  sine  fine  res  esse  possunt.  Creaturis  ergo  de  novo  existen- 
tibus  divina  praesentialitas  non  sese  dilatat,  nec  ad  illas  divina 
substantia  sese  extendit,  sed  omnes  in  sua  mfinitate  recipit  et 
continet.  —  Hanc  perfectionem  sicuti  et  aeternitatem  concipiendi 
et  intelligendi  nulla  aptior,  nulla  rei  ipsi  magis  propria  ratio 
excogitari  posse  videtur,  quam  ut  Deum  cogitemus  secundum 
quod  est  Veritas  et  Sapientia.  Sicut  veritas  metaphysica  est  prior 
et  independens  ab  omnibus  relationibus  loci  et  spatii  et  temporis, 
suaque  constat  propria  ratione,  etiam  ubi  nullus  sit  locus,  nul¬ 
lum  spatium,  nullum  tempus,  nihil  quod  dicatur  hie  aut  illic 
aut  aliqucindo;  ita  et  multo  magis  ipsa  Veritas  absoluta,  radix  et 
fundamentum  omnis  veritatis,  (f)  avTdhjfteia)  est  supra  omnes  et 
extra  omnes  hujusmodi  relationes. 

127.  Demonstr.  i.  (Jer.  23,  23.  24):  Si  occultabitur  vir  in  ab- 
sconditis,  et  ego  non  videbo  eum ?  Numquid  non  ego  coelum  et 
terram  impleo?;  (Ps.  138,  7  sq.):  Quo  ibo  a  spirito  tuo ?  Et  quo  a 
facie  tua  fugiam  ?  Si  ascendero  in  coelum,  tu  illic  es,  si  descen- 
dero  in  infernum,  ades.  Si  sumpsero  pennas  meas  diluculo  et 
habitavero  in  extremis  marts,  etenim  illuc  manus  tua  dedu- 
cet  me  et  tenebit  me  dextera  tua;  (Act.  17,  28):  In  ipso  enim 
vivirnus  et  movemur  et  sumus;  (III  Reg.  8,  27):  Si  enim  coelum 
et  coeli  coelorum  te  capere  non  possunt,  quanto  magis  domus 
haec  quam  aedificavi? ;  (Baruch.  3,  25):  Magnus  est  et  non  habet 
finern,  excelsus  et  immensus . 

128.  II.  Patres  (1)  uno  ore  docent,  Deum  ubique  esse  et 
quidem  ita,  ut  supra  omnes  spatii  et  loci  relationes  infinite  eve- 
ctus  maneat.  Chrysostom  us:  «  Deus  non  tamquam  coelo  in- 
clusus  respicit  eminus  quae  hunt  in  terra,  sed  ubique  praesenset 
omnibus  assistens  »  (2). 


(1)  Eorum  doctrinae  compendium  ex  Petavio  et  Tomassino  eollectum 
videsis  penes  Stentrup  th.  19. 

(2)  In  Ps.  112. 

129.  III.  a)  Si  Deus  non  foret  ubique,  circumscriberetur  loco 
ac  spatio,  et  esset  alicubi  et  non  alibi.  Atqui  repugnat  Deum 
circumscribi  loco  et  spatio;  ergo  Deus  necessario  est  ubique.  -  b) 
Non  esse  alicubi  praesentem  est  aperta  negatio;  atqui  in  Deum 
nulla  cadere  potest  negatio:  ergo.  -  c)  Praesentia  intrinseca  cum 
entis  ratione  conserta  est:  cum  entis  ratione  infinita  connexa 
est  praesentia  infinita. 

130.  Dices:  indecorum  videtur  Deum  etiam  in  sordibus,  imo 
in  daemonibus  esse  praesentem.  —  Respond.  Hoc  dedecus  est  me- 
rum  figmentum  imaginationis,  et  solum  respectu  nostri,  quos  res 
illae  male  afficiunt.  Deum  vero  non  magis  illud  dedecet,  quam 
ilium  dedeceat  res  illas  producere  et  conservare.  Sicut  sol  non 
foedatur  obscoenitate  locorum  quos  radiis  suis  illustrat,  sicut  sonus 
intra  certam  spheram  diffunditur  totus  in  tota  sphera  et  in 
singulis  punctis,  quin  obiectorum  pravitate  turpificetur,  et  sicut 
anima  lepram  non  contrahit  ex  lepra  corporis:  ita  multo  minus 
Deus  per  sordes,  quibus  adest,  inquinatur.  Quoad  daemones,  est 
in  illis,  in  quantum  sunt  natura  quaedam,  quae  ab  eo  est,  non 
quantum  ad  deformitatem  culpae,  quae  non  est  ab  eo  (1). 

131.  Corollarium.  Si  Scriptura  et  Patres  aliquando  Deum  affirmant 
aliter  in  his,  aliter  in  istis,  vel  minus  in  his,  epaam  in  istis  adesse, 
imo  ab  aliquibus  etiam  abesse;  haec  non  spectant  Dei  praesentiam 
simpliciter,  sed  praesentiam  secundum  quid  spectant,  ut  nempeDeus 
formaliter  per  effxcientiam  quandam  detemninatam  est  praesens. 

132.  Scholion.  Quaeri  solet  an  dici  possit,  Deum  existere  in 
illo  spatio  imaginario,  quod  extra  hunc  mundurn  est.  Duo  spe- 
ctari  debent,  cum  dicimus  v.  g.  nos  esse  alicubi  seu  in  aliquo  loco 
aut  spatio.  Unum  est  intrinseca  et  absoluta  praesentia,  quam  res 
ibi  habet  in  se,  qui  modus  existendi  non  distinguitur  ab  ipsa 
essentia  nostra  nobisque  inest  independenter  a  quavis  alia  re. 
Alterum  est  liabitudo  seu  relatio  ad  res  et  ad  spatium  extra  nos, 
qua  dicimur  praesentes  rebus  aliis  a  nobis  distinctis.  Priori  modo 
dici  potest,  Deum  realiter  existere  in  spatio  extra  hunc  mundurn, 
non  autem  posteriori.  Ratio  est,  quia  habet  ibi  intrinsecam  et 
absolutain  praesentiam,  qua  in  seipso  realiter  existit;  non  tamen 
accipit  realem  habitudinem  aut  denominationem  a  spatio  in  quo 


(1)  Cf.  s.  Thom.  1.  q.  8.  a.  1. 

existit,  et  a  rebus  quae  ipsi  praesentes  sunt,  quia  illud  spatium 
et  illae  res  non  sunt  aliquid  reale.  Idem  dicendum  de  praesentia 
Dei  ante  mundum  conditum. 

« 

ARTICULUS  IV. 

De  aeternitate  Dei. 

133.  Prop.  14.  Deus  est  aeternus. 

De  fide  ex  sym.  Ath.,  ex  Cone.  Later.  IV.  et  Vaticano. 

Declar.  Aeternitas  in  Scriptura  sumitur:  l.°  Latissime  pro 
eo,  quod  diu  duraturum  est,  licet  initium  et  finem  habeat:  sic 
Deus  Palestinam  pollicetur  Abrahae  in  possessionem  aeternam; 
vel  pro  eo,  quod  extitit  multo  abhinc  tempore:  sic  Christus  dici— 
tur  desiderium  collium  aeter norum,  h.  e.  antiquissimorum  san¬ 
ctorum.  —  2.°  Late  pro  eo,  quod  initium  habet  et  fine  caret,  ut 
sanctorum  merces.  —  3.°  Stride  et  proprie  pro  attributo  divino, 
et  est,  duratio  immutabilis  et  absolute  necessaria. 

Duratio  est  permanentia  rei  in  esse,  seu  esse  continuatum  (1). 
Cum  itaque  duratio  ab  ente  realiter  non  distinguatur,  patet  Deo 
convenire  perfectam  durationem.  Ad  rationem  autem  perfectae 
durationis  requiritur:  a)  exdusio  successions ;  quidquid  enim 
successivum  est  numquam  totum  existit,  sed  fit  praeteritum 
postquam  ex  futuro  factum  est  praesens.  fi)  Immutabilitas ;  nam 
etiamsi  agatur  de  duratione  permanente,  haec  sive  quoad  sub- 
stantiam  sive  saltern  quoad  qualitates  et  operationes  multis  subia- 
cet  mutationibus:  quod  autem  mutatur,  id  fit  aliud;  quod  autem 
fit  aliud,  id  simpliciter  manere  nemo  dixerit.  Praeterea  mutabi- 
litatem  concipere  non  possumus,  nisi  concipiamus  aliquid,  quod 
nondum  est,  sed  esse  potest ;  et  aliquid,  quod  est,  sed  non  amplius 
esse  potest:  jam  vero  nondum  esse  et  non  amplius  esse  nega- 
tiones  quaedam  sunt  prae  permanentia  rov  esse.  Omnis  ergo 
mutabilitas  exulet  necesse  est  a  perfecta  duratione.  y)  Absoluta 
necessitas;  a  perfecta  enim  duratione  abesse  debet  non  solum 


(1)  Duratio  duplex  est:  successiva  et  pennanens.  Ilia,  quae  est  duratio 
esse  successivi  i.  e.  motus  et  tempus  appellator,  constat  partibus  sibi  invicem 
succedentibus  et  non  permauet  nisi  quandiu  una  pars  alteri  succedit;  haec 
dicitur  (piae  simul  tota  perseverat  absque  partiura  successione. 

quod  actu  sed  etiam  quod  potentia  eidem  opponitur.  Requiritur, 
ut  non  possit  pati  mutationes,  initium  et  finem,  quema<jmodum 
semper  potest  duratio  entis  finiti,  quia  est  conservata  et  defe- 
ctibilis.  Ubi  impossibilitas  haec  abest,  licet  reales  partes  succes- 
sivae  non  sint,  sunt  tamen  partes  possibiles,  quas  ratione  di- 
stinguere  possumus:  haec  autem  omnia  in  Deo  actu  purissimo 
et  necessario  repugnant. 

Cum  hac  definitione,  qua  aeternitas  est  duratio  immutabilis 
et  absolute  necessaria,  coincidit  Celebris  illaBoetii:  «  Aeterni¬ 
tas  est  interminabilis  vitae  tota  simul  et  perfecta  possessio  »  (1). 
Nam  quatenus  Esse  divinum  est  in  perfectione  actus,  designatur 
nomine  vitae;  quatenus  est  permanentia,  dici  potest  possessio; 
quatenus  limitem  turn  a  parte  ante  turn  a  parte  post  excludit, 
est  interminabilis ;  quatenus  nulla  in  actu  est  successio,  est  et 
dicitur  tota  simul,  et  cum  additur  perfecta,  significatur  perfe- 
ctissimo  modo  possideri  h.  e.  non  receptam  ab  alio  sed  ex  neces¬ 
sitate.  naturae. 

134.  Demonstr.  i.  Talem  aeternitatem  Deo  competere,  jam  ex 
dictis  constat,  cum  nullum  in  ejus  conceptu  elementum  continea- 
tur,  quod  in  superioribus  non  sit  declaratum  et  vindicatum.  E- 
tenim  a)  vidimus  Deum  esse  ens,  necessarium,  infinite  perfectum, 
simplicissimum,  immutabilem;  unde  in  eo  nullum  accidens,  nulla 
compositio,  nullum  initium,  nullus  finis  est  vel  esse  potest.  Jam 
vero  talis  est  duratio,  quale  est  ens  durans,  cum  ab  eo  duratio 
non  distinguatur :  ergo.  —  b)  Deus  est  ens  absolute  necessarium: 
atqui  in  tali  ente  nihil  esse  potest,  quod  non  semper  eodem  mo¬ 
do  sit;  nihil  perfectionis  concipi  potest,  quod  non  amplius  vel 
quod  nondum  sit,  quod  magis  vel  minus  sit;  nihil  igitur  prius 
aut  posterius,  nihil  plus  aut  minus,  sed  tota  plenitudo  simul 
est,  eodem  modo  est  et  semper  est. 

135.  II.  Scriptura  sicut  immensitatem  per  oppositionem  ad  limi- 
tes  loci  et  spatii  describit,  ita  aeternitatem  exprimit  per  exemptio- 
nem  a  limitationibus  temporis.  (Exod.  3,  \4):  Ego  sum  qui  sum; 
in  quern  locum  Hierony  m.:  «  Ille  vere  est,  qui  semper  idem  est  » 
(2);  et  Ambros.:  «  Vere  Dei  solius  est  esse,  qui  semper  est  »  (3). 


(1)  I)e  Consol.  1.  5.  pros.  6.  —  (2)  In  II.  Cor.  c.  3.  —  (3)  De  fide  1.  5. 
c.  1.  n.  26. 

(Jo.  8,  58):  Antequam  Abraham  fieret,  ego  sum;  (Apoc.  1,  8):  Ego 
sum  a  et  co  principium  et  finis ;  (Ps.  89,  2.  sq.) :  Priusquam  montes 
fierent  aut  formaretur  terra  et  orbis,  a  saeculo  et  usque  in  saecu- 
lum  tu  es  Deus....  Quoniam  mille  anni  ante  oculos  tuos  tam- 
quam  dies  hesterna,  quae  praeteriit;  (Heb.  1,  11.  12):  Ipsi  (coeli) 
peribunt,  tu  autem  permanebis,  et  omnes  ut  vestimentum  vete- 
rascent  et  veluti  amictum  mutabis  eos  et  mutabuntur,  tu  autem 
idem  ipse  es  et  anni  tui  non  deficient.  —  De  quo  loco  praeclare 
Augustinus:  «  Nec  tu  tempore  tempora  praecedis,  alioquin 
non  omnia  tempora  praecederes.  Sed  praecedis  omnia  praeterita 
celsitudine  semper  praesentis  aeternitatis,  et  superas  omnia  fu- 
tura,  quia  ilia  futura  sunt,  et  cum  venerint,  praeterita  erunt; 
tu  autem  idem  ipse  es  et  anni  tui  non  deficient.  Anni  tui  nec 
eunt,  nec  veniunt;  isti  autem  nostri  et  eunt  et  veniunt,  ut  omnes 
veniant.  Anni  tui  omnes  simul  stant,  quoniam  stant,  nec  euntes 
a  venientibus  excluduntur,  quia  non  transeunt;  isti  autem  nostri 
omnes  erunt,  quum  omnes  non  erunt.  Anni  tui  dies  unus  et  dies 
tuus  non  quotidie  sed  hodie,  quia  hodiernus  tuus  non  cedit 
crastino,  neque  enim  succedit  hesterno.  Hodiernus  tuus  aeternitas, 
ideo  coaeternum  genuisti,  cui  dixisti:  Ego  hodie  genui  te  »  (1). 

Aliorum  Patrum  in  re  manifesta  sententias  conferas  apud  Pe- 
tav.  1.  III.  c.  3.  4.  et  Stentrup  th.  18. 

136.  Corollarium  1.  Sicut  immensitas  est  eminentia  divini  Esse 

supra  omnem  relationem  loci  et  spatii,  ita  aeternitas  eminet  super 
omnes  relationes  temporis.  Sed  quemadmodum  non  possumus  con- 
cipere  immensitatem  citra  relationem  ad  spatium  sive  reale  sive 
possibile,  pariter  etiain  aeternitatem  concipimus  per  comparatio- 
nem  ad  tempus  indefinitum  turn  a  parte  ante  turn  a  parte  post; 
hinc  expressiones  praeteriti  et  futuri  de  re  aeterna  loquentes 
aahibemus.  ^ 

137.  Corollarium  2.  Aeternitati  nihil  est  praeteritum  nec  futu- 
ram;  ipsa  enim  immobilis  complectitur  omnia  tempora  eadem  ma- 
nens;  quod  ita  explicari  potest.  Aeternitas  aequi valet  tempori  in¬ 
definite  a  parte  ante  et  a  parte  post;  si  vero  hoc  tempus  indefi¬ 
nitum  existeret,  sane  omnia  ei  coexisterent  licet  aliis  atque  aliis 
partibus  ejusdem,  quia  successivum  esset,  sed  si  imperfectio  suc- 


(1)  Confess.  1.  11.  c.  13. 

cessionis  tollatur,  et  unum  simplex  fiat,  tunc  res  essent  eidem  eo- 
dem  mode  praesentes.  Talis  est  aeternitas  Dei. 

138.  Corollarium  3.  Temporalia  temporarie  omni  aeternitati  co- 
existunt.  Pars  nempe  temporis  praeteriti  coexistebat  tunc,  quan- 
do  erat,  aeternitati;  et  futura  coexistet  aeternitati  tunc,  quando 
erit;  non  autem  praeterita  uni  parti,  praesens  alteri,  et  futura 
iterum  alteri  parti  durationis  aeternae  coexistit,  cum  partes 
aeternitas  divina  nullas  habeat.  Hoc  exprimitur  etiam  ilia  formu¬ 
la:  temporaria  omnia  coexistunt  toti  aeternitati  Dei  sed  non  to- 
taliter.  —  Contra,  divinum  intelligere,  velle  et  operari  non  tem¬ 
porarie  sed  aeterne  respicit  temporalia  cum  rationibus  quae  in 
ipsis  et  tantum  in  ipsis  sunt,  praesentis,  praeteriti  et  l'uturi,  et 
indivise  respondet  tribus  momentis,  quae  in  temporaria  duratione 
occurrunt;  referturque  ad  successiva  non  successive,  ad  posteriora 
non  posterius,  ad  priora  non  prius,  ad  mutabilia  non  mutabiliter. 

Quum  itaque  res  in  se  nondum  sunt,  Deo  adsunt;  quum  in  se  non 
amplius  sunt,  Deo  supersunt.  Atque  hac  de  causa  sacrae  Litterae 
persaepe  tempora  omnia  promiscue  habent;  futura  velut  praeterita 
vel  praesentia  exhibent,  eo  certe  fine,  ut  varias  temporis  differen- 
tias  in  rebus  non  autem  in  Deo  divinaque  actione  esse  discamus  (1). 

139.  Corollarium  4.  Sicut  tempus  est  nunc  volans,  ita  aeternitas 
est  nunc  stans.  Hinc  tempus  et  temporalia  omnia  sunt  sicut  (lumen 
quoddam,  aeternitas  sicut  rupes  firmissima,  sub  qua  flumen  raptim 
transit:  omnes  aquae  partes  successive  adlabentes  rupem  subeunt 
et  transeunt,  nec  unquam  redeunt;  rupes  autem  semper  eodem  loco 
manet.  Potest  etiam  aeternitas  comparari  puncto,  circa  quod 
describitur  circulus:  sicut  enim  punctum  illud  respondet  toti 
circumferentiae,  et  singulis  ejus  punctis;  ita  aeternitas  respondet 
et  adsistit  toti  tempori  et  singulis  ejus  momentis. 

140.  Corollarium  5.  Ex  hoc  aeternitatis  conceptu  perficitur  et 
completur  conceptus  infinitae  perfectionis  Dei  et  ejusdem  beati- 
tudinis;  quidquid  enim  Deus  possidet  et  duratione  infinita  et  non 
guttatim  et  divisim  sed  collectim  in  unum  quidquid  gaudii  et 
amoris  ejus  perfectiones  infinito  tempore  adferre  possunt,  pos¬ 
sidet  et  gustat  (2). 


(1)  Stentrup.  th.*  18. 

(2)  Less! us  de  perf.  div.  1.  4.  c.  3.  n.  18.  —  Commentarium  hunc  omni 
auro  pretiosiorem  legas,  in  quo  turn  ea  quae  de  attributis  divinis  attigirnus, 

CAPUT  IV. 

De  scientia  Dei.  (1) 

141.  Perfectio  divinae  scientiae  considerari  potest  turn  ex 
parte  actus  seu  in  se,  turn  ex  parte  obiecti  cogniti,  turn  ex  parte 
determinationis  ad  cognoscendum.  Hinc  articuli:  l.°  de  intelligen¬ 
tia  divina  in  se  spectata,  2.°  de  obiecto  scientiae  Dei,  3.°  de  medio 
scientiae  divinae,  4.°  de  divisione  scientiae  Dei. 

ARTICULUS  I. 

De  intelligentia  divina  in  se  spectata. 


142.  Prop.  15.  Deus  sensu  maxime  proprio  est  spiritus,  cujus 
perfectissima  intelligentia  non  est  potentia  vel  facultas  sed  est 
intellects  identificata  cum  ipsa  divina  substantia,  et  absoluta  suae 
infinitae  essentiae  comprehensio. 

Demonstr  i.  p.  a)  In  perfectionum,  quas  declaravimus,  comple- 
xu  continetur  Deum  esse  eminenti plane  ratione  sensuque  maxi¬ 
me  proprio  spiritum.  Cum  enim  spiritus  sit  ens,  quod  nec  materia 
est,  nec  in  suo  esse  suaque  evegyeta  a  materia  pendet,  manifestum 
est  eminenti  prorsus  ratione  spiritum  esse  illud  ens,  quod  est  Esse 
purum,  actus  purus  et  absoluta  simplicitate  simplex.  —  b)  Idem  con- 
firmant  Scripturae  sive  cum  Deum  simplici ter  spiritum  (n.  107), 


turn  ea  quae  brevitati  studentes  de  hac  re  omittere  cogimur,  uberrime  ita 
explicata  invenies,  ut  non  minus  rerum  intelligentia  divinarum  quam  pietatis 
et  devotionis  sensus  apprime  excitetur  et  foveatur. 

(1)  Quaesieris,  cur  haec  quaestio  de  intellectu  divino  a  theologis  de  scien¬ 
tia  Dei  inscribi  consueverit?  —  Respondeo :  sicut  essentia  divina  una  et  simplex 
omnes  virtutes  essendi  complectitur,  ita  divina  intellectio  omnes  cognoscendi 
perfectiones,  quae  virtutes  intellectuals  appellantur,  sapientiam,  intelligen- 
tiam,  scientiam,  prudentiam,  consilium;  quapropter  etiam  haec  omnia  in  divinis 
littens  Deo  nominatim  attribuuntur.  Qualitates  autem  bonae,  quae  in  cognitione 
qua  tali  praecipue  considerantur,  sunt  evidentia  et  certitudo.  Quoniam  igitur 
in  hac  quaestione  cognitio  divina  in  se  ipsa  seu  qua  tabs  speetatur,  prae  ceteris 
scientiae  nomen  electum  est:  scientia  enim  definitur  cognitio  certa  et  evidens. 


74 


Tr.  I.  De  Deo  uno.  Caput  IY.  De  scientia  Dei. 


sive  cum  eum  exhibent  auctorem  omnis  spiritus  (1),  auctorem  no- 
minatim  intelligentiae  et  sapientiae  ( 2), auctorem  justititae ,  sancti- 
tatis,  caritatis,  libertatis  omniumque  supernaturalium  charisma- 
tum  (3).  Ergo  non  solum  ex  principio  metaphysico,  quod  perfe- 
ctio  effectus  necessario  vel  formaliter  vel  eminenter  praeexistit  in 
causa,  sed  ex  disertis  scripturarum  declarationibus  dependentia 
spiritualium  omnium  effectuum  a  Deo  tamquam  causa  efficiente 
exemplari  et  finali  demonstrat,  Deum  modo  prorsus  eminenti 
spiritum  esse. 

143.  Demonstr.  ir.  p.  Porro  vita  seu  operationes  spiritus  intel- 
ligendo  et  volendo  absolvuntur.  Ut  de  priori  tantum  loquamur 
intelligentiam  eamque  perfectissimam  Deo  convenire  praedicant 
cum  a)  ipsa  creatae  intelligentiae  perfectio  quae  ceteras  creatas 
antecellit,  turn  b)  lex  moralis  omnium  cordi  inscripta,  pulcherri- 
mus  totius  universi  ordo,  supernaturalis  revelatio  sapientissime 
hominibus  concessa;  nam  qui  plantavit  aurem  non  audiet ?  aut  qid 
finxit  oculum,  non  consider  at?  Qui  corripit  gentes,  non  arguet , 
qui  docet  hominem  scientiam?  (Ps.  93,  9).  Imo  vero  eff'udit  illam 
(sapientiam)  super  omnem  camera  secundum  datum  suum  et 
praebuit  illam  diligentibus  se.  (Eccli  1.  10). 

144.  Demonstr.  hi.  p.  Intelligentia  divina  non  potest  concipi  in 
potentia  vel  etiam  ut  intellectio  quae  sit  qualitas  perficiens  sub- 
stantiam,  sed  intellectus  cum  intelligentia  et  haec  cum  substantia 
re  unum  idemque  est,  tametsi  ratione  distinguatur.  Hoc  consequi- 
tur  ex  Dei  summa  simplicitate,  et  insuper  ita  confirmari  potest. 
a)  Quum  spiritus  sit  substantia,  cujus  vita  in  intelligendo  consi¬ 
sts,  eo  perfectior  ens  aliquod  spiritus  est,  quo  major  necessitudo 
inter  esse  ejus  et  intelligere.  Quare  fieri  nequit,  ut  aliquod  ens 
sit  absuluta  perfectione  spiritus,  et  spiritus  xar  i£oyqv,  nisi  esse 
ipsius  sit  intelligere.  Iam  vero  Deus  absoluta  perfectione  spiritus 
est;  ergo  esse  Dei  est  intelligere,  seu  idem  est  divinum  esse  et 
intelligere  divinum.  —  b)  Operatio  spiritus,  qua  talis,  est  imma- 
nens:  quo  proinde  perfectior  est  spiritus,  eo  perfectior  debet  esse 
operationis  eidem  propriae  immanentia.  Iam  vero  Deus  est  spiri¬ 
tus  absolute  perfectus;  ergo  absolute  perfecta  est  immanentia  o- 


(1)  Num.  16,  22;  Job.  12,  10.  —  (2)  Job.  32,  8;  Eccli.  17,  5.  6;  Is.  11,  2; 
Sap.  7,  21-27.  —  (3)  Ps.  51,  13;  Rom.  1,  4;  1.  Cop.  12,  4  sq.;  2.  Cor.  3,  18. 

perationis  ei  convenientis.  Atqui  ea  sola  conditione  absolute  per- 
fecta  haec  immanentia  censeri  potest,  si  esse  Dei  operantis  sit 
ipsum  operari  ipsaque  ejus  operatio  (1),  ideoque  esse  Dei  sit 
ipsum  intelligere  et  intellects  Dei  (2).  Unde  Irena e us:  «  Deus 
est  totus  mens,  totus  ratio,  et  totus  spiritus  operans,  et  totus 
lux,  et  semper  idem,  et  similiter  existens  »  (3);  et  A u gu  s ti  n  us: 
«  In  illius  naturae  simplicitate  mirabili  non  est  aliud  sapere,  aliud 
esse,  sed  quod  est  sapere,  hoc  est  esse  »  (4). 

145.  Demonstii.  iv.  p.  Intellects  divina  non  solum  est  ipsa  Dei 
essentia,  sed  est  absoluta  divini  Esse  comprehensio.  a)  Essentia 
divina  ita  ratione  distinguitur  ab  intellectione,  ut  ilia  rationem 
habeat  obiecti  cognoscibilis,  haec  actus  cognoscentis,  re  autem 
sint  unum  et  idem.  Atqui  si  infinitum  est  obiectum,  infinitus  est 
etiam  actus,  ideoque  illud  cognoscit,  quantum  est  cognoscibile; 
ergo.  -  b)  Essentia  divina  est  infinite  intelligibilis  et  infinita 
intellectio;  atqui  intelligibile,  quod  idem  est  cum  intellectione, 
per  banc  absolute  et  adaequate  intellectum  est;  ergo  intellectio 
divina,  quum  per  ipsam  essentia  divina  absoluta  plenitudine  in- 
tellecta  sit,  est  sui  ipsius  comprehensio  substantialis. 

Corollarium.  Ex  dictis  sequitur  scientiam  divinam  esse  unum 
simplicem  actum,  infinitum,  necessarium,  aeternum,  immutabilem, 


(1)  Cum  vita  definiatur :  principium  intrinsecum  motus  seu  operationis,  ex 
his  liquet  in  Deo  nedum  vitarn  perfectissimam,  sed  eum  esse  ipsam  Vitam. 

(2)  Stentrup  th.  21.  Hinc  colligitur  Deum  esse  ipsam  subsistentem 
Veritatem.  Veritas  enim  universim  consistit  in  conformitate  quadam  et  adae- 
quatione  inter  rem  et  cognitionem :  haec  relatio  conformitatis  inter  rem  et 
ejus  repraesentationem  in  intellectu  est  mutua  ita,  ut  neque  res  sit  vera 
nisi  per  relationem  ad  cognitionem,  cui  res  sit  vel  esse  possit  conformis,  neque 
cognitio  sit  vera  nisi  per  relationem  ad  rem,  cui  haec  sit  conformis.  Hinc 
veritas  rei,  quam  ontologicam  appellant,  est  ipsum  esse  rei,  ut  conformc 
ipsum  est,  aut  esse  potest  cognitioni ;  et  veritas  cognitionis,  quam  dicunt 
logicam,  est  ipsa  cognitio,  prout  conformis  est  rei.  Jam  vero  cum  Esse  divi- 
num  sit  ipsum  intelligere  divinum,  non  solum  illud  est  conforme  intellectioni 
divinae  et  haec  divino  Esse,  sed  illud  et  haec  inter  se  unum  idemque  sunt, 
atque  adeo  Deus  est  ipsa  Conformitas  h.  e.  ipsa  Veritas  subsistens,  turn  quia 
est  Esse  subsistens,  quod  unum  et  idem  est  cum  intellectione  divina,  turn  quia 
est  intellectio  subsistens,  quae  unum  idemque  est  cum  Esse  divino.  Et  haec 
unitas  absoluta  inter  Esse  infinitum  et  intellectionem  infinitam  est  ratio  et 
principium,  et  quidem  unicum,  quod  assignari  potest,  turn  existentiae  duplicis 
ordinis,  realis  et  idealis,  turn  necessariae,  quae  inter  eos  viget,  harmoniae. 

(3)  Adv.  haer.  1.  2.  c.  47.  —  (4)  De  Trin.  1.  15.  c.  13.  n.  22. 


76 


Tract.  I.  De  Deo  uno.  Caput  IV.  De  scientia  Dei. 


quo  certissime  et  evidentissime  intuetur  et  comprehendit  omne 
verum,  adeoque  excludere  discursum,  potentiam  intelligendi,  et 
limitationem,  quae  sunt  imperfectiones  a  nostro  intelligendi  modo 
inseparabiles. 


ARTICULUS  II. 

De  obiecto  scientiae  Dei. 

146.  Prop.  16.  Deus  ex  sua  essentia  necessario  cognoscit  omne 
verum. 

Demonstr.  i.  a)  Deus  perfecte  cognoscit  essentiam  suam;  atqui 
essentia  divina  est  idea  et  exemplar  imitabile  ad  extra  per  omnes 
gradus,  rationes  et  relationes  participati  esse  et  participatae  ve- 
ritatis;  ergo  comprehendens  Deus  secundum  omnem  rationem 
cognoscibilitatis  exemplar,  comprehendit  non  solum  omnes  possi¬ 
bles  ejus  adumbrationes  in  ordine  metaphysico  et  in  statu  ideali, 
sed  etiam,  in  hypothesi  tame.n  quod  realiter  extant,  omnes  actua¬ 
tes  imitationes  et  expressiones  illius  exemplaris,  a  quo  ectypus 
dependents  reali,  continua  et  essentiali  pendet.  -  b)  Essentia 
divina  est  natura  sua  intellectio;  sed  esse,  quod  natura  sua  est 
intellectio,  natura  sua  est  repraesentativum :  ergo  essentia  divina 
est  infinita  etiam  ratione  rov  esse  repraesentativi,  seu  in  ratione 
ideae.  Infinitum  autem  esse  in  hac  ratione,  et  repraesentare 
quidquid  repraesentari  potest,  h.  e.  omne  verum  turn  in  ordine 
essentiarum  et  ideali  possibilium,  turn  in  ordine  existentiarum 
actuali  totius  esse  participati,  idem  sunt.  Ergo  divina  essentia,  ut 
est  Esse  repraesentativum  infinitum  seu  Idea  infinita,  repraesen- 
tat  quidquid  repraesentari  potest;  ergo  divina  essentia,  ut  intel¬ 
lectio  est,  ex  sese  et  necessario  est  absolute  perfecta  cognitio  omnis 
veri. 

147.  II.  (1.  Reg.  2,  3):  Deus  scientiarum  Dominus  est  et  ipsi 
praeparantur  cogitationes.  (Esther  14,  14):  Habes  omnium  scien- 
tiam.  (Ps.  146,  5):  Sapientiae  ejus  non  est  nurnerus.  (Ps.  138,  5): 
Ecce  Domine  tu  cognovisti  omnia  novissima  et  antiqua.  (Coloss. 
2,  3) :  In  quo  sunt  thesauri  sapientiae  et  scientiae  absconditi . 
(Heb.  4,  13):  omnia  nuda  et  aperta  sunt  oculis  ejus. 

148.  Corollarium  1.  Essentia  divina,  utpote  omnino  independens, 

a  nullo  obiecto  extrinseco  ad  intelligendura  determinari  potest; 
sed  est  ex  se  ipsa  determinata  et  quidem  necessario  ad  omnia 
cognoscibilia  cognoscenda.  Cetera  obiecta  ab  ipso  distincta  non 
determinant  scientiam  Dei,  nec  influunt  in  ipsum  intellectionis 
actum,  sed  sunt  terminus  et  conditio  extrinseca,  ut  divina  scientia 
immutabiliter  se  habens  ad  ilia  referatur. 

149.  Corollarium  2.  Sola  essentia  divina  est  obiectum  for  male  seu 
princeps,  cetera  autem  omnia  obiectum  materiale  seu  secunda- 
rium  divinae  intellectionis.  Et  sane,  obiectum  formale  est  illud, 
a  quo  propriam  et  specificam  perfectionem  cognitio  habet,  quod 
propter  se  non  propter  aliud  cognoscitur,  et  per  quod  cognitum 
cetera  omnia  cognoscuntur;  obiectum  vero  secundarium  est  illud, 
quod  per  se  non  determinat  cognitionem,  verum  subest  cognitio- 
ni  per  aliud  obiectum  determinatae,  et  cognoscitur  propter  per¬ 
fectionem,  quo  cognoscitur  obiectum  princeps.  Atqui  ita  se  ha¬ 
bere  essentiam  divinam  quoad  alia  obiecta  exdictisjam  manife- 
stum  est:  ergo. 

150.  Quod  cumulative  probavimus  Deum  nempe  esse  omni- 
scium,  possumus  breviter  enucleatius  singulis  propositionibus 
attingentibus  obiecta  secundaria,  quae  ambitu  scientiae  divinae 
continentur,  proponere.  Itaque 

151.  Prop.  17.  Deus  cognoscit  perfectissime  et  distinctissime 
omnia  possibilia. 

Demonstr.  i.  a)  Dei  essentia,  cum  sit  ipsum  Esse,  omnes  rerum 
perfectiones  eminenter  continet:  quare  ipsa  existens  obiectum  divi- 
ni  intellectus  ilium  velut  determinat  ad  concipiendos  omnes  modos, 
quibus  participari  potest,  quae  est  rerum  possibilitas  intrinseca, 
seu  ad  concipiendas  omnes  rerum  essentias,  quae  in  ea  virtuali- 
ter  continentur,  quia  intellectus  divinus  cognoscit  quidquid  per 
essentiam  suam  tamquam  speciem  intelligibilem  cognoscere  potest. 
—  b)  Deus  non  potest  perfecte  cognoscere  suam  omnipotentiam, 
quae  est  rerum  possibilitas  extrinseca,  quin  perfecte  cognoscat 
connexionem  cum  omnibus  et  singulis  possibilibus  ut  illorum 
virtutem  productivam;  atqui  liaec  connexio  cognosci  non  potest, 
quin  distincte  cognoscantur  ipsa  possibilia:  ergo. 

152.  II.  (Eccl.  23,  29):  Domino  Deo,  anlequam  crearenlur, 
omnia  sunt  agnita.  (Rom.  4,  17):  Vocat  ea,  quae  non  sunt,  tam - 

quamea,  quae  sunt.  —  Augustinus:  «  In  qua  (sapientia  divina) 
sunt  immensi  quidam  atque  infiniti  thesauri  rerum  intelligibi- 
lium,  in  quibus  sunt  omnes  invisibiles  atque  incommutabiles  ra- 
tiones  rerum,  etiam  visibilium  et  mutabilium,  quae  per  ipsam 
facta  sunt.  Quoniam  Deus  non  aliquid  nesciens  fecit,  quod  nec 
de  quolibet  homine  artifice  recte  dici  potest:  porro  si  sciens  fecit 
omnia,  ea  utique  fecit,  quae  noverat.  Ex  quo  animo  occurrit 
quoddam  mirum  sed  tamen  verum,  quod  iste  mundus  nobis  no- 
tus  esse  non  posset,  nisi  esset;  Deo  autem,  nisi  notus  esset,  esse 
non  posset  »  (1). 

153.  Corollarium  1.  Ex  his  sequitur,  Deum  cognoscere  etiam 
omnia  enuntiabilia,  videlicet  omnia,  quaecumque  sive  de  uni- 
versalibus  sive  de  individuis  enuntiari  possunt.  Etenim  quum 
adaequate  cognoscat  turn  essentias  rerum,  turn  individua  possi- 
bilia,  etiam  quaecumque  de  his  dici  possunt,  comprehendit. 

154.  Corollarium  2.  Deus  cognoscit  infinita:  «  Imprimis  enim, 
ait  s.  T  homas,  Deus  scit  non  solum  ea,  quae  actu  sunt,  sed  etiam 
quae  sunt  in  potentia  vel  sua  vel  creaturae,  liaec  autem  constat 
esse  infinita  »  (2),  et  Augustinus:  «  Infinitas  numeri,  quamvis 
infinitorum  numerorum  nullus  sit  numerus,  non  est  tamen  in- 
comprehensibilis  ei,  cujus  intelligentiae  non  est  numerus  »  (3). 

155.  Prop.  18.  Deus  distincte  cognoscit  omnia  quae  in  aliqua 
differentia  temporis  operatione  sive  immediata,  sive  mediata  per 
causas  secundas  easque  necessarias  aliquando  reapse  existunt. 

Demonstr.  Haec  propositio  quatenus  ad  necessario  extitura 
refertur  sive  sint  praeterita,  sive  praesentia,  sive  futura,  nullam 
praesefert  difflcultatem.  In  cognitione  enim  perfecta  omnium  pos- 
sibilium,  ut  forent  in  se  ipsis,  comprehenditur  ut  particula,  si 
fas  est  dicere,  cognitio  existentium  ut  sunt  in  se  ipsis.  Insuper 
quae  ipse  facit,  certe  cognoscit;  nihil  enim  agit  ignorans;  quod 
vero  causae  secundae,  hoc  in  perfectissima  comprehensione  vir¬ 
tues  qua  eas  necessario  operantes  instruxit,  cognoscit. 

(Heb.  4,  13) :  Non  est  ulla  creatura  invisibilis  in  conspectu 
ejus,  omnia  autem  nuda  et  aperta  sunt  oculis  ejus. 


(1)  De  Civ.  Dei  1.  11.  c.  10.  —  (2)  1.  q.  14.  a.  12.  —  (3)  De  Civ.  Dei  1. 

156.  Prop.  19.  Deus  perfecte  cognoscit  libere  et  contingenter 
futura,  seu  omnes  liberos  creaturarum  actus. 

Decear.  Conti ngens  est  id  quod  potest  esse  et  non  esse,  et  su- 
mitur  late  tam  pro  eo  quod  necessitate  physica  evenit;  est  enim 
et  hoc  libera  Dei  voluntate;  quam  stricte  pro  eo  quod  a  libera 
causa  creata  fit:  primo  sensu  opponitur  necessario  increato,  al- 
tero  sensu  necessario  creato.  Hie  accipitur  secundo  modo,  ettalis 
cognitio  vocari  soiet  praescientia. 

157.  Demonstr.  i.  (Ps.  138,  1.  sq.):  Domine  probasti  (inve- 
stigasti)  me  et  cognovisti  me.  Intellexisti  cogitciliones  meas  cle 
longe,  semitam  meam  et  funiculum  meum  investigasti.  Et  omnes 
vias  meas  praevidisti,  quia  non  est  sermo  in  lingua  mea.  Ecce 
Domine  tu  cognovisti  omnia,  novissima  et  antiqua:  tu  formasti 
me  et  posuisti  super  me  manum  tuam.  Mirabilis  facta  est  scien- 
tia  tua  ex  me  (i.  e.  super  omnem  intelligentiam  meam),  confor- 
tata  est  (alta  est  et  inaccessa  adeoque)  et  non  polero  ad  earn 
(intellectu  meo  pertingere).  —  Quam  Dei  praescientiam  commissu- 
ris  peccatum  ob  oculos  ponit  Eccl.  (23,28.29):  Et  non  cognovit, 
quoniam  oculi  Domini  multo  plus  lucidiores  sunt  super  solem, 
circumspicientes  omnes  vias  hominum,  et  profundum  abissi,  et 
hominum  corda  intuentes  in  absconditas  paries.  Domino  enim 
Deo  antequam  crearentur  omnia  sunt  agnita ;  sic  et  post  per¬ 
fection  respicit  omnia ;  et  (39,  24.  25):  Opera  ornnis  carnis  co¬ 
ram  illo  et  non  est  quidquam  absconditum  ab  oculis  ejus.  A  sae- 
culo  usque  in  saeculum  respicit  et  nihil  est  mirabile  in  oculis 
ejus.  —  Susanna  testem  suae  innocentiae  invocat  Deum,  eo  quod 
novit  omnia  antequam  fiant  (Dan.  13,  42). 

158.  II.  Tertullianus:  «  Praescientia  tantos  habet  testes, 
quantos  fecit  prophetas  »  (1);  Augustinus:  «  Qui  non  est  prae- 
scius  omnium  futurorum,  non  est  utique  Deus»(2);  Hieronymus: 
«  Cui  praescientiam  tollis,  tollis  et  divinitatem  »  (3).  -  Concilium 
Vaticanum  definit:  «  Omnia  nuda  et  aperta  sunt  oculis  ejus, 
ea  etiarn,  quae  libera  creaturarum  actione  futura  sunt  »  (4). 

159.  III.  Deus  certo  et  infallibiliter  cognoscit  omne  cognoscibile, 


(1)  Contr.  Marcion.  1.  2.  c.  5.  —  (2)  De  Civ.  Dei  1.  5.  c.  9.  n.  4.  — 
OVt  Adr.  PeJnn.  Dinl.r ].  3.  —  M)  Const.  1.  de  fi'in  r.  1. 

cum  sit  perfectissime  et  infinite  intellectivus.  Atqui  quaelibet  fu¬ 
tura,  etiam  libera,  sunt  cognoscibilia :  nam  sunt  enuntiabilia,  et 
de  illis  fieri  possunt  propositiones  aliae  verae,  aliae  falsae:  ergo.  — 
Praeterea  hujusmodi  cognitio  est  magna  perfectio,  quae  non  est 
incompossibilis  cum  alia  aequali  aut  majore,  et  requiritur  ad 
perfectissimam  providentiam  ac  gubernationem  universi :  ergo. 

160.  Obi.  Si  libere  futura  praesciuntur  a  Deo,  necessario  futura 
sunt,  adeoque  ilia  non  erunt  libere  futura;  ergo  aut  Deus  non 
praevidet,  aut  tollitur  libertas. 

Resp.  Cognitio  Dei  non  ponit,  sed  supponit  suum  obiectum;  ut 
enim  aliquid  scitum  et  cognitum  esse  possit,  necesse  est,  ut  in  se 
habeat,  unde  scibile  et  cognoscibile  sit,  igitur  hanc  rationem 
scientia  non  ponit,  sed  supponit.  Eodem  modo  visio  nostra  non 
immutat  rerum  visarum  naturam,  nec  in  illas  influit.  Nam,  ut 
docent  Patres,  non  ideo  res  liberae  futurae  sunt,  quia  Deus  prae- 
scit  illas  esse  futuras,  sed  e  contra  ideo  Deus  praescit  illas  esse 
futuras,  quia  futurae  sunt.  Praescientia  Dei  se  habet  instar  speculi 
repraesentantis  ea  quae  ei  obiiciuntur,  et  eo  modo  quo  obiiciuntur, 
nullatenusque  determinantis  ad  unum  ea  quae  repraesentat.  Sicut 
igitur  speculum  non  tollit  libertatem  motuum,  quos  repraesentat, 
quia  illos  supponit,  nec  ullatenus  in  eos  influit:  similiter  praescien¬ 
tia  divina  non  tollit  libertatem  actuum,  quos  repraesentat,  quippe 
quae  eos  supponit  et  nullatenus  in  eos  determinandos  influit. 
«  Sicut  tu  memoria  tua,  ait  Augustinus,  non  cogis  facta  esse, 
quae  praeterierunt;  sic  Deus  praescientia  sua  non  cogit  facienda, 
quae  futura  sunt  »  (1). 

Imo  vero  praescientia  nedum  tollit  sed  adstruit  et  infert  liber¬ 
tatem  actuum  liberorum.  Nam  si  Deus  praescit  libera  futura,  re- 
pugnat,  ut  non  sint  libere  futura.  Deus  enim  non  solum  praescit 
obiectum  liberum  futurum,  sed  etiam  modum  quo  futurum  est: 
ac  proinde  praescit  libera  futura  libere  futura  esse.  Unde  cum 
praescientia  Dei  falli  absolute  nequeat,  actus  liber  praescitus  ut 
futurus  non  potest  non  esse  libere  futurus.  «  Non  igitur  per  ejus 
praescientiam  mihi  potestas  adimitur,  quae  propterea  mihi  certior 
aderit,  quia  i lie,  cujus  praescientia  non  fallitur,  adfuturam  mihi 
esse  praescivit  »  (2). 


(1)  Du  lib.  arb.  1.  3.  c.  4.  —  (2)  Augustinus  de  lib.  arb.  1.  3.  c.  3. 

161.  Prop.  20.  Certissima  scientia  novit  Deus  futura  condi- 
tionata  libera. 

Declar.  Futura  conditionata  libera  dicuntur  quaecumque  homo 
vel  Angelus,  si  in  hac  vel  ilia  conditione  versarentur,  libera 
voluntatis  electione  acturi  essent,  quaeque  numquam  agent,  quia 
non  ponitur  conditio.  Vocantur  etiam  futuribilia. 

Inter  actionem  et  conditionem  debet  esse  aliquis  nexus,  sive 
ut  occasio  sive  ut  causa  moralis  alliciens,  ut  v.  g.  haec:  Petrus 
negaret  Christum,  si  tali  modo  tentaretur;  unde  hue  non  pertinent 
propositiones  hypotheticae,  quae  hunt  inter  disparata,  ut  haec : 
si  Petrus  luderet  Parisiis,  Joannes  peccaret  Romae.  Porro  hie 
nexus  non  debet  esse  necessarius,  quia  tunc  non  amplius  de 
liberis  futuris,  sed  de  necessariis  futuris  sermo  esset,  de  quibus 
nulla  est  difflcultas. 

Hanc  scientiam  nonnulli  vel  prorsus  negarunt,  velconiecturalem 
tantum  Deo  adscripserunt;  nunc  tamen  fere  omnes  earn  admittunt. 

162.  Demonstr.  i.  (Sap.  4,  11):  Raptus  est,  ne  malitia  mutaret 
intellectum  ejus,  aut  ne  fictio  deciperet  animam  illius...  Placita 
enim  erat  Deo  anima  illius:  propter *  hoc  properavit  educere  ilium 
de  medio  iniguitatum.  (I.  Reg.  23, 10-12):  Domine...  audivit  famam 
servus  tuus,  quod  disponat  Saul  venire  in  Ceilam,  ut  evertat  ur- 
l)em  propter  me.  Si  tradent  me  viri  Ceilae  in  manus  ejus  ?  et  si 
descendet  Saul,  sicut  audivit  servus  tuus  ?  Domine  Deus  Israel, 
indica  servo  tuo.  Et  ait  Dominus:  Descendet.  Dixit que  David:  Si 
tradent  me  viri  Ceilae,  et  viros,  qui  sunt  mecum  in  manus  Saul  ? 
Et  dixit  Dominus:  Tradent.  (Matth.  11,  21):  Vae  tibi  Corozaim, 
vae  tibi  Bethsaida ;  quia  si  in  Tyro  et  Sidone  factae  essent  vir- 
tutes  quae  factae  sunt  in  vobis,  olim  in  cilicio  et  cinere  poeni- 
tentiam  egissent.  Verumtamen  dico  vobis :  Tyro  et  Sidoni  remis- 
sius  erit  in  die  judicii,  qualm  vobis. 

163.  II.  a)  A  pluribus  Patribus  tractatur  quaestio,  cur  Deus 
Angelos  creaverit,  qui  perituri  erant;  cur  Adamo  praeceptum  de- 
derit,  quod  non  servans  mortem  incursurus  erat.  Respondent  au- 
tem  omnes  confitendo  lapsus  hos  a  Deo  praevisos  fuisse.  Praevidit 
ergo  ex  hac  Patrum  sententia  Deus,  quid  Angeli,  quid  homines 
libera  voluntate  acturi  essent,  si  eos  creasset  et  praeceptis  ad- 
strinxisset.  Cognitio  horum  lapsuum  ante  decretum  creationis 

fuit  unum  ex  conditionatis  liberis,  quia  a  decreto  libero  creationis 

nondum  emanato  dependebat:  ergo.  —  Sicut  in  eundem  modum 
loquuntur  Patres  generatim  de  permissione  peccatorum;  ita  lianc 
divinam  scientiara  in  providentia  quoque  circa  justos  contemplan- 
tur.  Nunc  enim  tradunt,  a  Deo  electos  illo  tempore  et  eo  modo 
vocari,  quo  praevidentur  obtemperaturi,  nunc  pios  iiagellis  premi 
et  oneribus  gravari,  aut  etiam  praematura  morte  abripi,  quia 
Deus  praevidet,  ni  ita  fieret,  futurum  esse,  ut  tentationibus  adver- 
sarii  succumberent.  Haec  vero  loquendi  ratio  evidenter  supponit 
eos  ratum  habere,  Deum  cognoscere  futura  libera,  quae  sub  qua- 
libet  conditione  existerent,  etiamsi  haec  numquam  ponatur  (1). 
—  Haec  doctrina  in  fidelium  omnium  mente  poenitus  insidet,  ita 
ut  ea  non  solum  se  in  vitae  casibus  adversis  consolentur,  sed  vota 
etiam  et  preces  ad  Deum  dirigant.  Nonne  saepe  mortem  postulant 
a  Deo,  cognitum  si  haberet,  fore  ut  diutius  viventes  in  peccata 
prolaberentur ?  Nonne  bona  vitae  ea  tantum  conditione  a  Deo 
petunt,  si  praevideat,  acceptis  bene  se  usuros  esse  ?  Neque  enim 
dubitant,  haec  futura,  ut  omnia,  a  Deo  plena  certitudine  cognosci. 

b)  Praeter  a  Patribus  allegatas  aliae  accedunt  rationes  theo- 
logicae.  Perfectio  divinae  scientiae  exigit,  ut  certo  cognoscat, 
quidquid  nos  probabiliter  coniicimus;  sed  quid  tacturus  sit  homo  in 
his  vel  illis  adiunctis  constitutus  et  nos  probabiliter  coniicimus: 
ergo  hoc  Deus  in fallibiliter  scire  debet.  —  Providentia,  qua  Deus 
rerum  mundanarum  cursum  eo  quidem  ordine,  quern  ipse  elegit, 
ad  praestitutos  fines  dirigit,  praesupponit  hanc  scientiam;  quern 
enim  ordinem  antecedenti  consilio  eligere  potuisset,  si  ignoraret, 
quidnam  causae  creatae  libere  pro  varia  conditione,  in  qua 
ponerentur,  operaturae  essent? 

104.  Obi.  1.  Scriptura  loquens  de  cognitione  futuribilium  ad- 
hibet  particulam  forte.  (Matth.  11,  23):  Si  in  Sodomis  factae  fuis- 
sent  viriutes ,  quae  factae  sunt  in  te,  forte  mansissent  usque  in 
hanc  diem.  (Of.  Jerem.  20,  2.  3). 

Resp.  Particula  dv  cum  indicativo,  quam  vulgatus  vertit  (v. 
23)  forte,  non  denotare  rem  sub  dubio  positam  sed  conditiona- 
tam,  notum  est.  Idem  to  forte  vulgati  non  exprimere  dubitationem 
inde  etiam  patet,  quod  eandem  particulam  dv  in  eadem  constru- 
ctione  modo  vertat  per  forte,  modo  per  utique  (Jo.  8,  19;  14,7). 


(1)  Cf.  eorum  testimonia  apud  Kieutgen  n.  481  et  Franzelin  th.  45. 

Ponitur  itaque,  ut  animadvertit  Hieronymus  (1),  aliquando  in 
Scriptura  illud  forte,  non  ut  incertitudo  Dei  designetur,  sed  ea 
loquendi  formula  indicatur,  nullam  humanae  libertati  ex  prae- 
scientia  Dei  inferri  necessitatem. 

Obi.  2.  Augustinus  reprehendit  in  Semipelagianis  hanc  scien- 
tiam. 

Resp.  Reprehendit  praeposteram  illius  scientiae  applicationem, 
quod  scilicet  Deus  ex  praescientia  meritorum  vel  peccatorum, 
quae  numquam  essent  futura,  hominum  sortes  definiret  et  alios 
praedestinaret  ad  gloriam,  alios  damnaret  ad  poenam.  De  hac 
vero  scientia,  quae  sit  simplex  notitia,  minime  vero  norma  prae- 
mii  vel  supplicii,  ita  scribit  compellans  Pelagianos:  «  Respon- 
deant  si  possunt,  cur  illos  Deus,  cum  fideliter  et  pie  viverent, 
non  tunc  de  vitae  hujus  periculis  rapuit,  ne  malitia  mutaret 
intellectum  eorum,  et  ne  fictio  deciperet  animas  eorum.  Utrum 
hoc  in  potestate  non  habuit,  an  eorum  mala  futura  nescivit? 
Nempe  nihil  horum  nisi  perversissime  et  insanissime  dicitur  »  (2). 


ARTICULUS  III. 

De  medio  scientiae  divinae. 

165.  Quae  hucusque  de  divina  scientia  explicata  sunt,  vel  fidei 
dogmata  vel  per  hanc  fidem  certissima  adeoque  communi  suf- 
fragio  comprobata  sunt;  eorum  autem  quae  sequuntur,  pars  ma- 
gna  in  controversia  versatur.  Certa  itaque  a  minus  certis  secer- 
nentes,  praecipuas  de  vexatissima  hac  quaestione  theologorum 
opiniones  proponemus. 

166.  Medium  cognitionis  id  appellatur,  cujus  cognitione  in  co- 
gnitionem  alius  rei  ducimur,  ut  cum  in  speculo  viso  videmus  homi- 
nem,  ex  fumo  cognoscimus  ignem,  ex  homine  animal  et  mentem. 
Cognitio  sic  comparata  dicitur  mediata.  Quando  loquimur  de  me¬ 
dio  divinae  cognitionis  non  intelligimus  medium  illationis,  quod 
ejus  perfectioni  repugnaret,  sed  medium  extensionis,  in  quo,  sine 
discursu,  aliud  cognoscitur  eadem  cognitione.  Itaque 

1.  Certum  apud  omnes  est,  Deum  suam  essentiam  immediate 


(1)  In  Ierem.  c.  26.  —  (2)  De  correp.  et.  grat.  c.  8. 

seu  citra  ullum  medium  cognoscere  (n.  145).  Nam  nihil  prius 
essentia  sua  esse  potest  et  insuper  cum  ea  intellectio  identificatur. 

2.  Possibilia  cog’noscit  in  sua  essentia  tamquam  in  exemplari, 
speculo  ea  repraesentante,  et  in  sua  potentia  tamquam  in  causa 
effectrice. 

3.  Creata  Deus  cognoscit  in  se  ipso.  Hoc  sequitur  ex  dictis 
(n.  146),  et  conveniunt  omnes  (1).  Magna  controversia  est  u- 
trum  Deus  creata  cognoscat  etiam  in  se  ipsis.  Quae  verba  in 
se  ipsis  non  sunt  referenda  ad  id,  quod  de  rebus  cognoscitur; 
procul  dubio  enim  cognitio  divina  non  sistit  in  esse  eminenti, 
quod  res  in  ipso  habet,  sed  porrigitur  ad  ea,  quae  extra  eum 
sunt  vel  esse  possunt,  ita  ut  haec  secundum  proprias  suas  sub- 
stantias  cognitionis  sint  terminus  seu  obiectum.  Sed  in  se  ipsis 
refertur  ad  hoc,  utrum  non  solum  in  se  tamquam  medio  cognito, 
sed  etiam  in  ipsis  immediate  seu  absque  ullo  medio  a  mente 
divina  attingantur.  Pro  parte  negante  cum  antiquis  pugnat 
Kleutgen;  pro  affirmante  recentiores  scolastici,  inter  quos 
Franzelin,  Stent r up,  etc. 


(1)  Quaeres:  quomodo  Deus  videt  iu  se  ipso  malum  morale,  eujus  Dei 
essentia  non  est  exemplar?  Respondeo:  in  peccato  distinguenda  sunt  duo: 
materiale,  et  malitia  formalis,  seu  repugnantia  cum  recta  ratione.  Materiale 
praecise  non  est  quid  malum ;  turn  quia  nullus  dixerit  motus  irae,  crudelitatis, 
lasciviae  in  belluis  esse  malos,  cum  sint  ab  auctore  naturae,  a  quo  belluae 
aguntur;  turn  quia  omne  ens  positivum  est  metaphysice  bonum:  bonitas  enim 
est  proprietas  entis :  atqui  actiones  malae  sunt  entia  positiva :  ergo  metaphy¬ 
sice  spectatae  sunt  bonae,  ac  proinde  earum  rationes  sunt  in  Deo.  Sed  quod 
est  natura  in  pecore,  illud  vitium  est  in  homine;  quia  est  dissentaneum  naturae 
rationali,  ac  proinde  legi  aeternae:  haec  autem  repugnantia,  in  qua  consistit 
malitia  formalis,  est  defectus,  qui  in  Deo  locum  non  habet.  Quomodo  ergo  ilium 
videt?  Videt  indirecte  per  bonum  oppositum,  quod  in  ipso  est,  sicut  ceteras 
privationes  per  formam  oppositam,  caecitatem  per  visum,  tenebras  per  lucem; 
quod  enim  nihil  est,  per  se  non  est  cognoscibile.  Videlicet  Deus  cognoscit 
hominis  voluntatem,  et  legem  huic  positam :  sed  in  homine  peccante  cognoscit 
voluntatem  sine  ilia  rectitudine,  quam  in  ordine  ad  legem  habere  deberet;  et 
sic  Deus  hominem  peccantem  seu  malum  cognoscit,  quemadmodum  nos  arborem, 
quae  in  quantum  est,  bona  est,  sterilem  seu  malam  vocamus,  si  debito  tem¬ 
pore  fructus  in  ilia  non  cernimus,  eamque  ob  hanc  boni  privationem  etiam 
excidendam,  et  in  ignem  mittendam  judicamus.  Neque  hie  cognoscendi  modus 
arguit  imperfetionem ;  narn,  «  cognoscere,  ait  s.  Thomas,  aliquid  per  aliud, 
(tunc)  tanturn  est  imperfectae  cognitionis,  si  illud  sit  cognoscibile  per  se :  sed 
malum  non  est  per  se  cognoscibile,  quia  de  ratione  mali  est,  quod  sit  privatio 
boni;  et  sic  neque  definiri,  neque  cognosci  potest  nise  per  bonum.  »  1. 
q.  14.  a.  10. 

4.  Absolute  necessario  futura,  quae  vel  ipse  immediate  vel 
per  causas  secundas  necessario  operantes  facit,  cognoscit  in  suis 
decretis  absolutis.  Ita  omnes. 

167.  5.  De  liberis  futuris  (sive  sint  actiones  liberae  quae  reapse 
futurae  sunt,  sive  sint  liberae  conditionate  futurae)  triplex  est 
sententia.  Primci,  quae  est  Thomistarum  (Alvarez,  Gotti, 
Go  net,  Bannez,  Ioann,  a  s.  Thoma  etc.)  tradit,  libera  abso¬ 
lute  futura  turn  in  ordine  naturali  turn  in  ordine  supernaturali 
Deum  cognoscere  in  suis  decretis  physice  deter minantibus,  peccata 
vero  in  decreto  permissive  quoad  malitiam,  praedeterminante 
quoad  entitatem  actus  physici;  libera  autem  conditionate  futura 
(futuribilia)  in  decretis  subiective  absolutis  et  obiective  conditio- 
natis.  Neque  igitur  modo  Deus  ab  aeterno  praevidit  e.  g.  Magdale- 
nae  poenitentiam,  quia  ab  aeterno  decreverat  ad  hanc  earn  prae- 
determinare;  sed  etiam  ideo  ab  aeterno  novit,  futurum  fuisse,  ut 
Sidonii,  Christo  apud  eos  mirabilia  operante,  poenitentiam  age- 
rent,  quia  ab  aeterno  statuerat,  conditione  ilia  posita,  quae  ta- 
men  non  ponetur,  eos  ad  poenitentiam  praedeterminare.  Cum 
igitur  utraque  haec  futura  non  sint  futura,  nisi  per  decreta  di- 
vina  vel  absoluta  vel  hypothetica,  sequitur  ut  nisi  his  decretis 
cognosci  nequeant,  et  ante  haec  non  possit  concipi  nisi  simplex 
intelligentia  possibilium.  —  Ast  non  minus  nervose  alii  theologi 
ista  decreta  reiiciunt,  quod  videantur  humanae  libertati  contraria 
et,  si  agitur  de  futuribilibus,  etiam  illusoria,  quum  in  Thomista¬ 
rum  hypothesi  etiam  conditio  obiectiva  pendeat  ab  ipsius  Dei 
decreto  physice  determinante. 

168.  Altera  opinio  est,  haec  cognosci  a  Deo  in  se  ipsis  sive  in 
veritate  ipsorum  obiectiva.  Hanc  a  Suaresio  propositam  am- 
plectuntur  plerique  recentiores  (Franzelin,  Stentrup,  Pal- 
mi  eri).  Sententiam  suam  ita  declarant:  Scientia  divina  ex  se  est 
determinata  ad  cognoscendum  omne  verum;  atqui  contingentia  ab¬ 
solute  et  conditionate  futura  habent  determinatam  veritatem:  ergo. 
Porro  cognoscuntur  in  se  ipsis,  non  quasi  ad  sui  cognitionem  divi- 
nam  mentem  moveant,  sed  quia  eorum  veritate  obiectiva  conditio 
et  terminus  sunt,  in  quern  divinus  intuitus  nulla  re  interposita 
fertur;  ex  quo  sequitur  essentiam  divinam  esse  semper  obiectum 
primarium,  haec  autem  obiectum  secundarium,  necessarium  ta- 
men  ad  divinam  praescientiam  determinandam.  —  Haec  quidera, 

animadvertit  Kleutgen  (1),  optime  dicuntur  ad  demonstrandum 
haec  futura  a  Deo  cognosci,  at  non  solvere  quaestionem  de  me¬ 
dio  scientiae  divinae,  quod  cum  non  possit  esse  aliud  a  divina 
essentia,  hie  quaeritur,  sub  qua  ratione  considerata  essentia  di¬ 
vina  ea  repraesentet,  tamquam  quae  actu  sunt  futura  vel  posita 
conditione  essent  futura. 

1G9.  Tey'tia  sententia  est,  futura  libera  in  causis  suis  proximis, 
nempe  in  ipsis  voluntatibus  creatis  et  adiunctis  omnibus  simili 
modo  ut  a  nobis  et  Angelis,  non  probabili  tamen,  sed  certissima 
scientia  praenosci  (Bellarminus,  Toletus,  Molina,  Be- 
canus).  Deus  enim  inflnita  vi  sui  intellectus  ita  penetrat  et 
comprehendit  liberum  arbitrium  nostrum,  ut  ab  aeterno  potuerit 
praevidere,  in  quem  partem  esset  se  determinaturum,  si  tales  vel 
tales  circumstantiae  illi  offerentur,  non  quod  ratio  cognoscendi 
futuram  determinationem,  sit  ipsa  libertas  arbitrii  in  se  spectata, 
sed  infinita  perfectio  divini  intellectus,  quae  plus  potest  cogno¬ 
sces  in  causa,  quant  de  facto  in  ipsa  sit.  —  Respondent  alii  cum 
s.  Thom  a  (2):  aliquid  certo  cognosci  non  potest  in  alio  ut  in 
medio  cognito,  nisi  cum  illo  necessariam  habeat  connexionem; 
atqui  libere  absolute  futura  non  habent  necessariam  connexionem 
cum  suis  causis  proxime  completis:  nam  causae  liberae  cum 
omnibus  etiam  circumstantiis  eorumque  propensionibus  et  proxi¬ 
me  completae  ad  agendum  possunt  semper  agere  et  non  agere, 
alioquin  liberae  non  essent;  ergo. 

Respondent  quispiam,  solum  divinum  arbitrium  prorsus  esse 
absolutum,  creatum  vero  eatenus  sub  lege  quadam  constitutum, 
quatenus  voluntas  haec  singularis  in  his  rerum  adiunctis,  etsi 
in  utramque  partem  rnovere  se  possit,  certissime  tamen  hanc 
prae  ilia  eligat;  e.jusmodi  autem  legem  non  voluntate  divina  sed 
rerum  natura  positam,  non  cognosci  nisi  a  Deo,  omnia  in  sua 
essentia  contemplante.  Verumtamen  annon  hac  lege  simili  modo 
atque  decreto  intrinseco,  quod  Scotus  tradidisse  multis  videtur, 
libertas  e  medio  tollatur,  alii  judicent  (3). 

In  tanta  mysterii  obscuritate  praeplacent  verba  Augustin i: 
«  Ne  forte  hoc  a  me,  fratres,  expectetis,  ut  explicem  vobis,  quo- 


(1)  Op.  cit.  n.  548.  —  (2)  Contr.  g.  1.  1.  c.  67.  et.  1.  q.  14.  a.  13.  —  (3) 
Kleutgen  n.  551. 

modo  cognoscat  Deus;  hoc  solum  dico,  non  sic  cognoscit,  ut  homo; 
non  sic  cognoscit  ut  Angelus;  et  quomodo  cognoscit,  dicere  non 
audeo,  quoniam  et  scire  non  possum.  Unum  tamen  scio,  quia  et 
antequam  essent,  omnia  noverat  Deus  »  (1).  Vere  proinde  mira- 
bilis  facta  est  scientia  tua  ex  me,  confortala  est  et  non  potero 
ad  earn  (Ps.  138.  6). 

ARTICULUS  IV. 

De  divisione  scientiae  Dei. 

170.  Etsi  scientia  Dei  contuitus  sit  simplex  et  invariabilis,  mul¬ 
tiplex  tamen  est  ipsius  terminus  et  diversi  modi,  quibus  hie  ad 
illam  se  habet.  Si  ex  hoc  denominationes  scientiae  desumimus, 
dividi  solet: 

1.  In  scientiam  necessariam,  cujus  obiectuin  est  independens 
a  liberis  Dei  decretis,  ut  Deus  et  omnia  possibilia;  et  liberam, 
cujus  obiectum  dependet  a  libero  Dei  decreto,  uti  res  omnes 
creatae  vel  existentes  vel  aliquando  extiturae.  Horum  scientia 
est  libera  seu  contingens  quia  illae  res  poterant  non  esse,  sed 
si  existunt,  necessario  a  Deo  cognoscuntur,  unde  dicitur  etiam 
hypothetice  necessaria. 

2.  In  speculativam,  quae  versatur  circa  rem  non  producibi- 
lem  vel  circa  rem  producibilem,  sed  non  ut  producibilis  est;  et 
practicam,  quae  versatur  circa  rem  producibilem  ut  producibi¬ 
lem.  Scilicet  excepta  scientia  de  se  ipso,  quae  est  tantum  spe- 
culativa,  de  omnibus  aliis  habet  Deus  scientiam  et  speculativam 
et  practicam.  Est  enim  practica  in  actu  primo  quatenus  reprae- 
sentat  ea  quae  accipere  existentiam  possunt;  est  practica  in  actu 
secundo  quatenus  ut  directrix  et  exemplaris  causa  praelucet 
liberae  Dei  voluntati  producenti  res  quae  actu  sunt.  Haec  est 
causa  rerum,  non  quidem  sola,  sed  ut  habet  votuntatein  Dei  ad- 
nexam,  quam  per  modum  prudentiae  et  artis  dirigit.  Itaque 
scientia  est  causa  rerum  ut  dirigens,  voluntas  ut  imperans  et 
determinans  opera,  omnipotentia  ut  exequens;  et  horum  om- 


(1)  In.  Ps.  49.  n.  18. 

nium  origo  et  finis  bonitas  divina.  Quoad  mala  est  practica  tan- 
tum  permissive. 

3.  In  scientiam  appro!) ationis  et  reprobationis,  prout  est  co- 
gnitio  obiecti,  quod  Deo  placet  vel  displicet.  Hinc  in  scriptura 
Deus  saepe  dicitur  ea  nescire,  quae  scientia  scit  reprobationis, 
ut:  Amen  dico  vobis,  nescio  vos  (Matth.  25,  12). 

4.  In  scientiam  sirnplicis  intellig  entiae ,  qua  cognoscit  possi- 
bilia,  quae  actu  nec  sunt,  nec  erunt,  nec  fuerunt;  et  scientiam 
visionis,  qua  Deus  intuetur  se  ipsum  et  quaecumquae  praeter 
eum  sunt,  fuerunt  vel  erunt.  Inde  vero  a  saeculo  XVI  exeunte 
a  Ludovico  Molina  novum  divisionis  membrum  inductum  fuit, 
quod  cum  medium  quemdam  locum  inter  utramque  scientiam 
teneat  quatenus  in  aliquo  cum  utraque  convenit,  et  simul  in  alio 
ab  utraque  differt,  scientiam  mediam  appellant.  Ilac  novit  Deus 
sub  conditione  futura.  Scientiam  mediam  acriter  oppugnant  T ho¬ 
rn  istae  contendentes  bipartitam  illam  divisionem  adaequatam 
esse,  et  futuribilia  partim  scientia  sirnplicis  intelligentiae  partim 
scientia  visionis  attingi.  Cum  vero  omnes  conveniant,  futuribilia 
a  Deo  certo  cognosci,  haec  quaestio  arctatur  ad  medium,  quo 
haec  futura  cognoscit. 


CAPUT  V. 

De  voluntate  divina. 

171.  Caput  hoc  in  duas  disputationes  dividimus,  in  quarum 
prima  voluntatem  Dei  universim,  in  altera  voluntatem  quatenus 
supernaturalem  providentiam  constituit  et  pro  obiecto  habet  sa- 
lutem  hominum,  seu  voluntatem  salvificam,  spectabimus. 

3Disp-u.ta.tIo  I. 

De  voluntate  Dei  universim. 

ARTICULUS  I. 

De  voluntatis  existentia,  ejusque  obiecto. 

172.  Prop.  21.  Est  in  Deo  voluntas  perfectissima,  cujus  ipse 
Deus  est  obiectum  primarium,  secundarium  vero  finita  bona. 

Declar.  Omnis  res  inclinatur  in  bonum  sibi  proportionatuni, 
quae  quidem  inclinatio  in  iis  quae  cognitione  carent,  appetitus 
naturalis  vocatur,  in  iis  vero  quae  sensu  suum  bonum  perci- 
piunt,  appetitus  sensitivus,  in  iis  denique,  qui  intellectu  illud 
apprehend unt,  appetitus  rationalis  seu  voluntas,  quae  itaque  est 
facultas  appetendi  bonum  et  adversandi  malum  intellectualiter 
cognitum. 

173.  Demonstr.  i.  p.  Esse  in  Deo  voluntatem  eamque  perfectis- 
simam  probat  ratio  perfections  simplicis,  quae  eidem  competit; 
natura  spiritus  absolute  perfecti,  quam  Deo  vindicavimus;  ea  om¬ 
nia,  a  quibus  maxime  vita  et  operatio  divina  laudatur,  quaeque 
sine  voluntate  esse  non  possunt,  ut  summa  potestas  et  imperium, 
beatitudo,  justitia,  liberalitas;  tandem  Scriptura,  quae  passim 
voluntatem  amoremque  Dei  commemorat. 

Earn  porro  esse  actum  purum  simplicem  necessarium  infini¬ 
tum,  ipsamque  divinam  essentiam  spectatam  sub  ratione  volitio- 
nis,  post  ea  quae  de  intelligentia  divina  disputavimus,  nulla  eget 
demonstratione. 

174.  Demonstr.  ii.  p.  Illud  est  obiectum  primarium  et  formale 
(1)  quod  ipsum  propter  se  et  cujus  gratia  cetera  volumus;  itaque 


(1)  Obiectum  materiale  est  id  circa  quod  versatur  potentia,  formale  est 
ratio,  sub  qua  potentia  versatur  circa  obiectum  materiale,  ut  sanitas  respectu 
pharmaci,  vel  color  respectu  visus.  Quoad  voluntatem  divinam  obiectum  ma¬ 
teriale  necessarium,  primarium  est  ipsa  essentia,  secundarium  res  creatae; 
obiectum  formale  est  sola  bonitas  divina;  nam  quidquid  vult,  nonnisi  propter 
suarn  vult  bonitatem.  Unde  in  Deo  obiectum  primarium  materiale  est  ipsum  obie¬ 
ctum  formale,  ut  in  propositione  statuimus,  licet  aliqua  ratione  distingui  possint. 

si  principale  obiectum  divinae  voluntatis  non  esset  Deus  ipse, 
aliud  quidpiam  Deo  esset  causa  volendi,  adeoque  Velle  divinum 
ab  aliquo  a  Deo  distincto,  tamquam  causa,  penderet,  et  cum  Deo 
idem  sit  velle  quod  esse,  etiam  aliquid  aliud  erit  ei  causa  essen- 
di:  quod  repugnat. 

175.  Demonstr.  iii.  p.  Obiectum  secundarium  est  illud  quod  ra- 
tione  alterius  diligitur;  ita  pharmacum  intuitu  sanitatis  amatur. 
Iam  vero  bona  creata  participatio  quaedam  sunt  et  similitudo 
essentiae  divinae,  et  ipsa  Deo  nullatenus  necessaria  sunt  propter 
ejus  infihitatem  et  independentiam:  si  igitur  ad  ea  voluntas  divina 
refertur,  referri  tantum,  ut  bonitatis  divinae  participata  quaedam 
similitudo  sunt,  ad  ea  potest,  quamobrem  respectu  eorum  Boni¬ 
tas  divina  divinae  voluntati  est  princeps  volendi  ratio  (1). 

17G.  Prop.  22.  Deus  malum  morale  nullo  modo,  nec  per  se  nec 
per  accidens  intendere,  sed  tantum  illud  permittere  potest;  malum 
vero  physicum  vult  per  accidens. 

Demonstr.  i.  p.  Malum  morale  Deus  nullo  modo  vult.  Constat 
a)  ex  cone.  Trident,  sess.  6.  can.  6:  «  Si  quis  dixerit,  non  esse 
in  potestate  hominis  vias  suas  malas  facere,  sed  mala  opera  ita, 
ut  bona  Deum  operari,  non  permissive  solum,  sed  etiam  proprie 
et  per  se,  adeo  ut  sit  proprium  ejus  opus  non  minus  proditio  Ju- 


Quaeri  solet,  utrum  Deus  res  possibiles  amet?  Nonnulli  affirmant,  quia 
possibilia  sunt  quaedam  participatio  essentiae  suae;  et  si  hanc  diligit  et  ilia 
amore  quodam  complacentiae  diligere  debet;  alii  negant,  quia  cum  nullam 
habeant  existentiam,  nullam  participant  rationem  boni.  Certe  Deus  non  amat 
possibilia  amore  effieaci  sicut  creaturas;  sed  potest  dici  quod  in  possibilibus 
amat  suam  omnipotentiam. 

(1)  Dices:  si  Deus  omnia  propter  se  ipsum  diligit,  non  est  in  eo  nisi  amor 
concupiscentiae,  qualis  potest  esse  in  hero,  qui  famulum  diligit  in  proprium 
suum  commodum,  dum  e  contra  constat,  Deum  homines  vero  prosequi  amicitiae 
amore.  Resp.  Neg.  sequelnm  majoris;  quia  Deus  non  in  utilitatem  suam,  sed 
in  nostrum  omnia  ad  se  dirigit.  «  Deus,  inquit  s.  Thomas  1.  3.  c.  g.  o.  18, 
qui  est  primum  omnium  rerum  agens,  non  sic  agit,  quasi  actione  sua  aliquid 
aequirat,  sed  quasi  actione  sua  aliquid  largiatur:  quia,  non  est  in  potentia,  ut 
aliquid  acquirere  possit,  sed  solum  in  actu  perfecto,  ex  quo  potest  largiri  ». 
Largitur  autem  creaturis  ratione  destitutis,  neque  in  suum,  neque  in  earum 
proprium  commodum.  sed  in  nostrum  dumtaxat;  et  ita  neque  amore  coneupi- 
scientiae,  neque  amore  amicitiae  eas  diligit :  nobis  contra  bene  vult  et  facit 
in  bonum  nostrum.  Quodnam  vero  est  bonum  nostrum  nisi  Ipse ?  Ergo  eo  ipso 
suam  benevolentiam  demonstrat,  quod  nos  propter  seipsum  diligit. 

dae,  quam  vocatio  Pauli,  a.  s.  »  -  b)  Ex  innumeris  Scripturarum 
locis,  quibus  omne  peccatum  prohibetur,  leges  contra  illud  ferun- 
tur,  poenae  et  praemia  sanciuntur.  -  c)  Quod  non  velit  malum 
per  se,  est  evidens;  malum  enim  qua  malum  nullo  modo  est  ap- 
petibile.  Sed  neque  per  accidens  i.  e.  ratione  alterius  boni  coniun- 
cti;  nam  «  malum  quod  coniungitur  alicui  bono,  est  privatio  alte¬ 
rius  boni.  Numquam  igitur  appeteretur  malum  nec  per  accidens, 
nisi  bonum,  cui  coniungitur  malum,  magis  appeteretur,  quam  bo- 
num,  quod  privatur  per  malum  »  (1).  (V.  g.  volo  abscindi  brachium 
propter  vitam;  magis  volo  vitam  quam  brachium,  quo  abscissio 
mala  privat).  Sed  Deus  non  potest  magis  velle  bonum  coniunctum 
cum  peccato,  quam  bonum,  quo  peccatum  privat.  Ergo  Deus  neque 
per  accidens  potest  velle  peccatum.  Prob.  minor:  Ordo  moralis 
resultat  ex  relationibus,  quibus  creaturae  rationales  cum  Deo  ne- 
ctuntur.  Hujusmodi  relationes  ex  ipsis  rerum  essentiis  emergunt; 
essentiae  vero  rerum  fundamentum  habent  in  divina  natura,  quae 
proinde,  non  prout  est  voluntas  libera,  sed  prout  est  essentia  ne- 
cessaria  fundamentum  est  omnium  relationum,  quae  inter  essen- 
tias  rerum  intercedunt.  Hinc  quaelibet  violatio  ordinis  moralis  re- 
pugnat  ordini,  quem  ad  Deum  habent  creaturae  rationales,  ideoque 
adversatur  ipsi  essentiae  divinae,  illius  ordinis  fundamento:  sed 
Deus  essentiam  suam  necessario  diligit  nihilque  ea  magis  diligere 
potest;  ergo  nequit  Deus  velle  bonum  coniunctum  cum  violatione 
ordinis  moralis  magis,  quam  bonum  illud,  quo  haec  violatio  privat. 

177.  Demonstr.  ii.  p.  Deus  potest  malum  morale  permittere. 
Haec  permissio  eo  tandem  redit,  quod  Deus  hominem  libero  do- 
navit  arbitrio  mediisque  instruxit,  quibus  peccatum  vitare  possit, 
posset  tamen  si  velit,  illud  committere.  Libertas  est  maximum 
bonum,  nec  ex  ea  sequitur  necessario  peccatum,  sed  ex  ejus  abusu 
malitia  hominis.  Atqui  independentia  Dei  a  creatura  postulat,  ut 
Deus  nequeat  impediri  a  malitia  creaturarum  a  creandis  iis  quae 
possibilia  in  se  sunt,  et  creandis  in  omnibus  adiunctis  possibilibus. 
Porro  si  Deus  non  posset  permittere  mala  moralia,  consequens 
foret,  quod  Deus  non  posset  creare  creaturas  liberas,  quae  se 
determinare  possent  ad  malum  ex  aequo  ac  ad  bonum,  quasque 


(1)  1.  q.  19.  a.  9. 

proinde  praevidet  peccaturas.  Itaque  exercitium  ipsius  divinae 
potentiae  limitaretur  a  creatura,  quod  est  absurdum  (1). 

178.  Demonstr.  hi.  p.  Malum  physicum  vult  per  accidens.  Ma¬ 
lum  physicum  est  privatio  boni  naturalis,  ut  defectus  naturales, 
morbi,  venena,  calamitates  publicae  etc.  Haec  vero  mala  Deus  non 
intendit  per  se,  quia  voluntas  nequit  ferri  in  malum  prout  malum 
est,  cum  ejus  obiectum  formale  sit  bonum.  Neque  potest  relate  ad 
Deum  rationem  induere  boni  apparentis;  Deus  enim  falli  nequit. 
Potest  tamen  ilia  per  accidens  intendere.  Per  accidens  id  appetitur, 
quod  non  ratione  sui,  sed  ratione  alterius,  cui  coniunctum  est,  ap¬ 
petitur.  Hoc  intendit  voluntas  in  se,  quamquam  non  propter  se, 
sed  propter  majus  aliud  bonum.  Iam  vero  malum  physicum  est 
malum,  quia  est  contra  ordinem  particularem  alicujus  naturae  vel 
subiecti.  Quod  autem  est  contra  ordinem  particularem,  potest  idem 
esse  bonum  spectato  ordine  ampliori  et  universali,  et  sic  induit 
rationem  boni,  quia  conducit  ad  majus  bonum,  ut  occisio  animalis 
ad  conservationem  hominis,  morbus  corporis  ad  patientiam  animae 
confert.  Atqui  quod  bonum  est,  potest  intendi  a  rectissima  volun¬ 
tate;  ergo  Deus  potest  velle  mala  physica  propter  majus  bonum, 
quod  inde  consequitur,  imo  debet,  quia  finem  potius  quam  media 
diligere  tenetur,  ideoque  diligere  debet  potius  id  ad  quod  aliud 
tamquam  medium  ordinatur,  quam  istud  quod  ordinatur. 


ARTICULUS  II. 

De  partitione  divinae  voluntatis. 

179.  Sicut  Dei  scientia,  ita  et  voluntas  nonnisi  ratione  termini  et 
modi,  quo  in  terminum  fertur,  partitiones  recipit.  Praecipuae  sunt: 

1.  In  voluntatem  necessariam,  qua  Deus  se  ipsum,  utpote  in¬ 
finitum  bonum,  amat,  et  liberam,  qua  vult  res  alias,  videlicet  en- 
tia  contigentia. 

2.  In  antecedentem,  qua  fertur  in  obiectum  secundum  se  con- 
sideratum  et  praecisum  a  circumstantiis,  et  consequentem,  qua 
fertur  in  obiectum  omnibus  suis  circumstantiis  vestitum.  Sicju- 


(1)  Cf.  Monsabre  op.  cit.  Governo  di  Dio  Confer.  22. 

dex  antecedenter  vult  oinnem  civem  vivere,  et  ad  vitam  cujusque 
tuendam,  media  suppeditat;  sed  civem  homicidam  voluntate  con¬ 
sequents  vult  occidi. 

3.  In  absolutam,  quae  a  nulla  conditione  pendet,  ut  decretum 
creandi  mundum,  et  conditionatam,  qua  aliquid  posita  quadam 
conditione  faciendum  decernit,  ut  voluntas  defendendi  Israelitas 
ab  hostibus,  si  mandata  ejus  observarent. 

4.  In  efficacem,  quae  effectum  suum  consequitur,  et  inefficacem, 
quae  cum  effectu  coniuncta  non  est.  De  ilia  dicitur:  Voluntati 
ejus  quis  resistit?  (Rom.  9,  19);  de  hac:  Mundare  te  volui,  et 
non  es  mundala  (Ezech.  24,  13).  Cum  vero  voluntas  inefficax  sit 
voluntas  legislatoris,  quae  inadaequcite  i.  e.  ut  jubens  tantum,  vel 
adaequate  ut  jubens  et  puniens  spectari  potest,  patet  voluntatem 
inellicacem  posse  quidem  aliquo  sensu  carere  elfectu,  sed  aliquo 
sensu  earn  esse  semper  efficacem  et  invictam. 

5.  In  ordinantem,  qua  aliquid  positive  intendit,  et  permitten- 
tem,  qua  peccata  non  impedit,  quia  non  vult  nobis  vim  inferre. 

6.  In  voluntatem  beneplaciti,  qua  vera  Dei  volitio  designatur, 
et  signi,  qua  Deus  exterius  declarat  se  aliquid  velle  et  metony- 
mice  dicitur  voluntas,  sicut  testamentum  dicitur  ultima  voluntas 
testatoris.  Quinque  comm  uniter  assignantur  divinae  voluntatis 
signa,  nempe  praeceptum,  prohibitio,  consilium,  permissio  et  o- 
peralio,  quibus  colligimus  latentem  alterius  voluntatem,  judica- 
musque  ilium  velle  cum  praecipit,  permittit,  suadet  et  operatur; 
nolle  vero  cum  prohibet.  Voluntas  signi  semper  quidem  denotat 
aliquam  in  Deo  voluntatem,  alioquin  signum  esset  falsum,  sed 
non  semper  Deum  velle  quidquid  illo  signo  apprehendimus 
nos,  ut  patet  ex  praecepto  facto  Abrahamo,  qui  intellexit  hoc 
praecepto  Deum  velle  Isaacum  sibi  immolari;  cum  vellet  dum- 
taxat  tentare  ejus  obedientiam.  Ita  cum  praecipit  et  prohibet, 
vult  nos  obligari  et  hac  sua  voluntate  efficit,  ut  sua  ordinatio 
vera  sit  lex  et  ordinis  moralis  fundamentum  inconcussum.  Cum 
consulit,  vult  perfectiora  ostendere  et  ad  ea  sectanda  provocare, 
quo  lex  perfectionis  existit.  Cum  permittit,  vult,  non  sane  ut  ea, 
quae  improbat,  fiant,  sed  tamen,  ut  ab  iis  perpetrandis  non  im- 
pediamur,  nec  cuncursu  ejus  careamus. 

180.  Corollarium.  Hinc  sequitur  primo,  oinnem  voluntatem  signi, 
esse  etiam  voluntatem  beneplaciti,  non  quidem  semper  respectu 

ejus,  quod  nos  primo  adspectu  concipimus,  sed  tamen  respectu 
ejus,  quod  Deus  revera  intendit.  Addo  secundo,  omnera  etiam  vo- 
luntatem  beneplaciti,  quae  quidem  nobis  innotescat,  esse  volun- 
tatem  signi.  Non  enim  nobis  potest  innotescere,  nisi  per  aliquod 
signum. 

181.  Scholion.  Quaeri  solet  an  animi  affectus,  voluntati  divinae 
attribuendi  sint.  Sunt  in  nobis  actus  voluntatis,  qui  aflectiones 
appetitus  rationalis  interdum  dicuntur,  ut  amor,  odium,  ira,  ti- 
mor,  spes  etc.  et  sunt  in  nobis  affectiones  appetitus  sensitivi  seu 
commotiones  sensiles,  quae  cum  illis  animi  motibus  coniunctae 
sunt,  et  quarum  causa  hi  motus  passiones  vocantur  (1).  Poste- 
riores  hos  motus  non  esse  in  Deo,  substantia  spirituali  purissima, 
manifestum  est.  Sed  etiam  priores  sensu  proprio  tribui  Deo  ne- 
queunt.  Proprie  enim  motus  mutationem  significat  et  affectio 
accidens  est,  quae  abhorrent  a  divina  natura.  Dempta  vero  omni 
imperfectione,  ex  his  nonnulli  ut  e.  g.  amor  et  gaudium,  sunt  in 
Deo  formaliter,  ceteri  tantum  metaphorice,  seu  quoad  effectum. 
Ita  v.  g.  quia  irati  hominis  est  punire,  impassibilem  Dei  volun- 
tatem  qua  peccatores  punit,  iram  dicimus;  quia  tristitia  in  nobis 
praesupponit  amorem  ejus,  cujus  contrarium  contingit,  Deus 
tristari  dicitur,  quatenus  aliqua  hunt  iis,  quae  amat,  contraria. 


ARTICULUS  III. 

De  libertate  divinae  voluntatis. 

182.  Quot  modis  necessarium  dicitur,  totidem  dicitur  ejus  oppo 
situm  liberum.  Necessitas  itaque  alia  est  moralis,  quae  consistit 
in  obligatione,  quam  leges  et  offlcia  voluntati  imponunt;  alia  est 


(1)  «  Vis  cognoscitiva  non  movet,  nisi  median te  appetitiva;  et  sicut  in 
nobis  ratio  universalis  movet  mediante  ratione  particulars  ita  appetitus  intel- 
lectivus,  qui  dicitur  voluntas,  movet  in  nobis  mediante  appetitu  sensitivo,  unde 
proximum  motivum  corporis  in  nobis  est  appetitus  sensitivus.  Unde  semper 
actum  appetitus  sensitivi  concomitatur  aliqua  trasmutatio  corporis....  Sic  igitur 
actus  appetitus  sensitivi,  in  quantum  habent  transmutationem  corporalem 
adnexam,  passiones  dicuntur,  non  autem  actus  voluntatis.  Amor  igitur,  et 
gaudium,  et  delectatio,  secundum  quod  significant  actus  appetitus  sensitivi, 
passiones  sunt;  non  autem  secundum  quod  significant  actus  appetitus  intel- 
lectivi:  et  sic  ponuntur  in  Deo.  »  S.  Th.  1.  q.  20.  a.  1. 


Articulus  III.  De  libertate  divinae  voluntatis. 


95 


physica,  qua  agens  determinatur  ad  aliquid.  Hinc  duplex  libertas 
moralis  et  physica. 

Ratione  vero  liabita  necessitatis  physicae  triplex  actus  distin- 
guitur,  coactus,  spontaneus,  voluntarius.  Coactum  dicitur  quod 
est  a  principio  extrinseco  vim  inferente:  ut  cum  invitum  hominem 
trahis.  Spontaneum  vocatur  id  quod  est  a  principio  intrinseco  ex 
sua  natura  determinate  ad  agendum,  ut  germinatio  in  planta:  si 
spontaneum  sit  cum  ratione  finis,  appellatur  voluntarium.  Hinc 
duplex  libertas  physica,  prout  dicit  immunitatem  a  coactione  vel 
ab  intrinseca  necessitate. 

Haec  posterior,  quae  proprie  venit  nomine  liberi  arbitrii,  est 
facultas,  qua  quis  positis  omnibus,  quae  ad  agendum  sunt  neces- 
saria,  potest  agere  vel  non  agere,  seu  facultas  determinandi  se 
ipsum,  vel  facultas  electionis,  et  dicitur  etiam  libertas  indiffe¬ 
rentiae. 

Hujus  (pro  diversitate  obiecti,  circa  quod  versatur  electio), 
triplex  distinguitur  modus:  contradictio nis,  specification is,  con- 
trarietatis,  prouti  indifferentia  est  ad  duo  contradictoria,  ut  agere 
et  non  agere  h.  e.  velle  et  nolle  idem;  vel  ad  res  et  actus  specie 
diversos,  ut  ludere  et  dormire;  vel  ad  duo  contraria,  ut  actus 
virtutis  et  ejus  oppositum,  nempe  peccatum.  Libertas  contrarie- 
tatis  est  defectus,  imperfectio  libertatis,  adeoque  in  Deo  esse  non 
potest,  cui  tamen  perfectissima  competit  libertas  nedum  a  neces¬ 
sitate  morali  et  coactione  sed  etiam  a  necessitate  interna. 

Circa  libertatem  Dei  plus  minusve  errarunt  Abaelardus, 
Wicleffus,  Calvin  us,  Leibnitius,  Hermesius  et  Giin- 
therus.  Contra  hos  sit 

183.  Prop.  23.  Deus  in  iis,  quae  extra  se  agit,  libero  utitur 
arbitrio. 

Declar.  Dicitur  in  iis,  quae  extra  se  agit,  quia  se  ipsum  bo- 
num  infinitum  clare  visum  necessario  amat,  et  operationes  ad 
intra,  generatio  scilicet  Filii  et  Spiritus  sancti,  necessariae 
sunt,  non  sane  necessitate,  qua  bruta  operatur  natura,  sed  ilia, 
quae  cum  intelligentia  et  amore  coniuncta  est,  quin  etiam  ex 
utri  usque  perfectione  nascitur. 

184.  Demonstr.  1.  (Ps.  113,3):  Omnia,  quaecumque  voluit ,  fecit; 
ergo  voluit  libere  quae  fecit,  alioquin  voluisset  quaecumque  po- 
tuisset.  (I.  Cor.  12,  11):  Haec  autem  omnia  operatur  unus  atque 

idem  Spiritus  dividens  singulis  prout  vult.  (Ephes.  1,  11):  Qui 
operatur  omnia  secundum  consilium  voluntatis  suae,  i.  e.  secun¬ 
dum  consilium  acceptatum  a  voluntate,  hoc  est,  secundum  ele- 
ctionem  voluntatis  ideoque  libere.  —  Saepe  Deo  tribuitur  electio 
nunc  populi  nunc  civitatis,  nunc  hominum  singulorum  ad  varia 
munera  et  fidelium  omnium  ad  gratiam,  praesertim  vero  Jacob 
prae  Esau  (Rom.  9,  11  -  15);  atqui  electio  est  juxta  s.  Thom  am 
«  appetitus  praeconsiliati,  »  ideoque  consilium,  quod  supponit 
libertatem,  sequitur.  —  Tandem  Deus  narratur  fecisse,  quae  potuit 
nolle,  et  vicissim  non  fecisse,  quae  potuit  velle:  Deus  noster, 
inquiunt  pueri  Hebraeorum,  potest  nos  eripere  de  camino  ignis... 
quod  si  noluerit,  notum  tibi  sit,  rex,  quod  deos  tuos  non  coli- 
mus  (Dan.  5,  17.  18). 

185.  II.  Augustinus:  «  In  eo  quod  dicitur:  Vidit  Deus  quia 
bonum  est,  satis  significatur,  Deum  nulla  necessitate,  nulla  suae 
cujusquam  utilitatis  indigentia,  sed  sola  bonitate  fecisse  quod 
factum,  id  est  quia  bonum  est  »  (1). 

180.  III.  Voluntati  divinae,  ut  ea  ad  res  a  se  distinctas  refertur, 
princeps  volendi  ratio  est  essentia  divina,  ita  ut  Deus  nihil 
extra  se  velit,  quod  non  propter  se  velit;  quare  eadem  volun¬ 
tas  ilia,  quae  a  Deo  distincta  sunt,  nonnisi  ut  medium  respicit: 
hinc,  quum  media  necessario  numquam  velimus,  nisi  necessario 
coniuncta  sint  cum  fine  necessario  volito,  voluntas  divina  res 
a  Deo  distinctas  eatenus  necessario  tantum  amplectitur,  quatenus 
non  volendo  illas  perfecto  amore  essentiam  divinam  complecti  non 
posset.  Atqui  evidens  primo  est  Deum  cognoscere  suam  essentiam 
et  ea  omnia,  quorum  causa  et  ratio  ea  esse  potest,  adeoque  se 
ipsum  perfecte  cognoscere  quin  ulla  res  ab  ipso  distincta  existat; 
evidens  secundo,  non  minus  plene  Deum  amare  plenitudinem  et 
independentiam  divini  Esse  adeoque  perfecte  se  ipsum  amare, 
quum  ejus  voluntas  versatur  circa  non  existentiam  rerum  a  Deo 
distinctarum,  quam  quum  circa  earum  existentiam  occupatur. 
Ergo  cum  perfecte  se  cognoscat  et  amet,  sive  sint  res  a  se  di- 
stinctae,  sive  non  sint;  hae  ad  voluntatem  divinam  ut  medium 
non  necessarium  referuntur,  proindeque  circa  ea  libero  gaudet 
arbitrio. 


(1)  De  Civ.  Dei  1.  11.  c.  24. 

187.  Corollarium  1.  Libertas  divina  non  est  indifferentia  potentiae 
ad  actum,  sed  indifferentia  termination^  in  actu:  scilicet  Deus 
non  se  determinat  ad  hoc  vel  ill ud  transeundo  de  potentia  in 
actum,  cum  in  Deo  non  sit  nisi  actus  isque  unicus,  sed  a  tota 
aeternitate  ille  actus  est  active  determinatus  ad  obiecta  omnia 
haec  ut  volita,  ea  ut  nolita;  quam  liberam  determinationem  ne- 
cessitas  hypothetica  consequitur.  Unicus  igitur  est  usus  libertatis 
in  Deo,  quo  semel  tantum,  in  ipsa  aeternitate,  libere  decernit  de 
omnibus  extra  se,  in  eoque,  quod  libere  decreverit,  perpetuo 
eadem  libertate  manet.  Unde  concipi  nequit  Deum  aliquid  modo 
velle  quod  prius  noluit,  aut  e  contrario;  sicut  concipi  nequit  me 
modo  nolle  quod  modo  volo,  aut  e  contrario.  Est  in  Deo  non  vo- 
luisse,  sed  aeternum  libere  velle,  quod  uno  eodemque  permanente 
instanti  continetur;  si  tamen  per  comparationem  ad  tern  pus  loqui 
placet,  verum  est  Deum  nunc  necessario  velle,  quod  prius  voluit, 
sed  haec  necessitas,  quum  non  sit  absoluta,  sed  ex  suppositione 
tantum,  libertati  non  repugnat  (n.  125). 

188.  Corollarium  2.  Exercitium  libertatis  divinae  non  sequitur 
deliberationem  consilii,  sed  simul  unico  actu  Deus  decernit  et 
vult,  cum  idem  sit  actus  scientiae  et  volitionis,  unusque  actus 
infinitus  satis  sit  et  consilio  et  electioni. 


ARTICULUS  IY. 

De  omnipotentia  Dei. 

189.  Voluntatis  modus  est  potentia,  quae  est  ipsa  voluntas, 
non  quidem  simpliciter  et  absolute  sumpta;  sed  quatenus  addit 
respectum  et  rationem  principii,  seu  quatenus  efficax  est  ad 
creaturas  producendas.  Latius  igitur  patet  voluntas  simpliciter 
quam  potentia:  ilia  enim  versatur  circa  bonum  creatum  et  in- 
creatum  et  circa  malum;  haec  circa  creaturas  quas  producit 
quatenus  vult  efficaciter  eas  esse,  unde  non  est  nisi  voluntas  elh- 
cax.  Ratione  distinguitur  igitur  voluntas  a  potentia  ut  res  adae- 
quate  spectata  a  se  ipsa  inadaequate  spectata. 

190.  Prop.  24.  Deus  est  omnipotens. 

Est  de  fide  ex  symbolis  Apost.  et  Nicaen.  cone.  Later.  IV. 

Demonstr.  a)  (Genes.  17,  1):  Eyo  Deus  omnipotens.  (Matth.  19, 

26):  Apud  Deum  autem  omnia  possibilia  sunt.  —  b)  Augusti¬ 
nus  «  Non  dico,  da  raihi  christianum,  da  raihi  iudaeum,  sed  da 
mihi  paganum  idolorum  cultorem,  daeraonum  servum,  qui  non 
dicat,  Deum  esse  omnipotentem.  Negare  Christum  potest,  negare 
omnipotentem  Deum  non  potest  »  (1).  —  c)  Potentia  primae  cau¬ 
sae  debet  esse  perfectissima;  perfectio  aliqua  deesset,  si  quaedam 
possibilia  non  posset:  ergo  potest  omnia  possibilia. 

Porro  potentia  Dei  est  infinita  et  quidem  duobus  modis:  l.° 
intrinsece  ratione  suae  entitatis,  quia  cum  divina  essentia  et 
voluntas  sit  infinita,  et  potentia  agendi  respondeat  perfectioni 
essentiae  et  principii  agentis,  ipsa  quoque  debet  esse  infinita;  2.° 
extrinsece  ratione  obiecti  et  actionis.  Ratione  obiecti,  quia  non 
producit  tot  effectus,  quin  possit  plures  producere.  Ratione  actio¬ 
nis  et  modi  agendi,  quia  plane  independens,  sibique  sufllcientis- 
sima  producit  omnia  solo  nutu  ex  nihilo. 

191.  Obi.  1.  Deus  non  potest  peccare,  ambulare,  dormire,  effi- 
cere  ut  facta  infecta  fiant  etc.;  ergo. 

Resp.  Nego.  conseq.  Imo  ideo  Deus  est  omnipotens  quia  haec 
non  potest.  Et  sane,  «  peccare,  ait  s.  Thomas  (2),  est  defice- 
re  a  perfecta  ratione:  unde  posse  peccare  est  posse  deficere  in 
agendo,  quod  repugnat  omnipotentiae,  et  propter  hoc  Deus  pec¬ 
care  non  potest,  quia  est  omnipotens.  »  —  Potentia  movendi, 
utpote  activa,  perfectio  est;  quae  tamen  in  ambulante  coniuncta 
sit  necesse  est  cum  potentia  passiva,  quae  est  imperfectio,  qua- 
propter  de  his  actionibus  aestimandum  est  eo  modo,  quo  de  per- 
fectionibus  mixtis.  —  Facta  infecta  facere  perinde  est  atque  fa- 
cere,  ut  eadem  sint  et  non  sint,  quod  repugnat.  Quae  vero  con- 
tradictionem  involvunt,  eadem  nihil  sunt,  ad  nihil  vero  nulla 
datur  potentia. 

Obi.  2.  Deus  non  potest  facere  plura  quam  reipsa  fecit;  ergo 
non  est  omnipotens. 

Resp.  Disting,  antec.  de  potentia  ordinaria  cone.;  de  potentia 
absoluta  neg.  Potentia  ordinaria  est  potentia  coniuncta  et  quasi 
alligata  decreto  divino  efficaci,  quo  applicatur  et  determinatur 
ad  productionem  rerum:  at  Deus  nec  potest  mutare  decretum 
suum,  nec  facere  contra  decretum  suum.  Potentia  absoluta  est 


(1)  Serm.  240  de  temp.  c.  2.  —  (2)  1.  q.  25.  a.  3. 

potentia  secundum  se  con  side  rata,  soluta  ab  omni  decreto,  quo 
alligetur  ad  certarum  rerum  productionem,  et  secundum  hanc 
potest  facere  quidquid  non  implicat  contradictionem,  adeoque 
praeter  ea  quae  fecit,  multa  alia  facere  potest. 

ARTICULUS  V. 

De  Dei  providentia. 

102.  Actus  divinae  voluntatis  reduci  possunt  ad  creationem 
et  ad  providentiam ;  de  priori  alibi,  de  posteriori  hoc  loco. 

Providentia  divina  est  conceptio  mediorum  in  mente  Dei, 
quibus  unaquaeque  res  dirig’i  et  perduci  possit  ad  suum  tinem, 
cum  proposito  conferendi  ea  media.  Unde  sequitur,  partim  ad 
intellectum,  partim  ad  voluntatem  pertinere;  et  partim  circa 
media,  partim  circa  tinem  versari.  Ejus  etfectus  ad  extra  dicitur 
gubernatio. 

193.  Prop.  25.  Deus  de  omnibus  rebus  providentiam  habet. 

Est  de  fide  ex  cone.  Vatic,  (sess.  3.  c.  1):  «  Universa  quae  con- 
didit,  Deus  providentia  sua  tuetur  atque  gubernat,  attingens  a  fine 
usque  ad  tinem  fortiter  et  disponens  omnia  suaviter  (Sap.  8,  1).  » 

Demonstr.  i.  p.  1.  (Sap.  6,  8):  Aequaliter  est  illi  cura  de 
omnibus;  (12,  13):  Non  est  alius  Deus,  quam  tu,  cut  est  de  cura 
omnibus.  Ipsae  sortes,  quibus  nihil  magis  fortuitum  videtur, 
mittuntur  in  sinum,  sed  a  Domino  temperantuy ’  (Prov.  10,  33). 
Christus  vero  (Matth.  0,  26  sq. ;  Luc.  12,  22  sq.)  distinctissime 
tradit  volatilia  coeli,  hortorum  lilia,  foenum  agri  et  capillos 
capitis  omnino  subiici  providential  Dei,  ita  ut  illorum  ne  unum 
quidem  cadat  absque  ejus  nutu;  unde  colligit  idem  Christus  multo 
magis  nihil  esse  vel  minimum  in  humanis  actibus,  quod  ab  ejus 
providentia  ordinatum  non  sit  (1). 

194.  II.  Athenagoras:  «  Quicumque  Deum  ut  Creatorem  uni- 
versi  profitentur,  ejus  sapientiae  et  justitiae  etiam  omnium  ope- 


(l)  Ex  hoc  sequitur,  specialem  Deum  gerere  curam  hominum.  De  hac  vero 
speciali  otnuino  cura,  minime  vero  de  negata  providentia  communi  debet 
intelligi  illud  Pauli  (1.  Cor.  9,  9):  Numquid  de  bobus  cura  est  Deo,  et  Hie- 
ronymi  (in  i.  Ilabac.)  negantis  Deum  huiusmodi  rerum  curam  habere. 

rum  conservationem  et  gubernationem  adscribere  ac  credere  de¬ 
bent,  in  coelo  et  in  terra  nihil  cura  et  regimine  destitui,  sed 
providentiam  Creatoris  ad  omnia  entia  invisibilia  et  visibilia, 
parva  et  magna  extendi;  nam  omnes  creaturae  providentia  indi¬ 
gent  Creatoris  »  (1).  Eodem  modo  Ambrosias,  Ctregorius, 
Augustinus,  qui  multus  est  in  hac  re,  aliique  passim  loquuntur. 

195.  III.  a)  Deus  est  causa  efficiens  omnium;  quidquid  vero  agit, 
propter  finem  agat  necesse  est,  cum  sit  sapiens  artifex;  ergo  sicut 
rebus  omnibus  dat  et  conservat  esse,  ita  quoque  omnes  in  finem  di- 
rigit;  unde  tam  late  patet  providentia,  quam  ejus  efflcentia.  —  b) 
Oonfirmant  hoc  certi  coelorum  motus,  ratique  astrorum  ordines,. 
quibus  anni  tempora  et  saecula  imperturbato  ordine  praetereunt, 
mira  animantium  acsatorum  propagatio,  regnorum  vicissitudines,. 
hominum  artes  commercia  consuetudines,  quae  omnia,  ait  Tullius, 
non  dubitamus,  quin  opera  sint  rationis.  —  c)  Vel  ipsa  quae  casu 
evenire  creduntur,  mirabili  dispositione  contingunt.  Quis  enim 
fortuito  non  evenisse  existimasset,  ut  Moyses  in  fiscella  expone- 
retur  ad  Nilum,  Joseph  ad  Aegyptios  duceretur  captivus,  Saul 
deperditis  asinis  ad  Samuelem  accederet,  David  relicto  pecore 
migraret  ad  urbem?  Ilaec  tamen  Deo  disponente  facta  esse  pro- 
bavit  eventus.  Nam  Moyses  in  ducem  populi,  Joseph  in  Aegypti 
principem,  David  et  Saul  in  reges  maximos  assumpti  sunt,  quae 
sane  dubitari  nequit,  quin  suprema  ratione  contingant. 

Porro  Deus  omnibus  quidem  providet,  non  tamen  omnibus 
immediate,  sed  multis  per  causas  secundas.  Quod  facit,  ait  s. 
Thomas,  «  non  propter  defectum  suae  virtutis,  sed  propter 
abundantiam  suae  bonitatis,  ut  dignitatem  causalitatis  comrnu- 
nicet.  »  (2) 

196.  Praecipuae  difficultates  contra  providentiam  petuntur  ex 
mail  moy'alis  et  physici  existentia  nec  non  ex  inaequali  bonorum 
distributione.  Ilarum  difficultatum  solutio  pendet  a  recta  provi- 
dentiae  notione.  Deus  itaque  quatenus  est  communis  (3)  provisor 


(1)  L.  de  resurr.  n.  18.  —  (2)  1.  q.  22.  a.  3. 

(3)  «  Aliter  de  eo  est,  qui  habet  curam  alicuius  particularis,  et  de  provisore 
universali;  quia  provisor  particularis  excludit  defectum  ab  co,  quod  eius  curae 
subditur,  quantum  potest;  sed  provisor  universalis  permittit  aliquem  defectum 
in  aliquo  particulari  aeeidere,  ne  impediatur  bonum  totius....  Cum  igitur  Deus 
sit  universalis  provisor  totius  entis,  ad  ipsius  providentiam  pertinet,  ut  per- 

et  gubernator  totius  mundi  haec  officia  habet:  l.°  unicuique  debet 
praefinire  certum  finem;  2.°  concipere  et  praeparare  sufficientia 
media  ad  finem  obtinendum;  3.°  sinere  unamquamque  rem  uti 
illis  mediis  juxta  exigentiam  naturae  suae  i.  e.  causas  naturales 
et  necessarias  sinere  naturaliter  et  necessario  agere,  contingentes 
sinere  contingenter  agere,  et  liberas  libere;  4.°  finem  ultimum 
communem,  nempe  gloriam  suam  et  fines  particulariter  efiicaciter 
intentos  semper  assequi,  non  vero  fines  inefficaciter  et  condi- 
tionate  tantum  intentos,  praesertim  si  ilia  deviatio  a  fine  sic  volito 
sit  medium  sapienter  ordinatum  ad  finem  ultimum  et  generalem 
efiicaciter  intentum.  Atqui  haec  omnia  praeclare  praestat  et  ob- 
tinet  Deus,  non  obstante  malorum  existentia  et  inaequali  bonorum 
distributione;  ergo. 

197.  Et  sane  quoad  malum  morale  constat  Deum  illud  nulla- 
tenus  intendere,  sed  tamen  posse  permittere  (n.  177);  jam  vero  ex 
hac  permissione  multa  elicit  bona.  Imprimis  «  malum  bene  or¬ 
dinatum  et  suo  loco  positum  eminentius  commendat  bona,  ut 
magis  placeant  et  laudibiliora  sint,  dum  comparantur  malis  »  (1); 
praeterea  Adami  culpa  occasio  extitit  redemptionis,  qua  tantopere 
Deus  glorificatur,  crudelitas  tyrannorum  constantiae  martyrum, 
persecutiones  patientiae  sanctorum ;  peccatis  impiorum  utitur  ad 
profectum  et  majorem  gloriam  salvandorum,  ad  castigationem 
aliorum,  ad  bonum  ipsorum  peccantium;  denique  peccata  per- 
mittens  patientiam  suam  et  longanimitatem  mirabiliter  prodit,  et 
unum  aut  alterum  infallibiliter  assequitur,  ut  vel  in  parcendo 
patris  misericordiam  et  clementiam,  vel  in  puniendo  supremi  ju- 
dicis  justitiam  manifestet  (2). 


mittat  quosdam  defectus  esse  in  aliquibus  particularibas  rebus,  ne  impediatur 
bonum  universi.  Si  enirn  omnia  mala  impedirentur,  multa  bona  deessent  uni- 
verso;  non  enim  esset  vita  leonis,  si  non  esset  occisio  animalium;  nec  esset 
patientia  martyrum,  si  non  esset  persecutio  tyrannorum  »  S.  Th.  1.  q.  22.  a. 
2.  cf.  et  Becanum.  Tract.  1.  c.  13.  n.  6. 

(1)  Augustinus  Enchirid.  c.  2. 

(2)  Probe  advertas,  hujusmodi  bona  non  esse  causani  finalem  mali  moralis 
ita  ut  hoc  intendatur  tamquam  medium,  sed  sunt  conditio  sine  qua  non  ejus- 
dem  permissionis;  non  enim  (quae  est  ejus  bonitas)  tantum  malum  permitteret, 
etsi  posset,  nisi  sciret  ex  illo  aliud  bonum  elicere.  <  Neque  Dens  omnipotens, 
inquit  Augustinus,  cui  rerum  est  summa  potestas,  cum  summe  bonus  sit, 
ullo  modo  sineret  mali  aliquid  esse  in  opere  suo,  nisi  usque  adeo  esset  om¬ 
nipotens  et  bonus,  ut  bene  faceret  etiam  de  malo  »  Enchirid.  c.  11. 

198.  Mala  vero  physica,  quae  in  mundo  sunt,  semper  condu- 
cunt  ad  aliquod  bonum  physicum  altioris  ordinis,  cujusmodi  est 
vel  bonum  naturae  superioris,  vel  legum  physicarum  constantia 
et  universalitas,  vel  etiam  frequentissime  ad  bonum  morale,  ut 
est  exercitium  plurium  virtutum,  vel  in  altera  vita  ad  violati 
ordinis  reparationem  divinaeque  justitiae  satisfactionem.  Ergo  bo¬ 
num  universale,  cui  bonus  provisor  prospicere  debet,  hujusmodi 
mala  exigit.  —  Adde,  quod  hujusmodi  mala  in  praesenti  or  dine 
sunt  sequela  peccati  originalis,  plerumque  poena  peccatorum 
actualium,  adeoque  non  Deo,  sed  nobis  adscribenda'sunt. 

199.  Quoad  inaequalem  honor um  distributionem  haec  animad- 
vertenda  sunt.  l.°  Non  ea  est,  qualem  providentiae  osores  com- 
miniscuntur,  ut  nempe  impii  semper  prosperentur  et  lioreant,  boni 
vexentur;  nam  multa  sunt  bona  cum  virtute  per  se  connexa,  quae 
tan  turn  bonis  obveniunt,  multa  mala  cum  vitiis  connexa,  quibus 
mali,  dum  felices  videntur,  excruciantur.  2.°  "Palis  distributio  con- 
fert  quam  maxime,  ut  homines  in  tinem  suum  apte  dirigantur.  Ete- 
nim  omnes  persuadentur  finem  suum  non  hie  esse,  sed  in  altera 
vita;  ut  sursum  tendant  impelluntur;  ne  hanc  terrain  paradisum 
esse  opinantes  verae  beatitudinis  obliviscantur,  monentur;  occasio 
suppeditatur  bonis  virtutem  exercendi  et  sua  crimina  expiandi, 
malis  vero  resipiscendi.  3.°  Cum  nullus  sit  Justus  ab  omni  labe  pla¬ 
ne  immunis,  nec  iilliis  adeo  nequam,  qui  boni  aliquid  non  peregerit, 
congruum  est  ut  justus  judex  illos  felicitate  perpetua  donandos 
purget  in  hac  vita,  hos  in  perpetuum  cruciandos  remuneretur 
felicitate  temporali.  4.°  Denique  prae  oculis  semper  habendum 


Si  quis  vero  contenderet,  melius  esse,  si  Deus  ita  regeret  creaturas  liberas, 
ut  nullum  peccatum  existeret,  et  generatim  omne  malum  impediret,  animadver- 
timus  l.°hoc  non  ita  esse  certum  ut  plures  theologi  contrarium  non  tenuerint, 
nempe  mundum  futurum  minus  perfectum,  si  Deus  nulla  permisisset  peccata 
et  mala;  2.°  hujusmodi  observationes  vel  obiectiones  falso  niti  principio,  quod 
nempe  Deus  teneatur  ad  id  quod  melius  est.  Etenim  ex  hoc  sequitur  optimisrnus 
quidam  impossibilis  et  absurdus,  quia,  cum  quacumque  re  finita  possit  esse  alia 
perfection  nihil  facere  poterit,  ejusque  libertas  omnino  impedietur.  Igitur  ut 
Deus  dicatur  bonus,  vel  contenditur  ipsum  debere  facere  quod  melius  est,  et 
hoc  est  impossible  semperque  erit  querelis  locus  ;  vel  sufficit  ut  faciat  opus 
bonum,  et  id  verum  est  de  praesenti  quoque  ordine,  quo  Deus  creaturas  suis 
viribus  et  sufficientissimis  auxiliis  instructas  agere  sinit,  cum  possibilitate 
peccati  et  aliorum  malorum;  nam  totum  quod  exurgit  bonum  est,  et  omnia  in 
gloriam  Dei  conspirant. 

est,  praesentem  vitam  non  terminum  esse  sed  viam,  judiciumque 
d.e  his  ferendum  non  ex  parte  aliqua  sed  ex  toto  processu,  qui 
extrerao  judicio  absolvitur.  Itaque  5.°  «  Ostendit  Deus  saepe  in 
his  (bonis)  distribuendis  evidentius  operationem  suam.  Nam  si 
nunc  omne  peccatum  manifesta  plecteret  poena,  nihil  ultimo 
judicio  servari  putaretur.  Rursus  si  nullum  peccatum  nunc  pu- 
niret  aperte  divinitas,  nulla  providentia  divina  crederetur.  Simi¬ 
liter  in  rebus  secundis,  si  non  eas  Deus  quibusdam  petentibus 
evidentissima  largitate  concederet,  non  ad  eum  ista  pertinere 
diceremus;  itemque  si  omnibus  eas  petentibus  daret,  nonnisi 
propter  talia  praemia  serviendum  illi  esse  arbitraremur,  nec  pios 
nos  faceret  talis  servitus,  sed  potius  cupidos  et  avaros  »  (1). 

200.  Dices multa  in  hoc  mundo  casu  contingunt,  multa  sunt 
monstra,  inutilia,  noxa  etc.;  ergo. 

Resp.  Dist.  antec.  Ea  inutilia  sunt,  monstruosa,  casualia  re¬ 
spectu  nostri,  qui  ea  caligantibus  oculis  contemplamur,  nec  fines 
singulos  istorum  attingimus,  cone.;  respectu  Dei  et  relate  ad 
totam  rerum  compagem  et  universalitatem,  neg.  Nihil  casu 
continger.e  s.  Thomas  elucidat  exemplo  duorum  famulorum, 
quibus  diversam  peregrinationem  dominus  separatim  demandat, 
et  ita  uniuscuj usque  viam  dirigit,  ut  ambo  nescientes  sibi  occur- 
rant;  occursus  ille  est  casualis  respectu  famulorum,  non  respe¬ 
ctu  domini,  qui  ilium  intendit  et  praevidit.  Similiter  tegula  e 
tecto  cadens  confregit  cervices  transeuntis;  lapsus  ille  transeunti 
est  casualis,  non  autem  Deo,  qui  ilium  ordinavit  et  praevidit. — 
Monstra  vero  licet  distent  ab  intentione  et  a  fine  particularium 
causarum,  non  distant  tamen  a  regula  causae  primae.  Illud 
enim  sapientissime  ordinatum  est,  ut  causae  secundae  natura 
mutabiles  in  rerum  efficentia  commutentur,  ut  in  ipsa  contin- 
gentium  varietate,  unius  summae  causae  immutata  ratio  per- 
sistat.  —  Nihil  autem  generatim  inutile  esse  ita  ostendit  Augu¬ 
stinus:  «Si  in  alicuius  opifleis  offleinam  imperitus  intraverit,  vi- 
det  ibi  multa  instrumenta,  quorum  causas  ignorans,  superflua  pu- 
tat;  imo  vgro  si  ferramento  acuto  seipsum  vulneraverit,  etiam 
perniciosa  et  noxia.  Quorum  tamen  usum  quoniam  novit  artifex, 
insipientiam  ejus  irridet,  et  tamen  tam  stulti  sunt  homines,  ut 


(1)  De  civ.  Dei  1.  1.  c.  8. 

apud  artificem  hominem  non  audeant  vituperare,  quae  ignorant; 
in  hoc  autem  mundo,  cujus  conditor  praedicatur  Deus,  audeant 
multa  reprehendere,  quorum  causam  non  vident  »  (1). 

201.  Ab  hac  naturali  ad  earn  supernaturalem  providentiam 
gressum  facimus,  qua  creatura  rationalis  ad  finem  supernatura¬ 
lem  per  gratiae  auxilia  ordinatur. 


ZDispui.ta,tio  II. 

De  voluntate  Dei  salvifica. 

ARTICULUS  I. 

De  voluntatis  Dei  salvificae  universalitate. 

202.  Prop.  26.  Deus,  supposito  etiam  peccato  origin ali,  volunta¬ 
te  beneplaciti  seria  et  antecedente,  vult  non  tantum  praedestinatos 
salvos  fieri,  sed  alios  quoque  saltern  fideles  imo  omnes  omnino 
homines,  qui  rationis  usum  sunt  adepti. 

Declar.  i.°  Est  contra  Cal  vinu  m  ,  calvinianos  sive  antelap- 
sarios  sive  postlapsarios,  et  Jansenianos. 

Calvinus  docuit,  Deum  ,ante  praevisionem  ipsius  peccati  ori- 
ginalis  alios  ad  vitam  aeternam  alios  ad  damnationem  creasse. 
Inde  vero  aba.  1618  (in  synodo  Dordracena)  multi  calviniani 
doctrinam  magistri  ita  mitigarunt,  ut  Deus  consequenter  ad  prae¬ 
visionem  peccati  Adami  nonnullos  salvare,  alios  in  lapsu  Adae 
et  in  statu  damnationis  relinquere  decreverit;  et  i'sti,  in  compara- 
tione  cum  rigidis  calvinianis  seu  antelapsariis,  infralapsarii  seu 
postlapsarii  dicti  sunt,  quibus  consentiunt  Jansenistae  hoc  solo 
discrimine,  quod  Jan  sen  i  us  non  negat  etiam  non  praedestinatis 
concedi  gratiam  fidei  et  justifications  temporaneam,  quamvis 
contendat  eos  perseverare  non  posse,  adeoque  nullum,  qui  non  sit 
praedestinatus,  salvari  posse,  Christumque  pro  solis  praedestina¬ 
tis  mortuum  esse. 

2.°  Agitur  de  voluntate  antecedente  praevisionem  status  finalis 
peccati,  consequente  vero  praevisionem  naturae  lapsae,  seria,  i.  e. 


(1)  De  Gen.  contr.  Munich.  1.  1.  c.  16. 

non  de  complacentia  quadam  sterili,  sed  de  voluntate  quae  ex  sese 
velit  ipsum  salutis  effectum,  mediaque  ad  hunc  finem  praeparet. 

3. °  Aequipollentes  sunt  hae  propositiones:  Deus  non  vult  ut 
praedestinati  tantum  salvi  fiant,  et:  Deus  non  pro  soils  prae- 
destinatis  mortuus  est;  item:  Deus  vult  omnium  salutem,  et: 
Deus  pro  omnibus  mortuus  est ;  Christus  enim,  praeter  quem 
non  est  salus,  ex  eodem  affectu  et  voluntate  applications  meri- 
torum  suorum  mortuus  est,  qua  Deus  vult  eorum  salutem. 

4. °  Valor  dogmaticus  non  idem  est  pro  qualibet  parte  pro- 
positionis:  prima  enim  pars  est  de  fide,  .ut  patet  ex  damnatione 
prop.  5.ae  Jansenii:  «  Semipelagianum  est  dicere,  Christum  pro 
omnibus  hominibus  mortuum  esse,  aut  sanguinem  fudisse,  —  fal- 
sam,  temerariam,  scandalosam,  et  intellectam  eo  sensu,  ut  Christus 
pro  salute  dumtaxat  praedestinatorum  mortuus  sit;  impiam,  blas- 
phemam,  contumeliosam,  divinae  pietati  derogantem,  et  haereti- 
cam  declaramus,  et  ut  talem  damnamus.  »  Ergo  contradictoria, 
Christus  non  est  mortuus  pro  salute  solorum  praedestinatorum  sed 
saltern  etiam  aliquorum  non  praedestinatorum,  est  dogma  fidei. 

Sed  de  tide  quoque  est,  Deum  velle  saltern  omnium  fldelium 
salutem;  id  constat  ex  hoc  symboli  articulo:  «  Qui  propter  nos 
homines,  et  propter  nostram  salutem  homo  factus,  passus  est,  » 
qui  ab  omnibus  fidelibus  credendus  est  et  pro  omnibus  conditus 
est,  adeoque  illis  vocibus  nos  nostram  omnes  comprehendit.  In- 
super  iisdem  arguments,  quibus  primum,  etiam  hoc  probatur, 
ideoque  haec  duo  non  distinguimus  in  demonstratione. 

Postrema  denique  pars  ita  pertinet  ad  doctrinam  communem 
catholicam,  ut  sine  temeritate  negari  non  possit. 

203.  Demonstr.  i.  et  n.  p.  a)  Scopus  missionis  Filii  Dei  est,  ut 
omnis  qui  credit  in  ipsum  non  pereat,  sed  habeat  vitam  aeter- 
nam  (Jo.  3,  14-18);  ergo  Deus  vult  salutem  credentium,  inter 
quos  aliquos  damnari  non  est  dubium.  —  b)  Voluntas  est  Patris,  ut 
omnes,  quos  per  donum  fidei  dedit  Filio,  habeant  vitam  aeter- 
nam;  atqui  inter  credentes  in  Filium  erat  et  filius  perditionis 
Judas,  et  illi  qui  reprobi  sunt  (Jo.  6,  37 -40  coll.  17,  12):  ergo.  — 
c)  Deus  vult  sincere  salutem  eorum  omnium,  quos  adoptat  per 
justificationem  in  filios,  et  constituit  regni  sui  haeredes,  quum 
justificatis  det  auxilia  necessaria  ad  perseverandum ;  atqui  non 
omnes  j  ustificati  salvantur;  ergo.  Hoc  insuper  a  fortiori  constabit 

ex  argumentis  pro  tertia  parte.  (Cf.  Cone.  Trid.  sess.  6.  c.  4  et  7, 
et  sess.  11). 

204.  Demonstr.  iii.  p.  I.  a)  (Tim.  1.  ep.  2,  1  sq.):  Obsecro  igitur 
primum  omnium  fieri  obsecrationes,  orationes,  postulationes,  gra- 
tiarum  actiones,  pro  omnibus  hominibus,  pro  regibus,  et  omnibus 
qui  in  sublimitate  sunt,  ut  quietam  et  tranquillam  vitam  agamus 
inomnipietate  et  castitate.  IIoc  enimbonum  est  et  acceptum  coram 
Salvatore  nostro  Deo,  qui  omnes  homines  vult  salvos  -fieri,  et  ad 
agnitionem  veritatis  venire.  Unus  enim  Deus,  unus  et  mediator 
Dei  et  hominum,  homo  Christus  Jesus,  qui  dedit  redemptionem 
semetipsum  pro  omnibus,  a)  Vox  omnes  homines  nullum  exclu- 
dit.  f>)  Ad  eos  omnes  extenditur  voluntas  salvandi,  ad  quos  sese 
debet  extendere  oratio,  quia  ratio  orandi  est  salus;  atqui  pro  om¬ 
nibus  sive  fidelibus  sive  infidelibus,  into  directe  pro  his  orandum 
esse  docet  Paulus;  ergo,  y)  Ratio  hujus  voluntatis  duplex  affertur 
a  Paulo;  prima  haec  est:  unus  enim  Deus.  Eatenus  igitur  aliquis 
exciperetur,  quatenus  non  esset  creatus  a  Deo;  sed  omnium  ipse 
est  creator  Deus;  ergo  omnium  vult  salutem.  S)  Altera  ratio  est 
quia  unus  est  mediator  Dei  et  hominum,  homo  Christus  Jesus. 
Mediator  est  pro  hominibus,  quia  habet  naturam  humanam  assum- 
ptam  ex  genere  humano;  ergo  ut  aliquis  excipiatur  a  inediatione 
et  consequenter  a  voluntate  salvifica,  debet  communem  non  habere 
cum  homine  Christo  humanam  naturam.  e)  Omnes  vult  salvari, 
quos  sanguine  suo  redemit;  atqui  dedit  semetipsum  redemptionem 
pro  omnibus;  ergo  (l). 

b)  Ad  hoc  classicum  testimonium  exigi  debent  ceteri  Scripturae 
textus.  (2.  Pet.  3, 9):  Non  tardat  Dominus  promissionem  suam,  sicut 
quulam  existimant,  sed  patienter  agil  propter  vos,  nolens  aliquos 


(1)  Possent  obiiei  verba  Christi  (Jo.  17,  9):  Ego  pro  eis  (discipulis)  rogo: 
non  pro  mundo  rogo,  sed  pro  his,  quos  dedisti  milii,  quia  tui  sunt;  ex 
quibus  inferre  quis  posset,  nedum  Christus  pro  omnibus  mortuus  sit,  sed  eum 
ne  pro  omnibus  quidem  orasse.  Verum  animadvertatur,  quomodo  et  quid  illic 
roget  Salvator.  Rogat  Patrem,  exhibendo  velut  motivum  discipulorurn  fidem 
et  dilectionem,  et  vicissim  Patris  dilectionem  erga  ipsos;  postulat  autem  pro 
illis  perseverantiam  in  fide  et  caritate,  in  qua  jam  stint:  Pater  sancte,  serva 
eos  in  nomine  tuo.  At  pro  mundo,  forrnaliter  ut  est  inimicus  Deo,  Christo  et 
ejus  regno,  nee  ex  illo  motivo,  nee  perseverantiam  in  bono,  quod  jam  esset 
assecutus,  rogare  potuit.  Rogat  pro  illo  non  ut  perseveret  esse,  quod  est;  sed 
imo  ut  desinat  esse  quod  est,  mundus  infidelis  et  inimicus;  ut  eredat  mun- 
dus,  quia  tu  me  misisti  (v.  21.  ibid). 

:  perire,  sed  omnes  ad  poenitentiam  reverti.  Sap.  11  et  12  narra- 
tur  Deus  Aegyptios  et  impios  Chananeos  non  uno  impetu,  sed 
panlatim  exterminasse  et  hoc  eo  fine,  ut  relicla  malitia  credant 
in  te,  Domine.  Ratio  autem  hujus  misericordiae  est  ipsa  Dei  bonitas 
ad  omnes  sese  extendens  creaturas :  Patxis  autem  omnibus,  quo- 
niam  tua  sunt,  Domine,  qui  amas  animas. 

c)  Deus  habet  sinceram  voluntatem  salvandi  eos  omnes,  pro 
quorum  salute  Christus  mortuus  est;  atqui  Christus  dedit  redem- 
ptionem  semetipsum  pro  omnibus,  et  ipse  est  propitiatio  pro 
peccatis  nostris,  non  pro  nostris  autem  tantum,  sed  etiam  pro 
totius  mundi;  ergo. 

205.  II  a)  Patres  omnes  a)  consentiunt  Am brosii  sententiae: 
«  Ille  omnes  suos  vult  esse,  quos  condidit  et  creavit;  utinam  tu 
homo  non  fugias  et  te  abscondas:  ille  enim  fugientes  requirit  et 
absconditos  non  vult  perire  »  (1).  fi)  Quaerentes  frequenter,  un- 
denam  fiat,  ut  non  omnes  salventur,  respondent  constanter,  inde 
id  esse,  quia  «  non  omnes  accedere  voluerunt,  »  quia  «  homines 
seipsos  fraudant  generali  beneficio,  »  quia  «  sibi  ipsi  sunt  invidi,  » 
quia  «  homines  salvari  nolunt,  Deus  autem  necessitatem  non  im- 
ponit.  »  y)  Ex  hac  universali  voluntate  salvifica  Dei  docent  pro- 
fectam  Christi  oeconomiam  et  redemptionem  per  Christum  itidem 
universalem. 

Neque  b)  dissentit  Augustinus,  qui  (lib.  de  sp.  et  litt.  c.  33.  n. 
57.)  scribit :  «  Vult  autem  Deus  omnes  homines,  salvos  fieri  et  in 
agnitionem  veritatis  venire,  non  sic  tamen,  ut  eis  adimat  liberum 
arbitrium,  quo  vel  bene  vel  male  utentes,  justissime  judicentur. 
Quod  cum  fit,  infideles  quidem  contra  voluntatem  Dei  faciunt,.... 
experturi  in  suppliciis  potestatem  ejus,  cujus  in  donis  misericor- 
diam  contempserunt  ».  Et  s.  Prosper,  ejus  discipulus  et  in- 
terpres  fidelissimus,  in  responsione  ad  2.am  obiectionem  Vincentii 
ait:  «  Sincerissime  credendum  atque  profitendum  est,  Deum  velle 
ut  omnes  homines  salvi  fiant;  siquidem  Apostolus,  cujus  ista 
sententia  est,  sollicitissime  praecipit,  quod  in  omnibus  Ecclesiis 
piissime  custodiatur,  ut  Deus  pro  omnibus  hominibus  supplicetur; 
ex  quibus  quod  multi  pereunt,  pereuntium  est  meritum;  quod 
multi  salvantur,  salvantis  est  donum.  » 


(1)  In  Ps.  39,  n.  20.  Cf.  Franz  elin  th.  50. 

206.  Obi.  S.  Augustinus  variis  in  locis  triplicem  proposuit 
interpretationem  textus  Paulini  restrictivam,  nimirum  de  volun¬ 
tate  Dei  l.°  ut  omnes  qui  salvantur,  Dei  voluntate  salventur,  seu 
nemo  salvetur  nisi  Deo  volente;2.°  ut  salventur  ex  omni  genere 
et  conditione  aliqui;  3.°  ut  nos  salutem  omnium  velimus. 

Resp.  Dist.  Haec  triplex  explicatio  est  exclusiva  (1)  neg.,  quia 
etiam  post  ortam  disputationem  pelagianam  probat  ex  I.  Tim.  2,  4 
universalitatem  salutiferae  voluntatis  (L.  de  sp.  et  litt.  c.  33);  potest 
etiam  textus  Paulinus  ilia  ratione  exponi  subdist,  ita  ut  triplex 
interpretatio  referatur  ad  voluntatem  Dei  antecedentem  et  con- 
ditionatam  neg.,  ut  referatur  ad  voluntatem  absolutam,  actu 
efficacem,  consideratam  prae  tola  amplitudine  gratiarum  et  au- 
xiliorum,  quae  Dei  omnipotentiae  subsunt,  in  directa  opposi- 
tione  ad  errorem  Pelagianorum  et  Semipelagianorum  cone. 

Hi  contendentes,  Deum  largiendo  naturam,  cujus  viribus  sal¬ 
vantur  qui  volunt,  totum  id  omnibus  aequaliter  contulisse,  quod 
salva  libertate  ad  consequendam  salutem  homini  conferre  potuit ; 
occasionem  praebuerunt  Augustino  non  solum  absolutam  in  ne- 
gotio  salutis  gratiae  necessitatem  et  gratuitatem  demonstrandi, 
sed  etiam  considerandi  voluntatem  Dei  salvificam  prae  tota  am¬ 
plitudine  gratiarum  et  auxiliorum,  quae  ejus  omnipotentiae 
subsunt.  Prae  hac  omnipotentia  Deo  numquam  deest  modus,  quo 
cor  durum  emolliatur;  quo  suadeatur  ita,  ut  homini  persuadeatur; 
quo  ita  vocet,  ut  homo  vocantem  non  respuat  (2).  Contra  vero 
si  spectatur  voluntas  Dei  prae  gratiis  singulis,  quas  actu  confert : 
confert  quidem  omnibus  gratias  sincera  voluntate  antecedente,  ut 
homo  vocantem  non  respuat,  non  tamen  semper  et  non  omnibus 
confert  gratias  actu  efficaces,  qui  bus  sic  hominem  vocat,  «  quo- 
modo  scit  ei  congruere,  ut  vocantem  non  respuat.  »  (3)  Haec  vo- 


(1)  Est  sententia  Augustini,  omnia  et  singula  vera,  quae  quisque  posset 
rationabiliter  et  fidei  consone  in  aliquo  textu  sacrae  Scripturae  invenire,  ejus 
sensu  litterali  contineri.  Unde  et  plures  sensus  illius  textus  non  ita  proponit, 
ut  sese  excludant,  sed  ut  omnes  illi  subesse  possint  (cf.  ConcA.  XII.  c.  31);  et 
ilium  tantum  excludit,  quo  credere  cogimur  «  aliquid  omnipotentem  Deum 
voluisse  fieri,  factumque  non  esse  »  Enchirid.  n.  103. 

(2)  «  Quis  enim  tarn  impie  desipiat,  ut  dicat  Deum  malas  hominum  volun- 
tates,  quas  voluerit,  quando  voluerit,  ubi  voluerit,  in  bonum  non  posse  con- 
vertere?  »  S.  Aug.  Enchirid.  c.  98. 

(3)  S.  Aug.  ep.  ad  Simplic.  1.  I.  q.  2. 

luntas  effectrix  salutis  posset  quidem  esse  universalis,  quia  Deoom- 
nipotenti  et  omnia  praescienti  non  deest  modus,  quo  efficaciter  ho- 
minem  vocet  et  moveat  (1).  Sed  de  facto  scimus,  hanc  voluntatem 
actu  effectricem  salutis,  universalem  non  esse.  Quum  vero  Augusti¬ 
nus  aliquando  voluntatem,  qua  confert  hanc  gratiam  actu  effectri- 
cem  salutis,  vocet  voluntatem  miserendi  et  voluntatem  salvandi:  et 
ex  opposito,  quando  sub  praevisione  hominem  sua  culpa  resti- 
turum  gratiae  conferendae,  alia  tamen,  cui  subiungeretur  consen¬ 
sus,]  usto  sed  occulto  judicio  non  datur;  Deus  dicatur  ab  Augustino 
non  velle  misereri  et  non  velle  salvare:  patet,  Augustinum,  quan¬ 
do  restringit  voluntatem  salutiferam  Dei,  intelligere  non  volun¬ 
tatem  antecedentem  et  conditionatam,  quae  est  universalis,  sed 
voluntatem  absolutam  et  actu  effectricem  salutis,  quae  sane  est 
’particularly,  et  voluntatem  speclatam  secundum  totam  amplitu- 
\dinem  gratiarum,  qua  Deus  omnes  posset  salvare. 

207.  Scholion.  Contra  adsertam  voluntatis  salvificae  amplitu- 
dinem  petitur  dilficultas  ex  inf antibus  ante  susceptum  baptismum 
vita  decedentibus.  Yerum  sententia  est  pia  et  communis  inter 
itheologos,  ad  lios  quoque  pertinere  Dei  antecedentem  et  seriam 
voluntatem  salvificam.  Etenim  Deus  etiam  supposito  peccato  ori¬ 
ginal!  propagato  in  omnes  Adae  posteros  dicitur  velle  salutem 
omnium,  quorum  ipse  est  Deus  et  creator;  velle  salutem  omnium, 
.qui  sunt  homines  illius  specificae  naturae,  qua  Christus  Redem- 
ptor  est  homo;  velle  per  Christum  restaurationem  ad  salutem 
omnium  qui  in  Adam  ceciderunt.  Atqui  hae  notae  sine  ulla 
idistinctione  communes  sunt  infantibus  aeque  ac  adultis.  «  Num- 
quid  parvuli  homines  non  sunt,  ut  non  pertineat  ad  id,  quod 
dictum  est  omnes  homines?  »  (2).  «  Unus  pro  omnibus  mortuus 
est;  ergo  omnes  mortui  sunt.  Conclusio  haec  Apostoli  invicta  est; 


(1)  Augustinus  Ibid.:  «  Non  potest  effectus  misericordiae  Dei  esse  in 
lominis  potestate,  ut  frustra  file  misereatur,  si  homo  nolit;  quia  si  vellet  etiam 
psorum  misereri,  posset  ita  vocare,  quomodo  illis  aptum  esset,  ut  et  moverentur 
;t  intelligerent  et  sequerentur....  Hie  dicet  aliquis,  cur  ergo  Esau  non  sic  est 
meatus,  ut  vellet  obedire?....  Quis  audeat  dicere,  defuisse  Deo  modum  vocandi, 
quo  etiam  Esau  ad  eandem  fidem  mentern  applicaret  voluntatemque  coniun- 
Jqeret,  in  qua  Jacob  iustificatus  est?....  Quis  enim  dicat,  modum  quo  ei  persua- 
'leretur,  ut  crederet,  etiam  omnipotenti  defuisse?  » 


(2)  Aug.  contr.  Jul.  1.  4.  n.  42. 


110 


Tr.  I.  De  Deo  uno.  Caput  V.  De  voluntate  divina. 


ac  per  hoc,  quia  el  pro  parvulis  mortuus  est,  profecto  etiam 
parvuli  mortui  sunt  »  (1). 

Jam  vero  cum  infantes  propter  defectum  usus  rationis  gratia 
actuali  uti  non  possint,  quae  proinde  ipsis  non  confertur;  unicum 
medium,  quo  efflcitur  eorum  justificatio  (privilegio  martyrii  ex- 
cepto)  est  baptisraus  absque  ulla  ipsorum  infantium  cooperatione. 
Applicationem  sacramenti  non  immediate  per  se  sed  per  causas 
secundas  efficere  statuit,  et  quidem  non  voluntate  absoluta;  haec 
enim  si  adesset,  omnes  salvarentur,  sed  conditional,  si  scilicet 
causae  secundae  morales  et  physicae,  liberae  nempe  hominum 
voluntates  et  ordO  physicus  non  obsistant  (2).  Ab  hisce  causis 
secundis  derivata  impedimenta  Deus  non  direct©  vult,  quatenus 
impediunt  applicationem  baptismi,  sed  solum  ex  aliis  finibus 
sapientissimis  permittit. 

Voluntas  igitur,  qua  Deus  vult  baptismi  collationem  omnibus 
infantibus,  qui  reipsa  moriuntur  absque  susceptione  sacramenti 
est  antecedens  ad  praevisas  irnpedientes  actiones  ex  causis  se¬ 
cundis:  consequenter  vero  ad  praevisionem  harum  actionum  Deus 
non  vult  ordinem  naturalem  per  miracula  immutare,  (necdum 
restauravit  ordinem  praeternaturalem  immortalitatis,  etiam  post 
decretam  et  factam  redemptionem  generis  humani  per  Christum), 
et  mortem  sine  baptismo  ex  naturae  legibus  consequentem  per¬ 
mittit;  sicque  morte  in  peccato  originali  praevisa  non  vult  volun¬ 
tate  consequente  horum  infantium  salutem  (3). 


(1)  Augustinus  Ibid.  1.  1.  c.  64. 

(2)  Vel  ipsa  adultorum  salus  non  unice  quidem,  magna  tamen  ex  parte, 
saepe  pendet  ab  hac  dupliei  causa  seu  conditione.  Tyranno  in  Ecclesiarn  sae- 
viente,  navi  ob  ortam  ternpestatem  submersa,  plurimi,  qui  alias  certe  salvati 
essent,  in  aeternum  pereunt.  Hu  r  ter  th.  XCI1I. 

(3)  Saluti  infantium  igitur  vult  consulere  Deus  secundum  providentiam 
communem  (n.  196),  non  tamen  providentia  speciali.  Qua  provisor  universalis 
sufficit,  ut  praeparet  medium  universale,  applicable  omnibus,  qui  juxta  naturae 
cursum  applicationis  huius  capaces  sunt.  Sicut  ille  dominus  redemptioni  servi 
sui,  apud  Saracenos  captivi,  satis  providisse  censetur,  qui  pretium  redemptionis 
mitteret  per  famulum,  licet  hie  in  itinere  moreretur;  ita  Deus  providisse  infan¬ 
tibus,  licet  hi  absque  baptismo  decedant,  et  circa  salutem  eorum  providentiae 
suae  satisfecisse  existimaudus  est,  hoc  ipso,  quod  medium  per  se  sufFiciens 
et  omnibus  applicabile  constituit.  —  Neque  dieas:  Deus  est  auctor  huiusce 
ordinis,  ergo  et  impedimentorurn  eiusdem.  Nam  hunc  ordinem  Deus  non  in- 
stituit  ex  se,  suoque  proprio,  ut  ita  dicam,  instinctu,  sed  inductum  per  pec- 

Haec  voluntas,  licet  antecedens  et  conditionata,  est  tamen  seria 
et  actuosa,  quia  Ghristus  pro  hominibus  etiam  infantibus  mortuus 
est  et  baptisraum  instituit,  et  insuper,  ut  ad  gratiam  baptismi 
infantes  perducantur,  Deus  liberas  hominum  voluntates  adultorum 
suis  praeceptis,  consiliis,  adiutoriis  ordinis  naturalis  et  superna- 
turalis  praevenit,  excitat,  inclinat  et  suorum  etiam  fidelium  et 
ministrorum  ad  id  dirigit  sollicitudinem,  orationes,  apostolicos 
labores. 


ARTICULUS  II. 

De  reprobatione  et  praedestinatione. 

208.  A)  De  reprobatione. 

s 

Prop.  27.  Impium  est  asserere  Deum  ex  solo  beneplacito  ali- 
quos  positive  reprobasse,  atque,  antecedenter  ad  praevii  peccati  et 
finalis  impoenitentiae  praevisionem,  aeternis  suppliciis  destinasse. 

Declar.  Est  contra  Calvin um  etantelapsarios  statuentes 
Deum  antecedenter  ad  quodlibet  peccatum  etiam  originale  prae- 
visum  alios  destinasse  ad  vitam,  alios  ad  mortem  aeternam,  bene 
vel  male  agendi  necessitatem  antecedentem  et  indeclinabilem  im- 
ponendo;  et  etiam  contra  postlapsarios  et  Jansenianos 
statuentes  Deum  post  peccatum  originale,  sed  ante  praevisa  cuius- 
cumque  peccata  actualia  decrevisse  quosdam  ex  massa  damnata 
Adami  gratuito  eligere  ad  gloriam  eisque  solis  gratias  irresisti- 
biliter  efficaces  concedere,  quosdam  in  lapsu  Adae  et  statu  dam¬ 
nations  relinquere,  et  morti  aeternae  addicere  proindeque  nullas 
eisdem  dare  gratias  vere  sufficientes  ad  salutem. 

209.  Demonstr.  a)  Pugnat  cum  demonstrata  Dei  voluntate  sal- 
vifica  universali,  b)  cum  Dei  bonitate  et  sanctitate;  esset  enim 


catum  originate  statuit  ordinarie  non  mutare  ob  incommoda,  quae  praeter 
ipsius  intentionom  obveniunt;  turn  quia  haec  providentiae  ratio  est  quasi  con- 
naturalis  rebus,  si  naturam  nudam  spectes,  in  quam  per  Adae  peccatum  reci- 
dirnus,  turn  quia  est  aeeomodata  ad  vindicandum  peccatum,  eiusque  pravitatem 
ostendendam.  —  Tandem  advertatur  parvulos  absque  baptismo  vita  functos 
nullo  bono  debito  privari,  sed  bono  ipsis  plane  indebito ,  etiamsi  carerent 
peccato  originali. 

peccati  auctor;  c)  cum  fide  Ecclesiae;  cone,  enim  Arausic.  II. 
can.  25  statuit:  «  Aliquos  ad  malum  divina  potestate  praedestinatos 
esse,  non  solum  non  credimus,  sed  etiam  si  sunt,  qui  tantum  ma¬ 
lum  credere  velint,  cum  omni  detestatione  illis  anathema  dicimus  » 
et  Tridentinum  (sess.  7,  can.  17):«Siquis  iustificationis  gra- 
tiam  nonnisi  praedestinatis  ad  vitam  contingere  dixerit:  reliquos 
vero  omnes,  qui.  vocantur,  vocari  quidem,  sed  gratiam  non  acci- 
pere,  utpote  divina  potestate  ad  malum  praedestinatos,  anathe¬ 
ma  sit.  » 

Corollarium.  Reprobatio  positiva  habet  causam  ex  parte  repro- 
borum,  nempe  praevisionem  peccati  sive  originalis,  sive  actualis, 
sive  utriusque.  Certe  Deus  in  tempore  eos  condemnat  ad  mortem 
propter  eorum  peccata:  (Matth.  25,  41) :  Discedite  a  me  maledicti  in 
ignem  aeternum...  Esurivi  enim  et  non  dedistis  mihi  manducare ; 
atqui  Deus  nihil  facit  in  tempore  quod  faciendum  non  decreverit  in 
aeternitate;  ergo  neminem  ab  aeterno  condemnat  nisi  ob  pecca- 
tum  absolute  praevisum. 

I)e  reprobatione  negativa,  quae  plurium  theologorum  de  prae- 
destinatione  ante  praevisa  merita  sententiam  consequitur,  dice- 
tur  infra. 

210.  B)  De  praedestinatione. 

Praedestinatio  sensu  stricto  sumpta  definitur  a  s.  Augusti- 
no  (1)  «  Praescientia  et  praeparatio  beneficiorum  Dei,  quibus 
certissime  liberantur,  quicumque  liberantur,  »  cui  definitioni 
consonat  ilia,  quam  s.  Thomas  (2)  vocat  magistralem:  «  Prae¬ 
paratio  gratiae  in  praesenti,  et  gloriae  in  futuro.  »  Duo  includit: 
actum  intellectus  et  actum  voluntatis,  et  simul  est  pars  provi- 
dentiae  et  opus  misericordiae.  Unde  a  Scripturis  et  Patribus 
electio  et  propositum  appellatur. 

211.  Praedestinatio  si  consideratur  prout  refertur  ad  solam 
gratiam  (quodlibet  medium  ad  salutem  conducens  a  gratia  fid ei 
ad  perseverantiam  usque),  dicitur  incompleta;  si  consideratur 
prout  refertur  ad  gratiam  et  gloriam  simul,  est  completa.  —  Rur- 
sus  spectari  potest  in  intentione  et  in  executions ,  vel,  ut  alii  di- 
cunt,  in  actu  primo  et  in  actu  secundo,  seu  in  principio  et  in 
termino. 


(1)  De  dono  pers.  c.  14.  —  (2)  In  I.  Sent.  di§t.  40.  q.  1.  a.  2. 

212.  De  praedestinatione  errarunt  Praedestinatiani  et 
Calvin iani,  docentes,  Deum  aliquos  absolute  et  positive  ad 
internum  praedestinasse ;  Pelagiani  illius  causam  ex  bono  usu 
liberi  arbitrii  repetentes,  sicque  ejus  gratuitatem,  imo  et  ipsam 
existentiam  negantes  ;Semipelagiani  illius  gratuitatem  saltern 
in  radice  inficiantes,  quatenus  juxta  ipsos  primam  gratiam  prae- 
cedit  tamquam  meritum  conatus  naturae. 

213.  Omnes  catliolici  in  his  conveniunt: 

1.  Existit praedestinatio,  expartePei  certa  et  immutabilis,  ex 
ex  parte  vero  nostra,  extra  specialem  revelationem,  incerta.  Est 
de  fide.  Primum  inde  constat,  quod  nihil  fit  in  tempore,  quod  ab  ae- 
ternitate  non  fuerit  in  mente  Dei  et  aeterno  infallibili  et  immutabili 
ejus  consilio  constitutum;  atqui  determinato  numero  hominum  in 
tempore  datur  a  Deo  vocatio,  justificatio  et  gloria:  ergo.  —  Quoad 
alterum,  incertitudinem  nempe  relate  ad  nos,  Cone.  Trident,  sess. 
0,  can.  16statuit:  «  Si  quis  magnum  illud  usque  in  finem  perse- 
verantiae  donum  se  certo  habiturum  absoluta  et  infallibili  cer- 
titudine  dixerit,  nisi  hoc  speciali  revelatione  didicerit,  a.  s.  »  et 
cap.  12.  ejusdem  sessionis:  «  Nisi  ex  speciali  revelatione  sciri  non 
potest,  quos  Deus  sibi  elegerit.  » 

2.  Praedestinati o  ad  p r imam  gratiam  est  omnino  gratuita. 
Est  de  fide.  Quae  confert  in  tempore  nullis  praecedentibus  ineritis, 
eadem  ab  eterno  praeparavit  conferenda  ex  nullis  meritis  prae- 
visis.  Atqui  prima  gratia  confertur  gratuito,  ut  in  Tractatu  de 
gratia  probabitur;  ergo. 

3.  Praedestinatio  complete  consider ata,  quae  ad  gratiam  et 
gloriam  refertur,  est  etiam  gratuita.  Potest  utique  homo  sive  de 
congruo  sive  de  condigno  mereri  ulteriores  gratias,  sed  cum  me¬ 
ritum  subsequens  fundetur  in  prima  ilia  gratia,  tota  series  me- 
diorum  supernaturalium  est  gratuita,  quia,  si  omnia  simul  sumpta 
aliquod  meritum  praecederet,  ex  quo  praeviso  tota  ilia  series 
praedestinata  esset,  hoc  non  posset  esse  nisi  ordinis  naturalis. 
Atqui  hie  est  ipse  error  in  Pelagianis  et  Semipelagianis  damna- 
tus;  ergo. 

4.  Quoad  praedestinationem  ad  gloriam  praecisive  spe- 
ctatam,  constat  inter  theologos  catholicos,  gloriam  in  tempore  seu 
in  executione  conferri  propter  merita;  celestis  quippe  beatitudo 
merces  % t  corona  justitiae  in  scripturis  dicitur;  labores  ergo  no- 

stros  cooperantes  misericordiae  Dei  necessario  postulat:  hinc  non 
coronabitur  nisi  qui  legitime  certaverit. 

Ast  Celebris  est  controversia  inter  theologos  catholicos,  utrum 
tails  praedestinatio  non  tanturn  ex  parte  executionis,  sed  etiam  ex 
parte  intentionis  fuerit postpraevisa merita.  Plures  iique  graves 
theologi  (Bella  r  min  us,  Toletus,  Suarez,  Ruiz,  Antoine, 
Thomistarum  et  Augustinianorum  schola)  negant  conten- 
dentes,  Deum,  antequam  conciperet  et  praepararet  dona  gratiae, 
quosdam,  e  quibus  constaret  celestis  urbs  Jerusalem,  efflcaciter  e- 
legisse  ad  vitam  aeternam,  hanc  decrevisse  propter  merita  confer- 
re,  sicut  propter  merita  earn  in  tempore  confert:  ex  liac  voluntate 
absoluta  dandi  gloriam  praeparasse  media  efficacia  ad  salutem  certo 
et  infallibiliter  conducentia  (1).  Hoc  modo  defendunt,  gloriam,  quae 
datur  ex  merito,  non  tamen  praedestinari  ex  merito.  —  Alii  (s.  Bo- 
nave  ntur  a,  Molina,  Lessius,  Vasquez,  Becanus,  Tri- 
cassinus,  Tournely,  Franzelin,  pluresque  recentiores)  pro- 
pugnant  Deum  prius  (non  quidem  tempore  sed  ordine  causalitatis) 
elegisse  ad  gratiam,  deinde  ex  praeviso  bono  vel  malo  usu  ipsius 
gratiae  aliis  decrevisse  poenam,  aliis  proemium;  hi  igitur  statuunt 
praedestinationem,  seu  efflcacem  electionem  ad  gloriam  factam 
esse  ex  praevisis  meritis  per  gratiam  partis. 

214.  Argumenta  pro  prima  sententia  praecipua  lraec  fere  sunt: 
a)  (Act.  13,  48):  Crediderunt  quolquot  praeordinati  erant  ad 
vitam  aeternam;  (Io.  15,  16):  Non  vos  me  elegistis,  sed  ego  elegi 
vos;  (Eplies.  1,  4  et  5):  Elegit  nos  in  ipso  ante  mundi  constitu- 
tionem,  ut  essemus  sancti  (non  quia  eramus)....  qui  praedestina- 
vit  nos  in  adoptionem  filiorum,  per  J.  C.  in  ipsum,  secundum 
propositum  voluntatis  suae ;  ac  praecipue  (Rom.  9,  11),  ubi  Apo- 


(1)  Ex  hac  sententia  de  praedestinatione  sequitur  quoad  non  praedestinatos 
ilia,  quam  isti  theologi  dicunt  et  defendunt  reprobationem  negativam.  Haec  juxta 
nonnullos  consistit  in  Dei  decreto  excludendi  aliquos  a  gloria,  tamquam  a  be- 
neficio  indebito,  ex  sola  sua  voluntate,  ante  praevisum  quodcumque  eorum 
peccatum,  sive  originale,  sive  actuate,  quin  tamen  positive  addicat  vel  destinet 
quempiam  ad  poenas,  nisi  ex  praeviso  peccato;  in  quo  differunt  a  Praedestina- 
tianis.  Juxta  alios  consistit  in  sola  exclusione  a  gloria  absque  decreto  aliquo 
positivo,  quatenus  nempe  illos  Deus  praeterit  in  sua  electione  seu  non  prae- 
destinat  ad  gloriam.  Et  quia  nullus  non  praedestinatus  potest  consequi  gloriam, 
hi  omnes  ab  ea  excluduntur.  Hujusmodi  reprobationem  negativam  conciliari 
non  posse  cum  certa  Dei  universali  voluntate  salvifica  contendunt  theologi 
praedestinationem  post  praevisa  merita  defendentes. 

stolus  proposito  exemplo  Jacob  et  Esau,  ut  typo  praedestinatorum 
et  reproborum,  inquit:  Cum  enim  nonclum  nati  fuissent,  aut 
aliquid  boni  egissent  aut  mail  (ut  secundum  electionem  proposi- 
tum  Dei  maneret),  non  ex  operibus,  sed  ex  vocante  dictum  est 
ei  (Rebeccae) :  Quia  major  serviet  minori,  sicut  scriptum  est : 
Jacob  dilexi,  Esau  autem  odio  habui.  -  b)  Augustinus:  «  In- 
tuearaur  verba  Apostoli  et  videamus,  utrum  propterea  nos  elege- 
rit,  quia  sancti,  et  iramaculati  futuri  eramus,  an  ut  esseraus... 
Elegit  nos  in  ipso  ante  mundi  constitutionem,  ut  essemus  sancti: 
non  ergo  quia  futuri  eramus,  sed  ut  essemus.  Ideo  quippe  tales 
eramus  futuri,  quia  eligit  ipse  praedestinans,  ut  tales  per  gra- 
tiam  ejus  essemus  »  (1).  Et  alibi  (2)  docet:  «  Ab  ilia  perditio- 
nis  massa,  quae  facta  est  per  Adam,  neminem  posse  discerni 
nisi  quod  hoc  donum  habet,  quisquis  habet,  quod  gratia  Salva- 
toris  accepit:  »  ergo  per  Augustinum  praedestinatio  ad  gloriam, 
qua  quis  a  massa  perditionis  eruitur,  est  gratuita.  Ipsum  vero 
loqui  de  praedestinatione  non  ad  gratiam,  sed  ad  gloriam  inde 
patet,  quod  per  Augustinum  nullo  modo  discreti  dicuntur  et 
praedestinati,  nisi  qui  reapse  salvantur;  ait  enim  ibi,  eos,  «  qui 
audito  evangelio,  in  melius  commutati,  perseverantiam  non  acce- 
perunt,  non  esse  ab  ilia  conspersione  discretos,  quam  constat  esse 
damnatam.  »  Qui  in  melius  commutantur,  sunt  praedestinati  ad 
gratiam ;  atqui  illos  ait  non  esse  praedestinatos,  nisi  eis  datur 
perseverantia :  ergo.  Unde  concludit:  «  Qui  vero  perseveraturi 
non  sunt,  nec  illo  tempore,  quo  bene  vivunt,  in  isto  numero  com- 
putandi  sunt.  Non  enim  sunt  a  massa  ilia  perditionis  praedesti- 
natione  discreti,  et  ideo  nec  secundum  propositum  vocat.i  et  per 
hoc  non  electi.  »  Augustino  consentit  s.  Thomas  (3)  —  c)  Qui 
ordinate  vult,  prius  vult  finem  quam  media:  sed  gloria  est  finis 
et  merita  sunt  media  ad  illam;  ergo  Deus,  qui  ordinate  vult,  prius 
vult  gloriam  quam  merita,  et  consequenter  antequam  ilia  prae- 
videat  ut  futura,  quia  non  videt  ea  futura,  nisi  ea  velit. 

Respondent  alterius  sententiae  patroni,  Scripturas  et  praeser- 
tim  Paulum  loqui  de  gratuita  electione  ad  ftdem,  Augustinum  et 
Thomam  vel  de  gratuita  electione  ad  fulem,  exclusis  operibus  na¬ 


ti)  De  Praedest.  Sand.  18.  —  (2)  De  corrept.  et  gr.  7.  —  (3)  1.  p.  q- 
23.  a.  5;  et  lect.  6  in  Horn.  VIII. 

turalibus,  vel  de  praedestinatione  completa  locutos  fuisse;  rationem 
theologicam  vero  allatam,  qua  maxime  nituntur,  valere,  si  quis  fi- 
nem  intendit  absolute  assequendum  mediis  indipendentibus  ab  o?n- 
ni  alia  voluntate  libera,  non  vero  si  intendit  finem  ab  altero  obli- 
nendum  per  liberam  cooperationem  meritoriam  (oblato  tamen  et 
praestito  suo  adiutorio)  et  a  se  dandum  in  praemiumpro  merito  (1). 

215.  Altera  sententia  his  innititur  rationibus:  a)  Ordo  inten- 
tionis  seu  praedestinationis  idem  est  ac  ordo  executionis  seu 
collationis;  quae  igitur  dat  gratuito,  etiam  praedestinat  gratuito; 
quae  confert  propter  merita,  etiam  praedestinat  ex  meritis  prae- 
visis.  Atqui  gloria  datur  propter  merita;  ergo.  -  b)  (Matth.  25, 
34  sq.):  Venite...  possidete  paratum  vobis  regnum  ab  origine 
mundi ;  esurivi  enim,  et  dedislis  mihi  manducare.  Causa  meritoria 
subnexa  in  sententia  judicis:  esurivi  enim  etc.  refertur  turn  ad 
collationem  (possidete),  quam  ad praeparationem  (paratum);  ergo 
praeparatio  est  facta  post  praevisa  merita.  Et  confirmatur  colla- 
tione  cum  sententia  ad  reprobos,  in  qua  catholici  omnes  fateri 
debent  motivum  damnationis  in  executione ,  idem  referri  ad 
poenae praeparationem.  Praeterea  in  Scripturis  gloria  repraesen- 
taturut  praemium,  merces,  br avium,  retributio,  corona  justitiae; 
nemo  vero  efflcaciter  et  absolute  vult  alicui  dare  mercedem  seu 
retributionem,  nisi  meritis;  ergo.  Insuper  (2  Pet.  1,  10):  Satagite, 
ut  per  bona  opera  certam  vestram  vocationem  et  electionem 
faciatis;  hujusmodi  sollicitudo  plane  esset  inutilis  in  hypothesi 
praedestinationis  ante  praevisa  merita.  —  c)  Patres,  si  forte  unum 
excipias  Augustinum,  huic  favent  sententiae.  —  d)  In  hac  doctrina 
tantum  intelligitur  et  consistit  vera  Dei  sal vi  flea  voluntas  uni¬ 
versalis,  et  studium  propriae  salutis  (2).  —  e)  Merito  itaque 
afflrmavit  s.  Franciscus  Salesius  in  epist.  ad  Lessium  data,  earn 
antiquitate,  suavitate  ac  Scripturarum  nativa  auctoy'itate  nobilis- 
simam,  semper  ipsi  gratissimam  fuisse,  et  ut  Dei  misericordiae 
ac  gratiae  magis  consentaneam,  veriorem  et  amabiliorem  exi- 
stimasse  (3). 


(1)  Cf.  Franzelin  th.  60,  qui  argumentum  retorquet. 

(2)  Monent  contrariae  sententiae  patroni  plerique  (Antoine,  Ruiz  etc.) 
non  temere  esse  populo  proponendum  mysterium  praedestinationis  ante  praevisa 
merita,  ne  vel  desperado  vel  incuria  propriae  salutis  inducatur. 

(3)  Est  et  tertia  sententia,  inter  duas  hasce  quasi  media,  juxta  quam  Deus 

212.  De  praedestinatione  errarunt  Praedestinatiani  et 
Cal  vini ani,  docentes,  Deum  aliquos  absolute  et  positive  ad 
internum  praedestinasse ;  Pelagiani  illius  causam  ex  bono  usu 
liberi  arbitrii  repetentes,  sicque  ejus  gratuitatem,  imo  et  ipsam 
existentiam  negantes;  Semipelagiani  illius  gratuitatem  saltern 
in  radice  inficiantes,  quatenus  juxta  ipsos  primam  gratiam  prae- 
cedit  tanfquam  meritum  conatus  naturae. 

213.  Omnes  catholici  in  his  conveniunt: 

1.  Existit  praedestinatio,  ex  parte  Dei  certa  et  immutabilis,  ex 
ex  parte  vero  nostra,  extra  specialem  revelationem,  incerta.  Est 
de  fide.  Primum  inde  constat,  quod  nihil  fit  in  tempore,  quod  ab  ae- 
ternitate  non  fuerit  in  mente  Dei  et  aeterno  infallibiliet  immutabili 
ejus  consilio  constitutum;  atqui  determinate  numero  hominum  in 
tempore  datur  a  Deo  vocatio,  justificatio  et  gloria:  ergo.  —  Quoad 
alterum,  incertitudinem  nempe  relate  ad  nos,  Cone.  Trident,  sess. 
6,  can.  16statuit:  «  Si  quis  magnum  illud  usque  in  fmem  perse- 
verantiae  donum  se  certo  habiturum  absoluta  et  infallibili  cer- 
titudine  dixerit,  nisi  hoc  speciali  revelatione  didicerit,  a.  s.  »  et 
cap.  12.  ejusdem  sessionis:  «  Nisi  ex  speciali  revelatione  sciri  non 
potest,  quos  Deus  sibi  elegerit.  » 

2.  Praedestinatio  ad  primam  gratiam  est  omnino  gratuita. 
Est  de  fide.  Quae  conf'ert  in  tempore  nullis  praecedentibus  meritis, 
eadem  ab  eterno  praeparavit  conferenda  ex  nullis  meritis  prae- 
visis.  Atqui  prima  gratia  confertur  gratuito,  ut  in  Tractatu  de 
gratia  probabitur;  ergo. 

3.  Praedestinatio  complete  consider ata,  quae  ad  gratiam  et 
gioriam  refertur,  est  etiam  gratuita.  Potest  utique  homo  sive  de 
congruo  sive  de  condigno  mereri  ulteriores  gratias,  sed  cum  me¬ 
ritum  subsequens  fundetur  in  prima  ilia  gratia,  tota  series  me- 
diorum  supernaturalium  est  gratuita,  quia,  si  omnia  simul  sumpta 
aliquod  meritum  praecederet,  ex  quo  praeviso  tota  ilia  series 
praedestinata  esset,  hoc  non  posset  esse  nisi  ordinis  naturalis. 
Atqui  hie  est  ipse  error  in  Pelagianis  et  Semipelagianis  damna- 
tus;  ergo. 

4.  Quoad  praedestinationem  ad  gioriam  praecisive  spe¬ 
cial  am,  constat  inter  theologos  catholicos,  gioriam  in  tempore  seu 
in  execulione  conferri  propter  merita ;  celestis  quippe  beatitudo 
merces  et  corona  juslitiae  in  seripturis  dicitur;  labores  ergo  no- 

Corollarium  2.  Liber  vitae  per  metaphoram,  ex  more  hominum 
ductam,  qui  ne  certa  quaedam  e  memoria  excidant,  in  libris  scri- 
bere  solent,  est  notitia  praedestinatorum.  Cum  autem  duplex  sit 
vita  praedestinatorum,  una  gratiae  in  praesenti  statu,  altera 
gloriae,  in  futuro.  dupliciter  sumitur  liber  vitae:  simpliciter  et 
proprie  pro  notitia  Dei,  qua  firmiter  tenet,  se  quosdam  prae- 
destinasse  ad  gloriam  et  est  ipsa  praedestinatio;  late  et  secundum 
quid  pro  notitia  omnium  qui  iustilicantur,  etsi  non  sint  perse- 
veraturi,  et  de  hoc,  ut  patet,  possunt  homines  deleri. 

Corollarium  3.  Causa  finalis  praedestinationis  est  gloria  Dei; 
efjiciens  est  specialis  Dei  amor  erga  electos;  mer-itoria  (1)  externa 
seu  principalis,  opera  Christi;  meritoria  interna  seu  secundaria, 
saltern  quoad  executionem,  sunt  opera  bona. 

Effectus  autem  praecipui  praedestinationis  sunt:  vocatio,  iusti- 
ficatio  et  glorificatio,  iuxta  illud  (Rom.  8,  30):  Quos  praedesti- 
navit,  hos  et  vocavit;  et  quos  vocavit,  lios  et  iustificavit ;  quos 
auteyn  iustificavit,  illos  et  gloy'ificavit.  I-Cffectus  vero  secundarii 
sunt  gratiae  externae,  miracula,  praedicatio,  libri  pii,  exempla 
virtutum,  nativitas  ex  catholicis  ae  probis  parentibus,  recta  edu- 
catio,  instructio,  morbi,  calamitates,  flagella  a  Deo  immissa  ad 
salutem  electorum,  vita  longior,  vel  mors  praematura,  quando 
est  occasio  salutis;  imo  et  permissio  peccati,  quando  permittitur 
ad  bonum  praedestinati,  ut  inde  humilior  et  cautior  fiat,  ut  Deum 
tarn  in  se  misericordem  perfectius  amet,  ut  deinceps  de  se  non 
praesumat,  saepius  ac  ferventius  oret,  bona  opera  plura  et  per¬ 
fectius  exerceat.  Item  bona  naturalia,  quorum  bonus  usus  ad  sa¬ 
lutem  conferre  potest.  Hinc  illud  Apostoli  (Rom.  8,  28):  Diligen- 
tibus  Deum  oynnia  cooperantur  in  bonum  Us,  qui  secundum 
propositum  vocati  sunt  sancti. 

217.  Corollarium  4.  Excepta  prima  gratia,  ceteras  successivas, 


(1)  «  Nullus  fuit  ita  insanao  mentis,  qui  diceret  merita  esse  causam  prae¬ 
destinationis  ex  parte  actus  praedestinantis  (quia  est  ipsa  essentia  Dei)  ;  sed 
hoc  sub  quaestione  vertitur,  utrum  ex  parte  effectus  praedestinatio  habeat 
aliquam  causam.  Et  hoc  est  quaerere,  utrum  Deus  praedestinaverit  se  daturum 
etlectum  praedestinationis  (gratiam  et  gloriam)  alicui  propter  aliqua  merita  » 
s.  Th.  1.  q.  23.  a.  5.  Eo  ipso,  quod  aliquis  meretur  effeetum  connotatum  prae¬ 
destinationis,  etiam  meretur,  ut  Deus  velit  hunc  effeetum;  seu  meretur  non 
quidem  divinam  voluntatem,  sed  ut  voluntas  divina  referatur  ad  tale  bonum 
ipsi  conferendum. 

justificationem  et  ipsam  perseverantiam  aliqua  ratione  mereri 
possumus.  Hinc  cum  perseverantiam  excipiat  salus  aeterna,  aliqua 
vera  ratione  dici  potest,  praedestinationem  pendere  a  nobis  post 
gratiam.  —  Ceterum  cum  certum  sit,  Deum  neminem  adultum 
gratuito  praedestinasse  ad  gloriam,  nisi  obtinendam  per  bona 
opera  meritoria,  ideoque  libera,  et  per  media,  quae  effectum  suum 
habere  nequeunt  sine  libera  cooperatione,  ac  proinde  sine  indu- 
stria,  conatu  et  cura  praedestinati;  satagamus,  ut  per  bona  opera 
certain  nostram  vocationem  et  electionem  faciamus  cum  metu  et 
tremore  salutem  nostram  operantes,  omnemque  sollicitudinem 
nostram  proiiciamus  in  Deum,  quoniam  ipsi  est  cura  de  nobis. 

218.  Corollarium  5.  De  numero  praedestinatorum  haec  habet 
s.  Thomas:  «  Dicunt  quidam  quod  tot  ex  hominibus  salvabun- 
tur,  quot  angeli  ceciderunt.  Quidam  vero,  quod  tot  salvabuntur, 
quot  angeli  remanserunt.  Quidam  vero,  quod  tot  ex  hominibus 
salvabuntur,  quot  angeli  ceciderunt,  et  insuper  tot  quot  fuerunt 
angeli  creati.  Sed  melius  dicitur,  quod  soli  Deo  est  cognitus 
numerus  electorum  in  superna  felicitate  locandus,  ut  habet  Col- 
lecta  pro  vivis  ac  defunctis  »  (1). 

De  numero  electorum  comparate  ad  reprobos,  censent  com- 
m uniter  theologi,  quoad  angelos,  plures  esse  praedestinatos  quam 
reprobos.  —  Quoad  homines,  si  agatur  de  omnibus  hominibus, 
sunt,  qui  dicant  reprobos  esse  longe  plures,  et  sunt  qui  conten- 
dant  numerum  electorum  esse  saltern  aequalem  reprobis;  si 
agatur  de  fidelibus  adultis  in  sinu  Ecclesiae  degentibus  baud 
spernendis  rationibus  nititur  sententia,  juxta  quam  electi  supe 
rant  damnatos  (2). 


(1)  1.  q.  23.  a.  7. 

(2)  In  tanta  opinionum  variorate  mysteriique  obsouritate  concionatoribus 
ascetisque  prudenter  abstinendum  esset  a  nonnullis  similitudiuibus,  quibus  plus 
aequo  numerus  reproborum  exaggeratur,  quaeque  praeterquam  quod  redem- 
ptioni  et  potestati  Christi  iniuriosae  videntur,  ilium  unum  consequuntur  effectum, 
ut  fideles  animo  deficiant  atque  in  desperationem  prope  impellantur.  Cf.  de 
hac  re  Faber,  II  crealore  e  la  creatura  L.  3.  c.  2. 


DE  SS.  TRINITATE. 


Prolegomena. 

Momentum  -  errores  -  doctrina  catholica  -  notiones  praeviae. 

219.  Mysterium  SS.  Trinitatis  omnium  christianae  religionis 
mysteriorum  non  una  de  causa  est  sublimissimum. 

Illud  enim  l.°  aperit  nobis  ipsa  profunda  Dei,  quae  nullus 
hominum  ex  conspectu  creaturarum  coniicere  potest,  sed  tantum 
Filius  e  sinu  Patris  nobis  enarravit;  2.°  radix  est  et  fundamen- 
tum  praecipuorum  christianae  religionis  dogmatum,  quae  vel  ab 
illo  pendent,  vel  intime  cum  eo  cohaerent,  uti  missio  et  incarna- 
tio  Filii,  ejus  satisfactio,  missio  Spiritus  Sancti  ej  usque  sanctifi- 
catio  etc.:  qua  de  causa  ejus  cognitio  et  professio  explicita  juxta 
plures  theologos  est  necessaria  necessitate  medii;  hinc  3.°  est 
tessera,  qua  Christi  fideles  hinc  a  Judaeis,  inde  a  Gentilibus  di- 
stinguuntur.  Merito  itaque  Augustinus  hanc  tractationem  adgre- 
diens  scripsit:  «  Nec  periculosius  alicubi  erratur,  nec  laboriosius 
aliquid  quaeritur,  nec  fructuosius  aliquid  invenitur  »  (1). 

220.  Errantes  ad  duas  classes  revocari  possunt,  prout  perso- 
narum  distinctionem,  vel  unitatem  naturae  impugnarunt. 

Ad  l.am  classem  pertinent  a)  Judaei,  Ebionitae,  Theo- 
dotus,  Sociniani,  Ratio nalistae,  qui  expresse  tres  per¬ 
sonas  negant.  —  b)  Illi,  qui  nominalem  tantum  statuunt  Trinita- 
tem,  unam  nempe  personam,  quae  pro  diversis  operationibus  et 
manifestationibus  mox  Patris,  mox  Filii,  mox  Spiritus  sancti 
nomine  insignitur:  Sabelliani,  Patri  passian  i ,  Monar- 


(1)  De  Trinit.  1.  1.  c.  3. 

chian  i  (Praxeas,  Noe  t  us,  Sabellius  etc.),  atque  ex  Pro- 
testantibus  Modalistae.  —  c)  Ariani,  qui  admissis  duabus 
personis  divinis,  Filium  esse  Deum  negant,  ex  quibus  Anomaei 
(avojuoioi)  seu  Eunomiani  Filium  a  Patre  dissimilem,  Semia- 
riani  (dpotovoiot)  similem  quoad  essentiam,  Acaciani  (ojuotoi) 
similem  in  omnibus,  excepta  substantia,  dicebant,  ut  effigies  suo 
prototypo;  omnes  tamen  consubstantialitatem  d/uoovoiov  reicie- 
bant.  —  d)  Pneumatomachi,  a  duce  etiam  Macedoniani, 
qui  Spiritum  sanctum  creaturam  Filii  affirmant.  — e)  Graeci, 
qui  Spiritum  sanctum  a  Patre  solo  non  vero  a  Filio  procedere 
asserunt:  Photius  saec.  IX  et  Michael  Oaerularius  qui 
saec.  XI  haeresim  et  schisma  Photii,  quod  adhuc  perdurat,  re- 
novavit. 

Classem  2.ara  constituunt  Tritheitae,  qui  unitatem  nume- 
ricam  negantes,  tres  deos  induxerunt:  Joannes  Philoponus 
saec.  Y,  Roscelinus  et  Joachim  abbas  saec.  XII,  et  Anto¬ 
ni  u  s  Gunther. 

221.  Doctrinam  catholicam  contra  hos  errores  tradit  Cone.  La¬ 
ter.  IV.  c.  2:  «  Una  quaedam  summa  res  est,  incomprehensibilis 
quidem  et  ineffabilis,  quae  veraciter  est  Pater,  Filius  et  Spiritus 
sanctus,  tres  simul  personae,  ac  singillatim  quaelibet  earundem;  et 
ideo  in  Deo  solummodo  Trinitas  est,  non  quaternitas,  quia  quae¬ 
libet  trium  personarum  est  ilia  res,  videlicet  substantia,  essentia 
seu  natura  divina....  et  ilia  res  non  est  generans,  neque  genita, 
nec  procedens,  sed  est  Pater,  qui  generat,  Filius,  qui  gignitur, 
et  Spiritus  sanctus,  qui  procedit;  ut  distinctiones  sint  in  personis 
et  unitas  in  natura.  »  Quoniam  igitur  mysterii  hujus  summa  est, 
tres  in  Deo  esse  personas,  unam  vero  essentiam  sive  naturam, 
ad  doctrinae  catholicae  intelligentiam  quasdam  de  his  nominibus 
notiones  subiicere  praestat. 

222.  Essentia  est  id  quo  ens  est,  quod  est,  vel  ea  perfectio  qua 
res  in  certo  entium  ordine  constituitur,  seu  est  id  quod  obiicitur 
"consideration!  quid  aliquid  sit.  Haec  quatenus  est  etiam  princi- 
pium  operationum  dicitur  natura,  et  alio  non  adhaeret  subiecto, 
substantia.  Verum  hoc  discrimen  hie  non  attenditur,  et  ilia  res, 
qua  Deus  est  id  quod  est,  seu  unus  Deus,  promiscue  vocatur  es¬ 
sentia,  natura,  substantia  divina. 

223.  Hypostasis  (suppositum)  est  id  quod  obiicitur  considera- 

tioni  quis  aliquis  sit;  est  subiectum,  is  nempe  qui  habet  naturam 
ita  ut  constituatur  hie  unus  distinctus  ab  aliis  individuis  ejusdem 
ordinis,  qui,  si  insuper  ratione  polleat,  vocatur  persona.  Si  de 
aliquibus  hominibus  quaeritur  quid  sint,  respondetur  eos  esse 
homines,  seu  eos  habere  essentiam  ac  naturam  humanam,  quae 
singulis  eadem  communis  est;  si  vero  quaeratur  qui  sint,  respon¬ 
detur,  eos  esse  alium  etalium,  Petrum  nempe  Paulum  et  Joannem. 
Sub  hac  ratione,  qua  unus  ab  alio  distinguitur,  et  distinctus  in 
se  consistit,  dicuntur  tres  hypostases  seu  personae.  Nomine  itaque 
hypostaseos  omnes  intelligunt  ens,  quod  est  maxime  in  se  ipso, 
non  in  altero,  nec  alterius.  Hujus  communis  conceptus  instituta 
analysi,  sequitur,  hypostasim  esse  debere  in  primis  ens  reale, 
et  quidem  non  accidens,  sed  substantiam,  substantiam  vero  non 
universalem  sed  singularem,  non  partem  nec  ordinatam  ut  sit 
pars  alterius,  sed  integram. 

Quamdiu  solo  rationis  lumine  proceditur,  nulla  est  substantia 
singularis  et  integra,  quae  eo  ipso  non  sit  tota  in  se  et  nulla- 
tenus  alterius,  adeoque  hypostasis.  Verum  ex  revelatione  disci— 
mus,  essentiam  divinam,  licet  singularem  et  numero  unam,  per 
identificationem  tamen  communicari  tribus  distinctis  ita,  ut  qua 
talis,  non  sit  tota ;  in  se,  sed  communicata  tribus  et  humanam 
naturam  in  Christo  nullo  vero  sensu  esse  partem  alterius  prin- 
cipii,  sed  esse  omnino  integram,  attamen  non  esse  totam  in  se 
et  sui  juris,  sed  per  modum  partis  factam  esse  naturam  hypo¬ 
stasis  superioris,  scilicet  Verbi.  Ex  quo  intelligimus,  ad  hypo¬ 
stasim  non  sufficere  ut  sit  substantia  singularis  et  integra,  sed  in¬ 
super  requiri  ut  nullo  modo,  neque  per  modum  partis  sit  facta 
natura  alterius,  neque  identificetur  cum  pluribus  distinctis.  Unde 
ea  adaequate  sumpta  deflniri  potest:  substantia  singularis,  integra, 
tota  in  se  i.  e.  sui  juris  et  alteri  incommunicabilis.  Porro  sicut  in¬ 
ter  substantias  eminent  illae  quae  maxime  sunt  in  se,  quaeque 
ideo  speciali  nomine  hypostasis  designantur;  ita  inter  hypostases 
eminent  illae  quae  ratione  pollent,  quaeque  ideo  speciali  nomine 
personae  insigniunt-ur.  Est  igitur  persona  hypostasis  rationalis  (1). 

224.  Jam  vero  sicut  in  creatis  natura  communis  non  est  hypo- 


(1)  Fusiorem  harum  notionum  explicationem  dabimus  in  tractatu  de  In- 
carnatione  c.  3. 

stasis,  sed  hypostases  sunt  singuli,  quorum  est  natura,  quia  qnisque 
eorum  est  substantia  ita  singularis  et  non  communicata  alteri, 
ut  sit  hie  unus  et  non  alius;  ita,  secundum  hanc  analogiam,  na¬ 
tura  divina,  quatenus  communis  tribus  personis,  non  est  hypostasis, 
quia  licet  singularis,  non  tamen  sistit  tota  in  se,  sed  progreditur 
ultra  et  est  ita  communicabilis,  ut  sit  natura  Patris  et  eadem 
simul  natura  Filii,  qui  est  alius  a  Patre,  et  simul  natura  Spiritus 
sancti,  qui  iterum  est  alius  a  Patre  et  a  Filio:  contra  hypostases 
sunt  singuli  tres  distincti  eandem  naturam  habentes  Pater  et  Fi- 
lius  et  Spiritus  sanctus,  quia  in  his  formaliter,  quatenus  hoc 
proprio  eoque  substantiali  modo  subsistit,  substantia  ita  incom- 
municabiliter  terminatur,  ut  quisquis  sit  hie  unus  et  non  alius 
eiusdem  naturae  (1). 

225.  Huius  mysterii  doctrinam  tribus  capitibus  comprehendi- 
mus:  l.°  de  misterii  veritate  ex  fontibus  revelationis  demonstran- 
da;  2.°  de  processionibus  divinis  (de  aliquo  eiusdem  intellectu); 
3.°  de  eius  ad  rationem  humanam  relatione. 


CAPUT  I. 

De  veritate  mysterii  ss.  Trinitatis 
ex  fontibus  revelationis  demonstranda. 

226.  Mysterium  Trinitatis  essentiae  unitatem  et  trinitatem 
personarum  comprehendit.  Porro  Scriptura  ita  habet  ut,  vel  u- 
trumque  dogma  veluti  per  partes  exhibeat  modo  unam  personam, 
modo  alteram,  modo  essentiae  unitatem  proponendo;  vel  turn 
distinctionem  turn  unitatem  simul  eodem  testimonio  perhibeat. 
Mysterium  itaque  ex  Scriptura  vindicabimus  l.°  singillatim, 
2.°  coniunctim;  dein  3.°  illud  ex  traditionis  quoque  doctrina  con- 
lirmabimus. 


(1)  Cf.  Sal  a  v.  II.  n.  94. 

ARTICULUS  I. 

De  unitate  et  distinctione  singillatim  ex  complexu  doctrinae  Scripturarum. 

227.  Prop.  28.  Collatis  iis,  quae  de  singulis  personis  et  de  Dei 
unitate  in  Scripturis  passim  praedicantur,  edocemur  Patrem  et  Fi- 
lium  et  Spiritum  sanctum  tres  esse  distinctas  personas,  quae  sint 
unus  Deus. 

Declar.  Propositio  tria  continet  de  unaquaque  persona:  quod 
est  distincta  ab  aliis,  quod  est  persona,  et  quod  est  Deus.  Duo 
priora  iure  supponimus,  cum  ex  complexu  doctrinae  Scripturarum 
evidenter  colligantur.  Profecto  ii  ab  invicem  distinguuntur,  qui 
connumerantur,  sese  mutuo  alloquuntur,  nominibus  relativis  in- 
signiuntur.  Insuper  Christus  in  Evangelio  se  exhibet  semper  di- 
stinctum  a  Patre,  a  quo  exivit,  et  ad  quem  vadit;  pariter  Spiri- 
tus  sanctus  exhibetur  distinctus  a  Patre  et  a  Filio,  a  quibus 
mittitur  (1).  Cum  igitur  unusquisque  ita  distinguatur  ab  aliis, 
ut  Pater,  qua  Pater,  non  sit  Filins  aut  Spiritus  sanctus,  et  Spi- 
ritus  sanctus,  qua  talis,  non  sit  Pater  aut  Filius;  tres  distincti 
sunt  tres  hypostases,  et  quoniam  omnibus  tribus  attribuuntur 
intellectus  et  voluntas  et  generatim  operationes  personales  (2), 
sunt  personae. 

Reliquum  igitur  est,  ut  demonstremus  unamquamque  perso¬ 
nam  esse  Deum. 

Demonstr.  i.  Pater  (3)  est  Deus.  —  (Matth.  11,  25):  Confiteor 


(1)  Ego  rogabo  Patrem  et  alium  Paraclitum  dabit  vobis,  ut  maneat 
vobiscum  in  aeternum,  spiritum  veritatis  (Jo.  14,  16).  Cum  autem  venerit. 
Paraclitus,  quem  ego  mittam  vobis  a  Patre,  Spiritum  veritatis,  qui  a  Patre 
procedit,  ille  testimonium  perhibebit  de  me  (Jo.  15,  26). 

(2)  Nemo  novit  Filium  nisi  Pater,  neque  Patrem  quis  novit  nisi  Filius, 
et  cui  voluerit  Filius  revelar e  (Matth.  11,  27).  Sicut  Pater  suscitat  mortuos 
et  vivificat ,  sic  et  Filius,  quos  vult  vivi float  (Jo.  5,  21).  llaec  omnia  operatur 
unus  atque  idem  Spiritus,  dividens  singulis,  prout  vult  (1.  Cor.  12,  11). 

(3)  Nomen  Pater  saepe  in  Scripturis  sumitur  ovotcodcbg  pro  Deo,  qui  Pater 
vocatur  ratione  entium  visibilium  et  invisibilium,  quia  eorum  creator  est  et 
gubernator  nec  non  ratione  hominum  in  statu  gratiae  viventium,  qui  Dei  filii 
adoptivi  sunt.  Sed  in  Scripturis  accipitur  frequenter  etiam  vjiooxaTixcog  ratione 
Verbi,  Filii  sui,  et  hoc  sensu  prorsus  singulari  dicitur  Pater  Domini  nostri 

tibi,  Pater,  Domine  coeli  et  terrae,  et  (Jo.  17,  3) :  Haec  est  autem 
vita  aeterna,  ut  cognoscant  te  solum  verum  Deum,  et  quem 
misisti  Jesum  Christum.  Ceterum  hoc  adeo  est  manifestum,  lit 
ne  ipsi  quidem  haeretici  illud  negare  sintausi:  vel  enim  nullus 
ost  Deus,  vel  certe  Pater  est  Deus. 

228.  II.  Films  est  Deus.  —  Hoc  interim  demonstramus  ex  Jo. 
(1,  1  -  18),  in  quibus  singula  doctrinae  capita  de  Jesu  Cristo  vero 
Deo  Deique  Filio,  quibus  velut  lucis  radiis  Scripturae  universae 
splendent,  in  unum  quodammodo  collecta  verticem  conspiciuntur: 
In  principio  erat  Verbum,  et  Verbum  erat  apud  Beum  et  Beus 
erat  Verbum  etc.  In  primis  Verbum  non  est  absolutum  aliquid, 
sapientiae  puta  vel  omnipotentiae,  attributum  illius,  apud  quem, 
erat,  sed  est  persona  distincta  ab  eo,  apud  quem  erat;  nam  ille 
qui  est  et  dicitur  Verbum  apud  Beum  factus  est  homo,  est  Uni- 
genitus  a  Patre,  est  Christus  Jesus,  qui  in  toto  Evangelio  declarat 
seipsum  distinctum  a  Patre,  apud  quem  erat. 

lain  vero,  hoc  Verbum  a)  praedicatur  expresse  Beus:  xat 
deog  fjv  6  Xoyog.  Hujus  enuntiationis  subiectum  est  Verbum  6 
Xoyog,  praedicatum  Deus  deog;  hoc  patet  primo  quidem  eo  quod 
Xoyog  cum  articulo,  deog  vero  sine  articulo  ponitur;  turn  autem 
consiiio,  quod  scribendo  Evangelista  prosequitur;  non  enim  quid 
Beus  sit,  sed  quid  sit  Verbum  docere  intendit.  Declaratur  ergo 
a  Joanne  Verbum  esse  verum  Deum  proinde  unum  essentia  cum 
Patre.  —  ft)  Verbo  attributum  divinum  aeternitatis  adscribitur; 
dicitur  enim  fuisse  in  principio.  Principium  sumitur  relative  et 
absolute:  relative  cum  certarum  rerum  vel  temporum  initium 
significatur,  ut  principium  vitae,  viae,  belli,  saeculi;  absolute 
cum  nihil,  quod  determinat  et  restringat,  adiicitur.  Principio, 
quod  absolute  dicitur,  nihil  in  ordine  durationis  antecedit  vel 
antecedere  concipi  potest,  nam  principium  principii  dari  non 
potest,  et  hoc  sensu  in  principio  idem  est  ac  in  aeternitate. 
Ita  accipi  a  Joanne  inde  apparet,  quod  vox  gydncipium  nullo 
adjecto  genitivo  correlati  ponitur,  qui  adiicendus  necessario  fuis- 
set,  si  principium  relative  sumpsisset.  Idem  tamen  assequimur, 


Jesu  Christi ,  qui  idcirco  eius  Filius  Unigenitus,  primogenitus,  proprius  appel- 
latur.  Atque  hac  ratione  nobis  exhibetur  Pater  ut  persona  divina,  a  Filio  et 
Spiritu  sancto  distincta,  de  qua  hoc  loco  agirnus. 

etiarasi  principium  sensu  relativo  sumi  permittitur.  Nam  hac 
acceptione  permissa,  Yerbum  significatur  praeexistere  ante  ini— 
tium  temporis  simpliciter.  Jam  vero,  quod  ante  initium  temporis 
simpliciter  seu  ante  durationem,  quae  utpote  effecta  initium  habet, 
praeexistit,  id  sane  aeternum  est.  «  Erat,  erat,  erat...  Ubi  impius 
invenit,  quod  non  erat?...  Infinite  tenditur  erat  »  (1).  Docet  itaque 
Joannes  aeternitatem  proprium  esse  Verbi  attributum,  ideoque 
Verbo  convenire  existentiam  absolute  necessariam,  immutabilem 
et  independentem.  —  y)  Ipsi  creatio,  quae  est  nota  characteri- 
stica  divinitatis,  adscribitur:  Omnia  per  ipsum  facta  sunt,  et  sine 
ipso  factum  est  nihil,  quod  factum  est,  et  mundus  per  ipsum 
f actus  est  (Ibid.  v.  3.  10).  —  d)  Yerbum  in  se  docetur  esse  ipsa 
vita,  lux  vera,  plenus  gratiae  et  veritatis  ita  ut  sit  causa  supre- 
ma  efficiens,  principium  et  auctor  omnis  vitae,  lucis,  veritatis, 
gratiae  et  ordinis  supernaturalis,  omnesque,  qui  ei  non  sese  su- 
biiciunt,  maneant  in  tenebris  et  in  morte.  w.  4.  5.  9.  12.  16-18. 

Hue  pertinent  omnia  argumenta,  quibus  in  Tractatu  de  In- 
carnatione  divinitas  Jesu  Christi  demonstratur. 

229.  III.  Spiritus  sanctus  est  Deus.  —  Ille  est  verus  Deus,  cui 
nomina  divina,  attributa  divina,  operationes  divinae,  et  cultus 
divinus  attribuuntur.  Atqui  Spiritui  sancto  tribuuntur  a)  nomina 
divina;  nam  non  solum  vocatur  Spiritus  Lei,  Spiritus  Patris, 
Spiritus  veritatis  qui  a  Patre  procedit,  sed  distincte  Deus  et  Do- 
minus:  Cur  tentavit  Satanas  cor  tuum  mentiri  te  Spiritui  san¬ 
cto....  non  es  mentitus  hominibus,  sed  Deo  (Act.  5,  3.  sq.) ;  Audivi 
vocem  Domini  dicentis:  vade  et  dices  populo  Ivuic:  audite  au- 
dientes,  et  nolite  intelligere  etc.  (Js.  6,  8);  atqui  hie  Dominus 
est  Spiritus  sanctus,  explicante  Paulo  (Act.  28,  25.  26):  Bene 
Spiritus  sanctus  locutus  est  per  Isaiam  Prophetam  ad  patres 
nosti'os  dicens :  vade  ad  populum  istum  et  die  ad  eos :  aure  au- 
dietis  etc.  —  f)  Adscribuntur  attributa  divina :  omniscent.ia,  Spi¬ 
ritus  enim  omnia  scrutatur  etiam  profunda  Dei  (1.  Cor.  2.  10) ; 
omnipraesentia:  Spiritus  Domini  replevit  orbem  terrarum  (Sap. 
1,  7);  omnipotentia,  est  enim  virtus  Altissimi  et  cuncta  cum 
Patre  et  Filio  creavit  et  continet.  —  y)  Operationes  divinae:  in- 
carnatio,  resuscitatio  Christi,  inspiratio  prophetarum,  revelatio 


(1)  Ambrosius  de  fide  I.  1.  c.  5. 

divina,  regenerate  ad  vitara  gratiae,  justificatio,  inhabitatio  in 
justis  tamquam  in  templo  sibi  consecrato,  et  distributio  omnium 
gratiarum  in  omnibus.  —  S)  Cultus  divinus:  Qui  blasphemaverit 
in  Spiritum  sanctum,  non  habebit  remissionem  in  aeternum 
(Marc.  3,  29);  Membra  vestra  templum  sunt  Spiritus  sancti  (1. 
Cor.  6,  19);  ergo,  concludit  Augustinus,  «  non  est  creatura 
Spiritus  sanctus;  quia  cui  corpus  nostrum  templum  exhibemus, 
necesse  est,  ut  huic  earn  servitutem  debeamus,  qua  nonnisi  Deo 
serviendum  est,  quae  graece  appellatur  Xargeia;  unde  consequen- 
ter  dicit:  Glorificate  Deum  in  corpore  vestro  »  (1). 

Haec  omnia  praeclare  complexus  est  s.  Fulgentius:  «  di- 
catur,  igitur;  si  coelorum  virtutem  potuit  firmare,  qui  non  est 
Deus?  si  potest  vivificare,  qui  non  est  Deus;  si  potest  in  bapti- 
smatis  regeneratione  sanctificare,  qui  non  est  Deus?  si  potest 
caritate  imbuere,  qui  non  est  Deus?  si  potest  in  credentibus  ha- 
bitare,  qui  non  est  Deus?  si  potest  gratiam  dare,  qui  non  est  Deus? 
si  potest  templum  membra  Christi  habere,  qui  non  est  Deus?et 
digne  Spiritus  sanctus  negabitur  Deus.  Rursus  dicatur,  si  ea, 
quae  de  Spiritu  sancto  commemorata  sunt,  potest  aliqua  creatura 
facere?  et  digne  Spiritus  sanctus  dicetur  creatura.  Si  autem  haec 
creaturae  possibilia  nunquam  fuerunt,  et  inveniuntur  in  Spiritu 
sancto,  quae  tamen  soli  competunt  Deo;  non  debemus  naturaliter 
diversum  a  Patre  Filioque  dicere,  quam  in  operum  potentia  di- 
versum  non  possumus  invenire  »  (2). 

230.  IV.  Pater,  Filius  et  Spiritus  sanctus  sunt  units  Deus.  —  Unitas 
Dei  est  primus  articulus  totius  revelationis,  illamque  in  Tractatu 
de  Deo  Uno  jam  demonstravimus.  Tam  in  V.  quam  in  N.  Testa- 
mento  hoc  dogma  fundamental  inculcatur  non  solum  ad  exclu- 
dendos  deos  gentilium  fictitios,  sed  quemlibet  deorum  numerum. 
Addi  potest  quod  de  se  Christus  dixit:  Ego  et  Pater  unum  su- 
mus,  et  paulo  post:  Ego  in  Patre  et  Pater  in  me  est.  Est  autem 
in  Patre  ut  splendor  in  luce  (3),  ut  verbum  in  mente,  quae  non 
duae,  sed  una  sunt  substantia.  Idem  colligitur  ex  testimonio  Joan- 
nis  dicentis,  Patrem,  Filium,  et  Spiritum  sanctum  unum  esse; 
«  unum  enim,  ait  S.  Thomas,  (4)  dicitur  sicut  ens;  unde  sicut 


(1)  De  Trin.  1.  1.  c.  6.  n.  13.  —  (2)  Ad  Trasimund.  1.  3.  c.  35.  —  (3) 
Heb.  1,3.  —  (4)  Lect.  5  in  Joann,  c.  10. 

aliquid  non  dicitur  ens  simpliciter;  nisi  secundum  substantiam, 
ita  nec  unum  nisi  secundum  substantiam  vel  naturam.  » 

Ex  complexu  igitur  doctrinae  Scripturarum  constat  tres  esse 
in  se  subsistentes  realiter  distinctos  et  summe  intellectuales, 
Patrem,  Filium,  Spiritum  sanctum,  quorum  quilibet  est  unus 
Deus,  et  Deum  nonnisi  unum  esse  imitate  singularitatis.  Porro 
tres  distincti  in  se  subsistentes  et  ratione  pollentes  ad  analogiam 
creaturarum  rite  dicuntur  hypostases  et  personae;  entitas  vero 
qua  plures  distincti  constituuntur  in  sua  specie,  quaeque  com¬ 
munis  est  singulis  individuis  illius  speciei  appellatur  ab  omni¬ 
bus  doctis  et  indoctis  essentia,  natura. 

Professio  ergo  Christiana,  qua  credimus  unam  naturam  et  tres 
personas  divinas,  sive  Deum  unum  natura,  et  trinum  personis, 
nihil  aliud  exhibet,  quam  quod  in  ipsa  doctrina  Scripturarum 
contentum  esse  demonstravimus. 

231.  Scholion.  Ad  generalem  considerationem  Scripturarum 
de  ss.  Trinitate  pertinet  quaestio,  utrum  et  quomodo  hoc  myste- 
rium  in  V.  T.  propositum  fuerit. 

Quoad  hoc  tenendum  est,  doctrinam  de  distinctione  persona- 
rum  non  fuisse  quidem  in  antiquo  Testamento  ita  propositam,  ut 
pertineret  ad  comunem  fidem  populi  Israel,  attamen  in  obiectiva 
revelatione  modo  clarius  modo  obscurius  contineri.  Hoc  postre- 
mum  suadent  Christus  ipse  et  Apostoli,  qui  doctrinam  de  distin¬ 
ctione  personarum,  quae  sint  unus  Deus,  ex  libris  V.  T.  confir- 
mant;  hoc  ostendunt  plures  loci  V.  T.  per  se  inspecti;  qui  saltern 
post  explicitam  in  N.  T.  revelationem  alio  sensu  accipi  ne- 
queunt  (1). 

Hue  spectat  a)  modus,  quo  Deus  loquitur  de  suis  operatio- 
nibus  ad  extra,  exprimens  connumerationem  plurium,  qui  sunt 
unus  Deus,  ut  v.  g.  (Gen.  1,  26.  27):  Faciamus  hominem  ad  ima¬ 
gine  m  et  similitudinem  nostram.  Et  creavit  Deus  hominem  ad 
imaginem  suam.  Pluralitas  verborum  faciamus  et  nostram  non 
potest  explicari  per  constructionem  sic  dicti  pluralis  majestatis. 


(1)  Hinc  etiam  intelligitur,  Israelitas  illos,  praesertim  Patriarchas,  Prophetas 
etc.,  qui  majori  sanctitate  et  lumine  praediti  erant  ad  intimum  sensum  Scriptu¬ 
rarum  penetrandum,  pro  diverso  gradu  illustrationis,  plus  minusve  claram 
Trinitatis  uotitiam  habuisse. 

tibi,  Pater,  Domine  coeli  et  terrae,  et  (Jo.  17,  3) :  Haec  est  auteni 
vita  aetcrna,  ut  cognoscant  te  solum  verum  Deum,  et  quem 
misisti  Jesum  Christum.  Ceterum  hoc  adeo  est  manifestum,  ut 
ne  ipsi  quidem  haeretici  illud  negare  sintausi:  vel  enim  nullus 
est  Deus,  vel  certe  Pater  est  Deus. 

228.  II.  Filius  est  Deus.  —  Hoc  interim  demonstramus  ex  Jo. 
(1,  1  -  18),  in  quibus  singula  doctrinae  capita  de  Jesu  Cristo  vero 
Deo  Deique  Filio,  quibus  velut  lucis  radiis  Scripturae  universae 
splendent,  in  unum  quodammodo  collecta  vertiCem  conspiciuntur: 
In  principio  erat  Verbum,  et  Verbum  erat  apud  Deum  et  Deus 
erat  Verbum  etc.  In  primis  Verbum  non  est  absolutum  aliquid, 
sapientiae  puta  vel  omnipotentiae,  attributum  illius,  apud  quem, 
erat,  sed  est  persona  distincta  ab  eo,  apud  quem  erat;  nam  ille 
qui  est  et  dicitur  Verbum  apud  Deum  factus  est  homo,  est  Uni- 
genitus  a  Patre,  est  Christus  Jesus,  qui  in  toto  Evangelio  declarat 
seipsum  distinctum  a  Patre,  apud  quem  erat. 

Iam  vero,  hoc  Verbum  a)  praedicatur  expresse  Deus:  xat 
'deog  fjv  6  Xoyog.  Hujus  enuntiationis  subiectum  est  Verbum  o 
Xoyog,  praedicatum  Deus  deog;  hoc  patet  primo  quidem  eo  quod 
Xoyog  cum  articulo,  fteog  vero  sine  articulo  ponitur;  turn  autem 
consilio,  quod  scribendo  Evangelista  prosequitur;  non  enim  quid 
Deus  sit,  sed  quid  sit  Verbum  docere  intendit.  Declarator  ergo 
a  Joanne  Verbum  esse  verum  Deum  proinde  unum  essentia  cum 
Patre.  —  fi)  Verbo  attributum  divinum  aeternitatis  adscribitur; 
dicitur  enim  fuisse  in  principio.  Principium  sumitur  relative  et 
absolute:  relative  cum  certarum  rerum  vel  temporum  initium 
significatur,  ut  principium  vitae,  viae,  belli,  saeculi;  absolute 
cum  nihil,  quod  determinat  et  restringat,  adiicitur.  Principio, 
quod  absolute  dicitur,  nihil  in  ordine  durationis  antecedit  vel 
antecedere  concipi  potest,  nam  principium  principii  dari  non 
potest,  et  hoc  sensu  in  principio  idem  est  ac  in  aeternitate. 
Ita  accipi  a  Joanne  inde  apparet,  quod  vox  principium  nullo 
adjecto  genitivo  correlati  ponitur,  qui  adiicendus  necessario  1‘uis- 
set,  si  principium  relative  sumpsisset.  Idem  tamen  assequimur, 


Jesu  Christi,  qui  idcirco  eius  Filius  Unigenitus,  primogenitus,  proprius  appel- 
latur.  Atque  hac  ratione  nobis  exhibetur  Pater  ut  persona  divina,  a  Filio  et 
Spiritu  sancto  distincta,  de  qua  hoc  loco  agirnus. 

etiamsi  principium  sensu  relative*  sumi  permittitur.  Nam  hac 
acceptione  permissa,  Yerbum  significatur  praeexistere  ante  ini— 
tium  temporis  simpliciter.  Jam  vero,  quod  ante  initium  temporis 
simpliciter  seu  ante  durationem,  quae  utpote  effecta  initium  habet, 
praeexistit,  id  sane  aeternum  est.  «  Erat,  erat,  erat...  Ubi  impius 
invenit,  quod  non  erat?...  Infinite  tenditur  erat  »  (1).  Docet  itaque 
Joannes  aeternitatem  proprium  esse  Verbi  attributum,  ideoque 
Yerbo  convenire  existentiam  absolute  necessariam,  immutabilem 
et  independentem.  —  y)  Ipsi  creatio,  quae  est  nota  characteri- 
stica  divinitatis,  adscribitur:  Omnia  per  ipsum  facta  sunt,  et  sine 
ipso  factum  est  nihil,  quod  factum  est,  et  mundus  per  ipsum 
factus  est  (Ibid.  v.  3.  10).  —  S)  Verbum  in  se  docetur  esse  ipsa 
vita,  lux  vera,  plenus  gratiae  et  veritatis  ita  ut  sit  causa  supre- 
ma  efficiens,  principium  et  auctor  omnis  vitae,  lucis,  veritatis, 
gratiae  et  ordinis  supernaturalis,  omnesque,  qui  ei  non  sese  su- 
biiciunt,  maneant  in  tenebris  et  in  morte.  vv.  4.  5.  9.  12.  16-18. 

Hue  pertinent  omnia  argumenta,  quibus  in  Tractatu  de  In- 
carnatione  divinitas  Jesu  Christi  demonstratur. 

229.  III.  Spiritus  sanctus  est  Deus.  —  Ille  est  verus  Deus,  cui 
nomina  divina,  attributa  divina,  operationes  divinae,  et  cultus 
divinus  attribuuntur.  Atqui  Spiritui  sancto  tribuuntur  a)  nomina 
divina:  nam  non  solum  vocatur  Spiritus  Dei,  Spiritus  Patris, 
Spiritus  veritatis  qui  a  Patre  procedit,  sed  distincte  Deus  et  Do- 
minus:  Cur  tentavit  Satanas  cor  tuum  mentiri  te  Spiritui  san¬ 
cto....  non  es  mentitus  hominibus,  sed  Deo  (Act.  5,  3.  sq.) ;  Audivi 
vocem  Domini  dicentis:  vade  et  dices  populo  huic:  audite  au- 
dientes,  et  nolite  intelligere  etc.  (Js.  6,  8);  atqui  hie  Dominus 
est  Spiritus  sanctus,  explicante  Paulo  (Act.  28,  25.  26):  Bene 
Spiritus  sanctus  locutus  est  per  Isaiam  Prophetam  ad  patres 
nostros  dicens :  vade  ad  populum  istum  et  die  ad  eos :  aure  au- 
dietis  etc.  —  f)  Adscribuntur  attributa  divina:  omniscentia,  Spi¬ 
ritus  enim  omnia  scrutatur  etiam  profunda  Dei  (1.  Cor.  2.  10) ; 
omnipraesentia:  Spiritus  Domini  replevit  orbem  terramim  (Sap. 
1,  7);  omnipotentia,  est  enim  virtus  Altissimi  et  cuncta  cum 
Patre  et  Filio  creavit  et  continet.  —  y)  Operationes  divinae:  in- 
carnatio,  resuscitatio  Christi,  inspiratio  prophetarum,  revelatio 


(1)  A  mb  ro  si  us  de  fide  I.  1.  c.  5. 

divina,  regenerate  ad  vitara  gratiae,  justificatio,  inhabitatio  in 
justis  tamquam  in  templo  sibi  consecrato,  et  distribute  omnium 
gratiarum  in  omnibus.  —  d)  Cultus  divinus:  Qui  blaspliemaverit 
in  Spiritum  sanctum,  non  Jiabebit  remissionem  in  aeternum 
(Marc.  3,  29);  Membra  vestra  templum  sunt  Spiritus  sancti  (1. 
Cor.  6,  19);  ergo,  concludit  Augustinus,  «  non  est  creatura 
Spiritus  sanctus;  quia  cui  corpus  nostrum  templum  exhibemus, 
necesse  est,  ut  huic  earn  servitutem  debeamus,  qua  nonnisi  Deo 
serviendum  est,  quae  graece  appellatur  Xatgeia;  unde  consequen- 
ter  dicit:  Glorificate  Deum  in  corpore  vestro  »  (1). 

Haec  omnia  praeclare  complexus  est  s.  Fulgentius:  «  di- 
catur,  igitur;  si  coelorum  virtutem  potuit  firmare,  qui  non  est 
Deus?  si  potest  vivificare,  qui  non  est  Deus;  si  potest  in  bapti- 
smatis  regeneratione  sanctiiicare,  qui  non  est  Deus?  si  potest 
caritate  imbuere,  qui  non  est  Deus?  si  potest  in  credentibus  ha- 
bitare,  qui  non  est  Deus?  si  potest  gratiam  dare,  qui  non  est  Deus? 
si  potest  templum  membra  Christi  habere,  qui  non  est  Deus?et 
digne  Spiritus  sanctus  negabitur  Deus.  Rursus  dicatur,  si  ea, 
quae  de  Spiritu  sancto  commemorata  sunt,  potest  aliqua  creatura 
facere  ?  et  digne  Spiritus  sanctus  dicetur  creatura.  Si  autem  haec 
creaturae  possibilia  nunquam  fuerunt,  et  inveniuntur  in  Spiritu 
sancto,  quae  tamen  soli  competunt  Deo;  non  debemus  naturaliter 
diversum  a  Patre  Filioque  dicere,  quam  in  operum  potentia  di- 
versum  non  possumus  invenire  »  (2). 

230.  IV.  Pater,  Filius  et  Spiritus  sanctus  sunt  unus  Deus.  —  Unitas 
Dei  est  primus  articulus  totius  revelationis,  illamque  in  Tractatu 
de  Deo  Uno  jam  demonstravimus.  Tam  in  V.  quam  in  N.  Testa- 
mento  hoc  dogma  fundamentale  inculcatur  non  solum  ad  exclu- 
dendos  deos  gentilium  fictitios,  sed  quemlibet  deorum  numerum. 
Addi  potest  quod  de  se  Christus  dixit:  Ego  et  Pater  unum  su- 
mus,  et  paulo  post:  Ego  in  Patre  et  Pater  in  me  est.  Est  autem 
in  Patre  ut  splendor  in  luce  (3),  ut  verbum  in  mente,  quae  non 
duae,  sed  una  sunt  substantia.  Idem  colligitur  ex  testimonio  Joan- 
nis  dicentis,  Patrem,  Filium,  et  Spiritum  sanctum  unum  esse; 
«  unum  enim,  ait  S.  Thomas,  (4)  dicitur  sicut  ens;  unde  sicut 


(1)  De  Trin.  1.  1.  c.  6.  n.  13.  —  (2)  Ad  Trasirtiund.  1.  3.  c.  35.  —  (3) 
Heb.  1,3.  —  (4)  Loot.  5  in  Joann,  c.  10. 

aliquid  non  dicitur  ens  simpliciter;  nisi  secundum  substantiam, 
ita  nec  unum  nisi  secundum  substantiam  vel  naturam.  » 

Ex  complexu  igitur  doctrinae  Scripturarum  constat  tres  esse 
in  se  subsistentes  realiter  distinctos  et  summe  intellectuals, 
Patrem,  Filium,  Spiritum  sanctum,  quorum  quilibet  est  unus 
Deus,  et  Deum  nonnisi  unum  esse  unitate  singularitatis.  Porro 
tres  distincti  in  se  subsistentes  et  ratione  pollentes  ad  analogiam 
creaturarum  rite  dicuntur  hypostases  et  personae;  entitas  vero 
qua  plures  distincti  constituuntur  in  sua  specie,  quaeque  com¬ 
munis  est  singulis  individuis  illius  speciei  appellatur  ab  omni¬ 
bus  doctis  et  indoctis  essentia,  natura. 

Professio  ergo  Christiana,  qua  credimus  unam  naturam  et  tres 
personas  divinas,  sive  Deum  unum  natura,  et  trinum  personis, 
nihil  aliud  exhibet,  quarn  quod  in  ipsa  doctrina  Scripturarum 
contentum  esse  demonstravimus. 

231.  Scholion.  Ad  generalem  considerationem  Scripturarum 
de  ss.  Trinitate  pertinet  quaestio,  utrum  et  quomodo  hoc  n^ste- 
rium  in  V.  T.  propositum  fuerit. 

Quoad  hoc  tenendum  est,  doctrinam  de  distinctione  persona- 
rum  non  fuisse  quidem  in  antiquo  Testamento  ita  propositam,  ut 
pertineret  ad  comunem  fidem  populi  Israel,  attamen  in  obiectiva 
revelatione  modo  clarius  modo  obscurius  contineri.  Hoc  postre- 
mum  suadent  Christus  ipse  et  Apostoli,  qui  doctrinam  de  distin¬ 
ctione  personarum,  quae  sint  unus  Deus,  ex  libris  V.  T.  confir- 
mant;  hoc  ostendunt  plures  loci  V.  T.  per  se  inspecti;  qui  saltern 
post  explicitam  in  N.  T.  revelationem  alio  sensu  accipi  ne- 
queunt  (1). 

Hue  spectat  a)  modus,  quo  Deus  loquitur  de  suis  operatio- 
nibus  ad  extra,  exprimens  connumerationem  plurium,  qui  sunt 
unus  Deus,  ut  v.  g.  (Gen.  1,  26.  27):  Faciamus  liominem  ad  ima- 
ginem  et  similitudinem  nostram.  Et  creavit  Deus  liominem  ad 
imaginem  suam.  Pluralitas  verborum  faciamus  et  nostram  non 
potest  explicari  per  constructionem  sic  dicti  pluralis  majestatis, 


(1)  Mine  etiam  intelligitur,  Israelitas  illos,  praesertim  Patriarchas,  Prophetas 
etc.,  qui  majori  sanctitate  et  lumine  praediti  eraut  ad  intimum  sensum  Scriptu- 
rarum  penetrandum,  pro  diverso  gradu  illustrationis,  plus  minusve  claram 
Trinitatis  uotitiam  habuisse. 

cum  hie  nulla  causa  commendandae  maiestatis  divinae,  cum  Deus 
hie  creaturas  non  alloquatur,  et  eiusdem  non  solum  non  occurrat 
in  Scriptura  exemplum,  sed  Deus  semper  singulari  utatur;  nec 
per  locutionem  Dei  ad  Angelos,  cum  alloquatur  eos,  qui  eandem 
habent  operationem  creatricem  (faciamus),  et  eandem  dignitatem 
causae  exemplaris  (ad  imaginem  nostram),  quod  neutrum  Angelis 
competit.  Per  singulare  vero  creavit  et  imaginem  unitas  innuitur. 

b)  Theophaniae  seu  Dei  appariliones  in  quibus,  qui  apparet 
e.  g.  forma  humana,  flamma  ignis,  voce  sensibili,  exhibetur  ut 
verus  Deus  missus  a  Deo,  angelus  seu  legatus  Dei;  alius  igitur  est 
missus  et  alius  est  mittens,  ambo  tamen  unus  verus  Deus.  Ita  ille, 
qui  Moysi  apparuit  in  rubo  ardente  dicitur  in  textu  hebraico  An¬ 
gelus  Domini ;  idem  vero  se  definit:  Ego  sum  qui  sum....  Deus  Abra¬ 
ham....  (Exod.  3,  2  sq.).  —  In  valle  Mambre  apparuit  ei  (Abraham) 
Dominus...  Cumque  elevasset  oculos  apparuerunt  ei  tres  viri...  quos 
cum  vidisset....  adoravit  in  terram  et  dixit :  Domine  si  invent  gra- 
tiam  in  oculis  tuis...  (1).  Abiitque  Dominus,  postquam  cessavit  loqui 
ad  Abraham.  Veneruntque  duo  Angeli  Sodomam  vespere....  Igitur 
Dominus  (Jehovah)  ptuit  super  Sodomam  et  Gomorrham  sulphur 
et  ignem  a  Domino  de  coelo  (Gen.  18  et  19).  Hie  clare  Dominus 
apparens  sub  externa  specie  in  terra,  qui  alibi  dicitur  Angelus 
Domini,  distinguitur  a  Domino  in  coelo  constituto,  a  quo  h.  e.  se¬ 
cundum  voluntatem  Patris,  qui  misit  eum,  dicitur  pluere  ignem  (2). 

c)  Prophetiae  de  futuro  Messia,  in  quibus  Messias  et  mittendus 
a  Deo,  et  ipsemet  Deus,  imo  ut  verus  Filius  a  Deo  Patre,  ut  Deus 
qui  ungitur  a  Deo  suo  exhibetur.  Dixit  Dominus  Domino  meo: 
sede  a  dextris  meis....  ex  utero  ante  luciferum  genui  te  (Ps.  109, 
1.  3).  Sedes  tua,  Deus,  in  saeculum  saeculi....  propterea  unxit  te 
Deus,  Deus  tuus  oleo  laetitiae  prae  consortibus  tuis  (Ps.  44,  7.  8). 
Invocavi  Dominum  Patrem  Domini  met  (Eccli.  51,  14). 


(1)  «  Vide  fidei  mysterium:  Deus  illi  apparuit  et  tres  adspexit.  Cui  Deus 
refulget,  Trinitatem  videt  »  s.  Ambrosius  de  Abraham  1.  1.  c.  5;  et  de 
Cain  et  Abel  rursus:  «  Tres  videt  et  unum  adorat.  » 

(2)  Seposita  unione  hypostatica,  apparitio  Dei  immensi  aliter  intelligi  nequit, 
nisi  per  manifestationem  in  speciebus  sensibilibus,  e.  g.  in  specie  virorum, 
columbae,  ignis,  vocis  etc.  Per  haec  signa  apparet  h.  e.  praesens  significatur 
Deus.  Efficienter  tales  species,  quum  sint  opera  ad  extra,  sunt  opus  totius 
Trinitatis,  sed  significando  possunt  exhibere  personas  distinctas,  sive  tres, 
sive  duas,  sive  unam. 

d)  Descriptiones  Sapientiae  genitae,  quae  in  libris  Proverbio- 
rum  (8),  Ecclesiastici  (24)  et  Sapientiae  (7  sq.)  ex  una  parte  ut 
creatrix,  omnipotens,  omniscia,  ut  Deus  itaque  exhibetur,  ex  al¬ 
tera  ut  primogenita  ex  ore  Altissimi  prodiens,  ut  vapor  virtutis 
Dei,  emanatio  quaedam  sincera  claritatis  omnipotentis  Dei,  candor 
lucis  aeternae,  speculum  sine  macula,  imago  bonitatis  illius  (1). 

Hue  referri  potest  etiam  nominis  triplicatio,  ut  (Ps.  66,  8): 
Benedicat  nos  Deus  Deus  noster,  benedicat  nos  Deus:  et  metuant 
eum  omnes  fines  terrae;  (Is.  6,  8):  Sanctus,  Sanctus,  Sanctus,  Do- 
minus  Deus  exercituum ;  et  trium  connumeratio,  ut  (Ps.  32,  5): 
Misericordia  Domini  p>lena  est  terra.  Verbo  Domini  coeli  fir- 
mati  sunt,  et  Spiritu  oris  eius  omnis  virtus  eorum. 


ARTICULUS  II. 

De  unitate  et  distinctione  coniunctim  ex  specialibus  testimoniis. 

232.  Prop.  29.  Eadem  veritas  specialibus  demonstratur  texti- 
bus,  quibus  tres  ita  enuntiantur  distincti,  ut  simul  unum  Deum  eos 
esse  doceatur. 

Demonstr.  i.  Fidei  christianae  summa  continetur  verbis  Chri- 
sti,  quibus  tamquam  forma  baptismus  conferendus  erat:  Euntes 
docete  omnes  gentes,  baptizantes  eos  in  nomine  Patris  et  Filii 
et  Spiritus  sancti  (Matth.  28,  19).  His  verbis  exprimitur: 

a)  Distinctio  personarum;  nam  a)  nomina  relativa  Pater  et 
Filius  non  sunt  attributum  vel  appellatio  eiusdem  personae  iuxta 
diversas  rationes,  sed  indicant  duorum  subsistentium  talem  rela- 
tionem,  ut  origo  unius  sit  ab  altero;  porro,  si  Pater  alius  est  a 
Filio,  sequitur,  ut  Spiritus  quoque  sanctus,  qui  eadem  dicendi  for¬ 
mula  ponitur  tertius,  alius  sit  ab  ambobus;  quod  fi)  confirmatur 
repetitione  in  textu  graeco  articuli  ante  singula  nomina  (too 
jiargbs,  xal  tov  viov,  xal  rob  dytov  nvEvparoq),  qui  omittitur, 
quando  unius  personae  praedicata  iunguntur  (2). 

b)  Dioinitas  personarum,  nam  a)  eae  connumerantur  (3)  in 


(1)  Cf.  Franzelin  th.  7.  —  (2)  Cf.  Tit.  2,  13;  2  Cor.  1,  3  etc. 

(3)  Connumeratio  est,  quando  vi  verborum  et  contextus  duo  vel  plura 

eadem  dignitate  nominis,  quod  idem  est  tribus,  et  ($)  in  cujus- 
cumque  nomine  confertur  baptismus,  qui  cum  ea  sit  actio,  ut 
non  possit  esse,  nisi  veri  Dei;  quilibet,  in  cujus  nomine  bapti- 
zamur,  est  verus  Deus. 

c)  Unitas  essentiae,  et  quidem  a)  ex  ipsa  forma  verborum  seu 
ex  imitate  nominis,  in  quo  dicitur  baptismus  conferri.  Nomen 
sumitur  pro  potest  ate  seu  pro  ipsa  re  nominis,  pro  Numine 
divino:  Protegat  te  nomen  Dei  Jacob  (Ps.  19,  1);  Nomini  tuo 
psalmum  dicam  (Ps.  17,  50) ;  In  nomine  sancto  ejus  speravimus 
(Ps.  32,  21);  Aedificavi  domum  nomini  Domini  Dei  Israel  (3.  Reg. 
8,  20)  etc.  Ergo  hac  nominis  unitate,  quod  commune  est  tribus 
distinctis,  continetur  una  potestas  trium,  una  eademque  divinitas 

l 

tribus  communis.  (5)  Ex  re  significata;  per  baptismum  enim 
abluimur  a  peccatis  et  regeneramur,  et  hoc  ipso  consecramur,  de- 
vovemur,  adscribimur  Deo.  Haec  relatio  consecrationis  exprimitur, 
dum  dicimur  baptizari  in  nomen  (kgxoovopa)  Patris  et  Filii  et 
Spiritus  sancti.  Sed  ex  doctrina  Scripturae  talis  consecratio,  qua 
supremus  continetur  cultus  latriae,  nonnisi  uni  soli  Deo  fieri  po¬ 
test;  ergo  illae  tres  personae,  quibus  per  baptismum  devovemur, 
sunt  unus  Deus. 

233.  II.  Alter  celeber  locus  est  ille  Joannis  (1.  ep.  5,7):  Tres 
sunt  qui  testimonium  dant  in  coelo,  Pater,  Verbum  et  Spiritus 
sanctus,  et  hi  tres  unum  sunt  (1).  Hoc  enuntiatur: 


comprehenduntur  in  eodem  online  sub  aliqua  ratione  entis,  adeoque  significatur 
identitas  seu  paritas  in  ea  ratione  sub  qua  connumerantur. 

(1)  Sociniani,  quibus  adstipulantur  nonnulli  catholici,  hunc  textum  ut  sup- 
positum  reiiciunt.  Verum  de  ejus  genuinitate  constat  omnino  ex  principiis 
theologicis.  Concilium  enim  Trid.  Sess.  4.  definivit:  «  Si  quis  libros  integros 
cum  omnibus  suis  partibus,  prouti  in  Ecclesia  catholica  legi  consueverunt  et  in 
veteri  vulgata  latina  editione  habentur,  pro  sacris  et  canonicis  non  susceperit... 
anathema  sit.  »  Scopus  hujus  decreti  erat  non  solum  damnandi  errores  No- 
vatorum,  sed  praecipue  ut  constaret  de  auctoritate  divina  fontium,  quibus  usura 
erat  Synodus  in  confirmandis  dogmatibus  et  instaurandis  moribus.  Ex  hoc  vero 
scopo  consequitur,  illo  decreto  canonicas  esse  declaratas  partes  omnes,  prouti 
in  veteri  vulgata  habentur,  quae  dogma  aliquod  vel  morum  regulam  per  se 
directe  enuntiant.  Atqui  omnes  fateri  debent  textum,  de  quo  quaeritur,  a  septem 
saltern  saeculis  usque  ad  cone.  Trident,  constituisse  partem  epistolae  canoni- 
cae,  «  prout  in  Ecclesia  catholica  legi  consuevit  et  in  veteri  vulgata  latina  editione 
habebatur  »  eumque  eminenti  ratione  pertinere  ad  partes  per  se  dogmaticas, 
et  insuper  simul  cum  libris  deuterocanonicis  pro  interpolate  habitum  a  Nova- 
toribus.  Ergo  turn  ex  scopo  praecipuo  et  immediato,  turn  ex  scopo  polemico 

a)  Distinctio  personarum,  quae  colligitur  a)  ex  ipsis  nomini¬ 
bus  relativis,  ft)  exgenere  masculino  tres  quod  de  personis  ad  hi- 
betur,  y)  ex  verbo  testari  quod  personae  proprium  est. 

b)  Unitas  naturae,  quae  exprimitur:  a)  ipsa  testificatione; 
testimonium  enim  reale  de  hac  veritate,  quod  Jesus  est  Films  Dei, 
eatenus  habetur,  quatenus  est  ejusdem  essentiae  ac  Pater,  ft) 
Triuin  connumeratione,  per  quam  tres  proponuntur  ejusdem  di¬ 
gnitatis  ita  ut  Filius  et  Spiritus  sanctus  sint  Dens,  sicuti  Pater, 
quod  fieri  non  posset,  si  connumeratorum  alter  diversae  esset 
essentiae;  creatura  enim  et  Deus  numquam  simpliciter  connu- 
merantur.  y)  Diserta  declaratione,  quod  hi  tres  unum  sunt; 
unum  enim  sempliciter  et  sine  addito  nunquam  creatura  dicitur 
cum  Deo,  quia  unum,  ut  audivimus  ex  s.  Thom  a,  ad  substan- 
tiam  refertur  (n.  230). 

Dices:  etiam  v.  8.  spiritus,  aqua  et  sanguis  unum  (1)  dicuntur, 
neque  tamen  unum  sunt  essentia,  sed  testificatione. 

Resp.  Quaenam  sit  significatio  praedicati  patet  praecipue  ex 


constat,  textum,  de  quo  agitur,  comprehendi  in  decreto  tridentino  de  partibus 
eanonicis  et  de  authentia  Yulgatae. 

Ad  quaestionem  criticam  quod  spectat,  hie  textus  inde  a  primis  saeculis 
recipiebatur  in  Ecclesiis  Africae,  ut  constat  ex  testimoniis  Fulgentii,  Cy¬ 
prian  i ,  Tertulliani  et  concilii  a  461  Episcopis  an.  484  Carthagine  habiti, 
unde  jam  concludendum  foret  in  toto  Occidente  eandem  lectionem  viguisse, 
quod  insuper  constat  ex  directis  testimoniis.  Sed  etiam  Graecorum  codic.um, 
qui  adhuc  extant,  nonnulli,  iique  optimae  notae,  Vulgatae  concordant.  Ex  Cas- 
siodoro,  insigni  priscorum  codicum  latinorum  et  graecorum  collectore,  discimus 
ilium  in  graecis  quoque  codicibus,  quibus  ille  usus  est,  extitisse.  Ea  quae  op- 
ponuntur  satis  quidem  pi*obant,  ilium  textum  in  transcriptione  codicum  jam 
antiquitus  non  raro  fuisse  omissum,  at  dubium,  nedum  spurium  esse  minime 
demonstrant.  Cf.  Franz elin  th.  IV.  et  Kleutgen  n.  853. 

(1)  Locus  est  obscurus  et  plures  admittit  sensus  eo  quod  non  omnia  adiuncta 
erroris  confutandi  nobis  comperta  sunt.  Si  Apostolus  prae  oculis  habuit,  ut 
indicat  Irenaeus  1.  III.  c.  11,  Gnosticos  docentes  Jesum  Christum  non  esse 
eandem  personam,  sed  Jesum  fuisse  merum  hominem  vel  hominis  phantasma 
in  quern  Aeon  quidam  Christus  in  baptismo  descendit  et  tempore  passionis 
iterum  in  coeleste  pleroma  avolavit,  atque  adeo  demonstrare  voluit  Jesum,  qui 
visibilis  apparuit,  eundem  esse  et  verum  Deum  et  verum  hominem;  tunc  v.  7 
pertineret  ad  Christi  divinitatem  et  v.  6 :  Hie  est  qui  venit  per  aquam  et  san- 
guinem,  Jesus  Christus,  non  in  aqua  solum  sed  in  aqua  et  sanguine.  Et  spiritus 
est  qui  testificatur,  quoniam  Christus  est  veritas  et  v.  8 :  Tres  sunt  qui  testi¬ 
monium  dant  in  terra  etc.  pertinerent  ad  demonstrandam  veram  Jesu  non  ap- 
parentem  humanitatem,  siquidem  spiritus,  quem  in  cruce  emisit,  sanguis  et  aqua, 
quae  ex  latere  ejus  exivit,  sunt  testimonium  reale  ejus  humanitatis.  —  Aliis 

natura  subiecti.  Y.  8  spiritus,  aqua  et  sanguis  ex  ipsa  eorum 
natura  non  possunt  dici  unum  nisi  imitate  morali  in  testificando, 
unum  testimonium;  v.  7  per  con nwtnerationem  trium,  quorum 
unus  certe  est  Deus,  tres  illi  declarantur  personae  divinae;  ubi 
vero  unum  enuntiatur  de  divinis,  necessario  intelligitur  unitas 
essentiae. 

Hoc  ipsum  confirmatur  textu  originali;  nam  in  plerisque  et 
melioribus  codicibus  v.  7  legitur  h  eioi  et  v.  8  eig  to  ev  slow 
in  unum  sunt. 


ARTICULUS  III. 

De  mysterio  Trinitatis  ex  traditione. 


234.  Prop.  30.  Doctrina,  hucusque  Scripturis  demonstrata,  con¬ 
stant  ac  perpetuo  traditionis  magisterio  confirmatur. 

Declar.  Ex  multis,  quae  per  singula  saecula  citari  possent, 
documentis,  unum  alterumve  adferentes  demonstrationem  ita  in- 
stituemus,  ut  inde  a  nicaena  aetate  praesertim  unitas  essentiae 
praecipua  ratione  appareat. 

235.  Demonstr.  i.  a)  Ex  Patribus  -  Irenaeus:  «  Ecclesia  per 
universum  orbem  usque  ad  fines  terrae  seminata,  ab  Apostolis 
et  eorum  * successoribus  accepit  earn  fidem,  quae  est  in  unum 
Deum  Patrem  omnipotentem....  et  in  Jesum  Christum,  Filium 
Dei,  incarnatum  pro  nostra  salute;  et  in  Spiritum  sanctum,  qui 
per  prophetas  Dei  consilia  et  adventum  praedicavit  »  (1).  Ter- 
tullianus:  «  Opus  Evangelii,  substantia  novi  Testamenti,  quod 
exinde  Pater  et  Filius  et  Spiritus  sanctus,  tres  crediti,  unum 


Apostolus  Ebionitarum  haeresim  respicere  videtur,  eo  quod,  ut  in  tota  epistola, 
sic  in  hoc  ipso  loco  (vide  v.  5,  9  et  10)  quam  maxime  fidem  in  Christi  divi- 
nitatem  commendat;  et  isti  tarn  in  v.  6  quam  8,  per  aquam  baptismum,  per 
sanguinern  passionem  Domini,  per  spiritum  mentem  spiritualem  h.  e.  gratia 
Spiritus  sancti  affectam  intelligunt.  Atque  ita  testimonium  formale,  quod  datur 
in  terra,  cum  testimonio  reali,  quod  datur  in  coelo,  connexum  est.  Nam 
praecipua  quadam  et  solemni  ratione  Pater  in  baptismo  (Matth.  3,  17),  Verbum 
autem  in  passione  (Matth.  26,  64.  Jo.  19,  7),  Spiritus  sanctus,  cum  effusus  est 
in  Apostolos  et  fideles  (Jo.  15,  26),  testificatus  est.  Alii  aliter  exponunt. 

(1)  Irenaeus  adv.  haer.  1.  1.  c.  10. 

Deura  sistunt  »  (1).  «  0  rigenes:  Admittenda  est  trium  distinctio 
personarum  in  Patre  et  Filio  et  Spiritu  sancto,...  sed  horum  u- 
nus  est  fons;  una  enim  substantia  est  et  natura  Trinitatis  »  (2). 
Et  generatim  de  fide  veterum  Patrum  hoc  profert  testimonium 
Augustinus:  «  Omnes  quos  legere  potui,  qui  ante  me  scripse- 
runt  de  Trinitate,  quae  est  Deus,  divinorum  librorum  veterum 
et  novorum  catholici  tractatores,  hoc  intenderunt  secundum  Scrip- 
turas  docere,  quod  Pater  et  Filius  et  Spiritus  sanctus  unius  ejus- 
demque  substantiae  inseparabili  aequalitate  divinam  insinuent 

unitatem,  ideoque  non  sint  tres  dii,  sed  unus  Deus .  Haec  mea 

tides  est,  quando  haec  est  catholica  tides  »  (3). 

236.  b)  Ex  aliis  documentis.  —  a)  Ex  symbolis,  quae  omnia 
fidem  in  Trinitatem  ut  fundamentum  proponunt.  S.  Gregorius 
Thaumaturgus  declarans  symbolum  contra  Paulum  Samosa- 
tenum  Trinitatem  personarum  negantemait:  «  Unus  Deus  Pater 
Yerbi  viventis,  Sapientiae  subsistentis....  unus  Dominus  solus  ex 

solo,  Deus  ex  Deo .  Unus  Spiritus  sanctus  ex  Deo  subsistentiam 

habens,  et  per  Filium  effulgens....  Trinitas  perfecta,  quae  gloria 
et  aeternitate  et  regno  non  dividitur  nec  alienatur  »  (4). 

(})  Ex  forma  baptismi  semper  in  nomine  Trinitatis  et  post 
ejusdem  explicitam  professionem  collati.  «  Quando  ducti  estis  ad 
piscinam,  interrogati  estis  de  fide  in  Patrem  et  Filium  et  Spi- 
ritum  sanctum  »  (5). 

y)  Ex  doxologia,  qua,  teste  Basilio,  indi  ab  aetate  Apostolica 
una  deferebatur  gloria  Patri  et  Filio  et  Spiritui  sancto . 

d)  Ex  martyrum  confessionibus:  «  Yerax  Deus,  glorifico  te 
cum  aeterno  et  coelesti  Jesu  Christo  Filio  tuo,  cum  quo  tibi  et 
Spiritui  sancto  gloria  et  nunc  et  in  futura  saecula  »  s.  Poly¬ 
carpus  an.  166;  «  Christum  cum  Patre  et  Spiritu  sancto  Deum 
esse,  confiteor  »  E  pi  pod  ins  an.  178  (6). 

sj  Ex  haereseon  historia  et  damnatione.  Praxeas,  Sabellius, 
Paulus  Samosatenus  Trinitatem  negantes  in  pluribus  synodis 
ut  haeretici  damnati  sunt.  Fides  Ecclesiae  de  hac  re  medio  saec.  III. 
apparet  insuper  ex  causa  Dionysii  Alexandrini.  Cum  is  ad  rea- 


(1)  C.  Praxeam  c.  31.  —  (2)  Horn.  12  in  Num.  —  (3)  De  Trinit.  1.  1.  n.  7. 

—  (4)  Apud  Gallandi  p.  385.  —  (5)  Cy  rill  us  Hieros.  Catech.  Myst.  2. 

—  (6)  Ru  inart  act.  gen.  martyrum.  Similia  profess!  sunt  Pionius,  Tara- 
chius  etc. 

lem  distinctionem  Patris  et  Filii  adversus  Sabellianos  efficacius 
exprimendam  usus  esset  quibusdam  loquendi  raodis,  quibus  di- 
stinctio  et  diversitas  naturae  significari  videbatur,  continue*  re- 
claraatum,  et  causa  ad  fidei  magistrum  Dionysium  Rom.  Pon- 
tificem  delata  est,  qui  hac  occasione  communem  fidem  sicut  de 
distinctione  personarum  ita  de  unitate  naturae  proposuit.  «  Ille, 
ait,  blasphemat  Filium  esse  Patrem  et  vicissim;  hi  vero  tres  Deos 
quodammodo  praedicant,  cum  sanctam  monadem  in  tres  hyposta¬ 
ses  sibi  alienas  et  omnino  separatas  dividunt,  »  cui  definitioni 
Alexandrinus  plenissime  consensit,  et  se  semper  in  eadem  fide 
fuisse  protestatus  est  (1).  —  Ineunte  saec.  IV  idem  luculenter 
eruitur  ex  subita  Arii  denunciations,  ex  consensu  universali 
Episcoporum  respondentium  Alexandro  episcopo  Alexandrino, 
ex  fraudibus,  quibus  Arius  ej usque  sectatores  ad  haeresim  te- 
gendam  utebantur.  —  Divinitas  Jesu  Christi  in  Cone.  Nicaeno 
a.  325  contra  Arium,  Spiritus  sancti  in  Constnp.  I.  an.  381 
contra  Maced onium  definita  fuit. 

237.  II.  Eandem  fidem  de  hoc  mysterio  et  praesertim  de  uni¬ 
tate  numerica  divinae  naturae  a  Patribus  Nicaenis  et  subsequen- 
tibus  semper  fuisse  habitant  et  vindicatam,  secus  ac  nonnulli  ca- 
lumniati  sunt,  qui  contenderunt  illos  usque  ad  Augustinum  unita- 
tem  tantum  specificam  (2)  in  Trinitate  agnovisse  eo  quod  Filium 
consubstantialem  dixerint;  sunt  enim  etiam  homines  inter  se 
consubstantiales,  nec  tamen  naturam  numerice,  sed  specifice  tan¬ 
tum  unam  habent;  probatur: 

a)  Ex  principio  utrique  parti  in  controversia  ariana  communi. 
Consubstantialitas  per  se  unitatem  substantiae  in  pluribus  signi- 
ficat;  cujusmodi  vero  haec  unitas  sit,  dependet  a  natura  subjecti, 
de  quo  consubstantialitas  praedicatur. 


(1)  S.  Athanasius  de  sentent.  Dionysii  n.  15,  17,  18,20  etc.;  de  decret. 
Nicoen.  n.  26. 

(2)  Unitas  vel  realis  vel  rationis  tantum  est,  prout  quod  dicitur  unum,  vel 
in  se  ipso  vel  mentis  tantum  consideratione  est  unum. 

Unitas  itaque  rationis  est,  cum  res,  quae  in  se  plures  (divisae)  sunt,  propter 
aliquam  rationem,  quae  est  in  ipsis  rebus,  a  mente  tamquam  unum  (indivisum) 
considerantur,  et  haec  unitas  est  specifica,  si  ratio  ilia  est  aequalitas  naturae. 
Neqne  ab  hac  unitate  specifica  differt  qualitative!,,  quam  Guntheriani  com- 
menti  sunt,  quippe  quae  non  realis  sed  rationis  est,  et  fundamentum  propter 
quod  divinae  personae  ut  unum  considerantur  a  mente,  est  earundem  aequalitas. 

In  creaturis  haec  unitas  cum  non  possit  esse  nisi  per  multi- 
plicationem  ejusdem  naturae  in  multis,  hinc  tres  homines  v.  g., 
quia  specie  unum  sunt,  et  adhuc  strictius  parentes  et  filii,  quia 
insuper  originis  relatione  conjuncti  sunt,  consubstantiales  dicun- 
tur.  Quae  naturae  multiplicatio  in  Deo  cum  repugnet,  ex  ipsa 
intrinseca  ratione  subjecti  consubstantialitas  determinatin’  ad 
significandam  unam  numero  naturam  communem  pluribus.  Hoc 
sensu  strictissimo  et  antonomastico  consubstantialitatem  vindica- 
tam  fuisse,  apparet  insuper  ex  ipso  statu  controversiae  cum  Aria- 
nis.  Hi  fieri  non  posse  existimabant,  ut  in  una  singulari  natura 
plures  subsisterent  personae.  Quoniam  igitur  firme  tenebant  uni¬ 
cam  esse  substantiam  divinam,  quia  unus  est  Deus,  intulerunt, 
Filium  et  Spiritum  sanctum  diversae  esse  a  Patre  naturae  et 
perfectionis;  Patres  e  contra  ejusdem  esse  defendebant;  ad  signi¬ 
ficandam,  modo  quo  omne  effugium  Arianis  occluderetur,  hanc 
omnimodam  naturae  et  perfectionis  aequalitatem  aptissima  erat 
formula  ouoovoiov,  quae  ideo  tessera  evasit  fidei  catholicae;  tali 
vero  identitate  afflrmata  et  demonstrata,  ipsius  mysterii  summa, 
tres  esse  personas  divinas  in  una  numero  substantia,  Arianis,  qui 
hanc  unitatem  non  modo  concedebant,  sed  etiam  urgebant,  de¬ 
monstrata  erat. 

b)  Ex  dissidio  Episcoporum  catholicorum,  quod  in  synodo 
Alexandrina  ab  Athanasio  compositum  fuit.  Cum  enim  sensus 
vocabulorum  imooxdoiq,  ovoia,  tiqoooojzov  nondum  communi  usu 
fixus  esset,  orientales  unam  ovoiav  et  tres  hypostases,  occidentales 
unam  vxiooraoiv  et  tres  personas  dicebant.  Interrogati  ab  Atha¬ 
nasio  priores,  num  per  tres  hypostases  significarent  tres  substan- 
tias  diversas,  ut  aurum,  argentum  et  aes,  vel  certe  etsi  aequales, 
separatas  tamen,  ut  in  hominibus  sunt  hypostases  parentum  et 
filiorum,  atque  ita  tres  deitates  vel  tres  deos  assererent:  id  ve- 
hementer  negando,  se  tres  dicere  hypostases  responderunt,  ut 
Patris,  Filii  et  Spiritus  sancti  veram  subsistentiam  significarent, 
hanc  autem  Trinitatem  agnoscentes  unam  se  deitatem  profited. 
Quo  audito,  pars  altera  quievit.  Interrogati  posteriores,  num  unam 
hypostasim  dicerent  sensu  Sabelliano,  id  negantes  se  dicere  re¬ 
sponderunt  unam  hypostasim  ut  significarent  identitatem  (xaino- 

rr]ra  xrjg  (pvoeog)  naturae  et  deitatis  Filii  et  Spiritus  sancti  cum 
Patre.  Qua  data  explicatione  consenserunt  et  priores  (1). 

Atqui  neque  illi  potuissent  negare  consubstantialitatem  in 
divinis  qualis  est  inter  parentes  et  filios,  si  unitatem  specificam 
admisissent;  neque  hi  unam  hypostasin  dicere,  quia  hypostasis 
semper  substantiam  singularem  individuam  significat;  ergo  utrin- 
que  de  unitate  numerica  conveniebat  (2). 

c)  Ex  disertis  Patrum  fidei  Nicaenae  vindicum  testimoniis. 
Ajunt  enim,  a)  doctrinam  catholicam  mediam  intercedere  inter 
Sabellii  et  Arii  errores,  atque  ita  servare  veram  trinitatem  in 
unitate,  et  veram  unitatem  in  trinitate.  S.  Fulgentius:«  Ve- 
rum  est,  quod  Sabelliani  unam  naturam  Patris  et  Filii  et  Spi¬ 
ritus  sancti  credunt,  sed  falsum  est,  quod  tres  personas  non  cre- 
dunt.  —  Verum  est  etiam,  quod  Ariani  tres  personas  Patris  et 
Filii  et  Spiritus  sancti  dicunt,  sed  falsum  est,  quod  istarum  trium 
personarum  tres  naturas  persuadere  contendunt  »  (3).  Atqui  Sa- 
bellius  unitatem  alhrmabat  realem  et  numeralem;  alioquin  quo- 
modo  personarum  trinitatem  potuisset  negare?  Ergo.  (4)  Ratio- 
nem  mysterii  in  eo  praecipue  inveniri,  quod  una  sit  essentia 
trium  personarum.  S.  Maximus:  «  Quid  haberet  admirationis, 
si  ut  hominis  cum  homine,  ita  Filii  cum  Patre  esset  unitas  et 
divisio?  »  (4).  y)  Rationem  unitatis  in  Deo  esse  essentiae  identita- 
tem:  «  Essentiae  identitas  (xavxoxrjg)  in  unitatem  colligit  Trinita¬ 
tem  »  (5);  et  rationem  distinctionis  unice  illud,  quod  formaliter 
significatur  nominibus  relativis  ad  invicem:  Pater,  Filius,  Spiri¬ 
tus  sanctus;  «  Haec  ipsa  non  esse  genitum,  et  esse  genitum  et 


(1)  «  Res  profecto  ridenda  vel  potias  lugenda;  fidei  videbatur  diversitas, 
quae  erat  de  sono  vocis  altercatio.  Hinc  deinde  Sabellianismus  ob  tres  perso¬ 
nas  exprobatus  est,  et  Arianismus  ob  tres  hypostases,  quae  erant  figmenta 
ex  nirnio  studio  disputandi.  »  Gregorius  Naz.  or.  21.  n.  35.  Vide  etiam 
A  than.  ep.  synod,  ad  Antiochenos  n.  5.  6. 

(2)  Cf.  Ivleutgen  n.  857  et  Franzelin  th.  IX. 

(3)  Ad  Donat,  c.  XII.  Cf.  s.  Greg.  Nyss.  Or.  Cathech.  c.  3;  s.  Greg. 
Naz.  or.  21;  s.  Ath.  contra  Arian.  —  or.  4.  10;  s.  Has.  contra  Sab.  n.  3. 

(4)  Cent.2.de  caritate.  In  Cone.  Constp.  III.  s.  Sophronius  postquam 
dixit:  «  Idem  et  unum  est  tria,  »  addit,  «  quod  sane  mirabile  est  et  omni 
plenum  stupore.  »  Greg.  Nyss.:  «  Ineffabilis  profunditas  mysterii  quomodo 
eadem  res...  et  distinguitur  hypostasi  et  non  dirimitur  subiecto.  »  Or.  Ca¬ 
thech.  c.  3. 

(5)  Cy  rill  us  Alex,  contr.  Julian.  1.  IV. 

procedere  designant  alium  Patrem,  alium  Filium,  alium  nomine 
Spiritus  sancti  appellatum,  ut  servetur  inconf'usa  distinctio  trium 
hypostaseon  in  una  natura  et  dignitate  deitatis  »  (1). 

d)  Ex  Ecclesiae  definitionibus.  In  professione  fidei  s.  Sophro- 
nii,  quae  in  Cone.  Constpn.  Ill  uno  ore  probata  est,  expresse 
legitur:  «  Idem  et  numerabile  est  et  refugit  numerum;  numerabile 
quidem  tribus  suis  subsistentiis,  refugit  autem  numerum  singu- 
laritate  deitatis  (red  evtxco  xrjg  'd'Eorrjxog)....  In  personis  divisionem 
liabens  (Trinitas),  essentia,  natura  similiter  et  deitate  indivisa 
permanet  et  insecabilis...  Nec  tres  quosdam  deos  esse  agnoscimus 
aut  tres  quasdam  naturas  aut  tres  quasdam  essentias  deitatis 
novimus,  non  unigenas,  non  alienigenas,  non  unius  speciei,  non 
diversae  speciei  »  (2). 

Concilium  Later.  IV  definitionis  contra  Joachim  supra  al- 
latae  rationem  theologicam  hanc  reddit:  «  Filius  ergo  nascendo 
substantiam  Patris  accepit;  et  ita  Pater  et  Filius  habent  eandem 
substantiam;  et  sic  eadem  res  est  Pater  et  Filius  necnon  et  Spi¬ 
ritus  sanctus  ab  utroque  procedens  »  (3). 

238.  Obi.  Patres  comparant  unitatem  naturae  in  Deo  cum  imi¬ 
tate  naturae  humanae  in  pluribus  individuis;  atqui  haec  non  est 
nisi  logica  et  specifica;  ergo  et  ilia.  —  Resp.  Dist.  Patres  instituunt 
illam  comparationem  ad  demonstrandum  qualis  sit  unitas  divinae 
naturae,  neg.;  ad  evertendum  fundamentum  liaereticorum,  quod 
eadem  est  ratio  naturae  et  hypostaseos,  cone. 

Inst.  Gregor i u s  Nissenus  et  eum  secuti  Joa.  Damascenus 
et  Theodorus  Abucara  docent  eandem  esse  omnino  naturae 
unitatem  in  Deo  sicut  est  in  hominibus.  —  Resp.  Dist.  Greg. 
Nyssenus,  Damascenus  etc.  admittunt  in  Deo  tantum  unita¬ 
tem  logicam,  neg. ;  unitatem  numericam  realem  Dei  transferunt 
juxta  placita  Platonicorum  ad  naturam  humanam,  transeat  (4). 


(1)  Greg.  Naz.  or.  31.  (al.  37)  n.  9.  —  (2)  Apucl  Harduinum  t.  3. 
p.  1263.  —  (3)  Cap.  Damnamus.  —  (4)  Cf.  Franzeliu  th.  IX. 

CAPUT  II. 

De  processionibus  divinis 
seu  de  aliquo  ejusdem  mysterii  intellects 

239.  Postquam  existentiam  mysterii  divinis  eloquiis  stabilivi- 
mus,  ad  quaerendam  accuratiorem  ejusdem  notitiam  convertimur, 
memores  tamen  gravissimi  moniti :  Qui  scrutator  est  majestatis, 
opprimetur  a  gloria  (Prov.  25,  27).  Itaque  agemus  l.°  de  proces¬ 
sionibus,  2.°  de  discrimine  inter  generationem  et  spirationem, 
3.°  de  relationibus  et  notione,  4.°  de  personarum  missione,  5.°  de 
appropriatione. 


ARTICULUS  I. 

De  processionibus. 

240.  Yocabulum  procedere  a  motu  locali  translatum  est  ad  si- 
gnificandam  originem  unius  ex  alio;  sic  lux  a  sole,  filii  a  paren- 
tibus,  cogitationes  a  mente  procedere  dicuntur.  Duplex  distin- 
guitur:  transfers,  qua  effectus  extra  operantem  existit,  ut  filius 
extra  patrem ;  et  immanens,  qua  terminus,  qui  procedit,  intra 
operantem  remanet,  ut  cogitatio  intra  mentem,  a  qua  concipitur. 

241.  Utraque  est  in  Deo  admittenda.  Processione  transeunte 
producuntur  quae  sunt  praeter  ipsum,  immanente  secunda  per¬ 
sona  procedit  a  prima,  tertia  ab  utraque:  alterutra  negata,  pro- 
labimur  vel  in  pantheismum,  vel  in  sabellianismum.  Hie  nonnisi 
de  immanente  agimus,  quae  definitur:  origo  unius  personae  ab 
alia  per  ineffabilem  essentiae  communicationem. 

242.  Duas  tantum  hujusmodi  processiones  in  Deo  agnoscit  re- 
velatio:  prima  est  generatio,  qua  secunda  persona  procedit  a 
prima,  et  ideo  Filius  dicitur;  altera  simpliciter  processio  (1)  seu 


(1)  Y ox  procedere,  processio  dupliciter  accipitur:  l.°  ut  est  nomen  commune 
production!  Filii  et  Spiritui  sancto;  uterque  enim  procedere  dicitur:  2.°  ut  est 
nomen  speciale  tertiae  personae,  quo  sensu  est  proprium  Spiritus  sancti ;  Filius 
enim  dicitur  gigni,  Spiritus  sanctus  procedere. 


140  Tr.  II.  De  ss.  Trim.  C.  II.  De  pr.  div.  seu  de  aliq.  ejusd.  myst.  int. 

spiratio  nominatin',  qua  tertia  persona  i.  e.  Spiritus  sanctus  a 
prima  et  secunda  procedit. 

Ratio  vero,  praeter  revelationem,  ob  quam  duae  et  non  plu- 
res  dentur  in  Deo  processiones,  haec  affertur  a  s.  Thom  a:  «Pro- 
cessiones  in  divinis  accipi  non  possunt  nisi  secundum  actiones, 
quae  in  agente  manent.  Hujusmodi  autem  actiones  in  natura  in- 
tellectuali  et  divina  non  sunt,  nisi  duae  scilicet  intelligere  et 
velle....  relinquitur  igitur,  quod  nulla  alia  processio  possit  esse 
in  Deo  nisi  verbi  et  amoris  »  (1). 

243.  Modo  de  utraque  processione  agentes,  haec  statuimus: 

Prop.  31.  Filius  a  solo  Patre  per  generationem,  Spiritus  san¬ 
ctus,  non  per  generationem,  sed  spirationem  procedit  non  solum 
a  Patre,  verum  etiam  a  Filio. 

De  fide  quoad  omnes  partes  ex  sym.  A  than.  cone.  Nicaen. 
et  F  1  o  r  e  n  t . 

Demonstr.  i.  p.  Filius  a  Patre  generatur.  —  I.  (Ps.  2,  7) :  Do- 
minus  dicit  ad  me:  Filius  mens  es  tu,  ego  hodie  genui  te.  Haec 
verba  ad  Christum  esse  referenda  constat  turn  ex  indole  totius 
Psalmi,  turn  ex  Paulo  qui  ex  illis  excellentiam  Christi  prae  An- 
gelis  deducit:  Cui  enim  dixit  aliquando  Angelorum:  Filius  mens 
es  tu,  ego  hodie  genui  tel  (Hebr.  1,  5).  Secunda  persona  dicitur 
hie  explicite  Filius,  et  hodie  (2)  i.  e.  ab  aeternitate  genitus,  et 
quidem  sermo  est  de  natural!  generatione,  quia  secus  argumen- 
tatio  Pauli  nulla  esset,  cum  adoptionis  gratia  etiam  Angeli  filii 
geniti  sint  a  Deo.  —  In  Psalmo  109,  quern  Dominus  ipse  de  se 
exponit  (Matth.  22,  43),  Deus  (heb.  Jehovah)  dicit  ad  Messiam : 
Tecum  principium  in  die  virtutis  tuae  in  splendoribus  sancto¬ 
rum;  ex  utero  ante  luciferum  genui  te;  i.  e.  in  die,  quando  re- 
velas  virtutem  tuam  in  redemptione  et  subiectione  omnium  gen¬ 
tium  tibi  erit  principatus  splendente  circum  te  gloria  sanctorum; 
et  hoc  ideo,  quia  ego  te,  antequam  luciferum  sive  quidquam  crea 
rem,  ex  me  ipso  meaque  intima  substantia  progenui  (3). 


(1)  1.  q.  27.  a.  5. 

(2)  Hodie  non  initium  generationis,  sed  incommutabile  nunc  aeternitatis 
exprimit. 

(3)  Est  textus  dogmaticus,  qui  communi  Patrum  consensu  de  generatione 

In  N.  T.  inter  primam  personam  et  secundam  non  solum  re- 
latio  principii  et  procedentis  a  principio,  sed  determinate  relatio 
Patris  et  Filii  esse  docetur.  Dicitur  Pater  proprius  Filii  (Jo.  5,  18); 
Filius  proprius  Patris  (Rom.  8,  32);  Filius  rerus  (I.  Jo.  5,  20);  Fi¬ 
lms  unigenitus  (povoyevtjg),  unigenitus  a  Patre  (Jo.  1,14;  3,  16). 
Iam  vero  his  nominibus  non  adoptivus  sed  naturalis  Filius  desi 
gnatur,  et  filiatio  propria,  quae  est  ex  generatione. 

244.  II.  Quoad  doctrinam  traditionis  suflicit  appellasse  ad  anti- 
quissima  symbola.  In  symb.  Ap.  dicitur:  «  Credo  in  J.  C.  Filium  ejus 
unicum,  Dominum  nostrum;»  in  symb.  Nicaen.:«Credimusinunum 
Dominum  nostrum  J.  C.  Filium  Dei,  natum  ex  Patre,  Unigenitum, 
h.  e.  ex  substantia  Patris,  Deum  de  Deo,  lumen  ex  lumine,  Deum 
verum  de  Deo  vero,  genitum  non  factum,  consubstantialem  Patri ;  » 
in  symb.  A  than.:  «  Filius  a  Patre  solo  est,  non  factus,  nec  creatus, 
sed  genitus.  »  Divina  ergo  natura  secundae  personae  communica- 
tur  a  prima  per  generationem,  quam  doctrinam  continuant  et 
illustrant  Patres  praesertim  in  controversia  ariana. 

245.  Demonstr.  ii.  p.  Spiritus  sanctus  non  generatur,  sed  pro- 
cedit.  —  Hoc  manifestum  est  ex  eo  quod  nullibi  sive  in  Scriptura 
sive  in  traditione  Spiritus  sanctus  dicitur  generari,  aut  genitus 
vel  Filius  appellatur.  Imo  processio  per  generationem  de  Spiritu 
sancto  explicite  negatur,  quia  secunda  persona  Filius  Dei  unicus 
et  unigenitus  nominatur.  Unde  in  symb.  A  than,  dicitur:  «  Spi¬ 
ritus  sanctus  a  Patre  et  Filio  non  factus,  nec  creatus,  nec  genitus, 
sed  procedens.  »  In  hoc  Latinis  consentiunt  Graeci. 

246.  Demonstr.  iii.  p.  Procedit  a  Patre.  —  Hoc  disertis  verbis 
declaravit  Christus  ipse,  cum  promisit  Spiritum  veritatis,  qui  a 
Patre  procedit  (Jo.  15,  26);  et  definivit  contra  Macedoni  alios 
cone.  Constp.  I.  «  Crediinus  in  Spiritum  sanctum...  qui  ex  Pa- 


ex  substantia  Patris  intellectus  est,  et  nominatim  adhibitus  per  plura  saecula 
in  disputationibus  adversus  Arianos.  Cum  nostra  Vulgata  consentiunt  LXX  et 
versio  syriaca,  quae  fluxerunt  immediate  ex  textu  hebraico.  Textus  hebrai- 
cus,  qui  nunc  extat,  potest  cum  Vulgata  conciliari,  nam  potest  verti :  Popu- 
lus  tuus  voluntaries  oblatio  (i.  e.  totus  tibi  devotus)  in  die  virtutis  tuae,  in 
splendoribus  aanctis;  ex  utero  ante  auroram  ros  tibi  nativitatis  tuae;  quae 
de  aeterna  generatione  commode  intelliguntur.  —  Aliae  textus  hebraici  ver- 
siones,  quae  omnino  a  Vulgata  discrepant,  sunt  plane  reiicicndae.  Forte  etiam 
textus  habraicus,  ut  extat,  non  est  omnino  genuinus. 

tre  procedit.  »  Quoad  hoc  quoque  dogma  cum  Latinis  conveniunt 
Graeci. 

247.  Demonstr.  iv.  p.  Procedit  vero  et  a  Filio.  —  Est  contra 
Graecos  hoc  negantes  et  insimulantes  erroris  Ecclesiam  Latinam 
eo  quod  symbolo  Nicaen.  Constp.  inseruit  verbum  Filioque  (quia 
Patre  Filioque  procedit).  - 1.  a)  Spiritus  sanctus  dicitur  spiritus  Filii 
(Gal.  4,  6);  Spiritus  Jesu  Christi  (Phil.  1,  19);  Spiritus  Christi  (Rom. 
8,  9).  Nomen  personale  spiritus  idem  est  ac  spiratus,  dicit  nempe 
relationem  originis  ad  earn  personam,  cujus  dicitur  spiritus.  Sicut 
igitur,  Graecis  non  diffltentibus,  idcirco  dicitur  in  Scripturis  Spiri¬ 
tus  Dei  vel  Patris,  quia  a  Patre  procedit;  ita  etiam  dicitur  Spiritus 
Filii,  quia  a  Phlio  procedit.  —  b)  Missio,  ut  inferius  explicabitur, 
includit  processionem  personae  missae  a  mittente.  Atqui  Spiritus 
sanctus  sicuti  a  Patre,  ita  exhibetur  missus  a  Filio:  Si  non  abiero, 
Paraclitus  non  veniet  ad  vos;  si  autem  abiero ,  mittarn  eum  ad 
vos  (Jo.  16,  7.).  Ergo  a  Filio  quoque  procedit;  quod  juxta  plures 
Patres  Christus  voluit  significare  facto  illo,  quod  narratur  (Jo. 
20,  22):  Insufftavit  et  dixit  eis:  Accipite  Spiritum  sanctum  etc. 
Ad  rem  Augustinus:  «  Neque  flatus  ille  corporea  substantia 
Spiritus  sancti  fuit,  sed  demonstratio  per  congruam  significatio- 
nem,  non  tantum  a  Patre,  sed  et  a  Filio  procedere  Spiritum  san¬ 
ctum  »  (1).  —  c)  Celebre  est  testimonium  (Jo.  16, 13  sq.):  Cum  autem 
venerit  ille  Spiritus  veritatis,  docebit  vos  omnem  veritatem.  Non 
enim  loquetur  a  semetipso:  sed  quaecumque  audiet  loquetur,  et 
quae  ventura  sunt  annuntiabit  vobis.  Omnia  quaecumque  habet 
Pater,  mea  sunt:  propterea  dixi:  quia  de  meo  accipiet  (2)  et  an¬ 
nuntiabit  vobis.  His  verbis  diserte  dicitur  a)  Spiritus  sanctus  acci- 


(1)  De  Trin.  1.  IV.  c.  20. 

(2)  «  Nec  raoveat,  quod  verbum  futuri  temporis  positum  est....  Ilia  quippe  ' 
audientia  sempiterna  est,  quia  sempiterna  scientia.  In  eo  autem,  quod  sempi- 
ternum  est  sine  initio  et  sine  fine,  cujuslibet  verbum  ponatur,  sive  praeteriti, 
sive  praesentis,  sive  futuri,  non  mendaciter  ponitur....  Semper  itaque  audit 
Spiritus  sanctus,  quia  semper  scit;  ergo  et  scivit  et  sciet  et  scit,  ac  per  hoc 
et  audivit  et  audit  et  audiet;  quia  sicut  jam  diximus,  hoc  est  illi  audire  quod 
scire,  et  scire  illi  hoc  est  quod  esse.  Ab  illo  igitur  audit  et  audiet,  a  quo  est; 
ab  illo  est,  a  quo  procedit.  »  S.  Aug.  in  Joann,  tract.  XCIX,  n.  5.  —  Spiritus 
sanctus  aeternaliter  audit  et  accipit  a  Filio  cum  respectu  ad  effectual  in  tem¬ 
pore,  ad  missionem  nempe  Spiritus  sancti,  quae  esset  manifestatio  processionis ; 
haec  vero  missio  tunc,  quando  Christus  loquebatur,  promittebatur  adhuc  futura; 
ideo  auditio  et  acceptio  quae  aeternaliter  et  ideo  etiam  tunc  est,  quando 

pere  a  Filio.  Atqui  accipere  in  divinis  nihil  aliud  significat  quam 
procedere,  nara  praeter  processionem  alia  accipiendi  ratio  non 
cognoscitur;  ergo.  Insuper  dicitur  auclire,  discere;  atqui  audire  et 
discere  in  persona  divina  nihil  potest  significare,  quam  communi- 
cationem  sapientiae,  quae  identificatur  cum  essentia.  »  Quid  est, 
inquit  Anselm  us,  audire  Spiritui  sancto,  nisi  quasi  discere  ?  Et 
quid  est  discere,  nisi  scientiam  accipere?  Si  ergo  scientia  eius 
non  est  aliud  nisi  essentia  eius;  ab  illo  habet  essentiam,  a  quo 
liabet  ea  quae  loquitur  et  quae  docet »  (1).  fi)  Filius  reddens  huius 
processionis  rationem  dicit:  Omnia  quaecumque  habet  Pater, 
mea  sunt:  propterea  dixi,  quia  de  meo  accipiet.  Atqui  Pater 
habet  vim  spirandi  Spiritum  sanctum ;  ergo  Filius  eandem  vim 
habet  et  cum  Patre  reipsa  spirat. 

248.  II.  a)  Augustino  iam  citato  addemus  ex  Latinis  Hila- 
rium,  qui  «  Spiritum  sanctum  de  Patre  et  Filio  auctoribus  conli- 
tendum  esse  »  (2)  declarat;  s.  Leonem,  qui  expresse  docet  «  alium 
esse  qui  genuit,  alium  qui  genitus  est,  alium  qui  ab  utroque  pro- 
cedit  »  (3);  et  s.  Fulgentium,  qui  ait:  «  firmissime  tenendum, 
eundem  Spiritum  sanctum,  qui  Patris  et  Filii  unus  Spiritus  est, 
de  Patre  et  Filio  procedere  »  (4).  Sed  et  ipsi  Graeci  schismalici 
concedunt,  patres  latinos  docere  processionem  Spiritus  sancti  a 
Filio:  quocirca  de  patribus  graecis  aliquid  dicemus. 

b)  Horum  cum  Latinis  consensus  deducitur  a)  indirecte  ex 
principiis  de  traditione  catholica.  Si  enim  patres  graeci  usque 
ad  saec.  IX  in  una  Ecclesia  cum  illis  fuerunt,  si  patrum  latino- 
rum  maxima  semper  fuit  et  in  Oriente  auctoritas,  merito  ex  fide 
patrum  latinorum  Odes  colligitur  graecorum.  ft)  Directe  ex  diserta 
eorum  doctrina.  S.  Epiphanius:  «  A  Patre  Filioque  non  alienus 
est  Spiritus  sanctus  »  (5),  et  alibi:  «  Spiritus  Patris  et  Filii  Spi¬ 
ritus....  ex  Patre  Filioque  procedens,  et  appellatione  tertius  »  (6); 
s.  Chrysostom  us:  «  Yenit  ad  nos  Christus,  dedit  nobis  Spi¬ 
ritum,  qui  est  ex  ipso  »  (7);  s.  Cy  rill  us  Alex.:  «  Spiritus  san- 


existit  effectus,  potuit  propter  hanc  operationem  cl  propter  huuc  effectum 
futurum  ad  extra  enuntiari  in  forma  futuri. 

Ceterum  plures  codices  graeci  habent  tempus  praesens. 

(1)  De  process.  Spiritus  s.  c.  11.  —  (2)  L.  2.  de  Trin.  c.  29.  —  (3)  Ep.  93, 
n.  1.  —  (4)  De  fide  c.  1 1.  —  (5)  llaer.  62,  n.  4.  —  (6)  Ancor.  n.  8.  —  (7)  Horn. 
de  Incarnatione ,  quam  ipse  Photius  genuinam  esse  declarat. 

ctus  non  est  alienus  a  Filio;  Spiritus  enim  veritatis  nominatin', 
et  Christus  est  veritas,  ac  proinde  ab  ipso  quoque,  atque  a  Deo 
Patre  procedit  »  (1);  Gregorius  Nyss. :  «  Spiritus  sanctus  et  ex 
Patre  dicitur  et  ex  Filio  esse  perhibetur  »  (2).  —  Generatim  Pa- 
tres  graeci  exhibent  relationem  Spiritus  sancti  act  Filium  iisdem 
nominibus  locutionibusque,  quibus  relatio  Filii  act  Patrem  exhi- 
betur.  Sic  asserunt,  Filium  esse  fontem,  principium  Spiritus 
sancti;  Spiritum  sanctum  procedere,  scaturire,  profundi  a  Filio, 
eum  esse  proprium  Filii,  vel  substantiae  Filii.  —  Expressiones 
metaphoricas,  quibus  solet  significari  revelatio  originis  Filii  a  Pa¬ 
tre,  fere  easdem  etiam  de  Spiritu  sancto  in  sua  habitudine  ad 
Filium  exprimenda  assumunt.  Sicuti  v.  g.  Filius  dicitur  Patris 
imago,  splendor,  gloria,  lux,  ignis;  ita  etiam  Spiritus  sanctus 
relate  ad  Filium  sub  talibus  locutionibus  a  Cyril lo  Alex.,  Ba- 
silio  aliisque  exhibetur. 

c )  Eandem  fidem  Ecclesia  in  symbolis  et  conciliis  profitetur.  In 
symb.  Athan.,  quod  Graeci  quoque  venerabantur,  dicitur:  «  Spi¬ 
ritus  sanctus  a  Patre  et  a  Filio,  non  factus,  nec  creatus,  nec  ge- 
nitus,  sed  procedens.  »  Epistola  synodica  s.  Cyril  li  Alex.,  in  qua 
processio  Spiritus  s.  a  Patre  et  Filio  credenda  proponitur,  approba- 
ta  fuit  a  Concilio  Ephesino,  Chalcedonensi  et  Constnp. 
II.  Eadem  fidei  professio  exprimitur  in  cone,  particulari  T ole- 
tan  o  (an.  400),  et  in  synodis  Toletanis  subsequentibus,  in  cone. 
Acquisgranensi  (an.  789)  et  in  Foroiulensi  (791).  Turn  in 
cone.  Later.  IV  (an.  1215),  turn  in  cone.  Lugdunensi  II  (an. 
1274)  consentientibus  multis,  qui  aderant,  Graecis,  processio  a 
Patre  et  Filio  proposita  fuit,  et  dein  in  cone.  Florentino  (1439) 
maximo  Latinorum  et  Graecorum  consensu  definita  fuit  his  ver¬ 
bis:  «  Delinimus....  quod  Spiritus  sanctus  ex  Patre  et  Filio  aeter- 
naliter  ab  uno  principio  et  unica  spiratione  procedit.  » 

249.  III.  Accedit  et  duplex  ratio  theologica.  a)  Est  axioma,  quod 
habetur  in  cone.  Florentino  et  apud  s.  Anselmum,  quod  «  in  di- 
vinis  omnia  sunt  unum,  ubi  non  obviat  relationis  oppositio.  » 
Atqui  Pater  et  Filius  relative  non  opponuntur  in  hoc,  quod  sunt 
principium  Spiritus  sancti;  ergo  huius  sunt  unum  principium. 


(1)  In  ep.  synod,  ad.  Nestor,  suo  et  totius  Eeclesiae  aegyptiacae  nomine 
conscripta.  —  (2)  Horn.  3.  in  or.  dom. 

b)  Si  Spiritus  sanctus  non  procederet  a  Filio,  non  distingueretur 
a  Filio;  atqni  distinguitur:  ergo  procedit  a  Filio.  Major  proba- 
tur,  quia  personae  non  distinguuntur,  nisi  relationibus  oppositis: 
ergo  ut  Filius  et  Spiritus  sanctus  distinguantur,  debent  habere 
relationes  originis  oppositas,  nempe  relationem  ejus,  qui  ab  alio,  et 
relationem  ejus,  a  quo  alius.  Cum  ergo  Filius  non  sit  a  Spiritu  san- 
cto,  necesse  est,  Spiritus  sanctus  sit  a  Filio.  Et  confirmatur,  quia 
in  Patre  sunt  duae  relationes  reales,  nempe  paternitas  et  spiratio 
activa,  et  tamen  quia  non  opponuntur  relative,  non  constituunt 
duas  personas,  sed  spectant  ad  unam  personam  Patris.  Si  ergo  in 
Filio  et  Spiritu  sancto  non  essent  duae  relationes  oppositae,  Fi¬ 
lius  et  Spiritus  sanctus  non  essent  duae  personae  distinctae. 

250.  Corollarium.  Cum  Pater  et  Filius  sint  unum  principium 
Spiritus  sanctus,  non  recte  nomine  substantivo  dicerentur  duo 
spiratores,  sicuti  neque  tres  personae,  tres  Dii ;  attamen  nomine 
adiectivo  dici  possunt  duo  spirantes,  sicuti  tres  personae  dici 
possunt  tres  divini. 

251.  Scholion  i.  Cum  ex  praecepto  Domini  fidei  dogmata,  ubi 
opus  est,  explicare,  illustrare  et  adversus  haereses  vindicare  op- 
portuna  ratione  Ecclesia  possit  ac  debeat,  jure  merito  ea  addita- 
mentum  illud  Filioque  symbolo  inseruit.  Hujusmodi  jus  exercuit 
Ecclesia  in  cone.  Nicaen.  et  Constpn.,  ubi  symbolum  Apo- 
stolorum  pluribus  auxit  additamentis.  Cum  vero  praesertim  inde 
a  Pliotii  temporibus  contradictio  schismaticorum  contra  hoc  ipsum 
dogma  illius  explicitae,  quae  in  Hispania,  Gallia  et  Germania 
jam  fieri  coepta  erat,  profession^  necessitatem  vel  certe  oppor- 
tunitatem  adduxisset;  facto  ipso  earn  ratam  habuerunt  et  in  Ro- 
mana  atque  in  universa  Ecclesia  latina  adoptarunt  et  suprema 
auctoritate  sanxerunt  romani  Pontifices.  Quod  si  Graeci  schisma- 
tici  opponunt  decretum  III.  synodi  Ephesinae  et  IV.  Chal- 
cedonensis:  «  Definivit  s.  et  universalis  synodus  alteram  fidem 
nulli  licere  proferre  aut  conscribere  vel  componere  aut  sentire 
aut  alios  docere.  Eos  autem  qui  audent  componere  fidem  alteram 
aut  proferre  aut  docere,  aut  tradere  aliud  symbolum....  hos,  si 
episcopi  fuerint  aut  clerici,  alienos  esse  episcopos  ab  episcopatu, 
et  clericos  a  clero;  si  vero  monachi  aut  laici  fuerint  anathema- 
tizari  eos;  »  respondemus,  hoc  decreto  prohiberi,  ne  altera,  i.  e., 
contraria  fides,  non  vero  ne  clarior  ejusdem  lidei  expositio  propo- 

natur;  vel  si  etiam  hoc  prohibitum  censeatur,  id  prohibitum  esse 
personis  privatis,  non  vero  ipsi  Ecclesiae,  ut  patet  ex  hujus  de- 
creti  occasione  (1),  expoenis  adiectis,  quae  respiciunt  singulares 
personas;  ex  rei  natura,  quum  Ecclesia  sibi  adimere  jus  non 
possit  ad  veritatis  revelatae  tutelam  plane  necessarium;  et  ex 
factis,  quum  Ecclesia  hoc  jus  semper  exercuerit. 

252.  Scholion  ii.  Obiiciunt  schismatici  cone  Constnp.  I.um  in 
quo  definitum  est,  Spiritual  sanctum  procedere  a  Patre,  nulla  Filii 
facta  mentione. 

Resp.  Ex  Semiarianis  orti  Macedoniani  explicitam  et  directam 
impugnationem  mysterii  ss.  Trinitatis  ad  doctrinam  de  Spiritu 
sancto  transtulerunt.  Horum  doctrina  ad  haec  tria  capita  revo- 
cari  potest:  l.°  Spiritus  non  est  ex  Patre,  et  ideo  non  est  Deus; 
2.°  Spiritus  sanctus  est  a  Filio  seu,  quod  pro  eodem  habent,  est 
per  Filium;  3.°  est  a  Filio  per  creationem.  Primum  caput  hae- 
retici  directe  et  praecipue  intendebant;  alterum  assumebant  ve- 
luti  clarum  ex  ipsis  Scripturis  et  ab  ipsis  catholicis  admissum; 
sed  ut  congrueret  haeresi,  sensu  detorto  intelligebant  de  proces- 
sione  Spiritus  sancti  a  Filio  per  creationem.  Jam  vero  in  hoc 
statu  quaestionis  cone.  Constnp.  I.  (a.  381)  duo  capita  a  Pneu- 
matomachis  negata,  qui  est  mos  Ecclesiae,  definivit:  processio- 
nem  videlicet  ex  Patre  et  divinitatem  Spiritus  sancti:  «  Credi- 
mus  in  Spiritum  sanctum,  Dominum  vivificantem,  qui  ex  Patre 
procedit,  qui  cum  Patre  et  Filio  simul  adoratur  et  conglorifi- 
catur,  qui  locutus  est  per  prophetas.  »  Definita  porro  divinitate 
Spiritus  sancti,  etiam  tertium  doctrinae  caput,  modus  nempe 
processionis  a  Filio,  quam  suscipiunt  Patres  ut  verissimam,  cor- 
rigitur;  procedit  scilicet  (quod  utrique  admittebant),  sed  sicut 
Deum  decet,  (non  per  creationem  ut  haeretici  contendebant). 

253.  Scholion  iii.  Patres  graeci  interdum  dicunt,  Spiritum 
sanctum  esse  a  Patre  per  Filium  (ex  tov  jiargog  did  tov  viovj, 
et  Patrem  esse  principium  (agxrj)  Spiritus  sancti,  Filium  vero 
causarn  (alxiav).  Ex  his  probare  conati  sunt  orientales,  Spiritum 


(1)  Chari  si  as  presbyter  symbolum  Theodori  Mopsaesteni,  quo  manife- 
stissirae  haeresim  Nestorianam  continente  fautores  Nestorii  abutebantur,  detulit 
ad  Patres  Ephesinos,  ut  ab  iis  damnaretur,  qui,  audita  impia  dogmatum  expo- 
sitione,  illud  deeretum  tuleruut. 

sanctum  non  nisi  a  Patre  procedere,  et  Filio  temporariam  tan- 
tum  ejus  missionem  posse  adscribi. 

Resp.  In  idiomate  graeco  significatio  propositionum  ex  et  did 
est  aliquantisper  di versa;  ex  signiflcat  praesertim  causam  pri- 
mitivam,  Sid  causam  intermediam  atque  organicam.  Quamvis 
enim  dici  possit:  ex  xov  devdgov  xai  xov  xXadov  6  xagjiog  (ex 
arbore  et  ex  ramo  fructus),  atque  ex  xov  rjMov  xai  xrjg  axxivog 
to  (poog  (ex  sole  et  ex  radio  lux);  accuratius  tamen  juxta  idio— 
matis  indolem  dicitur:  ex  xov....  did  xov  xlddov  (per  ramum)  et 
ex  xov....  did  xfjg....  (per  radium).  Hoc  loquendi  modo  nihil  aliud 
exprimere  volunt,  nisi  Patrem  esse  fontem  primitivum  Spiritus 
sancti,  Filium  vero  sicuti  essentiam  ita  et  spirandi  vim  habere 
a  Patre  generatione  communicatam,  et  in  ordine  trium  persona- 
rum  Filium  debere  concipi  ut  secundam,  cum  qua  Pater  spirat 
Spiritum  sanctum  ex  eis  ut  uno  principio  procedentem. 

Quoad  alteram  expressionem  notandum  est,  Graecos  vo- 
cem  dgxrfv  frequenter  sumere  sensu  stricto  pro  eo,  qui  uti  fons 
vim  producendi  non  aliunde,  sed  per  se  habet.  Ideo  Graeci  Pa¬ 
trem,  qui  vim  spirandi  a  se  habet,  principium  agxvv>  Filium  ve¬ 
ro,  qui  virtutem  spirandi  sibi  a  Patre  communicatam  habet,  sim- 
pliciter  causam  dix'iav  Spiritus  sancti  vocant;  nec  tamen  negant, 
hunc  una  spiratione  ab  utroque  ut  uno  principio  procedere.  Ni¬ 
hil  aliud  igitur  significatur  nisi  Filium  non  esse  principium  sine 
principio  dvagxov,  sed  principium  de  principio,  adeoque  Patrem 
et  Filium  non  duo  esse  principia,  quae  spirent,  sed  unum. 


ARTICULUS  II. 

De  discrirnine  inter  generationern  et  spirationem. 

254.  Generationern  esse  Verbi  processionem  ideoque  esse  Fi¬ 
lium,  non  autem  esse  genitum  Spiritum  sanctum  atque  adeo  non 
esse  Filium  (n.  243)  dictum  est.  Sciscitantibus  vero  Arianis  cur, 
si  ambo  ex  substantia  Patris  procedunt,  unus  tantum  sit  Filius, 
respondere  Patres  solent,  satis  esse,  quod  a  sacra  doceamur  Scrip- 
tura,  Verbum  a  Patre  gigni  et  ideo  vocari  Filium,  Spiritum  vero 
sanctum  a  Patre  et  Filio  procedere  adeoque  utriusque  esse  Spi- 

ritum.  Nec  esse  ulterius  inquirendum.  Nam  «  generationis  qui- 
dem  ac  processionis  esse  aliquod  discrimen,  didicimus;  quis 
autem  sit  modus  discriminis,  nequaquam  »  (1).  Quod  si  vetant 
hunc  scrutari  modum,  de  ilia  scrutandi  praesumptione  intelligendi 
sunt,  qua  haeretici  credere  detrectabant,  nisi  perspexissent,  non 
vero  de  ilia  inquisitione,  qua  ex  fide  pia  ad  aliquam  pro  humano 
captu  intelligentiam  conamur;  imo  vero  hanc  turn  ipsi  turn 
posteriores  Doctores  suo  nobis  exemplo  commendant  (2).  Praeeun- 
tibus  itaque  Patribus  praesertim  Augustino  (de  Trin.  1.  15. 
c.  27.  n.  50)  et  s.  Thomas  (1.  q.  27.  a.  4)  Doctoribus  statuimus: 

255.  Prop.  32.  Processio  Filii  est  vera  generatio  quia  per 
intellectum,  processio  vero  Spiritus  sancti  non  est  generatio 
quia  per  voluntatem  fit. 

Demonstr.  i.  p.  Filius  procedit  per  intellectum.  —  Est  certa. 
Indicatur  in  ipsa  Scriptura  per  nomen  Verbum  Patris  (6  X oyog), 
quo  tamquam  nomine  proprio  et  proprio  charactere  personali  Fi¬ 
lius  designatur  (3).  Ilujus  nominis  vim  ut  assequaris,  animo  tecum 
reputes,  quid  in  mente  fiat  quando  aliquid  cognoscis.  Tunc  in- 
telligere  vel  cognoscere  diceris,  cum  rem  cognitam  secundum 
quamdam  similitudinem  in  te  expressam  habes.  Haec  autem  ex- 
pressio  obiecti  cogitati,  quae  est  terminus  actus  intellectionis, 
dicitur  verbum  quia  per  earn  mens  rem  sibi  dicit  seu  reprae- 
sentat;  si  vero  mens  se  ipsam  cogitat,  exprimitur  verbo  mens 
ipsa,  et  ita  terminus  expressus  idem  est  cum  mente  eum  expri- 
mente.  Productione  itaque  verbi  actus  intelligendi  completur,  et 
sine  verbo  mens  non  intelligit.  Appellatione  itaque  Verbi  Filio 
facta  continetur  doctrina  quod  Filius  procedit  per  formalem  ra- 
tionem  intellectus,  nam  loculio  Verbi  est  generatio  Filii.  —  Ean- 


(1)  Jo.  Damascenus  de  fide  1.  1.  c.  8,  cui  multi  alii  Patres  consentiunt. 

(2)  «  Certe  cum  inconcusse  crediderint  Scripturis  sanctis  tamquam  veracis- 
simis  testibus,  agant  orando  et  quaerendo  et  bene  vivendo,  ut  intelligant,  id 
est,  ut  quantum  videri  potest,  videatur  mente,  quod  tenetur  fide.  Quis  hoc 
prohibeat,  imo  vero  ad  hoc  quis  non  hortatur?  »  Aug.  de  Trin.  1.  15.  c.  27. 
n.  49. 

(3)  Idem  colligitur  ex  altero  nomine,  quo  secundum  plurimos  patres  Filius  in 
libris  Proverbiorum,  Sapientiae  et  Ecclesiastici  vocatur  Sapientia,  quae  de  se 
testatur:  «  Ego  ex  ore  altissimi  (i.  e.  ex  intellectu  Dei)  prodivi  primogenita 
ante  omnem  creaturam.  » 

dem  doctrinam  exponunt  et  explicant  Patres  cum  Basil io:  «  Cur 
Yerbum?  ut  perspicuum  sit,  processisse  ex  rnente.  CurVerbum? 
quia  sine  passione  genitum  est.  Cur  Yerbum?  quia  imago  est 
Genitoris,  totum  in  se  Genitorem  ostendens  »  (1).  Consentiunt 
Scholastici. 

256.  Demonstr.  ii.  p.  Spiritus  sanctus  procedit  pey ’  voluntatem. 
—  Est  pariter  certa.  Sicut  Filius  nominibus  designatin',  quibus  re- 
latio  ad  intellectum  includitur,  ita  Spiritus  sanctus  speciali  ratione 
iis  insignitur,  quae  ad  voluntatem  referuntur.  Dicitur  enim  impri¬ 
mis,  Spiritus,  Spiritus  sanctus.  Quia  Spi?‘itus  est  nomen  proprium 
tertiae  personae  ideoque  relativum,  Spiritus  (nvevpa)  sensu  gram- 
matice  passivo  idem  est  ac  spiratione  productus;  spiratio  autem  ad 
intra  cum  distinctione  (virtuali)  ab  intellectione  producente  Ver- 
bum  in  natura  pure  spiritual,  quid  est  nisi  dilectio  producens  amo- 
rem  ut  terminum  intrinsecum?  Quod  magis  adhuc  determinatur 
per  constans  epitheton  «  sanctus.  »  Quia  nomen  est  relativum,  non 
sanctitas  essentialis  communis  tribus,  sed  processio  per  modum 
sanctitatis  quae  est  propria  voluntatis  perfectio,  sicut  sapientia 
intellectus,  declaratur.  Dicitur  amor  et  donum.  Sicut  enim  nos, 
amando  rem  aliquam,  producimus  vitalem  propensionem  in  rem 
amatam:  ita  Pater  et  Filius  amando  suam  essentiam,  producunt 
Spiritum  sanctum,  qui  est  quasi  vitalis  propensio  et  inclinatio 
in  rem  amatam.  Hoc  tantum  interest,  quod  terminus,  qui  per 
intellectum  et  voluntatem  producitur  in  nobis,  sit  accidens,  in 
Deo  sit  ex  infinita  sua  perfectione  substantia.  —  Et  haec  est 
patrum  et  scholasticorum  sententia,  quae  ipsa  ratione  theologica 
insinuatur.  Cum  enim  non  sit  in  Deo  processio  nisi  per  operatio- 
nem  immanentem,  et  vitalem,  hoc  ipso  quod  filius  per  intelle¬ 
ctum  procedit,  infertur,  Spiritum  sanctum  per  voluntatem  pro- 
cedere.  Hac  enim  duplici  operatione  intelligendi  et  volendi  omnis 
spiritualis  substantiae  vita  continetur. 

257.  Demonstr.  hi.  p.  Ilinc  processio  Filii  est  vera  generatio, 
processio  Spiritus  sancti  non  est  generatio.  —  Generatio  communi- 
ter  definitur:  origo  viventis  a  vivente  per  principium  coniunc- 
tum  in  similitudinem  naturae  (2).  Dicitur  a)  origo  viventis  a  vi- 


(1)  Horn.  16  in  illud:  In  principio  erat  Verbum.  —  (2)  S.  Thomas  1. 

q.  27.  a.  2. 

vente;  in  inanimatis  enim  productio  unius  per  virtutem  alterius 
non  est  propria  generatio,  et  solum  significatione  impropria  dici- 
tur:  ignis  generat  ignem.  b)  Per  principium  conjunctum,  scilicet 
per  partecipationem  vel  totalem  vel  partialem  substantiae  gene- 
rantis:  nam  generans  debet  communicare  genito  aliquid,  quod  sibi 
sit  vel  fuerit  coniunctum;  hinc  neque  creatio  ex  nihilo  neque 
productio  artefactorum  appellatur  generatio.  c)  In  similitudinem 
naturae,  quae  verba  important  non  solum  quod  genitus  sit  in  se 
et  essentialiter  similis  generanti,  cujusmodi  fuit  e.  g.  productio 
Evae  ex  Adam,  sed  quod  ex  ipsa  vi  et  propria  ratione  proces- 
sionis  existat  imago  et  similitudo  producentis. 

Jam  vero  seclusis  ex  infinita  Dei  perfectione  omnibus,  quae 
hujusmodi  processiones  viventium  ex  viventibus  in  creatis  co- 
mitantur,  imperfectionibus,  processio  tarn  secundae  quam  tertiae 
personae  est  quidem  origo  viventis  a  vivente,  cum  is,  qui  habet 
vitam  in  semetipso  atque  ipsa  vita  est,  alteri  a  se  distincto,  u- 
terque  autem  tertio  dederit  vitam  in  semetipso  habere  ipsam- 
que  vitam  esse :  est  insuper  a  principio  coniuncto,  cum  con- 
tineat  communicationem  realem  totius  naturae,  et  quidem  naturae 
numero  ejusdem,  ita  ut  ejus,  qui  procedit,  ab  eo,  a  quo  proce- 
dit,  nulla  sit  sejunctio,  sed  tantum  distinctio  per  relationem, 
ex  quo  consequitur,  esse  in  similitudinem  imo  in  identitatem 
naturae  cum  producente;  sed  discrimen  est  in  eo,  quod  hanc 
naturae  identitatem  in  secunda  persona  modus  ipse,  quo  procedit, 
postulat,  non  item  in  tertia,  adeoque  processio  illius  non  vero 
hujus  est  vera  generatio.  Et  sane  secunda  persona  procedit  per 
intellectionem  (n.  255);  atqui  est  de  ipsa  natura  actus  intelligendi, 
ut  intelligens  intelligendo  producat  expressam  rei  intellectae 
similitudinem;  eatenus  enim  intelligimus  aliquid,  quatenus  illius 
in  mente  concipitur  imago,  quae  verbum  mentis  vocatur.  Ergo 
cum  processio  Verbi  ex  propria  formalique  sua  ratione  sic  habeat, 
ut  is,  qui  procedit,  sit  character  et  imago  ejus,  a  quo  procedit, 
seu  sit  expressio  perfecta  sui  principii  per  identitatem  naturae, 
talis  processio  est  vera  generatio  et  terminus  est  Filius,  qui  ad 
excludendam  ab  hac  generatione  omnem  imperfectionem  substan- 
tiarumque  divisionem  in  ipsis  Scripturis  appellatur  Verbum.  E 
contra,  cum  tertia  persona  procedat  per  voluntatem,  et  ex  na¬ 
tura  sua  actus  voluntatis  sit,  non  repraesentativus  rei  amatae, 

sed  potius  motio,  impulsus,  inclinatio  in  rem  amatam  et  compla- 
centia  in  ilia  adeoque  non  obiectum  sibi  sed  seipsum  potius 
obiecto  assimilet;  hinc  processio  tertiae  personae  non  est  gene- 
ratio,  quia  ejus  cum  suo  principio  similitudo  est  per  essentiae 
communicationem,  non  ex  vi  et  modo  ipsius  processionis  (1). 

258.  Scholion.  Cum  intelligere  sit  omnibus  personis  commune, 
qui  fit  ut  non  communis,  sed  propria  Patris  sit  productio  Yerbi? 

Resp.  In  Deo  idem  sunt  esse,  intelligere  et  intellectio  intel- 
lecta  seu  Verbum:  idem  igitur  sicuti  esse,  ita  intelligere  est  tarn 
in  intelligente  quam  in  Yerbo,  et  quoad  hoc  non  distinguuntur, 
sed  distinguuntur  solum  eo  quod  Verbum  ut  terminus  intellectio- 
nis  habet  necessarium  ordinem  ad  Deum  intelligentem,  a  quo 
intellectione  expressiva  procedit.  Sub  hac  ratione  tantum  relati- 
vi  ut  producentis  et  producti  distinguuntur.  Quod  sic  ulterius 
potest  declarari. 

1. °  Unicus  est  actus  in  Deo,  qui  est  intelligere,  et  qui  est 
producere;  ast  diversa  est  ratio.  Ut  enim  ille  actus  simpliciter 
dicit  cognitionem  rei,  dicitur  intelligere;  ut  autem  ultra  hoc  di- 
cit,  quod  sit  elicitus  ab  aliquo  et  per  ipsum  communicetur  esse 
alicui  personae,  seu  quod  habet  relationem  necessariam  ad  ter- 
minum  suum  immanentem,  dicitur  producere.  Ipse  ergo  actus 
cum  relatione  hac  communicationis  esse,  productio  est. 

2. °  Persona,  puta  Patris,  se  intelligens  producit  eadem  intel¬ 
lectione  Filium,  et  in  hac  intellectione  communicat  ei  suammet 
essentiam  et  ipsumet  intelligere  quo  producit  Filium;  et  Filius 
accipit  essentiam  et  cum  hac  intellectionem,  qua  producitur.  Sed 
tamen  sic  accipit  illud  idem  intelligere,  quod  non  accipit  ipsum 
ut  productio  est;  seu  ut  est  exprimens  Verbum;  sic  enim  est  in 
Patre  et  est  ipsamet  persona  Pater,  quia  Pater  communicat  esse 
Filio  per  ipsum  intelligere;  sed  accipit  ipsum  ut  intelligere  est. 
Quod  est  dicere:  accipit  intelligere  sine  relatione  dantis  esse  et 
producentis,  quae  est  relatio  propria  Patris.  Hoc  idem  est  de 
velle  Patris  et  Filii,  quo  producunt  Spiritum  sanctum;  quod 
velle  in  Patre  et  Filio  producere  est,  in  Spiritu  sancto  tantum 
velle.  Unde  fit,  quod  idem  et  unum  est  velle  et  intelligere  totius 


(1)  Propterea  quod  in  creatis  nulla  hujusmodi  processio  reperitur,  ut  mo- 
net  s.  Thomas,  pro  hac  tertiae  personae  productione  non  habemus  nomen 
speciale,  sed  potest  nominari  spiratio,  quia  est  processio  Spiritus. 

Trinitatis;  et  cum  hoc  stat,  quod  sit  in  una  persona  producere, 
et  non  in  altera. 

At,  dixerit  quispiam,  cum  verbum  sit  terminus  intrinsecus 
intellectionis,  qui  fieri  potest,  ut  intellectio  Filii  et  Spiritus 
sancti  non  progignat  Verbum?  Actio  enim  completa  sine  termi- 
no  suo  intrinseco  concipi  nequit. 

Resp.  Hae  similesque  difficultates  inde  nascuntur,  quod  quis 
intellectionem  Patris,  Filii  et  Spiritus  sancti  tamquam  triplicem 
cogitat,  dum  contra  unum  est  in  omnibus  intelligere.  Hinc  eadem 
est  ratio,  propter  quam  Filius  non  producit  Verbum  et  propter 
quam  Pater  non  producit  aliud  Verbum;  nam  unicum  intelligere 
non  habet  nisi  unicum  Verbum.  Quum  igitur  Filius  habeat  illud 
idem  Patris  intelligere,  non  habet  nisi  Verbum  hujus  intelligere: 
sed  jam  Pater  propter  prioritatem  originis  produxit  Verbum: 
Filius  ergo  accipiet  intelligere  cum  Verbo,  sed  non  producet, 
quia  jam  productum  est.  Similiter  est  de  amore;  unus  enim 
amor  unum  habet  spiratum.  Spiritus  ergo  sanctus  accipiens  eun- 
dem  amorem  Patris  et  Filii  non  producet  alium,  quia  jam  talis 
amor  suum  habuit  terminum  in  Patre  et  Filio,  quern  amantes 
produxerunt,  et  amore  producto  communicarunt. 

Ceterum  fatendum,  in  hoc  praecipuam  mysterii  rationem  si- 
tam  esse,  quam  numquam,  quousque  peregrinamur  a  Domino, 
perfecte  attingemus,  sed  tantum  in  aeterna  beatitudine  facie  ad 
faciern  Deum  contemplantes,  penetrabimus.  Unde  obsequendum 
monito  Catechismi  Romani:  «  Oret  sine  intermissione,  qui 
divino  beneficio  haec  credit,  ut  aliquando  in  aeterna  tabernacula 
receptus  dignus  sit,  qui  videat,  quae  tanta  sit  Dei  Patris  foecun- 
ditas,  ut  se  ipsum  intuens  atque  intelligens  parem  et  aequalem 
sibi  Filium  gignat:  quoque  modo  duorum  idem  plane  et  par 
caritatis  amor,  qui  Spiritus  sanctus  est  a  Patre  et  Filio  proce- 
dens,  genitorem  et  genitum  aeterno  atque  indissolubili  vinculo 
inter  se  connectat,  atque  ita  divinae  Trinitatis  una  sit  essentia, 
et  trium  personarum  perfecta  d istinctio  »  (1). 


(1)  P.  1.  c.  2.  q.  10. 

ARTICULUS  III. 

De  relationibus  et  notionibus. 

259.  Quae  rei  conveniunt  per  respectum  ad  alia  relative,  quae 
vero  conveniunt  citra  respectum  ad  alia  absolute  dicuntur.  Rela¬ 
tions  ergo  indoles  et  ratio  formalis  est  acl  aliud  se  habere,  unde 
etiam  definitur:  ordo  unius  ad  alterum.  Duplicis  generis  sunt 
relationes  in  Deo:  aliae  ad  extra,  quibus  Deus  refertur  ad  crea- 
turas;  aliae  sunt  ad  intra,  quibus  divinae  personae  ad  sese  mutuo 
referuntur.  De  his  nobis  sermo. 

260.  Relationes  in  Leo  sunt  quatuor.  Duae  sunt  in  Deo  proces- 
siones  (n.  242);  atqui  singulis  processionibus  respondent  duae 
relationes:  una  producentis  ad  productum,  altera  producti  ad 
producentem;  ergo  quatuor  sunt  relationes.  Hae  porro  sunt: 
Patris  ad  Filium,  quae  paternitas,  Filii  ad  Patrern,  quae  filiatio, 
Patris  et  Filii,  ut  unum  sunt  principium  spirans,  ad  Spiritum 
sanctum,  quae  spiratio  activa,  Spiritus  sancti  ad  Patrem  et  Fi¬ 
lium,  quae  spiratio  passiva  appellatur. 

261.  Hujusmodi  relationes  sunt  reales  (1).  Pater  enim  et  Fi- 
lius  realiter  distinguuntur  per  paternitatem  et  filiationem,  et 
similiter  spirator  et  Spiritus  sanctus  per  spirationem  activam  et 
processionem :  ergo  paternitas,  filiatio,  spiratio  activa  et  processio 
sunt  relationes  reales;  non  enim  distinctio  realis  fieri  potest  per 
entia  rationis.  Praeter  has  non  sunt  in  Deo  aliae  relationes  rea¬ 
les;  relationes  enim  aequalitatis,  identitatis,  similitudinis,  quae 
sunt  inter  personas,  sunt  relationes  rationis  tantum,  quia  ad  re- 


(1)  In  relatione  consideratur  subiectum,  terminus  (duo  extrema),  et  fun- 
damentum.  Quando  ordinantur  ad  invicem  duo  re  distincta  et  fundamentum 
relationis  reale  est,  tunc  habetur  relatio  realis  mutua.  Quando  vero  unum 
habet  realem  ordinationem  ad  alterum,  sed  hoc  alterum  non  habet  inde  novum 
aliquem  ordinem,  sed  solum  concipitur  relativum,  quia  aliud  ad  ipsum  realiter 
refertur;  relatio  est  realis  in  uno  tantum,  in  altero  autem  dicitur  relatio 
rationis,  i.  e.  quae  solum  a  nobis  concipitur  propter  realem  ordinem  alterius. 
Sic  cognitio  in  mente  creata  habet  realem  ordinem  ad  rem  actu  cognitam,  sed 
res  cognita  solum  habet  relationem  rationis  ad  cognoscentem;  nihil  enim  in 
ea  ponitur  inde,  quod  est  et  dicitur  actu  cognita,  sed  perinde  se  habet  sive 
sit,  sive  non  sit  cognita. 

lationem  realem  requiritur,  ut  fundamentum  sit  reale  et  realiter 
distinctum  in  utroque  extremo:  at  fundamentum  identitatis,  ae- 
qualitatis,  similitudinis  in  divinis  personis  est  essentia  divina, 
quae  non  distinguitur  in  utroque  extremo,  cum  in  omnibus  sit 
numero  eadem:  relatio  vero  ejusdem  ad  idem  non  est  realis. 

Multo  magis  sunt  rationis  relationes  attributorum  ad  invicem. 
Quoad  relationem  Dei  ad  creata,  haec  quidem  referuntur  ad 
Deum  relatione  reali,  Deus  autem  ad  creata  relatione  rationis 
tantum. 

262.  Tres  sunt  tantum  relationes ,  quae  realiter  inter  se  distin- 
guuntur;  nam  eae  dumtaxat  relationes  inter  se  realiter  distin- 
guuntur,  quae  sibi  mutuo  opponuntur;  atqui  sibi  mutuo  oppo- 
nuntur  paternitas,  filiatio  et  spiratio  passiva;  ergo  realiter  inter 
se  distinguuntur;  neque  enim  fieri  potest,  ut  qui  Pater  seu  ge- 
nerans  est,  idem  sit  sui  Filius  seu  genitus,  aut  ut  spiratus  a 
spirantibus  non  distinguatur. 

Relationes  vero,  quae  sibi  non  opponuntur,  a  se  invicem  rea¬ 
liter  non  distinguuntur,  adeoque  spiratio  activa  non  realiter,  sed 
tantum  virtualiter  a  paternitate  et  filiatione  distinguitur.  Ratio 
est,  quia  inter  spirationem  activam  ex  una  parte  et  paternitatem 
et  filiationem  ex  altera  parte,  nulla  obviat  relationis  oppositio, 
quae  unice  fundatur  in  reali  processione  unius  ab  alio:  jam  vero 
«  omnia  in  Deo  sunt  unum,  ubi  non  obviat  relationis  oppositio.  » 
Spiratio  itaque  activa  in  pleniori  conceptu  paternitatis  et  filia¬ 
tions  continetur. 

263.  Relationibus,  quae  inter  se  realiter  distinguuntur,  ipsae 
personae  constitwuntur,  Pater  generatione  activa,  Filius  genera- 
tione  passiva,  et  Spiritus  sanctus  spiratione  passiva.  Neque  tamen 
hoc  ita  concipiendum  est,  ac  si  sola  relatione,  e.  g.  generatione 
praecisive  concepta,  quin  simul  concipiatur  essentia,  constituatur 
persona.  Sed  constituit  personam  relatio,  quatenus  ut  forma 
essentiam  tamquam  subiectam  materiam  afficit.  Persona  divina 
itaque  non  est  relatio  abstracta  sed  relativum  substantial,  h.  e. 
relativum  habens  inclusam  et  secum  identificatam  infinitam  es¬ 
sentiam;  seu  aliis  verbis:  persona  divina  est  ipsamet  divina  es¬ 
sentia  sub  formali  ratione  relativi  ad  intra,  sub  qua  ratione  sunt 
tres  inter  se  distincti;  non  autem  sub  formali  ratione  absoluti, 
sub  qua  ratione  est  una  indistincta  essentia,  natura.  Ipsa  videlicet 

substantialis  intellectio  non  modo  est  intellectio  absoluta,  sed 
habet  ex  intrinseca  sua  natura  necessarium  ordinem  ad  suum 
Verbum  ut  ad  terminum  aeternaliter  et  necessario  productum; 
pariter  Verbum  est  ipsa  eadem  absoluta  intellectio  substantialis, 
sed  quae  sub  formali  ratione  Verbi  producti  habet  intrinsecum 
necessarium  ordinem  ad  producentem.  Idem  valet  de  Spiritu 
sancto  ut  intrinseco  termino  substantialis  dilectionis  Patris  et 
Filii.  Quare  entitas  relationis,  quae  in  creatis  est  accidens  in 
subiecto,  est  ipsa  substantia  divina,  non  quidem  ut  liaec  formaliter 
est  absoluta,  sed  formaliter  ut  ex  intrinseca  sui  perfectione  ordi¬ 
nem  dicit  ad  terminum  intrinsecum,  seu  ut  formaliter  est  relativa. 

264.  Relationes  non  distinguuntur  realiter  ah  essentia  divina 
sed  virtualiter  tantum.  Non  distinguuntur  realiter,  quod  definitum 
est  in  Cone.  Rhemensi  contra  Gilbertum  et  a  Cone.  Later.  IV. 
(n.  113  et  221)  Et  ratio  petitur  ex  simplicitate  Dei  et  ex  eo  quod  se- 
cus  haberemus  quaternitatem,  quod  explosum  est  in  Cone.  Later. 

Distinguuntur  virtualiter,  quia  si  talis  distinctio  obtinet  inter 
attributa  divina,  multo  magis  admittenda  est  inter  essentiam  et 
relationes  constituentes  personas. 

265.  Proprietates  in  mysterio  Trinitatis  intelliguntur  illae  ra- 
tiones  formales,  quae  uni  tantum  personae  conveniunt,  et  non 
sunt  communes  pluribns.  Sic  quatuor  sunt  proprietates:  innasci- 
bilitas  (ayevvtfoia),  paternitas,  filiatio  et  spiratio  passiva;  commu¬ 
nis  spiratio  non  est  proprietas,  quia  duabus  personis  convenit. 
—  Notio  est  character  seu  formalis  ratio,  qua  nobis  innotescit 
persona  ut  distincta  ab  aliis,  unde  quinque  in  Trinitate  enu- 
merantur  a  theologis  notiones:  innascibilitas,  paternitas,  filiatio, 
communis  spiratio  et  processio.  Strictiori  sensu  turn  proprietates 
turn  notiones  constituentes  personas  tres  sunt. 

Unde  in  Deo  una  est  natura,  duae  processiones,  quatuor  rela¬ 
tiones  reales,  tres  personales,  quatuor  proprietates,  quinque  no¬ 
tiones. 


ARTICULUS  IV. 

De  Circuminsessione. 

266.111a,  quam  Graeci  jieqixmq^oiv,  latini  theologi  veteres  cir- 
cumincessionem,  recentiores  circuminsessionem  vocant,  definiri 

solet:  intima  unius  personae  in  altera  inexistentia  sine  persona- 
rum  confusione.  Hujusmodi  circuminsessione  quoad  rem  nihil 
aliud  exprimitur,  quam  quod  Scriptura  docet,  Filium  esse  in  Patre, 
et  Patrem  in  Filio,  et  ex  paritate  rationis  Spiritum  sanctum 
in  utroque  et  utrumque  manere  in  ipso  (Jo.  10,  38;  14,  10.  11). 
Sed  mutua  haec  personarum  jisQixooQpoig  ac  velut  immeatio  potest 
ulterius  turn  ex  identitate  essentiae,  turn  ex  personarum  origine 
explicari. 

267.  a)  Ex  unitate  essentiae.  Quoniam  una  est  trium  persona¬ 
rum  substantia,  cujuslibet  substantia  in  qualibet  sit  necesse  est. 
Sed  plane  repugnat,  personam  divinam  non  esse  in  eo,  in  quo  est 
ejus  substantia;  siquidem  omnis  divina  persona  est  sua  substantia. 

b)  Ex  personarum  origine.  Filius  ex  Patre  et  Spiritus  sanctus 
ex  Patre  et  Filio  operatione  immanente  procedunt;  terminus 
autem  operationis  immanentis  cum  hac  ipsa  in  operante  est  et 
permanet.  «  Sic  est  Yerbum  apud  Deum,  sicut  est  in  mente  ver- 
bum,  sicut  in  corde  consilium...  Sicut  de  tota  mente  nascitur  ver- 
bum,  sic  intra  totam  permanet  natum.  Et  quia  cogitante  mente 
non  est  ejus  aliquid,  ubi  in  ea  verbum  non  sit;  ideo  verbum  tail- 
turn  est,  quanta  est  mens  ipsa,  de  qua  est;  et  cum  apud  illam 
est,  in  ilia  est  »  (1).  —  Relatio,  quae  tamquam  alia  ratio  circum- 
insessionis  adduci  solet,  re  non  differt  ab  origine,  sed  tantum 
secundum  mentis  considerationem.  Videlicet  nomen  relativum  e.  g. 
Pater  intelligi  nequit,  quin  simul  intelligatur  alterum  correla- 
tivum  Filius ;  sunt  enim  ad  invicem  adeoque  inseparabilia. 

Praedicatio  itaque  circuminsessionis  nihil  est  aliud  quam 
compendiosa  professio  doctrinae  hucusque  traditae  de  unitate  es¬ 
sentiae  et  distinctione  personarum,  et  confutatio  et  exclusio  om¬ 
nium  de  mysterio  Trinitatis  haereseon.  Tali  enim  immanentia 
personarum  continetur  realis  earundem  distinctio  et  refellitur 
Sabellianismus;  simul  autem  formaliter  significatur,  has  personas, 
quae  ad  invicem  excluduntur  tamquam  personae,  ad  invicem  quo- 
que  identificari  in  una  numero  essentia,  adeoque  Ariani  et  tri- 
theitae  refelluntur. 


(1)  S.  F  u  1  g  e  n  t  i  u  s  ad  Monim.  1.  3.  c.  7.  Cf.  s.  C  y  r  i  1 1  u  m  Alex,  de  Trin. 
Dial.  2.  p.  450  et  sq. 


Articulus  IV.  De  personarum  missione. 

ARTICULUS  IY. 

De  personarum  missione. 

268.  Missio  generatim  duo  importat:  respectum  missi  ad  ter- 
minum  a  quo  seu  ad  mittentem,  et  relationem  ad  terrainum  ad 
quem;  nam  qui  mittitur,  et  ab  aliquo  mittitur,  et  ad  aliquem 
locum  vel  terminum  mittitur. 

Relatio  missi  ad  mittentem  quadruplici  modo  exsurgit:  per 
consilium,  per  praeceptum,  per  preces,  per  originem.  Triplex 
prior  modus  importat  quandam  imperfectionem  ejus  qui  mittitur; 
restat  ergo  ut  divinae  personae  ultimo  modo  mittantur,  ut  e.  g. 
a  flore  emittitur  flagrantia,  a  sole  splendor,  a  mente  verbum.  Hie 
modus  potest  esse  sine  imperfectione,  quia  nulla  imperfectio  est 
habere  originem  ab  alio. 

Relatio  missi  ad  terminum  est  vel  per  mutationem  localem  ita 
ut  mittatur  ad  locum  ubi  prius  non  erat,  et  hoc  pacto  homines 
et  angeli  mitti  solent;  vel  per  novum  modum  essendi  et  operandi 
in  loco  ubi  jam  erat;  quo  pacto  personae  divinae  mitti  dicuntur. 

Missio  itaque  in  divinis  definiri  potest:  processio  unius  per¬ 
sonae  ab  altera  cum  Jiabitudine  ad  terminum  temporalem.  Duos 
terminos  includit,  alterum  aeternum,  alterum  in  tempore  facien¬ 
dum.  Hinc  mitti  in  divinis  nihil  aliud  est,  quam  unam  personam 
ab  alia  originem  habere,  et  in  mundo  visi biliter  apparere  aut 
invisibiliter  operari. 

269.  Ex  his  liquet,  cur  Pater  numquam  mittatur.  Cum  enim 
ad  missionem  proprie  dictam  requiratur,  ut  missus  procedat  a 
mittente,  Pater  quia  a  nullo  alio  procedit,  neque  mitti  potest, 
Filius  mittitur  a  Patre,  sed  non  a  Spiritu  sancto,  qui  mittitur  a 
Filio  (1). 

Quaeres,  quomodo  processio,  qua  persona  divina  oritur,  ra¬ 
tio  esse  possit,  ut  novo  modo  in  mundo  esse  incipiat?  Respondent 
aliqui,  quia  ipsa  origine  una  cum  essentia  omnem  potestatem  volendi 


(1)  Quae  apud  Isaiam  61,  1  de  Messia  dicuntur:  «  Spiritus  Domini  super 
me,  ad  annuntiandum  pauperibus  misit  me,  »  de  Christo  secundum  humanam 
naturam  intelligenda  sunt. 

et  agendi  accipit.  Sed  hoc  per  se  non  sufficit.  Neque  enim  Alius 
regis,  quocumque  se  contulerit,  eo  missus  a  patre  est,  sed  ut 
missus  dici  possit,  necesse  est  pater  ei  aliquo  modo  voluntatem 
exeundi  expresserit.  Considerandum  igitur  est,  personas  divinas 
extra  se  omnia,  ut  operatione  una,  sic  uno  voluntatis  consilio 
peragere.  Quamvis  vero  hie  voluntatis  consensus  non  inde  sit,  quod 
altera  ab  altera  determinetur;  omnes  enim  idem  simul  libere 
volunt;  ipsum  tamen  liberum  decretum  prius  intelligitur  in  Patre 
esse  quam  in  Filio,  prius  in  Patre  et  Filio  quam  in  Spiritu  sancto. 

270.  Quoniam  personae  divinae  ab  aeterno  in  se  mutuo  insunt, 
neque  ulla  in  Deo  mut.atio  succedere  potest,  ut  personae  alio  et 
alio  modo  insint:  missio  divina  non  fit  nisi  ad  creata.  Ratione 
autem  modi,  quo  perficitur,  missio  duplex  est:  visibilis  et  invi¬ 
sibilis.  Visibilis  est,  quando  vel  terminus  ad  quem  fit  missio,  est 
aliquid  sensibile:  sic  visi biliter  missus  est  Filius  naturam  huma- 
nam  assumendo;  vel  fit  cum  aliquo  signo  sensibili:  sic  missus 
fuit  Spiritus  sanctus  in  specie  columbae  super  Christum  et  in 
specie  linguarum  ignis  super  Apostolos.  Efflcientia  signi  sensi- 
bilis  in  tali  missione  est  communis  tribus  personis;  significatio 
vero  refertur  ad  unam  distinctam  personam  specialiter  praesen- 
tem  exhibendam.  —  In  visibilis  est,  quando  persona  divina  mit- 
titur  ad  animas  interius  sanctificandas  per  dona  gratiae,  sine 
aliquo  signo  sensibili  hujus  adventus. 

Missio  externa  semper  ad  internam  ordinatur,  atque  adeo 
dici  potest  manifestatio  invisibilis  missionis  vel  praesentis,  ut 
cum  Spiritus  sanctus  missus  est  ad  Apostolos,  vel  jam  factae, 
ut  cum  facta  est  missio  visibilis  in  Christum  baptizatum;  neque 
enim  necesse  est,  ut  eodem  semper  tempore  sit  missio  visibilis, 
quo  invisibilis,  sed  satis  est,  ut  missio  visibilis  sit  signum,  vel 
conferri  gratiam  de  facto,  vel  jam  antea  collatam  esse.  Ita  Spi¬ 
ritus  sanctus  visibiliter  missus  ad  Christum  indicabat  plenitudi- 
nem  gratiae,  quae  data  erat  Christo  in  instanti  suae  conceptionis. 

271.  Corollarium.  Ex  dictis  intelligitur,  cur  sacramenta  etsi 
signa  sint  visibilia  et  efficacia  gratiae  sanctificantis  et  conse- 
quenter  invisibilis  missionis  Spiritus  sancti ,  non  sint  tamen 
missiones.  In  sacramentis  enim  res  jam  extantes  ad  significan- 
dam  divinam  operationem  assumuntur;  in  missionibus  autem  res 
externae,  ut  columba  et  ignis,  ad  divinae  personae  adventum 

tantummodo  significandum  repente  extiterunt,  et  officio  signifi- 
cationis  impleto  mox  esse  desierunt.  Insuper  Sacramentorum  ef- 
ficacia  e  ministri  Voluntate  et  accipientis  dispositione  pendet: 
missionis  autem  signura  indubium  est  argumentum  divinae  pre- 
sentiae. 


ARTICULUS  V. 

De  appropriatione. 

272.  Est  axioma  adhibitum  a  cone.  Florentinoet  in  scholis 
receptum,  quod  «  in  Deo  omnia  sunt  unura,  ubi  non  obviat  re- 
lationis  oppositio.  »  Hinc  sicuti  essentia,  ita  attributa  absoluta 
et  essentialia,  et  quae  naturam  consequuntur  operationes  omnes 
ad  extra,  communia  sunt  toti  Trinitati,  eique  omnes  efFectus 
attribuendi.  Nihilominus  attributa  quaedam  absoluta  et  quaedam 
opera  externa  certis  personis  adscribi  solent.  Atque  haec  est 
appropriatio,  quae  definiri  potest:  illeloquendi  modus,  inrefun- 
damentum  habens,  quo  certae  operationes  vel  proprietates  ad 
divinam  naturam  spectantes  uni  personae  prae  aliis  tribuuntur. 

273.  Fundamentum  vero  seu  lex  appropriations  est  analogia 
et  affinitas  attributi  essentialis  et  operations,  quae  appropriatur, 
cum  charactere  hypostatico  proprio  illius  tantum  personae, 
cui  appropriatur.  Hinc  appropriatione  talium  att.ributorum  et 
operationum  deducimur  in  intellectum  quemdam  characters  per¬ 
sonalis:  qui  est  finis  appropriations. 

274.  Quoniam  Pater  est  tons  et  principium  divinitatis,  Filius 
generatur  per  intellectum,  Spiritus  sanctus  ab  utroque  uno 
principio  procedit  per  amorem;  hinc  ad  designandos  hos  chara¬ 
cters  personates  frequentissima  eaque  aptissima  est  appropria¬ 
tio,  qua  Pater  vocatur  Deus  vivificans  omnia,  rex  regnantium 
et  dominus  dominantium,  ipsique  tribuuntur  operationes  mira- 
culorum,  omnipotentia,  aeternitas  et  creatio;  Filio  tribuitur 
sapientia,  rerum  dispositio,  species  atque  pulchritudo,  quia  Patris 
est  splendor  atque  imago;  Spiritui  sancto  bonitas,  charitas  et 
generatim  charismata  sanctificantia.  Paucis:  ad  praedicandum 
clariusque  determinandum  characterem,  quo  una  persona  ab  alia 
distinguitur,  solemnis  est  cum  in  Scripturis  turn  in  Patribus 

appropriatio:  potentiae  Patri,  sapientiae  Filio,  bonitatis  Spiritui 
sancto  (1). 

275.  Scholion.  Solent  Patres  nonnullas  afferre  ad  illustrandum 
ss.  Trinitatis  mysterium  analogias  ex  rebus  creatis  desumptas. 
In  his  attendendum  est,  ne  similitudines  ad  declarandum  dogma 
assumptae  ultra  earum  scopum  urgeantur,  atque  ita,  ubi  e.  g. 
solum  origo  unius  ab  altero  et  realis  distinctio  declaratur,  non 
etiam  modus  sive  originis  sive  distinctionis  a  creatis  ad  divina 
transferatur.  —  G-eneratim  quodnam  ss.  Trinitatis  vestigium  in 
omni  creatura  agnoscunt,  quatenus  est,  et  se  manifestcit,  et  in¬ 
ter  esse  et  manifestations  ejus  est  liarmonia.  Aliquam  similitu- 
dinem  desumunt:  ex  acqua  secundum  triplicem  modum  existendi 
in  scaturigine,  fonte,  fluvio;  ex  natura  arboris,  quae  una  est  in 
radice,  trunco,  ramorum  corona;  in  lumine,  quod  unum  est  in  so¬ 
le,  radio,  splendore  ex  ambobus  emicante,  seu  in  igne,  splendore 
et  calore;  ex  coniunctione  colorum,  qui  admirabiliter  distincti 
coniunctique  videntur  in  iride.  Magis  propinqua  est  comparatio, 
quam  instituunt  cum  anima  humana,  quae  una  quum  sit  et  sim¬ 
plex,  tres  tamen  habet  facultates,  memoriam  intellectum  et  vo- 
luntatem;  omnium  longe  aptissima  et  frequentissima  est  ea,  quam 
desumunt  ex  eadem  anima  humana,  quatenus  in  ea  est  mens  in- 
telligens,  ejus  verbum  et  amor  procedens. 


CAPUT  III. 

De  rationis  relatione  ad  mysterium  Trinitatis. 

ARTICULUS  I. 

\ 

De  superrationalitate  ss.  Trinitatis. 

276.  Claudianus  Mamertus,  Ecclesiae  Viennensis  saec.  V. 
presbyter,  et,  ut  videtur,  saec.  XIII.  Raimundus  Lull  us,  conten- 


(1)  Haec  non  excludit  alias  appropriationes,  quae  hinc  inde  fieri  solent 
juxta  diversum  respectum,  sub  quo  attributa  et  operationes  considerari  possunt. 

derunt  ss.  Trinitatem,  citra  ullum  fidei  auxilium,  sola  ratione  de- 
monstrari  posse.  Petrus  vero  Abelarduset  forte  etiara  Richardus 
Victor inus  et  Henricus  Gandavensis  medio  aevo,  nostro  vero 
saeculo  Marcus  Mastrofini  et  Antonius  Gunther  (1)  docue- 
runt,  eandem,  postquam  revelatione  nobis  innotuit,  strictd  etiam 
ratione  demonstrari  posse.  Contra  lios  statuimus: 

277.  Prop.  33.  Trinitas,  quam  credimus,  scilicet  Patrem,  Filium 
et  Spiritum  sanctum  esse  personas  distinctas  in  una  Dei  substan¬ 
tia,  est  stricte  et  proprie  dictum  mysterium. 

Declar.  Mysterium  sumitur  l.°  late  pro  veritate,  quae  reve¬ 
latione  tantum  innotescere  potest,  quin  tamen,  supposita  revela¬ 
tione,  captum  rationis  excedat,  ut  creatio  et  lapsus  Angelorum; 
2.°  stricte  et  proprie  pro  ea  veritate,  cujus  neque  a)  existentiam 
(an  sit)  lumine  rationis,  neque  b)  intrinsecum  inter  subiectum 
et  praedicatum  nexum  (quomodo  sit),  etiam  facta  revelatione, 
cognoscere  possumus.  Hoc  altero  sensu  dicimus  ss.  Trinitatem  esse 
mysterium. 

278.  Demonstr.  I.  a)  (1.  Cor.  2,  6  -  12):  Sapientiam  autem  lo- 
quimur  inter  perfectos  (doctrinam),  sapientiam  vero  non  hujus 
saeculi,  neque  principum  hujus  saeculi  (quam  neque  sapientiores 
hujus  saeculi  possident),  qui  destruuntur.  Sed  loquimur  Dei  sa¬ 
pientiam  in  mysterio,  quae  abscondita  est,  quam  praedestinavit 
Deus  ante  saecula  in  gloriam  nostram.  Quam  nemo  principum 
hujus  saeculi  cognovit...  Nobis  autem  revelavit  Deus  per  Spiritum 
suum:  Spiritus  envm  omnia  scrutatur,  etiam  profunda  Dei...  Quae 
Dei  sunt,  nemo  cognovit,  nisi  Sprrit/us  Dei.  Haec  profunda  Dei, 
quorum  cognitio,  eo  quod  vim  intelligendi  humanam  superet,  soli 
Dei  Spiritui  est  naturalis,  quaeque  proinde  suapte  natura  om¬ 
nibus,  etiam  sapientioribus,  abscondita  sunt,  non  sunt  tantum 
consilia  redemptionis  et  sanctificationis,  sed  in  intima  radice  ho- 
rum  et  quidem  primo  loco  ipsae  relationes  internae  Pater,  Filius 
et  Spiritus  sanctus. 

b)  (Matth.  11,  27):  Nemo  novit  Filium  nisi  Pater,  neque  Pa¬ 
ir  em  quis  novit  nisi  Filius  et  cui  voluerit  Filius  revelar e,  et  (Jo. 


(1)  Cf.  etiam  prop.  25  Rosmini  inter  40  damnatas. 

1,  18):  Deum  nemo  vidit  unquam:  unigenitus  Filins,  qui  est  in 
sinu  Patris,  ipse  enarravit.  Verbis  Nemo  nisi  Filins  et  Unige¬ 
nitus  solum  enarravit  adscribitur  soli  Filio  talis  cognitio  natu- 
ralis  et  ab  ea  excluditur  nedum  humana  sed  omnis  creata  natura. 

279.  II.  S.  Fulgentius:  «  Trinitas  sacrosancta  sic  excedit  ora- 
ne,  quod  cogitare  vel  sapere  possumus,  sicut  superat  orane,  quod 
sumus  »  (1),  et  Hieronymus:  «  De  mysterio  Trinitatis  recta 
confessio  est  ignoratio  scientiae  »  (2),  quibus  concinunt  alii  Pa- 
tres  praesertim  adversus  Arianos  et  Eunomianos  disputantes,  nec 
non  scholastici  omnes.  —  Cone,  vero  Vatic,  sess.  III.  can.  1.  defi— 
nivit:  «  Si  quis  dixerit,  in  revelatione  divina  nulla  vera  et  pro- 
prie  dicta  mysteria  contineri,  sed  universa  fidei  dogmata  posse 
per  rationem  rite  excultam  e  naturalibus  principiis  intelligi  et  de- 
monstrari,  a.  s.  »  Inter  haec  recensendam  esse  ss.  Trinitatem  patet 
ex  eo  quod  ad  probandum  dari  proprie  mysteria,  provocat  (cp.  4) 
ad  ea  testimonia  Scripturae,  in  quibus  de  Trinitate  sermo  est. 

280.  III.  Omnis  naturalis  cognitio,  qua  Deum  in  hac  vita  cogno- 
scimus,  oritur  ex  cognitione  creaturarum  et  effectum  divinorum: 
at  creaturae  non  manant  a  Deo,  quatenus  est  trinus  in  personis, 
sed  quatenus  est  unus  in  essentia,  quia  manant  a  potentia  Dei, 
quae  est  attributum  essentiale  et  commune  toti  Trinitati;  ergo 
ex  creaturis  non  possumus  cognoscere  Trinitatem  personarum  sed 
solum  unitatem  Deitatis. 

281.  Corollarium  1.  Hinc  in  omnibus  tentaminibus  demonstrandi 
rationaliter  hoc  mysterium,  alterutrum  necessario  sequitur:  vel 
retento  ex  revelatione  ejus  genuino  conceptu,  demonstratio,  quae 
jactatur  mere  rationalis,  nulla  erit;  vel  turn  conceptus  turn  de¬ 
monstratio  constituitur  ex  solis  rationis  principiis,  et  tunc  ipsa 
Trinitatis  notio,  ut  a  Deo  est  revelata,  pervertitur,  quae  perversio 
genuini  sensus  est  semper  in  directa  ratione  cum  abstractione  a 
positiva  revelatione. 

282.  Corollarium  2.  «  Qui  probare  nititur,  inquit  s.  Thomas  (3), 
Trinitatem  personarum  naturali  ratione,  fidei  dupliciter  derogat. 
Primo  quidem,  quantum  ad  dignitatem  fidei,  quae  est,  ut  ^it 
de  rebus  invisibilibus,  quae  rationem  humanam  excedunt,  unde 


(1)  Ad  Trasim.  1.  2.  c.  1.  —  (2)  In  Isaiam  Proem,  ad  1.  18.  —  (3)  1. 

q.  32.  a.  1. 

Apostolus  dicit  quod  fides  est  de  non  apparentibus  (Heb.  11,  1), 
et:  Sapientiam  loquimur  etc.  —  Secundo  quantum  ad  utilita- 
tem  trahendo  alios  ad  fidem.  Cum  enim  aliquis  ad  probandam 
fidem  inducit  rationes,  quae  non  sunt  cogentes,  cadit  in  irrisio- 
nem  infidelium.  Credunt  enim,  qu'od  hujusmodi  rationibus  innita- 
mur  et  propter  ea  credamus.  » 

283.  Corollarium.  3.  Superrationalitate  mysterii  non  quaelibet 
prohibetur  inquisitio,  nam  «  ratio,  fide  illustrata,  cum  sedulo  et 
sobrie  quaerit,  aliquam,  Deo  dante,  mysteriorum  intelligentiam 
eamque  fructuosissimam  assequitur,  turn  ex  eorum,  quae  natu- 
raliter  agnoscit,  analogia,  turn  mysteriorum  nexu  inter  se  et  cum 
fine  hominis  ultimo  »  Cone.  Vatic,  (cp.  4).  De  hoc  distinctiori 
analogo  nostro  conceptu  hujus  mysterii,  cp.  II  egimus. 

284.  Obiiciunt  Giintheriani:  Conscientia  sui  (cogitatione  pro- 
prii  Ego)  constituitur  personalitas;  ex  modo  quo  mens,  quae  est 
imago  Dei,  sui  fit  conscia,  personalitatem  divinam  licet  intelligere. 
Intellectio  autem  sui  hoc  processu  oritur:  primo  spiritus  semetip- 
sum  facit  obiectum  intellectionis  ideoquesibi  intelligenti  opponit  se 
intelligendum  et  se  intelligentem  discernit  a  se  intellecto;  turn  vero 
affirmat  identitatem  inter  se  intelligentem  et  se  intellectum  (ego 
s^m  ego),  qua  affirmatione  absolvitur  conscientia  sui.  In  homi- 
ne  quidem  solum  subiectum  est  persona,  duo  reliqua  autem  sunt 
manifestationes  tantum  accidentales  sui  ipsius.  In  Deo  autem  cum 
nullum  sit  accidens  et  imperfectio,  sed  quidquid  est,  ejus  sub¬ 
stantia  sit,  eo  tantum  se  ipsum  in  sua  essentia  reddere  obiectum 
immediatae  intuitionis  potest,  quod  se  in  se  ipso  ut  substantiam 
realem  opponit,  h.  e.  iterum  ponit,  seu  per  emanationem  duplicat. 
In  conscientia  sui  igitur  spiritus  absoluti  primo  habetur  discretio 
realis  inter  se  intelligentem  et  se  intellectum,  qua  existunt  prima 
et  secunda  persona.  Deinde  in  eadem  habetur  afiirmatio,  qua 
subiectum  et  obiectum  affirmant  et  exhibentsuam  aequalitatem, 
quae  afiirmatio  procedens  a  subiecto  et  obiecto  est  tertia  persona. 

Iiesp.  Missis  aliis  multis,  haec  tantum  animadvertimus.  l.° 
Falsum  est  ex  modo,  quo  homo  sui  ipsius  fit  conscius  nos  perve- 
nire  posse  ad  cognitionem  divinarum  processionum.  In  mente 
enim  creata  cognitam  habemus  processionem  verbi  et  amoris; 
sed  hanc  inde  esse  videmus,  quod  actus  intelligendi  et  amandi  a 
substantia  mentis  ut  accidentia  difierunt.  Divina  autem  simpli- 

citas  omne  etiam  accidens  excludit,  ita  ut  potentia  intelligendi 
intellectum  et  intellectio  in  Deo  sint  penitus  idem,  ipsa  scilicet 
divina  substantia.  Quapropter  ratio  sibi  relicta  ex  iis  quae  de 
rebus  creatis  novit,  judicabit,  nullam  esse  in  deitate  veram  pro- 
cessionem.  Processio  enim,  qua  nec  accidens  nec  nova  substantia 
producitur,  sed  eadem  numero  substantia  procedenti  personae 
communicatur,  i.  e.  processio,  quam  fide  novimus,  mentem  fidei 
lumine  carentem  non  magis  subire  potest,  quam  trina  subsistentia 
in  una  substantia.  —  2.°  Falsum  est  intellectione  sui  constitui 
personalitatem.  Nam  persona  dicit  perfectionem  in  ordine  et  in 
ipsa  ratione  substantiae,  adeoque  personalitas  in  ordine  sub¬ 
stantiae  imo  in  perfecta  ratione  substantiae  contineri  debet.  At- 
qui  conscientia  sui  et  ceterae  vitae  intellectualis  explicationes 
non  continentur  in  ordine  substantiae,  quum  actus  sint  potentia- 
rum  subiectivarum,  .seu  quum  accidentia  sint  eaque,  si  de  homi- 
nibus  agatur,  separabilia.  Non  potest  igitur  conscientia  sui  ha- 
beri  formalis  ratio  personae.  —  3.°  Falsum  est  in  conscientia  sui 
Dei  haberi  discretionem  realem  inter  se  intelligentem  et  se  in¬ 
tellectum.  Nam  divinum  Esse  necessario  est  divinum  Intelligere 
et  substantialis  intellectio  sui  omniumque  intelligibilium,  ideo- 
que  per  se,  nullo  autem  modo  per  aliud  est  conscientia  sui.  Quod 
vero  de  emanatione  substantiae  divinae  dicitur,  id  plane  repu- 
gnare  manifestum  est.  —  4.°  Denique  apertissimus  hac  sententia 
inducitur  Tritheismus.  Qui  enim  personam  divinam,  quatenus 
formaliter  sunt  personae  distinctae,  non  ut  relativum  sed  ut  ab- 
solutum,  concipit,  admittendo  tres  distinctas  personas,  admittit 
tria  «  principia  absoluta.  »  Hinc  docent  «  unitatem  divinae  naturae 
nullatenus  intelligendam  esse  sensu  numerico  reali,  sed  tantum- 
modo  sensu  formali,  h.  e.  tamquam  trium  principiorum  realium 
absoluta?n  relationem  ad  invicem.  »  Haec  igitur  unitas  formalis 
in  eo  consistit,  quod  per  form  am  personalitatis  h.  e.  per  sui  con- 
scientiam  singulae  personae  ad  invicem  referuntur;  per  hanc 
enim  mutuam  relationem  «  ex  tribus  sui  conscientiis  tamquam 
singulis  momentis  componitur  una  absoluta  conscientia  sui.  (1)  » 


(1)  Merito  igitur  Pius  IX  in  litteris  ad  Arch.  Coloniensem  (15  Junii  1857) 
declaravit:  «  Novimus  in  iisdem  libris  (Giintherianis)  non  pauca  legi,  quae  a 
ealholica  fide  sinceraque  explicatione  de  imitate  divinae  substantiae  in  tribus 
distinctis  sempiternisque  personis  non  minimum  aberrant.  » 


! 

—  Propter*  eandem  rationem  ex  illo  principio  in  doctrina  Incar- 
nationis  aut  Nestorianismus  aut  Eut.ychianismus  seqnitur. 

285.  Inst.:  Nonne  et  Patres  ratione  conantur  probare  Trini- 
tatem  ? 

Resp.  Patres,  nominatim  Augustinus  Anselm  us,  et  Bo- 
naventura,  qui  prae  ceteris  analogiae  spiritus  humani  insi- 
stere  videntur,  diserte  postulant  fidem  praecedentem  ut  ad  ali— 
quem  intellectual  perveniatur  eorum,  quae  credimus,  quae  intel¬ 
lects  et  demonstratio  theologica  est  progrediens  ex  principiis 
fidei,  non  autem  philosophica  ex  principiis  ratione  perspectis. 
«  Ad  aliquam  rern,  inquit  S.  Thomas,  dupliciter  inducitur  ratio; 
uno  modo  ad  probandam  sufficienter  radicem .  alio  modo  indu¬ 

citur  ratio,  non  quae  sufficienter  probet  radicem,  sed  quae  radici 
jam  positae  ostendat  congruere  consequentes  effectus.  Primo  er¬ 
go  modo  potest  induci  ratio  ad  probandum  Denm  esse  unum  et 
similia;sed  secundo  modo  se  habet  ratio,  quae  inducitur  ad  ma- 
nifestationem  Trinitatis,  quia  scilicet  Trinitate  posita  congruunt 
hujusmodi  rationes,  non  tamen  ita  quod  per  has  rationes  suffi¬ 
cienter  probetur  Trinitas  personarum....  Et  inde  est,  quod....  per 
fidem  venitur  ad  cognitionem,  et  non  e  converso  »  (1). 


ARTICULUS  II. 

De  non  repugnantia  hujus  mysterii. 

286.  Prop.  34.  Mysterium  ss.  Trinitatis,  quod  est  supra  ratio¬ 
nem,  non  tamen  potest  convinci  esse  contra  rationem. 

Declar.  Aliud  est  positive  demonstrare  non  repugnantiam,  et 
aliud  est  ostendere  negative  non  posse  demonstrari  repugnantiam: 
illud  in  mysteriis  stricte  dictis  fieri  numquam  potest,  quia  intrin- 
seca  perspici  deberet  veritas;  hoc  semper  praestari  potest,  quia 


(1)  1.  q.  32.  a.  1.  —  Species  ilia  Trinitatis,  quae  ex  PI  at  o  n  e ,  Zoroastro 
obiicitur,  in  prirais  toto  coelo  differt  a  vero  Trinitatis  conceptu,  et  secundo  ex 
revelatione  repetenda  est.  —  Neoplatonicos  hausisse  ex  Scriptura  suam  de 
Trinitate  doctrinam,  et  turn  Poemander  Mercurii  Trimegisti  turn  octo  libros 
sybillinos  esse  foetus  hominis  christiani  saec.  II,  constat  inter  eruditos. 

sufficit  ostendisse  rationes,  quae  tamquam  repugnantiam  demon- 
strantes  opponuntur,  vel  non  esse  veritates  evidentes  vel  non 
evidenter  repugnare  vero  mysterii  sensui.  Hoc  alterum  in  thesi 
intendimus. 

287.  Demonstr.  l.°  Indirecte.  Yeritati  revelatae,  utpote  fide 
infallibili  certae,  veritas  rationalis  repugnare  nequit;  secus  idem 
esset  simul  verum  et  falsum.  Unde  impossibile  est,  ut  ratio  in- 
telligat  quidpiam  tamquam  veritatem  evidentem  et  evidenter  op- 
positam  revelationi  in  suo  genuino  sensu  intellectae;  secus  ratio 
intelligeret  ut  veritatem  evidentem  id  quod  est  falsum,  adeoque 
ipsum  lumen  rationis  factae  ad  veritatem  ex  natura  sua  inclina- 
ret,  et  proinde  Deus  ipse  auctor  rationis  induceret  ad  judican- 
dum  verum  quod  est  falsum. 

288.  2.°  Directe,  et  a)  quidem  ostendendo  positive  impossibi- 
litatem  demonstandi  talem  repugnantiam.  Cum  enim  intrinsecam 
essentiaeet  hypostaseos  finitae  rationemhaud  penitus  intelligamus, 
evidens  repugnantia  unitatis  naturae  in  distinctis  personis  num- 
quam  ostendi  poterit.  At,  etiamsi  quis  illam  intellectionem  et  con- 
sequentem  contradictionis  cognitionem  sibi  vindicaret,  adhuc  prop¬ 
ter  eminentiam  divini  Esse  super  rationem  entis  creati  non  posset 
esse  evidens,  talem  communicationem  naturae  infinitae,  ut  sint 
plures  inter  se  distincti  unius  numero  essentiae,  evidenter  repu¬ 
gnare  in  divinis,  quia  repugnaret  in  finitis.  —  b)  Ostendendo  ne¬ 
gative  argumentis,  quae  atferuntur,  vim  demonstrandi  deesse. 
Non  omnia  sed  praecipua,  quae  semper  recoquunt  rationalistae, 
recensebimus. 

289.  Obi.  1.  Repugnat  unum  esse  tria.  —  Resp.  List.  Unum  sub 
ea  ratione  sub  qua  est  unum,  repugnat  esse  tria,  cone.;  quod  sub 
aliqua  ratione  est  unum,  repugnat  ut  sub  alia  sint  plura  inter 
se  distincta,  neg.  Ideo  una  essentia  divina,  unus  Deus  non  est 
tres  essentiae  et  non  tres  Dii;  et  vicissim  tres  personae  non  sunt 
una  persona,  et  una  persona  non  est  tres  personae. 

Obi.  2.  Quae  sunt  eadem  uni  tertio  sunt  eadem  inter  se:  atqui 
personae  divinae  sunt  idem  realiter  cum  essentia  divina;  ergo 
sunt  idem  realiter  inter  se;  seu  Pater  est  Deus,  Filius  est  Deus; 
ergo  Pater  est  Filius. 

Resp.  List.  maj.  Quae  sunt  eadem  uni  tertio  sub  omni  respe- 
ctu,  sunt  eadem  inter  se,  cone. ;  quae  sub  aliquo  respectu  sunt 

idem  et  sub  aliquo  distinguuntur,  ea  sunt  idem  inter  se,  neg. 
Essentia  divina  in  se  est  communicabilis  tribus  divinis  personis, 
quatenusvero  est  his  tribus  identificata  est  jam  incommunicabi- 
lis.  Unde  divinae  personae  quoad  id  in  quo  conveniunt  cum  com- 
muni  essentia,  conveniunt  etiam  inter  se  ideoque  omnes  sunt 
Deus;  quoad  id  vero  in  quo  non  conveniunt,  quoad  modum  nem- 
pe  subsistendi,  neque  inter  se  conveniunt,  sed  distinguuntur.  Est 
videlicet  vel  in  naturis  finitis  aliquod  discrimen  inter  rationem 
essentiae  et  hypostaseos,  quod  liquet  vel  ex  hoc  exemplo:  Petrus 
est  homo,  Paulus  est  homo;  ergo  Petrus  est  Paulus.  Formulae 
vero  mathematicae  hue  non  pertinent,  quia  quantitates  abstractae 
unam  tantum  et  non  aliam  atque  aliam  habent  rationem.  —  Item, 
Pater  est  Deus  cum  sua  personalitate  propria,  cone.;  sine  perso- 
nalitate  propria  ita  ut  confudatur  cum  Filio,  neg.  Ex  eo  quod 
duo  conveniunt  cum  uno  tertio  in  aliqua  ratione,  quod  debeant 
sub  omni  ratione  convenire,  seu  sub  nulla  possint  distingui,  hoc 
evidenter  numquam  probari  poterit. 

Obi.  3.  Persona  est  substantia  intellectiva  singularis;  ergo 
sicut  in  Deo  sunt  tres  personae,  ita  tres  substantiae. 

Resp.  Persona  est  substantia  ultimo  completa  et  sui  iuris  seu 
subsistens,  cone.;  est  substantia  simpliciter  et  directe,  neg.  JDist. 
conseg.  Sunt  tres  substantiae  relativae,  cone.;  tres  substantiae 
absolutae  seu  deitatis,  neg.  Substantia  in  Deo  est  communicabilis 
tribus  distinctis,  ideoque  non  est  persona;  in  personis  est  incom- 
municabilis  et  subsistens.  Ergo  non  multiplicatur  substantia  prout 
est  substantia,  sed  tantum  secundum  modum  subsistendi,  ita  ut 
eadem  substantia  diversis  modis  subsistat. 

Obi.  4.  De  Deo  praedicantur  contradictoria,  quod  sit  v.  g.  ge- 
nitus  et  ingenitus.  —  Resp.  Ratione  suppositorum,  cone.;  ratione 
deitatis,  neg.  Contradictio  est  afflrmatio  et  negatio  eiusdem  de 
eodem  secundum  idem.  Quare  in  uno  et  eodem  qui  simul  est 
plures  personae  realiter  distinctae,  possunt  esse  praedicata  con¬ 
tradictoria  sine  contradictione. 

Obi.  5.  Pluralitas  personarum  induceret  compositionem.  — 
Resp.  Nego.  Ut  enim  sit  compositio,  requiritur,  ut  plura  in  unum 
coalescant.  Jam  vero  tres  personae  non  efllciunt  unam  essentiam, 
sed  sunt  ipsa  essentia  adeoque  Deus  non  est  compositus  ex 
essentia  et  personis;  prout  vero  inter  se  realiter  distinguuntur, 

sub  hoc  respectu  non  uniuntur  in  unam  personam,  sed  sunt  tres 
realiter  distincti. 

Obi.  6.  Si  tres  personae  realiter  distinguuntur,  necessario  ali— 
qua  perfectio  est  in  una  quae  non  est  in  alia,  et  proinde  tres 
personae  essent  quid  perfectius  quam  singulae. 

Resp.  List.  Aliqua  perfectio  absoluta  est  in  una,  quae  non  est 
in  altera,  neg.:  relativa,  subdist.  quae  non  est  in  altera  forma- 
liter,  cone.,  per  circuminsessionem,  neg.  Ergo  tres  personae  es¬ 
sent  quid  perfectius  quam  singulae,  neg. 

Inst.:  Pater  non  habet  perfectionem  relativam,  quae  est  pro- 
prietas  Filii  etc.  Ergo.  —  Resp.  Pater  non  est  ilia  summa  res 
quae  identice  est  Pater,  Filius  et  Spiritus  sanctus,  neg.;  Pater 
non  habet  illam  rem  sub  formali  ratione  filiationis,  subdist.  non 
habet  ilia  tamquam  constituentem  ipsum  Patrem,  cone.;  non 
habet  illam  ut  convenit  Patri,  i.  e.  ut  suum  Verbum  tamquam 
terminum  necessarium  suae  vitalis  intellectionis,  neg. 


DE  DEO  GREATORE. 


290.  Exposita  doctrina  de  Deo  in  se  spectato,  agendum  nobis 
est  de  Deo  ad  mimdum  relato,  sen  de  operationibus  divinis  ad 
extra;  et  primo  quidem  de  ilia,  quae  omnium  est  initium  et  fun- 
damentum,  scilicet  de  creatione.  In  qua  spectari  possunt:  actus 
et  terminus,  seu  creatio  et  creatura.  Porro  creatura  triplex  est: 
mundus  materialis,  mundus  spiritualis  (Angeli),  et  synthesis  u- 
triusque  (homo).  Quare,  cum  de  mundo  materiali  expresse  theo- 
logia  non  agat  et  quae  de  eo  revelata  sunt,  in  tractatione  de 
operatione  divina  creationis  attingantur,  commode  universum 
tractatum  in  tres  sectiones  partimur,  quarum  l.a  erit'de  rerum 
creatione  generating  2.a  de  homine.  3.a  de  Angelis. 


DE  RERUM  CREATIONE  GENERATIM. 


291.  «  Quoniam  principiurn  perfectissimum,  a  quo  manat  per- 
fectio  universorum,  necesse  est  agere  a  se  et  secundum  se  et 
propter  se;  et  quia  nullo  in  agendo  indiget  extra  se,  necesse  est, 
quod  habeat  intentionem  triplicis  causae  respectu  cujuslibet  crea- 
turae,  scil.  efficienlis,  exemplaris  et  finalis  »  (l).  De  his  totidem 
articulis  agemus,  quibus  et  alium  appendicis  instar  de  historia 
creationis  a  Moyse  relata  subnectemus. 


(1)  S.  Bonaventura  breviloq.  p.  2, 

ARTICULUS  I. 

De  creationis  causa  efficienti. 

29 2.  Errores  circa  mundi  originem  praecipui  sunt:  l.°  Mate- 
rialismus,  statuens  materiam  esse  improductam  et  aeternam. 
Hoc  errore  plus  minusve  infecti  fuerunt  Aristoteles  et  Peri- 
patetici,  Epicurei,  Platonici,  inter  haereticos  Her  mo  ge¬ 
nes  Stoicus,  et  recentiores  fere  omnes  increduli.  -  2.°  Pantheis- 
mus,  statuens  mundum  esse  emanationem  vel  manifestationem  vel 
evolutionem  divinae  substantiae,  cui  errori  fuerunt  addicti  Indo- 
rum  brahmani,  Persarum  et  Aegyptiorum  sapientes,  Stoici  et 
Pythagorici,  aevo  autem  christiano  Scotus  Erigena  et  Jor¬ 
dan  us  Bruno,  et  recentiores  pseudo-philosophi,  qui  materialis 
mum  cum  pantheismo  coniungere  solent.  -  3.°  Gnosticism  us, 
statuens  mundum  fuisse  factum  ab  Aeonibus;  quo  nomine  genitos 
a  Deo  Angelos  intellexisse  videnfcur.  -  4.°  Dualismus  Mani- 
chaeorum  statuens  mundum  fuisse  a  duobus  principiis  conditum. 

293.  Doctrinam  catholicam  contra  hos  errores  post  Cone. 
Later.  IV.  (C.  1.  Fir  mi  ter )  proposuit  Vatic,  (sess.  III.  cp.  I.): 
«  Hie  solus  verus  Deus  bonitate  sua  et  omnipotenti  virtute  non 
ad  augendam  suam  beatitudinem,  nec  ad  acquirendam,  sed  ad 
manifestandam  perfectionem  suam  per  bona  quae  creaturis  im- 
pertitur,  liberrimo  consilio  simul  ab  initio  temporis  utramque  de 
nihilo  condidit  creaturam,  spiritualem  et  corporalem,  angelicam 
videlicet  et  mundanam,  ac  deinde  humanam,  quasi  communem 
ex  spiritu  et  corpore  constitutam.  » 

294.  Prop.  35.  Deus  initio  temporis  rerum  universitatem  de 
nihilo  condidit  seu  creavit. 

Declar.  Verbum  creare  sumitur  l.°  pro  quacumque  rei  ef- 
fectione;  2.°  pro  destinatione  ad  eximium  aliquod  offleium,  unde 
consules,  Episcopi  creari  dicuntur,  quo  sensu  (Eph.  11,  10)  cristiani 
dicuntur  creati  in  Christo  Jesu,  in  bonis  operibus;  3.°  magis  pro- 
prie  pro  effectione,  ex  nulla  praeiacente  materia. 

Hac  pressiori  significatione  creatio  definiri  communiter  solet: 
productio  rei  ex  nihilo.  Nihilum  porro  dicitur  turn  sui  turn  su- 

biecti.  Ex  nihilo  sui  fit  quidquid  non  modo  creatur  sed  quacum- 
que  ratione  producitur  etiam  ex  praeexistente  materia.  Quod  enim 
jam  est,  non  fit;  quod  vero  fit,  secundum  earn  rationem  qua  fit, 
antea  non  erat.  Sic  si  generatur  homo,  non  fuit  prius  homo,  sed 
homo  fit  ex  non  homine,  album  ex  non  albo;  unde  hoc  sensu  so¬ 
lum  res  tota,  prout  est  effectionis  terminus,  antea  non  fuit.  Nihi- 
lum  subiecti  vero  importat  negationem  praeexistentiae  non  solum 
rei  quae  fit,  sed  cujuscumque  materiae,  ex  qua  fiat  quidquid  pro¬ 
ducitur.  Jam  vero  quando  creatio  dicitur  productio  rei  ex  nihilo, 
intelligitur  ex  nihilo  sui  et  subiecti  ita  ut  hujus  actionis  terminus 
sit  simpliciter  ens  seu  substantia.  Hinc  creatio  definiri  etiam  po¬ 
test:  productio  entis  in  quantum  ens,  sive:  productio  totius  esse, 
sive  cum  s.  Thom  a:  productio  alicujus  rei  secundum  suam  to- 
tam  substantiam,  nullo  praesupposito  (1). 

Ex  his  patet,  praepositionem  ex,  cum  ex  nihilo  aliquid  fieri 
dicimus,  non  significare  ex  nulla  causa  efficiente,  hoc  enim  idem 
esset  ac  affirinare  dari  effectum  sine  causa;  neque  significare 
nihilum  esse  causam  materialem,  ex  quo  aliquid  fit,  ut  cum  di¬ 
citur:  ex  ferro  fit  gladius;  sed  importare  tantum  ordinem  succes¬ 
sions  inter  terminum  priorem  et  posteriorem,  sicut  cum  dicitur: 
ex  mane  fit  meridies,  i.  e.  post  mane  fit  meridies;  quo  sensu  ni¬ 
hil  concipitur  a  nobis  ut  terminus  a  quo  productions  rei  (2). 

295.  Demonstr.  i.  a)  Classicus  in  hanc  rem  textus  habetur  in 
Genesis  1,1  \  In  principio  creavit  (3)  Deus  coelum  et  terrain. 
Terra  autem  erat  inanis  etc.  Ilisce  verbis  dogma  catholicum  de 
creatione  enuntiari,  multiplici  conficitur  ratione.  a)  Moysis  sco- 
pus  eo  spectabat,  ut  Judaei  fundamentali,  a  quo  ordo  moralis  et 
religiosus  potissimum  dependeret,  dogmate  imbuerentur,  unum 
scilicet  esse  Deum  eumque  rerum  omnium  auctorem,  atque  ita 
gentium,  quarum  societate  contingebantur  Judaei,  falsa  et  prae- 
postera  cosmogonia  et  existentes  inde  absonae  de  Deo  opiniones 
convellerentur.  Hujusmodi  vero  consilium  ab  eo  fiagitabat,  ut  non 


(1)  1.  q.  65  a.  3.  —  (2)  lb.  q.  45.  a.  1. 

(3)  Verbum  bara  in  formis  Kal  et  Niphal  occurrit  quadragies  septies,  et 
in  utraque  forma  de  solo  Deo  adhibetur.  Numquam  autem,  cum  adhibetur, 
mentio  fit  materiae,  ex  qua,  vel  instrumenti,  per  quod  opus  perfectum  sit;  jure 
igitur  affirmari  potest,  nsu  biblico  a  bara  designari  operationem  aliquam,  quae 
vim  creatam  excedat,  sitque  Deo  soli  propria. 

omitteret  principalem  partem  operis,  quae  omissa,  alius  aliudque 
censeretur  operans  operatio  et  opus,  ac  esset,  si  ilia  adfuisset:  por- 
ro  omittitur  materia  praejacens  ab  inspirato  Geneseos  auctore;  ea 
igitur  a  prima  operatione  excluditur  (1).  —  (5)  Confirmatur  iis, 
quae  versum  primum  sequuntur.  Dum  enim  ulterior  expolitio 
terrae  narratur,  quam  creationem  secundctm  appellare  solent, 
commemoratur  materia,  si  agitur  de  opere,  quod  ex  praejacente 
materia  extitit,  ut  e.  g.:  «  produxit  Deus  de  liumo  omne  lignum 
pulclirum  visu,  »  et  «  formavit  hominem  de  limo  terrae  etc.  » 
Nulla  vero  materiae  alicujus  mentio  fit,  ubi  prima  rerum  origo 
describitur.  Ergo  nulla  erat  sed  et  ipsa  in  prima  creatione  pro- 
ducta  est  ex  nihilo.  —  y)  Termino  coelum  et  terra  Scriptura 
universitatem  rerum ,  semper  designat;  atqui  ipsa  universitas  re¬ 
rum  simpliciter  velut  terminus  effectionis  divinae  assignari  non 
potest,  nisi  ex  nihilo  Deum  omnia  fecisse  cogites:  ergo.  —  d) 
Principium,  de  quo  v.  1.  sermo  est,  non  potest  aliud  intelligi, 
quam  principium  rerum  vel  temporis.  Jam  vero  ante  principium 
rerum  res  nullae  sunt,  ante  principium  temporis,  nulla  pariter 
res  existit,  cum  tempus  successione  rerum  constituatur ;  ergo  res 
nullae  productionem  divinam  praevertebant:  divina  igitur  pro- 
ductio  non  erat  ex  praejacente  aliqua  re,  ideoque  erat  ex  nihilo. 
—  e)  V.  2.  primi  capitis  Gen.  certe  nobis  exhibetur  prima  ilia 
materia  informis  et  rudis,  quam  philosophi  gentiles  et  hodierni 
increduli  supponunt  aeternam,  ex  qua  paulatim  progressu  tem¬ 
poris  mundus  hie  formatus  est,  quaeque  fuisset  ultimum  subiec- 
tum,  ex  quo  sex  diebus  Deus  fecisset  mundum.  Atqui  primitiva 
ilia  materia  informis  dicitur  v.  1.  et  ipsa  a  Deo  creata;  ergo.  — 
£)  Accedit  constans  tides  Hebraeorum  de  rerum  productione  ex 
nihilo,  quae  persuasio  originem  suam  duxit  ex  1.  Gen.,  cujus 
fidei  testimonium  exhibet  mater  ilia  fortissima  (II.  Mach.  7,  28) 
verbis,  quibus  filium  natu  minimum  ad  martyrium  adhortatur: 


(1)  Hoc  idem  praeclare  urget  contra  Hermogenem  Tertullianus  n.  20: 
«  Cum  in  omni  operatione  tria  sint  principalia,  qui  facit,  quod  facit,  et  ex  quo 
facit,  tria  nomina  sunt  edenda  in  legitima  operis  narratione,  persona  factoris, 
species  facti,  forma  materiae.  Si  materia  non  editur,  ubi  et  opera  et  operator 
eduntur,  apparet  ex  nihilo  eum  operatum.  Proinde  enim  ederetur  ex  quo,  si 
ex  aliquo  fuisset  operatus....  Et  non  profitendo  satis  probavit  non  fuisse,  quia 
profiteretur  si  fuisset.  » 

«  Peto  nate,  ut  adspicias  ad  coelum  et  t err1 2  am  et  ad  omnia  quae 
in  eis  sunt,  et  intelligas  quia  ex  nihil o  fecit  ilia  Deus,  et  ho- 
minum  genus.  »  Haec  porro  verba  referens  hagiographus  tacite 
approbat.  Sicut-  Judaei,  ita  et  universum  nomen ,  christianum 
hunc  locum  intellexit. 

b)  Deus  exhibetur  auctor  omnium  omnino  quae  existunt. 
Omnia  per  ipsum  facta  sunt  et  sine  ipso  factum  est  nihil  (Jo.  1, 
3)  et  v.  10:  Mundus  per  ipsum  factus  est.  (Coloss.  1,  16) :  In  ipso 
condita  sunt  universa  in  coelis  et  in  terra,  visibilia  et  invisibilia, 
swe  throni,  sive  dominationes,  sive  principatus,  sive  potestates, 
omnia  per  ipsum  et  in  ipso  creata  sunt.  Ergo  et  prima  ma¬ 
teria,  ex  qua  mundus  constat,  a  Deo  facta  est;  si  enim  praeexti- 
tisset  independenter  a  Deo,  non  omnia  Deus  produxisset. 

c)  Deus  dicitur  fons  omnium  rerum  (Rom.  11,  36),  primus 
(Apoc.  1,  8),  absolute  independens  (Is.  44,  24),  ab  ipso  autem  om¬ 
nia  dependere  (Judith  16,  7).  Atqui  haec  omnia  falsa  essent  si  ma¬ 
teria  esset  in  tecta,  quia  eo  ipso  esset  a  se,  aeterna,  independens 
etc.  A d  rem  T  ertullianus  contra  Hermog.  c.  1. :  «  Totum  quod 
est  Deus,  aufert,  nolens  ilium  ex  nihilo  cuncta  fecisse  »  (1). 

206.  II.  Patres  a)  reprehendunt  gentiles,  quod,  etiamsi  Deum 
admiserint  rerum  opificem,  praeter  eum  tamen  statuerint  aliud 
rerum  principium,  scilicet  materiam,  quam  Deo  ad  aliquid  mo- 
liendum  prorsus  necessariam  esse  affirm  abant.  Ita  Justin  us  ar- 
guit  Platonem,  quod  Deum  opificem,  non  vero  Creatorem  appellet 
«  quum  inter  utrumque  plurimum  sit,  ipsius  Platonis  judicio, 
disci  iminis.  Creator  enim  nulla  alia  re  indigens  sua  virtute  et 
potestate  id,  quod  fit,  efficit;  opifex  vero  accepta  ex  materia 
condendi  facilitate  opus  suum  construit  »  (2);  eodem  sensu  lo- 
quuntur  1  h  eo  phi  1  us  Antiochenus,  Chrysostomus,  Basi- 
lius  aliique.  —  b)  Ilaereticis  accensent  illos,  qui  materiam  Deo 
subiiciebant,  ex  qua  mundum  conderet:  ita  Tertullianus  Hermo- 


(1)  Huic  simile  argumentum  ex  tribus  Dei  nominibus  dcductum  videsis 
penes  Stentrup  th.  35.  -  Verba  quae  Sap.  11,  18  leguntur:  Non  enim 
impossibilts  erat  n  mnipoiens  manus  tua,  quae  creavit  orbem  terrarum  ex  ma¬ 
teria  invisa  (e£  dpoQcpov  vXtjq)  immittere  illis  (Aegyptiis)...  audaces  leones 
etc.;  mtelliguntur  de  creatione  secunda,  de  qua  loquitur  ipse  Moyses,  quin 
tamen  excludatur  prima,  quae  continetur  1,  1  Genesoos. 

(2)  Cohort  at.  ad  Graecos  n.  22. 


174  Tr.  III.  De  Deo  creat.  Sectio  I.  De  reram  creat.  generation 


genem,  Irenaeus  Gposticos,  Augustinus  Manichaeos,  Chryso¬ 
stom  us  Marcionitas  et  Yalentinianos.  —  c)  Creationem  ex  nihilo 
tamquam  fidei  dogma  diserte  proponunt.  Hernias:  «  Primum  om¬ 
nium  credas,  quod  unus  est  Deus,  qui  omnia  creavit  et  consumma- 
vit,  si  ex  nihilo  omnia  fecit »  (1);  Ori  genes:  «  Species  eorum  quae 
per  traditionem  manifeste  traduntur,  istae  sunt:  Primo  quod  unus 
est  Deus,  qui  omnia  creavit  atque  composuit,  quique,  cum  nihil 
esset,  esse  fecit  universa  »  (2);  Tertullianus  impium  de  ma¬ 
teria  infecta  dogma  integro  adversus  Hermogenem  libro  refutat; 
Athanasius  docet  «  res  non  esse  fortuito  factas,  nec  ex  praeja- 
cente  materia,  sed  Deum  ex  non  entibus  fecisse  omnia  »  (3); 
idem  tradunt  Ireiiaeus,  Basilius,Nyssenus,Ambrosius. 
—  Cone.  Vatican,  praeter  ea  quae  (n.  292)  adduximus  can.  5. 
habet:  «  Si  quis  non  confiteatur  mundum,  resque  omnes,  quae 
in  eo  continentur,  secundum  totam  suam  substantiam  a  Deo  ex 

nihilo  esse  pro ductas .  a.  s.;  »  et  can.  3:  «  Si  quis  dixerit  unam 

eandemque  esse  Dei  et  rerum  omnium  substantiam  vel  essentiam, 
a.  s.  »  (4). 

297.  III.  a)  Aut  admittendus  est  Atheismus,  aut  Pantheism  us, 
aut  Dualism  us,  aut  creatio;  atqui  prior,  alter  et  tertius  repugnat: 
ergo  creatio  est  admittenda.  —  b)  Omnibus,  in  quibus  rationi 
entis  admixta  invenitur  aliqua  ratio  non-entis,  per  essentiam  non 
convenit  to  esse,  sed  tantum  to  posse  esse;  atqui  in  omnibus, 
quibus  aliqua  potentia  passiva  propria  est,  occurrit  permixta 
cum  ratione  entis  aliqua  ratio  non-entis:  ergo  omnibus,  in  quibus 
reperitur  aliqua  potentia  passiva,  per  essentiam  non  to  esse  sed 
tantum  to  posse  esse  convenit;  quae  vero  comparata  sic  sunt,  ut 
per  essentiam  suam  tantum  posse  esse  habeant,  iis  to  esse  com- 
petit  post  to  non-esse;  jam  vero  esse  post  non-esse  est  esse  crea- 


(1)  Pastor  1.  2.  mand.  1.  —  (2)  Periarch.  1.  1.  n.  4. —  (3)  Or.  de  Incar. 
Verbi  n.  2. 

(4)  Notione  creationis  superius  tradita  et  hac  concilii  doctrina  refelluntur 
19  priores  propositions  A.  Rosmi  n  i  quarum  summa  haec  est:  esse  initiate, 
quod  non  est  Deus,  sed  aliquid  divinum,  quia  a  Yerbo  non  realiter  sed  se¬ 
cundum  rationem  distinguitur,  tamquam  elementum  formate  ingreditur  con- 
stitutionem  et  quidditatem  creaturarum,  quae  proinde  duplici  constant  elemen-  , 
to:  altero  positivo  (esse  initiali),  altero  negativo  (limite  quo  esse  illud  in  crea- 
tura  coarctatur).  Porro  in  creatione  elementum  positivum  non  producitur  sed 
ponitur,  unde  creatura  non  fit  simpliciter  ex  nihilo,  sed  ex  limitibus  communis 
subiecti  praesuppositi,  quod  est  esse  initiate. 

turn.  Quum  igitur  omnibus,  quae  praeter  et  extra  Deum  sunt, 
potentia  quaedam  passiva  insit,  omnia  praeter  Deum  per  crea- 
tionem  presse  proprieque  dictam  sunt.  Quare  maxima  est  repu¬ 
gnant  i  a  in  notione  materiae  infectae  et  improductae;  nulli  enim 
rei  propria  adeo  est  potentia  passiva,  quam  materiae,  ac  proinde 
ipsa  vel  maxime  opus  habet,  ut  producatur. 

298.  Corollarium.  Deus  mundum  creavit  in  tempore  seu  cum 
tempore.  Clarified  me  tu  Pater,  claritate  quam  habui,  prius- 
quam  mundus  fieret,  apud  te  (Io.  17,  5).  Ergo  mundus  non  sem¬ 
per  fuit,  sed  est  in  tempore  creatus.  Tempus  vero  duplex  est: 
reaie  et  possibile.  Tempus  reale  consistit  in  duratione  successiva 
lerum  existentium;  tempus  possibile  in  duratione  successiva  re¬ 
rum  possibilium.  Si  attenditur  tempus  possibile,  ante  mundi  crea- 
tionem  jam  fuit  tempus,  et  Deus  mundum  in  tempore  creavit. 
Si  spectatur  tempus  reale,  illud  cum  mundo  incepit,  et  Deus 
mundum  cum  tempore  creavit. 

Si  veio  quaeritur,  cur  Deus  ab  aeterno  mundum  non  creavit, 
respondent  aliqui  negando  suppositum,  quia  mundus  aeternus’ 
repugnat,  et  repugnantia  Deus  facere  non  potest.  Sed  dato  etiam, 
quod  id  possibile  fuerit,  Deus  optimam  habuit  rationem  id  non 
taciendi,  ne  forte  putaretur,  ipsum  vel  creaturis  indigere,  vel  ex 
necessitate  eas  produxisse. 

299.  Prop.  36.  Deus  libere  libertate  a  necessitate  turn  contra- 
dictionis,  turn  specificationis  creavit. 

Est  de  fide  quoad  utramque  partem  ex  Vatic.:  quoad  liber- 
tatem  contradictionis  contra  Hermesium  et  Guntherumdo- 
centes  Deum  propter  suam  bonitatem  creare  debuisse  (1);  quoad 
illam  specificationis  contra  Abelardum  et  Wicleffum  asse— 
rentes,  Deum  non  posse  aliud  facere,  quam  quae  fecit,  et  Luthe- 
i  anos,  Jansenistas  et  Leibnitium  contendentes,  Deum  mun¬ 
dum  optimum  facere  debuisse. 

Demonstr.  i.  Omnia  quaecumque  voluit  fecit  in  coelo  et  in 
terra  (Ps.  134,  0).  Qui  operatur  omnia  secundum  consilium 
voluntatis  suae  (Eph.  1,  11).  Irenaeus:  «  Ipse  a  semetipso  fecit 
libere  et  ex  sua  potestate  disposuit  et  perfecit  omnia,  et  est 


(1)  Cf.  etfarn  prop.  18  A.  R  o  s  m  i  n  i . 

substantia  omnium  voluntas  eius  »  (1);  Augustinus:  «  Nulla 
necessitate  sed  sola  bonitate  fecit  Deus  quod  factum  est  »  (2). 
—  Cone.  Vatic,  can.  5.  definivit:  «  Si  quis  Deum  dixerit  non  vo- 
luntate  ab  omni  necessitate  libera,  sed  tarn  necessario  creasse, 
quam  necessario  amat  seipsum  a.  s.  »  Cf.  quae  de  libertate 
divina  disputavimus. 

300.  II.  Causa  prima  debet  esse  hujusmodi,  ut  determinet  ex 
tot  possibilibus  quinam  efTectus  existere  debeant,  et  ex  tot  pos- 
sibilibus  modis  quibus  existere  iidem  possunt,  quibus  modis  exi¬ 
stere  debeant.  Ratio  est  quia  possibilia  non  possunt  a  se  ipsis  esse, 
nec  possunt  esse  omnia  simul,  nec  in  uno  est  major  ratio  cur 
sit,  quam  in  alio.  Jam  vero  causa  prima  determinare  liaec  nequit 
nisi  libere  agendo;  nam  si  ex  necessitate  naturae  agit,  vel  pro- 
ducit  omnia  quae  producere  potest,  et  hoc  est  impossible;  vel 
determinata  est  ad  certos  efTectus  tantum  producendos;  et  tunc 
quia  non  ea  est  quae  se  determinat,  erit  ab  alio  determinata, 
ideoque  non  erit  amplius  causa  prima. 

301.  Corollarium.  Actio  creans  est  formaliter  immanens,  cum 
sit  ipsum  decretum  divinum  ut  mundus  certo  tempore  incipiat; 
est  tamen  virtualiter  transiens,  quia  per  earn  aliquid  a  Deo  di- 
stinctum  producitur.  Est  itaque  transiens  productive,  habet  enim 
terminum  extra  Deum  productum,  non  autem  subiective,  quia  non 
recipitur  in  aliquo  subiecto  a  Deo  distincto,  sed  manet  in  Deo. 

Neque  tamen  ab  aeternitate  actionis  ad  aeternitatem  termini 
quoque  producti  concludere  licet,  nam  actio  immanens  effectum 
suum  praeeedere  potest:  ita  pater  potest  praecipere  filio,  ut  post 
annum  in  patriam  revertatur,  et  redditus  filii  anno  integro  po¬ 
sterior  erit  imperio  patris.  Eodem  modo  ab  aeterno  Deusdecrevit 
(actio  immanens)  ut  mundus  in  certa  temporis  differentia  inci- 
peret,  et  quando  hoc  determinatum  tempus  advenit,  quo  mundus 
vi  illius  decreti  aeterni  esse  coepit,  Deus  non  ponit  novam  actio¬ 
nem,  sed  actus  Dei  aeternus  novam  habet  in  tempore  relationem 
extrinsecam  (3).  «  Sicut  ergo  nosti  in  principio  coelum  et  ter- 


* 


(1)  Aclv.  haer.  1.  2.  c.  30.  —  (2)  Da  civ.  Dei  1,  11.  c.  24. 

(3)  Hujusmodi  relatio  reads  est  in  creatura,  quia  in  ea  habet  fundamentum 
reale,  quod  est  ipsum  ejus  esse  a  Creatore  acceptum,  in  Deo  vero  est  tantum 
rationis,  quia  nihil  reale  Deo  advenit,  dum  creaturas  producit,  in  iisque  ope- 
ratur.  S.  Th.  1.  q.  13.  a.  7. 

ram  sine  varietate  notitiae  tuae,  ita  fecisti  in  principio  coelum 
et  terram  sine  distinctione  actionis  tuae  »  (1)  i.  e.  sicut  scientia 
aeterna  mundi  non  est  scientia  mundi  aeterni,  sed  est  scientia 
mundi  aliquando  in  tempore  exstituri;  ita  aeterna  actio  creans 
mundum,  non  est  actio  creans  mundum  aeternum,  sed  est  actio 
creans  mundum  pro  eo  durationis  momento,  quod  Deus  libere 
praestituit,  existentem. 

302.  Scholion.  Si  factum  respicitur,  certum  est  Deum  solum 
causam  creationis  efficientem  fuisse.  Hoc  docet  Scriptura  primo 
negative ,  quum  neminem  unquam  praeter  Deum  commemoret, 
cui  creationis  opus  tribuatur;  secundo  positive,  quum  opus  crea¬ 
tionis  constanter  Deo  adscribat;  tertio  exclusive ,  quum  ab  hoc 
opere  omnes  alios  exclusos  vult,  qui  concipi  possint  creandi  actio¬ 
nem  exercuisse.  Quum  vero  Deum  solum  creationis  causam  effl- 
cientem  dicimus,  nomine  Dei  tota  Trinitas  Pater,  Filius  et  Spi- 
ritus  sanctus  intelligitur,  quae  operatione  non  multiplici  ac  di- 
stincta,  sed  unica  et  singulari  universum  effecerit;  intellects 
enim  et  voluntas  et  omnipotentia,  per  quae  Deus  operatur,  com- 
munia  sunt  tribus  divinis  personis,  ideoque  indivise  Trinitas  una 
et  communi  actione  operatur  ad  extra. 

Si  vero  questio  instituatur  de  possibilitate  creationis  ope  ali- 
cujus  creaturae  efficiendae,  an  scilicet  admitti  possit  substantia 
a  Leo  distincta,  quae  virtutem  creandi  certis  obiective  limitibus 
circumscriqjtam  et,  prout  par  est,  a  prima  causa  dependentem 
habeat;  etiam  haec  neganda  est.  Nam  a)  Scriptura  creationem 
semper  exhibet  ut  opus  ita  proprium  et  characteristicum  Dei,  ut 
per  illud  dignoscatur  verus  Deus  a  falsis:  Ego  sum  Lominus  fa- 
ciens  omnia,  extendens  coelos  solus,  stabiliens  terram,  et  nullus 
mecum  (Is.  44,  24);  Lii,  qui  coelos  et  terram  non  fecerunt,  pe- 
reant  de  terra  (Jerem.  10,  11).  —  b)  Patres  non  solum  generatim 
negant  creaturam  et  ipsos  Angelos  creare  potuisse,  sed  ex  eo 
probant  divinitatem  Filii  et  Spiritus  sancti,  quod  mundi  creatio 
ipsis  adscribitur.  —  c)  In  hanc  sententiam  conspirant  Magistri 
juxta  ac  discipuli  scholae,  quamquam  rationalem  ejusdem  demon- 
strationem  difficultatibus  esse  impeditam  haud  dissimulant.  Ar- 
gumentum  s.  Thomae  (2)  ita  proponi  potest.  Causa  universa- 


(1)  Aug.  conf.  1.  11.  c.  11.  —  (2)  1.  q.  45.  a.  5. 

lissima  non  potest  esse  nisi  una,  nempe  Deus;  atqui  causa  pro- 
ducens  ens  ut  ens,  est  causa  universalissima:  ergo  ea  non  potest 
esse  nisi  Deus.  Prob.  major.:  Causa  universalissima  ea  est  quae  om¬ 
nia  possibilia  producere  potest;  atqui  solus  Deus  potest  producere 
omnia  possibilia,  nam  a)  si  talis  vis  competeret  cceaturae,  compe- 
tere  deberet  et  vis  creandi  seipsam,  quod  repugnat;  b)  cum  nulla 
sit  creatura,  qua  non  sit  possibilis  alia  perfectior  et  quidem  sine 
fine,  si  alicui  creaturae  competeret  vis  omnia  creandi,  competere 
deberet  et  vis  creandi  se  perfectiora,  quod  rationi  causae  adversa- 
tur.  —  Prob.  minor.:  Qui  potest  producere  ens  ut  ens,  potest  hoc 
ipso  producere  quidquid  habet  rationem  entis,  quia,  cum  creans 
producat  res  actu  voluntatis  efficaci,  volenti  tantumdem  est  velle 
lapidem  v.  g.  ac  spiritum  vel  omnes  substantias  alicuj us  generis; 
atqui  qui  potest  producere  quidquid  habet  rationem  entis,  est 
causa  universalissima:  ergo. 


ARTICULUS  II. 

De  causa  exemplari. 

303.  Idea  generatim  est  forma  rei  in  mente  artificis  existens, 
secundum  quam  formam  artifex  rem  ipsam  exequitur.  Ideaedi- 
vinae  dicuntur  aeternae  rerum  producibilium  rationes  in  mente 
Dei  existentes.  —  Conditiones  ad  ideam  constituendam  requisitae 
sunt:  a)  ut  forma  sit  non  intrinseca  sed  extrinseca  rei,  quia  res 
debet  fieri  ad  ejus  imitationem;  nihil  vero  fit  ad  imitationem  sui; 
imitatio  enim  est  inter  distincta;  b)  ut  sit  aliquid  in  ipso  Deo; 
nam  Deus  nequit  operari  contemplans  aliquid  extra  se  ipsum ;  c) 
ut  sit  principium  cognitionis  rei  obiectivum,  in  quo  scilicet  co- 
gnito  res  cognoscatur;  d)  ut  sit  per  modum  exemplaris  princi¬ 
pium  operationis  vel  actualis,  ut  in  rebus  in  aliqua  differentia 
temporis  actu  existentibus,  vel  virtualis,  ut  in  possibilibus  quae 
numquam  erunt;  est  enim  id  quod  artificem,  si  agit,  dirigit  et 
determinat  in  sua  actione. 

304.  Si  vero  quaeritur  quid  illud  sit  quod  in  Deo  rationem  ha¬ 
bet  ideae,  haec  juxta  doctrinam  s.  T h om ae  statuenda  videntur. 
l.°  Cum  Deus  in  sua  plenitudine  essendi  omnem  possibilem  perfe- 
ctionem  virtualiter  et  eminenter  contineat,  quidquid  praeter  ipsum 

existit  vel  existere  potest,  debet  esse  iraitatio  et  partecipatio  quae* 
dam  perfections  infinitae,  secus  ex  positione  perfectionis  finitae 
una  cum  ente  infinite  cresceret  valor  perfectionis.  Essentia  igitur 
divina  est  imitabilis  et  partecipabilis  secundum  aliquem  modum  a 
creaturis.  Haec  ipsa  essentia  divina  imitabilis  ad  extra  considerata 
antecedenter  ad  actum  intellects,  qui  illam  contemplatur  ut 
imitabilem,  potest  dici  fundamentaliter ,  radicaliter  idea,  sed  non 
formaliter  (1);  nondum  enim  dicit  relationem  ad  id  cujus  est 
exemplar,  nee  ad  intellectum,  qui  per  ideam  operatur:  quae  ta- 
men  necessaria  sunt  ad  rationem  ideae.  2.°  Divinus  intellects 
essentiam  suam,  omnes  rerum  perfectiones  eminenter  continen- 
tem,  comprehendens,  cognoscit  essentias  rerum,  quae  in  eadem 
essentia  virtualiter  continentur,  sen  cognoscit  earn  secundum  om¬ 
nes  modos,  quibus  cognoscibilis  est;  est  autem  cognoscibilis  non 
solum  ut  est  in  se  ipsa,  sed  etiam  ut  est  imitabilis  per  creaturas; 
igitur  cognoscit  etiam  ejus  multiplicem  imitabilitatem,  atque 
adeo  terminos  hujus  imitabilitatis,  sine  quibus  ilia  cognosci  ne- 
quit.  Varii  isti  gradus  secundum  quos  divina  essentia  est  imita¬ 
bilis,  prout  actu  terminant  cognitionem  divinam,  formaliter*  con- 
f  stituunt  ideas  divinas  seu  possibilia  (2).  Idea  itaque  divina  for¬ 
maliter  constituitur  ipsa  cognitione  divinae  essentiae  secundum 
diversos  gradus  imitabilis.  Hujusmodi  varii  gradus  et  modi  sin- 
guli  sunt  a  singulis  distincti  et  propria  constant  essentia:  cogni- 
tio  vero  Dei  debet  esse  perfectissima  suique  obiecti  comprehen- 
siva:  ergo  non  confuse  et  generice,  sed  distincte  et  proprie  omnia 
possibilia  cognoscit.  Et  haec  est  ipsa  s.  Thomae  doctrina.  «  Deus, 


(1)  Idea  seu  exemplar  formate  est  id  in  quo  exemplatum  sive  ectypus 
secundum  suam  formam  reperitur;  radicate  sive  virtuale  in  quo  exemplatum 
non  formaliter  sed  eminentiori  modo  et  virtualiter  continetur,  ex  quo  tamen 
intellectus  determinari  potest  ad  exemplatum  distincte  secundum  suam  formam 
concipiendum.  Jam  vero  essentia  divina  per  se  spectata  nequit  esse  exemplar 
formale,  quia  non  continet  formaliter  res  possibiles,  neque  enim  formaliter 
est  homo,  lapis,  bos,  etc.;  ergo  restat  ut  sit  exemplar  radicale  seu  virtuale. 

(2)  Si  idea  sumitur  pro  forma  rei  in  mente  existente,  ideae  et  possibilia  in 
Deo  non  differunt ;  si  ad  rationem  ideae  exigas  ut  sit  exemplar  practicum,  tunc 
ideae  sunt  tantum  rerum  existentium;  repraesentationes  vero  earum  quae 
numquam  fient  cum  sint  quidem  principium  cognitionis  non  vero  causae  exem- 
plares  practicae,  rationes,  appellari  possunt.  Si  autem,  ut  a  nobis  factum  est, 
ad  rationem  ideae  requiras,  ut  sit  exemplar  practicum  sive  actuale  sive  virtuale, 
tunc  omnium  quae  sunt  aut  esse  possunt,  sunt  in  Deo  ideae. 

inquit,  per  intellectum  omnia  operans,  omnia  ad  similitudinem 
essentiae  suae  producit,  unde  essentia  sua  est  idea  rerum,  non 
quidem  ut  essentia,  sed  ut  est  intellecta.  Res  autem  creatae  non 
perfecte  imitantur  divinam  essentiam,  unde  essentia  non  accipi- 
tur  absolute  ab  intellectu  divino  ut  idea  rerum,  sed  cum  propor- 
tione  creaturae  fiendae  ad  ipsam  essentiam  divinam,  secundum 
quod  deficit  ab  ea,  vel  imitatur  earn.  Diversae  autem  res  diver- 
simode  ipsam  imitantur,  et  unaquaeque  secundum  proprium  mo- 
dum  suum,  quum  unicuique  sit  proprium,  esse  distinctum  ab 
altera ;  et  ideo  ipsa  divina  essentia  cointellectis  diversis  propor- 
tionibus  rerum  ad  earn,  est  idea  uniuscujusque  rei.  Unde  quum 
sint  diversae  rerum  proportiones,  necesse  est  esse  plures  ideas; 
et  est  quidem  omnium  una  ex  parte  essentiae,  sed  pluralitas 
invenitur  ex  parte  diversarum  proportionum  creaturarum  ad 
ipsam  »  (1). 

305.  Hinc  patet  etiam  solutio  ad  quaestionem,  an  in  Deo  sit 
una  vel  plures  ideae.  Esse  plures  tenendum  est.  Etenim  omne 
per  se  intendens  aliquod  totum,  habet  rationes  et  ideas  partium, 
ex  quibus  totum  illud  conficitur:  Deus  autem  per  se  totum  ordi- 
nem  universi  intendit  producere;  habet  igitur  ideas  partium,  ex 
quibus  ordo  consequitur.  Sunt  igitur  plures  ideae.  Neque  hoc 
simplicitati  divinae  repugnat.  Nam  non  repugnat  simplicitati  ali- 
cujus  intelligi  in  ordine  ad  multa:  sed  ratio  ideae  consistit  in  co- 
gnitione  essentiae  in  ordine  ad  creaturas:  ergo  non  repugnat 
simplicitati  essentiae  idearum  multitudo. 

Corollarium.  1.  Ergo  res  non  pertingunt  quidem  ad  hoc,  ut  Deo 
similes  sint  secundum  suam  naturam  similitudine  speciei,  atta- 
men  eo  pertingunt,  ut  sint  Deo  similes  secundum  repraesenta- 
tionem  rationis  intellectae  a  Deo. 

Corollarium.  2.  Ergo  possibilia  sunt  radicaliter,  seu  virtualiter, 
seu  fundamentaliter  in  essentia  divina,  formaliter  in  scientia  di¬ 
vina,  efficienter  in  potentia  divina. 

Corollarium.  3.  Cum  dicimus  possibilia  fieri  existentia,  intelli- 
gimus  res  creari  ad  instar  possibilium,  seu  in  similitudinem  di¬ 
vinae  essentiae  cognitae,  non  vero  quod  creaturae  sint  ipsae  ideae 


(1)  De  verit.  q.  3.  a.  2. 

Dei.  Quare  creando  manifestat  quidem  suas  ideas,  sed  non  ponit 
eas  extra  se,  sed  earundem  terminos  imitativos. 

Corollarium  4.  Quamvis  creatio  sit  productio  ex  nihilo,  recte 
taraen  dicitur  ea  quae  creantur  «  nonnihil  fuisse  antequam  tie- 
rent,  quantum  ad  rationem  facientis;  »  de  quo  cf.  s.  Anselm um 
(Monol.  c.  9.  alias  8). 

Corollarium  5.  Duplex  rebus  creatis  convenit  esse:  alterum  tem- 
porale  et  contingens,  quod  in  se  ipsis  habent,  sempiternum  alte¬ 
rum  et  necessarium,  quod  non  in  se  ipsis  sed  in  Deo  habent. 

306,  His  praestitutis  notionibus  sit 

Prop.  37.  Deus  mundum  iuxta  aeternas  et  incommutabiles 
ideas,  quae  in  eius  intellig entia  continentur,  condidit,  adeoque 
mundi  est  causa  exemplaris. 

Demonstr.  i.  (Eccli.  23,  29):  Domino  Deo  antequam  crearentur, 
omnia  sunt  agnita;  (Ps.  135,  5):  Qui  fecit  coelos  tin  intellectu; 
(Jerem.  10,  12):  Qui  facit  terram  in  fortitudine  sua,  praeparat 
orbem  in  sapientia  sua,  et  prudentia  sua  extendit  coelos;  (Prov. 
3,  19) :  Dominus  sapientia  fundavit  terram,  stabilivit  coelos  pru¬ 
dentia;  (Sap.  7,  21):  Omnium  enim  artifex  docuit  me  sapientia. 
Atqui  operari  per  intellectum,  per  sapientiam,  per  artem  signi- 
ficat  operari  per  ideas;  eatenus  enim  intellects,  sapientia,  ars 
ad  opus  externum  concurrere  possunt,  quatenus  exhibent  jiormam 
vel  formam  rei  faciendae:  ergo. 

307.  II.  Augustinus:  «  Quis  audeat  dicere,  Deum  irratio- 
nabiliter  omnia  condidisse?  Quod  si  recte  dici  et  credi  non  potest, 
restat  ut  omnia  ratione  sint  condita,  nec  eadem  ratione  homo, 
qua  equus;  hoc  enim  absurdum  est  aestimare.  Singula  igitur 
propriis  sunt  creata  rationibus.  Has  autem  rationes  ubi  arbitran- 
dum  est  esse,  nisi  in  ipsa  mente  Creatoris?  Non  enim  extra  so  quid- 
quam  positum  intuetur,  ut  secundum  id  constitueret  quod  con- 
stituebat;  nam  hoc  opinari  sacrilegum  est.  Quod  si  hae  rerum 
creandarum,  creaturarumve  rationes  in  mente  divina  continen¬ 
tur,  neque  in  divina  mente  quidquam  nisi  aeternum  atque  in- 
commutabile  potest  esse,....  non  solum  sunt  ideae,  sed  ipsae  verae 
sunt,  quia  aeternae  sunt,  et  ejusmodi,  atque  incommutabiles 

manent,  quarum  participatione  fit,  ut  sit,  quidquid  est,  quoquo 
mode  est  »  (1). 

308.  III.  Deiis  mundum  libere  creavit.  Qui  autem  ita  agit,  et 
sapienter  agit,  certe  ab  intellectu  dirigitur.  Ergo  Deus,  qui  certe 
sapientissime  operatus  est,  prout  eius  natura  exigit,  debuit  crea- 
tionis  finem  praestituere,  singulas  creaturas  ad  fmem  ordinare,  eas 
cognoscere,  etc.  Sed  hoc  importat  Deum  liabuisse  ideas  omnium 
rerum,  quae  facta  sunt.  Ergo. 


ARTICULUS  III. 

De  mundi  causa  final i. 

309.  Pervulgata  est  finis  partitio  in  finem  operantis  et  finem 
operis.  Finis  operis  est  id,  ad  quod  opus  ex  dispositione  formaque,. 
quam  accepit,  tendit  et  inservit;  finis  autem  operantis  est  id,  quod 
operans  producendo  opus  principaliter  intendit.  Sic  v.  g.  quoad 
horologium  indicatio  horarum  est  finis  operis,  finis  vero  artificis 
est  lucrum,  manifestatio  suae  peritiae  seu  gloria,  etc.  Interdum 
isti  fines  in  idem  recidunt,  interdum  alius  alii  superadditur. 

310.  De  fine  operantis  seu  de  fine  actus  divini  manifestum  est, 
nullum  bonum  a  Deo  distinctum  movisse  voluntatem  divinam  ad 
creandum  mundum;  nam  Deus  tunc  penderet  ab  alio  sicut  effe- 
ctus  a  causa,  quod  est  absurdum.  Volitionis  itaque  divinae,  qua 
Deus  mundum  voluit,  unica  ratio  (2)  est  bonitas  divina.  Eatenus 
enim  res  a  se  distinctas  amat,  quatenus  necessario  diligens  suam 
bonitatem  diligit  quidquid  cum  ilia  relationem  habet;  res  vero 


(1)  Lib.  83.  qq.  q.  46. 

(2)  Finis  sumitur  pro  causa  vel  pro  ratione  volendi.  Differt  causa  a  mera 
ratione  sufficiente,  quod  causa  requirit  distinctionem  realem  inter  se  et  effe- 
ctum,  hujusque  a  se  ipsa  realem  dependentiam :  id  autem  quod  est  mera  ratio 
sufficiens  potest  esse  idem  reapse  cum  rationato,  tantumque  id  postulat  ut  in 
obiec.to  sit  fundamentum  distinctionis  rationis,  qua  adhibita,  possit  concipi  ali- 
quid  tamquam  necessarium  ut  aliud  sit,  et  hoc  aliud  possit  concipi  vel  exi- 
stens  vel  possibile  saltern,  si  sit  illud  prius:  ita  ratio  sufficiens  libertatis  est 
intelligentia. 

Ex  hoc  liquet,  bonitatem  divinam  esse  quidem  rationem  finalem,  minirne 
vero  causam  finalem  volitionis  divinae,  quia  esset  causa  sui  ipsius,  magis 
amabilis  se  ipsa,  penderet  a  se  ipsa,  quae  omnia  absurda  sunt. 

ci  eatae  similitudines  quaedam  sunt  essentiae  suae;  has  ergo  amat 
quia  semetipsum  amat  et  vult. 

hx  hoc  jam  intelligitur  finis  operis  seu  creationis  qui  cum 
tine  Creatoris  intime  cohaeret.  Cum  enim  creaturas  Deus  velit 
quia  similitudo  quaedam  sunt  divinae  bonitatis  et  per  illas  raa- 
mfestatio  fit  divinae  essentiae,  cumque  in  hujusmodi  repraesen- 
tatione  gloria  Dei  externa  consistat,  patet,  hunc  finem  esse  huic 
divino  operi  a  Deo  praestitutum.  Qua  in  re  errarunt  Mo s he¬ 
rn  ius,  Cartesius,  Hermes,  Gunther  contendentes  propter 
solam  hominis  felicitatem  mundum  conditum  fuisse.  Contra  hunc 
errorem  Cone.  Vatic,  definivit:  «  Hie  solus  verus  Deus  bonitate 
sua  et  omnipotenti  virtute  non  ad  augendam  suam  beatitudinem, 
nee  ad  acquirendam,  sed  ad  manifestandam  perfectionem  suam 
pei  bona,  quae  creaturis  impertitur....  utramque  de  nihilo  condidit 
ci  eatur am ,  »  et  can.  5:  «  Si  quis  mundum  ad  Dei  gloriam  con¬ 
ditum  esse  negaverit;  a.  s.  »  (1). 

811.  Prop.  38.  Finis  supremus  creationis  bono  aliquo  ipsius 
Dei,  non  tamen  interno,  sed  externo  divinae  gloriae  scilicet 
externa  manifestatione;  secundarius  intelligentis  creaturae  felici¬ 
tate  continetur. 

Demonstr.  i.  p.  Finis  creationis  supremus  est  aliquod  Dei 
bonum,  seu  Deus.  Deus  -agens  sapientissime  nequit  agere 
nisi  piopter  finem  se  (lignum:  Deus  solus  autem  dignus  est  Deo. 
llinc  de  se  ipso  dicit:  Ego  sum  a  et  co,  principium  et  finis  (Ap. 
1,  8),  s.  Daulus  Deum  appellat  propter  quem  et  in  quern  omnia. 
(Heb.  2,  10),  et  generatim  Scriptura  afiirmat:  Universa  propter 
semetipsum  operatus  est  Dominus,  impium  quoque  ad  diem 
malarn.  (Prov.  16,  4).  —  S.  Thomas  lianc  reddit  rationem: 

«  Sicut  Deus  cognoscendo  essentiam  suam  cognoscit  omnia,  quae 
sunt  ab  eo,  in  quantum  sunt  similitudo  quaedam  veritatis  ejus; 
ita  etiam  volendo  et  amando  essentiam  suam,  vult  omnia,  quae 
sunt  ab  eo,  in  quantum  habent  similitudinem  bonitatis  ejus. 
Unde  id,  quod  est  volituin  primum  ab  eo,  est  bonitas  sua  tantum. 
Alia  vero  vult  in  ordine  ad  bonitatem  suam  »  (2). 

312.  Demonstr.  ii.  p.  Non  tamen  bonum  aliquid  Dei  internum 


(1)  Const.  Dei  Filius,  cap.  1.  —  (2)  I.  Dist.  45.  q.  1.  a.  2. 

estultimus  creationis  finis.  —  (Ps.  15,  2):  Bixi  Domino :  Deus  mens 
es  tu,  quoniam  honor  urn  meorum  non  eges.  (lob.  22,  3):  Quid 
prodest  Deo,  si  justus  fueris,  aut  quid  ei  confers,  si  immaculata 
fuerit  vit  atua ?  Lessius  ad  quaestionem:  «  Quum  Dens  sit 
finis,  cujus  gratia  ipsemet  fecit  omnia,  quid  commodi,  vel  boni  spe- 
ctavit  in  rebus  condendis  et  gubernandis,  quod  ipsi  ab  illis  prove¬ 
nire  queat,  »  respond  et:  «  Deo  nihil  commodi  aut  voluptatis  potest 
accedere  a  rebus  creatis,  quum  ipse  per  se  sit  infinite  perfectus 
et  omni  ex  parte  beatissimus,  ut  qui  omne  bonum  in  se  emi- 
nentissime  possideat.  Sicut  enim  soli  ex  eo,  quod  radii  ipsius 
incidant  in  nubes  longe  infra  positas,  et  multiplicem  solis  spe- 
ciem  ac  varios  colores  ibidem  exhibeant,  nihil  accedit;  ita  nec  Deo 
quidquam  accedit  ex  specie,  varietate,  pulchritudine  et  multitudi- 
ne  rerum  creatarum,  quae  infinito  quodam  intervallo  infra  ip- 
sum  sunt  positae  et  veluti  in  nihilo  ex  radio  divinae  lucis  suspen- 
sae.  Finis  igitur,  quern  Deus  in  creatione  et  gubernatione  totius 
universi  spectavit,  debuit  esse  quid  extrinsecum,  quale  est  habere 
filios  similes  sibi,  participes  gloriae  et  beatitudinis  divinae.  Hoc 
fuit  obiectum  primae  volitionis  liberae  et  primae  intentionis,  quam 
Deus  ex  omni  aeternitate  concepit,  ex  qua  reliquae  omnes  voli- 
tiones  liberae  nostro  modo  concipiendi  sunt  sequutae  »  (1). 

313.  Demonstr.  iii.  p.  Externa  divinae  gloriae  manifestatio 
est  creationis  finis  ultimus. 

Duplex  est  gloria  Dei,  interna  et  externa.  Interna  iterum 
duplex  est,  obiectiva  et  formalis.  Obiectiva  gloria  Dei  interna 
est  ipsa  divinitas,  seu  splendor  et  excellentia  divinitatis,  et  per- 
sonarum  divinarum;  ob  hanc  enim  dignissimus  est,  qui  ab  omni¬ 
bus  cognoscatur,  laudetur,  atque  ametur.  Formalis  (2)  gloria  Dei 
interna  est  cognitio,  amor  et  gaudium  Dei  de  se  ipso:  sive  quod 
ipse  a  se  ipso  infinite  et  adaequate  cognoscatur,  ametur  et  cum  in¬ 
finito  gaudio  et  suavitate  gustetur.  Hanc  utramque  Deus  ab  aeter- 
no  plenissime  possedit,  ad  illam  itaque  acquirendam,  vel  augen- 
dam  certe  mundum  nec  creavit,  nec  creare  potuit.  —  Gloria  ex¬ 
terna  pariter  duplex  est.  Altera  enim  est  obiectiva,  et  consistit  in 


(1)  De  perf.  div.  1.  14.  c.  1. 

(2)  Formalis  appellator  proprie  gloria,  utpote  quae  definiatur  clara  cum 
laude  notitia,  notitia  scilicet,  quae  habeatur  de  excellentia  alicujus. 

excellentia  et  pulchritudine  rerum  creatarum,  maxime  filiorum 
Dei,  ut  sunt  beati,  seu  universim  in  ipsa  rerum  creatarum  enti- 
tate,  ut  ea  repraesentativa  est  divinarum  perfectionum.  Altera 
est  gloria  formalis,  quae  in  eo  consistit,  quod  creaturae  rationales 
turn  in  hac  vita,  turn  in  altera  Deum  perfectissime  cognoscant,  eum 
laudent  ac  revereantur,  ei  serviant,  eum  ament,  eoque  fruantur. 

His  ad  rei  notionem  declarandam  praemissis,  demonstratur 
propositionis  III.  P. 

•>14.  I.  Unwersa  propter  semetipsum  opera, bus  est  Do  minus ; 
impium  quoque  ad  diem  malum  (Prov.  1(3,  4);  Coeli  enarrant 
gloriam  Dei,  et  opera.,  manuum  ejus  annuntiat  firmamentum 
(Ps.  18.  1);  Et  omnem,  qui  invocat  nomen  meum,  in  gloriam 
rneam  creavi  eum ,  formavi  eum,  et  feci  eum,  (Is.  43,  7);  Plena 
est  omnis  terra  gloria  ejus  (Is.  6,  3);  Do  suit  oculum  suum  su- 
pert  corda  illorum  ostendere  illis  magnalia  operum  suorum  ut 
nomen  sanctificationis  collaudent,  et  gloriari  in  miraMlibus  illius, 
ut  magnalia  enarrent  operum  ejus  (Eccl.  17,  7.  8) ;  Deus  illis 
manifestavit.  Tnvisibilia  enim  etc.  (Rom.  1,  20.  21).  —  Tertul- 
1  i a n u s :  «  De  nihilo  (mundum)  expressit  in  ornamentum  maje- 
statis  suae  »  (1).  Conf.  cone.  Vatic,  supra. 

315.  II.  a)  Cum  Deus  sit  ultimus  creationis  finis,  cumque  nul¬ 
lum  ejus  bonum  internum  finis  rationem  habere  potest,  non 
remanet  nisi  gloria  extrinseca,  quae  augmenti  est  capax. 

b)  Praeterea  ultimus  finis  creationis  ifca  debet  esse  comparatus, 
ut  imprimis  respondeat  operi  ipsi,  deinde  conveniat  operanti, 
apteque  tandem  conspiret  cum  indole  supremi  finis,  qua  ejusdem 
esse  debet,  ut  in  quavis  hypothesi  obtineatur.  Haec  autem  tria 
coniunctim  conveniunt  fini,  eique  soli,  quern  assignavimus.  Quod 
namque  pri  mam  conditionem  attinet,  cuilibet  creaturae  ex  inti- 
ma  sua  natura  proprium  est,  ut  aliqua  sit  similitudo  divinae  boni- 
tatis  divinarumque  sit  perfectionum  adumbratio  quaedam  et  re- 
praesentatio,  ideoque  sit  radius  quidam  externae  gloriae,  sitque  ad 
instar  vocis  subsistentis,  divinam  gloriam  proclamantis.  Haec 
porro  ratio  censeri  prima  in  quavis  creatura  debet  maximeque 
illi  intima,  quum  enascatur  ex  relatione  totius  esse  creaturae  ad 
Deum  velut  ad  principium  ejus  adaequatum.  Quod  alteram  con- 


(l)  Apolog.  c.  17. 

ditionem  spectat,  dignitas  operantis  Dei  flagitat,  ut  creatura  ilium 
pro  centro  habeat,  illi  vivat  eicpue  serviat;  ut  independentiam  ejus 
propriamque  suam  dependentiam  omnibus  quibus  potest  modis  te- 
stetur;  eadem  praeterea  flagitat,  ut  illud  ipsum,  quod  finis  est  ope¬ 
rantis  Dei  sit  eo  modo,  quo  possibile  est,  finis  quoque  creaturae: 
haec  autem  vere  turn  locum  habere,  quum  creationis  finis  assi- 
gnatur  gloria  Dei  externa,  et  turn  solum  obtinere,  patet.  De  ter- 
tia  autem  conditione  vix  est,  cur  disputemus.  Manifestum  siqui- 
dem  est,  nihil  unquam  hunc  finem  frustrari  posse,  siquidem  ex- 
cogitari  non  possit  hypothesis,  in  qua  gloria  Dei  externa  non 
obtineretur;  et  nullum  praeterea  excogitari  alium  finem  posse, 
de  quo  idem  affirmari  possit  (1). 

316.  Demonstr.  iy.  p.  Secundarius  creationis  finis  est  rationalis 
creaturae  felicitas.  —  I.  a)  Relata  protoparentum  creatione  Deus 
dixit  illis:  Crescite  et  multiplicamini,  et  re]jlete  terrain,  et  su- 
biicite  earn,  et  dorninamini  piscibus  marts,  et  volatilibus  terrae  et 
universis  animantibus,  quae  moventur  super  terrain.  Dixitque 
Deus;  Ecce  dedi  vobis  omnem  erbam  afferentem  semen  super 
terrain,  et  universa  ligna  quae  habent  in  semetipsis  sementem 
generis  sui,  ut  sint  vobis  in  escam  (Gen.  1,  27  sq.,  Cf.  Ps.  8,  7  et 
113,  16J. 

b)  Turn  Scripturae  turn  Patres  sicut  generatim  ostendunt 
Deum  amare  omnia,  quae  fecit,  ita  speciatim  extollunt.  divi- 
nam  dilectionem  ineftabilemque,  qua  creaturas  rationales  com- 
plectitur,  caritatem;  atqui  amare,  dilectione  aliquem  prosequi 
idem  est,  ac  velle  eidem  bona  conciliare:  ergo  creationis  finis 
certissime  etiam  est  bonum  maxime  rationalium  creaturarum. 

c)  Scripturae  praeterea  et  Patres  salutem,  pacem,  beatitudinem 
nostram  termini  ad  instar  frequenter  proponunt,  ad  quem  uni- 
versa  molimina  providentiae  divinae  tam  naturalis,  quam  super- 
naturalis  aspirent;  jam  vero  id,  in  quo  bonum  nostrum  situm  est, 
terminus  esse  universae  providentiae  divinae  non  potest,  quin  cum 
creationis  fine,  quem  expendimus,  cohaereat  alius  quoque  finis 
nostro  bono  comprehensus. 

d)  Denique  gloria  Dei  in  eo  consistit  quod  perfectiones  divinas 
in  creaturis  adumbratas  rationales  creaturae  intelligentes,  Deum 


(1)  S  ten  t r  u p  th.  43. 

cognoscant,  laudent,  ament  eique  serviant  et  eo  fruantur:  iam 
vero  haec  plane  esse,  in  quibus  nostra  sit  perfectio  tota  totaque 
beatitudo,  manifestum  est.  Quidquid  quippe  Dens  ad  extra  opera- 
tur  et  vult  est  ad  suam  simul  gloriam  creaturarumque  nomi- 
natim  rationalium  bonum.  Dum  se  glorificat,  creaturam  suam 
beatam  tacit,  hancque  item  beatam  faciendo  se  ipsum  glorifi¬ 
cat;  quare  ut  hinc  gloriam  Dei,  nostrum  vero  inde  bonum  pro- 
moveamus,  non  diversis  plane  rebus  operam  nostram  navare  de- 
bemus,  idem  namque  profecto  est,  quo  utrumque  obtinere  possu- 
mus.  Jam  vero  si  omnia,  quaecumque  Deus  ad  extra  operatur,  in 
gloriam  Dei  simul  et  nostrum  quoque  bonum  cedunt,  praeter 
finem  creationis,  qui  est  Dei  gloria,  assignandus  est  etiam  alius 
finis,  qui  sit  bonum  nostrum. 

317.  II.  Hunc  vero  priori  minime  esse  coordinatum,  sed  ad  eum, 
ut  secundarium  ad  primarium  referri,  manifestum  est.  Cum  nam¬ 
que  ultima  ratio  cur  Deus  velit  et  amet  quidquid  vult  et  amat, 
sit  sua  bonitas  eaquesola;  hinc  id,  quod  facta  hypothesi  creatio¬ 
nis  vult  et  amat  est  obiectum  divinae  voluntatis  divinique  amoris 
ob  suam  ad  divinam  bonitatem  relationem.  Jam  vero  relatio  haec 
in  eo  posita  est,  quod  in  creaturis  habetur  similitudo  quaedam 
divinae  bonitatis  per  illasque  manifestatio  fit  divinae  essentiae: 
ergo  id,  quod  Deus  facta  hypothesi  creationis  vult  et  amat,  obie¬ 
ctum  est  divinae  voluntatis  divinique  amoris  ideo,  quod  in  illo 
similitudo  quaedam  est  divinae  bonitatis,  per  illudque  manifestatio 
fit  divinae  essentiae,  seu  quod  in  illo  est  et  splendet  gloria  externa 
Dei.  Non  igitur  bonum  creaturarum,  sed  gloria  Dei  externa  est 
primarius  creationis  finis. 

318.  Sdholion.  Ouaeras  quomodo  cum  huiusmodi  creationis 
fine  componatur  benevolus  Dei  in  creaturas  rationales  amor. 

Respondeo :  Adaequatus  terminus  divini  amoris  neque  sola  est 
gloria  Dei,  neque  sola  creatura,  sed  est  creatura  natura  sua  ad 
Dei  gloriam  ordinata. 

Porro  creaturas  diligit  quia  sunt  expressiones  suae  bonitatis, 
et  sicut  diligit  hanc,  ita  et  eius  expressiones  et  ectypos.  Ipse  non 
praesupponit  in  creaturis  participationem  suae  bonitatis,  sed 
amando  illas,  ponit  in  ipsis  sui  rationem  amoris,  bona  sua  illis 
communicando  citra  suam  utilitatem.  Atqui  alteri  amorem  velle 
citra  proprium  commodum,  est  eum  amore  prosequi  benevolen- 

tiae:  ergo.  —  Refert  vero  Deus  omnia  ad  gloriam  suam,  non  ob 
commodum  inde  aliquod  proveniens,  vel  ob  aliquam  delectationem 
inde  enascentem,  sed  quia  talem  ordinationem  ad  suam  gloriam 
ipsa  creaturarum  non  minus  quam  Dei  natura,  ordoque  rerum  po- 
stulat.  Neque  enim  velle  divinum  Deique  ad  extra  operatio  sancta 
esse  possent,  nisi  Deus  in  omnibus  externam  suam  gloriam  in- 
tenderet.  Idcirco  solum  ill ud  velle  Dei,  quod  circa  creaturas  ver- 
satur,  unum  idemque  est  cum  illo  velle  sanctissimo,  quo  Deus 
infinitam  suam  bonitatem  amplectitur,  quia  est  intima  sua  natura 
velle  gloriae  Dei  externae.  Hinc  non  falsum  solum,  sed  plane 
ridiculum  est,  quod  quidam  affirmarunt,  non  posse  statui  Deum 
in  omnibus  quaerere  gloriam  suam  propter  seipsum,  quin  arnbi- 
tio  ei  adscriberetur.  Quomodo  enim  id  ambitio  esse  possit,  quod 
ab  ipsa  essentia  ordinis,  ac  proinde  a  veritate  postuletur?  Quo¬ 
modo  ambitio  esse  possit,  in  quo  ipsa  sita  sit  ratio  sanctitatis, 
utpote  in  quo  agatur  propter  bonum  absolute  summum  ejusque 
in  omnibus  gloria  quaeratur?  Scilicet  non  viderunt  isti,  ea,  quae 
de  creatura  merito  dicerentur,  absurde  in  Deum  transferri.  Ne- 
quit  quidem  creatura  gloriam  propriam  quaerere  in  edque  con- 
quiescere,  quin  ambitiosa  sit,  quia  creatura  est;  debet  vero  Deus 
gloriam  suam  in  omnibus  quaerere,  quia  Deus  est  bonumque 
absolute  summum,  ex  quo  et  in  quod  sunt  omnia  (1). 


(1)  Hermesii  difficultatem  praeoccupaverat  s.  Thomas  scribens :  «  Quod 
autem  aliquis  bonum  suum  cognoscat  et  approbet,  non  est  peccatum :  dicitur 
enim  (1.  Cop.  2,  12.):  Nos  autem  non  spiritum  hujus  mundi  accepimus,  sed 
spiritum  qui  ex  Deo  est ,  ut  sciamus  quae  a  Deo  donata  sunt  nobis.  Similiter 
etiam  non  est  peccatum  quod  aliquis  velit  bona  sua  approbari :  dicitur  enim 
(Matth.  5,  16.):  Luceat  lux  vestra  coram  hominibus.  Et  ideo  appetitus 
gloriae  de  se  non  nominat  aliquid  vitiosum;  sed  appetitus  inanis  vel  vanae 
gloriae  vitium  importat.  Potest  autem  gloria  dici  vana  tripliciter:  uno  modo 
ex  parte  rei  de  qua  quis  gloriam  quaerit;  puta  cum  quis  quaerit  gloriam  de 
eo  quod  non  est  gloria  dignum,  sicut  de  aliqua  re  fragili  et  caduca;  alio 
modo  ex  parte  ejus  a  quo  quis  gloriam  quaerit,  puta  hominis,  cujus  judicium 
non  est  certum;  tertio  modo,  ex  parte  ipsius  qui  gloriam  appetit,  qui  videlicet 
appetitum  gloriae  suae  non  refert  in  debitum  finem....  Augustinus  dicit  super 
illud  (Jo.  13.):  Vos  vocatis  me,  Magister  et  Domine  et  bene  dicitis:  1  pericu- 
losum  est  sibi  placere,  cui  cavendum  est  superbire.  Ille  autem  qui  super 
omnia  est,  quantumcumque  se  laudet,  non  extollit  se.  ’  »  (2.  2.  q.  132.  a.  1). 
Itaque  quaerere  gloriam  non  est  per  se  malum ;  unde  ipse  homo  potest  ali- 
quando  earn  quaerere.  Ita  e.  g.  potest  superior  debitam  reverentiam  exigere 
non  modo  propter  subditorum  bonum,  sed  etiam  quia  ordini  naturae  et  morali 
legi  conveniens  est,  ut  honor  praestetur  ei,  qui  talem  obtinet  dignitatem  a  Deo 

319.  Corollarium.  Cum  gloria  oUectiva  ad  formaleYn  ordinetur  et 
in  hac  suum  velut  complementum  habeat,  cumque  irrationalis 
natura  externam  Dei  gloriam  obiective  tantum  prae  se  ferat,  ratio- 
nalis  autem  obiective  simul  et  formaliter,  Deus  ita  est  ultimus 
finis  naturae  irrationalis,  ut  ilia  praeterea  alium  quoque  finem 
proximum,  qui  sit  natura  rationale  habeat;  hujus  vero  Deus 
ultimus  simul  et  proximus  ideoque  unicus  finis  est. 

320.  Scholion.  Quaeri  solet,  utrum  mundus  iste,  quo  divina  glo¬ 
ria  extrinseca  comparatur,  optimus  dici  possit  et  debeat.  Certum 
est  mundum  esse  valde  bonum  Gen.  1,  31  et  a  Deo  fuisse  approba- 
tum,  adeoque  perfectionem  eamque  excellentem  continere;  cer¬ 
tum  est,  etiam  mundum  multiplici  ratione  optimum  dici  posse, 
scilicet  a)  ratione  finis  praestituti  saltern  in  genere  spectati, 
quo  nullus  praestantior;  b)  ratione  operantis,  et  c)  ratione  ope¬ 
ration is,  quae  est  creatio  ex  nihilo,  qua  nulla  perfectior;  cl)  ratio¬ 
ne  dispositions  et  ordinationis  in  finem,  quae  aptissima  ad  obti- 
nendum  eum  gloriae  gradum,  quern  libere  eidem  praestituit; 
e)  ratione  conspirationis  cum  causa  exemplari,  cui  adamussim 
responded 

Non  tamen  optimus  est  absolute  in  sua  entitate  ita  nempe 
ut  eo  melius  Deus  nihil  facere  possit.  Hujusmodi  optimismus, 
quern  defendit  Leibnitius  aliique,  est  negandus,  quia  adversatur 
a)  indoli  ipsius  mundi  finitae,  finitum  enim  semper  est  augmen- 
ti  capax,  maximumque  inter  finita  repugnat;  b)  imitabilitati  es- 
sentiae  divinae,  cujus  mundus  hie  supremum  gradum  attigisset, 
quae  tamen  numquam  rebus  creatis  sic  repraesentari  potest,  ut 
nequeat  perlectius  repraesentari;  c)  omnipotentiae  divinae,  quae 
exhausta  esset,  si  mundum  praestantiorem  condere  non  posset, 
d)  libertati  divinae,  cum  Deus  in  hac  sententia  ad  optimum  seli- 
gendum  necessario  teneatur. 


collatam,  cui  re verentia  et  honor  debetur.  Defectus  voro  qui  in  hominibus  oc- 
currunt,  eo  quod  indebitam  gloriam  vel  indebito  modo  quaerant,  in  Deo  cedere 
non  possuut.  I  mo  vitiosum  esset  si  Deus  contra  age  ret,  neque  ejus  voluntas 
esset  sancta,  quippe  quae  contra  rectum  et  sanctum  rerum  ordinem  ageret. 

ARTICULUS  IV. 

De  Creationis  historia  a  Moyse  relata. 

321.  Praecipua  creationis  dogmata  innituntur  magna  saltern 
ex  parte  Moysis  narratione,  quae  G-en.  1  et  2.  continetur;  hinc 
aliquid  de  ea  dicendum  est,  praesertim  quum  increduli  coacto 
velut  agmine  in  earn  tela  convertant. 

Ea  complectitur  exordium ,  descriptionem  et  epilogum.  — 
Exordium  duo  commata  comprehendit,  in  quorum  primo  rerum 
universitatis  ex  nihilo  creationem  refert  Movses;  in  altero  a 
productione  materiae  ad  formam  progrediens,  nostram,  cujus 
historia  incolis  facilior  et  utilior  est,  tellurem  considerandam 
sumit,  cujus  statum  primitivum  ornatu  et  incolis  vacuum  atque 
caligine  circumfusum  exhibet,  unde  addit  demissam  esse  vim 
divinam,  ut  ilium  statum  in  ordinem  redigeret.  —  Sequitur 
descriptio  ordinis  atque  modi,  quo  Deus  terrain  expolivit  et  or- 
navit.  Ad  absolvendum  hujus  mundi  opificium  sex  dierum  spatio 
Deus  usus  esse  narratur,  quidque  quovis  die  produxerit  vel  di- 
sposuerit,  indicatur.  —  In  epilogo  tria  continentur  memoratu  di- 
gna.  Primum  quidem  dicitur,  perfectos  esse  coelum  et  terram 
et  omnem  ornatum  eorum,  et  opus  divinum  creationis  die  sep- 
timo  completum  esse.  Turn  vero  additur,  Deum  requievisse  die 
septimo  ab  omni  opere  quod  perfecerat;  i.  e.  ipsum  cessasse  a 
novis  creaturarum  speciebus  condendis,  non  autem  a  rerum 
creaturarum  cura,  conservatione  et  gubernatione.  Denique  asse- 
ritur,  Deum  benedixisse  diei  septimo,  et  sanctilicasse  ilium,  ut 
edoceremur  diem  septimum  postea  sanctum  esse  etcultui  divino 
specialiter  destinatum. 

322.  Hujus,  ut  ajunt,  cosmogoniae  mosaicae  triplex  datur 
interpretatio:  alleg orica  seu  mystica,  litter alis  communis  antiqua, 
litteralis  recentior. 

I.  Expositio  allegorica.  Hujus  sectatores  putant  omnia  uno 
eodemque  momento  creata  esse,  ac  propterea  sex  dies  a  Moyse 
recensitos  vel  allegorice  exponendos  esse,  vel  Moysen  non  nisi 
claritatis  gratia,  ut  creationis  opus  melius  ob  oculos  poneret, 
per  partes  descripsisse  quae  simul  sunt  facta.  Suam  sententiam 
duobus  argumentis  confirmant:  l.°  quod  ipsa  Scriptura  hand  ob- 

scure  id  innuit :  Istae  sunt  generationes  coeli  et  terrae,  quando 
o  eata  sunt,  in  die  quo  fecit  Deus  coelum  et  terram  (Gen.  2,  4), 
et:  Qui  vioit  in  aeternum,  creavit  omnia  simul  (Eccli.  18,  1); 
2.°  quod  ex  interpretation  litterali  multae  difficultates  oriuntur, 
quae  vix  solvi  possunt.  —  Inter  allegoricas  eminet  Celebris  ilia, 
quam  Augustinus  proposuit  (1).  Is  per  sex  dies  intelligit  cogni- 
tionem  angelorum,  quatenus  ilia  terminatur  ad  sex  rerum  genera, 
quae  sex  diebus  dicuntur  esse  creata,  ita  ut  cognitio  angelorum, 
quatenus  terminata  est  ad  res,  quae  primo  die  narrantur  creatae, 
dicatur  prima  dies:  et  eadem  cognitio,  quatenus  fuit  earum  rerum, 
quae  secunda  die  narrantur  creatae,  appelletur  dies  secunda,  et  sic 
deinceps.  Porro,  quia  unaquaeque  dies,  juxta  narrationem  mosai- 
cam,  habet  mane  et  vespere,  ideo  distinguit  cognitionem  angelorum 
in  matutinam  et  vespertinam.  Ilia  est  qua  angeli  res  creatas  in 
Verbo,  in  cujus  luce  incommutabili  sunt  aeternae  rerum  facien- 
darum  rationes,  vident;  haec,  qua  eas  in  se  ipsis  considerant,  ita 
tamen  ut  pulchritudini  earum  non  inhaerentes  earn  in  laudem 
Dei  referant,  et  sic  a  rerum  in  seipsis  consideratione  ad  Veri- 
tatem  et  ipsam  Sapientiam  Dei  sese  convertentes  angeli,  eorum 
cognitio  illucescit  et  recurrit  in  mane.  Et  quia  in  mente  ange¬ 
lorum  cognition i  vespertinae  sine  ignorantiae  et  errorum  tenebris 
statiin  cognitio  succedit  matutina,  ideo,  observat  Augustinus,  in 
narratione  mosaicasolummodo  dies,  non autem  nox  commemoratur. 

323.  II.  Expositio  litteralis  et  quidem  communis  antiqua.  Quam- 
quam  expositio  allegorica  inter  Patres  et  theologos  suos  habet  pa- 
tronos,  plerique  tamen  nostra  aetate  ab  ea  recedunt,  et  narrationem 
mosaicam  sensu  litterali  accipiendam  esse  censent  his  innixi  argu¬ 
ments.  l.°  Est  regula  hermeneutica,  non  esse  a  sensu  litterali 
recedendum,  nisi,  eo  retento,  aliquid  absurdi  vel  falsi  sequatur, 
vel  ipsa  Scriptura  sensum  mysticum  insinuet.  Atqui  nil  absurdi 
lalsive  sequitur  ex  sensu  litterali;  ditllcultates  enim,  quae  oppo- 
nuntur,  solvi  possunt;  nec  Scriptura  sensum  allegoricum  indi- 
gitat;  nam  si  in  Gen.  2,  4  dicitur  Deus  coelum  et  terram  fecisse 
in  die,  dies  sumitur  simpliciter  pro  tempore  sive  pro  diebus, 
adhibito  singulari  pro  plurali,  quod  non  est  infrequens  in  Scri¬ 
ptura;  et  si  in  Eccli.  18,  1  dicitur  creasse  omnia  simul  (xoivf)), 


(1)  De  gen.  ad.  lilt.  1.  4.  c.  24;  de  civ.  Dei  1.  11.  c.  G  sq.  et  alibi. 

hoc  nihil  aliud  sibi  vult,  nisi  Deura  omnia,  nulla  re  excepta,  creas- 
se;  non  enim  est  insuetum  Scripturae,  ut  per  aequivalentes 
terminos  eadem  res  significetur,  ut  v.  g.  (Ps.  13,  3):  Omnes 
declinaverunt,  simul  inutiles  facti  sunt;  (Jo.  1,  3):  Omnia  per 
ipsum  facta  sunt,  et  sine  ipso  factum  est  nihil.  —  2.°  Scopus 
Moysis  erat,  ut  Israelitas  clarius  doceat  doctrinam  de  Deo  uno, 
creatore  omnium  rerum,  atque  populum  in  cultu  ipsius  confir- 
met,  et  sabbati  sanctificationem  inculcet,  dum  rationem  cur  haec 
dies  electa  sit,  proponit.  Jam  vero  ad  hunc  finem  obtinendum 
aptum  medium  non  videtur  allegorias  illas,  quin  explicentur, 
proponere.  —  3.°  Ipsa  scriptoris  indoles  hoc  suadet.  Omnes  enim 
fatentur,  Moysem  scriptorem  historicum  esse,  qui  simplici  calamo 
narrat  facta  sensu  litterali  accipienda;  cur  exceptio  pro  initio 
sui  operis  facienda?  —  4.°  Scriptura  ipsa  hunc  sensum  indigitare 
videtur.  Ad  historiam  creationis  procul  dubio  refertur  creatio 
hominis  et  formatio  Evae,  quae  certe  litteraliter  intelligenda  sunt, 
praeeunte  Paulo  (1.  Cor.  11,  8):  Non  enim  vir  ex  muliere,  sed 
mulier  ex  vivo.  Praeterea  Scriptura  sanctificandi  sabbatum  le¬ 
gem  repetit  ab  exemplo  Dei:  Sex  enim  diebus  fecit  Dominus.... 
et  requievit  die  septimo;  idcirco  benedixit  diei  septimo  et  san- 
ctificavit,  eum  (Exod.  20,  11).  Nullius  momenti  haec  ratio  esse 
videtur,  si  mundi  opificium  uno  momento  perfectum  est.  Accedit, 
quod  major  Patrum  pars  hanc  amplexi  sunt  explicationem. 

Porro  qui  rigidae  litterae  inhaerent  nomine  dierum  intelligunt 
temporis  spatia  nostris  diebus  similia,  et  proinde  saltern  a  quarto 
die  tales,  qui  solis  ortu  et  occasu  determinantur,  quique  24  horis 
constant.  Praecedentes  dies  pariter  lucis  ac  tenebrarum  vicissitudi- 
neconstituuntur ;  et  quamvisaestimarenonpossimus,  qualis  earum 
fuerit  duratio,  tamen  analogiam  quandam  cum  ordinariis  diebus 
habuisse  videntur.  Hujus  explicationis  modum  legas  apud  s.  Tho- 
mam,  (1)  Petavium,  (2)  Knoll  (3).  Haec  dici  potest  communis 
usque  ad  saec.  XVIII. 

324.  III.  Recentior.  Ex  quo,  saeculo  praeterlapso,  disciplinae 
naturales  diligentius  coli  coeptae  sunt,  increduli  multa  ex  illis 
congesserunt,  quibus  pro  bare  intendebant,  narrationem  mosaicam 


(1)  1.  q.  66  et  sq.  —  (2)  De  opere  sex  dierum  1.1.  —  (3)  P.  II.  s.  II.  c. 
II.  §.  131. 

de  creatione  longe  a  veritate  aberrare.  Hinc  haud  pauci  e  recen- 
tioribus  catholicis,  ii  praesertim,  qui  naturalibus  disciplinis  dele- 
ctantur,  aliam  ad  cosmogoniam  mosaicam  vindicandam  ineuntes 
\iam,  earn  protulerunt  explicationem,  quae  in  oppositione  ad  al- 
legoricam  litteralis  quidem  dici  potest,  sed  quae  multum  differt  ab 
interpretatione  communi  antiquorum.  Caput  systematis  eorum  eo 
continetur,  quod  statuant,  dies  illos,  qui  in  narratione  Genesis 
commemorantur,  non  dies  vulgares  durationis  exiguae,  sed  diutur- 
nas  fuisse  temporis  periodos,  quibus  mundi  molitio  secundum  le¬ 
ges  physicas  a  Deo  statutas  completa  fuerit.  Hinc  exceptis  qui- 
busdam  creaturis,  uti  sunt  e.  g.  animantia  perfecta  et  praesertim 
homo,  in  quarum  formatione  immediata  divinae  actionis  inter- 
ventio  agnoscenda  est,  mundi  molitionem  dicunt  post  creatam  a 
Deo  materiam  ipsius  materiae  viribus  commissam  et  longis  istis 
periodis  successive  perfectam  fuisse.  Argumenta,  quibus  fulcitur 
haec  sententia,  haec  potissimum  sunt.  l.°  Vox  dies  quamvis  com- 
muniter  designet  24  horarnm  intervallum,  tamen  saepe  in  Scrip- 
tura  translate  (1)  quoque  adhibetur  de  indefinita  et  diuturna  du- 
ratione.  Ut  nihil  dicam  de  significatione  dieiante  solem  conditum, 
in  ipso  2,  4.  Gen.  certe  sumitur  pro  toto  tempore  creationis.  Cum 
de  eventibus  luturis  est  sermo,  in  ilia  die,  in  novissimo  die  idem 
est  ac  in  illo  tempore,  in  novissimo  tempore.  Unde  Augustinus: 

«  Scripturarum  more  sanctarum,  diem  poni  solere  pro  tempore, 
nemo  qui  illas  litteras  quamlibet  negligenter  legerit,  nescit  »  (2). 
2.°  Quoniam  haec  vox  per  se  hanc  patitur  significationem,  haec  ut 
praeferatur  graves  adsunt  rationes  ex  scientiis  naturalibus  peti- 
tae.  Astronomia  enirn  nos  docet,  lucem  omnium  fere  stellarum 
annorum  plurium  spatio,  ut  ad  nos  pertingat,  indigene;  illas  au- 
tem  omnes  vel  fere  omnes  Adamum  die  jam  sexta  vidisse,  dubium 
esse  nequit  (Cl.  Gen.  2,  1).  Geologia  clare  docere  videtur,  strata 
superficiei  terrae  secundum  statas  leges  fuisse  efformata,  ideoque 
gradatim  et  successive  longo  annorum  intervallo;  plurimum  tem¬ 
poris  requiri  ad  elformandum  secundum  leges,  quibus  praesens 
regitur  rerum  ordo,  ilium  stalum  fossilem  tot  plantarum  et  ani- 


(1)  lino  et  pones  scriptores  profanos  dies  indefinite  pro  tempore  accipitur: 
«  Opinionum  commenta  delet  dies,  naturae  judicia  confirmant  »  Tullius. 

(2)  l)e  civ.  Dei  1.  20  c.  1. 

malium,  quorum  ingens  multitudo  in  visceribus  terrae  reperitur. 
Si  igitur  licuit  Augustino  sensum  deserere  litteralem,  cur  non 
licebit  a  sensu  stricte  litterali  tantisper  discedere,  cum  ad  hoc 
rationes  nostra  aetate  adsint  multo  graviores,  quam  Augustini 
tempore?  (1). 

325.  Roges  de  his  judicium?  accipe.  Qaedam  sunt  in  historia  rno- 
saica  de  creatione,  quae  fere  communia  sunt  tribus  expositionibus, 
quaeque  ab  omnibus  tenenda  sunt.  Et  l.°  quidem,  Moysen  etiam  in 
iis,  quae  in  enarranda  rerum  origine  non  directe  spectant  ad  ejus 
scopum,  ut  inspiratum  scriptorem  habendum  esse,  ideoque  nullam 
esse  neque  esse  posse  inter  liprum  genesis  et  librum  naturae  a 
Deo  quoque  conscriptum  pugnam,  quae  in  Deum  ipsum  refunde- 
retur  (n.  13).  2.°  Moysis  scopum  non  fuisse,  tradere  praelectiones 
doctas  de  astronomia,  geologia,  zoologia  seu  ge'neratim  de  disci- 
plinis  naturalibus;  sed  institution em  tradere  voluisse  religiosam 
vulgi  captui  accomodatam,  nominatim  vero  de  hac  spectabili  re¬ 
rum  universitate;  atque  haec  praesertim  alte  illius  menti  et 
cordi  impressa  voluit:  omnia  esse  a  Deo;  hinc  tarn  accurate  prae- 
cipua  creaturarum  genera  percurrit  omnium  productionem  diserte 
Deo  adscribens;  omnia  esse  bona,  nihilque  a  Deo  esse  mali;  om¬ 
nia  esse  propter  hominem  ad  excitandam  gratitudinem  in  Deum; 
septimum  diem  peculiari  Dei  cultui  esse  consecrandum.  Porro  ex 
his,  quae  nemo  inficias  ibit,  haec,  quae  ad  difficultatum  solutio- 
nem  et  ad  historiae  mosaicae  intelligentiam  maxime  conferunt, 
prono  alveo  consequuntur.  a)  Moyses  prae  tali  scopo  de  his  loqui- 


(1)  Hanc  sententiam  nonnulli  recentiores  ita  proponunt,  ut  hanc  saeculorum 
indefinitam  seriem  ponant  inter  primam  creationem,  quae  narratur  primo 
Genesis  versiculo  et  inter  ejus  restaur ationem,  quae  post  primaevae  terrae 
ruinam  (de  qua  v.  2)  facta  fuit.  Hujus  terrae  anterioris  (de  qua  v.  1)  incolae 
fuerunt  anc/eli  ante  eorum  lapsum.  Horum  lapsu  prior  terrae  conditio  periit, 
non  secus  ac  postea  diluvio  propter  hominum  peccata  mutatus  fuit  terrae  status, 
et  terrae  ruina  ilia  successit,  qui  v.  2.  describitur,  in  quam  per  angelorum 
peccatum  redacta  est  terra.  V.  3.  terrae  devastatae  narrat  restaurationem 
Moyses,  qui  prioris  illius  mundi  idcirco  nullam  facit  mentionem,  quod  scopus 
ejus  fuerit,  de  terra  eatenus  tantum  loqui,  quatenus  modo  est  hominis  domi- 
cilium.  Hac  theoria,  quam  fatentur  citra  Scripturam  et  traditionem,  quamquam 
non  contra,  aiunt  plura  revelatae  doctrinae  capita  alioquin  obscura  mirifice 
illustrari  atque  explicari,  ut  propterea  rationi  se  admodum  commendet:  ita  e. 
g.  bene  explicari  singularem  angelorum  lapsorum  ad  hanc  terrain  humanum- 
que  genus  relationem,  dignitatem,  momentum  et  habitum  hujus  terrae  ad 
universum. 

tur  et  loqui  debet  non.  more  physicorum  et  doctorum,  sed  con- 
cipiendi  loquendique  morem  sequitur  populi;  quam  praxim,  si 
intelligi  volunt,  sequuntur  vel  ipsi  astronomi,  cum  et  ipsi  in 
sermone  vulgari  dicere  soleant,  solem  ascendere,  moveri,  loquan- 
tur  de  stellis  majoribus  minoribusque  non  secundum  rei  verita- 
tem  vel  secundum  suam  scientiam,  sed  secundum  externam  vi- 
sibilemque  speciem.  Unde  iniuria  exigitur  a  Moyse,  ut  more  geo- 
logorum  vel  physicorum  scribat  eorumque  satisfaciat  curiositati. 
Quare  b)  nil  mirum,  si  Moyses  de  sole  stellisque  atque  aliis  ea- 
tenus  tantum  loquitur,  quatenus  relationem  habent  ad  hanc  ter- 
ram  et  secundum  apparentiam  ceteris  praetermissis.  Inde  vero 
sequitur  c)  longe  pauciora  esse  themata  seu  argumenta  commu- 
nia  cosmogoniae  mosaicae  et  disciplinis  naturalibus,  ac  plures  con¬ 
tendere  solent.  Moyses  enim  praefationem  veluti  scripsit  ad  di- 
sciplinas  naturales  exponens  rerum  exordia;  quae  haec  consecuta 
sunt,  relinquit  indaganda  physicis  peritis,  secundum  illud  Eccle. 
3,  11:  «  Mundum  (utique  prout  modo  existit  a  parte  rei )  tradi- 
dit  disputationi  eorum  »  (1). 

326.  Omnibus  in  id  conspirantibus,  licet  earn  ex  tribus  allatis 
amplecti  expositionem,  quae  opportunior  cuique  ad  defendenda 
dogmata  catliolica  videbitur,  quum  nulla  extet  authentica  de  hac 
re  explicatio,  et  unaquaeque  Patrum,  vel  theologorum  patrocinio 
fulciatur.  In  hac  re,  sicut  in  aliis  hujus  generis  sapientissimum 
Augustini  monitum  prae  oculis  habendum  est:  «  Quidquid  ipsi 
(sapientes  hujus  mundi)  de  natura  rerum  .veracibus  documentis 
demonstrare  potuerint,  ostendamus  nostris  libris  non  esse  con- 
trarium  »  (2);  et  illud  s.  Thomae:  «  Sicut  Augustinus  docet,  in 
liujusmodi  quaestionibus  duo  sunt  observanda.  Primo  quidem, 
ut  veritas  Scripturae  inconcusse  teneatur.  Secundo,  cum  Scrip- 
tura  divina  multipliciter  exponi  possit,  quod  nulli  expositioni 
aliquis  ita  praecise  inhaereat,  quod  si  certa  ratione  constiterit, 
hoc  esse  falsum,  quod  aliquis  sensum  Scripturae  esse  credebat, 
id  nihilominus  asserere  praesumat,  ne  Scriptura  ex  hoc  ab  inli- 
delibus  derideatur,  et  ne  eis  via  credendi  praecludatur  »  (3). 

Juxta  haec  principia,  est  sane  admittendum,  Deum  potuisse 
mundum,  uti  nunc  est,  sex  diebus  ordinariis,  imo  et  uno  oculi 


(1)  Hurter  n.  198.  —  (2)  De  Gen.  ad  lilt.  1.  1.  c.  21.  —  (3)  1  q.  68  a.  1. 

ictu  eumque  herbis,  arboribus  et  fructibus  virentem  condere;  et 
si  de  hac  re  certissimis  arguments  constaret,  non  major  essetdif- 
ficultas,  quam  in  admittenda  successiva  illius  per  longa  intervalla 
molitione.  Ast,  cum  haec  certitudo  desideretur,  eumque  aliunde 
naturae  vires  ad  effectus  explicandos  suffleiant,  dummodo  neces- 
sarium  concedatur  temporis  intervallum,  iis  subscribimus,  qui 
non  esse  pro  lubitu  recurrendum  ad  miracula  censent.  Haec  est 
enirn  divina  providentiae  consueta  agendi  ratio  turn  in  corporeo 
mundo  turn  in  spiritali,  nec  in  naturali  solum  ordine,  sed  etiam 
in  eo,  qui  est  supra  naturam,  perpetua  notata  lex,  ut  quaecum- 
que  creatae  res  acceptis  a  creatore  viribus  agere  in  alicujus 
operis  executione  possunt,  ea  omnino  illis  ellicienda  committan- 
tur;  ac  turn  solum  divinae  providentiae  immediata  adsit  actio, 
quum  vel  creata  agentia  nulla  sunt,  vel,  si  quae  sunt,  viribus  ad 
opus  idoneis  destituuntur.  Jam  vero  in  rerum  exordio  putandum 
est,  Deum  usitatum  si bi  agendi  moduni  servasse,  cum  praesertim 
tunc  et  providentiae  fnturae  ordo  statueretur  et  inciperet,  et  ad 
*  rnundi  flnem  hie  agendi  modus  maxime  conduceret,  atque  adeo, 
inditis  materiae  viribus  et  legibus,  his  rerum  explicationem  per- 
misisse.  Hac  vero  agendi  ratione,  quae  a  priori,  ut  ita  dicam, 
arridet,  reipsa  Deum  usurn  esse,  hand  levia  a  posteriori  suadent 
indicia.  Montium,  qui  continuo  in  rnaris  profundo  aedificantur  eo- 
rumque  qui  recentiori  aetate  constituti  apparuerunt,  molitionem 
cum  iis,  qui  pluribus  ab  hinc  saeculis  extant,  comparantes,  eun- 
dem  ordinem,  eadem  strata,  easdem  leges  (1)  videmus  in  utrisque 
servatas;  nonne  ergo  ex  inductione  arguere  licebit,  hos  quoque 
sicuti  illos  iisdem  fuisse  naturae  viribus  formatos?  Quomodo  di¬ 
luvium  et  aliae  telluris  commotiones  et  perturbationes  ita  agere 
potuerunt,  ut  terrae  et  montium  molitio  quoad  strata,  conchas 
marinas  et  animalium  cadavera,  herbas  et  arbores  in  saxurn 
conversas,  quibus  referta  sunt,  adamussim  et  semper  fortuito 
responderet  ordini  et  legibus,  quibus  nunc  naturae  viribus  ex 


(1)  Has  leges  magistraliter  expositas  cf.  cum  in  ceteris  A.  Stoppani 
operibus  turn  praecipue  in  praeclaro  illo,  Aria  ed  Acqua,  ossia  la  purezza  dei 
marl  fino  dai  primordii  della  creazione.  —  De  hac  quaestione  generatim  cf. 
Wiseman  Conferenze  sopra  la  connessione  della  scienza  colla  religions 
rivelata;  Pianciani  Cosmogonia  naturale  comparata  col  Genesi ;  It e u s c h 
Bibel  und  Natur;  Stoppani  Sulla  cosmor/onia  Mosaica,  triplice  saggio  etc. 

terrae  et  montium  existentium  destructione  nova  tellus  et  montes 
conduntur?  His  aliisque  moti  rationibus  postremam  sequimur 
sententiam;  cui  si  valedicere  difficultas  aliqua  insolubilis  sive 
theologica  sive  physica  jusserit,  integrum  tunc  nobis  erit  ex 
reliquis  duabus  unam  aut  alteram  capessere. 


DE  HOMINE. 

327.  Universo  constituto  et  exornato  incolam  et  regem  praefecit 
Deus  hominem  « ingenii  divini  curam,  manuum  Dei  operam,  moli- 
tionis  suae  regem,  liberalitatis  suae  haeredem  »  (1).  De  hoc,  qui  to- 
tius  mundi  visibilis  est  centrum,  vicarius  naturalis  relate  ad  Deum, 
illius  interpres,  lingua,  sacerdos,  per  quern  jugis  ilia  laus,  quam 
sine  fine  rerum  universitas  Deo  exhibet,  est  offerenda,  quatuor 
quaeremus:  l.°  de  e.jus  origine,  2.°  de  ejus  natura,  3.°  de  ejus  statu 
originali  seu  de  elevatione,  4.°de  ejus  lapsu  seu  de  peccatooriginali. 


CAPUT  I. 

De  hominis  origine. 

Caput  hoc  quatuor  comprehendit  articulos:  l.°  de  erroribus, 
2.°  de  hominis  creatione,  3.°  de  unitate  generis  humani,  4.°  de 
animae  origine. 


ARTICULUS  I. 

Errores. 

328.  Errantes  sunt  l.°  de  hominis  origine  in  genere:  a)  Trans¬ 
fer  mis  tae  seu  E  vol  utionistao,  qui  veterem  errorem  reno- 


(1)  Tertullianus  de  resur.  carnis,  c.  9. 

vantes  et  expolientes  (1),  dicunt  hominem  non  immediate  a  Deo 
creatum  sed  a  quibusdam  inferioris  ordinis  formis  lento  quodam 
progressu  et  evolutione  prognatum  faisse.  —  b)  Gnostici  qui  a 
Demiurgo; —  c)  Manicliaei  qui  a  principio  malo  hominem  deri- 
vant. — d)  Praeadamitae  qui,  duce  saec.  17.  Isaaco  Peyrerio 
natione  Gallo  et  religione  calvinista,  ex  ipsis  Scripturis  probare 
tentarunt,  Gen.  1,  56  etc.  narrari  creationem  primorum  hominum, 
ex  quibus  ethnici  prodierunt  quique  igitur  ante  Adamum  et  Evam 
exstiterunt;  et  Gen.  2,  7  etc.  exhiberi  Adami  et  Evae,  Hebraeorum 
protoparentum,  formationem,  a  priori  creatione  longo  saeculorum 
intervallo  distantem.  Peyrerius  tamen  a  multis  solide  confutatus 
falsam  suam  opinionem  una  cum  Calvinismo  Romae  coram  Pon- 
tiflce  ejuravit.  —  Parum  ab  hoc  errore  distat  alter  recentiorum, 
qui  commenti  sunt,  plura  hominum  paria  in  diversis  regionibus 
vel  a  Deo  condita  esse,  vel  exstitisse,  qui  Coadamitae  audiunt. 

2.°  Speciatim  vero  quoad  animam:  a)  Pantheistae,  qui  animas 
ex  ipsa  Dei  substantia  emanare  asserunt.  —  b)  Traducianismus, 
qui  animam  de  substantia  parentum  repetit,  quique  iterum  duplex 
distinguitur.  Nonnulli  animam  ex  semine  corporali  parentum  ge- 
nerari  dicunt,  alii  ab  anima  parentum,  ipsi  animae  quoddam  spiri¬ 
tuals  semen  tribuentes.  Hunc  traducianismum  spiritualem  aliqui 
vocant  Generatianismum,  ut  ilium  distinguant  a  materiali,  cui 
nomen  Traducianismi  relinquunt.  —  c)  Praeexistentiani- 
smus,  quern  inter  gentiles  tenuit  Plato,  inter  Judaeos  Philo 
cum  secta  Essaenorum,  inter  Christianos  Origenes  et  Pri- 
scillianus,  docet,  saltern  ut  exponitur  a  Christianis,  omnes 
animas  e  nihilo  creatas  esse  tempore,  quo  creati  sunt  angeli, 
atque  ob  peccata,  m  hoc  statu  commissa,  a  Deo  in  corpora  ut 
carceres  detrudi.  Quam  sententiam  alii  deinde  ita  mitigarunt,  ut 
animas  initio  conditas  in  corpora  nascentium  divinitus  mitti 
statuerent. 

Contra  hos  errores  doctrinam  catholicam  de  hominis  origine 
sequentibus  vindicabimus  propositionibus. 


(1)  Aristoteles  (de  Generat.  Anim.  1.  3)  haec  habet:  «  Quare  et  de 
hominum  ac  quadrupedum  ortu  non  absurde  quis  coniiciat,  si  olim  ex  terra 
editi  sunt,  id  duorum  modorum  altero  evenisse,  aut  ut  ex  verme  primum 
existerent,  aut  ex  ovis  ederentur.  Quare  si  quid  initium  existcndi  aiiimantibus 
fuit,  id  altero  de  duobus  modis  contigisse,  compertum  est.  » 


Articulus  II.  De  hominis  creatione. 

ARTICULUS  II. 

De  hominis  creatione. 

329.  Prop.  39.  Primi  parentes  etiam  quoad  corpus  a  Deo  im¬ 
mediate  conditi  sunt. 

Hac  propositione  excluditur  progressiva  hominis  ex  brutis,  a 
cpiibus  proinde  liomo  non  dilferret  specie,  sed  gradu  perfectionis, 
explicatio. 

I.  Faciamus  hominem  ad  imaginem  et  similitudinem  no- 
stram...  et  creavit  eum  (Gen.  1,  26.  27);  deinde  fusius  modus  hujus 
formationis  describitur  (Gen.  1,  7):  Formavit  igitur  Fominus 
Feus  liominem  de  limo,  et  inspiravit  in  faciem  ejus  spiraculum 
vitae,  et  factus  est  homo  in  animam  viventem.  Sensus  vero  na- 
turalis  horum  textuum  est,  Deum  limum,  quern  antea  creaverat, 
disposuisse  in  organismum,  cui  infudit  animam  rationalem.  Et  re 
quidem  vera  cum  dicitur:  Inspiravit  in  faciem  ejus  spiraculum 
vitae,  illud  inspiravit  juxta  omnes  intelligitur  de  actione  Dei  im- 
mediata,  qua  animae  auctor  fuit;  ergo  et  verbum  formavit  in 
priori  inciso  ita  intelligendum  est,  ut  immediatam  Dei  actionem 
quoad  corpus  significet.  Insuper  omnes,  si  unum  excipias  Cajeta- 
num,  admittunt  2,  21.  sq.  immediatam  Evae  productionem  de- 
scribi.  Atqui  sicut  ipsa  dicitur  de  vivo  sumpta  Gen.  2,  23,  ita 
Adam  dicitur  de  limo  terrae  formatus  2,7,  et  de  terra  sumptus 
3,  19.  ergo  immediata  Dei  actione  de  terra  et  limo  productus  est; 
quod  innuere  videtur  et  ipsum  nomen  Adami,  qui  ex  Adamah,  ter¬ 
ra,  dictus  est,  quod  ex  ipsa  sit  productus,  sicut  Eva  dicta  est  vi¬ 
rago,  quoniam  de  viro  sumpta  est.  (Gen.  2,  23.) 

Ad  hanc  immediatam  hominis  formationem  saepe  alludit  Scrip- 
tura  etiam  in  aliis  locis.  Manus  tuae  fecerunt  me,  et  plasmave- 

runt  me  totum  in  circuitu .  memento  quaeso,  quod  sicut  lutum 

feceris  me,  et  in  pulverem  reduces  me  (lob.  10,  8.  9);  et:  Sum 
quidem  et  ego  mortalis  homo....  et  ex  genere  terreni  illius,  qui 
prior  factus  est  (Sap.  7,  1). 

Ilaec  interpretatio  sive  quoad  Adami  sive  quoad  Evae  forma¬ 
tionem  totius  antiquitatis  christianae  consensu  confirmatur. 

330.  II.  Remanet  ut  judicium  de  Transform  ist  a  ru  m  theoria 
ex  rationis  principiis  feratur.  luxta  alios  materia  vi  quadam  sua 

prius  in  organicam  ex  inorganica  transiit;  turn  in  organismum 
coaluit,  ac  primum  imperfectiora  animalia  extiterunt,  quae  suc¬ 
cessive  mutationibus  diversas  formas  induerunt,  quibus  continetur 
series  animalium,  donee  tandem  ex  ultima  minusque  imperfecta  for¬ 
ma  gradus  factus  est  ad  formam  humanam,  quae  idcirco  originem 
suam  repetit  a  materia  inorganica  transformata  per  vim  naturae. 

Alii  quasdam  admittunt  formas  primitivas,  quas  prototypci  vel 
iwotorganismos  vocant,  quorum  vitae  originem  se  penitus  ignora- 
re  fatentur,  ex  quibus  progressiva  evolutione  cetera  animalia  ip- 
seque  homo  formatus  est.  Causam  vero  hujus  successivae  trans- 
formationis  unius  speciei  in  aliam  referunt  omnes  primario  in 
novas  necessitates  ac  nova  desideria,  quae  experiatur  animal,  a 
quibus  determinative  exercitium  suorum  organorum  suarumque 
facultatum  tale,  ut  tandem  aliquando  organa  mutentur,  et  una 
mutentur  facilitates,  atque  ita  novum  existat  animal  (1). 

At  a)  necessitates  et  appetitus  quae  in  brutis  esse  solent,  de- 
terminantur  ab  ipsa  natura,  ipsisque  facultatibus,  quibus  idem 
constituitur;  nequit  proinde  brutum  experiri  necessitates  et  desi¬ 
deria  quae  non  sint  conformia  suae  naturae,  quaeque  in  ipsa 
rationem  sui  ultimam  non  habeant. 

b)  Non  solum  constanti  edocemur  experientia  plantam  nonnisi 
a  planta,  sed  etiam  pisces  nonnisi  a  piscibus,  ab  avibus  aves,  ab 
equo  equum  oriri;  nempe  generatim  animalia  non  aliter  nisi  ex 
individuis  ejusdem  speciei  propagari,  seu  species  esse  constantes 
et  immutabiles. 

c)  Historia  constat,  animalia  eandem  formam,  eosdem  mores 
retinuisse,  uti  patet  ex  sculpturis  antiquissimis  Aegyptiorum,  ex 
iis  quae  in  Scripturis  sacris  occurrunt  de  quibusdam  animalibus, 
ex  historia  animalium  Aristotelis,  ex  similitudinibus  Homeri,  etc. 

Cur  haec  transformatio  a  tot  saeculis  desiit?  Adiuncta  non  sunt 
mutata,  non  est  mutatus  ordo  physicus:  si  est  ergo  lex  naturae 
vel  saltern  secundum  naturam  ut  hae  transformationes  in  certis 
adiunctis  fiant,  nulla  ratio  afferri  potest,  cur  aliquando  imo  saepe  I 
non  conti ngant. 


(1)  Praeter  hoc  medium,  alia  excogitaverunt  Darwinistae  ut  e.  g.  illud 
selectionis  naturalis,  luctae  propter  vitam,  selectionis  sexualis  etc.  Cf.  Maz- 
zella  de  Deo  Creante  n.  500  et  sq.  ubi  haec  inania  esse  demonstrat,  et 
Monsabre  op.  cit.  Confer.  XIII  et  XVI. 

cl)  In  stratis  telluris  multae  reliquiae  plantarum  etanimalium 
inveniuntur,  quin  tamen  ullum  sit  vestigium  sive  formarum  pri- 
mitivarum,  sive  transitionum  intermediarum  a  formis  imperfectis 
ad  perfectiores ;  imo  fossilia  definitos  characteres  exhibent. 

e)  Speciatim  vero  quod  spectat  ad  transformationem  scimiae 
in  hominem,  animadvertunt  philosophi  naturales  ea  intercedere 
discrimina  scimiam  inter  et  hominem,  etiam  solius  corporis  habita 
ratione,  quae  transformationi  hujusmodi  repugnent. 

/)  Tandem  data  et  non  concessa  possibilitate  hujus  transfor- 
mationis  sequeretur  ne  inde,  omnium  animalium  species  ex  una 
vel  pluribus  formis  primitivis  imperfectissimis  provenire  ?  Nonne 
saltern  potuisset  Deus  ipse  ab  initio  varias  species  constituere? 
Nonne  praesertim  potuisset  ipse  hominem  in  statu  perfecto  sine 
ullo  evolutionis  processu  immediate  condere?  Id  autem  factum 
esse  supra  ostendimus. 


ARTICULUS  III. 

De  imitate  generis  humani. 

331.  Prop.  40.  Universum  genus  humanum  ab  Adam  et  Eva 
omnium  protoparentibus  propagatum  est. 

Est  contra  Praeadamitas  et  Coadamitas. 

L  Facta  descriptione  omnium,  quae  sex  diebus  fecerat  Deus, 
dicitur:  Et  ereavit  Deus  hominem  ad  imaginem  mam.  (Gen. 
1,  27).  Capite  vero  2.  Moyses  manifeste  redit  ad  ea  quae  cap.  1. 
enarraverat,  et  enucleatius  exponit  hominis  creationem,  quam 
cap.  1.  breviter  tantum  attigerat.  Ergo  ejusdem  hominis  descri- 
bitur  formatio  turn  1,  27.  turn  2,  7.  Et  sane,  antequam  incipiat 
accuratiorem  descriptionem  modi  quo  Adam  et  Eva  formati  sunt, 
dicit:  Et  homo  non  erat  qui  operaretur  terrain  2,  5:  hoc  porro 
falsum  esset,  si  jam  ante  Adamum  alii  homines  extitissent.  Dein- 
de  formato  Adamo  Deus  dixit:  Non  est  bonum  esse  hominem 
solum :  faciamus  ei  adiutorium  simile  sibi  2,  18,  et  ib.  20.  dicitur: 
Adae  vero  non  inveniebatur  adiutor  similis  ejus.  Ergo  nullus 
antea  existebat  homo.  Insuper  Eva  vocatur  mater  cunctorum 
viventium  3,  20:  ergo.  Ex  his  omnibus  patet,  eundem  esse  ho¬ 
minem,  de  quo  sermo  est  1,27  et  2,  7,  et  ante  hunc  nullum  aliurri 

extitisse.  —  In  libro  Sap.  (10,  1)  dicitur  de  Adamo:  Ilaec  (sapien- 
tia)  ilium,  qui  primus  formatus  est  a  Deo,  pater  orbis  terrarum, 
cum  solus  esset  creatus,  custodivit.  —  Hanc  veritatem  supponit 
Paulus  (Rom.  5,  12),  ubi  agit  de  propagatione  peccati  originalis, 
diserteque  docet  in  Areopago  (Act.  17,  26) :  Fecit  (Deus)  ex  uno 
genus  hominum  inhabitare  super  universam  faciem  terrae,  defi- 
niens  statula  tempora,  et  terminos  habitationis  eorum. 

332.  II.  De  Patrum  et  scholasticorum  mente  testis  est  ipse  P ey¬ 
re  ri us,  qui  in  epist.  ad  Philotvmum  scribit:  «  Fateor  me  non 
latuisse  hypothesim,  quae  mihi  venit  in  mentem  de  primis  homi- 
nibus  ante  Adamum  conditis,  diversam  poenitus  abiisse  ab  opinio- 
ne  ss.  Patrum,  nec  non  aberravisse  a  toto  orthodoxorum  canone; 
totamque  doctrinae  fabricam  de  homine  lapso  et  redempto  fun- 
datam  fuisse  a  Patribus  et  Conciliis  super  hypothesi  de  Adamo, 
primo  omnium  hominum  formato.  » 

333.  III.  Scientiarum  naturalium  testimonio  eadem  veritas 
confirmatur.  a)  Omnes  antiquae  anthropogoniae  et  traditiones 
omnium  populorum,  quamvis  fabulis  defiguratae,  anthropogoniam 
Mosaicam  referunt. 

b)  Historiae  omnes,  quae  coloniarum  transmigrationes  ex  Asia 
Chaldea,  Phoenicia,  Aegypto,  G-raecia,  etc.,  narrant,  testes  saltern 
sunt  populos  omnes,  ex  tenui  principio  exortos,  paulatim  excre- 
visse,  et  originem  communem  habuisse.  Neque  obstat,  quod  aliqui 
populi  aborigenes  vel  authocthones  dicti  sint,  quia  constat  hanc 
fabulam  ortam  esse  ex  quadam  gloriolae  cupidine,  qua  ducti  de- 
certare  inter  se  de  antiquitate  coeperunt,  et  quia  cum  hac  ta¬ 
bula  simul  retinebant  iidem  populi  signa  et  traditiones  quasdam 
de  com  muni  omnium  origine. 

cjPhilologia  docet,  linguas,  de  qui  bus  hucusque  studium  com- 
parativum  institui  potuit,  ita  esse  afflnes,  ut  ex  uno  fonte  fluxe- 
rint,  quod  praejudicium  est  maximum,  studiis  quoque,  quae  de 
aliis  linguarum  familiis  suscipientur,  unitatem  generis  liumani 
veritatemque  confirmatum  iri  verborum  Scripturae:  Erat  tunc 
terra  labii  unius. 

d)  Tandem  experientia  et  testimonio  naturalistarum  constat, 
characterem  speciei  unius  (1)  esse  filiationem  perennem  et  simi- 


(1)  Species  est  collectio  individuorum  similium  ab  uno  stipite  descendentium 

litudinem.  Atqui  ex  unione  cujuscumque  stirpis  (razza)  hominum 
habetur  propagatio  sine  fine,  dum  e  contra  coniunctiones  inter 
individua  diversae  speciei  vel  sunt  omnino  steriles,  vel  steriles 
fiunt  post  unam  ant  alteram  generationem.  —  Similitudo  vero, 
quae  jam  in  filiatione  continetur,  constituitur  characteribus  spe¬ 
cified,  qui  penes  omnia  individua  ejusdem  speciei  iidem  repe- 
riuntur,  cujusmodi  sunt  eadem  structura  corporis  anatomica,  idem 
vitae  terminus,  eadem  ad  aegrotandum  dispositio  morborumque 
communitas,  idem  inter  certos  limites  corporis  color,  medius 
pulsuum  venarum  numerus,  eaedem  partus  leges,  eaedem  animi 
facultates.  Ista  vero  similitudo  specifica  non  tollitur  quibusdam 
varietatibus  seu  differentiis  accidentalibus,  quae  imo  majores  ob- 
tinent  in  aliis  quoque  speciebus  brutorum  et  plantarum,  quaeque 
explicari  commode  possunt  causis  physicis  et  adiunctis  diversis, 
in  quibus  versantur  homines. 

334.  Ad  solvendas  Peyrerii  cavillationes,  haec  advertantur. 
l.°  Quamvis  filii  Adae  nominentur  expresse  soli  tres  Cain,  Abel  et 
Seth;  alios  tamen  filios  certe  habuit  Adam,  cum  (Gen.  5,  4)  de 
eo  dicatur  quod  genuit  filios  et  filias  et  vixit  annos  nongentos 
et  triginta.  2.°  Cum  Cainus  occiderit  Abelem  circa  annum  mun- 
di  centesimum  et  trigesimum,  credibile  est  eo  tempore  multos 
fuisse  Cain  fratres,  filios  et  nepotes.  3.°  Non  certe  ante  annum 
mundi  400  Cain  Henochiam  condidit.  Yel  his  animadversionibus 
evanescit  difficultas  petita  ex  eo  quod  Abel  dicatur  pastor,  Cain 
agricola,  quod  Dominus  posuerit  Cain  signum,  ut  non  interficeret 
eurn  omnis,  qui  inveniret  eum,  quod  ex  nomine  filii  sui  aedifi- 
caverit  Henochiam  etc. 

335.  Scholion.  Ex  dictis  sequitur,  originem  humani  generis 
antiquiorem  non  esse  epoclia  a  Moyse  assignata.  Etsi  enim  sacra 
et  traditionalis  humani  generis  chronologia  non  ita  sit  determina- 
ta,  ut  libere  juxta  quosdam  limites  vagari  prohibeat  (1):  baud 


per  successionem  uon  interruptarn  familiarum.  Jam  vero  inter  individua  cu- 
juscumque  speciei  sive  plantarum,  sive  animaliura,  sive  speciei  humanae, 
datur  quaedam  diversitas;  si  haec  diversitas  sit  notabilis,  coustaus,  transfusa 
per  generationem,  habetur  stirps. 

(1)  Juxta  textum  Hebraicum,  quern  sequitur  Vulgnta,  a  creatione  hominis 
usque  ad  Christi  nativitatem  4004  eflluxissent  anni;  juxta  versionem  septua- 
ginta  5386.  Cf.  etiam  Monsabre,  op.  c it.  Conf.  XIII. 

taraen  licet,  juxta  recentiorum  quorundam  placita,  limites  illos 
omnino  praetergredi.  Quae  ex  historia  Aegyptiorum,  Sinensium, 
Chaldeorum,  Indorum  opponebantur,  communiter  nunc  ut  falsa 
repudiantur;  quae  ex  Astronomia  et  Geologia,  ex  inventis  in 
stratis  terrae  ossibus  humanis  etc.,  obiici  solent,  partim  mundi 
tantum  et  non  hominis  antiquitatem  ostendunt,  partim  hypotheses 
sunt,  quae  certo  fundamento  carent  (1). 


ARTICULUS  IV. 


De  animae  origlne. 


336.  Prop.  41.  Rejecta  pantheistarum  et  traducianorum  opinione, 
tuemur  animas  humanas  a  Deo  creari,  et  tunc  creari,  cum  juxta 
praestitutum  naturae  tempus  corporibus  infunduntur. 

Demonstr.  i.  p.  Quod  anima  humana  ab  ipsa  Dei  substantia 
non  sit  educta,  ita  demonstrat  Augustinus:  «  Non  est  pars  Dei 
anima....  Quod  si  esset,  nec  deflceret  in  deterius,  nec  proficeret 
in  melius;  nec  aliquid  in  semetipsa  inciperet  habere  quod  non 
habebat,  vel  desineret  habere  quod  habebat,  quantum  ad  ejus  ipsius 
aflectiones  pertinet.  Quam  vero  aliter  se  habeat,  non  est  opus  ex- 
trinseco  testimonio:  quisquis  semetipsum  advertit,  cognoscit  »  (2). 

337.  Demonstr.  ii.  p.  De  ea  traducianismi  forma,  quae  tenet 
animas  ex  semine  corporali  produci,  ita  statuit  s.  Thomas:  «  Im¬ 
possible  est  virtutem  activam  quae  est  in  materia,  extendere  suam 
actionem  ad  producendum  immaterialem  effectum.  Manifestum  est 
autem  quod  principium  intellectivum  in  liomine  est  principium 
transcendens  materiam;  habet  enim  operationem  in  qua  non  com- 
municat  corpus.  Et  ideo  impossibile  est  quod  virtus  quae  est  in 
semine,  sit  productiva  intellectivi  principii,  »  et:  «Ponere  animam 
intellectivam  a  generante  causari,  nihil  est  aliud  quam  ponere 
earn  non  subsistentem,  et  per  consequens  corrumpi  earn  cum  cor- 
pore.  Et  ideo  haereticum  est  dicere,  quod  anima  intellectiva  tra- 


(1)  Cf.  Mazzella  n.  567  sq.  —  (2)  Epist.  166.  §.  4.  Alia  arguments  le- 
gas  apud  s.  T  h  o  m  a  m  c.  g.  1.  2.  c.  85. 

ducatur  cum  semine  »  (1).  Ceterum  hie  error  iis  refutatur  argu- 
mentis,  quibus  simplicitas  animae  et  spiritualitas  vindicatur. 

338.  Altera  vero  Traducianismi  forma  subtilior  (Generatiani- 
smus),  qua  animae  filiorum  ab  anirnabus  parentum  propagari  di- 
cuntur,  contradicit  simplicitati  animae,  quae  importat  indivisibi- 
litatem.  Repugnat  enim  ut  anima  parentum  utpote  partibus  carens 
in  partes  disecetur  et  discerpatur.  Insuper  declarari  nullo  modo 
potest,  an  anima  ex  solo  patre,  vel  ex  sola  matre,  vel  ex  ambobus 
traducatur.  Neque  admitti  potest,  animas  uti  corpus  a  paren- 
tibus  per  vim  peculiarem  sibi  a  Creatore  inditam,  generari.  Nam 
per  vim  illam  assignatur  causa  efficiens  animae,  non  vero  causa 
mateiialis.  haec  si  nulla  sit,  vere  habetur  cvecitio.  Porro  omnium 
esse  solum  Deum  creatorem,  ipsique  soli  vim  competere  creandi, 
alibi  demonstratum  est  (2). 

Quomodo  vero  doctrina  traditionis  sese  habeat  ad  hanc  sen- 
tentiam,  ex  dicendis  in  3.a  parte  thesis  apparebit,  quae  omnia 
hue  etiam  spectant. 

339.  Demonstr.  hi.  p.  a)  ex  Patribus.  Concedimus  nullum  ex  Scrip- 
tura  afferri  posse  ad  rem  conficiendam  testimonium  disertum;  con¬ 
cedimus  pai  iter  inter  Patres  plures  dubios  circa  han  cquaestionem 
haesisse  (3);  attamen  his  sepositis,  qui  utpote  dubii  neutri  favent 


(1)  1.  q.  118.  a  2. 

(2)  Nonnulh  earn  Generatianismi  opinionem  restituerunt,  cujus  meminit 
s.  Thomas,  juxta  quam  anima  filiorum  sensitiva  derivatur  a  parentibus,  at 
postea  ea  evadit  intellectiva  per  virtutem  Dei  de  foris  illustrantem.  Contra 
quam  ita  argumentatur  s.  Doctor:  «  Aut  id  quod  causatur  ex  actione  Dei 
(ulustrantis  ammam  sensitivam  ut  fiat  intelligens)  est  aliquid  subsistens ;  et  ita 
oportet,  quod.  sit  aliud  per  essentiam  a  forma  praeexistente  (nempe  ab  anima 
sensitiva  derivata  etiam  juxta  s.  Thomam  a  parentibus),  quae  non  erat  subsi¬ 
stens ;  et  sic  redibit  opinio  ponentium  plures  animas  in  corpore.  Aut  non  est 
aliquid  subsistens,  sed  quaedam  perfectio  animae  praeexistentis ;  et  sic  ex  neces¬ 
sitate  sequitur,  quod  anima  intellectiva  corrumpatur  corrupto  corpore,  quod  est 
impossibile.  »  1.  q.  118.  a.  2.  Cf.  prop.  20  et  21  R  os  mini. 

(3) .  Augustinus  modestc  fatetur  se  evidenter  non  cognoscere  hujus 
quaestionis  solutionem:  «  De  origine  aniraarum,  quae  post  primum  homincm 
datae  sunt  vel  dantur  hominibus,  non  sum  ausus  aliquid  definire,  quia  fateor 
me  nescire.  »  De  orig.  animae  1.  4.  c.  2.  Ratio  dubitandi  Augustino  erat  diffi- 
cultas  inde  orta  quoad  propagationem  peccati  originalis,  unde  scribit:  «  Ilia 
de  animarum  novarum  creatione  sententia,  si  hanc  fidem  fundatissimam  non 
oppugnat,  sit  et  inea;  si  oppugnat,  non  sit  et  tua.  »  Epist.  106  ad  Hier.  Gre¬ 
gorius  vero  M.  epist.  1.9.  ep.  52  ad  Secundinum  scribit:  «  Dulcissima  mihi 
tua  charitas  sciat,  quia  de  origine  animae  inter  ss.  Patres  requisitio  non  parva 

opinioni,  vix  unus  alterve  est,  qui  tuetur  aniraam  ex  traduce  gi- 
gni,  cum  contra  innumeri  primique  subsellii  doctores,  uti  Cy¬ 
prian  us,  Clemens  Alex.,  Gregorius  Naz.,  Caesarius,  Cy¬ 
ril  1  u  s  Alex.,  A  m  b  r  o  s  i  u  s,  Leo  Magnus,  Hieronymus  diserte 
tradunt,  animas  ex  nihilo  creari.  Si  itaque  ex  Patrum  auctoritate 
sententia  ferenda  est,  animarum  origo  creationi  adscribenda  est  (1). 

b)  Ex  sensu  Ecclesiae.  In  simbolo  a  Leone  IX.  (f  1054)  pro- 
posito  Petro  Ep.  habetur:  «  Animam  non  esse  partem  Dei,  sed 
ex  nihilo  creatam  et  absque  baptismate  originali  peccato  obno- 
xiam  credo  et  praedico.  »  Ben  edict  us  XII  exegit  ab  Armenis, 
qui  cum  Ecclesia  catholica  conciliari  cupiebant,  ut  inter  alios 
damnarent  errorem  «  quod  anima  humana  filii  propagatur  ab  ani- 
ma  patris,  sicut  corpus  a  corpore,  et  angelus  etiam  unus  ab  alio;  » 
qui  error  in  synodo  Armenorum  damnatus  fuit,  «  quia  Ecclesia 
Armenorum  sicut  semper  credidit,  ita  idem  credit,  quoniam 
animae  creantur  noviter  a  Deo,  et  in  tempore  animandi  simul  fit 
creatio  de  novo  a  Deo  et  positio  in  corpore.  »  In  cone.  Later.  V. 
anima  declaratur  «  immortalis  et  pro  corporum,  quibus  infun- 
ditur,  multitudine  singulariter  multiplicabilis.  »  Alexander  VII 
in  const,  sollicitudo  omnium  ecclesiarum  eorum  tuetur  pietatem 
fidelium,  qui  sentiunt  bb.  Matris  Y.  «  animam  in  primo  instanti 
creationis  et  infusionis  in  corpus  i'uisse  speciali  Dei  gratia  et 
privilegio  intuitu  meritorum  J.  Christi  a  macula  peccati  origi- 
nalis  praeservatam  immunem.  » 


versata  est,  sed  utrum  ipsa  ab  Adam  descenderit,  an  certe  singulis  detur, 
incertum  remansit :  eamque  in  hac  vita  indissolubilem  fassi  sunt  quaestionem. 
Gravis  enim  est  quaestio,  nec  valet  ab  homine  comprehendi,  quia  si  de  Adami 
substantia  anima  cum  carne  nascitur,  cur  non  etiam  cum  carne  moritur?  Si 
vero  cum  carne  non  nascitur,  cur  in  ea  carne,  quae  de  Adam  prolata  est, 
obligata  peccatis  tenetur?  Sed  cum  sit  hoc  incertum,  illud  incertum  non  est, 
quia  nisi  sacri  baptismatis  gratia  fuerit  renatus  homo,  omnis  anima  originalis 
peccati  vinculis  est  obstricta.  » 

(1)  Horum  testimonia  legas  apud  Hurter  in  ss.  PP.  Opusc.  Select,  vol. 
25.  Annot.  5.  vel  in  Comp.  Theol.  Dogm.  th.  CXV.  Hieronymus  e.  g.  lib. 
cont.  Joan.  Ilierosolym.  n.  22  dicit:  «  Deus  quotidie  fabricatur  animas;  »  et 
hanc  sententiam  vocat  «  ecclesiasticum  (scil.  dictum)  secundum  eloquia  SalVa- 
toris.  »  Leo  M.  ep.  ad  Turrib.  scribit :  «  catholica  fides  a  corpore  suae 
unitatis  abscidit  Priscilliauistas,  constanter  praedicans,  atque  veraciter,  quod 
animae  hominum,  priusquam  suis  inspirarentur  corporibus,  non  fuere,  nec  ab 
alio  incorporantur  nisi  ab  opifice  Deo,  qui  ipsarum  est  creator  et  corporum.  » 

c)  Lx  consensu  theologorum.  Sententia  haec  a  tempore  scholae 
evasit  vere  communis  in  Ecclesia.  S.  Thomas  docet  earn 
judicio  Ecclesiae  approbatam;  s.  Bona ventura  censet  earn 
csss  catholicam  et  vevcun;  Can  us  asserit  ad  fidem  pevtinere ; 
theologi  generatim  contrariae  doctrinae  notam  erroris  vel  teme- 
rarietatis  inurunt. 

d)  Ex  ratione.  Substantia  simplex  quoad  quantitatem  et  es- 
sentiam  nequit  fieri  nisi  per  creationem.  Non  enim  fieri  potest 
ex  subiecto  aliquo,  esset  enim  tunc  ejus  modus,  substantia  vero 
non  est  modus;  neque  fieri  potest  per  compositionem  plurium  ex 
quorum  unione  resultet;  simplex  enim  quoad  quantitatem  et 
essentiam  nullo  modo  ex  partibus  exurgit.  Restat  ergo  ut  fiat 
ex  nihilo  h.  e:  ea  actione  producatur  quae  totam  ejus  realita- 
tem  pi  ius  non  existentem  totaliter  efficiat,  quae  est  actio  crea— 
tiva.  Ergo  anima  quae  talis  substantia  est,  creatione  producitur. 

340.  Demonstr.  iv.  p.  Asserta  creatione  animae,  etiam  quaestio 
de  tempore  solvitur,  si  rejicitur  Praeexistentianismus  sub  duplici 
forma,  qua  proponitur. 

Jam  vero  l.°  Praeexistentianismus  prout  defenditur  ab  Ori- 
gene,  contradicit  a)  Scripturae,  quae  docet  omnia,  quae  Deus 
initio  ci ea\ it,  erg'o  etiam  protoparentes,  fuisse  valde  bona;  infantes 
nullo  peccato  actuali  inquinatos  esse  (Rom.  5,  14);  et  homines,  an- 
tequam  nascantur,  nil  boni  vel  mali  fecisse  (Rom.  9,  11). 

b)  Traditioni,  et  quidem  a)  Patribus  qui  sententiam  illam  ut 
cdjsw  dissimam,  stultcim,  vescincim  explodunt,  )  Conciliis,  quae 
illam  damnarunt.  Ita  decretum  primurn  Synod i  V.  ita  habet: 

«  Si  quis  fabulosam  animarum  praeexistentiam,  et  quae  ex  ilia 
consequitur,  monstruosam  restitutionem  asseruerit,  a.  s.;  »  et 
Bracarense  II  (an.  563)  contra  P Ti sci  1 1  ian i s tas  statuit: 

«  Si  quis  animas  humanas  dicit  prius  in  coelesti  liabitatione  peccas- 
se  et  pro  hoc  in ’corpora  humana  in  terram  dejectas,  sicut  Priscil- 
lianus  dicit,  a.  s.  » 

c)  Sensui  intiino,  qui  hujus  vitae  praeteritae  et  culpae  in  ea 
commissae  non  est  conscius,  cum  tamen  conscius  esse  deberet,  si 
praesens  vita  esset  emendationis  stadium  pro  vita  anteacta. 

2.°  Praeexistentianismus  vero  mitigatus,  absque  nempe  er- 
rore  praecedentis  peccati  generatim  rejicitur  argumentis  allatis 
in  3.a  parte;  Patres  enim,  quos  adduximus,  Scholastici  et  theologi 

non  utcumque  docent  animarum  creationem,  sed  eas  tunc  creari 
cum  corporibus  infunduntur.  Ad  liunc  etiam  excludendum  hoc 
affert  argumentum  s.  Thomas;  «  Si  enim  animae  naturale  est 
corpori  uniri,  esse  sine  corpore  est  sibi  contra  naturam,  et  sine 
corpore  existens  non  habet  suae  naturae  perfectionem.  Non  fuit 
autem  conveniens  ut  Deus  ab  imperfectis  suum  opus  inchoaret, 
et  ab  his  quae  sunt  praeter  naturam;  non  enim  fecit  hominem 
sine  manu,  aut  sine  pede,  quae  sunt  partes  naturales  liominis; 
multo  igitur  minus  fecit  animam  sine  corpore.  Si  vero  aliquis 
dicat,  quod  non  est  naturale  animae  corpori  uniri,  oportet  inqui- 
rere  causam  quare  sit  corpori  unita.  Oportet  autem  dicere  quod 
aut  hoc  sit  factum  ex  ejus  voluntate,  aut  ex  alia  causa.  Si  ejus 
voluntate,  videtur  hoc  esse  inconveniens.  Primo  quidem  quia 
haec  voluntas  irrationalis  esset,  si  non  indigeret  corpore,  et  vellet 
ei  uniri;  si  enim  eo  indigeret,  naturale  esset  ei  quod  corpori  uni- 
retur,  quia  natura  non  deficit  in  necessariis.  Secundo  quia  nulla 
ratio  esset  quare  animae  a  principio  mundi  creatae,  post  tot  tem- 
pora  voluntas  accesserit  ut  nunc  corpori  uniatur:  est  enim  sub¬ 
stantia  spiritualis  supra  tempus,  utpote  revolutiones  coeli  exce- 
dens.  Tertio  quia  videretur  e  casu  esse  quod  haec  anima  huic 
corpori  uniretur;  cum  ad  hoc  requiratur  concursus  duarum  volun- 
tatum,  scilicet  animae  advenientis  et  hominis  generantis.  Si  autem 
praeter  voluntatem  ipsius  corpori  unitur,  et  praeter  ejus  naturam, 
oportet  quod  hoc  sit  ex  causa  violentiam  inferente:  et  sic  erit 
poenale  et  triste;  quod  est  secundum  errorem  Origenis,  qui  posuit 
animas  incorporari  propter  poenam  peccati  »  (1). 


CAPUT  II. 

De  hominis  natura. 

341.  Natura  liumana  duplici  constat  elemento,  anima  spiri- 
tuali  et  corpore  organico.  Quae  de  utroque  scitu  digna  sunt, 
praesertim  de  animae  humanae  simplicitate,  spiritualitate,  liber- 


(1)  1.  q.  118.  a.  3. 

tate  et  imraortalitate,  ex  philosophies  disciplinis  supponimus,  et 
quatenus  arguments  etiain  theologicis  evincuntur,  sparsim  liinc 
mde  in  aliis  tractatibus  attinguntur.  Unam  tantum  hoc  capite 
quaestionem  agitamus,  ntrum  scilicet  una  sit  hominis  anima,  an 
pi ures.  Licet  vetus  sententia  platonica,  Manichaeorum,  Apollina- 
ristarum  de  triplici  anima  in  homine,  vegetativa,  sensitiva  et 
intellectual^  post  definitiones  conciliorum  Oonstantinopolitani  IV 
(a.  860)  et  Viennensis,  pene  obsoleverit;  recentiori  tamen  tempo¬ 
re  ea  rursiis  sub  varia  forma  proposita  est,  ac  si  de  quaestione 
mere  pliilosophica  ageretur.  Alii  errorem  plane  obliteratum,  qui 
trichotomia  dici  solet,  renovarunt;  alii  cum  Antonio  Gunther 
distinxerunt  inter  animam  f 'yvyjj)  vegetativae  simul  et  sensiti¬ 
ve  V1^ae  principium,  et  spiritum  (jx.vevjua),  qui  sit  rationalis  vi¬ 
tae  principium :  qua  doctrina  verbo  tenus  dualismus  quidem  ho¬ 
minis  asseritur,  implicite  tamen  trichotomismus  statuitur. 

Doctrina  catholica  de  natura  humana  continetur  sequenti 

342.  Prop.  42.  Homo  duplici  constat  elemento,  anima  et  corpo- 
re,  quae  ita  substantialiter  uniuntur  ad  efformandam  unam  perso¬ 
nam  et  unam  naturam.  ut  anima  eaque  rationalis  sit  vera.  per  se. 
atque  immediata  corporis  forma. 


Demoxstk,  i.  p.  I.  a)  Forrnamt  igitur  Bominus  Beus  homine, n 
<le  lirno  terrae  el  inspiravit  in  faciem  ejus  spiraculum  vitae, 
et  factus  est  homo  in  animam  viventem  (Gen.  2,  7).  Duo  hie  enu- 
merantur  elementa,  quibus  homo  constat,  limus  terrae  et  spira¬ 
culum  vitae  seu  anima  vivens.  floe  autem  spiraculum  vitae,  quod 
coupon  vita  omni  carenti  est  ratio  vivendi,  est  ipsa  anima  ratio- 
ualis;  nam  homo  in  animam  viventem  factus,  nullo  alio  elemento 
commemorato,  est  homo  factus  ad  imaginem  et  similitudinem 
Dei,  est  homo  qui  praeest  et  dominatin'  cunctis  animantibus, 
ut  illic  narratur.  Ergo  duobus  elementis,  corpore  et  anima  ra- 
tionali  eaque  unico  vitae  principio,  absolvitur  homo.  —  b)  Idem 
colligitur  ex  resolutione  hominis,  quae  describitur  apud  Eccle- 
siastem  illis  verbis:  Revertatur  pul  vis  in  terrain  suam  unde 
eral,  et  spiritus  redeat  ad  Beum,  qui  dedit  ilium  (12,  7).  Etiam 
hie  duo  tantum  elementa  memorantur,  pulvis  et  spiritus;  spiritus 
autem,  qui  ad  Deum  redit,  est  immortalis  ac  proinde  intelligen- 
tia  praeditus.  Ergo.  —  c)  Ex  aliis  locis:  Nolite  timereeos,  qui  occi- 

n 

dunt  corpus,  animam  autem  non  possunt  occidere:  sed  potius 
timete  eum,  qui  potest  et  animam  et  corpus  perdere  in  gelien- 
narn  (Matth.  10,  28);  (cf.  etiam  ibid.  27,  50;  Luc.  8,  55).  In  qui- 
bus  omnibus  duo  solum  ponuntur,  corpus  et  anima,  quam  ho¬ 
mines  non  possunt  occidere,  seu  immortalis,  vel  spiritus:  si  au¬ 
tem  principium  vivificans  corpus  est  anima  immortalis,  spiritus; 
nulla  alia,  praeter  illam,  anima  agnoscitur  in  homine. 

343.  II.  a)  Idem  jam  ante  exortam  haeresim  Apollinaris  tra- 
dunt  Patres.  Ita  Irenaeus:  «  Mortale  corpus  est,  nam  non 
potest  esse  mortalis  anima,  quia  est  flatus  vitae.  Hie  flatus  vitae 
est  anima  immortalis,  quemadmodum  ait  David:  et  anima  raea 
vivet  ei  »  (1).  -  b)  Post  exortam  haeresim  Apollinaris,  quae 
statuebat  in  Christo  esse  quidem  animam  sensitivam  sed  non 
rationalem,  ejus  vices  supplente  Yerbo,  clarius  et  disertius  tuen- 
tur  dichotomiam  Patres.  Gennadius:«  Neque duas  animas  credi- 
mus  esse  in  homine..,.  imam  animalem,  qua  animatur  corpus  et 
quae  immixta  sit  sanguini,  et  alteram  spiritualem ;  sed  dicimus, 
unam  eandemque  esse  animam  in  homine,  quae  et  corpus  sua 
societate  vivificat  et  semetipsam  sua  ratione  disponet  »  (2).  S.  Leo 
in  ep.  ad  Flavianum:  «  Verbum  caro  factum  est  et  habitavit  in 
nobis:  h.  e.  in  ea  carne,  quam  assumpsit  ex  homine  et  quam 
spiritu  vitae  rationalis  animavit.  »  -  c)  Concilium  oecum.  YI 1 1. 
(Constpn.  IV)  statuit  «  unam  animam  rationalem  habere  homi- 
nem, »  eosque  reprobat  «  qui  in  tantum  impietatis  devenerunt,  ut 
duas  habere  animas  impudenter  dogmatizzare  pertentent.  » 

344.  III.  Sensus  intimus  testatur  identitatem  ejus  qui  sentit, 
qui  cogitat,  qui  vult,  eundemque  esse  qui  videt,  qui  de  visione 
ratiocinatur,  qui  vult  videre.  Atqui  id  fieri  non  posset,  si  duo  es- 
sent  principia  distincta,  alterum  sentiendi,  alterum  intelligendi, 
quia  tunc  actus  sensationis  et  cogitationis  manerent  in  duobus 
distinctis  subiectis,  quorum  unum  non  est  aliud.  Ergo.  —  Neque 
obstat  lucta  inter  hominem  animalem  et  spiritualem,  quam  Gi'in- 
teriani  maxime  urgent;  nam  ilia  potius  nobis  favet  quam  ipsis, 
quippe  quae  facile  explicatur  ex  diversis  inclinationibus  ejusdem 
animae,  intelligi  vero  non  potest  inter  duas  diversas  animas. 

345.  Demonstr.  ii.  p.  Ilaec  duo  elementa  corpus  et  anima  non 


(1)  Ado.  liaer.  1.  5.  c.  8.  —  (2)  De  Eccl.  Dogra.  c.  15. 

unione  accidentali  sed  substantial!  coniunguntur.  Substantialis 
enim  est  unio,  cum  duae  substantiae  copulantur  ita,  ut  una  no¬ 
va  exsurgat  substantia  composita.  Atqui  ex  unione  animae  cum 
corpore  una  nova  exsurgit  composita  substantia,  et  quidem  ju- 
xta  duplicem  signiflcationem  vocis  substantia  pro  natura  nem- 
pe  et  pro  supposito  seu  hypostasi.  Ergo. 

Resultat  una  persona.  Ibi  est  una  persona,  ubi  uni  eidemque 
subiecto  tribuuntur  turn  quae  ad  animam  turn  quae  ad  corpus 
pertinent;  primum  enim  subiectum  attribution^  est  suppositum. 
Atqui  sive  ex  Scriptura  sive  ex  communi  loquendi  usu  unum- 
idemque  est  subiectum,  quod  secundum  corpus  dicitur  nasci,  nu- 
triri,  mori,  resurgere,  etc.,  et  illud,  quod  secundum  animam  di¬ 
citur  intelligere,  credere,  amare  Deum,  etc.;  Ergo. 

Resultat  una  natura.  Ibi  est  una  natura,  ubi  est  unum  prin- 
cipium  operationum,  cum  ea  nihil  aliud  sit  nisi  essentia  accepta 
ut  primum  operandi  principium.  Atqui  operationum  vitae  sensi- 
tivae  unum  est  principium,  quod  neque  sola  anima  est  neque 
solum  corpus,  sed  esse  resultans  ex  utroque.  Ergo  ex  horum  u- 
nione  unum  fit  operandi  principium,  seu  una  natura,  quod  cete- 
roquin  passim  tradunt  Patres. 

346.  Demonstr.  iii.  p.  In  liac  unione,  qua  corpus  et  anima 
ad  unum  esse  substantiate  constituendum  concurrunt,  anima  ra¬ 
tionale  perficit  corpus  illudque  ad  speciem  esse  humani  deter- 
minat.  Atqui  juxta  modum  loquendi  scholae  ab  ipsa  Ecclesia  re- 
ceptuin,  id  quod  est  imperfectum  et  in  potentia  ad  recipiendum 
in  se  aliquam  perfectionem  dicitur  mateyda,  et  principium  per- 
ficiens  determinans  et  actuans  materiam  ad  certum  essealicujus 
speciei  aut  ad  certain  perfectionem,  dicitur  forma.  Ergo.  Porro 
forma  alia  est  substantialis,  alia  accidental is.  Substantialis  est, 
quae  dat  esse  naturae  compositae,  accidentalis  vero,  quae  super- 
venit  rei  jam  constitutae,  eique  tribuit  aliquam  qualitatem,  e.  g. 
velocitatem  equo.  Patet,  animam  esse  formam  substantialem,  cum 
det  simpliciter  esse  homo,  non  ut  sit  talis  homo  sive  bonus  sive 
malus,  communicando  corpori  vitain,  qua  nihil  intimius  et  magis 
substantiale  viventibus.  Anima  est  vera  forma  corporis,  i.  e.  for¬ 
ma  est  sensu  proprio,  non  metaphorico,  quae  coniuncta  corpori 
illud  determinat  ad  constituendam  cum  ipsa  novam  naturam.  Est 
per  se,  immediate  et  essentialiter  forma  corporis,  non  per  acci- 

dens  aut  per  aliam  animam  mediam,  sed  per  essentiam  suam  et 
naturaliter  habet  lianc  aptitudinem  ut  sui  communicatione,  nullo 
median te,  corpus  informet. 

347.  Merito  igitur  cone.  Vienne  use  (a.  1311)  sub  Clemente 
V.  deflnivit:  «  Doctrinam  omnem  seu  positionem  temere  asserentem 
aut  vertentem  in  dubium,  quod  substantia  animae  rationalis  seu 
intellectivae,  vere  ac  per  se  humani  corporis  non  sit  forma,  ve- 
lut  erroneam  ac  veritati  catholicae  inimicam  fidei,  sacro  appro- 
ban  te  concilio,  reprobamus:  definientes,  ut  cunctis  sit  nota  fidei 
sincerae  veritas  ac  praecludatur  universis  erroribus  aditus,  ne 
subintrent,  quod  quisque  deinceps  asserere,  defendere  seu  tene- 
re  pertinaciter  praesumpserit,  quod  anima  rationalis  seu  intel- 
lectiva  non  sit  forma  corporis  humani  per  se  et  essentialiter ,  tan- 
quam  haereticus  sit  censendus.  »  Idem  docetur  in  cone.  Later.  V. 
sub  Leone  X.  et  a  Pio  IX.  (lit.  ad  Card.  Geissel  15  Jun.  1857), 
in  qua  anima  rationalis  dicitur  vere  per  se  atque  immediate  cor •- 
poris  forma;  et  iterum  in  ep.  ad  Ep.  Wratislav.  30  Apr.  1860. 

348.  Scholion.  Quae  lmcusque  disputavimus  pertinent  ad  fidem 
catholicam.  Iuxta  s.  T  ho  mam  vero  anima  est  ita  forma  corporis 
ut  coniuncta  cum  materia  prima  det  corpori  ipsum  esse  corporis, 
adeoque  sit  etiam  forma  corporeitatis.  Scotus  cum  sua  schola 
aliique  non  pauci  scholastici  aliter  censent;  licet  et  hi  concedant 
corporeas  substantias  constare  materia  prima  et  forma  substan- 
tiali,  et  quoad  substantias  inorganicas  cum  ceteris  consentiant, 
cum  tamen  ad  viventia  ventum  est,  volunt  subiectum,  quod  anima 
informatur,  esse  corpus  jam  sua  materia  et  forma  corporeitatis 
constitutum;  ideoque  animam  dare  quidem  esse  vivens,  non  vero 
esse  corpus.  Inter  recentiores  sententiam  s.  Tliomae  tuetur  Zi- 
gliara  (1)  oppositam  Palmieri  (2),  apud  quos  conferas  argu- 
menta  pro  utraque. 


(1)  De  mente  Concilii  Viennensis. 

(2)  Inst.  phil.  Anthrop.  th.  12  cum  append.,  et  de  Deo  creante  th.  33. 

CAPUT  III. 

De  statu  originali  protoparentum,  seu  de  elevatione 
naturae  humanae  ad  ordinem  supernaturalem. 


349.  Naturalem  hominis  excellentiam  Deus  inexhausta  bonitate 
donis  supei  naturalibus  cumulavit,  et  ita  genus  humanum  in  primo 
parente  supra  creaturae  conditionem  ad  statum  quendam  evexit, 
in  quo  divinae  ipsius  consors  efliceretur  naturae.  De  huiusmodi 
elevatione,  a  cuius  genuina  notione  intelligentia  status  naturae 
lapsae  et  status  naturae  per  redemptorem  reparatae  errorumque 
circa  utrumque  pendet,  tractaturi,  agemus:  l.°  de  quibusdam 
praenotionibus,  2.°  de  erroribus,  3.°  de  donis  protoparentibus  col- 
latis  ac  de  eorundem  supernaturalitate. 


ARTICULUS  I. 

Notiones  praeviae. 

350.  In  hoc  articulo  quaeritur  l.°  quid  sit  natura,  naturale, 
supernaturale  et  quotuplex;  2.°  quid  sit  finis  et  status  et  quo- 
tuplex. 

351.  I.  Cum  supernaturale,  iuxta  vim  vocis,  significet  quod  est 
supra  naturam ;  ad  illius  intelligentiam  inquirendum  est  quid  sit 
natura  et  naturale. 

Natura  significat  a)  a  nascendo  originem,  nativitatem;  b)  es- 
sentiam  alicuius  rei,  et  pressius  ipsam  rei  substantiam  prout  est 
principium  actionis  et  subiectum  capax  passionis;  c)  totum  com- 
plexum  substantiarum  creatarum,  accidentium  et  virium,  quae 
illas  consequuntur,  aut  ab  illis  exiguntur. 

A  natura,  naturale  dicitur  a)  id  quod  nativitatem  vel  originem 
comitatur,  et  idem  est  ac  originate,  quo  sensu  dicimur  (Eph.  2,  3) 
natura  filii  irae,  et  iustitia  originalis  dici  potest  naturalis;  b)  id 
quod  est  naturae  consentaneum,  earn  ornat  atque  perficit,  et  op- 
ponitur  ei  quod  est  contra  naturam ,  quo  sensu  dona  collata 

Adamo  certe  naturalia  sunt;  c)  id  quod  naturam  iuxta  duplicem 
aliam  eius  significationem  vel  constituit,  vel  quod  ad  essentiara 
constitutam  consequitur,  vel  quod  natura  suis  viribus  assequi 
aut  efficere  potest,  vel  quod  ab  eadem  exigitur,  ne  frustra  sit, 
ut  proprium  finem  assequatur.  Huic  acceptioni  potissimum  op- 
ponitur  supernaturale. 

352.  Supernaturale  itaque  est  id  quod  est  supra  naturam,  alte¬ 
ra  et  tertia  acceptione  sumptam,  quod  proinde  neque  ad  naturam 
pertinet  constitutive,  neque  consecutive,  neque  dynamice,  neque 
exigitive,  sed  est  naturae  superadditum  et  indebitum  (1). 

Nihilominus  quod  ita  indebitum  est  et  supernaturale,  potest 
tripliciter  se  habere: 

a)  Potest  aliquod  bonum  universam  creaturarum  collectionem 
earumque  capacitatem  et  vires  praetergredi,  naturamque  perficere 
ultra  ordinem  suum,  et  hoc  dicitur  simpliciter  seu  absolute  seu 
quoad  substantiam  supernaturale,  quod  quidem  huiusmodi  potest 
esse  in  se,  ut  Deus,  vel  per  participationem,  ut  visio  beatifica, 
gratia  sanctificans  etc. 

b)  Potest  aliquod  bonum  intra  sphaeram  quidem  naturae  con- 
tineri,  sed  modo  excedente  naturam  eiusque  vires  conferri,  ut 
subita  caeco  visus  restitutio,  et  hoc  dici  solet  supernaturale 
quoad  modum. 

c)  Potest  aliquod  bonum  non  deberi  determinatae  naturae,  quin 
tamen  excedat  capacitatem  totius  naturae,  ut  immortalitas  et  im- 
munitas  a  concupiscentia,  quae  indebita  quidem  sunt  naturae  hu- 
manae,  non  autem  angel icae;  et  hoc  dicitur  praeternaturale. 

353.  Si  itaque  quod  universam  naturam  non  superat,  sed  aliquam 
tantum  singularem,  aut  cuius  modus  tantum  est  indebitus,appellare 
lubet  nomine  praeternaturalis:  adaequata  omnis  entis  partitio  erit 
in  naturale,  praeternaturale  et  supernaturale.  Vel  enim  aliquid 


(1)  «  Potest  intelligi  duplex  debitum.  Unum  quidem  ex  merito  proveniens, 
quod  refertur  ad  personam  (hinc  personale),  cujus  est  agere  meritoria  opera, 
secundum  illud  (Rom.  4,  4):  Ei  qui  operatur,  merces  imputatur  secundum 
debitum,  non  secundum  gratiam.  Aliud  est  debitum  secundum  conditionem 
naturae  (hinc  naturale),  puta  si  dicamus  debitum  esse  homini,  quod  habeat 
rationem  et  alia,  quae  ad  humanam  naturam  pertinent....  Dona  naturalia  carent 
primo  debito,  non  autem  carent  secundo;  sed  dona  supernaturalia  utroque 
debito  carent  et  ideo  specialius  sibi  nomen  gratiae  vindicant.  »  S.  Thomas 
1.  2.  q.  3.  a.  1. 

est  naturae  debitura,  vel  est  ei  indebitum;  si  indebitum,  vel  tale 
est  ratione  mod.  aut  subiecti,  vel  ratione  sui  et  quoad  substantial^ 
si  pnmum  habetur  id  quod  dicitur  naturale;  si  alterum  habetur 
praeternaturale;  si  tertium  denique,  habetur  id  quod  proprie 
dic.tur  supernatural e,  quodque  solum  hominem  supra  ordinem 
to tuis  naturae  ad  statum  superiorem  et  divinum  elevat. 

3o4.  Si  praeternaturale  cum  natural!  et  supernatural!  confe- 
ratur,  pro  diversa  considerandi  ratione,  poterit  modo  naturalibus 
modo  s  u p erna t u rail b u s  bonis  accenseri,  uti  a  theologis  nonnun- 
quam  factum  est.  Si  enim  tamquam  normam  adhibeas  quod  est 
deMum  naturae,  praeternaturale  referendum  est  ad  supernatu- 
ralm;  si  vero  normae  instar  habeas  perfectionem  quam  affert 
cum  perfectio  praeternaturalis  ordine  naturae  tandem  contineatur 
et  hominem  ad  ordinem  superiorem  non  evehat,  inter  naturalia 

computandum  erit.  Proprium  enim  est  medii  de  utroque  extreme 
aliquid  partecipare. 

355.  Denique  commemoranda  divisio  in  intrinsece  et  extrinsece 
supernaturale;  illud  est  supernaturale  in  se,  aliquo  ex  tribus  mo¬ 
rn  indicatis;  hoc  licet  in  se  naturale  supernaturale  dici  potest 
quatenus  per  extrinsecam  deputationem  ad  finem  supernaturalem 
or  matur,  ut  v.  g.  passiones  hujus  temporis,  quae  in  praesenti 
ok  me  ad  linern  ultimum  a  Deo  diriguntur. 

Coroi(arium.  Ex  dictis  sequitur,  supernaturalis  notionem 
pervertere: 

1,0  ium  EaJunJ  ^tatuentem,  ea  non  esse  supernaturalia  sed 
naturalia,  quae  originem  comitantur,  et  indignitatem  positivam 
post u lari,  ut  gratiae  dona  censeri  possint  supernaturalia;  nam  su¬ 
pernaturale  dicitur  independenter  a  tempore,  quo  confertur,  et  est 
de  natura  in  se  spectata,  non  ratione  peccati,  quo  forte  inquinetur; 
tum  Jansen ium  contendentem,  rationem  bom  supernaturalis 
pugnare  quidem  cum  debito  ex  operibus  profecto,  apte  vero  conci- 
liari  posse  cum  debito,  quod  ex  insita  naturae  conditione  dimanat; 
major  enim  est  exigentia  physica  naturae,  quam  moralis  operum: 
si  igitur  quod  huic  debetur  non  est  supernaturale  quia  debetur, 
multo  magis  non  erit  supernaturale  quod  illi  debetur.  Insuper  opera 
non  sunt  nisi  ipsa  natura  operans:  quare  quod  est  operibus  inde¬ 
bitum  est  quoque  naturae  indebitum,  et  quod  naturae  est  debi- 
tum,  nequit  esse  indebitum  operibus  ejusdem. 

2.°  Omnes  illos,  qui  supernaturale  confundunt  a)  cum  gratuito, 
nam  omne  supernaturale  est  quidem  gratuitum,  sed  non  vicissim; 
ft)  cum  super sensibili,  sacramenta  enim  sensibilia  sunt  et  tamen 
supernaturalia,  et  multae  veritates  religiosae  sunt  supersensibiles, 
non  vero  supernaturales;  y)  cum  effectu  immediate  a  Deo  pro- 
ducto,  nam  anima,  quae  immediate  a  Deo  creatur,  non  est  super- 
naturalis;  S)  cum  miraeuloso,  nam  omne  miraculosum  est  quidem 
supernaturale  saltern  quoad  modum,  non  vero  omne  supernaturale 
est  semper  miraculosum,  cum  non  sit  insolitum,  imo  juxta  leges 
constantes  a  Deo  fieri  soleat. 

337.  II.  Finis  ultimus  hominis  dicitur  summus  ille  perfectionis 
gradus,  qui  naturae  nostrae  vota  ita  cumulate  expleat,  ut  in  ea  con- 
quiescamus  tamquam  in  summo  bono,  ultra  quod  nihil  jam  appe- 
tamus  (1).  Hie  ultimus  finis,  ex  confessione  omnium,  qui  a  norma 
recte  rationis  non  aberrant,  constitutus  esse  non  potest  nisi  in 
cognitione  Dei  supremae  veritatis  et  amore  Dei  summi  boni  ita, 
ut  destinatione  intellectus  et  voluntatis  ad  verum  et  ad  bonum 
plene  satisfiat,  atque  hoc  ipso  creatura  suam  ultimam  perfectio- 
nem  consequatur  et  fruitione  Dei  plene  beata  sit. 

358.  Assecutio  autem  finis  duplici  modo  fieri  potest:  l.°  vel 
cognitione  Dei  abstractiva  et  amore  consequente  talem  cognitio- 
nem  Dei  mediatam,  vel  2.°  cognitione  Dei  intuitiva  et  amore  con¬ 
sequente  talem  cognitionem  immediatam.  Ex  primo  modo  oritur 
societas  cum  Deo  mediata,  quae  nos  religet  Deo  mediantibus  re¬ 
bus  creatis,  in  quibus  quasi  in  speculo  contemplamur  et  gustamus 
imaginem  perfectionum  divinarum  (2);  et  finis  ultimus  tali  modo 


(1)  Hinc  vides,  beatitudinern  et  ultimum  fiuem  secundum  rem  idem  esse. 
Nam  beatitudo  est  summum  bonum,  quo  obtento,  quiescit  appetitus:  ergo  non 
ordinatur  ad  aliud  bonum,  sed  omnia  ad  ipsum :  ergo  est  finis  ultimus.  Dixi 
secundum  rem,  quia  beatitudo  et  ultimus  finis  differunt  ratione.  Nam  beati¬ 
tudo  nihil  aliud  dicit  quam  complementum  seu  perfectionem  totius  boni;  finis 
vero  importat  rationem  causae,  a  qua  abstrahit  beatitudo. 

(2)  Ne  suspiceris,  haud  sufficientem  esse  fruitionem  consequentem  soc.ie- 
tatem  hanc  cum  Deo  mediatam  ad  explendum  felicitatis  desiderium,  fac  duo 
advertas:  l.°  cognitionem  abstractivam  Dei  summi  veri,  et  cousequenter  amorem 
Dei  summi  boni  posse  in  statu  termini  perfectiorem  esse,  quatenus  perfection 
modo  determinata  est,  nempe  ex  cognitione  intuitiva  turn  sui  ipsius,  turn  cete- 
rarum  naturarum,  quae  eodem  cognoscentis  ordine  ac  inferiore  contineantur; 
2.°  in  beatitudine  spectanda  esse  cetera  quoque  bona  naturae  convenientia 
eorumque  omnium  simul  cum  cognitione  et  amore  Dei  securam  et  perfectam 

assequendus  est  finis  naturalis,  quia  exigentiam  creaturae  ratio- 
nalis  non  excedit,  sed  ejus  viribus  est  accomodatus,  et,  supposita 
creatione,  consequitur  non  ex  libera  Dei  destinatione  distincta  et 
diversa  a  voluntate  creante,  sed  ex  necessariis  Dei  perfectionibus 
quatenus  in  operibus  creationis  se  manifestat,  et  ex  perfectione 
cieatuiae  rationalis  quatenus  lumine  rationis  cognosci  potest. 

Ex  altero  oritur  societas  immediata,  qua  per  donum  superad- 
ditum  et  singularem  partecipationem  luminis,  quo  Deus  videt 
seipsum,  intellectus  creatus  elevatur  ad  divinam  essentiam,  infi- 
nifam  veritatem,  intuitive  (non  ideis  aliunde  depromptis)  viden- 
dam,  et  consequenter  voluntas  supernaturaliter  elevata  Deura, 
infinitum  bonum,  amat  amore  respondente  intuitivae  visioni;  at- 
que  ita  creatura  fruitione  supernaturali  Dei  beata  sit.  Hoc  po¬ 
steriori  modo  finis  spectatus  est  supernaturalis,  quia  omnem  na¬ 
turae  creatae  exigentiam  excedit,  ad  quern  proinde,  supposita 
creatione,  potuit  natura  non  destinari,  et  nonnisi  libera  Dei  be- 
nignitate  elevata  est;  adeoque  hie  finis  nonnisi  ex  revelatione 
Dei  per  fidem  cognosci  potest. 

359.  Duplici  modo  potest  generatim  homo  sese  habere  in  or- 
dine  ad  finem  ultimum :  vel  eo  jam  acquisito  fruitur,  vel  ad 
eundem  nondum  acquisitum  tendit.  Cum  modus  iste  sese  habendi 
hominis  in  ordine  ad  finem,  dicatur  status,  hinc  divisio  status  in 
statum  termini  et  statum  viae. 

Iam  vero  si  homo  constituitur  in  via  ad  ilium  terminum,  ne- 
cesse  est  ut  status  viae  aliqua  proportione  respondeat  statui  ter¬ 
mini;  ut  media,  quibus  dirigitur  ad  finem,  apta  sint  fini  ad  quern 
ordinantur,  ut  inchoatio  in  hac  vita  pertineat  ad  ilium  ordinem, 
in  quo  est  consummatio  finalis  in  altera  vita.  Hinc  duplici  fini 
natuiali  et  supernaturali  duplex  respondet  series  mediorum,  qui— 
bus  finis  obtinetur:  altera  continetur  virtutibus  naturalibus  sci¬ 
licet  amore  viribus  naturae  elicito  in  Deum  lumine  rationis  ex 
sui  in  creaturis  manifestatione  cognitum;  altera  continetur  vir¬ 
tutibus  et  dispositionibus  supernaturalibus  turn  subiective  ratione 
principii  elicientis,  turn  obieclive  ratione  manifestations  Dei 


possessionem,  quae  postulat  in  natura  existente  in  statu  termini  et  jus  habente 
ad  felicitatem,  remotionern  omnium  malorum,  quae  impedire  possunt  quietam 
boni  possessionem. 

immediatae,  quae  fit  non  jam  per  creaturas,  sed  per  ipsius  Dei 
testimonium,  quo  veritas  tamquam  nota  in  scientia  Dei  nobis  in- 
notescit,  cui  proinde  revelation!  respondet  fides  tamquam  praepa- 
ratio  ad  finalem  manifestationem  facie  ad  faciein,  in  qua  vide- 
bimus  Deum  sicuti  est. 

360.  Hinc  jam  facile  intelligitur  quid  sit  status  naluralis  et 
supernaturalis. 

Status  naturalis  est  ille  in  quo  homo  ad  fruendum  Deo  cogni- 
tione  abstractiva  destinatus  instruitur  mediis  ad  ilium  consequen- 
dum  opportunis. 

Status  supernaturalis  est  ille,  in  quo  homo  ad  fruendum  Deo 
cognitione  intuitiva  destinatus,  mediis  opportunis  gratia  scilicet 
sanctificante  ad  ilium  consequendum  instruitur. 

Quoniam  vero  media,  quibus  homo  juvari  potest  ad  finem  si- 
ve  naturalem  sive  supernaturalem  consequendum,  et  obstacula, 
quibus  ab  ejusdem  assecutione  impediri  potest,  alia  atque  alia  juxta 
Dei  ordinationem  esse  possunt,  hinc  varii  humanae  naturae  di- 
stinguuntur  status.  Status  naturae  purae  ille  est,  in  quo  natura 
humana  liabet  quidquid  ei  debetur,  et  nihil  aliud  sive  boni  sive' 
mali.  Status  naturae  integrae  superaddit  statui  purae  naturae 
carentiam  fomitis,  mortis,  morborum.,  qui  naturam  sponte  sua 
consequuntur;  quae  carentia  seu  integritas  est  per  se  separabi- 
lis  turn  a  fine  turn  ab  aliis  donis  supernaturalibus  Adamo  collatis. 
Status  naturae  elevatae  est  ille,  in  quo  homo  ad  beatitudinem 
destinatus  supernaturalem  omnia  dona  ad  illam  consequendam 
necessaria  haberet,  quin  tamen  cetera  dona  propria  justitiae  ori- 
ginalis  i.  e.  immortalitatem,  immunitatem  a  concupiscentia,  ha- 
beret.  Isti  tres  vocantur  status  naturae  possibiles,  quia  in  his 
numquam  fuit  homo,  sed  esse  potuisset.  —  Status  justitiae  ori- 
ginalis  et  sanctitatis,  qui  donis  supernaturalibus  status  naturae 
elevatae  superaddit  dona  praeternaturalia;  et  in  hoc  statu  con- 
stitutus  fuit  Adam.  Status  naturae  lapsae  ille  est,  qui  Adami 
peccatum  immediate  consecutus  privationem  gratiae  et  integri- 
tatis  importat,  qui  tamen  non  duravit  cum  mox  promiserit 
Deus  reparatorem  ac  proinde  inceperit  status  naturae  reparatae, 
in  quo  modo  sumus,  quique  finem  et  gratiam  supernaturalem  sine 
integritate  tamen  importat.  Hi  tres  status  dicuntur  reales,  quia 
in  his  humana  natura  vere  fuit,  vel  actu  est. 


Articulus  II.  Erorres. 

ARTICULUS  II. 

Errores. 

361.  Duplex  in  hoc  capite  adversariorum  genus  impetimus: 

1. °  Pelagianos,  Socinianos,  Arminianos,  Rationa- 
listas,  qui  nullum  hominibus  agnoscunt  donum  supernaturale, 
sed  tantum  facultates  naturales.  Existimant  nempe  eiusdem  fuisse 
conditions  hominem  primum  sicut  illi,  qui  nunc  in  dies  nascun- 
tur  homines.  Ex  quo  inferunt,  nullum  esse  peccatum  originale, 
nullam  proprie  dictam  redemptionem,  nullam  gratiae  necessitatem! 

2.  Novatores  et  Jansenistas.  Lutherus  concedit  Ada- 
mum  donis  gratiae  et  integritatis  ornatum  fuisse,  sed  statuit  dona 
ilia  fuisse  aliquid  ad  ipsa  elementa  constitutiva  essentiae  huma- 
nae  pertinens,  ita  ut,  his  donis  amissis,  essentia  humana  infrin¬ 
ge118  plane  corrupta  fuerit,  extincto  quoque  libero  arbitrio. 

Jansenistae  non  eo  usque  progressi  sunt,  sententiam  tamen 
affinem  proposuerunt.  Docuerunt  videlicet  ilia  dona  naturae  in- 
s°nti  debita  fuisse,  ut  bona  et  salva  esse  posset,  esse  vero  indebita 
naturae  peccato  obnoxiae. 

362.  Doctrina  catholica  veluti  media  incedit  inter  oppositos 
hos  errores.  L  actum  collationis  liorum  donorum  contra  Pelagia¬ 
nos  defendit  simulque  contra  Novatores  et  Jansenistas  eorundem 
supernaturalitatem  vindicat,  quod  utrumque  et  nos  praestabimus. 


ARTICULUS  III. 

De  donis  primo  parenti  collatis  deque  eorundem  supernaturalitate. 

363.  Prop.  43.  Visio  Dei  intuiti va  est  finis  ultimus,  ad  quern 
destinatus  est  homo;  isque  finis  est  supernaturalis. 

Declar.  Visio,  significatione  a  sensu  visus  desumpta,  transla- 
ta  est  ad  claram,  clislinctam,  et  immediatam  obiecti  praesentis 
intellectionem  denotandam.  Ut  liaec  signi ficatio  visionis  et  eius 
distinctio  a  cognitione  mediata  sive  rationis  sive  fidei  pressius 

determinetur,  additur  appositum  intuitiva  et,  quatenus  in  hac 
visione  intuitiva  Dei  continetur,  taraquara  resultans  formalis  effe- 
ctus,  vitae  aeternae  beatitudo,  dicitur  etiam  visio  beati  fica. 

364.  Demonstr.  i.  p.  a)  In  Scripturis  passim  iustis  in  altera 
vita  promittitur  Deus  ipse  ut  obiectum,  cuius  participatione  et 
communione  et  fruitione  omnes  sancti  vivent  vitam  beatam,  et 
regnabunt,  et  glorificabuntur,  et  gaudebunt  gaudio  Domini,  et 
replebuntur  ubertate  bonorum,  et  saturabuntur  in  perpetuas  ae- 
ternitates.  Atqui  eadem  revelatio,  in  qua  nobis  manifestatur  et 
promittitur  ilia  vita  aeterna,  etiam  nos  docet  modum  possessionis 
et  fruitionis  esse  per  intuitivam  visionem  Dei,  ut  in  se  est:  ergo. 
Prob.  minor.  Angelis  tribuitur  intuitiva  Dei  visio:  (Matt.  18,  10): 
Angeli  eorum  in  coelis  semper  vident  faciem  Patris  mei,  qui  in 
coelis  est;  sed  de  hominibus  dicitur:  (ib.  22,  30):  Erunt  sicut  An¬ 
geli  Pei  in  eoelo;  et  (Luc.  20,  30):  Aequales  Angelis  sunt.  (1.  Cor. 
13,  12):  Videmus  nunc  per  speculum  in  aenigmate :  tunc  autem 
facie  ad  faciem.  Nunc  cognosco  ex  parte:  tunc  cog  noscam  sicut 
et  cognitus  sum.  (1.  Jo.  3,  2):  Nunc  filii  Pei  sumus;  et  nondum 
apparuit,  quid  erimus:  scimus,  quoniam  cum  apparuerit,  similes 
ei  erimus,  quoniam  videbimus  eum  siculi  est.  —  b)  Scriptura 
docet  in  visione  Dei  consistere  sanctorum  beatitudinem.  (Matth. 
5,  8) :  Beati  mundo  corde,  quoniam  ipsi  Peum  videbunt;  (Ps.  35,  9) : 
Inebriabuntur  ab  ubertate  domus  tuae  et  torrente  voluptatis  tuae 
potabis  eos:  quoniam  apud  te  est  fons  vitae  et  in  lumine  tuo 
videbimus  lumen;  (ib.  10, 15):  Satiabor  cum  apparuerit  gloria  tua; 
(Jo.  17,  3) :  Haec  est  vita  aeterna,  ut  cognoscant  te  solum  Peum 
verum  et  quern  misisti  J.  Christum. 

365.  II.  A  u  g u  s  t  i  n  u  s :  « Ilia  visio  Dei,  qua  contemplabim ur  incom- 
mutabilem  atque  humanis  oculis  invisibilem  Dei  substantiam,  quae 
solis  sanctis  promittitur....  sola  est  summum  bonum  nostrum,  cuius 
adipiscendi  causa  praecipimur  agere  quidquid  recte  agimus»  (1). — 
In  cone.  Viennensi  haec  veritas  supponitur,  et  paulo  post  B  e- 
ned ictus  XII  (a.  1336)  in  Constitutione  Dogmatica:  «  Definimus,  in¬ 
quit,...  quod  (omnes  beati)  post  Domini  N.  J.  C.  passionem  et  mortem 
viderunt  et  vident  divinam  essentiam  visione  intuitiva  et  etiam 
faciali....  quodque  sic  videntes  eadem  divina  essentia  perfruuntur.... 


(1)  De  Trin.  1.  1.  c.  13. 

sunt  vere  beatae  et  liabent  vitam  et  requiem  aeternam.  »  Idem 
Pontifex  inter  alios  errores  etiam  hunc  ejurare  jussit  Armenos: 
«  quod  Armeni  dicunt,  quod  animae  baptizatorum  et  animae  mul- 
tum  perfectorum  hominum....  non  videbunt  Dei  essentiam,  quia 
nulla  creatura  earn  videre  potest;  sed  videbunt  claritatem  Dei, 
quae  ab  ejus  essentia  manat...  »  —  Cone.  Flo  rent,  definivit:  «  Illo- 
rum  animas,  qui  nullam  peccati  maculam  post  baptismum  incur- 
runt  et  animas  perfecte  purgatas  in  coelum  mox  recipi  et  in- 
i  tueri  clare  ipsum  Deum  trinum  et  unum  sicuti  est,  pro  merito- 
rum  tamen  diversitate  alium  alio  perfectius.  » 

306.  III.  Beatitudo  nihil  aliud  est,  quam  summi  boni  apprehensio 
et  possessio.  Atqui  visio  Dei  est  apprehensio  et  possessio  summi 
boni.  Nam  visione  velut  manus  complexu  apprehendimus,  lirmiter 
tenemus  et  possidemus  ipsum  Deum  tamquam  bonum  nostrum  no¬ 
bis  ad  fruendum  datum,  ita  ut  in  nostra  potestate  sit  ejus  dulce- 
dine  frui,  et  omnes  voluptates,  quae  ex  ipso  hauriri  possunt,  sine 

;  fine  percipere.  Ergo. 

307.  Demonstr.  ii.  p.  Hanc  fuse  demonstratam  recolas  n.  72  sq. 

368.  Prop.  44.  Ad  hunc  finem  nobilissimum  assequendum 
protoparentes  instructi  sunt  gratia  sanctificante  seu  justitia  et  san- 
ctitate,  cum  quibus  coniuncta  erat  integritas,  immortalitas,  praecla- 
ra  scientia:  quae  omnia  super  vel  praeternaturalia  sunt. 

Declar.  Ad  thesis  declarationem  liaec  praenotanda  sunt: 

1. °  De  unoquoqne  dono  utrumque  probatur,  nempe  collalio  et 
i  supernaturalitas,  et  quidem  in  prima  parte  thesis  de  gratia  san¬ 
ctificante,  in  secunda  de  ceteris  donis. 

2. °  Quoad  valorem  dogmalicum  collatio  gratiae  et  immortalita- 
tis  est  de  fide,  ut  constat  ex  cone.  Tridentino  (sess.  5.  c.  1):  «  Si 
quis  non  confitetur,  primum  hominem  Adam,  cum  mandatum  Dei 

s  in  paradiso  fuisset  transgressus,  statim  sanctitatem  et  justitiam,  in 
!  qua  constitutus  fuerat  (1),  amisisse,  incurrisseque  per  offensam 
praevaricationis  hujusmodi  iram  et  indignationem  Dei,  atque  ideo 


(1)  Ne  controversiam  dirimeret,  quae  agitabatur  inter  catholicos  de  tempore, 
|  quo  Adam  hoc  dono  ornatus  fuit,  voci  creatus ,  quae  erat  in  canone,  substituta 
i  est  vox  constitutus.  Nunc  est  sententia  communis  et  Scripturis  consona,  Ada- 
j  mum  in  ipsa  creatione  haec  dona  accepisse. 

mortem,  quam  antea  illi  comminatus  fuerat  Deus,  et  cum  morte 
captivitatem  sub  ejus  potestate,  qui  mortis  deinde  habuit  impe- 
rium,  hoc  est,  diaboli,  totumque  Adam,  per  illam  praevaricationis 
offensam,  secundum  corpus  et  animam  in  deterius  commutatum 
fuisse,  A.  S.  »;  ex  can.  2  ejusdem  sess.  et  ex  cone.  Arausicano 
II.  can.  19.  —  Supernaturalitas  vero  omnium  illorum  donorum  non 
est  quidem  fidei  dogma  expresse  definitum,  sed  continet  doctri- 
nam,  quae  vere  catholica  fideigue  proxima  est,  ut  apparet  ex 
pluribus  damnatis  propositionibus  Baji,  quas  deinceps  dabimus. 

3. °  Gratia  sanctificans,  sicut  et  visio  beatifica,  cum  creaturam 
perficiant  et  elevent  ultra  totum  naturae  creatae  ordinem,  dona 
simpliciter  et  absolute  supernaturalia  dicuntur;  integritas  vero, 
immortalitas  et  reliqua  bona  connexa,  quamquam  indebita  et  ultra 
exigentiam  naturae  cui  conferuntur,  cum  tamen  naturam  non 
elevent  ad  superiorem  divinumque  ordinem,  supernaturalia  se¬ 
cundum  quid,  seu  piraeternaturalia  appellari  solent. 

4. °  Denique  dona  haec  praeternaturalia  etsi  per  se  sine  gratia 
sanctificante  esse  possint  etvicissim;  attamen  in  protoparentibus 
ex  ordinatione  divina  cum  ilia  tamquam  cum  suo  fundamento 
ita  connexa  erant,  ut  eorum  conservatio  vel  amissio  a  gratiae 
sanctificantis  conservatione  vel  amissione  penderet. 

Demonstr.  i.  p.  De  gratia  sanctificante. 

/.  Collatio.  — a)  Constat  generatim  ex  fine  redemptions,  quae  eo 
tendit  ut  hominem  restituat  in  statum  ilium,  ex  quo  per  peccatum 
excidit.  Atqui  praecipuum  bonum,  quod  per  redemptionem  nobis 
restituitur,  est  gratia  sanctificans:  ergo  hoc  dono  ornati  erant  pro¬ 
to  parentes.  —  b)  Faciamus  hominem  ad  imaginem  et  similitudi¬ 
nem  nostram  (Gen.  1,  26).  Patres  multi  imaginem  referunt  ad  bona 
naturalia,  similitudinem  ad  bona  supernaturalia;  alii  nulla  facta 
distinctione  inter  imaginem  et  similitudinem  utramque  simul  de 
natura  et  gratia  intelligunt.  Ergo  ilia  verba  saltern  juxta  tradi- 
tionem  exegeticam  continent  veritatem  in  thesi  enunciatam  (1). 
—  c)  Solummodo  hoc  invent,  quod  fecerit  Deus  hominem  rectum, 
et  ipse  se  infinitis  miscuerit  quaestionibus  (Eccl.  7,  30).  Vox  re¬ 
ctus  ex.  usu  scripturarum  significat  justum  justitia  supernaturali : 
Generatio  rectorum  benedicetur  (Ps.  111,2);  Recti  diligunt  Deum 


(1)  Cf.  Bellarminum  de  gratia  primi  Horn.  c.  2.  3. 

(Can tic.  1,  3);  Exultate  justi  in  Domino;  rectos  decet  collauda- 
■tio  (Ps.  32,  1) ,  T  idebunt  recti  et  laetabuntur :  et  omnis  iniquitcis 
oppilabit  os  suum  (Ps.  106,  42).  Pro  iisdem  ergo  Scriptura  habet 
rectos  et  justos,  imo  ipsum  Deum  et  sanctos  ejas  rectos  dicit. 
—  d)  Renovamini  autem  spiritu  mentis  vestrcie,  et  induite  novum 
hominem,  qui  secundum  Deum  creatus  est  in  justitia  et  sancti- 
tate  veritatis  (Eph.  4,  23,  24).  Si  ilia  verba  liominem  qui  secun¬ 
dum  Deum  creatus  est  immediate  de  Adam  intelliguntur,  tunc 
Adam  constitutus  luit  ante  peccatum  in  justitia  et  sanctitate,  seu 
oi  natus  fu it  gratia  sanctificante.  Si  vero  directe  referuntur  ad 
Christum,  idem  sensus  habetur;  nam  tunc  hortatur  nos  Aposto¬ 
lus  ad  induendam  justitiam  Christi  per  quandam  renovationem: 
renovatio  autem  fit  induendo  quod  depositum  luit;  ergo  jam  ali- 
quando  eiat  sanctus  et  justus.  In  quern  locum  Augustinus: 
«  A  ide  ergo  quid  sequatur:  induite  novum  hominem  qui...  creatus 
est  in  justitia  et  sanctitate  veritatis:  ecce  quod  perdidit  Adam  per 
peccatum  »  (1).  —  Augustino,  qui  in  hoc  dogma  contra  Pelagianos 
tuendo  primas  lert,  consentiunt,  ut  supra  innuimus,  alii  Patres. 

369.  II.  Supernaturalitas.  —  1.  a)  Gratiam  cum  aliis  donis 
peccando  Adam  amisit;  atqui  principii  instar  assumunt  theologi 
Adam  et  angelos  nullum  per  peccatum  amisisse  bonum  naturale: 
ergo.  Hoc  argumentum  valet  etiam  ad  probandam  supernaturali- 
tatem  aliorum  donorum,  de  quibus  infra.  —  b)  Gratia  sanctificante 
efiicimur  filii  Dei  adoptivi,  haered.es  Dei  et  cohaeredes  Christi, 
clivinae  consortes  naturae,  transformamur  in  eandem  imaginem 
Atqui  haec  omnia  sunt  dona  simpliciter  supernaturalia;  ergo  et 
horum  e/Fectuum  causa  formalis.  Prob.  minor.  Ilomo  utpote  crea- 
tura  est  servus  Dei,  absolute  domino  subiectus.  Servus  autem, 
utut  innocens,  non  habet  jus  ad  adoptionem,  ad  bona  propria  fi- 
liorum,  ad  haereditatem  regni  multoque  minus  ad  partecipatio- 
nem  eorum  bonorum,  quae  Dei  sunt  propria,  quae  idcirco  nulli 
creaturao  naturalia  esse  possunt.  Ergo  cum  gratia  sanctificans  ipsa 
sua  inhaesione  efFectus  producat  omni  creaturae  indebitos,  et  ipsa 
certe  supernaturalis  est.  —  c)  Justificatio,  quae  fit  per  gratiae 
sanctificantis  inlusionem,  dicitur  in  Scripturis  singulariter  donum 
et  gratis  donata:  ergo  non  est  debita. 


(1)  Da  Gan.  ad  litt.  1.  6.  c.  26. 

370.  2.  Athanasius:  «  Praecepti  transgressio  illos  ad  pro- 
priae  naturae  conditionem  revocavit  »  (1).  Oy  rill  us  Hieros:  «  Ut 
filius  sis,  non  per  naturam  habes,  sed  per  adoptionem  »  (2).  A  u- 
gustinus:  «  Si  filii  Dei  sumus,  deificati  sumus;  sed  hoc  es i  gratiae 
adoptantis  non  naturae  generantis  »  (3).  Cteneratim  frequens  est 
et  commune  Patribus  considerare  bona  ab  origine  accepta  tam- 
quam  vestem,  qua  natura  a  Deo  ornatur,  quae  a  Deo  gratuito  con- 
fertur,  qua  exui  potest  homo,  quaque  revera  spoliatus  fuit,  incolu- 
mi  manente  natura:  ergo  ut  aliquid  extrinsecum,  superadditum, 
indebitum  naturae  exhibentur  ab  ipsis  ilia  dona.  —  Damnata 
fuit  propositio  21  Baji:  «  Humanae  naturae  sublimatio  et  exal- 
tatio  in  consortium  divinae  naturae  debita  fuit  integritati  primae 
conditionis,  et  proinde  naturalis  dicenda  est,  et  non  supernatu¬ 
ral  is.  » 

Demonstr.  ii.  p.  De  ceteris  donis. 

A)  De  integritate  (4). 

I.  Collatio.  —  a)  (Gen.  2,  23) :  Erat  uterque  nudus  et  non  erul/e- 
scebant;  peccato  vero  commisso  erubuerunt:  atqui  erubescentia  est 
effectus  concupiscentiae;  ergo  ante  peccatum  a  concupiscentia  erant 
immunes.  —  b)  Paulus  (Rom.  7,  7.)  concupiscentiam  vocat  pecca¬ 
tum,  quia,  ut  ait  cone.  Tridentin um  tsess.  5  can.  5):  «  ex  pec¬ 
cato  est  et  ad  peccatum  inclinat.  »  Ergo  si  ex  peccato  est,  ante 
peccatum  non  erat.  —  c)  Augustinus:  «  Erant  ambo  nudi...  Nec 
pudebat  eos.  Quid  enim  puderet,  quando  nullam  legem  senserant 


(1)  De  Incarn.  n.  4.  —  (2)  Catech.  3.  —  (3)  In  Ps.  49.  n.  2. 

(4)  Integritas  sensu  stricto  est  rectitudo  inferioris  hominis,  qua  in  Adamo 
appetitus  sensitivus  subdebatur  voluntati.  Haec  integritas  quasi  complementum 
erat  justitiae,  et  cum  ea  constituebat  rectitudinem  lllam  adaequatam,  seu 
harmoniam,  secundum  quam  «  ratio  subdebatur  Deo,  rationi  vero  vires  infe- 
riores,  et  animae  corpus.  Prima  autem  subiectio,  erat  causa  secundae,  et 
secunda  tertiae.  »  S.  Th.  1.  q.  82.  Sicut  justitia  excludebat  a  voluntate  peccatum, 
ita  integritas  a  sensualitate  concupiscentiam,  sen  motus  rationi  rebelles.  Ad- 
misso  vero  peccato  soluta  est  haec  obedientia  et  subsecuta  concupiscentia. 
—  Concupiscentia  itaque  sumitur  hie  non  prout  dicit  tendentiam  in  bohum 
sensibile,  quo  sensu  est  perfectio  compositae  naturae  hominis,  sed  prout  dicit 
tendentiam  in  sensibile  reluct ando  rationi,  eaque  dicitur  habitualis,  si  acci- 
pitur  tamquam  dispositio  appetendi  sensibile  contra  rationem,  dicitur  actualis, 
si  accipitur  pro  ipsis  motibus  in  bonum  sensibile  reluctante  ratione.  Concupi¬ 
scentia  sic  sumpta  est  quidem  malum  quoddam,  sed  potius  phisicum,  quam 
morale,  consequens  nempe  limitationein  nostrae  naturae. 

in  membris  suis  repugnantem  legi  mentis  suae?  »  (1).  Chryso¬ 
stom  us:  «  Usque  ad  praevaricationem  quasi  angeli  versabantur 
in  paradiso,  non  concupiscentiis  flagrantes,  non  ab  aliis  affectioni- 
bus  infestati,  non  naturae  necessitatibus  obnoxii,  sed  prorsus  in- 
corruptibiles  et  immortales  neque  indigebant  amicto  vestimento. 
Peccato  enim  nondum  praesente,  gratia,  quae  superne  venerat, 
vestiti  erant,  et  ideo  non  erubescebant  »  (2).  Oatech.  Rom.: 
«  omnes  praeterea  motus  in  eo  ita  temperavit,  ut  rationis  imperio 
numquam  non  parerent  »  (3). 

o71.  II.  Praeternaturalitas.  —  a)  Inordinatio  concupiscentiae  ad 
duo  revocari  potest:  l.°  quod  appetitus  sensitivus  praevertat  ratio¬ 
nis  judicium,  et  2.°  quod  motus  illius  appetitus  rationis  imperio 
aliquando  resistant.  Hinc  pugna  quaedam  existit  inter  appetitum 
infeiioiem  et  voluntatem  rationalem.  Atqui  utrumque  consequitur 
natural em  hominis  conditionem.  Ex  eo  enim  quod  homo  non  est 
pui  us  spiritus,  sed  ex  corpore  et  anima  constat,  duplex  illi  inest 
appetitus,  sensitivus  quidem,  qui  sensu  regitur  et  imaginatione, 
et  nobilior  ille,  qui  ratione  regitur  et  proprie  voluntas  appellatur! 
Cum  \eio  non  semper  sit  in  potestate  hominis,  quid  in  sensus 
incurrat,  et  impedire  non  possit,  quominus  obiectorum  sensibi- 
lium  species  illibantur  animo  et  imaginatio  excitetur;  hinc  fit,  ut 
saepe  appetitus  sensitivus  et  interdum  vehementer  ad  bonum, 
quod  ipsi  sensus  et  imaginatio  repraesentant,  moveatur,  antequam 
ratio  de  obiecti  bonitate  vel  pravitate  judicium  tulerit.  Cum  etiam 
appetitus  et  imaginatio  hand  parum  dependeant  a  corporis  dispo- 
sitionibus  adiunctisque  internis  et  externis,  quae  rationis  imperio 
non  semper  subsunt;  hinc  fit,  ut  hi  motus  etiam  contra  rationis 
et  voluntatis  imperium  perseverare  possint.  Cum  igitur  haec  duo 
ex  principiis  deriventur  naturae,  sequitur  concupiscentiam  per  se 
esse  liomini  naturalem,  et  nonnisi  dono  gratiae  immunitatem,  qua 
protoparentes  gaudebant,  esse  adscribendam. 

b)  Augustinus:  «  bi  (anima)  talis  esse  coepit  non  solum  an¬ 
te  peccatum,  sed  ante  omnem  vitam  suam,  qualis  alia  post  vitam 
culpabilem  facta  est,  non  parvum  bonum  liabet,  unde  conditori 
suo  gratias  agat...  Non  enim  mediocria  bona  sunt,  non  solum  quod 


(1)  De  Gen.  ad  litt.  1.  11.  c.  1.  —  (2)  In  Gen.  liom.  15.  n.  4.  —  (3)  P  1 

c.  2.  q.  19. 


ir» 

anima  est,  qua  natura  jam  omne  corpus  praecedit,  sed  etiam  quod 
facultatem  habet,  ut  adiuvante  Creatore  seipsam  excolat,  et  pio 
studio  possit  omnes  acquirere  et  capere  virtutes,  per  quas  et  a 
diflicultate  excruciante  et  ab  ignorantia  coecante  liberetur  »  (1). 
Et  alio  loco:  «  Quam  miseriam  Pelagiani  nolunt  ex  juxta  dam- 
natione  descendere,  negantes  originale  peccatum :  quamvis  igno¬ 
rantia  et  difficultas,  etiamsi  essent  hominis  primordia  naturalia, 
nec  sic  culpandus  Deus,  sed  laudandus  esset  »  (2).  —  Damnata  fuit 
prop.  26  Baji:  «  Integritas  primae  creationis  non  fuit  indebita 
humanae  naturae  exaltatio,  sed  naturalis  ejus  conditio  »  (3). 

B)  De  immortalitate. 

I.  Collatio.  —  Duplex  distinguitur  ab  Augustino  immortalitas: 
«  aliud  est  enim  non  posse  mori,  sicut  quasdam  naturas  immor- 
tales  creavit  Deus,  aliud  est  posse  non  mori;  secundum  quem 
modum  primus  homo  creatus  est  immortalis,  quod  ei  praestabatur 
de  ligno  vitae,  non  de  constitutione  naturae  »  (4). 

Haec  altera  immortalitas  de  primo  homine  afflrmatur.  (Gen.  2, 
17):  In  quocumque  die  comederis  ex  eo,  morte  morieris ,  i.  e.  morti 
obnoxius  eris:  ergo.  (Sap.  2,  23.  sq.):  Quoniam  Deus  creavit  homi- 
nem  inexterminaMlem  (immortalem)...  Invuiia  diaboli  mors  in- 
travit  in  orb  era  terrarum.  Paulus  (Rom.  5, 12)  exhibet  mortem  ut 
effectum  peccati.  —  Hoc  dogma  definitum  fuit  contra  Pelagianos 
in  cone.  Milevitano  II.  (a.  416):  «  Placuit  constituere:  —  ut, 
quicumque  dicit,  Adam  primum  hominem  mortalem  factum,  ita 
ut  sive  peccaret,  sive  non  peccaret  moreretur  in  corpore,  h.  e. 
de  corpore  exiret,  non  peccati  merito,  sed  necessitate  naturae, 


(1)  De  lib.  arbitr.  1.  3.  c.  20.  —  (2)  Retract.  1.  1.  c.  9.  n.  6. 

(3)  Ex  his  omnibus  sequitur,  coneupiscentiam  in  praesenti  statu  esse  poenam 
peccati,  quaa  in  statu  purae  naturae  fuisset  naturalis  hominis  conditio.  Non 
tamen  sequitur  necessario,  eandem  futuram  in  illo  statu  ejus  vehementiam, 
qualis  est  in  praesenti.  Hinc  patet,  quid  tenendum  sit  de  illo  argumento,  quo 
ex  miseriis  vitae  et  ex  pugna  interna  deducere  apologetae  solent  existentiam 
peccati  cujusdam  communis  seu  originalis.  Vel  arguunt  historice  supposito 
nempe  dono  integritatis,  quo  ornatos  fuisse  protoparentes  docet  rcvelatio  et 
traditio  populorum  aliquo  modo  insinuat,  et  tunc  argumentum  est  efficax;  vel 
revelatione  seposita,  spectant  tantum  bonitatem  divinam  omne  debitum  exee- 
dentem  erga  genus  humanum,  et  tunc  illatio  est  admodum  probabilis;  vel 
denique  spectant  tantum  exigentiam  rerum  et  juris  diviui,  et  tunc  est  inefficax. 
Cf.  Hurter  v.  II.  n.  256. 

(4)  De  Gen.  ad  litt.  1.  6.  c.  20. 


>  ■<* 

a.  s.  »;  et  in  con.  Arausicano  II.  can.  2,  Tridentino 
5,  can.  1  et  2)  (n.  368). 


(sess. 


o/2.  II.  Praeternaturalitas.  —  (Gen.  3, 19):  In  sudore  vultus  tui 
vesceris  pane,  donee  revertaris  in  terram,  de  qua  sumptus  es: 
quia  pulvis  es  et  in  pulverem  reverteris;  quibus  verbis  innuitur, 
mortem  hominis  naturalem  esse  conditionem,  cui  ob  peccatum, 
dempto  immortalitatis  gratuito  privilegio,  iterum  subiicitur.  Hinc 
damnata  fuit  Baji  prop.  78:  «  Immortalitas  primi  hominis  non 
erat  gratiae  beneficium,  sed  naturalis  conditio,  »  et  prop.  17  synodi 
Pistoi  ien sis.  «  Edocti  ab  Apostolo,  spectamus  mortem  non 
jam  ut  naturalem  conditionem  hominis,  sed  revera  ut  justam  poe- 
nam  culpae  originalis  quatenus  sub  nomine  Apostoli  subdole  adle- 
I  gato  insinuat,  mortem,  quae  in  praesenti  statu  inflicta  est  velut 
justa  poena  peccati  per  justam  subtractionem  immortalitatis,  non 
luisse  naturalem  conditionem  hominis,  quasi  immortalitas  non 
fuisset  gi  atuitum  beneficium,  sed  naturalis  conditio  »  declaratur  a 
Pio  \  I.  captiosa,  temeraria,  Apostolo  iniuriosa,  alias  damnata. 

Ratio  autem,  cur  homini  non  debeatur  haec  immunitas  a  ne¬ 
cessitate  moriendi,  eo  continetur,  quod  natura  ejus  ex  anima  et 


corpore  per  se  corruptibili  composita  est.  Inde  enim  fit,  ut  non 
solum  aut  illata  extrinsecus  vi,  aut  intestino  malocorrumpi  possit, 
sed  etiam  ferente  lege  naturae  corrumpatur. 

Ex  hoc  sequitur  etiam  immunitatem  a  doloribus  et  morbis 
aliisque  malis  corporeis  non  esse  homini  naturalem. 

373.  C)  Praeclara  rerum  scientia. 


/.  Collatio.  Gen.  2,  19,  20  legitur,  imposuisse  Adam  nomina 
cunctis  animantibus  convenienter  ad  eorum  naturam:  atqui  hoc 
certe  requirit  magnam  rerum  naturalium  scientiam:  ergo.  (Eccli. 
1/,  1.  5  sq.) .  Deus  creavit  de  terra  hominem,  et  secundum  imagi— 
nem  suam  fecit  ilium.  Creavit  ex  ipso  adiutorium  simile  sibi:  con¬ 
silium  el  bnguam  et  oculos  et  aures  et  cor  dedit  illis  excogitandi: 
et  disciplina  intellectus  replevit  illos.  Creavit  illis  scientiam,  spiri- 
tus,  sensu  implevit  cor  illorum:  et  mala  et  bona  ostendit  illis.  Po- 
suit  oculu/m  suum  super  corda  illorum,  ostendere  illis  magnalia 
operurn  suorurn.  —  Rationem  vero  lianc  reddit  s.  Thomas  (1), 
quod  res  primitus  conditae  sunt,  non  solum  ut  essent  in  se  ipsis,  sed 


(1)  1.  q.  94.  a.  3. 

etiam  ut  essent  aliorum  principia,  adeoque  in  statu  perfecto. 
Homoveroest  aliorum  principium  non  solum  per  generationem, 
sed  etiam  per  instructionem  et  gubernationem.  Ergo  sicut  quoad 
corpus  conditus  est  in  statu  perfecto,  ita  etiam  quoad  animam,  ut 
statim  posset  instruere  et  gubernare,  ad  quod  requiritur  scientia, 
quae  tanta  fuit,  quanta  muneri  principis  capitis  et  patris  totius 
generis  humani  responderet. 

374.  II.  Praeternaturalitas.  —  (Sap.  9. 14.  sq.):  Cogitationes  mor- 
talium  tirniclae  et  incertae  pro videntiae  nostrae.  Corpus  enim  quod 
corrumpitur,  ag  graved  animam,  et  terrena  inhabit  at  io  deprimit 
sensum  multa  cogitantem.  Et  difficile  aestimamus  quae  in  terra 
sunt,  et  quae  in  prospectu  sunt  invenimus  cum  lab  ore ;  ergo  ex 
ipsa  natura  provenit  difflcultas  et  imperfectio  nostrae  cognitio- 
nis.  —  Cy rill  us  Alex.:  «  Adam  us  ex  dato  sibi  divinitus  lumine, 
non  tempore  quemadmodum  nos,  prudentiam  didicit,  sed  statim  » 
(1).  —  Naturae  humanae  insitum  est,  ut  paulatim,  studio  et  labore 
scientiam  sibi  acquirat;  atque  ex  concupiscentiis  multiplicibusque 
curis  et  aerumnis  cum  vita  liumana  connexis  etiam  difflcultas 
oritur  magna,  in  acquirenda  veritatum  cognitione.  Ergo  multiplex 
Adami  scientia  non  fuit  ipsi  naturalis. 

Cum  his  donis  coniuncta  erat  singularis  prorsus  felicitas  exter¬ 
na  (2),  Tides,  dona  ac  virtutes  Spiritus  sancti,  et  gratia  actualis. 

375.  Corollarium  1.  Omnia  haec  dona  non  fuerunt  collata  Adamo 
ut  erat  singularis  persona,  sed  ut  erat  totius  generis  humani 
caput  et  naturae  humanae  principium,  adeoque  toti  humanae  natu¬ 
rae.  Constat  ex  Tridentino  (sess.  5.  can.  2) :  «  Si  quis  Adae  prae- 


(1)  L.  1.  in  Jo.  c.  9. 

(2)  Hanc  felicitatem  ita  describit  Augustinus  de  civ.  Dei  1.  14.  c.  26: 
«  Yivebat  itaque  homo  in  paradiso,  sicut  volebat,  quamdiu  hoc  volobat,  quod 
Deus  jusserat:  vivebat  fruens  Deo,  ex  quo  bono  erat  bonus:  vivebat  sine  ulla 
egestate,  ita  semper  vivere  habens  in  potestate.  Cibus  aderat,  ne  esuriret; 
potus  ne  sitiret;  lignum  vitae,  ne  ilium  senecta  dissolveret.  Nihil  corruptionis 
in  corpore  vel  ex  corpore  ullas  molestias  ullis  ejus  sensibus  ingerebat.  Nullus 
intrinsecus  morbus,  nullus  ictus  metuebatur  extrinsecus.  Summa  in  carne 
sanitas,  in  anima  tota  tranquillitas.  Sicut  in  paradiso  nullus  aestus  aut  frigus, 
ita  in  ejus  habitatore  nulla  ex  cupiditate  vel  timore  accidebat  bonae  voluntatis 
oflensio.  Nihil  omnino  triste,  nihil  erat  inaniter  laetum :  gaudium  verum  per- 
petuabatnr  ex  Deo,  in  quem  flagrabat  caritas  de  corde  puro  et  conscientia 
bona  et  fi  le  non  ficta;  atque  inter  se  coniugum  fida  ex  honesto  amore  societas, 
concors  mentis  corporisque  vigilia,  et  mandati  sine  labore  custodia.  » 

a aricationem  sibi  soli,  et  non  ejus  propagini  asserit  nocuisse,  et 
acceptam  a  Deo  sanctitatem  et  justitiam,  quam  perdidit,  sibi  soli 
et  non  nobis  etiam  perdidisse...  a.  s.  »  Si  Adam  generi  humano 
perdidit,  ergo  et  ad  hoc  ilia  pertinebant.  Totum  itaque  genus 
humanum  in  Adamo  ad  ordinem  evectum  est  supernaturalem. 

376.  Corollarium  2.  Ex  dictis  sequitur,  possibiletn  esse  statum 
naturae  purae ,  seu  potuisse  Deum  creare  hominem  sine  gratia 
sanctificante,  concupiscentiae,  morti,  doloribus  et  ignorantiae  ob- 
noxium.  Et  re  quidem  vera  si  tam  gratia  quam  immunitas  ab  aliis 
omnibus  supra  recensitis  non  est  naturae  debita  sed  super *  vel 
praeternaturalis,  poterat  Deus  sine  his  condere  hominem.  Quod 
constat  ex  damnata  55.  prop.  Baj  i:  «  Deus  non  potuisset  ab  initio 
talem  creare  hominem,  qualis  nunc  nascitur. » 

Fuerunt  nonnulli  theologi  ut  N or i si  us,  Berti,  Bel  1  el i us, 
Serry  etc.,  qui,  distinctione  lacta  inter  potentiam  Dei  absolutam 
et  ordinatam,  contenderunt  statum  purae  naturae  esse  quidem  pos- 
sibilem  secundum  potentiam  Dei  absolutam,  minime  vero  secun¬ 
dum  potentiam  Dei  ordinatam.  Verum,  quamquam  horum  tlieolo- 
gorum  sententia  non  eadem  omnino  est  ac  ilia  Bajinec  ideo  aliqua 
censura  alfecta,  nihilominus,  cum  in  Deo  potentia  identificetur  cum 
omnibus  suis  attributis  et  proinde  nihil  in  ipso  sit  possibile,  quod 
cum  aliquo  ex  illis  pugnat,  tenendum  est,  statum  purae  naturae 
simpliciter  esse  possibilem. 

Ad  praecavendas  difficultates,  quae  contra  talem  possibilitatem 
fieri  solent,  haec,  quae  sapienter  scribit  Cardinalis  Franzelin, 
prae  oculis  habenda  sunt:  «  Deus  creans  ad  hunc  finem  (pure 
naturalem)  infinite  sapiens  et  infinite  bonus,  qui  nihil  odit  eorum 
quae  fecit  (Sap.  11,  25),  voluntate  antecedente  vellet  omnes  ho¬ 
mines  pervenire  ad  suum  finem;  eoque  ipso  praeparasset  media 
sufficientia,  quibus  assecutio  finis  redderetur  moraliter  possibilis. 
Quia  finis  longe  alius  esset  quam  in  praesenti  ordine  supernatu- 
rali,  etiam  media  ad  finem  aliter  se  haberent,  ac  proinde  alius 
esset  ordo  providentiae.  Media  responderent  omnia  indoli  ipsius 
finis  formalis  (cognitionis  et  amoris  naturalis)  et  intrinsecae  in¬ 
doli  naturae  humanae  compositae  (animalis  rationalis).  Adiutoria 
extrinseca  multiplicia  ad  aptam  obiectorum  propositionem,  ad 
insuperabilium  difflcultatum  remotionem;  adiutoria  interna  per 
honestas  cogitationes  et  allectiones  excitatas  ab  ipsis  obiectis  pro 

positis  sufficientem  Dei  et  legis  naturalis  cognitionem  et  legis 
adimpletionem  redderent  moraliter  possibilem,  ut  homines  finem 
suum  naturalem  assequi  possent.  Neque  esset  supernaturale  do- 
num,  si  Deus  in  hominibus  pro  specialibus  adiunctis  operatione 
immediata  excitaret  bonas  cogitationes  et  affectiones  naturales 
et  ejusdem  rationis,  cujus  sunt  affectiones  excitatae  per  reprae- 
sentationem  obiectorum;  imo  nec  supernaturale  donum  esset,  si 
Deus  sub  conditione  contritionis  naturalis  in  illo  statu  vellet 
remittere  peccata  commissa....  Sine  dubio  igitur  falluntur,  qui 
praesentem  ordinem  providentiae  cum  statu  purae  naturae  ita 
comparant,  ut  statum  praesentem  considerent  detractis  omnibus 
auxiliis  supernaturalibus  et  nullis  substitutis  aliis,  quam  quae 
nunc  sunt,  adiutoriis  naturalibus;  turn  vero  talem  fore  statum 
purae  naturae  sibi  persuadent  »  (1). 


CAPUT  IV. 

De  naturae  humanae  lapsu,  sen  de  peccato  originali. 


377.  Praeclara  dona  Adamo  ut  totius  generis  humani  capiti 
indebite  col  lata  ad  posteros  transmittenda  erant,  si  mandato,  quod 
Deus  dederat,  obediret.  Verurn  protoparentes  legem  a  Deo  latam 
transgressi  peccarunt,  suoque  peccato,  quod  in  omnes  posteros 
transit,  ea  turn  sibi  turn  nobis  amiserunt,  et  omne  genus  humanum 
in  cumulum  miseriarum  dejecerunt.  PIoc  est  illud  ineffabititer 
grave  peccatum  (2),  quod  originate  dicitur.  Prout  fuit  in  Adamo 
appellari  solet  originate  originans,  quatenus  transfund itur  in 
posteros  originate  originatum:  illud  est  causa,  istud  effectus. 
Quae  tamen  non  sunt  duo  peccata,  sed  unum  peccatum  sub  di- 
verso  respectu  consideration,  quodque  idcirco  turn  in  Adam  turn 
in  nobis  simpliciter  peccatum  originate  plerumque  appellatur. 
Agemus  itaque  l.°  de  Adami  peccato,  2.°  de  peccato  originali  in 
posteris. 


(1)  De  divina  Traditions  p.  556  et  559.  —  (2)  Op.  Imperf.  c.  Julian.  1. 
1.  c.  105. 


Articulus  I.  De  protoparcntum  peccato. 

ARTICULUS  I. 

De  protoparentum  peccato. 

378.  Prop.  45.  Protoparentes  mandatum  divinum  violando,  gra- 
viter  peccarunt. 

Demonstr.  i.  p.  Ut  Adam  suam  erga  Deum  subiectionem  et  Dei 
in  omnia  absolutum  dominium  agnosceret,  facta  ei  copia  arborum 
ceterarum,  praecepit  ei  Dens,  ne  de  ligno  scientiae  boni  et  mali 
comederet,  adiecta  sanctione,  quod  secus  morte  morietur  (Gen.  2. 
16.  17).  Serpens  vero  mulierem  decepit,  mulier  virum,  uterque 
transgressi  sunt  legem  Dei,adeoque  peccarunt,  ut  narratur  totoc.  3. 

370.  Rationalistae  narrationem  Mosaicam  mythis  accensent,  et 
etiam  inter  catholicos  nonnulli,  admisso  peccato,  cetera  omnia  de 
arbore  vetita,  de  serpente  seductore,  de  comestione  pomi  allegorice 
sumenda  esse  putarunt.  Yerum  generatim  adiuncta  peccati  Adami 
sensu  litterali  esse  accipienda  docet  cum  sensus  totius  antiquitatis 
turn  Scriptura  ipsa,  ut  (2.  Cor.  11,  3) :  Serpens  Evam  seduxit  astutia 
sua,  et  (Sap.  2, 24):  Invidia  diaboli  mors intravit  in  orbem  terrarum . 

Speciatim  vero  quae  c.  3  continentur  ita  juxta  Patres  in tel- 
ligenda  sunt: 

cl)  A)  boy  scientiae  boni  el  mali  hoc  nomine  appellatur  non 
quod  ejus  fructus  per  se  cognitionem  quandam  speculativam 
boni  et  mali  praestaret,  sed  quod  protoparentes  ejus  esu  tristi 

experimento  discrimen  inter  bonum  et  malum  cognoverunt.  _ 

b)  Serpens  erat  verus  serpens,  quo  tamquam  instrumento  usus  est 
diabolus,  uti  constat  clare  ex  ss.  Litteris:  quare  diabolus  in  Scrip¬ 
tura  etiam  serpens  vocatur.  —  c)  Maledictio  serpentis  symbolica 
est,  et  dirigitur  ad  diabolum,  poena  etiam  in  naturalibus  serpen- 
tum  proprietatibus  mulctandum.  «  Quod  serpenti  dicitur,  ait  Au¬ 
gustinus,  et  ad  eum,  qui  per  serpentem  operatus  est,  utique 
refertur,  procul  dubio  figuratum  est;  nam  in  his  verbis  tentator 
ille  describitur,  qualis  generi  humano  futurus  esset  »  (1).  —  d) 
Deambulalio  Dei  pariter  tropica  est,  deque  speciali  sub  aliqua 


(1)  De  Gen.  ad  lilt.  1.  11.  c.  36.  n.  49. 

sensibili  forma  praesentiae  Dei  manifestations  est  intelligenda, 
sicnti  dicitur  Deus  descendere,  volare  etc. 

380.  Demonstr.  ii.  p.  Gravitas  peccati  protoparentum  colligi- 
tur  ex  his,  quae  expendit  Augustinus,  adiunctis:  «  Adam  et  ter- 
rente  nullo,  et  insuper  contra  Dei  terrentis  imperium  libero  usus 
arbitrio  non  stetit  in  tanta  felicitate  et  tanta  non  peccandi  facilita¬ 
te  »  (1),  quibus  addi  potest  et  solemnitas,  qua  praeceptum  impo- 
situm  est  et  granditas  supplicii  (2),  quo  revera  in  ipsis  protoparen- 
tibus  et  in  omnibus  posteris  punitum  fuit.  Hujusmodi  funesti  ef- 
fectus,  quoad  protoparentes,  hi  enumerantur  a  cone.  Trident  in  o 
(sess.  5.  can.  1):  «  Si  quis  non  confitetur,  primum  hominem  Adam, 
cum  mandatum  Dei  in  paradiso  fuisset  transgressus,  statim  sancti- 
tatem  et  justitiam,  in  qua  constitutus  fuerat,  amisisse;  incurris- 
seque  per  offensam  praevaricationis  hujusmodi  iram  et  indigna- 
tionem  Dei,  atque  adeo  mortem,  quam  antea  illi  comminatus  fuerat, 
et  cum  morte  captivitatem  sub  ejus  potestate,  qui  mortis  deinde 
habuit  imperium,  h.  e.,  diaboli;  totumque  Adam  per  illam  prae¬ 
varicationis  offensam,  secundum  corpus  et  animam  in  deterius 
commutatum  fuisse  a.  s.  » 

381.  Si  de  qualitate  peccati  protoparentum  quaeras,  respondent 
communiter  peccatum  complete  consummatum  fuisse  inobedientiam, 
quam  praecessit  superbia,  quaque  alia  plura  peccata  continentur. 
«  In  occulto,  ait  Augustinus,  mali  esse  coeperunt,  ut  in  apertam 
inobedientiam  laberentur:  non  enim  ad  malum  opus  perveniretur, 
nisi  praecessisset  mala  voluntas:  porro  malae  voluntatis  initium 
quid  potuit  esse,  nisi  superbia?  Initium  omnis  peccati  superbia. 
Quid  est  autem  superbia,  nisi  perversae  celsitudinis  appetitus? 
Perversa  enim  celsitudo  est,  deserto  eo  cui  debet  animus  inhae- 
rere  principio,  sibi  quodam  modo  fieri  et  esse  principium  »  (3); 
et  s.  Thomas:  «  Sic  ejus  (Evae)  peccatum  multiplex  fuit.  Primo 
quidem  superbiae,  qua  inordinate  excellentiam  appetivit.  Secundo 
curiositatis,  qua  scientiam  ultra  terminos  sibi  praefixos  concupi- 


(1)  L.  de  corrept.  et  grat.  c.  12;  idem  de  Civ.  Dei  1.  14.  c.  15  ita  enuntiat: 
«  Contemptus  est  Deus  jubens,  qui  creaverat,  qui  ad  imaginem  suam  fecerat, 
qui  ceteris  animalibus  praeposuerat,  qui  in  paradiso  constituerat,  qui  rerum 
omnium  copiam  salutisque  praestiterat,  qui  praeceptis  nec  pluribus,  nec  gra- 
vibus,  nec  difficilibus  oneraverat.  » 

(2)  August!  n  us  1.  6.  operis  imperfecti.  —  (3)  De  Civ.  Dei  1.  14.  c.  13. 

vit.  Tertio  gulae,  qua  suavitate  cibi  permota  est  ad  edendum. 
Quarto  infldelitatis  per  falsam  aestimationem  de  Deo,  dum  credi- 
dit  verbis  diaboli  contra  Deum  loquentis.  Quinto  inobedientiae, 
praeceptum  Dei  transgrediendo  »  (1). 

Nota.  Est  communis  et  certa  sententia,  Adam  et  Evam  per  poe- 
nitentiam  salutem  esse  consecutos.  (Sap.  10,  1):  «  Haec  (sapientia) 
ilium  qui  primus  formatus  est  a  Deo,  pater  orbis  terrarum,  cum 
solus  esset  creatus,  custodivit  et  eduxit  ilium  a  delicto  suo.  » 
Augustinus:  «  Post  peccatum  juste  vivendo,  merito  creduntur 
per  Domini  sanguinem  ab  aeterno  supplicio  liberati  »  (2). 

ARTICULUS  II. 

De  peccati  originalis  existentia. 

382.  Prop.  46.  Peccatum  Atlae  in  omnes  ejus  posteros  ita 
transfunditur,  ut  insit  unicuique  proprium,  seu  verum  datur  pecca¬ 
tum  originale. 

Hoc  dogma  religionis  christianae  fundamental  definitum  fuit 
in  cone.  Mi  1  e  vi  t an o  II,  saec.  V,  contra  Pelagianos  dicentes,  A’¬ 
dam  posteris  nonnisi  pravo  exemplo  nocuisse;  —  et  iterum  in  Trid. 
(sess.  5.  can.  2) :  «  Si  quis  Adae  praevaricationem  sibi  soli  et  non  ejus 
propagini  asserit,  nocuisse,  etacceptam  a  Deo  sanctitatem  et  justi- 
tiam,  quam  perdidit,  sibi  soli  et  non  nobis  etiam  perdidisse,  aut 
inquinatum  ilium  per  inobedientiae  peccatum,  mortem,  et  poenas 
corporis  tantum  in  omne  genus  humanum  transfudisse,  non  autem 
peccatum,  quod  est  mors  animae,  a.  s. ;  cum  contradicat  Apostolo 
dicenti:  Per  unum  hominem  peccatum  intravit  in  mundum  et  per 
peccatum  mors,  et  ita  in  omnes  homines  mors  pertransiit,  in  quo 
omnes  peccaverunt;  »  et  can.  5:  «  Si  quis  per  Jesu  Christi  D.  N. 
gratiam,  quae  in  Baptismate  confertur,  reatum  originalis  peccati 
remitti  negat;  aut  etiam  asserit  non  tolli  totum  id,  quod  veram 
et  propriam  rationem  peccati  habet...  a.  s.  »  Alii  de  hac  re  erran- 
tes  sunt  Albigenses,  Arminiani,  Sociniani,  Rationa listae. 

Declar.  Peccatum  originale  est  verum  peccatum,  quod  ab  ortu 


(1)  Comp,  theol.  c.  189.  sq.  —  (2)  De  peccat.  merit.  1.  2.  c.  34. 

suo  omnes  homines  contrahunt  a  protoparentum  culpa  derivatum, 
quodque  peccatum  naturae  dicitur,  a  culpis  actualibus  diversum. 
In  hoc  articulo  agitur  de  existentia  liujus  peccati,  non  vero  de 
essentia  ejus  et  modo  propagationis. 

383.  Demonstr.  I.  1.  Quis  potest  facere  mundum  de  immundo 
conceptum  semine,  nonne  tu  qui  solus  es?  (lob.  14,  4).  Sermo  est 
de  immunditia  quae  a  solo  Deo  tolli  potest,  de  immunditia  ergo 
spirituali,  cujus  causa  affertur  semen  immundum,  i.  e.  de  immun¬ 
ditia  ex  ipsa  origine  contracta.  Quare  Septuaginta  interpretes 
sic  hoc  expresserunt:  Nemo  mundus  erit  a  sorde;  nec  infans, 
cujus  est  unius  diei  vita. 

2.  Ecce  enim  in  ini quit atibus  conceptus  sum  et  in  peccatis  con¬ 
cept!  me  mater  mea  (Ps.  50,  7),  in  textu  hebraico  pro  numero 
plurali  legitur  in  iniquitate  et  peccato.  In  hunc  locum  Augu¬ 
stinus:  «  Suscepit  personam  generis  humani  David,  et  attendit 
omnium  vincula:  propaginem  mortis  consideravit,  originem  mor¬ 
tis  advertit,  et  ait:  Ecce  enim  etc.  Numquid  David  de  adulterio 
natus  erat,  de  Iesse  viro  justo  et  coniuge  ejus?  Quid  est  quod 
se  dicit  in  iniquitate  conceptum,  nisi  quia  trahitur  ex  Adam  »  (1). 

3.  Textus  classicus  est  ille  Pauli  (Rom.  5,  12  sq.):  12.  Propterea 
sicut  per  unum  hominem  peccatum  (q  dpagrta )  in  hunc  mundum 
intramt ,  et  per  peccatum  mors,  et  ita  in  omnes  homines  mors  per- 
transiit,  in  quo  (ip’  eg)  omnes  peccaverunt: 

13.  usque  ad  legem i  enim  peccatum  (dpagxia)  erat  in  mundo, 
peccatum  (dpagrta)  autem  non  imputabatur,  cum  lex  non  esset : 

14.  sed  regnavit  * mors  ab  Adam  usque  ad  Moysen  etiam  in 
eos,  qui  non  peccaverunt  in  similitudinem  praevaricationis  Adae, 
qui  est  forma  futuri... 

18.  Igitur  sicut  per  unius  delictum  in  omnes  homines  in  con- 
demnationem:  sic  et  per  unius  justitiam  in  omnes  homines  in 
justificationem  vitae. 

19.  Sicut  enim  per  inobedientiam  unius  hominis,  peccatores 
constituti  sunt  multi ;  ita  per  unius  obeditionem,  justi  consti- 
tuentur  multi. 

Ut  argumentations  vis  percipiatur,  quaedam  praenotanda  sunt: 

a)  Contextus  cum  antecedentibus  hie  est:  Judaei  aeque  ac 


(1)  Enar.  in  Ps.  50.  n.  10. 

Gentiles  nonnisi  per  Christum  justificationem,  spem  et  salutem 
accipere  possunt;  proinde  (propterea)  reconciliationis  negotium 
se  habet  sicut  peccatum  ej usque  effectus.  Videlicet,  sicut  per  unum 
hominem  Adamum,  peccatum,  condemnatio  et  mors  in  omnes 
homines,  ita  etiam  per  unum  hominem  Christum,  justitia,  recon- 
ciliatio  et  vita  ad  omnes  homines  fluit. 

l>)  Quod  formam  attinet  grammaticam  (1),  prothasis  quidem 
explicite  habetur  v.  12:  «  Propterea  sicut  per  unum  hominem 
peccatum  »  etc.;  sed  abreptus  abundantia  et  gravitate  sermonis 
apodosin  explicite  non  ponit,  sed  innuit  illis  verbis  «  qui  (A- 
dam)  est  forma  (typus)  futuri  »  (hominis  Christi);  ac  si  diceret:  ita 

pei  unum  futurum  hominem,  qui  Christus  est,  intravit  justitia 
et  vita  in  omnes. 

c)  Verba  ey’  Cp  in  quo  reddi  possunt  eo  quod  (2). 

d)  Diversum  est  peccatum,  de  quo  sermo  est  v.  12  ab  illo 

de  quo  sermo  est  v.  13,  uti  apparet  etiam  ex  articulo  illic  adie- 
cto,  hie  omisso. 

e)  Verba  ilia  per  unum  hominem  peccatum  intravit  in  hunc 
mundum  non  significant  solum  peccatum  actuale  Adami,  quod 
ab  ipso  patratum  est  et  in  ipso  solo  mansit,  ac  si  diceretur,  per 
unum  hominem  factum  est,  ut  peccatum  inciperet  esse  in  mundo, 
quod  imitatione  propagatur,  nam  tunc  primo  non  per  Adam 
sed  per  Angelos,  et  deinde  per  Evam  peccatum  intrasset  in 
mundum,  illosque  et  banc  non  Adam  homines  peccando  imita- 
rentur,  et  secundo  non  perveniret  cum  morte  ad  infantes,  qui 
hujus  imitationis  sunt  incapaces.  Mundi  itaque  nomine  intelli- 
guntui  omnes  homines',  ut  patet  ex  inciso  mox  sequenti:  quo 
sensu  nomen  mundus  saepe  in  Scriptura  accipitur. 

f)  Juxta  doctrinam  Pauli  tarn  in  hoc  loco  quam  in  aliis  ex- 
positam  (Rom.  0,  23:  Stipendia  peccati  mors)  mors  exhibitur 
ut  ellectus  et  sequela  peccati,  quae  idcirco  tamquam  medium 
argumentationis  ab  ipso  adhibetur. 

Quibus  praemissis  multiplex  deducitur  argumentum.  a)  Ex  v. 
12  hoc  modo:  Tam  late  patet  peccatum  illud  primi  hominis, 
quam  late  patet  mors;  sed  mors  regnat  in  omnes:  ergo  et  pec¬ 
catum  illud  omnes  inficit  et  pervadit. 


(1)  Diversas  de  hac  re  expositionos  videsis  apud  Mazzella  n.  932.  so 

(2)  Cf.  P  a  1  m  i  e  r  i  th.  69. 


236  Tr.  III.  De  Deo  creat.  S.  II.  De  horn.  C.  IV.  De  nat.  hum.  lapsu. 

fi)  Ex  v.  13  et  14.  Paulus  v.  13  tacitae  occurrit  obiectioni: 
non  sequi  universalitatem  peccati  originalis  ex  universalitate 
mortis,  quia  mors  repeti  potest  ex  peccatis  hominum  actualibus, 
quibus  numquam  caruit  mundus.  Ex  iis  quae  v.  14  respondet, 
ita  argumentari  licet:  mors  in  omnes  homines  regnat,  ut  sequela 
peccati  (per  peccatum  mors);  atqui  ea  non  regnat  ut  sequela 
peccati  actualis;  quia  regnavit  etiam  ante  Moysen,  cum  lex 
non  esset  (quae  solum  per  Moysen  lata  est  decernens  poe- 
nam  mortis  peccatis  saltern  pluribus  actualibus),  qua  peccatum 
imputaretur  ad  hanc  determinatam  poenam  mortis,  et  quia  re¬ 
gnavit  etiam  in  eos,  qui  non  peccaverunt  in  similitudinem  prae- 
varicationis  Adae  (actualit.er),  i.  e.  in  infantes.  Ergo  mors  re¬ 
gnavit  ut  sequela  et  poena  peccati  omnibus  communis,  quod 
Adam  tamquam  radix  et  caput  generis  humani  et  quondam  omnis 
homo  commisit,  et  quo  commisso  infecit  ipsam  naturam  huma- 
nam  in  se  recollectam,  atque  adeo  omnes  homines,  qui  ita  in 
ipso  peccarunt. 

y)  Ex  v.  18  et  19,  ex  quibus  confirmatur  etiam  peccatum 
hoc,  ab  Adamo  in  omnes  transfusum,  esse  veri  nominis  et  for- 
maliter  peccatum,  hoc  modo:  Teste  Apostolo  ita  homines  consti- 
tuuntur  Adami  inobedientia  peccatores,  sicut  Christi  obedientia 
justi.  Atqui  homines  vere  et  intrinsecus  formali  justitia  unicuique 
propria  justi  constituuntur  obedientia  Christi  per  regenerationem. 
Ergo  et  ipsa  nativitate  ex  Adamo  constituentur  per  ejus  inobe- 
dientiam  vere  et  intrinsecus  formali  peccato,  unicuique  proprio, 
peccatores.  Praeterea  omnes  dicuntur  Adami  delicto  condemnari, 
et  quidem  condernnatione,  cui  opponitur  justi  ficatio .  Ergo  eo 
ipso  exhibentur  participes  culpae. 

4.  Ex  universalitate  redemptionis.  Si  unus  pro  omnibus  mor- 
tuusest,  ergo  omnes  mortui  sunt  (2  Cor.  5,  14);  in  quern  locum 
Augustinus:  «  Nega  Christum  etiam  pro  parvulis  mortuum, 
ut  eos  eximas  de  numero  mortuorum,  hoc  est  de  contagio  pecca- 
torum.  Si  autem  et  pro  iis  mortuus  est,  ergo  et  ipsi  mortui 
sunt  »  (1).  Hue  spectant  omnia  effata,  quibus  Christus  exhibetur 
omnium  redemptor,  reconciliator,  mediator,  agnus  qui  tollit  pec¬ 
catum  mundi  etc. 


(1)  Contra  Julian.  1.  6.  c.  4. 

5.  Ex  necessitate  baptismi.  Augustinus:  «  Parvuli  in  Chri¬ 
sto  baptizantur;  peccato  ergo  moriuntur.  Cui  peccato,  quaeso  te, 
nisi  quod  originate  traxerunt?  »  (l). 

^  obi.  II.  Doctiina  traditionis  colligitur  a)  ex  Patrum  testimo- 
niis,  quorum  pluribus  recitatis,  Augustinus  ita  disserit :  «  Pro¬ 
pter  quam  catholicam  veritatem  sancti  ac  beati  et  in  divinorum 
eloquiorum  pertractatione  clarissimi  sacerdotes,  Irenaeus,  Cy- 
prianus,  Reticius,  Olympius,  Hilarius,  Ambrosius, 
G-regorius  (Naz.),  Innocentius,  Joannes  (Chrys.),  Basi- 
1 1  u  s ,  quibus  addo  presbyterum,  nolis  velis,  H  i  e r  o  n  y  m  u  m ,  ut 
omittam  eos,  qui  nondum  dormierunt,  adversus  vos  proferunt  de 
omnium  hominum  peccato  origxnali  obnoxia  successione  senten- 
tiam  »  (2).  Et  alibi:  «  Non  ego  finxi  originale  peccatum,  quod  ca- 
tholica  fides  credit  antiquitus:  sed  tu  qui  hoc  negas,  sine  dubio  es 
novus  haereticus  »  (3).  —  p)  Ex  ipsa  liujus  haeresis  historia.  Cum 
enim  Pelagius  et  Coelestius  probe  noscerent  Catholicos  eorum 
haeresim  exhorrere,  usi  sunt  verbis  ambiguis,  ita  ut  in  Synodo 
Diospolitana  catliolici  liabiti  sint.  Unde  s.  Hieronymus  inducit 
Critobolum  partes  Pelagianorum  sustinentem,  qui  ita  loquitur: 

«  Cogis  me,  ut  ad  invidiosum  ill ud  veniam  et  dicam  tibi:  Quid 
enim  peccaverunt  (infantes)?  ut  statim  in  me  populorum  lapides 
conjicias,  et  quem  viribus  non  potes,  voluntate  interficias  (4). 

y)  Ex  conciliorum  definitionibus.  Statim  enim  ac  haeresis 
Pelagiana  apparuit,  non  solum  Augustinus,  Hieronymus  aliique 
celeberrimi  viri,  sed  concilia  quoque  et  Romani  Pontiflces  earn 
impugnai unt.  Ab  anno  412  ad  annum  431  viginti  quatuor  con¬ 
cilia  habita  sunt  adversus  haeresim  Pelagianam.  —  Inter  liaec 
Milev.  II  et  Carthaginense  (a.  416)  ab  Innocentio  I  in 
concilio  Romae  coacto,  confirmata  sunt.  Synodus  dein  plenaria 
314  Episcoporum  Carthagine  habita  est  (a.  418):  ibi  summo 
omnium  consensu  anathema  dictum  est  in  eos,  qui  affirmarent 
«  parvulos  nihil  ex  Adam  trahere  originalis  peccati,  quod  lavacro 
regenei  ationis  expietur;  »  et  ratio  additur:  «  Quoniam  non  ali— 
tei  intel ligendum  est,  quod  ait  Apostolus:  Per  unum  hominem 
etc.,  nisi  quemadmodum  Ecclesia  catholica  ubique  diffusa  sem- 


(1)  Contra  Julian.  1.  6.  c.  3.  —  (2)  Contra  Julian.  1.  2.  c.  10.  —  (3)  De 
nupliis  et  concup.  1.  2.  c.  12.  —  (4)  Dial,  cont.  Pelag.  1.  3.  n.  17. 

per  intellexit.  Propter  hanc  enim  regulam  fidei  etiam  parvuli, 
cpii  nihil  peccatorum  in  semetipsis  adhuc  coramittere  potuerunt, 
ideo  in  peccatorum  remissionem  veraciter  baptizantur,  ut  in  eis 
regeneratione  mundetur,  quod  generation e  contraxerunt.  »  —  Pe- 
lag'ii  et  Coelestii  errores  condemnavit  Zosimus  R.  P.  et  cone, 
oecum.  Ephesinum.  —  Cum  nihilominus  saec.  VI  catholicam 
veritatem  iterum  corrumpere  tentarent,  cone.  Arausicanum  II 
(an.  529.)  sequentem  canonem  confecit:  «  Si  quis  soli  Adae  prae- 
varicationem  suam,  et  non  etiam  ejus  propagini  asserit  nocuisse, 
aut  certe  mortem  tantum  corporis,  quae  poena  peccati  est,  non 
autem  et  peccatum,  quod  mors  est  animae,  per  unum  hominem, 
in  omne  genus  liumanum  transiisse  testatur,  iniustitiam  Deo  da- 
bit,  contradicens  Apostolo  dicenti:  Per  unum  hominem  etc.  ». 
Denique  Trident,  eundem  errorem  denuo  suscitatum,  denuo 
iisdem  fere  verbis,  ut  vidimus,  condemnavit. 

385.  Quoad  aliqua,  quae  obiici  solent,  obscura  nonnullorum 
Patrum  praesertim  graecorum  testimonia,  id  meminisse  sufficiat 
quod  Augustinus  respondit  Juliano  provocanti  ad  Chrysosto- 
mum  dicentem:  «  Ideo  et  infantes  baptizamus,  quamvis  peccata 
non  liabentes.  »  S.  Doctor  respondit:  «  Intellige  propria,  et 
nulla  contentio  est.  At  inquies,  cur  non  ipse  addidit  propria ? 
Cur  putamus,  nisi  quia  disputans  in  catholica  ecclesia,  non  se 
aliter  intelligi  arbitrabatur?  Tali  quaestione  nullius  pulsabatur, 
vobis  nondum  litigantibus  securius  loquebatur  »  (1).  —  Erat  in- 
super  aliqua  ratio,  quare  rarius  vel  minus  diserte  de  peccato 
originali  loquerentur,  quod  plus  minusve  in  Oriente  grassarentur 
errores,  qui  per  excessum  a  sana  deficiunt  doctrina,  ut  Muni¬ 
ch  a  e  o  r  u  m  ,  Origenistarum  et  Platonicorum. 

336.  Obi.  1.  Y.  19  multi  dicuntur  constituti  per  inobedientiam 
Adae  peccatores:  ergo  universalitas  peccati  non  est  completa. 

Resp.  Dist.  antec.  Dicuntur  multi  comparati  cum  universalitate 
hominum,  ac  si  sint  multi  ex  illis,  neg. ;  multi  comparati  cum  eo 
uno  per  quern  peccatores  constituti  sunt,  cone.  Oppositio  nempe 


(1)  Contra  Julian.  1.  1.  c.  6.  Ceterum  aliis  in  locis  ipse  Chrysostom  us 
clare  tradit  doctrinam  de  peccato  originali:  «  Cum  tibi  Judaeus  dixerit,  quo 
pacto,  uno  recto  agente  Christo,  universus  orbis  salvus  factus  est?  possis  illi 
respondere,  quo  pacto,  uno  non  obediente  Adam,  universus  orbis  condamnatus 
est?  »  Horn.  10  in  Ep.  ad  Rom. 

ij 


est  inter  multos  et  unum  (xov  hog,  ol  nolloi),  per  quern  sive 
lapsi  sive  reparati  sunt.  Quos  autera  hie  dicit  multos,  supra  pluries 
dixerat  omnes;  multi  enim  et  omnes  non  sibi  opponuntur.  Unde  Au¬ 
gustinus:  «  Dixit  omnes  et  multos,  ut  ostenderet  omnes  esse  mul¬ 
tos;  non  enim  semper  omnes  sunt  multi,  seu  magno  numero:  sic 
omnes  Evangelistae  non  sunt  multi  »  (1). 

Obi.  2.  V.  15  Dicitur  gratia  Christi  abundasse  in  plures  quam 
delictum  Adae:  ergo  hoc  non  in  omnes. 

lies]).  Dist.  untec.  Gratia  magis  abundavit  i.  e.  quoad  majorem 
numerum,  neg .;  quoad  copiam  donorum  seu  majora  attulit  bona, 
quam  mala  delictum,  c one.  Graecus  textus  habet  iig  xovg  noXXovg 
in  multos,  quae  intelligenda  sunt  sensu  positivo  supra  explicato. 
Compai atio  non  instituitur  inter  numerum  et  numerum,  sed  inter 
donum  et  donum,  et  excessus  Christi  prae  Adamo  indicatur  quoad 
ea  quae  ab  utroque  profecta  sunt;  gratia  enim  Redemptoris  non 

solum  peccatum  originate  sed  etiam  peccata  actualia  remittit, 
virtutes  infundit  etc. 

Obi.  ■).  Antithesis  instituitur  a  Paulo  inter  Adamum  et  Chri¬ 
stum;  atqui  non  omnes  justificantur  per  Christum;  ergo  neque 
per  Adam  omnes  perierunt. 

lies]).  Dist.  Antithesis  est  inter  Adam  causam  damnationis,  et 
Christum  causam  vivificationis,  cone.;  antithesis  est  inter  dam- 
natos  et  justificatos,  subdist.  si  ratio  habetur  conditionis  in  utro¬ 
que  membro,  natimtatis  et  regenerotionis,  cone.;  secus,  neg.  Di- 
cuntur  homines  justifleari  per  Christum  quoad  sufflcientiam,  vel 
quoad  efftcaciam.  Quoad  sufflcientiam  vere  omnes  justificantur 
in  Christo;  nam  ad  Rom.  8,  32  dicitur:  Pro  nobis  omnibus  tra- 
didit  ilium.  Quoad  efficaciam  omnes  actu  justificantur,  qui  in 
Chiisto  regenerantur,  sicut  omnes  actu  constituuntur  peccatores 
qui  ab  Adamo  generantur. 

obi.  4.  Ezech.  18,  20  legitur:  Anima,  quae  peccaverit ,  morie- 
tur:  films  non  portabit  iniquitatem  patris. 


liesp.  Cum  homines  ob  peccatum  originate  puniuntur  portant 
peccata  propria;  inest  enim  peccatum  originate  unicuique  pro- 
prium.  —  Ezechiel  agit  de  privilegio  novi  Foederis.  Nam  in  V.  T. 
Deus  visitabat  iniquitatem  patrum  in  (ilios  usque  ad  quartam 


(1)  Contra  Julian.  1.  6.  c.  26. 

generationem,  unde  in  Israel  invaluerat  proverbium  (Ezech.  18, 
2.):  Patres  comederunt  uvarn  acembam,  et  dentes  filiorum  ob- 
stupescunt.  Deus  igitur  promittit  hanc  parabolam  non  amplius 
futuram  esse  in  proverbium  in  lege  nova,  in  qua  Illii  ob  peccata 
propria  puniendi  sunt. 

ARTICULUS  III. 

De  essentia  peccati  originalis. 

387.  «  Antiquo  peccato  nihil  est  ad  praedicandum  notius,  nihil 
ad  intelligendum  secretius  »  (1).  Hac  etiam  in  re  igitur,  sicuti 
in  multis  aliis,  a  quaestione  existentiae  apprime  distinguenda 
quaestio  essentiae  seu  in  quo  proprie  hoc  peccatum  consistat,  que- 
madmodum  quaestio  facti  propagationis  non  est  confundenda  cum 
quaestione  modi  propagationis.  De  ilia,  quae  est  dogma  defmitum, 
actum  est;  de  hac  sunt  sententiae  quaedam  aperte  repugnantes 
definitionibus  Tridentini,  quaedam  minus  convenientes,  et  has 
refellemus;  sunt  et  opiniones,  quae  libere  defenduntur  a  catho- 
licis,  et  de  his  quid  sit  tenendum  indicabimus.  Itaque 

388.  Prop.  47.  Peccatum  originate  non  est  forma  quaedam  sub¬ 
stantial^  mala,  neque  concupiscentia,  neque  peccatum  Adami  po- 
steris  externe  tantum  imputatum. 

Demonstr.  i.  p.  Est  contra  Mathiam  Flaccium  Illyricum, 
theolognm  lutheranum  asserentem,  peccatum  originate  non  esse 
accidens  animam  deturpans,  sed  esse  ipsam  animae  substantiam 
ex  bona  in  malam  et  ex  imagine  Dei  in  imaginem  diaboli  trans- 
formatam,  sicuti  vinum  in  acetum  mutatur.  Sed: 

a)  Omnis  substantia  est  a  Deo  creata,  eaque  bona  est.  —  b) 
Anima  est  immortalis  et  incorruptibilis:  ergo  non  potest  transmu- 
tari.  —  c)  Juxta  Tridentin um  (sess.  5.  can.  5.)  per  baptismum 
tollitur  omne  id,  quod  veram  et  propriam  rationem  habet  peccati; 
sed  animae  substantia  non  tollitur:  ergo.  —  d)  Christus  nostram  \ 


(1)  Augustinus  de  Mor.  Eccles.  L.  1.  c.  22.  n.  40. 

assumpsit  naturam;  atqui  certe  non  assumpsit  naturam  substan- 
tialiter  malam :  .ergo.  (1) 

389.  Demonstii.  ii.  p.  Est  contra  Luther um,  Calvin um, 
Jans enistas,  Her mesium  asserentes,  peccatum  originale  esse 
concupiscentiam  seu  haereditariam  quandam  pravitatem  et  ad 
omnia  peccata  pronitatem  in  omnes  hominis  partes  diffusam,  quae 
licet  in  regeneratis  maneat  ut  peccatum,  credentibus  tamen  non 
imputatur.  Verum: 


a)  teste  Scriptura  (1.  Jac.  1,  14),  unusquisque  tentatur  a 
j  concupiscentia  sua  abstractus,  et  illectus.  Delude  concupiscentia 
j  cum  conceperit,  parit  peccatum,  peccatum  vero  cum  consum¬ 
mation  fuerit,  generat  mortem:  ergo  concupiscentia  per  se  non 
est  peccatum  generans  mortem,  nisi  accedat  consensus  volunta¬ 
tis.  -  b)  Juxta  Paulum  (Rom.  8,  1),  Tridentinum,  Augustinum, 
baptismo  peccatum  originis  tollitur,  deletur,  lavatur;  sed  concu¬ 
piscentia  manet:  ergo. 


899.  Demonstr.  hi.  p.  Est  contra  nonnullos  catholicos  saec.  XVI 
(Albertu m  P i g h i u m ,  Ambrosium  Catherinum).  Haec 
sententia  non  apte  cohaeret  cum  doctrina  Pauli  et  definitionibus 
Tridentini,  secundum  quas  peccatum  originale  non  imitatione 
sed  propagatione  transfunditur,  unicuique  inest proprium,  et  in 
paivulis  remittitur  omne  id  quod  habet  veram  et  propriam.  ra- 
tionem  peccati. 


odl.  Prop.  48.  Communis  sententia  tenet,  formalem  rationem 
peccati  originalis  sitam  esse  in  privatione  gratiae  sanctificantis, 
qua  ex  divina  ordinatione  ornati  nasci  debuissemus,  sed  ob  actum 

peccati  a  primo  parente  libere  commissum,  omnes  destituti  na- 
scimur. 

Demonstr.  a)  Ex  natura  generatim  cujusque  peccati.  Peccans 
actualiter  se  libere  avertit  a  Deo  et  convertit  ad  creaturas.  Ac- 
tu  peccati  physice  transacto,  manet  status  perseverans  aversio¬ 
ns  a  Deo  ultimo  fine  sub  displicentia  et  improbatione  Dei,  qui 
status  utpote  culpa  actuali  inductus,  est  peccatum  habituate. 
1  orro  huiusmodi  aversio  a  Deo  non  alio  constituitur  quam  gra- 


(1)  Iisdem  fere  arguments  refellitur  etiam  error  illorum,  qui  essentiam 
peccati  originalis  in  qualitate  quadam  morbida  collocant. 

tiae  sanctificantis  privatione ;  nam  homo  ordinatur  et  converti- 
tur  ad  Deum  ut  finem  suum  supernaturalem  per  gratiam  san- 
ctificantem,  quia  per  hanc  tantum,  supposita  elevatione,  habet  de- 
bitam  rectitudinem  moralem:  ergo  ejus  privatione  constituitur 
aversio  a  Deo,  et  ejus  permanente  privatione  in  sua  connexione 
cum  culpa  actuali  constituitur  status  aversionis  a  Deo  fine  su- 
pernaturali,  seu  peccatura  habituale. 

Iam  vero  ex  actuali  Adami  peccato  inductus  est  in  ipso  status 
ille  perseverans  aversionis  a  Deo  fine  supernatural]',  seu  priva- 
tio  ilia  permanens  gratiae  sanctificantis,  quae  tamquam  effectus 
in  connexione  cum  sua  causa  est  ipsum  peccatum  habituale.  Et 
hoc  est  quod  ad  nos  transit,  quodque  idcirco,  sicut  in  Adam,  ita 
et  in  posteris  ejus,  formaliter  consistit  in  privatione  permanente 
gratiae  sanctificantis  a  culpa  actuali  Adami  inducta.  Discrimen 
tantum  est,  quod  in  Adamo  status  ille  relationem  habet  ad  ac¬ 
tum  personalem  liberum,  in  nobis  ad  actum  capitis  naturae.  — 
l))  Ex  effectu  baptismi,  qui  insti tutus  est  ad  delendum  peccatum 
originale:  delet  autem  per  gratiam,  quam  confert.  —  c)  Ex  Tri- 
dentini  doctrina,  juxta  quam  peccatum  originale  est  mors  ani- 
mae:  animae  autem  mors  est  privatio  gratiae  sanctificantis,  si- 
cut  mors  corporalis  est  privatio  vitae.  —  d)  Ex  communi  theolo- 
gorum  consensu  in  sententiam  s.  A n se  1  m i :  «  Hoc  peccatum,  quod 
originale  dico,  aliud  intelligere  nequeo,  nisi  ipsam,  quam  supra 
posui,  factam  per  inobedientiam  Adae  justitiae  debitae  nudita- 
tem  »  (1);  et  s.  Thomae:  «  Privatio  originalis  justitiae,  per  quam 
voluntas  subdebatur  Deo,  est  formale  in  peccato  originis:  omnis 
autem  alia  inordinatio  virium  animae  se  habet  in  peccato  origi- 
nali  ut  quid  materiale  »  (2). 


(1)  De  cone.  virg.  c.  29. 

(2)  1.  2.  q.  82.  a.  3.  Haec  doctrina  s.  Thomae  de  formali  et  materiali  pec- 
cati  originalis  est  communis  toti  Scholae,  quam  ut  intelligas,  adverte,  justitiam 
originalem  duas  habere  partes:  alteram,  qua  mens  subiicebatur  Deo,  alteram, 
qua  caro  spiritui.  Privatio  primae  partis  dici  solet  formale  peccati  originalis, 
privatio  posterioris  et  consequenter  concupiscentia  solet  appellari  materiale. 
Sic  in  omicidio,  formale  elementum  est  prava  voluntas,  motus  autem  brachii  ab 
ea  imperatus  est  elementum  materiale :  malitia  residet  primo  et  per  se  in  actu 
libero;  reliqui  actus  externi  habent  se  ut  materia,  quae  integrat  tale  peccatum, 
et  ex  online  ad  ipsum  actum  voluntatis  denominationem  peccati  suscipiunt. 
Eodem  modo  primaria  et  formalis  ratio  peccati  originalis  est  in  deordinatione 

392.  Scholion  i.  De  ratione  voluntarii  in  peccato  or iginali.  — 
«  Usque  adeo,  ait  A  u  g  u  s t i  n  u  s,  peccatura  voluntarium  est  malum 
ut  nullo  modo  sit  peccatum,  si  non  sit  voluntarium  »  (1):  ergo 
et  peccatum  originate  aliquo  modo  voluntarium  esse  debet.  Por- 
I  ro  diverso  modo  voluntarium  adest  in  peccati  actu  ac  in  habi- 
tuali  peccato,  in  actu  adest  ratione  sui,  in  liabituali  ratione  ac¬ 
tus  peccati,  cujus  est  ellectus.  Mine  peccatum  habituate  perso- 
nale  eiit  voluntarium  per  relationem  ad  actum  illicitum  liberum 
personae,  peccatum  habituate  originate  seu  naturae  per  relatio¬ 
nem  ad  liberam  transgressionem  Adami,  qui  illud  causavit.  Non 
est  itaque  peccatum  originale  voluntarium  voluntate  personali 
physica  sive  actuali  sive  habituali  infantium;  illud  enim  contra- 
hunt  ante  quemcumque  actum  proprium,  sed  est  liberum  mediate 
et  relative  prae  voluntate  Adami,  cujus  est  effectus.  Nam  Adam 
caput  erat  juridicum  iamiliae  seu  naturae  humanae,  cui  in  ipso 
tamquam  in  suo  principio  collata  fuerant  dona  supernaturalia 
cum  eadem  natura  communicanda:  peccante  vero  Adamo,  tota 
humana  natura  in  ipso  recapitulata  peccavit,  omnesque,  qui 
eandem  naturam  participant,  ejusdem  infectionis  participes  sunt. 
Unde  dici  solet  etiam  peccatum  naturae.  «  Omnes  homines,  ait 
s.  Thomas,  qui  nascuntur  ex  Adam,  possunt  considerari  ut  unus 
homo,  in  quantum  conveniunt  in  natura,  quam  a  primo  parente 
accipiunt....  Sic  igitur  multi  homines  ex  Adam  derivati  sunt, 
tamquam  multa  membra  unius  corporis:  actus  autem  unius  mem- 


partis  superiors  (privatione  gratiae) ;  deordinationes  vero  aliarum  partium  seu 
potentiarum,  quae  a  prima  ilia  moventur  aut  oriuntur,  habent  se  ut  integrantes 
et  componentes  totam  materiam  tabs  peccati,  et  hac  via  suscipiunt  denomi- 
nationern  peccati  a  deordinatione  primaria  et  formali,  quae  in  anima  existit. 
Porro  sicut  remisso  vel  retractato  actu  voluntatis  libero,  a  quo  ceteri  depen¬ 
dent,  et  hi  non  amplius  imputabiles  sunt;  ita  deleto  per  baptismum  peccato 
originali,  coucupiscentia  non  amplius  imputatur  ad  peccatum,  neque  rationem 
peccati  habet.  Quamvis  igitur  post  baptismum  remaneat  id,  quod  fuit  pars 
materialis  peccati  originalis,  tamen  dici  debet,  quod  non  remanet  pars  mate¬ 
rials  peccati  originalis,  quia  remaneat  concupiscentia  actu,  non  tamen  rema¬ 
net  reatu,  seu  non  remanet  in  ratione  partis  materialis  peccati  originalis.  _ 

list  tamen  et  alia  sententia,  juxta  quam  peccatum  originale  est  ipsum  pecca¬ 
tum  Adami  actuate,  prout  in  reatu,  seu  in  debito  sustinendi  odium  Dei, 
moraliter  perseverat  in  ejus  posteris.  Privatio  vero  justitiae  in  hac  sententia 
esset  constitutivum  materiale,  cui  addendum  esset  et  alterum  materiale  ele- 
mentum,  nempe  concupiscentia. 

(1)  De  vera  relig.  c.  14.  Cf.  prop.  Baji  47.  damn. 

bri  corporalis,  puta  man  us,  non  est  voluntarius  voluntate  ipsius 
manus,  sed  voluntate  animae,  quae  primo  movet  membrum....  Sic 
igitur  inordinatio,  quae  est  in  isto  homine  ex  Adam  generate, 
non  est  voluntaria  voluntate  ipsius,  sed  voluntate  prirni  parentis, 
qui  movet  motione  generationis  omnes,  qui  ex  ejus  origine  deri- 
vantur,  sicut  voluntas  animae  movet  omnia  membra  ad  actum. 
Unde  peccatum,  quod  sic  a  primo  parente  in  posteros  derivatur, 
dicitur  originate;  sicut  peccatum  quod  ab  anima  derivatur  ad 
membra  corporis,  dicitur  actuate.  Et  sicut  peccatum  actuate,  quod 
per  membrum  aliquod  coinmittitur,  non  est  peccatum  illius  mem- 
bri,  nisi  in  quantum  illud  membrum  est  aliquid  ipsius  hominis, 
propter  quod  vocatur  peccatum  humanum;  ita  peccatum  origi¬ 
nate  non  est  peccatum  hujus  personae,  nisi  in  quantum  haec 
persona  recipit  naturam  a  primo  parente,  unde  et  vocatur  pec¬ 
catum  naturae,  secundum  illud  Eph.  2,  3:  Eramus  natura  filii 
irae  (1). 

393.  Schouon  li.  De  modo  transfusionis  peccati  originalis  — 
Medium  est  generatio  nam  juxta  cone.  Arans.  II  et  Tridentinum 
(sess.  5.  can.  4)  infantes  baptizantur,  ut  in  eis  regeneratione  mun- 
detur,  quod  generatione  traxerunt.  Quamvis  anima  a  Deo  sit,  a 
generante  tamen  efficienter  est  tale  corpus,  quod  animam  exigit, 
unde  terminus  generationis  non  est  corpus,  sed  homo.  In  statu 
justitiae  originalis,  quoniam  lex  erat  positiva  Dei,  ut  bona  su- 
pernaturalia  simul  cum  natura  propagarentur  et  sub  hoc  respe- 
ctu  ad  instar  essent  naturalium,  generans  produxisset  immediate 
corpus  cum  dispositione  ad  animam  sanctam;  per  peccatum  vero 
natura  destituta  est  illis  donis  et  cum  hac  privatione  natura 
communicatur.  «  Spoliavit,  ait  s.  Anselm  us,  persona  naturam 
bono  .justitiae  in  Adam,  et  natura  egens  facta,  omnes  personas, 
quas  ipsa  de  se  procreat,  eadem  egestate  peccatrices  et  iniustas 
facit  »  (2). 


(1)  1.  2.  q.  81.  a.  1.  Lege  etiam  de  malo  q.  4.  a.  1. 

(2)  De  cone.  virg.  c.  23.  —  S.  Thomas  ad  obiectionem,  animam  immediate 
creari  a  Deo,  respondet:  «  Sic  peccatum  originate  est  ina  nima,  in  quantum 
pertinet  ad  naturam  humanam.  Humana  autem  natura  traduc.itur  a  parente  in 
fdium'  per  traductionem  carnis,  cui  postmodum  anima  infunditur,  et  ex  hoc 
infectionem  incurrit,  quod  fit  cum  carne  traducta  una  natura.  Si  enim  non 
uniretur  ei  ad  constituendam  naturam,  sicut  angelus  unitur  corpori  assumpto, 
infectionem  non  reciperet.  »  De  potentia  q.  3.  a.  9.  ad  3. 

Hinc  intelligitur  l.°  cur  Justus  non  gignat  justum;  justitia 
enim  et  sanctitas  in  statu  naturae  reparatae  sunt  bona  propria  et 
personalia,  non  bona  communia  et  naturae,  ideoque  non  trans- 
eunt  ad  filios,  sicut  nec  doctus  generat  doctum.  2.°  Quomodo  pro- 
pagatio  peccati  originalis  divinae  bonitati  nullatenus  repugnet. 
Peccato  enim  originali  homines  privantur  bonis  indebitis,  non 
vero  bonis  naturalibus;  in  hoc  autem  nihil  invenitur  benignitati 
Dei  repugnans;  sicut  nulla  fit  a  rege  iniustitia  subdito  et  ejus 
posteris,  quos  honoribus  omnibus  gratuito  ei  collatis  privaret  ob 
grave  aliquod  crimen,  quod  ipse  in  principem  commisisset. 

ARTICULUS  IV. 

De  peccati  originalis  sequelis. 

394.  Poenae  peccati  originalis  in  posteris  sunt: 

A)  In  Tide  vita: 

1.  Amissio  justitiae  originalis  (1),  gratiae  nempe  sanctifican- 
tis  cum  omnibus  ejusdem  effectibus  formalibus,  et  donorum  prae- 
ternaturalium. 

2.  Ex  hac  amissione  justitiae  originalis  est  alius  efiectus  in 
potentiis  animae,  ut  ignorantia  in  intellectu,  infirmitas  in  vo- 
luntate,  concupiscentia  in  appetitu  sensitivo. 

3.  Ex  eadem  subtractione  tertius  efiectus  secutus  est  in  cor- 
pore,  ut  mortalitas,  morbi,  mors,  et  alii,  quibus  subiicimus,  cor¬ 
poris  delectus. 

4.  Praeter  hos  efiectus,  qui  sunt  in  nobis,  sunt  etiam  alii  ex¬ 
tra  nos,  ut  ira  Dei,  captivitas  sub  diabolo,  crudelitas  hominum 
in  alios  homines,  inimicitia  et  rebellio  bestiarum ;  denique  omnia 
mala,  quae  a  coelo,  terra,  mari,  ceterisque  elementis  patimur. 
Centro  enim  perturbato  dejectoque  capite,  nil  mirum,  si  et  ordo 
cosmicus  sit  turbatus,  rerum  visibilis  universitas  vanitati  fuerit 
subiecta  (Rom.  8,  20.)  et  a  primordiali  conditione  sua  prope  di- 
mota  censeatur.  (Cf.  Gen.  3,  18.) 


(1)  Privatio  gratiae  sanctificantis  potest  active  et  passive  spectari:  active 
quatenus  ex  parte  Dei  est  subtractio  gratiae  sanctificantis,  habet  rationern 
poenae  a  Deo  inllictae ;  passive  vero  quatenus  est  status  animae,  habet  ratio- 
nem  peccati. 


246  Tr.  III.  De  Deo  creat.  S.  II.  De  hom.  C.  IV.  De  nat.  hum.  lapsu. 


Merito  igitur  praeeunte  Arau s.  II.  cone.  Trident,  definivit 
(sess.  5.  can.  1):  «  Totum  Adam  per  illam  praevaricationis  offen-  I 
sam,  secundum  corpus  et  animam  in  deterius  commutatum  fuisse  ». 

In  his  consentiunt  nobiscum  Jansenistae  et  Lutherani;  i 
sed  cum  hi  praeterea  exagerando  effectus  peccati  originalis  di¬ 
cant,  per  illud  extinctum  omnino  fuisse  liberum  arbitrium,  te¬ 
nendum  est  quod  definivit  idem  cone.  Trident,  (sess.  6.  cap.  1): 

«  Liberum  arbitrium  minime  extinctum  esse  (in  nobis),  viribus 
licet  attenuatum  et  inclinatum  ». 

395.  Quae  hucusque  exposita  sunt,  pertinent  ad  doctrinam  catho- 
licam.  Sequitur  nunc  quaestio,  quae  in  scholis  catholicis  agitatur, 
magnae  auctoritatis  theologis  in  utramque  partem  disputanti- 
bus.  Plures  enim  contendunt,  hominem  per  peccatum  originale 
nullam  passum  esse  laesionem  in  naturalibus,  adeoque  hominem 
lapsum,  quoad  naturam,  non  differre  ab  homine  in  statu  purae 
naturae,  nisi  sicut  spoliatus  differt  a  nudo,  et  commutationem 
in  deterius  atque  attenuationem  liberi  arbitrii,  de  quibus  Tri- 
dentinum,  intelligendas  esse  comparale  ad  ilium  statum  histori- 
cum,in  quo  fuerat  ante  peccatum,  non  vero  relate  ad  solam  na- 
turam,  quam  miseriae  illae  per  se  consequuntur.  —  Alii  vero 
asserunt,  hominem  non  solum  donis  supernaturalibus  spoliatum 
fuisse,  sed  etiam  ipsas  ejus  naturales  facilitates  in  se  attenuatas, 
inclinatas  seu  vulneratas  fuisse,  et  hoc  sensu  intelligenda  esse 
citata  verba  Tridentini  et  axioma  in  scholis  receptum:  «  homi¬ 
nem  per  Adae  peccatum  spoliatum  esse  gratuitis,  et  vulnera- 
tum  in  naturalibus;  »  ideoque  hominem  in  statu  naturae  lapsae 
differre  ab  homine  in  statu  naturae  purae,  sicut  aegrotus  a  sano. 

Non  potest  tamen  negari,  discrimen  adesse  inter  statum  na¬ 
turae  purae  et  statum  naturae  lapsae  (non  reparatae);  nam  ut 
alia  omittamus,  in  illo  defectus  justitiae  originalis  fuisset  simplex 
carentia,  in  hoc  est  privatio;  in  illo  vulnera  fuissent  naturalia, 
in  hoc  sunt  poenae;  in  illo  non  egeret  homo  gratia  medicinali, 
eget  in  hoc. 

B).  In  altera  vita : 

396.  1.  De  fide  est,  infantes  sine  baptismo  decedentes  excludi  a 
vita  aeterna,  quae  in  beatifica  Dei  visione  consistit;  et  ita  pati 
poenam  damni.  Constat  ex  necessitate  baptismi:  Nisi  quisrenalus 
fueHt  ex  aqua  et  Spiritu  sancto,  non  potest  introire  in  regnum 

Lei  (Jo.  3,  5).  Et  ratio  est,  quia  qui  caret  gratia,  non  habet  jus 
ad  gloriam.  parvuli  in  peccato  originali  carent  gratia:  ergo. 

3.  Disputatur,  utrum  infantes  patiantur  poenam  sensus.  Plu- 
ies.  1  ati es  latini  cum  Augustino  affirmant,  licet  mitissimam 
illam  dicant,  inter  Patres  graecos  communis  fuit  opinio  contra- 
ria,  quam  nunc  fere  omnes  amplectuntur.  Sed  de  hoc  alibi. 


DE  ANGELIS. 


397.  Praestantissimae  inter  opera  Dei  sunt  creaturae,  quas 
Angelos  vocamus,  qui  definiri  solent:  substantiae  spirituales, 
completae,  linitae.  Per  praedicatum  «  spirituales  completae  »  di- 
stinguuntur  ab  anima  humana,  per  alterum  «  finitae  »  a  Deo; 
mediumque  occupant  locum  inter  Deum  et  homines.  Nomen 
an  gel  i  (ayyeXog)  ab  officio  desumptum  est  et  significat  nuntium. 
Ideo  A  ugustin  u  s:  «  Spiritus  autem  Angeli  sunt,  et  cum  spiritus 
sunt,  non  sunt  angeli;  cum  mittuntur,  hunt  angeli;  angelus 
enim  officii  nomen  est,  non  naturae  »  (1).  Hinc  licet  angeli 
vocabulum  latius  per  se  pateat  et  aliquando  etiam  hominibus 
applicetur,  usu  tamen  ecclesiastico  hujusmodi  spiritualibus  sub- 
stantiis  significandis  propriumjam  factum  est. 

398.  De  angelis  agentes,  eos  l.°  in  se;  2.°  in  eorum  ad  nos 
relatione  considerabimus. 


CAPUT  I. 

De  angelis  in  se  ipsis. 

De  angelis  in  se  ipsis  consideratis  disserentes,  perpendemus  l.° 
eorum  existentiam,  naturam  et  dotes;  2.°  elevationem  et  lapsum. 


(1)  Enar.  in  Ps.  103,  Serm.  1.  n.  15. 

ARTICULUS  I. 

De  angelorum  existentia,  natura  et  dotibus. 

A)  De  angelorum  existentia. 

399.  Prop.  49.  Revelatum  est,  innumeros  existere  angelos,  a 
Deo  creatos. 

De  ficle  ex  cone.  Later.  IV  et  Vatic.:  «  Simul  ab  initio 
temporis  (Deus)  condidit  utramqne  creaturam  angelicam  et  mun- 
danam »,  contra  Sadduceos  et  Protestantes  ratio nalistas. 

Demonstr.  i.  p.  Existentia  angelorum  probatur:  a)  ex  tot  ap- 
paritionibus,  quae  in  periodo  patriarchali,  mosaica  et  Christiana 
factae  sunt;  b)  ex  iis  quae  in  Scriptura  enarrantur  de  Gabriele, 
Michaele,  Raphaele,  et  generatim  de  Angelis,  qui  Deo  adstant, 
eum  laudant,  eique  obediunt,  et  ab  eo  in  ministerium  mittuntur; 
c)  ex  omnibus  quae  hac  sectione  dicentur  (1). 

Demonstr.  ii.  p.  De  numero  etsi  determinate  nihil  statuere 
possimus,  generatim  tamen  tenendum  est,  ilium  praegrandem 
esse.  (Dan.  7,  10):  Millia  millium  ministrabant  ei  et  decies 
millies  centena  millia  assistebant  ei.  In  Scriptura  vocantur  ca- 
stra,  multitudo,  militia,  exercitus,  legiones,  etc.  —  Patres  ita 
de  hac  re  loquuntur,  ut  videantur  admittere,  angelos  longe  supe- 
rare  homines. 

Distinguuntur  communiter  novem  ordines,  sen  chori  angelorum: 
Seraphim,  Cherubim,  Throni,  Dominationes,  Virtutes,  Potestates, 
Principatus,  Archangeli,  Angeli.  Diversa  haec  nomina  cum  di- 
versis,  quibus  funguntur  ministeriis  connexa  sunt.  Ex  s.  Gregorio 
(2)  Angeli  nuntii,  Archangeli  sumrni  nuntii  vocantur;  hi  ergo, 


(1)  Rationem  quod  attinet  ea,  cum  agatur  de  facto,  quod  a  libera  Dei  vo- 
luutate  depeudet,  per  se  nihil  definire  potest;  attamen  angelorum  existentiam 
probabilem  demonstrat.  Cum  enim  in  hac  rerum  universitate  substantiae  existant 
corporeae  completae,  existat  quoque  substantia  partim  corporea  partim  spiri- 
tualis,  nempe  homo;  convenire  admodum  videtur  universi  perfectioni,  ut  sub¬ 
stantia  quoque  existat  pure  spiritualis  completa,  nempe  angelus.  In  eandem 
sententiam  conspirat  persuasio  generis  humani.  Cf.  s.  Thom  am  1.  q.  50.  a.  1. 

(2)  Horn.  34  in  Evang.  n.  8.  sq: 

qui  minima  nuntiant,  Ang’eli;  qui  vero  summa  annuntiant,  Ar- 
changeli  vocantur.  Virtutes  autem  sunt,  per  quos  signa  et  mi- 
racula  frequentius  fiunt;  Potestates,  quorum  virtute  daemones 
refrenantur;  Principatus  ipsis  bonis  angelis  praesunt;  Domina¬ 
tiones  inter  illos  quoddam  dominium  exercent ;  Throni  j udiciis 
divinis  assistunt;  Cherubim  plenitudine  scientiae  excellunt;  Se¬ 
raphim  ardentes  vel  incendentes  vocantur  propter  flammam  amo- 
ris.  Quam  doctrinam  utpote  in  Scriptura  (1.  Tess.  4,  15;  Coloss. 
1,  16;  Eph.  1,  21;  Gen.  3,  24;  Ex.  15,  28;  Is.  6,  2.)  et  in  pluribus 
Patribus  fundatam  citra  temeritatis  notam  non  licet  universim 
atq'ue  infinite  aspernari. 

Hos  novem  choros  in  tres  hierarchias  seu  sacros  principatus 
distribuunt  passim  tlieologi.  In  hierarchia  suprema  sunt  Seraphim, 
Cherubim  et  Throni;  in  media,  Dominationes,  Virtutes  et  Pote¬ 
states;  in  infima,  Principatus,  Archangeli  et  Angeli. 

400.  Demonstr.  hi.  p.  Creatos  ipsos  esse,  est  cle  fide  contra  Ma- 
nichaeos,  Priscillianistas  et,  posita  eorum  existentia,  in 
superius  demonstratis  jam  continetur.  Praeterea  Paulus  (Coloss.  1, 
16);  In  ipso  condita  sunt  universa  in  coelis  et  in  terra,  visibilia 
et  invisibilia,  sive  throni,  sive  dominationes,  sive  principatus,  sive 
potestates;  et  Daniel  (3,  57)  eos  inter  opera  Dei  recenset:  Benedi- 
cite  omnia  opera  Domini  Domino....  benedicite  Angeli  Domini 
Domino. 

401.  De  tempore  autem  creationis  non  una  est  sententia.  De 
fide  est,  eos  non  esse  ab  aeterno  productos;  hoc  enim  constat 
ex  Later.  IV,  et  ex  eo  quod  juxta  Scripturas  et  traditionem 
nulla  creatura  sit  aeterna.  Conveniunt  etiam  omnes,  ipsos  non 
post  absolutam  totius  universi  creationem,  seu  post  sex  dies, 
esse  conditos.  —  Antiqui  aliquot  Patres  praesertim  Graeci  opi- 
nati  sunt,  angelos  ante  primam  omnium  materiam  factos  esse. 
Quamvis  haec  opinio  dici  non  possit  damnata  verbis  cone.  Later, 
supra  allegatis,  quia  concilium  non  tern  pus  sed  ipsam  omnium 
rerum  creationem  contra  Priscillianistas  definire  intendebat,  et 
illud  verbum  simul  non  est  necessario  intelligendum  de  simulta- 
neitate  temporis,  sed  commode  reddi  potest  vel  sine  exceptions 
vel  pariter;  non  potest  tamen  negari,  ex  obvio  illorum  verborum 
sensu  baud  leve  pondus  accedere  sententiae  neganti  creatio¬ 
nem  angelorum  diu  praecessisse  primam  mundanae  materiae 

creationem;  et  in  hoc  conveniunt  omnes  theologi  (1).  Plures 
putant  angelorum  creationem  indiceri  coeli  vocabulo  1  v.  Gene¬ 
sis:  In  principio  creavit  Deus  coelum  et  tey^ram,  vel  etiam  no¬ 
mine  lucis  in  illo:  Fiat  lux. 

Ii).  De  natura  eoruni  et  dotibus. 

402.  Prop.  50.  Angeli  sunt  puri  spiritus  cujusvis  materiae 
expertes;  intelligendi,  volendi,  agendique  facultate  hominibus  prae- 
stantiores,  quae  tamen  suis  circumscribitur  limitibus. 

Declar.  Spiritus  vocatur  substantia  vivens  vita  intellectiva, 
quae  ideo,  quatenus  intellectualis,  corpus  et  materiam  prorsus 
excedit.  Ita  spiritus  est  etiam  anima  humana.  Spiritus  puy^us  est 
spiritus  nulli  corpori  naturaliter  unitus  neqne  ordinatus  ad 
unionem  cum  corpore,  sed  qui  per  se  est  natura  completa,  a 
materia  independens  omnino  et  quoad  esse  et  quoad  suas  ope- 
rationes. 

403.  Demonstr.  i.  p.  I.  Scriptura  angelos  constanter  appellat 
spiritus.  (Ps.  103,  4):  Qui  fads  angelos  tuos  spiritus;  (Hebr.  1,  4): 
Nonne  omnes  sunt  administratorii  spiritus ;  (Apoc.  1.  4):  Et  a 
septem  spiritibus,  qui  in  conspectu  throni  ejus  sunt.  Eodem  no¬ 
mine  etiam  angeli  mali  designantur.  Nomen  yero  spiritus  quam- 
vis  tribuatur  etiam  rebus  corporeis,  ut  vento  et  aeri,  quando 


(1)  S.  Thomas  in  suo  Opusculo  XIX  (al.  XXIII)  cui  titulus :  In  Decreta- 
lem  I  expositio  ad  Archidiaconum  Tridentinum,  sic  explicat  verba  Concilii : 
«  Alius  fuit  error  Origenis  ponentis,  quod  Deus  a  principio  creavit  solas  spi- 
rituales  creaturas,  et  postea,  quibusdam  earum  peccantibus,  creavit  corpora, 
quibus  quasi  quibusdam  vinculis  spirituales  substantiae  alligarentur ;  ac  si  cor- 
porales  creaturae  non  fuerint  ex  principali  Dei  intentione  productae,  quia  bo- 
nura  esset  eas  esse,  sed  solum  ad  puniendum  peccatum  spiritualium  creatura- 
rum....  Unde  ad  hoc  exeludendum  dixit:  «  Simul  ab  initio  temporis  utramque 
de  nihilo  condidit  creaturam,  spiritualem  et  corporalem,  angelicam  videlicet  et 
mundanam  »  Alius  error  fuit  Aristotelis  ponentis  quidem  omnia  a  Deo  produ- 
cta  esse,  sed  ab  aeterno,  et  nullum  /fuisse  principium  temporis....  Et  ad  hoc 
exeludendum  addit:  «  Ab  initio  temporis.  »  Alius  error  fuit  Anaxagorae, 
qui  posuit  quidem,  mundura  a  Deo  factum  ex  aliquo  principio  temporis,  sed 
tamen  materiam  mundi  ab  aeterno  praeextitisse,  et  non  esse  earn  factam  a 
Deo.  Et  ad  hoc  exeludendum  addit:  «  De  nihilo.  »  Fuit  autem  alius  error  Ter- 
tulliani  ponentis  anirnam  hominis  corpoream  esse....  Et  ad  hoc  exeludendum 
subdit:  «  Deinde,  scilicet  condidit  Deus,  liumanam,  scilicet  naturam,  quasi 
communem,  scilicet  ex  spiritu  et  corpore  constitutam :  componitur  enim  homo 
ex  spirituali  natura  et  corporali.  » 

tamen  tribuitur  rei  intelligent  semper  significat  rem  incor- 
poream,  ut  (Jo.  4,  24):  Spiritus  est  Deus,  (Galat.  5,  IT):  Caro 
concupiscit  adversus  spiritum.  Porro  substantia  resultans  ex 
spirit u  et  corpore  neque  appellatur  simpliciter  spiritus,  neque 
appellari  potest.  Ita  homo  non  dicitur  simpliciter  spiritus,  licet 
spiritu  constet.  Spiritus  quidem  dicitur  anima  humana,  attamen 
ita  ut  significetur,  earn  esse  partem  humanae  naturae;  dicitur 
enim  spiritus  hominis,  spiritus  noster,  spiritus  qui  in  homine 
est,  spiritus  concupiscens  adversus  carnem.  Contra  angeli  appel- 
lantur  simpliciter  spiritus,  nulla  habitudine  significata  ad  illud, 
cnjus  sint  pars.  Imo  Paulus  (Eph.  6,  12)  eos  spiritus  vocat  in 
oppositione  ad  materiam:  Non  est  nobis  colluctatio  adversus 
carnem  et  sanguinern,....  sed  contra  spiritualia  nequitiae  in 
coelestibus. 

404.  II.  Nonnulli  Patres  angelis  praeter  naturam  spiritualem 
corpus  quoddam  subtile  et  aereum  adscripserunt,  alii  dubii  hae- 
serunt,  ut  adhuc  saec.  XII  s.  Bernard  us  (s.  5  in  Cant.).  Major 
tamen  pars  tradit,  angelos  esse  puros  spiritus.  Sic  e.  g.  s.  Grego¬ 
rius  Nazianz.  angelos  dicit  incorporeos,  simplicesque  et  intel- 
ligentes  (1);  s.  Gregorius  Niss.  angelos  incorpoream  naturam 
nominat,  et  de  hac  re  dicit:  «  mundo  ilia  superior  et  expers  mate- 
riae  natura,  quae  ab  omni  septo  corporeo  libera  est  et  soluta  »  (2). 
s.  Gregorius  M.  interrogat:  «  Quis  sanum  sapiens  esse  spiritus 
corporeos  dixerit?  »  (3).  Damascenus  definit  angelos  «  substan- 
tiam  intelligentem  materiae  atque  corporis  expertem  »  (4).  —  Cone. 
Later.  IV  docet,  Deum  utramque  de  nihilo  condidisse  creaturam, 
spiritualem  et  corporalem,  angelicam  videlicet  et  mundanam,  et 
deinde  humanam  quasi  communem,  ex  corpore  et  spiritu  consti- 
tutam.  Iuxta  concilium  igitur  Deus  triplicem  condidit  naturam, 
corpoream  scilicet,  quae  est  mundana;  spiritualem,  quae  est  an¬ 
gelica;  et  mixtam  ex  corpore  et  spiritu,  quae  est  humana;  et 
manifeste  naturam  angelicam  opponit  naturae  corporali  seu  mun- 
danae,  et  humanae  ex  spiritu  et  corpore  constitutae,  adeoque  il- 
lam  hoc  ipso  absolute  spiritualem  nihilque  admixtum  corporei 
habentem  dicit.  —  nine  factum  est,  ut  post  hoc  concilium,  theo- 


(1)  Or.  38  a.  43.  —  (2)  Lib.  12.  c.  Eunom.  et  Catech.  c.  6.  —  (3)  Dial.  1.  4. 
c.  29.  —  (4)  De  fide  orth.  1.  2.  c.  3. 

logi,  paucis  exceptis,  in  earn  sententiam  concesserint,  qua  angeli 
puros  esse  spiritus  statuitur,  quaeque  nunc  coramunis  est  in 
scholis. 

405.  Corollarium.  Ex  his  sequitur,  angelos  in  aliquo  sensu  esse 
naturaliter  immortales  et  incorruptibiles,  quippe  qui  nullum  ha- 
bent  corruptionis  principium,  nec  ab  ullo  agente  creato  cor- 
rumpi  possint,  cum  partibus  careant  ideoque  partium  dissolubi- 
litate,  nec  pendeant  a  subiecto  sustentante.  —  In  aliquo  tamen 
vero  sensu  non  sunt  naturaliter  immortales,  quia  cum  sint  crea- 
turae,  per  se  et  ex  natura  sua  non  exigunt  infrustrabiliter  exi- 
stere,  sed  possunt  annihilari  a  Deo,  secluso  scilicet  praesenti  li- 
bero  decreto  eos  in  aeternum  conservandi. 

406.  Demonstr.  ii.  p.  Angelos  intellectu  et  voluntate  praeditos 
esse,  praeterquam  quod  ex  eorum  natura  spirituali,  aperte  ex 
Scriptura  colligitur.  (Matth.  16,  10):  Angeli  eorum  in  coelis  sem¬ 
per  vident  (intuentur)  faciem  Patris ;  (Jac.  2, 19):  Demones  cre- 
dunt  et  contremiscunt;  tides  vero  sine  intellectu  non  potest  concipi. 
(1.  Petr.  1,  12):  In  quern  desiderant  angeli  prospicere ;  desiderium 
importat  voluntatem,  quae  praeterea,  et  quidem  libera,  ex  eorum 
quoque  peccato  eruitur.  —  In  his  eos  praestare  hominibus,  appa- 
ret  ex  comparatione,  quam  instituit  Paulus  cum  Filio  Dei  ad  de- 
monstrandam  hujus  prae  illis  excellentiam  (Hebr.  1,  4  sq.),  et  ex 
iis  quae  (2.  Reg.  14,20)  leguntur:  Tu  rex....  Rex  sapiens  es,  sicut 
hah  el  sapientiam  Angelus  Dei,  ut  intelligas  omnia  super  terrain. 
Et  generatim  de  homine  dicitur:  Minuisti  eum  paulo  minus  ab 
angelis  (Ps.  8,  6). 

Eorum  tamen  virtus  intellectiva  ita  communiter  limitatur,  ut 
a)  angeli  certo  non  cognoscant  secreta  cordium,  quia  Scriptura 
talem  cognitionem  solius  Dei  asserit  esse  propriam:  Tu  nosti  solus 
cor  omnium  filiorum  liominum  (3.  Reg.  8,  39) ;  Pravum  est  cor 
omnium  et  inscrutabile,  quis  cognoscet  illud?...  Ego  Dominus  scru- 
tans  cor,  et  probans  renes  (Jer.  7,  9).  Hujus  limitationis  ea  videtur 
esse  ratio,  quod  creatura  intellectualis,  utpote  nata,  constituere 
cum  aliis  societatem,  atque  ob  dignitatem  et  excellentiam  propriam 
naturaliter  exigit  etjushabet,  ut  cogitationes  et  volitiones  suae 
alteri  non  innotescant  sine  proprio  consensu.  —  b)  Vi  proprii  in¬ 
tellects  nequeunt  praescire  futura  libera,  quia  horum  cognitio  uni 
adscribitur  Deo,  et  ut  nota  exhibetur  divinitatis:  Annuntiate  quae 

ventura  sunt  in  futurum ,  et  sciemus  quia  DU  estis  vos  (Is.  41,  23); 
Ego  sum  Deus,  et  non  est  ultra  Deus,  nec  est  similis  met.  Annun- 
tians  ab  exorcho  novissima,  et  ab  initio,  quae  necdum  facta  sunt 
(ibid.  46,  9.  10).  c)  Viribus  naturalibus  ea  mysteria  gratiae  certo 
et  emdenter  cognoscere  non  possunt,  quae  non  solum  quoad  rao- 
dum  sed  etiarn  entitative  supernaturalia  sunt,  ut  mysterium  ss. 
Ti’initatis,  incarnatio,  gratia,  habitus  fldei,  spei  et  caritatis;  quia 
excedunt  capacitatem,  et  quia  nullus  est  effectus  sen  signum  na- 
turaliter  cognitum  ab  angelo,  quod  habeat  naturalem  connexio- 
nem  cum  hoc  aut  illo  effectu  supernaturali. 

407.  Demonstr.  hi.  p.  Angelos  agendi  potentia  homines  ante- 
cellere  sufficienter  ex  adlegatis  (n.  400)  testimoniis  constat.  Sed 
insuper  extant  in  Scriptura  de  hac  re  luculenta  exempla.  Ange- 
lus  percussit  in  castris  Assyriorum  centum  octoginta  quinque 
millia  (Is.  37,  36);  excussit  fam/rnarn  ignis  de  fornace  (Dan.  3, 
49);  portavit  (Ilabacuc)  capillo  capitis  sui,  posuitque  eum  in  Ba- 
bylone  supra  lacum  (ibid.  14,  35);  accedens  revolvit  lapidem 
(Matth.  28,  2)  etc.  Praeterea  etiarn  ex  miris,  quae  e.  g.  magi 
Aegyptiorum  ope  daemonum  fecerunt,  satis  patet,  quanta  sit  po¬ 
tentia  angelicae  naturae.  Ex  his  deducunt  passim  theologi,  ange- 
los  P°sse  niovere  corpora  et  alios  spiritus,  posse  sibi  assumere 
corpora  vel  ex  acre  et  vaporibus  formata,  vel  etiarn  realia,  non 
tamen  ea  posse  formaliter  viviflcare,  sed  tantum  gerere  ut  mo- 
tores,  posse  apparere,  sive  vere  in  his  adaptatis  sibi  corporibus, 
sive  tantum  speciebus  in  phantasiam  im missis;  posse  in  hominis 
phantasiam  ej usque  corporales  humores  et  organa  agere  et  ita 
indirecte  movere  intellectum  et  inclinare  voluntatem,  quin  earn 
tamen  ad  unum  determinent.  Possunt  etiam,  applicando  activa 
passives  quaedam  mira  supra  ordinem  naturae  nobis  notae  effl- 
cere;  vera  tamen  miracula  propria  virtute  patrare,  vel  aliquid 
creare  non  possunt:  imo  nec  quae  de  se  possunt,  ea  omnia  face- 
re  permittuntur. 

408.  Scholion.  i.  De  natura  cognitionis  angelicae.  —  Quoad 
medium,  modum,  obiectum,  cognitionis  angelicae,  haec  statuunt 
theologi:  l.°  Angeli  utpote  in  potentia  indigent  determinatio¬ 
ns  ad  intelligendum.  Concedit  s.  Thomas,  angelum  intelligere 
seipsum  per  suam  essentiam,  quae  speciei  intelligibilis  munere 
fungitur,  sed  pro  reliquis  obiectis  requirit  species  intelligibiles 

quae  eis  cum  intellectuali  natura  infusae  sunt;  alii  harum  ne- 
cessitatem  negantes  praeter  facultatem  intellectivam  obiectum- 
que  eidem  proportionatum  nihil  aliud  requirunt.  —  2.°  Modus 
cognoscendi  angelorum  relate  ad  eas  res,  quorum  evidentiam 
habet,  est  mere  intellectual^,  non,  sicut  noster,  rationalis  seu 
discursivus;  relate  vero  ad  res  supernaturales  et  ea  omnia  quae 
evidenter  non  cognoscit,  vel  per  coniecturam  tantum,  ut  sunt 
secreta  cordium,  est  aliquo  modo  discursivus,  licet  sine  succes- 
sione  aut  mora  temporis  peragatur.  —  3.°  Quoad  obiectum  an- 
gelus  naturaliter  cognoscit  intuitive  propriam  substantiam,  omnes 
alias  substantias  turn  materiales  turn  spirituales ,  quibus  est 
praesens  vel  quae  sunt  intra  spheram  suae  cognoscibilitafcis;  ab¬ 
stractive  sed  evidenter  Deum. 

409.  Scholion.  ii.  De  locutione  Angelorum.  —  Angelos  Deo  et 
inter  se  colloqui  constat  ex  Scriptura.  Alteri  loqui  est  ei  suam  in- 
tellectionem  et  volitionem  manifestare.  Hinc  angelorum  lingua  est 
virtus  manifestativa  mentis,  auditus  est  intellectus  et  auditio  intel- 
lectio,  qua  angelus  percipit  actus  alterius  ad  se  directos.  Sic  cum 
angeli  (Is.  6,  Apoc.  7)  dicuntur  clamare  ad  invicem,  significatur 
magnitudo  rei  de  qua  loquuntur,  vel  ardor  affectus,  quo  volunt 
rem  manifestare.  Porro  quoad  modum  locutionis,  s.  Thomas  do- 
cet  angelum  alteri  intellectionem  vel  volitionem  suam  manifestare 
per  solam  liberam  ordinationem  sui  conceptus  ad  hoc,  ut  illi  in- 
notescat  (1).  Unde  fit,  ut  unus  possit  alterum  alloqui,  quin  alii 
ilium  percipiant,  licet  simul  sint  praesentes.  Et  sane,  intellectui 
angelico  actus  alterius  angeli  saltern  intra  certam  distantiam  est 
per  se  cognoscibilis;  nihil,  ut  reapse  cognoscatur,  obstare  videtur 
nisi  ejus  independentia  et  exigentia  ut  actus  sit  naturaliter  se- 
cretus;  atqui  haec  per  consensum  cessat,  quo  libere  vult  ut  uni 
vel  pluribus  pateat  volitio  sua:  ergo. 

410.  Scholion.  hi.  De  loco  et  motu  angelorum.  —  Certum  est, 
angelos  non  esse  ubique  sed  esse  alicubi,  seu  alicui  loco  esse 
substantialiter  praesentes.  Porro  in  certo  quodam  loco  sunt 
non  circumscriptive  sicut  corpora,  quorum  moles  a  loco  corre- 
spondente  linea  mensuratur,  sed  definitive,  ita  scilicet  ut  non 
sit  ubique  sed  totus  in  toto  loco  et  totus  in  qualibet  parte  illius. 


(1)  S.  Thomas  1.  q.  107.  a.  2. 

Quaerenti  autem  quo  seu  per  quid  substantia  angeli  sit  in  loco, 
s.  Thomas  respond  et,  per  applicationem  suae  virtutis.  Hinc 
intelligitur,  utrum  angelus  possit  esse  naturaliter  in  pluribus 
locis.  Materialiter  i.  e.  secundum  substantialem  praesentiam  ne- 
quit  angelus  naturaliter  esse  in  duobus  dissitis  locis,  quin  sit  in 
intermedio;  formaliter  autem,  i.  e.  secundum  operationem  potest, 
quia  potest  operari  in  duobus  inter  se  dissitis  locis,  dummodo 
intra  spheram  suae  virtutis  jaceant,  quin  operetur  in  spatio  in¬ 
termedio,  sicut  homo  potest  movere  duos  lapides  inter  se  di- 
stantes,  ad  quos  ejus  brachia  sese  extend unt,  quin  moveat  inter- 
medios.  Nam  « totum  illud,  cui  immediate  applicatur  virtus  angeli, 
reputatur  ut  unus  locus  ejus,  quamvis  non  sit  continuum  »  (1). 

hx  his  sequitur,  angelos  sese  movere  localiter;  et  hoc  saepe 
factum  esse,  Scriptura  commemorat.  De  modo  autem  scribit  S. 
Thomas.  «  Cum  angelus  sit  in  loco  per  contactum  virtutis, 
non  subditur  loco,  ut  contentus  ab  eo,  sed  magis  continet  locum 
sua  virtute,  supereminens  in  loco.  Unde  necesse  ei  non  est,  ut 
sequatur  in  suo  motu  conditiones  loci,  sed  voluntati  suae  subest, 
quod  applicet  se  per  contactum  virtutis  huic  loco  et  illi,  et  si 


vult,  absque  medio;  sicut  etiam  intellectus  potest  applicari  in- 
telligendo  uni  extremo,  puta  albo  et  postea  nigro  indifferenter, 
vel  cogitando  vel  non  cogitando  de  mediis  coloribus  »  (2). 


ARTICULUS  II. 

De  elevatione  et  lapsu  angelorum. 

411.  Prop.  51.  Angeli  omnes  gratia  sanctificante  aucti  et  ad 
statum  supernaturalem  evecti  sunt. 

Est  sententia  communis  et  certa. 

Demons tr.  Certum  est,  angelos  bonos  nunc  Dei  visione  esse 
peipetuo  beatos.  Scriptura  enim  ea  nomina  et  munia  tribuit  an- 
gelis,  quae  nonnisi  beatis  supernaturali  beatitudine  competi 
possunt.  Vocantur  enim  angeli  coelorum  (Matth.  24,  36),  filii 
Dei  (Job.  38,  7),  sancti  (Marc.  8,  38),  ewes  coelestis  Jerusalem 


(1)  S.  Thomas  1.  q.  52.  a.  2.  —  (2)  Quodlib.  1.  q.  3.  a.  5. 

(Apoc.  4  et  5),  qui  adstant  ante  Dominum  (Tob.  12,  15),  et  vident 
faciem  Dei  (Matth.  18,  10).  Atqui  beatitudinem  hanc  meritis 
propriis  ex  divina  gratia  consecuti  sunt,  proinde  ad  earn  olim 
in  via  fuerunt:  ergo.  Prob.  min.  a)  Beatitudo  haec  cum  sit  su- 
pernaturalis,  primo  non  est  aliquid  naturae,  sed  naturae  finis, 
et  ideo  non  statim  earn  a  principio  debuerunt  habere;  secundo 
nulla  creatura  rationalis  potest  habere  motum  voluntatis  ordina- 
tum  ad  illam  beatitudinem,  nisi  rnota  a  supernatural i  agente,  et 
hoc  dicimus  auxilium  gratiae:  ergo  angelus  ad  illam  beatitudi¬ 
nem  voluntate  converti  non  potuit,  illamque  assequi,  nisi  per 
auxilium  gratiae  (1).  —  b)  Confirmatur  analogia  hominis,  cujus 
(Ap.  21,  17)  dicitur  in  coelesti  Jerusalem  eandern  esse  mensuram 
cum  angelis.  Atqui  homines  habent  beatitudinem  commensuratam 
suis  gratiae  meritis;  ergo  et  angeli.  —  c)  Idem  eruitur  ex  verbis 
Christi:  Diabolus  in  veritate  non  stetit  (Jo.  8,  44),  et  s.  Judae 
6:  Non  servaverunt  suum  principatum.  Haec  verba  magnam 
quandam  et  sublimem  dignitatem  per  peccatum  amissam  deno- 
tant;  atqui  dona  naturalia  peccando  angeli  non  amiserunt:  ergo 
exprimunt  gratiam  sanctificantem  et  dona  supernaturalia,  quae 
per  peccatum  deperdita  sunt  (2).  Atqui  Deus  ex  parte  sua  uni- 
formiter  se  gessit  cum  omnibus  angelis  quoad  statum,  donee  illi 
per  sua  opera  inaequales  in  Dei  beneficentia  recipienda  se  fe- 
cerunt,  ut  communiter  docent  Patres:  ergo  omnes  donis  illis 
supernaturalibus  ornati  sunt.  —  d)  S.  Basilius:  «  Quod  an¬ 
geli  sunt,  ab  opifice  Verbo  universorum  conditore  habent;  eis 
vero  sanctitatem  Spiritus  sanctus  impertivit  »  (3);  s.  Jo.  Dama- 
scenus:  «  Per  Yerbum  omnes  angeli  creati  sunt,  ac  per  Spiri¬ 
tus  sancti  sanctificationem  omnis  perfectionis  numeros  accepe- 
runt  »  (4);  Augustinus:  «  Bonam  voluntatem  quis  fecit  in 
angelis,  nisi  ille,  qui  eos  cum  bona  voluntate,  id  est,  cum  casto 
amore,  quo  illi  adhaeserunt,  creavit,  simul  in  eis  condens  natu- 
ram  et  largiens  gratiam  »  (5). 

Quoad  tempus  elevationis,  nonnulli  cum  s.  Bon  a  ventura 
arbitrati  sunt,  angelos  per  aliquod  tempus  post  creationem  fuisse 
in  solis  naturalibus,  deinde  elevatos  ornatosque  gratia  sanctifi- 


(1)  S.  Thomas  1 .  q.  62.  a.  2.  —  (2)  Cf.  C a t e  c h .  Rom.  P.  1 .  c.  2.  q.  17. 
—  (3)  S.  Basilius  in  Ps.  32.  n.  4.  —  (4)  De  fide  orth.  1.  11.  c.  3.  —  (5)  De 
civ.  Dei  1.  12.  c.  9. 

cante.  Alii  cum  s.  I  horn  a,  quae  sententia  nunc  est  communis, 
tenent,  eos  in  ipsa  creatione  accepisse  simul  cum  natura  gratiam 
elevationemque,  quod  tradiderat  et  Augustinus  verbis  citatis. 

412.  Prop.  52.  Elapso  probationis  tempore,  qui  fideles  per- 
manserunt,  ad  gloriam  et  visionem  Dei  sunt  evecti;  qui  vero  in- 
fideles  peccando  extiterunt,  aeternis  poenis  addicti  sunt;  est  itaque 
dogma  catholicum  quod  existunt  daemones. 

Declar.  Triplex  mora  seu  temporis  spatium  distinguendum  est: 
in  primo  creati  auctique  fueruntdonis  supernaturalibus;  in  secundo 
in  via  constituti  sunt  probationis,  in  qua  magma  pars  libero  ar- 
bitrio  et  gratia  bene  utentes  sese  converterunt  ad  Deum,  ei  cari- 
tate  adhaeserunt  et  meruerunt  augmentum  gratiae  et  gloriae; 
ceteri  vero  peccarunt;  in  tertio  denique  boni  praemio  et  gloria 
donati,  mali  aeterno  supplicio  mulctati  sunt.  Prima  et  secunda 
mora  pertinent  ad  viam  angelorum,  tertia  ad  terminum.  De  pri¬ 
ma  mora  in  thesi  egimus  antecedente;  de  altera  et  tertia  in  hac. 

413.  Demonstr.  i.  p.  Constituti  sunt  in  stadio  probationis.  — 
Si  enim  angeli,  ut  probatum  fuit  (n.  411),  gratia  ornati  sunt  ut 
beatitudinem  mereri  possent,  profecto  in  via  ad  illam  adeoque  in 
stadio  probationis  constituti  sunt,  quod  insuper  ex  multorum  lapsu 
confirmatur.  In  hoc  stadio  probationis  cognitionem  Dei  abstracti- 
vam  et,  si  vis,  per  fidem  etiam,  minime  vero  intuitivam  habuerunt. 

Nota.  Conveniunt  Doctores  hoc  tempus  probationis  in  angelis 
fuisse  perbreve.  Imo  juxta  s.  Thom  am  (1)  post  primam  electionem 
jam  in  termino  fuerunt:  «  Angelus  post  primum  actum  caritatis, 
quo  beatitudinem  meruit,  statim  beatus  fuit.  »  Idem  de  angelis 
inalis  docet. 

414.  Demonstr.  ii.  p.  Qui  fideles  permanserunt,  ad  gloriam 
translali  sunt.  —  Constat  ex  testimony's  allegatis  (n.  411),  praeser- 
tim  cum  de  illis  dicatur  quod  semper  vident  faciem  Patris  mei 
(Matth.  18,  10).  Unde  Au  gustinus: «  Cadentibus  aliis  per  liberum 
arbitrium,  steterunt  ipsi  (angeli  sancti),  et  hujus  mansionis  debi- 
tam  mercedem  recipere  meruerunt,  tantam  scilicet  beatitudinis 
plenitudinem,  qua  eis  certissimum  sit,  semper  se  in  ilia  esse 
mansuros  »  (2).  Est  constans  Patrum  et  theologorum  doctrina. 


(1)  1.  q.  62.  a.  5.  —  (2)  l)e  corrept.  et  grat.  o.  11.  n.  32. 

415.  Demonstr.  hi.  p.  Multi  peccarunt  et  aeternis  poenis  aci¬ 
dic  ti  sunt.  —  Quod  multi  peccaverint,  clogma  est  fidei  propositum 
a  cone.  Later.  IY.  c.  1.:  «  Diabolus  et  alii  daemones  a  Deo  quidem 
natura  creati  sunt  boni,  sed  ipsi  per  se  facti  sunt  mali.  »  (Luc.  10, 
18):  Videbam  satanam  sicut  fulgur  de  coelo  cadentem;  (2.  Petr.  2, 
4):  Deus  angelis  peccantibus  non  pepercit,  sed  rudentibus  infer ni 
detractos  in  tartarurn  tradi'dit  cruciandos ;  (Jud.  v.  6):  Angelos 
qui  non  servaverunt  suum  prinerpatum,  sed  dereliquerunt  suum 
domicilvurn,  (i.  e.  meritorie  et  hinc  coacti  sunt  deserere  coelum); 
in  judicium  magni  diei,  vinculis  aeternis  sub  caligine  reser- 
vavil;  (Jac.  2,  19):  Angeli  creclunt  et  contremiscunt ;  (.Jo.  8,  44): 
Vos  ex  patre  diabolo  estis....  in  veritaie  non  stetit;  (Matth.  25.  41): 
Discedite  a  me  maledicti  in  ignem  aeternum,  qui  paratus  est 
diabolo  et  angelis  ejus. 

Conspirant  in  hanc  sententiam  omnes  Patres  docentes,  daemo- 
nis  nomen  non  naturae  esse,  sed  propriae  voluntatis  malae,  omnes 
angelos  a  Deo  creatos  esse  bonos,  sed  peccato  malos  esse  effectos, 
non  daemones  sed  angelos  a  Deo  fuisse  conditos,  seseque  daemo¬ 
nes  fecisse. 

Quod  peccantes  in  aeternum  damnati  sint,  colligitur  ex  imme¬ 
diate  superius  citatis  jam  Scripturae  textibus,  quibus  accedit  u- 
nanimis  Patrum  consensus.  Ratio  vero  est,  quia  Deus  eis  denega- 
vit  tempus  et  gratiam  ad  poenitentiam  agendam.  Cur  autem  Deus 
hominibus  non  vero  angelis  peccantibus  fecerit  reparationis  lo¬ 
cum,  varias  afferunt  Patres  rationes.  Prima  est,  quia  homo  pec- 
cavit  alio  suadente  et  decipiente:  angelus  vero  sua  sponte.  Se- 
cunda:  homo  peccavit  ex  fragilitate,  angelus  ex  malitia.  Tertia: 
peccante  uno  homine,  periit  tota  liumana  natura;  peccante  an- 
gelo  non  tota  periit  natura  angelica.  Ultima  tamen  ratio  est  vo¬ 
luntas  Dei. 

Haec  autem  eorum  damnatio  consistit;  l.°  in  amissione  gratiae 
sanctificantis;  2.°  in  poena  damni  posita  in  privatione  visionis  et 
fruitionis  Dei;  3.°  in  inflictione  aeternorum  suppliciorum,  inter 
quae  ignis  corporeus  communiter  recensetur  (1). 

416.  Corollarium.  Cum  daemones  sint  angeli  lapsi ,  daemonum 
existentia  est  dogma  catholicum. 


(1)  De  his  fusius  in  Tractatu  de  Novissimis.  —  Quamvis  aliqui  antiqui  Patres 
doceant,  daemones  omnes  in  hoc  nostro  aere  degere  usque  ad  ultimi  judicii  diem, 

Articulus  II.  De  elevatione  et  lapsu  angelorum. 


41/.  Sciiolion.  Quoad  qualitatem  peccati  angelorum  fuerunt 
inter  antiquos  nonnulli,  qui  verba  (Gen.  6,  2):  Videntes  filii 
Dei  films  hominum,  quod  essent  pulchrae,  acceperunt  sibi  uxo- 
res,  forte  propter  minus  accuratam  versionem  Alexandrinam: 
idovreg  Ss  ol  ayyekoi  tov  &sov;  intelligentes  de  angelis,  arbitrati  sunt 
peccatum  angelorum  fuisse  peccatum  luxuriae.  Verum  nomine  filii 
Dei  non  angeli  veniunt  sed  filii  Seth,  qui  ob  avitam  pietatem  dicun- 
tui  filii  Dei  in  oppositione  ad  posteros  Caini,  qui  ob  morum  corru- 


ptionem  filii  hominum  vocantur.  Non  enim  possunt  intelligi  angeli 
boni,  quia  hi  neque  nubunt,  neque  nubentur  (Matth.  22,  30);  non 
mali,  quia  hi  non  vocantur  filii  Dei.  —  Communis  sententia  est, 
peccatum  angelorum  fuisse  superbiam.  Nam  (Sap.  10,  15)  legitur: 
Initium  omnis  peccati  superbia ;  et  (Tob.  4,  14):  Superb icim  nun- 
quam  in  tuo  sensu,  aut  in  tuo  verbo  dominari  permittees:  in 


ipsa  enim  initium  sumpsit  omnis  per ditio ;  denique  Paul  us  docens, 
quis  in  Episcopum  eligendus  sit,  ait  (Tim.  3,  6):  Non  neophytum, 
ne  in  superbiam  elatus,  in  judicium  incidat  diaboli.  Praeter 
superbiam  commiserunt  etiam  peccatum  invidiae,  ut  eruitur  ex 
(Sap.  2,  24):  Invfdia  diaboli  mors  intravit  in  mundum;  verum 
hoc  non  fuit  primum  eorum  peccatum,  sed  per  superbiam  gra- 
tiis  supernaturalibus  .jam  perditis,  ideo  etiam  hominem  ad  ima- 
ginem  Dei  factum  indigne  tulerunt.  —  Quodnam  vero  fuerit  o- 
biectum  hujus  superbiae  non  clare  constat.  Suarez  cum  aliis 


theologis  putat,  angelis  revelatam  fuisse  unionem  hypostaticam 
humanae  naturae  Christi  cum  Verbo,  eamque  pro  se  ambivisse, 
humanae  Christi  naturae  invidisse,  eique  noluisse  sese  subiicere. 
Juxta  alios  peccatum  angelorum  in  eo  consistere  videtur,  quod  ex 
inordinate  a/fectu  erga  naturalem  suam  perfectionem  ac  pulchri- 
tudinem,  atque  ex  nimia  sua  complacentia  neglexerint  beatitudi- 
nem  supernaturalem  ex  gratiae  auxilio  per  actus  obedientiae  suo 
creatori  exhibendae  obtinendam,  suis  naturalibus  contenti,  domi- 


quo  yi  inferni  carcere  detrudentur,  in  eo  in  aeternum  detinendi  et  igne  tor- 
quendi;  communioi*  tamen  nunc  sententia  est,  omnes  daemones  jam  inde  a 
casu  eorum  in  inferni  carcerem  detrusos  esse,  sed  permittente  Deo,  eos  posse 
per  aerem  et  terram  vagari  ad  exercitium  et  impugnationem  hominum.  Cf. 
Ephes.  0,  1 2,  in  quern  locum  Hieronymus:  «  Haec  omnium  doctorum  opi¬ 
nio  est,  quod  aer  iste,  qui  coelum  et  terram  medius  dividens,  inanis  appellatuiv 
plenus  est  contrariis  fortitudinibus.  » 

natum  in  ceteras  creaturas  ambiverint,  subesse  noluerunt  Deo  per 
actuale  imperium  eos  gubernanti,  atque  hac  ratione  affectaverint 
sibi  sufficere,  suum  finera  ultimura  in  se  constituerint,  sicque  su- 
premam  quandam  et  maxime  inordinatam  celsitudinem  appetive- 
rint,  Altissimoque  similes  esse  voluerint.  —  In  hac  vero  rebellione 
fuisse  principem,  qui  exemplo  et  hortatu  suo  ceteros  in  ruinam 
praecipitavit,  illumque  fuisse  in  perfectione  naturali  supremum, 
communiter  tradunt  theologi;  et  ipsa  Scriptura  ilium  ducem  et 
caput  specialibus  insignire  solet  nominibus  :principis  nempe  hujus 
mundi  (Jo.  12,  31);  Dei  hujus  saeculi  (2.  Cor.  4,  4);  principis  dae- 
moniorum  (Matth.  9,  34);  Beelzebub  (ibid.  12, 24);  Satan,  Diaboli, 
Belial  (Luc.  11,  18;  Matth.  25,  41;  2.  Cor.  6,  15);  draconis  magni, 
sey'pentis  antiqui  (Apoc.  2,  9);  Luciferi  (Is.  14,  12). 

CAPUT  II. 

De  relatione  angelorum  ad  homines. 

418.  Consideratis  angelis  in  se,  considerandum  venit  eorum 
•cum  hominibus  commercium,  et  l.°  quidem  bonorum,  2.°  malorum. 


ARTICULUS  I. 

De  custodia  angelorum  bonorum. 

Bonorum  angelorum  officia  sunt,  Deum  laudare,  ejus  volun- 
tati  obsequi,  ei  in  mundi  gubernatione  ministrare,  hominumque 
curam  et  custodiam  gerere.  I)e  hac  postrema,  statuimus: 

419.  Prop.  53.  Dogma  est  revelatum  angelos  bonos  in  hominum 
generatim  deputari  custodiam;  certum  quoque  est  singulos  homi¬ 
nes  praesertim  fideles  suos  habere  angelos  custodes;  nec  impro- 
babile  est,  regnis,  provinciis,  ecclesiisque  suos  praeesse  angelos. 

Demonstr.  i.  p.  a)  .(Ps.  90,  11.  12):  Angelis  suis  mandavit  de 
te,  ut  custodiant  te  in  omnibus  viis  tuis.  In  manibus  portabunt 
te,  ne  forte  offendas  ad  lapidem  pedem  tuum;  (Hebr.  1,  14): 

Ai'ticulus  I.  De  custodia  ang'eloi’um  bonoi’um. 

I  Nonne  omnes  sunt  administratorii  spiritus  in.  ministerium  missi 
propter  eos,  qui  haereditatem  capiunt  salutis?;  (Matth.  18,  10): 
Videte  ne  contemnatis  unum  ex  his  pusillis;  dico  enim  vobis,  quia 
angeli  eorum  in  coelis  semper  vident  faciem  Patris  mei.  Con- 
fiimatur  innumeris  Scripturae  exemplis,  e.  g.  Abrahae,  Agar, 
Jacob,  Danielis,  Tobiae,  Petri,  etc.  quibus  Deus  angelorum  mini- 
sterio  beneficia  contulit.  —  b)  Idem  in  apertissiraa  continetur  to- 
tius  Ecclesiae  fide,  ut  apparet  turn  ex  sacris  liturgiis  cnlturn  an¬ 
gelorum  custodum  continentibus,  turn  ex  disertis  testimoniis  Pa- 
trum  omnis  aetatis,  qui  ex  sententia  non  propria  sed  fidei  ange- 
los  appellant  custodes,  paedagogos,  et  puerorum  institutores, 
praeceptores  hominum,  episcopos,  past  ores,  pastores  gregum.  Ita 
Basilius,  Athanasius,  Ambrosius,  Hieronymus,  Aug u- 
stinus,  qui  concludit,  praeceptum  dilectionis  etiam  ad  angelos 
se  extendere,  «  a  quibus  tanta  nobis  impenduntur  officia,  quanta 
multi s  divinarum  scripturarum  locis  animadvertere  facile  est  »  (1). 

420.  Demonstr.  ii.  p.  Sententia  est  communis,  et  si  agitur  de 
fidelibus,  certa,  singulis  hominibus  ab  ortu  nativitatis  suae 
suum  proprium  angelum  in  custodiam  destinatum  esse.  Hoc  in- 
sinuare  videntur  verba  Psalmi  superius  citata,  quibus  angelorum 
custodia  veluti  peculiaris  ad  singulum  hominem  describitur,  et 
ad  hue  apertius  Christus  Dominus,  cum  de  parvulis  dixit  (Matth. 
18,  10):  Videte  ne  contemnatis  unum  ex  his  pusillis;  dico  enim 
vobis,  quia  angeli  eorum  semper  vident  faciem  Patris  mei,  qui 
in  coelis  est ;  ill ud  enim  eorum  peculiariter  pro  ipsorum  custodia 
deputatos  esse,  suadet.  Dari  angelos  custodes,  hominibus  pe¬ 
culiariter  deputatos,  jam  aevo  apostolico  creditum  est.  Cum  enim 
libeiatus  ecarcere  Petrus  ad  domum,  ubi  lideles  erant  congregati, 
pulsaret,  et  ancilla  nuntiaret,  adesse  Petrum,  fideles  dicebant: 
angelus  ejus  est  (Act.  12,  15),  quod  eis  in  mentem  venire,  nisi  ex 
communi  fide,  non  potuit.  «  Ergo,  argumentatur  Origenes  (2), 
intelligitur  et  alius  Pauli  angelus,  sicut  et  Petri,  et  alius  alte- 
rius  Apostoli,  et  singulorum  per  ordinem,  »  et  alio  in  loco:  «  A- 
dest  unicuique  nostrum,  etiam  minimis,  qui  sunt  in  Ecclesia  Dei, 
angelus  bonus,  angelus  Domini,  qui  regat,  moneat,  qui  gubernet, 
qui  pro  actionibus  nostris  corrigendis  et  miserationibus  expo- 


(1)  De  Doctr.  chr.  1.  1.  c.  30.  n.  33.  —  (2)  Horn.  11.  in  Num.  n.  4. 

scendis  quotidie  videat  faciem  Patris,  qui  in  coelis  est  »  (1).  Ba¬ 
sil  ius:  «  Unicuique  fidelium  affixus  est  angelus,  dignus,  qui 
Patrem,  qui  in  coelis  est,  videat  »  (2).  Hieronymus:  «  Magna 
dignitas  animarum,  ut  unaquaeque  habeat  ab  ortu  nativitatis  in 
custodiam  sui  angelum  delegatum  »  (3).  Anselm  us:  «  Unaquae¬ 
que  anima,  dum  in  corpus  mittitur,  angelo  committitur  »  (4), 
quibus  addi  possunt  Theophylactus,  Justin  us,  Clemens 
Alex.,  Eusebius,  Gregorius  Nyss.,  Cyril  1  us  Alex.  etc. — 
Hue  facit  maxime  fidelium  de  hac  veritate  communis  persuasio. 

Quamquam  nonnulli  Patres  de  fidelibus  sermonem  brabent, 
eorum  tamen  expressiones  non  sunt  exclusivae,  et  alii  generatim 
et  indefinite  loquuntur.  Ilinc  communis  theologorum  sententia 
ad  omnes  homines  extendit  tutelam  propriorum  angelorum.  Ac- 
cedit  et  ratio  theologica:  nemo  ex  reprobis  et  infidelibus  viato- 
ribus  excluditur  a  mediis  salutis  generalibus;  inter  quae  est  an¬ 
gelorum  tutela;  nam  Deus  vult  sincere  etiam  reproborum  salutem. 

421.  Demonstr.  hi.  p.  Hoc  colligitur  ex  Dan.  (10,  13.  20.  21), 
ubi  mentio  fit  Gabrielis  principis  captivorum  in  Perside,  Micliae- 
lis  principis  populi  Dei,  Principis  Persarum  et  Principis  Graeco¬ 
rum  qui  duo  postremi  probabilissime  sunt  alii  angeli,  quibus  eae 
nationes  commissae  sunt,  sicut  Michaeli  natio  judaica  commendata 
fuit.  Inter  Principem  Persarum  et  Gabrielem  erat  dissensus,  an 
Judaei  essent  liberandi  ex  Perside  nec  ne;  et  quisquis  causam 
agebat  pro  gente  sibi  commissa  (5).  Citantur  pro  liac  sententia 
Origenes,  Basilius,  Ambrosius,  Hieronymus,  aliique. 
Dices:  Haec  generatim  de  angelo  custode  ex  platonicis  commen- 
tis  asserunt  Patres.  —  Resp.  Nequaquam ;  Patres  enim  doctrinam 
illam  proponunt  tamquam  divinitus  revelatam,  confirmantque 
Scripturae  effatis,  quam  ob  rem  dicendum  potius  est,  gentilium  fa- 
bulis  de  geniorum  tutela,  vestigium  contineri  revelationis  divinae 
vel  generi  humano  patriarchis  factae,  vel  populo  judaico,  unde  ad 
alias  gentes  derivata  est;  sicuti  de  aliis  doctrinae  capitibus  contigit. 


(1)  Horn.  20  in  Num.  n.  3.  —  (2)  Horn,  in  Ps.  48.  —  (3)  In  Matth.  1.  3. 
—  (4)  Elucidar.  1.  2.  c.  28. 

(5)  De  hac  pugna  inter  angelos  Cf.  s.  Thomam  1.  q.  113.  a.  8.  Addi 
potest,  quod  angeli  diversorum  regnorum  tutores,  dum  adhuc  divinum  eos 
decretum  latet,  possunt  pro  commisso  sibi  munere  velle  consulere  genti  sibi 
concreditae,  ut  quae  duo  angeli  velint,  pugnantia  invicem  reperiantur. 

Ai'ticulus  II.  De  daemonum  impugnatione. 

422.  Scholion.  Si  angelorum  in  homines  generatim  quaeras 
munera,  ea  his  continents,  ut  illorum  sospitatis,  educationis, 
vitae  totius,  ac  sempiternae  praesertim  salutis  curam  gerant;  ut 
daemonum  insidias  et  imminentia  undique  pericula  propulsent; 
animos  ad  virtu tem  laciant;  timidos  confirment;  moerentes  re- 
creent ;  lapsos  erigant;  orantibus  assistant,  et  eorum  preces  of- 
lerant  Deo;  postremo  ut  perfunctos  hujus  vitae  casibus  post  obi- 
turn  excipiant,  et  ad  beatorum  societatem  transferant. 


ARTICULUS  II. 

De  daemonum  impugnatione. 


423.  Sicut  angeli  boni  multis  amoris  offlciis  homines  prose- 
quuntur,  ita  angeli  mali  odio  in  Deum  invidiaque  in  homines 
tabescentes,  in  eorum  perniciem  conspirant,  nec  quidquam  inter¬ 
na  ittunt,  quo  malos  eos  effi cere  possintet  infideles.  Non  tamen  omnia 
quae  velint,  possunt,  sed  ea  tantum,  quae  ipsis  a  Deo  contra  ho¬ 
mines  agere  permittuntur.  Hujusmodi  impii  daemonum  conatus, 
vires  suas  applicantium  ad  mala  moralia  et  physica  in  mundo 
promovenda,  designantur  nomine  generico  infestationis  seu  im- 
pugnationis  daemoniacae.  Est  autem  triplex  ejusdem  species:  ten- 
tatio,  obsessio  et  magia.  De  singulis  breviter. 

A)  De  lentatione. 


424.  Prop.  54.  Homines  ad  peccatum  a  daemonibus  tentantur. 


Declar.  Tentatio  est  sollicitatio  ad  peccatum.  Haec  esse  po¬ 
test  a  concupiscentia,  a  mundo,  a  daemonibus.  Hi  quidem  mul- 
tiplici  modo  homines  ad  peccandum  allicere  possunt:  directe  sive 
visibiliter  sub  aliqua  specie,  ut  in  paradiso  terrestri,  sive  invisi- 
biliter  excitando  phantasiam  et  appetitum,  obtenebrando  rationem; 
vel  indirecte,  sive  per  homines  malos,  sive  per  res  externas. 

425.  Demonstr.  i.  (Petr.  5,  8.  9):  Sobrii  estote  et  vigilate,  quia 
adversarius  venter  diabolus  tamquam  leo  rugiens  circuit ,  quaerens 


quern  devoret:  cui  resistite  fortes  in  fide ;  (Eph.  6.  11):  Induite 
vos  armaturam  Dei,  ut  possitis  stare  adversus  insidias  diaboli. 

Protoparentes,  David,  Judas  ad  peccandum,  teste  Scriptura, 
suasu  diaboli  inducti  sunt.  —  Tentationibus  daemonis  expositis 

solatio  nobis  esse  debet  illud  Pauli:  Fidelis  autein  Deus,  qui  non 
patietur  vos  tentari  supra  icl  quod  potestis,  sed  faciet  etiam  cum 
tentatione  proventum,  ut  possitis  sustinere  (1.  Cor.  10,  13). 

B)  De  Obsessione. 

426.  Prop.  55.  Admittenda  est  etiam  obsessio  daemoniaca. 

Declar.  Obsessio  generatim  consistit  in  physica  hominis  cor¬ 
poris  vexatione,  et  a  veteribus  theologis  distinguebatur  in  cir- 
cumsessionem,  si  diabolus  tantum  extrinsecus  hominem  circum- 
obsidet,  in  obsessionem  si  corpus  huraanum  inhabitat,  in  posses¬ 
sionem,  si  illud  ita  inhabitat,  ut  pene  omnes  ejus  vires  phvsicas 
sibi  vindicet.  Earn  esse  possibilem  nemo  inficiabitur,  qui  meminerit, 
dotes  naturales,  quas  supra  commemoravimus,  daemones  per  pec- 
catum  non  perdidisse.  In  concipienda  vero  Dei  permissione,  ut 
talia  daemones  agant,  non  major  est  difficultas,  quam  pro  permis¬ 
sione  generatim  morborum,  tentationum,  seductionum,  persecu- 
tionum  et  peccati.  Adsunt  enim  sanctissimae  rationes,  ob  quas 
Deus  hinc  inde  tales  obsessiones  permittat,  de  quibus  s.  Bona- 
ventura:  «  Permittit  hoc  Dominus  sive  ad  gloriae  suae  osten- 
sionem,  sive  ad  peccati  punitionem,  sive  ad  peccantis  correptionem, 
sive  ad  nostram  eruditionem:  sed  ex  qua  istarum  causarum  de¬ 
terminate  permittat,  latet  hoc  humanam  industriam,  propter  hoc, 
quod  occulta  sunt  judicia  Dei:  hoc  tamen  planum  est,  quod  non 
fiant  iniuste,  et  ideo  non  permittit  talia  sine  causa  »  (1). 

427.  Demonstr.  Multi  ex  recentioribus  exegetis  rationalismo 
infectis  contendunt  per  daemoniacos,  cujus  mentio  frequenter 
occurrit  in  Evangeliis,  nonnisi  naturaliter  aegrotos,  aut  insanos 
intelligendos  esse;  sed  talis  interpretatio  nullo  modo  potest  ad- 
mitti.  Nam  a)  in  Evangelio  saepe  distinguuntur  naturaliter  ae- 
groti  ab  illis  qui  daemonia  habebant:  Afferebant  ad  eum  omnes 
male  habentes  et  daemonia  habentes  (Marc.  1,  32.  cf.  Matth.  4, 24).  — 
b)  Phrasis  adhibita  ad  significandam  liberationem  a  daemone  a  Chri¬ 
sto  factam,  est:  eiicere  daemones ;  (Marc.  1,  34):  Ft  cur  amt  multos... 
et  daemonia  multa  eiiciebat ,  et  non  sinebat  ea  loqui,  quoniam 
sciebant  eum.  Atqui  talis  expressio  nullum  sensum  haberet,  si 
ageretur  de  sanatione  morbi  naturalis:  ergo.  —  c)  Ea  sunt  adiun- 


l\)  In  2.  Dist.  8.  P.  I.  a.  7.  q.  7. 

Articulus  II.  De  daemonum  impugnatione. 


eta  hujusmodi  liberationum  a  daemone,  quae  cum  interpreta¬ 
tion6  1  ationalistarum  nullo  modo  conciliari  possunt.  Christus 
enim  ex  una  parte  alloquitur  daemones,  eos  interrogat,  in- 
crepat,  daemones  vero  ex  altera  parte  exhibentur  loquentes, 
clamantes,  rogantes  Christum  etc.  (cf.  Matth.  8,  28  sq.).  —  d) 
Christus  contulit  Apostolis  potestatem  eiiciendi  daemones  distin- 
ctam  a  potestate  curandi  infirmos:  Dedit  Mis  potestatem  spiri- 
tuum  immundorum,  ut  evicevent  eos,  et  curarent  omnem  lan- 
guorem  et  omnem  infirmitatem  (Matth.  10,  1).  Ergo  dantur  hu¬ 
jusmodi  obsessiones,  quas  confirmant  ea  quae  in  Actibus  Apost. 
leguntur  de  daemonibus  a  Petro,  Philippo  et  Paulo  eiectis.  — 
Quod  vero  etiam  posterioribus  saeculis  et  nostra  aetate  extite- 
lint  obsessi  a  daemonibus,  testantur  Patres  et  confirmat  ordo 
exot  c istarum,  et  decreta  conciliorum  de  energumenis  edita. 

4~8-  Not  a.  Cum  in  praxi  agitur  de  obsessione,  cum  magna 
prudentia  est  procedendum,  neque  ex  levi  coniectura  quisquis 
pro  obsesso  est  habendus.  Signa  obsidentis  daemonis  juxta  Ritual, 
romanum  (tit.  de  exorcizandis  obsessis)  haec  sunt:  «  ignota 
lingua  loqui  pluribus  verbis,  vel  loquentem  intelligere,  distantia 
et  occulta  patelacere,  vires  supi*a  aetatis  seu  conditionis  naturam 
ostendere  et  id  genus  alia,  quae  cum  plurima  occurrunt,  majora 
sunt  indicia.  » 

C)  De  Magia. 

Magia  generatim  est  facultas  mira  patrandi.  Si  miri  eventus 
producuntur  ope  virium  naturalium,  quae  aliis  sunt  occultae, 
vel  ope  artis  et  dexteritatis,  magia  vocatur  naturalis,  si  ope 
daemonis,  diaboliea  seu  nigra.  Implicat  igitur  haec  magia  ali- 
quod  cum  daemonibus  superstitiosum  commercium. 

Ad  magiam  late  sumptam  pertinet  l.°  dimnatio,  seu  inquisi- 
tio  occultorum  ope  daemonis  (oracula,  necromantia,  sortilegium, 
auguria) ;  2.°  vana  observantia,  qua  media  improportionata  et  a 
Deo  non  instituta  adhibentur  ad  certum  etfectum  obtinendum 


(ais  sanandi  variis  signis  vel  rebus  sacris,  ars  notoria  etc.); 
3.  Magia  stride  dicta,  seu  ars  faciendi  mira  ope  daemonis,  et 
in  hoc  dilfert  a  vana  observantia  quod  ejus  effectus  sunt  magis 
miii,  sed  latiori  sensu  omne  commercii  genus  cum  daemonibus 
comprehendit ;  4.°  Maleficium,  seu  ars  nocendi  ope  daemonis;  ' 
5.°  daemonolatria  i.  e.  cultus  daemonis. 

In  magia  distingui  debet  crimen,  factum  et  ars.  Crimen 
magiae  est  impius  conatus  ope  daemonis  mira  efliciendi.  Factum 
magicum  est  quilibet  effectus  ope  daemonis  productus.  Ars  ma- 
gica  est  I'acultas,  positis  quibusdam  signis,  daemonis  ope  miros 
effectus  certo  et  constanter  producendi.  His  praemissis,  dicimus: 

429.  Prop.  56.  Existentia  artis  magicae  negata,  concedendum 
est  crimen  et  factum  magicum  esse  possibile  ac  subinde  con- 
tigisse  vel  contingere. 

Demonstr.  1.  p.  Ars  magica  quominus  admittatur,  obstare  vi- 
dentur  a)  absolutum  Dei  in  res  omnes  dominium,  quod  velut 
abdicasse  dicendus  esset,  si  homines  pro  lubito,  positis  qui¬ 
busdam  signis,  quaecumque  vellent,  semper  obtinerent;  b)  ipsa 
daemonum  potestas,  quae  limitata  est  et  semper  a  Deo  depen- 
det;  c)  multa  incommoda,  quae  inde  sequerentur. 

430.  Demonstr.  ii.  p.  Crimen  magiae  constituitur  ipso  hominis 
conatu,  efliciendi  mira  ope  daemonis.  Atqui  profecto  est  possibilis 
ex  parte  hominis  voluntas  et  consequens  conatus  aliquid  ope  dae¬ 
monis  consequendi  vel  efliciendi,  sive  sequatur  effectus  sive  non 
sequatur.  Imo  et  contigisse  hoc  probant  leges  gravissimae  a  Deo  et 
ab  Ecclesia  statutae  contra  eos,  qui  huj  us  sceleris  rei  fiunt  (1). 

431.  Demonstr.  hi.  p.  Etiam  factum  magicum  in  singulis  qui¬ 
busdam  casibus  admitti  debet.  Neque  horum  factorum  existentiam 
defendentes,  omnia  ea  admittimus  reapse  contigisse,  quae  per  di- 
versa  tempora  de  lamiis  et  strigis  multiplicibusque  earum  artibus 
narrata  fuere;  fatemur,  multas  illnsiones  in  hac  re  locum  habuisse, 


(1)  «  Quidam  dixerunt,  inquit  s.  Thomas  in  4.  d.  34.  q.  1.  a.  3.,  quod 
male'ficium  nihil  erat  in  mundo,  nisi  in  aestimatione  hominum,  qui  effectus 
naturales,  quorum  causae  sunt  occultae,  maleficiis  imputabant.  Sed  hoc  est 
contra  auctoritates  sanctorum  qui  dicunt,  quod  daemones  habent  potestatem 
supra  corpora  et  supra  imaginationem  hominum,  quando  a  Deo  permittantur; 
unde  per  eos  malefic!  signa  quaedam  facere  possunt.  Procedit  autern  haec 
opinio  ex  radice  infidelitatis,  sive  incredulitatis,  quia  non  credunt  esse  daemo¬ 
nes,  nisi  in  aestimatione  vulgi  tantum,  ut  terrores,  quos  homo  sibi  ipsi  facit 
ex  sua  lmaginatione,  imputet  daemoni,  et  quia  etiam  ex  imaginatione  vehe- 
menti  aliquae  figurae  apparent  in  sensu  tales  quales  homo  cogitat,  et  tunc 
creduntur  daemones  videri.  Sed  haec  vera  fides  repudiat,  per  quam  angelos  de 
coelo  cecidisse  et  daemones  esse  credimus,  et  ex  subtihtate  suae  naturae  multa 
posse,  quae  nos  non  possumus ;  et  ideo  illi  qui  eos  ad  talia  faeienda  inducunt, 
malefici  vocantur.  » 

;  et  difficile  saepe  esse,  effectum  magicum  ab  effect u  discernere 
mere  naturali  (1);  ast  neque  omnia,  quae  a  viris  fide  dignis  de 
hac  re  narrantur,  ad  labulas  esse  releganda  existimamus.  Sane 
Scriptura  hujusmodi  factor um  saepe  mentionem  facit.  Sic  in  hi- 
storia  Jobi  legimus,  Satanam,  Deo  permittente,  latrones  evocasse, 
ventos  et  tempestates  in  aere  excitasse,  ignem  de  coelo  demisisse, 
atque  in  ipso  ejus  corpore  varios  gravissimosque  morbos  induxis- 
se.  I  alia  signa,  quae  Exod.  7,  11  leguntur,  Magi  aegyptici  nonnisi 
ope  daemonis  patrare  poterant.  Hujusmodi  facta  Christus  ipse 
praenuntiavit  dicens:  Surgent  Pseudochristi  et  Pseudoprophetae, 
et  dabunt  signa  magna  et  prodigia,  ita  ut  in  errorem  inducan- 
tur  (si  fieri  potest)  etiam  electi  (Matth.  24,  24).  Paulus  operationi 
Satanae  adscribit  prodigia  Antichristi,  cujus  est  adventus  secun¬ 
dum  operationem  Satanae,  in  omni  virtute  et  signis  et  prodigiis 
rnendacibus  (2.  Thess.  2,  9).  —  Patrum  vero  haec  est  certissiina 
doctrina,  perversionem  humani  generis  opus  esse  Satanae,  qui 
numina  invexit,  cujus  operatio  se  immiscuit  in  omnibus  gentilium 
sacris,  qui  oracula  edebat,  portenta  et  mira  operabatur,  ut  homi¬ 
nes  deciperet,  sibi  cultum  divinitatis  arrogaret  (2). 

432.  Sciiolion.  Ad  facta  magica  revocari  possunt  phaenomena 
hodierni  magnetismi  et  praesertim  spiritismi.  I-Iorum  explicanda 
est  indoles,  veritas  et  causa. 

1. "  Quoad  indolem,  phaenomena  magis  singularia  magnetismi 
haec  sunt:  visio  in  distans;  cognitio  multarum  scientiarum  et 
linguarum  penitus  ignotarum,  nec  non  occultarum  hominum 
actionum;  praevisio  futurorum;  sensuum  commutatio,  qua  v.  g. 
visus  transfertur  ad  occiput  vel  epigrastrium,  auditus  ad  pedes 
etc.  —  Spiritismi  autem:  corpora  circumvagantur  per  aera; 
omnis  generis  sonus  audiuntur,  percussionibus  respondetur  ad 
quaestiones,  spiritus  evocantur,  qui  comparent  atque  personam 
assumunt  sanctorum,  H.  Mariae  V.,  imo  ipsius  Christi,  interro- 

!  gationibusque  respondent  etc. 

2. °  De  veritate  historica  horum  factorum  dubitare  non  licet, 
i  Sunt  enim  publica,  notoria,  frequentia,  quae  ubique  locorum  in 

multorum  contingunt  conspectu;  referuntur  a  testibus  plurimis 


(1)  In  praxi  haec  regula  attendi  debet:  In  dubio  factum  aliquod  tamdiu 
habendum  est  pro  naturali,  quamdiu  non  probetur  contrarium. 

(2)  Cf.  P  a  1  m  i  e  r  i  De  Deo  creatore  th.  XXIX. 

cujuscumque  conditionis,  ex  cunctis  civilibus  nationibus  utriusque 
emispheri,  ab  insignibus  physicis,  medicis,  ab  episcopis;  confir- 
raantur  vel  ab  his,  quorum  maximi  intererat  falsitatem  detegere, 
qui  ilia  prius  negabant  atque  irridebant. 

Si  igitur  agitur  de  complexu  horum  factorum,  non  vero  de 
singulis  quibusdam  casibus,  in  quibus  fraudes  et  praestigiae  sub- 
repere  potuerint,  haec  in  dubium  vocari  non  possunt,  quin  ar- 
gumenta  scepticismo  suppeditentur,  omnisque  fere  fides  historica 
labefactetur. 

3.°  Si  causam  rogas  horum  phaenomenorum,  dieimus,  si  non 
omnia,  plurima  tamen  in  suo  complexu  daemoni  esse  adscribenda. 
Si  enim  hujusmodi  facta  cum  iis  comparantur,  quae  apud  gen¬ 
tiles  frequentabantur,  quisque  facile  deprehendit,  maximam  sive 
quoad  media  adhibita,  sive  quoad  effectus  productos,  sive  quoad 
finem,  inter  ea  intercedere  similitudinem.  Atque  Patres  uno  ore 
docent,  ilia  ad  daemonis  interventum  referenda  esse  (1):  ergo 
et  haec.  Et  sane,  causa  horum  phaenomenorum,  quae  ex  eorum 
harmonia  et  imitate  una  esse  cognoscitur,  non  est  ex  iis  quae 
necessario  agunt  caeco  modo,  sed  est  causa  intelligens  et  libera; 
porro  non  est  homo,  quia  homo  non  adhibet  nisi  nutum  suae 
voluntatis,  qui  solus  nequit  esse  efficax  ad  extra;  ergo  est  alius 
agens  intelligens  sive  spiritus,  qui  materia  uti  potest,  quique 
imperio  alterius  voluntatis  potest  parere:  hie  vero  non  est  spi¬ 
ritus  aliquis  bonus,  quia  nedum  ullus  finis  Deo  dignus  in  his 
omnibus  apparet,  sed  et  plurima  occurrunt  Deo  et  quovis  bono 
spiritu  indignissima,  iisque  repugnantia.  Ergo  est  spiritus  ali¬ 
quis  malus,  qui  dicitur  Diabolus,  qui  seducit  universum  orbem  (2). 


(1)  Cf.  Palmieri  op.  cit.  th.  XXX. 

(2)  A  cl  interventum  hunc  diaboli  explicandum  s.  Thomas  hanc  regulam 
generalem  constituit:  «  In  his  quae  sunt  ad  aliquos  effectus  particulares  indu- 
cendos,  considerandum  est,  utrum  naturaliter.non  videantur  posse  tales  effectus 
causare....  Unde  si  naturaliter  non  videantur  tales  effectus  causare,  consequens 
est,  quod  nec  adhibentur  ad  hos  effectus  causandos  tamquam  causae,  sed  solum 
quasi  signa.  Et  sic  pertinent  ad  pacta  significationum  cum  daemonibus  inita  » 
2.  2.  q.  96.  a.  2,  et  ibidem  q.  95.  a.  3:  «  Ornnis  divinatio  utitur  ad  praecogni- 
tionem  futuri  eventus  aliquo  daemoniorum  consilio  vel  auxilio :  quod  quidem 
vel  expresse  imploratur,  vel  praeter  intentionem  hominis  se  occulte  daemon 
ingerit  ad  praenuntiandum  futura  quaedam,  quae  hominibus  sunt  ignota.  » 
Cf.  Gury,  Ballerini  ed.  4.  t.  1.  n.  276.  sq.,  et  Perron  e  Praelect.  theol. 
de  virtute  religionis  etc. 


DE  VERBO  INCARNATO. 


433.  Humani  generis  Adae  peccato  lapsi  misertus  Deus  misit 
Filium  suwn,  factum  ex  muliere,  factum  sub  lege ,  ut  eos  qui 
sub  lege  erant  redimer et  (Gal.  4,  4,  5),  ut  omnis  qui  credit  in 
ipsum  non  pereat,  sed  liabeat  vitam  aeternam  (Jo.  3,  16).  Hoc 
est  illud  magnum  pietatis  sacramentum,  quod  manifestatum  est 
in  came,  justificatum  est  in  spiritu,  apparuit  angelis,  praedica- 
tum  est  in  gentibus,  creditum  est  in  mundo,  assumptum  est  in 
gloria  (1.  Tim.  3,  16).  Altissimum  hoc  Dominicae  incarnationis 
mysterium  est  principium,  fundamentum  ac  centrum,  ex  quo 
piomanat,  quo  innititur  et  ad  quod  revocatur  tota  oeconomia 
Christiana. 

434.  Haec  tractatio  apte  in  duas  partes  dispescitur,  quarum  prior 
de  Christo,  ut  est  in  se  agit,  et  Incarnatio  seu  Christologia  ap- 
pellatur;  altera  quid  Christus  sit  nobis  seu  finem  et  opus  ipsum 
Incarnationis  expendit,  et  Redemptio  audit:  utramque  Patres 
uraeci  oixovoptag,  Latini  dispensation is  vocabulo  frequenter  signi- 
ficare  solent.  His  intime  connexam  subnectimus  tertiam  partem, 
quae  Mariologiae  nomine  venit,  in  qua  de  ea  disserimus,  quae 
Verbi  incarnandi  ministra  facta  est  temporalis,  nimirum  de  B.  V. 
M.  Matre  Dei,  cum  appendice  de  cultu  sanctorum. 

DE  INCARNATIONE. 

435.  Incarnatio  active  ut  operatio  divina,  et passive  ut  status  inde 
proveniens  considerari  potest;  sub  priori  respectu  est:  assumptio 
naturae  humanae  a  Yerbo  facta  in  unitatem  personae  ad  genus 
humanum  redimendum;  sub  altero  respectu:  unio  hypostatica 
naturae  divinae  sitnul  et  humanae  in  una  Yerbi  persona. 

Sive  ipsam  Incarnationis  definitionem,  sive  liaereseon  de  ea 
historiam  spectes,  commode  tota  haec  doctrina  in  quatuor  capi¬ 
ta  distribuitur:  l.°  d q  persona  assumente;  2.°  d e  natura  assum- 
pta ;  3.°  de  ratione  unionis  personae  divinae  cum  natura  huma- 
na  seu  de  unione  hypostatica;  4.°  de  praecipuis  hujus  unionis 
consectariis. 


CAPUT  I. 

De  Persona  assumente. 

436.  Supposita  demonstratione  in  theolog'ia  generali  contra 
rationalistas  exhibita,  Jesum  Christum  fuisse  divinum  legatum 
et  Deum,  ideoque  religionem  Christianam  divinae  esse  originis, 
demonstratio  modo  contra  haereticos  christianos,  nempe  Cerin- 
thianos,  Ebionitas  aliosque  G-nosticos,  PaulumSamosa- 
tenum,  Arianos,  Socinianos,  plures  ex  Protestanti- 
bus,  stricte  theological t  directa  ejusdem  divinitatis  ex  fidei  fon- 
tibus  instituitur. 

437.  Prop.  57.  Jesus  Christus,  quern  ut  Filium  hominis  in  tem¬ 
pore  natum  et  in  terris  conversatum  esse  nunc  sumimus.  est  etiam 
ex  Scripturarum  doctrina  verus  Deus. 

De  fide  ex  universa,  constanti  et  publica  Ecclesiae  professione 
et  ex  soiemni  cone.  Nicaeni  definitione:  «  Credimus....  in  unum 
Dominum  Jesum  Christum  Filium  Pei,  genitum  ex  Patre  unige- 

ni turn,  i ( 1  e s t  ox  substantia  Patris;  Deum  de  Deo....  Deuin  vero  de 
Deo  vero,  genitura  non  factum,  cons  u  bstan  ti  alem  Patri.  » 
Demonstr.  II le  est  vorus  Deus,  cui  vera  filiatio  divina,  nomi- 
na  divina,  attributa  divina,  operationes  divinae,  cultus  divinus 
tribuitur;  atqui  haec  omnia  vere  et  proprie  Jesu  Christo  Scri- 
pturae  adscribunt:  ergo. 

1.  I  o  ci  filiatio  divina.  Non  solum  in  psalmis  certe  messianis 
~  Christus  dicitur  naturalis  Filius  Dei  ab  aeterno  genitus 

(n.  243),  sed  explicite  in  N.  T.  praedicatur  Films  Dei  dilectus, 
verus,  Filius  per) prim,  primo, genitus,  unigenitus.  Atqui  haec  no- 
mina  significant,  Christum  vocari  Filium  non  improprie  sicut 
Scripturajustos  vocat  Dei  filios,  sed  proprie,  ut  cum  Isaac  Abrahae 
vocatur  filius,  proindeque  ex  substantia  Patris  genitum  esse.  Nam 
a)  nomine  Filii  simpliciter  i  1  le  intelligitur  qui  generations  existii ; 
praesertim  cum  b)  contessio,  Jesum  esse  Filium  Dei,  tamquam  di- 
vinitus  inspirata  laudatur,  eoque  tendere  exhibetur  ut  credentes 
vitam  haheant  in  nomine  ejus,  et  a  Judaeis  pro  blasphemia  habi- 
ta  fuit ;  si  enim  nomen  Filii  improprie  per  earn  tribueretur,  nihil 
laude  vel  reprehensione  dignum,  neque  tanta  in  eavirtus  conti- 
neretur.  Accedit  c)  quod  dicatur  Filius  proprius  et  verus  prae  illis 
qui  tantum  adoptivi  sunt  filii,  quique  prae  illo  exhibentur  servi 
(Heb.  3,  o  sq.),  quodque  d)  appellatione  confirmatur  unigeniti  (Jo. 
1,  18,  3,  10);  nam  si  creatus  magnis  esset  auctus  gratiae  donis, 
primogenitus  quidem,  minime  vero  unigenitus  dici  posset.  Ergo 
cum  substantia  divina  necessario  sit  uria  imitate  singularitatis, 
cui  multiplicitas  absolute  repugnat,  Jesus  Christus  est  Filius  Dei 
generatione  unius  ejusdem  numerice  cum  Patre  substantiae  h.  e. 
consubstantialis  Patri,  adeoque  verus  Deus. 

4o8.  2.  Fomina  divina,  et  a)  quidem  nomen  tetragrammaton 
into mmunicci b He,  quo  nonnisi  unus  solus  verus  Deus  semper  desi- 
gnatur.  Ps.  06  describitur  verbis  magnificis  apparitio  aliqua  Dei 
Jehovah  in  orbe  terrarum:  Dominus  regnavit,  exultet  terra,  lae- 
tentur  insulae  mullae...  Adorate  eum  omnes  angeli  ejus.  Audivit  et 
laetala  est  Sion...  Quoniam  tu  Dominus  (Jehovah)  altissimus  su¬ 
per  omnem  terrain  etc.  Atqui  Paulus  (Heb.  1,  6.)  docet,  ilium  cu.jus 
apparitio  in  eo  Ps.  describitur,  esse  Filium  Dei  Jesum  Christum  (1). 


(1)  l'A  cum  iterum  (jidhv)  introducit  primogenitum  in  orb  cm  terrarum. 

—  Secundam  partem  Psalmi  101,  quae  est  de  gdorificatione  Sionis  et 
conversione  gentium  (de  Ecclesia  N.  T.)  incipit  Psaltes  appellatione 
ad  ilium  ipsum,  qui  est  aedificaturus  Sion  (Ecclesiam):  Tu  Domlne 
(Jehovah)  in  aeternurn  permanens....  Tu  exurgens  miser  eberis 
Sion....  Timebunt  gentes  nomen  tuum  Domine  (Jehovah)  et  om- 
nes  reges  terrae  gloriam  tuam...  Aedificavit  Dorninus  (Jehovah) 
Sion...  Tu  in  principio  Domine  terram  fundasti,  et  opera  ma- 
nuum  tuarum  sunt  coeli.  Ipsi  peribunt,  tu  autem  permanebis , 
et  omnes  ut  vestimenlum  veterascent,  et  veluti  amictum  mutabis 
eos  et  mutabuntur ;  tu  autem  idem  ipse  es  et  anni  tui  non  de¬ 
ficient.  Atqui  haec  dicta  esse  de  Christo  Paulus  afflrmat  (Heb.  1, 
10-12):  ergo  non  solum  Christo  nomen  tetragrammaton  tribuitur, 
sed  ut  Deus  aeternus,  imnriutabilis,  creator  coeli  et  terrae,  prae- 
ter  quem  alius  non  est  Deus,  exhibetur. 

b)  Nomen  Deus,  ex  quo  argumentum  deducitur  quoad  substan- 
tiam  ab  antecedente  haud  diversum.  Ostensurus  Paulus  Christ!  su¬ 
per  angelos  excellentiam,  ad  hoc  quidem,  scribit  (Heb.  1,  7.  8), 
pertinere,  quae  (Ps.  103,4)  leguntur:  Qui  facit  angelos  suos  spiritus, 
et  ministros  suos  flammam  ignis;  ad  Christum  autem  spectare 
verba  (Ps.  44,  6) :  Thronus  tuus,  Deus,  in  saeculum  saeculi,  vir- 
ga  aequitatis,  virga  regni  tui.  Deum  igitur  a  regio  Psalte  ap- 
pellatum  esse  Christum  significat  Paulus,  et  Deum  ipse  appellat. 

—  Confessionem  Thomae  (Jo.  20,  28):  Dominus  meus  et  Deus 
meus,  non  esse  exclamationem  admirantis  qua  Patrem  resuscitan- 
tem  collaudet,  sed  qua  Filium  resuscitatum  Dominum  suum  et 
Deum  confitetur,  ideoque  esse  ad  Christum  et  de  Christo,  liquet 
ex  verbis  praecedentibus,  quibus  Thomas  Christum  compellat: 
Respondil  Thomas  et  dixit  ei  (elnev  amp).  —  (Rom.  9,  5):  Ex  qui¬ 
bus  (Israelitis)  est  Christus  secundum  carnem,  qui  est  super  om¬ 
nia  Deus  benedictus  in  saecula  (1).  —  (Tit.  2,  13):  Expectantes 
beatam  spem  et  adventum  gloriae  magni  Dei  et  Sal  vat  or  is  no- 
stri  Jesu  Christi.  Magnum  Deum  esse  Christum  evincit  omissio 


dicit :  et  adorent  eum  omnes  angeli  ejus  (Heb.  1,  6),  h.  e.,  Deus,  inquit  Paulus, 
ut  auctor  princeps  Psalmi  describit  in  eo  ingressum  primogeniti  in  mundum, 
et  hunc  primogenitum,  dum  ingreditur  mundum,  angeli  ejus  adorare  jubentur. 

(1)  Hanc  esse  genuinam  punctorum  positionem,  verbaque  Pauli  Deus  super 
omnia  semper  ad  Filium  retulisse  Patrcs,  contra  Rationalistas  plena  et  doctis- 
sima  disputatione  demonstrat  Franz elin  th.  IX. 

ingraeco  articuli  ante  nomen  oonqgog  et  analogia  Scripturarum, 
quae  quoties  de  regno  Dei  saltern  ut  h.  1.  de  regno  Dei  consumma- 
to  agunt,  adventum  et  In updvetav  semper  enuntiant  de  Jesu  Chri¬ 
sto.  —  (1  Jo.  5,  20):  Et  scimus,  quoniam  Films  Dei  venit  et  de- 
dit  nobis  sensum,  ut  cognoscamus  verum  Deum  et  simus  in  ve- 
ro  Filio  ejus.  Hie  est  verus  Dens  et  vita  aeterna.  Pronomen  hie 
ovrog  referri  ad  Filium  demonstrat  a)  ejus  indoles,  quod  rela- 
tionem  dicat  ad  id,  quod  immediate  praecedit;  b)  ipsa  sententiae 
connexio;  terminus  enim  deesset,  ad  quern  referri  apte  possit; 
c)  scopus  Joannis  in  epistola  et  Evangelio  scribendo,  cujus  epi- 
stola  haec  dedicatio  quaedam  est  et  introductio,  qui  is  erat  ut 
demonstraret  non  Patrem  esse  verum  Deum  sed  quid  de  Verbo 
incarnato  sentiendum  sit.  -  De  testimonio  Joannis:  In  principio 
erat  Verbum  etc.  (cf.  n.  228).  Praedicatur  igitur  Christus  Deus, 
magnus  Deus,  verus  Deus,  super  omnia  Deus  benedictus  in 
scecula. 

439.3  AUributa  divina.  Inprimis  creatio.  (Jo.  1,3):  Omnia  per 
ipsum  facta  sunt  et  sine  ipso  factum  est  nihil  quod  factum  est ;  in 
filio  dilection  is  paternae  condita  sunt  universa  in  coelis  et  in  ter¬ 
ra,  visibilia  et  invisibilia,  omnia  per  ipsum  et  in  ipso  creata  sunt 
(Coloss.  1,  16);  Deum  aeternum  et  immutabilem  coeli  terraeque 
factorem,  esse  Dei  Filium  diserte  docet  Paulus  (Heb.  1,  10.  sq). 
Atqui  vis  creatrix  semper  exhibetur  in  Scripturis  ut  nota  distin- 
guens  et  proprius  character  unius  veri  Dei  (1);  ergo.  —  Pariter 
gratiae  et  supernaturalis  vitae  efficentia  Christo  tribuitur.  Chri¬ 
stus  est  via,  veritas  et  vita  (Jo.  14,  0);  resurrectio  et  vita 
(Jo.  11,  25);  lux  mundi  (ibid.  8,  12);  vita  aeterna,  quae  erat 
apud  Patrem  et  apparuit  nobis  (1.  Jo.  1,  2);  vitam  aeternam 
dal  eis  (ovibus  suis)  et  non  peribunt  (Jo.  10,  28);  auctor  vitae 
(Act.  3,  15);  mittit  Spiritum  sanctum,  simulque  testatur,  quod 
veritatem  nobis  annuntiandam  ille  Spiritus  de  suo  accipiet  (Jo. 
15,  20;  14,  20).  Est  itaque  Christus  principium  Spiritus  sancti  et 
omnis  gratiae  et  vitae  supernaturalis  ita,  ut  solum  in  eo  manens 
ferat  fructum,  et  non  manens  in  eo  sine  vita  arescat  (Jo.  15,  5. 
6).  Atqui,  quia  vita  supernaturalis  ex  ipsa  sua  ratione  est  ultra 


( 1 )  Efjo  sum  Dominus  (Jehovah)  faciens  omnia ,  e.rtendens  coelos  solus, 
stabiliens  ter  ram  et  nullus  me  cum  (Is.  44,  24). 


is 

omnes  limites  naturae  eminens,  nonnisi  is  ejus  principium  esse 
potest,  qui  supra  totum  orclinera  naturae  evectus  est,  ideoque 
non  creatura,  sed  Deus  est  (1).  —  Cujus  rei  ea  ratio  redditur, 
quod  Christi  potentia  et  operatio  eadem  numero  est,  quae  est 
Patris.  Pater  mens  usque  modo  operatur  et  ego  operor....  Quae- 
cumque  Me  fecerit,  haec  et  Filius  similiter  facit....  Sicut  Pater 
suscitat  mortuos  et  vivificat,  ita  et  Filius  quos  vult,  mvificat .... 
(Jo.  5,  17.  19.  21):  atqui  operatio  in  Deo  et  virtus  est  ipsa  ejus 
essentia;  ergo. —  Quam  identitatem  essentiae  sen  consul) stantia- 
litatem  cum  Patre  Christus  etiam  expresse  si bi  vindicavit:  Omnia 
quaecumque  Jiabet  Pater,  mea  sunt  (Jo.  16,  15)  quod  falsum  esset, 
nisi  communis  ei  cum  Patre  esset  ipsa  divina  essentia;  et  adhuc  di- 
sertius:  Ego  et  Pater  unum  sumus  (Jo.  10,  30);  quae  significare  iden¬ 
titatem  essentiae  patet  a)  ex  verbis  ipsis:  nam  nemo  propter  solam 
voluntatis  unionem  dicitur  simpliciter  unum  cum  Deo.  «  Unum, 
inquit  s.  Thomas,  dicitur  sicut  ens;  unde  sicut  aliquid  non  dicitur 
ens  simpliciter  nisi  secundum  substantiam,  ita  nec  unum  nisi  se¬ 
cundum  substantiam  vel  naturam  »  (2).  b)  Ex  antecedentibus;  affe- 
runtur  enim  haec  verba  tamquam  ratio  assertae  aequalitatis  suae 
cum  Patre  potentiae  (nemo  potest  oves  eripere  de  manumea  sicut 
nemo  de  manu  Patris) ;  atqui  in  identitate  potestatis  includitur  et 
ut  fundamentum  supponitur  unitas  essentiae:  ergo  quando  ad  de- 
clarationem  antecedentium  Christus  dicit:  ego  et  Pater  unum  su¬ 
mus,  non  possunt  haec  verba  intelligi  nisi  de  naturae  imitate.  Quod 
c)  luculenter  confirmatur  ex  subsequentibus,  ex  modo  nempe  quo 


(1)  Cf.  s.  Thomam  1.2.  q.  102.  a.  1. 

(2)  Neque  infirmatur  argumentum  si  cum  Arianis  obiicias  ilia  Christi  verba: 
ut  sint  (fideles)  unum,  sicut  et  nos  unum  sumus  (Jo.  17,22).  Nam  ex  eo  quod 
aliquo  in  loco  Patris  et  Filii  unitas  ea  spectatur,  quae  voluntatis  consensionem 
dicit,  inferri  nullatenus  potest,  hanc  solam  inter  eos  extare  unitatem.  Praete- 
rea  voluntatis  consensio  prodire  potest  tarn  ex  voluntatis  singularitate  atque 
proinde  ex  imitate  numerica  naturae  et  essentiae,  quam  ex  superno  charismate, 
quo  fiat,  ut  plurium  voluntates  in  unum  conspirent.  Atqui  dato  Jo.  17  volun¬ 
tatis  consensionem  inter  Patrem  et  Filium  spectari,  hanc  ex  singularitate 
voluntatis  ob  naturae  in  Patre  et  Filio  unitatem  enasci  Jo.  10.  docemur.  De- 
nique  ex  eo,  quod  unitas  Patris  et  Filii  nobis  velut  exemplar  omnis  sanctae 
unionis  proponitur,  merito  quidem  concluditur,  earn  esse  supremam,  sed  prae- 
postere  infertur,  earn  ejusdem  esse  ordinis  et  rationis,  ac  est  unitas  fidelium 
sive  cum  Deo,  sive  inter  se  mutuo.  An  putas  ex  eo,  quod  Dei  sanctitas  Deique 
perfectio  ut  exemplar  nobis  obiicitur,  quod  imitemur,  inferri  licere,  ejusdem 
illam  rationis  esse  et  ordinis,  quam  creata  sanctitas  et  perfectio? 

Judaei  sensu  proprio  de  identitate  essentiae  ilia  verba  intelligunt, 
et  quo  Christus  hunc  non  corrigit  et  emollit,  sed  tuetur  et  inculcat  (1). 

440.  d  Cultus  divinus.  Generatim  Scripturae  Christo  vindicant 
supremum,  qui  soli  vero  Deo  debetur,  latriae  cultum.  Ut  omnes 
lionorificent  Filium,  sicut  honorificant  Patrem.  Qui  non  honorifi- 
cat  Filium,  non  honorificat  Patrem,  qui  misit  ilium.  (Jo.  5,  23); 
Adorent  eum  omnes  angeli  ejus  (Heb.  1.  6);  In  nomine  Jesu 
omne  genuflectatur  coelestium,  terrestrium,  et  infer  norum  (Phil. 
2,  10) ;  Crescite  vero  in  gratia  et  in  cognitione  Domini  nostri 
et  Salvatoris  Jesu  Christi.  Ipsi  gloria  et  nunc  et  in  diem  ae- 
ternitatis  (2.  Pet.  3,  18). 

Speciatirn  vero  actus  fidei,  spei  et  caritatis.  Credilis  in  Deum 
et  in  me  credite  (Jo.  14,  1);  adeoque  Christus  non  solum  est 
obiectum  materiale,  quod  credendum  est,  sed  etiam  obiectum 
formale  fidei,  propter  cujus  auctoritatem  credendum  est.  Praete- 
rea  fides  in  Filium  Dei  exhibetur  tamquam  principium  et  fons 
vitae  et  salutis  et  fundamentum  justiflcationis.  —  Item  Christus 
appellatur  simpliciter  spes  nostra  (I.  Tim.  1,  l);spei  nostrae  o- 
biectum  et  ratio,  ex  quo  preces,  quas  fundimus,  vim  suam  om- 
nem  mutuantur,  a  quo  solo  virtute  donamur,  qua  ad  opera 
quaevis  salutaria  apti  reddimur,  et  a  quo  difflcultatibus  omni¬ 
bus  superandis  atque  rebus  adversis  et  malis  ferendis  pares  con- 
stituimur  (Jo.  14,  13,  14;  15,  4,  5;  16,  34;  1.  Jo.  3.  2,  3).  —  Chri¬ 
stus  non  solum  dilectionem  erga  se  et  dilectionem  erga  Patrem 
coniungit  (Jo.  14,  21),  sed  etiam  expressis  verbis  erga  se  postulat 
amorem  super  omnia  (Matth.  10,  37;  Luc.  14,  26;  Rom.  14,  8; 
II.  Cor.  5,  15).  Atqui  his  virtutibus  continetur  ex  una  parte 
testificatio  ipso  facto  comprehensa,  Deum  esse  absolutam  Veri- 
tatem  absolutamque  Bonitatem,  quae  cuivis  menti  et  voluntati 
dominetur  et  cujusvis  vitae  sit  centrum;  ex  altera  vero  totius 
hominis  Deo  velut  absoluto  domino  intima  subiectio  ac  conse- 
cratio:  quae  omnia  soli  Deo  debentur  ac  sine  gravissimo  impieta- 
tis  et  idololatriae  crimine  creaturae  praestari  non  possunt:  ergo. 


(1)  In  toto  hoc  sermone  Christus  ut  identieas  habet  quatuor  has  proposi- 
tiones:  Ego  et  Pater  unum  sumus  —  Deus  sum  —  Filius  Dei  sum  —  facio 
opera  Patris,  ut  credatis,  quia  Pater  in  me  est  et  Ego  in  Patre;  —  ex  quo 
consequitur  sermonem  esse  de  tiliatione  propria  per  naturae  a  Patre  in  Filio 
communicationem. 


5 

Haec  omnia  in  unura  veluti  apicem  colligi  a  Joanne  in  evan- 
gelii  sui  exordio,  alibi  demonstratum  est. 

441.  Scholion.  Ad  solvendas  difflcultates,  quae  ex  Scripturis  fie¬ 
ri  possent,  animadvertendum  est,  Christum  non  tantum  Deum  sed 
etiam  hominem  esse,  pluraque  de  ipso  sub  hoc  respectu  prae- 
dicari.  Insuper  etiam  ut  Deus  est  tamen  Deus  de  Deo,  Deus  geni- 
tus  a  Patre ,  a  quo  habet  communicatam  divinam  naturam.  Cum 
ergo  Filius  omnia  sua  in  Patrem  refert  ut  e.  g.  omnia  quae  de- 
disti  mihi  abs  te  sunt;  —  quae  docuit  me  Pater,  haec  loquor  in 
mundo;  —  non  potest  Filius  a  se  facere  quidquam,  nisi  quod 
viderit  Patrem  facientem  etc.  divinitatem  sibi  non  negat,  sed 
genitum  se  et  Filium,  non  avro&eov  et  ingenitum  se  profitetur. 
Hoc  sensu  de  divinitate  nempe  multi  Patres  praesertim  graeci 
illud  (Jo.  14,  28):  Pater  major  me  est  intelligent,  ita  ut  signi- 
ficetur  Patris  d^’unpa,  quo  Filii  est  principium,  quin  tamen  ul- 
lam  inducat  inaequalitatem ;  dum  alii  illud  ad  humanitatem 
referunt.  —  Alterum  (Jo.  17,  3):  Haec  est  vita  aeterna  ut  etc. 
nullam  facessere  potest  difficultatem,  si  animadvertatur  vocem 
solum  non  alii  cere  subiectum  te,  sed  praedicatum  verum  Deum, 
ut  patet  ex  textu  graeco:  tv  a  yivcboxcoot  oe  rov  juovov  aXe&Lvov 
ftsov  ita  ut  sensus  sit:  ut  cognoscant  te,  qui  es  Deus  ille,  qui 
est  solus  verus  Deus. 

442.  Prop.  58.  Eadem  veritas  traditionis  doctrina  constat. 

Demonstr.  Argumenta  in  tractatu  de  Trinitate  ad  demon- 
strandas  tres  divinas  personas  allata  divinitatem  simul  Jesu  Chri- 
sti  evincunt.  Placet  tamen  specialia  quaedam  hie  proponere,  et 
haec  quidem  ex  documentis  ecclesiasticis  an  ten  icae  nis  deprom- 
pta:  post  Nicaenam  enim  synodum  universalem  fuisse  ecclesiae 
de  Christi  divinitate  lldem,  ne  Sociniani  quidem  in  dubium  voca- 
re  ausi  sunt.  Itaque  eandem  fidem  tenuisse  ecclesiam  tribus  quo- 
que  priori  bus  saeculis  probatur: 

a)  Ex  ipsa  arianae  haeresis  historia.  Subita  enim  denuntiatio 
novi  erroris  facta  per  Alexandrum  ep.  Alexandrinum  et  per 
concilium  Alexandriae  habitum  ad  universi  orbis  episcopos,  ver¬ 
bis  et  exclamationibus,  quae  summum  horrorem  ostendunt,  pa- 
riterque  consensus  universalis  episcoporum,  qualis  jam  ante  cone. 
Nicaenum  manifestus  apparuit  in  tot  litteris,  quas  ipsi  ad  Ale- 

xandrum  reddiderunt:  moclus  ipse,  quo  postea  Arius  ejusque  se 
ctatores,  ne  impii  ab  omnibus  haberentur,  haeresim  suam  tegere 
studebant  iis  vocibus  et  sententiis  utentes,  quae  sensu  obvio  Ver- 
bum  exhibebant  verum  Deum;  haec  omnia  sane  manifestant,  no- 
vam  haeresim  in  earn  fidem  offendisse,  quam  universa  Ecclesia 
per  orbem  dispersa  explicite  profitebatur. 

443.  b)  Ex  raartyrum  testimoniis,  quae  passim  in  genuinis 
actis  occurrunt.  S.  Martialis  fa.  150):  «  Omnes  qui  non  confi- 
tentur  Christum  verum  Deum  esse,  in  ignem  aeternum  mittentur;  » 
s.  J  usti  n  us  (a.  107):  «  Dominum  Jesum  Christum  Dei  Filium  con- 
fitemur.  Ego  quidem  homo  imbecillis  sum  et  longe  minor,  quam 
ut  de  infinita  illius  deitate  aliquid  magnum  dicere  possim;  »  s. 
Nicepliorus  (a.  260):  «  Nos  christiani  Christum  Deum  habemus 
regem  quoniam  ipse  est  solus  verus  Deus  et  creator  coeli  et  ter- 
rae;  »s.  Felix  Nolanus:  «  Credimus  in  D.  N.  J.  Christum  qui 
cum  perfectus  Deus  esset,  factus  est  simul  et  homo  perfectus  ex 
Virgine  incarnatus  »  (1). 

444.  c)  Ex  Patribus.  S.  Ignatius:  «  Deus  noster  Jesus  Chri- 
stus  in  Patre  existens  magis  apparet....  opto  vos  valere  in  Deo 
nostro  Jesu  Christo  »  (2);  Iraeneus:  «  Christo  Jesu  Domino  no¬ 
stro,  et  Deo  et  Salvatori,  et  regi  secundum  beneplacitum  Patris 
in visibil is  omne  genu  curvetur  »  (3),  et  alibi:  «  Filius  Dei,  qui 
Deus  est....  quoniam  Deus  et  quoniam  in  Bethleem  adventus  ejus... 
Deus  igitur  homo  factus  est  »  (4);  Ter  t  u  1 1  i  an  us:  «  Pauca  de 
Christo  ut  Deo....  Hunc  ex  Deo  prolatum  didicimus,  et  prolatione 
generatum  et  idcirco  Filium  Dei,  et  Deum  dictum  imitate  sub¬ 
stantiae....  de  Deo  Deus,  ut  lumen  de  lumine  accensuin  »  (5),et 
alibi:  «  Solum  autem  Christum  potero  Deum  dicere  unius  et  in- 
dividuae  substantiae  cum  Patre  »  (0);  Cyprian  us:  «  Habemus 
advocatum  et  deprecatorem  pro  peccatis  nostris,  Jesum  Christum 
et  Dominum  et  Deum  nostrum  »  (7);  Dionysius  Alex.:  «  U- 
nus  est  Christus,  qui  est  in  Patre,  coeternum  Verbum,  una  ejus 
persona,  Deus  invisibilis  visibilis  factus.  Deus  enim  apparuit  in 
carne  natus  ex  muliere,  qui  erat  ex  Deo  Patre  genitus  ex  utero 
ante  Luciferum  »  (3).  Episcopi,  qui  in  synodis  Antiochenis  hae- 


(1)  Cf.  act.  Mart.  sine,  a  R  u  i  n  a  r  ti  o  edita.  —  (2)  E  pi  s  t .  ad  Rom.  n.  3.  — 
(3)  Adv.  haer.  1.  1.  c.  3.  —  (4)  Ibid.  1.  3.  c.  23.  —  (5)  In  apol.  c.  21.  —  (6)  C. 
Prax.  c.  13.  —  (7)  Epist.  3.  —  (8)  Epist.  ad  Paul.  Samos. 

resim  Pauli  Samosateni  damnarunt  in  epistola  ad  hunc  directa, 
hujusmodi  saec.  III.  fidei  professionem  ediderunt:  «  Hunc  Filium 
genitum,  unigenitum  Filium,  imaginem  invisibilis  Dei,  primoge- 
nitum  omnis  creaturae,  Sapientiam  et  Verbum  et  Yirtutem  Dei 
qui  est  ante  saecula,  non  praescientia,  sed  substantia  et  hypostasi 
Deum  et  Dei  Filium,  in  veteri  et  novo  Testamento  agnoscentes 
confitemur.  » 

445.  Scholion.  Fuerunt,  qui  fidem  de  divinitate  Filii  nonnul- 
lorum  Patrum  antenicaenorum  in  dubium  vocarent.  Ast  immerito. 
Distingui  enim  oportet  substantia  dogmatis  a  terminologia.  Quoad 
primum,  quominus  dissensus  cum  Patribus  posterioribus  admitta- 
tur,  praeterquamquod  diserta  illorum  Patrum  doctrina  superius 
allata,  cujus  testimonia  facili  negotio  multiplicari  possent  (cf. 
M  a  r  a  n  u  m  divinitas  J.  Christi  1.  4  et  5),  obstant  insuper  eorundem 
unio  cum  ecclesia,  auctoritas  et  veneratio,  qua  tamquam  lumina 
spectabantur  ab  ipsa  ecclesia,  connexio,  qua  Patres  sequentes  cum 
antecedentibus  cohaerent,  ipsorum  Arianorum  horror  a  majorum 
auctoritate  et  testimonio,  et  speciatim  quoad  hanc  quaestionem, 
natura  ipsa  dogmatis,  quod  a  doctoribus  catholicis  ignorari  non 
potuit  et  intra  fines  Ecclesiae  in  discrimen  vocari,  quin  alii  Pa- 
stores  reclamarent. 

446.  Quoad  terminologiam  vero  non  est  inficiandum,  occurrere 
penes  illos  Patres  modos  loquendi  duriores,  qui  per  se  et  seorsum 
sumpti  diversitatem  naturae  et  inferioritatem  Filii  indicare  vi- 
dentur.  Yerum  hujusmodi  locutiones  exponi  sic  neque  debere 
neque  jure  posse,  ut  contra  ipsam  substantiam  dogmatis  repu- 
gnent,  omnia  superius  allata  argumenta  demonstrant:  eae  igitur 
non  dogmaticam,  sed  hermeneuticam  tantum  continere  difficulta- 
tem  possunt.  Ad  hanc  vero  generatim  diluendam  sedulo  animad- 
vertendum  est  l.°  illis  usos  fuisse  Patres  «  cum  nondum  de 
Trinitate  perfecte  disputatum  est,  »  cum  scilicet  formulae  et 
definitiones  erroribus  tarn  monarchianis  quam  triusianis  directe 
oppositae  nondum  ratae  erant  ac  fixae,  quas  formulas  ipsa  non 
nisi  paulatim  peperit  necessitas,  ut  dogma  unitatis  et  distinctio- 
nis  semper  creditum  muniretur  ad  versus  haereticos,  et  fraudes 
detegerentur,  quibus  errorem  i Hi  occultabant;  et  2.°  scopum 
ipsum  polemicum  Patribus  illas  adhibendi  fuisse  occasionem. 
Disputabant  enim  cum  monarchianis  realem  personarum  distin 

.  ctionem  negantibus  et  in  dogmate  de  imitate  essentiae  cum  ca- 
tholicis  plenissime  consentientibus;  hinc  haud  aegre  intelligitur, 
quomodo  parum  solliciti  de  identitate  et  unitate  naturae  ab  omni¬ 
bus  admissae  et  unice  personarum  distinctionem  urgentes  iis  ali— 
quando  uterentur  terminis,  qui  posteriori  aetate,  fixis  jam  ac 
ratis  ad  dogma  exprimendum  formulis,  minus  apti  videri  possint. 

447.  Haec,  si  prae  oculis  habentur,  viam  quoque  speciatim 
ad  difflcultatis  hermeneuticae  solutionem  sternunt.  Itaque  l.°  si 
interdum  loquuntur  de  relatione  Filii  ad  Patrem  velut  infe¬ 
riors  ad  superiorem,  haec  effata  vel  ad  humanam  naturam 
sunt  referenda,  vel,  si  ad  divinam,  non  de  naturae  diversitate 
sed  de  relatione  originis,  qua  natura  divina  a  Patre  communi- 
catur  Filio,  accipi  debent.  Hoc  sensu  explicantur  verba  Ter- 
tu Ilian i,  quibus  Patrem  totam  substantiam,  Filium  autempor- 
tionern  Patris  nominat  (1).  Portio  enim  ipsi  idem  est  ac  partitio, 
non  divisionem  significans,  sed,  pro  perfectione  rei  de  qua  agitur, 
solam  communicationem.  Tertullianus  alibi  expressionem  ita  ex- 
plicat,  quod  Pater  est  plenitudo,  Filius  vero  portio,  quatenus  est 
consors  plenitudinis  (2).  —  2.°  Neque  aliud  quidpiam  quam  ea- 
dem  realis  distinctio  principii  et  procedentis  a  principio  expri- 
mitur  a  Patribus  ilia  locutione,  Patrem  jubere,  Filium  autem 
obtemperare  et  Patri  in  creatione  ministerium  exliibuisse.  Sicut 
enim  eum  jubere  dicimus,  qui  voluntatem  suam  alteri,  ab  eo 
distinctae  voluntati,  ita  nihil  prohibet,  quominus  eum  quoque 
jubere  dicamus,  qui  voluntatem  suam  ipsam  communicat  alteri 
hypostasi  a  propria  distinctae;  et  vicissim,  si  obedientem  eum 
nominamus,  cujus  voluntas  in  agendo  voluntatem  alterius  a  pro¬ 
pria  distinctam  velut  legem  sequitur,  obedientem  etiam  eum 
appellare  licet,  qui  voluntate  agit  ab  altero  realiter  quoad  hypo- 
stasim  distincto  communicata.  Jubet  igitur  Pater,  quia  genera- 
tione  Filio  voluntatem  suam  communicat;  obtemperat  Filius, 
quia  nascendo  ex  Patre  una  cum  natura  Patris  quoque  volun¬ 
tatem  accipit,  et  cum  voluntate  ipsam  quoque  potentiam  et  ope- 
rationem,  quae  ministerii  nomine  designatur.  «  Tria,  ait  Basi- 
li  us,  intelligis,  mandantem  Dominum,  creans  Verbum,  confirman- 
tem  Spiritum  sanctum....  Omnia  per  ipsum  (Verbum)  facta  sunt,... 


(1)  C.  Praxeam  c.  9.  —  (2)  C.  Mar  cion.  1.  2.  c.  6. 

non  quod  instrumentale  et  servile  ministerium  expleat,  sed  quod 
tamquam  creator  patera  am  perficit  voluntatem.  Proinde  quod 
dicitur  mandatum,  ne  sermonem  imperiosum  per  vocalia  organa 
prolata  intelligamus  Filio  veluti  subdito  praescribentem,  quid 
facere  debeat;  sed  ut  Deum decet,  cogitemus  voluntatis  commu- 
nicationem,  velvet  formae  cujusdam  irradiationem  in  specula  a 
Patre  in  Filium  aeternaliter  dimanantem  (1).  —  3.°  Si  quando 
aeternitatem  Filio  abjudicare  videntur,  eo  quod  a  Patre  in  crea- 
tione  prolatum  dicunt,  haec  non  nisi  de  Verbi  manifestatione 
ad  extra  intelligenda  sunt.  Unum  idemque  nempe  Verbum  sub 
diversa  exhibent  ratione:  consideratum  in  se  et  in  sua  relatione 
ad  Patrem  appellant  Verbum  insitum  (loyov  evdid'&srov),  et  qua- 
tenus  ad  extra  operatur  Verbum  prolatitium  (jigocpoQixov).  Haec 
Verbi  in  tempore  prolatio,  quam  etiam  generationem  nominant, 
nihil  est  aliud  quam  ejus  missio  seu  ostensio  in  rerum  creatione, 
ut  quod  prius  erat  visibile  soli  Patri,  fieret  creaturis  agnoscibile. 
—  4.°  Si  Patrem  invisibilem  et  immensum,  Filium  vero  visibilem 
et  loco  circumscriptum  etiam  in  veteri  Testamento  dicunt,  non 
loquuntur  de  natura  divina  Filii,  quod  haec  inferioris  rationis 
sit,  aut  secundum  hanc  non  aeque  sit  immensus  sicut  Pater,  sed 
prae  oculis  habent  humanam  ejus  naturam  et  tantum  docent, 
Filium  in  hac  posse  fieri  et  factum  esse  visibilem,  et  etiam  in 
veteri  Testamento  «  per  subiectam  creaturam,  »  variis  scilicet 
ostentis  demonstrantibus  praesentiam  Filii  ut  personae  missae  a 
Patre  et  proinde  personae  distinctae.  Arbitrabantur  enim.  appa- 
ritiones,  et  non  solam  incarnationem,  de  qua  dubitare  nefas,  in- 
cludere  missionem.  Insuper  omnes  apparitiones  veteris  Testamenti 
velut  praeludia  quaedam  incarnationis  et  umbras  naturae  huma- 
nae  assumendae  spectabant.  Cum  igitur  ratum  ipsis  fuerit  theopha- 
niam,  in  praesenti  oeconomia,  importare  missionem,  et  omnes  theo- 
phanias  etiam  veteris  Testamenti  Filio,  qui  totam  antiquain  oeco- 
nomiam  administravit,  esse  adscribendas ;  utique  apparere  juxta 
ipsos  Pater  non  potest,  utpote  qui  mitti  non  potest,  apparere 
autem  potest  et  apparuit  Filius,  quippe  qui  a  Patre  mittitur  (2). 


(1)  De-  Spir.  s.  n.  19.  et  sq. 

(2)  Si  non  factum,  sed  congruentiam  quaeras,  cur  potius  Filius  quam  Pater 
apparuerit  per  subiectam  creaturam,  illam  in  charactere  personali  invenies. 
Pater  exemplar  est,  Filius  hujus  exemplaris  expressio,  Patrisque  proinde  sub- 

CAPUT  II. 

De  natura  Christ!  humana  assumpta. 

448.  De  Christi  humana  natura  errarunt :  I.°  d  o  c  e  t  a  e  (doxfjtai ) 
seu  phantasiastae,  (Saturninus,  Cerdon,  Marcion,  Manichaei 
et  Priscillianistae)  Christo  verum  corpus  abjudicantes  et  fictum 
dumtaxat,  umbratile  seu  phantasticum  adscribentes.  2.°  Alii  ut 
Valentinus,  Apelles  et  A  n  a b  a p  t i  s t a e ,  qui  Christo  corpus 
quidem  tribuebant,  sed  de  coelo  delapsum,  ex  aetere  formatum, 
quod  per  Mariam  tamquam  per  canalem.  quin  ullam  de  ipsa 
sumpserit  carnem,  transiit.  3.°  Incorrupticulae  (Julianus 
Halicarnensis)  asserentes,  corpus  Christi  fuisse  impassibile.  4.° 
Ariani  docentes,  Christum  solam  carnem  assumpsisse,  ipsumque 
Verbum  vices  animae  obivisse;  Apollin aristae  (Apollinaris 
Ep.  Laodicenus  sac.  IV  inclinante),  qui  animam  quidem  vitalem 
sed  mentis  rationisque  expertem,  cujus  vicem  supplebat  Verbum, 
admittebant.  5.°  Monotheletae  Christo  voluntatem  humanam  de- 
negantes,  de  quibus  tamen  inferius  agemus.  Contra  hos  statuimus: 

449.  Prop.  59.  Jesus  Christus,  quern  verum  Deum  esse  demon- 
stravimus,  est  etiam  verus  homo. 

Be  fide  ex  sym.  Ath.  et  cone.  Chalcedonensi  Act.  5:  «  Se- 
quentes  igitur  ss.  Patres....  constanter  omnes  docemus  eundem 
(J.  C.)  perfectum  in  deitate,  et  eundem  perfectum  in  humanitate, 
Deum  vere,  et  hominem  vere,  eundem  ex  anima  rationali  et 


si.stens  imago  ot  infinita  ad  intra  manifestatio.  Si  igitur  Deus  in  aliqua  persona 
visibilis  fieri  voluit,  congruum  erat,  ut  ille  idem,  qui  est  manifestatio  Dei  ad 
intra,  fieret  manifestatio  ad  extra.  Est  praeterea  Filins,  sieut  imago  subsistens 
Patris,  ita  exemplar  subsistens  omnium,  quae  fieri  possunt  aut  reipsa  facienda 
sunt,  ideoque  primogenitus  omnis  creaturae.  Quare,  si  in  aliqua  persona  visi¬ 
bilis  fieri  voluit  Deus,  conveniens  erat,  ut  ilia  persona,  quae  est  primogenitus 
omnis  creaturae,  ordinem  ereatum  ingrederetur.  Ea  scilicet,  quibus  ad  extra 
visibilis  Deus  redditur,  ejusmodi  analogiam  ad  hypostaticam  proprietatem  Filii 
dicunt,  quam  ad  Patris  proprietatem  personalem  non  habent.  Atqui  bine  non 
immorito  Pater  in  visibilis,  Filins  autem  visibilis  dicitur.  Cf.  Steutrup  th.  5 
et  Franz  el  in  th.  XI. 

corpore,  consubstantialem  Patri  secundum  divinitatem,  et  consub- 
stantialem  nobis  eundem  secundum  humanitatem,  per  omnia 
nobis  similem  absque  peccato.  » 

Demonstr.  Hoc  docent:  a)  omnia  ilia  Scripturae  loca,  quibus 
Christus  dicitur  homo,  films  hominis  (1),  films  A  brahae,  filius 
David,  similis  nostri,  frater  noster,  caro  nostra  ex  semine  Davicl, 
eadem  ac  nos  stirpe  Adamitica  procreatus ;  b)  tota  J.  Christi 
vita,  quae  dixit,  eg’it,  passus  est,  inde  a  suo  conceptu  usque  ad 
mortem,  sepulturam,  resurrectionem,  eaque  ipsa,  quae  ad  resurre- 
ctionis  veritatem  demonstrandam  secuta  sunt.  Unde  merito  Patres 
animadverterunt,  veritatem  humanitatis  in  Christo  in  dubium  vo- 
cari  non  posse,  quin  universa  oeconomia  Christiana  subvertatur, 
et  principia  probentur,  quibus  admissis  non  modo  veritas  theo- 
logica,  sed  universim  quaelibet  historica  et  empirica  certitudo 
pariter  labefactetur. 

450.  Prop.  60.  Eadem  veritas  inde  quoque  singillatim  colli- 
gitur,  quod  Christus  verum  corpus  ex  B.  Virgine,  et  animam  ra- 
tionalem,  utrumque  affectionibus  naturam  humanam  sponte  sua  con- 
sequentibus  obnoxium.  assumpsit. 

Demonstr.  i.  p.  Assumpsit:  1.  verum  corpus,  idque  praeter- 
quamquod  ex  pluribus  Scripturae  locis,  in  quibus  mentio  fit 
Christi  corporis,  constat  directe  ex  Jo.  1,  14:  Et  Verbum  caro 
(odgij)  factum  est ;  quo  in  loco  adhibetur  vox  caro  non  tantum 
ad  significandam  per  svnecdochen  integram  humanam  naturam, 
sed  ad  hanc  ratione  potissimum  illius  partis  materialis  vindi- 
candam,  quam  Docetae  explicite  negabant. 

2.  Corpus  ex  B.  V.  Maria,  qua  propositione  significatur  con¬ 
tra  Valentinianos,  humanam  Christi  naturam  ex  genere  nostro  per 
generationem  ex  substantia  materna  propagatam  fuisse,  ita  ut 
B.  Virgo,  operante  Spiritu  sancto,  per  se  vitali  actione  totum 
id  contulerit,  quod  ad  rationem  verae  ac  propriae  maternitatis 


(1)  Tali  denominatione  tam  frequenter  Christus  se  ipsurn  appellat  in  primis 
ad  dsignaudam  veritatem  carnis  seque  vere  unum  esse  ex  nobis,  deinde  etiam 
humilitatis  gratia,  ad  provocandum  tanta  demissione  nostrum  amorem  atque 
fiduciam  et  ad  insinuandum  se  esse  humani  generi  exemplar  atque  ideam, 
hominem  per  excellentiam. 

requiritur.  —  Christus  dicitur:  Filius  David  (Matth.  1,  1);  radix 
et  genus  David  (Apoc.  22,  16);  semen  Abrahae  (Gal.  3,  16);  se- 
.  cundum  camera  de  fructu  lumborum  David  (Act.  2,  30);  f actus 
ex  semine  David  secundum  carnem  (Rom.  1,  3).  Atqui  non  esset 
ex  semine  David  secundum  carnem,  nisi  ex  Maria,  quae  erat  de 
domo  et  familia  David,  originem  traxisset :  ergo.  —  Disertis  ver¬ 
bis  vocatur  fructus  ventris  ejus  (Luc.  1,  42);  dicitur  ab  ipsa  ge- 
nitus,  natus,  f actus:  (Luc.  1,30,35)  Concipies  el  paries  filium.... 
i  Quod  nascetur  ex  te  sanctum;  Joseph  virum  Mariae,  de  qua 
natus  est  Jesus  (Matth.  1,  16);  Misit  Deus  Filium  suum  factum 
ex  muliere  (Gal.  4,  4).  —  Idem  proponunt  symbola. 

451.  Demonstr.  ii.  p.  Animam  rationalem,  quae,  supposita 
!  Christi  divinitate  ideoque  ejus  cum  Patre  unitate,  toties  exhibetur, 

quoties  in  Scripturis  Cliristi  oratio,  deprecatio ,  gratiaimm  actio, 
adoratio,  humilitas,  reverentia,  spes  erga  Patrem  suum,  et  vo¬ 
luntas  distincta  a  voluntate  Patris  memoratur.  —  Idem  colligitur 
ex  affectibus  homini  propriis,  ut  v.  g.  desiderii,  zeli,  gaudii,  tri- 
stitiae,  compassionis,  quos  Christum  persensisse  Scriptura  saepe 
narrat.  —  Item  ex  animae  Christi  doloribus  ejusdem  a  corpore 
'  separatione,  quos  Scripturae  describunt,  et  etiam  ex  eo  quod  per 
hujusmodi  cruciatus  Deo  pro  nobis  satisfecit. 

Hae  sunt  rationes,  quas  Patres  afferunt  contra  haereticos,  prae- 
ter  quas  earn  insuper  urgere  solent,  quae  illo  nititur  principio 
Patribus  solemni,  redemptum  scilicet  non  esse,  quod  assumptum 
-  non  sit,  et  alteram,  quae  mediatoris  notione  continentur,  qui 
j  Deo  et  hominibus  consubstantialis  esse  debet, 

452.  Demonstr.  iii.  p.  Humanam  Christi  naturam  fuisse  gene- 
ratim  affectionibus  sive  corporis  sive  animae ,  naturalibusque 
defectibus  obnoxiam,  patet  jam  ex  iis  quae  exposita  sunt  et  ex 
universa  historia  evangelica.  Negata  enim  Christi  vera  passibi- 
litate,  necessario  in  Docetismum  incidimus,  quo  nomine  et  ipsi 
incorrupticulae  designati  reperiuntur,  eo  quod  fere  universa, 
quae  de  Christo  homine  referuntur,  non  reipsa,  sed  specie  tenus 
accidisse,  affirmare  cogantur.  Aliquid  potius  ad  doctrinae  decla- 
rationem  addendum  est. 

453.  I.  Quoad  allectiones  corporis  distinguendi  sunt  defectus 
toti  naturae  communes,  ut  fames,  sitis,  defatigatio.  lacrymae, 
mors,  mortis  fuga,  metus,  agonia  etc.,  a  defectibus  particularibus. 

qui  ex  speciali  aliqua  imperfectione  ortum  liabent,  ut  lepra,  cae- 
citas,  febris  etc.  Hos  Christus  non  assumpsit,  quia,  «  quandoque 
causantur  ex  culpa  hominis,  puta  ex  inordinato  victu ;  quandoque 
autem  ex  defectu  virtutis  formativae,  quorum  neutrum  convenit 
Christo,  quia  et  caro  ejus  de  Spiritu  sancto  concepta  est,  qui 
est  infinitae  sapientiae  et  virtutis,  errare  et  deflcere  non  potens; 
et  ipse  nihil  inordinatum  in  regimine  suae  vitae  exercuit  »  (1). 
Alios  vero  communes  Christum  assumpsisse  certum  est,  cujus 
assumptions  tres  s.  Thomas  assignat  rationes:  primam  propter 
finem  incarnationis,  ut  nempe  in  se  suscipiendo  has  poenalitates 
peccatis  nostris  debitas,  pro  nobis  satisfaceret;  alteram  propter 
fidem  incarnationis  adstruendam  ut  scilicet  non  modo  verus  ho¬ 
mo  esset,  sed  et  appareret;  tertiam  propter  exem])lum  patien- 
tiae,  quod  nobis  dare  posset  (2). 

454.  Hujusmodi  defectibus  naturae  communibus  caro  Christ! 
non  miraculo  sed  natura  fuit  subiecta.  Hoc  aetate  s.  Bernardi 
magna  contentione  defendit  Joannes  qui  dam  monachus 
adversus  Philippum  abbatem  Bonae  S pe i  contendentem 
Christi  carnem  utpote  sine  peccato  conceptam  non  fuisse  natu- 
raliter  sed  per  miraculum  doloribus  miseriisque  obnoxiam  adeo- 
que  v.  g.  non  miraculum  fuisse,  quod  Christus  quadraginta  dies 
jejunaret,  quod  super  aquas  ambulans  non  mergeretur,  quum 
haec  naturali  et  ab  ipso  conceptu  insita  vi  et  fortitudine  con- 
tigerint. 

Sententia  Joannis  nunc  evasit  communis.  Et  sane,  si  caro 
Christi,  quemadmodum  nostra,  ad  patiendum  apta  est,  si  ei- 
dem,  cui  nos  subdimur,  patiendi  legi  subiicitur,  conditionibus, 
a  qui  bus  pendet,  ut  passio  actu  ipso  oriatur  et  existat,  positis, 
naturali  quadam  necessitate  patiebatur  caro  Christi,  et  ita  qui- 
dem,  ut  prohibere  id  carnem  suam  naturalibus  humanae  suae 
voluntatis  viribus  Christus  neutiquam  valeret.  Quae  enim  ad  con- 
ditionem  naturae  pertinentia  stricto  sensu  naturalia  sunt,  ea  Deo 
soli,  auctori  naturae,  subduntur  atque  a  voluntate  pendere  ne- 
queunt.  Patres  etiam,  quum  magno  consensu  carnem  Christi  na¬ 
tura  his  defectibus  subiectam  fuisse  doceant  et  miraculo  adscri- 
bant  divina  Verbi  virtute  patrato,  si  quando  ab  illis  defectibus 


(1)  S.  Th.  3.  q.  14.  a.  4.  —  (2)  Ibidem,  a.  1. 

exempta  cernebatur,  certe  eosdem  defectus  aliquo  modo  neces- 
sarios  habent.  S.  Thomas  vero,  distinctis  tribus  statibus  homi- 
num,  innocentiae,  peccati  et  gloriae,  docet  ex  unoquoque  Christum 
aliquid  assumpsisse,  ex  statu  gloriae  quidem  visionem  beatificam, 
ex  statu  innocentiae  immunitatem  a  peccato,  ex  statu  vero  culpae 
necessitatem  subiacendi  poenalitatibus  hujus  vitae  (1). 

455.  Quamvis  vero  defectus  carni  Christi  naturales  fuerint  et 
aliquo  modo  necessarii,  attamen  voluntarii  simul  affirmari  debent 
et  quidem  multiplici  de  causa.  Et  l.°  quoad  voluntatem  divinam, 
quia  a)  cum  illos  non  ex  peccati  sequela  contraxisset,  eos  pote- 
rat  impedire,  carnem  haud  passibilem  assumendo;  et  b)  cum  ab¬ 
solute  loquendo  impassibilitas  et  status  gloriae  tarn  secundum 
animam  quam  secundum  corpus  ratione  unionis  hypostaticae 
humanitati  Christi  luisset  connaturalis  et  per  sese  secundum 
legem  ordinariam  consequens  ex  visione  beatifica,  voluit  tamen 
ad  redimendum  merito  mortis  genus  humanum,  dispensations 
divina  (2)  simul  assumere  statum  viatoris,  pro  quo  statu  et  pro 
conditione,  in  qua  humanitas  assumpta  est,  passibilitas  erat  na- 
turalis.  -2.°  Quoad  voluntatem  humanam,  quia  a)  omnes  volunta- 
rie  acceptavit  atque  amavit,  nam  omnes  actiones  et  passiones 
Christi  absolutae  et  efficaci  ejus  voluntati  consentaneae  ideoque 
voluntariae  simpliciter  erant.  b )  Nonnulli  etiam  fuerunt  volun¬ 
tarii  eo  sensu,  quod  voluntas  humana  eorum  occasiones  et  causas 
•assumebat,  constat  enim,  famis,  sitis,  defatigationis  causam  libera 


(1)  3.  p.  q.  13.  a.  3. 

(2)  «  Secundum  naturalem  habitudinem,  quae  est  inter  animam  et  corpus, 
ex  gloria  animae  redundat  gloria  ad  corpus.  Sed  haec  naturalis  habitudo  in 
Christo  subiacebat  voluntati  divinitatis  ipsius,  ex  qua  factum  est,  quod  beatitudo 
remaneret  in  anima  et  non  derivaretur  ad  corpus,  sed  caro  pateretur  quae 
conveniunt  carni  passibili,  secundum  illud,  quod  Damascenus  de  orth.  fid.  1.  3.  c. 
15.  dicit,  quod  beneplacito  divinae  voluntatis  permittebatur  carni  pati,  et  operari, 
quae  propria.  »  S.  Thomas  3.  p.  q.  14.  a.  4.  —  Discrimen  inter  utramque  supra 
commemoratam  sententiam  videtui*  esse  hoc:  Opinio  Juliani  Halicarnassensis 
et  G  a  i  a  n  i  integrata  a  Philippo  abbate  admittebat  gloriam  animae  derivasse  suos 
efiectus  et  in  corpus,  quod  naturaliter  ex  ilia  glorificatur;  hinc  corpus  Christi 
semper  luisse  impassibile  et  incorruptum,  adeoque  passibilitatem,  manducatio- 
nem  etc.  fuisse  miraculosam,  sicut  fere  post  resurrectionem ;  altera  sententia, 
quae  est  nostra,  tenet,  corpus  Christi  fuisse  revera  natura  sua  passibile,  at 
miraculo  opus  fuisse  ut  naturalis  passibilitas  a  beatifica  visione  non  absor- 
beretur,  sou  miraculo  opus  fuisse,  ut  duplex  status  in  Christi  humanitate  viatoris 
et  compreliensoris  simul  obtineret. 

sua  voluntate  saepe  posuisse  Christum,  seseque  voluntarie  inimi- 
cis  suis  tradidisse  atque  ad  passionem  adivisse.  c)  Denique  omnes 
non  quidem  voluntas  Christi  humana  simpliciter  secundum  na- 
turales  ejus  vires,  sed  ut  haec  est  instrumentum  erat  Verbi, 
eos  poterat  a  se  arcere. 

456.  II.  Quoad  animae  affectiones,  illas  habuit  Christus,  quae 
sunt  naturales  et  ab  omni  vitio  alienae,  quasque  7id&r]  G-raeci, 
Latini  passiones  dicere  consueverunt,  ut  amorem,  odium,  gaudium, 
desiderium,  sperp,  audaciam,  timorem,  tristitiam  etc.  Hujusmodi 
autem  passiones  plene  dominio  sanctissimae  voluntatis  ejus  su- 
biectas  fuisse  certa  est  doctrina  Patrum  et  theologorum.  Et  sane 
appetitum  sensitivum  moveri  contra  vel  praeter  rationis  impe- 
rium,  atque  hujus  dominio  non  subdi,  defectus  est,  quo  humana 
natura  ob  peccatum  originale  laborat.  In  Christo  igitur  esse  non 
potuit,  nisi  voluntarie  ab  ipso  assumebatur.  Jam  vero  voluntarie 
a  Christo  assumptus  censeri  non  potest,  quum  defectus  sit,  qui,  ut- 
pote  non  solum  poena  sed  etiam  incitamentum  ad  culparn,  prime 
ex  se  ordinem  ad  satisfactionem  Deo  praestandam  non  dicit,  qui 
praeterea  perturbationem  quandam  naturae  continet,  quique  de¬ 
nique  cum  plenitudine  gratiae  Christi  propria,  ejusque  impecca- 
bilitate  componi  nequit. 

457.  Hinc  corollarii  instar  sequitur:  a)  Aliter,  quam  in  nobis, 
passiones  in  Christo  fuisse.  «  Primo  quidem,  ait  s.  Thomas, 
quantum  ad  obiectum:  quia  in  nobis  plerumque  hujusmodi  passio¬ 
nes  feruntur  ad  illicita,  quod  in  Christo  non  fuit.  Secundo  quan¬ 
tum  ad  principium:  quia  hujusmodi  passiones  frequenter  in  nobis 
praeveniunt judicium  rationis;  sed  in  Christo  omnes  motus sensitivi 
appetitus  oriebantur  secundum  dispositionem  rationis....  Tertio 
quantum  ad  effectum;  quia  in  nobis  quandoque  hujusmodi  motus 
non  sistunt  in  appetitu  sensitivo,  sed  trahunt  rationem ;  quod  in 
Christo  non  fuit,  quia  motus  naturaliter  humanae  carni  con- 
venientes  sic  ex  ejus  dispositione  in  appetitu  sensitivo  manebant, 
quod  ratio  ex  his  nullo  modo  impediebatur  facere  quae  conve- 
niebant  »  (1). 

b)  Nullam  unquam  esse  potuisse  in  Christo  pugnam  illam 
internam,  quam  luget  Paulus  Rom.  7,  14.  sq.  Haec  enim  pugna 


(1)  3.  p.  q.  15.  a.  4 

extare  nequit,  nisi  appetitus  sensitive  sine  nlla  ordinatione  ra- 
tionis  obiecto  suo  actu  efficaci  adhaereat  et  praeterea,  voluntate 
licet  contradicente,  eidera  addictus  maneat.  Atqui  neutrum  in 
Christo  accidere  poterat,  ut  patet  ex  dictis:  ergo. 

Dices:  in  monte  olivarum  pugna  fuit  in  Domino  nostro  inter 
appetitum  sensitivum  horrentem  et  1‘ugentem  mortem,  et  volun- 
tatem  sese  Patris  voluntati  submittentem,  ita  ut  haec  laborare 
et  contendere  ad  ilium  cohibendum  acriter  debuerit. 

Resp.  Nullo  modo  appetitus  sensitivus  voluntati  restitit  et 
contra  earn  pugnavit,  quamvis  in  summae  tristitiae  et  in  maximi 
angoris  affectiones  proruperit.  Dolere  enim  de  jactura  alicujus 
boni  possumus,  quin  hie  dolor  ullo  modo  resistat  voluntati  istam 
jacturam  ad  conservationem  altioris  boni  decernenti;  ut  dolere 
Puta  aliquis  potest  de  jactura  argenti,  quo  soluto  vitam  salvare 
cogitui,  quin  tamen  hie  dolor  pugnet  pro  retinendo  argento  cum 
jactura  vitae.  Similiter  appetitus  sensitivus  Christi  tristabatur  de 
moite  obeunda,  non  tamen  repugnabat  contra  voluntatem  earn 
-amplectendi,  ita  ut  haec  cum  summa  quidem  tristitia  appetitus 
sensitivi,  absque  ulla  tamen  ejus  resistentia  earn  amplecteretur. 
Unde  sequitur,  unum  eundemque  appetitum  sensitivum  Christi 
et  refugisse  mortem  ex  inclinatione  naturae,  et  appetivisse  mor¬ 
tem  ex  imperio  voluntatis;  refugisse  scilicet  mortem  a  ffectu  sim- 
pliei,  appetivisse  autem  eandem  affectu  efficaci ,  quatenus  nempe 
ille,  seCus  quam  hie,  non  terebatur  in  obiectum  absolute  et  sim- 
Plicitei  consideratum,  ut  hie  et  nunc  amplectendum  vel  respuen- 
dum,  omni,  quae  ei  inest,  boni  vel  mali  ratione  perpensa;  sed  in 
illud  consideratum  secundum  aliquam  tantum  boni  vel  mali  ra- 
tionem  tendebat  (1). 


(1)  De  affectionibus  humanae  naturae  Christi  cf.  s.  Th.  3.  q.  14  et  q.  15 
et  Stent r up  per  plures  theses  fuse  et  suhtiliter  disputantem. 

CAPUT  III. 

De  utriusque  naturae  in  Christo  unione. 

458.  Demonstrata  duarum  naturarum,  divinae  et  humanae  in 
Christo  veritate,  quaerendum  jam  est  quinam  sit  hujus  coniun- 
ctionis  modus  et  indoles.  Quern  in  finem  exponemus  l.°  errores 
oppositos,  2.°  hypostasis  notionem,  3.°  ontologicam  in  Christum  per¬ 
sonae  unitatem,  4.°  duarum  ejus  naturarum,  veritatem,  et  5.°  for¬ 
mulae  ecclesiasticae  «  unio  secundum  hypostasim  »  explicationem. 


ARTICULUS  I. 

Haeresum  et  doctrinae  catholicae  adumbratio. 

459.  Errantes  ad  duas  classes  reduci  possunt,  prout  personas 
in  Christo  dividebant,  vel  naturas  in  eo  confundebant. 

Ad  primam  classem  pertinent  Nestorianismus  et  Ado¬ 
pt  i  a  n  i  s  m  u  s . 

Nestor ii  patr.  Constantinopolitani  (a.  428,)  Theodori  episcopi 
Mopsuesteni,  a  quo  haeresim  suam  hausisse  creditur,  discipuli 
doctrinam  ita  breviter  sed  lucide  exponit  s.  Thomas:  «  Posuerunt 
(Nestoriani)  aliam  esse  personam  Filii  Dei  et  aliam  filii  hominis, 
quas  sibi  dicebant  esse  invicem  unitas;  primo  quidem  secundum 
inhabitationem,  in  quantum  scilicet  Verbum  Dei  habitavit  in  illo 
homine,  sicut  in  templo:  secundo  per  unitatem  affectus,  in  quan¬ 
tum  scilicet  voluntas  illius  hominis  est  semper  conformis  voluntati 
verbi  Dei:  tertio  secundum  operationern  prout  scilicet  dicebant  ho- 
minem  ilium  esse  Verbi  Dei  instrumentum:  quarto  secundum  di¬ 
gnitatis  honor  em,  prout  omnis  honor,  qui  exhibetur  Filio  Dei,  coe- 
xhibetur  filio  hominis  propter  coniunctionem  ad  Filium  Dei:  quin  to 
secundum  aequivocationem  i.  e.  communicationem  nominum,  prout 
scilicet  dicimus  ilium  liominem  esse  Deum  et  Filium  Dei  »  (1). 


(1)  3.  q.  2.  a.  6. 

Unionem  itaque  Verbi  cum  humana  natura  docuit  fuisse  non 
realem,  physicam,  substantialem,  hypostaticam,  sed  accidentalem 
tantum  et  moralem,  ita  lit  l.°  duae  post  unionem  fuerint  in 
Christo  personae:  altera  divina,  humana  altera;  alius  Filius  Dei, 
alius  filius  hominis;  2.°  Maria  non  vere  Deipara  fteoxoxog,  sed 
Christipara  yoioxoToxog  fuerit.  Profligata  haec  haeresis  fuit  in 
cone.  Ephesino  (a.  431).  —  In  eundem  errorem  incidit  Giinthe- 
ri us,  qui  unionem  in  Christo  admisit  tantum  dynamicam,  quate- 
nus  una  persona  agat  et  influat  in  alteram. 

460.  Nestorianismi  propago  quaedam  et  instauratio  est  Adoptia- 
nismus,  qui,  auctoribus  Felice  ep.  Urgellitano  et  Eli  pan  do 
archiep.  Toletano,  saec.  VIII  ad  finem  vergente,  ortus,  docuit 
Christum  hominem  esse  filium  Dei  adoptivum  non  naturalem,  et 
Filium  e  contra  naturalem  esse  Dei  Verbum,  quae  doctrina  duos 
supponit  esse  in  Christo  filios,  alium  Yerbum  Dei  Filium  natu¬ 
ralem,  alium  hominem  Dei  filium  adoptivum,  duasque  personas, 
aliam  divinam,  aliam  humanam. 

401.  Ad  alteram  classem  pertinet  Monop hysitismus  et  Mo¬ 
il  o  t  h  e  1  i  s  m  u  s . 

Eutyches  strenue  sed  imprudenter  et  incaute  contra  Nesto- 
rium  pro  fide  catholica  dimicans,  in  errorem  cum  Nestorii  com- 
mento  ex  adverso  pugnantem  incidit.  Unam  videlicet  docuit  esse 
in  Christo  post  unionem  naturam,  unde  etiam  ejus  sectatoribus 
Monophysitar u m  nomen  factum  est.  Circa  modum  tamen,  quo 
duae  naturae  in  unam  coaluerint,  dissentiebant,  alii  contendentes 
id  esse  per  commixtionem  vel  compositionem,  alii  per  absorptio- 
nem  naturae  humanae  a  divina  factam  vel  per  mutationem 
divinae  in  humanam,  alii  per  duarum  naturarum  in  tertiam 
conversionem.  Horum  haeresis  in  cone.  Chalcedonensi  (a.  451) 
damnata  est. 

462.  Qua  ratione  Adoptianismus  ad  Nestorianismum,  eadem  fere 
Monothelismus  refertur  ad  Monophysitismum.  Hujus  nempe 
appendix  quaedam  est  Monothelitarum  haeresis,  quam  (a.  630), 
imperante  Heraclio,  ortam,  auctore  Athanasio  patriarcha  Euty- 
chianorum,  qui  in  Syria  et  Armenia  versabantur,  sub  praetextu 
liaereticos  facilius  ad  Ecclesiam  reducendi  adoptarunt  atque  pro- 
pagarunt  Sergius,  Pyrrus  et  Pau  lus  patr.  Constantinopolita- 
ni,  Cyrus  patr.  Alex.,  Teodorusep.  Pharanitanus  etMacarius 


i'.» 

Antiochenus.  In  eo  omnes  convenire  videntur,  quod  unam  eamque 
divinam  agnoscant  in  Christo  voluntatem;  quoad  operationes  non 
semper  sibi  constabant,  sed  aliquando  unam,  aliquando,  ne  Mono- 
physitismi  accusarentur,  duas  profitebantur.  G-eneratim  ita  suam 
doctrinam  proponebant,  ut  Yerbum,  secundum  naturam  divinam, 
principium  sit  immediatum  omnium  volitionum  et  operationum 
Christi,  humana.  vero  natura,  in  se  iners,  actionem  recipiat  divi¬ 
nam  Verbi.  Damnati  sunt  in  cone,  general i  VI  (a.  680). 

463.  Doctrinae  catholicae  de  unione  duarum  naturarum  in 
Christo  compendium  ex  sym.  A t h .  cone.  Ephesino,  C h a  1  c e d o- 
nensi  et  oecumenico  VI  Constnp.  III.  continetur  hac  propo- 
sitione:  Christus  est  una  hypostasis  in  duabus  naturis  divina  et 
humana  inconfuse,  immutabiliter,  indivise,  inseparabiliter  agno- 
scendus;  vel:  agnoscenda  est  in  Christo  unio  hypostatica  duarum 
naturarum,  coniunctio nempe  ineffabilis,qua  duae naturae integrae, 
inconfusae,  impermixtae  suis  proprietatibus  et  operationibus  prae- 
ditae  in  se  permanentes  subsistunt  in  una  Verbi  persona. 


ARTICULUS  II. 

De  hypostaseos  ratione. 

464.  Naturae  seu  essentiae  nomen  significat  id,  quo  quis  ali- 
quid  est;  nomen  hypostaseos  autem  eum,  qui  aliquid  est,  seu 
nomen  naturae  significat,  quod  respondet  quaestioni  «  quid  est;  » 
nomen  hypostaseos  vero,  quod  respondet  quaestioni  «  quis  est,  » 
ideoque  natura  est  forma,  qua  subiectum  hoc  vel  illud  est ;  hy¬ 
postasis  vero  est  subiectum  habens  naturam  instar  formae,  qua 
in  determinate  rerum  ordine  constituitur. 

Distinguuntur  itaque,  sin  minus  re,  saltern  ratione  conceptus 
naturae  et  hypostaseos,  quam  distinctionem  simul  ac  inficias  ibis, 
in  gravissimos  de  Trinitate  et  Incarnatione  errores  necessario 
incides,  sicuti  omnibus  haereticis  factum  esse  historia  comper- 
tum  est. 

465.  Porro  si  quae  nos  revelatio  de  mysterio  Trinitatis  et  In- 
carnationis  docet,  prae  oculis  habemus,  hanc  statuere  possumus 
adaequatam  hypostaseos  definitionem: 


Articulus  II.  De  hypostaseos  ratione.  291 

466.  Prop.  61.  Hypostasis  est  substantia  singularis,  integra, 
tota  in  se. 

Demonstr.  Communi  et  universal  loquendi  usu  nomine  hypo¬ 
staseos  ab  omnibus  sive  doctis  sive  indoctis  intelligitur  significa- 
tum  id  quod  est  maxime  in  se  ipso  et  non  in  altero,  nec  alterius. 
Atqui  hoc  non  competit  nisi  traditae  definitioni.  Ergo.  Prob. 
minor.  Omne  ens  est  vel  substantia,  vel  accidens;  accidens  non 
est  hypostasis  quia  ejus  proprium  est  esse  in  alio  seu  inesse : 
ergo  hypostasis  est  substantia.  Substantia  est  vel  singularis  haec 
una,  vel  universalis,  ut  homo,  humanitas,  quae  de  muitis  prae- 
dicatur  vel  muitis  inesse  potest;  vel  ex  hoc  patet  substantiam 
universalem  non  esse  hypostasim,  cum  nedum  maxime  in  se  sed 
neque  simpliciter  esse  in  se  in  ordine  reali  habeat:  est  ergo  hy¬ 
postasis  substantia  singularis.  Haec  porro  vel  est  pars  integra, 
ut  singula  membra  corporis,  vel  pars  essentialis  constituens,  ut 
anima  et  corpus,  vel  est  ipsa  substantia  integra  excludens  im- 
perfectionem  partis,  ut  homo  totus:  jam  vero  hypostasis  non 
potest  esse  pars,  quia  est  de  ratione  partis  ut  sit  in  alio  et  alte¬ 
rius,  ut  sit  imperfectum  perficiendum  ab  alio,  ut  ad  alium  ordi- 
netur:  ergo  hypostasis  est  substantia  integra. 

Solo  rationis  lumine  non  potest  intelligi  substantia  singularis 
et  integra,  quae  eo  ipso  non  sit  perfecta  in  ratione  substantiae 
atque  adeo  hypostasis.  Sed  ex  revelatione  disci mus,  naturam  divi- 
nam,  licet  singularem  et  integram,  non  tamen  esse  hypostasim  sed 
subsistere  in  tribus  realiter  distinctis;  et  naturam  humanam  in 
Christo,  licet  et  ipsam  singularem  et  integram,  non  esse  hypo¬ 
stasim,  sed  esse  naturam  hypostasis  superioris,  scilicet  Verbi.  Hinc 
definitioni  ut  comprehendat  modum  existendi  etiam  supernatu- 
ralem,  additur  nota  tota  in  se,  quae  duo  importat:  l.°  ut  non  sit 
alterius  totius  perfecti  in  se  per  modum  partis  et  naturae;  hoc 
enim  ipso  hujusmodi  substantia  non  esset  amplius  maxime  in  se, 
sed  in  alio.  Hac  de  causa  humana  Christi  natura,  quamquam 
singularis  et  integra,  non  est  tamen  hypostasis,  quia  non  est  hoc 
sensu  tota  in  se,  sed  unita  est  cum  perfection,  et  est  ad  modum 
partis  aliquid  totius  ct  perfecti  in  se,  nempe  Verbi,  quod  per  na¬ 
turam  assumptam  nec  perlici  neque  in  aliquo  delicere  potest, 
ideoque  manet  eadem  hypostasis  quae  erat  antea,  et  assumptam 
naturam  ad  suam  trahit  personalitatem.  2.°  Ut  in  se  sistens,  ut 

in  uno,  non progrediatur  ultra  et  non  idenlificetur  cum  pluribus; 
hoc  enim  si  fiat,  in  ratione  subsistendi  in  se  jam  deficit  adeoque 
in  ratione  hypostaseos.  Ex  hoc  intelligitur,  cur  essentia  divina, 
licet  singularis  et  integra,  non  sit  hypostasis;  nam  non  est  tota  ; 
in  se  et  non  est  hie  unus  distinctus  ita  ut  non  pariter  identifi- 
cetur  cum  aliis;  dum  e  contra  hypostases  sunt  Pater,  Filius  et 
Spiritus  sanctus,  quia  in  his  terminatur  ita,  ut  quisque  sit  hie 
unus  et  non  alius  ejusdem  naturae. 

467.  Prop.  62.  Persona  est  hypostasis  rationalis. 

Declar.  Sicut  substantia,  quae  maxime  est  in  se,  merito  no¬ 
mine  speciali  hypostaseos  (penes  scholasticos  suppositi)  insignitur; 
ita  inter  hypostases  illae,  quibus  propter  naturam  rationalem 
multo  perfectius  hypostaseos  propria  ratio  competit,  merito  spe¬ 
ciali  nomine  personae  donantur,  et  si  quando  nomine  tantum 
generico  hypostasis,  hoc  jam,  cum  illis  tribuitur,  quandam  an- 
tonomasticam  induit  significationem.  Quando  igitur  personam 
dicimus  hypostasim  rationalem,  supponimus  substantiam  in  ratio¬ 
ne  hypostaseos  jam  constitutam;  nisi  enim  sit  hypostasis,  perso¬ 
na  non  est  quamvis  rationali  natura  praedita  sit.  Unde  rationa- 
litas  non  se  habet  ut  principium  constitucns  hypostasim,  sed  ut 
principium  evehens,  et  hypostasim  non  minus  supponit,  quam 
forma  materiam  supponit.  Rationalitas  lij'postasi  confert  quan¬ 
dam  dignitatem,  propter  quam  etiam  nomine  speciali  insigniun- 
tur  hypostases  rationales,  quae  dignitas  in  eo  consistit,  quod  in 
hypostasibus  rationalibus  vi  naturae  rationalis  multo  perfectius 
hypostaseos  propria  ratio  reperiatur,  quod  scilicet  perfection 
modo,  ac  irrationales,  sint  in  se,  per  se  et  sibi.  Ita  vero  rem  se 
habere  patet  consideranti,  hypostasim  rationalem  l.°  per  reflexio- 
nem  in  se  ipsam  suae  ab  aliis  distinctionis  esse  consciam  atque 
sibi  dicere:  Ego;  2.°  libere  ad  agendum  se  determinare,  suique  ac¬ 
tus  dominium  habere;  3.°  agere  propter  finem  atque  adeo  aliquo 
modo  propter  se;  4.°  esse  subiectum  juris,  esse  sui  juris,  sui  do- 
minam  seu  posse  agere  seorsim  et  in  se  existere  et  nullius  in 
commodum  et  dominium  cedere.  Eminenti  igitur  ratione  hypo¬ 
stasis  rationalis  est  per  se  et  sibi,  adeoque  speciali  nomine  per¬ 
sonae  digna. 

Ex  his  colligas,  errasse  Giintherum  aliosque  recentiores,  qui 
rationem  personalitatis  in  rationalitate  seu  sui  conscienlia  consti- 

tuerunt,  et  personae  definitionem  natura  seu  substantia  sui  con- 
scia  absolvi  arbitrate  sunt.  Nam  a)  adaequata  et  formalis  ratio  per¬ 
sonae  cum  supponat  hypostasim  constitutam,  dicit  perfectionem 
in  ratione  substantiae;  sed  conscientia  sui  et  ceterae  vitae  intel¬ 
lectuals  explicationes  non  continentur  in  ordine  substantiae, 
quum  actus  sint  potentiarum  subiectivarum,  seu  quum  acciden¬ 
tia  sint  eaque,  si  de  homine  agitur,  separabilia.  —  b)  Personae 
maxime  est  esse  in  se  et  per  se;  at  conscientia  sui  subiectum 
est  inhaesionis:  ergo.  —  c)  Intellectio  sui  non  potest  princi- 
pium  intelligens  aliquid  facere  esse,  quod  ex  se  non  est;  nihil 
enim  aliud  est,  quam  idealis  repraesentatio  hujus  principii, 
ideoque  illud  et  illud  solum  continet  iclealiter,  quod  princi- 
pium  intelligens  continet  realiter.  Ergo  conscientia  sui  natu- 
ram  intellectualem,  cujus  est,  non  potest  facere  personam  ideo¬ 
que  adaequata  formalis  ratio  personae  esse  nequit-  —  d)  Ex  ilia 
definitione  errores  sequuntur  gravissimi,  scilicet  omnem  sub- 
stantiam  intellectivam  sui  consciam  esse  personam,  quod  princi- 
pium  dogma  ss.  Trinitatis  subvertit,  et  in  Christo  sicut  duas  sui 
conscias  naturas  ita  et  duas  adstruit  personas. 

468.  Scholion  i.  Cum  personae  notione,  quam  hucusque  de- 
claravimus,  convenit  definitio  Boetii  in  scholis  recepta,  qua  per¬ 
sona  est:  rationalis  naturae  individua  substantia ;  nam  individuum 
nihil  aliud  est,  nisi  ipsum  esse  rei,  ut  illud  in  se  indivisum  est 
et  divisum  seu  distinctum  ab  omni  alio,  adeoque  a  substantia 
individua  quaecumque  excluditur  communitas  xov  esse  cum  alia 
re,  aequivaletque  substantia  toti  in  se. 

Ad  eandem  significationem  reducantur  oportet,  ne  quid  falsi 
contineant,  aliae  hypostasis  definitiones,  juxta  quas  hypostasis  est 
substantia  in  se  terminata,  vel  in  se  completa ,  et  modus  ipse, 
quo  substantia  est  hypostasis,  appellatur  ultimus  substantiae  ter¬ 
minus ,  vel  ultimum  complementum. 

469.  Sciiolion  ii.  Quamvis,  ut  ex  superioribus  constat,  citra 
haeresim  afflrmari  non  possit  inter  naturam  creatam  in  concreto 
spectatam,  prout  est  substantia  liaec  singularis  et  in  ratione  na¬ 
turae  integra,  et  hypostasim  nullum  prorsus  esse  discrimen ;  di¬ 
sputant  tainen  theologi  utrum  hujusmodi  discrimen  reale  sit  an 
rationis  tantum.  Reale  discrimen  plures  inde  a  saec.  XVI  defen- 
derunt,  juxta  quos  natura  completa  constituitur  in  ratione  for- 

mali  hypostasis  per  entitatem  quandam  vel  modum  realem  ab 
ilia  liatura  proprie  per  ablationem  separabilem.  Consequenter 
docent  hanc  realitatem  humanae  naturae  Christi  deesse  et  earn 
suppleri  a  Verbo,  atque  hanc  ob  causam  illam  non  esse  hypo- 
stasim.  E  contra  plures  admittunt  solam  distinctionem  rationis 
cum  fundamento  in  re.  Et  sane  substantia  singularis  et  integra 
est  hypostasis  connaturaliter  subsistens  eo  solo,  quod  est  tota  in 
se;  atqui  tota  in  se  est  perse  ipsam,  non  per  aliquam  aliam  su- 
peradditam  realitatem ;  ergo  hypostasis  connaturaliter  subsistens 
a  substantia  singulari  et  integra  non  distinguitur  realitate  aliqua 
superaddita  (1).  Juxta  hanc  sententiam  non  defectu  rei  vel  ali- 
cujus  perfectionis,  sed  imo  accessione  infinitae  perfectionis,  hy¬ 
postasis  videlicet  divinae,  fit,  ut  humana  Christi  natura  non  sit 
in  se  hypostasis.  Patres  ipsi  non  videntur  aliter  sentire,  cum, 
nulla  defectus  realitatis  alicujus  mentione  facta,  hanc  reddunt 
rationem,  quare  natura  humana  Christi,  licet  integra,  non  sit 
hypostasis,  quod  non  sit  seorsim,  non  sit  divisa  a  Verbo,  sit  Verbo 
unit  a.  (2). 

Scholion  iii.  Etsi  ceteris  paribus  perfectius  sit  esse  per  se 
quam  esse  in  alio;  attamen  «  dignius  est  alicui,  quod  existat 
in  aliquo  se  digniori,  quam  quod  existat  per  se;  et  ideo  ex  hoc 
ipso  humana  natura  dignior  est  in  Christo,  quam  in  nobis  »  (3). 
Sicut  melius  est  corpori  esse  partem  hominis,  quam  esse  totum 
per  se,  et  dignor  est  puella  paupere,  licet  independente,  puella, 
quae  per  matrimonium  cum  rege  independentiam  amittit;  ita  liu- 
manitas  Christi  propter  hypostaticam  unionem  cum  persona  infi- 
nita  etiam  infinite  dignior  est  quavis  alia  natura  humana. 


(1)  Hinc  substantiae  quaedam  sola  additione  desinunt  esse  hypostases,  v.  g. 
binae  aquae  guttae  si  coniunguutur ;  sola  e  contra  divisione  ex  una  hypostasi 
plures  hunt,  dummodo  ordinem  ad  aliud  non  habeant,  v.  g.  ex  tabula  mar- 
morea  in  quas  partes  disecta,  duo  hunt  supposita,  quin  ullam  accipiant  reali¬ 
tatem,  sed  tantum  quia  hoc  modo  statum  totalitatis  et  in  se  subsistendi  con- 
sequuntur. 

(2)  Cf.  Franzelin  th.  XXXI.  —  (3)  S.  Thomas.  3.  q.  2.  a.  2. 


Articulus  III.  De  unitate  personae. 

ARTICULUS  III. 

De  unitate  personae. 

470.  Prop.  63.  Unica  est  in  Christo  persona,  eaque  divina 
Verbi,  ita  lit  non  alius,  et  alius,  sed  idem  prorsus  sit  verus  Deus 
et  verus  homo. 

De  fide  contra  Nestor i um  ex  symbolis,  cone.  Ephesino 
oecum.  III.  (a.  431)  can.  2:  «  Si  quis  non  confitetur,  carni  secundum 
substantiam  unitum  Dei  Patris  Verbum,  unumque  esse  Christum 
cum  propria  came,  eundem  scilicet  Deum  simul  et  hominem,  a. 
s.  »  Quam  damnationem  confirmavit  pleniusque  expressit  synod  us 
V.  (a.  553)  can.  4:  «  Si  quis  dicit,  secundum  gratiam  vel  secundum 
operationem  vel  secundum  dignitatem  vel  secundum  aequalitatem 
honoris,  vel  secundum  auctoritatem  aut  relationem  aut  elfectum 
aut  virtutem  unionem  Verbi  Dei  ad  hominem  factam  esse;  aut 
secundum  bonam  voluntatem,  quasi  quod  placuit  Deo  Verbo  ho¬ 
mo,  quia  bene  visum  est  ei  de  ipso,  sicut  Theodorus  insaniens 
dicit:  vel  secundum  solam  nominis  similitudinem,  quam  graeci 
homonymiam  vocant,  per  quam  Nestoriani  Deum  Verbum  Jesum 
et  Christum  vocantes,  et  hominem  separatim  Christum  et  Filium 
nominantes,  et  duas  personas  (Svo  tzqoocqtzol)  manifeste  dicentes, 
per  solam  nominationem  et  honorem  et  dignitatem  et  adoratio- 
nem  et  unam  personam  (ev  jiqoocottov)  et  unum  Christum  con- 
fingunt  dicere:  sed  non  confitetur,  sicut  ss.  Patres  docuerunt, 
unitatem  Dei  Verbi  ad  carnem  animatam  anima  rationali  et  in- 
tellectuali  secundum  compositionem,  id  est  secundum  subsisten- 
tiam  (xatf  vnooraaiv),  lactam,  et  propterea  unam  ejus  substan¬ 
tiam  (/jLiav  t rjv  vnocnaoiv),  qui  est  D.  N.  J.  Christus,  unus  de  s. 
Trinitate,  talis  a.  s.  ». 

Demonstii.  i.  a)  Colligitur  ex  dictis.  De  uno  eodem  subiecto, 
Jesu  Christo,  demonstravimus  ipsum  esse  verum  Deum  et  verum 
hominem.  Est  igitur  exploratum,  Deum  verum  esse  simul  verum 
hominem  Jesum  Christum,  natum  de  Maria  V.  etc.;  et  hunc  ho¬ 
minem  Jesum  esse  ipsum  aeternum  Dei  Filium  verumque  Deum: 
non  ergo  in  Christo  alius  est  Deus  et  alius  hie  homo,  sed  unus 
idemque  est  Deus  simul  et  homo.  —  b)  Verbum  caro  factum  est 

(Jo.  1,  14),  i.  e.  Verbum  existens  Deus  apud  Patrem  in  tempore 
factns  est  homo  ita,  ut  manens  Verbum  Deus  inceperit  ut  pro- 
priam  habere  etiam  naturam  humanam.  Non  igitur  alius  est 
Verbum,  alius  homo,  sed  unus  idemque  Deus  Verbum  et  homo. 
Idem  enuntiat  Paulus  (Phil.  2,  5-7):  Hoc  enim  sentitein  vobis, 
quod  et  in  Christo  Jesu,  qui  quum  in  forma  Lei  esset,  non  ra- 
pinam  arbitratus  est,  esse  se  aequalem  Deo,  sed  semetipsum 
exinanivit  formam  servi  accipiens,  in  similitudinem  hominum 
factus  et  liabitu  inventus  est  ut  homo.  —  c)  Idem,  qui  descendit 
de  coelis,  dicitur  esse  in  coelis  (Jo.  3,  13);  idem,  qui  est  ex  Israe¬ 
lite  secundum  carnem,  est  etiam  super  omnia  Deus  benedictus 
in  saecida  (Rom.  9,  5);  idem,  qui  se  dicit  filium  hominis,  procla- 
matur  a  Petro  Christus,  Films  Dei  vivi  (Matth.  16,  13  sq.) ;  Do- 
minus  gloriae  dicitur  crucifixus  (I  Cor.  2,  8);  auctor  vitae  prae- 
dicatur  interfectus  et  suscitalus  a  mortuis  (Act.  3,  15).  Scriptu- 
rae  itaque  Verbum  nobis  sistunt  ea  agens  et  patiens,  quae  hu- 
manae  naturae  propria  sunt,  et  hunc  hominem  Jesum  iis  ornant 
attributis,  quae  Deo  soli  conveniunt.  Atqui  evidens  est,  eatenus 
tantum  fieri  id  posse,  quatenus  ontologica  Christi  deav&owjiov 
nnitas  certissimae  veritatis  instar  supponitur,  quum  singulaee- 
nuntiationes,  in  quibus  ilia  agendi  ratio  scripturae  observatur, 
unitatem  ontologicam  Christi  virtute  affirmatam  contineant. 

471.  II.  Eadem  tides  a)  symbolis  omnibus,  longe  nestoriana  hae- 
resi  anterioribus,  summa  claritate  expressa  reperitur.  Symbolo 
A  post,  nobis  iniungitur  fides  «  in  Jesum  Christum  Filium  ejus 
unicum,  Dominum  nostrum,  qui  conceptus  est  de  Spiritu  sancto, 
natus  ex  Maria  Virgine,  crucifixus,  sepultus  »  etc.  Jesu  Christo 
igitur  Filio  Dei  Unigenito  ac  Domino  nostro  sic  tribuuntur  prae-. 
dicata  «  conceptus,  natus,  crucifixus,  sepultus  »,  ut  singulorum 
subiectum  ipse  sit,  ideoque  credere  debeamus,  Filium  Dei  natum 
esse,  Filium  Dei  passum  esse,  ac  proinde  Filium  Dei  hominem 
esse.  Si  autem  Filius  Dei  homo  est,  non  alius  et  alius,  sed  idem 
omnino  Deus  est  et  homo.  lino  in  formulis  graecis  addita  est  vox 
«  unum  »  (in  unum  J.  C.  eig  era  I.  X.),  ut  directe  excluderentur 
haeretici,  quos  Joannes  in  prima  sua  epistola  solventes  Jesum 
nominat.  In  symbolo  N  i  caeno  et  aliis  adhuc  distinctius  hanc  ve- 
ritatem  proponi  non  opus  est,  ut  demonstretur.  Erat  igitur,  cur 
Patres,  Leo  Magnus,  Cassianus,  et  maxime  Cy r i  1 1  u s  Alex., 

item  concilia  Ephes.  et  Chalc.  contra  adversaries  unitatis  on- 
tologicae  Christi  ad  symbola  provocarent. 

b)  Praedicatur  et  declaratur  a  Patribus  vetustissimis  et  qui- 
dem  non  ex  propria  sententia  sed  ex  universali  credendi  nor¬ 
ma.  Irenaeus  secundum  regulam  fidei  symbolum,  omnes  con- 
futans  haereses,  de  hoc  dogmate  docet  et  defendit,  a)  quod 
Jesus  non  est  merum  receptaculum  Christi,  et  ft)  infans,  quern 
Simeon  in  manibus  portabat,  Jesus  natus  ex  Maria,  ipse  est 
Christus  Films  Dei,  lumen  de  lumine;  unde  y)  totidem  verbis 
enuntiat:  Deum  esse  hominem,  eum,  qui  factus  est  homo,  esse 
Deum:  Filius  Dei,  filius  hominis....  et  hoc  factus  est  quod  et  nos, 
Feus  fortis  est;  imo  6)  expresse  damnat  blasphemas  regulas, 
quae  dividunt  Dominum....  ex  altera  et  altera  substantia,  (i.  e. 
substantia  per  se  subsistenti  seu  hypostasi)  dicentes  eum  factum. 
Similia  habent  T er t u  1 1  i an  u s,  Origenes,  aliique  saec.  Ill 
contra  Paulum  Samosatenum  decertantes  (1). 

c)  Confirmatur  usu  formularum,  quae  antiquitus  in  Ecclesia 
a  Patribus  et  fideli bus  frequentabantur,  et  a  quibus  maxime 
abhorrebant  Nestoriani,  ut  v.  g.:  Verbum  duas  subiisse  nativita- 
tes,  Verbum  esse  ex  Maria  V.  natum,  Deum  esse  passum,  cru- 
cifixum,  mortuum,  sepultum  etc.  Ignatius:  «  I)eus  noster  J. 
Christus  parturiebatur  a  Maria;  »  et:  «  Amor  meus  crucifixus 
est  »  (2).  Martyr  s.  Epipodius  «  sempiternum  Dominum  no¬ 
strum  Jesum  Christum  cruciflxum  »  memorat,  «  qui  ineffabili 
mysterio  homo  pariter  et  Deus  tamulis  suis  tramitem  immor- 
talitatis  instituerit.  »  S.  Pionius  fatetur  «  ilium  se  habere  Deum, 
qui  coelum  terramque  fecerit,  quern  pro  salute  orbis  Pater  misit 
et  qui  crucifixus  est.  » 

d)  Apparet  ex  eo,  quod  gentiles  et  judaei,  ut  discimus  ex  Ar¬ 
no  b  i  o ,  Origeneetlustino,  probro  verterent  christianis,  quod 
hi  hominem  natum  et  cruciflxum  Beam  esse  credant  et  adorent. 

Ontologica  igitur  Christi  '&eavftQcojiov  unitas,  quam  saec.  V 
concilia  et  Patres  contra  haereticos  summa  contentione  indu- 
striaque  vindicarunt  toto  pondere  cum  omnium  symbolorum  turn 
communis  universalisque  fidei  Christianorum  praecedentium 
saeculorum  fulcitur. 


(1)  Franzelin  th.  XVIII  et  Stent r up  th.  13.  —  (2)  Ad  Ephes.  c.  18; 
ad  Rom.  1. 

472.  Porro  ex  praestitutis  notionibus  constat,  essential em  il- 
lam  entitatem  et  perfectionem,  qua  Christus  in  ordine  divinitatis 
seu,  ut  melius  dicam,  Deus  constituitur,  ess q  naturam  divinam; 
essentialem  entitatem  alteram,  qua  Christus  constituitur  in  spe¬ 
cie  liumana  seu  homo,  esse  naturam  humanam,  subiectum  au- 
tem,  seu  eum,  qui  habet  utramque  naturam,  dici  debere  hyposta- 
sim  seu  personam.  Hoc  vero  subiectum  seu  persona  in  Christo 
cum  sit,  ut  demonstravimus,  unica,  ea  est  necessario  ipsa  divina 
Yerbi.  Nam  repugnat  ex  una  parte,  Yerbum  in  incarnatione 
desinere  esse  personam;  Deus  enim  necessario  et  immutabiliter 
ita  manet,  prouti  ab  aeterno  est;  vel  ipsum  concurrere  cum 
humana  natura  ut  partem  ad  efformandam  quandam  Christi 
personam  compositam,  quae  nec  esset  persona  divina  nec  huma¬ 
na:  ex  altera  vero  parte  humana  natura,  quoniam  assumpta  fuit 
a  Verbo,  eo  ipso,  licet  singularis,  propria  excidit  personalitate. 
Ergo  unica  est  persona  in  Christo,  eaque  divina  Verbi. 

473.  Coroilarium.  Ex  dictis  consequitur  unionem  humanitatis 
cum  Verbo  esse  substantialem,  non  accidentalem.  Ut  unio  sit 
substantialis  non  sufflcit  ut  termini,  qui  uniuntur,  substantiae 
sint,  sed  praecipue  requiritur,  ut  terminus  qui  inde  resultat  seu 
unio,  quae  ex  substantiarum  coniunctione  prodit  eamque  prope- 
modum  absolvit,  sit  substantialis.  Atqui  talis  est  unio  humanae 
naturae  cum  Yerbo,  nam  non  solum  termini  qui  uniuntur,  sunt 
integrae  substantiae,  duae  scilicet  naturae  divina  et  humana.  sed 
et  terminus  sive  ipsa  unio  est  substantialis,  cum  sit  ipsa  subsis- 
tentia  Verbi,  qua  una  duae  simul  naturae  subsistunt.  Et  revera 
fac,  hanc  unionem  non  esse  substantialem,  sed  per  aliquod  acci- 
dentale  vinculum,  ut  volunt  Nestoriani,  puta  per  affectum,  digni¬ 
tatem  etc.,  numquid  Yerbum  Dei  homo  praedicari  potest,  concep- 
tum,  natum,  passum?  «  Impossibile  est,  ut  duorum  differentium 
persona  aut  hypostasi  vel  supposito  unum  de  altero  praedicetur  » 
(1).  Ut  igitur  passiones  corporis  adscribantur  Verbo  necesse  est 
ut  sit  corpus  Verbi  Dei,  quod  esse  non  potest,  nisi  una  sit  Verbi 
Dei  et  naturae  humanae,  ad  quam  corpus  pertinet,  subsistentia. 
Merito  itaque  Patres  praesertim  vero  Cyril  lus  ad  excludendam 
unionem  illam  Nestorianiam  moralem  (xara  o/Joiv)  adhibuerunt 


(1)  S.  Thomas  c.  g.  1.  4.43. 

eas  formulas  ecclesiasticas  quibus  haec  unio  appellatur  evcooig 
y.az  ovotav  et  evcooig  yard  cpvoiv,  maxime  vero  evcooig  xaff  vnooxaoiv, 
de  qua  postrema  inferius. 


4/4.  Scholion.  Ex  his  apparet  utrum  et  quonam  sensu  perso¬ 
na  Christi  dici  possit  post  incarnationem  composita.  Persona  Chri- 
sti  non  est  composita  compositione,  quam  vocant  ex  his,  vel 
per  TYioduTYi  pcirtium,  vel  absolutwm ,  vel  intrinsecum,  ex  qua  re- 
|  sultat  tertium  constitutum  ex  partibus  se  invicem  perficientibus, 
i  sicut  homo  resultat  ex  anima  et  corpore.  Sane  persona  Christi 
.  non  est  aliquod  tertium  resultans  ex  Verbo  et  humanitate,  ita  ut 
in  Verbo  pars  Christi  sint  Verbum  et  humanitas,  sed  ratio  per¬ 
sonae  exurgit  a  solo  assumente.  Dici  tamen  potest  et  a  Patribus 
conciliisque  dicta  est  composita  ea  compositionis  specie,  quae 
appellatur  cum  his,  vel  per  moclum  numeri,  ab  aliis  simplex, 
vel  etiam  exterior,  ratione  scilicet  duarum  naturarum  in  una 
j  persona  convenientium.  Verbum  non  est  pars,  sed  est  totum,  cui 
humanitas  adiungitur,  et  humanitas  est  tantum  accessio  ad 
Verbum  non  compars  in  personalitate  constituenda.  In  Christi 
persona  duae  naturae,  divina  et  humana  conveniunt  et  subsi- 


stunt,  ideoque  secundum  rationem  subsistendi  est  composita,  si- 
cut  (seel u sis  imperfectionibus)  compositus  est  truncus  duorum 
ramorum  duplicis  speciei,  quorum  unus  est  naturaliter  ramus 
trunci,  et  alter  ipsi  trunco  insertus  est.  Discrimen  igitur  inter 
personam  Verbi  et  Christi  hoc  tantum  est,  quod  cum  persona  Verbi 
ante  incarnationem  sit  tantum  persona  naturae  divinae,  simplicis- 
sima  est;  persona  vero  Verbi  post  incarnationem  seu  persona 
Christi  facta  est  etiam  persona  humanitatis,  atque  adeo  ratione 
naturarum  quas  habet,  composita  aliquo  sensu  dici  potest. 


475.  Prop.  64.  Jesus  Christus,  etiam  ut  hie  homo,  credi  debet 
Filius  Dei  naturalis,  non  adoptivus. 

Le  fide  ex  synodica  cone.  Francofordiensis  confirmati  ab 
|  Adriano  I.  contra  Adoptianorum  haeresim,  quae  Nestoria- 
nismi  surculus  quidam  est. 

Declar.  Verba  ut  homo ,  quatenus  homo,  quibus  nonnumquam 
haec  veritas  enuntiatur,  sumi  possunt  sensu  speci/icativo  et  re- 
duplicativo :  prior  designat  hanc  hypostasim,  hoc  suppositum 
humanae  naturae,  liunc  habentem  humanam  naturam,  cui  con- 

venit  praedicatum  Filius  Dei  naturalis,  et  resolvitur  ita:  Christus 
qui  est  homo,  est  Filius  Dei  naturalis.  Posterior  significat  subiec- 
tum  tantum  sub  ea  formalitate,  sub  eo  respectu,  quem  signifi¬ 
cat  nomen,  adeoque  naturam  significatam  v.  g.  nomine  homo  ponit 
ut  rationem,  cur  et  secundum  quam  praedicatum  conveniat,  et 
resolvitur  in  hunc  sensum:  Christus,  quia,  secundum  quod  est 
homo,  secundum  humanam  naturam,  est  Filius  Dei.  Patet  sensu 
specificativo  propositionem  esse  accipiendam.  Minus  aequivoca  est 
propositio:  Christus,  ut  hie  homo,  est  Filius  Dei  naturalis;  ip- 
sum  enim  pronomen  demonstrativum  hie  designat  personam,  hunc 
subsistentem  in  humana  natura,  unum  in  se  et  distinctum  .  ab 
omnibus  aliis  hominibus;  adeoque  hanc  adoptavimus  utpote  quae 
facilius  sensum  excludit  reduplicativum. 

476.  Demonstr.  a)  (Rom.  8,  32) :  Qui  proprio  Filio  suo  non  pe- 
percit,  sed  pro  nobis  omnibus  tradidit  ilium.  Hie  agitur  de  Christo 
ut  homine,  cum  non  potuerit  tradi  in  mortem  nisi  ut  homo,  et 
tamen  dicitur  proprius  filius.  Ergo  ex  Apostolo  Christus  ut  ho¬ 
mo  est  proprius  Filius  Dei.  Sed  Filius  proprius  non  potest  esse 
filius  adoptivus;  nam  adoptio  est  assumptio  personae  extraneae 
in  filium.  Ergo  Christus,  etiam  ut  homo,  utpote  nullo  modo  per¬ 
sona  extranea,  non  potest  esse  Filius  Dei  adoptivus.  Hue  refe- 
runtur  ea  omnia,  quibus  contra  Nestorium  demonstratur  unitas 
personae  in  Christo.  Ostendimus  enim  unum  eundemque  ,J.  Chri¬ 
stum  simul  esse  verum  Deum  a  Patre  genitum  verumque  homi- 
nem  ex  Virgine  natum.  Ergo  is,  qui  est  J.  Christus,  qui  est 
filius  hominis  et  homo,  idem  est  filius  Dei  naturalis:  et  quia  fi¬ 
lius  naturalis  nequit  esse  ejusdem  patris  filius  adoptivus,  non 
est  Christus  homo  filius  Dei  adoptivus.  —  Augustinus:  «  0- 
portebat  ergo,  ut  ille  baptizaret,  qui  est  Filius  Dei  unicus,  non 
adoptatus.  Adoptati  filii  ministri  sunt  unici.  Unicus  habet  pote- 
statem,  adoptati  ministerium  »  (1);  Da  mas  us  Papa:  «  Anathema- 
tizamus  eos,  qui  duos  filios  esse  profitentur,  unum  ante  saecula, 
et  alium  post  carnis  assumptionem  ex  Virgine  »  (2). 

b)  Nomen  filii  est  nomen  personae  non  naturae.  Atqui 
in  Christo  est  persona  eaque  divina,  quae  est  Filius  Dei  natu¬ 
ralis.  Ergo  in  Christo  unicus  est  Filius,  isque  Filius  Dei  natu- 


(1)  In  Joan,  tract.  7.  —  (2)  Apud  Theodoret.  1.  5.  c.  10. 

ralis,  et  qui  duos  introduceret  filios,  naturalem  alium,  alium  a- 
doptivum,  duas  introduceret  personas.  —  Adoptio  est  gratuita 
assuraptio  personae  extraneae  ad  haereditatem ;  atqui  Christus, 
ut  homo,  non  est  persona  extranea,  non  est  alius  a  Yerbo;  nam- 
que  homo  seu  habens  humanitatem,  est  ipsum  Verbum,  Filius  Dei 
naturalis:  ergo. 

47/.  Causa  vero,  qua  Christus,  ut  hie  homo  est,  naturalis  sit 
Dei  Filius,  ex  eo  duci  oportet,  quod  Christus,  ut  hie  homo,  pro¬ 
pter  hypostaticam  cum  Yerbo  unionem  consors  redditur  divinae 
filiations,  qua  Verbum  constituitur  et  distinguitur,  eademque 
relatione  originis  refertur  ad  Deum  Patrem  gignentem,  qua  ad 
eundem  refertur  ut  Verbum,  quum  una  sit  atque  eadem  Verbum 
et  homo  Christus  persona.  Terminus  enim  generationis  est  Filius, 
et  quamquam  natura  humana  a  Patre  generatione  non  procedit, 
nihilominus  in  ipsa  is  est,  qui  vere  proprieque  ab  aeterno  Patre 
generatur,  ideoque  ab  ipsa  etiam  appellatus  (homo),  Filius  est 
naturali  generatione  ex  substantia  Patris  procedens.  Alio  modo: 
natura  humana  adscita  est  in  consortium  termini,  qui  in  ipsa 
came  naturam  divinam  generatione  accipit.  Praeter  lianc  gene- 
rationem  aeternam  alias  excogitarunt  nonnulli  theologi  rationes, 
uti  sanctificationem  humanae  naturae  et  jus  indeobortum  ad  hae¬ 
reditatem  Dei,  propter  quas  hie  homo  Christus  dici  debeat  Filius 
Dei  naturalis,  quod  tamen  utpote  periculi  plenum  non  est  ad- 
mittendum.  Multo  minus  admittendum  est,  quod  Du  rand  us  et 
Scoto  opinati  sunt,  Christum,  ut  hominem,  esse  Filium  Dei  natu¬ 
ralem  et  insuper  etiam  adoptivum  propter  gratiam  habitualem, 
qua  ornatus  est.  Est  enim  modus  loquendi  non  solum  citra,  sed 
etiam  contra  Ecclesiae  consuetudinem,  filiationisque  naturalis  no- 
tionem  pervertens. 

Unde  distinctis  his  tribus  propositionibus:  Christus  ut  ho¬ 
mo  non  est  Filius  Dei  naturalis,  seu  est  lantum  adoptivus ;  Chri¬ 
stus  ut  homo  est  Filius  Dei  naturalis  et  simul  adoptivus,  seu  e- 
tiam  adoptivus;  Christus  est  Filius  Dei  naturalis  non  propter 
solam  aeternam  generationem  sed  etiam  propter  substantialem 
et  connaturalem  sanctificationem;  prima  est  ipsa  Adoptianorum 
haeretica,  altera  est  erronea  et  temeraria,  tertia  Suaresii 
et  Vasquesii  improbabilis  et  improbanda. 

47<s.  Scholion.  Hac  occasione  theologi  proponere  solent  non- 

nullas  alias  quaestiones.  Et  l.°  utrum  Christus  appellari  possit 
servus  Dei?  -  Si  servus  stride  accipitur,  prouti  opponitur  filio,  et 
significat  personam  extraneam  jus  ad  haereditatem  non  habentem, 
Cliristus  non  est  servus;  si  vero  sumitur  late  pro  eo,  qui  depen- 
dentem  habet  naturam  et  alterius  voluntati  obtemperat,  quo  sen- 
su  etiam  filius  servus  esse  potest,  tunc  Christus  servus  Dei  Pa- 
tris  potest  dici. 

2. °  Utr'um  Cliristus  dici  possit  creatus  et  creatura ? 
Si  creatum  et  creatura  accipiuntur  pro  eo,  quod  simpliciter 
ex  nihilo  production  est,  creata  et  creatura  potest  dici  humana 
Christi  natura,  non  Christus,  nisi  saltern  addatur  restrictio  re- 
duplicativa:  Quatenus  homo  est  (1);  si  vero  sumitur  pro  eo,  quod 
coepit  esse  non  simpliciter,  sed  secundum  quid,  poterit  ipse  Chri- 
stus  dici  factus  et  creatus,  nam  Christus,  homo  Deus,  non  erat 
ante  incarnationem;  istum  tamen  loquendi  modum  minus  oppor- 
tunum  esse,  patet. 

3. °  Utrum  Christus  dici  possit  praedes  tin  at  us?  «  Praede- 
stinatio,  ait  s.  Thomas  p.  3.  q.  24.  a.  1.,  proprie  accepta  est 
quaedam  divina  praeordinatio  de  iis,  quae  per  gratiam  Dei  sunt 
fienda  in  tempore.  »  Porro  praedestinatio  et  executio  in  tempore 
sibi  respondent.  Propterea  quidquid  in  mysterio  incarnationis  fa¬ 
ctum  est  in  tempore,  id  est  etiam  praedestinatum  ab  aeterno.  In 
tempore  autem  non  ipsa  simpliciter  persona  divina  sed  ipsum 
incarnationis  opus  in  complexu  factum  est,  i.  e.  factum  est,  ut 
Filius  Dei  sit  homo  Jesus,  et  hie  homo  sit  Filius  Dei.  Hoc  ergo 
praedestinatum  est,  scilicet  ut  Filius  Dei  sit  homo  et  homo  sit 
Filius  Dei.  Quare  Christus  potest  dici  praedestinatus  quo  sensu 
dicitur  factus.  Unde  quamquam  persona  divina  non  est  ipsa  o- 
biectum  praedestinationis,  attamen  «  praedestinatio  ait  s.  Tho¬ 
mas,  potest  attribui  personae  Christi,  secundum  quod  subsistit  in 
humana  natura,  licet  non  attribuatur  ei  secundum  quod  subsistit 
in  divina  »  (2). 


(1)  Dices  si  Christas  quatenus  homo  potest  appellari  servus ,  cur  non  et 
filius  adoptivus?  Respondet  s.  Thomas:  «  esse  creatum  et  etiam  servitus  vel 
subiectio  ad  Deum  non  solum  respicit  personam,  sed  etiam  naturam ;  quod  non 
potest  dici  de  filiatione.  Ed  ideo  non  est  similis  ratio.  »  3.  p.  q.  32.  a.  3. 

(2)  Lect.  3  in  ep.  ad  Rom. 

ARTICULUS  IV. 

De  duabus  in  Christo  naturis. 

479.  Prop.  65.  Duae  sunt  in  Christo  naturae  integrae.  ciistin- 
ctae,  inconfusae  et  impermixtae. 

Est  de  fide  contra  Mono  phy  sit  as  ex  cone.  Chalcedonensi: 
«  Docemus....  unum  eundemque  Christum....  in  duabus  naturis 
inconfuse,  incommutabiliter,  indivise, inseparabiliter  agnoscendum, 
nusquam  sublata  differentia  naturarum  propter  nnionem,  sed 
imo  salva  proprietate  utriusque  naturae,  et  utraque  in  unam 
personam  atque  hypostasim  concurrente.  » 

Demonstr.  i.  a)  Demonstrayimus  Scripturarum  testimoniis  con¬ 
tra  Arianos  Christum  verum  Deum  esse,  aeterno  Patri  consubstan- 
tialem;  itemque  contra  Docetas  eundem  ipsum  Christum  esse  ve¬ 
rum  atque  nobis  consubstantialem  hominem.  Atqui  verus  Dens  non 
est  sine  integra  et  inconfusa  natura  divina,  et  verus  homo  sine 
integra  et  inconfusa  natura  humana,  quia  deficiente  rei  essentia  et 
ipsa  res  deficit:  ergo.  —  b)  Idem  colligitur  ex  demonstratione  con¬ 
tra  Nestorium  confecta,  qua  ostendimus,  Christum  verum  Deum 
verumque  hominem  esse  subiectum  ontologice  unum,  ita  ut  non 
alius  atque  alius,  sed  idem  prorsus  sit  verus  Deus  et  verus  homo 
seu  habens  tarn  naturam  divinam,  quam  naturam  humanam, 
proindeque  Christum  unam  esse  hypostasim  in  duabus  naturis, 
divina  et  humana,  inconfuse,  incommutabiliter,  indivise,  inse¬ 
parabiliter  permanentibus. 

480.  ii.  Ex  Patri  bus  seligimus  eos,  qui  dogma  catholicum 
proponentes  simul  rationibus  theologicis  omnes  confusionis  Euty- 
chianae  modos  excludunt.  Mutationem  unius  in  alteram,  vel  ab~ 
sorptionem  ita  excludit  Ferrand  us  diaconus:  «  Aut  si  nullius 
neque  divinae  neque  humanae  naturae  audet  asserere  perditio- 
nem,.  dicat,  utrum  sit  altera  in  alteram  commutata,  et  si  alteram 
in  alteram  potuisse  commutari  suspicatur,  dicat  rursus,  utrum 
divinitas  in  carnem,  an  in  divinitatem  caro  conversa  sit.  Si 
enim  divinitas  ad  inferiorem  redacta  est  qualitatem,  deterio- 
rata  cognoscitur  et  jam  sibi  potius  creator  bonus  miseriam 
procuravit,  quam  nobis  misericordiam  praestitit.  Si  vero  per- 

manens  inviolata  divinitas  absorbuit  substantiam  carnis ,  lit 
hoc  inciperet  esse  caro  quod  Verbum,  quis  tolerabiliter  au- 
diat,  creaturam  prius  omnia  accidentia  recipientem  pervenisse 
ad  genus  et  potentiam  creatoris,  ut  esset  subito  sine  qualitate, 
sine  quantitate,  sine  tempore,  sine  loco,  sine  situ,  sine  passioni- 
bus,  sine  habitu,  perdita  conditione  facturae  solo  faciendi  vigore 
subnixa?  »  (1).  Compositionem  vero  et  commixtionem  ita  Da¬ 
rn  asce n u s :  «  Si  natura  ex  diversis  naturis  composita  est,  neu- 
tri  earum  consubstantialis  est.  Nam  unaqueque  suam  tantum 
habet  definitionem,  composita  vero  aliam  definitionem  habet  com- 
positam.  Impossible  autem  est  ea,  quae  diversa  sunt  et  diversam 
definitionem  capiunt,  ejusdem  esse  substantiae.  Igitur  si  Christi 
una  est  natura,  quomodo  consubstantialis  erit  Patri  et  Matri? 
Ille  enim  Dens  est,  haec  homo.  Dei  autem  et  hominis  non  una  est 
natura  »  (2). 

III.  Virus  et  radix  Eutychetis  erroris  in  eo  sita  erant,  quod 
humana  natura  immediate  non  hypostasi  sed  naturae  divinae 
unita  sit.  Atqui  si  ita  esset,  tunc  unio  fieri  deberet  ratione  na¬ 
turae,  unumque  ex  ea  prodire  ad  ordinem  naturae  et  essentiae 
pertinens.  Iam  vero  aperte  repugnat,  ut  ex  natura  humana  et 
divina  unum  fiat  ad  ordinem  naturae  et  essentiae  pertinens,  sive 
jam  dicatur  ex  divina  et  humana  natura  componi  unam  aliquam 
tertiam,  sive  humana  nescio  quomodo  mutetur  in  divinam.  Unum 
namque  ad  ordinem  naturae  spectans  ex  duobus  in  eodem  hoc 
ordine  imperfectis  existit.  Atqui  tarn  divina,  quarn  humana  na¬ 
tura  secundum  propriam  suam  rationem  perfecta  est;  imo  divina 
natura  simpliciter  et  absolute  ideoque  secundum  omnem  rationem 
perfecta  est.  Ergo  impossibilis  est  naturarum  immediata  unio. 

281.  Obi  1.  Verbum  caro  factum  est:  ergo  divinitas  in  carnem 
conversa  est. 

Resp.  Dist.  Verbum  caro  factum  est  per  sui  mutationem  in  car¬ 
nem,  neg.;  per  assumptionem  humanitatis  in  unitatem  personae, 
cone.  Verbum  manens  Verbum  coepit  in  tempore  esse  verus  homo. 

Obi.  2.  Patres  dicunt  naturam  humanam  in  incarnatione  del-, 
ficatam,  et  Cyril lo  frequens  fuit  et  solemnis  formula :  una  De 
Verb 1  natura  incarnata  (/ita  (pvoig  tov  dsov  Xoyov  oeoaQxoDjLievrj)  ■ 


(1)  Epist.  ail  Anatol.  —  (2)  L.  de  duabus  volunt.  n.  8. 

Resp.  ad  l.um  Dist.  Dixerunt  naturam  humanam  deificatam  h.  e. 
factam  Dei  propriam  et  divinis  charisraatibus  exornatam  cone.,  in 
divinitatem  conversam  neg.  —  Ad  2.um  Dist.  Cyrillus  ilia  formu¬ 
la  denotat  naturam  divinam  simpliciter  incarnatam  neg. ;  de- 
notat  naturam  divinam  ut  ea  formaliter  in  Verbo  subsistit,  scili¬ 
cet  personam  Verbi  incarnatam  cone.  Ilia  formula,  qua  contra 
Nestorianam  Christi  divisionem  utebatur  Cyrillus,  significat,  unam 
solam  in  Christo  esse  subsistentem  naturam,  et  aliam  praeterea  in 
loo  esse,  verum  nequaquam  per  se  subsistentem;  proindeque  licet 
duae  in  Christo  sint  naturae,  non  tamen  duos  esse  distinctos,  sed 
unum  eundemque  per  distinctas  naturas  esse  Deum  et  hominem. 

Obi.  3.  Patres  crebro  unionem  naturae  humanae  cum  Verbo 
■  comparand  cum  unione  animae  et  corporis;  atqui  ex  hac  unione 
unica  existit  natura  et  persona:  ergo  et  ex  ilia. 

Resp.  Dist.  Utuntur  ilia  similitudine  ad  illustrandam  unita- 
tem  ertlorescentem  ex  compositione  plurium  distinctorum,  scili¬ 
cet  hinc  animae  et  corporis  in  homine,  inde  Verbi  et  humanae 
naturae  in  Christo  cone . ;  ad  significandam  etiam  rationem  mo- 
dumque  sive  hujus  compositionis  sive  illius  unitatis  neg.  Ut 
ipsa  similitudinis  ratio  postulat,  comparatio  ilia  in  quibusdam  dif— 
fert,  in  quibusdam  convenit.  Differt  in  eo  quod  anima  et  corpus 
naturaliter  ad  unionem  determinantur;  sunt  verae  partes',  sese 
'  mutuo  perficiunt;  homo  nequit  sive  anima,  sive  corpus,  sive  ani- 
'  ma-corpus  appellari;  homo  non  sic  habet  duo  ut  concretum 
unius  de  altero  efferri  possit.’ Convenit  in  eo  quod  unio  inter  ani- 
mam  et  corpus  non  moralis  est,  sed  ontologica ;  efficit  unum  onto- 
logice  subiectum  unamgue  personam;  nullam  producit  unitorum 
confusionem ;  perficit  corpus  et  fere  in  ordinem  rationalium  en- 
tiurri  transfert;  vi  illius  unionis  praedicata  opposita  de  homine 
adiective  enuntiari  possunt,  ut  v.  g.  est  spiritualis  et  carnalis, 
mortal  is  et  immortalis. 

482.  Prop.  66.  Cum  duabus  in  Christo  distinctis  impermixtisque 
naturis  juncta  est  turn  duplex  operatio,  turn  nominatim  duplex 
voluntas. 


I)e  fide  contra  M  o  no  th  el  etas  ex  cone,  gener.  VI.  Const  n  p. 
Ill:  «  Puas  naturales  vol  untates  in  eo  (J.  Christo)  et  duas  na¬ 
tura  les  operationes indivise,  inconvertibiliter,  inseparabiliter, 
inconfuse,  secundum  SS.  Patrum  doctrinam  aeque  praedicamus.  » 

Sicut  Monotheletismus  est  propago  Euthychianismi,  ita  haec  ve- 
ritas  est  antecedentis  corollarium. 

Demonstr.  1.  a)  Non  solum  Christum  Scripturae  exhibent  so¬ 
lo  voluntatis  nutu  aegros  sanasse,  mortuos  ad  vitam  excitasse, 
daemones  e  corporibus  ejecisse,  vento  et  mari  imperasse,  quae 
divinae  naturae  sunt  operationes,  in  quo  consentiebant  Monothe- 
letae,  sed  eum  exhibent etiam  esurientem,  sitientem,  manducantem, 
potum  sumentem,  lassatum,  tristitia  ac  taedio  affectum,  lacrymas 
fundentem,  patientem,  vulneratum,  morientem,  quae  sunt  natu- 
.  rae  humanae  operationes  propriae.  Nominatim  tales  Christo  tri- 
buuntur  actiones,  quae  nonnisi  a  voluntate  liumana,  non  vero  a 
divina  elici  possunt;  cujusmodi  sunt:  mereri,  satis facer e,  obedi- 
re,  actusque  humilitatis,  timoris  Dei,  patientiae  etc. 

b)  Distinctam  a  voluntate  Patris,  cum  qua  una  numero  ea- 
demque  est  divina  Christi  voluntas,  in  Christo  voluntatem  fuisse 
ostendunt  testimonial  Non  quaero  voluntatem  meam,  sed  ejus 
qui  misit  me  (Jo.  5,  30);  Pater  si  vis,  transfer  calicern  istum  a 
me;  verumtamen  non  mea,  sed  tua  voluntas  fiat  (Luc.  22,  42)  (1) ; 
Descend!  de  coelo,  non  ut  faciam  voluntatem  meam,  sed  vo¬ 
luntatem  ejus,  qui  misit  me  (Jo.  5,  10). 


(1)  Voluntas  proprie  dicta  si  aecipitur  pro  potentia,  unica  in  Christo  voluntas 
humana  fuit,  si  pro  actu,  duae  fuerunt  in  Christo  voluntates  humanae,  i.  e. 
duo  genera  actuum  voluntatis:  nimirum  l.°  voluntas  naturalis,  seu  ut  natura, 
quae  voluntas  ineffcax  est,  ac  potius  velleitas  dicenda,  consistitque  in  simplici 
complacentia  vel  displicentia,  qui  in  nobis  sunt  actus  indeliberati  et  necessarii ; 
2.°  voluntas  rationalis  seu  ut  ratio,  quae  effcax  est  ac  vera,  et  volitio  dicitur, 
et  cousistit  in  electione.  Duplex  est  etiam  conformitas:  vel  in  ipso  actu,  cum 
quis  ilium  actum  habet,  quern  alius  vult  habere,  seu  cum  aliquis  vult  id,  quod 
alius  vult  eum  velle;  vel  in  obiecto  volito,  cum  aliquis  idem  vult,  quod  alte- 
rius  voluntas  vult. 

Iam  vero  omnes  voluntatis  Christi  actiones  semper  turn  quoad  obiectum 
turn  quoad  motivum  divinae  fuisse  perfecte  conformes  certum  est.  Actiones  vero 
inefficaces,  quibus  Christus  aliud  voluit,  quam  Deus,  cujusmodi  exhibentur  illis 
verbis:  Non  mea  voluntas  sed  tua  fat,  conformitatem  illam  habuerunt,  quam 
nominavimus  conformitatem  in  ipso  actu;  quod  manifestum  ex  eo  est,  quod 
humana  Christi  voluntas  actiones  istas  non  concipiebat,  nisi  quia  divina  voluntas 
id  volebat.  Quoniam  vero  divina  voluntas  volebat,  ut  humana  voluntas  illas  in 
se  efficeret  actiones  inefficaces,  haec  quoque  eas  perfecta  deliberatione  admit- 
tebat.  Atque  idcirco  non  modo,  actionibus  istis  inefficacibus  consideratis,  con¬ 
formitas  erat  inter  divinam  et  humanam  voluntatem  Christi,  sed  hoc  ipso  ex- 
tabat  conformitas  etiam  inter  inferiorem  et  superiorem  partem  ejus  voluntatis 
humanae.  Hinc  nulla  est  pugna  inter  v.  g.  voluntatem  rationalem,  qua  Christus 

483.  II.  Duplicem  operationem  et  voluntatem  in  Christo  Pa- 
tres  passim  non  solum  ex  Scripturis,  sed  ex  duplici  natura  de- 
monstrant.  S.  Ambrosius:  «  Nunquid  una  operatio  potest  esse, 
ubi  diversa  substantia?  »  (1);  s.  Gregorius  Nyss. :  «  Fieri 
enirn  non  potest,  ut  quae  naturae  ratione  distant,  in  eandem  o- 
perationum  speciem  inter  se  conveniant.  Non  enim  refrigerat 
ignis,  neque  glacies  calefacit,  sed  pro  naturarum  discrimine  earum 
operationes  a  se  mutuo  separantur  »  (2);  s.  Jo.  Damascenus 
ex  statuto  principio:  «  Nulla  natura  est  operationis  expers,  » 
concludit:  «  Cum  duae  in  Christo  naturae  sint,  duas  quoque  in 
(Christo)  actiones  dicere  necesse  est  »  (3).  Hinc  colligunt  prin- 
cipium  ad  dogmatis  explicationem  et  defensionem  gravissimum : 
Numerus  operationum  et  voluntatum  non  sequitur  numerum 
personarum,  seel  naturarum.  (Cf.  prae  ceteris  Epist.  A  gat  ho  ni  s 
ad  Imp.  lectam  in  cone.  YI). 

484.  Coroliarium  1.  Actiones  sunt  suppositorum  et  naturarum, 
sed  diversa  ratione:  suppositi,  ut  principii  quod,  naturae,  ut 
principii  quo ;  suppositum  agit  per  naturam  adeoque  actio  pro- 
prie  elicita  a  natura  est  suppositi  cujus  est  natura.  Unde  dici 
posset:  actiones  tribuuntur  suppositis,  et  eliciuntur  naturis  (4). 
In  Christo,  quoniam  duplex  est  natura,  duplex  est  principium  quo: 
unum  est  ipsa  natura  divina  una  numero  eadem  ipsi  cum  Patre 
et  Spiritu  sancto;  alterum  est  natura  humana,  per  quam  persona 
incarnata  operatur  formaliter  ut  homo.  Principium  autem,  quod 
vult  et  operatur,  tarn  secundum  divinam  quam  secundum  hu- 
manam  naturam,  est  unum  suppositum  seu  divina  persona  Verbi. 
Unus  est  ergo  operans  propter  unitatem  personae,  cujus  sunt 
propriae  cuique  tribuuntur  actiones  sive  divinae  sive  liumanae 
naturae.  Hie  unus  operans  est  Christus,  Deus-homo,  qui  modo 


mortem  simpliciter  ut  re  ipsa  obeundam  volebat,  et  voluntatem  naturalem,  qua 
earn  ut  naturae  molestam  fugiebat  non  absolute,  sed  inefficaciter  et  conditio- 
nate,  quia  haec  ipsa  inefficax  voluntas  qua  mortem  horrebat,  erat  ex  ordinatione 
et  deliberatione  ipsius  voluntatis  Christi,  ad  excitandum  majorem  passionis 
dolorem,  et  sic  magis  patiendum,  atque  ad  nostrum  exemplum  et  solatium. 

(1)  De  fide  ad  Gratianum,  1.  3.  c.  2.  —  (2)  In  Epist.  ad  Eustath.  rel.  in 
Synodo  VI.  Act.  10.  —  (3)  De  fide  Orthod.  1.  3.  c.  13.  15. 

(4)  Natura  non  habet  a  supposito  vim  agendi,  sed  tantum  conditionem, 
qua  posita  ipsa  suam  exserit  activitatem;  ut  enim  agere  possit,  dobet  vel  in 
se  vel  in  alio  subsistere,  quod  a  supposito  habet. 

divina  secundum  divinam  naturam,  modo  humana  secundum  hu 
manam  naturam  operatur,  sicut  idem  homo  ratiocinatur,  qua 
rationalis  est,  et  ambulat,  qua  corporeus:  etquidem  ratiocinatur 
cum  corpore  non  per  corpus,  et  ambulat  cum  ratione  non  per 
rationem. 

485.  Corollarium  2.  Quamquam  sicut  naturae  ita  et  binae  ope- 
rationes  Christi  manent  inconfusae  et  distinctae,  arctissima  ta- 
men  propter  personae  unitatem  copulatione  coniunctae  sunt. 
Operationum  liujusmodi  triplex  genus  distinguitur :  l.°  earum 
quae  erant  solius  Dei  propriae,  ut  mundi  creatio  et  conservatio; 

2.°  earum  quae  soli  naturae  humanae  conveniunt,  ut  edere,  bi- 
bere,  pati,  mori ;  3.°  earum  quae  mixtae  quodammodo  sunt  ex 
utraque  natura,  ut  quando  tactu  manus  suae  sanabat  aegrotos, 
verbo  suo  mortuos  suscitabat;  contactus  enim  erat  naturae  hu¬ 
manae,  miraculum  divinae.  —  Porro  omnes  huj  usmodi  operatio- 
nes  'd'edvdQixdg  (deiviriles)  appellare  licet,  quia  unus  est  operans,  I 
qui  Deus-homo  est  (dedv&Qomog,  d'eavdgog).  Operationes  secundi 
generis  non  solum  ratione  personae  operantis  deiviriles  vocantur, 
sed  etiam  quia  Verbum  spectatum  secundum  naturam  divinam 

il las  actiones  ut  principium  dirigens  moderabatur  et  disponebat 
utendo  natura  humana  tamquam  organo,  quod  tamen  intellectu 
et  libertate  praeditum  est.  Tertii  generis  actiones  speciali  insu- 
per  ratione  merito  dicuntur  deiviriles,  quod  videlicet  in  his  u- 
triusque  naturae  revera  concurrat  operatio;  tactus  siquidem  vel 
vox  operationem  humanae  naturae  tibi  sistit,  curatio  autem  aegroti 
vel  mortui  suscitatio  divinae  naturae  operationem  repraesentat. 

486.  Scholion.  In  nobis  facultas  volendi  una  quidem  est,  sed 
cum  bonis  diversi  generis  alliciatur,  pro  hac  duplici  contraria 
tendentia  in  bona  diversa  duplex  potest  dici  voluntas,  una  spiri- 
tus,  ad  superiora  tendens,  altera  naturae  corruptae  ad  inferiora, 
atque  ita  voluntas  carnis  contraria  voluntati  spiritus.  Quoniam 
in  Christo  voluntas  superior  plane  consentit  voluntati  divinae,  et 
sic  divina  voluntas  et  humana  una  est  consensione;  usu  ambiguae 
locutionis  «  una  voluntas  »  suam  haeresim  Monotheletae  tegebant  : 
et  catholicos  decipiebant.  Tacite  enim  ipsi  assumebant  voluntatem 
in  Christo  superiorem  esse  voluntatem  naturae  divinae,  sed  ita 
fraud olenter  rem  repraesentabant,  ut  catholici  credere  possent,  ab 
iis  defendi  unam  voluntatem  utriusque  naturae  consentientem 

atque  concordem;  duas  enim  voluntates,  ajebant,  non  posse  esse 
in  una  persona  nisi  contrarias,  non  autem  esse  in  Christo  volun¬ 
tates  contrarias,  ergo  unam  tantum  esse  in  ipso  voluntatem:  ab 
iis  vero  qui  duplicem  statuerint  voluntatem,  hoc  ipso  invehi  in 
Christo  voluntatem  corruptae  naturae  repugnantem  voluntati  spi- 
ritus.  In  tali  quaestionis  statu  catholici,  qui  dolos  eorum  perspectos 
non  haberent,  poterant  existimare  vel  duas  tantum  negari  in 
Christo  voluntates  humanas  invicem  pugnantes,  ut  sunt  in  nobis; 
vel  quod  fere  eodem  redit,  negari  voluntatem  humanam  contra- 
riam  divinae,  et  utramque  dici  unam  consensione :  quae  sane 
doctrina  orthodoxa  est. 

Ita  certe  Honor ius  I  Pontifex  intellexit,  cum  Sergius  patr. 
Constnp.  ei  nuntiasset  ortas  acres  concertationes  inter  Cyrum  A- 
lexandrinum  et  Sophronium  de  una  vel  duabus  Christi  operatio- 
nibus.  Quod  enim  Cyrus,  approbante  Sergio,  ad  conciliandam  unio- 
nem  monophysitarum  dixerit  unam  voluntatem  Christi,  et  postea 
eodem  Sergio  hortatore  abstinendum  esse  statuerit  a  praedicatione 
unius  vel  duarum  voluntatum;  id  Sergius  in  relatione  ad  Sum- 
mum  Pontificem  in  hunc  sensum  exponebat:  tali  oeconomia  u- 
tendum  esse,  ne  affirmari  videantur  «  in  Christo  voluntates  duae 
contrariae,  Verbo  volente  impleri  salutarem  passionem,  humana 
autem  natura  obsistente.  »  Honorius  rescribens  Sergio  secundum 
sensum,  quern  ex  ejus  epistola  perceperat,  respondit  non  esse 
duas  voluntates  contrarias  in  Christi  humanitate. 

Hunc  fuisse  sensum  duarum  epistolarum  Pontificis  testantur:  l.° 
Joannes  IV  post  annum  et  medium  Honorii  successor,  ep.  ad 
Constantinum  Imp.  et  s.  Maximus  in  dialogo  cum  Pyrrho. 

2.°  Ipsa  Honorii  verba:  «  Unam  voluntatem  fatemur  Domini 
N.  J.  C.,  quia  profecto  a  divinitate  assumpta  est  nostra  natura 
non  culpa ;  ilia  profecto  quae  ante  peccatum  creata  est,  non  quae 
post  praevaricationem  vitiata....  sine  peccato  conceptus  nullum 
experiens  contagium  vitiatae  naturae...  Non  est  igitur  assumpta 
a  Salvatore  vitiata  natura,  quae  repugnaret  legi  mentis  ejus... 
voluntas  diversa  non  fuit  aut  contraria  Salvatori,  quia  supra 
legem  natus  est  humanae  conditionis.  Et  si  quidem  scriptum  est: 
non  veni  facere  voluntatem  meam  sed  ejus,  qui  misit  me  Patris.... 
non  sunt  haec  diversae  (i.  e.  contrariae  ut  paulo  ante  ipse  inter- 
pretatus  est)  voluntatis  sed  dispensation is  humanitatis  assumptae. 

3.°  Diserta  ejus  de  duabus  sicut  naturis  ita  operationibus:  «  U- 
trasque  naturas  in  uno  Christo...  cum  alterius  communione  operan- 
tes  atque  operatrices  confiteri  debemus,  et  divinam  quidem  quae 
Dei  sunt  operantem,  et  liumanam  quae  carnis  sunt  exequentem.... 
pro  una,  quam  quidam  dicunt,  operatione  oportet  nos  unum  ope- 
ratorem  Christum  Dominum  in  utrisque  naturis  veridice  confiteri, 
et  pro  duabus  operationibus,  ablato  geminae  operationis  vocabu- 
lo,  ipsas  potius  duas  naturas  i.  e.  divinitatis  et  carnis  assumptae 
in  una  persona  unigeniti  Dei  Patris  inconfuse,  indivise  atque 
inconvertibiliter  nobiscum  praedicare  propria  operantes.  » 

Cum  certum  itaque  sit  Honorii  litteras  ne  minimum  quidem 
monotheletici  erroris  continere;  cur  ipse  simul  cum  aliis  haereticis 
in  cone.  VI.  damnatus  est?  Quia  oeconomiam  silentii  ratam  habuit 
consentiendo  Sergio  et  Cyro,  ut  «  unius  vel  geminae  operationis  » 
vocabula  non  adhibeantur,  eo  quod  nulla  sit  eorum  necessitas,  cum 
neque  in  Scripturis  neque  in  definitionibus  conciliorum  continean- 
tur,  et  «  ne  parvuli  aut  duarum  operationum  vocabulo  offensi, 
sectantes  Nestorianos  nos  vesana  sapere  arbitrentur;  aut  certe,  si 
rursus  unam  operationem  D.  N.  J.  C.  fatendam  esse  censuerimus, 
stultam  Euthychianistarum  dementiam  fateri  putemur.  »  Quam- 
quam  in  tota  hac  oeconomia  nulla  est  haeresis,  tamen  ea  in  illis 
adiunctis,  vel  invito  Pontifice  haereticorum  fraud um  nescio,  spe- 
ctabat  ad  impediendos  catholicos  in  defensione  fidei  et  ad  expedi- 
tiores  reddendos  haereticos.  Hoc  sensu  ut  «  consentientis  seu  con- 
descendentis  et  firmatoris  haereticorum  condemnatio  Honorii  in 
cone.  VI.  intelligi  debet.  »  Certissime  hoc  sensu  confirmatione  sua 
cone.  VI.  Leo  II.  ratum  habuit,  quaque  tandem  hoc  formaliter 
concilium  est.  Respondens  nempe  Constantino  Pogonato  de  gestis 
et  decretis  in  Synodo  VI.  ait:  «  Anathematizamus  novi  erro¬ 
ris  inventores,  idest  Theodorum  Pharanitanum,  Cyrum  Alexan- 
drinum,  Sergium,  Pyrrhum,  Paulum,  Petrum,  Constantinopolita- 
nae  Ecclesiae  insidiatores  magis,  quam  praesides;  nec  non  et 
Uonorium,  qui  lianc  apostolicam  ecclesiam  non  apostolicae  tra- 
ditionis  doctrina  lustravit,  sed  profana  proditione  immacula- 
tam  maculari  permisit.  Gemina  his  sunt,  quae  idem  Pontifex 
habet  in  sua  ad  Ilispaniae  Episcopos  epistola:  «  Qui  vero  ad- 
versum  apostolicae  traditionis  puritatem  perduelliones  extiterunt, 
abeuntes  quidem  aeterna  damnatione  mulctati  sunt,  idest  Theo- 

dorus  Pharanitanus .  cum  Honor  io,  qui  flam  mam  haeretici 

dogmatis  non,  ut  decuit  apostolicam  sedem,  incipientem  extin- 
xit,  sed  negligendo  confovit.  »  Totus  hie  condemnations  modus 
et  coaequationis  cum  haereticis  in  poena  anathematis  propter 
negligentiam  in  extinguenda  haeresi  demonstrat  certain  per- 
suasionem  de  officio  infallibilique  magisterio  Romani  Pontificis 
ad  confirmandos  fratres  suos  in  uni  versa  Ecclesia  et  ad  fidei 
depositum  contra  haereticos  custodiendum  (1). 


ARTICULUS  V. 

De  unionis  hypostaticae  formula. 

487.  Prop.  67.  Doctrina  catholica  hucusque  demonstrata  ejus- 
que  aliqua  declaratio  ad  utriusque  erroris  sibi  oppositi  exclusio- 
nem  exprimitur  formula  dogmatica  inde  a  saec.  V.  communi  ac 
solemni  usu  Ecclesiae  in  catholicae  fidei  tesseram  adoptata,  qua 
unio  Verbi  cum  humana  natura  dicitur  hypostatica  vel  secun¬ 
dum  hypostasim  (evcootg  xad^  vjiooraoiv,  vel  evcooig  imooranyjj). 

488.  Demonstr.  Nominum  declaratione,  quam  supra  dedimus, 
Patrumque  explicatione  retenta,  unio  hypostatica  Christi  signifi- 
cat  l.°  contra  Nestorium  humanam  naturam  Yerbo  unitam  esse 
non  unione  aliqua  accidentali,  morali  aut  dynamica,  sed  vera  et 
reali  unione  substantiali,  qua  Christus,  Verbum-homo,  substan¬ 
tive  unus  est.  Una  autem  est  persona,  quia  immutabilis  hypostasis 
Verbi  per  eandem  suam  divinam  subsistentiam,  qua  sustentat  ac 
regit  naturam  divinam,  assumpsit  i.  e.  attraxit  ad  se  primo  in- 
stanti  Incarnationis  naturam  humanam,  quam  simul  coepit  su- 
stentare  ac  regere,  adeoque  lianc  naturam  assumendo,  eo  ipso 
fecit  suam,  eamque  possedit  ut  propriam,  nunquam  dimittendam: 
et  ipsa  vicissim  natura  assumpta  personalitatem  divinam  obtinet, 
per  earn  terminatur,  in  ea  subsistit.  Hinc  Deus  Verbum  manens 
Deus  per  lianc  naturam  assumptam  verus  existit  homo  i.  e.  ha- 


(1)  Cf.  Franzelin  th.  XL.  et  Stent r up  th.  54. 

bens  naturam  humanam,  ita  ut  unus  sit  habens  utramque  na- 
tnram,  per  alteram  verus  Deus  per  alteram  verus  homo.  Atqui 
quae  ex  fontibus  revelationis  de  ontologica  Ghristi  imitate  con- 
stituimus,  hoc  plane  modo  Yerbum  humanam  naturam  sibi  co- 
pulasse  demonstrant.  Ergo  ea  formula  aptissima  censeri  debet 
ad  excludendam  duarum  personarum  unionem  moralem,  ut  censuit 
Nestorius. 

2.°  Contra  Eutychen  unionem  non  factam  inter  ipsas  na- 
turas  immediate,  quae  erat  radix  ejus  erroris,  sed  naturae  hu- 
manae  unionem  immediate  esse  factam  cum  hypostasi  Verbi 
et  hac  mediante  cum  natura  divina,  ut  ait  Rusticus  diaconus 
contra  acephalos:  «  Non  Deus  Yerbum  per  divinam  naturam, 
sed  divina  natura  per  Dei  Yerbi  personam  unita  dicitur  carni.  » 

Licet  non  alia  et  alia  res  sit  hypostasis  divina  et  natura  di¬ 
vina,  attamen  alia  est  formalis  ratio  ejusdem  summae  rei,  ut 
hypostasis  est,  et  alia,  ut  natura  est.  Jam  vero,  si  sub  alia  et  alia 
ratione  eadem  summa  res  hypostasis  est  et  natura,  nihil  sane 
impedit,  quominus  sub  una  ratione  cum  humana  natura  uniatur, 
non  vero  sub  alia.  Fieri  autem  unionem  substantialem  naturae 
creatae  cum  Deo,  quatenus  est  formaliter  hypostasis  divina  se- 
cunda,  significat,  hypostasim,  quatenus  est  hie  distinctus  habens 
naturam  divinam,  incipere  habere  etiam  naturam  creatam  hu¬ 
manam,  hoeque  ipsum  formula  ilia  exprimimus. 

Id  quidem  ratione  comprehendere  non  possumus,  sed  repu- 
gnantiam  hac  in  re  pariter  non  videmus.  Porro  dum  fit  ejusmo- 
di  unio  substantialis  naturae  liumanae  immediate  per  personam, 
mediate  etiam  natura  homana  cum  divina  coniungitur,  quate- 
nus  utraque  natura  subsistit  in  eadem  hypostasi. 

Ex  immediata  naturae  humanae  cum  hypostasi  Verbi  unione 
intelligitur  etiam  quomodo  secunda  persona  non  vero  tota  Tri- 
nitas  incarnata  sit.  Potest  scilicet  incarnatio  spectari  effective 
et  terminative.  Efficienter  spectata,  sive  dum  fit  sive  dum  con- 
servatur  natura  humana  et  hujus  cum  Verbo  unitio,  est  opus 
commune  toti  Trinitati,  quod  utpote  caritatis  opus  appropriatur 
speciatim  Spiritui  sancto;  terminative  vero  spectata  (h.  e.  dum 
quaeritur,  quis  sit  habens  naturam,  seu  terminus  intrinsecus 
illius  unionis)  est  propria  solius  Filii,  qui  solus  incarnatus  est, 
quia  hoc  modo  non  est  operatio  aliqua,  sed  est  relatio  quaedam 

habentis  antea  tantum  divinam  naturam,  seu  extensio  aliqua 
modi  subsistence  et  characteris  personalis,  qui  cum  proprius  sit 
distinctae  personae,  potest  baec  habere  naturam  humanam  utsuam 
et  in  ea  subsistere,  quin  aliae  personae  in  ea  subsistant;  nec  ma- 
gis  consequitur  ex  eo,  quod  Yerbum  est  incarnatum,  Trinitatem 
incarnatam  esse,  quam  consequatur  Trinitatem  genitam  esse  ex 
eo,  quod  Filius  est  genitus  (1).  —  Neque  in  hoc  ullam  licet  su- 
spicari  in  Verbo  mutationem.  Nam  Yerbum  habet,  uti  expo- 
suimus,  naturam  humanam  secundum  formalem  rationem  sub¬ 
sistendi,  quam  possumus  dicere  vim  hypostaticam  seu  actum 
terminandi  naturam.  Iam  vero  sicut  virtus  absoluta  indivisa  et 
indistincta  divinitatis  actus  purus  est,  nullaque  accedere  ad 
earn  perfectio  potest  adeoque  nullam  dum  creat  subit  mutatio¬ 
nem;  ita  virtus  quoque  ilia  hypostatica  actusque  terminandi 
naturam  est  actus  purus  ideoque  ulterioris  perfectionis  incapax, 
atque  adeo  potest  ex  sese  sine  omni  sui  mutatione  creatam  na¬ 
turam  terminare  eamque  reddere  suam. 

Formula  ergo,  qua  unio  Verbi  cum  humana  natura  secundum 
hypostasim  appellatur,  immediatus  naturarum  contactus  et  conse- 
quens  eutychiana  earundem  conf'usio  removetur,  intelligiturque 
incolumis  naturarum  cum  suis  proprietatibus  in  arctissima  unio- 
ne  distinctio  (2). 


(1)  Ita  is  qui  vestem  induit,  solus  dicitur  illam  assumere,  quamvis  alii  cum 
ipso  concurrant  ad  illam  efficiendam,  aptaudam  et  circumpouendam. 

(2)  Quam  arcta  et  ineffabilis  sit  naturae  divinae  cum  humana  hujusmodi 
substantialis  haec  unio  apparet  l.°  ex  similitudinibus,  quibus  illam  Patres 
illustrare  conantur,  ut  ferri  igniti,  carbonis  candentis,  lilii  odore  suavissimo 
imbuti,  lanae  purpureo  colore  tinctae  etc.  Ita  Cyrillus  in  praef.  1.  2.  adversus 
Nestorium:  «  Dicitur,  inquit,  carboni  persimilis  propterea,  quod  ex  duabus  ac 
dissimilibus  rebus  intelligitur,  sed  ita  secundum  veritatem  convenientibus,  ut 
in  unitatem  propemodum  coniungantur.  Ignis  enim  ubi  lignum  penetravit, 
illud  in  suam  ipsius  claritatem  ac  vires  transfert,  eo  tamen  servato,  quod  erat.  » 
2.°  Ex  etfectibus.  Sicut  enim  ferrum  per  ignis  illapsum  hujus  redditur  particeps 
proprietatum,  ita  Christi  humanitas  per  illapsum  divinitatis  divinarum  concors 
fit  dotum.  Sane  nisi  Verbi  substantia  se  in  ipsa  humanitatis  penetralia  insi- 
nuaret  suaque  insinuatione  deitatis  dotibus  illam  irrigaret  imbueretque,  quan¬ 
tum  natura  creata  increatae  potest  vires  dotesque  combibere,  qua  fieret,  ut  hu¬ 
manitas  vivifica  esset  totiusque  humani  generis  redempti  veluti  vitis  et  radix 
et  vitae  supernaturalis  fons  inexhaustus  ?  3.°  Ex  7iEQi^d)yr]Oi,  quam  inter  duas 
naturas  obtinere  communiter  docent.  Haec  enim  in  incarnatione  obtinere  non 
posset,  si  Yerbum  naturam  humanam  extrinsecus  tantum  attingeret  et  afficeret, 

489.  Scholion.  Si  de  tempore  quaeras,  quo  haec  unio  facta  sit 
hoctene:  l.°  Fidei  dogma  est,  quod  ceteroquin  ipsa  formula  secun¬ 
dum  hypostasim  enuntiat,  earn  in  ipso  incarnationis  instanti  factam 
esse,  neque  prius  extitisse  humanam  naturam,  quam  in  Verbo 
subsistentiam  habuerit,  Verbumque  earn  in  se  formaverit.  Hoc 
diserte  instanterque  inculcant  Patres.  Epiphanius:  «  Verbum 
descendit  de  coelo,  et  in  se  ipso  carnem  subsistentem  fecit  ex 
utero  s.  Virginis,  et  integram  humanam  naturam  perfecte  in  se 
transplasmavit  »  (1);  Hippolytus:  «  Unigenitus  perfectum  erat 
Verbum,  caro  autem  per  se  ipsam  seorsim  a  Verbo  non  potuit 
subsistere,  quia  in  Verbo  habebat  consistentiam  »  (2);  Fulgen- 
tius:  «  Quam  carnem  non  conceptam  accepit  unigenitus  Deus, 
sed  in  ea  est  Deus  altissima  humilitate  conceptus.  Idem  quippe 
Deus  creatus  est  in  Virgine  et  de  Virgine  secundum  carnem,  qui 
sibi,  de  qua  et  in  qua  crearetur,  creaverat  genitricem  »  (3).  Et 
haec  est  propria  ratio,  cur  in  Christo  non  sint  duae  personae  et 
B.  V.  vere  sit  deoroxog. 

2.°  Naturam,  quam  assumpsit,  numquam  exuit  et  in  aeternum 
non  exuet.  Est  de  fide  ex  cone.  Chalcedonensi  definiente  u- 
tramque  naturam  in  unam  personam  concurrisse  indimsibiliter  et 
inseparabiliter,  et  ex  axiomate:  quod  Verbum  semel  assumpsit, 
numquam  dvmisit,  quod  significat,  Verbum  numquam  dimisisse 
an  imam,  corpus  et  alias  partes  assumptas,  sive  eaedem  perman- 
serint  physice  sive  moraliter  tantum.  Hinc  totus  sanguis  Ohristi 
in  Passione  effusus,  postea  in  resurrectione  resumendus,  mansit 
toto  triduo  mortis  Christi  unitus  Verbo,  sicut  toto  illo  triduo 
corpus  et  anima,  quamvis  separata,  remanserunt  Verbo  unita  (4). 
Nam  ideo  caro,  quamvis  ab  anima  separata,  permansit  illo  triduo 
unita  Verbo,  quia  erat  pars  in  resurrectione  resumenda,  seu  con- 
iungenda  cum  aliis  partibus  ad  constituendum  hominem  vivum. 


et  non  intrinsecus  ei  illaberetur,  atque  illapsu  suo  earn  pervaderet  ac  penitissime 
penetraret.  Cf.  Harter  th.  CXL1V. 

(1)  Haer.  77.  n.  29.  —  (2)  Contra  Noetum  n.  15.  —  (3)  De  incarn.  n.  4.  5. 

(4)  Verba  ilia:  Deus  meus,  Deus  meus,  ut  quid  dereliquisti  met  (Matth. 
27,  46),  propter  quae  nonnulli  haeretici  dixerunt,  Verbum  mortis  tempore 
humanam  naturam  deseruisse,  intelligi  possunt  de  protections  divinae  sub- 
tractione  vel  de  conquestu  Christi  ut  capitis  generis  humani  ob  multitudinem 
damnandorum.  Ceterum  ipsum  symbolum  clare  docet,  Filium  Dei  natum, 
mortuum,  sepultum  et  ad  inferos  descendisse. 

Quae  ratio  aeque  valet  pro  illo  sanguine.  Sanguis  autem  in  pas- 
sione  eifusus  reassumptus  est  in  corpore  in  instanti  resurrectio- 
nis  totus  saltern  moraliter,  quia  scilicet  in  corpore  Christi  non 
fuit  sanguis  superfluus.  Secundum  multos  tamen  non  est  reas¬ 
sumptus  totus  physice;  quia  in  linteaminibus,  clavis  et  aliis  in- 
strumentis  passionis  remanserunt  maculae  sanguineae,  quae  ma¬ 
culae  non  sunt  nisi  sanguis.  Sed  hie  sanguis  non  est  amplius 
unitus  cum  Yerbo,  quia  in  perpetuum  desiit  esse  pars  humani- 
tatis  Christi,  cum  ipse  plene  resurrexerit,  ideoque  nulla  pars 
amplius  ab  ipso  sit  resumenda. 


CAPUT  IV. 

De  consectariis  unionis  hypostaticae. 


490.  Expositis  et  vindicatis,  quae  ad  essentiam,  ut  ita  dicam, 
mysterii  dominicae  Incarnationis  spectant  illudque  constituunt, 
reliquum  est,  ut  praecipua  colligamus  consectaria,  quae  ex  eo 
profluunt.  Ea  porro  sunt:  l.°  communicatio  idiomatum,  2.°  ado- 
ratio  sanctissimae  Christi  humanitatis,  3.°  cultus  SS.  Cordis  Jesu, 
4.°  sanctitas,  et  5.°  scientia  in  ejus  anima. 

ARTICULUS  I. 

De  idiomatum  communicatione. 

491.  Prop.  68.  Admittenda  est  in  Christo  idiomatum  communi¬ 
catio  in  concreto,  non  vero  in  abstracto. 

Ad  fidem  spectat,  cum  fluat  ex  dogmate  unionis  hypostati¬ 
cae,  et  supponatur  in  symbolis,  praedicantibus  eundem  Christum 
esse  Filiurn  Dei  ante  omnia  saecula  genitum,  et  natum  ex  Maria 
Virgine,  passum  et  mortuum. 

Declar.  Idioma  hie  ex  graecae  vocis  etymo  idem  est  ac proprietas, 
vel  potius  proprietas  quatenus  praedicata,  seu  praedicatum.  Com¬ 
municatione  (dvridootg)  idiomatum  intelligitur  ea  loquendi  for- 

ma,  qua  utraque  natura  et  utriusque  naturae  proprietates  sic 
enuntiantur  de  Christo,  ut,  quae  conveniunt  homini,  ea  tribuan- 
tur  Deo,  et  quae  conveniunt  Deo,  de  homine  praedicentur,  sicut: 
Deus  est  homo,  et  homo  est  Deus;  Christus  est  aeternus,  immor- 
talis  et  infinitus,  et  Christus  est  temporalis,  mortalis,  et  finitus 
etc.  —  Dicitur  in  concreto,  quia  cum  fundamentum  communica- 
tionis  idiomatum  sit  unitas  personae,  cumque  nomina  concreta 
directe  significent  hypostasim  quae  habet  formam,  ut  doctus,  Deus 
etc.  et  nomina  abstracta  significent  formam  separatam  vel  na- 
turas  seorsim  sumptas,  ut  doctrina,  divinitas  etc.,  patet  in  con¬ 
creto  quidam  fieri  posse,  ut:  Deus  est  mortalis,  non  vero  in  ab- 
stracto,  ut:  divinitas  est  humanitas. 

492.  Demonstr.  i.  p.  In  concreto.  (Acta  Ap.  3,  15):  Auctorem 
vitae  inter fecistis ;  (Rom  1,  3):  Filius  Dei  f actus  exsemine  David; 
(1.  Jo.  3,  16):  Deus  animam  suam  pro  nobis  posuit  etc.  —  Gre¬ 
gorius  Nyss.:  «  Propter  exactam  assumptae  carnis  assumentis- 
que  divinitatis  unitatem  mutuo  nomina  permutantur  ut  quod 
humanum  est  divino,  quod  divinum  est  humano  nuncupetur  »  (1). 
—  Ratio  est,  quia  in  praedicatis,  in  quibus  concreta  de  concretis 
enuntiantur,  praedicatum  est  idem  cum  subiecto  ideoque  propo- 
sitio  est  vera,  v.  g.:  Deus  quod  est  habens  divinitatem,  idem  est 
cum  homine,  quod  est  habens  liumanitatem,  nam  Christus  est  u- 
trumque,  habens  divinitatem  et  humanitatem  etc. 

493.  Demonstr.  ii.  p.  Non  vero  in  abstracto;  in  his  enim  pro- 
positionibus  praedicatum  non  est  idem  cum  subiecto,  ideoque 
ipsae  sunt  falsae;  nam  humanitas  et  divinitas  sunt  formae  di- 
sparatae,  comparanturque  ad  concretum  velut  partes  saltern  me- 
taphysicae  ad  totum:  concretum  enim  v.  g.  homo,  omnipotens  etc., 
enuntiatur  ut  totum  habens  humanitatem,  omnipotentiam :  huma¬ 
nitas  vero  sive  omnipotentia  est  forma  et  pars  metaphysica.  Por- 
ro  non  praedicatur  proprie  pars  de  toto,  nec  totum  de  parte  (2). 

494.  Coroliarium  1.  Ex  his  jam  consequitur  erroris  refutatio  i llo— 


(1)  Epist.  ad  Teophil. 

(2)  Quum  in  propositionibus  negantibus  praedicatum  removeatur  a  subiecto 
omni  ex  parte,  patet,  id  quod  secundum  unam  naturam  de  Christo  negatur, 
non  posse  simpliciter  de  ipso  negari.  Quapropter  omnibus  ejusmodi  proposi¬ 
tionibus  negativis  addenda  est  explicatio.  Falsa  esset  propositio :  Deus  non  est 
passus:  sed  dicendum:  Deus  non  est  passus  secundum  naturam  divinam. 

rum  Lutheranorum,  qui  Ubiquistae  dicti  sunt,  quique  ad  de- 
fendendam  contra  Sacramentarios  realem  Christi  in  Eucharistia 
praesentiam,  haeresim  Eutychianam  instaurantes  contendebant, 
proprietates  naturae  divinae  humanitati  ita  in  abstracto  fuisse 
communicatas,  ut  vere  dici  possit:  humanitas  Christi  est  ubique 
praesens,  immensa,  omnipotens.  Praeterea  in  Scriptura  legitur, 
Christum  descendisse,  ascendisse,  non  adfuisse  praesentem,  de 
uno  loco  venisse  ad  alium. 

Bices  cum  Ubiquistis:  Quando  duae  res  sunt  sibi  invicem  inse- 
parabiliter  unitae,  tunc  ubicumque  est  una,  ibi  debet  esse  etiam 
altera.  Atqui  humanitas  Christi  et  persona  Verbi  sunt  insepara- 
biliter  unitae,  et  persona  Verbi  est  ubique.  Ergo  humanitas  este- 
tiam  ubique.  —  Resp.  Neg.  maj.  universaliter  sumptam.  Ut  duae 
res  sint  sibi  inseparabiliter  unitae,  satis  est,  si  semper  simul 
sint  alicubi ;  nec  requiritur  ut  ubicumque  est  una,  ibi  sit  altera. 
Sicut  caput  et  anima  Christi  sunt  inseparabiliter  unita,  quia 
sunt  alicubi  simul  et  semper,  quamvis  tamen  caput  non  sit  ubi¬ 
cumque  est  anima;  anima  enim  est  etiam  in  pectore  et  aliis 
corporis  partibus,  in  quibus  non  est  caput.  Verbum  autem  est 
semper  alicubi  cum  humanitate,  quod  sufficit  ad  unionem  inse- 
parabilem,  licet  non  sit  cum  ea  ubique. 

Corollarium  2.  Ex  dictis  patet  formulam  illam  a  Petro  Fullone 
inductam :  Unus  de  Trinitate  crucifixus  est ,  rigore  theologico 
veram  esse,  nam  Christus  est  una  persona  Trinitatis.  Si  vero 
ilia  fuit  damnata,  hoc  factum  est  quia  sensu  monophysitico  in- 
telligebatur,  scilicet  unum  de  Trinitate  crucifixum  esse  deitate, 
in  quam  conversa  est  humanitas.  Idem  dicendum  est  de  eadem 
.  formula  addita  Trisagio:  Sanctus  Beus,  Sanctus  fortis,  Sanctus 
immortalis,  qui  crucifixus  es  pro  nobis ,  miserere  nobis,  quae 
sensum  sanum  vel  pravum  habere  potest,  prout  hoc  Trisagion 
ad  solum  Filium,  vel  ad  totam  Trinitatem  referri  intelligitur. 


ARTICULUS  II. 


De  adoratione  Christi. 


495.  Cultus  latius  et  strictius  sumitur.  Latius  comprehendit 
omnes  religionis  actus:  fidem,  adorationem,  orationem  etc.  Stri- 

ctius  idem  significat  ac  veneratio  seu  adoratio,  et  definitur: 
Actus,  quo  testificamur  alter  ius  excellent  iam,  et  nostram  erg  a 
ilium  submissionem  propter  eius  excellentiam.  Tres  complectitur 
actus:  actus  intellectus,  quo  alterius  praerogativa  agnoscitur 
dignaque  obsequio  judicatur;  actus  voluntatis,  quo  iudicium 
intellectus  approbamus  atque  decernimus  cognitam  alterius  ex¬ 
cellentiam  et  nostram  subiectionem  propter  hanc  excellentiam 
practice  profiteri;  actum  externum  congruum,  quo  internos  hosce 
affectus  exprimimus.  Ex  quibus  actibus  secundus  est  maxime 
proprius  et  essentialis;  primus  enim  potest  esse  etiam  sine  cul- 
tu;  tertius  cum  irrisione.  Hinc  differt  ab  fionore,  qui  consistit 
tantum  in  excellentiae  alterius  signiticatione;  cultus  et  adoratio 
superaddunt  submissionem ;  ille  aequali  imo  et  inferiori,  haec 
soli  superiori  seu  excellentiori  exhiberi  potest.  Hinc  Deus  ho- 
nore  sanctos,  minime  vero  cultu  et  adoratione  prosequi  potest. 

Excellentia,  quae  constituit  fundamentum  cultus  et  adorationis, 
vel  est  naturalis,  ut  potentia,  sapientia,  dignitas  in  republica 
etc.,  vel  super  naturalis,  ut  infinita  Dei  perfectio,  dona  gratiae  et 
gloriae  sanctis  participata;  illi  respondet  adoratio  seu  cultus 
civilis,  huic  adoratio  seu  cultus  religiosus. 

Super  naturalis  excellentia  vel  est  increata  vel  creata;  hinc 
duplex  adoratio  religiosa,  altera,  quae  ad  Deum,  altera,  quae  ad 
creaturam  refertur.  Cultus,  qui  soli  Deo  propter  infinitam  et 
increatam  excellentiam  est  deferendus,  usu  ecclesiastico,  appel- 
latur  laxQEia,  et  aliquando  nomen  adoratio  apud  latinos  ad  hunc 
supremum  cultum  designandum  restringitur,  quod  tamen  sicut 
et  vox  graeca  jigooxvvrjoig  per  se  et  apud  plures  scriptores  latius 
patet.  Cultus  vero,  qui  creaturae  defertur  propter  excellentiam 
creatam  supernaturalem,  usu  ecclesiastico  dicitur  dovfata.  Quia 
dulia  matri  Dei  turn  ob  sublimiorem  sanctitatem  et  gloriam  prae 
omnibus  men's  creaturis,  turn  ob  singularem  cum  Verbo  incarna- 
to  cognationem  debetur  in  gradu  excellentiori,  liaec  vocatur 
vjiegdovXeia. 

496.  Excellentia  propter  quam  cultus  et  adoratio  defertur,  aut 
in  eo  ipso  est,  cui  defertur,  aut  in  alio,  quocum  tamen  conne- 
xionem  habet,  existit.  Primum  si  obtineat,  adoratio  extat  abso- 
luta;  si  vero  alterum  locum  habeat,  adoratio  est  relatwa.  Prior 
soli  naturae  intellectuali  praestari  potest;  altera  obiectis  in  qui- 

bus  nulla  est  perfectio  absoluta  huiusmodi  cultu  digna,  sed  vel 
relatio,  et  singularis  connexio  cum  altero,  qui  per  se  colitur  (re¬ 
liquiae)  vel  sola  alterius  colendi  repraesentatio  (imagines). 

497.  In  cultu  absoluto,  praesertim  de  adoratione  Christi,  con- 
siderandum  adhuc  venit  obiectum  formale  et  materiale.  Obie- 
ctum  formale  est  excellentia  ilia,  quae  est  propria  ratio  cultus; 
materiale  sive  terminus,  est  id,  in  quod  cultus  fertur.  Per  se 
patet,  obiectum  quod  adoratur  debere  esse  coniunctum  cum  o- 
biecto  formali;  quomodo  enim  adorari  posset,  si  nulla  illi  inesset 
excellentia  ad  cultum  movens?  Haec  connexio  habetur  a)  per 
identitatem  utriusque  obiecti,  ut  in  Deo;  vel  b)  per  modum  for- 
mae,  ut  sanctitas  in  creatis  spiritibus;  vel  c)  per  substantialem 
unionem  utriusque  obiecti,  ut  in  deavd'odmcp,  utpote  in  quo 
substantialis  datur  unio  inter  Yerbum  et  humanam  naturam. 
Quae  tamen  natura,  quum  non  ipse  Christus,  sed  tantum  Christi 
sit,  non  est  obiectum  materiale  totale  adorationis,  sed  partiale : 
adoratur  scilicet  in  se  directe,  non  tamen  propter  se,  sed  propter 
Yerbum,  cui  est  unita.  —  Praeter  obiectum  materiale  et  formale, 
obiecti  adhuc  manifestationis  mentio  fieri  debet.  Potest  scilicet 
praeter  excellentiam,  quae  est  ratio  proxima  cultus,  esse  ratio 
remotior  sed  adoranti  propinquior  ac  notior,  per  quam  et  in  qua 
adorandus  se  ei  manifestat.  Ita  Deus  creator,  redemptor,  sancti- 
ficator  adoratur  propter  suam  infinitam  excellentiam,  nihilominus 
ipse  infinite  perfectus  et  adorandus  se  nobis  manifestat  suis  ope- 
ribus  et  beneficiis  ad  extra,  praesertim  eo,  quod  Deus  ipse  homo 
factus  est,  et  in  natura  assumpta  frater  noster  primogenitus,  re- 
parator  et  redemptor  esse  voluit.  Ut  obiectum  manifestationis 
potest  considerari  non  solum  natura  humana  Integra,  sed  etiam 
singulae  actiones,  singula  mysteria  Verbi  incarnati,  et  natura 
humana  secundum  suas  partes  velut  organa  immediata,  quibus 
Deus  Verbum  incarnatum  suam  bonitatem,  misericordiam,  dile— 
ctionem  maxime  manifestavit.  Hujusmodi  manifestationes  non 
sunt  obiectum  formale,  tamen  cultum  ingrediuntur  atque  cum 
obiecto  formali  intimam  quandam  liabent  connexionem,  quod  in 
ipsis  et  per  ipsas  obiectum  formale  praesens  nobis  sistitur;  adeo- 
que  prae  colente  quidem  proximi,  prae  cultu  autem  remoti  mo- 
tivi  rationem  habent. 

498.  Prop.  69.  Hie  homo  Jesus  Christus  adorandus  est  cultu 
latriae. 

Est  de  Fide,  et  patet:  nam  hie  homo  Christus  sirnpliciter  est 
Deus,  est  suppositum  divinum  habens  humanitatem  sibi  substan- 
tialiter  unitam,  est  hoc  suppositum  divinum,  in  quo  duae  naturae, 
divina  et  humana  subsistunt. 

499.  Prop.  70.  Ipsa  Christi  humanitas  quatenus  est  natura 
Verbi  eadem  adoratione  latriae  absoluta  est  adoranda  cum  Verbo 
divino. 

Pertinet  ad  fidem  ex  cone,  generate  V.  can.  9:«  Si  quis  a- 
dorari  in  duabus  naturis  dicit  Christum,  ex  quo  duas  adorationes 
introducunt,  semotim  Deo  Verbo  et  semotim  homini  (en  duplex 
adoratio  Nestoriana);  aut  si  quis,  ad  direptionem  carnis,  aut  ad 
confusionem  deitatis  et  humanitatis,  unam  naturam  sive  essen- 
tiam  convenientium  portentose  dicens,  sic  adorat  Christum  (uni- 
ca  adoratio  in  sensu  monophysitico) ;  sed  non  una  adoratione  Deum 
Verbum  incarnatum  cum  ejus  carne  adorat,  juxta  quod  sanctae 
Dei  Ecclesiae  ab  initio  traditum  est;  talis  anathema  sit;  »  et  Ni- 
caeno  II.  act.  5:  «  Cum  Christus  adoratur,  non  separatur  hu¬ 
manitas  a  divinitate,  sed  utraque  ut  unum  adoratur.  » 

Est  contra  Nestorianos  unam  Christo  homini  verbotenus 
praedicantes  adorationem,  ob  moralem  cum  Verbo  coniunctio- 
nem,  quomodo  purpura  cum  rege  adoratur,  re  tamen  duplicem 
introducentes;  Eutychianos  admittentes  adorationem  latriae, 
propter  unitatem,  quam  supponebant,  naturae  humanae  cum 
A'erbo;  Apollinaristas  similiter  concedentes  unicam  Christi 
hominis  adorationem  propter  carnem,  quam  Qngebant  coelestem 
et consubstantialem  Patri;  Wicleffitas  statuentes  Christi  huma- 
nitati  relativam  tantum  adorationem  esse  praestandam;  plures 
Socinianos  Christum  ut  legatum  4)ei  adorandum  contendentes. 

Demonstr.  a)  (Jo.  5,  23):  Ut  omnes  honorificent  Filium  (uti- 
que  incarnatum,  de  quo  ibi  sermo  est)  sicut  honorificant  Patrem; 
(Hebr.  1,  6) :  Cum  (Pater)  iterum  introducit  primogenitum  in  1 
orbem  terrae,  dicit:  Ft  adorent  eum  omnes  angeli  Dei ;  (Matth. 
28,  17):  Ft  videntes  (Apostoli)  eum  adoraverunt  (Cf.  Philipp. 

2,  9).  —  Athanasius:  «  Neque  corpus  a  Verbo  dividentes  seor- 
sim  adoramus,  neque  Verbum  adorare  volentes  ipsum  longe  a 

carne  disiungimus:  sed  cum  sciamus  Verbum  carnem  factum  esse, 
hoc  ipsum  etiam  in  carne  positum  Deum  agnoscimus.  Quis  igitur 
ita  desipit,  ut  Domino  dicat:  Recede  a  corpore  tuo,  ut  te  ado- 
rem?  »  (1)  —  b)  Cultus  qui  defertur  personae,  pro  obiecto  habet 
personam  non  solum  secundum  aliquid  ejus,  sed  secundum  omnia, 
quae  ei  substantialiter  insunt,  sen  tota  persona  adoratur,  quamvis 
ratio  formalis,  cur  persona  colatur,  sit  solum  secundum  aliquid, 
quod  inest  personae.  Sic  colimus  totam  personam  Pontificis  vene- 
ratione  sacra,  quamvis  ratio  formalis  huius  venerationis  sit  eius 
dignitas  supernaturalis.  Iam  vero  tota  persona  Christi  est  non 
solum  personalitas  Yerbi,  sed  etiam  omnis  natura  subsistens  in 
ilia  personalitate,  adeoque  cum  hac  et  ilia  adoratur  non  quidem 
propter  se  sed  propter  excellentiam  personae  divinae.  Christus 
Yerbum  incarnatum  est  igitur  obiectum  integrum  adorationis, 
divinitas  Verbi  obiectum  formate,  propter  quod  adoratur  huma- 
nitas,  quae  ideo  est  obiectum  materiale  directum,  sed  partiale, 
quod  in  se  sed  non  progjter  se  adoratur.  Habet  insuper  humana 
natura  rationem  simul  obiecti  manifestationis,  nam  ea  illud  est  in 
quo  et  per  quod  eximio  et  plane  incomprehensibili  modo  Verbum 
adorandum  et  colend um  menti  nostrae  se  sistit,  et  quo  ad  adoratio- 
nem  eius  non  tarn  movemur,  quam  rapimur.  Inest  ei  ergo  ratio 
obiecti  manifestationis,  ideoque  simul  obiectum  materiale  et  ma¬ 
nifestationis  cultus  latreutici  earn  censere  oportet.  Quando  igitur 
Deus-homo  sese  nobis  exhibet  adorandum  in  sua  humana  natura, 
adorationem  latreuticam  deferimus  personae  divinae  in  utraque 
natura  ita,  ut  ratio  formalis  latriae  sit  divinitas,  obiectum  autem 
materiale  sit  etiam  humanitas,  et  non  mere  obiectum  tantum 
materiale,  sed  etiam  obiectum  quo  incarnatum  Verbum  adorandum 
se  nobis  proponit,  et  quo  nos  ut  ratione  nobis  propinquiore  ad 
cultum  et  adorationem  excitat;  idque  eo  efflcacius,  quo  mirabilius 
divina  bonitas  infinita,  dilectio,  misericordia,  sapientia,  omnipoten- 
tia  in  ipso  mysterio  incarnationis  resplendet  et  sese  manifestat. 

Porro  ratio  obiecti  manifestationis  non  tantum  naturae  huma- 
nae  universim  consideratae  convenit,  sed  etiam  eidem  spectatae 
prae  singulis  fere  partibus  earn  componentibus  et  mysteriis  ad 
earn  pertinentibus  propria  est.  Vix  eniin  aut  ne  vix  quidem  ul- 


(1)  Epist.  ad  Adelphium  n.  3. 

lum  horum  mysteriorum  reperire  est,  quo  non  mirandnm  in  mo- 
dum  manifestetur  infmita  Dei  Verbi  bonitas  et  misericordia  ac 
immensus,  quo  in  nos  homines  fertur  amor,  ideoque  quo  non  ipse 
Deus  Verbum  colendum  se  et  adorandum  nobis  repraesentet.  Et 
ad  partes  humanae  naturae  non  solum  extenditur,  quod  toti  na¬ 
turae  attribuimus,  sed  inter  ipsas  aliquae  sunt  in  quibus  pecu- 
liari  id  ratione  relucet,  ideo  maxime,  quod  propria  quadam  cum 
mysteriis,  de  quibus  diximus,  relatione  connectuntur.  Sunt  vero  eae- 
dem  hae  partes  atque  eadem  ilia  mysteria,  utpote  naturae  Verbi 
incarnati  partes  et  actiones  passionesque,  obiectum  material e  ado- 
rationis  latreuticae.  Ergo  fieri  potest,  ut  fideles  Dominum  nostrum 
colentes  et  adorantes  singularia  aliqua  Verbi  incarnati  mysteria 
et  singulares  aliquas  ss.  humanitatis  partes,  quia  ob  specialem 
obiecti  manifestations  rationem  specialem  etiam  quandam  obiecti 
materialis  rationem  induunt,  specialiter  atque  directe  respiciant. 
Imo  fieri  id  debet;  concipi  enim  nequit,  aliquid  esse  obiectum 
materiale  cultus,  simulque  habere  rationem  motivi,  prae  co- 
lente  quidem  proximi,  prae  cultu  autem  remoti,  quin  fideles  co¬ 
lentes  ipsum  specialiter  atque  directe  respiciant. 

Corollarium  1.  Ex  his  intelligitur,  cultum  humanitatis  Verbi 
esse  absolutum  non  relativum,  ut  afflrmabat  Wicleffus;  cul¬ 
tus  enim  relativus  est,  quando  unum  suppositum  propter  excel- 
lentiam  quae  est  in  altera  hypostasi,  ad  quam  illud  suppositum 
habet  relationem,  colimus;  at  quae  substantialiter  insunt  et  sunt 
propria  personae  colendae,  ea  terminant  ipsum  cultum  absolutum 
toti  personae  delatum :  ita  humanitas  terminat  affectum  internae 
submissionis,  non  vero  imago  Christi. 

Corollarium  2.  Quum  obiectum  adorationis  sit  humanitas  Christi, 
quatenus  est  natura  Verbi;  patet  hanc,  si  spectaretur  secundum 
se  vel  separata  a  Verbo  vel  praecisione  facta  a  Verbo,  sane  non 
posse  adorari  cultu  latriae  eo  ipso,  quod  obiectum  formate  latriae 
sola  est  divinitas. 

Corollarium  3.  Ex  dictis  iam  sequitur,  cultum  sanctissimi  Cordis 
Jesu,  qui  novis  in  dies  augescit  incrementis,  reprobari  vel  im- 
probari  universim  non  posse.  Ex  demonstratis  enim  constat,  nul¬ 
lum  posse  assignari  principium  dogmaticum  universale  et  com¬ 
mune,  quo  cultus  iste  monstretur  illicitus.  Si  namque  nihil  obstat, 
quominus  in  Domini  nostri  cultu  et  adoratione  singulares  quas- 

dam  sanctissimae  ejus  humanitatis  partes  specialiter  et  directe 
respiciamus,  qunm  sacratissimum  Cor  Jesu  pars  quaedam  huma¬ 
nitatis  Christi  sit,  ejus  cultus  ex  principio  dogmatico  licitus  cen- 
seri  debet.  Argumentis,  quibus  adversarii  utebantur,  omnis  alius 
cultus,  quo  directe  non  totus  Christus  respiciatur,  sed  vel  huma- 
naejus  natura,  vel  aliquid  ad  earn  pertinens,  puta  quinqueejus 
vulnera,  vel  pretiosissimus  ejus  sanguis,  ut  illicitus  reiicitur.  Hi 
ignorantia  potissimum  vel  neglectu  distinctionis  inter  obiectum 
materiale  proximum  et  directum  hinc,  et  obiectum  materiale 
remotum  et  indirectum  inde,  in  errorem  ducti  sunt-  Hanc  enim 
distinctionem  si  prae  oculis  habuissent,  profecto  intellexissent, 
turn  quoque  totum  Christum  obiectum  cultus  et  adorationis  esse, 
quum  Christi  fideles  non  totum  directe,  sed  vel  humanam  ejus 
naturam  vel  aliquam  hujus  naturae  partem  cultum  praestantes 
respiciunt.  Partem  nempe  directe  et  proxime  colentes  indirecte 
et  remote  totum  colunt,  quum  cultus  directus  partis  natura  su  a 
in  hac  non  sistat,  sed  ad  totum  necessario  referatur,  ideoque  sit 
cultus  indirectus  totius.  Sic  qui  Cor  ss.  Jesu  colit,  is  directe  qui- 
dem  et  proxime  hoc  ipsum  Cor  adorat,  verum  in  eo  atque  adeo 
remote  et  indirecte  totum  Christum  adorat,  quia  ejus  adoratio 
spectat  ad  Cor  tamquam  partem  aliquam  humanae  naturae  Ver- 
bo  hypostatice  unitae  non  autem  tamquam  ad  aliquid  per  se  et 
realiter  separatum  existens  (1).  Sed  de  hac  re  iam  in  specie. 

ARTICULUS  III. 

De  cultu  sanctissimi  Cordis  Jesu. 

500.  Prop.  71.  Cultus  sanctissimi  Cordis  Jesu  prout  ab  aposto- 
lica  Sede  probatus  est,  cultus  scilicet,  cuius  obiectum  materiale 
est  Cor  animatum  Deo  Verbo  hypostatice  unitum,  ut  est  symbolum 
amoris  totiusque  internae  vitae  Dei-hominis,  non  probandus  solum, 
sed  etiam  omnibus  commendandus  est. 

Declar.  Adversarii  huius  cultus  (2)  extiterunt  praecipue  Jan- 
senistae  quibus  nonnulli  catholici  adstipulati  sunt.  Ilium  primo 


(1)  Cf.  Stent r up  th.  44. 

(2)  Cultus  hie  publicus  et  solemnis  B.  Margarithae  A 1  a c o q u e  (f  1690). 

calumniati  sunt,  ac  si  catholici  Cor  Jesu  veluti  avulsum  a  persona 
Yerbi  ac  proinde  puram  creaturam  adorarent,  deinde,  cum  nihilo- 
minus  Congregatio  Rituum  ilium  tueretur,  obiectum  ejus  per- 
vertere  conati  sunt ;  ac  si  aCongregatione  non  ipsum  Cor  naturale, 
sed  tantummodo  cor  metaphoricum  i.  e.  amor  Christi  cultui  propo- 
situm  fuisset.  Contra  lios  declaranda  et  vindicanda  est  doctrina 
catliolica  de  obiecto  hujus  cultus  deque  genuina,  quae  ab  eo  pen- 
det,  ejus  indole. 

Itaque  l.°  Obiectum  forxnale  hums  cultus  non  differt  ab  obie¬ 
cto  formali  eius  cultus,  cuius  terminus  est  totus  Christus,  est 
nempe  divinitas  personae  humanam  naturam  et  in  humana  natu- 
ra  cor  habentis,  quum  ea  sola  adorationis  latreuticae  formale  o- 
biectum  esse  possit. 

2.°  Obiectum  hujus  cultus  materiale,  de  quo  est  nobis  potissi- 
mum  sermo,  est  ipsum  Cor  verunvet  carneum  Domini  nostri, 
quod  ut  obiectum  partiale  directe  in  se  adoratur,  non  autem 
propter  se,  sed  propter  divinitatem,  quacum  hypostatice  unitum 
est,  et  a  qua  nunquam  avulsum  concipi  debet.  Constat  hoc  turn 
ex  revelatione  beatae  Margaritae  M.  Alacoque  facta,  in  qua  Cor 
vivum  et  proprie  dictum  Christus  detexit  et  colendum  ipsi 
monstravit,  turn  ex  damnatione  prop.  63.  Pistoriensium :  «  Item 
in  eo,  quod  cul tores  Cordis  Jesu  hoc  etiam  nomine  (synodus)  ar- 
guit,  quod  non  advertant,  sanctissimam  carnem  Christi  aut  ejus 
partem  aliquam,  aut  etiam  humanitatem  totam  cum  separatione 
aut  praecisione  a  divinitate  adorari  non  posse  cultu  latriae,  qua¬ 
si  fideles  Cor  Jesu  adorarent  cum  separatione  vel  praecisione  a 
divinitate,  dum  illud  adorant  ut  est  Cor  Jesu,  cor  nempe  perso¬ 
nae  Verbi,  cui  inseparabiliter  unitum  est,  ad  eum  modum,  quo 
exangue  corpus  Christi  in  triduo  mortis  sine  separatione  aut 
praecisione  a  divinitate  adorabile  fuit  in  sepulcro,  —  captiosa, 
in  fideles  Cordis  Jesu  cultores  iniuriosa ;  »  denique  ex  ofiicio  ss. 
Cordis  Jesu  breviario  Romano  comprehenso  et  ex  Brevi  beatifi- 


originem  debet,  ut  in  Brevi  eius  beatificationis  declarat  S.  P.  Pius  IX  19 
Aug.  1864.  «  Publicum  et  solemnem  »  dico,  nam  quoad  rem  et  privatim  inde  a 
prioribus  saeculis  non  defuerunt  huius  cultus  vestigia  in  sanctis  viris,  uti 
sunt  s.'  Joannes  Evangelista,  ss.  Augustinus,  Bernardus,  Franci- 
s  c  u  s  Assisiensis,  Bonaventura,  Franciscus  Salesius,  et  ss.  virgines  Ger¬ 
trudes  Islebensis,  Catharina  Senensis,  Theresia,  Maria  Magdalena 
de  Pazzis  aliaeque. 

cationis  Margarithae  Alacoque  die  19.  Aug.  1864  a  Pio  IX  edito, 
in  quo  obiectum  huius  cultus  exhibetur  «  Cor  illud  transfixum 

et  vulneratum  lancea .  cuius  ex  vulnere  acqua  et  sanguis... 

effluxit.  » 

3.°  Cor  verum  et  proprie  dictum  Salvatoris  non  simpliciter, 
seel  ut  est  symbolum  amoris  internorumque  affeetuum  ipsius, 
velut  obiectum  huic  cultui  est  propositum.  Quae  enim  documenta 
huic  cultui  verum  ac  physicum  Domini  Cor  obiectum  adscribunt, 
eadem  sat  perspicue  monstrant,  eatenus  illud  obiectum  cultus 
censeri  debere,  quatenus  symbolice  Domini  amorem  affectusque 
internos  repraesentat  (1).  Et  certe  ratio  aliqua  assignanda  est, 
ob  quam  Cor  potius  Domini,  quam  alia  quaevis  sanctissimae  hu- 
manitatis  ejus  pars  obiectum  sit  manifestation^  Verbi  incarnati, 
seu  specialis  cultus  obiectum  constituatur.  Haec  vero  ratio  con- 
tinetur  ea  connexione,  qua  cor  affeetuum  internorum,  et  amoris 
quidem  maxime  symbolum  est  naturale.  Esse  autem  cor  amoris 
symbolum  naturale  ut  certum  et  exploratum  haberi  potest;  vix 
ullum  enim  invenitur  idioma,  cui  proprium  non  sit,  vocabulum 
cordis  adhibere  ad  denotandum  amorem  et  ea  omnia,  quae  no¬ 
mine  interioris  vitae  hominis  complecti  solemus;  vix  ullus  est 
homo,  qui,  diversis  appositis  cordis  vocabulo  adiectis,  internam 
sentiendi  rationem  hominum,  propriam  indolem  ac  velut  notam 
appetitionum  et  affeetuum  ipsorum,  signifleare  et  describere  non 
soleat;  ac  rursus  vix  ullus  est  homo,  cujus  animo  cordis  aut 
nomen  aut  imago  notionem  amoris  non  iniiciat.  Hujus  rei  expli- 
cationem  frustra  quaeres,  ni  cor  amoris  interiorumque  affeetuum 
symbolum,  et  quidem  naturale  esse  ponas.  «  Naturale  symbolum  » 
dico;  quod  enim  persuasione  ac  usu  perpetuo,  communi  ac  con- 
stante  generis  humani  continetur,  ejus  principium  ipsa  natura 
est,  atque  adeo  natura  ipsa  duce  ac  magistra  hanc  cordi  ratio¬ 
nem  omnes  homines  tribuisse  credendi  sunt.  Ratio  vero  ob  quam 
cor  amoris  sit  symbolum  naturale  repetenda  est  ex  nexu  obiectivo 
et  reali,  quo  cor  ad  amorem  eaque  omnia  refertur,  quorum 


(1)  Documenta  haec  sunt:  Relatio  B.  Margarithae  Alacoque,  Memoriale 
Episcoporum  Poloniae  a  Clemente  XIII  concessionem  officii  et  missae  pro- 
priae  in  honorem  ss.  Cordis  Jesu  postulantium,  Decreta  S.  Congregationis 
Rituurn,  Epist.  Pii  VI  ad  Scipionem  lticciuin  (1781),  Constit.  «  Auctorem  fidei  » 
Pii  VI,  Breve  bcatificationis  B.  Margharithae  Alacoque  Pii  IX,  Breviarium  etc. 

symbolum  esse  dicitur.  Nemo  enim  ignorat,  amorem  ceterasque 
alfectiones,  ut  inferioris  partis  sunt,  immediate,  ut  autem  supe- 
rioris  partis  sunt,  mediate  in  cor  eo  pacto  agere  ut  hujus  motus 
illis  proportione  aliqua  respondeant,  et  non  excitentur  modo 
ab  illis,  verum  ita  quoque  illis  copulentur,  ut  quid  unum  pro- 
pemodum  cum  illis  constituere  videantur.  Sic  gaudio,  tristitiae, 
audaciae,  desiderio,  amori  et  odio,  reliquisque  omnibus  animi 
motibus  et  manifestationibus  multiplices  cordis  ipsius  corporei 
motus  et  mutationes  respondent  (1).  Haec  vero  intima  relatio 
menti  sane  fundamentum  praebet,  quo  nixa,  cor  non  potest  non 
apprehendere  ut  symbolum  amoris  et  affectionum  commemorata- 
rum.  Id  autem,  quurn  de  corde  universim  dicendum  est,  de 
Corde  Jesu  a  fortiori  statui  debet  ob  summam,  quae  inter  partem 
superiorem  et  inferiorem  humanae  naturae  Domini  intercedebat 
harmoniam,  qua  fiebat,  ut  motus  unius  partis  alterius  motus  nec 
impedirent  nec  retardarent,  imo  inferioris  partis  motus  superio- 
ri  parti  ad  nutum  praesto  essent.  Quod  plus  est,  Cor  Jesu  ha¬ 
bendum  praeterea  symbolum  ipsius  divini  amoris  Verbi.  Quum 
enim  Cor  sit  personae  non  liumanam  tantum,  sed  divinam  etiam 


(1)  Hujus  obiectivae  certissimae,  quae  Cordi  est  propria,  connexionis  cum  uni- 
versa  interiori  vita  et  speciatim  cum  amore,  rationem  pbysicam  si  quaeras,  haec 
non  consistit  in  eo  quod  cor  organum,  sedes,  comprincipium  sit  vitae  interioris  ac 
maxime  amoris.  Amor  enim  primo  et  praecipue  voluntatis  est,  virtutis  scilicet 
natura  sua  ab  intrinseco  quovis  organi  concursu  independentis.  Nullum  igitur 
ipsius  organum  assignari  potest.  Si  vero  de  eo  amore  agitur,  qui  homini  con- 
venit,  ut  sensitiva  vita  is  donatus  est,  quique  affectus  est  inferiori  eius  parti 
proprius,  cor  eius  organum  esse  ex  sese  quidem  nihil  repugnat,  et  reipsa  esse 
vix  aut  ne  vix  quidem  dixeris.  Quamvis  enim  veteres,  quum  de  hac  re  scribe- 
rent,  cor  amoris  sensitivi  organum  fere  c.enserent,  recentes  tamen  rationum 
momentis  haud  parum  firmis  innixi  contradicunt.  Amoris  scilicet  ceterorumque 
aflectuum,  qui  cum  vita  sensitiva  cohaerent,  organum  non  cor,  sed  nervos 
ganglionares  esse  non  asserunt  tantum,  sed  etiam  demonstrant.  Cum  veritate 
proinde  eorum  opinio  conspirare  videtur,  qui  cor  amoris  organum  esse  uni¬ 
versim  et  simpliciter  negant. 

Alii  aliam  indubiae  huius  connexionis  proponunt  explicationem.  Passiones, 
motus  atque  affectus  humani  non  ad  solarn  animam  pertinent,  sed  ad  compo¬ 
sition  humanurn.  Hinc  in  iisdem  etiam  varia  organa  organismi  corporei  inso- 
lito  modo  excitantur.  Vigor  autem  organismi  corporei  imprimis  a  sanguine 
dependet;  unde  in  illis  affectibus,  ut  abundantius  affluat  sanguis,  plane  ue- 
cessarium  est.  Hinc  natura  nostra  ita  constituta  est,  ut  affectibus  illis  respon¬ 
deat  apta  sanguinis  distribute,  et  quum  haec  sit  functio  cordis,  patet,  quare 
adsit  intima  relatio  inter  cor  hominis  et  affectus. 

naturam  habentis,  personae  adeo,  cujus  amor,  nt  est,  non  con- 
cipitur  divino  amore  non  concepto,  hujus  quoque  necessario 
symbolum  est.  Videlicet  sicut  rov  esse  hujus  hominis  Jesu  velut 
fastigium  est  hypostasis  divina  Verbi,  ita  velut  fastigium  amoris 
ejus  considerandus  est  amor  divinus  Verbi.  Cor  igitur,  quod 
symbolum  est  amoris  Jesu,  imprimis  amoris  divini  ipsius  est 
symbolum . 

4.°  Hinc  sequitur,  obiectum  adaequatum  hujus  cultus  neque 
esse  cor  physicum  per  se  et  absolute  sumptum,  neque  per  se  et 
seorsim  Christi  amorem,  sed  utrumque  simul,  videlicet  Cor 
physicum  Deo  Verbo  hypostatice  unitum,  ut  est  symbolum  totius 
amoris  atque  internae  vitae  Dei-liominis,  seu  aliis  verbis:  Christi 
Amorem,  quatenus  in  ejus  physico  Corde  significatur  (1).  Amor 
in  corde  et  indivisim  cum  eo,  res  signata  cum  sigaio,  ilia  prae- 
cipue  intenta,  hoc  auxilio  ad  illam,  attain en  utrumque  directe  et 
immediate  constituit  integrum  cultus  SS.  Cordis  Jesu  obiectum  (2). 

501.  Demonstr.  Non  modo  probandus  sed  summopere  commen- 
dandus  est  ille  cultus:  a)  quern  Ecclesia  impense  commendat.  Huius- 
modi  autem  est  cultus  ss.  Cordis  Jesu.  Hunc  enim  Ecclesia  tarn 
practice  quam  theoretice  promovet  ac  fovet,  videlicet:  institutions 
festi  cum  missa  et  ollicio  proprio  de  ss.  Corde;  indulgentiis,  quibus 


(1)  Patet  ratioue  symboli  obiecto  materiali  addita  non  formale  adorationis 
obiectum  significari  (hoc  euim  verbis  exprimitur  indicantibus  personalitatem 
divinam,  cuius  cor  est,  ut  v.  g.  Christi  Salvatoris,  Verbi  etc.),  sed  illud  exhi- 
beri,  quod  est  velut  forma  obiecti  materialis.  Menti  enim  ista  non  sistit  ratio- 
nem  formalem  adorationis  ss.  Cordis,  sed  tantum  ratiouem  eidem  contemplan- 
dam  obiicit,  ob  quam  cultus  latreuticus  aliunde  (quia  est  cor  hypostatice  unitum 
Verbo)  debitus,  huic  parti  humanitatis  Christi  potius  quam  alteri  exhibeatur. 
Symbolicitas  itaque,  quae  Cordi  Jesu  competit,  obiectum  materiale  integrat 
cultumque  terminat  non  minus  imo  praecipue,  quam  illud,  et  ex  utroque  ele- 
mento  unura  exurgit  obiectum  materiale  adaequatum. 

(2)  Cor  symbolicum  non  denotat  idem  quam  cor  improprie  et  metaphorice 
acceptum,  seu  cor  tropicum  et  figuratum,  quum  illud  significet  cor  physicum 
cum  adsignificatione  rationis  symbolicae  ei  prae  alio  convenientis,  hoc  vero  sit 
tantum  ipse,  per  se,  amor  Christi.  Unde  hoc  sensu  dici  quidem  potest,  obiectum 
adaequatum  huius  cultus  esse  cor  symbolicum  Christi,  ita  ut  in  hoc  symbolo 
utrumque  extremum  contineatur  et  cor  physicum  ut  signans  et  cor  figuratum 
ut  signatum,  numquam  vero  simpliciter,  obiectum  huius  cultus  esse  cor  figu¬ 
ratum  seu  metaphoricum. 

Hinc  liquet  etiam,  adorare  et  amare  Christi  amorem  nihil  aliud  esse  quam 
adorare  et  amare  Christi  divinitatem  et  humauitatem  pro  nobis  agentem  et 
patientem. 

ftdeles  ad  ilium  alliciantur ;  approbations  congregationum  in 
ss.  Cordis  honorem  institutarum;  damnations  propositionum  sy- 
nodi  pistoriensis  62  et  63,  quarum  ilia  ita  sonat:  «  Doctrina,  quae 
devotionem  erga  ss.  Cor  Jesu  reiicit  inter  devotiones,  quas  notat 
(synodus  ilia)  velut  novas,  erroneas  aut  saltern  periculosas,  intel- 
lecta  de  lias  dsvotions,  qualis  est  ab  apostolica  sede  probata: 
falsa,  tsmsraria,  psrniciosa,  piarum  aurium  offensiva,  in  aposto- 
licam  sedem  iniuriosa.  »  —  b)  Cuius  obiectum  non  est  singulare 
aliquod  mysterium  ftEavftQwnov,  sed  ipsum  potius  omnium  ad 
eum  pertinentium  mysteriorum  principium  (1).  Sed  talis  est  cultus 
ss.  Cordis  Jesu.  Eius  enim  obiectum  praecipuum  est  Amor  Dei 
in  homines.  Quem  enim  latet,  quid  quid  Christus  ab  incarnatione 
ad  extremum  vitae  exitum,  imo  ad  eius  in  coelum  ascensum 
usque  egit  et  passus  est,  id  totum  ex  amore  profluxisse?  Quem 
latet,  quidquid  est  gratiarum  sive  omnibus  communium  sive 


(1)  Cum  hoc  convenit  responsum  s.  Congregationis  Rit.  (a.  1821)  ad  quae- 
dam  Quaes  ita  quoad  festum  ss.  Cordis  Jesu:  «  Sacri  Cordis  Jesu  festum  non 
versatur  circa  peculiare  mysterium,  cuius  specialis  solemnis  commemoratio 
facta  non  fuerit  in  statutis  ab  Ecclesia  diebus;  sed  est  compendium  aliarum 
festivitatum,  in  quibus  diversa  celebrantur  mysteria,  et  memoria  recolitur  im- 
mensae  illius  caritatis,  qua  Verbum  caro  factum  est....  sacramenturn  altaris 
instituit  etc.  Gardellini,  Decreta,  t.  Ill  p.  4549.  —  Hinc  liquet,  in  quo 
differat  devotio  ss.  Cordis  a  devotionibus  v.  g.  passionis,  quinque  vulnerum, 
pretiosissimi  sanguinis  etc.  In  omnibus  colitur  aliqua  pars  humanitatis  Christi 
coniunctae  cum  Verbo  vel  deiviriles  actiones  et  passiones,  sed  diversum  est 
obiectum  manif estationis.  Sic  v.  g.  coluntur  vulnera  Christi  et  propter  vulnera 
coluntur  pedes,  manus,  latus  Redemptoris,  quae  ea  praecise  ratione  prae  ceteris 
partibus  cultu  speciali  digniora.  habentur,  quia  dolores  speciales  pro  salute 
nostra  passa  sunt  et  plagis  illis  veluti  quodam  illustriori  amoris  charactere 
insignita  sunt.  Colitur  Cor  Jesu  propter  vulnera  longe  plura  et  longe  acer- 
biora,  quibus  non  per  paucas  horas,  ut  pedes  et  manus;  sed  toto  vitae  tem¬ 
pore  ob  peccata  nostra  confossum  et  crudelissime  transfixum  est ;  vulnera  dico 
interiora  tristitiae,  timoris,  angoris  ac  taedii,  qui  dolores  ex  incendio  amoris, 
quo  idem  sacrum  Cor  ardebat,  in  immensum  tempore  passionis  crevere. 

In  illis  itaque  devotionibus  manifestatur  Verbum  incarnatum  et  colitur  in 
sua  vita  et  passione  exteriori,  in  hac  manifestatur  et  colitur  in  sua  vita  et 
passione  interiori  praesertim  in  amore  suo  erga  homines  inexhausto,  qui  amor 
omnium  eius  vitae  exterioris  mysteriorum  principium  est  et  forma,  unde  hie 
cultus  alias  devotiones,  quae  ad  Christum  pertinent,  in  se  veluti  complectitur. 

Cum  autem  amor,  formaliter  ut  amor,  non  aliter  aptius  colatur,  quam  amore 
repenso,  nec  aliter  gravius  et  magis  directe  offendatur,  quam  ingrato  animo 
illius,  qui  amatur;  hinc  obsequia  ad  ss.  Cor  Jesu  colendum  aptissima  sunt  actus 
amoris,  iique  ad  tot  illas  ingratorum  hominum  obliviones  iniuriasque  reparandas, 
quibus  tantum  amorem,  in  eius  praesertim  eucharistico  mysterio,  quotidie 
lacessunt. 

singulis  quibusqne  propriaruro,  quidquid  est  bonorum,  quibus  vel 
totum  genus  humanum  vel  singula  eius  membra  cumulantur, 
ipsumque  sui  ipsius  in  altaris  mysterio  ineffabile  donum,  id  ex 
amore  isto  derivatum  esse?  —  c)  Quo  sponte  velut  sua  addu- 
cimur,  ut  iis  faciamus  satis,  quae  iniungit  nobis  Christus  dicens: 
Discite  a  me,  quia  mitis  sum  et  humilis  corcle,  quaeque  Paulus 
adhortans  Philippenses  (2,  5)  scribit:  Tovro  ydg  ygovdodco  iv  vpXv 
o  xal  ev  Xqiotco  ’Iqoov.  Atqui  nemo  non  videt,  id  omnino  de  cultu 
ss.  Cordis  Salvatoris  nostri  esse  dicendum.  Quum  enim  ss.  Cor  hoc 
symbolum  sit  amoris  ac  totius  interioris  vitae  Domini  nostri,  simul 
exemplar  vita  nostra  exprimendum  repraesentat,  atque  volun- 
tatem  excitat  et  inflammat,  ut  quod  mente  conspectum  est,  id  opere 
ipso  compleatur.  —  d)  Quo  fit,  ut  moveamur  ad  condolescendum 
Salvatori  nostro  ob  neglectum  et  oblivionem,  cui  traditur  ab 
hominibus  immensus  eius  in  eos  amor,  et  ad  expiandas  iniurias, 
et  quoad  eius  fieri  potest,  honoribus  debitis  compensandas,  quibus 
potissimum  in  ss.  Eucharistiae  sacramento  laeessitur.  —  e)  Cuius 
denique  plane  laetissimi  sunt  ubique  locorum  fructus  pietatis  et 
sanctitatis;  si  quidem  ex  fructibus  licet  dignoscere  arborem. 


ARTICULUS  IY. 

De  sanctitate  animae  Christi. 

502.  De  gratia  agitur,  quae  ex  unione  hypostatica  in  Christi  re- 
dundavit  humanitatem,  nam  Christum,  quatenus  significat  totum 
compositum  theandricum  (Deum-hominem),  ob  inclusam  divinita- 
tem  esse  ipsam  substantialem  sanctitatem,  tarn  certum  est  quam 
ipsum  esse  verum  Deum.  Certum  est  etiam  generatim  Christum, 
quatenus  homo  est,  esse  sanctum;  nam  tails  decebat,  ut  nobis  es- 
set  Pontifex  sanctus,  innocens,  impollutus,  segregatus  a  pecca- 
toribus  (Hebr.  8,  26).  Hie  potius  quaeritur,  quo  Christus,  ut  homo, 
fuerit  sanctus:  de  qua  quaestione  ex  communi  theologorum  sen- 
tentia  liaec  statuenda  sunt: 

1.  Ipsa  Christi  humanitas  sancta  est  substantialiter  ipsa  san¬ 
ctitate  increata  Verbi. 

Nam  a)  sanctitas  in  creaturis  consistit  in  participatione  qua- 
dam  divinitatis,  qua  Deus  cum  justis  unionem  init  accidentalem 
ex  speciali  amicitia  profectam;  at  unione  hypostatica  per  se  et 

substantialiter  humanae  naturae  Christi  ipsa  commimicata  est  san- 
ctitas  divina,  non  ita  quidem,  ut  natura  humana  sit  ipsa  sancti- 
tas  divina,  sed  ita,  ut  ipsa  Persona  Verbi  per  semetipsam  huma¬ 
nae  naturae  unita  substantialiter  earn  perficiat  et  cum  ipsaunum 
ens  unamque  substantiam  vere  componat.  —  b)  Hypostasi  Verbi 
ad  naturam  humanam  infinita  substantiali  perfectione  accedente, 
haec  redditur  necessario  grata  Deo,  excluditur  ab  ea  peccatum 
peccandique  potentia,  atque  iure  ad  beatitudinem  gloriamque  su- 
pernaturalem  donatur  (1).  Atqui  haec  ipsa  tria  sunt,  quae  includit 
sanctitas:  ergo  haec  ab  unione  hypostatica  avelli  nequit.  Ergo 
humanitas,  praecisione  etiam  facta  a  gratia  habituali,  sanctificata 
est  sanctitate  essentiali  ipsius  Verbi.  —  c)  Unctio  ex  divinis  litte- 
ris  (2)  gratiam  significat  et  sanctificationem,  imo  Christi  nomen, 
utpote  ab  unctione  derivatum,  unctionem  xaf  l£oyf]v  in  eo  esse 
agnoscendam,  demonstrat.  Atqui  ex  testimoniis  Patrum  certo  con¬ 
stat,  unctionem  in  homine  Christo  ipsam  Divinitatem  fuisse:  ergo 
juxta  hos  sanctiflcatio  humanae  naturae  a  gratia  unionis  hypo- 
staticae  formaliter  repetenda  est.  Gregorius  Naz. :  «  Patrem 
veri  illius  et  genuini  Christi,  hunc  exultationis  oleo  prae  consor- 
tibus  suis  perfudisse  dicit,  quurn  humanitatem  Divinitate  ungeret, 
ut  faceret  utraque  unum;  »  et  alibi  varia  enarrans  nomina,  qui- 
bus  Scriptura  Salvatorem  designat,  ait:  «  Christus  propter  divini¬ 
tatem;  ea  enim  humanitatis  unctio  est,  non  operatione,  ut  in  aliis 
christis,  sed  totius  unguenti  praesentia  sanctificans,  cuius  hie  effe- 
ctus  est,  ut  quod  ungit,  homo  vocetur,  et  quod  ungitur  Deus  fiat  (3). 


(1)  Et  haec  est  causa,  cur  natura  humana  sancta  sanctitate  Verbi  dici  possit, 
non  vero  immensa,  omnipotens  etc.  Scilicet  cetera  attributa  formaliter  commu- 
nicari  humanae  naturae  non  possunt,  quin  formaliter  humanae  naturae  inhae- 
reant,  et  adeo  quin  formae  eius  inhaerentes  sint  ;  sanctitas  contra  humanae 
naturae  communicatur  communicata  hypostasi  Verbi,  qua  tali.  Huius  enim  ad 
naturam  humanam  accessione,  infinita  ad  earn  accedit  perfectio,  ita  ut  Christus 
in  ratione  hominis  completus  sit  per  infinitam  substantialem  perfectionem 
Verbi,  qua  ut  diximus  sanctus  efficitur.  Itaque  ipsa  subsistentia  communicata 
communicatur  sanctitas,  ideoque  natura  humana  habens  subsistentiam  habet 
sanctitatem,  seu  quod  eodem  reddit.,  sanctitatem  non  possidet  velut  attributum 
inhaerens,  sed  eum  possidet  unione  hypostatica. 

(2)  Cf.  2.  Cor.  21,  22;  I.  Jo.  2,  20.  27;  Luc.  4,  18;  Ps.  44,  8;  Act.  4.  27 
et  10,  38. 

(3)  Or.  10  et  30.  Cf.  et  Damascenum  de  fide  orth.  1.  3.  c.  3;  Augu¬ 
stin  u m  de  Trin.  1.  15.  c.  26;  Cyrillum  Alex,  in  Jo.  1.  11.  c.  10.  —  Ex  his 
colligitur,  sanctitatem,  quae  per  unionem  hypostaticam  humanae  Christi  na- 

503.  2.  Praeter  hanc  sanctificationem  substantivam,  quae  ipsa 
gratia  unionis  hypostaticae  constituitur,  liumana  Cliristi  natura 
sanctificata  etiam  fuit  sanctitate  accidental,  quae  est  per  gratiam 
habitualem  et  multiplicia  dona  ei  nexa. 

Hanc  assertionem  theologi  dicunt  ita  certain,  ut  earn  negare 
temerarium  foret.  G-ratia  unionis  hypostaticae  forraaliter  huma- 
nitati  Christi  confert  quidern  sanctificationem  infinitam  in  genere 
sanctification  is  participatae,  non  tamen  sanctificationem  velut 
form  am  ei  inhaerentem ;  ideoque  confert  omnem  iustitiae  et  san- 
ctitatis  perfectionem  intensive  quidern,  minime  vero  extensive,  ac 
nominatim  per  se  et  formaliter  earn  sanctificationem  nequaquam 
communicat,  quae  in  homine  sancto  et  justo  necessaria  est,  ut 
omni  ex  parte  in  ordine  ad  beatitudinem  et  rectam  operationem 
bene  affectus  et  praeparatus  sit.  Nam  unio  hypostatica  per  se  et 
formaliter  naturae  tantum  dignitatem  personalem  tribuit,  non 
vero  intrinsecam  illam  pulchritudinem  et  formalem  deiformita- 
tem,  quae  ex  gratia  habituali  oritur,  aut  proximam  istam  facul- 
tatem  et  propensionem  bene  operandi,  quam  virtutes  infusae  do- 
nant.  Neque  dicas,  hypostasim  Verbi,  quandoquidem  per  se  ipsam 
reddat  formaliter  gratam  et  sanctam  humanam  naturam,  posse 
etiam  omnem  aliam  dispositionem  et  affectionem  ad  sanctitatem 
perfectam  pertinentem  conferre.  Etenim  hypostasis  Verbi  huma¬ 
nam  naturam  formaliter  gratam  et  sanctam  reddit  se  ipsam  eius 
hypostasim  constituendo,  non  autem  alium  quemcumque  effectum 
physicum  in  ea  habendo.  Atqui  intrinseca  ilia  formalis  deiformi- 


turae  confertur,  non  ad  animam  tantum  Christi  sed  ad  eius  etiam  carnem 
pertinere,  quamvis  diversa  paulisper  ratione  pro  diverso  modo  capacitatis  eius. 
Caro  namque,  ut  praeclare  notat  Suarez,  sanctificari  non  potest  «  ut  capax 
essentialis  gloriae  aut  amicitiae  propriae.  sed  potest  sanctificari,  ut  socia  ani¬ 
mae  sanctae,  et  ut  organum  illi  coniunctum,  et  ut  essentialis  pars  humanitatis 
assumptae.  Sic  ergo  sanctificata  fuit  per  unionem  caro  Christi,  quia  ex  vi  illius 
digna  est  supremo  cultu  et  reverentia.  Secundo,  quia  purissima  et  mundissima 
effecta  est,  incapax  omnis  maculae,  non  solum  culpae,  sed  etiam  fomitis,  et 
omnis  inordinationis  aut  defectus,  qui  aliquam  indecentiam  includit;  dicitur 
autem  sanctum,  quod  est  coram  Deo  purum  et  mundum,  ut  ex  Scriptura  constat. 
Tertio,  quia  specialiter  fuit  Deo  consecrata  vel  potius  quasi  propria  illius 
effecta;  dicuntur  autem  maxime  sancta,  quae  Deo  coniunguntur  eiusve  cultui 
dicantur.  Quarto,  quia  ex  vi  unionis  debetur  illi  coniunctio  cum  anima  sancta 
et  beata,  et  ipsa  beatitudo,  quantum  illius  potest  esse  capax;  unde  speciale 
miraculum  fuit,  ad  tempus  ilia  privari  propter  homines.  Quinto  denique,  quia 
non  solum  sancta,  sed  etiam  sanctificatrix  effecta  est,  ut  Cyrillus  dixit.  » 

tas  et  dispositio  ac  affectio  intrinseca  ad  operandum  spectans, 
quam  diximus,  dicit  effectual  aliquem  physicum  in  natura  hu- 
mana  ab  eius  cum  Verbo  unione  hypostatica  distinctum  et  diver- 
sum.  Earn  igitur  Yerbum  se  ipsum  cum  natura  humana  hyposta- 
tice  uniendo  neque  confert  neque  conferre  potest.  Nimirum,  si 
sola  gratia  unionis  hypostaticae  ac  praeter  earn  nulla  alia  in  hu¬ 
mana  Christi  natura  ponatur,  hanc  haberes  quidem  infinite  san- 
ctam  et  gratam  Deo,  nulla  tamen  inhaerente  sanctitate  et  dei- 
formitate  ornatam. 

Atque  hoc  praestituto,  hujus  assertionis  demonstratio  nullam 
patitur  difflcultatem.  Illam  damus  verbis s.  Thomae:  «  Dicendum, 
quod  necesse  est  ponere  in  Christo  gratiam  habitualem  propter 
tria:  primo  quidem  propter  unionem  animae  illius  ad  Verbum 
Dei.  Quanto  enim  aliquod  receptivum  est  propinquius  causae 
influenti,  tanto  magis  participat  de  influentia  ipsius.  Influxus 
autem  gratiae  est  a  Deo,  et  ideo  maxime  fuit  conveniens,  ut 
anima  ilia  reciperet  influxum  divinae  gratiae;  secundo  propter 
nobilitatem  illius  animae,  cujus  operatione  oportebat  propinquis- 
sime  attingere  ad  Deum  per  cognitionem  et  amorem,  ad  quod 
necesse  est  elevari  rationalem  creaturam  per  gratiam;  tertio 
propter  habitudinem  ipsius  Christi  ad  genus  humanum.  Christus 
enim,  in  quantum  homo  est  mediator  Dei  et  hominum,  et  ideo 
oportebat,  quod  haberet  gratiam  etiam  in  alios  redundantem 
secundum  illud  Jo.  1.  16:  De  plenitudine  ejus  omnes  accepimus, 
et  gratiam  pro  gratia  »  (1). 

504.  3.  Una  cum  gratia  habituali  liumanitati  Christi  omnes 
virtutes  collatae  fuerunt,  si  illas  solas  excipias,  quae  aliquam 
imperfectionem  personae  ipsius,  vel  statui  beatifico  adversantem 
supponunt,  ut  fides,  spes,  et  etiam  poenitentia  de  peccatis  pro- 
priis  (2). 

Hoc  ita  demonstrat  s.  Thomas:  «  Sicut  gratia  respicit  essen- 
tiam  animae,  ita  virtus  respicit  potentiam  ejus.  Unde  oportet 
quod,  sicut  potentiae  animae  derivantur  ab  ejus  essentia,  ita 


(1)  3.  q.  7.  a.  1. 

(2)  Spes,  ut  virtus  theologica,  quae  pro  obiecto  haberet  Deum  ejusque 
fruitionem  non  erat  in  Christo,  sed  erat  respectu  aliquorum  quae  nondum 
adeptus  erat,  «  puta  immortalitatem  et  gloriam  corporis,  quam  poterat  sperare.  » 
S.  Th.  3.  q.  7.  a.  4. 


Articulus  IV.  De  sanctitate  animae  Christi.  333 

virtutes  sint  quaedam  derivations  gratiae.  Quanto  autem  ali- 
quod  principium  est  perfectius,  tanto  magis  imprimit  suos  effe- 
ctus.  Unde  quum  gratia  Christi  fuerit  perfectissima,  consequens 
est,  quod  ex  ipsa  processerint  virtutes  ad  perficiendum  singulas 
potentias  animae,  quantum  ad  omnes  actus.  Et  ita  Christus 
habuit  omnes  virtutes  »  (1).  Porro  gratiae  habitualis  et  virtntum 
in  Christo  fuit  plenituclo  absolute  summa  sive  intensione  perfe- 
ctionis,  sive  extensione  ad  omnes  effectus.  Plenitudo  enim  ali- 
quando  accipitur  pro  abundantia,  ut  in  sanctis;  aliquando  su- 
mitur  relative  ad  subiectum  seu  officium,  ut  in  B.  Virgine,  sed 
in  Christo  plenitudo  attenditur  ex  parte  ipsius  gratiae  ita  ut  in 
ipso  fuerit  summo,  qui  in  praesenti  rerum  ordine  concipi  potest, 
gradu.  Unde  omnis  gratia  fuit  in  Christo  tamquam  in  fonte,  et 
causa  universali,  sicut  aqua  in  mari,  et  lux  in  sole:  in  aliis  au¬ 
tem  solum  per  participationem  ad  illam  (2). 

Haec  gratia  quatenus  ex  ipso,  tamquam  principio  et  fonte 
inexhausto,  in  nos  membra  suaet  palmites  derivatur,  vocatur  gra¬ 
tia  capitis.  Sic  eadem  aqua  et  fontem  implet  et  in  rivum  effluit.  — 
Huiusmodi  vero  plenitudo  collata  fuit  ab  initio  incarnationis ;  est 
enim  connaturalis  et  perfectio  debita,  ratione  ipsius  unionis  hy- 
postaticae. 

505.  4.  Quoad  elementum  sanctitatis  negativum,  immunitatem 
nempe  a  peccato,  Humana  Christi  natura  erat  absolute  impec- 
cabilis. 

Hie  enim  homo  Christus  propter  unionem  hypostaticam  erat 
Deus,  adeoque  qui  peccasset,  fuisset  ipsa  persona  divina.  Prae- 
terea  in  Christo  principium  supremum  dirigens  omnes  humanae 
naturae  actiones  erat  Verbum,  quod  sane  eas  non  poterat  non 
moderari  ad  normam  sumrnae  sanctitatis  et  rectitudinis.  Denique 


(1)  3.  p.  q.  7.  a.  2. 

(2)  Haec  gratia  si  spectatur  secundum  esse  reale  et  inhaerens  nullo  modo 
potest  dici  inpnita.  Potest  vero  dici  secundum  quid  infinita,  quia  ob  ordinem 
ad  unionem  hypostaticam  id  imprimis  habuit,  ut  summa  esset,  quae  in  prae¬ 
senti  providentiae  ordine  esse  potest;  praeterea  id  nacta  est,  ut  ordinari  ad 
melius  non  potuerit,  quam  illud  erat,  ad  quod  ordinabatur;  ac  denique  virtu- 
tem  adepta  est  influendi  in  praestantissimos  omnino  effectus;  vim  enim  ob 
ilium  habuit  producendi  actus  infinite  meritorios,  non  utique  ita,  ac  si  actus, 
ab  ipsa  gratia  habituali  infinitum  valorem  mutuati  essent,  sed  quod  efficienter 
a  gratia  habituali  fierent  actus,  qui  propter  Verbum  habeas  gratiam  et  operans 
per  gratiam  infinito  valore  praediti  erant. 

a  peccato  originali  ideo  etiam  fuit  immunis  Christus,  quod  non 
per  carnalera  generationem  ex  viro,  sed  operante  Spiritu  s.  ex 
Virgine  ipse  genitus  sit  (1). 

500.  Scholion.  De  Christi  libertate  cum  ejus  impeccabilitate 
conciliancla.  —  In  primis  voluntatem  Christi  humanam  liberum 
habuisse  arbitrium,  fidei  dogma  est,  quod  manifeste  continetur  re- 
velatione.  (Is.  7,  15) :  Butirum  et  mel  comedet,  ut  sciat  repro- 
bare  malum  et  eligere  bonum;  (Jo.  7,  1):  Post  haec  autem  am- 
bulabat  Jesus  in  Galilean;  non  enim  volebat  in  Judaeam  am- 
bulare,  quia  quaerebant  eum  Judaei  inter ficere ;  (Matth.  27,34): 
Et  dederunt  ei  vinum  bibere  cum  felle  mixtum.  Et  quum  gu- 
stasset,  noluit  bibere.  Praesertim  vero  quoad  passionem  et  mor¬ 
tem  (Is.  53,  7):  Oblatus  est,  quia  ipse  noluit;  (Heb.  12,  2):  A- 
spicientes  in  auctorem  fidei  et  consummatorem  Jesum,  quipro- 
ptosito  sibi  gaudio  sustinuit  crucem,  confusione  contempta,  atque 
in  dexter  a  Deisedet;  (Matt.  26,  53):  Anputas,  quia  non  possum 
rogare  Patrem  meum,  et  exhibebit  mihimodoplus  quam  duodecim 
legiones  angelorum ?  (Jo.  10,  17.  18):  Propter ea  diligit  me  Pater, 
quia  ego  pono  animam  meam,  ut  iterum  sumam  earn.  Nemo 
tollit  earn  a  me,  sed  ego  pono  earn  a  me  ipso;  et  potestatem 
habeo  ponendi  earn,  et  potestatem  habeo  iterum  sumendi  earn. 
Unde  liquet  fuisse  in  Christo  vim  eligendi,  liberam  potestatem 
moriendi  et  non  moriendi,  quod,  praetermissa  in  re  manifesta 
Patrum  praedicatione,  et  ipsa  ratione  suadetur.  Et  certe  libertas 
non  modo  est  proprietas  connaturalis  hominis,  sed  etiam  magna 
quaedam  est  eius  perfectio.  Atqui  sicut  Christus  proprietates 
naturales  hominis  habet,  ita  eas  nominatim  habere  credendus  est, 
quibus  verae  perfections  ratio  convenit.  Libertas  praeterea  per¬ 
fectio  est,  quae  competit  hominibus  tarn  in  statu  viae,  quam  in 
statu  termini.  Ergo  in  Christo  quoque,  qui  viator  simul  et  qom- 
prehensor  erat,  libertas  agnoscenda  est.  Denique  ex  fidei  catho- 
licae  praescripto  Christus  merito  operum  suorum  genus  humanum 


(1)  Caruisse  Christum  concupiscentiae  fomite  non  solum  ex  defectu  causae, 
peccati  original's  scilicet  colligitur,  serl  axiomatis  instar  erat  non  solum  Pa- 
tribus  sed  et  haereticis  arianis,  apollinaristis,  monotheletis,  qui  propterea 
negabant  Christi  vel  animam,  vel  animam  rationalem  vel  voluntatem,  quod 
putarent,  his  semel  admissis,  Christum  non  fore  prorsus  immunem  a  quavis 
pugna  interna.  A  u  gus  t  i  n  u  s :  «  Quisquis  credit  carnem  Christi  contra  Spiri- 
tum  concupisse,  anathema  sit.  »  Op.  imperf.  1.  4.  n.  47. 


Articulus  IV.  De  sanctitate  animae  Christi. 


335 


repara vit.  Jam  vero  meritum  ex  ejusdem  fidei  praescripto  pendet 
a  libertate,  qua  meritorium  opus  positum  est.  Ergo. 

Haec  Christi  libertas  per  se  apte  componitur  cum  ejus  impecca- 
bilitate;  impeccantia  enim  nontollit  libertatem  electionis  simplici- 
ter  et  quatenus  est  perfectio,  sed  solum  excludit  imperfectionem 
defecti bilitatis,  quae  est  in  electione  mala.  Difflcultas  specialis  oritur 
pro  certis  quibusdam  actibus,  qui  ratione  mandati  divini  boni  ita 
erant,  ut  eorum  omissio  mala  fuisset.  Potissimum  autem  ea  urget, 
quum  quaestio  habetur  de  passione  et  morte  Christi  (1),  quum 
haec  mandato  Patris  Christo  iniuncta  subeunda  sic  videri  possit,  ut 
earn  vitare  absque  peccato  Christus  non  valuerit.  Ad  explicandum 
modum,  quo  utraque  veritas,  libertas  et  impeccabilitas,  ex  ratione 
et  revelatione  certissima,  inter  se  concilietur,  in  varias  abierunt 
theologi  sententias.  Aliquot  Thomistae  statuunt,  Christo  a  Patre 
praeceptum  rigorosum  datum  esse,  ut  mortem  appeteret,  nihilomi- 
nus  vero  ejus  libertatem  omnino  subsistere.  Quamvis  enim,  in- 
quiunt,  stante  hoc  praecepto  de  subeunda  morte,  sen  in  sensu 
composito,  non  potuerit  passionem  et  mortem  non  subire,  ejus 
tamen  libertas  salva  est  eo,  quod  in  sensu  diviso  potuerit  non 
mori.  Imo  eo  ipso  mortem  Christi  liberam  asserunt,  quia  prae- 
cepta  erat,  quum  Deus  mortem  praecipiendo  Filio  simul  voluerit, 
ut  illam  subierit  obediendo  et  merendo,  quae  non  stant  sine 
libertate.  Pluribus  tali  explicatione  videtur  non  tantum  laedi, 
sed  penitus  auferri  libertatem  Domini  in  morte  subeunda.  Alii  ut 
nodum  hunc  solvant  putarunt,  Christo  non  fuisse  im positum  mo- 
riendi  praeceptum,  alii  verum  praeceptum  ipsi  fuisse  impositum 
circa  substantiam  mortis,  non  vero  circa  circumstantias  ejusdem, 


(1)  Levior  difficultas  est  in  iis,  quae  lege  naturali  vel  prohibita  vel  prae- 
cepta  sunt.  Quod  enim  ad  legem  naturalem  prohibentem  attinet,  aut  eo  solum 
haec  servatur,  quod  actus  ipsa  prohibitus  omittitur,  aut  eo  etiam,  quod  actus 
exseruntur  prohibito  oppositi.  Priori  modo  Christus  cam  manifeste  non  libere, 
sod  necessario  servabat;  lioc  enim  modo  earn  non  servare  idem  est,  quam 
peccare.  Altero  autem  modo  non  necessario,  sed  libere  earn  observabat,  quum 
hunc  servandi  modum  lex  nequaquam  praecipiat.  Quoad  legem  vero  praeci- 
pientem,  certum  est,  voluntatem  Christi  earn  universim  observandi,  non  liberam, 
sed  necessariam  fuisse;  haec  siquidem  voluntas  deficere  sine  peccato  non 
potest.  Verum  certum  etiam  est,  singulos  plerosque  actus,  quibus  Christus 
legem  istam  servabat,  non  necessarios,  sed  liberos  fuisse,  quia  nempe  eandem 
legem  diverso  modo  et  tempore  observare  possumus,  ipsaque  vix  unquam  sin- 
gulares  atque  in  individuo  determinati  actus  praescribuntur. 

et  in  his  tan  turn  eligendis  fuisse  liberum;  alii  tale,  ut  dispensatio- 
nem,  si  vellet,  impetrare  potuisset.  Omnium  autem  probabilissima 
haec  explicatio  videtur. 

Quurn  Ohristus  Dominus  hinc  mandatum  ad  subeundam  mortem 
crucis  a  Patre  accepisse,  inde  vero  a  semetipso  posuisse  animam 
dicatur,  mandatum  illud  antecedenter  ad  liberam  electionem  et 
acceptationem  Christi  intelligi  debet,  non  praeceptum  rigorosum, 
sed  beneplacitum  Patris  Christi  Redemptoris  voluntati  ita  propo- 
situm,  ut  alius  etiam  redemptionis  modus  Patri  acceptus  esset. 
Quemcumque  vero  modum  Ohristus  elegisset,  semper  redemptio- 
nem  suscepisset  ex  obedientia;  neque  enim  ad  obedientiam  re- 
quiritur  praeceptum  obligans  sub  peccato.  Consequenter  deinde 
ad  praevisam  Christi  liberam  electionem  transiit  divina  voluntas 
antecedens  conditionata  in  voluntatem  consequentem  absolutam, 
ut  Ohristus  hoc  moclo  a  se  ex  ardentissima  caritate  erga  Deum 
Patrem  et  erga  nos  homines  electo  genus  humanum  redimeret. 

Haec  sententia  non  admodum  ab  ilia  dilfert  a  multis  theolo- 
gis  adoptata,  juxta  quain  Christo  praeceptum  iniunctum  fuit, 
secundum  determinationem  genericam  ut  homines  per  mortem 
suam  suique  oblationem  redimeret,  non  vero  praeceptum  deter- 
minans  actus  omnes  in  specie ,  h.  e.  secundum  omnia  motiva,  qui- 
bus  eliciendi  essent,  et  secundum  omnes  gradus  intentionis;  multo 
minus  adhuc  determinans  in  individuo  i.  e.  secundum  adiuncta 
externa  loci,  temporis,  modi  aliorumque  id  genus  plurium,  et  ea, 
a  quibus  ultimam  suam  specificam  determinationem  interni  actus 
nanciscuntur  (1). 


ARTICULUS  Y. 

De  scientia  in  humano  Christi  intellectu. 

507.  Praeter  scientiam  increatam  propriam  Verbi,  ut  est  Deus, 
fuit  in  humano  Christi  intellectu  excellentissima  ratione  triplex 
scientia  creata:  scientia  visionis  beatificae,  quae  in  clara  Dei 


(1)  Cf.  Franzelin  th.  XLIV  et  Stent r up  th.  76,  apud  quos  et  difficul- 
tates  solutas  invenies. 

visione  consistit;  scientia  per  se  et  per  accidens  infusa  (1);  scien¬ 
tia  acquisita  sen  experimentally  quae  naturali  facultatum  exer- 
citio  comparatur. 

508.  1.  Animam  Christi  donatam  fuisse  visione  beatifica  ab 
ipso  suae  existentiae  exordio,  docent  communiter  theologi,  qui 
nonnullorum  recentiori  aetate  contrariam  sententiam  passim 
temerariam  dicunt. 

Sane  Yerbum  caro  factum  seu  Christus  Jesus  dicitur  a  Jo.  1, 
14 :  plenus  gratiae  et  veritatis.  Plenitudo  vero  gratiae,  quae  Chri¬ 
sto  vi  unionis  hvpostaticae  competit,  est  summa  et  absoluta. 
Atqui  gratia  sine  gloria  seu  visione  beatifica  non  est  perfecta 
et  consummata,  sed  imperfecta  et  perficienda.  Ergo  gratia  sine 
beatifica  visione  esse  non  potest  gratia  absolute  plena.  —  Etiam 
veritatis  plenitudo  eadem  ratione  intelligenda  est  non  relativa 
sed  absoluta,  hoc  aperte  confirmante  etiam  Paulo  (ad  Colos.  2,  3): 
In  quo  sunt  omnes  thesauri  sapientiae  et  scientiae  absconditi. 
Atqui  ea  sapientia  et  scientia  esse  absolute  plena  affirmari  non 
potest,  cui  ultimum  complementum  deest,  quaeque  inlinito  pro- 
pemodum  discrimine  ab  ilia  distat,  quae  una  merito  perfecta 
censetur,  scientia,  dico,  visionis  beatificae.  Et  sane,  auctore  Paulo 
(1.  Cor.  13,  8),  scientia  et  cognitio,  nisi  ad  visionem  beatificam 
evecta  sit,  rudis  est  et  inchoata,  non  autem  plena  et  perfecta; 
puerilis  est,  non  vero  virilis.  Unde  si  Christus  scientia  beatifica 
caruisset,  non  plenus  veritatis,  nec  in  eo  thesauri  sapientiae  et 
scientiae  Dei  fuissent.  Adde,  quod  fuisset  peregrinus  exul  a  Do¬ 
mino  (2.  Cor.  5,  6  sq.),  quod  asseri  nequit  de  anima,  quae  per 
uniOnem  hypostaticam  Deo  ita  propinquius  coniungebatur.  Imo, 
quoniam  ea  erat  Deo  prae  ceteris  creaturis  maxime  propinqua, 
ideo  etiam  prae  omnibus  beatorum  spiritibus  perfectissima  visio¬ 
ne  Dei  fruebatur.  —  Quod  et  ratione  theologica  confirmari  potest. 
Christus  enim  auctor  salutis  et  vitae  nostrae  non  tantum,  qua 
Deus,  sed  etiam,  qua  homo,  existimari  debet,  ideoque  merito  in 
ordine  salutis  supernaturalisque  vitae  principium  esse  a'ffirmatur. 


(1)  Dicitur  infusa  per  se,  quae  naturaliter  nullo  modo  acquiri  potest,  ut 
cognitio  futurorum  liberorum,  vel  rerum  pure  spiritualium  intelligentia  notio- 
nibus  propriis;  infusa  per  accidens,  si  modus  tantum  acquirendi  sit  superna- 
turalis,  ut  notitia  alicuius  idiomatis,  vel  scientia  philosophiae  sine  studio  com- 
parata. 

Jam  vero,  quod  in  aliquo  ordine  principium  est,  id  respectu  eo- 
rum,  prae  quibus  principium  est,  non  est  in  potentia,  sed  in  actu. 
Ergo  Christus  respectu  totius  ordinis  salutis  et  vitae  supernatu- 
ralis  non  in  potentia  est,  sed  in  actu.  Atqui  non  in  actu,  sed  in 
potentia  esset  Christus,  si  visione  beatifica  careret.  Quare  hac 
carere  nurnquam  potuit,  sed  eadem  instructus  semper  fuit,  quum 
numquam  non  esset  salutis  et  vitae  principium.  Qua  visione  cogno- 
scebat  in  Verbo,  praeter  divinam  essentiam  omnia  quae  scientia 
visionis  Deus  cognoscit  praeterita,  praesentia  et  futura,  itemque 
omnia  quae  sunt  in  potentiis  creaturarum,  licet  numquam  ad 
actum  reducenda,  quia  Christus,  etiam  ut  homo,  quum  omnium 
creaturarum  sit  Dominus/et  constitutus  iudex  vivorum  et  mor- 
tuorum,  omnia  quae  spectant  ad  suum  statum  cognoscere  debet. 
Non  tamen  anima  Christi,  utpote  finita  cognoscit  omnia  possibilia 
seu  quae  Deus  scientia  intelligentiae  cognoscit,  neque  tanta  cla- 
ritate,  qua  Deus,  multo  minus  ad  perfectam  Dei  comprehensio- 
nem  pertingere  potest. 

Ab  ipso  itaque  incarnationis  exordio  erat  Christus,  ob  vi.sio- 
nem  beatificam  in  statu  comprehensorum.  Sed  sub  alio  respectu, 
quod  eius  anima  manebat  adhuc  passibilis,  corpusque  pariter 
passibile  et  mortale,  Christus  erat  simul  in  statu  viatoris.  Ex 
utriusque  status  coniunctione  summum  gaudium  in  Christo  ex 
visione  beatifica  consequebatur,  et  maxima  animi  tristitia  et  cle- 
solatio.  Quomodo  id  fieri  potuerit,  quamquam  plene  a  nobis  in- 
telligi  nequit,  qui  ipsam  unionem  Uypostaticam  plene  baud  in- 
telligimus,  tamen  hoc  absolute  non  repugnare  certum  est.  Nam 
repugnat  quidem,  ut  de  eodem  obiecto  sub  eodem  respectu  et  ex 
eodem  motivo  simul  habeatur  gaudium  et  tristitia;  minime  vero, 
lit  de  diversis  obiectis  et  ex  diversa  ratione;  sic  in  eodem  homi- 
ne  eodem  tempore  de  recuperata  sanitate  potest  esse  gaudium, 
et  de  ablata  pecunia  tristitia.  Quod  si  dicas  gaudium  beatificum 
quamlibet  de  quolibet  obiecto  excludere  tristitiam,  respondetur, 
hoc  de  lege  quidem  ordinaria  valere,  non  vero  de  supernaturali 
dispensatione,  qua  Deus  per  miraculum  vim  talis  gaudii  ita  in 
anima  cohibere  potuit,  ut  ipsam  tristitiae  affectionem  percipiat  (1). 


(1)  «  Virtute  divinitatis  Christi  dispensative  sic  beatitudo  in  anima  conti- 
nebatur,  quod  non  derivabatur  ad  corpus,  ne  eius  passibilitas  et  mortalitas  tol- 

509.  2.  Christus  insuper  a  primo  conceptionis  instanti  habuit 
scientiam  tarn  per  se  quam  per  accidens  infusam. 

Christo  enim  ut  homini  omnes  adscribendae  sunt  perfections, 
quae  in  aliis  communiter  creaturis  inveniuntur,  nisi  particular^ 
in  istis  appareat  imperfectio,  quae  Verbum  incarnatum  dedeceat. 
Atqui  talis  scientia  in  se  est  perfectio,  earaque  habent  angeli 
(vespertinam)  coniunctam  cum  visione  beatifica  alterius  speciei 
(matutina),  nec  Redemptoris  officio  adversatur.  Ergo  Christo 
tribuenda  est  etiam  haec  altera  scientia,  quae  fait  per  impres- 
sionem  idearum  seu  per  effectam  a  Deo  assimilationem  intentio- 
nalem,  ut  dicunt,  ad  ipsa  obiecta  cognoscenda.  Hac  scientia  Chri¬ 
stus  non  tantum  omnia  naturalia,  sed  etiam  omnia  supernatu- 
ralia,  i.  e.  omnes  actus  liberos  hominum  et  angelorum,  cogita- 
tiones  et  secreta  cordium,  mysteria  fidei  perspecta  habuit. 

Dices:  Christus  legitur  didicisse  obedientiam,  interrogasse  alios, 
miratus  esse  fidem  Centurionis  etc.;  nescire  diem  iudicii  etc. 

Resp.  ad  l.um  Didicit  scientia  experimentali  postea  acquisita, 
quae  scientiam  infusam  non  excludit.  —  Ad  2.um  Interrogabat 
quidem,  non  ut  ab  aliis  quidpiam  disceret,  sed  ut  ipsi  suas  co- 
gitationes  alii  aperirent,  et  ipse  alios  docendi  occasionem  haberet. 

—  Ad  3.u,n  Miratus  est  ad  obiectum,  secundum  scientiam  expe- 
rimentalem,  novum  et  insolitum,  licet  secundum  infusam  praevi- 
sum,  sicut  turbavit  se  ob  Lazari  mortem,  quam  multo  ante  coguo- 
verat.  Ita  Centurionis  fidem  et  civium  suorum  pervicaciam  mira¬ 
tus  est,  ut  illam  laude,  hanc  execratione  dignam  ostenderet. 

—  Ad  4.um  Nescit  prout  est  Caput  Ecclesiae  et  paternorum  suo¬ 
rum  secretorum  administer,  non  autem  absolute.  Eodem  modo 
regum  legati  plura  se  nescire  profitentur,  quae  manifestare  non 
expedit. 

510.  3.  Habuit  etiam  scientiam  acquisitam  seu  experimental  em. 

Christus  enim  habuit  humanam  naturam,  naturales  facilitates, 

connaturales  operationes;  nisi  ergo  illas  plane  inertes  tuisse  as- 
serere  velimus,  quod  monotheletismum  vel  docetismum  saperet, 
illarum  exercitio  earn  quoque  acquisivit  cognitionem,  quae  eiusmo- 


leretur;  et  eadem  ratione  delectatio  contemplations  sic  retinebatur  in  mente, 
quod  non  derivabatur  ad  vires  sensibiles,  ne  per  hoc  dolor  sensibilis  exclude- 
retur.  »  S.  Thomas  3.  q.  15  a.  5.  Ex  eadem  dispensatione  etiam  tristitia  in 
Christi  mente  repetenda  est. 

di  operation i bus  est  connaturalis.  Haec  ei  gradatim  advenit,  quam- 
quam  etiam  secundum  lianc  Christus  nihil  unquam  ignoravit 
eorum,  quae  pro  loco  et  tempore  cum  tali  scientia  cognoscere 
debebat.  Unde  illud  Luc.  2,  52:  Jesus  x>roficiel)at  sapientia  ae- 
tate  et  gratia  apud  Deum  et  homines,  duplici  modo,  praeeuntibus 
Patribus,  potest  intelligi:  l.°  de  vero  profectu  scientiae  acquisi- 
tae,  quatenus  crevit  non  cognitionis  obiectum,  sed  modus  co- 
•  gnitionis  incipiendo  per  propriam  experientiam  gradatim  cogno¬ 
scere,  quod  per  infusam  iam  noverat;  2.°  de  manifestatione  suc- 
cessiva  scientiae  et  de  ostensione  secundum  eflectus,  sicut.  lux 
solis  crescere  dicitur  ab  ortu  ad  meridiem,  per  opera  nimirum 
excellentiora  et  signa  progressui  aetatis  proportionata. 

Christus  itaque  non  tantum  omnia  cognoscebat,  sed  omni 
etiam  modo  quo  sunt  cognoscibilia.  Per  scientiam  acquisitam  co¬ 
gnoscebat  humano  modo,  per  infusam  modo  angelico,  per  beatam 
modo  divino. 

511.  Scholion.  De  Christi  potentia  certum  imprimis  est,  fuisse 
in  Christo,  potentiam  divinam,  quae  illi  convenit,  quatenus  Deus 
est;  potentiam  humanam,  quae  illi  convenit,  quatenus  homo  est, 
et  communis  est  illi  cum  aliis  hominibus;  et  potentiam  quan- 
dam  mirificam  secundum  humanitatem,  quae  illi  ob  unionem  hy- 
postaticam  concessa  a  Deo  fuit  ad  stupenda  et  supernaturalia 
opera  elhcienda,  et  de  hac  potentia  hie  agitur.  Certum  est  etiam, 
humanitatem  Christi  per  hanc  postremam  potentiam  non  fuisse 
causam  principalem  miraculorum  neque  gratiae;  haec  enim  solus 
Deus  esse  potest,  sed  tantum  instrumentum  animatum  et  coniun- 
ctum.  Disputant  vero  theologi,  utrum  talis  potentia  influxu  phy- 
sico  ad  opera  miraculosa  concurrent,  an  moraliter  tantum.  Hoc 
postremum  omnes  concedunt,  sed  graves  theologi  et  primum  de¬ 
fendant.  Cf.  P>  e  c  a  n  u  m  de  Incarn.  c.  10 ;  S  t  e  n  t  r  u  p  th.  85. 

II 

DE  REDEMPTIONE. 

512.  Considerato  Verbo  Incarnato  in  se,  considerandus  jam  est 
finis  ipsius  incarnationis,  qui,  praesupposito  fine  ultimo  in  gloria 
Dei  contento,  nullus  alius  est,  quam  redemptio  generis  humani. 
Est  enim  in  revelatione  apertissimum,  illudque  totius  oeconomiae 
supernaturalis  divinae  circa  genus  humanum  centrum,  quod 
venit  Filius  hominis  quaerere  et  salvum  facere  quod  perierat 
(Luc.  19,  10),  et,  sicut  profitemur  in  symbolo,  quod  propter  nos 
homines  et  propter  nostram  salutem  descendit  de  coelis  (1). 


(1)  Hoc  posito,  quaeri  solent  duo:  l.°  Utrum  ad  hunc  finem  necessaria 
fuerit  incarnatio  ?  Loquimur  de  necessitate  ex  parte  Dei,  nam  quod  ex  parte 
hominis  fuerit  necessaria  redemptio  seu  quod  propriis  viribus  non  potuerit  a 
lapsu  resurgere  et  a  captivitate  liberari,  diserte  docet  Trident,  sess.  6,  cap.  1, 
et  est  ipsi  rationi  evidens.  Itaque  a)  incarnatio  non  fuit  absolute  necessaria 
ex  parte  Dei,  seu  Deus  ad  incarnationem  non  tenebatur,  nam  revelatio  earn 
exhibet  ut  opus  praecipuum  divinae  misericordiae  et  caritatis  (Ct.  Rom.  5,  8; 
Tit.  2,  1 1 ;  Jo.  4,  9).  Unde  Augustinus  de  nat.  et  grat.  c.  5 :  «  Universa  massa 
poenas  debet;  et  si  omnibus  debitum  damnationis  supplicium  redderetur,  non 
injuste  procul  dubio  redderetur...  quis  igitur  adeo  dementissime  insaniat,  ut  non 
agat  ineffabiles  gratias  misericordiae,  quos  voluit  liberantis,  qui  recte  nullo 
modo  posset  culpare  justitiam  universos  omnino  damnantis?  » 

b)  Neque  absolute  necessaria  fuit  in  hypothesi,  quod  Deus  voluerit  huma- 
num  genus  lapsum  reparare ;  praesto  enim  Deo  erant  aliae  generi  humano 
succurrendi  viae.  «  Sunt  autem  stulti,  ait  Augustinus  de  agone  cbris.  n.  12, 
qui  dicunt:  Non  poterat  aliter  Sapientia  Dei  hominem  liberare,  nisi  susciperet 
hominem  et  nasceretur  ex  femiua,  et  a  peccatoribus  omnia  ilia  pateretur! 
Quibus  dicimus:  Poterat  omnino;  sed  si  aliter  faceret,  similiter  vestrae  stul- 
titiae  displiceret.  » 

c)  Necessaria  fuit  incarnatio  in  hypothesi,  quod  Deus  condignam  satisfa- 
ctionem  pro  peccatis  postulabat.  Neque  enim  purus  Deus,  nec  pura  creatura 
potuisset  aequalem  et  adaequatam  satisfactionem  praestare.  Non  Deus,  quia 
satisfactio  pro  offensa  requirit  aliquam  subiectionem;  at  Deus  non  habet,  cui 
se  subiiciat.  Nec  creatura,  quia  sicut  offensa  tuit  infinita,  ita  satisfactio  debuit 
esse  infinita,  quae  a  pura  creatura  fieri  non  potest.  Opus  ergo  fuit  unione 
hypostatica,  per  quam  natura  creata  uniretur  personae  divinae.  Sic  enim, 
ratione  naturae  creatae  poterat  esse  subiectio;  et  ratione  personae  divinae, 
infinitus  valor  in  subiiciente  et  satisfaciente. 

513.  Finis  nic  re  quidem  unus,  virtute  tamen  est  multiplex. 
Ad  salutem  enim  peccato  amissam  recuperandam  vulneraque  ab 
ipso  inflicta  sananda  indigebant  homines,  inimici  Deo,  cum  ipso 
reconciliari ;  coeci,  doctrina  illuminari;  debiles,  novae  legis  in- 
stitutione  firmari.  Huic  fini  respondet  munus  Mediators,  quo 
Yerbum  incarnatum  functum  est:  Unus  Mediator  Dei  et  hominum 
Ctwistus  Jesus,  qui  dedit  redemptionem  semetipsum  pro  omnibus 
(1.  Tim.  2,  5  sq.) 

Et  sane  mediator  ill©  dicitur,  qui  inter  duos  pluresve  medius 
constituitur  ad  eos  coniungendos  et  conciliandos.  Ad  ejus  proin- 
de  rationem  pertinet,  ut  cum  iis,  quorum  mediator  est,  coniun- 
ctionem  aliquam  habeat.  Si  vinculum  hoc  unionis  est  ipsa  natura 
seu  proprietas  naturalis,  mediator  vocatur  naturalis,  si  vinculum 
est  operatio  et  officium,  dicitur  mediator  moralis. 

Haec  mediatio  moralis  quatuor  modis  fieri  potest:  l.°  Discer- 
nendo  et  judicando  causam  utriusque  partis,  quo  pacto  arbitri 
possunt  dici  mediatores;  2.°  referendo  hinc  inde  pacta  et  condi- 
tiones  utriusque  partis,  quo  sensu  omnes  internuncii  possunt 
dici  mediatores;  3.°  orando  et  supplicando  uni  parti  pro  altera;  4.° 
solvendo  et  satisfaciendo  uni  parti  pro  altera.  Tribus  prioribus 
modis  alii  cum  Christo  esse  possunt  nostri  mediatores  ad  Deum ; 
sed  ultimo  proprie  solus  est  Christus. 

Christum  fuisse  naturalem  mediatorem,  utpote  naturam  divi— 
narn  et  humanam  in  se  copulantem,  constat  ex  priori  sectione. 
Haec  mediatio  naturalis,  soli  Christo  propria,  juxta  Patrum  do- 


Modus  vero  iste  redimendi  genus  humaaum  per  incarnationem  et  passionem 
fuit  prae  ceteris  convenientissimus.  Multi  et  solliciti  sunt  Patres  in  assignandis 
hujus  convenientiae  rationibus,  quas  omnes  turn  ex  parte  Dei,  turn  ex  parte 
hominis,  turn  quoad  substantiam,  turn  quoad  circumstantias  incarnationis  et 
redemptionis  complexus  est  s.  Thomas  3.  q.  1.  art.  1.  2.  et  sq.  (Cf.  etiam 
Stentrup  Soteriologia  th.  5). 

Quaeritur  2.°:  Utrurn  facta  fuisset  incarnatio,  etiamsi  homo,  mdlo  peccato 
admisso,  non  foret  salvandus  ?  Alexander  Alensis,  Albertus  M.,  S  c  o  t  u  s 
aliique,  quos  citat  et  sequitur  Suarez,  docent,  incarnationem  decretam  fuisse 
propter  excellentiam  mysterii  ipsius  et  gloriam  Christi,  remedium  vero  peccati 
fuisse  motivum  decernendae  incarnationis  in  carne  passibili  et  mortali,  ita  ut 
Christus  ante  praescientiam  peccati  Adami  praedestinatus  fuerit  Deus-homo, 
post  illam  vero,  passibilis,  mortalis,  Redemptor.  —  Negant  longe  plures  cum 
s.  Thom  a,  eo  quod  incarnationis  nullum  aliud  motivum  Scriptura  assignat, 
quam  salutem  animarum. 

ctrinam,  est  fundamentum  ipsius  mediationis  moralis,  qua  Chri¬ 
stus  genus  humanum  reparavit,  de  qua  nobis  hie  est  sermo.  Haec 
porro  fuit  in  Christo  perfectissima,  nara  illam  omnibus,  quos 
supra  recensuimus,  modis  et  excellenti  plane  ratione  exercuit: 
mediationem  per  supplicationeni  et  melius  per  satis/ actionem  qua 
Racer  dos,  per  crucis  sacrificium  pretii  solutione  homines  Deo 
reconcilians;  mediationem  per  internuncium  qua  Propheta,  eos 
divitus  erudiens;  mediationem  per  arbitration  qua  Rex,  eos  in 
sua  Ecclesia  regens  ac  gubernans. 

Mediatoris  itaque  munus  re  quidem  unum,  reconciliations 
nempe,  viidute  tamen  triplex  fuit:  sacerdotale,  prophetiewn  et 
regium  (1). 

Cum  vero  quae  Ghristi  munus  propheticum  et  regium  respi- 
ciunt  nulli  controversiae  subiaceant  (2),  et  tota  difficultas  sicut 


())  Haec  omnia  nomine  Jesu  CJiristi  exprimuntur.  Jesus  enim,  seu  salvator, 
indicat  missionem  generalem  salvum  faciendi  populum  a  peccatis  eorum 
(Matth.  1,  21);  Christus,  i.  e.  unctus,  significat  triplex  munus  speciale  Sacer- 
dotis,  Prophetae  et  Regis,  cum  haec  munera  per  unctionem  conferri  consue- 
verint  (cf.  Lev.  8,  12;  3.  Reg.  19,  15). 

(2)  De  his  quid  tenendum  sit,  paucis  accipe.  De  munere  prophetico.  Stri- 
ctiori  sensu  Propheta  dicitur  ille,  cui  speciali  providentia  munus  commi- 
ttitur,  ut  populum  doceat,  divinumque  cultum  collapsum  restauret,  atque  adeo 
in  hunc  finem  facultas  praedicendi  futura  et  miracula  patrandi  conceditur. 
Christum  totam  vitam  suam  verbis  et  exemplis,  doctrinae  praedicatione  et 
omnium  virtutum  exercitio,  et  insuper  institutione  religionis  et  magisterii 
perpetuo  duraturi  excellentissimo  modo  munere  prophetico  functum  esse  adeo 
historia  evangelica  elucet,  ut  ipse  populus  hoc  palam  profiteretur:  Quia  hie 
est  Propheta,  qui  venturus  est  in  mundum  (Jo.  6,  14).  Unde  Cate  chism  us 
Romanus  P.  1.  a.  2.  n.  11:  «  Itaque  J.  C.  summus  propheta  et  magister  fuit, 
qui  nos  Dei  voluntatem  docuit,  et  a  cujus  doctrina  orbis  terrarum  Patris 
coelestis  cognitionem  accepit:  quod  ei  nomen  praeclarius,  ac  praestantius  con- 
venit,  quod  ovnnes  quicumque  prophaetae  nomine  dignati  sunt,  ejus  discipuli 
fuerunt,  atque  ob  illam  praecipue  causam  missi,  ut  prophetam  hunc,  qui  ad 
salvandos  omnes  venturus  erat,  praenuntiarent.  »  De  hac  re  seu  de  doctrina 
et  exemplo  Christi  legantur  et  porpendantur  attente  quae  egregie  disserit 
s.  Tho m as  3.  q.  27-59. 

De  munere  regio.  1 .°  Christus  quatenus  Deus  e.st  rex  regum  et  Dominus 
dominantium.  2.°  Christus  quatenus  homo  est  rex  spiritualis  seu  Monarcha 
totius  Ecclesiae,  et  data  ei  fuit  potestas  aeterna  quae  non  auferetur.  Qua 
potestate  usus  est,  quando  Ecclesiam  lundavit,  quando  sacramenta  instituit, 
quando  leges  ecclesiasticas  sancivit,  quando  Apostolos  ordinavit  et  ad  prae- 
dicandum  Evangelium  misit.  Hoc  sensu  Christus  est  caput  Ecclesiae.  Sed  est 
etiam  caput  Ecclesiae  sensu  pressiori  ex  metaphora  capitis  naturalis.  In  hoc 
considerari  potest  praestantia,  gubernatio  aliorum  sensuum  et  influxus  in 

essentia  redemption^  versetur  circa  illam  mediationem,  quae 
munere  Christi  sacerdotali  continetur,  ad  hoc  disputationem  no- 
stram  restringentes  disseremus  l.°  de  Christi  sacerdotio;  2.°  de 
sacrificii  notione;  3.°  de  sacrificii  Christi  in  ara  crucis;  4.°  de 
ejusdem  fructu  respectu  nostri. 


ARTICULUS  I. 

De  Christi  sacerdotio. 


514.  Prop.  72.  Christus  veri  nominis  sacerdos  et  quidem  prae- 
stantissimus  per  ipsam  incarnationem  constitutus  est. 

Declar.  Sacerdos  defmiri  potest:  Homo  divinitus  constitutus 
mediator  inter  Deum  et  homines  ad  hoc,  ut  homines  Deo  recon- 
ciliet,  sacrificium  offerat,  aliaque  mysteria  divina  dispenset.  Om- 
nis  namque  pontifex,  ait  Paulus,  ex  hominibus  assumptus  pro 
fiominibus  constituitur  in  Us,  quae  sunt  act  Deum,  ut  offerat 
dona  et  sacrificia  pro  peccatis  (Hebr.  5,  1).  Sacerdos  est  mediator 
ut  oret  pro  populo  (1),  ut  legem  divinam  ei  annuntiet  (2),  sed 
praecipue  ut  sacrificet.  Offerre  enim  sacrificium  est  ita  sacerdoti 
proprium,  ut  ipsi  soli  conveniat,  imo  conveniat  essentialiter ;  ita 
ut  sacerdos  necessario  sit  sacrificator.  Christus  omnia  sacerdotis 
offlcia  in  vita  sua  exercuit,  praesertim  vero  illud  omnium  maxi¬ 
mum  et  nobilissimum  quo  se  ipsum  in  ara  crucis  obtulit  Deo 
hostiam  immaculatam.  Per  sacerdotium  suum  praecipue  vero  per 
crucis  sacrificium  Christus  munere  mediationis  et  reconciliationis 
inter  Deum  et  homines  functus  est.  Est  contra  Socinianos,  quo¬ 
rum  de  Christi  redemptione  et  sacerdotio  doctrina  haec  est:  Chri- 


ceteras  corporis  partes.  Sub  triplici  hoc  respectu  Christus  est  caput  corporis 
mystici,  quod  est  Ecclesia.  3.°  Cohaeret  cum  his  qualitas  judicis  vivorum 
et  mortuorum,  quae  Christo  ut  homini  competit.  4.°  Controvertitur,  utrum 
Christo  conveuerit  potestas  regia  in  ordine  temporali.  Certum  tamen  est,  illam 
exercere  noluisse,  quia  aliam  elegit  viam  redimendi  genus  humanum,  videlicet 
viam  paupertatis  et  humilitatis,  passionis  ac  mortis.  Cf.  de  his  fuse  disputantem 
Stent r up  a  th.  137-173. 

(1)  Rogabit  pro  iis  sacerdos,  et  pro  peccato  ejus,  et  dimittetur  ei  (Lev.  4,  26). 

(2)  Labia  sacerdotis  custodient  scientiam,  et  legem  requirent  ex  ore  eius 
(Malach.  2,  7). 

stum  praeconio,  consilio,  exemplo  dumtaxat,  non  pretii  solutione 
nos  redemisse;  ipsum  solummodo  post  suam  in  coelum  ascensio- 
nem  constitutum  fuisse  sacerdotem,  ejusque  sacrificium  contineri 
apparitione  ejusdem  coram  Deo  pro  nobis,  per  ingressum  in  coe¬ 
lum;  Christi  vero  mortem  fuisse  tantum  praeparationem  victimae 
Deo  pro  peccatis  nostrils  in  coelo  oiferendae,  non  ipsum  sacrificium, 
quod  in  terris  Christus  obtulerit.  Thesis  generatim  accepta  per- 
tinet  ad  ficlem  catliolicani,  quam  cone.  Trident,  asseruit  sess.  22. 
c.  1.  et  sq. 

515.  Demonstr.  i.  p.  Hoc  data  opera  demonstrat  Paulus  epist.  ad 
Hebr.  a  c.  5  ad  10  usque,  in  qua  Christum  saepe  vocat  Sacer¬ 
dotem  magnum,  Sacerdotem  in  aeternum  secundum  ordinem 
Melchisedech,  Pontificem  confessionis  nostrae;  hoc  colligitur  ex 
2  parte  et  ex  veritate  sacrificii  ab  ipso  oblati. 

516.  Demonstr.  ii.  p.  Praestantiam  sacerdotii  Christi  Paulus 
1.  c.  pluribus  demonstrat:  a)  ex  sacerdotii  Christi  typo,  qui  est 
Melchisedech;  Melchisedech  enim,  utpote  praecellens  ipsi  Abra- 
hamo,  praecellebat  etiam  omnibus  sacerdotibus  leviticis  ab  Abra- 
hamo  originem  ducturis  (Hebr.  7,  1.  sq.);  b)  ex  abrogatione  sa¬ 
cerdotii  levitici  per  sacerdotium  Christi  (ib.  v.  11  —  19);  c)  ex 
juramento,  quo  Christus  constitutus  fuit  sacerdos  (ib.  v.  20);  d) 
ex  aeternitate  sacerdotii  Christi,  qui  eo  quod  maneat  in  aeter¬ 
num,  senipiternum  habet  sacerdotium  (ib.  v.  24) ;  e)  ex  sancti- 
tate  sive  creata  sive  increata  ipsius  Christi  (ib.  v.  26,  27,  28.  coll, 
ad  5,  5);/)  ex  dignitate  ipsius  victimae,  quae  non  alia  est  quam 
ipse  Dominus  (ib.  9,  12);  g)  ex  hujus  victimae  efjicacia,  quae  non 
modo  emundat  carnem,  sed  sanctificat  spiritum,  quaeque  semcl 
oblata  consummavit  in  aeternum  sanctificatos  (ib.  9,  13  sq. ; 
16,  4  sq.) 

517.  Demonstr.  in.  p.  Christum  in  ipsa  incarnatione  fuisse  con¬ 
stitutum  Sacerdotem,  non  vero,  ut  opinantur  Sociniani,  post  suum 
in  coelum  ingressum,  patet  a)  ex  ipsa  hujus  sacerdotii  indole. 
Suppono  nempe  ut  certum  contra  Arianos,  Nestorium  et  plures 
Protestantes,  Christum  secundum  naturam  humanam  esse  Sacer¬ 
dotem,  quum  de  ratione  sacerdotis  evidenter  sit,  ut  Deo  sit  in¬ 
ferior;  quo  posito,  ita  argumentari  licet:  Christus  secundum  hu¬ 
manam  naturam  tunc  constitutus  est  sacerdos,  cum  ipse  se  ex- 
hibuit  et  eum  Pater  destinavit  ad  oflerendum  redemptions  sa- 

crificium.  Atqui  haec  Ghristi  exliibitio  et  haec  destinatio  Patris, 
utraque  actu  facta  est,  qiium  primum  Christus  fait  homo,  quia 
hie  erat  finis  ipsius  incarnationis,  nimirum  offerre  redemptionis 
sacrificium.  Jam  igitur  ab  ipso  incarnationis  exordio  Christus 
ordinatus  fuit  Sacerdos.  —  b)  Ex  diserta  Pauli  declaratione:  7m- 
possibile  est  sanguine  taurorum  et  hircorum  auferri  peccata.  Ideo 
ingredient  mundum  dicit:  hostiam  et  oblationem  noluisti,  corpus 
autem  aptasti  mihi;  holocautomata  pro  peccato  non  tibi  placue- 
runt.  Tunc  dixi:  ecce  venio,  in  capite  libri  scriptum  est  de  me, 
ut  faciam,  Deus,  voluntatem  tuam.  Superius  dicens:  quia  hostias 
et  oblationes  et  holocautomata  pro  peccato  noluisti,  nec  placita 
sunt  tibi,  quae  secundum  legem  offeruntur,  tunc  dixi:  ecce  ve¬ 
nio,  ut  faciam,  Deus,  voluntatem  tuam.  Aufert  primum,  ut  se- 
quens  statuat.  In  qua  voluntate  sanctificati  sumus  per  oblationem 
corporis  Jesu  Christi  semel  (Hebr.  10,  4.  sq.).  Incarnatio  itaque, 
auctore  Paulo,  eo  spectabat,  ut  Christus  haberet,  quod  velut  sacri¬ 
ficium  perfectum  Patri  offerret,  nempe  corpus,  quo  ingrediens 
mundum  induebatur.  Quare  incarnatio  consideranda  est  velut  con¬ 
stitute  victimae  ab  ipso  incarnato  olferendae.  Si  autem  haec  ra¬ 
tio  incarnationi  propria  est,  evidenter  Christus  in  ipsa  incarna- 
tione  et  per  earn,  non  autem  per  electionem  vel  consecrationem 
aliquam  externam  et  visibilem  initiatus  est  Sacerdos.  —  c)  Ex 
(Hebr.  5,  5)  colligitur,  eo  momento  Christum  ordinatum  esse  Sacer- 
dotem,  quo  ad  eum  spectabant  verba  Patris:  Filius  meus  es  tu.  Haec 
autem  verba  ad  Christum  spectantab  ipso  incarnationis  initio:  ergo. 

518.  Scholion.  Aeternitas  sacerdotii  Christi  triplici  ratione  ex- 
plicari  potest:  a)  Ratione  effectus,  qui  cum  sit  sal  us  aeterna,  ipsum 
quoque  sacerdotium  est  aeternum.  b)  Ratione  dignitatis,  quae  in 
Christo  oritur  ex  hypostatica  unione:  quare  sicut  haec  unio,  ita 
et  Christi  sacerdotium  durabit  in  aeternum.  c)  Ratione  functio- 
num  est  aeternum  aeternitate  relativa,  durans  nempe  usque  ad 
consummationem  saeculi,  quum  hinc  semper  interpellet  pro  no¬ 
bis,  donee  scilicet  omnes  electi  adducti  fuerint  in  gloriam,  inde 
jugiter  sacrificium  incruentum  per  manus  ministrorum  offerat 
usque  ad  consummationem  saeculi. 

ARTICULUS  II. 

De  sacrificii  notione  in  genere. 

519.  Ex  creaturae  et  Creatoris  ideis  essentialisque  illius  ad 
hunc  relationis,  obligatio  oritur  ex  parte  hominis  agnoscendi  hinc 
inflnitam  Dei  excellentiam  absolutumque  ejus  in  res  omnes  domi¬ 
nium,  inde  propriam  absolutam  in  omnibus  a  Deo  dependentiam. 
In  tali  agnitione  continetur  adoratio,  quam  comitantur  affectus 
laudis,  gratiarum  actionis,  petitionis,  et  in  homine  lapso  con- 
scientia  proprii  reatus,  qua  se  agnoscit  addictum  morti,  non 
seiuncta  tamen  a  spe  veniae.  Quoniam  agnitio  haec  et  actus  earn 
exprimentes  nomine  cultus  veniunt,  et  hoc  homo  Deo  religatur; 
hinc  ipsa  naturae  lege  is  obligatin'  ad  cultum  internum  Dei  et  ad 
religioner, i.  —  Eadem,  qua  homo,  obstringitur  necessitate  cultus 
erga  Deum  societas,  quae  ab  ipso,  qua  societas,  est. 

520.  Porro  hie  cultus  debet  esse  etiam  externus.  Etenim  l.°  non 
solum  anima  sed  corpus  quoque,  adeoque  totus  homo  habet  Deum 
supremum  principium  et  finem;  2.°  propter  intimum  animae  cum 
corpore  nexum,  affectus  interni  natura  duce  prodeunt  in  actus 
externos  et  ab  his  foventur;  3.°  cultus  praesertim  societatis  pu- 
blicus  ex  ipsa  natura  sua  necessario  externus  est. 

521.  Cultus  iste  ut  non  verbis  tantum  sed  et  signis  atque  sym- 
bolis  exprimatur,  maxime  naturale  est.  Signa  hujusmodi,  ut  in- 
clinatio,  genuflexio,  prostratio  etc.  exhiberi  possunt  et  reapse 
exhibentur  etiam  hominibus;  quandoquidem  ex  se  nihil  aliud, 
quam  profundam  sui  ipsius  erga  alium  submissionem  significant. 
Symbolum  vero,  quo  cultus  latreuticus  cum  reliquis  actibus  speci¬ 
fics  et  ratione  perfectissima  exprimeretur  illud  esset,  quo  homo 
seipsum  coram  Deo  immolaret  morteque  et  destructione  propria  Dei 
dominium  in  res  omnes  absolutamque  suam  ab  ipso  dependentiam 
protestaretur.  Quum  vero  hoc  regulariter  licitum  minime  sit, 
natura  ipsa  ad  agnitionem  illam  esprimendam  hominem  hurna- 
namque  societatem  impulit,  ut  res  aliquas  dominio  hominum 
commissas  ad  illosque  pertinentes,  praesertim  eas,  quae  ad  vitam 
fovendam  et  nutriendam,  et  adhuc  magis  proprie  animalia,  sibi 
substituerent  easque  sui  vice,  reali  vel  aequivalenti  destructione, 
Deo  offerrent  et  immolarent.  Talis  rei  ipsurn  hominem  symbolice 

repraesentant.is  immolatione  et  destructione  homo  protestatur 
Deum  auctorem  vitae  et  mortis,  a  quo  sumus  et  omnia  habemus, 
cui  omnia  debemus,  a  quo  omnia  expectamus,  et  a  quo  pro  abso- 
luto  eius  dominio  annihilari  possumus,  ac  pro  peccatis  nostris 
annihilari  meremur,  simulque  affectum,  suam  vitam  seque  totum 
Deo  devovendi  et  consummandi  in  ejus  honorem,  vel  si  peccato  a 
nobis  laesus  sit,  ei  in  satisfactionem  destruendi.  Qua  ratione  vi- 
ctimae  immolatio  efficitur  sacramentum  seu  symbolum  cujusdam 
invisibilis  sacrificii,  quo  seipsam  anima  impendit  mactatque  quo- 
dammodo  invisibili ter  sese  Deo  offerendo  consummandam  in  ejus 
honorem,  nominatim  in  placationem  divinae  iustitiae  (1). 

522.  Quamvis  hae  substitutiones  et  immolationes  ad  expri- 
mendum  cultum  religionis  internum  aptissimae  sint,  quia  tamen 
non  sunt  signa  naturalia  et  ex  altera  parte  pertinent  ad  cultum 
publicum  solemnem,  indigent  legitima  institutions,  tam  victimam 
et  modum  earn  offerendi,  quam  ministrum  determinante,  ut  illam 
peculiarem  induant  significationem  (2)  Haec  si  ab  auctoritate  le¬ 
gitima,  nominatim  vero  divina,  constituta  et  determinata  fuerint, 
nullae  aliae  oblationes  possunt  habere  rationem  veri  sacrificii 
praeter  eas,  quas  Deus  ipse  statuit,  quaeque  per  legitimum  ab 
ipso  ministerium  offeruntur. 

523.  Ex  his  iam  intelligi  potest  vulgata  sacrificii  definitio, 
qua  sacrificium  est:  Oblatio  rex  sensibilis  loco  hominis  Deo  facta , 
per  eiusdem  realem  vel  moraliter  aequivalentem  destructionem , 


(1)  Symbolicam  hanc  rei  pro  ipso  homine  substitutionem  ad  ipsam  pertinere 
sacrificii  essentiam  nou  ex  ipsa  sacrificii  natura  tantum,  verum  ex  sacrificiis 
quoque  antiqui  Testamenti  divinitus  institutis  apparet.  In  his  euim,  ii,  qui 
sacrificium  offerre  volebant,  manum  imponebant  victimae,  quo  ritu  transfe- 
rebant  velut  in  earn  sua  peccata,  propter  quae  culpae  poenaeque  rei  erant,  ut 
immolatione  victimae  sibi  substitutae  liberarentur  a  culpa  et  a  poena. 

Verum  praeter  hanc  alia  longe  sublimior  ratio  typica  inerat  illis  sacrificiis. 
Substitutio  enim  ilia  symbolica  typus  erat  alterius  realis  substitutionis,  qua 
Dei  Filius  factus  homo  seipsum  pro  genere  humano  lapso  substituit,  ut  quod 
vetera  ilia  sacrificia  ostendebant  necessarium  et  protendebant  futurum,  satisfa¬ 
ctionem,  inquam,  pro  peccatis,  ipse  se  ipsum  offerendo  in  sacrificiuni  adimpleret. 

(2)  Sicut  vox  homo,  non  potest  privata  alicuius  voluntate  accipere  vim 
significandi  hominem,  sed  necessaria  est  ad  hoc  institutio  communis  vel  ali¬ 
cuius  habentis  plus  quam  privatam  auctoritatem;  sic  occisio  ovis  v.  g.  non 
videtur  posse  fieri  signum  sufficieuter  significans  talem  vel  talem  reverentiam 
ex  sola  unius  vel  alterius  privata  voluntate. 

legitime  instituta  ad  agnoscendum  supremum  Dei  dominium 
nostramque  submissionem  et  conscientiam  peccati. 

524.  Corollarium  1.  Eo  ipso  quod  est  expressio  absolutae  de- 
pendentiae  in  toto  esse  hominis,  quae  nec  refertur  nec  sine  pia- 
culo  referri  potest  nisi  ad  solum  Deum,  etiam  ille  actus  cultus 
externi  nulli  creaturae  sed  soli  Deo  potest  exhiberi. 

525.  Corollarium  2.  Cultus  hie  est  peculiaris  et  ab  actibus  com- 
munibus  cultus  divini,  quos  per  se  quisque  exercere  potest  et 
debet,  specie  distinctus,  adeoque  peculiari  etiam  nomine  designa- 
tur,  quod  nomen  apud  latinos  est  sacrificium  (sacrum  facere). 
Hoc  ergo  nomen  sive  nomina  ei  respondentia,  quae  habentur  in 
aliis  linguis,  si  quando  transferuntur  ad  alios  actus,  qui  sunt  res 
significata  per  sacrificium,  ut  spiritus  contribulatus  (Ps.  50,  19), 
vel  ad  alias  species  cultus  externi  v.  g.  abnegationis,  misericor- 
diae  etc.,  non  proprie  sed  metaphorice  usurpantur,  significatione 
a  vero  et  proprio  sacrifieio  derivata  ob  similitudinem  quam  cum 
ipso  habent. 


ARTICULUS  III. 

De  Christi  sacrifieio  in  ara  crucis. 

526.  Prop.  73.  Christus,  caput  juridicum  totum  genus  humanum 
repraesentans,  potissimum  sacerdotii  munus  tunc  explevit,  quum 
semetipsum  in  ara  crucis  in  verum  propriumque  sacrificium  Deo 
obtulit. 

Demonstii.  i.  p.  Christum  fuisse  constitutum  repraesentatorem 
et  vadem  nostrum,  atque  ut  talem  nostrum  in  se  suscepisse  cau- 
sam,  colligitur  a)  ex  eo  quod  dicitur,  positas  esse  in  ipso  iniqui- 
tates  omnium  nostrum  (Is.  53,  6;  1.  Petr.  2,  24);  ipsum  factum  esse 
maledictum  et  peccatum  pro  nobis  (Galat.  3,  13;  2  Cor.  5,  19);  in 
carne  ejus  divinam  justitiam  condemnasse  peccatum  (Rom.  8,  3); 
eum  factum  esse  pro  nobis  pretium  solutionis  et  redemptionis; 
esse  agnum  Dei  qui  tollit  peccatum  mundi.  (Jo.  1,29).  —  b)  Ex 
diserta  doctrina  Pauli,  quam  integro  fere  cap.  5.  ad  Rom.  pro- 
ponit,  Christum  secundum  Adam  totum  genus  humanum  re- 
praesentare  in  jusli/icalionem,  sicut  primus  Adam  in  condemna- 

tionem  repraesentaverat.  (Cf.  1.  Cor.  15,  45.  47).  —  c)  Ex  ratio- 
ne  capitis,  quae  Christo  competit,  nam  «  caput  et  membra,  ait 
s.  Thomas,  sunt  una  persona  mystica.  Et  ideo  satisfactio  Christi 
ad  omnes  fideles  pertinet,  sicut  ad  sua  membra....  sicut  si  homo 
per  aliquod  opus  meritorium,  quod  manu  exerceret,  redimeret 
se  a  peccato,  quod  pedibus  commisisset  »  (1).  —  Talem  substi¬ 
tution  em  voluntariaon  ex  parte  Christi  fuisse,  apparet  ex  (Is.  53, 
7):  Oblatus  est,  quia  ipse  voluit,  et:  Nemo  tollit  earn  (animam) 
a  one ,  seel  ego  pooio  earn  a  oneipso;  et  potestatem  liabeo  ponendi 
earn,  et  potestatem  liabeo,  iteruon  sumendi  earn.  (Jo.  10,  18). 
Acceptatio  vero  ex  parte  Dei  includitur  in  incarnationis  decreto: 
Misit  Deum  Filium  suuon,  ut  eos,  qui  sub  lege  erant,  redimeret, 
ut  adoptionem  filiorum  reciperemus  (Gal.  4,  4.  sq.) 

527.  Demonstr.  ii.  p.  Mortem  Christi  in  cruce  fuisse  verum 
et  proprium  sacrificium  his  probatur  argumentis: 

I.  a)  Non  solum  ex  indole  veteris  Legis,  quae  umbraooi  liabet 
futuroo^uon  booo.oruon,  non  ipsam  imaginem  rermn  (Hebr.  5,  1),  sed 
ex  diserta  doctrina  Pauli  (Hebr.  10,  1.  sq.)  sacrificia  cruenta  Y.  T. 
erant  ty pi  oblationis  Christi  in  cruce  (2).  Atqui  quod  typo,  qua- 
tenus  typus  est,  asseritur,  id  potiori  jure  asseri  debet  de  antitypo. 
Ergo  mors  Christi  in  cruce,  qua  antitypus,  potiori  et  praestan- 
tissima  ratione  sacrificium  dici  debet. 

b)  Sacerdotis  est  sacrificium  offerre  et  maxime  sacrificium 
pro  peccatis  offerre  (Hebr.  5,  1).  Ergo  illud  potissimum  sacerdotis 
sacrificium  censeri  debet,  quo  peccata  expiat  hominesque  cum  Deo 
reconciliat.  Atqui  divinae  litterae  passim  exhibent  Christum  pec¬ 
cata  nostra  expiantem  nosque  cum  Deo  reconciliantem  atque  adeo 
redemptorem  nostrum  per  mortem  et  sanguinem  suum.  Ergo  in 
morte  Christi  vera  inest  ratio  sacrificii  pro  nobis  oblati. 

c)  Mors  Christi  in  scriptura  iis  exhibetur  loquendi  formulis, 
quae  nonnisi  de  vero  proprioque  sacrificio  in  divinis  litteris  u- 
surpantur.  Hue  pertinet  Is.  53,  nominatim  vero  haec:  Oblatus  _ 
est  (nigas  -  sacrificatus  est),  quia  ipse  voluit,  et  oiooi  ciperuit  os 


(1)  p.  3.  q.  48.  a.  2  et  q.  49.  a.  1. 

(2)  «  Hie  (Christus)  est,  qui  nuuc  in  hoedi  typo,  nunc  in  ovis,  nunc  in 
vituli  offerebatur.  Hoedi,  quod  sacrificium  pro  delictis  sit;  ovis,  quod  volun- 
taria  hostia;  vituli,  quod  immaculata  sit  victima.  »  Ambrosius  prolog.  op. 
de  Spiritu  s.  n.  4. 

suum,  sicut  ovis  ad  occisionem  ducetur  (i.  e.  sacrificatus  est  vo- 
luntaria  occisione). -Mors  igitur  Christi  veram  sacrificii  rationem 
habuisse  edocemur.  Mox  subdit  Propheta:  Si  posuerit  pro  pec- 
calo  (asam  -  sacrificium  pro  delictis)  animam  suam,  videbit  semen 
longaevum;  ergo  mors  Christi  significatur  fuisse  sacrificium 
propitiatorium  et  satisfactorium  pro  peccatis.  —  (Eph.  5,  2):  Chri- 
stus  dilexit  nos  et  tradidit  semetipsum  pro  nobis  oblationem  et 
hostiam  Deo  in  odorem  suavitatis.  Christus  tradidit  semetipsum 
pro  nobis,  mortem  obeundo  pro  nobis#  Quum  igitur  Christus  perhi- 
beatur  tradidisse  semetipsum  pro  nobis  jigoocpogav  xal  dvoldv,  mor¬ 
tem  Christi  rationem  sacrificii  ej usque  cruenti  habuisse  docemur. 
—  (1.  Cor.  5,  7.):  Pascha  nostrum  (agnus  paschalis)  irnmolatus  est 
(hv’dp  cruento  sacrificio)  Christus:  mors  ergo  Christi  exhibe- 
tur  ut  immolatio  veri  agni  paschalis,  ut  sacrificium  proinde 
cruentum  pro  nobis  oblatum.  —  Est  Christus  propitiatio  llaopog 
(victima  expiatoria)  pro  peccatis  nostris,  non  pro  nostris  autem 
tantum,  sed  etiam  pro  totius  mundi  (1.  Jo.  2,  2;  4,  10).  Eodem 
sensu  UaonjQiov  dicitur  (Rom.  3,  25),  et  peccatum  seu  victima 
pro  peccato  (2.  Cor.  5,  21).  Hue  etiam  referri  debent  textus,  in 
quibus  menti  sistitur  ut  agnus  tollens  peccatum  mundi,  ut  agnus 
occisus  sanguine  suo  nos  redimens,  ut  agnus  immaculatus, 
cujus  pretioso  sanguine  redempti  sumus.  (Jo.  1,  29;  Ap.  5,  6; 
I.  Pet.  1,  18). 

d)  In  morte  Christi  omnia  reperiuntur  elementa,  quae  sacri¬ 
ficii  notione  contineri  supra  (n.  519  sq.)  demonstravimus.  Adest  ma¬ 
teria  seu  victima  nobilissima,  scilicet  ipse  Christus  Deus  secundum 
humanam  naturam.  Adest  substitutio  pro  genere  humano,  ut 
probavimus.  Adest  oblatio  et  mactatio  victimae;  seu  actio  sacri- 
ficalis  et  sacerdotalis,  qua  fit  destructio.  Haec  autem  non  est 
materials  occisio  per  carnifices  peracta;  quae  potius  pertinet  ad 
proximam  victimae  dispositionem  ut  apta  sit  quae  per  actionem 
sacerdotalem  offeratur;  sed  est  ipsius  sacerdotis  Jesu  Christi  vo- 
luntaria  sui  ipsius  oblatio,  quam  non  modo  intentione  interna 
fecit,  sed  etiam  extrinsecus  manifestavit  in  ipsa  tormentorum  et 
mortis  voluntaria  admissione  ac  directions  ad  seipsum  Patri 
offer endum,  atque  in  ipsa  libera  spiritus  ernissione  in  cruce.  Nam 
si  mactatio  materialis  victimarum  etiam  in  sacrificiis  V.  T.  non 
necessario  pertinebat  ad  sacram  functionem  sacerdotis,  qui  ad 

earn  materialem  occisionem  privatos  homines  adhibere  poterat; 
multo  magis  hoc  verum  esse  debet  in  sacrificio,  ubi  idem  est  sa- 
cerdos  et  victima.  Adest  legitima  institulio  (Hebr.  10,  5.  sq.)  et 
finis,  qui  restitutione  continetur  honoris  divini.  Ergo  mors  Chri- 
sti  in  cruce  est  perfectissimum  sacrificium. 

528.  II.  Leo  M. :  «  Dicant,  quo  sacrificio  reconciliati,  dicant, 
quo  sanguine  sint  redempti?  Quis  est,  qui  tradidit  semetipsum 
pro  nobis  oblationem  et  hostiam  Deo  in  odorem  suavitatis,  aut 
quod  unquam  sacrificium  sacratius  fuit,  quam  quod  verus  Pon- 
tifex  altari  crucis  per  immolationem  suae  carnis  imposuit?»  (1) 
Augustinus:  «  Per  illud  singulare  sacrificium,  in  quo  mediator 
est  immolatus,  quod  unum  multae  in  lege  victimae  praefigura- 
bant,  pacilicantur  coelestia  cum  terrestribus,  et  terrestria  cum 
coelestibus  »  (2).  —  In  anathematismo  10  s.  Cyril  li,  approbate 
a  cone.  Ephesino,  dicitur:  «  Pontificem  et  Apostolum  confessio- 
nis  nostrae  factum  esse  Christum,  divina  Scriptura  commemorat. 
Obtulit  enim  semetipsum  pro  nobis  in  odorem  suavitatis  Deo  et 
Patri  ».  Cf.  Cone.  Tridentinum  sess.  22.  cap.  1. 

529.  Corollarium  1.  His  corruit  systema  Socinianorum,  mortem 
Christi  non  fuisse  sacrificium,  sed  tantum  quandam  victimae  et 
sacrilicii  praeparationem ;  Christum  turn  demum  fuisse  sacerdo- 
tem,  cum  idem  coelos  ascendit,  ej usque  sacrificium  contineri  ap- 
paritione  ipsius  coram  Deo  pro  nobis,  per  ingressum  in  coelum. 
Etenim  Christus  in  cruce  moriendo  verum  et  perfectum  explevit 
sacrificium.  Atqui  simul  proprium  est  sacrificii  Christi,  quod 
fuerit  unicum,  seu  semel  oblatum,  ut  testatur  Paul  us:  Christus 
seme l  oblalus  est  ad  multorum  exhaurienda  peccata.  Una 
oblation e  consummavit  in  sempiternun  sanctificatos.  Jam 
non  relinquitur pro  peccatis  hostia  (Hebr.  9  et  10).  Ergo  sacrificium 
crucis  est  in  se  et  in  suo  effectu  coinpletum,  et  praeter  illud 
nullum  aliud  restat  a  Christo  oiferendum  in  coelo.  Praeterea  Pau- 
lus  exhibet  Christum  ingredientem  in  coelum,  sicut  Pontifex  Ju- 
daeorum  ingrediebatur  sancta  sanctorum  (Hebr.  9).  Atqui  hie  Pon¬ 
tifex  ingrediebatur  cum  sanguine  sacrificali  adeoque  sacrificio  per 
victimae  mactationem  jam  peracto.  Ergo  ita  et  Christus  ingressus 
est  coelum  in  sanguine  suo  sacrificali,  sane  quia  prius  in  cruce, 
sanguinis  effusione,  verum  jam  obtulerat  sacrificium. 


(1)  Ep.  124.  c.  4.  —  (2)  Enchirid.  n.  62. 

Quo  ergo  spectat  jugis  Christi  in  coelo  pro  nobis  interpella- 
tio  (semper  vivens  ad  interpellandum  pro  nobis  Hebr.  7,  25)? 
«  Interpellat  pro  nobis,  respondet  s.  Thomas  Comm,  in  Hebr. 
primo  humanitatem  suam  (cicatricibus  signatam,  ut  alibi  dicit), 
quam  pro  nobis  assumpsit,  repraesentando ;  item  sanctissimae  a- 
nimae  suae  desiderium,  quod  de  nostra  salute  habuit,  exprimen- 
do;  »  et  Augustinus  in  Ps.  85:  «  Orat  pro  nobis,  ut  sacerdos 
noster;  orat  in  nobis,  ut  caput  nostrum ;  oratur  a  nobis,  ut  Deus 
noster....  oramus  ergo  ad  ilium,  per  ilium,  in  illo  ». 

530.  Corollarium  2.  Christus  secundum  divinam  naturam  is  erat, 
cui  cum  Patre  et  Spiritu  sancto  offerebatur  sacrificium;  idem- 
que  secundum  humanam  naturam  et  sacerdos  offerens  et  victi- 
ma  oblata  erat,  quae  duplex  ratio  sacerdotis  et  victimae  tantum 
imvota,  secundum  actionem  nempe  et  passionem,  distinguitur. 
Unde  Augustin  us:  «  Cum  in  forma  Dei  sacrificium  cum  Patre 
sumat,  cum  quo  et  unus  Deus  est,  tamen  in  forma  servi  sacrifi¬ 
cium  maluit  esse  quam  sumere....  Per  hoc  et  sacerdos  est,  ipse 
offerens,  ipse  et  oblatio  »  (1).  Fuit  autem  Christus  hostia  tripli- 
citer,  nempe  hostia  pro  peccato,  hostia  pacifica  et  holocaustum  (2). 


ARTICULUS  IV. 

De  fructu  sacrific'd  crucis  respectu  nostri,  seu  de  redemptione. 

531.  Praenotanda.  Peccato  homo  laedit  jus,  quod  Deus  habet,  ut 
nempe  libere  ei  homo  subiectus  sit  honoremque  debitum  ei  deferat. 
Peccatum  proinde  verissimo  sensu  iniuria  est  divinae  Majestati 
illata.  Ex  peccato  consequitur  obligatio  ad  subeundam  poenam 
peccato  proportionatam.  Poena  porro  proxime  et  velut  conna¬ 
tural  iter  cum  peccato,  quod  est  aversio  a  Deo,  coniuncta,  est 
subtractio  gratiae  sanctificantis  atque  cuj  usque  prorsus  doni  quod 
ad  earn  recuperandam  refertur;  poena  vero  remote  cum  eodem 
connexa,  est  mors  aeterna,  quae  in  privatione  fruitionis  Dei  et 
in  perpessione  omnium  malorum  torquentium  consistit.  Quare 
peccator  incurrit  bine  debitum  reparandi  iniuriam  Deo  illatam 


(1)  De  Civ.  Dei  1.  10.  c.  20.  —  (2)  Cf.  S.  Thom.  p.  3.  q.  22.  a.  2. 

seu  reparandi  honorem  divinum  laesum ;  inde  debitum  poenae 
subeundae  cum  impotentia  recuperandae  gratiae  et  consequondae 
vitae  aeternae.  Duplex  haec  peccati  clades  parti  m  satis  fact tone, 
partim  rnerito  reparatur.  Satisf actio  sumpta  active  est  compen- 
satio  honoris  laesi  sive  illatae  iniuriae;  obiective  intellecta  est 
ipsum  opus  et  obsequium,  quo  quis  compensat  iniuriam  vel  a  se 
vel  ab  alio  illatam.  Meritum  est  dignitas  ad  remunerationem 
opere  comparata.  Videlicet  merens,  per  opus  aliquod,  dignum  se 
redd  it,  ut  sibi  vel,  intuitu  sui,  aliis  bona  retribuantur. 

Eidem  operi  Ghristi  utraque  inest  ratio  satisfactionis  et  me¬ 
rit]':  qua  satisfactorium  ad  iniuriam  compensandam,  qua  merito- 
rium  ad  mercedem  consequendam  ordinem  dicebat. 

Utrumque  porro,  i.  e.  satisfactio  et  meritum,  uno  redemptio- 
nis  nomine  significatur.  Redemptio  enim  est  restitutio  ex  servi- 
tute  in  libertatem  pristinam,  soluto  pretio.  Cum  itaque  status  ho- 
minis  sub  peccato  gementis  et  de  gratia  dejecti  a  divinis  litteris 
servitus  (I)  appelletur,  liberatio  ex  hoc  statu,  quae  fit  satisfa- 
ctione  pro  peccato  et  rnerito  pro  gratia,  redemptionis  nomine  non 
im rnerito  designatin',  opus  autem  ipsum,  quo  ipse  satisfecit  et 
meretur,  pretium  redemptionis  ab  eo  solutum  nominatin'. 

532.  Prop.  74.  Christus  passione  et  morte  sua  in  ara  crucis 
vice  nostra  satisfecit  pro  peccatis  nostris,  satisfactione  quidem 
adaequata  et  superabundante,  simul  nobis  uberrimas  promeruit 
g  rati  as . 

Declar.  Dicimus  passione  et  morte,  non  ad  excludenda  cete¬ 
ra  opera  mortalis  vitae  Christi;  nam  et  his  satisfecisse  et  me- 


(1)  Est  sane  status  servitutis  durissimae  sub  peccato,  ut  excludit  dignitatem 
et  libertatem  filiorum  Dei ;  sub  concupiscentia  et  ignorantia,  ut  est  mancipatio 
quaedam  in  peccatum;  sub  aerumnis  et  poenis  absque  ullo  rnerito  jam  in  bac 
vita  mortali,  potissimum  vero  in  morte  aeterna  tollerandis;  quae  omnia  simul, 
spectato  persuasore  mali  operis  et  supplicii  exactore,  ut  loquitur  Augustinus 
in  Ps.  162.  n.  8,  dici  possunt  servitus  sub  diabolo  tentatore  et  tortore.  Cf. 
Franzelin  Sect.  4.  praenot.  2.  Cave  tamen,  ne  inde  deducas,  redemptionis 
pretium  persolutum  fuisse  diabolo.  Illi  enim  persolvitur  pretium,  qui  jure  suo 
captivos  detinet,  qui  creditor  est,  persona  laesa  ac  supremus  judex,  cujusmodi 
in  casu  nostro  est  solus  Deus,  qui  potestatem  habet  mittere  in  gehennam 
(Luc.  12,  5);  non  autem  ei,  qui  jure  alieno  detinet  captivum  tamquam  carceris 
custos,  judicis  minister  atque  executor,  prout  diabolus  est. 

ruisse  certum  est,  sed  ad  significandum  ultimum  fastigium,  con- 
summationem  ac  veluti  formam,  ex  qua  et  cum  qua  ratio  meriti 
singulis  actibus  spectans,  ex  ordinatione  Christi  et  acceptatione 
Dei  formaliter  completa  in  actu  secundo  existebat. 

Propositio  est  contra  Socinianos  redemptionem  Christi  ad 
doctrinae  praeconium  eaad  patientiae  ac  fortitudinis  exernplum  re- 
ducentes,  et  qiiidem  prima  pars  de  fide  tenenda  est  ex  apertissima 
inter  Christianos  doctrina,  prouti  earn  tamquam  indubiam  suppo- 
suerunt  T  r i  d  e  n  t  i  n  i  Patres  (sess.  22,  cap.  1,  2,  can.  3,  4) ;  altera 
pars  de  satisfactione  adaequata  et  super abundanti,  quatenus  longe 
excedit  quaracumque  compensationem  debitam  proquavis  gravitate 
et  pro  quovis  numero  iniuriarum,  generatim  accepta  de  fide 
est;  si  vero  ea  satisfactio  intelligatur  condigna  et  superabundant 
ex  se  et  in  actu  prinw,  independenter  ab  acceptatione  divina, 
turn  est  inter  catholicos  certa  doctrina;  tertia  denique  pars, 
generatim  accepta,  de  fide  est  ex  aperto  testimonio  Ecclesiae  do- 
centis:  «  Justificationis  nostrae  causam  meritoriam  esse  Christi 
passionem  »  Cone.  Trid.  (sess.  5,  can.  2). 

533.  Demonstr.  i.  p.  Ut  quis  pro  alio  vere  et  vice  ejus  satis- 
faciat,  requiritur  ut  eum  repraesentet,  ut  opus  talem  aptitudinem 
habens  ordinet  ad  satisfactionem  pro  illo,  et  ut  hoc  opus  a  laeso 
acceptetur.  Atqui  haec  omnia  verifleantur  de  satisfactione  Christi 
pro  nobis  acta.  Ergo.  Primum  scilicet  Christum  constitutum 
esse  caput  juridicum  totum  genus  humanwm  repraesentans  supra 
demonstratum  est;  tertium,  scilicet  acceptationem  ex  parte 
laesi  ipsa  Filii  Dei  missione  et  incarnatione  continetur  explici- 
teque  enuntiatur  ad  Hebr.  10,5.6.7.  Remanet  itaque  alterum 
probandum,  nempe  Christum  ea  praestitisse,  quibus  iniuriam  a 
nobis  Deo  illatam  compensaret,  poenasque  sustinuisse  peccatis  no- 
stris  debitas,  quibus  patienter  tolleratis  satisfieret  divinae  justitiae. 

a)  Quot  argumentis  supra  confecimus,  passionem  Christi  et 
mortem  fuisse  verum  et  proprium  sacrificium  pro  peccatis  no- 
stris,  totidem  argumentis  non  metaphorice  sed  vere  a  Christo 
pro  nobis  satisfactum,  ut  exploratum  haberi  debet.  Ipse  enim  in 
locum  nostrum  se  suflecit,  suique  immolatione  lionorem  Dei  pec- 
cato  laesum  infinite  reparavit,  iniuriaque  periecte  compensata, 
iram  Dei  placavit  nosque  Deo  reconciliavit,  simulque  obsequium 
infinite  meritorium,  quo  ad  iterum  concedendas  gratias  moveretur, 

Deo  praestitit.  Ergo  ejus  in  cruce  sacrificium  fait  vere  pro  nobis 
satis factorium.  —  b)  (1.  Tim.  2,  6):  Qui  dedit  redemptionem 
(avxtlvxqov)  semetipsum  pro  omnibus;  (Matth.  20,  28) :  Films 
liominis  vend  dare  animam  suam  redemptionem  (Xvxgov)  pro  mul- 
tis.  Atqui  Xvtqov  et  dvx'dvxoov  est  pretium  ad  redimendum  cap- 
tivos  solutum:  Christus  itaque  dedit  semetipsum  ac  animam  suam 
pretium  redemption^,  quo  a  captivitate  solvantur  ot  in  pristinam 
libertatem  redeant  multi.  Atqui  pretii  exhibitio,  cujus  fructus  sit 
restitutio  in  pristinam  libertatem  et  debiti  relaxatio,  est  ipsamet 
satisfactio:  ergo.  —  c)  Nominatim  vero  (1.  Petr.  1,  18.  sq.):  Scientes 
quod  non  corruptibilibus,  aura  vel  argento,  redempti  estis  de  vana 
vestra  conversation  paternae  traditionis,  sed  pretioso  sanguine 
quasi  agni  imrnaculati  Christi  et  incontaminati ;  (Coloss.  1,  19): 
In  ipso  complacuit  omnem  plenitudinem  inhabitare,  et  per 
eum  reconciliare  omnia  inipsum,  pacificans  per  sanguinem  cru¬ 
ets  ejus,  sive  quae  in  terris,  s ive  quae  in  coelis  sunt.  Sanguis  * 
igitur  J.  Christi  est  pretium  ab  ipso  solutum  ad  redimendos  ho¬ 
mines,  ad  reconciliandum  cum  his  Deum;  ergo  sui  sanguinis  effu- 
sione  pro  nobis  satisfecit.  (Cf.  Eph.  2,  14.  sq.;  Tit.  2,  14;  Apoc.  5,  0). 

—  d)  Luculenter  hoc  dogma  traditur  c.  53.  Js.  In  hoc  a)  exhi- 
betur  Messias  vulneratus,  attritus  (v.  5);  despectus  et  novissimus 
virorum,  vir  dolorum  et  sciens  infirmitatem  (v.  2  et  3);  horum 
dolorum  causa  non  sunt  propria  ejus  peccata;  neque  enim  fecit 
malum,  neque  dolus  inventus  est  in  ore  ejus  (v.  9);  sed  f)  eos 
pertulit  ob  iniquitates  nostras  (v.  5),  quas  Dominus  omnes  in  eo 
posuit  (v.  0),  et  idcirco  in  eo  posuit,  ut  nobis  mederetur  pacemque 
obtineret  (v.  5).  y)  Has  voluntarie  (v.  7),  in  se  suscepit  seseque  sa¬ 
crificium  propitiationis  pro  nobis  obtulit  (v.  10);  3)  hujus  oblatio- 
nis  fructus  est  multorum  justificatio :  in  se  enim  suscipiens  pec¬ 
cata  nostra,  justitiam  nobis  impertit.  Ergo  vice  nostra  Christus 
satisfecit,  irainque  placavit  divinam.  In  eandem  sententiam  dictum 
est  a  Petro  (1.  ep.  2,  24):  Qui  peccata  nostra  ipse  pertulit  in 
corpore  suo  super  lignum,  ut  peccatis  mortui,  juslitiqe  vivamus, 
cujus  livore  sanati  sumus;  et  a  Paulo:  Eum,  qui  non  noverat 
peccatum,  pro  nobis  peccatum  fecit  (hostiam  pro  peccato),  ut  nos 
officer emur  justitia  Dei  in  ipso  (2.  Cor.  5,  21),  et:  Christus  nos 
redemit  de  maledicto  leg  is,  faclus  pro  nobis  malediclum;  quia 
scriptum  est:  maledictus  omnis  qui  pendet  in  ligno  (Galat.  3,  13). 

Hue  spectant  et  ilia  testimonia,  in  quibus  Cliristus  dicitur  pro- 
pitiatio  nostra ,  posuisse  pro  nobis  animam  suam ,  mortuus  pro 
nobis,  Beam  Filium  suum  pro  nobis  tradidisse. 

534.  Demonstr.  ii.  p.  Satisfactio  si  absolute  non  adaequat 
iniuriae  gravitatem,  ea  taraen  laesus  contentus  sit,  dicitur 
congrua;  si  adaequat,  condigna,  seu  etiam  plena,  per fecta,  adae- 
quata,  quae  fere  synonima  sunt;  si  excedit,  superabundas,  si 
immense,  infinita.  Valor  satisfactionis  derivatur  printario  ex  digni- 
tate  personae  satisfacientis;  secundario  etiam  ex  ipsius  operis  in- 
trinseco  pretio.  Nam  pariter  iniuriae  gravitas  desumitur  primario 
ex  dignitate  personae  lesae  et  secundario  etiam  ex  obiectiva  facti 
iniuriosi  turpitudine.  Unde  sequitur,  quod  si  infinita  erit  per¬ 
sonae  et  rei  oblatae  dignitas;  etiam  valor  satisfactionis  censeri 
debet  in  ordine  morali  infinities.  Haec  omnia  valent  etiam  de  me- 
rito,  cum  satisfactio  et  meritum  ex  parte  rei  sint  idem  opus, 
idem  valor, .solum  differens  intentione  vel  ordinatione  operantis. 
Sic  eadem  Christi  opera,  quae  fuerunt  satisfactory  quatenus  or- 
dinata  ad  placandum  Deum,  fuerunt  meritoria  quatenus  ordinata 
ad  obtinendum  praemium. 

(1.  Cor.  6,  20):  Empti  enim  estis  pretio  magno;  quod  proi  ri¬ 
de  non  sufilciens  tantum,  sed  abundans  est;  (1.  Petr.  1,  18):  Non 
corruptib  dibits  auro  vel  argento  redempti  estis,  sed  pretioso  san¬ 
guine  quasi  agni  immaculati  Christi  et  incontaminati ;  (Hebr.  10, 
14):  Una  oblatione  consummavit  in  aeternum  sanctificatos ; 
(Rom.  5,  20):  Ubi  abundavit  delictum,  superabundant  et  gratia.  — 
C-yrillus  Hieros.:  «  Non  tantum  peccavimus,  quantum  file  justitia 
excelluit  »  (1) ;  Chrysostom  us:  «  Multo  plura  quam  debemus, 
Christus  pro  nobis  solvit;  tantoque  plura,  quanto  guttulam  exi- 
guam  pelagus  excedit  immensum  »  (2).  Clemens  VI:  «  In  ara 
crucis  innocens  immolatus  non  guttam  sanguinis  modicam,  quae 
tamen  propter  unionem  ad  Verbum  pro  redemptione  totius  huma- 
ni  generis  suffecisset,  sed  copiose  velut  quoddam  proliuvium  no- 
scitur  elfudisse.  Quare  ut  non  inanis  tantae  ollensionis  mise- 
ratio  redderetur,  thesaurum  militanti  Ecclesiae  acquisivit,  ut  sic 
sit  infinitus  thesaurus  hominibus  »  (3).  —  Valor  operis  derivatur 


(1)  Catech.  13,  n.  33.  —  (2)  Horn.  10.  in  Cap.  5.  ad  Rom.  n.  2.  —  (3)  Iu 
extrav.  Unigenitus. 

primario  ex  dignitate  personae  operantis;  atqui  omnes  operatio- 
nes  humanae  Christi  tribuendae  sunt  Verbo  divino  tamquam 
principio  eas  per  humanam  naturam  elicienti,  atque  omnes  non 
secus  propriae  Verbi  censeri  debent,  quam  propria  Verbi  est  hu- 
mana  natura  assumpta.  Ergo  opus  quodcumque  Christi  quamquam 
secundum  valorem  physicum,  i.  e.  ratione  suae  entitatis  praecise, 
quia  est  v.  g.  actus  talis  virtutis,  tali  perfectione  elicitus,  est 
finitum,  secundum  valorem  moralem  tamen  i.  e.  ratione  personae, 
cujus  opus  est,  est  simpliciter  infinitum,  sicut  infinita  est  persona 
operans  (1). 

535.  Corollarium.  Ex  hoc  sequitur,  opera  Christi  condignitatem 
habuisse  non,  ut  quidam  putabant,  per  clenominationem  extrinse- 
cam,  ab  acceptatione  Dei,  a  qua  etiam  opera  puri  hominis  po- 
tuissent  condignitatem  mutuari:  non  secus  ac  si  quis  creditori 
acceptanti  unum  aureum  pro  centum  debitis  solveret,  posset  dici 
condigne  solvisse;  sed  valorem  et  superabundantiam  satis factionis 
et  meriti  Christi  utpote  in  actu  primo  fundatam  in  dignitate  in¬ 
finita  Verbi  et  in  excellentia  obiectiva  operis  intrinsece  jam  in 
actu  primo  fuisse  condignam  et  superabundantem  ex  sese,  inde- 
pendenter  ab  acceptatione  divina. 

536.  Demonstr.  hi.  p.  Cum  eidem  operi  Christi  ratio  et  satis- 
factionis  et  meriti  competat,  ex  iis,  quae  de  veritate  et  valore  j 
satisfactionis  diximus,  constat  jam  Christum  actionibus  suis  vere 
meruisse  et  infinitum  esse  ejusdem  meriti  valorem.  Et  sane,  satis- 
factio,  quum  in  exhibitione  honoris  subiecto  laeso  et  irato  ad  ali- 
scendum  praestita  consistat,  hujusmodi  autem  exhibitio  actio  sit, 
cui  omnes  conditiones  conveniunt,  quae  ex  parte  actionis  ad  ratio- 
nem  meriti  requiruntur,  nequit  esse  in  fin  iti  valoris,  quin  eo  ipso 
meritum  sit  in finiti  valoris.  Insuper  infinite  valentem  satisfa- 
ctionem  concipere  non  valemus,  nisi  Deem  movere  possit  et  mo- 


(1)  Quaeri  solet,  utrum  Christus  ad  rigorosae  justitiae  apices  satisfecerit. 
Resp.  Christus  satisfaciendo  exercuit  actum  aliquem  justitiae  saltern  latae  dictae, 
turn  quia  exhibuit  satisfactionem  aequalem  debito  et  offensae,  imo  superabuu- 
dantem,  turn  quia  satisfecit  alterius  debito  rigoroso,  quod  in  se  susceperat, 
acceptando  mortem  ad  satisfaciendum  pro  hominibus:  cui  acceptationi  et  exe- 
cutioni  Deus  promiserat  redemptionem  generis  humani. 

Utrum  autem  haec  satisfactio  sit  actus  strictae  justitiae,  ideo  controvertitur, 
quia  alii  ad  strictam  justitiam  certas  conditiones  exigunt,  quas  alii  minime 
necessarias  putant.  Quare  haec  quaestio  videtur  esse  de  nomine. 

veat  ad  remittendum  peccatum  et  condonandam  poenam  tam  pro- 
xime  et  connaturaliter,  quam  remote  cum  peccato  connexam.  Iam 
vero  satisfactio,  ut  ad  haec  Deum  moveat,  manifeste  induit  ratio- 
nem  operis  digni,  cui  velut  merces  remissio  peccatorum  et  resti¬ 
tutio  gratiae  rependatur.  Quare  ratio  satisfactions  infiniti  valo- 
ris  in  se  includit  rationem  meriti  ejusdem  valoris.  Idem  vicissim 
de  merito  quoad  satisfactionem  dici  debet.  —  Itaque  ostendendum 
potius  est,  quid  nobis  meruerit.  Christus  meruit  nobis  primo  gra- 
tiam  justificantem  et  remissionem  peccatorum.  I)iim  enim  is  Deo 
offenso  inflnitam  reddit  compensationem,  hoc  ipso  ilium  mo  vet 
infinite  ad  peccati  remissionem;  remissionem  autem  peccati  infi¬ 
nite  mereri  non  potest,  nisi  mereri  etiam  valeat  restitutionem 
gratiae.  Hinc  Paul  us:  lustificati  gratis  per  gratiam  ipsius  per 
redemptionem,  quae  est  in  Christo  Jesu,  quern  proposuit  Deus 
propitiationem  per  (idem  in  sanguine  ipsius,  ad  ostensionem  ju- 
stitiae  suae  propter  remissionem praecedentium  delictorum  (Rom. 
3,  24),  qua  apostoli  sententia,  redemptio  exhibetur  ut  causa  no- 
strae  justificationis  meritoria.  Nobis  meruit  secundo  omnia  gra¬ 
tiae  dona,  quae  sequuntur  primam  gratiam  sanctificantem ;  cujus- 
modi  sunt  auxilia  gratiae,  merita  bonorum  operum,  augmentum 
gratiae,  donum  perseverantiae,  remissio  peccatorum  venialium, 
remissio  poenae  temporalis,  ut  colligitur  ex  Eph.  (1,  3):  «  Qui 
bene  dixit  nos  in  omni  benedietione  spirituali  in  coelestibus, 
in  Christo  i.  e.  per  Christum,  seu  per  merita  Christi,  et  ex 
Jo. (15,  1.  sq.  coll.  cone.  Trid.sess.  6.  cap.  16).  Tertio  meruit  nobis 
vitam  aeternam,  juxta  illud  Pauli:  Gratia  Dei  vita  aeterna,  in 
Christo  Jesu  Domino  nostro  (Rom.  6,  23).  Et  hoc  sensu  dici  solet, 
Christum  sua  morte  aperuisse  nobis  januam  regni  coelorum,  quae 
antea  erat  clausa  propter  peccatum  primi  parentis  (cf.  Hebr.  10, 
19).  Juxta  communem  sententiam  meruit  quarto  nobis  omnia 
auxilia  gratiae  excitantis  et  adiuvantis,  quibus  disponimur  ad 
gratiam  justificantem,  et  consequenter  meruit  nobis  motionem 
fidei,  spei,  dilectionis  et  contritionis.  Ilinc  et  auxilia  gratiae,  quae 
nunc  dantur  ipsis  infidelibus,  non  dantur  nisi  ex  meritis  Christi. 
Hue  pertinet  illud  Pauli:  Vocavit  nos  vocatione  sua  sancta,  non 
secundum  opera  nostra,  sed  secundum propositum  suum  et  gra¬ 
tiam,  quae  data  est  in  Christo  Jesu  (2.  Tim.  1,  9).  Illud  igitur 
generatim  retineatur,  quod  docet  s.  Thomas:  Christo  datam  esse 

gratiam,  taraquam  principio  cuidam  universal],  cujus  virtus  sese 
extendat  ad  omnes  gratiae  effectus  et  operationes  (1). 

537.  Prop.  75.  Haec  autem  Christi  satisfactio  et  meritum  est  pro 
omnibus  hominibus,  seu  Christi  redemptio  est  universalis. 

Declar.  Propositio  est  contra  Praedestinatianos,  Calvi- 
nistas  et  Jansenistas,  sententiamque  enuntiat piam  et  com- 
munem  theologorum;  sed  quatenus  significat  Christum  non  tan-  • 
turn  mortuum  esse  pro  praedestinatis,  complectitur  dogma  ca- 
tholicum  (cf.  n.  202).  Est  porro  redemptio  universalis  non  quoad 
efficaciam,  sed  quoad  sufficientiam,  ita  scilicet  ut  omnibus  per 
Christi  meritum  salutis  possibilitas  adeoque  media  ad  hanc 
necessariam  praesto  sint. 

538.  Demonstr.  (Matth.  18,  11):  Venit  Films  hominis  salcare 
quod  perierat;  (1.  Tim.  2,  5):  Dedit  redemptionem  semetipsum 
pro  omnibus;  et  (Jo.  1,  29):  Agnus  Dei,  qui  tollit  peccatum 
mundi;  (1,  Jo.  2,  2):  Propitiatio  pro  peccatis  nostris;  non  pro 
nostris  tantum,  sed  etiam  pro  totius  mundi;  (2.  Cor.  5,  14):  Unus 
pro  omnibus  mortuus  est,  ergo  omnes  mortui  sunt,  ne  iis  quidem 
exceptis,  qui  pereunt  (2.  Petr.  2,  1;  1.  Cor.  8,  11  etc.).  Hue  perti¬ 
nent  omnia  quibus  probavimus  universalitatem  voluntatis  salvi- 
ficae  Dei,  et  ea  quoque  quae  de  Christi  pro  toto  genere  humano 
substitutione  deque  ejus  in  cruce  pro  omnibus  oblatione  n.  520 
dicta  sunt.  —  S.  Clemens  Rom.:  «  Animum  intendamus  in  san- 
guinem  Christi,  cernam usque  quam  pretiosus  Deo  sit  ejus  sanguis, 
qui  propter  nostram  salutem  effusus  toti  mundo  poenitentiam 
obtulit  »  (2);  et  cone.  Carisiacum  (a.  853)  cap.  4:  «  Christus 
Jesus  D.  N.  sicut  nullus  hominum  est,  fuit  vel  erit,  cujus  natura 
in  Christo  assumpta  non  fuerit,  ita  nullus  est  fuit  vel  erit  homo, 
pro  quo  passus  non  fuerit,  licet  non  omnes  passionis  eius  mysterio 
redimantur;  »  et  Trident,  (sess.  6.  cap.  3) :  «  Verum  etsi  i lie  pro 
omnibus  mortuus  sit,  non  omnes  tamen  mortis  ejus  beneficium 
recipient.  »  Cf.  prop.  5  Jansen ii. 

539.  Nota.  Pro  iis,  qui  ante  ejiis  adventum  damnati  sunt, 
Christus  dici  potest  mortuus,  quatenus  et  illis  Ileus  intuitu  mor- 


(1)  3.  q.  7.  a.  9.  —  (2)  Ep.  1.  ad  Corinth,  n.  7. 

tis  Christi  sufficientia,  dura  viverent,  preparavit  et  concessit  me¬ 
dia  salutis,  non  vero  eo  sensu,  quod  cognita  jam  eorum  damna- 
tione  serio  cogitaverit  de  applicando  ipsis  suae  passionis  fructu. 

540.  Corollarium.  Quaecumque  gratia  inde  a  lapsu  primi  homi- 
nis  collata  unquam  fuit  vel  conferetur,  quaecumque  fuit  vel  est 
mediorum  sanctificantium  generatim  dignitas  et  virtus  ad  salu- 
tem,  id  totum  est  ex  meritis  Christi. 

541.  Obi.  1.  Iniquum  est,  innocentem  puuiri  pro  nocentibus. 
Sed  hoc  factum  esset,  si  Christus  vere  pro  peccatis  nostris  satis- 
fecisset.  Ergo. 

Resp.  Dist.  maj.  Si  innocens  ipse  et  libere  et  sponte  vadem 
se  et  sponsorem  dederit  pro  nocentibus,  neg secus,  transeat.  Dico 
transeat,  quia  Deus  ut  supremus  vitae  ac  necis  dominus,  potest 
juste  quemlibet  etiam  innocentem  morti  tradere,  maxime  ob  sa- 
lutem  omnium.  Porro  animadvertatur,  sponsorem  peccatum  alte- 
rius  in  se  suscipere,  non  quidem  quoad  culparn,  quae  est  aliquid 
personate,  sed  quoad  poenam,  quam  utique  unus  pro  alio  luere 
potest,  dummodo  voluntarie  suscipiatur,  et  ab  offenso  acceptetur. 

Obi.  2.  Satisfactio  debet  fieri  ad  aiterum;  atqui  ex  doctrina 
catholica  sequitur  Christum  sibimetipsi  satisfecisse,  cum  et  ipse 
sit  Deus;  ergo  non  vere  et  proprie  satisfecit. 

Resp.  Propter  hanc  difficultatem  aliqui  dicunt,  Christum  non 
sibi  sed  Patri  tantum  satisfecisse,'  sed  falso,  cum  satisfactio  eidem 
exhibenda  fuerit,  cui  illata  erat  iniuria,  atque  adeo  non  soli 
Patri,  sed  uni  trinoque  Deo.  It.aque  dicendum,  ad  satisfactionem 
non  requiri  suppositorum  distinctionem,  sed  sufficere  naturarum 
distinctionem.  Duplex  enim  natura,  si  cui  inest,  efficit,  ut  non 
obstante  imitate  personae  physicae,  duplex  in  eo  distingui  possit 
morcilis  persona.  Nam  ubi  duplex  est  natura,  ibi  duplex  est  voluntas 
et  libertas,  duplexque  fundamentum  dominii  et  juris;  unde  una 
persona  physica  duas  illas  habens  naturas,  diversa  jura  repraesen- 
tat  secundum  diversitatem  naturarum,  adeoque  duplici  aequivalet 
personae  morali.  Quae  si  est  sufficiens,  ut  Christus  quatenus  homo 
vere  obediens  fuerit  non  solum  Patri,  sed  et  sibi  et  Spiritui  san- 
cto,  ab  iis  praeceptum  acceperit;  debet  sufficere  etiam  ut  Chri¬ 
stus  seu  Verbum  quatenus  formaliter  subsistit  in  humana  natu¬ 
ra  satisfecerit  sibi  quatenus  formaliter  subsistit  et  consideratur 
sub  ratione  divinae  naturae.  Haud  dissimili  ratione  ille,  qui  si- 

mul  est  creditor  et  tutor  pupilli,  potest  qua  tutor  solvere,  et 
qua  creditor  accipere  debitum. 

542.  Scholion.  Ex  quo  Christus  pro  nobis  perfecte  satisfecit,  ne 
inde  concludas,  nihil  ex  parte  nostra  requiri  ad  plenum  (1)  fru- 
ctum  ejus  satisfactions  percipiendum.  Hoc  quidem  verum  esset,  si 
ageretur  de  debito  reali,  cujus  solutio  fiat  per  modum  restitutionis, 
in  qua  comparatur  res  cum  re,  pretium  cum  damno  illato,  nulla 
liabita  ratione  personarum:  sic  v.  g.  si  sponsor  totum  debitum 
solvat,  etiam  invito  debitore,  creditor  nihil  habet  repetendum, 
quia  justitia  id  unum  exigit,  ut  in  rebus  ponatur  aequalitas;  sed 
si  debitum  sit  personale  et  solutio  fiat  per  modum  satisfactions, 
quae  tendit  ad  reconciliandum  reum  cum  persona  laesa,  duo  re- 
quiruntur:  l.°  ut  fiat  adaequata  iniuriae  compensatio,  tantumque 
honoris  personae  laesae  rependatur,  quantum  per  iniuriam  fuit 
depressa,  et  illud  sponsor  per  se  solum  praestare  potest;  2.°  ut 
reus  fruatur  beneficio  compensationis,  reconcilietur  personae  lae¬ 
sae,  redeatque  in  ejus  amicitiam;  quod  fieri  nequit,  nisi  reus  cum 
sponsore  concordet,  crimen  retractet,  de  eo  doleat,  spemque  cre- 
ditori  iniiciat,  fore  ut  ilium  deinceps  honorifice  observet.  Alio- 
quin  si  reus  a  sponsore  dissentiat,  personam  laesam  negligat,  nec 
facti  eum  poeniteat,  quantacumque  fuerit  abundans  et  superabun- 
dans  sponsoris  satisfactio,  nullum  ex  ea  fructum  percipiet. 

Accedit  quod,  quum  homo  propria  voluntate  diabolo  assensuin 
praebens  venundatus  sit  sub  peccato,  ut  venditioni  respondeat  re- 
demptio,  non  solum  Christus  pretium  solvit,  sed  etiam  voluit,  ut 
erueretur  non  invitus,  sed  Deo  libere  obtemperans,  ad  quod  ob- 
tinendum  munus  prophetic um  et  regium  Christi,  seu  praedicatio 
et  legislatio  maxime  spectant.  Ex  hoc  sequitur  ad  redemptionis 
peractae  applicationem  requiri  generatim  cooperationem  nostram 
et  nominatim  quasdam  conditioner  a  nobis  adimplendas,  cujus- 


(1)  Dico  plenum  fructum,  qui  cont.inetur  vel  vita  gratiae,  vel  vita  gloriae. 
Constat  namque  satisfactionem  Domini  multos  omnino  effectus  habere,  nihil  nobis 
agentibus.  Hue  pertinent  totius  oeconomiae  applicationis  vis  et  valor,  quo  in 
se  viget ;  hue  nominatim  sacramentorum  institutio  et  efflcacia,  qua  per  se  ad 
effectual  valent,  ad  quem  producendum  ordinata  sunt;  hue  denique  prima 
gratia  actualis,  quae  adultis  confertur.  Imo  si  de  infantibus  agitur,  etiam  ju- 
stificatio,  et,  siquidem  infantes  diem  supremum  obeant,  gloria  aeterna,  quum 
haec  eis  per  baptism  um  obveniant  sine  propria  ipsorum  cooperatione,  quamvis 
non  sine  aliqua  adultorum  cooperatione. 

modi  sunt  fides,  poenitentia,  usus  sacramentorum,  opera  etiam 
satisfactoria  etc.:  quo  sensu  Paulus  dixit:  Adimpleo  ea  quae  cle- 
sunt,  passionum  Christi  (Coloss.  1,  24). 

Necessitas  haec  cooperationis  nostrae  cum  non  ad  causam  no- 
strae  salutis  aut  costituendam  aut  complendam,  sed  ad  ejus  in 
nobis  effectum  habendum,  referatur,  doctrinae  de  sufficiente  per 
Christum  redemptione  nullo  modo  opponitur;  idque  eo  vel  minus, 
quod  quaecumque  ad  applicandam  nobis  redemptionem  aguntur, 
nonnisi  per  redemptionem  valeant  (1).  Nam  ex  Christi  tantum 
meritis  nobis  satisfaciendi  et  merendi  principium  i.  e.  gratia 
confertur;  ex  i  11  is  repeti  debet,  quod  Deus  praemium  nostris  me¬ 
ritis  promitteret  eaque  ad  merendum  acceptaret  in  actu  secundo; 
ex  illis  denique  provenit,  quod  Christus,  ut  Caput,  cum  suis  meritis 
merita  quoque  nostra,  sicuti  suorum  membrorum,  Patri  offert; 
nosque  ipsi  in  ordine  ad  merendum  acceptiores  Deo  efficimur, 
quia  membra  Christi  sumus  (2).  Idem  dicendum  de  satisfactionibus. 
Tantum  igitur  abest,  ut  quidquam  hac  doctrina  de  redemptions 
Christi  dignitate  detrahatur,  ut  ea  hinc  magnopere  extollatur. 


(1)  Exemplutn  est  in  principe,  qui  Turcica  servitute  pressos  ita  liberaret, 
ut  soluto  competenti  lytro,  plenam  faceret  potestatem  captivis  libere  e  servi¬ 
tute  exeundi  patriamque  repetendi,  si  modo  ipsi  acceptata  tam  liberali  re¬ 
demptione,  sua  vincula,  quibus  dissolvendis  liberaliter  eis  clavis  offertur,  dis- 
solvere,  et  suscepto  itinere  patriam  repetere  velint.  Hoc  belle  significat  Prosper 
in  resp.  ad  obi.  1.  Vincentii  paucis  verbis:  «  Poculum  immortalitatis,  quod 
confectum  est  intirmitate  nostra  et  virtute  divina,  habet  quidem  in  se,  ut 
omnibus  prosit,  sed  si  non  bibitur,  non  medetur.  » 

(2)  Quamquam  eidem  operi  Christi  ratio  et  meriti  et  satisfactionis  inerat, 
meritum  tamen  latius  patet  quam  satisfactio.  Hinc  non  nobis  solum,  sed  et 
aliis  meruit,  nominatim  Angelis  et  sibi.  Angelis  putant  nonnulli  meruisse 
omnem  gratiam,  sed  alii  melius  negant,  quia  pro  eis  non  est  mortuus,  et  tam 
gratia  quam  gloria  decreta  sunt  angelis  ante  praevisionem  peccati  originalis 
adeoque  ante  incarnationis  decretum;  sed  meruit  eis  quasdam  illustrationes  et 
gaudia  aliaque  dona  accidentalia,  v.  g.  revelationem  aliquorum  mysteriorum. 
Sibi  ipsi  meruit  gloriam  corporis,  nominis  exaltationem,  gentium  cultum  et 
adorationem.  —  Christus  vero  meruit  per  omnes  actus  liberos  humanae  natu¬ 
rae,  toto  tempore  vitae  suae  a  primo  instanti  conceptions,  usque  ad  instans 
mortis. 

MARIOLOGIA. 


543.  Cum  Verbi  incarnati  mysterio  intime  conserta  est  doctri- 
na  de  B.  Virgine  Maria.  Haec  enim  cum  Jesum  Christum  Deum 
hominem  genuerit,  vere  Dei  genetrix  (fisozoxog)  et  est  et  dicta 
fuit.  Hujus  vero  dogmatis  professione  compendium  continetur 
totius  doctrinae  catholicae  de  incarnatione  Filii  Dei.  Imo  sicut 
quondam  quoad  dogma  sanctissimae  Trinitatis  Patres  catholicae 
fidei  doctrinam  colligebant  in  professione  rov  ogoovolov,  eo  quod 
ilia  et  distinctionem  personarum  contra  Monarchianos  et  unitatem 
naturae  contra  Arianos  exprimeret;  ita  praedicatio  zfjg  ffeozoxog 
in  Ecclesia  catholica  magno  studio  tamquam  symbolum  quoddam 
et  tessera  orthodoxae  de  incarnatione  Domini  fidei  frequentat.a 
est,  quod  et  hypostaseos  unitatem  et  distinctionem  duarum  rea- 
lium  naturarum  in  eadem  hypostasi  declararet.  Sane  dum  dici— 
mus  Virginem  Dei  genitricem,  dicimus  Filium  ejus  esse  verum 
hominem;  neque  enim  aliter  Virgo  esset  genitrix:  et  eundem 
esse  verum  Deum ;  neque  enim  aliter  genitrix  esset  Dei\  ac  proinde 
eundem,  qui  secundum  divinam  naturam  praeexistit  ab  aeterno 
genitus  Deo  Patri  consubstantialis,  suam  fecisse  per  generatio- 
nem  ex  matre  humanam  naturam,  qua  est  homo  et  matris  con¬ 
substantialis  (1). 

Si  vero  dogma  hoc  tarn  intime  cum  universe  Dominicae  incar- 


(1)  «  Hoc  enim  nomen  deozoxog,  inquit  Damascenus,  totum  incarnationis 
commendat  mysterium.  Nam  si  Dei  mater  est,  quae  genuit,  profecto  Deus  est, 
qui  ex  ipsa  genitus  est.  Sed  idem  homo  est  etiam  omnino.  Nam  qui  fieri 
potuisset,  ut  Deus,  qui  ante  saecula  extabat,  ex  muliere  nasceretur,  nisi  homo 
factus  esset?  Siquidem  filius  hominis  utique  est  homo.  Quod  si  ille  ipse,  qui 
ex  muliere  natus  est,  Deus  est;  unus  procul  dubio  atque  idem  est,  qui  ex 
Deo  Patre  genitus  est,  quod  ad  divinam  et  initii  expertem  substantiam  attinet; 
quique  extremis  temporibus  ea  substantia,  quae  initium  habuit  temporique 
subiecta  est,  hoc  est  humana,  ex  virgine  natus  est.  Hoc  vero  unam  D.  N.  Jesu 
personam  duasque  naturas  et  duas  qenerationes  significat.  »  De  fide  orthod. 
1.  3.  c.  12. 

nationis  Sacramento  cohaeret,  vix  ullam  ab  eo  de  B.  Yirgine 
quaestionem  alienam  reputaveris.  Misso  enim  etiam,  quod  mater 
non  potest  a  Filio  separari,  illud  mente  reputes,  ex  divina  ma- 
ternitate,  tanquam  ex  ejus  munere,  ad  quod  B.  Virgo  fuit  electa, 
consequi  plane  singularem  ejusdem  dignitatem,  omnesque  alias, 
quae  earn  turn  in  se,  turn  quoad  nos  mirabilem  prorsus  reddunt, 
praerogativas. 

Ad  complementum  itaque  tractationis  de  Verbi  incarnatione, 
agemus  de  B.  Virgine  ejus  matre,  et  nominatim  l.°  de  dignitate 
genetricis  Dei;  2.°  de  aliis  Matris  Dei  praerogativis;  3.°  de  munere 
Mediatricis,  quod  eidem  Matri  Dei  competit. 


ARTICULUS  I. 

De  dignitate  Genitricis  Dei. 

544.  Prop.  76.  Beata  Virgo  IVIaria  vere  ac  proprie  est  Dei 
genitrix  (fieoroxog),  ex  quo  tanta  in  earn  derivatur  dignitas,  ut  au- 
gustius  vel  excelsius  quid  post  Deum  Dei  matre  cogitari  nequeat. 

Declar.  Est  contra  Nestor ium,  qui  negatae  unionis  hypo- 
staticae  haeresim  primum  manifestavit  eo,  quod  publico  sermone 
populum  monuit,  Mariam  esse  utique  %qioxot6xov,  sed  nullatenus 
'd'Eoroxov  dicendam,  qua  assertione  fideles  haereticum  hominem 
illico  dignoverunt.  Quod  si  aurium  christianarum  oflensionem 
timens,  hanc  appellationem  permittere  videtur,  illius  sensum  pla¬ 
ne  pervertit.  Tenendum  siquidem  est,  Mariam  esse  vere  Dei  ma- 
trem,  imo  Dei  genetricem,  idque  non  sensu  diviso ,  quasi  eum  ge- 
nuerit,  qui postea  factus  sit  Deus,  quo  sensu  dici  potest  Monica  ge- 
nuisse  sanctum  Augustinum;  sed  omnino  in  sensu  composite), 
quatenus  terminus  generationis  erat  persona  divina  carne  utique 
induta.  Hoc  vero  non  id  si bi  vult,  earn  communicasse  Verbo  genera- 
tione  divinam  naturam.  Sed  signilicat,  Virginem  e  sua  substantia, 
vera  generatione  materna,  licet  Spiritu  s.  cooperante,  communi¬ 
casse  naturam  humanam  personae  divinae.  Atque  ita  is,  qui  est 
Deus  Verbum  subsistens  in  liumana  natura,  non  quidem  secun¬ 
dum  suam  naturam  divinam,  sed  secundum  suam  naturam  liu- 
manam  et  quatenus  homo  est,  vitali  subministratione  materna 

in  similitudinem  naturae  ac  matri  consubstantialis  est  productus. 
Hinc  B.  Virgo  veraciter  genuit,  quum  id  omne  praestiterit,  quod 
ad  generationem  maternam  per ti net,  ac  proprie  Deum  genuit, 
quia  terminus  productus  non  est  aliqua  persona  hum  an  a,  in  qua 
Verbum  inhabitaret,  sed  est  ipsa  divina  persona  Verbi  in  huma- 
na  natura  subsistens. 

Thesis  continet  dogma  fidei  definitum  in  cone.  E plies,  o e di¬ 
me  nico  III.  can.  1:  «  Si  quis  non  confitetur  Emmanuelem  esse 
verum  Deum,  et  propterea  Deigenitricem  s.  Virginem :  peperit 
enim  secundum  carnem  factum  Dei  Verbum...  a.  s. ;  »  et  V.  can.  6. 
coll.  8.:  «  Si  quis  abusive,  sed  non  vere  Dei  genitricem  dicit 
sanctam  gloriosam  semper  Virginem  Mariam,  a.  s.  » 

545.  Demonstr.  i.  p.  I.  a)  Ex  superius  demonstratis  de  Chri¬ 
sto  vero  Deo  veroque  homine  in  unitate  personae,  a)  Beata 
Virgo  est  mater  Christi,  ut  est  evidens  ex  divinis  litteris.  Atqui 
J.  Christus  est  verus  Deus,  et  quidem  a  conceptionis  exordio  (n. 
437  sq.).  Ergo  Maria  est  Dei  genetrix.  —  f)  Verbum  aeternum  non 
tantum  homo  factus  est,  sed  etiam,  mediate  quidem  ex  lumbis 
Adam,  Abraham,  Isaac,  David,  immediate  vero  ex  muliere  bene- 
dictaatque  purissima  Virgine  Maria,  veraci  et  proprie  dicta  ge- 
neratione  factus  est  homo  (n.  449  sq.).  Genuit  igitur  Beata  Virgo 
Verbum  hominem ;  atque  adeo  Verbi  seu  Dei  Genetrix  appellan- 
da  est.  —  yj  Unus  tantum  est  Christus,  unusque  Filius,  qui  est 
Filius  Patris  et  etiam  Filius  Matris  Virginis.  Atqui  Filius  Patris 
est  Deus  Verbum:  ergo  Deus  Verbum  est  Filius  Matris  Virginis, 
ideoque  haec  vere  et  proprie  est  Dei  genetrix. 

b)  Ex  disertis  Scripturae  verbis,  a)  Angelus  annuntiat  Filium 
Mariae  esse  Filiurn  Dei:  Ecce  concipies  in  utero  et  paries  filium, 
et  vocabis  nomen  ejus  Jesum.  Hie  erit  magnus  et  Filius  Altissimi 
vocabitur....  quod  nascetur  ex  te  sanctum  vocabitur  F'ilius  Dei 
(Luc.  1,  31).  —  f)  Filius  Dei,  ideoque  Deus,  dicitur  factus  seu  ge- 
neratus  ex  Maria:  Misit  Deus  Filium  suum  factum  (yeyo/ievov) 
ex  muliere  (Gal.  4,  4).  —  y)  Expresse  Mater  Dei  vocatur  Maria  ab 
Elisabeth:  Unde  hoc  mihi,  ut  veniat  Mater  Domini  mei  ad 
me?  (Luc.  1,  43). 

54(3.  II.  Eandem  doctrinam  exhibent  a)  symbola,  quae  omnia 
profitebantur  fidem  in  «  Jesum  Christum  Filium  Patris  conceptual 
ac  natum  (yevvr]&£vra)  ex  Maria  Virgine.  »  —  f)  Patres  turn  ae- 

quivalenter  turn  diserte.  Aequivalenter  quidem,  cum  Verbum 
secundam  generationem  ex  Maria  subiisse  testantur,  ut  s.  lama- 
tius,  qui  scribit:  «  Deus  noster  Jesus  Christus  parturiebatur  a 
Maria  ex  semiue  David  (1);  uti  Dionysius  Alex.,  qui  ait:«U- 
na  sola  Virgo  Alia  vitae  genuit  vivens  Verbum  et  subsistens  »  (2); 
et  alii  Patres  passim,  quos  longo  agmine  recenset  Petavius. 
Diserte  autem  B.  Virginem  Dei  genetricem  praedicant,  cujus  rei 
testes  habemus  duos  Nestorii  fau tores.  Joannes  enim  Antioche- 
nus  haec  scribit  ad  Nestorium:  «  Hoc  nomen  (Dei  genetrix )  ne¬ 
mo  doctorum  ecclesiasticorum  repudiavit.  Nam  et  plures  eo  usi 
sunt,  iique  celebres,  et  qui  usi  non  sunt,  utentes  non  reprehen- 
derunt  »  (3).  Theodoretus  autem  testatur:  «  Antiquissvmos 
orthodoxae  fidei  praecones  secundum  apostolicam  traditionem 
docuisse,  Matrem  Domini  dicendam  credendamque  esse  Dei  ge¬ 
netricem  »  (4).  Hoc  apparet  etiam  ex  amara  irrisione,  qua  Julia- 
nus  apostata  christianos  exagitabat  «  quod  Mariam  Dei  genetri¬ 
cem  appellare  non  cessarent  »  (5).  —  Ex  antiquis  Patribus  nomi- 
natim  citari  possunt  Ori genes,  Dionysius  Alex.,  Methodius, 
Alexander  alex.,  Athanasius,  Eusebius,  Basilius,  Grego¬ 
rius  naz.,  qui  hanc  appellationem  frequentarunt  (6).  Quare  conclu- 
dere  licet  cum  s.  Gregorio  naz.:  «  Si  quis  Christum  per  Virginem 
tamquam  per  canalem  fluxisse,  non  autem  in  ea  divino  simul  et 
humano  modo  formatum  esse  dixerit,  divino,  quia  absque  viri 
opera,  humano,  quia  liumana  conceptus  lege,  aeque  atheus  est. 
Si  quis  formatum  hominem  fuisse  Deumque  postea  subiisse  di¬ 
cat,  damnationi  obnoxius  est.  Hoc  enim  non  Dei  generatio  fuerit, 
sed  generations  fuga  »  (7). 

547.  III.  Ratio  vero  hujus  divinae  maternitatis  inde  peti  de¬ 
bet,  quod  terminus  completus  generationis  seu  is,  qui  generatur, 
est  persona,  non  natura,  quae  tantum  terminus  formalis  est,  seu 
principium  quo.  In  Christo  vero  una  est  persona  eaque  divina, 
regens  utramque  naturam;  unde  B.  Virgo,  qui  Christum  genuit 
verum  Deum  in  assumpta  carne,  est  vere  Dei  genetrix. 

548.  Obi.  Filius  Dei  non  potuit  generari  a  B.  Virgine,  cum 
sit  ab  aeterno.  Ergo  Filius  Mariae  non  est  Filius  naturalis  Dei. 


(1)  Ep.  ad  Eph.  n.  7.  —  (2)  Ep.  adv.  Paul.  Samos.  —  (3)  Ep.  1.  n.  4.  — 
(4)  De  haeres.  1.  4.  c.  12.  —  (5)  Cyr.  Alex.  1.  8.  c.  Julian.  —  (6)  Petav.  de 
Incarn.  1.  5.  c.  15.  n.  9  et  seq.  —  (7)  Ep.  101  ad  Chledon. 

Resp.  List,  antec.  Fill  us  Dei  non  potuit  generari  a  B.  Virgi- 
ne  ut  Dens  est,  cone.;  ut  homo  est,  neg.  Ut  Beata  Virgo  sit  Ma¬ 
ter  Dei  et  vere  dicatur  genuisse  Deum  et  Filium  Dei,  non  ne- 
cesse  est,  ut  Verbi  personalitatem  vel  divinitatem  genuerit,  sed 
satis  est,  ut  natura,  quam  generavit,  fuerit  instanti  generationis 
assumpta  a  Verbo  per  unionem  substantialem  ac  personalem; 
nam  vi  hujus  assumptionis  terminus  adaequatus  ejus  generatio- 
ne  resultans  est  homo-Deus,  Filius  Dei  verus  et  homo.  Sic  aliae 
foeminae,  quamvis  animam  rationalem  hominis  constitutivam  non 
genuerint,  vere  tamen  dicuntur  et  sunt  matres  hominis,  quia 
scilicet  terminus  adaequatus  generationis  est  homo.  Sicut  igitur 
ut  mulier  dicatur  mater  hominis  sufficit  ut  generet  corpus,  quod 
unitum  animae  constituit  liominem:  sic  ut  B.  Virgo  vere  dica¬ 
tur  et  sit  Mater  Dei,  sufficit  quod  genuerit  corpus,  quod  unitum 
animae  constituat  liominem,  et  ille  homo  eodem  instanti  unia- 
tur  personaliter  Filio  Dei,  vero  Deo;  nam  tunc  totalis  terminus 
generationis  est  homo  Deus,  Deus  homo. 

Inst.  Maria  non  est  consubstantialis  Filio  Dei;  ergo  non  est  eius  j 
Mater.  —  Resp.  List,  antec.  Non  est  consubstantialis  Filio  Dei  se¬ 
cundum  naturam  divinam  et  ut  Deus  est,  cone.,  secundum  naturam 
humanam  et  ut  homo  est  neg.  B.  Virgo  est  mater  Filii  naturalis 
Dei,  non  ut  Deus  est,  sed  ut  homo  est.  Hinc  etiam  Filius  Dei  est 
Filius  Mariae  non  ratione  divinitatis,  sed  ratione  humanitatis 
Verbo  personaliter  unitae. 

549.  Demonstr.  ir.  p.  Ut,  quanta  sit  Matris  Dei  dignitas,  rite 
aestimetur,  consideranda  est  ipsa  maternitas  turn  ontologice  et  per 
se,  turn  moraliter. 

l.°  Si  B.  Virgin  is  maternitas  ontologice  spectetur,  in  eo  est  j 
sita,  quod  operante  Spiritu  s.  pars  substantiae  virgineae  matris, 
ex  qua  Christi  corpus  primum  constitutum  et  postea  nutritum 
et  auctum  est,  hypostatice  fuerit  Dei  Verbo  unita  et  facta  ipsius 
Verbi  natura  ita,  ut  Verbum  per  earn  matris  substantiam,  factum 
fuerit  homo.  Hinc  vero  duplici  ex  capite  maxima  redundat  in  B. 
Virginem  dignitas:  a)  quod  inde  exurgit  affmitas  quaedam  na¬ 
turalis  B.  Virginis  cum  Christo  Deo-homine,  plane  sicuti  quivis 
filius  intimam  affinitatem  physicam  habet  cum  propria  matre.  , 
Sub  ratione  maternitatis  h.  e.  ratione  termini,  ad  quem  refertur 

et  a  quo  suam  dignitatem  habet,  quatenus  est  maternitas,  liaec 
dignitas  potest  dici  infinita.  «  Filius  infinitat  Matris  bonitatem, 

% 

inquit  Albert  us  M. ;  inflnita  bonitas  in  fructu  infinitam  quan- 
dam  adhuc  ostendit  in  arbore  bonitatem.  »  (1).  —  b)  Quod  in  hac 
intima  affinitate  cum  Filio  Dei,  qui  est  et  Filius  Yirginis,  inclu- 
ditur  singularis  ac  plane  mirabilis  quaedam  relatio  matris  Dei 
ad  Deum  Patrem  generantem  Filium  eundem  secundum  divinam 
naturam,  quern  ipsa  generavit  secundum  naturam  liumanam,  et 
ad  Spiritum  s.,  cujus  ipse  Filius  Yirginis,  ut  Deus,  est  cum  Patre 
principium,  et,  quatenus  homo,  fructus  quidam  atque  effectus  per 
Spiritus  s.  supernaturalem  in  ipsam  Virginem  Matrem  operatio- 
nem,  quae  Spiritui  s.  tribuitur.  Haec  porro  est  veluti  cognatio, 
quam  Maria  per  Filium  suum  habet  cum  Patre  et  Spiritu  s. 
etiam  hypostatice  consideratis.  Hanc  cognationem  describit  s. 
Bernardus:  «  Nec  tantum  Dominus  Filius  tecum,  quern  carne 
tua  induis,  sed  et  Dominus  Spiritus  s.,  de  quo  concipis,  et  Dominus 
Pater,  qui  genuit,  quern  concipis.  Pater,  inquam,  tecum,  qui  Fi¬ 
lium  suum  facit  et  tuum,  Filius  tecum...  Spiritus  s.  tecum  qui 
cum  Patre  et  Filio  tuum  sanctificat  uterum  »  (2). 

2.°  Maternitas  ista  divina  spectari  potest  morciliter,  h.  e.  re¬ 
late  ad  sanctificationem  cum  ipsa  coniunctam.  Maternitas  vide¬ 
licet  in  se  est  potius  donum  gratis  datum  in  ordine  ontologico; 
sed  ea  est  radix  et  fundamentum  plenitudinis  gratiarum,  quibus 
ab  immaculato  conceptu  usque  ad  ejus  exaltationem  in  coelesti 
gloria  B.  Virgo  super  omnes  puras  creaturas  ornata  est.  Porro 
sub  hoc  aspectu  tanta  est  B.  Yirginis  dignitas,  quanta  gratiarum 
omnium  ex  maternitate  divina  tamquam  e  radice  derivata,  ple¬ 
nitude  (3).  Dane  vero  ut  assequaris,  teneas  quod  Patres  loquen- 


(1)  In  Mariali  super  Missus  est  q.  197;  et  s.  Thomas  1.  q.  25.  a.  6: 
«  Humanitas  Christi,  ex  hoc  quod  est  unita  Deo,  et  beatitudo  creata,  ex  lioc 
quod  est  fruitio  Dei,  et  B.  Virgo  ex  hoc  quod  est  mater  Dei,  habent  quandam 
dignitatem  infinitam  ex  bono  infinito,  quod  est  Deus;  et  ex  hac  parte  non 
potest  aliquid  fieri  melius  eis,  sicut  non  potest  aliquid  esse  melius  Deo.  » 

(2)  Homil.  3.  super  Missus  est. 

(3)  Quurn  divina  maternitas  radix  sit  et  causa  reliquorum  donorum,  quae 
B.  V.  Marine  collata  sunt  a  primo  ejus  immaculato  conceptu  usque  ad  exal¬ 
tationem  in  gloria  super  omnes  Angelos  et  Sanctos,  ea  se  habet  ad  huiusmodi 
dona,  proportionata  ratione,  uti  aseitas  in  Deo  ad  alias  perfectiones  divinas, 
ac  uti  unio  hypostatica  in  Christo  ad  gratias  et  dona  alia,  quibus  humana 
Christi  natura  ornatur. 

tes  de  sanctitate  et  gloria  Virginis  inter  omnes  creaturas  emi- 
nente,  passim  docent,  tam  in  ordine  sanctificationis  quam  in  eo 
glorificationis  plenitudinem  gratiarum  a)  amplitudini  amoris  Dei 
erga  Mariam  b)  muneris  nobilitati  ad  quod  fuit  electa,  c)  ejusdem 
propinquitati  ad  ipsum  omnis  gratiae  auctorem  ac  fontem  com- 
mensurasse  divinam  sapientiam  et  bonitatem.  Quod  hac  ratione 
declarari  potest.  Primum  quod  attinet,  certum  est  gratiam  in 
animabus  justorum  esse  effectum  amoris  supernaturalis  Dei  erga 
ipsos,  quippe  qui  Dens  in  eisdem  producit  bonum  quod  amat;  et 
ill u d  bonum  est  gratia;  proindeque  mensuram  in  anima  gratia¬ 
rum  esse  amoris  gradum;  amorem  vero,  quo  supernaturaliter 
Deus  amat  creaturas,  commensurandum  esse  ex  supernaturali 
unione  quam  quis  cum  Deo  vel  habet,  vel  habere  destinatus  est; 
quia  Deus  directe  non  amat  nisi  seipsum,  alia  a  se  amat  prop¬ 
ter  seipsum  et  juxta  ordinem,  quem  ad  se  habet.  Iam  vero  u- 
nionem  Mariae  cum  Deo  omnium,  quae  cogitari  possunt,  esse 
arctissimam,  ex  dictis  jam  manifestum  est:  ergo.  —  Quoad  alte- 
rum  docet  s.  Thomas  (1)  «  Illos  quos  (Deus)  ad  aliquid  elegit, 
ita  praeparare  et  disponere,  ut  ad  id,  ad  quod  eliguntur,  inve- 
niantur  idonei.  »  Porro  cum  Maria  ad  dignitatem  Matris  Dei  fuerit 
electa,  pronum  est  ex  ea  proportionatam  ad  illam  gratiarum 
praeparationein  colligere.  —  Tertium  denique  ita  demonstrat 
et  illustrat  idem  s.  Thomas:  «  Quanto  aliquid  magis  appro- 
pinquat  principio  in  quolibet  genere,  tanto  magis  participat  ef¬ 
fectum  illius  principii...  Christus  autem  est  principium,  secun¬ 
dum  divinitatem  quidem  auctoritative,  secundum  humanitatem 
vero  instrumentaliter —  B.  autem  Virgo  Maria  propinquissima 
Christo  fuit  secundum  humanitatem,  quia  ex  ea  accepit  humanam 
naturarn.  Et  ideo  prae  ceteris  majorem  debuit  a  Christo  gratiae 
plenitudinem  accipere.  »  (2)  —  Haec  porro  plenitudo,  quae  inde 
a  prirno  instanti  suae  conceptionis  in  ipsa  attendenda  est,  per 
fidelissimam  gratiis  cooperationem,  per  congruam  mysteriis  Domi- 
nicae  incarnationis  Dei  elargitionem,  praesertim  in  conceptione 
Verbi  et  in  materna  cum  eodem  per  totam  vitam  conversatione, 
continua  usque  ad  vitae  exitum  habuit  incrementa. 

Merito  itaque  ab  angelo  salutari  potuit:  Ave,  gratia  plena 


(1)  3.  p.  cp  27.  a.  4.  —  (2)  lb.  a.  5. 

(Luc.  1,  28),  in  quara  salutationem  Patrum  commentaria  paucis 
complectitur  Pius  IX  (Bulla  Ineffabilis  Deus) :  «  Hac  singulari 
solemnique  salutatione  numquam  alias  audita  ostendi,  Deiparam 
fuisse  omnium  divinarum  gratiarum  sedem  omnibusque  divini 
Spiritus  charismatibus  exornatam,  imo  eorumdem  charismatura 
infinitum  prope  thesaurum  abyssumque  inexliaustum,  adeo  ut 
numquam  maledicto  obnoxia  et  una  cum  Filio  perpetuae  benedi- 
ctionis  particeps  ab  Elisabeth  divino  acta  Spiritu  audire  meruerit: 
Benedicta  tu  inter  mulieres  et  benedictus  fructus  ventris  tui 
(Luc.  1,  42). 

Cum  ea  gratiarum  nexa  erat  ab  illaque  promanabat  virtutum 
quoque  plenitudo,  quarum  magistra  plene  singularis  exemplum- 
que  excellentissimum  omnibus  exstitit  (1). 


(1)  Has  praeclare  describit  s.  Ambrosius  (1.  2.  de  Virginib.  c.  2.  n.  6.  sq.) : 
«  Quid  nobilius  Dei  matre?  Quid  splendidius  ea,  quam  splendor  elegit?  quid 
castius  ea,  quae  corpus  sine  corporis  contagione  generavit?  Nam  de  caeteris 
ejus  virtutibus  quid  loquar?  Virgo  erat,  non  solum  corpore,  sed  etiam  mente, 
quae  nullo  doli  ambitu  sincerum  adulteraret  affectum;  corde  humilis,  verbis 
gravis,  animi  prudens,  loquendi  parcior,  legendi  studiosior;  non  in  incerto 
divitiarum,  sed  in  prece  pauperum  spem  reponens;  intenta  operi,  verecunda 
sermone,  arbitrum  mentis  solita  non  hominem,  sed  Deum  quaerere ;  nullum 
laedere,  bene  velle  omnibus,  assurgere  majoribus  natu,  aequalibus  non  invidere, 
fugere  jactantiam,  rationem  sequi,  amare  virtutem....  Nihil  torvum  in  oculis, 
nihil  in  actu  inverecundum,  non  gestus  fractior,  non  incessus  solutior,  non  vox 
petulantior ;  ut  ipsa  corporis  species  simulacrum  fuerit  mentis,  figura  probitatis... 
Quid  ego  exsequar  ciborum  parcimoniam,  officiorum  redundantiam :  alterum 
ultra  naturam  superfuisse,  alterum  paene  ipsi  naturae  defuisse ;  illic  nulla 
intermissa  tempora,  hie  congeminatos  jejunio  dies?  Etsi  quando  reficiendi 
successisset  voluntas,  cibus  plerumque  obvius,  qui  mortem  arceret,  non  deli- 
cias  ministraret.  Dormire  non  prius  cupiditas  quam  necessitas  fa  it ;  et  tamen 
cum  quiesceret  corpus,  vigilaret  animus:  qui  frequenter  in  somnis  aut  lecta 
repetit  aut  somno  interrupta  continuat,  aut  disposita  gerit,  aut  gerenda  pro- 
nuntiat...  Haec  est  imago  virginitatis.  Tabs  enim  fuit  Maria,  ut  ejus  unius 
vita  omnium  sit  disciplina.  Si  igitur  auctor  non  displicet,  opus  probemus;  ut 
quaecumque  sibi  ejus  exoptat  praemium,  imitetur  exemplum.  Quantae  in  una 
virgine  species  virtutum  emicant?  Secretum  verecundiae,  vexillum  fidei,  devo- 
tionis  obsequium:  virgo  intra  domum,  comes  ad  ministerium,  mater  ad  tern- 
plum.  0  quantis  ilia  virginibus  occurret,  quantas  complexa  ad  Dominum  trahet, 
dicens:  Haec  thorum  filii  mei,  haec  thalamos  nuptiales  immaculate  servavit 
pudore!  Quemadmodum  eas  ipse  Dominus  commendabit  Patri ;  nimirum  illud 
repetens  suum:  Poster  sancte,  istae  sunt  quas  custodivi  tibi,  in  quibus  Filius 
hominis  caput  reclinans  quievit;  peto  ut  ubi  ego  sum,  et  ipsae  sint  mecum. 
(Cf.  Jo.  17,  24).  » 

ARTICULUS  II. 

De  specialibus  Dei  genitricis  privileges. 

550.  In  summa  gratiarum  copia,  quam  generatim  ex  divina 
maternitate  ac  Virginis  dignitate  profluxisse  vidimus,  quaedam 
eminent  privilegia  plane  singularia.  Filii  enim  praerogativae,  de- 
bita  servata  proportione,  matris  privilegia  fiunt.  Videlicet,  ex 
summa  et  omnino  divina  Filii  sanctitate  earn  matris  sanctitatem 
et  gratiam  arguis,  qua  ipsa  immunis  fuit  a  quovis  peccato  sive 
originali  sive  actuali  et  consequenter  etiam  ab  ipso  concupi- 
scentiae  fomite;  item  ex  aeterna  et  purissima  ejusdem  Filii,  qua 
Deus  est,  generatione  a  Patre,  recte  deducis  ipsum,  etiam  qua 
homo  est,  purissimam  et  virgineam  habuisse  in  tempore  gene- 
rationem  a  matre;  pariter  ex  eo,  quod  Christus  sua  virtute  post 
mortem  resurrexerit  et  coelos  conscenderit,  matrem  quoque  in- 
telligis,  non  sua  sed  Filii  virtute,  denuo  post  mortem  ad  vitam 
revocatam  et  ad  coelos  in  corpore  assumptam.  De  his  itaque  B. 
Virginis  privileges  distinctis  §§.  agemus,  et  quidem  l.°  de  imma- 
culata  Mariae  conceptione,  2.°  de  Mariae  ab  omni  actuali  peccato 
immunitate,  3.°  de  Mariae  perpetua  virginitate,  4.°  de  gloriosa 
ejusdem  corporis  in  coelum  assumptione. 


§•  i. 

De  B.  Wl.  Virginis  immaculata  conceptione. 

551.  Prop.  77.  Doctrina,  quae  tenet  beatissimam  Virginem  Ma¬ 
riam,  in  primo  instanti  suae  Conceptions,  fuisse,  singulari  omni- 
potentis  Dei  gratia  et  privilegio,  intuitu  meritorum  Christi  Jesu 
Salvatoris  humani  generis,  ab  omni  originalis  culpae  labe  praeserva- 
tam  immunem,  est  a  Deo  revelata;  ^tque  idcirco  ab  omnibus  fide- 
libus  firmiter  constanterque  credenda. 

Est  de  fide  ex  Bulla  dogm.  Ineffabilis  Deus,  ex  qua  the¬ 
sis  verba  desumpta  sunt. 

Declar.  Duo  praestabimus,  quorum  unum  remote,  alterum 

proxime  ad  propositionem  declarandara  conferunt,  scilicet:  pri- 
mo  principium  quoddam  generate,  quod  saepe  in  rebus  theologicis 
usu  venit,  praemittemus,  ut  robur  argumentorum  percipiatur  et 
‘  difficultates  ex  traditione  praesertim  petitae  solvantur;  secundo 
ipsam  propositionem,  ut  dogmatis  sensus  rite  intelligatur,  expli- 
cabimus.  Itaque: 

l.°  Suppono  ut  certum,  revelationem  per  Christum  et  apo- 
stolos  completam  esse  et  nullum  amplius  lidei  incrementum 
obiectivum  esse  expectandum.  Ast  in  deposito  fidei  seu  obiectivae 
revelationis  possunt  esse  et  sunt  veritates,  quae  non  semper  ex- 
plicite  propositae  erant  in  praedicatione  ecclesiastica,  sed  impli- 
cite  potius  continebantur  quaeque  saltern  aliquo  tempore  trans- 
mittuntur  per  traditionem  implicite  in  aliis  explicitis  donee  rerum 
et  controversiarum  adiuncta  postulent,  et  Spiritus  sanctus  per 
magisterium  Ecclesiae  elliciat  explicationem  impliciti,  declaratio- 
nem  et  expolitionem  illius,  quod  minus  clarum  erat,  distinctam 
definitionem  illius,  quod  minus  diserte  proponebatur.  Hae  veritates, 
de  quibus  aliquo  tempore  inter  catholicos  controvertitur,  versari 
solent,  uti  iam  Augustinus  animadverterat,  in  triplici  stadio. 

Primum  stadium  est,  quando  nulla  adhuc  exorta  controversia 
neque  quaestione  adhuc  diligenter  examinata,  caput  aliquod  do- 
ctrinae  tenetur  vel  implicite  in  professione  propositionis  univer- 
salioris,  vel  tenetur  usu  et  praxi  magis  quam  theoretica  et  in- 
stanti  praedicatione.  Sic  ab  initio  in  doctrina,  qua  universali 
modo  docebatur  gratiam  ad  omne  opus  salutare  necessariam  esse, 
continebatur  implicite  veritas  ilia,  quam  Semipelagiani  negabant, 
earn  necessariam  esse  ad  initium  fidei  et  ad  perseverandum ;  et 
usu  ac  praxi  tradebatur  doctrina  de  validitate  baptismi  ab  hae- 
reticis  collati  usque  ad  tempora  Agrippini  Episcopi  Carthaginen- 
sis  ineunte  saec.  Ill,  et  de  canone  Scripturarum  sacrarum  V.  T. 
usque  ad  saec.  IV  iniens.  —  Alterum  stadium  est,  quando  huius- 
modi  doctrinae  caput  incipit  vocari  in  controversiam,  et  ideo 
examinari  et  inquiri  diligentius.  Orta  et  durante  controversia, 
ex  rei  natura  fluctuatio  aliqua  inducitur  donee  paulatim  inqui- 
sitione  ipsa  sub  assistentia  Spiritus  s.  res  ad  liquidum  deducitur. 
—  Sequitur  tertium  stadium,  quando  vel  Ecclesiae  solemnijudi- 
cio  vel  aliter  consensu  invalescente,  de  dogmatis  revelatione  certo 
constat,  illudque  quaestione  eliquata  transit  in  explicitum  in- 

tellectuni  catholicum  et  in  manifestam  praedicationem  eccle- 
siasticam. 

Hujus  generis  est  etiam  veritas  de  immaculata  B.  M.  Virginis 
conceptione,  triplexque  illud  stadium  in  ejusdem  quoque  proposi- 
tione  obtinuit.  Primo,  nulla  adhuc  urgente  controversia,  hoc 
doctrinae  caput  praesertim  tenetur  implicite  in  professione  ve- 
ritatis  universalioris  de  omnimoda  sanctitate  et  puritate  B.  M. 
Virginis,  nec  non  se  manifestat  in  praxi  fidelium  et  variarum 
ecclesiarum  colendi  B.  M.  Virginis  conceptionem.  —  Dein,  exorta 
per  s.  Bernardum  controversia,  saec.  XII  quaestionem  inveni- 
mus  inter  ipsos  catholicos  vehementer  agitatam,  ita  ut  sedula  in- 
quisitione  sub  assistentia  Spiritus  s.  in  ipsis  scholis  catholicis  e- 
liquetur.  —  Postremo  successit  tertium  stadium,  in  quo  solemni 
R.  Pontificis  judicio  dogma  definitum  fuit,  et  iam  manifesta  di- 
serta  et  instanti  praedicatione  in  toto  orbe  terrarum  proponitur. 

2.°  Propositio  duo  complectitur :  exemptionem  a  peccato,  et 
exemptionis  causam. 

a)  Quoad  exemptionem  a)  dicitur  ab  omni  originalis  culpae  labe 
praeservata  immunis,  atque  adeo,  quum  peccatum  originate  sit 
mors  animae,  gratiae  sanctificantis  vita  ornata.  [})  Dicitur  in  pri¬ 
mo  instanti  suae  conceptionis,  quae  verba  non  sunt  intelligenda 
de  conceptione  activa,  quatenus  scilicet  est  opus  parentum,  sed 
de  passiva  et  quidem  non  de  passiva  inchoata,  quae  sit  corporis 
efformatio,  sed  de  passiva  adaequata,  quae  est  ipsa  animae  infu- 
sio  et  vocari  solet  animatio.  Ne  unum  ergo  momentum  B.  Virgo 
vel  ejus  anima  in  peccato  et  absque  gratia  fuit.  Longissime  ergo 
differt  sanctificatio  in  utero  Ioannis  ab  immaculata  conceptione 
B.  M.  Virginis. 

b)  Quoad  hujus  exemptionis  causam  et  rationem  a)  dicitur 
singulari  omnipotent is  Dei  gratia  et privilegio  praeservata,  quibus 
significatur  Mariam  no \\  jure  proprio  et  virtute  sua,  sicuti  Cliri- 
stus,  sed  Dei  gratia  a  peccato  fuisse  exemptam.  Unde  refellitur 
vesana  incriminatio  dicentium  dogmate  nostro  Mariam,  ex  mera 
quae  sit  creatura,  divinum  quoddam  numen  elfici,  quin  potius 
dogmate  catholico  de  immaculato  Mariae  conceptu  expressius 
declaratur,  quidquid  sanctitatis  et  puritatis  B.  Virgini  tribuitur, 
totum  divinae  gratiae  deberi  et  in  laudem  divinae  bonitatis  ce- 
dere.  /?)  Et  gratia  a  peccato  fuit  praeservata  non  lege  providen- 

tiae  ordinariae,  sed  singulari  privilegio  (1)  Lege  enim  universali 
omnes  ex  semine  Adae  progeniti  lilii  irae  nascuntur,  Maria  sola 
hac  lege  exempta  fuit,  qua  exeraptione  lex  universalis  non  tol- 
litur  sed  confirmatur.  (2)  y)  Hoc  vero  factum  esse  dicitur  in¬ 
tuitu  meritorum  Christi,  quibus  verbis  causa  meritoria  hujus 
exemptionis  proponitur.  Christus  ergo  sicut  universi  generis  hu- 
mani  ita  et  matris  suae  exstitit  salvator,  sed  eminentiori  modo 
eandem  redemit,  a  peccato  scilicet  earn,  non  sicut  ceteros  repa- 
rando,  sed  praeservando.  Unde  intelligitur  debitum  quoddam, 
saltern  remotum  (3).  contrahendi  originate  peccatum  in  Maria 
fuisse  eo  ipso,  quod  redemptione  indiguit  praeservativa,  scilicet 
incidisset  in  illud  malum,  nisi  per  Christi  merita  praeventa  fuis- 
set;  non  vero  illud  actualiter  contraxit,  quia  non  indiguit,  sicut 


(1)  Aliqui  recentiores  auctores  ascetici,  qui  habent  pietatem  sed  non  se¬ 
cundum  scientiam,  sine  ullo  fundamento  theologico  somniati  sunt  de  immacu- 
lata  conceptione  b.  Joseph  (Vide  decretum  s.  Cong.  Indie.  19  Febr.  1879). 
Notatu  digna  est  animadversio  Suaresii  (de  Verb.  inc.  disp.  8),  qui  post- 
quam  multa  praeclare  de  laudibus  b.  Joseph  dixerat,  concludit  (n.  6.  sq.): 
«  Nihilominus  tamen  cordati  et  prudentis  hominis  esse  existimo,  nihil  temere 
aut  nimis  asseveranter  affirmare,  quia  revera  ubi  deest  Scripturae  auctoritas 
aut  Ecclesiae  traditio  nulla  potest  esse  sufficiens  certitudo....  Multo  autem 
minus  censeo  esse  asserenda  vel  credenda  quaedam  privilegia,  quae  nonnulli 
huic  Sancto  tribuunt,  ut  fuisse  sanctificatum  in  utero  matris,  caruisse  fomite 
vel  omni  actuali  peccato,  ut  videre  licet  in  Gersone.  Haec  enim  et  similia, 
quae  sunt  praeter  generates  canone's  Scripturae,  non  sunt  sine  convincente 
ratione  et  magna  auctoritate  Ecclesiae  vel  ss.  Patrum  approbanda.  »  Egger 
op.  cit.  n.  315. 

(2)  Ceterum  in  aliis  quoque  Maria  a  lege  communi  eximitur,  ut  v.  g.  in 
fomite,  in  dolore  partus,  in  morte  etc. 

(3)  Duplex  distinguitur  peccati  originalis  contrahendi  debitum,  proximum, 
et  remotum.  Proximum  situm  est  in  inclusione  illius  legis,  qua  Adam  cou- 
stitutus  fuit  caput  morale  totius  humanitatis,  ita  ut  eo  peccante,  omnes  in 
lege  inclusi  peccarent.  Remotum  situm  est  in  ortu  ab  Adamo  per  viam  natu- 
rabs  generationis,  ita  ut  omnes,  qui  sic  ab  eo  descendunt,  includi  debeant  in 
ilia  lege,  nisi  speciali  privilegio  excipiantur.  Hinc,  si  assereretur  in  B.  Yirgine 
debitum  proximum,  incurrisset  necessitatem  contrahendi  peccatum,  quatenus, 
Adamo  peccante,  ipsa,  sicut  ceteri,  in  eo  peccavisset:  deinde  tamen  ex  spe¬ 
ciali  privilegio,  intuitu  meritorum  Christi,  praeservata  fuit  ab  actuali  infectione 
jieccati.  Si  vero  asseratur  in  ea  solum  debitum  remotum,  habuit  necessitatem 
peccandi,  quatenus  naturali  generatione  ab  Adam  descendens,  inclusa  fuisset 
in  ilia  lege:  ex  speciali  tamen  privilegio,  intuitu  meritorum  Christi,  praeser¬ 
vata  fuit  irnmunis  sicut  ab  actuali  infectione  peccati,  ita  etiam  ab  inclusione 
sub  lege,  qua  Adamo  peccante,  omnes  peccaverunt.  Theologi  alii  remotum 
tantum,  alii  etiam  proximum  asserunt  debitum.  Cf.  Mazzella,  de  Deo  Crean- 
te  n.  1129  et  sq. 

ceteri  homines,  redemptione  reparativa,  qua  scilicet  quis  libe¬ 
ratin'  a  malo  in  quod  inciderat. 

552.  Demonstr.  i.  a)  (Gen.  3.  15):  Inimicitias  ponam  inter  te 
et  mulierem,  et  semen  tuum  et  semen  illius:  ipsa  conteret  caput 
tuum ;  et  tu  insidiaberis  calcaneo  ejus  (1).  Docet  Ecclesia  ser- 
pentem,  ad  quem  verba  diriguntur,  esse  diabolum;  mulierem, 
veluti  antonomastice,  B.  Virginem  Mariam;  semen  mulier is,  esse 
Christum ;  semen  vero  serpentis  esse  peccatum  et  peccatores,  qui 
peccando  hunt  veluti  filii  diaboli.  Jam  vero  in  hoc  oraculo  du¬ 
plex  veluti  sistitur  acies:  ex  una  parte  diabolus  et  asseclae  ejus, 
ex  altera  Christus  et  mater  ejus  B.  Virgo  Maria;  et  status,  qui 
inter  utramque  aciem  viget,  e.st  status  belli  et  inimicitiae:  uti 
iunguntur  daemon  et  semen  ejus  tamquam  unum  quid  et  indivi¬ 
sible,  ita  et  mulier  et  semen  ejus  uniuntur  hie  tamquam  unum 
quid  et  indivisible,  communisque  et  eadem  est  inimicitia  contra 
Satanam  communisque  et  idem  contra  Satanam  triumphus.  Hisce 
positis  sic  argumentamur:  a)  ex  identitale  inimicitiarurn.  Eadem 
inimicitia  praenuntiatur  turn  inter  semen  mulieris  et  daemonem, 
turn  inter  daemonem  et  mulierem  ipsam.  Atqui  inimicitia  inter 
semen  mulieris  (Christum)  et  daemonem  est  absoluta  et  perpe- 
tua;  ergo  pariter  absoluta  et  perpetua  est  inimicitia  inter  dae¬ 
monem  et  mulierem  (Mariam).  Sed  talis  non  fuisset  haec  inimi¬ 
citia,  si  vel  unum  instans  V.  Maria  fuisset  in  peccato  ideoque 
inimica  Dei  et  arnica  daemonis:  ergo.  —  fj)  ex  identitate  triumplii. 
Triumphus  de  serpente  ejusque  semine  indenticus  est  Christo  et 
Mariae;  sed  Christi  triumphus  fuit  perfectus,  semper  enim  con- 
trivit  caput  serpentis;  ergo  etiam  Mariae  triumphus  perfectus 
fuit,  ac  proinde  nunquam  daemonis  imperio  subiacuit.  Discrimen 
tan  turn  est,  quod  Christus  per  se,  Maria  per  Filium  suum  trium- 
plium  retulit. 

b)  Idem  eruitur  ex  verbis,  quae  angelus  et  Elisabeth  divino 
acta  Spiritu  ad  Mariam  dirigunt:  Ave,  gratia  plena ,  benedicla 


(1)  Transmittimus  deductionem  illam,  quam  nonnulli  urgent  ad  dogma 
probandum  ex  lectione  vulgatae  Ipsa  conteret  caput  tuum  turn  quia  fusior 
requireretur  disputatio  de  lectione  illius  versus,  (alii  legunt  ipsa,  alii  vero  ipsum 
aut  ipse  legendum  censent),  turn  quia  verba  ilia  potius  nobis  exprimere  viden- 
tur  actionem  et  opera,  quibus  B.  Virgo  et  Christus  Dominus  regnum  diaboli 
destruxerunt. 

tu  inter  mulieres  (Luc.  1.  28).  Cum  verba  haec  nullam  admittant 
restrictionem,  plenitudo  gratiae  non  solum  intensive,  sed  extensive 
quoque  intelligenda  est,  ita  ut  nullum  sit  instans,  in  quo  Maria 
gratia  plena  non  fuerit.  Item  cum  Virgo  inter  mulieres  Evae 
maledictioni  subiectas  praedicatur  benedicta,  hoc  ipso  ab  Evae 
maledictione  excluditur. 

c)  Sunt  et  alia  testimonia  quae  Patres  et  Ecclesia  antiquissimo 
usu  sensu  accomoclcito  applicant  ad  Mariam,  quod  facere  nequi- 
vissent,  nisi  earn  ab  omni  prorsus  labe  liberam  credidissent. 
Praecipua  sunt:  Sicut  lilium  inter  spinas,  sic  arnica  mea  inter 
filias  (Cant.  2.  2);  Tota  pulchra  es  arnica  mea  et  macula  non 
est  in  te  (lb.  4,  6) ;  Una  est  columba  mea,  perfecta  mea  (lb.  G,  8), 
et  multa  ex  psalmis.  —  Hue  referuntur  figurae  et  typi,  quibus 
Deiparae  illibatam  innocentiam  et  nulli  unquam  naevo  obnoxiam 
sanctitatem  insigniter  praenuntiatam  fuisse,  Patres  tradiderunt. 
Praecipui  sunt:  area  Noe  a  communi  naufragio  plane  salva; 
scala  Jacob  de  terra  ad  coelum  usque  pertingens,  cu.jus  vertici 
ipse  innitebatur  Dominus;  rubies  inter  flammas  incombustus  , 
inexpug nabilis  turris ;  Jiortus  conclusus,  qui  nescit  violari;  coru- 
sca  Dei  civitas,  cujus  fundamenta  in  montibus  sanctis;  augustis- 
simum  Dei  templum  divinis  refulgens  splendoribus,  plenum  gloria 
Domini;  aliaque  ejusdem  generis  omnino  plurima  (1). 

553.  II.  Ex  traditione  vero  probatur  a)  ex  Patribus,  quorum 
doctrina  ad  liaec  capita  revocari  potest:  a)  B.  Airginem  lrequen- 
ter  cum  Eva  comparantes  urgent  oppositionem  inter  utramque 
in  eo  sitam,  quod  haec  maledicta  esset  et  maledictionis  causa, 
ilia  omni  ex  parte  benedicta  et  benedictionis  causa.  Ita  Irenaeus, 
Iustinus,  Ephraemus  aliique.  —  B.  Airginem  salutant 
innocentem  et  immaculatam  penitusque  illibatam  (Germanus), 
solam  puram  solamque  sine  macula  (Damascenus);  solam 
filiam  vitae  (s.  Modestus);  quae  ipsorum  coelestium  spirituum 
nitentissimam  puritatem  immense  intervallo  superat  (Germa¬ 
nus),  quae  nitet  ea  puritate,  qua  major  sub  Deo  nequit  intel- 
ligi  (Anselm  us);  lilium  inter  medias  spinas  germinans  (  I  heo- 
dotus);  terram  immaculatam  ex  qua  novus  Adam  tormatus 
est  (presbyteri  Achajae);  lignum  immarcescibile  (s.  Hip- 


(1)  Cf.  Bullam  Ineff'ab.  Deus. 

polytus  M.);  thronum  sanctum  quem  sibi  Deus  praeparavit 
(Graeci  in  menaeis  die  8  sept.);  germen  semper  viride  sem- 
perque  floridum  (Andreas  cretensis). —  y)  Disertius  earn  vocant 
virginem  ab  omni  integram  labe  peccati,  uti  Ambrosius  (1); 
Yirginem  Christo  oppignoratam  in  utero  cum  fieret,  ut  Pe¬ 
trus  chrys.  (2);  nulli  unquam  culpae  affinem,  ut  s.  Saba 
(3);  Dieparam  omni  tempore  puram  uti  Copti  (4);  civitate 
munitissimam,  in  qua  numquam  dominatum  est  peccatufn, 
utSyri.(5).  Hue  pertinet  etiam  insigne  illud  Augustini  testi¬ 
monium:  «  Excepta  itaque  sancta  Yirgine  Maria,  de  qua  propter 
honorem  Domini  nullam  grorsus,  cum  de  peccatis  agitur , 

hciberi  volo  quaestionem _  Inde  enim  scimus  quod  ei  plus 

gratiae  collatum  fuerit  ad  vincendum  omni  ex  garde  geccalum, 
quae  concipere  et  parere  meruit,  quem  constat  nullum  habuisse 
peccatum,  »  (6)  disertissimaque  s.  Paschasii  Radberti  sentential 
«  Nullis,  quando  nata  est,  subiacuit  delictis,  nec  contraxit  in  u- 
tero  sanctificata  geccatum  originale  »  (7).  —  Hae  porro  laudes  et 
celebrationes  cum  originalis  peccati  macula  conciliari  nequeunt, 
immaculatamque  conceptionem  vel  supponunt  vel  includunt. 

b)  Ex  festo  concegtionis,  considerata  simul  R.  Pontificum 
liac  in  re  agendi  ratione.  Festum  illud  jam  saec.  Y  in  Ecclesia 
orientali  celebrari  coeptum,  ut  liquet  ex  Typico  s.  Sabae,  saec. 
vero  X  erat  in  eadem  Ecclesia  solemne  et  commune,  deinde  vero 
per  omnes  etiam  occidentis  Ecclesias  propagatum  est.  Jam  vero 
ut  docent  ss.  A u g u s t i n u s  et  T h omas  Ecclesia  non  celebrat  et 
colit  nisi  quod  sanctum  est.  —  Ipsi  Pontifices  tale  festum  omni 
studio  promoverunt  suamque  mentein  turn  circa  illud  turn  circa 
ejusdem  obiectum  non  semel  manifestarunt.  Sixtus  IV  a.  1470 
festum  conceptions  celebrantibus  indulgentias  concessit,  et  a. 
1482  reprobavit  assertiones  eorum,  qui  afllrmare  praesumerent, 
Romanam  Ecclesiam  dumtaxat  de  spirituali  conceptione  et  san- 
ctificatione  festum  celebrare,  quae  tempore  naturalem  conceptio¬ 
nem  subsecuta  est.  Tridentini  Patres  a.  1546  declararunt 
«  non  esse  suae  intentionis,  comprehendere  in  hoc  decreto,  ubi 
de  peccato  originali  agitur,  Beatam  et  immaculatam  V.  Mariana 


(l)  Serin.  22  in  Ps.  118.  n.  30.  —  (2)  Serm.  140.  —  (3)  Ode  2.  ad  Deiparam. 
—  (4)  In  eorum  theotoch.  —  (5)  In  proem.  1.  Noct.  in  festo  nativ.  —  (6)  De 
not.  et  yrat.  c.  36  —  (7)  In  partu  Virginis. 

Dei  genetricem,  sed  observandas  esse  Constitutiones  felicis  recor- 
dationis  Sixti  IV,  sub  poenis  in  ejus  constitutionibus  contentis, 
quas  innovat  »  (1).  Pius  V  Festum  extendit  ad  universam  Ec- 
clesiam  damnavitque  Baii  prop.  73  asserentem  quod:  «  Nemo 
praeter  Christum  est  absque  peccato  originali:  hinc  Beata  Virgo 
mortua  est  propter  peccatum  ex  Adam  contractum.  »  Paul  us 
Y.  a.  1616  prohibuit,  ne  quis  publice  conceptionem  Mariae  pol- 
lutam  assereret;  Gregorius  XV  prohibitionem  extendit  etiam 
ad  privata  colloquia  et  scripta.  Idem  confirmavit  Alexander 
VII,  et  Gregorius  XYI  concessit,  ut  in  praefatione  Missae  et 
in  litaniis  lauretanis  immaculatus  ejusdem  Virginis  proclamare- 
tur  conceptus.  Verissime  itaque  R.  Pontifices  opinionem  liuic 
doctrinae  contrariam  «  multiplici  veluti  vulnere  confectam  esse 
voluerunt  »  (2). 

c)  Ex  sensu  fidelium.  Negari  nequit  inde  a  saec.  XII.  invaluis- 
se  in  Ecclesia  fidem  explicitam  de  immaculatata  B.  Virginis  con- 
ceptione  et  gradatim  totam  Ecclesiam  pervasisse,  non  modo  occA- 
dentalem,  sed  etiam  orientalem,  tam  orthodoxam  quam  schis- 
maticam,  ita  ut  ante  definitionem  et  tot  centenis  pastoribus  vix 
unus  aut  alter  de  ea  dubitet.  Crevit  haec  persuasio  non  obstante 
auctoritate  ss.  Bernardi  et  Thomae  (3),  qui  huic  sententiae 
contrarii  credebantur;  in  eamque  conspirant  non  solum  rudes  sed 
doctissimi  quique,  non  solum  viri  privati  sed  integrae  studiorum 
universitates,  non  solum  oves  sed  et  pastor es  et  pastorum  prin- 
cipes,  R.  Pontifices;  neque  vero  conspirant  levitate  ducti,  sed  ex- 


(1)  Sess.  5.  can.  5.  —  (2)  Bulla  dogm.  Pii  IX. 

(3)  S.  Bernard  us  a.  1140  scribens  ad  Canonicos  Lugdunenses,  improbat 
imprimis  festum  de  immaculata  conceptione,  in  ea  Ecclesia  tunc  institutum, 
eo  praesertim,  quod  sine  apostolicae  sedis  auctoritate  id  factum  esset.  Deinde 
animadvertens  cultus  obiectum  debere  esse  sanctum;  quaerit  utrum  sancta 
fuerit  B.  V.  Mariae  conceptio;  et  videtur  illud  negare.  Verum  s.  Bernardus 
intelligi  congrue  potest  de  conceptione  activa,  de  qua  scribit  Contenson 
(Mariologia  ;  Theol.  1.  10,  dissert.  6.  c.  1) ;«  Sciendum  est  corpus  Marianum 
more  solito  conceptum  et  formatum  fuisse,  fingere  enim  miraculosa  et  Patri- 
tribus  incognita  miracula,  quibusdam  novatoribus  placentia,  non  decet;  nec 
enim  fictitiis  et  phantasticis  eget  honoribus  immensa  Mariae  gloria,  quae  veris 
abundat.  »  —  De  mente  vero  s.  Thomae  quoad  hanc  quaestionem,  utrum  scili¬ 
cet  a  sententia,  quam  in  1.  sent.  dist.  44.  q.  1.  a.  3.  tradit:  «  Tabs  fuit  pu- 
ritas  Virginis,  quae  a  peccato  originali  et  actuali  immunis  fuit ;  »  recesserit,  vel  in 
ea  perse veraverit  cf.  M  a  z  z  e  1 1  a  de  Deo  Creante  n.  1121  et  sq.  et  Jung  m  a  n  n 
de  Deo  Creator e  n.  403  et  sq. 

cussis  rationum  momenlis,  non  tacite  et  speculative  tantum,  sed 
solemniter  et  practice,  libris  scriptis,  institutis  congregationibus 
et  festis,  fusis  precibus,  murmur e  populi  fidelis  de  sententia 
opposita.  Atqui,  misso  etiam  quod  philosophice  universalis  haec 
persuasio  explicari  nequit,  nisi  ei  subesset  veritas,  ratio  ipsa 
theologica  satis  indicat,  consensionem  hanc  in  ipso  Ecclesiae  si- 
mi  invalescentem  et  gradatim  ubique  praevalentem,  si  ei  subes¬ 
set  error,  conciliari  non  posse  cum  ea  Ecclesiae  infallibilitate 
passiva,  qua  populus  christianus  sub  iugi  assistentia  Spiritus  s. 
in  sua  communi  fide  ab  omni  praeservatur  errore.  Illi  igitur 
fidelium  persuasioni  veritatem  certe  subesse  dicendum  est,  quae 
cum  sit  per  se  veritas  super naturalis,  non  aliunde  quam  ex  re- 
velatione  primitiva  originem  habere  potuit  (1). 

554.  III.  Tres  dogmatis  praecipuas  congruentiae  rationes,  rela- 
tionem  nempe  Yirginis  ad  Patrem,  ad  Filium,  et  Spiritum  s.  ita  ; 
proponit  cit.  B  u  1 1  a :  «  Decebat  omnino,  ut  perfectissimae  sancti- 
tatis  splendoribus  semper  ornata  fulgeret,  ac  vel  ab  ipsa  origi-  i 
nalis  culpae  labe  plane  immunis  amplissimum  de  antiquo  serpente 
triumphum  referret  tarn  venerabilis  mater,  cui  Deus  Pater  uni- 
cum  filium  suum,  quem  de  corde  suo  aequalem  sibi  genitum 
tamquam  seipsum  diligit,  ita  dare  disposuit  ut  naturaliter  esset 
unus  idemque  communis  Dei  Patris  et  Virgin  is  Filius,  et  quam 
ipse  Filius  substantialiter  facere  sibi  matrem  elegit,  et  de  qua 
Spiritus  s.  voluit  et  operatus  est,  ut  conciperetur  et  nasceretur 
ille,  de  quo  ipse  procedit  »  (2). 

555.  Corollarium.  1.  B.  Virgo  a  fomite  concupiscentiae  fuit  im¬ 
munis  —  Deficiente  enim  causa,  effectus  quoque  abesse  debet. 

Hie  enim  quamvis  in  renatis  peccatum  formaliter  non  sit,  tamen 
ex  peccato  est  et  ad  peccatum  inclinat,  et  a  theologis  materiale 
peccati  nuncupatur.  Habet  itaque  magnam  indecentiam,  adeoque 
ab  eo  eximi  debuit  ea,  quae  tanta  puritate  nitebat,  qua  major 
sub  Deo  intelligi  nequit,  quaeque,  ut  statim  videbimus,  ab  omni 
veniali  peccato  fuit  immunis.  —  Ceteras  vero  poenalitates,  ut 
mortem  et  vitae  aerumnas  Maria  pertulit  quidem  non  ad  poenam 


(1)  Cf.  Hurter  n.  449  et  sq.,  et  Sal  a  t.  3.  n.  74. 

(2)  Has  rationes  et  illas  cum  his  consertas  ex  titulo  Reginae  Angelorum, 
et  ex  efficacia  redemptionis  petitas  cf.  apud  Monsabre  op.  cit.  Conf.  30, 
cui  titulus:  II  Paradiso  dell'  Incarnazione. 

sed  ad  meritum.  Docent  enim  Patres,  non  decuisse  ut  mater  iis 
careret  poenalitatibus,  quibus  pro  nobis  sese  subiecit  Filius. 

Corollarium  2.  Maria  full  immunis  ab  omni  vel  levissimo  pec- 
cato  veniali.  Ita  docet  contra  Protestantes  cone.  Trident  i- 
num  (sess.  6.  can.  23) :  «  Si  quis  hominem  semel  justificatum  di- 
xerit....  posse  in  tota  vita  peccata  omnia,  etiam  venial ia,  vitare, 
nisi  ex  speciali  Dei  privilegio,  quemadmoflum  de  B.  Virgine  te¬ 
net  Ecclesia,  a.  s.  »  Hoc  probant  omnia  argumenta  superius  al- 
lata,  cum  peccatum  actuale  majorem  adhuc  indecentiam  inclu- 
dat,  quam  originate.  Hoc  diserte  tradunt  Patres,  inter  quos  s.  Ber- 
nardus  haec  scribit:  «  Copiosior  sanctificationis  benedictio  in 
earn  descendit,  quae  ipsius  non  solum  significaret  ortum,  sed  et 
vitam  ab  omni  deinceps  peccato  custodiret  immunem,  quod  nemi- 
ni  alteri  in  natis  quidem  mulierum  creditur  esse  donatum.  De- 
cuit  nimirum  reginam  virginum  singularis  privilegio  sanctitatis 
absque  omni  peccato  ducere  vitam,  quae  dum  peccati  mortisque 
pareret  redemptorem,munus  vitae  etiustitiae  omnibus obtinuerat  » 
(1)  Consentit  universa  schola  (2).  —  Porro  B.  Virgo  in  hac  vita 
non  fuit  impeccabilis  ab  intrinseco  per  visionem  beatificam,  aut 
unionem  hypostaticam,  sed  per  confirmationem  in  bono  et  in 
gratia.  Habuit  enim  talia  dona  et  auxilia  gratiae,  ut  infallibiliter 
nunquam  peccaret.  Et  hoc  est  speciale  privilegium,  quod  juxta 
Trident,  illi  concessum  est. 


(1)  Epist.  174. 

(2)  S.  Thomas  has  reddit  rationes  theologicas  p.  3.  q.  27.  a.  4:  «  Illos, 
quos  I)cus  ad  aliquid  elegit,  ita  praeparat  et  disponit,  ut  ad  id,  ad  quod  eli- 
guntur,  inveniantur  idonei,  secundum  illud  (2  Cor.  3,  6.):  Idoncos  nos  fecit 
ministros  novi  Testamenti.  Beata  autem  Virgo  fuit  electa  divinitus,  ut  esset 
mater  Dei.  Et  ideo  non  est  dubitandum,  quin  Deus  per  suam  gratiam  earn  ad 
hoc  idoneam  reddidit,  secundum  quod  angelus  ad  earn  dicit  (Luc.  1,  30):  In- 
venisti  gratiam  apud  Deum:  ecce  concipies  etc.  Non  autem  fuisset  idonea 
mater  Dei,  si  peccasset  aliquando;  turn  quia  honor  parentum  redundat  in 
prolem,  secundum  illud  (Prov.  17,  6):  Gratia  filiorum  patres  eorum;  unde 
etiam  per  oppositum  ignominia  matris  ad  Filium  redundasset;  turn  etiam,  quia 
singularem  affinitatem  habuit  ad  Christum,  qui  ab  ea  carnern  accepit  Dicitur 
autem  (2.  Cor.  6.  15):  Quae  conventio  Christi  ad  Belial?  turn  etiam,  quia 
singulari  modo  Dei  Filius,  qui  est  Dei  Sapientia,  in  ipsa  habitavit,  non  solum 
in  anima,  sed  etiam  in  utero.  Dicitur  autem  (Sap.  1,  4):  In  malevolam  ani- 
mam  non  introibit  sapientia,  nec  habitabit  in  corpora  subdito  peccatis.  Et 
ideo  simpliciter  fatendum  est,  quod  B.  V.  nullum  actuale  peccatum  commisit, 
nec  mortale,  nec  veniale,  ut  sic  in  ea  impleatur  quod  dicitur  (Cant.  4,  7.) : 
Tota  pulchra  es  arnica  mea,  et  macula  non  est  in  te.  » 

De  perpetua  Mariae  virgin itate. 

556.  Prop.  78.  Beatissima  Dei  genetrix  Maria,  Virgo  concepit, 
Virgo  peperit,  iugiterque  Virgo  inviolata  permansit,  ideoque  di- 
gnissima  est,  quae  semper  Virgo  salutetur. 

Declar.  Thesis  tria  distincta  dogmata  enuntiat,  scilicet  Mariam 
fuisse  Virginem  ante  et  in  ipsa  conceptione,  in  partu  et  post 
partum.  Primum  negarunt  Ebionitae,  Sociniani,  etRatio- 
nalistae,  alterum  Iovinianus,  tertium  El vidius. 

Est  de  fide  quoad  omnes  partes,  ut  constat  ex  symbolo  aposto- 
lico  in  quo  profitemur  Filium  Dei  «  conceptum  de  Spiritu  s.,  na- 
tum  ex  Maria  Virgine ;  »  ex  cone.  Later,  (a.  649  sub  Mart.  I) 
can.  3:  »  Si  quis  secundum  ss.  Patres  non  confitetur  proprie  et 
secundum  veritatem  Dei  genetricem  sanctam  semperque  Virginem 
immaculatam  Mariam....  absque  semine  concepisse  ex  Spiritu  s., 
et  incorruptibiliter  earn  genuisse,  indissolubili  permanente  et  post 
partum  ejusdem  virginitate,  a.  s.:et  ex  Constp.  Ill  (a.  680),  in 
quo  celebratur:  «  Mariae  illibata  virginitas,  ante  partum,  in 
partu,  et  post  partum  interminabilis.  » 

Demonstr.  i.  p.  —  Duo  Evangelistae,  i.  e.  Lucas  et  Mat- 
thaeus,  cujusmodi  fuerit  conceptio  Domini  nostri,  accurate  re- 
ferentes  a)  insistunt,  absque  opera  viri  Jesum  Christum  esse  con¬ 
ceptum  et  genitum  ex  ss.  matre  per  Spiritum  s.  foecunda,  idque 
repetunt  tam  diligenter,  ut  Matthaeus  praesertim  scopum  po- 
lemicum  jam  tunc  prae  oculis  habuisse  videatur  (1).  —  b)  Disertis 
verbis  totum  virginitatis  decus  integrum  illibatumque  servatum 
esse  demonstrant.  Nam  angelus  apud  Luc.  1,  34.  Mariae,  ut  earn 
securam  redderet  in  sua  voluntate,  quam  expresserat,  non  co- 
gnoscendi  virum,  exponit  modum  supernaturalem  conceptionis, 
qui,  salva  virginitate,  bet  opera  Spiritus  sancti,  huicque  paral- 


(I)  Ex  scopo  bene  demonstrandi  Josepho  nullas  partes  fuisse  vel  esse 
potuisse  in  generatione  virginea  Jesu  Christi,  explicatur  modus  loquendi:  et 
non  cor/noscebat  earn,  donee  peperit  filium  suum  primogenitum  etc. 

lelam  expositionem  mysterii  ab  Angelo  delatam  s.  Joseph,  ut  ilium 
de  utero  ejus  turbatum  redderet  tutum,  refert  Matthaeus  1.  19  — 
c)  Idem  luculenter  continetur  celebri  (Is.  7. 14).  oraculo:  Ecce  Virgo 
concipiet  et  pariel  filium,  el  vocabitur  nomen  ejus  Emmanuel 
(hebraice:  «Ecce  ipsa  Virgo  praegnans  et  pariens,  et  vocabit  nomen 
(rem,  Esse )  ejus  nobiscum  Deus).  Oraculum  hoc  esse  messianum 
patet  primo  ex  duplici  natura  divina  et  humana  filii  (Emmanuel); 
dein  ex  praedicatis,  quae  ipsi  in  sequentibus  tribuuntur;  nam  c.  8. 
dicitur  esse  is,  cujus  est  terra  Israel,  nempe  promissus  Messias,  et 
c.  9.  salutatur  admirabilis,  consiliarius,  Deus  fortis,  pater  futuri 
saeculi,  princeps  pacts;  tandem  peremptorie  ex  interpretatione 
Matthaei  1.  22,  sq.,  qui  illud  ad  Christum  ej usque  mirabilem  con- 
ceptionem  et  nativitatem  refert.  His  praemissis,  hoc  prodit  ex  illis 
verbis  argumentum.  Mater  Emmanuelis  dicitur  ha  alma,  quae 
vox  in  sex  locis,  ubi  occurrit,  significat  virginem  veram;  hie  vero 
ponitur  cum  articulo  ad  significandam  ejus  in  virginitatb  singula- 
rem  excellentiam  (fj  jiaphevog).  Atqui  haec  dicitur  Virgo  non  in 
sensu  diviso,  sed  in  sensu  composito,  i.  e.  incolumi  manente  vir- 
ginitate  conceptura  parituraque  Emmanuelem:  ergo.  Prob.  mi¬ 
nor.  Id  exigunt  a)  ipsa  verba  in  se  inspecta.  Quum  enim  dicit: 
Ecce  Virgo  praegnans  et  pariens,  earn,  quam  velut  praesentem 
propheta  intuetur,  virginem  esse  significat,  dum  jam  praegnans 
est  et  pariens;  qui  enim,  ni  ita  esset,  appellare  earn  alma 
potuisset?  Deinde  velut  duo  adiectiva  cum  alma  connectun- 
tur  participia  praegnans  et  pariens  (hara  et  jolodeth),  ita  ut 
propriam  istius  Virginis  rationem  ea  exhibere  manifesto  appareat . 
(i)  Ipsa  ratio  signi,  quae  huic  partui  inest.  Solemnissimis  enim 
verbis  Isaias  annuntiat,  signum  mirabile,  quod  petere  Achaz 
noluerat,  Dominum  ipsum  daturum  (1);  atque  hoc  signum  futu- 


(1)  Ut  regis  Achaz  fiduciam  in  divinam  protectlonem  accenderet  Isaias 
nomine  Dei  eum  invitat,  ut,  quod  velit,  eligat  signum  mirabile,  quo,  quae 
dixerat  propheta,  eonfirmationem  acciperent.  Pete  tibi  signum  a  Domino  Deo 
tuo  in  profundum  inferni,  sive  in  excelsum  supra.  Dubio  procul  Isaias  ini- 
raeulum  presse  dictum  et  in  praesentia  patrandum  regi  offerebat.  Hie  vero, 
quodcumque  eum  ad  hanc  responsionem  movit,  respondit:  Non  petam  et  non 
tentabo  Dominum.  Qua  audita  responsione  Isaias  dixit:  Audite  ergo  domus 
David....  Propter  hoc  dabit  Dominus  ipse  signum.  Ecce  Virgo  etc.  Quum,  ita 
propheta,  Achaz  recuset  miraculum  petere,  et  hac  sua  recusatione  Dominum 
offendat,  Deus  ipse  annuntiat  ei  signum,  stupendum  sane  et  mirabile,  eoncep- 

rum  esse  Virginem  concipientem  et  parientem.  Atqui  virgo,  quae 
non  ut  Virgo  concipit  et  parit,  sane  non  est  signum  mirabile, 
quum  nihil  mirabile  in  eo  sit,  quod  conjux  aut  sponsa  aut  puella 
simpliciter  pariat.  y)  Denique  hunc  locum  sensu  composito  Iudaei 
usque  ad  controversias  ad  versus  christianos,  christiani  semper 
et,  quod  maximum  est,  Matthaeus  intellexerunt. 

557.  Demonstr.  ii.  p.  I.  Non  minus  stupenda,  quam  Virginitas 
Beatissimae  Matris  in  conceptione  Christi,  est  ejusdem  Virginitas  in 
partu.  Ilaec  porro  illibatam  dicit  virginei  corporis  in  partu  integri- 
tatem,  nominarique  solet  virginitas  materialis,  quae  sine  miraculo 
una  cum  editione  prolis  in  lucem  consistere  nequit.  Sane  a)  ver¬ 
ba  ecce  Virgo  praegnans,  constat  ex  dem  on  strati  s,  sumenda  esse 
sensu  composito,  quatenus  non  solum  ante  conceptum,  sed  et  post 
conceptum  praegnans  virgo  sit  intemerata.  Atqui  eadem  sermonis 
continuatione  eademque  constructione  hebraica  cum  verbis  Virgo 
praegnans  coniunguntur  Virgo  pariens:  ergo  ex  conceptu  et 
partu,  utroque  virgineo,  prodigium  illud  constat,  b)  Quod  con- 
firmant  Evangelistae.  Quod  enim  Angelus  beatissimO  Joseph  re- 
velaverat,  de  Spiritu  s.  esse,  quod  in  ejus  sponsa  natum  sit; 
atque  hanc  parituram  esse  filium,  qui  sit  Salvator:  id  totum 
factum  esse  testatur  Mattheus,  ut  vaticinium  de  Virgine  prae- 
gnante  et  pariente  adimpleretur.  Sed  vaticinium  de  Virgine 
praegnante  eatenus  Mattheus  docente  impletum  est,  quatenus  ; 
Maria  supernaturali  modo  ut  Virgo  concepit.  Ergo  idem  vatici¬ 
nium,  ut  est  de  Virgine  pariente,  eatenus  completum  est,  quate¬ 
nus  Maria  supernaturali  modo  ut  Virgo  partum  edidit.  Item 
apud  Lucam  verbis  Angeli  annunciantis:  ecce  concipies  et  paries 
cum  sint  ipsa  applicatio  proplietiae  Isaiae,  subintelligi  debet  no¬ 
men  et  proprietas  virginis.  Et  rursus,  sicut  sollicitudo  Mariae 
de  servanda  virginitate  referebatur  ad  utrumque  ei  nunciatum: 
concipies  et  paries;  ita  ad  utrumque  securitas  ab  Angelo  data 
extendi  debet. 

558.  II.  a)  Inde  ab  aetate  apostolica  ex  fide  omnium  symbo-  : 
lorum  et  liturgiarum  tam  orientalium  quam  occidentalium  Bea- 
tissimam  Matrem  omnium  ore  tamquam  appellatione  propria 


lionem  scilicet  ct  nativitatcm  virgineam  Emmanuelis,  seu  deavd qmjiov . 
Cf.  Stent v up.  th.  11.  - 

salutatam  deprehendimus  Virginem,  semper  Virginem,  Virginem 
matrem.  -  b)  Jovinianus,  cujus  doctrina  erat:  Virgo  concepit,  sed  non 
virgo  gen  nit,  turn  a  s.  S  i  r  i  c  i  o  P.  turn  a  cone.  Mediolanensi 
damnatus  fuit,  ex  cujus  sententia  s.  Ambrosius  ad  Siricium 
scribit:  «  Haec  est  virgo,  quae  in  utero  concepit  virgoque  pe- 
perit  filium  suum.  Sic  enim  scriptum  est:  Ecce  virgo  in  utero 
accipiet  et  pariet  filium.  Non  enim  concepturam  tantum  virgi¬ 
nem,  sed  et  parituram  dixit.  »  (1).  —  c)  Patres,  quorum  testi— 
monia  collegit  Petavius  (2),  card.  Franzelin  aliique,  non  so¬ 
lum  cum  Leone  M.  docent:  «  Nova  autem  nativitate  genitus 
est,  conceptus  a  virgine,  natus  ex  virgine,  sine  paternae  carnis 
concupiscentia,  sine  maternae  integritatis  iniuria;  quia  futurum 
hominem  Salvatorem  talis  ortus  decebat,  qui  et  in  se  haberet 
humanae  substantiae  auctorem  et  liumanae  carnis  inquinamenta 
nesciret  »  (3);  sed  et  praeclaris  comparationibus  mysterium  illu- 
strant.  Sicut,  inquiunt,  Pater  aeternus  citra  ullam  corruptionem 
genuit  ab  aeterno  Verbum,  sicut  mens  humana  purissime  conci- 
pit  paritque  verbum  internum,  sicut  in  oculi  pupillam  incidit 
radius  et  sine  ulia  laesione  nascitur  obiecti  visibilis  imago,  sicut 
Christus  illaeso  sigillo  prodit  e  sepulchro;  ita  Verbum,  illaeso  vir- 
ginitatis  sigillo,  citra  ullam  corruptionis  vel  laesionis  maculam, 
prodit  caro  factum  ex  utero  Virginis.  —  Si  vero  quandam  hujus 
mysterii  quaeras  intelligentiam,  non  videtur  congruentius  concipi 
posse,  quam  si  participationem  aliquam  proprietatum,  quales 
sunt  corporum  glorificatorum,  corpori  virginali  matris  a  Filio 
concipias  communicatam,  et  in  ea  veluti  anticipatam,  non  qui- 
dern  habitualiter  sed  transeunter  in  ipso  tantummodo  partu  et  ad 
hunc  scopum. 

559.  Coroilarium.  Cohaeret  cum  dogmate  de  virginitate  B.  Ma- 
riae  in  partu  communis  et  constans  doctrina  Patrum,  Mariam 
absque  gravamine  tulisse,  et  absque  dolore  et  immunditia  pepe- 
risse.  S.  Bernard  us:  «  Sola  sine  corruptione  concepit,  sine 
gravamine  tulit,  sine  dolore  filium  parturivit  »  (4).  Egressus  est 
itaque  in  lucem  Christus  ex  utero  clauso  matris,  sicut  postmo- 
dum  ex  utero  terrae  renascens,  sepulchro  clauso  et  non  per- 


(1)  Ep.  synod,  medio! .,  inter  Ambros.  42.  —  (2)  De  Incarn.  1.  14.  c.  5.  — 
(3)  Serm.  11.  de  nativ.  c.  2.  —  (4)  Serm.  in  illud  Apoc.  c.  12:  Signum  ma¬ 
gnum  apparuit  in  coelo. 

fracto  lapide  mirabiliter  evasit:  quaemadmodum  fere  Solaris  radius 
purissimum  transmeat  crystallum. 

560.  III.  Rationes  congruentiae  affert  s.  Thomas:  «  Hoc  com- 
petebat,  inquit,  proprietati  ejus,  qui  nascebatur,  qui  est  Verbum 
Dei.  Nam  Verbum  in  corde  non  solum  absque  corruptione  con- 
cipitur,  sed  etiam  absque  corruptione  ex  corde  procedit.  Unde 
ut  ostenderetur,  quod  illud  esset  corpus  ipsius  Verbi  Dei,  con- 
veniens  fu it  ut  de  incorrupto  virginis  utero  nasceretur...  Secun- 
do  hoc  est  conveniens  quantum  ad  effectual  Incarnationis  Chri- 
sti.  Nam  ad  hoc  venit,  ut  nostram  corruptionem  tolleret;  unde 
non  fuit  conveniens,  ut  virginitatem  matris  nascendo  corrumpe- 
ret....  Tertio  fuit  conveniens,  ne  matris  honorem  nascendo  dimi- 
nueret,  qui  parentes  praeceperat  honorandos  »  (1). 

561.  Demonstr.  hi.  p.  «  Quis  unquam,  scribit  s.  Epiphanius, 
ullo  tempore  extitit,  qui  s.  Mariae  nomen  appellare  auderet,  et 
non  rogatus  subinde  Virginis  vocabulum  adiiceret?....  Sic  s.  Ma¬ 
ria  Virgo  nuncupatur,  nec  appellatio  ista  aliquando  commutabi- 
tur.  Haec  enim  perpetuo  incorrupta  permansit.  »  (2)  Ilaec  per- 
suasio  populi  christiani  constans  et  universalis  constat  etiam  ex 
operibus  vetustissimorum  Patrum  (3),  ex  symbolis  et  monumen- 
tis  liturgicis.  Jam  vero  persuasio,  quae  vinculo  adeo  intimo  cum 
ipso  nomine  christiano  coniuncta  est,  ut  separari  et  avelli  ab  eo 
prorsus  nequeat,  non  veritatis  utcunque,  sed  veritatis  revelatae, 
cujus  nempe  ille  idem  est  auctor,  qui  christianae  religionis  est 
institutor,  evidens  est  et  ineluctabile  argumentum  —  Cui  conclu- 
sioni  novum  pondus  accedit  ex  modo,  quo  veteres  in  eos  se 
praebent,  qui  impuro  et  impio  ore  beatissimae  Matri  virginitatem 
post  partum  servatam  detrahere  ausi  sunt.  Ori genes,  com- 
memorato  quopiam,  qui  idem,  quod  postea  Helvidius,  senserat; 
hanc  sententiam  appellat  insaniam  et  Tiaeresim  (4);  Ambro- 
sius,  qui  data  opera  Bonosum  refellit,  eandem  opinionem  vo- 
cat  sacrilegium  (5);  Hieronymus,  qui  integro  libro  Helvidium 

— 

(1)  3.  q.  28.  a.  2.  —  (2)  Haer.  78.  in  ep.  adv.  Antidicomarianitas. 

(3)  «  Nunquid  non  possem,  inquit  Hieronymus  contra  Helvidium  n.  17, 
tibi  totam  veterum  scriptorum  seriem  commovere,  Ignatium,  Polycar - 
pum,  Irenaeum,  Iustinum  martyrem  multosque  alios  apostolicos  et 
eloquentes  viros  ?  » 

(4)  Horn.  7.  in  Lucam.  —  (5)  De  institut.  virg.  c.  5-9. 

confutat,  scelus,  blasphemiam,  caecum  furorem  (1);  E pip  ha¬ 
il  i  us  vanum  commentum  et  blasphemam  suspicionem  contra 
s.  Mariam  semper  Virginem,  et  temeritatem  omnem  improbi- 
tatem  impietatemque  super antem  (2);  Gennadi  us  insaniam  et 
blasphemiam  (3).  Iam  vero  sententia,  quam  Patres  insaniam, 
perfidiam,  scelus,  blasphemiam  declarant,  haberi  debet  revelato 
dogmati  adversa.  Ad  ipsas  quoque  scripturas  appellant  Patres. 
Argumentantur  ex  commendatione  matris  a  moriente  Filio  facta 
Joanni;  ex  singulari  prorsus  modo,  quo  ipsa  ab  Isaia  fj  naQ'&hog 
celebratur;  ex  certa  et  revelata  ejus  in  conceptu  et  partu  Sal- 
vatoris  Yirginitate;  ex  responso,  quod  Maria  dedit  Angelo  annun- 
cianti  incarnationem,  quod  de  certa  Mariae  voluntate  servandi 
integrum  virginitatis  decus  nuncupate  voto  interpretantur  (4). 
Atque  hac  sententia  veterum  probata  vaticinium  (Is.  7.  14)  tota 
sua  luce  splendet,  quum  isto  voto  natura  velut  ipsa  Mariae  ap- 
pareat  virginea  et  virgineum  totum  ejus  esse. 

562.  Rationes  congruentiae  praecipuas  ita  complexus  est  s. 
Thomas:  «  Respondeo  dicendum,  quod  absque  omni  dubio  de- 
testandus  est  error  Helvidii,  qui  dicere  praesurnpsit,  matrem 
Christi  post  partum  a  Joseph  esse  carnaliter  cognitam  et  alios 
filios  genuisse.  Hoc  enim  primo  derogat  Christi  perfectioni,  qui 
secundum  divinam  naturam  unigenitus  est  Patris,  tamquam  per- 
fectus  per  omnia  Filius  ejus:  ita  decuit,  ut  esset  unigenitus  ma¬ 
tris,  tamquam  perfectissimum  germen  ejus.  Sec  undo  hie  error 
iniuriam  facit  Spiritui  s.,  cujus  sacrarium  fuit  uterus  virginalis, 


(1)  Contr.  Helvidium  n.  13  et  15.  —  (2)  Haeres.  78.  n.  5  et  23.  —  (3)  De 
eccles.  dogm.  c.  69. 

(4)  Cf.  Petavium  De  Incarn.  1.  14.  c.  2. —  Bella r minus  1.  2  de 
monach.  c.  22:  «  Ilia  verba  (Quomodo  fiet  istud  etc.)  non  significant:  actu 
non  cognoscere,  sed  non  licet  mihi  cognoscere,  alioquin  ineptissiraa  interro- 
gatio  fieret,  cum  posset  statim  respondere:  etsi  nunc  virum  non  cognoscis, 
tainen  paulo  post  cognosces.  Itaque  sicut  dicimus  in  quadragesima:  ego  non 
vescor  carnibus,  i.  e.  non  licet  mihi  hoc  tempore  carnibus  vesci,  sic  B.  Virgo 
dixit:  virum  non  cognosco,  i.  e.  prohibeor  virum  cognoscere.  Cur  autem 
prohiberetur,  nulla  ratio  potest  reddi,  nisi  votum ;  nam  virum  habebat,  iuvenis 
erat...  etc.  »  Et  paulo  post:«  Non  promittitur  ei  conceptus  praesens  aut  prae- 
teritus,  sed  futurus:  Ecce  concipies.  Ad  futurum  autem  conceptum  non  re- 
quirebatur,  ut  cognovisset,  sed  ut  cognoscere  posset  ac  vellet  in  futurum ; 
quare  nulla  omnino  sponsa,  nisi  forte  amens  a  praedicente  aliquo  conceptum 
quaereret:  Quomodo  fiet  istud,  quoniam  virum  nondum  cognosco;  responde- 
retur  enim  ei:  Si  nondum  cognovisti,  postea  cognosces.  » 

in  quo  carnem  Ohristi  formavit;  unde  non  decebat,  quod  de  ce- 
tero  violaretur  per  comraixtionem  virilem.  Tertio  derogat  di- 
gnitati  et  sanctitati  matris  Dei,  quae  ingratissima  videretur,  si 
tanto  filio  contenta  non  esset:  et  si  virginitatem,  quae  in  ea  rai- 
raculose  conservata  fuerat,  sponte  perdere  vellet  per  carnis 
concubitum.  Quarto  etiam  ipsi  Joseph  esset  ad  maximam  prae- 
sumptionem  iraputandum,  si  earn,  quam  revelante  Angelo  de 
Spiritu  s.  Deura  concepisse  cognoverat,  polluere  attentaret.  Et 
simpliciter  est  asserendum,  quod  mater  Dei  sicut  Virgo  concepit 
et  virgo  peperit,  ita  etiam  et  virgo  post  partum  sempiterno  per- 
mansit.  »  (1). 

563.  Corollarium.  Quamquam  Christus  de  Spiritu  s.  est  concep- 
tus,  non  tamen  ejus  Filius  did  potest.  Nam  ad  veram  genera- 
tionem  requiritur,  ut  genitus  procedat  ex  substantia  et  in  simi- 
litudinem  generantis.  Sed  «  Christus,  inquit  s.  Thomas,  con- 
ceptus  est  de  Maria  Virgine  materiam  ministrante  in  similitudi- 
nem  spedei;  et  dicitur  ejus  Filius.  Christus  autem  secundum 
quod  homo  conceptus  est  de  Spiritu  s.  sicut  de  activo  principio, 
non  tamen  secundum  similitudinem  speciei,  sicut  homo  nascitur 
de  patre  suo;  et  ideo  Christus  non  dicitur  Filius  Spiritus  s.  »  (2). 
—  Operatio  itaque  Spiritus  s.  non  per  modum  generationis  facta 
est,  cum  nequaquam  de  sua  substantia  produxerit  sibi  naturam 
similem;  sed  fuit  mirabilis  quaedam  elficacia,  Virginis  visceri- 
bus  divinitus  conferens  foecunditatem.  Porro  liaec  operatio,  ut- 
pote  opus  ad  extra,  totius  quidem  Trinitatis  fuit;  quatenus  au¬ 
tem  opus  est  amoris  et  foecundationis,  speciali  ratione  Spiritui 
s.  tribuitur. 

564.  Obi.  1.  Marine  virginitati  in  partu  repugnat,  quod  le- 
gitur  (Luc.  2,  22.  23) :  Et  postquam  impleti  sunt  dies  purgatio- 
nis  ejus  secundum  legem  Moysis,  tulerunt  ilium  in  Jerusalem , 
ut  sisterent  eum  Domino:  Quia  omne  masculinum  adaperiens 
vulvam,  sanctum  Domino  vocabitur.  —  Resp.  Distinguendum 
est  obiectum ,  quod  significatur,  a  modo,  quo  significatur.  0- 
biectum  significatum  est  hoc:  Omne  masculinum  primogenitum 
Deo  est  offerendum.  Modus,  quo  significatur,  desumitur  ex  eo, 
quod,  quum  primus  infans  nascitur,  naturaliter  accidit.  et  or- 


(1)  3.  q.  28.  a.  3.  —  (2)  L.  c.  q.  32.  a.  3. 

dinarium  est;  atque  secundum  hoc  masculinum  primogenitum 
dicitur  adaperiens  vulvam.  Ut  igitur  lex  ad  Christum  extenda- 
tur,  requiritur  tantum,  ut  primo  natus  sit.  Quare  ex  eo,  quod 
legem  istam  mosaicam  a  Beatissima  Matre  et  Christo  Domino 
observatam  scribit  Lucas,  inferre  non  licet,  partum  Mariae  vir- 
gineum  non  fuisse. 

Obi.  2.  Post  partum  Maria  Virgo  non  permansit,  nam  (Matth.  1, 
18  sq.)  legitur:  Antequam  convenirent....  et  non  cognoscebat 
earn  donee  peperit  Filium  suum primogenitum.  Ita  H el  vidius. 

—  Respondit  ei  s.  Hieronymus:  Scriptura,  quid  factum  non  sit 
ostendit;  sed  quid  factum  postea  sit  non  dicit.  Scilicet  quamvis 
voces  donee,  dum,  usque,  antequam  saepe  consequentiam  indi- 
cent,  tamen  nonnunquam  non  quid  postea,  sed  tantum  quid  an- 
tea  factum  vel  non  factum  sit,  significant.  Ut  si  dixerimus:  Hel- 
vidius  antequam  poenitentiam  ageret,  morte  praeventus  est,  non 
sequitur,  quod  post  mortem  poenitentiam  egerit;  vel  cum  dici¬ 
tur  (Ps.  109) :  Sede  a  dextris  meis,  donee  ponam  inimicos  tuos 
etc.,  non  significatur,  Christum  post  inimicorum  subiectionem 
non  amplius  a  dextris  Dei  sessurum  esse.  Eodem  modo  dicitur 
(Apoc.  2):  Id  quod  habetis,  tenete  donee  veniam;  et  (2.  Reg.  6): 
Michol  fdiae  Saul  non  est  natus  fdius  usque  in  diem  mortis 
suae.  —  Primogenitus  vero  in  Scriptura  non  tantum  is  dicitur, 
post  quern  alius,  sed  aliquando  etiam  ille  ante  quern  nullus  est 
genitus.  Sic  sapientia  aeterna  dicitur  primogenita,  licet  sit  uni- 
genita;  et  (Ex.  13,  1.  sq.)  omnia  primogenita  iubentur  Deo  donari, 
ubi  certe  etiam  unigenita  intelliguntur. 

Obi  3.  In  evangelio  commemorantur  fratres,  sorores  Christi. 

—  Resp.  Fratrum  nomine  intelliguntur  more  Judaeorum  consan- 
guinei  Christi:  sic  Abraham  et  Loth,  Laban  et  Jacob  vocantur 
fratres  (Gen.  13.  8;  29.  15).  Et  sane  inter  fratres  Domini  nominatur 
etiam  apostolus  Jacobus  (Gal.  1.  19):  Alium  autem  Apostolorum 
vidi  neminem,  nisi  Jacobum  fratrem  Domini.  Hie  autem  fuit 
filius  Alphaei  (Clopas)  et  Mariae  sororis  vel  cognatae  B.  Virginis 
(Matth.  10,  3;  Jo.  19,  25).  Unde  Trident,  (sess.  14)  dicit  sacra- 
mentum  extremae  unctionis  «  per  Jacobum  Apostolum,  fratrem 
Domini  »  fuisse  promulgatum. 

565.  Scholion.  De  II.  Virginis  matrimonio  cum  s.  Josepho. 
Certum  est  ex  communi  Patrum  et  theologorum  doctrina  matri- 

monium  verum  et  ratum  inter  Mariam  et  Joseph  intercessisse. 
Verba  enim  evangelii:  desponsata  uxor,  conjux,  vir  Mariae,  ac- 
cipere  coniugem,  dimittere  earn  in  sensu  obvio  verum  matri- 
monium  significant.  Hac  de  re  ipsi  quoque  Judaei  persuasi  erant, 
unde  Jesus  putabatur  filius  Joseph.  (Luc.  3,  23).  Nec  refert, 
quod  ambo  virginitatem  servaverint,  nam  matrimonium  domi¬ 
nium  quidem,  minime  usum  necessario  importat.  «  Non,  ait 
Ambrosius,  defioratio  virginis  facit  coniugium,  sed  pactio  co- 
niugalis  »  (1);  et  Augustinus:  «  Quibus  vero  placuerit  ex  con¬ 
sensu  ab  usu  carnalis  concupiscentiae  in  perpetuum  abstinere, 
absit,  ut  inter  illos  vinculum  coniugale  rumpatur,  imo  firmius 
erit,  quo  magis  ea  pacta  secum  inierint,  quae  carius  concordius- 
que  servanda  sunt  non  voluntariis  nexibus  corporum,  sed  vo- 
luntariis  affectibus  animorum  »  (2).  Praeterea  sola  desponsatio- 
ne  famae  B.  Virginis  non  satis  fuisset  provisum. 

Conveniens  autem  fuit  hujusmodi  matrimonium,  ait  s.  Tho¬ 
rn  as  (3),  turn  propter  Christum,  turn  propter  Mariam,  turn  propter 
nos.  —  Conveniens  fuit  propter  Filium,  a)  quia  Christus  non 
debebat  tamquam  illegitime  natus  videri  infidelibus;  b)  quia  ejus 
genealogia  consueto  modo  per  virum  describenda  erat;  c)  quia 
diabolus  reprimi  debuerat,  ne  puerum  natum  cognoscens  vehe- 
mentius  persequeretur ;  d)  quia  puer  natus  erat  a  viro  nutrien- 
dus.  —  Conveniens  item  fuit  propter  Matrem,  a)  ne  B.  Virgo 
lapidaretur  a  Judseis  tanquam  adultera;  b)  ut  ab  omni  infa- 
mia  liberaretur;  c)  ut  ei  a  Joseph  ministerium  exhiberetur, 
eique  provideretur.  —  Conveniens  tandem  fuit  propter  nos, 


(1)  Be  inst.  virg.  c.  6. 

(2)  Be  nupt.  et  concup.  1.  1.  c.  11.  n.  12.  —  Si  rationem  quaeras,  quae 
B.  Virginem,  non  obstante  veto  virginitatis,  ad  matrimonium  contrahendum 
inclinaverit,  respondet  Suarez:  «  Potissima  ratio  nubendi  illi  fuit,  quia  intellexit 
hanc  fuisse  divinam  voluntatem,  quamvis  rationem  ejus  eo  tempore  non  co- 
gnosceret  neque  amplius  inquireret,  quam  divinum  beneplacitum...  Dicendum 
ergo  est....  B.  Virginem  ex  divina  revelatione  contraxisse  matrimonium.  In 
omnibus  enim  rebus  speciali  Spiritus  s.  directione  regebatur,  praesertim  in 
gravissima,  et  quae  ad  statum  totius  vitae  pertinebat,  et  ad  mysterium  incar- 
nationis  proxime  ordinabatur.  Eadem  autem  revelatione  intellexit  B.  Virgo, 
suum  sponsum  libenter  in  perpetuam  virginitatem  fuisse  consensurum,  nul- 
lumque  detrimentum  perfectioni  suae  virginitatis  allaturum.  Et  hinc  intelligitur, 
potuisse  B.  Virginem  consentire  in  verum  matrimonium  non  consentiendo 
actualiter  et  explicite  in  carnalem  copulam.  »  Be  myst.  vitae  Christi  D.  6.  s.  2. 

(3)  3.  q.  29.  a.  1. 

a)  quia  testimonio  Joseph  comprobatura  est  Christum  ex  Virgine 
natum;  b)  quia  ipsa  verba  Yirginis  matris  suam  virginitatem  as- 
serentis  magis  credibilia  redduntur;  c)  ut  tolleretur  excusatio 
virginibus,  quae  propter  suam  incautelam  non  vitant  infamiam; 
cl)  quia  significatur  universa  Ecclesia,  quae  cum  Virgo  sit,  de- 
sponsata  tamen  est  uni  viro  Christo;  e)  quia  in  persona  ipsius  et 
virginitas  et  matrimonium  honoratur  contra  haereticos  alteri 
eorum  detrahentes. 


De  B.  Mariae  V.  assumptione. 


566.  Prop.  79.  Maria  post  mortem  secundum  corpus  in  coelum 
assumpta  est. 


Declar.  Dicitur  1°.  post  mortem ,  quo  significatur  contra  non- 
nullos,  (1)  Mariam  mortem,  obiisse.  Ita  sentit  hoc  tempore  uni¬ 
versa  Ecclesia,  et  ad  id  confirmandum  sufficit  generalis  regula 
scripturarum.  Nam  omnes  filii  Adae  corporali  morti  obnoxii  sunt, 
a  qua  regula  neque  auctoritas  ulla,  neque  ratio  suadet  excipien- 
dam  esse  Virginem.  Quin  potius  gravissimi  et  antiquissimi  Pa- 
tres  earn  mortuam  esse  testantur.  Ratio  etiam  hoc  suadet,  quia 
imprimis  decuit,  B.  Virginem  esse  similem  Christo.  Cum  ergo 
Christus  mortem  susceperit,  non  oportuit,  B.  Virginem  ab  hac  lege 
excipi.  Deinde  congruum  erat,  ut  per  mortem  Virginis  constaret 
evidentius,  earn  indiguisse  Christi  morte,  qua  fu it  redempta,  et 
habuisse  carnem  passibilem,  a  qua  Christus  similem  sumpsit,  et 
ita  excluderetur  error  eorum,  qui  finxerunt  B.  Virginem  fuisse 
coelestis  seu  angelicae  naturae.  Tandem  mors  nullam  imperfe- 
ctionem  includit,  quae  Virginem  non  deceat.  —  Dicitur  2°.  se¬ 
cundum  corpus;  cum  enim  animae  iustae  perfectae  purgatae 
statim  ac  discedunt  a  corporibus,  in  coelum  excipiantur,  anima 
B.  V.  Mariae  utpote  quae  absque  ulla  macula  aut  debito  poenae 
et  perpetuo  vixit,  et  a  corpore  discessit,  statim  ad  beatitudinis 


(1)  Inter  veteres  de  hac  re  dubitavit  E p i p h a n i  us  ( liaer .  78) ;  inter  recen- 
tiores  mortem  Virginis  negavit  A  r  n  a  1  d  i  (Super  transitu  B.  V.  M.  Mediol.  1880). 

locum  fuit  evecta.  —  Denique  3°  propositio  dicitur  aSuaresio 
nunc  tarn  ?*ecepta,  ut  a  nullo  pio  et  catholico  possit  in  dubium 
revocari,  aut  sine  iemeritate  negari  (1). 

567.  Demonstr.  i.  a)  Ex  sensu  fidelium,  qui  invaluit  et  praeva- 
luit  a  saec.  saltern  VIII,  quin  ullos  fere  unquam  habuerit  proprie 
dictos  adversaries,  et  non  solum  penes  catholicos  sed  etiam  apud 
graecos  schism aticos,  ut  constat  ex  synodo  Hierosolymitana 
1672  adversus  Calvinistas  habita  (2)  —  b)  Ex  assumption is  festo , 
quod  in  Ecclesia  celebratur  universa,  ej usque  initia  saec.  VI 
praecedunt.  Ejus  quippe  mentio  fit  in  martyrologio  vetustissimo 
s.  Hieronymo  adscripto,  in  Sacramentario  Gelasii  (f  496) 
in  missali  gothico  a  Thomasio  et  M a b i  1 1  o n i o  edito.  Obie- 
ctum  autem  hujus  festi  non  esse  tantummodo  translationem  ani- 
mae,  sed  etiam  corporis  in  coelum,  colligitur  ex  homiliis  vete- 
rum  hac  de  re  habitis,  ex  breviarii  lectionibus,  ex  inscriptione 
martyrologii,  ex  missalis  introitu,  orationibus  et  versiculis,  et  ex 
ipso  nomine  assumptionis,  quo  festum  designatur;  assumptio  e- 
nim  proprie  refertur  ad  corpus,  unde  nullius  sancti  in  coelum 
assumptionem  celebrat  Ecclesia,  sed  solum  transitum  aut  nata- 
lem  diem,  licet  credat  eorum  animas  in  coelum  esse  ingressas. 
—  c)  Ex  disertis  Patrum  testimoniis,  praesertim  saec.  VI.  Gre- 
gorii  Turon. :  «  Dominus  susceptum  Virginis  corpus  sacratissi- 
mum  in  paradisum  deferri  jussit,  ubi  nunc  resumpta  anima 
cum  electis  ejus  exultans  aeternitatis  bonis  nullo  occasuris  fine 
perfruitur  »  (3);  saec.  VII  s.  Idelphonsi  Toletani  et  s.  Mode- 
sti  patriarchae  Hieros.,  saec.  VIII  ss.  Andreae  Cretensis, 
Germani,  Joannis  Dam  a  seen  i;  saec.  XI  et  XII  Fulberti, 
s.  Petri  Damiani,  s.  Bernardi  aliorumque,  quibus  concor¬ 
dat,  duce  s.  Thom  a,  universa  schola. 

568.  II.  Rationes  congruentiae  plures  referunt  Damasce- 
nus,  auctor  vetustus  sermon  is  de  Assumptione,  qui  Augusti- 
no  vel  Hieronymo  adscribitur,  et  Suarez,  a )  Dignitas  matris: 
«  Putredo  et  vermis  humanae  est  opprobrium  conditionis,  a  quo 


(1)  In  3.  p.  D.  21.  s.  2.  n.  9. 

(2)  Synodus  episc.  armenorum  a.  1342  declarat:  «  sciendum  est,  quod 
Ecclesia  annena  credit  et  tenet,  quod  s.  Dei  genitrix  virtute  Christi  assumpta 
fuit  in  coelum  cum  corpore.  » 

(3)  De  mirac.  c.  4. 

opprobrio  cum  Jesus  sit  alienus,  natura  Mariae  excipitur,  quam 
Jesus  de  ea  suscepisse  probatur.  Caro  enim  Jesu  caro  est  Ma¬ 
riae  »  (1).  —  b)  Virginitas:  «  Si  voluit  integram  (Christus)  ma- 
trem  virginitatis  servare  pudore,  cur  non  velit  incorruptam  a 
putredinis  servare  foetore?  »  —  c)  Immaculata  conceptio,  quae 
sin  minus  mortem,  quam  etiam  Christus  passus  est,  saltern  cor- 
ruptionem  excludit.  —  cl)  Ejus  cum  Christo  simttitudo ;  sicut  e- 
nim  Mater  perfectissima  participavit  Filii  sui  redemptionem  per 
praeservationem  a  corruptione  peccati,  ita  decuit  ut,  per  prae- 
servationem  a  corruptione  corporis,  etiam  perfectissimam  illam 
parti ciparet  victoriam,  quam  Christus  de  morte  reportavit  (2). 

569.  Coroilarium.  Ex  his  sequitur,  B.  Virginem  sicut  dignitate 
et  sanctitate,  ita  gloria  et  beatitudinis  perfectione  omnium  ho- 
minum  et  angelorum  hierarchias  superare,  quod  Ecclesiae  ex- 
primit  illis  verbis:  «  Exaltata  est,  s.  Dei  genitrix  supra  choros 
Angelorum  ad  coelestia  regna.  » 


ARTICULUS  III. 

De  mediatione  et  cultu  B.  Virginis. 

570.  Prop.  80.  Maria  vero  aliquo  sensu  dicitur  et  est  media¬ 
trix  nostra  excellentissima  nobisque  utilissima. 

Declar.  Cum  intercessionis  vis,  qua  B.  Virgo  et  Sancti  apud 
Deum  pollent,  exemplo  Patrum  mecliationis  nomine  designari 
soleat,  praestat  ad  Protestantium  obiectiones  praecavendas  hujus 
virtutis  seu  mediationis  indolein  discrimenque,  quod  hanc  inter 
et  Christi  mediationem  intercedit,  rimari  atque  exponere.  Itaque 


(1)  Sermo  de  Ass.  inter  opp.  Augustiui. 

(2)  Si  de  tempore  quaeratur,  quo  post  mortem  assumpta  fuerit,  probabilior 
coniectura  est,  post  triduum  resurrexisse,  et  innititur  turn  Nicephoro  narranti 
de  Apostolis  totum  triduum  ad  ejus  sepulchrum  perseverantibus,  turn  ea  ra- 
tione,  quod  in  lioc  etiam  B.  Virgo  fuerit  Filium  imitata.  Dicitur  autem  assumpta 
ab  Angelis,  non  quia  illorum  opera  ad  id  indigeret,  sed  quia  honoris  causa 
earn  comitabantur,  et  magis  dicitur  assumi  quam  ascendere,  quia  ilia  virtus 
non  erat  ei  connaturalis  sicut  fait  Christo,  sed  ab  hoc  Filio  suo  recepta,  unde 
dicitur  assumpta  innixa  Dilecto  suo.  De  ceteris  sive  mortis  sive  assumptionis 
adiunctis  cf.  Bucceroni  Commentaries  de  B.  V.  M.,  Comm.  20. 

l.°  Ghristus  mediator  est  primarius,  ante  quem  nullus  alius;  ne- 
cessarius,  sine  quo  non  solum  nulla  salus,  sed  neque  salutis 
possibilitas ;  universalis,  quo  omnes  sancti  et  ipsa  ej us  mater  in- 
diguerunt;  sibi  sufficiens  et  independens,  cujus  mediatio  alterius 
mediatione  neque  indiget,  neque  innititur;  denique  infinitae 
virtutis,  qui  per  se  ipsam  efficaciam  liabet,  et  a  quo  omnis  alia 
mediatio  vim  liabet  suam.  At  non  hoc  sensu,  quo  Ghristus  vere 
unicus  est  inter  Deum  et  homines  mediator,  B.  Yirgini  et  sanctis 
adscribimus  intercessionem  et  mediationem.  Isti  mediatores  sunt 
secunclarii,  gradu  altero,  longe  inferiores,  participations  qua- 
dam,  non  absolutae  necessitatis  sed  maximae  utilitatis;  nam 
horum  mediatio  tota  derivatur  ex  meritis  Christi  Christoque 
innititur,  cum  a)  ipsa  virtus  intercedendi  seu  sanctitas  et  a- 
micitia  sit  effectus  meritorum  Christi,  b)  nihil  quam  merita 
Christi  Deo  Patri  olferant,  et  c)  quidem  ut  facilius  ea  be- 
neficia,  quae  Christus  redemptis  recuperavit,  et  nonnisi  per  me¬ 
rita  Christi,  nobis  obtineant.  —  2.°  Porro  hujusmodi  mediatio 
longe  inferior  et  participata  tarn  pugnat  cum  Mediatoris  Christi 
unitate,  quam  causae  secundae  cum  causa  prima,  domini  patres- 
que  terrestres  cum  uno  Domino  et  Patre  nostro  in  coelis  (Matth. 
23,  9;  1.  Cor.  8,  6).  Imo  nedum  pugnat,  sed  congruit  potius,  cum 
Dei  agendi  constans  sit  ratio,  ut  non  solum  Deus  causis  secundis 
utatur  sive  in  online  naturali  sive  supernaturali,  sed  sua  quoque 
omnia  communicet  suis.  Sic  cum  Filius  Dei  sit,  eodem  nos  con- 
secravit  nomine;  cum  lux  sit,  petra  et  fundamentum,  et  has 
praerogativas  suis  tribuit  discipulis;  tribuit  potestatem  remittendi 
retinendive  peccata  sibi  propriam,  communicandi  Spiritum  s.  etc. 
Mirum  ergo  esse  non  debet,  si  et  de  mediationis  munere,  de  quo 
participant  vel  fideles  adhuc  in  terra  degentes,  nonnihil  absque 
iniuria  sancti  et  prae  ceteris  Filii  mater  participent.  —  3.°  Dno  in 
immensum  Christi  decus  redundat  istud  quidem  et  in  laudem 
ejus  inaestimabile  incrementum,  quod  ab  eo  exundant  ceu  ab 
inexhausta  scaturigine  ornamenta  dignitatum  et  virtutum  in 
alios.  Universim  enim  ilia  magniflcentior  est  opulentia,  quae  nec 
sibi  deficit  et  aliis  sufiicit;  quae  locupletat  ceteros  citra  sui  di- 
spendium. 

571.  Demonstr.  Mariam  sensu  declarato  esse  mediatricem 
nostram  probatur  a)  ex  ejus  ad  redemptionis  opus  cooperations. 

Ad  hoc  enim  contulit  a)physice  subministrando  Redemptori  sub- 
stantiam  suam,  carnem  et  sanguinem,  quam  in  pretium  salutis 
offerret ;  et  ft)  moraliter  suiim  praestando  Angelo  consensum  in 
incarnationem,  Christo  Redemptori  totam  vitam  suam  summa 
cum  sollicitudine  ministrando,  eumque  alendo  atque  ita  quo- 
dammodo  ad  sacrificium  praeparando,  maxime  vero  sive  in  tem- 
plo  sive  sub  cruce  ilium  Patri  pro  nobis  offerendo.  Quare  sicut 
in  Scriptura  Eva  jungitur  Adamo  in  ordine  lapsus,  ita  in  ordine 
reparation is  et  salutis  Maria  sociatur  Christo.  Exhibetur  enim 
ut  mulier  cum  semine  conterente  serpentis  caput  (Gen.  3,  15); 
ut  virgo  cum  Emmanuele  (Is.  7,  14);  ut  radix  cum  flore  (Is.  11,  1); 
ut  foemina  cum  viro  (Jerem.  31,  22) ;  ut  mater  cum  filio  (Matth. 
1,  21;  2,  11;  Luc.  2,  1G;  Gal.  4,  4  —  5;  Apoc.  12,  1.  sq).  Eandem 
comparationem  frequenter  ita  instituunt  Patres,  ut  sicut  Evam 
cum  Adamo  cooperatam  esse  dicunt  in  ilia  prima  praevaricatione; 
ita  Mariam  cooperatricem  exhibeant  cum  Christo  in  opera  nostrae 
Redemptions.  «  Mater  generis  nostri,  ait  A  ugustin  us,  poenam 
intulit  mundo,  Genetrix  Domini  nostri  salutem  edidit  mundo; 
j  auctrix  peccati  Eva,  auctrix  meriti  Maria;  Eva  occidendo  obfuit; 
Maria  vivificando  profuit;  ilia  percussit,  ista  sanavit  »  (1);  et  s. 
Bernardus  «  Yehementer,  ait,  vir  unus  et  mulier  una  nocue- 
re:  sed,  gratias  Deo,  per  unum  nihilominus  virum,  et  mulierem 
unam,  omnia  restaurantur ;  nec  sine  magno  foenore  gratiarum. 
Neque  enim  sicut  delictum,  ita  et  donum;  sed  excedit  damni 
aestimat.ionem  beneficii  magnitudo  »  (2). 

b)  Exejus  inter cessione,  qua  Christum  nobis  conciliat  nosque 
ad  Christum  provehit.  Jam  ex  Evangelio  novimus,  primum  bene- 
ficium  spirituale  et  temporale,  sanctificationem  scilicet  Baptistae, 
et  aquae  in  vinum  conversionem  voluisse  Christum  per  Mariae  me- 
diationem  conferre.  Et  factum  est,  ut  audivit  salutationem  Mariae 
Elisabeth,  exuttavit  infans  in  utero  ejus,  et  repleta  est  Spiritu 
s.  Elisabeth  (Luc.  1,  41).  Et  deficiente  vino  (licit  Mater  Jesu  ad 
eutn :  Vinum  non  habent  etc.  (Jo.  2,  3).  Ecclesia  vero  suam  per- 
suasionem  de  potenti  patrocinio  B.  Virginis  turn  tlieoretice  turn 
practice  adeo  splendide  semper  testata  est,  ut  malevolorum  ca- 
lumnias  excitaret.  Preces  liturgicae,  Patrum  et  Doctorum  scripta, 


(1)  Serm.  35  de  Sanctis.  —  (2)  Serm.  Dom.  infra  Oct.  Assumpt. 

exempla  sanctorum,  tenera  devotio  fidelium,  monumenta  artis, 
et  alia  argumenta  pene  innumera  testantur,  quid  turn  Ecclesia 
docens  turn  credens  de  patrocinio  Mariae  sentiat.  —  Ut  autem 
quantum  ejus  intercessio  apud  Deum  possit,  intelligas,  adverte, 
tria  intercessorem  maxime  commendare,  nempe,  primo  ut  is  pos¬ 
sit  plurimum  apud  eum,  apud  quern  intercedit,  quod  fit  si  ei  est 
gratissimus.  Quid  autem  est,  quod  nequeat,  impetrare  mater  a 
filio,  et  dilectissima  super  omnes  a  dilectissimo ?  Secundo  ut 
etiam  sciat,  et  prudenter  agat  ea,  quibus  opus  est  nobis,  et  quo- 
modo  subveniendum  est:  Beata  autem  Virgo  prudentissima  est, 
et  sapientissima,  nihil  ignorat  eorum  quibus  indigemus.  Tertio 
ut  velit:  quid  enim  prodest,  si  possit,  et  sapiat,  et  nolit  inter¬ 
cedes?  at  B.  Virgo  maxime  cupit  nostram  salutem,  utpote  cujus 
caritas  erga  nos  omnem  sanctorum  caritatem  longo  intervallo  su- 
perat;  nemo  enim  ita  nos  diligit  post  Filium,  sicut  mater  ipsa; 
sumus  enim  pretiosissimo  sanguine  Filii  ejus  redempti,  sumus  eius 
servi  et  filii,  et  ipsam  matrem  adoptionis  habemus,  in  ipso  Joanne 
sub  cruce  adoptati.  Ejus  ergo  intercessio  efficacissima  est,  et  inter 
beneficia  memorabilia  a  Deo  accepta  magnum  locum  tenet  hoc,  quod 
matrem  Dei  habemus  intercedentem,  in  quo  status  Evangelicus 
supra  legis  illius  statum  plurimum  inter  cetera  eminet.  Hinc 
discrimen  colligas  inter  Mariae  intercessionem  et  sanctorum.  Maria 
immediate  post  Christum  intercedendo  mediatrix  est.  Hinc  ortum 
est,  ut  quoad  alios  sanctos  non  utamur  uno,  ut  intercessore  ad 
alium,  quia  omnes  sunt  ejusdem  ordinis:  ad  Virginem  autem 
tamquam  ad  Reginam,  et  Dominam,  alii  adhibentur  intercesso- 
res.  Quo  sensu  Angelicam  salutationem  aliis  Sanctis  recitamus, 
ut  nimirum  earn  pro  nobis  Virgini  repraesentent.  Ipsa  mediatrix 
est  majoris  virtutis,  quam  alii  omnes  post  Christum.  Unde  fit, 
ut  nonnullos  sanctos,  ad  haec  vel  ilia  specialia  beneficia  obtinen- 
da,  singulares  advocatos  habeamus,  ut  constat  ex  usu  Ecclesiae, 
Virginem  autem  ad  omnia  habemus  universalem  advocatam,  quia 
in  omnibus  est  potentior,  quam  ceteri  in  singulis.  Denique  ipsa 
mediatrix  universalior  est;  per  earn  enim  tamquam  per  collum 
a  Christo  capite  gratiae  omnes  in  membra  deliuunt,  ut  sancti 
omnes  docent.  Inde  vero  non  consequitur,  neque  Sancti  id  as- 
serunt,  nullam  nos  posse  obtinere  gratiam,  nisi  prius  oremus 
B.  Virginem.  Quare  ipsa  etiam  non  rogata,  sua  opera  et  auxilio 

omnibus  adest  (1).  Unde  concludere  possumus  cum  Suaresio: 
«  Existimo  a  B.  Virgine  in  hac  potestate  et  efficacia,  non  solum 
sanctos  singulos,  sed  omnem  etiam  coelestem  curiam  superari. 
Itaque  si  cogitatione  fingamus  B.  Yirginem  aliquid  postulare,  to- 
tamque  curiam  coelestem  illi  resistere,  potentior  esset,  majoris- 
que  eificaciae  et  valoris  apud  Deum  Virginis,  quam  reliquorum 
sanctorum  omnium  oratio  »  (2). 

c)  Ex  magisterio.  Non  solum  ut  Dei  Genitrix  certo  demon- 
strat  Christum  et  Deum  et  hominem  esse,  non  solum  erudivit 
primos  fideles  ipsosque  Apostolos,  praesertim  Joannem,  et  sin- 
gulari  modo  sacris  studiis  assistit  et  fidei  defensoribus  opitula- 
tur,  quas  ob  causas  illud  meruit  encomium,  quod  de  Maria  ca- 
nit  Ecclesia:  Gaude,  Maria  Virgo,  cunctas  haereses  sola  inte- 
remisti  in  universo  mundo;  sed  suo  etiam  lucidissimo  exemplo 
nos  docet  Christi  servare  praecepta,  imitari  virtutes.  Quo  sensu 
B.  Virgo  post  Christum,  exhibetur  a  Patribus  tamquam  exemplar, 
lux  et  via  nostra;  idque  sane  pro  omnibus  hominibus  sed  praeser¬ 
tim  pro  foemineo  sexu,  cui  qua  mater,  coniux  simul  et  virgo  om¬ 
nium  virtutum  praebet  exemplum,  magnamque  confert  dignitatem. 

572.  Corollarium.  Non  una  de  causa  Maria  salutatur  mater  no¬ 
stra.  a)  Titulo  cooperations  ad  hoc,  ut  nos  ad  vitam  gratiae  et 
gloriae  renascamur.  Augustinus:  «  (Maria)  plane  mater  mem- 
brorum  ejus  (Christi),  quod  nos  sumus,  quia  cooperata  est  caritate, 
ut  fideles  in  Ecclesia  nascerentur,  quae  illius  capitis  membra  sunt; 
corpore  vero  ipsius  capitis  mater  (3).  b)  Titulo  cognationis  cum 
Christo;  dignatus  enim  est  Dei  Filius  secundum  naturam  frater 
noster  fieri,  et  secundum  gratiam  nos  adoptare  in  Dei  filios  ac 
proin  de  in  suos  fratres.  c)  Titulo  amoris  et  sollicitudinis,  de 
nostra  salute,  et  d)  titulo  haereditatis,  cum  in  persona  Joannis 
Christus  in  cruce  moriens,  nos  in  filios  ipsi  assignaverit  (Jo.  19.  2(3). 

573.  Prop.  81.  Mariae  debetur  cultus  altior  quam  reliquis  san- 
ctis,  qui  cultus  hyperduliae  appellatur. 

Statuitur  contra  Collyridianos  Mariam,  teste  Epiphanio 
(haer.  78),  ut  deam  colentes  eique  sacrificia  offerentes,  et  Refor- 
matores  quemlibet  ei,  sicuti  etiam  sanctis,  cultum  denegantes. 


(1)  Bucceroni  op.  cit.  Comm.  5.  —  (2)  L.  c.  D.  23.  s.  2.  Cf.  s.  Ansel- 
m  u  m  or.  46.  ad  s.  V.  M  —  ft)  De  s.  virginit.  1.  6. 

Demonstr.  Est  corollarium  omnium,  quae  de  B.  Virgine  hu- 
cusque  demonstrata  sunt.  Si  enim  et  divinae  maternitatis  dignitate, 
et  inde  consequenti  gratiarum  plenitudine  singularibusque  prorsus 
privilegiis  omnibus  sanctis  aut  angelis  antecellit,  aequum  est  quo- 
c[ue  altiori  quam  hos  suaeque  excellentiae  correspondente  honore 
earn  colere,  qui  ideo  nomen  proprium  induit  hyperduliae.  «  Bea- 
tissima  Virgo,  inquit  s.  Bona ventura,  pura  creaturaest;  et 
ideo  ad  honorem  et  cultum  latriae  non  ascendit.  Sed  quoniam 
excellentissimum  nomen  habet  ita  quod  excellentius  purae  creatu- 
rae  convenire  non  potest;  ideo  non  tantum  debetur  ei  honor  duliae, 
sed  hyperduliae.  Hoc  autem  nomen  est,  quod  Virgo  existens,  Dei 
mater  est;  quod  quidem  tantae  dignitatis  est,  quod  non  solum 
/Viatores  sed  etiam  comprehensores,  non  solum  homines,  verum 
etiam  angeli  earn  revereantur  quadam  praerogativa  speciali.  Ex 
hoc  enim,  quod  mater  Dei  est,  praelata  est  ceteris  creaturis,  et 
earn  prae  ceteris  decens  est  honorari  et  venerari  »  (1). 

Porro  excellentia  hujus  cultus  hyperduliae  super  duliam  con- 
sistit  a)  in  altiori  existimatione  de  B.  Virgine  quam  de  omnibus 
sanctis;  (5)  in  externa  hujus  aestimationis  turn  verbis  turn  signis 
testificatione  juxta  exemplum  Ecclesiae,  quae  Mariam  appellat 
spem,  vitam,  gaudium  etc.  festaque  plura  in  ejus  honorem  in- 
stituit;  y)  in  firmiori  et  universaliori  fiducia,  quatenus  Mariae 
patrocinium  confidentius  imploramus,  in  omnibus  exigentiis  et  pro 
universis  beneficiis,  ad  ipsam  etiam  tamquam  ad  reginam  et  do- 
minam  alios  sanctos  adhibentes  intercessores. 

574.  Scholion.  Quum  Inquisitionis  Decreto  (13  Jan.  1875)  duo 
opuscula  prohiberentur,  in  quibus  de  sacratissimo  sanguine  B.  M. 
Virginis  disserebatur,  Pius  IX  eadem  die  «  mandavit  per  hu- 
jusmodi  promulgationem  monendos  esse  alios  etiam  scriptores, 
qui  ingenia  acuunt  super  his  aliisque  id  genus  arguments,  quae 
novitatem  sapiunt,  ac  sub  pietatis  specie  insuetos  cultus  titulos, 
etiam  per  ephemerides,  promovere  student,  ut  ab  eorum  pro- 
posito  desistant,  ac  perpendant  periculum,  quod  subest,  pertra- 
liendi  fideles  in  errorem  etiam  circa  fidei  dogmata,  et  causam 
praebendi  religionis  osoribus  ad  detrahendum  puritati  doctrinae 


(1)  In  3.  dist.  9.  a.  1.  q.  3.  concl. 

ac  verae  pietati  »  —  Monitum  Apostoli  (Rom.  12,  3):  s apere  ad 
sobrietatem,  etiam  in  hac  materia  non  est  superfluum,  ac  maxi- 
me  praedicatoribus  commendandnm.  (1). 

APPENDIX. 

I. 

De  cultu  et  invocatione  sanctorum. 

575.  Solus  Christus  partium  dissidentium  naturas  coniugens 
soluto  pretio  nos  redemit  et  per  sua  merita  Deo  reconciliavit. 
Quamquam  vero  hac  ratione  ipse  solus  est  mediator  noster  na- 
turalis  et  primarius,  id  tamen  nullatenus  impedit,  quominus  alios 
quosdam  agnoscamus  ut  mediatores  secundarios,  imperfectos  et 
ministeriales,  qui  in  ordine  supernaturali  Deo  intimius  coniuncti 
etiam  aliis  opitulari  possint,  apud  Deum  intercedendo,  ej usque  vo- 
luntatem  declarando.  Tales  sunt  v.  g.  post  B.  Virginem  sacerdotes, 
Angeli  et  sancti.  Horum  mediatio  tota  Unit  ex  primario  media- 
tore  Christo  eoque  innititur,  quern  nedum  obscurat  sed  illustrat, 
cum  perfectius  sit  virtutem  habere  non  solum  per  se  sed  etiam 
per  alios  operandi,  quam  hanc  virtutem  aliis  communicare  non 
posse.  Opportunus  itaque  hie  videtur  esse  locus,  ut  coronidis  ad 
instar  ad  Christi  redemptoris  tractationem,  modo,  plurium  mo- 
rem  secuti  theologorum,  ilia  breviter  adiungamus,  quae  de  in- 
tercessione  sanctorum,  ac  de  veneratione  qua  illos  prosequi  opor- 
tet,  scitu  magis  sunt  necessaria.  Haec  vero  reducuntur  l.°  ad  san¬ 
ctorum  cultum,  2.°  ad  sanctorum  invocationem,  et  3.°  ad  reliquia- 
rum  et  imaginum  venerationem. 

576.  Prop.  82.  Licitus  est  atque  utilis  cultus  religiosus  San¬ 
ctorum,  qui  cum  Christo  regnant  in  coelis. 

Declar.  Est  de  fide  contra  Manic haeos  et  saec.  V  ineunte 
Vigilantium,  saec.  XVI  Reformatores,  ex  cone.  Trident, 
sess.  25,  decreto  de  cultu  et  invoc.  Sanctorum  (2).  —  Praesuppo- 


(1)  Egger  op.  cit.  n.  330. 

(2)  Iuvabit  integrum,  quo  doctrina  catholica  de  tota  hac  materia  dare 

sitis  notionibus  (n.  495  sq.)  vindicatur  Sanctis  cultus  religiosus  i.  e. 
propter  excellentiam  supernaturalem,  non  tamen  latriae,  cum  hu- 
jusmodi  excellentia  non  sit  infinita,  sed  duliae  cum  sit  finita  et 
non  unico  subiecto  eximie  singularis,  ut  hyperdulia.  Est  autem 


proponitur,  afferre  decretum:  «  Mandat  sancta  synodus  omnibus  episcopis,  et 
caeteris  docendi  rnunus  curamque  sustinentibus,  ut  juxta  Catholicae  et  Apo- 
stolice  ecelesiae  usum,  a  primaevis  Christianae  religionis  temporibus  receptum, 
sanetorumque  Patrum  consensionem,  et  sacrorum  conciliorum  decreta,  imprimis 
de  Sanctorum  intercessione,  invocatione,  reliquiarum  honore,  et  legitimo  ima- 
ginum  usu,  fideles  diligenter  instruant,  docentes  eos,  Sanctos  una  cum  Christo 
regnantes,  orationes  suas  pro  hominibus  Deo  offerre ;  bonum,  atque  utile  esse 
suppliciter  eos  invocare;  et  ob  beneficia  impetranda  a  Deo  per  filium  ejus 
Jesum  Christum  Dominum  nostrum,  qui  solus  noster  Redemptor  et  Salvator 
est,  ad  eorum  orationes,  opem,  auxiliumque  confugere :  illos  vero,  qui  negant 
Sanctos,  aeterna  felicitate  in  coelo  fruentes,  invocandos  esse:  aut  qui  asserunt, 
vel  illos  pro  hominibus  non  orare;  vel  eorum,  ut  pro  nobis,  etiam  singulis, 
orent,  invocationem  esse  idolatriam ;  vel  pugnare  cum  verbo  Dei,  adversarique 
honori  unius  mediatoris  Dei  et  hominum  Jesu  Christi;  vel  stultum  esse,  in 
coelo  regnantibus  voce  vel  mente  supplicare,  impie  sentire.  Sanctorum  quoque 
martyrum,  et  aliorum  cum  Christo  viventium  sancta  corpora,  quae  viva  membra 
fuerunt  Christi,  et  templum  Spiritus  Sancti,  ab  ipso  ad  aeternam  vitam  susci- 
tanda,  et  glorificanda,  a  fidelibus  veneranda  esse,  per  quae  multa  beneficia  a 
Deo  hominibus  praestantur :  ita  ut  affirmantes,  Sanctorum  Reliquiis  veneratio- 
nem,  atque  honorem  non  deberi ;  vel  eas,  aliaque  sacra  monumenta  a  fidelibus 
inutiliter  honorari ;  atque  eorum  opis  impetrandae  causa  Sanctorum  memorias 
frustra  frequentari ;  omnino  damuandos  esse,  prout  jam  pridem  eos  damnavit, 
et  nunc  etiam  damnat  Ecclesia.  Imagines  porro  Christi,  Deiparae  Virginis, 
et  aliorum  Sanctorum,  in  templis  praesertim  habendas,  et  retinendas,  eisqu^ 
debitum  honorem,  et  venerationem  impertiendam,  non  quod  credatur  inesse 
aliqua  in  iis  divinitas,  vel  virtus,  propter  quam  sint  colendae ;  vel  quod  ab  eis 
sit  aliquid  petendum,  vel  quod  fiducia  in  imaginibus  sit  Agenda;  veluti  olim 
fiebat  a  gentibus,  quae  in  idolis  spem  suam  collocabant;  sed  quoniam  honor, 
qui  eis  exhibetur,  refertur  ad  prototypa,  quae  illae  repraesentant;  ita  ut  per 
imagines,  quas  osculamur,  et  coram  quibus  caput  aperimus,  et  procumbimus, 
Christum  adoremus,  et  sanctos,  quorum  illae  similitudinem  gerunt,  veneremur. 

Id  quod  conciliorum,  praesertim  vero  secundae  Nicoeuae  Synodi  decretis  contra 
imaginum  oppugnatores  est  sancitum. 

Illud  vero  diligenter  doceant  Episcopi,  per  historias  mysteriorum  nostrae 
redemptions,  picturis,  vel  aliis  similitudinibus  expressas,  erudiri,  et  confirmari 
populum  in  articulis  fidei  commemorandis,  et  assidue  recolendis:  turn  vero  ex 
omnibus  sacris  imaginibus  magnum  fructum  percipi;  non  solum,  quia  admo- 
netur  populus  beneficiorum  et  munerum,  quae  a  Christo  sibi  collata  sunt,  sed 
etiam,  quia  Dei  per  sanctos  miracula  et  salutaria  exempla  oculis  fidelium  | 
subiiciuntur :  ut  pro  iis  Deo  gratias  agaut,  ad  sanetorumque  imitationem  vitam 
moresque  suos  eomponant.  cxc.itenturque  ad  adorandum  ac  diligendum  Deurn, 
et  ad  pietatem  colendam.  Si  quis  autem  his  decretis  contraria  docuerit  aut 
senserit :  a.  s.  » 

hujusmodi  cultus  duliae  absolutus,  quia  eorum  excellentia  est 
propria  et  intrinseca  personis,  quae  coluntur  (1). 

Demonstr.  i.  In  Scripturis  legitur  religiosus  Angelis  et  pro- 
phetis  cultus  exhibitus,  nec  Scriptura  reprehendente,  nec  istis 
repugnantibus.  Sic  Josue,  videns  virum  stantem  ex  adverso,  stricto 
gladio,  dicit  ad  eum:  Noster  es  an  adoersariorum?  Qui  respondit: 
Nequaquam,  sed  princeps  exercitus  Domini.  Et  cecidit  Josue  pro- 
nus  in  terrain,  et  adorans  ait....  (Jos.  5,  13-15).  (Cf.  Gen.  18  et 
19).  Sic  Eliae  honor  religiosus  ab  Abdia,  Elisaeo  a  filiis  proplie- 
tarum  et  a  Sunamitide  exhibitus  fuit  (Cf.  3.  Reg.  18,  7;  4  Reg. 
2,  15;  4.  Reg.  4,  37).  —  Deus  sanctos  honorat:  Quicumque  glo- 
rificaverit  me,  glorificabo  eum  (1.  Reg.  2,  30).  Atqui  licitum  sa¬ 
ne  est  Deum  imitari :  ergo. 

577.  II.  S.  Basilius:  «  Martyrum  lionores  cum  summo  studio 
procurantur  ab  iis,  qui  in  Domino  sperant;  turn  praecipue  a  vobis, 
qui  virtuti  operam  datis  »  (2);  Hieronymus:  «  Honoramus  ser¬ 
vos,  ut  honor  servorum  redundet  ad  Dominum  »  (3);  Augusti¬ 
nus:  «  Beatissimum  Petrum  piscatorem  modo  genibus  provolutis 
adorat  gentium  multitudo  »  (4).  —  Idem  confirmat  antiquissima 
et  universalis  Ecclesiae  praxis:  Sanctorum  post  illorum  obitum 
memoriam  insigni  honore  celebrandi,  altare  super  eorum  reli- 
quias  erigendi,  templa  in  eorundem  memoriam  et  nomen  Deo 
consecrandi,  festa  ad  illos  honorandos  instituendi,  sacrificia  Deo 
in  eundem  finem  ofFerendi  ut  illis  honor  ipsis  haberetur,  multa 
divinitus  et  ingentia  miracula  ad  eorum  sepulchra  et  iis  inter- 
cessoribus  obtinendi. 


(1)  Nonnunquam  cultus  Sanctorum  dicitur  relativus,  sed  haec  vox  alia 
significationo  ac  quando  cultus  imaginum  dicitur  relativus,  sumitur.  Solus  Deus 
videlicet  perfectionem  habet  infinitam,  incommunicatam,  et  necessariam,  quae 
ideo  et  absoluta  dicitur.  Omnes  alii,  qui  sive  in  ordine  naturae,  sive  in  ordine 
gratiae  praestantiam  aliquam  possident,  non  aliunde  earn  habent  nisi  dono  Dei, 
atque  eateuus  eadem  vera  est  perfectio,  quatenus  analogia  quadam  perfectio¬ 
nem  divinam  imitatur  atque  adumbrat.  Est  igitur  ejusmodi  excellentia  relativa. 
Indo  est  quod  recte  dici  possit  sub  hoc  respectu  solius  Dei  cultum  esse  ab- 
solutum,  quatenus  agnoscitur  et  colitur  infinita  ejus  et  incommunicata  excel¬ 
lentia.  Cultus  vero  Sanctorum  appellari  potest  relativus,  quatenus  eos  colimus 
propter  dona  eis  a  Deo  collata  ut  servos  et  amicos  Dei,  adeoque  cultus  eorum 
in  Deurn  ultimatim  refertur,  quamquam  sub  alio  respectu  est  absolutus,  quia 
ea  dona  formaliter  ipsis  insunt. 

(2)  Epist.  291.  —  (3)  Ep.  ad  Ripar.  de  errore  Vigilantii.  —  (4)  Serm.  1. 
de  ss.  Petro  et  Paulo. 


26 


402 


Appendix.  De  cultu  et  invocatione  sanctorum. 


578.  III.  Quodlibet  ens  juxta  dignitatem  naturae  suae  aesti- 
mandum,  amandum  et  colendum  est.  Hoc  axioma,  quod  convenit 
cum  praecepto  apostoli  ad  Rom.  13,  7:  Reddite  omnibus  debita... 
cui  honorem,  honorem,  ab  omnibus  admittitur  imo  et  tamquam 
supremum  moralitatis  principium  statuitur.  Sed  Sancti  propriam 
habent  supernaturalem  excellentiam  gratiae  sanctificantis,  lu- 
minis  gloriae,  visionis  et  amoris  beatifici,  quae  reddit  illos  Dei 
amicitia  dignos,  et  a  fortiori  honore,  reverentia,  ac  submissione 
nostra:  ergo  haec  ipsis  licite  exhiberi  possunt,  et  decenter  impen- 
duntur.  —  Tile  cultus  est  pius  et  lionestus,  quo  ad  virtutes  exercen- 
das  excitant ur;  atqui  talis  est  cultus  Sanctorum,  juxta  illud 
Augustini:  «  Solemnitates  martyrum  exhortationes  sunt  marty- 
riorum,  ut  imitari  non  pigeat,  quod  celebrare  delectat  »  (1):  ergo. 

579.  Obi.  1.  Deut.  G,  13  quemlibet  cultum  prohibet  illis  verbis: 
Dominum  Deum  tuum  timebis  et  illi  soli  servies,  quod  iterum 
inculcat  Apostolus  (1.  Tim.  1,  17):  Soli  Deo  honor  et  gloria.  — 
Respond.  Ab  adversariis  fit  illatio  a  specie  ad  genus.  In  illis  e- 
nim  testibus  et  aliis  hujus  generis  agitur  de  servitute,  honore, 
cultu  supremo  et  primario,  qui  soli  Deo  debetur,  non  vero  de 
servitute,  honore,  cultu  inferiori,  qui  etiam  creaturis  praestari  po¬ 
test.  Et  sane  motivum  et  mensura  servitutis  et  cultus  est  excellen- 
tia:  ubi  haec  illimitata  est  et  incommunicabilis,  debetur  omnimoda; 
ubi  est  limitata,  ibi  et  servitus  est  limitata.  Illis  ergo  verbis  non  po¬ 
test  intelligi  exclusus  inferior  hie  cultus  sanctis  exhibitus,  nam  si 
latissime et generice  accipiuntur,  ettunc  contra  praeceptum  Domini 
ne  liliis  quidem  licet  honorare  et  colere  parentes,  neque  presby- 
teri  duplici  honore  digni  essent  (1.  Tim.  5, 17).  Quod  si  hoc  asserere 
absurdum  est,  patet  verba  ilia  et  similia  esse  intelligenda  de  specie 
quadam  cultus  soil,  de  supremo.  Atqui  ultro  fatetur  Ecclesia  edi- 
tisque  sanxit  canonibus,  ne  quis  sanctis  ejusmodi  tribuat  cultum  (2). 

Obi.  2.  Angelus  Joannem  volentem  ilium  adorare  prohibuit 
his  verbis:  Vide  ne  feceris:  consensus  tuus  sum,  et  fratrum  tuo- 


(1)  Serm.  47.  de  sanctis. 

(2)  Cum  voces  Xargeveiv  et  dovXevEtv  significent  servire,  nil  mirum  si, 
nondum  terminologia  fixa  et  determinata,  promiscue  aliquando  acceptae  fuerint, 
et  ex  sensu  rnagis  et  ex  adiunctis,  quam  ex  vi  vocis  species  cultus  ab  ea  signi- 
ficata,  fuerit  eruenda.  Hinc  intelligi tur  pro  diversitate  servitutis  a  Xargsta 
significata,  veras  esse  has  propositioncs,  angelos  v.  g.  esse  adorandos,  et  non 
esse  adorandos.  Sed  usu  ecclesiastico  paulatim  invalescente  factum  est,  ut 

rum  habentium  testimonium  Jesu.  Deum  adorci.  Idem  fecerunt 
Petrus  cum  Cornelio  (Act.  10,  25),  Petrus  et  Barnabas  cum  Ly- 
caoniis  (ib.  14,  14). 

Resp.  List.  In  exemplis  allatis  repudiatin'  cultus  latriae  soli 
Deo  debitus,  cone .,  cultus  duliae,  subdist.  ob  aliquam  causam 
specialem,  cone .,  ob  illicitatem  cultus  simpliciter,  neg.  In  istis 
si  non  est  sermo  de  cultu  latriae,  sed  duliae,  ille  aliis  de  cau- 
sis  reiectus  fuit.  Sic  Joanni  prohibuit  Angelus  ne  eum  coleret, 
forsitan  quia,  ut  ait  Augustinu s,  «  talis  apparuerat  Angelus,  ut 
pro  Deo  possit  adorari  et  ideo  fuerat  corrigendus  adorator  »  (1); 
vel  etiam,  ut  observat  Gregorius  Magnus  «  ob  naturae  huma- 
nae  a  Filio  Dei  assuraptae  reverentiam  »  (2);  vel  quia  in  Joanne 
dignitatem  apostoli  evangelistae  et  prophetae  venerabatur.  — 
Petrus  Cornelii  cultum  reiecit,  partim  humilitatis  et  modestiae 
causa;  partim  ut  familiariter  cum  ipso  ageret,  sicque  eum  sibi 
amiciorem  et  ad  credenda  fidei  mysteria  paratiorem  redderet.  — 
Cultus,  quem  Lycaonii  apostolis  deferre  voluere,  idolatricus  erat, 
utpote  in  victimis  et  sacrificiis  consistens,  adeoque  merito  a 
Paulo  et  Barnaba  reprobatus. 

Obi.  3.  Augustinus  dicit :  «  Nos  Martyribus  nostris  non 
templa  fabricamus,  nec  ibi  erigimus  altaria,  in  quibus  martyribus 
sacrificemus,  nec  ibi  a  sacerdote,  qui  sacrificat,  invocantur  »  (3).  — 
Resp.  List.  Yetat  Augustinus  erigi  templa  et  aras  martyribus, 
ut  eis  sacrificetur,  ut  ii  tamquam  summum  bonum  invocentur, 
cone.;  (invocare  enim  ad  mentem  Augustini  est  Deum  voeare  in 
se);  vetat  erigi  templa  et  aras  martyribus  in  eorum  memoriam, 


larozvELV  adhiberetur  pro  cultu  qui  Deo  exhibetur,  dovleveiv  vero  pro 
obsequio  quod  creaturis  defertur.  Sic  s.  Augustinus:  «  Maximo  illo  loco 
satis  claret,  quod  Spiritus  sanctus  non  est  creatura,  ubi  jubemur  non  servire 
creaturae  sed  Creatori  (Rom.  1,  25)  non  eo  modo,  quo  jubemur  per  charitatem 
servire  invicem  (Gal.  5,  15),  quod  est  graecae  dovXeveiv,  sed  eo  modo  quo 
tantum  Deo  servitur,  quod  est  graece  Xargsveiv.  »  De  Trin.  1.  1.  c.  13.  Quam 
diversam  ejusdem  vocabuli  significationem  usu  ecclesiastico  inductam  inde 
explicare  poteris,  si  vocem  priorem  referas  ad  eos,  quibus  cultus  exhibetur  ;  hi 
nimirum  sunt  dovXoi  sou  servi  Dei,  ita  ut  dulia  secundum  hanc  derivationem 
proprie  significet  venerationem  servis  Dei  (Sanctis)  exhibitam ;  alteram  vero 
vocem  referas  ad  subiectum  i.  e.  ad  ipsos  colentes,  qui  servitutem  et  cultum 
supremum  seu  adorationem  exhibent. 

(1)  In  Pentateuch.  1.1.  q.  72.  —  (2)  Horn.  8.  in  Evang.  —  (3)  De  Civ.  Dei. 
1.  22.  c.  10. 

neg.  Cum  ergo  templa  et  arae  ordinentur  ad  sacrificium,  quod 
soli  Deo  offerri  licet,  soli  Deo  aedificari  possunt,  nec  alteri  nunc 
aedificat,  nec  sacrificat  Ecclesia.  Sacerdos  enim  stans  ad  altare 
non  dicit:  «  Offero  tibi,  Virgo  Maria  »  etc.,  sed:  «  Communicantes  j 
et  memoriam  venerantes  imprimis  gloriosae  semper  Virginis 
Mariae  »  etc.  Nec  ideo  precam ur  sanctos  ut  corda  nostra  possi- 
deant,  sed  ut  apud  Deum  intercedant,  quatenus  dignum  ejusha- 
bitaculum  efficiamur,  expulso  omni  terreno  affectu.  Vulgo  tamen 
dicuntur  templa,  arae,  Missae  Sanctorum,  quorum  specialis  fit 
commemoratio;  sed  proprie  loquendo  templa  Dei  sunt,  quia  illi 
sacrificium  offertur.  «  Nos  martyribus  nostris,  inquit  Augusti¬ 
nus,  non  templa  sicut  Diis,  sed  memorias  sicut  hominibus  mor- 
tuis  aedificamus.  Deo  quippe,  non  ipsis  sacrificat  (sacerdos),  quam- 
vis  in  memoriam  sacrificet  eorum ;  quia  Dei  sacerdos  est,  non 
illorum  »  (1). 

Obi.  4.  Sancti  eodem  honore,  iisdem  honoris  signis  ac  Deus 

: 

coluntur;  genuflectunt  enim  fideles  coram  ipsorum  imaginibus,  f 
thus  his  adolent,  luminaria  ante  eas  accendunt  etc. 

I1 

Resp.  Neg.  ant.  et  ejus  probationem.  Ex  tribus,  quibus  constat 
cultus,  quosque  (n.  495  sq.)  recensuimus,  actibus,  secundus  nempe 
voluntatis  submissio  est  essentialis,  quae  longe  diversa  est  pro 
excellentiae  diversitate.  Cum  autem  non  tanta  suppetat  homini 
varietas  signorum  externorum,  quae  reverentiam  exprimat  in- 
ternam:  ideo  subinde  fit,  ut  iisdem  signis  externis  Deus  et  sancti 
colantur,  quin  tamen  inde  sequatur,  eundem  illi  et  his  tribui 
cultum ;  sicut  neque  ex  eo,  quod  et  de  Deo  et  de  creatura  prae- 
dicatur  to  esse  vel  bonitas  etc.,  sequitur,  to  esse  vel  bonitatem 
univoce  affirmari  de  Deo  et  de  creaturis.  Hinc  quando  hujusmodi 
signa  non  sunt  per  se  vel  ex  usu  ad  latriam  determinata,  ut  v. 
g.  sacrificium,  templi  et  arae  erectio,  sed  sunt  indifferentia  ad 
latriam  vel  duliam,  ut  genuflexio,  thymiamata,  vel  lumina,  ex 
interno  mentis  sed  praecipue  voluntatis  demissionis  affectu  spe- 
cificam  et  diversam  pro  obiecti  excellentiae  diversitate  induunt 
significationem. 


(1)  Ibid. 

580.  Prop.  83.  Sancti  una  cum  Christo  regnantes,  orationes  suas 
pro  hominibus  Deo  offerunt:  bonum  etiam  est  atque  utile  suppliciter 
eos  invocare. 

Est  de  fide  contra  eosdem  errantes  ac  supra  ex  cone.  Trident., 
ex  quo  desumpta  est. 

Quoad  indolem  et  naturam  intercessionis  et  mediationis  san¬ 
ctorum  recole  notiones  traditas  (n.  570). 

Demonstr.  i.  p.  Sancti  (quibus  modo  accensemus  angelos)  pos- 
sunt  pro  nobis  intercedere.  —  I.  Hoc  ne  Lutherani  quidem  negant. 
Angel  us  (Zachar.  1,  12)  ita  pro  populo  Israelitico  Deum  depre- 
catur:  Domine  exercituum,  usquequo  non  misereberis  Jerusalem 
et  urbium  Juda,  quibus  iratus  es?  Angel um  quoque  pro  ejusdem 
populi  reditu  Deum  orasse,  ex  Daniele  cap.  10  discimus,  illius 
partes  adiuvante  Michaele,  uno  ex  principibus,  dum princeps  Per- 
sarum  utrique  obsisteret,  et  quod  optabat  obtinuisse.  —  Quoad 
Sanctos:  (2.  Mach.  15,  14):  Hie  est  fratrum  amator  et  populi 
Israel;  hie  est  qui  multum  orat  pro  populo  et  universa  sancta 
civitate,  Jeremias  propheta  Dei;  et  (4.  Reg.  20,  6):  Protegam 
urbem  istam  propter  me  et  propter  David  servum  meum;  et 
(Daniel.  3,  35):  Neque  auferas  misericordiam  tuam  a  nobis 
propter  Abraham  dilectum  tuum,  et  Isaac  servum  tuum  et 
Israel  sanctum  tuum.  —  Origenes:  «  Quis  dubitet,  quod  sancti 
quique  Patrum  orationibus  nos  invent,  et  gestorum  suorum  con- 
lirment  exemplis?  »  (1).  Gregorius  Naz. :  «  Nunc  tanto  magis 
pro  licit  nobis  precibus,  quanto  Deo  propinquior  est,  postquam 
vincula  deposuit  temporalia.  »  (2) 

581.  II.  Quod  sanctorum  confirmatur  communione.  Si  omnes 
fideles  tarn  viatores  quam  comprehensores  membra  sunt  Christi 
unumque  ejus  corpus  constituunt  mysticum;  si  inter  membra 
ejusdem  corporis  vigere  debet  caritas,  quae  teste  Paulo  (1.  Cor. 
12,  20)  efficit,  ut  si  quid  patitur  unum  membrum,  compatiantur 
omnia  membra:  sive  gloriatur  unum  membrum,  congaudeant  om¬ 
nia  membra;  si  morte  caritas  non  extinguitur,  sed  potius  emun- 
datur  et  perlicitur,  si  haec  vera  sunt,  uti  sunt,  incredibile  plane 
est  caritatis  mutuae  proprium  ilorem  fructumque,  qui  est  oratio 


(1)  Horn.  21.  in  Num.  —  (2)  Orat.  funebr.  in  patrem. 

pro  aliorum  salute,  morte  illico  extingui,  caritatemque,  ante  adeo 
sollertem  atque  sollicitam,  repente  reddi  sterilem,  otiosam,  tor- 
pentem. 

582.  Demonstr.  ii.  p.  Bonum  et  utile  est  eos  invocare.  —  Haec 
invocatio  l.°  non  est  ejus  generis,  quo  Deum  tamquam  gratiarum  j 
auctorem  invocamus,  sed  quo  regis  amicos  ob  eorum,  qua  apud 
ilium  fruuntur,  benevolentiam,  compellamus,  ut  suo  interventu 
nostras  corroborent  preces  ac  pro  nobis  intercedant;  2.°  non  est  i 
ad  salutem  necessaria  quia  ad  Deum  promerendum  neque  ne¬ 
cessitate  medii  suffragatore  opus  est,  neque  necessitate  prae- 
cepti  sive  divini  sive  humani,  quia  neque  in  Scriptura,  neque 
in  Traditione,  neque  in  decretis  Ecclesiae  ullum  extat  praecep- 
tum  invocandi  Sanctos,  et  cone.  Trident,  id  solum  definivit, 
nempe  earn  esse  bonam  ac  utilem.  De  hoc  igitur  tantum  est 
quaestio  inter  catholicos  et  haereticos.  —  Excipe  tamen  quoad 
necessitatem  praecepti  a)  B.  Yirginem,  cujus  salutationem  angeli- 
cam  cum  ejusdem  invocatione  coniunctam  addiscere  tenentur 
fideles  omnes  ex  universali  consuetudine  vim  legis  habente;  et  b) 
eos,  qui  ad  Horas  canonicas  tenentur,  in  quibus  invocantur  Sancti. 

583.  I.  Sequitur  ex  prima  parte.  Intercessio  enim  et  invocatio 
sunt  relativae,  quarum  priori  posita,  altera  ponatur  necesse  est. 
Siquidem  intelligi  nequit,  quo  modo  Sancti  pro  nobis  intercedere 
possint,  dona  ac  beneficia  impetrare,  nos  autem  nequeamus  eorum 
intercessionem  implorare  et  exposcere.  —  Apostoli  saepius  se  ora- 
tionibus  fidelium  commendarunt:  Obsecro  VOS,  fratres,  per  D.  N. 

J.  C.  et  per  caritatem  sancti  Spiritus,  ut  adiuvetis  me  in  ora- 
tionibus  vestris pro  me  ad  Beuyn  (Rom.  15,  36);  et:  Vigilantes  in 
omni  instantia  et  obsecratione  pro  omnibus  sanctis  (Eph.  6,  18); 
et  (1.  Tess.  5,  25):  Fratres,  orate  pro  nobis.  Atqui  si  licet  iustorum 
in  hac  vita  invocare  intercessionem,  quin  divinae  derogetur  beni- 
gnitati,  nec  ulla  per  earn  afficiatur  iniuria  Christus  Jesus  mediator 
et  Salvator  noster,  a  fortiori  licebit  ergo  invocare  sanctos  re- 
gnantes  cum  Christo,  quo  certior  horum  sanctitas,  major  potentia, 
sincerior  faroiliaritas  cum  Deo.  —  Deus  dicit  amicis  Job  (42,  8): 
Ite  ad  servum  meum  Job,  et  offerte  holocaustum  pro  vobis:  Job 
autem  serous  meus  orabit  pro  vobis,  faciem  ejus  suscipiam,  ut 
non  vobis  imputetur  stultitia. 

II.  S.  Basilius:  «  Qui  angustia  aliqua  premitur,  ad  quadra- 

ginta  martires  confugiat;  qui  laetatur,  recurrat  ad  eosdem:  ille 
quidem,  ut  a  malis  liberetur,  hie  vero,  ut  res  sibi  secundae  esse 
pergant  »  (1);  s.  Gregorius  Nyss.  his  verbis  invocat  s.  Theo- 
dorum  M.:  «  Intercede  ac  deprecare  pro  patria  apud  communem 
Regem  ac  Dominum  »  (2);  Hieronymus  in  Epitaphio  Paulae, 
haec  verba  ad  sanctam  illam  foeminam  dirigit:  «  Yale,  o  Paula, 
et  cultoris  tui  ultimam  senectutem  orationibus  iuva.  hides  et 
opera  tua  Christo  te  sociant.  Praesens,  quod  postulas  facilius 
impetrabis.  »  —  Constat  etiam  ex  Ecclesiae  praxi,  ex  liturgiis, 
ex  innumeris  miraculis,  quae  Deus  per  Sanctorum  intercessionem 
patravit.  Cf.  Aug.  de  Civ.  Dei  1.  22.  c.  8. 

584.  III.  Rationem  theologicam  ita  proponit  s.  Thomas:  «  Iste 
ordo  est  divinitus  institutus  in  rebus  secundum  Dionysium  (c.  5 
eccl.  Hier .),  ut  per  media  ultima  reducantur  in  Deum.  Unde  cum 
Sancti,  qui  sunt  in  patria,  sint  Deo  propinquissimi,  hoc  divinae 
legis  ordo  requirit,  ut  nos  qui  manentes  in  corpore  peregrina- 
mur  a  Domino,  in  eum  per  sanctos  medios  reducamur:  quod 
quidem  contigit,  dum  per  eos  divina  bonitas  in  nos  suum  effe- 
ctum  infundit.  Et  quia  reditus  noster  ad  Deum  respondere  debet 
processui  bonitatum  ipsius  in  nos,  sicut  rnediantibus  Sanctorum 
suffrages  Dei  beneficia  in  nos  deveniunt,  ita  oportet  nos  in  Deum 
reduci,  ut  iterato  beneficia  ejus  sumamus  rnediantibus  sanctis. 
Et  inde  est,  quod  eos  intercessores  pr*o  nobis  constituimus  et 
quasi  mediatores,  dum  ab  eis  petimus,  quod  pro  nobis  orent.  »  (3) 
Quae  ratio  ostendit  quidem  quomodo  cum  toto  ordine  divinae 
providentiae  intercessio  et  invocatio  Sanctorum  congruat,  non 
tamen  eousque  urgenda  est,  ut  inde  deducatur,  Deum  non  im¬ 
mediate  invocandum  esse. 

585.  Scholion  r.  Certum  est  petitiones  nostras  Sanctis  et 
Angelis  innotescere,  alioquin  quomodo  Angeli  super  peccatore 
poenitentiam  agente  gaudere  possent,  ut  Christus  (Luc.  15,  7)  testa- 
tur?  Si  de  ratione  vero,  qua  eas  cognoscunt,  quaeritur,  respondent 
theologi,  id  fieri  posse  vel  per  revelationem  Dei,  ut  innuit  Au¬ 
gustinus  (4),  vel  per  visionem  beatificam,  qua  in  essentia  di¬ 
vina  tamquam  in  speculo  eas  vident,  ut  probabilius  docet  s. 


(1)  Horn.  20.  in  quadraginta  martyres.  —  (2)  Orat.  de  s.  Theodoro  M.  — 
(3)  Suppl.  q.  72.  a.  2.  —  (4)  De  cura  agenda  pro  mortuis  c.  15. 

Thomas  (1);  vel  per  ministerium  Angelorum,  presertim  custo-  j 
dum,  ut  cone.  Sennonense  decreto  13.  opinatur. 

586.  Scholion.  ii.  «  Quamvis  Sancti,  ait  s.  Thomas,  supe¬ 
riors  sint  magis  Deo  accepti,  quam  inferiores,  utile  tamen 
est  etiam  minores  sanctos  interdum  orare,  et  hoc  propter  quin- 
que  rationes:  primo,  ex  hoc  quod  aliquis  quandoque  habet 
majorem  devotionem  ad  minorem  sanctum  quam  ad  sanctum 
majorem,  ex  devotione  autem  maxime  dependet  orationis  etlectus; 
secundo,  propter  fastidium  tollendum,  quia  assiduitas  unius  rei 
fastidium  parit,  per  hoc  autem  quod  di versos  sanctos  oramus, 
quasi  in  singulis  novus  fervor  devotionis  excitatur;  tertio,quia 
quibusdam  sanctis  datum  est  in  aliquibus  specialibus  causis 
praecipue  patrocinari,  sicut  s.  Antonio  ad  ignem  infernalem; 
quarto,  ut  omnibus  honor  debitus  exhibeatur  a  nobis;  quin  to, 
quia  plurium  orationibus  quandoque  impetratur,  quod  unius 
oratione  non  impetraretur.  » 

587.  Prop.  84.  Licitus  atque  pius  est  sacrarum  reliquiarum 
et  imaginum  cultus. 

_ 

utraque  pars  est  de  ficle  ex  cone.  Trident,  et  ex  damnatio- 
ne  I  con  oc  1  a  s  t  a  r  u  m  in  cone.  Nicaen.  II.  (a.  787). 

Demonstr.  i.  p.  Reliquiarum  nomine,  severiori  sensu  seu 
primario,  sanctorum  exuvias,  cineres,  ossa  etc.,  sensu  autem  la- 
tiori  seu  secundario,  quidquid  ex  eis,  quae  ad  eos  pertinuerunt, 
ac  de  se  aptum  est  ad  piam  eorundem  sanctorum  excitandam  me- 
moriam,  significare  consuevimus.  Hujusmodi  cultus  est  sacery 
sed  relativus,  quia  reliquiae  habent  relationem  ad  Sanctos,  mo- 
raliterque  ad  illos  suo  modo  pertinent. 

588.  I.  In  scriptura  vestigia  hujus  cultus  occurrunt.  Moyses 
ossa  Joseph  honorifice  transtulit,  dicunturque  prophetasse  (Ex. 

13,  18  et  Eccl.  44,  18);  aquae  Jordanis  pallium  Eliae  reverentes 
dividuntur  (4.  Reg.  2,  13);  mortuus  suscitatur  contactu  cadaveris 
Elisaei  (4.  Reg.  13,  21),  In  act.  Ap.  19,  11  legitur:  Virtutesque 
non  quaslibet  faciebat  Deus  per  manum  Pauli;  ita  ut  etiam 
super  languidos  deferrentur  a  corpore  ejus  sudaria  et  semicin- 


(1)  Ibid.  q.  74.  a.  1. 

ctia;  et  recedebant  ab  eis  languores,  et  spiritus  nequam  egre- 
diebantur. 

589.  II.  S.  E  p  h  r  e  m  Syrus :  «  Fontes  vitae  sunt  corpora  j  ustorum 
defunctorum.  Mundus  testis  est  omnium  curationum  quovis  in 
loco  (1).  S.  Basilius:  «  Mors  si  cuipiam  irrogatur  pro  Christi 
nomine,  pretiosae  censentur  reliquiae  sanctorum  ejus  »  (2).  Chry- 
sostomus:  «  Quisquis  cum  fide  ad  ilium  (s.  Ignatium  m.)  acce- 
dit,  magnis  atficitur  beneficiis.  Sanctorum  enim  non  modo  corpo¬ 
ra,  sed  ipsi  loculi  et  monumenta  spirituali  gratia  referta  sunt.  » 
(3).  S.  Hieronymus  in  libro  adv.  Vigilantium  totus  in  eo  est,  ut 
cultum  ss.  reliquiarum  vindicet,  eumque  antiquissimum  et  uni- 
versalem  esse  in  Ecclesia  Christi  ostendat.  —  Idem  confirmat: 
Christianorum  sollicitudo  in  sanctorum  reliquiis  colligendis; 
monumenta  erecta  super  reliquias  sanctorum  cujusmodi  erant 
cubicula,  martyria,  memoriae,  altaria  etc.;  studium  primorum 
christianorum  atque  Ecclesiae  universae  in  secernendis  marty- 
rum  cineribus  a  reliquorum  fidelinm  exuviis;  obsequia,  quibus 
primi  christiani  sanctorum  reliquias  prosequebantur  (4). 

590.  III.  Rationes  theologicas  inter  alios  adferunt  s.  Augusti¬ 
nus  et  s.  Maximus.  Ille  scribit:  «  Non  contemnenda  et  abii- 
cienda  sunt  corpora  defunctorum,  maximeque  j  ustorum  atque 
fidelium,  quibus  tamquam  organis  et  vasis  ad  omnia  bona  opera 
sanctus  usus  est  Spiritus.  Si  enim  paterna  vestis  et  annulus  ac 
si  quid  hujusmodi  tanto  carius  est  posteris,  quanto  erga  paren- 
tes  major  affectus:  nullo  modo  ipsa  spernenda  sunt  corpora,  quae 
utique  multo  familiarius  atque  coniunctius,  quam  quaelibet  indu¬ 
menta,  gestamus  »  (5).  Hie  vero:  «  Honoro  in  carne  martyris  ex- 
ceptas  pro  Christi  nomine  cicatrices;  honoro  pro  confessione  Do¬ 
mini  sacratos  cineres;  honoro  in  cineribus  semina  aeternitatis; 
honoro  corpus,  quod  mihi  Deum  meum  ostendit  diligere,  quod 
me  propter  Deum  mortem  docuit  non  timere.  Cur  non  honorem 
corpus  illud,  quod  reverentur  et  daemones?  quod  afllixerunt  in 
supplicio,  sed  glorificant  in  sepulchro?  Honoro  itaque  corpus, 
quod  Christum  honoravit  in  gladio,  quod  cum  Christo  regna- 
bit  in  coelo  »  (0). 


(1)  Carm.  14.  —  (2)  Horn,  in  Ps.  115.  n.  4.  —  (3)  Horn,  in  s.  M.  Ignatium 
n.  5.  —  (4)  Haec  singula  vide  demonstrata  apud  Per  rone  c.  4.  n.  85  et  sq. 
—  (5)  De  civ.  Dei  1.  1.  c.  13.  —  (6)  Serm.  88.  seu  3.  de  nat.  ss.  Martyrum. 

591.  Demonstr.  ii.  p.  Imago  est  similitude)  sive  repraesentatio 
rei  existentis,  ad  illam  rem,  ut  ad  exemplar,  expressa.  Imago  enim 
ab  imitando  dicitur,  quia  rem  imitando  repraesentat.  —  Imago 
differt  ab  idolo  hbalov,  eo  quod  idolum  sit  simulacrum  reprae- 
sentans  rem,  quae  vel  simpliciter  non  est,  vel  certe  non  talis  est 
qualis  colitur;  imago  vero  est  similitudo  rei  vere  existentis,  v,  g. 
B.  Virginis.  Quare  Paulus  scribit  (1.  Cor.  8,  4):  Scimus  ' quia 
nihil  est  idolum  inmundo;  nihil  scilicet  in  repraesentatione  sua, 
quia  nihil  divinitatis  in  eo,  vel  in  ejus  prototypo  inest.  Cultus, 
qui  imaginibus  sicut  ille  qui  reliquiis  defertur,  est  sacer,  quia 
tribuitur  obiecto  propter  supernaturalem  excel  lentiam  relativam, 
seu  propter  relationem,  quam  habet  ad  excellentiam  absolutam 
archetypi,  adeoque  est  relatwus ,  turn  quia  tota  dignitas  imaginis 
et  ratio  cultus  est  ipsa  eius  relatio  ad  archetypum,  turn  quia  non 
aliud  quam  personam  repraesentatam  intendimus  honorare  in 
imagine  tamquam  in  re  ad  ipsam  pertinente. 

592.  I.  Ss.  imaginum  cultus  vestigium  aliquod  in  V.  T.  habetur: 
turn  in  area,  quae  symbolum  erat  atque  imago  ipsius  praesentiae 
divinae,  quaeque  ideo  magna  erat  in  veneratione;  turn  in  duobus 
Cherubin,  quos  Salomon  in  templo  sculpsit;  turn  in  serpente 
aeneo  exaltato  in  deserto,  quern  typum  fuisse  crucis  Christi  ipse 
Salvator  declaravit.  Quod  si  (Ex.  20,  4.  sq.)  Deus  prohibere  videtur 
iisum  imaginum:  Non  facies  tibi  sculp  tile,  neque  omnem  simili- 
tudinem,  quae  est  in  coelo  desuper,  et  quae  in  terra  deorsum, 
nec  eorum,  quae  sunt  in  acquis  sub  terra.  Non  adorabis  eas  neque 
coles;  ego  sum  Dominus  Deus  tuus  fortis;  animadvertendum  est 
l.°  his  verbis  interdici  Israelitis,  ne  pro  more  gentium  sibi  tin- 
gant  idola  falsorum  numinum  ad  ea  adoranda,  non  vero  omnem 
absolute  imaginem;  vel  2.°  hoc  ad  summum  prohiberi  Judaeis  ob 
eorum  ad  idololatriam  proclivitatem,  quod  quidem  praeceptum 
positivum  una  cum  Lege  mosaica,  cessante  in  Lege  nova  idolola- 
triae  periculo,  abrogatum  est.  In  N.  T.  de  usu  ac  cultu  sacra- 
rum  imaginum  nec  invenimus  aliquod  mandatum,  nec  aliquam 
prohibitionem.  Sed  ex  altero  revelationis  fonte  discimus  huiusmodi 
cultum  semper  in  Ecclesia  obtinuisse  (1).  Quamquam  tribus  prio- 


.  (1)  Circa  cultum  s.  imaginum  duplex  distingui  debet  quaestio.  Prima  est, 
utrum  sacrarum  imaginum  usus  et  cultus  repugnet  legi  divinae,  sive  utrum 

ribus  saeculis  rariores  fuerint  s.  imagines  ob  speciales  rationes, 
nempe  ut  a  Gentibus  et  Judaeis,  ex  quibus  congreganda  erat 
Ecclesia,  omnis  scandali,  periculi,  offensionis  occasio  procul  remo- 
veretur,  et  forte  magis  propter  periculum  profanationis  tempore 
persecutions,  tamen  eorum  usum  et  cultum  etiam  ilia  aetate 
indubia  testantur  documenta.  Hue  pertinent  oratoria,  quae  in 
catacombis  ad  ipsa  tempora  apostolica  pertingentibus  inveniuntur, 
in  quibus  multiplex  invenitur  ornatus  imaginum  pictarum.  Inve- 
nitur  Christus  saepe  depictus  sub  imagine  boni  pastoris,  vel  sub 
symbolo  piscis  (lypvg)  exhibitus;  multaeque  occurrunt  reprae- 
sentationes  symbolicae  mysteriorum,  et  eventus  varii  antiqui  testa- 
menti,  quorum  significatio  typica  christiano  populo  nota  erat.  Re- 
praesentationes  huiusmodi  in  annulis,  lapidibus,  gemmis,  lucernis, 
sarcophagis,  parietibus,  calicibus  occurrunt.  Jam  Tertullianus 
meminit  consuetudinis  illius,  qua  calices  figura  boni  pastoris  a 
christianis  ornari  solebant:  «  Procedant  ipsae  picturae  calicum 
nostrorum,  si  vel  in  illis  praelucebit  interpretatio  pecudis  illius  » 
(de  pudic.  c.  7)  et  c.  10:  «  Si  forte  patrocinabitur  pastor,  quem 
in  calice  depingis.  »  Etiam  imagines  B.  Yirginis  aureola  cum 
infante  Jesu  ornatae  et  ss.  ap.  Petri  et  Pauli  saltern  ex  saec.  Ill 
nobis  supersun t.  Pro  traditione  theoretica  sufliciat  Cyrillus  Alex.: 
«  Etiamsi  facimus  imagines  piorum  hominum,  non  tamen  ut  eas 
adoremus  tamquam  deos,  sed  ut  iis  inspectis  ad  ipsorum  aemn- 
lationem  impellamur:  ideo  autem  Christi  imaginem  facimus,  ut 
mens  nostra  ad  illius  amorem  excitetur  »  (1)  et  s.  Basilius: 
«  Cliaracteres  sacrarum  imaginum  honoro  et  osculor  eximie, 
cum  liae  traditae  sint  a  sanctis  apostolis  nec  sint  prohibitae,  imo 
in  omnibus  ecclesiis  nostris  depictae  »  (2). 


licitus  sit  atque  honestus;  altera  est,  utrum  spectatis  omnibus  circumstantiis,  hac 
illave  aetate  expediat  imagines  in  templis  fidelium  venerationi  exponere.  Prima 
quaestio  pertinet  ad  /idem,  adeoque  nunquam  licet  eas  afficere  iniuria;  altera 
vero  pertinet  ad  disciplinam,  quae  mutationi  est  obnoxia,  et  in  qua  determi- 
nanda  quavis  aetate  adverti  debet,  utrum  spectatis  circumstantiis  utile  vel 
perniciosum  sit  illud  quod  statuitur.  Usus  atque  cultus  sacrarum  imaginum 
omnibus  theologis  fatentibus  est  ex  eorum  genere,  quae  ad  salutem  omnino 
necessaria  non  sunt  nec  ad  substantiarn  religionis  pertinent,  atque  hoc  sensu 
adiaphora  nominari  solent.  In  potestate  est  Ecclesiae,  ut  talia  vel  adhibeat  vel 
ableget  pro  eo  atque  satius  decreverit. 

(1)  In  Ps.  113,  16.  —  (2)  Epist.  300. 

593.  II.  Rationes  theologicae  petuntur  a)  ex  analogia;  quod  enim 
sunt  verba  relate  ad  aures,  sunt  colores  respectu  oculorum:  sicut 
ergo  verbis  sanctos  possumus  venerari,  ita  et  iraaginibus  et  per 
imagines.  «  Sacram,  inquit  cone,  oecumenicum  VIII  (a.  869) 
can.  3,  D.  N.  J.  Christi  efligiem  eadem,  qua  s.  Evangelia  vene- 
ratione  colendam  statuimus.  Ut  enim  per  syllabas  in  Evangeliis 
scriptas  salutem  consequuntur  omnes,  ita  per  imagines  arte  colo- 
ribusque  pictas  et  expressas  docti  juxta  et  indocti  ex  obiecta  re 
utilitatem  capiunt.  Quaecumque  enim  syllabis  oratio,  haec  in  colo¬ 
ns  pictura  docet.  »  —  b)  Ex  consuetudine  humana;  si  enim  regum 
imaginibus  defertur  cultus  civilis;  a  pari  aut  a  fortiori  sancto¬ 
rum  imaginibus  deferendus  est  cultus  sacer.  «  Si  regum,  ait  cone, 
oecumenicum  VII  act.  1,  laurata  et  iconas  missas  ad  civitates 
vel  regiones  obvii  adeunt  populi  cum  cereis  et  incensis,  non 
cera  perfusam  tabulam,  sed  imperatorem  honorantes:  quanto 
magis  oportet  in  ecclesiis  Christi  Domini  nostri  iconam  depingi 
Salvatoris  nostri,  et  intemeratae  matris  ejus  omniumque  sancto¬ 
rum  et  beatorum  patrum  et  studiosorum  virorum  ».  —  c)  Ex 
utilitate  liujus  cultus,  nam  valet  ad  rudiorum  instructionem,  ad 
memoriam  eorum,  quae  sancti  egerunt,  ad  excitandam  devotio- 
nem  ac  venerationem  erga  Christum  et  Sanctos,  qui  in  illis 
coluntur;  denique  ad  imitationem  eorum,  quos  repraesentant. 

594.  Scholion  i.  Si  in  modum  inquiras,  quo  imaginibus  honor 
est  exhibendus,  tam  cone.  Nicaen.  II.  quam  Trident,  respon¬ 
dent,  eas  nonnisi  cultu  relativo  esse  colendas.  Imagines  enim 
nullam  habent  excellentiam  sibi  propriam  et  intrinsecam,  pro¬ 
pter  quam  se  homo  subiicere  possit,  sed  honor,  qui  eis  praestatur, 
ad  prototypa  refertur,  adeoque  est  relativus,  utique  major  vel 
minor,  pro  dignitate  exemplaris.  Sed  quoad  quaestionem  schola- 
sticam,  in  quo  praecise  sconsistat  ille  cultus  non  conveniunt  inter 
se  theologi;  quia  non  eodem  modo  ab  eis  concipitur  imaginum 
ad  sua  exemplaria  habitudo,  ex  qua  nascitur  omnis  earum  ex- 
cellentia  et  cultus.  Alii  volunt  imaginem  esse  signum  dumtaxat 
institutum  in  memoriam  prototypi,  unde  inferunt  non  deberi 
imagini  nisi  cultum  exteriorem,  h.  e.  cultum,  qui  coram  imagine 
v.  g.  Christi,  ita  exhibeatur,  ut  non  ad  imaginem,  sed  ad  ipsum 
exemplar  terminetur.  Haec  sententia  minus  congruere  videtur 
Patribus  et  conciliis,  quae  imaginem  non  tantum  ut  conditionem 

materialem  cultus  sed  ut  proprio  cultu  dignam  spectant,  sicut 
templa,  vasa  sacra  et  alia  religiosa  instrumenta,  i.  e.  inferiore 
eo,  quo  earum  exemplaria  afficiuntur:  v.  g.  crux  et  imago  Christi 
non  est  veneranda  eo  latriae  cultu,  quo  ipse  Christus  adoratur. 
—  Alii  in  imaginibus  exemplaria  apprehendunt,  ita  ut  Christus 
v.  g.  in  cruce  vel  in  alia  effigie,  sit  simul  cum  ilia  figura,  totale 
adorationis  obiectum;  quemadmodum  rex  purpura  circumdatus 
non  duplicem  venerationem  terminat,  alteram,  quae  in  personam 
ejus  tendat  alteram,  quae  vestem  ejus  spectet.  Unde  in  hac 
sententia  idem  plane  honor  exhibetur  imagini,  qui  exemplari, 
quia  ipsumet  exemplar  in  imagine  apprehenditur,  ac  proinde 
crux  et  alia  Christi  effigies  cultu  latriae,  B.  Virginis  imago 
hyperduliae,  sanctorum  duliae,  sed  relativo  tantum  est  veneran¬ 
da.  Haec  sententia  caute  est  proponenda,  ne  ansa  calumniandi 
hunc  cultum  tamquam  idolatricum  praebeatur.  —  Alii  denique, 
quorum  sententiam  ut  veriorem,  conciliis  magis  conformem,  et 
in  praxi  tutiorem  amplectimur,  docent  imaginem  Christi,  vel 
alicujus  Sancti  concipiendam  ut  ejus  similitudinem  expressam, 
atque  ideo  nobis  pretiosam ;  quia  haec  similitudinis  relatio  et 
habitudo  est  quaedam  excel lentia  a  prototypo  derivata,  propter 
quarn  omnes  homines  sensu  quodammodo  a  natura  indito,  ami- 
corum  imagines  solent  cliaras  habere,  diligere,  osculari,  et  in 
honoratiori  loco  collocare.  Ita  considerata  imagine,  cultus  ei 
debetur,  sed  cum  excellentia  tanta  non  sit  in  imagine,  quanta 
in  prototypo,  honor,  qui  excellentiae  respondere  debet,  aequalis 
utrique  tribui  non  potest,  sicut  nec  vasa  sacra  propter  habitu- 
dinem,  quam  habent  ad  Deum  pari  cum  Deo  veneratione  affici- 
cimus  (1).  Iste  cultus  analogice  et  reductive  ad  earn  pertinet 


(1)  Quod  imago  non  materialiter  in  seipsa,  sed  ex  hac  ad  archetypum  re¬ 
latione,  evadat  aliquid  sacrum,  inde  etiam  patet,  quod  magnum  est  discrimen 
inter  cultum,  qui  exhibetur  imagini  B.  Virginis  in  domo  aliqua  privata,  et  in 
publica  ecclesia  vel  in  celebri  sanctuario,  ubi  multa  miracula  patrantur.  Atqui 
archetypus  in  omnibus  iconibus  Deiparae  est  identicus.  Ergo  ipsas  imagines 
etiam  in  seipsis  aliquo  modo  colimus.  —  Praerogativa  vero  ilia  miraculorum, 
qua  nonnullae  imagines  gaudent,  petenda  est,  juxta  s.  Augustinum  (Ep. 
137),  ex  gratuita  Dei  voluntate  cui  placet  specialia  beneficia  conferre  iis  potius 
qui  hanc,  quam  qui  illam  imaginem  venerantur.  Sic  Deus  aspicientibus  ser- 
pentem  aeneum,  a  Moyse  erectum,  sanitatem  restituebat;  non  ita  iis,  qui 
alium  aspiciunt;  sic  Christus  visum  restituit  caeco  nato,  qui  se  in  natatoria  Siloe 
abluerat;  et  Naamun  Syrus  a  lepra  mundatus  est  in  Jordane,  potius  quam  alibi. 

cultus  speciem,  seu  ex  ea  redundat,  quae  debetur  exemplari.  Si- 
cut  enim  se  habet  imago  ad  suum  exemplar,  ita  se  habet  cultus 
imaginis  ad  cultum  exemplaris;  sed  imago  est  ipsum  exemplar 
analogice  et  secundum  quid,  nam  homo  pictus  est  homo  secun¬ 
dum  quid  et  analogice;  ergo  etiam  imagini  debetur  cultus  ipsi 
exemplari  debitus,  imperfectus.  et  analogicus.  Cultus  imaginum 
itaque  est  l.°  relations;  2.°  est  veneratio  quaedam  inferior, 
quam  ilia  quae  archetypo  convenit.  Eadem  proinde  non  apte 
latria  relativa  quoad  imagines  Christi,  et  dulia  relativa  quoad 
imagines  sanctorum,  sed  tantum  cultus  relativus,  qui  analogia 
quadam  latriae  vel  duliae  respondet.  Excipe  forte  casum,  quo 
directe  et  cultu  absolute  archetypus,  eodemque  actu  relative  sed 
per  accidens  colitur  imago  velut  moraliter  coniuncta  cum  ar¬ 
chetypo,  uti  fit  in  adoratione  Crucis  die  parasceves. 

955.  Scholion.  ii.  Eodem  fere  modo,  quo  de  imaginibus,  de 
reliquiis  quoque  aliisque  rebus  sacris  colendis  propter  relationem 
ad  Deum,  ad  Christum  Redemptorem,  ad  Sanctos,  sentiendum 
est  atque  loquendum;  nisi  quod  relatio  non  consistit  in  mera 
repraesentatione,  sed  in  aliqua  speciali  coniunctione,  quae  vel  ex 
praeterito,  vel  ex  praesenti,  vel  ex  futuro  intercedit  inter  has 
res  sacras  et  personam,  quae  est  obiectum  absolutum  adorationis 
et  cultus.  Hinc  lignum  verae  Crucis,  clavi,  spinae  aliaeque  reli¬ 
quiae  sunt  honoranda  minori  cultu  quam  Christus  vel  Sancti, 
quorum  reliquiae  sunt,  sed  tamen  tali,  qui  analogice  et  reducti¬ 
ve  pertinet  ad  speciem  cultus,  quo  Christus  et  Sancti  coluntur: 
nam  reliquiae  ideo  merentur  honorem,  quia  ratione  contactus 
vel  aliquo  alio  modo  habitudinem  habent  ad  eos,  quorum  sunt 
reliquiae.  —  Discrimen  tamen  inter  veram  Crucem  ejusque  ima¬ 
gines  intercedit,  valde  notandum.  Ilia  enim  non  tantum  imaginis 
rationem  continet,  prout  crucifixi  Domini  figuram  exhibet;  sed 
etiam,  et  maxime,  rationem  reliquiarum.  Aliae  autem  cruces,  ad 
similitudinem  verae  Crucis  factae,  habent  tantum  rationem  ima¬ 
ginis.  —  De  vera  Christi  Cruce,  quae  inde  ab  ejus  inventione 
saec.  IV.  statim  coli  coepit,  scribit  Damascenus:  «  Hoc  itaque 
pretiosum  sane  ac  venerabile  lignum,  in  quo  se  Christus  pro 
nobis  hostiam  obtulit,  uti  sanctissimi  corporis  et  sanguinis  tactu 
sancti ficatum,  jure  debet  adorari ;  clavique  item  et  lancea  et  in¬ 
dumenta  et  sacrae  ejus  mansiones  h.  e.  praesepe,  specus,  salutaris 

Golgotha,  vivificum  sepulchrum,  Sion  ecclesiarum  arx  et  similia  » 
(1).  Inter  imagines  vero  s.  Crucis  summo  in  lionore  est  habenda 
ilia,  quae  manuum  agitatione  exprimitur.  De  hoc  signo  Tertul- 
lianus:  «  Ad  omnera  progressum  atque  promotum,  ad  omnem 
aditum  et  exitum,  ad  vestitum  et  calceatum,  ad  mensas  et  lumina, 
ab  cubilia  et  sedilia,  quaecumque  nos  conversatio  excercet,  frontem 
crucis  signaculo  terimus.  Hamm  etaliarum  ej  usmodi  disciplinarum, 
si  legem  expostulas  Scripturarum,  nullam  invenies:  trad  it  io  tibi 
praetenditur  auctrix,  consuetudo  contirmatrix  »  (2).  Est  hie  usus 
\alde  pius  et  utilis,  quia  per  ilium  Christi  passionem  in  memo- 
riam  revocamus,  ss.  Trinitatem  profitemur  et  invocamus,  nostrum 
fiduciam  in  morte  Christi  collocandam  testamur,  Christi  nos 
ignominiam  non  erubescere  significamus,  ad  Christi  excitamur 
amorem  et  imitationem. 


II. 

De  communione  sanctorum. 

596.  Prop.  85.  Datur  communio  sanctorum. 

Declar.  Est  dogma  fidei,  articulo  nono  symboli  Apostolici 
propositum,  constanter  per  traditionem  perhibitum,  et  in  Scrip- 
turis  fundatum.  Definiri  solet:  Connexio,  qua  non  solum  Eccle- 
siae  in  terra  militantis  membra  inter  se,  sed  eadem  etiam  cum 
Ecclesia  patiente  et  triumphante,  mutua  bonorum  spiritualium 
communione  junguntur.  Ecclesia  enim  adaequate  sumpta  est 
triplex:  Ecclesia  militans,  quae  constat  fidelibus  in  terra;  pa¬ 
ttens,  quae  animabus  purgatorii;  et  triumphans,  quae  beatis  in 
coelo.  Hae  non  sunt  nisi  tres  partes  unius  Ecclesiae,  et  consti- 
tuunt  integrum  corpus  mysticum,  cujus  caput  est  Christus.  Sunt 
quodammodo  tres  rami  ejusdem  arboris,  tria  agmina  eiusdem  exer- 
citus,  tres  eiusdem  regni  provinciae,  tres  ordines  ejusdem  civitatis, 
quae  in  Christo  communi  capite,  vinculis  caritatis  inter  se  copu- 
lantur.  —  Dicitur  in  propositions:  communio  sanctorum ,  quia  Ec¬ 
clesia  triumphans  et  patiens  nonnisi  ex  sanctis  consistit,  et  in 
militante  quoque  omnes  ad  sanctitatem  vocati  sunt,  ac  per  Bap- 
tismum  sanctihcati  et  multi  ad  perfectam  sanctitatem  perveniunt. 

(1)  De  fide  orthod.  1.  4.  c.  11.  —  (2)  De  corona  militis  c.  3. 

597.  Demonstr.  Dari  sensu  declarato  communionem  sanctorum, 
docet  Scriptura,  cum  exhibet  fideles  in  terra  adhuc  degentes  ut 
beatorum  conservos  (Apoc.  6,  11;  19,  10;  22,  9);  concives  et  co- 
liaeredes,  membra  ejusdem  familiae  et  confratres  sanctorum 
(Rom.  8,  29;  Eph.  2,  19;  Hebr.  12,  22.  sq.)  Et  sane  sicut  u- 
num  tantum  est  caput  Christus,  positus  super  omnia,  quae  in 
coelis  et  quae  in  terris  sunt  (Eph.  1,  20.  sq);  ita  unum  tantum 
erit  ejusdem  corpus  mysticum,  una  Ecclesia,  una  compago,  qua 
illi,  qui  iam  in  coelis  triumphant,  militantibus  adhuc  in  terra 
membris  sociantur.  Et  sicut  Christus  omnium  est  rex,  ita  unum 
erit  ejus  regnum.  Hinc  Angeli  describuntur  vel  laeti  de  peccato- 
rum  poenitentia  (Luc.  15,  7);  vel  ultores  de  damno  eorum  tute- 
lae  commissis  illato  (Matth.  18,  10);  vel  solUciti  de  electorum 
salute  (Hebr.  1,  14);  quibus  triplex  significatur  boni  membri  offi- 
cium.  —  Augustinus:  «  Haec  (Ecclesia  triumphans)  in  sanctis 
Angelis  beata  persistit,  et  suae  parti  peregrinanti  opitulatur,  quia 
utraque  una  erit  consortio  divinitatis,  et  nunc  una  est  vinculo 
caritatis,  quae  tota  instituta  est  ad  colendum  Deum  »  (1). 

598.  Speciatim  vero  communio  haec  vivorum  inter  se  consi¬ 
sts  in  eo,  l.°  quod  omnes  eadem  fide  et  iisdem  sacramentis  jun- 
guntur  cum  Christo  et  inter  se;  2.°  quod  gratiae  a  singulis  re- 
ceptae,  preces  ac  bona  opera  a  singulis  praestita  omnibus  tam- 
quam  unius  corporis  membris,  utilia  sunt;  3.°  quod  justus  viator 
possit  in  alterum  iustum  viatorem  suas  satisfactiones  transferre, 
quibus  hie,  coram  Deo,  a  reatu  poenae  temporalis  liberetur.  — 
Iam  vero,  qui  peccato  mortali  obnoxii  vivunt  in  Ecclesia,  cum  sint 
membra  mortua,  spiritualium  bonorum,  quae  vitam  gratiae  suppo- 
nunt,  non  possunt  esse  participes;  attamen,  propter  justos  et  pre¬ 
ces  eorum,  gratias  multas  ad  poenitentiam  peragendam  recipiunt. 

Cum  animabus  purgatorii  communicamus,  eas  diligendo  ut 
animas  fratrum  nostrorum  dolore  affectas,  miserando,  juvando, 
earumque  poenas  pro  viribus  alleviando  suffragiis;  et,  quod  pro- 
babile  est,  ab  ipsis  precum  vicissitudinem  recipiendo. 

Cum  beatis  in  coelo.  communicamus  duplici  mutuo  vinculo: 
altero  activo  quoad  nos,  altero  passivo;  seu  altero  honorificentiae 
ex  parte  nostra,  altero  intercessions  ex  parte  sanctorum. 


(1)  Enclxir.  c.  56. 

DE  GRATIA  CHRISTI. 

Prolegomena. 

Nexus  —  momentum  —  notio  —  divisio. 

599.  Unigenitus  Dei  Filius  lapsum  genus  humanum  per  mor¬ 
tem  suam  erexit,  redemit,  instauravit.  Haec  instauratio  in  resti- 
tutione  consistit  finis  supernaturalis  mediorumque  illi  responden- 
tium.  Horum  mediorum  et  auxiliorum  complexus  et  oeconomia, 
quibus  homo  ad  ilium  finem  elevatur  disponitur  et  deducitur, 
est  ordo  gratiae  et  constituit  novum  humani  generis  statum, 
naturae  nempe  reparatae,  quae  naturae  lapsae  superstruitur. 

600.  Est  itaque  gratia  fructus  sanguinis  Christi,  participatio 
divinae  naturae  (dispositive  et  formaliter)  principium  novae 
ejusque  supernaturalis  vitae  in  homine,  et  semen  gloriae,  quae 
est  gratia  consummata.  Nil  igitur  mirum  si  Paulus  in  gratia 
explicanda  et  vindicanda  in  ceteris  epistolis  multus,  totus  autem 
fere  in  ea  fuerit,  quam  scripsit  ad  Romanos;  si  Patres  in  syno- 
dis  Cart  hag.  et  Mi  lev.  una  cum  Augustino  (1)  declaraverint, 
ipsa  fidei  fundamenta  everti  ab  eo,  qui  orthodoxum  dogma  de 
gratia  labefactaverit ;  si  denique  cone.  Tridentinu m  hanc  do- 
ctrinam  contra  haereticos  saec.  XVI  peculiari  cum  sollicitudine 
vindicaverit.  Haec  videlicet  doctrina  ita  cum  veritatibus  de  statu 
originali,  de  peccato,  de  redemptione,  de  humilitatis  et  orationis 
officio  intime  cohaeret,  ut,  qui  recte  non  sentit  de  dogmate  isto, 
nec  ilia  fidei  capita  sarta  tenere,  nec  viam  salutis  carpere  possit. 

601.  Gratia  (a  verbo  xa'lQ(°  ffdud-ere,  vel  %a.Qa  gaudium, 


(1)  Ep.  65. 

sive  yaQiQojj,ai  clonare)  significare  videtur  donum  gratuitum  cum 
gaudio;  gratia  enim  non  modo  excludit  omne  debitum  ex  parte 
dantis,  et  consequenter  omne  jus  ex  parte  accipientis;  sed  in  su¬ 
per  adsignificat,  donum,  ut  gratia  sit,  a  pura  benevolentia  profi- 
cisci  debere,  ita  ut  dans  in  donando  delectetur;  unde  s.  Isidorus 
earn  comparat  lacti,  quod  mater  satagit  dare  gratuitum,  et  con- 
tristatur,  si  desit  qui  accipiat  (1).  Secundum  communem  loquendi 
modum  tripliciter  accipi  consuevit:  active  seu  ex  parte  benevo- 
lenter  dantis,  ut  si  dicas:  iste  miles  habet  gratiam  regis  i.  e. 
rex  habet  eum  gratum;  obiective  seu  ex  parte  rei,  quae  datur, 
ut  cum  dicimur:  hanc  gratiam  facio  tibi;  passive  seu  ex  parte 
donati,  qui  constituitur  quasi  dono  formatus  et  donanti  gratus, 
quo  sensu  dicimus:  gratias  beneficiorum  agere.  Turn  uno,  turn 
altero,  et  tertio  sensu  divinae  Litterae  hoc  nomen  accipiunt:  puta: 
invenisse  gratiam  apucl  Deurn  (Luc.  1,  30);  unicuique  nostrum 
data  est  gratia  secundum  mensuram  donationis  Christi  (Ephes. 
4,  7) ;  et  ego  reddam  gratiam  (2.  Reg.  2,  6). 

Horuin  habitudo  est,  quod  secundum  dependet  ex  primo,  et 
ex  secundo  procedit  tertium.  Nam  ex  amore,  quo  aliquis  habet 
alium  gratum,  procedit,  quod  ei  gratis  aliquid  impendat;  et  ex 
beneficiis  gratuito  exhibitis  gratiarum  actio  consurgit.  Prima 
itaque  ratio  ex  amore  est  repetenda  estque  ipse  gratia  et  radix 
aliorum  bonorum;  ideo  enim  dare  solemus  alicui  quidpiam  gratis, 
cum  ei  bonum  volumus. 

In  hoc  tractatu  sumitur  gratia  secundo  sensu  nempe  obiective , 
definiturque:  donum  Dei  supernatural  gratis  a  Deo  concessum 
creaturae  rationale  per  Christi  merita  pertinens  aliquo  modo 
ad  animae  sanctificationem  salutemque  aeternam.  Dicitur: 

1. °  Donum  Dei,  quo  bonum  significatur  ex  particulari  Dei 
dilectione  profectum  in  nostrum  commodum.  Haec  vox  locum 
generis  tenet;  convenit  enim  donis  divinis  turn  naturalis  turn 
supernaturalis  ordinis. 

2. °  Super natur ale,  ut  distinguatur  a  donis  naturalibus.  Scilicet 
dilectio  Dei,  quae  causat  bonum  in  creaturis,  alia  est  ad  crea- 
turas  communis,  secundum  quam  diligit  omnia  quae  sunt  (Sap. 
11),  et  alia  est  specialis,  secundum  quam  vult  creaturae  simpli- 


(1)  In  lib.  1.  Reg.  c.  10. 

citer  bonum  aeternum,  quod  est  ipse.  A  priori  bona  procedunt 
naturalia,  a  posteriori  bona,  quibus  ipsa  trahitur  super  conditionem 
naturae  suae  ad  participandam  in  se  divinam  bonitatem.  Jam  vero 
licet  naturalia  etiam  dona  gratia  vocari  possint,  usu  tamen  loquendi 
biblico  et  ecclesiastico  nomine  gratiae  simpliciter  et  proprie  di- 
ctae  non  veniunt  nisi  ilia  beneficia  divina,  quae  ad  salutem  ae- 
ternam  ordinantur,  scilicet  supernaturalia.  Hoc  est  manifestum 
ex  controversia  saec.  Y  cum  Pelagianis,  qui  ultro  concedebant, 
bona  naturalia  esse  gratiam,  et  tamen  liabiti  sunt  gratiae  inimici. 
In  ep.  quinque  Episcoporum,  inter  quos  s.  Augustinus,  ad  In- 
nocentium  I  legimus:  «  Hanc  apostolica  doctrina  gratiam  isto 
nomine  appellat,  qua  salvamur  et  justificamur  ex  ficle  Christi... 
Illam  vero  gratiam,  qua  creati  sumus  homines,  etiam  si  ita  ap- 
pellandam  non  immerito  intelligimus,  mirum  est  tamen,  si  ita 
appellatam  in  ullis  legitimis,  propheticis,  evangelicis,  apostolicis 
litteris  legimus.  »  Et  Augustinus:  «  Nunquid  natura  erit  gra¬ 
tia?  Nam  hoc  ausi  sunt  dicere  Pelagiani,  gratiam  esse  naturam, 
in  qua  sic  creati  sumus,  ut  habeamus  mentem  rationalem...  Sed 
non  haec  est  gratia,  quam  commendat  Apostolus  per  fidem  Jesu 
Christi  »  (1).  Supernatural is  igitur  voce  quamquam  intelligitur 
in  primis  id  quod  tale  est  quoad  substantiam  (n.  352),  cum  tamen 
de  generica  gratiae  notione  hie  agatur,  dona  quoque  quae  secun¬ 
dum  quid  talia  sunt,  comprehenduntur,  quum  et  haec  in  ordine 
praesenti  ad  finem  supernaturalem  consequendum  dirigantur. 

3. °  Gratis  concessum  seu  indebitum  ut  excludatur  obligatio 
quaevis  ex  parte  dantis,  et  omnis  exigentia,  jus,  ac  meritum  ex 
parte  recipientis,  sive  naturae  illud  sit,  sive  operum,  quae  hunt 
viribus  naturalibus  ;  non  tamen  excluditur  debitum  naturae  ele- 
vatae  et  personae  et  cum  gratia  agentis,  quod  debitum  tamen 
fundatur  tandem  in  aliqua  prima  gratia  prorsus  indebita. 

4. °  Creaturae  rational i  a  Leo  concessum  per  Christi  merila  ad 
salutem  aelernam,  quibus  indicatur  subiectum  gratiae  capax 
(homo  vel  angelus),  causa  efficiens  principalis  (I)eus),  causa  meri- 
toria  (Christus),  causa  finalis  (vita  aeterna).  Additur  vero  illud 
pertinens  aliquo  modo,  ut  complectamur  non  modo  ea  dona, 
quae  per  se  et  ex  natura  sua  ordinantur  ad  gloriam,  sed  etiam 


(1)  De  gratia  et  lib.  arb.  c.  13.  n.  25. 

ea,  quae  tantum  ex  divina  ordinatione  et  extrinsece  ad  eandem 
gloriam  conferunt.  Priora  sunt  gratia  per  se  ab  intrinseco,  uti 
gratia  formaliter  sanctiflcans,  habitus  et  actus  supernaturales  et 
motiones  internae  ad  hos  actus;  posteriora  sunt  gratia  per  ac- 
cidens  tantum  et  extrinsece,  ut  motiones  internae  ad  observationem 
legis  naturalis. 

602.  Praecipuae  gratiae  divisiones  hae  sunt: 

1.  Ratione  sui,  est  increata  vel  creata.  Gratia  increata  est 
ipse  Deus,  quatenus  Deus  ipsemet  donum  efficitur  et  sese  crea- 
turis  comm  unicat.  Talis  est  ipsa  divina  personalitas  gratis  com- 
municata  humanae  naturae  in  Christo,  ipse  Spiritus  sanctus,  into 
tota  Trinitas  in  justis  inhabitans,  ipse  Amor  Dei  erga  nos,  qui 
amor  est  ipse  Deus,  et  principium  omnium  bonorum,  quae  Deus 
nobis  in  tempore  largitur.  Gratia  creata  est  donum  supernatu¬ 
ral  a  Deo  distinctum  et  effectum. 

2.  Ratione  diversi  status ,  distingui  solet  in  gratiam  primi 
et  in  gratiam  secundi  status.  Prior  est  ea  quae  concessa  est  an- 
gelis  et  protoparentibus  in  statu  naturae  innocentis  ex  sola 
bonitate  Dei ;  posterior  est  ilia,  quae  conceditur  in  statu  naturae 
lapsae  ex  misericordia  et  meritis  Christi;  prior  data  est  non  di- 
gnis,  posterior  positive  indignis;  ilia  ab  aliis  vocatur  gratia 
Dei  seu  conditoris,  haec  proprie  dicta  gratia  Christi  et  Redem- 
ptoris  (1). 

3.  Ratione  modi  est  externa  vel  interna.  Externa  est,  quae 
hominem  extrinsece  tantum  afficit,  ut  praedicatio  Evangelii,  mi- 
racula  et  exempla  Christi,  et  reliqui  eventus  externi  providentia 
divina  supernaturali  ad  nostram  salutem  ordinati.  Interna  est, 
quae  homines  interius  afficit  in  intellectum  et  voluntatem  agens. 

4.  Gratia  interna  ratione  finis  dividitur  in  gratiam  gratis 
datam  et  gratum  facientem.  Gratis  data  ilia  est,  quae  homini 
datur  per  se  et  primario  non  in  propriam  recipientis  sed  in  alio- 
rum  utilitatem  ac  commodum,  ut  v.  g.  donum  miraculorum, 
quae  ergo  sine  charitate  esse  potest  (2).  Gratia  gratum  faciens 


(1)  Haec  distinctio  supponit  hypothesim,  quod  incarnatio  decreta  fuerit  de- 
pendenter  a  praeviso  peccato  originali.  Qui  vero  contendunt,  Verbum  carnem  ; 
assumpturum  fuisse,  etiamsi  Adam  non  peccasset,  quam  dicimus  gratiam  Dei,  i 
vocant  gratiam  Christi  capitis,  alteram  vero  gratiam  Christi  Redemptoris. 

(2)  De  his  charismatibus  loquitur  Paulus  (1.  Cor.  12,  7),  eorumque  novem 

est  ea,  quae  hominem  Deo  gratum  et  sanctum  reddit  vel  forma- 
liter  vel  dispositive. 

5.  Gratia  gratum  faciens  alia  est  hctbitualis,  alia  actualis. 
Haec  distinctio  tanti  est  momenti,  ut  inde  pateat  praecipua  tra- 
ctatus  divisio.  Gratia  enim  universim  considerata,  ut  est  medium 
ad  gloriam,  tribus  quasi  gradibus  distinguitur,  qui  sunt:  gratia 
actualis,  gratia  habitualis  et  meritum.  Actualis  scilicet  ducit  ad 
habitualem;  hujus  autem  fructus  est  meritum,  quod  est  semen 
gloriae.  Hinc  tres  sectiones:  l.°  de  gratia  actuali;  2.°  de  gratia 
habituali;  3.°  de  merito. 


species  enumerat:  Unicuique  autem  clatur  manifestat.io  Spiritus  ad  utilitatem. 
Alii  quidem  per  Spiritum  datur  sermo  sapientiae:  alii  autem  sermo  scientiae 
secundum  eundem  Spiritum:  alii  fides  in  eodem  Spiritu:  alii  gratia  sani- 
tatum  in  uno  Spiritu :  alii  operatio  virtutum,  alii  prophetia ,  alii  discretio 
spirituum,  alii  genera  linguarwn ,  alii  interpretatio  sermonum.  Congruentiam 
hujus  numeri  pulchre  explicat  s.  Thomas  1.  2.  q.  3.  a.  4.  Gratia  gratis 
data  eo  fine  datur,  ut  unus  homo  alium  ad  Deum  adducat.  Hoc  autem  fieri 
necjuit  interna  motione,  quae  soli  Deo  est  possibilis,  sed  exterius  docendo  et 
persuadendo.  Ad  hoc  vero  tria  in  praedicatore  requiruntur:  l.°  debet  plene  et 
perfecte  cognoscere  quae  docet ;  2.°  probare  et  confirmare ;  3.°  audiri  et  per- 
cipi  a  discipulis.  Ad  pri  mu  m  pertinent  charismata  fidei,  sermo  sapientiae  et 
scientiae.  Fides  enim  consistit  in  insigni  de  rebus  divinis  certitudine,  qua  fit 
ut  concio  habeat  magnam  vim  persuadendi ;  sermo  sapientiae  efficit,  ut  magna 
cum  unctione,  sermo  scientiae,  ut  docte  de  rebus  divinis  loquatur.  Ad  altera  m 
pertinent  opera  divinae  virtuti  propria,  ut  miracula,  quae  quadruplicis  generis 
recenset  Apostolus  pro  diversitate  adiunctorum,  in  quibus  potest  versari  verbi 
divini  magister,  nempe  gratiam  sanitatum,  operationem  virtutum  (miracula  in 
natura),  prophetiam  et  discretionem  spirituum  i.  e.  humani  cordis  pene- 
trationem.  Ad  tertium  spectant  dona  linguarum  et  interpretatio  sermonum , 
i.  e.  explicatio  sacri  texjus. 

Licet  hae  gratiae  gratis  datae  a  Paulo  recensitae  iis  designentur  nominibus, 
quae  etiam  aliqtiibus  ex  septem  donis  Spiritus  sancti  tribuuntur,  cum  his 
tamen  confundi  non  debent.  Haec  enim  pertinent  ad  dona  gratum  tacientia, 
haberi  possunt  ab  omnibus,  imo  ex  voluntate  Dei  omnes  iis  potiri  deberent, 
fructus  sunt  gratiae  sanctificantis,  quam  consequuntur,  et  momenta  dynamica, 
quae  nos  juvant  ad  proficiendum  in  sanctitate,  quae  omnia  de  gratiis  gratis 
datis  dici  nequeunt. 

DE  GRATIA  ACTUALI. 

Brevis  haeresum  adumbratio. 

603.  Sicut  doctrina  catholica  de  gratia  pendet  a  recta  naturae 
elevatae  et  lapsae  notione,  ita  in  perverso  utriusque  conceptu 
omnium  de  gratia  errorum  latet  origo.  Hinc  errores  de  gratia 
fere  cum  erroribus  coincidunt  de  statu  hominum  ante  peccatum 
et  post  peccatum,  videlicet  alii  errarunt  per  defectum,  alii  per 
excessum. 

604.  I.  Priores  inflando  naturae  vires  gratiam  destruunt.  Inter 
hos  eminet  Pelagius,  natione  anglus,  professione  monachus, 
qui  saec.  Y  ineunte.  Manichaeorum  haeresis  oppugnandae  spe¬ 
cie,  docuit  homiuem  nasci  purum  ac  bonum  atque  ab  omni  ori- 
ginali  labe  immunem,  ipsi  sufficere  vires  liberi  arbitrii  ideoque 
Christi  gratia  non  indigere.  Discipulos  et  adiutores  nactus  est 
tres  praecipuos:  Coelestium,  Julianum  Eclanensem  episco- 
pum  et  sibi  ingenio  non  imparem  et  Ananium  diaconum:  impu- 
gnatores  vero  acerrimos,  Hieronymum  praesertim  et  Augu- 
stinum.  Sed  ut  haeresis  pelagiana  melius  intelligatur,  quatuor 
in  ea  periodi  seu  status  distinguendi  sunt. 

605.  Primus  status  est,  in  quo  Pelagiani  nulla  gratiae  facta 
mentione,  docuerunt  purum  Naturalism  um,  nempe  naturales 
liberi  arbitrii  vires  sufficere  ad  omnes  virtutes  assequendas.  — 
Secundus  status  est,  in  quo  Pelagiani  ad  decipiendos  catholicos 
et  haeresis  notam  vitandam  gratiae  nomen  admiserunt,  liberum 
arbitrium  pro  gratia  agnoscentes.  Tunc  invecta  est  Celebris  ilia 
distinctio  inter  posse,  velle  et  agere.  Posse  h.  e.  naturalis  pote- 
stas  est,  ajebant,  a  Deo;  velle  autem  et  agere  est  ab  homine. 
—  Tertius  status  est,  in  quo  a  catholicis  pressi,  pro  gratia  legem 
et  doctrinam,  exempla  Christi,  et  remissionem  peccatorum  admi¬ 
serunt.  —  Quartus  status  est,  in  quo  Pelagiani  ab  anno  418  ad- 
mittere  coeperunt,  juxta  nonnullos,  veram  gratiam  internam, 
sed  illustrationis  tantum,  duplici  tamen  errore  infectam.  Nam 

earn  dan  dicebant  nonnisi  ad  facilius  operandum,  nec  esse  gra- 
tuitam,  sed  pro  merito  naturali  retribui.  Haec  omnia  constant 
ex  Augustino. 

606.  Pelagiani  damnati  sunt  in  24  conciliis  particularibus, 
quorum  praecipua  sunt:  Carthaginensia  (412-418),  Diospoli- 
tanum  (4 15)  et  Mi  1  e  vi  ta  n  u m  (417),  quo  misit  Innocentius  I 
litteras  decretales,  quibus  receptis  Augustinus  illud  solemne 
edixit:  «  Rescripta  ab  Apostolica  Sede  venerunt:  causa  finita  est. 
Utinam  finiatur  et  error;  »  item  ab  Innocentii  successore  Zozi- 
mo  edita  epistola  Tractatoria  (418),  aliisque  Pontificibus  et  in 
cone,  oecum.  Ep  he  si  no  (431).  Ad  Pelagianos  accedunt  Socinia- 
ni  et  Ratio nalistae  nostrae  aetatis. 

607.  Ex  Pelagian  ismo  orti  sunt  Semi  pelagiani  (428)  sic 
dicti  a  dimidiata  quasi  haeresi  Pelagii.  Dicuntur  etiam  Massi- 
lienses  ab  urbe  Massiliensi  in  Gallia.  Quoad  cetera  catholice 
sentiebant,  et  in  hoc  tantum  errabant,  quod  initium  boni  salutaris 
non  gratiae  tribuerent,  sed  homini,  dicentes,  initium  fidei  ac 
salutis  esse  a  nobis,  non  vero  augmentum  et  alia  opera  salutaria. 
Initium  fidei,  eorum  sensu,  complectebatur :  l.°  pium  credulitatis 
affectum,  qui  potest  per  praedicationem  et  auditionem  Evangelii 
excitari;  2.°  desiderium  salutis  inde  ortum  ;  3.°  impetrationem 
divinae  benevolentiae.  Exemplo  utebantur  aegroti,  qui  cupit  sa- 
nari  et  vocat  medicum:  his  actibus,  ajebant,  qui  prorsus  ab 
aegroto  pendent,  continetur  principium  curationis,  quae  tota 
perfmitur  a  medico.  —  His  opinionibus  errarunt  ante  dilucidatam 
plene  quaestionem,  ac  proin  non  culpanda  fide,  viri  quidam  alio- 
quin  probatissimi,  ut  Jo.  Cassianus  dictus  Collator,  Faustus, 
Vincentius  Lirinensis  abbas,  Gennadi  us.  —  Semipelagia- 
nismus  tandem  damnatus  fuit  in  cone.  Arausicano  II  (529), 
quam  damnationem  approbavit  Felix  IV,  et  Bonifacius  IV 
conflrmavit  (530). 

608.  II.  Per  excessum  seu  quia  talem  finxerunt  gratiam,  qua 
ineluctabili  necessitate  hominis  voluntas  determinaretur,  errarunt 
Praedestinatiani,  Novato  res,  et  Jansenistae. 

Praedestinatiani  rigidi  et  proprie  dicti  docebant,  absoluto  Dei 
decreto  alios  praedestinatos  esse  ad  gloriam  bisque  gratias  vim 
voluntati  inferentes  conferri;  alios  destinatos  esse  ad  poenam 
aeternam,  hisque  gratias  denegari.  Huiusmodi  errores  feruntur 

tradidisse  saec.  Y  Lu cidus  presbyter  et  saec.  IX  Goteschalcus- 
monachus,  certe  vero  eos  saec.  XII  Waldenses  et  saec.  XIV  et 
XY  Wicleffitae  et  Hussitae  tenuerunt,  quos  damnavit  cone. 
Constantiense. 

609.  Haec  impia  dogmata  excoluerunt  magis  et  explicuerunt 
Protestantes.  Hi  consequenter  ad  eorum  doctrinam  de  statu 
originali  primi  hominis  docebant:  l.°  Hominem  intrinsece  per 
peccatum  vitiatum  nil  boni  agere  posse,  sed  ante  fidem,  qua  im- 
putatur  justitia  Christi,  quaeque  proinde  est  absolute  prima  gra¬ 
tia,  omnia  ejus  opera  esse  peccata.  2.°  Liberum  arbitrium  in  statu 
naturae  lapsae  esse  vanum  nomen,  nec  aliud  ad  summum  signi- 
ficare  quam  libertatem  a  coactione,  nequaquam  vero  a  necessitate . 
3.°  Hominem  non  posse  resistere  gratiae,  et  absolute  determinari 
sive  ad  bonum  sive  ad  malum.  4.°  Nullam  de  facto  dari  gratiam 
suflicientem,  quae  simul  non  sit  efficax.  5.°  Praecepta  Dei  homini 
esse  impossibilia,  nec  posse  ab  homine  per  gratiam,  qualem  Deus 
largiri  solet,  impleri.  —  Omnes  isti  errores  in  cone.  Trident, 
proscripti  sunt. 

610.  Atque  liaec  fere  communia  censeri  debent  systemati  Jan- 
senistarum.  Errores  enim  Baii  (a.  1567)  circa  gratiam  sunt 
sequentes:  l.°  Gratiam  et  dona  in  Adamo  fuisse  debita  naturae. 

2. °  Liberum  arbitrium  sine  gratia  nonnisi  ad  peccandum  valere. 

3. °  Peccatores,  et  eos  omnes  qui  gratia  sunt  destituti,  in  omnibus 
actionibus  peccare.  4.°  Non  dari  alium  amorem  praeter  caritatem 
theologicam  et  vitiosam  cupiditatem.  Haec  est  hypothesis  ilia  de 
duplici  amove,  quae  est  praecipuum  Baiani  systematis  fundamen- 
tum.  Ista  damnavit  s.  Pius  V  (1567). 

Ex  Baio  magistro  suo  praecipuos  errores  suos  mutuatus  est 
Jansen ius  (a.  1638)  et  ex  hoc  Quesnellus.  Jansen ii  errores 
summatim  continentur  famosis  quinque  propositionibus,  quas 
excerptas  ex  ejus  libro,  cui  titulus  Augustinus,  damnavit  ut  hae- 
reticas  Innoc.  X  (1653),  aliique  subsequentes  Pontifices.  Sunt  au- 
tem  sequentes:  1/ Aliqua  Dei  praecepta  hominibus  justis  volen- 
tibus  et  conantibus,  secundum  praesentes  quas  habent  vires,  sunt 
impossibilia:  deest  quoque  illis  gratia,  qua  possibilia  fiant.  —  2. 
Interiori  gratiae,  in  statu  naturae  lapsae,  numquam  resistitur.  — 
3.  Ad  merendum  et  demerendum,  in  statu  naturae  lapsae,  non 
requiritur  in  homine  libertas  a  necessitate,  sed  suffleit  libertas  a 

coactione.  —  4.  Semipelagiani  adraittebant  praevenientis  gratiae 
interioris  necessitatem  ad  singulos  actus,  etiam  ad  initium  lidei, 
et  in  hoc  errant  haeretici,  quod  vellent  earn  gratiam  talem  esse, 
cui  posset  humana  voluntas  resistere  vel  obtemperare.  —  5.  Se- 
mipelagianismum  est  dicere,  Christum  pro  omnibus  omnino  ho- 
minibus  mortuum  esse  aut  sanguinem  fudisse. 

Totius  systematis  Janseniani  principium  ac  fundamentum  in 
delectatione  relative  victrici  consistit. 

611.  Quesnellismus  non  est  nisi  systema  Baianum  et  Janse- 
nianum,  turn  accessione  aliorum  errorum  de  Ecclesia  et  eccle- 
siastica  disciplina  auctum,  turn  majori  pertinacia  et  Ecclesiae 
contemptu  defensum,  damnatusque  est  a  Clemente  XI,  Const. 
Unigenitus  1713. 

612.  Doctrinis  erroneis  adumbratis,  jam  exponenda  nobis  est 
ipsa  vera  Ecclesiae  doctrina,  quod  his  quatuor  capitibus  prae- 
stabimus:  l.°  de  gratiae  actualis  natura;  2.°  de  ejus  necessitate; 
3.°  de  ejus  efficacia;  4.°  De  ejus  distributione. 

CAPUT  I. 

De  gratiae  actualis  natura. 

613.  Omnes  in  eo  conveniunt,  quod  gratia  actualis  est  influxus 
supernaturalis,  quem  Deus  homini  lapse  largitur  per  moclum 
actus  vel  molionis  transeuntis  ad  operandum  in  or  dine  ad  san- 
ctificalionem.  Si  vero  quaeritur,  in  quo  propria  ratio  hujus  influ¬ 
xus  gratiae  sita  sit,  plurium  eorurnque  optimae  notae  theologo- 
rum  vestigiis  insistentes,  haec  statuimus: 

Prop.  86.  Gratia  actualis  consistit  in  illustrationibus  intellectus 
atque  inspirationibus  voluntatis,  et  quidem  turn  in  illustrationibus 
immediatis  turn  in  immediatis  inspirationibus,  quae  sunt  actus  vi- 
tales  intellectus  et  voluntatis  tam  indeliberati  quam  deliberati, 
iique  intrinsece  supernaturales. 

Declar.  Illustratio  et  inspiratio  active  et  passive  spectari  pos- 
sunt:  active  est  Deus  illuminans  et  inspirans,  passive  est  homo 
illustratus  et  inspiratus:  sub  primo  aspectu  indicat  operationem 

divinam,  sub  altero  effectum  creatum.  Quae  duo  distingui  qui- 
dem  possunt,  sed  non  separari;  siquidem  impossibile  est,  ut  Deus 
sit  illuminans  et  inspirans,  quin  sit  aliquis  illustratus  et  inspi- 
ratus.  Hie  tamen  sumitur  praecipue  passive. 

G14.  Demonstr.  i.  p.  Gratia  actualis  generation  consistit  in 
illustrationibus  mentis  et  voluntatis  i n spi  ration i b us.  —  Scriptura 
gratiam  vocat  lucernam,  illuminationem,  benedictionera  dulce- 
dinis,  dilectionem  et  charitatem,  dicit  earn  pulsare,  vocare, 
trahere,  quae  actum  mentis  et  voluntatis  significant  (1).  —  Au¬ 
gustinus  passim  gratiam  appellat  bonam  et  piam  cogitationem, 
sanctam  delectationem  et  voluptatem:  concilia  turn  illuminatio- 
nem  turn  inspirationem  Spiritus  sancti  ad  salutariter  agendum 
necessarias  commemorant. 

Confirmatur  duplici  ratione  ex  munere  gratiae  derivata.  Pri- 
mum  munus  est  sanare  vulnera  peccati:  haec  sunt  praecipue 
ignorantia  intellectus  et  infirmitas  voluntatis.  Quare  gratia  coe- 
citatem  ab  intellectu  depellere  et  torpentem  voluntatem  excita- 
re  debet:  hoc  vero  praestat  illustratione  mentis  et  inspiratione 
voluntatis.  Alterum  munus  est,  hominem  elevare  ad  actus  salu- 
tares  eliciendos;  isti  autem  actus  in  cognitione  et  amore  consi- 
stunt:  utraque  ergo  facultas  est  juvanda:  sed  intellectus,  utpote 
lumen,  juvatur  lumine,  voluntas  robore.  Ergo. 

Demonstr.  ii.  p.  Illustrationes  illae  non  sunt  medialae  tan- 
tum,  seel  potissimum  immediatae.  —  Duplex  secerni  debet  illu- 
stratio  mentis:  mediata  et  immediata.  Mediata  dicitur  ea,  quam 
Deus  excitat  per  extrinseca  obiecta,  puta  per  revelationem,  prae- 
dicationem,  visa  plurima  etc.,  quaeque  proinde  vi  legis  psycolo- 
gicae  sponte  sua  oritur  ex  ilia  veritatis  propositione.  Dnmediata 
dicitur  ea,  quam  Deus,  plerumque  ex  occasione  alicujus  externi 
obiecti,  attamen  independenter  ab  eo,  ipse  per  se  excitat  imme¬ 
diate  agens  in  mente.  Jam  vero  non  negamus  illustrationes 
mediatas,  quemadmodum  gratias  actuales  externas  admittimus; 
sed  asserimus,  praeter  i lias,  admittendas  esse  illustrationes  im- 
mediatas;  imo  de  his  proprie  agebatur,  cum  Patres  gratiae  ne- 
cessitatem  defendebant.  Constat  ex  1.  Cor.  3,  7:  Neque  qui 
plantat  est  aliquid,  neque  qui  rigat,  sed  qui  incrementum  dat 


(1)  Cf.  Ps.  12,  4;  2.  Cor.  4,  6;  Ps.  118,  34;  Ps.  20,  4. 


ftp? 


Ti‘-  V-  De  §Tat-  -Gllr-  Sect-  I-  De  grat.  act.  C.  I.  De  grat.  act.  nat.  427 

Deus,  et  ex  Augustino:  «  Adhibetur  sermo  veritatis  extrin- 
secus  vocis  ministerio  corporalis,  verumtamen  neque  qui  plantat 
est  aliquid,  etc.  Audit  quippe  homo  dicentem  vel  hominem  vel 
Angelum ,  sed  ut  sentiat,  et  cognoscat  esse  verum  quod  dicitur, 
illo  lumine  intus  mens  ejus  aspergitur,  quod  aeternum  est,  quod 
etiam  in  tenebris  lucet  »  (1). 

Suadetur  etiam  analogia  fidei.  Actus  salu tares  supernaturales 
esse  debent,  sed  tales  esse  nequeunt,  nisi  ipsa  facultas  in  se 
perfection  et  potentior  fiat;  per  solam  vero  extrinsecam  revela- 
tionem,  licet  extrinsece  amplietur  intellectus  cognitio,  tamen 
facultas  ipsa  intellectiva  in  se  manet  cum  iisdem  viribus,  quas 
naturaliter  habet.  Ergo  opus  est  praeterea,  ut  immediata  Dei 
actione  mens  ipsa  illuminetur  et  elevetur. 

Glo.  Demonstr.  hi.  p.  Inspirations  pariter  voluntatis  non 
solum  mediatae,  seel  etiam  immediatae  sunt.  —  Ex  immediatis 
mentis  illnstrationibus  sponte  sua  oriuntur  internae  voluntatis 
inspirationes,  quas  mediatas  appellare  possumus.  His  tantum 
contineri  gratiam  actualem  arbitrati  sunt  nonnulli  theologi ; 
verum  communis  sententia  docet,  gratiam  amplecti  immediatas 
quoque  voluntatis  motiones,  quibus  Deus  per  novum  favorem 
distinctum  ab  eo,  quo  intellectum  illuminate  tangit  cor,  agit  im¬ 
mediate  in  ipsam  voluntatem,  ipsam  ad  bonum  inclinando. 

Patres  et  concilia  duplicem  commemorant  gratiam,  aliam  in 
intellectu,  aliam  in  voluntate  haneque  prae  ilia  extollunt.  Au¬ 
gustinus:  «  Nolunt  homines  facere  quod  justum  est,  sive  quia 
latet,  an  justum  sit,  sive  quia  non  delectat....  ut  autem  innotescat 
quod  latebat,  et  suave  fiat  quod  non  delectabat,  gratiae  Dei  est  » 
(2),  cone.  Mi  lev.  II.  can.  4:  «  Quisquis  dixerit,  eandem  gratiam 
Dei  per  J.  C.  D.  N.  propter  hoc  tantum  nos  adiuvare  ad  non 
peccandum,  quia  per  ipsam  nobis  revelatur  et  aperitur  intelli- 
gentia  mandatorum,  ut  sciamus  quid  appetere,  et  quid  vitare 
debeamus,  non  autem  per  illam  nobis  praestari,  ut  quod  facien¬ 
dum  cognoverimus,  etiam  facere  diligamus  atque  valeamus  a. 
s.  »  Docent  insuper,  Deum  praeparare  voluntatem,  operari  in 
libero  arbitrio,  ad  operandum  salutariter  non  suffleere  ostensio- 


(1 )  De  Pecc.  Merit,  et  Remiss.  1.  1.  c.  25.  et  alibi  passim. 

(2)  Ibid.  1.  2.  c.  17. 

nem  veritatis  sed  esse  necessariam  largitionem  caritatis  et  dele- 
ctationis;  gratiam  nominibus  suavitatis,  dilectionis,  bonae  volun¬ 
tatis,  delectationis  designant,  quae  immediate  ad  voluntatem 
referuntur. 

Confirmatur  ratione  theologica.  Voluntas  activitatem  habet 
propriam,  aliam  ab  ea  intellectus,  et  ideo  ipsa,  per  se  et  intrin- 
sece,  elevanda  est  ita,  ut  ejus  activitas  propria  elevetur;  vel  eo 
praesertim,  quod  in  operibus  edendis  potior  et  maxima  pars  non 
ad  intellectum  sed  ad  voluntatem  spectat.  Inde  fit,  quod  hujusmodi 
immediatae  inspirationes  inter  gratias  actuales  principem  obti— 
nent  locum  et  ad  eas  ceterae  gratiae  tamquam  media  ordinantur. 

616.  Demonstr.  iv.  p.  Ilujusmodi  illustrationes  et  inspirationes 
sunt  actus  vitales  et  primo  quidem  indeliberati  turn  vero  delibe- 
rati.  —  Sunt  actus  vitales;  motio  enim  intellectus  et  voluntatis  non 
potest  fieri  nisi  vitaliter,  quod  insuper  confirmatur  appellationibus 
quae  gratiae  actuali  fiunt  v.  g.:  piae  et  sanctae  cogitationes , 
cognitio  salutaris,  amor ,  caritas  et  delectatio.  —  Esse  vero  in 
primis  actus  indeliberatos  liquet  ex  conciliis  et  Patribus  docen- 
tibus,  gratiam  actualem  adeoque  actus  vitales,  quibus  ea  constat, 
praevenire  liberam  nostram  voluntatem,  hominem  posse  illis  dis— 
sentire,  illos  esse  in  nobis,  fieri  a  nobis  (vitaliter),  sed  sine 
nobis  (libere  cooperantibus)  (1).  Praeter  hos  ad  gratiam  actualem 
spectant  etiam  actus  deliberati  utriusque  facultatis  non  quidem 
omnes,  sed  certi,  iique  plures,  qui  non  modo  sunt  a  Deo  Deique 
donum,  verum  etiam  principium  sunt  aliorum  actuum  piorum, 
quos  ipsi  determinant.  Ita  actus  caritatis  deliberatus  et  a  Deo 
est,  etjuvat  ad  ceteros  actus;  nam,  auctore  Paulo,  per  caritatem 
fides  operatin'  in  salutem. 

617.  Demonstr.  v.  p.  Isti  actus  sunt  intrinsece  supernaturales. 
—  Actus  isti  cum  sint  dispositiones  et  quasi  motus  quidam  ad 
ultimum  terminum  beatificae  visionis,  debent  esse  ejusdem  ordinis 
cum  illo.  Atqui  visio  beatifica  est  ordinis  divini  et  quoad  substan- 
tiam  supernaturalis:  ergo  etiam  actus  viae  debent  esse  quoad 


(1)  Cone.  Trid.  sess.  6.  c.  5  et  6;.  Araus.  II.  can.  20;  Augustinus 
passim.  Ita  v.  g.  Be  Grat.  et  lib.  arb.  c.  17:  «  Ipse  (Deus)  ut  velimus  ope¬ 
ratin’  incipiens,  qui  volentibus  cooperatur  perficiens.  Ut  ergo  velimus  sine 
nobis  operatur;  cum  autem  volumus  et  sic  volumus  ut  faciamus,  nobiscum 
cooperatur.  » 

substantial^  supernaturales  (1),  si  quidem  media  debent  esse 
proportionata  fini  et  dispositiones  formae.  —  Cum  vero  salus  in 
ordine  praesenti  sive  salus  a  peccatis  (justificatio)  sive  salus  ab 
omnibus  miseriis  (vita  aeterna  ad  quam  prima  salus  ordinatur) 
sit  in  ordine  supernatural]',  actus  salutaris  (qui  tendit  ad  salu- 
tem),  idem  est  ac  actus  supernatural^;  adeoque  cum  Patres  exi- 
gunt  gratiam  ut  actus  sit  salutaris  seu  prout  oportet,  ad  salutem 
etc.,  exigunt  gratiam  ut  actus  sit  supernaturalis. 

618.  Ut  hie  gratiae  actualis  conceptus  ulterius  explicetur,  ju- 
vabit  subiicere  aliquas  ejusdem  partitiones,  et  in  primis  divisionem 
illam  in  gratiam  excitantem,  quae  et  praeveniens  et  operans  dici- 
tur,  et  adiuvantem,  quae  appellatur  etiam  cooperans  et  conco- 
mitans.  Gratia  excitans  consistit  in  motione  illustrations  et  in- 
spirationis  indeliberata.  Dicitur  autem  excitans  et  vocans,  quia 
hominem  non  cogitantem  et  quasi  sopitum  sollicitat  ad  bonum 
salutare;  praeveniens,  quia  praevenit  et  praeparat  salutarem 
voluntatis  deliberationem ;  operans,  quia  operatur  in  nobis  sine 
nobis.  —  Gratia  adiuvans  consistit  in  auxilio  seu  actione  Dei, 
qua  ipse  homini  ad  actum  liberum  salutarem  eliciendum  et  in 
ipso  eliciendo  opitulatur,  qua  proinde  actum  salutarem  nobiscum 
libere  agentibus  physice  producit.  Dicitur  adiuvans  quatenus  per 
earn  voluntas  adiuvatur  ad  illud  volendum  et  perficiendum,  ad 
quod  per  excitantem  gratiam  sollicitata  fuit;  cooperans,  quia 
operatur  in  nobis  sed  cum  nobis  libere  simul  agentibus  ita,  ut 
unica  actio  a  Deo  etab  homine  tamquam  ab  uno  principio  pro- 
lluat;  concomitans  vel  subsequens  quatenus  consensum  liberi 
arbitrii  in  bonum  concomitatur  et  subsequitur.  —  Quaeri  solet, 
utrum  gratia  excitans  et  adiuvans  inter  se  distinguatur ?  Re¬ 
spondent  alii  distingui  tantum  liabitudine  ad  liberum  arbitrium , 
ita  ut  quae  in  actu  primo  erat  excitans  voluntatem  ad  operandum, 
eadem  in  actu  secundo  fiat  adiuvans  ad  cooperandum.  Alii  inter 


(1)  Quidam  veteres  theologi  asseruerunt  actus  salutares  viae  esse  superna¬ 
turales  solum  quoad  modum ,  sed  communis  sententia  docet  eos  debere  esse 
entitalive ,  intrinsece  seu  quoad  substantiam  supernaturales,  sicut,  omnibus 
fatentibus,  est  visio  beatifica,  quod  colligitur  etiam  ex  absoluta  necessitate 
gratiae  definita  contra  Pelagianos.  Ad  substantialem  hanc  supernaturalitatem 
requiritur  certe  principium  eliciens  supernaturale ;  utrum  vero  requiratur  obie- 
ctum  motivum  supernaturale  disputant  theologi.  Vide  Mazzella  n.  52  sciq. 

utramque  intrinsecum  admittunt  discrimen,  ita  ut  gratia  adiu- 
vans  novum  et  ab  excitante  distinctum  auxilium  sit  (l). 

619.  Dividitur  in  medicinalem  et  elevantem,  pro  duplici  illius 
munere,  quo  vel  sanat  vulnera  peccato  originali  inflicta,  igno- 
rantiam  et  concupiscentiam,  vel  elevat  facultates  animae  ad 
eliciendos  actus  supernaturales.  Licet  in  praesenti  rerum  ordine, 
plerumque  saltern,  utrumque  effectum  eadem  gratia  praestet; 
certum  tamen  est,  gratiam  posse  esse  elevantem,  quin  sit  medi- 
cinalis,  si  ageretur  nempe  de  actu  supernaturali  nulli  obnoxio 
difficultati,  v.  g.  invocatio  nominis  Jesu  ex  motivo  supernatu¬ 
rali;  et  vicissim  posse  esse  medicinalem,  quin  sit  elevans,  si 
ageretur  nempe  de  gravi  tentatione  vincenda  ob  motivum  naturalis 
honestatis,  (cujusmodi  actus  sola  gratia  medicinali  positos  de  facto 
dari  in  iis,  qui  ad  fidem  nondum  vocati  sunt,  plures  theologi  con- 
tendunt).  Gratia  haec  medicinalis  non  esset  intrinsece  et  entitative 
supernaturalis,  sed  praeternaturalis  vel  ordinis  naturalis  tantum. 

620.  Celeberrima  denique  est  divisio  gratiae  actualis  in  suffi- 
cientem  et  efficacem.  Haec  est  quae  suum  sortitur  effectum  ad 
quern  datur,  seu  quae  coniungitur  cum  consensu;  ilia  est  quae 
de  facto  suo  frustratur  effectu,  seu  est  ea,  cui  voluntas  non  as- 
sentitur. 

621.  Scholion.  1.  Statuimus  gratiam  actualem  complecti  ac¬ 
tus  vitales  eosque  entitative  supernaturales  immediatae  illustra- 
tionis  intellectus  et  immediatae  inspirationis  voluntatis.  Actus 
hujusmodi,  si  ad  illustrationem  spectant,  sunt  vel  simplices  ap- 
prehensiones  suasivae,  vel  ipsa  formata  judicia  sive  theoretica 
sive  practica.  Si  vero  ad  inspirationes  pertinent,  sunt  piae  affe- 
ctiones,  imprimis  caritatis,  verum  etiam  timoris  gehennae,  et 
desiderii  vel  sped  vitae  aeternae,  itemque  odii  in  peccatum  ej us¬ 
que  turpitudinem  aliaeque,  quibus  voluntas  a  vitio  abstrahitur  et 
suaviter  inclinatur  ad  bonum.  Haec  sententia  non  est  exclusiva. 
Quaeritur  videlicet  an  his  absolvatur  essentia  gratiae  actualis, 
vel  aliquod  aliud  elementum  sit  praeterea  admittendum.  Et  sane 
isti  actus  cum  sint  supernaturales,  eliciuntur  a  facultate  elevata 
ad  ordinem  supernaturalem;  antecedenter  ergo,  saltern  prioritate 
naturae,  facultates  esse  debent  in  eo  ordine,  in  quo  sunt  actus, 


(1)  Cf.  etiam  de  his  divisionibus  Sat  oil  i  d&  Gratia  Christi  q.  3.  a.  2  et  3. 

qui  ab  ipsis  vital  iter  procedunt.  Iamvero  quomodo  fit  haec  ele- 
vatio?  Quaestio  respicit  praesertim  hominem  habitibus  superna- 
turalibus  carentem,  qualis  est  e.  g.  peccator;  si  enim  agitur  de 
h canine  illis  habitibus  instructo,  qualis  est  v.  g.  Justus,  tunc 
communiter  adraittitur  habitus  elevare  iutrinsece  naturatn,  eique 
viies  conterre,  ut  illustrata  et  inspirata  possit  supernaturaliter 
agei  e.  In  hac  quaestione  tres  sunt  sententiae.  Prim  a  est  Thom  i- 
stai  um,  qui  rationem  gratiae  actualis  in  entitate  quad  am  phvsi- 
ca  transeunte  nobisque  intrinsece  inhaerente  collocant,  c[uae  sit 
principium  formale  actus  cujuscumque  supernaturalis.  Iuxta 
hos  gratia  excitans  est  vis  transiens,  menti  nostrae  impressa 
qua  Deus  in  nobis  actus  indeliberatos  operatur;  gratia  adjuvans 
vero  consistit  in  nova  qualitate  seu  entitate,  quam  physicam 
praedeterminationem  appellant,  quaeque  consensum  liberum  vo¬ 
luntatis  determinat.  —  Altera  sententia,  cui  adhaerent  Molina, 
Bellarminus,  Yasquez,  Lessius,  aliique,  docet  facilitates 
formaliter  elevari  per  ipsas  illustrationes  et  inspirationes  a  Deo 
in  anima  excitatas,  et  praeter  has  nullum  aliud  donum  requiri  ad 
adaequatam  rationem  gratiae  actualis  cqnstituendam,  gratiam- 
que  excitantem  ab  adiuvante  entitative  non  differre,  sed  tantum 
pi o  diversa  habitudine  ad  actum  salutarem.  —  Tertia,  quae  est 
Suaresii  et  Wircenburgensium,  contendit  facultates  extrin- 
sece  elevari  per  spiritum  sanctum  immediate  assistentem,  qui  defe¬ 
ctum  alterius  principii  intrinseci  in  genere  causae  efficientis  per 
se  immediate  supplet.  Alteram  et  tertiam  sententiam  baud  diffl- 
culter  compones  in  unam,  si  dicas,  Deum  seu  Spiritum  sanctum 
qua  actione  pias  cogitationes  et  affectiones  in  nobis  excitat,  eadem 
actione  facultates  intus  modificare,  ut  fiant  aptae  ad  supernatu¬ 
raliter  agendum. 

022.  Corollarium.  Ex  statutis  intelligitur  falsas  esse  de  gratiae 
actualis  natura  sequentes  sententias:  l.°  Gratiam  ess evoluntatem 
Lei  omnipotentis,  ut  vult  Quesnellus  (prop.  11  et  19; ;  ea 
enim  gratia  non  consideratur  passive,  sed  tantum  active,  et  etiam 
sub  hoc  respectu  voce  omnipotentis  proponitur,  juxta  Quesnellum, 
gratia,  cui  liberum  arbitrium  resistere  non  potest.  2.°  Gratiam 
esse  actum  deliberation,  ut  contendit  A  maid  us;  hac  enim  a 
gratiae  censu  excluduntur  omnes  actus  indeliberati,  adeoque 
omnis  gratia  proprie  dicta  excitans.  3.°  Gratiam  esse  caritatem , 

ut  affirmat  Jan  sen  ins  et  Berti;  nam  sunt  et  aliae  piae  affe- 
ctiones  a  caritate  formaliter  diversae,  quae  voluntatem  ad  saluta- 
riter  ope.randum  movent.  4.°  Gratiam  consistere  in  qualitate 
aliqua  mortua,  ut  docent  Alvarez  et  Lem  os;  actus  enim 
vitales  ab  hujusmodi  qualitate  elici  non  possunt. 


CAPUT  II. 

De  gratiae  actualis  necessitate. 


623.  In  hoc  capite  turn  eorum  errores  refellemus,  qui  vires 
liberi  arbitrii  cum  praeiudicio  gratiae  Christi,  turn  eorum,  qui 
gratiam  cum  praeiudicio  liberi  arbitrii  extollunt,  doctrinamque 
catholicam  media  incedentem  via  duobus  articulis  vindicabimus: 

1. °  Ad  quid  requiratur  gratia,  contra  eos,  qui  vires  liberi  ar¬ 
bitrii  nimis  extollunt  (Pelagia nos). 

2. °  Ad  quid  non  sit  necessaria  contra  eos,  qui  vires  liberi  ar¬ 
bitrii  nimis  extenuant  (Protesta ntes). 


ARTICULUS  I. 

Ad  quid  requiratur  gratia  contra  eos,  qui  vires  liberi  arbitrii  nimis  extollunt. 

624.  Cum  agitur  de  necessitate  gratiae  distinguendi  sunt  actus 
naturales,  qui  homini  conveniunt  in  ordine  naturali,  quibus  ipse 
satisfacit  legi  naturali  et  in  finem  naturalem  tendit,  quique  e- 
tiam  actus  ethice  boni  dicuntur,  ab  actibus  supernaturalibus, 
qui  conveniunt  homini  in  ordine  supernaturali,  quibus  satisfit 
legi  hujus  ordinis  et  veluti  totidem  gressibus  in  finem  tendit  na- 
turam  excedentem,  qui  principio  eliciuntur  facultates  naturales 
elevante  et  perficiente,  quique  dicuntur  salutares,  actus  ut  opor-  i 
tet,  ut  expedit,  actus  qui  ad  pietatem  et  justitiam  pertinent,  , 
theologice  boni,  simpliciter  boni.  Hinc  duplex  oritur  quaestio  j 
an  gratia  necessaria  sit  ad  actus  salutares;  an  etiam  necessaria 
sit  ad  actus  ethice  bonos.  A  priori  incipiamus. 

625.  Prop.  87.  Ad  omnes  et  singulos  actus  salutares,  necessa- 
ria  est  interior  Spiritus  sancti  gratia  illustrations  et  inspirationis. 

Propositio  continet  dogma  fundamentals  religionis  christianae 
definitum  a  cone.  Arausicano  II.  can.  7:  «  Si  quis  per  naturae 
vigorem  aliquid,  quod  ad  salutein  pertinet  vitae  aeternae,  cogitare 
ut  expedit  aut  eligere,  sive  salutari  i.  e.  evangelicae  praedicationi 
consentire  posse  confirmat  absque  illuminatione,  et  inspiratione 
Spiritus  sancti,  haeretico  fallitur  spiritu,  »  et  Tridentino  (sess. 
6.  can.  2):  «  Si  quis  dixerit  ad  hoc  solum  divinam  gratiam  per 
Jesum  Christum  dari,  ut  facilius  homo  juste  vivere  ac  vitam  ae- 
ternam  promereri  possit,  quasi  per  liberum  arbitrium  sine  gratia 
utrumque,  sed  aegre  tamen  et  difflculter  possit,  a.  s.  »,  et  can.  3: 
«  Si  quis  dixerit  sine  praeveniente  Spiritus  sancti  inspiratione 
atque  adiutorio  hominem  credere,  sperare,  diligere  aut  poenitere 
posse  sicut  oportet...  a.  s.  »  (Of.  etiam  can.  1). 

Declar.  Sermo  est  a)  de  necessitate  physica  non  tantum  morali 
(1),  absoluta  non  relativa;  b)  de  gratia  elevante  non  solum  medi¬ 
cinal i;  c)  eaque  turn  excitante  turn  adiuvante  (2). 

620.  Demonstr.  I.  Id  Scriptura  evidentissime  docet  a)  negan- 
do  nos  aliquid  posse  absque  gratia.  Ego  sum  vitis  vera  et  Pa¬ 
ter  meus  agricola  est ....  Sicut  palmes  non  potest  ferre  fructum 
a  semetipso,  nisi  manserit  invite;  sic  nec  vos,  nisi  in  me  man- 
seritis.  Ego  sum i  vitis,  vos  palmites.  Qui  manet  in  me,  et  ego  in 
eo,  hie  fert  fructum  multum:  quia  sine  me  nihil  potestis  facere 
(Io.  15,  1  -  5).  Christus  est  vitis  relate  ad  palmites,  quatenus  est 


(1)  Necessitas  respondet  impotentiae,  quae  potest  esse  physica  et  moralis. 
Impotentia  physica  ea  est,  quae  consistit  in  physica  seu  entitativa  impropor- 
tione  et  ineptitudine  facultatis  ad  aliquem  actum,  puta  visus  ad  audiendum. 
Moralis  ea  est,  qua  facultas  aliqua  physice  capax  alicujus  actus,  impedimentis 
tamen  ordinis  moralis,  quae  intellectual  spectant  videlicet  et  voluntatem,  prae- 
peditur,  quominus  ponat  actum.  Haec  non  impossibilem  sed  diffieillimam  reddit 
actionem,  ita  ut  propter  ejusmodi  difficultatem,  spectato  modo  ac  more,  quo 
homines  semper  agunt,  facultas  physica  in  actum  non  transeat.  Patet,  hanc 
varios  gradus  habere  posse. 

(2)  Non  est  tamen  dogma,  gratiam  esse  entitative  supernaturalem,  dum 
Ecclesia  definivit  tantum  earn  esse  gratuitam  seu  indebitam ;  nec  gratiam 
requiri  actualem  etiam  in  justis  et  in  ipsis  angelis  et  protoparentibus  ante 
lapsum;  nec  demum  praetor  illustrationes,  requiri  immediatas  iuspirationes. 

2S 

Yerbum  incarnatum  et  caput  Ecclesiae,  proindeque  in  ordine 
supernaturali;  non  loquitur  igitur  de  concursu  naturali  divino, 
qui  ad  omnia,  etiam  naturalis  ordinis,  requiritur,  sed  de  superna¬ 
turali  gratiae  influxu,  itemque  de  supernaturalibus  fructibus,  seu 
de  operibus  salutaribus.  Quo  posito,  ita  ergo  se  habet  homo  in 
ordine  salutis  ad  Christum,  sicut  palmes  se  habet  ad  vitem:  quem- 
admodum  palmes  nequit  fructum  i.  e.  uvam  emittere  et  ad 
maturitatem  deducere,  nisi  adhaereat  viti  ab  eaque  succum  et 
vigorem  continuo  trahat;  ita  homines  nullos  possunt  producere 
fructus  vitae  aeternae  seu  opera  salutaria,  nisi  Christo  adhaere- 
ant  ab  eoque  influxum  et  vigorem  continuo  in  se  derivent.  Et 
habitualis  itaque  adhaesio  Christo,  et  jugis  ab  eo  influxus  ut  ne- 
cessarius  proponitur,  seu  habitualis  per  caritatem  coniunctio  si- 
mul  spectatur  quatenus  virtutem  actu  influit  in  operationes,  seu 
quatenus  ea  fit  formaliter  gratia  actualis,  vel  quatenus  est  in 
justis  ratio  et  radix  gratiae  actualis,  qua  et  ipsi  indigent  ad  ope- 
randum.  Si  igitur  virtus  Christi  bona  justorum  opera  «  semper 
antecedit,  et  comitatur,  et  subsequitur  »  ut  docet  Trid.  (sess.  6. 
c.  16);  a  fortiori  influxus  gratiae  Christi  actualis  necessarius  est, 
ut  peccator  possit  salutariter  agere  (1).  —  Confirmatur  iis  Scrip- 
turae  locis,  ubi  homines  in  ordine  salutis  exhibentur  mortui‘, 
coeci,  animates  seu  incapaces  percipiendi  ea,  quae  sunt  Dei  (2). 

Quod  b)  Scriptura  negando  docet,  afflrmando  quoque  incul- 
cat,  cum  salutem  et  opera  nostra  gratiae  adscribit,  exclusis 
operibus  naturalibus.  (Ad  Eph.  2,  8),  ubi  quot  incisa,  tot  argu- 
menta:  Gratia  enim  estis  salvati  per  fidem,  et  hoc  non  ex  vo¬ 
ids  :  Dei  enim  donum  est.  Non  ex  operibus ,  ut  ne  quis  glorietur. 
Ipsius  enim  sumus  factura,  creati  in  Christo  Jesu  in  (hit  signi- 
ficat  scopum,  ad  quem)  operibus  bonis,  quae  praeparavit  Deus,  ut 


(1)  Augustinus  in  Jo.  tract.  81.  n.  3  explanans  hunc  locum  scribit: 

«  Ne  quisquam  putaret,  saltern  parvurn  aliquem  fructum  posse  a  semetipso 
palmitem  ferre,  cum  dixisset:  hie  fert  fructum  multum,  non  ait,  quia  sine 
me  p arum  potestis  facere,  sed  sine  me  nihil  potestis  facere.  Sive  ergo  parum 
sive  multum  sine  illo  fieri  non  potest,  sine  quo  nihil  fieri  potest.  Quia  etsi  ; 
parum  attulerit  palmes;  eum  purgat  agricola,  ut  plus  afferat;  tamen  nisi  in 
vite  manserit  et  vixerit  de  radice,  quantumlibet  fructum  a  semetipso  non  potest 
ferre.  Quamvis  autem  Christus  vitis  non  esset,  nisi  homo  esset,  tamen  istam 
gratiam  palmitibus  non  praeberet,  nisi  etiam  Deus  esset.  » 

(2)  Eph.  2,  1;  5,  8;  1.  Cor.  2,  14. 

in  illis  ambulemus.  —  (Acl  r>hni p-  i,  2  sq.):  Gratia  vobis  et  pax  a 
mere  nostro  et  Domino  J.  C.  Gratias  ago  Deo  meo  in  omni 
memoria  vestri.  Semper  in  cunctis  orationibus  meis  pro  omnibus 
vobis  cum  gaudio  deprecationem  faciens,  super  comwMnicatione 
vestra  in  Evangelio  Christi  a  prima  die  usque  nunc;  confulens 
hoc  ipsum,  quia  qui  coepit  in  vobis  opus  bonum,  perficiet  usque 
in  diem  Christi.  Duo  primura  exprimit,  gratiam  et  pacem,  inter 
quae,  velut  extrema  principii  atque  uliimi  finis,  totum  superna¬ 
tural  bonum  comprehenditur.  Sed  haec  qualia  et  unde  esse  di- 
cuntur?  a  Deo,  non  tarn  ut  Auctore  universi,  sed  ut  Patre  nostro 
et  ex  meritis  Jesu  Christi.  Praeterea  memorat  Philippensium 
bona  opera,  in  iis  gaudet,  et  gratias  agit  Deo  suo :  quod  profecto 
ostendit  sensisse  Paulum  ea  cuncta  repeti  a  divino  auxilio,  cum 
secus  non  videretur  sufheiens  ratio  nec  gaudii  nec  gratiarum 
actionis.  Quae  quidem  bona  opera  sumpsere  principium  ex  com- 
municatione  in  Evangelio  Christi,  scilicet  ex  eo  divino  praesidio 
ad  supernaturalia,  cuius  est  veluti  tons  patens  praedicatio  Evan- 
gelii  in  presenti  ordine  miserationis  divinae  erga  genus  humanum. 
Atque  optime  innuit  communicationem  in  Evangelio  Christi,  ut 
non  sola  praedicatio  exterius,  verum  intellectu  et  voluntate  su- 
scepta  veritatis  divinae  illustratio  reputetur  ea  esse  virtus  qua 
homines  egent  ad  bene  operandum  in  eo  statu  vitae  praesentis, 
ubi  homines  Dei  Patris  et  Christi  Jesu  participes  vivunt.  Disuper 
deprecationem  facit  iugiter  pro  iisdem  ut  bonis  operibus  indesi- 
nenter  vacent:  ad  quid  autem,  nisi  in  quantum  certior  ille  fuerit 
et  certiores  nos  faceret,  neque  donum  perfectum  nec  opus  bonum 
fieri  posse  sine  auxilio  exorato  et  a  Patre  luminum  immisso? 
Quapropter  universaliorem  ducit  sententiam,  cuncta  bona  opera, 
ab  initio  ad  terminum  prodire  ex  divino  auxilio  supernatural, 
confortante  et  augente  vires  nostras,  dum  ait:  Qui  coepit  in 
vobis  opus  bonum,  perficiet  usque  in  diem  Christi  Jesu.  — 
Praeterea  Scriptura  singillatim  opera  salutaria  gratiae  adscribit, 
ut  pias  cogitaliones  (2.  Cor.  3,  5);  ipsam  Salvatoris  invoca- 
tionern  (I.  Cor.  12,  3);  veram  fidem  (Philip.  1,  29);  orationem 
(Rom.  8,  20);  caritatem  (Rom.  5,  5). 

627.  II.  Doctrina  August  ini,  qui  hac  in  re  os  Ecclesiaee  st  (1), 


(1)  Auctoritatem  s.  Augustini  commendarunt  Bonifacius  I  qui,  quamvis- 

quamque  vig'inti  et  amplius  annus  oporitui  nlusquam  triginta 
editis  propugnavit,  compendio  exhibetur  illis  verbis:  «  Sine  niu 
(Deo)  vel  operante  ut  velimus,  vel  cooperante  cum  volumns,  ad 
bona  pietatis  opera  nihil  possumus  »  (1).  De  fide  ecclesiae  ante 
haeresim  Pelagianam  sufficiat  quod  scribit  Vincentius  Lirinensis 
commonitorii  c.  24:  «  Quis  unquam  ante  profanurn  ilium  Pela- 
gium  tantam  virtutem  praesumpsit  arbitrii,  ut  ad  hoc  in  bonis 
rebus  per  actus  singulos  adiuvandum  necessariam  Dei  gratiam 
non  putaret?» 

628.  III.  Medium  debet  habere  proportionem  ad  finem;  ergo 
actio  ut  sit  salutaris,  h.  e.  ut  sit  medium  ad  finem  supernatura- 
lem,  et  ipsa  sit  supernaturalis  oportet,  ac  proin  ex  principio  su- 
pernaturali  gratiae  procedens.  —  Sicut  arbori  producenti  fructus 
infimae  cujusdam  speciei,  ut  fructus  nobilioris  speciei  ferat,  in- 
seritur  ab  agricola  novus  ramus,  surculus  videlicet  nobilior,  quo 
modificatur,  perficitur,  elevatur,  idoneaque  evadit  ad  fructus  egre- 
gios  producendos;  ita  homo  ex  natura  sua  ne  minimum  quidem 
actum  supernaturalem  edere  potest,  sed  indiget  gratiae  infiuxu, 
quo  supra  naturam  elevetur,  ut  fructus  salutares  producere 
queat. 

629.  Corallarium.  Testimonia  allata  demonstrant,  quod  commu¬ 
nis  tenet  sententia,  gratiam  actualem  necessariam  esse  etiam 
justis.  Habitus  enim  non  erumpit  in  actum,  nisi  applicetur  a  fa- 
cultate  in  qua  est;  atqui  haec  applicatio  non  potest  esse  naturalis 
pro  habitu  supernaturali ;  ergo  indiget  ut  supernaturaliter  exci- 
tetur  ad  agendum.  Quare  Augustinus:  «  Sicut  oculus  corporis, 
etiam  plenissime  sanus,  nisi  candore  lucis  adiutus,  non  potest 
cernere;  sic  homo,  etiam  perfectissime  justificatus,  nisi  aeterna 
luce  justitiae  divinitus  adiuvetur,  recte  non  potest  vivere  »  (2). 


doctissimus,  epistolis  Pelagianorum  maluit  per  s.  Doctoris  scripta  satisfieri; 
Coelestinus  I  in  ep.  ad  ep.  Galliae  a.  43 1 ,  Bonifacius  II  in  ep.  ad  PP. 
Arausicanos. 

(1)  De  Grat.  et  lib.  arb.  c.  17.  n.  23. 

(2)  De  Nat.  et  Grat.  c.  26.  Ex  hoc  sequitur,  quod  ceteroquin  Augustinus 
explicite  doeet,  gratiam  fuisse  necessariam  etiam  Adamo  et  Angelis  ante  pec- 
•catum. 

630.  Prop.  88.  Eadem  gratia  necessaria  est  etiam  ad  initium 
fidei. 

Est  de  fide  contra  Semipelagianos  ex  cone.  Araus.  II.  can.  5: 
«  Si  quis  sicut  augmentum,  ita  etiam  initium  fidei,  ipsumque 
credulitati.s  affectum,  non  per  gratiae  donum,  idest  per  inspira- 
tionem  Spiritus  sancti...  sed  naturaliter  nobis  inesse  dicit,  aposto- 
licis  dogmatibus  adversarius  approbatur  »;  et  Trident,  (sess. 
6.  can.  3) :  «  Si  quis  dixerit,  sine  praeveniente  Spiritus  sancti 
inspiratione,  atque  ejus  adiutorio  hominem  credere....  posse,  sicut 
oportet,  ut  ei  justificationis  gratia  conferatur,  a.  s.  ». 

Demonstr.  I.  a)  Sequitur  ex  thesi  antecedente.  —  b)  «  Nemo 
potest  venire  ad  me,  nisi  Pater  qui  misit  me,  traxerit  eum 
(Jo.  6,  44).  «  Trahi,  ait  Augustinus,  a  Patre  ad  Christum  et  au- 
dire  ac  discere  a  Patre,  ut  veniat  ad  Christum,  nihil  aliud  est, 
quam  donum  accipere  a  Patre,  quo  credat  in  Christum  »  (1). 
Atqui  qui  incipit  credere  venit  ad  Christum,  sicuti  qui  incipit 
venire,  reapse  venit:  ergo  etiam  ad  initium  fidei  necessaria  est 
gratia  divina.  —  Quis  prior  dedit  Mi  ut  retribuetur  ei?  quoniam 
ex  ipso,  et  per  ipsum  et  in  ipso  sunt  omnia  (Rom.  11,  35).  «  Et 
ipsum  igitur,  ait  Augustinus,  initium  fidei  nostrae  ex  quo 
nisi  ex  ipso  est?  neque  enim  hoc  excepto  ex  ipso  sunt  cetera, 
sed  ex  ipso  et  per  ipsum,  et  in  ipso  sunt  omnia  »  (2)  —  (1.  Cor. 
4,  7):  Quis  te  discernit?  quid  habes,  quod  non  accepisti?  si  autem 
accepisti,  quid  gloriaris,  quasi  non  acceperis  ?  «  Quo  testimonio, 
inquit  Augustinus,  etiam  ipse  convictus  sum,  cum  similiter 
errarem,  putans  fidem,  qua  in  Deum  credimus,  non  esse  donum 
Dei,  sed  a  nobis  esse  in  nobis  »  (3). 

631.  II.  Praeter  Augustinum,  qui  data  opera  Semipelagianoscon- 
futavit,  audiatur  Chrysostomus:  «  Nihil  ex  te  habes,  sed  omnia 
a  Deo  accepisti....  si  fidem  dixeris,  ex  vocatione  ilia  venit  »  (4), 
et  alibi:  «  Nec  fidei  donum  est  nostrum,  sed  Dei,  non  ex  operibus; 
non  enim  suffecisset,  inquit,  ad  salutem...  hoc  ipsum  est  Dei  do¬ 
num,  ne  quis  glorietur,  ut  nos  gratos  efficiat  circa  gratiam  »  (5). 
(Cf.  supra  cone.  Araus.  et  Trid.) 


(1)  Be  praed.  ss.  c.  8.  n.  3.  —  (2)  L.  c.  c.  2.  —  (3)  L.  c.  c.  3  n.  1.  —  (4)  Horn. 
12  in  i.  Cor.  n.  1  etc.  —  (5)  Horn.  4.  in  Eph.  2,  8. 

632.  Prop.  89.  Justus  sine  speciali  Dei  auxilio  in  accepta 
justitia  perseverare  non  potest;  actualis  vero  usque  in  finem  per- 
severantia  ita  divinae  misericordiae  adscribi  debet,  ut  merito  j 
dicatur  magnum  Dei  donum. 

Declar.  Perseverantia  est  perduratio  in  accepta  fide  et  gratia 
sanctificante.  Potest  esse  imperfecta  et  per  feet  a.  Imperfecta,  quae 
et  temporalis  dicitur,  est  ea,  qua  gratia  sanctificans  ad  aliquod 
tantum  tempus  conservatur ;  perfecta,  quae  et  finalis  dicitur, 
ilia  est,  per  quam  usque  ad  vitae  finem  in  gratiae  sanctificantis 
statu  persistitur,  a  quocumque  demum  tempore  hie  status  ince- 
perit.  Haec  duplici  velut  elemento  constat,  secundum  quod  par- 
tiri  solet  in  passwam  et  activam.  Passiva  consistit  in  opportuni- 
tate  mortis  seu  in  coniunctione  mortis  cum  statu  gratiae,  circa 
quam  passive  se  habet  homo  mortem  subeundo;  activa  vero  sita 
est  in  perenni  exercitio  eorum,  quae  ad  statum  gratiae  retinen- 
dum  augendumque  pertinent. 

Apprime  distingui  debet  potestas  ah  actu  perseverandi;  aliud 
est  enim  posse  perseverare,  aliud  de  facto  perseverare.  Hinc 
duplex  oritur  quaestio:  l.°  quid  requiratur  ut  Justus  possit  diu 
et  finaliter  perseverare;  2.°  quid  requiratur,  ut  justus  actu  fina- 
liter  perseveret. 

Ad  prim  am  quaestionem  videtur  spectare  illud  Trident,  (sess.  6. 
can.  22):  «  Si  quis  dixerit,  justificatum  vel  sine  speciali  auxilio 
Dei  in  accepta  justitia  perseverare  posse,  vel  cum  eo  non  posse, 
a.  s.  »  At,  quid  venit  nomine  «  auxilii  specialis?  »  Dicimus  intel- 
ligendam  esse  summam  auxiliorum  actualium  sive  internorum 
sive  externorum,  quae  jugiter  homini  justo  suppeditantur  ad 
bona  opera  peragenda  et  peccata  vitanda,  proindeque  definitum 
esse  gratiam  habitualem  non  sufficere  ad  perseverendum. 

Quoad  alteram  quaestionem  de  actu  perseverandi,  certum 
est,  cone.  Trident,  de  eo  agere  can.  16:  «  Si  quis  magnum 
illud  usque  in  finem  perseverantiae  donum  se  certo  habiturum 
absoluta  et  infallibili  certitudine  dixerit,  nisi  hoc  ex  speciali 
revelatione  didicerit  a.  s.  »  Hoc  vero  est  peculiare  et  insigne 
Dei  beneficium,  quod  non  omnibus  justificatis  conceditur  sed 
solis  electis. 

Demonstr.  i.  p.  Si  gratia  est  necessaria  ad  qualemcumque 
actum,  multo  magis  ad  totam  seriem;  si,  ut  videbimus,  sine 

auxilio  Dei  gravis  tentatio  vinci  non  potest,  multo  minus  multi- 
plices  et  arduae  tentationes,  quibus  per  vitae  decursum  justus 
impetitur.  —  Vigilate  et  orate  ut  non  intretis  in  tentationem 
(Matth.  26,  41);  Qui  se  existimat  stare  videat  ne  cadat  (1.  Cor. 
10,  12);  Cum  metu  et  tremor e  vestram  salutem  operamini  (Phil. 
2,  12);  quibus  necessitatis  quidem  auxilii  divini  ad  perseverandum 
admonemur,  minime  vero  auxilii  distincti  ab  eo,  quo  omnes  gene- 
ratim  indigent  justi  ne  cadant.  —  Hinc  Ecclesia  passim  illud  im- 
plorat  in  suis  orationibus,  imo  licet  numquam  expresse  deftnierit, 
justos  indigene  gratia  actuali  ad  singulos  actus  salutares,  pluries 
tamen  definivit  ea  necessario  justos  indigene  ad  perseverandum. 
Coelestinus  ep.  ad  Galliarum  epnscop.  «  Neminem  etiam  ba- 
ptismatis  gratia  renovatum  idoneum  esse  ad  superandas  diaboli 
insidias,  et  ad  vincendas  carnis  concupiscentias,  nisi  per  quoti- 
dianum  adiutorium  Dei  perseverantiam  bonae  conversationis 
acceperit  »  (1)  et  cone.  Araus.  II.  can.  10.  «  Adiutorium  Dei  etiam 
renatis  ac  sanctis  semper  est  implorandum,  ut  ad  finem  bonum 
pervenire,  vel  in  bono  possint  opere  perdurare.  » 


(1)  c.  6.  —  Quomodo  se  habeat  gratia  habitualis  ad  potestatem  perse veraudi 
ita  declarat  recens  theologus':  «  Verurn  gratia  habitualis  et  auxilium,  quod 
procedit  ab  ipsa,  est  sufficiens  in  suo  genere  ad  hoc,  ut  homo  constituatur  in 
potentia  perseverandi.  Posse  perseverare  nempe  habet  homo  ex  eo,  quod  habet 
gratiam  iustificantem,  per  quam  natus  est  ex  Deo  et  efficitur  particeps  divinae 
naturae,  potens  operari  omne  bonum  et  vitare  omne  malum;  iuxta  illud 
(1  Jo.  Ill):  Omnis  qui  in  eo  manet,  non  peccat....  quia  semen  ipsius  in  eo 
manet ;  et  non  potest  peccare,  quoniam  ex  Deo  natus  est.  Ergo  in  quantum 
est  de  virtute  charitatis  et  gratiae,  etiam  gradu  remisso,  constituitur  homo  in 
potentia  perseverandi  absque  ullo  termino.  —  Attamen  iam  debet  adverti,  quod 
quandocumque  usus  seu  operatio  potential  alicuius  aliunde  pendet  quam  ex 
potentia,  tunc  ex  sola  potentia  non  potest  inferri  usus  seu  operatio  illius  in 
actu  exercito.  V.  g.  potentia  visiva  habet  pro  suo  actu  videre,  quod  pendet 
ab  olnecto  et  lumine;  et  propterea  non  potest  ex  hoc  solo,  quod  homo  habet 
poten.iam  visivam,  inferri,  quod  ergo  ex  sola  potentia  potest  videre:  quoniam 
sine  eitrinseco  lumine  numquam  exhibit  in  actum.  Ita  est  in  proposito,  quia 
homo,  mnstitutus  in  gratia,  potens  est  elicere  operationem  bonam,  et  resistere 
impulsicnibus  tentationum,  et  continuare  secundum  perseverantiam.  Sed  ex 
parte  subrecti  plura  inveniuntur,  unde  gratia  non  potest  exercere  hos  actus 
simplicity*  sine  alio  adiutorio  extrinseci  luminis  et  operationis  divinae.  Simile 
fieret  in  lomiue  infirmo  secundum  vires  ministrantes  intellectui:  tunc  enim 
homo  intdlectu  etiam  habituato  est  potens  intelligere,  vitare  errores,  et  in 
hoc  con  tint  are  perficiendo  seipsum.  Verumtumen  quia  ad  continuationem  et 
perfectionen  operationis  intcllectivae  exigitur  sanitas  virium  inferiorum ;  ideo 
tabs  homo  mu  poterit  uti  intellectu,  propter  infirmitatem  virium,  nisi  quis 

633.  Corollarium.  Hoc  auxilium  merito  a  Tridentino  appella- 
tur  speciale  et  l.°  quidem  ut  distinguatur  a  naturali  auxilio 
generalis  concursus,  quo  sensu  delinitum  est  contra  Pelagianos 
et  Semipelagianos  ad  potestatem  perseverandi  necessarium  esse 
aliquod  auxilium  gratiae  naturae  indebitum.  2.°  Ut  distinguatur 
a  gratia  sanctificante,  quo  sensu  contra  eosdem  proponitur  ne- 
cessitas  alicujus  auxilii  actualis  naturae  indebiti.  3.°  Ut  distin¬ 
guatur  a  gratia  actuali,  quatenus  est  elevans  et  necessaria  ad 
omnes  actus  salutares,  quo  sensu  indicatur  necessitas  gratiae 
etiam  medicinalis  propter  graves  tentationes  et  praecepta  diffl- 
ciliora,  quae  ad  perseverandum  per  notabile  tempos  occurrunt  (1). 

634.  Demonstr.  ii.  p.  Actualis  perseverantia  finalis  addit 
potentiae  perseverandi  actualem  perseverantiam  turn  activam 
turn  passivam.  Qua  active  consideratur,  addit  supra  potestatem 
perseverandi  specicilem  illam  Dei  providentiam  (2),  qua  justosa 
tentationibus,  periculis,  seductione,  peccati  occasionibus  praeser- 
vat,  et  a  qua  ipsa  perseverantia  activa  plurimum  dependet, 
deinde  efftcaciam  auxiliorum  prae  sufficientibus,  quibus  non 
solum  poterit  perseverare,  sed  perseverabil  usque  in  finem  (3). 


opem  ferat  sanitatis;  quamvis  possit  sine  tali  ope  ad  horam  recte  iudicare. 
S atoll i  op.  cit.  q.  1.  a.  10. 

(1)  Alii  aliter.  Nonnulli  (Suarez  de  grat.  1.  10.  c.  2.  n.  6,  Gotti  tract.  6. 
q.  1.  §.  2.  3)  vel  pro  sola  potestate  perseverandi  exigunt  auxilium  speciale  eo 
sensu  quod  sit  distinctum  a  summa  auxiliorum  actualium  quae  justis  confe- 
ruutur,  adeoque  extraodinarium  et  velut  sui  generis,  non  omnibus  justis  com¬ 
mune;  alii  rati  de  eadem  perseverantia  sermonem  esse  can.  22  et  16,  atque 
adeo  pro  eodem  habentes  auxilium  speciale  et  magnum  Dei  donum,  auxilium 
speciale  pro  beneficio  electis  tantum  proprio  intelligunt,  quod  sane  esset 
concedendum,  quia  tunc  can.  22  comprehenderet  etiam  perseverantiam  passi¬ 
vam.  Cum  hac  sententia,  seposita  quaestione  hermeneutica,  remanet  tota 
doctrina  primae  partis  nostrae  propositions. 

(2)  De  hac  Dei  speciali  providentia  erga  iustos,  Augustinus:  «/)  tu, 
qui  dicis,  te  non  multa  crimina  commisisse.  Quare?  Quo  regente?...  Hoc  tibi 
dicit  Deus  tuus:  regebam  te  mihi,  servabam  te  mihi ;  ut  adulterium  not  com- 
mitteres  suasor  defuit;  ut  suasor  deesset  ego  feci;  locus  et  tempus  defuit,  At  haec 
deessent  ego  feci.  Adfuit  suasor,  non  defuit  locus,  non  defuit  tempu?:  ut  non 
conseutires,  ego  terrui.  Agnosce  ergo  gratiam  eius,  cui  debes  et  c/uod  non 
admisisti.  »  Serm.  99.  de  Verb.  Fvang.  Luc.  n.  6. 

(3)  Hue  spectat  illud  Jer.  32,  40 :  Timorem  meum  dabo  in  cor  iorum,  ut 
non  recedant  a  me.  — «  Quod,  ait  ad  haec  Augustinus  de  deno  persev. 
c.  2,  quid  est  aliud,  quam  talis  ac  tantus  erit  timor  Tueus,  quem  tabo  in  cor 
eorum,  ut  mihi  perse veranter  adhaereant?  »  Pauli  Phil.  1,  29;  Volis  donatum 

Atqui  utrumque  hoc  est  adhac  specialior  Dei  gratia  et  plane 
singulare  Dei  beneficium.  Ergo. 

Qua  parte  perseverantia  passiva  nominatur,  designat  oppor- 
tunitatem  mortis.  Quod  vero  mors  hominem  occupet  eo  momento 
quo  est  in  statu  gratiae,  quod  non  differatur  usque  ad  illud 
tempus,  quo  Deus  praevidet  ipsum  tentationibus  et  periculis 
expositum  fore  casurum,  hoc  magnum  est  Dei  donum  ejus  mise- 
ricordiae  adscribendum.  «  Videte,  ait  Augustinus,  jam  a  veritate 
quam  sit  alienum,  negare  donum  Dei  esse  perseverantiam  usque 
in  finem  hujus  vitae:  cum  vitae  huic,  quando  voluerit,  ipse  det 
finem;  quern  si  dat  ante  imminentem  lapsum,  fecit  hominem 
perseverare  usque  in  finem  »  (1). 

635.  Corollarium.  Quamquam  perseverantiam  finalem  de  concligno 
mereri  non  potest  homo;  est  enim  magnum  Dei  donum;  potest 
tamen  Justus  illud  per  orationern  impetrare,  et  quidem  infalli- 
biliter,  ut  docet  Augustinus:  «  Hoc  ergo  donum  suppliciter 
emereri  potest  »  (2).  Ut  vero  oratio  effectum  suum  obtineat,  fieri 
debet  sicut  oportet,  sen  debitis  servatis  conditionibus,  inter  quas 
illam  indicabimus,  quod  jugis  sit  et  constans  quoadusque  Justus 
vivit;  quia  modus  ordinarius  impetrandi  perseverantiam  non  est 
qui  semel  pro  semper,  sed  qui  successive  fit  per  totum  vitae 
tempus,  quasi  per  partes  auxilia  singula  impetrando  ad  singulas 
occasiones  (3). 


est  pro  Christo  non  solum  ut  credatis  in  eum  sed  verum  etiam  ut  patiamini 
pro  eo,  et  alia  quae  ad  probandam  potestatem  perseverandi  citari  solent  ut 
Petr.  1.  ep.  1,  5  et  5,  10;  Phil.  1,  6  etc. 

(1)  De  dono  Persev.  c.  17.  n.  41.  Et  de  Correp.  et  Grat.  1.  1.  c.  8:  «  Si 
confitearis  donum  Dei  esse,  perseverare  in  bono  usque  in  finem,  cur  hoc 
donum  ille  accipiat,  ille  non  aceipiat,  puto  quod  pariter  mecum  nescis,  et  ambo 
hie  inscrutabilia  judieia  Dei  penetrare  non  ]  ossumus.  » 

(2)  De  dono  persev.  c.  6. 

(3)  Quaeras,  quomodo  donum  perseverantiae  a  dono  differat  confirmationis 
in  gratia.  — Resp.  juxta  Suarez  1.  10.  c.  8:  licet  omnes  qui  salvantur  perse¬ 
verantiae  dono  fruantur,  tamen,  intra  doni  hujus  latitudinem,  possunt  quasi 
duo  gradus  distingui:  unus  communis,  importans  nempe  auxilia  interna  et 
externa  communis  seu  ordinariae  efficacitatis;  alter  singular  is,  importans  nempe 
auxilia,  non  communis,  sed  singularis  atque  excellentioris  efficaciae.  Prior 
gradus  donum  perseverantiae;  posterior  donum  confirmationis  in  gratia 
appellatur.  Nota  vero,  eos,  qui  confirmati  sunt  in  gratia,  intensiorem  gratiam 
sanctificantem  frequentius  possidere,  quam  qui  tantum  perseverantiae  dono 

636.  Prop.  90.  Nequit  justus,  absque  speciali  privilegio,  in 
tota  vita  sua  peccata  omnia  etiam  venialia  vitare. 

Est  contra  Pelagia  nos,  qui  eo  temeritatis  pervenerunt,  ut 
contenderent  posse  hominem,  absque  gratia,  omnia  peccata  ve¬ 
nialia  vitare,  imo  consequi  perfectam  imperturbabilitatem,  et  qui- 
dem  de  fide  ex  cone.  Trident,  (sess.  6.  can.  23) :  «  Si  quis  homi¬ 
nem  semel  justificatum  dixerit .  posse  in  tota  vita  peccata  om¬ 

nia,  etiam  venialia,  vitare,  nisi  ex  speciali  Dei  privilegio,  que- 
madmodum  de  B.  Maria  Y.  tenet  Ecclesia,  a.  s.  ». 

Declar.  Sermo  est  l.°  de  justis  praesentis  status  post  lapsum; 
2.°  de  vita  satis  diuturna ;  3.°  de  peccatis  venialibus  omnibus,  e- 
tiam  semideliberatis  et  ex  humana  fragilitate  obortis;  4.°  de  tota 
eorundem  serie;  5.°  de  impotentia  non  physica  sed  morali  ex 
summa  difflcultate  orta,  de  facto  non  superabili  cum  solis  auxi- 
liis  ordinariis,  superabili  vero  6.°  privilegio  tantum  speciali,  prae- 
ter  gratias  justis  concedi  solitas,  quo  infirmitas  plene  sanetur. 

637.  Demonstii.  Ad  rei  demonstrationem  sufficit  provocare  ad 
cone.  Milevitani  II  canones  tres,  qui  plura  Scripturae  propo- 
nunt  eftata,  quibus  Pelagianorum  iactantia  retunditur.  Can.  6: 
«  Item  placuit,  quod  ait  s.  Joannes  Apostolus  (1.  ep.  1,  8):  si  dixe- 
rimus,  quia  peccatum  non  hob  emus,  nos  ipsos  seducimus,  et 
veritas  in  nobis  non  est:  quisquis  sic  accipiendum  putaverit,  ut 
dicat  propter  humilitatem  non  oportere  dici,  nos  non  habemus 
peccatum,  non  quia  veritas  est,  anathema  sit.  Sequitur  enim 
apostolus  et  adiungit:  Si  autem  confessi  fuerimus  peccata  no¬ 
stra,  fidelis  est  et  justus,  qui  remittat  nobis  peccata  et  mundet 
nos  ab  omni  iniquitate.  Ubi  satis  apparet,  hoc  non  tantum  Jiumi- 
liter,  sed  etiam  veraciter  dici.  Poterat  enim  apostolus  dicere, 
si  dixerimus,  quia  non  habemus  peccatum,  nos  ipsos  extollimus, 
et  humilitas  in  nobis  non  est.  Sed  cum  ait,  nos  ipsos  decipimus, 
et  veritas  in  nobis  non  est:  satis  ostendit,  eum  qui  se  dixerit 
non  habere  peccatum,  non  verum  lequi  sed  falsum  ».  In  canone 
7  definitur,  in  oratione  dominica  sanctos  non  tantum  pro  aliis, 
sed  etiam  pro  seipsis  ilia  dicere:  Dimitte  nobis  debita  nostra, 


praediti  sunt.  Hinc  donum  eonfirmationis  a  dono  perseverantiae  accidentaliter 
differunt,  sicut  gratia  intensior  a  minus  intensa. 

idque  confirmatur  aliis  adductis  scripturarum  testimoniis,  uti  est 
illud  Jacobi:  In  multis  offendimus  omnes  (3,  2).  In  can.  8  dici- 
tur  anathema  iis  qui  dicunt  verba  dominicae  orationis:  Dimitte 
nobis  debita  nostra,  humiliter  et  non  veradter  a  sanctis  dici.  — 
Huius  rei  hanc  affert  rationem  s.  Thomas:  «  Non  potest  homo 
abstinere  ab  omni  peccato  veniali  propter  corruptionem  inferio- 
ris  appetitus  sensualitatis ;  cujus  motus  singulos  quidem  ratio 
reprimere  potest  (unde  rationem  voluntarii  habent  et  peccati) 
non  autem  omnes,  quia,  dum  uni  resistere  nititur,  fortassis  alius 
insurgit,  et  etiam  quia  ratio  non  potest  esse  semper  pervigil  ad 
hujusmodi  motus  vitandos"»  (1). 

B)  De  necessitate  alicnjus  divini  adiutorii  (gratiae  medicina- 
lis)  ad  actus  ethice  bonos. 

638.  Prop.  91.  Sine  aliquo  auxilio  gratiae  distincto  a  dono 
creationis  et  providentiae  mere  naturalis  in  praesenti  statu  natu¬ 
rae  lapsae  non  potest  homo  sive  universas  veritates  religiosas 
ordinis  naturalis  cognoscere,  sive  totam  legem  naturalem  quoad 
substantiam  observare,  sive  graves  tentationes  superare. 

Declar.  Loquimur  1°  de  cognitione,  adimpletione,  victoria 
non  supernaturali,  et  salutari,  ad  quam,  ut  patet  ex  dictis,  cer- 
tissime  est  necessaria  gratia,  sed  ethice  bona ;  seu  loquimur  de 
adimpletione  quoad  substantiam,  ut  ajunt,  non  quoad  modum, 
quo  nempe  conducit  ad  vitam  aeternam;  2°  de  universa  lege  et 
gravibus  tentationibus,  non  vero  de  aliqua  veritate  vel  praecepto, 
vel  levi  tentatione;  3.°  de  impotentia  morali ,  non  physica;  4.°  de 
auxilio  quod  per  se  non  est  necessario  super natur ale,  sed  po¬ 
test  esse  ordinis  naturalis.  —  Propositionem  ita  dicit  certam 
Suarez,  ut  ejus  oppositum  sit  temerarium. 

639.  Demonstr.  i.  p.  Cogitationes  mortalium  timidae,  et  in- 
certae  providentiae  noslrae.  Corpus  enim  quod  corrumpitur,  ag- 
gravat  animam ,  et  terrena  inliabitatio  deprimit  sensum  multa 


(1)  1.  2.  q.  109.  a.  8.  De  peccatoribus  vero  1.  c.  dicit.:  «  Antequam  hominis 
ratio,  in  qua  est  peccatum  mortale,  reparatur  per  gratiam  sanctificantem, 
potest  singula  peccata  mortalia  vitare,  secundum  aliquod  tempus,  quia  non 
est  necesse,  quod  continuo  peccet  in  actu.  Sed  quod  diu  maneat  absque 
peccato  rnortali,  esse  non  potest.  »  Cf.  Suarez  de  grat.  1.  1.  c.  27.  n.  13. 

cogitantem.  El  difficile  aestimamus,  quae  in  terra  sunt,  et  quae 
in  prospectu  sunt,  invenimus  cum  labore.  Quae  autem  in  coelis 
sunt,  quis  investigabit  (Sap.  9,  14-16)?  Idem  confirmatur  historia 
et  experientia  et  generatim  omnibus  iis  argumentis,  quibus  de- 
monstratiu*  necessitas  moralis,  quae  hanc  impossibilitatem  conse- 
quitur,  revelationis  etiam  quoad  has  veritates. 

640.  Demonstr.  ii.  et  hi.  p.  a)  Complectimur  utramque  partem, 
quia  par  est  pro  utraque  ratio.  Hue  pertinet  integrum  c.  7  epi- 
stolae  ad  Romanos,  in  quo  Paulus  docet,  summam  esse  difficulta- 
tem  imo  impossibilitatem  implendi  legem  et  graves  tentationes 
superandi,  haneque  non  ex  supernaturalitate  actus  sed  ex  concu- 
piscentiae  vulneribus  derivari,  adeoque  sine  adiutorio  divino  ne- 
dum  opus  salutare  sed  ne  ethice  quidem  bonum  perfici  posse. 
Velle  adiacet  mihi,  pei'ficere  autem  bonum  non  invenio.  Non 
enim  quod  volo  bonum,  hoc  facio:  sed  quod  nolo  malum,  hoc 
ago....  Video  autem  aliam  legem  in  membris  meis  repugnantem 
legi  mentis  meae  et  captivantem  me  in  lege  peccali,  quae  est 
in  membris  meis.  Infelix  ego  homo,  quis  me  liberabit  de  corpo- 
re  mortis  hujus?  Gratia  Dei  per  Jesum  Christum  D.  N.  (Rom. 
7,  18  sq.)  —  Augustinus:  «  Naturae  praesertim  vitiatae....  pa- 
rum  est  ad  non  peccandum  voluntatis  arbitrium,  nisi  adiuta  sane- 
tur  gratia  »  (1). 

b)  Confirmatur  primo  historia  et  quotidiana  experientia:  si 
enim  homines,  tot  gratiis  adiuti  magnam  experiuntur  difficulta- 
tem  ad  diu  perseverandum  vel  ad  vehementes  vincendas  tenta¬ 
tiones,  quid  facerent  hisce  praesidiis  destituti?  Nam  difficultas 
oritur  non  ex  actus  supernaturalitate,  quarn  nemo  experitur,  nemo 
percipit,  sed  ex  concupiscentiae  repugnantia,  quae  aequalis  est 
in  observatione  legis  tam  ethice  bona  quam  in  salutari.  Quare 
in  utroque  casu  ex  aequo  requiritur  gratia  aliqua  medicinalis. 
Secundo  ratione.  Per  concupiscentiam  homo  trahitur  ad  sensi- 
bilia,  quorum  apprehensio  et  delectatio  vivax  est  magis,  magisque 
adhaerens.  Facile  proinde  consequitur,  ut  animus,  relicto  consilio 
rationis,  se  ferri  sinat  ab  iis  quae  sensus  suadet.  Cum  haec  porro 
frequenter  turpia  sint,  moraliter  impossibile  est  ut  homo  semper 
legem  servet. 


(1)  De  perfect,  just.  c.  2. 

Afticulus  II.  Ad  quid  non  sit  necessaria  gratia. 

641.  Obi.  1.  In  statu  naturae  purae  homo  haberet  potestatem 
moralem  totius  legis  diuturno  tempore  servandae;  atqui  status 
naturae  lapsae  quoad  naturalia  non  differt  a  statu  naturae  pu- 
lo~e:  ergo. 

-Re^p  Nonnulli  theologi  concedunt  majorem,  et  negant  mi- 
norem  (cf.  3&»).  Ceterum  etiam  concessa  utraque  praemissa,  posset 
negari  consequents  sicut  enim  pertinuisset  ad  ordinem  provi- 
dentiae,  ut  in  statu  naturae  purae  quaedam  concederentur  auxilia, 
quae  in  se  tuissent  naturalia  (n.  376);  itapertineret  ad  providentiam, 
ut  etiam  in  statu  naturae  lapsae  quaedam  concedantur  auxilia 
oidinis  naturalis,  quibus  homo  legem  naturalem  adimplere  possit. 

Obi.  2.  Juxta  Paulum  (Rom.  2,  14):  Gentes,  quae  legem  non 
habent,  naturaliter  ea,  quae  legis  sunt,  faciunt;  ergo. 

Resp.  Paul  us  non  dixit:  omnia,  sed  ea  quae  legis  sunt,  faciunt; 
quod  verissime  dicitur  de  his,  qui  aliqua  legis  praecepta  obser- 
tant,  licet  alia  transgrediantur.  Praeterea  vox  naturaliter  in 
contextu  non  opponitur  gratiae  sed  legi  scriptae,  ita  ut  significet 
sine  lege  scripta,  non  vero  sine  gratia.  Juxta  s.  Augustinum 
\eio  Apostolus  loquitur  de  gentibus  conversis  ad  fidem  adeoque 
gratia  adiutis. 

Obi.  3.  Historia  constat,  multos  ethnicorum  praeclara  admodum 
eaque  ardua  facinora  patrasse.  —  Resp.  Dist.  Ex  motivis  humanis 
nanciscendi  majora  bona  sensibilia  cone.,  ex  motivis  religiosis, 
quae  nullam  faciunt  impressionem  in  hominem  carnalem  subclist. 
aliquo  Dei  auxilio  cone.,  sine  hoc  neg. 


ARTICULUS  II. 

Ad  quid  non  sit  necessaria  gratia  contra  eos. 
qui  vires  liberi  arbitrii  nimis  extenuant. 

642.  Prop.  92.  Potest  homo,  ante  gratiam  fidei  (infidelis),  ali¬ 
qua  bona  opera  facere ;  ac  proinde  non  omnia  infidelium  opera  sunt 
peccata:  imo  et  solis  naturae  viribus  sine  auxilio  gratiae  nonnulla 
opera  honesta  facere  potest. 

Declar.  Duplex  in  hac  re  quaestio  secernenda  est:  l.°  an 
ante  (idem  gentiles  opera  honesta  agere  possint,  in  qua  prae- 

scindimus,  utrum  hoc  solis  viribus  liberi  arbitrii  vel  cum  adiu- 
torio  gratiae  possint;  quocumque  enim  modo  possint,  sufflcit  ad 
errorem  adversariorum  evertendum;  2.°  an  quaedam  ejusmodi 
opera  etiam  solis  naturae  viribus  facere  possint. 

De  prima  quaestione  agimus  in  prima  thesis  parte,  a^e  est 
certa  et  statuitur  contra  Protestantes  et  B  » ^  u  m  ,  cujus 
damnata  est  propositio  25:  «  Omnia  infidelium  <?pera  peccata  sunt, 
et  philosophorum  virtutes  sunt  vitia»;  et  contra  Jansenium 
et  Quesnellum. 

Alteram  quaestionem  in  secunda  parte  agitamus  estque  contra 
Jansenium  nonnullosque  theologos  catholicos  et, quatenus exclu- 
ait  necessitatem  gratiae  entitative  super  naturalis,  videtur  esse 
certa,  quatenus  vero  universalissime  excludit  auxilium  cujusvis 
gratiae  etiam  naturalis  quoad  substantiam,  est  longe  communior . 

Sermo  est  ac  operibus  non  tantum  objective,  sed  etiam  ex  in- 
tentione  et  fine  seu  subiective  bonis.  Admittit  enimBajus  opera 
obiective  bona  ab  infidelibus  perfici  posse. 

Demonstr.  i.  p.  Laudantur  obstetrices  Aegyptiacae  quia 
contra  iniquum  Pharaonis  praeceptum  pueros  Hebraeorum  ser- 
varunt:  Bene  fecit  Beus  obstetricibus,  et  quia  timuerunt  Beum 
aeclificavit  eis  domos  (Exod.  1,  20).  Daniel  regi  Nabuchodonosor 
suadet:  Peccata  tua  eleemosynis  redime,  et  iniquitates  tuas  mi- 
seyHcordiis  pauperurn  (Daniel.  4,  24).  Christus  ipse  maximam 
perfectionem  moralem  a  christianis  exigens,  quaedam  opera 
laudabilia  etiam  in  peccatoribus  et  gentilibus  assignat:  Si  diligitis 
eos  qui  vos  diligunt,  quam  mercedem  habebitis?  Nonne  et  pu- 
blicani  hoc  faciunt ?  Et  si  salutaveritis  fratres  vestros  tantum, 
quid  amplius  facitis?  Nonne  et  ethnici  hoc  faciunt ?  Estote  ergo 
vos  perfecti,  sicut  et  pater  vester  coelestis  perfectus  est  (Matth. 
5,  46.  sq.),  et  Paulus  (Rom.  2,  14) :  Gentes,  quae  legem  non  habent, 
naturaliter  ea,  quae  legis  sunt,  faciunt.  —  Hieronymus:  «Ex 
quo  perspicuum  fit,  natura  omnibus  inesse  Dei  notitiam,  nec 
quemquam  sine  Christo  nasci,  et  non  habere  semina  in  se  sa- 
pientiae  et  justitiae  reliquarumque  virtutum :  unde  multi  absque 
fide  et  Evangelio  Christi  vel  sapienter  faciunt  aliqua  vel  sancte, 
ut  parentibus  obsequantur,  ut  inopi  manum  porrigant  »  (1). 


(1)  In  cap.  I.  Epist.  ad  Gal. 

Articulus  II.  Ad  quid  non  sit  necessaria  gratia. 

643.  Demonste.  rr.  p„  Ex  Scriptura  rera  conficere  non  possu- 
mus,  quia  ex  ilia  effleaciter  probatur  quidem  peccatores  et  infi- 
deles  intend  urn  bona  opera  perficere;  sed  non  potest  ex  ilia 
probari,  ea  fieri  vel  fieri  posse  solis  naturae  viribus  et  sine  gra¬ 
tia  praeveniente.  Res  magis  suadetur  ex  documents  Ecclesiae. 
Damnatae  sunt  Baii  prop.  27:  «  Liberum  arbitriunt  sine  gratiae 
Dei  adiutorio  nonnisi  ad  peccandum  valet;  »  28:  «  Pelagianus  est 
error  dicere,  quod  liberum  arbitrium  valet  ad  ullum  peccatum 
vitandum;  »  29:  «  Non  soli  fures  ii  sunt  et  latrones,  qui  Christum 
viam  et  ostium  veritatis  et  vitae  negant,  sed  etiam  quicumque 
aliunde  quam  per  ipsum  in  viam  justitiae  (h.  e.  aliquam  justitiae), 
conscendi  posse  docent;  »  30:«Aut  tentationi  ulli  sine  gratiae 
ipsius  adiutorio  resistere  hominem  posse,  sic,  ut  in  earn  non  indu- 
catur,  aut  ab  ea  non  superetur ;  »  37:  «  Cum  Pelagio  sentit,  qui 
boni  aliquid  naturalis,  hoc  est,  quod  ex  naturae  solis  viribus  or- 
tum  ducit,  agnoscit  »  (1).  —  S.  Augustinus  in  verba  Apostoli: 
habentes  opus  legis  scriptum  in  cordibus  suis,  inquit:  «  id  est,  non 
omnino  deletum  est,  quod  ibi  per  imaginem  Dei,  cum  crearen- 
tur,  impressum  est...  Nam  et  ipsi  homines  erant,  et  vis  ilia  na¬ 
turae  inerat  eis,  qua  legitimi  aliquid  anima  rationalis  sentit 
et  facit....  Sicut  non  impediunt  a  vita  aeterna  justum  quaedam 
peccata  venialia,  sine  quibus  haec  vita  non  ducitur:  sic  ad  sa- 
lutem  aeternam  nihil  prosunt  impio  aliqua  bona  opera,  sine 
quibus  difllcillime  vita  cujuslibet  pessimi  hominis  invenitur  »  (2). 

Accedit  ratio  theologica.  Liberum  arbitrium  per  peccatum 
attenuatum  quidem,  minime  vero  fuit  extinctum,  adeoque  aliquid 
boni,  licet  non  multum  et  grave  peragere  valet;  «  sicut  homo 
infirmus  potest  per  se  ipsum  aliquem  motum  habere,  non  tamen 
perfecte  potest  moveri  motu  hominis  sani,  nisi  sanetur  auxilio 
medicinae  »  (3).  Praeterea  infidelitas  culpabilis  maximum  quidem 


(1)  Cf.  otiam  prop.  7.  8.  11  inter  damnatas  ab  Alexandro  VIII;  38.  39. 
40.  42.  45.  49.  59  Quesnelli  et  24  Synodi  pistoriensis.  Nonnulli  theologi 
dicunt  aliquas  Baii  propositiones  damnatas  l'uisse  non  propter  doctrinam  sed 
propter  acrern  censuram,  et  propositiones  Baii  juxta  principia  ipsius  intelli- 
genda  esse,  qui  et  ipsos  indeliberatos  concupiscentiae  motus  peccata  dicebat, 
et  nomine  gratiae  caritatem  perfectam  designabat.  Hujusmodi  autem  effugia 
quibus  suam  opinionem  de  necessitate  gratiae  ad  haec  opera  honesta  tueri 
volunt,  magis  esse  subtilia  quam  valida  fuse  demonstrat  M  a  z  z  e  1 1  a  n.  400  et  sq. 

(2)  De  Spir.  et  litt.  c.  28. 

(3)  S.  Thom.  1.  q.  109.  a.  2. 

peccatum  est,  sed  tamen  non  omne  opus  moraliter  bonurn  impedit. 
Ratio  est,  quia  homo  non  semper  agit  ex  habitu  praedominante ; 
avarus  enirn  aliquando  liberalis,  impudicus  interdum  temperans 
est;  imo  nec  homo  justus  semper  agit  ex  justitia,  sed  aliquando 
peocat:  ergo  nec  infidelis  semper  agit  ex  infidelitate,  quemadmo- 
dum  nec  peccator  ex  malitia. 

644.  Scholion.  Hucusque  de  potestate  hominis  et  consequenter 
de  possibilitate  operis  ethice  boni  viribus  tantum  naturae  ponendi. 
Si  vero  quaeritur  utrum  de  facto  habeantur  opera  infidelium, 
quae  sine  gratia  fiant,  theologorum  sententia  non  est  uniformis. 
Nonnulli  quoad  quaestionem  juris  seu  possibilitatis  Contra  Baium 
statuunt  quidem,  etiam  solis  naturae  viribus  hominem  quaedam 
opera  naturaliter  bona  operari  posse,  sed  de  facto  existimant, 
Deum  semper  etiam  gentilibus  praesto  esse  gratia  sua  eaque 
supernaturali,  qua  ipsorum  opera  elevantur  ad  ordinem  superna- 
turalem,  ita  ut  quodvis  opus  honestum  in  praesenti  providentiae 
ordine,  sit  simul  opus  bonum  supernaturale,  non  quidem,  ut  vult 
Bajus,  ex  naturae  impotentia,  sed  ex  Dei  lege  positiva. 

Communius  tamen  alii  tenent,  etiam  de  facto  tales  actiones  gen- 
tilium  haberi,  quae  sine  gratia  perficiantur,  opera  videlicet  bona 
naturalia,  quae  facilia  sint,  et  auxilio  naturam  roborante  non 
indigeant.  In  casibus  porro  difficilioribus  censent,  Deum  adesse 
speciali  suo  auxilio,  quod  tamen  non  sit  entitative  supernaturale, 
sed  tantum  quoad  modum  supernaturale  dici  possit,  quatenus 
neque  ex  principiis  naturae  fluit,  neque  ex  generali  Dei  con- 
cursu  et  providentia  Creatoris.  Demum  gratiam  entitative  super- 
naturalem  gentilibus  non  dari,  nisi  quando  ad  fldem  vocantur, 
ita  ut  tides  adaequate  sumpta,  prout  etiam  primum  ejus  initium 
per  desiderium  et  orationem  comprehendit,  sit  gratia  prima  en¬ 
titative  supernaturalis.  Praecedentia  igitur  opera,  sive  fiant  solis 
viribus  naturae,  sive  cum  speciali  auxilio  Dei,  erunt  opera  tan¬ 
tum  moraliter  bona  in  ordine  naturali.  Huic  sententiae  favere 
videtur  Ecclesiae  auctoritas.  Etenim  cone.  Trident,  (sess.  6 can. 
1)  definivit:  «  Si  quis  dixerit,  hominem  suis  operibus,  quae  vel  per 
humanae  naturae  vires,  vel  per  legis  doctrinam  flunt,  absque 
divina  per  Iesum  Christum  gratia  posse  justificari,  a.  s.  »  Videtur 

ergo  supponi  bona  opera  naturalia  revera  fieri.  Idem  colligitur 
ex  pluribus  damnatis  propositionibus  (I). 

644.  Scholion.  II.  Quaerunt  theologi,  utrum  homo  absque 
gratia  Deum  super  omnia  diligere  possit.  Ba.jani  (prop.  34)  vel  ip- 
sam  distinctionem  inter  amorem  Dei  naturalem  et  supernaturalem 
ut  vanam  et  commentitiam  reiiciunt;  catholici  omnes  earn  admit- 
tunt,  sed  quando  agitur  de possibilitate,  nonnulli  ut  Suarez,  Bel- 
larminus  earn  negant,  alii,  quibus  subscribimus,  dicunt,  hominem 
viribus  naturae  posse  Deum  ut  auctorem  naturae  diligere  super 
omnia  amore  affectivo,  qui  includat  propositum  observandi  legem, 
saltern  ad  breve  tempus  dum  non  impingit  in  gravem  tentatio- 
nem  aut  non  advertit  ad  diuturnam  et  difflcilem  luctam,  quae 
necessaria  est;  non  vero  amore  affectivo  simul  et  effective),  qui 
nempe  cum  diuturna  legis  observatione  coniungatur.  Ratio  patet 
ex  dictis. 

645.  Prop.  93.  Potest  homo,  si  fidem  habuerit,  absque  gratia 
sanctificante  (peccator  fidelis)  cum  gratia  actuali  actus  bonos  et  su- 
pernaturales  (non  vero  meritorios)  elicere;  ac  proinde  non  omnia 
peccatorum  opera  sunt  peccata. 

Declar.  Est  de  fide,  adversus  Hus  sit  as  damnatos  in  concilio 
Constantiensi,  item  ad  versus  Novatores,  quorum  doctrinam 
damnavit  cone.  Trident,  (sess.  6.  can.  7):  «  Si  quis  dixerit,  ope- 


(1)  Hue  pertinent  Baii  prop.  38:  «  Omnis  amor  creaturae  rationalis  aut 
vitiosa  est  cupiditas,  qua  mundus  diligitur,  quae  a  Joanne  prohibetur,  aut 
laudabilis  ilia  caritas,  qua  per  Spiritual  sanctum  in  corda  diffusa  Deus  ama- 
tur;  »  44  Q  u  e  s  n  e  1 1  i :  «  Non  sunt  nisi  duo  amores,  unde  volitiones  et  actiones 
omnes  nostrae  nascuntur:  amor  Dei,  qui  omnia  agit  propter  Deum,  quemquc 
Deus  remuneratur,  et  amor  quo  nos  ipsos  et  mundum  diligimus,  qui  quod 
ad  Deum  referendum  est,  non  refert  et  propter  hoc  ipsum  fit  malus;  »  et  45: 
«  Cupiditas  aut  caritas  usum  sensuum  bonum  vel  malum  faciunt;  »  24  Syn. 
Pis  tor.:  «  Doctrina  synodi  de  duplici  amore,  qua  parte  inter  dominantem  cupi- 
ditatem  et  caritatem  dominantem  nulli  ponuntur  allectus  medii  a  natura  ipsa 
insiti  et  suapte  natura  laudabiles,  qui  una  cum  amore  beatitudinis  naturalique 
propensione  ad  bonum  remanserunt,  velut  extrema  lineamenta  et  Reliquiae 
imaginis  Dei  (s.  Aug.  de  Spir.  et  litt.  c.  28);  perinde  ac  si  inter  dilectionem 
divinam  quae  nos  perducit  ad  regaum  et  dilectionem  humanam  illicitam  quae 
damnatur,  non  daretur  dilectio  humana  licita  quae  non  reprehenditur  (s.  Aug. 
Serrn.  349),  —  (declaratur)  falsa,  alias  damnata.  »  Ergo  inter  gratiam  et  pec- 
catuin,  media  adhuc  superest  bona  natura  modi  unique  bonum  naturale. 

ra  omnia,  quae  ante  justificationem  hunt,  quacumque  ration© 
facta  sint,  vere  esse  peccata,  vel  odium  Dei  mereri,  aut  quanta 
vehementius  quis  uititur  se  disponere  ad  gratiam,  tanto  gravius- 
eum  peccare,  a.  s.  »;  item  ad  versus  Jansenianos,  quorum  plu- 
res  hue  spectantes  damnatae  sunt  propositiones  (1). 

Si  infideles  vel  viribus  naturalibus  vel  gratia  Dei  ruborante 
adiuti  quaedam  bona  opera  peragere  possunt,  etiam  peccatoribus 
haec  facultas  vindicanda  est.  Imo  cum  hi  fidem  possideant  et. 
motiva  supernaturalia  bene  agendi  concipere  possint,  opera  quo- 
que  supernaturalia  peragere  poterunt.  Tales  actiones  eorum  su- 
pernaturales  meritoriae  quidem  ad  vitam  aeternam  non  erunt, 
quia  ad  meritum  ejusmodi  status  gratiae  requiritur;  erunt  tamen 
de  congruo  meritoriae  ad  gratiam  conversionis  impetrandam,  et 
hac  ratione  ad  ordinem  salutis  pertinent. 

646.  Demonstr.  In  Scriptura  legimus,  Manassem  captivum,  gra¬ 
tia  divina  excitatum  et  adjutum,  impietatem  suam  et  miseriam 
agnovisse  et  misericordiam  divinam  implorasse.  Per  orationem 
vero  obtinuit  gratiam,  poenitentiam,  remissionem  peccatorum  et 
pristinam  salutem.  Quis  autem  negabit,  hanc  Manassis  nondum 
justificati  orationem  quam  exaudivit  Dominus,  opus  bonum  et 
supernaturale  fuisse?  Ita  et  publicanus  ille  in  Evangelio  actibus 
humilitatis  et  oratione  sua  certe  Deo  placuit,  et  absurdum  esset 
dicere,  ipsum  talibus  actionibus  nova  peccata  commisisse.  Imo  ad 
humilitatem,  orationem  et  cordis  conversionem  s.  Scriptura  pec- 
catores  enixe  hortatur,  ut  remissionem  peccatorum  obtineant.  Si 
quis  cognoverit,  precatur  Salomon,  plagam  cordis  sui,  et  expan- 
deydt  manus  suas  in  domo  hac,  tu  exaudies  in  coelo  in  loco  ha- 
bitationis  tuae  et  repropitiaberis  (3.  Reg.  8,  38).  Et  alio  loco  mo- 
net  Dominus:  Convertimini  ad  me  et  convertar  ad  vos,  ait  Do- 
minus  exeyxituum  (Zach.  1,  3).  Blasphemum  sane  esset  dicere, 
Scripturam  peccatores  ad  id  hortari,  quod  semper  peccatum  est  et 
Deo  displicet.  Necessarium  non  est,  rem  tam  perspicuam  pluribus 
testimoniis  probare.  —  S.  Augustinus  in  ilia  verba  coeci  nati: 
Scimus,  quia  peccatores  Deus  non  audit,  ita  disserit:  «  Adhuc 
inunctus  loquitur.  Nam  et  peccatores  exaudit  Deus.  Si  enim  pec- 


(1)  Prop.  35  Bail  ita  habet:  «  Omne  quod  agit  peecator  vel  servus  peccati, 
peccatum  est;  »  hue  referuntur  prop.  1.  45.  et  59  Quesnelli;  prop.  7.  usque 
ad  15  ex  damnatis  ab  Alex.  VIII;  prop.  23  Synodi  Pistoriensis. 

catores  Deus  non  exaudiret,  frustra  ille  publicanus  oculos  in 
terram  dimittens  et  pectus  suum  percutiens  diceret :  Domine, 
propitius  esto  mihi  peccatori.  Et  ista  confessio  meruit  justifica- 
tionem,  quomodo  iste  coecus  illuminationem  »  (1).  —  Cone.  A- 
raus.  II.  can.  25:  «  Credendum  est,  nec  pii  latronis,  nec  Cornelii 
centurionis,  nec  Zachaei  conversionem,  sine  divinae  largitatis 
dono  accidisse  ». 


CAPUT  III. 

De  gratiae  efficacia. 

647.  Quaevis  gratia  illuminat  intellectum  et  movet  volunta- 
tem  et  hoc  sensu  omnis  gratia  actualis  est  efficax.  Haec  effica¬ 
cia  vocatur  efficacia  virlutis,  qua  vis  datur  homini  salutariter 
operandi.  Sed  praeter  hanc  efficaciam  alia  quoque  admittenda 
est,  quae  dicitur  connexionis,  cum  qua  voluntatis  consensus  ac 
proinde  operatio  ipsa  nectitnr.  Hinc  profluit  distinctio  ilia  in  gra- 
tiam  sufftcientem  et  efficacern.  Ilia,  licet  efficax  in  actu  primo 
et  efficacia  virtutis,  effectum  nihilominus  non  consequitur  proin¬ 
deque  manet  mere  sufflciens.  Haec  non  modo  fuit  efficax  in  actu 
primo,  sed  etiam  in  actu  secundo  obtinuit  suum  effectum,  facta 
efficax  efficacia  connexionis;  et  haec  semper  intelligitur  cum  ser- 
mo  est  de  gratiae  efficacia. 

648.  Yerum  hujusmodi  connexio  inter  gratiam  et  effectum  in 
quo  consistit?  Protestantes  et  Jansenistae  earn  in  motion© 
collocant  necessitatem  inferente,  cui  humana  voluntas  refragari 
non  possit.  Differunt  tamen  in  eo,  quodjuxta  Reformatores  homo 
sub  gratia  se  habet  veluti  inanime  quoddam,  quod  extrinsecus 
agitur,  nullaque  detur  gratia  sulliciens;  dum  juxta  Jansenistas 
gratia  efficax,  quae  consistit  in  delectatione  relative  victrici,  vo- 
luntatem  necessario  quidem  ad  bonum  impellit,  sed  sponte  non 
coacte,  et  gratia  sufflciens  nomine  quidem  tenus  admittitur,  re 
autem  negatur. 


(1)  Tract.  44.  in  Jo.  n.  1. 


452  Tr.  V.  De  grat.  Chr.  S.  I.  De  grat.  act.  C.  III.  De  grat.  efficacia. 


649.  Contra  hos  errores  primum  Ecclesiae  doctrinam  stabilie- 
mus,  deinde  opiniones  catholicorum  indicabimus.  Agemus  itaque 
l.°  de  libertate  liominis  sub  gratiae  efflcacis  influxu;  2.°  de  exi- 
stentia  gratiae  sufflcientis  et  efflcacis ;  3.°  de  catholicorum  syste- 
matibus  circa  gratiae  efflcaciam. 


ARTICULUS  I. 

De  libertate  hominis  sub  gratiae  efficacis  influxu. 

650.  Prop.  94.  Gratiae  efficacia  nullam  infert  homini  necessi- 
tatem.  seu  sub  gratiae  influxu  potest  homo  dissentire,  si  velit. 

Est  contra  turn  Lutheranos  turn  Jansenistas,  qui,  licet 
discrepent  quoad  modum,  in  eo  tamen  conveniunt,  quod  sub 
gratia  neeessario  homo  agit  bonum,  licet  non  coacte  sed  sponte. 
Est  ergo  homo  sub  gratia  liber  non  solum  a  coactione  sed  etiam  a 
necessitate  interna.  Hoc  sensu  est  de  fide  ex  cone.  Trident, 
(sess.  6.  c.  4):  «  Si  quis  dixerit,  liberum  hominis  arbitrium  a 
Deo  motum  et  excitatum  nihil  cooperari  assentiendo  Deo  exci¬ 
tant!  atque  vocanti,  quo  ad  obtinendam  justificationis  gratiam  se 
disponat  ac  praeparet;  neque  posse  dissentire,  si  velit,  sed  veluti 
inanime  quoddam  nihil  omnino  agere,  mereque  passive  se  habe¬ 
re;  a.  s.  »;  et  ex  haeretica  prop.  2.  Jansen ii:  «  Interiori  gra¬ 
tiae  in  statu  naturae  lapsae  nunquam  resistitur  ». 

651.  Demonstr.  i.  Yoluntati  sub  gratia  efficaci  constitutae 
adseritur  potestas  agendi  vel  non  agendi,  electionis,  et  seipsam 
movendi,  tlectendi  et  determinandi;  atqui  hae  totidem  sunt  liber— 
tatis  defmitiones:  ergo. 

Prob.  major.  Adseritur  a)  potestas  agendi  et  non  agendi: 
Beatus....  qui  potuit  transgredi,  et  non  est  transgressus ;  facer e 
mala  et  non  fecit ;  ideo  stabilita  sunt  bona  illius  in  Domino 
(Eccli.  31,  10).  Yir  qui  laudatur,  quod  legem  Dei  observaverit, 
est  profecto  sub  gratia  consti tutus  efficaci;  sed  de  hoc  affirmatur, 
quod  potuerit  transgredi  et  facere  mala:  ergo.  —  b)  Facultas  eli— 
gendi:  Si  volueris  mandata  servare,  conservabunt  te....  Apposuit 
tibi  aquam  et  ignem:  ad  quod  volueris  porrige  manum  tuam. 
Ante  hominem  vita  et  mors,  bonum  et  malum :  quod  placuerit 

ei,  dabitur  Mi  (Eccli.  15,  16.  sq.),  et  (Dent.  26,  17):  Dominum 
elegisti  hodie,  ut  sit  tibi  Deus,  et  ambules  in  viis  ejus,  et  custo- 
dias  caerernonias  illius  et  mandata  atque  judicici,  et  ob edicts  ejus 
imperio.  —  c)  Potestas  seipsam  movendi,  flectendi  et  determi- 
nandi:  Inclinavi  cormeurn  ad  faciendas  justifications  tuas  (Ps. 
118,  112);  Exerce  te  ipsum  ad  pietatem  (Timoth.  4,  7);  Exlior- 
tamur,  ne  in  vacuum  gratiam  Dei  recipiatis  (2.  Cor.  6,  1).  Quis 
autera  exhortetur  ad  id  quod  a  mera  voluntate  alterius  pendet, 
nisi  aliquid  ipsum  agere  oporteret  ? 

652.  II.  Traditionem  sibi  esse  contrariam  fatetur  ipse  Cal¬ 
vin  us:  «  Yoluntatem,  inquit,  Deus  movet  non  qualiter  multis 
saeculis  traditum  est  et  creditum,  ut  nostrae  postea  sit  electionis 
motioni  aut  obtemperare,  aut  refragari  »  (1).  Ipse  s.  A  ugustinus, 
ad  quem  Jansenistae  semper  provocant,  integrum  librum  Be 
Gratia  et  libera  ar bitrio  ad  refellendum  exitiosum  Calvini  et 
Jansenii  errorem  scripsisse  visus  est,  cujus  scopum  ita  ab  ipso 
limine  aperit  s.  Doctor:  «  Quoniam  sunt  quidam,  qui  sic  gratiam 
Dei  defendunt,  ut  negent  hominis  liberum  arbitrium,  aut,  quando 
gratia  defenditur,  negari  existiment  liberum  arbitrium;  bine 
aliquid  scribere....  compellente  mutua  caritate  curavi  »  (2).  Et 
alibi:  «  Neque  enirn  voluntatis  arbitrium  ideo  tollitur,  quia  ju- 
vatur ;  s  e  d  ideojuvatur,  quia  non  t  o  1 1  i  t  u  r  »  (3) ;  «  Li  berum 
arbitrium  si  non  dedisset  Deus,  judicium  puniendi  nullum  justum 
esse  posset,  nec  meritum  recte  faciendi,  nec  praeceptum  divinum 
ut  ageretur  poenitentia  de  peccatis....  Quia  qui  non  voluntate 
peccat,  non  peccat  »  (4);  quibus  verbis  et  ratio  theologica  in- 
nuitur,  qua  liberi  arbitrii  veritas  confirmatur. 

653.  Obi.  I.  Deus  est  enim  qui  operatur  in  nobis  velle  et 
perficere  (Phil.  2,  13).  —  Resp.  Dist.  Quatenus  tota  vis  operandi 
salutariter  est  a  Deo,  cone.;  ut  excludatur  concursus  nostri  liberi 
arbitrii  cooperantis,  neg. 

Obi.  2.  Nemo  potest  venire  ad  me,  nisi  Pater  qui  misit  me, 
traxerit  eum  (Jo.  6,  44).  —  Resp.  Dist.  Nisi  vi  vel  necessitate 
traxerit,  neg.\  nisi  moraliter  traxerit,  cone.  «Videte,  ait  A  ugu¬ 
stinus,  quomodo  trahit  Pater:  docendo  delectat,  non  necessitatem 
impellendo  »  (5). 


(1)  Inst.  1.  2.  c.  3.  §.  10.  —  (2)  c.  1.  —  (3)  Epist.  157.  c.  2.  n.  10.  —  (4)  L. 
contr.  Fortun.  Manich.  disp.  2.  n.  20.  —  (5)  In  Joan,  tract.  26. 

Obi.  3.  Igitur  non  voleniis  neque  currentis,  seel  miserentis  | 
est  Dei  (Rom.  9,  16).  —  Resp.  Dist.  Salus  non  pendet  a  solo 
homine  volente  et  currente,  cone.;  non  pendet  etiam  ab  homine, 
quamvis  principalius  a  Deo  miserente,  neg.  Nam  idem  Apostolus 
dicit  etiam:  Non  ego  autem ,  sed  gratia  Dei  me  cum  »  (1. 
Cor.  15,  10). 

Obi.  4.  S.  Augustinus  expresse  docet,  quod  «libero  arbitrio 
male  utens  homo  et  se  perdidit  et  ipsum  »  (1).  —  Resp.  Augustinus 
et  alii  Patres  nomine  libertatis  intelligunt  quandoque  libertatem 
perfectam  filiorum  Dei,  non  ipsum  liberum  arbitrium.  «  Quis 
autem  nostrum  dicat,  inquit  ipse  Augustinus,  quod  primi  hominis 
peccato  perierit  liberum  arbitrium  de  humano  genere?  Libertas 
quidem  periit  per  peccatum,  sed  ilia  quae  in  paradiso  fuit,  lia- 
bendi  plenam  cum  immortalilate  justitiam  »  (2). 

Obi.  5.  Idem  s.  Doctor  docet  «  voluntati  Dei....  humanas  vo- 
luntates  non  posse  resistere  »  (3);  «  Deum  habere  humanorum 
cordium,  quo  placeret,  inclinandorum  omnipotentissimam  volun- 
tatem  »  (4),  et  alia  similia  passim.  —  Resp.  Hae  expressiones 
significant  infallibilem  effectum,  quern  Deus  obtinere  potest,  si 
velit,  non  tamen  perimendo  libertatem,  sed  earn  vocando  quo- 
modo  scit  ei  congruere  ut  vocantem  non  respuat. 

654.  Scholion.  Gratiae  efficacia  non  consistit  in  delectatione 
relative  victrici  ad  sensum  Jansenii.  —  Is  docet  loco  liberi  arbitrii 
per  peccatum  amissi  successisse  duplicem  delectationem ;  terre- 
nam  scilicet,  quae  ad  malum;  et  coelestem,  quae  ad  bonum 
impellit,  hominemque  duplici  hoc  pondere  actum  necessario 
semper  sequi  majorem  delectationem.  Gratia  consistit  in  coelesti 
delectatione,  quae  si  per  grad  us  superior  est  opposita  delectatione 
terrena,  est  relative  victrix  et  effleax,  sub  qua  voluntas  neces¬ 
sario  inclinatur  ad  bonum  tametsi  non  coacte;  si  vero  est  minor 
opposita  terrena,  est  parva  et  absolute  sufficiens.  Dicitur  abso¬ 
lute  sufliciens  quia  in  alii s  circumstantiis  in  quibus  voluntas 
minori  agitur  delectatione  coelesti,  sufliceret  ad  bonum  faciendum; 
relative  vero  ad  oppositam  majorem  est  necessario  inefficax  (5). 


(1)  Enchir.  c.  30.  —  (2)  L.  I.  ad  Bonifac.  c.  2.  —  (3)  De  corrept.  et  grat. 
c.  14.  n.  45.  —  (4)  Ibidem.  —  (5)  Ex  hoc  systemate  fluunt  prono  alveo  quin- 
que  famosae  propositiones,  quas  (n.  610)  retulimus. 

Jam  vero,  systema  Jansenii  qua  parte  afflrmat  omnem  gratiam 
esse  delectationem,  est  falsum. 

Non  solum  Scriptura  seel  etiam  Augustinus  docet  homines 
emendari  etiam  per  correptionem,  quae  timorem,  pudorem,  vel 
•dolorem  producat:  «  Non  vis  tua  tibi  vitia  demonstrari;  non  vis 
ut  feriantur,  liatque  tibi  utilis  dolor,  quo  medicum  quaeras.... 
quasi  laudanda,  vel  indifferenter  habenda  sint  vitia,  ut  neque 
laudentur  neque  vituperentur,  aut  vero  nihil  agat  timor  corre- 
pti  hominis  vel  pudor  vel  dolor  »  (1).  (Cf.  etiam  cone.  Trident, 
sess.  6.  c.  6  et  sess.  14.  c.  4). 

Qua  parte  vero  asserit  gratiae  efficaciam  in  praevalentia  de- 
lectationis  coelestis  necessario  voluntatem  determinantis,  est  liae- 
relicum  praedamnatum  in  Tridentin o,  argumentisque  refellitur 
supra  jam  allatis,  quibus  addi  potest  et  illud  ex  eius  prop.  3.a: 
«  Ad  merendum  vel  demerendum  »  etc. 

Dices:  Nonne  S.  Augustinus  velut  axioma  statuit:  «  Quod 
amplius  nos  delectat,  secundum  id  operemur  necesse  est?  »  (2). 

Resp.  List.  Quod  amplius  nos  delectat  delectatione  deliberata 
et  electiva  seu  consequente,  cone.;  delectatione  indeliberata  et 
voluntatis  assensum  praeveniente,  secundum  id  agamus  necesse 
est,  neg.  Delectatio  deliberata  est  actus,  quo  libere  aliquid  eli- 
gimus,  et  quo  proinde  aliquid  nobis  magis  placet,  nos  magis 
delectat;  quo  existente  actu,  necessitate  utique  consequente  ipsum 
exercitium  libertatis,  necesse  est  ut  faciamus  ea  quae  volumus. 
De  hac  vero  hie  agi  apparet  vel  ex  exemplo,  quod  subdit:  «  Ut 
v.  g.  occurrit  forma  speciosae  faeminae,  et  movet  ad  delectatio- 


(1)  De  Corrept.  et  Grat.  c.  5.  Eius  discipulus  s.  Prosper  pulcherrime 
ad  verba:  Nemo  venit  ad  me,  nisi  Pater  qui  misit  me  traxerit  eum,  scribit: 
«  Si  ergo  nemo  venit  nisi  attractus,  omnes,  qui  quocumque  modo  veniunt, 
attrahuntur....  trahit  timor:  principium  (enim)  sapientiae  est  timor  Domini! 
Trahit  laetitia:  quoniam  laetatus  sum  in  his  quae  dicta  sunt  mihi,  in  domum 
Domini  ibimus!  Trahit  desiderium;  quoniam  concupiscit  et  deficit  anima  mea 
in  atria  Domini!  Trahunt  delectationes :  quam  dulcia  enim  faucibus  meis 
eloquia  tua,  super  mel  et  favum  ori  meo.  Et  quis  perspicere  aut  enarrare 
possit,  per  quos  efiectus  visitatio  Dei  anirnum  ducat  humanum,  ut  quae  fugiebat 
sequatur,  quae  oderat  diligat,  quae  fastidiebat  esuriat,  ac  subito  commutatione 
mirabili  quae  clausa  ei  fuerant  fiant  aperta,  quae  onerosa  sint  levia,  quae 
amara  sint  dulcia,  quae  obscura  sint  lucida?  Haec  autem  omnia  operatur  unus 
atque  idem  Spiritus,  dividens  singulis  prout  vult.  »  L.  contr.  Collat.  c.  7. 

(2)  In  ep.  ad  Galat.  n.  49. 

nem  fornicationis  (en  indeliberatus  motus  seu  tentatio),  si  plus 
delectat  pulchritudo  ilia  intiraa  et  sincera  species  castitatis,  per 
gratiam  quae  est  in  fide  Christi,  secundum  hanc  vivimus  et 
secundum  hanc  operamur  ».  Delectatio  scilicet  sequens  gratiam 
praevenientem  in  fide  Christi  et  proponentem  speciem  castitatis, 
quaque  caste  vivitur,  est  procul  dubio  delectatio  deliberata.  Ce- 
terum  nos  eligere  posse  id  quod  indeliberate  delectat  minus, 
fatetur  ipse  Augustinus:  «  Non  faciebam  quod  et  incomparabili 
affectu  amplius  mihi  placebat  »  (1). 


ARTICULUS  II. 

De  aratiae  sufficientis  et  efficacis  existentia. 

655.  Prop.  95.  Datur  in  praesenti  statu  gratia  mere  tan  turn, 
sed  vere  et  relative  sufficiens. 

Est  contra  Novatores  et  Jansenistas  de  fide,  ut  constat 
ex  prima  et  altera  prop.  Jansen ii:  «  Aliqua  Dei  praecepta 
hominibus  justis  volentibus  et  conantibus,  secundum  praesentes 
quas  habent  vires,  sunt  impossibilia;  deest  quoque  illis  gratia, 
qua  possibilia  fiant,  »  et:  «  Interiori  gratiae  in  statu  naturae 
lapsae  nunquam  resistitur.  » 

Declar.  Agitur  de  praesenti  statu,  nempe  naturae  lapsae  et 
reparatae,  quia  angelis  et  homini  innocenti  hujusmodi  gratiam 
datam  fuisse  Jansenistae  fatentur.  Dicitur  mere  sufficiens,  i.  e. 
quae  effectu  caret,  contra  Novatores  et  Jansenistas,  qui  in  natura 
destituta  libero  arbitrio  nullam  agnoscebant  gratiam  nisi  ne- 
cessitatem  adeoque  effectum  obtinentem  seu  efficacem.  Ut  vero 
Jansenistarum  tergiversationibus  via  praecludatur,  qui  ad  fucum 
faciendum  parvam  illam  gratiam,  quam  sufficientem  appellant, 
postea  excogitaverunt,  addimus  earn  esse  vere  sufficientem  i.  e. 
talem,  quae  completam  et  expeditam  bene  operandi  facultatem 
tribuat  et  quidem  relative  ad  praesentes  subiecti  circumstantias, 
quae  igitur  effectu  caret  unice  ex  humanae  voluntatis  resistentia. 
—  Haec  porro  gratia  potest  esse  vel  proxime  sufficiens,  quae 


(1)  Confess.  1.  8.  t.  8. 

facultatem  ad  agendum  tribuit  immediate  absque  alia  gratia 
sufficienti;  vel  saltern  remote  sufficiens,  a  cujus  bono  usu  pendet 
collatio  alterius  gratiae  proxime  sufficientis.  Postrema  liaec  solet 
dici  gratia  orationis,  qua  impetrare  possumus  gratiam  uberio- 
rem,  prior  gratia  dicitur  operationis. 

656.  Demonstr.  i.  Jucliccite  inter  me  et  vineam  rneam:  quid 
est  quod  debui  facer e  vineae  meae  et  non  feci  ei?  An  quod  ex¬ 
pectant,  ut  faceret  uvas,  et  fecit  labruscas ?  (Is.  5,  4).  Agitur  de 
gratia  interiori,  sine  qua  bonus  fructus  fieri  nequit,  de  pure 
sufficient^  si  quidem  Judaei  eidem  restiterunt,  sed  vere  et  rela¬ 
tive  sufficient]’,  quia  si  Judaeis,  spectatis  praesentibus  eorum 
circumstantiis,  defuisset  vera  potentia,  neque  satis  Deus  fecisset 
neque  juste  postulasset,  quod  physice  praestare  non  poterant. 
Eadem  argumentatione  idem  eruitur  etiam  ex  his  testimoniis: 
Vocavi  et  renuistis;  extendi  manurn  meam,  et  non  fuit  qui 
aspiceret ;  despexistis  omne  consilium  meum,  et  increpationes 
meas  neglexistis.  Ego  quoque  in  interitu  vestro  ridebo  (Prov.  1,  24); 
Vae  tibi  Corozain,  vae  tibi  Betlisaida!  quia  si  in  Tyro  et  Sidone 
factae  essent  virtutes,  quae  factae  sunt  in  vobis  olim  in  cinere 
et  cilicio  poenitentiam  egissent  (Matth.  11,  20);  .Jerusalem,  Jeru¬ 
salem....  quoties  volui  congregate  fdios  tuos  quemadmodum  gal- 
lina  congregat  pullos  suos  sub  alas  et  noluisti?  Ecce  relinquetur 
vobis  domus  vestra  deserta  (Matth.  23,  37). 

657.  II.  S.  Augustinus:  «  Nemo  credit  non  vocatus,  sed  non 
omnis  credit  vocatus:  »  quam  sententiam  exemplo  illustrans, 
pergit:  «  Noluit  ergo  Esau,  et  non  cucurrit;  sed  si  voluisset,  et 
cucurrisset  et  Dei  adiutorio  pervenisset,  qui  etiam  velle  et  cur- 
rere  vocando  praestaret,  nisi  vocatione  contempta  reprobus 
fieret  »  (1);  et  alio  loco:  «  Ex  eo,  quod  non  accepit,  nullus  reus 
est,  ex  eo  autem,  quod  non  facit  quod  debet,  juste  reus  est. 
Debet  autem,  si  accepit  et  voluntatem  liberam  et  sufficientissimam 
facultatem  »  (2).  Ceteros  Patres  sibi  contrarios  ipsi  fatentur 
Novatores.  —  Cone.  Araus.  II.  can.  25:  «  Hoc  secundum  do- 
ctrinam  catholicam  credimus,  quod  accepta  per  baptismum  gratia 
omnes  baptizati  Christo  auxiliante  et  cooperante  quae  ad  salutem 
animae  pertinent  et  possint  et  debeant,  si  fideliter  adlaborare 


(1)  Ad  Simpl.  1.  1.  q.  2.  —  (2)  De  lib.  orb.  1.  3.  c.  16.  n.  45. 

voluerint,  adimplere.  »  Sine  gratia  Dei  praecepta  non  adimplen- 
tur;  atqui  omnes  possunt  sed  non  omnes  reipsa  ea  adimplent: 
ergo  est  aliqua  gratia  vere  quidem  sed  mere  sufficiens.  Cone, 
vero  Trident,  (sess.  G.  c.  11):  «  Nemo  temeraria  ilia  et  a  pa- 
tribus  sub  anathemate  prohibita  voce  uti  (debet):  Dei  praecepta 
homini  iustificato  esse  ad  observandum  impossibilia.  Nam  Deus 
impossibilia  non  jubet.  »  Habent  igitur  gratias  relative  sufficien- 
tes  ad  divina  mandata  servanda;  sed  pluresjusti  ea  non  servant 
et  ex  justitia  excidunt:  ergo. 

658.  III.  Deus  etiam  in  praesenti  statu  naturae  lapsae  vere  ac 
sincere  vult  omnium  hominum  salutem  ac  praeceptorum  suorum 
observantiam.  Proinde  etiam  omnibus  media  ad  hunc  fmern 
consequendum  necessaria  suppeditat.  Jam  vero  multi  nihilominus 
peccant  et  pereunt.  Ergo  gratia  ipsis  concessa  sufficiens  quidem 
fuit  sed  effectu  carens  ex  resistentia  voluntatis. 

659.  Prop.  96.  Datur  gratia  efficax. 

Est  de  fide  et  constat  ex  certitudine  praedestinationis  electorum. 

Demonstr.  Gratia  efficax  ea  hie  intelligitur,  cui  voluntas 
humana  consentit,  et  quae  ideo  effectum  salutarem,  propter 
•quern  datur,  obtinet.  Jam  vero  certum  est,  sine  gratia  superna¬ 
tural  nullum  opus  salutare  perfici,  imo  nec  initium  fidei  haberi, 
nec  perseverantiam  fmalem  obtineri  posse;  ast,  teste  Scriptura 
et  Ecclesia,  dantur  homines,  qui  fidem  supernaturalem  tenent,  et 
opera  salutaria  perficiunt  et  in  bono  perseverant:  ergo  datur 
gratia  efficax,  quae  salutares  istos  effectus  producit.  Ceterum,  ex- 
ceptis  Pelagianis,  nemo  hoc  dogma  negat. 


ARTICULUS  III. 

De  variis  scholarum  systematibus  circa  gratiae  efficacis  et  I ibertatis  connexionem. 

660.  Reiecta  haereticorum  gratiae  efficacia  vim  inferente,  as- 
sertaque  turn  ea,  quae  potestatem  tribuens  efiectu  tamen  ho- 
minis  culpa  caret,  turn  ea  quae  libere  opus  bonum  producit,  re- 
manet  inquirendum  undenam  petenda  sit  infallibilis  connexio 
gratiae  efficacis  cum  efiectu,  incolumi  manente  libertate,  et,  quod 
inde  sequitur,  quodnam  sit  inter  gratiam  efficacem  et  sufficien- 

tern  discrimen.  Ad  perdificilem  hanc  quaestionem  sive  solvendam 
sive  elucidandam  varia  excogitata  sunt  a  theologis  systemata,  quae 
breviter  hie  exponemus. 

661.  Systema  T  ho  mist  i  cum,  si  non  invenit,  tamen  explicavit 
uberius,  et  expolivit  Dominicus  Bannez,  saec.  XVI  Ord.  Prae- 
dicatorum  t.heologus.  Illius  sectatores  statuunt  imprimis  Deum 
cognoscere  futura  absoluta,  contingentia  et  libera,  in  suo  decre- 
to  eorum  futuritionem  determinante,  sive  in  essentia  sua  hujus- 
modi  decreto  determinata.  Ut  infallibiliter  effleiat  quod  decrevit, 
praevia  motione  voluntati  creatae  inhaerenti,  earn  ad  modum 
causae  physicae  movet,  applicat,  seu  praedeterminat  ad  omnes 
actus  bonos  in  particulari,  salva  ipsius  libertate.  Haec  praemo- 
tio  physica  quoad  actus  naturales  habetur  per  concursum  gene- 
ralem,  quoad  actus  supernaturales  per  gratiam  efficacem,  quae 
consistit  in  praedeterminatione  physica  qua  voluntas  ad  actus 
liberos  salutares  movetur,  ut  se  libere  et  infallibiliter  determine! 
ad  actum  secundum  libere  produceudum. 

Necessitatem  hujus  praedeterminationis  repetunt  ex  supremo 
primae  causae  dominio,  quod  postulat,  aiunt,  ut  actiones  no- 
strae  liberae  a  Deo  pen  deant,  quantum  id  fieri  potest  illaesa  no¬ 
stra  libertate,  turn  ex  natura  ipsa  voluntatis,  quae  nisi  a  Deo 
primo  motore  ad  singulas  actiones  determinaretur,  pensilis  mane- 
ret  et  indifferens.  Haec  praemotio  est  ita  in  quolibet  ordine  ne- 
cessaria,  ut  potentia  ilia,  quam  confert  gratia  sufliciens,  volun¬ 
tas  numquam  agat,  hac  vero  numquam  non  agat.  Sufliciens  ita- 
que  gratia  voluntati  confert  veram  bene  operandi  potestatem,  quae 
tamen  semper  ab  actu  seiungitur,  nisi  gratia  eflicaci  applicetur 
ad  actum.  Sic  ignis  dicitur  sufliciens  ad  comburendum,  cibus  ad 
nutriendum,  quamvis  ultra  debeat  uterque  applicari  subiecto. 

Cum  autem  Dei  omnipotentia  non  sit  minus  universalis  quam 
efiicax,  et  se  extendat  ad  omnia  entia,  et  omnes  differentias  ac 
modos  entium;  motio  quae  ex  ilia  profiuit  non  solum  confert  ac- 
tionis  substantiam,  sed  etiam  modum  quo  fieri  debet  conformiter 
ad  naturam  causae  secundae;  ita  ut,  si  sit  causa  necessaria,  mo- 
veat  ut  necessario  agat;  si  sit  causa  libera,  moveat  ut  libere  agat, 
etsublata  damtaxat  indifferentia  passiva  relinquit  integram  indif- 
ferentiam  activam  aliter  agendi. 

662.  Systema  Augustinianor um  in  praesenti  rerum  ordine 

gratiae  efflcaciam  collocat  in  delectatione  relative  victrici,  quae 
sua  graduum  intensione  superat  contrariam  cupiditatis  delecta- 
tionem.  Si  delectatio  gratiae  est  minor  opposita  concupiscentia, 
tunc  nuncupatur  gratia  sufficiens,  quae  dat  posse  sejunctum  ab 
actu,  qui  ut  sit,  praerequirit  auxilium  de  se  efficax.  Distinguitur 
a  Jansen iano,  quod  isti  theologi  et  gratiam  sufficientem  defen- 
dunt  et  docent,  delectationem  victricem  trahere  non  physice  et 
necessario  voluntatem,  sed  tantum  moraliter,  licet  certo  et  infalli- 
biliter,  sub  qua  necessitate  morali  manet  libertas.  Sicut  enim 
homo  prudens  praemissa  deliberatione  numquam  nudus  incedit 
per  plateas,  licet  ad  hoc  sit  liber;  ita  voluntas  aucta  gratia  in- 
fallibiliter  actum  salutarem  producit  et  tamen  potentiam  dissen- 
tiendi  non  amittit. 

663.  Systema  Molinistarum  ita  dictum  a  Ludovico  Molina, 
celebre  theologo  saec.  XVI  e  Societate  Jesu,  non  admittit  gratiam 
a  se  efficacem,  quae  efficiat  ipsum  voluntatis  flexum,  sed  gra¬ 
tiae  efflcaciam  a  consensu  voluntatis  repetit.  Omnis  gratia  est 
vere  ac  relative  sufficiens  sine  praevio  alio  auxilio;  hac  homo 
instructus,  si  per  liberum  arbitrium  se  determinat  ad  bonum 
volendum,  haec  ipsa  gratia  fit  efflcax;  si  vero  eidem  reluctetur, 
sufficiens  manet  et  absque  effectu.  Inter  gratiam  igitur  sufficien¬ 
tem  et  ellicacem  nullum  datur  discrimen  essentiale  seu  entitatis. 
—  Infallibilitatem  vero  connexionis  gratiae  cum  effectu  repe- 
tunt  a  scientia  media,  qua  videt  Deus,  hominem  consensurum,  si 
ei  talem  vel  talem  gratiam  tribuet.  Quod  si  reapse  illam  dare 
decernat,  duo  simul  consistunt:  nempe  gratiae  infallibilis  efficacia 
et  hominis  libera  cooperatio;  ita  tamen  ut  gratiae  efficacia,  re- 
spectu  cognitionis  divinae,  concipiatur  consequenter  ad  liberum 
consensum  hominis  conditionate  praevisum.  —  Congruistae 
addiderunt  praeterea  elementum  a  Molina  minus  explicite  pro- 
positum,  nempe  gratiam  dari  in  iis  congruis  circumstantiis,  in 
quibus  teste  scientia  media,  illi  gratiae  homo  consentiret,  si  earn 
haberet.  Quod  si  tamen  congruitas  et  influxus  circumstantiarum 
ita  urgeantur,  ut  inde  infallibilis  efficacia  gratiae  repetatur,  turn 
Congruismus  evaderet  in  systema  particulare,  qdod,  sicut  duo 
priora,  gratiae  efflcaciam  ab  intrinseco  admitteret  (1). 


(1)  Paul  us  V  a.  1607  post  celebres  congregationes  de  auxiliis,  ubi  sen- 

664.  In  hac  salebrosa  quaestione  placet  nobis  et  videtur  om- 
nino  admittendus  conceptus  gratiae  sufficientis  iuxta  opinionem 
Molinae.  Omnis  itaque  gratia  est  intrinsece  vere  et  relative  suf- 
ficiens,  qua  homo  potest,  si  vult,  absque  praevio  alio  auxilio, 
actum  salutarem  ponere.  Si  voluntas  consentit,  eadem  gratia 
evadit  efficax,  si  dissentit  remanet  sufflciens  (1).  Qua  in  re  probe 
animad vertatur,  non  voluntatem  nudam  secundum  suas  vires 
naturales  consentire  gratiae  quando  consentit,  sed  voluntatem 
elevatam,  illustratam  et  inspiratam  sese  ad  consentiendum  gratiae 
determinare,  eamque  viribus  gratiae  ita  pervadi  et  intrinsecus 
imbui,  ut  vires  fiant  ipsius  voluntatis  et  gratia  cum  voluntate 
unum  constituat  operationis  liberae  et  salutaris  comprincipium. 
Si  vero  dissentit,  id  per  solas  vires  naturales  arbitrii  dissentit, 
quia  dissentire  a  gratia  est  malum,  ad  quod  nonnisi  viribus  na¬ 
turae  uti  possumus.  Voluntas  enim,  licet  elevata,  suas  retinet 
naturae  vires,  sicuti  manet  natura,  iisque  uti  potest,  quia  potest 
peccare. 

Ex  hoc  apparet  non  modo  bene  operandi  facultatem,  sed  ipsum 
bonum  actum  et  bonum  voluntatis  consensum,  si  fiant,  a  gratia 
omnino  pendere.  Pendent  enim  a  voluntate  gratiae  motionibus 
praeparata  et  adiuta  ut  fiant,  et  ita  pendent,  ut  omnino  non 
fierent,  si  gratiae  praeparatio  et  adiutorium  deessent.  Qui  itaque 
bene  operatur,  nihil  habet,  quod  non  accepit,  et  Deus  est  qui 
ilium  discernit.  —  Infallibilitas  vero  connexions  gratiae  cum  upe- 
re  bono  explicatur  ex  Dei  praescientia  liberum  et  salutarem 
actum  praevidentis. 


tentiae  Thomistarum  et  Molinistarum  acriter  fuere  discussae,  utrique  parti 
propriam  tueri  opinionem  permisit;  simulque  prohibuit  ne  quis  alterutram  cen- 
sura  notaret ;  Clemens  vero  XII  a.  1733  bulla  Apost.  Providentiae  declaravit 
cuilibet  scholae  catholicae  liberum  esse  suas  de  hac  re  sententias  defendere. 

(1)  Talem  gratiam  sufficientem  probant  omnia  argumenta  (n.  656  sq.)  allata. 
Ex  Augustino  adducemus  celebrem  locum  ex  1.  12.  de  Civ.  Dei  c.  6.,  ubi 
ponit  «  duos  aequaliter  affectos  animo  et  corpore  videre  unius  corporis  pul- 
chritudinem:  qua  visa  unus  eorum  ad  illicite  perfruendum  moveatur,  alter  in 
voluntate  pudica  stabilis  perseveret.  »  Turn  quaerit,  quid  causae  sit,  cur  unus 
consentiat,  alter  non  consentiat.  ltespondet:  «  Quid  amplius  apparet,  nisi  unum 
voluisse,  alterum  noluisse  a  castitate  deficere  ?  Unde,  nisi  propria  voluntate, 
ubi  eadem  fuerat  in  utraque  corporis  et  animae  alfectio?  Amborum  oculis 
pariter  visa  est  eadem  pulchitudo:  amborum  pariter  institit  occulta  tentatio.  » 
Datur  ergo  gratia  vere  et  relative  sufflciens,  quae  consensu  vel  dissensu 
voluntatis  evadit  efficax  vel  inefficax. 

665.  Haec  vero  sufficientia  gratiae,  quae  dicitur  efficacia  vir- 
tutis  et  quam  omnis  gratia  ab  intriseco  habet,  licet  semper  tanta 
sit,  ut  homo  auxilio  hoc  imbutus  revera  opus  bonum,  ad  quod 
gratia  datur,  actu  ponere  possit,  non  est  in  omni  gratia  aequalis 
sed,  gradibus  maxime  differt  ita,  ut  una  gratia  sit  alia  major  et 
major.  Si  ea  igitur  fuerit  valde  magna  et  robusta,  nonne  sic 
afficere  voluntatem  eamque  inclinare  poterit,  ut  morali  infalli- 
bilitate  adducat  assensum  ejus,  quamvis  liberum?  Si  enim  vel 
homines  prudentia,  mansuetudine,  suasione  alios  ad  aliquid  facen- 
dum  certe  pertrahere  possunt;  Deus,  qui  penitissime  cognoscit 
omnes  hominis  propensiones  et  studia  scrutans  renes  et  corda 
hominum,  qui  sicut  voluntatis  ita  et  libertatis  est  creator  et 
conservator,  qui  non  solum  allicit,  suadet,  invitat,  movet,  sed  quod 
homines  non  faciunt,  vires  quoque  subministrat,  elevat  facilitates, 
adiuvat  et  roborat  voluntatem,  nonne  ita  poterit  in  earn  agere 
ut  haec  certissime  et  liberrime  operetur  bonum?  Et  Deum  ali— 
quando  hoc  modo  movere  voluntatem  videntur  indicare  testimonia 
ilia  Scripturae :  Auferam  cor ■  lapideum  de  came  eorum  et  dabo 
eis  cor  carneum,  ut  in  praeceptis  meis  ambulent,  et  indicia  mea 
custodiant  faciantque  ea  (Ez.  11, 19);  Deus  est  enim,  qui  operatur 
in  vobis  et  velle  et  perficere  pro  bona  voluntate  (Phil.  2,  13): 
effata  ilia  August  ini,  quae  si  non  universim,  de  nonnullis  certe 
gratiis  applicari  debent,  iuxta  quae  gratia  est  «  occultissima,  in¬ 
terna,  mirabilis  ac  ineffabilis  potestas,  inspiratio  flagrantissimae 
ac  luminosissimae  caritatis,  voluntas  efficacissima  ac  omnipoten- 
tissima,  quae  ex  nolentibus  volentes  facit  humanasque  agit  vo- 
luntates  insuperabiliter  et  indeclinabiliter :  »  demum  facta  ipsa 
conversions  s.  Pauli,  Magdalenae,  boni  latronis,  Zachaei  alio- 
rumque. 

666.  Duplex  itaque  videtur  admittenda  gratia:  alia  ex  voluntatis 
consensu,  alia  ex  sese  atque  intrinsecus  efficax;  ilia  potissimum 
datur  ad  opera  faciliora,  praesertim  ad  orationem:  qua  homo  si 
bene  utitur,  impetrabit  gratiam  ex  sese  efficacem  ad  opera  dif- 
ficiliora  et  ardua,  ad  perfectam  conversionem;  ipsa  enim  Scrip- 
tura  testatur,  auxilia  efficacia  a  Deo  petenda  esse  (1)  et  ilia  per 
orationem  obtineri  (2).  Hoc  vero  non  excluditur,  Deum  aliquando 


(1)  Luc.  18,  1;  Math.  26,  41;  1.  Thess.  5,  17.  —  (2)  Math.  7,  7;  Luc.  11, 
13;  Jo.  14,  12. 

etiam  sine  praecedenti  oratione  gratias  a  se  efficaces  ad  conver- 
sionera  vel  ad  actus  supernaturales  concedere,  imo  hinc  inde 
fervidam  quoque  orationem  opus  esse  gratiae  ab  intrinseco  effl— 
cacis,  et  singulare  donum  Dei,  nullis  precibus  impetratum  (1). 


(1)  Neque  externae  auctoritatis  pondus  huic  sententiae  deest.  Illam  am- 
plexi  sunt  celebres  theologi,  ut  Card.  N  o  r  i  s  i  u  s ,  Alphonsus  Moynius,  I  - 
sambertus,  Thournely,  eidemque  favent  Petavius,  Isacus  Haber- 
tus,  Thomassinus,  Boucat,  et  s.  Alphonsus  L  i  g  o  r  i  u  s. 

Placet  de  hac  scholastica  quaestione  thomistam  ingenuum  Satollium 
audire,  qui  a  Praemotionismo  aeque  ac  Molinismo  alienus  ita  suam 
sententiam  proponit :  «  Maxime  theologorum  condisputantium  opinio  fert  hanc 
distinctionem  (in  sufficientem  et  efficacem)  de  gratia  actuali :  qui  tamen  (ut 
saepius  admonere  soleo)  videntur  non  satis  constanter  advertisse,  nec  quid 
realiter  sit  gratia  actualis,  nec  quantum  scientia  et  divina  voluntas  superex- 
cedat  quemcumque  modum  creati  finitique  agentis;  quocirca  saepe  saepius 
iis  negandum  est  quod  videntur  supponere.  —  Salvo  igitur  cuique  in  dubiis 
et  non  adrnodum  deflnitis  lubitu,  et  debita  cum  reverentia,  instituo,  gratiam 
actualem  esse  sufficientem  prouti  est  divina  acceptatio,  sive  gratuita  Dei 
voluntas  immittens  nobis  bonas  cogitationes  et  sanctas  aflectiones,  quibus 
excitetur  voluntas  primo  suo  motu  tamquam  coaptatione  absolutaque  incli- 
natione  ad  bonum  fide  apprehensum,  sive  in  Deum  ut  est  beatificans.  — 
Efficax  reponitur  actualis  gratia,  quatenus  est  cooperans;  nempe  ipsamet  gra- 
tuita  Dei  voluntas  secundum  quod  in  libero  arbitrio  operator,  motum  eius 
causando  usque  ad  consensum,  et  electionem,  et  exterioris  actus  executionem 
expediendo,  et  perseverantiam  praebendo.  —  Si  quem  forte  subeat  dubitatio 
circa  praescriptas  modo  notiones,  quaeso  ut  mentem  mtendat  ad  Q.  disp.  de 
Veritate  XXVII,  art.  4  et  5. 

Ai  fallor,  semota  iam  est  dissentiendi  ratio;  neque  amplius  quaerendum 
quomodo  Deus  ita  agat  efficaci  gratia  ut  non  laedat  liberum  arbitrium ;  neque 
dabitur  locus  rixandi  num  gratia  efficax  difFerat  a  sufficienti,  vel  intrinsece 
ob  praemotionem  et  dcterminationem  voluntatis  in  consentiendo,  vel  ex  solo 
eflectu  consentientis  liberi  arbitrii  per  vires  gratiae  sufficientis.  «  Deus  in 
voluntate  agit  non  per  modum  necessitatis,  quia  voluntatem  non  cogit,  sed 
movet  earn  non  auferendo  ei  modum,  qui  in  libertate  ad  utrumlibet  existit. 
Et  ideo,  quamvis  divinae  voluntati  nihil  resistat,  tamen  voluntas,  et  quaelibet 
alia  res,  exequitur  divinam  voluntatem  secundum  modum  suurn  ;  quia  et  ipsum 
modum  divina  voluntas  rebus  dedit,  ut  sic  eius  voluntas  impleretur....  Causa 
secunda,  quam  aportet  supponere  ad  inducendum  praedestinationis  efifectum, 
etiam  ordini  praedestinationis  subiacet :  et  ideo  ordo  divinae  praedestinationis, 
quamvis  sit  cum  suppositione  voluntatis  humanae,  nihilominus  tamen  absolutam 
habet  certitudinem  »  (Q.  D.  de  Ver.  VI,  art.  3,  ad  3,  et  ad  4).  Haec  praeclaris- 
sima  s.  Doctoris  verba  refero,  quae  sufficere  et  efficere  debuissent  ut,  vel  non 
orirentur  extremae  hypotheses,  vel  ortae  semel,  brevi  tempore  conticescerent. 
—  Formula  (ut  ita  dicam)  veritatis  osto  in  his  D.  Augustini  verbis:  «  Agit 
Omnipotens  in  cordibus  hominum,  etiam  motum  voluntatis  eorum,  ut  per  eos 
agat  quod  per  eos  agere  ipse  voluerit....  Ad  inclinandas  eorum  voluntates 
quocumque  voluerit,  sive  ad  bona  pro  sua  misericordia,  sive  ad  mala  pro 
meritis  eorum,  iudicio  utique  suo  aliquando  aperto,  aliquaudo  occulto,  semper 

CAPUT  IV. 

De  gratiae  distributione. 

667.  Hactenus  spectavimus  gratiam  secundum  se;  earn  modo 
considerabimus  quatenus  homini  a  Deo  tribuitur.  De  hac  vero 
distributione  tria  constant:  rationem  huius  distributionis  esse 
gratuitam,  extensionem  esse  universalem,  mensuram,  justo  et 
occulto  Dei  judicio,  inaequalem.  Hinc  tres  articuli:  l.°  de  gratiae 
gratuitate,  2.°  de  gratiae  universali  distributione,  3.°  de  gratiae 
inaequali  distributione. 


ARTICULUS  I. 

De  gratiae  gratuitate. 

668.  Prop.  97.  Gratia  est  omnino  gratuita,  sett,  non  potest 
homo  operibus  ordinis  naturalis  earn  mereri  et  ad  earn  ullo  posi- 
tivo  modo  sese  praeparare. 

Declar.  Excluditur  quodlibet  meritum  sive  de  concligno  sive 
de  congruo  viribus  liberi  arbitrii  partum,  item  quaelibet  praepa- 
ratio  ad  illam  ex  positiva  in  natura  dispositions,  sive  etiam  ex 


autem  iusto.  »  ( Be  grat.  et  litt.  Art.  c.  21).  Ubi  tria  se  offerant  consideranda. 
Primum,  quod  s.  Augustinus  reputaverit  veram  et  omnino  tenendam  doctrinam, 
a  Deo  moveri  voluntates  hominum  quocumque  ipse  voluerit;  quin  egeat  vel 
introspicere  consensum  liberi  arbitrii,  vel  afficere  et  determinare  voluntatem 
humanam  in  id  quod  velit.  Secundo,  gratiam  efficacem  in  eo  consistere,  quod 
Deus  pro  sua  misericordia  mutat  (suadendo  et  persuadendo,  sive  inspirando,  - 
sive  attrahendo,  et  qualitercurnque  dicatur)  in  bona  salutaria  voluntatem  ho- 
rninis.  Tertio,  mutationem  hanc.  contingere  simul  cum  usu  propriae  libertatis; 
quatenus  circumstante  Deo  externis  internisque  adminiculis  et  interius  mo- 
vendo  voluntatem,  infallibile  est  quin  ea  consentiat,  dum  potest  non  consen- 
tire.  Unde  gratia  efficax  describatur:  infallibilis  consensio  liberae  voluntatis 
in  bonum  cum  possibilitate  subiectiva  dissensus;  per  Dei  misericordiam  cuncta 
disponentis,  quibus  ipsa  voluntas  se  determinet  ultimo  iudicio  practico,  et 
moventis  ipsam  voluntatem.  »  Op.  cit.  q.  2.  a.  3,  in  cuius  fine  et  eius  in  ilia 
systemata  scholastica  animadversiones  legas. 

naturali  impetratione,  orta.  Non  vero  excluditur  ea  negativa 
in  natura  ad  gratiam  dispositio,  quae  adraitti  potest,  salva  ipsius 
gratiae  gratuitate,  et  rnulto  minus  meritum  ope  gratiae  antece¬ 
dents  comparatum,  quo  nos  et  ad  gratiam  positive  disponere,  et 
gratias  ulteriores  mereri  possumus. 

Est  contra  Pelagianos,  qui  gratiam  quandam  illustrationis 
non  simpliciter  sed  ad  facilius  operandum  necessariain  semper  et 
de  condigno  nostris  operibus  naturalibus  retribui  contendebant,  et 
Semipelagianos,  qui  initium  fidei  nostris  naturalibus  conatibus 
et  precibus  plerumque  et  de  congnio  concedi  existimabant. 

Popositio  est  de  fide  quatenus  excludit  meritum  quodcumque 
naturale  ad  gratiam  sive  condignum  sive  congruum.  Constat  ex 
Synodo  Diospolitana,  in  qua  Pelagius  compulsus  est  confiteri, 
gratiam  Dei  non  dari  secundum  mexita  nostra,  et  Arausi ca¬ 
ll  a  II,  can.  6:  «  Si  quis  sine  gratia  Dei  credentibus,  volentibus, 
desiderantibus,  conantibus,  laborantibus,  petentibus,  quaerentibus, 
pulsantibus  nobis  misericordiam  dicit  conferri  divinitus,  non  au- 
tem  ut  credamus,  velimus,  vel  liaec  omnia  sicut  oportet  valea- 
mus,  per  infusionem  sancti  Spiritus  in  nobis  fieri  confitetur.... 
resistit  apostolo  dicenti:  Quid  habes  quod  non  accepisti ?  et:  gra¬ 
tia  Dei  sum  id  quod  sum  »  (Cf.  et  Trident,  sess.  G.  cap.  5).  Quae 
auteni  spectant  ad  exclusionem  etiam  cujusvis  naturalis  disposi- 
tionis  et  impetrationis,  ea  ad  fidem  proxime  accedunt  ex  intimo 
nexu  cum  meinorata  fidei  veritate. 

GG9.  Demonstr.  i.  Paulus  in  ep.  ad  Rom.  postquam  docuerat, 
gratiam  vocationis  ad  fidem  nec  Judaeis  dari  propter  opera  legis 
Mosaicae,  neque  gentilibus  ob  legis  naturalis  custodiam,  concludit: 
Igitur  non  volentis  neque  currentis  sed  rniserentis  est  Dei  (9, 16);  et 
(11,  5  sq.)  Judaeos  credentes  dicit  ad  fidem  vocatos  non  propter  eo- 
rura  merita,  sed  ex  gratuita  electione  Dei:  In  hoc  tempore  reli¬ 
quiae  (ex  hebraeis,  scilicet  aliqui  liebraei)  secundum  electionem 
gratiae  salvae  factae  sunt.  Si  autem  gratia,  jam  non  ex  operibus, 
alioquin  gratia  non  est  gratia.  Ad  Eph.  (2,  8)  vero:  Gratia  estis 
sal  rati  per  fidem,  et  hoc  non  ex  vobis ;  Dei  enim  donum  est ,  non 
ex  operibus  ne  quis  glorietur;  et  (2.  Tim.  1,  9):  (Deus)  nos  liber avit 
el  cocavil  vocatione  sua  sancla,  non  secundum  opera  nostra , 
sed  secundum  proposition  suum  et  gratiam. 

670.  II.  S.  A  ugustin  us  simul  cum  necessitate  defendit  etiam 

contra  Pelagianos  gratuitatem  gratiae.  Ita  eos  perstringit:  «  Quare 
gratia?  Quia  gratis  datur.  Quare  gratis  datur?  Quia  merita  tua. 
non  praecesserunt,  sed  beneficia  Dei  te  praevenerunt.  II 1  i  ergo 
gloria,  qui  nos  liberat  »  (1).  Et  alibi:  «  Non  enim  Dei  gratia  erit 
ullo  modo,  nisi  gratuita  fuerit  omni  modo  (2).  (Cf.  cone.  Ar.  supra). 

671.  III.  Homo  nihil  omnino  potest  in  online  ad  opera  saluta- 
ria  et  ad  ipsum  initium  fidei;  atqui  si  gratiam  mereri  posset  vel 
ad  earn  se  disponere,  aliquid  posset:  ergo.  —  Nullatenus  homo 
opere  naturali  mereri  gratiam  potest,  quia  nulla  inter  opus  na- 
turale  et  donum  supernaturale  proportio  datur.  —  Gratia  est 
principium  meriti:  ergo  ipsa  sub  meritum  cadere  nequit. 

672.  Dices:  Est  axioma  in  scliolis  receptum,  quod  facienti 
quod  in  se  est,  Deus  non  denegat  gratiam.  Ergo  videtur  merito 
retribui. 

Resp.  List.  Facienti  quod  in  se  est  ope  gratiae,  (quo  sensu  a 
multis  intelligitur),  Deus  non  denegat  imo  certe  concedit  ulterio- 
res  gratias,  cone.;  facienti  quod  in  se  est  viribus  naturae,  subdist . 
quatenus  positive  sese  disponat  ad  gratiam,  ita  ut  Deus  movea- 
tur  ad  gratiam  illi  dandam,  neg.  quatenus  se  disponere  potest 
negative  removendo  obstacula,  propter  quae  Deus  posset  denega- 
re  gratiam  cone.  —  Negativa  haec  dispositio  admittitur,  quae  non 
est  nisi  remotio  obicis  gratiae,  et  appellari  etiam  potest  aptitu- 
do  quaedam  negativa  ad  gratiam  recipiendam;  sicut  vas  quod- 
piam,  postquam  evacuatum  fuerit,  dicitur  ad  recipiendum  liquo- 
rem  aptum  evasisse. 


ART1CULUS  II. 

De  universalitate  distributionis  gratiae. 


673.  Prop.  98.  iustis  omnibus,  praesertim  vero  volentibus  et 
conantibus,  urgente  praecepto,  datur  a  Deo  gratia  vere  et  rela¬ 
tive  proxime  vel  remote  sufficiens  ad  servanda  omnia  praecepta. 

Declar.  Est  de  fide  contra  Janseniumex  haeretica  ejus  prop, 
prima:  «  Aliqua  Dei  praecepta  hominibus  justis  volentibus  et  co- 


(1)  Enarrat.  II  in  Ps.  20.  n.  6.  —  (2)  De  Peccat.  Grig.  c.  24. 

nantibus  secundum  praesentes,  quas  habent,  vires  sunt  impossibi- 
lia:  deest  quoque  gratia,  qua  possibilia  fiant  »;  et  ex  Trident, 
(sess.  6,  can.  18) :  «  Si  quis  dixerit,  Dei  praecepta,  homini  etiam 
justificato  et  sub  gratia  constitute  esse  ad  observandum  impossibi- 
lia,  a.  s.  »  et  cap.  11:  «  Nemo  (debet)  temeraria  ilia  eta  Patri- 
bus  sub  anathemate  prohibita  voce  uti,  Dei  praecepta  homini  ju¬ 
stificato  ad  observandum  esse  im possibilia:  nam  Deus  irhpossibi- 
lianonjubet,  sedjubendo  inonet,  et  facere  quod  possis,  et  petere 
quod  non  possis,  et  adiuvat  ut  possis  ».  —  Dicimus  autem  vere 
et  relative  sufficientem  ad  excludendam  parvam  gratiam  Janse- 
nistarum;  proxime  vel  remote  sensu  declarato  (n.  655). 

G74.  Demonstr.  (1.  Cor.  10,  13) :  Fidelis  Deus,  qui  non  patietur 
vos  tentari  supra  icl  quod  potestis,  sed  faciet  cum  tentatione 
proventum,  ut  possitis  sustinere;  (Eccli.  15,  16):  Sivolueris  man- 
data  servare,  conservabunt  te\  (Matth.  11,  30):  lugum  meum 
suave  est  et  onus  meum  leve;  (1.  Jo.  5,  3):  Mandata  eius  gy'avia 
non  sunt.  (Cf.  Deut.  30,  11;  Eccl.  11,  12).  —  S.  Augustinus: 
«  Te  iam  iustum  ex  fide  viventem  (Deus)  negliget,  deseret,  di- 
mittet?  fmo  et  hie  fovet,  et  hie  adiuvat,  et  hie  necessaria  sub- 
ministrat  et  noxia  resecat....  Dominus  curam  habet  tui,  securus 
esto....  Nusquam  tibi  deest;  tu  illi  noli  deesse,  tu  tibi  noli  dees- 
se  »  (l).  (Cf.  etiam  cone.  Araus.  n.  657). 

675.  CorolSarium.  Ergo  iustis  omnibus  praesertim  volentibus  et 
conantibus  praesto  est  gratia  ad  potestatew. i  perseverandi. 

676.  Prop.  99.  Deus  omnibus  fidelibus  peccatoribus,  etiam  ob- 
coecatis  et  obduratis,  gratiam  proxime  vel  remote  sufficientem 
conversionis  confert. 

Declar.  Peccatores  communes  ii  dici  solent,  qui  quamvis 
privati  gratia  sanctificante,  nondum  tamen  Dei  timorem  penitus 
abiecerunt.  Obstinati  et  obcoecati  vero  ii  dicuntur,  qui  quandam 
habent  in  peccato  firmitatem,  oh  quam  dilhcile  gratiae  Dei  coo- 
perantur,  ut  exeant  a  peccato.  Talis  status  resultat  ex  perversione 
iudicii,  unde  excoecati,  et  ex  habituali  liberae  voluntatis  incli- 
natione  ad  malum,  unde  obdurati  appellantur  (2).  —  Dicitur 


(1)  Knar  rat.  in  Ps.  39.  n.  27. 

(2)  Ita  cor  eorum  describit  s.  Bernard  us:  «  Ipsum  est  quod  noc  compun- 

proxime  vel  remote  sufficiens,  ita  ut  saltern  gratia  orationis 
praesto  sit,  non  quidem  singulis  momentis,  sed  pro  loco  et  tem¬ 
pore,  ut  dici  solet,  i.  e.  tempore  opportuno,  quo  Deo  placuerit 
illam  concedere.  —  Quoad  gradual  certitudinis  primam  partem 
censet  Per  rone  spectare  ad  cloctrinam  catliolicam  assertam  in 
cone.  A raus.  II.  can.  25,  alteram  de  induratis  dicit  certain, 
Mazzella  vero  valde  communiorem.  Probatur  simul  utraque 
pars,  turn  quia  fere  omnia  testimonia  sunt  plane  universalia,  turn 
quia  si  ostenditur  gratiam  tribui  vel  obduratis,  iure  inferri 
potest  earn  a  fortiori  non  denegari  peccatoribus  communibus. 

677.  Demonstr.  i.  Deus,  nulla  facta  distinctione  inter  peccatores 
obduratos  et  non  obduratos,  a)  omnes  hortatur  ad  poenitentiam, 
quae  proinde  omnibus  debet  esse  possibilis.  Sed  non  est  possibilis, 
nisi  haberent  gratiam.  Ergo.  Prob .  maj.  (Ezech.  18,  23):  Numquid 
voluntatis  meae  est  mors  impii,  dicit  Dominus  Deus,  et  non  ut 
convertatur  a  viis  suis  et  vivat?  (Jerem.  35,  15):  Convertimini 
unusquisque  a  via  sua  pessima,  et  bona  facile  studia  vestra; 
(2.  Pet.  3,  9):  Patienter  agit  (Deus)  propter  vos,  nolens  aliquos 
perire,  sed  omnes  ad  poenitentiam  reverti.  —  b)  Omnium  dicitur 
rnisereri,  diligere  omnes,  parcere  omnibus,  quaerere  omnes.  Atqui 
liaec  vera  non  essent,  nisi  omnibus  daret  gratiam,  qua  converti 
possent.  Ergo.  Prob.  maj.  (Sap.  11,24):  Misereris  omnium,  quia 
omnia  potes,  et  dissimulas  peccata  hominum  propter  poeniten¬ 
tiam,  et  v.  25:  Diligis  omnia  quae  sunt,  et  nihil  odisti  eorum 
quae  fecisti,  et  v.  27 :  Parcis  autem  omnibus,  quoniam  tua  sunt , 
Domine,  qui  amas  animas.  Et  12,  2:  Eos,  qui  exerrant,  partibus 
corripis;  et,  de  quibus  peccant,  admones  et  alloqueris,  ut,  relicta 
malitia,  credant  in  te,  Domine.  (Luc.  5,  32) :  Non  veni  vocare 
justos  sed  peccatores  ad  poenitentiam •  (Cf.  etiam  parabolas  de 
lllio  prodigo,  ove  et  drachma  perdita).  —  c)  Imo  expresse  de 
induratis  dicit  (Is.  65,  2) :  Expandi  manus  meas  tola  die  ad 


ctione  scinditur,  nec  pietate  mollitur,  nec  movetur  precibus;  minis  non  cedit, 
flagellis  duratur.  Ingratum  ad  beneficia  est,  ad  consilia  infidum,  ad  judicia 
saevum,  inverecundum  ad  turpia;  impavidum  ad  pericula,  inhumanum  ad 
humaua,  temerarium  in  divina,  praeteritorum  obliviscens,  praesentia  negligens, 
futura  non  providens.  »  Dp,  consid.  1.  I.  c.  2.  n.  3.  —  Quod  aliquando  in 
Scriptura  dicatur  Deus  indurare  peccatores,  id  explicatur  ex  subtractions 
cjratiae  non  quidem  omnis  sed  uberioris  et  aliquando  etiam  ex  subtractione 
protectionis  divinae,  unde  peccator  expositus  fit  insidiis  daemonis. 

populum  incredulum,  qui  graditur  in  via  non  bona  post  cogi- 
tationes  suas;  (Prov.  1,  24):  Vocavi  et  renuistis,  expandi  ma- 
num,  et  non  fait ,  qui  aspiceret :  despexistis  omne  consilium 
meum  et  increpationes  meas  neglexistis;  (Rom.  2,  4):  An  divitias 
bonitatis  ejus  et  patientiae  et  longanimitatis  contemnis ?  I g  nor  as, 
quoniam  benignitas  Dei  ad  poenitentiam  te  adducit?  Secundum 
autem  duriliam  tuarn  et  impoenitens  cor  thesaurizas  tibi  iram  in 
die  irae  et  revelationis  justi  judicii  Dei.  Lege  etiam  Sap.  12, 1  sq., 
ubi  longanimitas  Dei  erga  obstinates  Chananaeos  describitur  ini- 
micos  servorum  suorum  ac  debitos  morti  cum  tanta  cruciantis 
attentione,  dantis  tempus  et  locum  per  quae  possint  mutari  a 
malitia. 

G78.  II.  S.  Augustinus:  «  Numquid  consilii  corrigendi,  et 
mutandae  vitae  malae  in  bonam  non  est  locus,  non  est  tempus? 
Nonne  si  vis,  hodie  fit?  nonne  si  vis,  modo  fit?  »  (1),  et  expla- 
nans  verba  Apostoli :  Tradidit  illos  Deus  in  reprobum  sensum, 
ita  scribit:  «  Ea  est  coecitas  mentis.  In  earn  quisquis  datus  fuerit, 
ab  interiori  Dei  luce  secluditur,  sed  nondum  penitus,  cum  in  hac 
vita  sit.  Penitus  enim  esse  extra  Deum  quid  est,  nisi  esse  in 
summa  coecitate  »  (i.  e.  perfecta  quae  propria  est  damnatorum) 
(2).  Discipulus  ejus  fidelis  S.  Prosper:  «  Nemini,  scribit,  Deus 
correctionis  adimit  viam,  nec  quemquam  boni  possibilitate  di- 
spoliat  »  (3).  —  Concilium  T  r  i  d  en  ti  n  u m  (sess.  6.  cap.  14):  «  Qui 
vero  exciderunt  (indefinite  loquitur  cone.,  nullos  excipit),  rursus 
justificari  poterunt,  cum,  excitante  Deo,....  gratiam  recuperare 
procuraverint,  »  et  Later.  IV.  cap.  1:  «  Si  post  susceptionem 
Baptismi  quisquis  prolapsus  fuerit  in  peccatum,  per  veram  po¬ 
test  semper  poenitentiam  reparari.  »  —  Adde  quod,  si  verum 
esset,  aliquos  obduratos  penitus  a  gratia  deseri,  isti  veniam  spe- 
rare  non  possent  et  desperare  deberent.  Sed  spes  semper  prae- 
cepta  et  desperatio  semper  reproba  e^t.  Ergo. 

679.  Corollarium.  Ex  dictis  in  hac  et  praesertim  in  praecedenti 
thesi  sequitur  peccatoribus  quibuscumque  (sub  diversa  tamen 
qualificatione,  uti  in  praecedenti  casu  de  gratia  conversionis) 
gratiam  concedi  ad  servanda  mandata  divina.  Quoad  omnes 
enim  etiam  indurates  verum  est  Joannis  effatum  mandata,  ejus 


(1)  In  Ps.  69.  n.  19.  —  (2)  In  Ps.  6.  n.  8.  —  (3)  Resp.  ad  obi.  Vincent. 

gravia  non  sunt,  et  Tridentin um  generaliter  dicit,  Deum 
impossibilia  non  jubere.  Rationem  reddit  s.  Augustinus:  «  Quis 
enim  peccat  in  eo,  quod  caver i  nullo  modo  potest?  peccatur  au- 

tem ;  caveri  igitur  potest .  sed  opitulante  illo,  qui  non  potest 

falli  »  (1).  Into  facile  quisque  videt,  liaec  valere  de  omnibus 
hominibus,  proindeque  etiam  de  infidelibus. 

680.  Prop.  100.  Infidelibus  omnibus,  etiam  negativis,  datur  pro 
loco  et  tempore,  gratia  ad  salutem  sufficiens. 

Declar.  Infideles  alii  dicuntur  positivi,  alii  negativi;  illi  sunt 
qui  cum  fidei  notitiam  habuerint,  earn  amplecti  noluerunt,  aut 
earn  respuerunt;  hi  sunt  qui  nihil  unquam  de  fide  audierunt. 
De  illis  nulla  quaestio  esse  potest,  cum  evidens  sit,  non  omni 
gratia  esse  destitutos,  sed  controversia  est  de  negativis.  Propo- 
sitio  intelligenda  est  cum  hac  limitatione:  si  per  homines  non 
stet.  Nam,  quamvis  homo  ex  se  nihil  possit  efiicere  ut  obtineat 
vocationem  ad  fidem,  sed  Deus  sola  gratuita  sua  voluntate  per 
Christi  merita  illam  omnibus  offerat;  potest  tamen  homo  sua 
voluntate  impedire  sufflcienter  et  quantum  in  ipso  est,  ne  a  Deo 
act.u  recipiat  hoc  auxilium,  si  multiplicando  peccata  magis  ma- 
gisque  illo  se  reddat  indigtium.  Vitando  ergo  peccata  et  legem 
naturalem  observando  per  gratiam  medicinalem,  quam  Deus 
omnibus  confert,  non  impediet  collationem  gratiae  vocationis  ad 
fidem,  quam  Deus  illi  dabit,  per  medium  etiam  extraordinarium, 
si  opus  sit:  non  quod  ilia  bona  opera  mereantur,  positive  dispo- 
nant,  impetrent  gratiam  fidei;  sed  quod  removeant  obstaculum  ad 
collationem  gratiae,  quam  Deus  decrevit  dare  per  Christi  merita 
iis,  qui  illam  non  impediunt  (2). 

Propositio  est  contra  Calvinianos  et  Jansenistas  et 


(1)  l)e  Nat.  et  Grat.  c.  67. 

(2)  De  tempore,  quo  facienti  quod  in  se  est  Deus  tribuit  gratiam  vocatio¬ 
nis,  respondemus  cum  Suarez,  nihil  determinate  affirmari  posse.  Nonnullis 
citius,  aliis  serius  pro  beneplacito  Dei  conceditur.  Quemcumque  autem  termi- 
num  praefixerit,  semper  iustissimus  est.  Hoc  tamen  est  valde  credibile,  infi- 
delem  negativum,  si  incipiat  facere  quod  in  ipso  est,  primae  gratiae  medici- 
nali  cooperando,  a  Deo  majora  semper  auxilia  recepturum  esse,  quibus  iuvetur 
ulterius,  ad  totum  illud  perficiendum  quod  a  Deo  requiritur,  ut  infidelis  ille 
censeatur  fecisse  quod  in  se  est.  Schuppe  tract.  9.  n.  231. 

nonnullos  theologos  catholicos,  earaque  plures  ut  tlieologice  certain 
-defendant.  Ei  favet  Ecclesia,  cum  Alexander  VIII  damnaverit 
propositionem :  «  Pagani,  judaei,  liaeretici  aliique  hujus  generis 
liullum  omnino  accipiunt  a  Jesu  Christo  influxurn,  adeoque  hinc 
i*ecte  in  feres,  in  illis  esse  voluntatem  nudam  et  inermem  sine 
omni  gratia  sufficient]'.  » 

681.  Demonstr.  i.  Colligitur  ex  Scriptura,  juxta  quam  Deus 
non  vult  mortem  peccatoris,  sect  magis  ut  co'nvertatur  et  vivat 
(Ezech.  18,  23) ;  nec  aliquos  perire  (2.  Petr.  3,  9) ;  et  multo  minus 
obliviscitur  hominem  quam  mutter  infantem  suum  (Is.  49,  15) ; 
sect  vult  omnes  homines  salvos  fieri  et  ad  agnitionem  veritatis 
■venire  (1.  Tim.  2,  4);  et  est  lux  vera,  quae  illuminat  omnem  ho¬ 
minem  (Io.  1,  9);  qui  slat  ad  ostium  et  pulsat  (Apoc.  3,20);  da¬ 
mans:  venite  ad  me  omnes  qui  labor atis  etc.  (Matth.  11,  28);  apud 
ipsum  enim  non  est  distinctio  Judaei  et  Graeci;  nam  idem  Do- 
minus  omnium;  dives  in  omnes  qui  invocant  ilium  (Rom.  10,  12). 

Hue  referri  potissimum  debent  argumenta,  quae  alibi  propo- 
suimus  ex  universalitate  voluntatis  Dei  salvificae  quoad  omnes 
homines  et  ex  universalitate  redemptions  Christi,  qui  pro  omni¬ 
bus  hominibus  sanguinem  fudit.  Si  enim  infidelibus  obicem  tollen- 
tibus  Deus  gratiam  denegaret,  jam  non  haberet  voluntatem  se- 
riam  eos  salvandi  neque  ex  hac  voluntate  sanguinem  suum  pro 
eis  fudisset,  cum  per  ipsum  solum,  non  autem  ipsorum  culpa  sta- 
ret,  quominus  salvarentur. 

682.  II.  Patres  id  passim  deducunt  ex  verbis  Joannis:  Erat  lux 
vera,  quae  illuminat  omnem  hominem  venientem  in  liunc  mun- 
dum.  Ita  s.  Chysostomus:  «  Illuminat  omnem  hominem...  quan¬ 
tum  in  ipso  est.  Si  qui  autem,  sponte  sua  mentis  oculos  clauden- 
tes,  hujus  lucis  radios  percipere  nolint:  non  ex  natura  lucis  ve- 
nit,  quod  in  tenebris  maneant,  sed  ex  nequitia  eorum,  qui  sponte 
se  hoc  privant  munere.  Gratia  quippe  in  omnes  effusa  est  »  (1). 
Auctor  libr.  de  Vocat.  Gent.:  «  Nunc  in  extremis  mundi  parti- 
bus  sunt  aliquae  nationes,  quibus  nondum  gratia  Salvatoris  ill u— 
xit,....  quibus  tainen  ilia  mensura  generalis  auxilii,  quae  desuper 
omnibus  semper  hominibus  est  praebita,  non  negatur  »  (2);  et 
(1.  2.  c.  26):  «  Opitulatio  per  innumeros  modos,  sive  occultos  si- 


(1)  Horn.  8  in  Joan.  —  (2)  l.  2  c.  17. 


472  Tr.  V.  De  gi*at.  Chi\  S.  I.  Pc  grat.  act.  Cap.  IV.  De  grat.  distrib. 


ve  manifestos,  omnibus  adhibetur,  et  quod  a  multis  refutatur,  ip- 
sorum  est  nequitiae;  quod  autem  a  multis  suscipitur,  est  et  gra- 
tiae  divinae  et  voluntatis  humanae  ». 

683.  III.  Si  homo  esset  conditus  in  puris  naturalibus,  non  de- 
stinatus  ad  finem  supernaturalem,  non  imputaretur  ei  non  ha- 
buisse  media  quae  illuc  ducerent,  neque  infidelitas  et  alia  hujus- 
modi.  Atqui  si  homo  reprobus  non  habet  sufficiens  adiutorium  ad 
bona  supernaturalia,  perinde  est,  ac  si  esset  conditus  in  puris- 
naturalibus.  Ergo  non  imputaretur  ei  ad  culpam,  quod  non  cre- 
dat  aut  non  diligat  bona  supernaturalia.  Accedit,  quod  in  oppo- 
sita  conditione  foret  homini  simpliciter  impossibile  vitare  pec- 
catum  et  facere  bonum  in  ordine  ad  vitam  aeternam :  ergo. 

684.  Dices:  Fides  sine  praedicatione  Evangelii  juxta  Apostolum 
(Rom.  10,  14)  impossibilis  est.  Sed  multis  Evangelium  non  fuit 
praedicatum.  Ergo. 

Resp.  Paulus  loquitur  de  cursu  ordinario,  juxta  quern  utique 
ad  fidem  necessaria  est  praedicatio.  Yerumtamen  Deo  alia  quo- 
que  suppetunt  media,  ut  infidelem,  qui  gratiis  acceptis  cooperating 
ad  fidem  perducat.  «  Hoc  ad  divinam  providentiam  pertinet,  in¬ 
quit  s.  Thomas,  ut  cuilibet  provideat  de  necessariis  ad  salutem, 
dummodo  ex  parte  ejus  non  impediatur.  Si  enim  aliquis  taliter 
nutritus  in  silvis  ductum  naturalis  rationis  sequeretur  in  appe- 
titu  boni  et  fuga  mali,  certissime  est  tenendum,  quod  ei  Deus 
vel  per  internam  inspirationem  revelaret  ea,  quae  ad  credendum 
sunt  necessaria,  vel  aliquem  fid  ei  praedicatorem  ad  eum  dirige- 
ret,  sicut  misit  Petrum  ad  Cornelium  »;  vel  etiam  angelum  de 
coelo  mitteret,  ut  dicit  Augustinus  (1).  —  Insuper  vix  ulla 
est  gens,  ad  quam  aliquod  non  pervenerit  vestigium  Dei  Salva- 
toris  et  Remuneratoris,  quaeque  idcirco,  opitulante  interna  gra¬ 
tia,  ad  fidem  absolute  necessariam  perduci  non  possit. 

685.  Prop.  101.  Infantibus  absque  baptismo  decedentibus  Deus, 
quantum  ex  se  est,  sufficients  praeparavit  media  salutis. 

De  hac  propositione  cf.  quae  dicimus  (n.  207). 


(1)  De  clono  Persev.  c.  19. 

ARTICULUS  III. 

De  gratiae  inaequali  distributione. 

686.  Prop.  102.  Gratia  mensura  inaequali  distribuitur. 

Demomstr.  «  Haec  propositio,  ait  Bellarminus,  in  divinis 
litteris  ita  luculenter  habetur,  ut  mirum  videri  possit  ab  ullo 
unquam  fuisse  negatam  »  (1).  —  Vobis  datum  est  nosse  myste- 
ria  regni  coelorum;  Hits  autem  non  est  datum  (Mattb.  13,  11); 
et:  Vobis  donatum  est  pro  Christo  non  solum  ut  in  eurn  creda- 
tis,  sed  etiam  ut  pro  illo  patiamini  (Phil.  1,  26);  et:  Cui  multum 
datum  est,  multum  quaeretur  ab  eo  (Luc.  6,  48).  (Cf.  parabolam 
talentorum).  —  S.  Augustinus:  «  Jam  si  ad  illam  profundita- 
tem  scrutandam  quisquam  nos  coarctet,  cur  ill i  ita  suadeatur  ut 
persuadeatur,  illi  autem  non  ita;  duo  solum  occurrunt  interim, 
quae  respondere  mihi  placeat:  0  altitudo  divitiarum  !  et:  Numquid 
iniquitas  apud  Deum?  Cui  responsio  ista  displicet,  quaerat  do- 
ctiores,  sed  caveat  ne  inveniat  praesumptiores  »  (2) ;  et  alibi  «  Si 
jam  oportebat  ut  damnatis  non  omnibus  (seu  aliquibus),  quid  om¬ 
nibus  deberetur  (Deus)  ostenderet,  atque  ita  gratius  suam  gratiam 
vasis  misericordiae  commendaret,  cur  in  eadem  causa  me  quam 
ilium  potius  puniet,  aut  ilium  quam  me  potius  liberabit;  hoc  non 
dico,  si  quaeris  quare,  quia  fateor  me  non  invenire  quid  dicam  »  (3). 

Porro  in  hoc  consistit  ipsum  praedestinationis  mysterium,  de 
quo  cf.  (n.  216.) 


DE  GRATIA  HABITUALI. 

687.  Gratia  actualis,  de  qua  hucusque  egimus  ad  habitualem 
praeparat  atque  disponit.  Haec  in  ipsa  infunditur  justificatione  et 


(1)  De  Grat.  et  lib.  arb.  1.  2.  c.  2.  —  (2)  De  Spir.  et  litt.  c.  34.  n.  60.  — 
(3)  De  dono  persev.  c.  8. 

justification  is  ipsius  est  causa  formalis  (1).  Ad  plenam  itaque 
ejus  notitiam  assequendam  totum  justificationis  negotium  expen- 
dendum  est. 

688.  Justificatio,  praetermissis  aliis  significationibus  (2),  eo 
sensu  in  hac  tractatione  accipitur,  quo  significat  peccati  remis- 
sionem  et  animae  ornatum,  quo  eadem  sancta  et  justa  constituitur. 
Definitur  a  cone.  Tridentino:  «  Translatio  ab  eo  statu  in  quo 
homo  nascitur  filius  primi  Adae  in  statum  gratiae  et  adoptionis 
filiorum  Dei  per  secundum  Adam  Jesum  Christum  Salvatorem 
nostrum  »  (3). 

689.  Novatores  ex  fundamentali  errore,  quod  per  peccatum 
natura  intrinsece  corrupta  est  et  liaec  corruptio  consistit  in 
concupiscentia,  quae  est  formale  peccatum  et  a  qua  tamquam 
flores  et  fructus  arboris  malae  procedunt  motus  et  actua- 
les  legis  transgressiones,  quae  non  sunt  nisi  noxae  originalis 
manifestationes;  logice  intulerunt,  turn  illam  turn  istas  eviden- 
ter  non  posse  per  justificationem  tolli  et  remanere  etiam  in 
justificatis.  Hinc  necessario  fluit  tota  Novatorum  de  justificatione 
doctrina,  quae  ad  liaec  capita  revocari  potest.  Contend unt  l.° 
quoad  essentiam,  justificationem  esse  tantum  extrinsecam  per 
imputationem  justitiae  Christi,  qua  peccata  nostra  teguntur  et 
licet  manentes  in  peccatis  nostris  Deus  nos  reputat  et  accep- 
tat  ut  justos  et  filios;  2.°  quoad  dispositiones,  nullam  aliam 


(1)  Justificatio  sumi  potest  active  et  passive.  Active  est  ilia  actio,  qua 
Deus  hominem  efficit  justum;  passive  est  terminus  illius  productionis,  vel 
formalis,  qui  est  ipsa  justitia;  vel  adaequatus,  qui  est  hominem  justum  con- 
stitui  per  illam  iustitiam.  Active  accepta  est  quodammodo  causa  gratiae  habi- 
tualis;  passive  accepta,  uti  communiter  sumitur,  est  effectus  gratiae  habitualis; 
per  lianc  enim  homo  fit  justus. 

(2)  Justificationis,  uti  et  justitiae  vocabulum  in  Scripturis  usurpatur  inter- 
dum  pro  lege  Dei:  Justificationes  tuas  custodiam  (Ps.  118,  8);  interdum  pro 
declaratione  externa  justitiae  modo  forensi:  Qui  justificat  impium,  et  qui 
condemnat  justum,  abominabilis  est-  uterque  apud  Deum  (Prov.  17,  15); 
aliquando  pro  augmento  justitiae  seu  gratiae  sanctificantis :  Qui  justus  est 
justificetur  adhuc  (Apoc.  22,  11);  saepissime  pro  gratiae  sanctificantis  acqui- 
sitione:  liaec  quidem  fuistis ,  sed  abluti  estis,  sed  sanctificati  estis  (1.  Cor. 
6,  U),  et:  Credenti  in  eum  qui  justificat  impium  (Rom.  4,  5). 

Ex  his  acceptionibus  Catholici  sumunt justificationem  tertio  et  quarto  modo, 
tfernpe  pro  acquisitione  et  incremento  justitiae;  Protestantes  secundo  modo, 
pro  declaratione  justitiae. 

(3)  Sess.  6.  cap.  4. 

requiri  nisi  fidem  promissionum  seu  fidem  illam  specialem,  qua  fir— 
missime  credimus  peccata  nobis  non  imputari  sed  imputari  justi- 
tiam  Christi;  3.°  quoad  pvopjrietates,  earn  esse  in  omnibus  ae- 
qualem,  certain,  de  fide,  et  nisi  tides  amittatur,  inamissibilem. 

Contra  catholici  tenent,  l.°  iustificationem  fieri  formaliter 
per  internam  renovationem,  qua  peccata  vere  delentur;  2.°  ad 
earn  vero  assequendam  in  adultis  requiri  etiam  fidem  sed  fidem 
•dogmatum  et  praeter  hanc  alias  quoque  dispositiones;  3.°  illam 
esse  incertam,  inaequalem  et  per  quodlibet  peccatum  mortale 
amissibilem.  Tribus  itaque  capitibus  quae  hie  innuimus,  fusius 
explicabimus:  l.°  de  natura  justificationis,  2.°  de  dispositionibus 
ad  justificationem,  3.°  de  proprietatibus  justificationis. 


CAPUT  I. 

De  natura  justificationis. 


690.  Certa  a  minus  certis  secernentes  primum  dogmata  de 
causa  formali  justificationis  proponemus,  dein  ulteriorem  hujus 
causae  formalis  (gratiae  habitualis)  ejusdemque  comitatus  tlieo- 
logicam  explicationem  dabimus.  Unde  agemus:  l.°  de  essentia 
seu  causa  formali  justificationis,  2.°  de  gratia  habituali  seu  san- 
ctificante,  3.°  de  gratiae  habitualis  comitatu. 


ARTICULUS  I. 

De  essentia  seu  causa  formali  justificationis. 

691.  Justificatio  consistit  negative  in  remissione  peccatorum, 
positive  in  infusione  gratiae,  sicut  calefactio,  qua  quis  ex  frigido 
fit  calidus,  habet  duas  partes,  depulsionem  frigoris  et  acquisi- 
tionem  caloris.  Hae  duae  partes  tamen  ita  connexae  sunt,  ut  uno 
eodemque  actu,  infusio  gratiae  inferat  peccatorum  remissionem. 
Quoad  utrumque  hoc  elementum  tarn  negativum  quam  positivum 
doctrinam  catholicam  contra  Protestantes  vindicabimus.  Itaque: 

692.  Prop.  103.  In  Justificatione  impii  peccata  non  teguntur  sed 
vere  remittuntur  et  delentur. 

Est  de  fide  ex  cone.  Tridentino  (sess.  5.  can  5):  «  Si  quis 
per  Jesu  Christi  gratiam,  quae  in  baptismate  confertur,  reatum 
originalis  peccati  remitti  negat,  aut  etiam  asserit,  non  tolli  totum 
id,  quod  veram  et  propriam  rationem  peccati  habet,  sed  illud  dicit 
tantum  radi  aut  non  imputari,  a.  s.  »  Loquitur  quidem  concilium 
de  peccato  originali,  sed  idem  valet  etiam  de  peccatis  actualibus, 
quia  par  est  ratio.  Remittitur  vero  peccatum  non  hoc  sensu,  quod 
peccatum  historice  loquendo,  infectum  fiat,  sed  quod  reatus  culpae,. 
macula  et  poena  aeterna  tollatur,  adeoque  idem  sit  ac  si  nunquam 
commissum  fuisset. 

693.  Demonstr.  i.  a)  Peccata  in  Scriptura  dicuntur  transferri, 
deleri,  auferri,  proiici  in  profundum  marts,  longe  fieri  a  nobis 
quantum  dislat  ortus  ab  occidente,  tolli,  purgari,  exhauriri  (1). 
—  b)  Anima  dicitur  a  peccatorum  sordibus  emundari,  mundariy 
abstergi,  ablui,  lavari  (2).  — c)  Peccata  dicuntur  vulnera,  livores ? 
plagae,  mors ;  remissio  vero  sanatio  et  resuscitatio  (3). 

694.  II.  S.  Augustinus:  «  Dicimus,  baptisma  omnium  dare 
indulgentiam  peccatorum  et  auferre  crimina,  non  radere  »  (4). 
S.  Gregorius  M.  comparando  baptisma  cum  transitu  Israelitarum 
per  mare  rubrum  concludit:  «  Qui  dicit  peccata  in  baptismate 
funditus  non  dimitti,  dicat  in  mari  rubro  Aegyptios  non  veraciter 
mortuos.  Si  autem  fatetur  Aegyptios  veraciter  mortuos,  fateatur 
necesse  est  peccata  in  baptismate  funditus  mori,  quia  nimirum 
plus  valet  in  absolutione  nostra  veritas,  quam  umbra  veritatis. 
In  Evangelio  Dominus  dicit:  Qui  lotus  est,  non  indiget,  nisi  ut 
lavet  pedes,  sed  est  mundus  totus  (Jo.  13,  10).  Si  igitur  peccata 
in  baptismo  funditus  minime  dimittuntur,  quomodo  is  qui  lotus 
est,  mundus  est  totus?  Totus  enim  mundus  dici  non  potest,  cui 
de  peccato  aliquid  remansit  »  (5). 

695.  III.  Ex  5, 12sq.ad  Rom.  Christus  se  habet  ad  justos  ut  Adam 
ad  peccatores.  Atqui  per  Adam  non  extrinseca  imputatione  sed 


(1)  2.  Reg.  12,  13;  Is.  44,  22;  Mich.  7,  18;  Ps.  102.  12;  Jo.  1,  29;  Hebi*. 
1,  3;  ib.  9,  28.  —  (2)  Jerem.  33,  8;  Ezech.  36,  26;  1.  Cor.  6,  11;  Eph.  5,26; 
Apoc.  1,5.  —  (3)  Is.  30,  26;  Mich.  1,9;  Rom.  6,  4;  Eph.  2,  5.  —  (4)  L.  1.  ad 
Bonif.  c.  13.  —  (5)  L.  11.  ep.  45. 

intiinsece  constituuntur  homines  peccatores:  erg’o  etiam  per 
Chiistum  non  externe  sed  interius  vere  a  peccatis  mundantur. 

Justi  describuntur  sancti,  amici  et  filii  Dei,  templum  et  membra 
Spiritus  sancti  ;  atqui  haec  omnia  cum  intrinseca  permanente 
turpitudine  consistere  nequeunt:  ergo. 

<>90.  Obi.  1.  (Ps.  31,  1):  Beati  quorum  remissae  sunt  iniquitates 
et  quorum  tecta  sunt  peccata.  Sed  quod  tegitur  adhuc  adest. 
Ergo.  Resp.  List  min.  Quod  tegitur  coram  homine,  adhuc 
adest,  cone.;  quod  coram  ipso  Deo  tegitur,  neg.  Coram  Deo,  cujus 
oculis  omnia  nuda  et  aperta  sunt,  nihil  quod  est,  abscondi  potest, 
sed  ut  tegatur  debet  non  esse.  Augustinus:  «  Cooperta  sunt 
peccata,  tecta  sunt,  abolita  sunt...  nec  sic  intelligatis,  quod  dixit: 
cooperta  sunt,  quasi  ibi  sint  et  vivant  »  (1). 

Obi.  2.  Ib.  y.  2:  Beatus  vir  cui  non  imputavit  Lominus  pec- 
catum.  Ergo.  —  Resp.  List.  Cui  non  imputatur,  quia  deletum  est 
cone.,  quia  tegitur  per  justitiae  Dei  imputationem  neg. 

CO/.  Prop.  104.  lustificatio  non  consistit  in  sola  peccatorum 
remissione,  nec  in  solo  favore  Dei,  ant  in  sola  imputatione  iustitiae 
Christi,  sed  in  sanctificatione  et  renovatione  interioris  ho- 
minis  per  gratiam  et  caritatem,  quae  in  cordibus  nostris  diffunditur 
per  Spiritum  sanctum  illisque  inhaeret. 

Est  contra  Novatores  in  praecipua,  quam  liabent  cum  ca- 
tholicis,  controversia,  quae  eo  redit,  utrum  justificatio  sit  aliquid 
intrinsece  inhaerens,  an  denominatio  extrinseca  tantum. 

Le  fide,  ex  cone.  Tridentino  (sess.  6.  cap.  7):  «  Quae  (iustifi- 
catio)  non  est  sola  peccatorum  remissio,  sed  et  sanctilicatio  et 
renovatio  interioris  hominis  per  voluntariam  susceptionem  gratiae 
et  donorum,  unde  homo  ex  iniusto  fit  iustus....  unica  formalis 
causa  est  iustitia  Dei,  non  qua  ipse  est  iustus,  sed  qua  nos  iustos 
tacit,  qua  videlicet  ab  eo  donati  renovamur  spiritu  mentis  nostrae, 
et  non  modo  reputamur,  sed  vere  iusti  nominamur  et  sumus, 
justitiam  in  nobis  recipientes  unusquisque  suam;  »  et  can.  11: 

«  Si  quis  dixerit,  hominem  iustificari  vel  sola  imputatione  iusti¬ 
tiae  Christi,  vel  sola  peccatorum  remissione,  exclusa  gratia  et 
capitate,  quae  in  cordibus  eorum  per  Spiritum  sanctum  ditFun- 


(1)  Enar.  2.  in  Ps.  31.  n.  9.  Cf.  etiam  prop.  35  Rosminii. 

datur,  atque  illis  inhaereat,  aut  etiam  gratiam,  qua  iustificamur, 
esse  tantura  favorem  Dei,  a.  s.  » 

Demonstr.  i.  a)  (1.  Cor.  6,  11):  I-Iaec  guidem  fuislis,  sed  abluti 
estis,  seel  sanctifcati  estis ,  sed  iustificati  estis.  Negative  scelerum 
ablutione,  positive  gratiae  sancti  ficantis  infusione,  iustificati  sunt. 
(Tit.  3,  3  sq.) :  Eramus  enim  aliquando  et  nos  insipientes,  in- 
creduli,....  sed  secundum  suam  misericordiam  salvos  nos  fecit 
per  lavacrum  regenerationis  et  renovationis  Spiritus  sancti,  quern 
effudit  in  nos  almndanter  per  Jesum  Christum  Salvatorem  no¬ 
strum,  ut  iustificati  gratia  ipsius,  haered.es  simus  secundum  spent 
vitae  aeternae.  Iustificatio  hie  exhibetur  ut  renovatio  et  rege¬ 
nerate,  quae  iam  per  se  important  intrinsecam  subiecti  muta- 
tionem,  sed  explicite  huius  renovationis  et  regenerationis  causa 
formalis  dicitur  esse  effusio  Spiritus  sancti.  (2.  Petr.  1,  4)  Per 
quern  (Christum)  maxima  et  pretiosa  nobis  promissa  donavit:  ut 
per  haec  effeiamini  divinae  consortes  naturae;  qui  nedum  dono- 
rum  sed  divinae  naturae  participat,  certe  intrinsece  modificatur, 
novoque  modo  ac  prorsus  supernaturali  se  habet.  (Rom.  3,  24): 
Justifcati  gratis  per  gratiam  ipsius;  favor  Dei  extrinsecus  voce 
gratis,  additione  per  gratiam  donum  infusum  significatur.  (A- 
poc.  22,  11):  Qui  iustus  est  iustifeetur  adhuc  quae  verba  nullum 
sensum  haberent  in  hypothesi  adversariorum.  —  b)  Qui  nunc  post 
peccatum  justificantur,  dicuntur  renovari,  induere  novum  liomi- 
nem,  exuere  veterem  (Eph.  4,  23  sq.  et  Col.  3,  9);  atqui  reno¬ 
vari  nequit,  qui  reapse  in  se  ipso  idem  manet:  metaphora  vero 
exuendi  et  induendi  indicat  aliquid  amitti  quod  insit,  et  in  se 
aliquid  recipi  quod  fiat  proprium  e.jus,  qui  induit.  —  c)  Justi  di¬ 
cuntur  templum  Dei  et  Spiritus  sancti  ita  ut  per  peccatum  hoc 
templum  violetur  (1.  Cor.  3,  17.  19  coll.  6,  18.  19):  membra  Chri- 
sti  (1.  Cor.  12,  12 )  \  palmites  in  Christo  vite  (Jo.  15,  1);  atqui  haec 
omnia  important  intrinsecam  sanctitatem  et  justitiam:  ergo. 

698.  II.  S.  Augustinus:  «  Justificat  impium  Deus  non  solum 
dimittendo,  quae  mala  fecit,  sed  etiam  donando  caritatem,  ut 
declinet  a  malo,  et  faciat  bonum  per  Spiritual  sanctum  »  (1);  et 
in  verba  Apostoli:  Justitia  autem  Dei  per  fidern  Jesu  Christi, 
inquit:  «  hoc  est  per  fidem,  qua  creditin'  in  Christum.  Sicut  au- 


(1)  Contr.  Jul.  1.  2.  op.  imp.  n.  165. 

tem  ista  fides  Christi  dicta  est,  non  qua  credit  Christus,  sic  et 
ilia  justitia  Dei,  non  qua  Justus  est  Deus.  Utrumque  enim  no- 
str'UTYi  est  sed  ideo  Dei  et  Christi  dicitur,  quod  ejus  nobis  largi- 
tate  donate  r  »  (1).  S.  Basilius  appellat  baptism  urn  «  mortem 
peccati,  reg’enerationem  animae,  gratiam  adoptionis  »  (2).  Chry¬ 
sostom  us  sic  gratiam  justificationis  exponit:  «  Si  quis  scabiosum 
quendam  formosum  faceret  juvenem,  et  purpura  induerit  et  dia- 
dema  imposuerit:  ita  Deus  nostram  iniunxit  et  ornavit  animam, 
pulchramque  fecit  et  amabilem  »  (3). 

099.  III.  Christus  nobis  meruit  earn  justitiam,  quam  perdidi- 
mus  per  Adam;  atqui  Adam  non  habuit  justitiam  imputatam  sed 
propriam  et  inhaerentem.  Ergo.  —  Per  gratiam  sanctificantem 
homo  fit  obiectum  congruum  divinae  dilectionis  supernaturalis  et 
in  ordine  ad  finem  supernaturalem ;  ergo  in  homine  a  Deo  poni 
debet  aliquid  interni,  quo  in  tali  ordine  sit  bonus,  Deo  gratus 
et  a  Deo  amabilis  (4). 

700.  Obi.  (1.  Cor.  1,  30)  Christus  dicitur  factus  nobis  sapientia 
a,  Deo,  et  justitia  et  sanclificatio ;  et  (Rom.  5,  19)  dicuntur  per  u- 
nius  obedientiam  multi  constitute  justi.  Ergo  justificatio  perfici- 
tur  per  imputationem  justitiae  etc.  Christi  —  Resp.  List,  antec. 
Christus  factus  est  nobis  justitia  etc.  efficienter  et  meritorie,  cone.; 
formal  iter  et  per  solam  imputationem,  neg.  Sicut  inobedientia 
Adami  est  causa  non  formalis  sed  efflciens  et  meritoria  peccati 
originalis  posterorum,  ita  et  obedientia  Christi. 

Hue  pertinent  rationes  in  superiori  thesi  allatae  (n.  695). 


i 


(1)  L.  de  Spir.  et  litt.  c.  9.  n.  15.  —  (2)  Horn,  de  ba.pt.  n.  5.  —  (3)  Horn. 
1.  ad  Eph. 

(4)  Haec  est  differentia  inter  arnorem  Dei  et  arnorem  hominis,  quod  amor 
Dei  facit  bonum  id,  quod  amat;  amor  hominis  supponit  bonitatem  in  eo,  quod 
arnat,  vel  in  toto,  vel  in  parte.  Cf.  s.  Thom.  1.  2.  q.  110.  a.  1;  c.  g.  1.  3. 
c.  155;  de  verit.  q.  27.  a.  1. 

ARTICULUS  II. 

De  gratia  habituali  seu  sanctificante. 

701.  Justificationis  causa  formalis  est  gratia  habitualis.  In  hu- 
jus  jam  naturara  uberius  inquirere  oportet,  quem  ad  tinem,  prae- 
euntibus  theologis  explicabimus  communem  definilionem  qua  gra¬ 
tia  sanctificans  est:  supernatural e  Dei  donum  permanenter  ani- 
mae  inhaerens,  quo  homo  immediate  et  formaliter  Justus  effi- 
citur,  sanctus,  Deo  gratus,  consors  divinae  naturae  et  filius  Dei 
adoptivus,  capax  eliiciendi  opera  meritoria  vitae  aeternae  et 
ejusdem  liaeres  (1).  Dicitur: 

l.°  Donum ,  quo  significatur  gratis  a  Deo  homini  concedi  per 
merita  Christi,  ac  proinde  non  cadere  sub  ullum  meritum  sive 
naturae  sive  personae,  per  solas  vires  naturales  operantis.  Est 
gratia  sanctificans  aliquid  descendens  ex  speciali  Dei  dilectione, 
quae  distinguenda  est  a  dilectione  generali,  ex  qua  procedunt  in 
creaturis  bona  naturalia. 

702. 2.°  Supernatural  nempe  quoad  substantiara  (352)  i.  e.  totius 
naturae  creatae  et  creabilis  ordinem  vires  et  exigentiam  tran- 
scendens,  creaturam  rationalem  ad  modum  sui  esse  novum  et  su- 
blimem  et  ad  sublimem  et  novum  statum  et  virtutem  operandi 
elevans.  Gratiam  sanctificantem  esse  hoc  sensu  supernaturalem 
alibi  demonstratum  est,  et  insuper  colligitur  ex  eo,  quod  liomi- 
nem  ad  Deum  in  se  spectatum  et  per  visionem  beatificam  possi- 
dendum  ordinat,  mira  et  eximia  unione  ilium  cum  Deo  coniun- 
git,  praerogativas  et  jura  prorsus  singularia  ac  prope  divina  ei- 
dem  confert,  de  quibus  inferius. 


(1)  Gratia  sanctificans  comparatioue  Dei  dicitur  participatio  naturae  divi¬ 
nae,  fdiatio  adoptiva  et  amicitia;  comparatioue  virtuturn  infusarum  natura 
quaedam  supernaturalis,  quae  radix  sit  uuiversalis  formaque  virtuturn;  com- 
paratione  actuum  moralium  dignitas  et  valor  ipsorum;  comparatioue  gloriae 
semen  et  ius  haereditarium  ad  illam;  denique  comparatione  naturae  rationalis 
antouovnastice  gratia,  iustitia,  vita,  pulchritudo  et  mundities  ah  omni  macula 
peccati  lethalis.  Ex  hoc  apparet,  quanta  habitualis  gratiae  sit  dignitas  et  pre- 
tium,  quamque  sit  necessarium,  ut  clerici  plene  noverint  et  frequenter  doceant, 
quam  pretiosa  et  maxima  sint  dona,  quae  Deus  gratiam  sanctificantem  liomi- 
nibus  infundendo,  elargitur;  quam  divina  adiumenta  liabeant  justificati  contra 
peccatum,  ut  relapsum  caveant  et  bonis  operibus  abundent. 

Quaestio  hie  occurrit,  nura  hoc  donum  supernaturale  sit 
ipse  Spiritus  sanctus.  Id  censuit  Petrus  Lombard  us  docens 
gratiam  sanctificantem  seu  caritatem  non  esse  aliquod  donum 
creatum,  sed  ipsum  Spiritum  sanctum  mentem  inhabitantem  et 
immediate  animam  sanctificantem  (1).  Yerum  est  sententia  carta , 
gratiam,  qua  in  justificatione  homo  formaliter  Justus  constituitur, 
non  esse  donum  increatum  seu  ipsam  Spiritus  sancti  personam; 
sed  donum  supernaturale  creatum,  quod  ipse  diffundit  in  cordibus 
nostris,  et  quo  quasi  vinculo,  intime  illi  coniungimur.  Constat 
a)  ex  cone.  Tridentino  (n.  697),  juxta  quod  a)  formalis  causa 
justificationis  est  justitia  Dei  «  non  qua  ipse  justus  »  sed  qua 
nos  justos  facit.  Jam  vero  si  Spiritus  sanctus  esset  causa  formalis 
nostrae  justificationis,  ea  esset  ipsa  justitia  qua  Deus  justus  est; 
siquidem  Spiritus  sanctus  est  ea  justitia  et  justus  est  ipsa  justi¬ 
tia  Dei.  ($)  Justitia,  qua  Deus  justos  nos  facit  et  qua  formaliter 
justi  constituimur,  donatur  nobis  a  Deo,  eamque  Spiritus  sanctus 
partitur.  Sed  donum,  quod  confertur  a  Spiritu  sancto,  realiter  a 
Deo  distinguitur :  ergo,  y)  Dicitur  recipere  justi tiam  «  unusquis- 
que  suam  secundum  mensuram  quam  Spiritus  sanctus  partitur 
singulis,  »  et  can.  24  justitia  nostra  «  augeri  posse;  »  atqui 
si  Spiritus  sanctus  esset  forma  nostrae  justificationis,  forma  no¬ 
strae  justitiae  esset  semper  eadem  nec  daretur  di versa  justitiae 
mensura  nec  augeri  posset:  ergo.  —  b)  Ex  Scriptura,  in  qua 
dicitur,  in  eo,  qui  ex  Deo  natus,  qui  igitur  justificatus  est,  semen 
Dei  esse  (1.  Jo.  3,  9),  et  caritas  Dei  di  [fundi  in  cordibus  nostris 
per  Spiritum  sanctum,  qui  datus  est  nobis  (Rom.  5,  5);  atqui 
turn  semen,  turn  caritas  seu  gratia  distinguuntur  a  Deo  sicut 
effectus  a  causa:  ergo. 

703.  3.°  Permanenter  animae  inliaerens.  In  hoc  conveniunt 
omnes  theologi ;  quaestio  tantum  est,  utrum  hoc  Dei  donum 
physice  permaneat  et  inhaereat  animae,  vel  moraliter  tantum. 
Hoc  postremum  ostendere  conatus  est  Jo.  Morin  us  dicens,  gra¬ 
tiam  sanctificantem  non  esse  nisi  gratiam  actualem,  quae  sine 
intermissione  movet  animam  justi,  jugiter  in  earn  influit,  eamque 
fecundam  reddit.  Yerum  contrarium  tenent  nunc  omnes  theologi, 


(1)  Non  est  cum  hac  confundonda,  ut  nounulli  faciunt,  sententia  Dionysii 
Petavii,  de  qua  inferius. 

estquo  doctrina  certa  (I).  Colligitur  a)  ex  iis  Scripturae  locis,  qui- 
bus  gratia  sanctilicans  exhibetur  sub  symbolis  seminis,  vitae, 
sigilli,  lucis,  pignoris,  inunctionis,  splendidae  nestis,  stolae  (2),  vel 
ex  iis,  quibus  edicitur,  Deum  in  justificato  manere  et  in  eo  habi¬ 
tats  (3),  peccatores,  dum  justiflcantur,  recreari,  renovari,  rege- 
nerari,  renasci  etc.  (4).  His  omnibus  aliquod  physice  permanens 
et  ab  actibus  distinctum  insinuatur.  —  b)  Ex  cone.  Tridentini 
locis  allegatis,  ubi  docetur,  gratiam  sanctificantem  inf  and.  i , 
inhaerere,  conservari,  augeri,  earn  esse  sicuti  stolam,  quam 
Adam  sibi  et  nobis  perdidit,  quam  candidam  et  immaculatam 
conservare  jubentur  renati,  ut  earn  proferant  ante  tribunal  Jesu 
Christi  et  habeant  vitam  aeternam  (Cf.  Sess.  G,  cap.  7.  10.  11. 
et  16;  can.  32.  etc.)  —  c)  Ex  justificatione  infantium,  et  eorum, 
qui  iis  aequiparantur,  amentium,  quae  non  potest  consistere  in 
actibus  virtutum  continuis,  neque  in  gratia  actuali,  quaejugiter 
infiuat  in  eorum  animas,  quum  tarn  actuum  salutariuin  quam 
gratiae  actualis  infantes  incapaces  sint.  Porro  una  eademque  est 
justitia  quoad  essentiam  in  infantibus  et  in  adultis.  (Cf.  cone.  Tri¬ 
dent.  sess.  6,  cap.  3  et  7;  sess.  7.  can.  7). 

Hoc  vero  donum  physice  permanens  et  inhaerens  declara¬ 
tor  ulterius  consistere  in  qualitate  spirituali,  per  modum  ha¬ 
bitus,  animae  inhaerens.  Cum  enim  nec  mera  relatio  nec  actio 
sit,  ut  jam  constat,  neque  substantia  esse  possit,  quia  substantiae 
est  esse  per  se,  hoc  vero  dicitur  inhaerere’,  remanet  ut  sit 
accidens,  forma,  qualitas,  quorum  est  proprium  inhaerere,  inesse, 
et  quidem  spiritualis  quia  talis  est  anima,  cui  inhaeret.  Forma 
haec  spiritualis,  quae  animae  superadditur  eique  novum  esse 


(1)  Sunt,  qui  eenseant  hanc  doctrinam  esse  de  fide,  ut  Suarez  Vega  etc. 
attamen  merito  alii  hoc  negant,  et  ipsurn  cone.  Tridentin  urn  a  voce  habitus 
consulto  abstinuit.  Placet  iudicium  referre  hac  de  re  Perronii  de  grat.  san- 
clif.  n.  472:  «  Haec  adnotare  volui,  ne  minus  periti  in  rebus  theologicis 
decipiantur,  permiscentes  cum  articulis  fidei  quaestiones  mere  scholasticas, 
atque  ita  traducant  tamquam  haereticam  aut  erroneam  eorum  doctrinam,  qui 
nullam  agnoscunt  distinctionem  inter  gratiam  habitualem  et  aetualem.  Quod 
sane  de  fide  non  est.  Ceterum  cum  doctrina,  quae  ponit  distinctionem  inter 
utramque  gratiam,  communis  sit  et  ab  omnibus  nunc  recepta,  nos  ab  ea  non 
discedimus;  imo  certa  nobis  videtur  ac  magis  conformis  Scripturis  et  sensui 
Ecclesiae,  ut  postea  ostendemus.  » 

(2)  1.  Jo.  3,  9;,  Eph.  5,  8;  Jo.  6,  58;  2.  Cor.  1,  21.  —  (3)  Jo.  14,  23;  1. 
Cor.  6,  19.  —  (4)  Tit.  3,  5.  sq.  etc. 

non  quidem  substantiate  sed  module  tribuit,  vocari  solet  habitus, 
quia  habitus  est  qualitas,  quae  per  modura  dispositionis  stabilis 
rei  supervenire  concipitur,  ita  ut  absque  operatione  actuali  per- 
maneat.  Est  vero  gratia  sanctificans  habitus  non  quidem  opera¬ 
tive  sed  enlitativus  (1),  non  exercitio  gradatim  acquisitus,  sed 
supernaturali  Dei  operatione  infusus  (2). 

Hucusque  gratiam  sanctificantem  directe  in  se  ipsa  conside- 
ravimus,  modo  ex  praecipuis  ejus  effectibus  eandem  declarabimus, 
qua  homo  scilicet 

704.  4.°  immediate  et  formaliter  fit  Justus,  sanctus  et  Deo 
gratus  etc.  Immediate  et  formaliter  i.  e.  gratia  habitualis  ex  na- 
tura  sua,  per  se  sola,  juxta  physicos  suae  perfections  gradus, 
ut  forma  et  qualitas  spirituals  intrinsece  inhaeret  animae  ita, 
ut  vere,  proprie  et  intrinsece  non  improprie  tantum  et  denomi¬ 
native  producat  hos  eftectus.  —  Sanctus,  justus;  sanctus  i.  e.  im- 
munis  ab  omni  peccato  lethali  (3),  quo  a  Deo  aversus  erat,  atque 


(1)  Habitus  entitativi  sunt  illi,  qui  determinant  substantiam  in  se  ipsa  ad 
bene  vel  male  essendum;  operated  vero  illi,  qui  disponunt  potential  ad  bene 
vel  male  operandum,  et  proprie  dicuntur  virtutes,  si  sint  boni ;  vitia,  si  sint 

mali. 

(2)  Haec  non  est  nisi  ulterior  determinate  doctrinae  immediate  praece- 
dentis,  quaeque  ideo  iisdem  argumentis  confirmatur.  Addi  potest  cone.  Vien¬ 
ne  nse  statuens:  «  Opinionem  secundam,  quae  dicit  tarn  parvulis  quam  adultis 
conferri  in  baptismo  gratiam  informantem  et  virtutes,  tamquam  probabiliorem 
et  dictis  sanctorum  et  doctorum  modernorum  theologiae  magis  consentaneam 
et  concordem  sacro  approbante  concilio  duximus  eligendam;»  Catechismus 
Rorn.  (de  Baptismo  n.  50.)  docens:  «  Est  autem  gratia,  quemadmodum  triden- 
tina  synodus  ab  omnibus  sub  poena  anathematis  proposita  decrevit,  non  solum 
per  quam  peccatorum  fit  remissio,  sed  divina  qualitas  in  anima  inhaerens,  ac 
velut  splendor  quidam  et  lux,  quae  animarum  nostrarum  maculas  omnes  delet 
ipsasque  auimas  pulchriores  et  splendidiores  reddit;  »  et  mox  subiicit:  «  Per 
earn  qualitatem  ad  omnia  christianae  pietatis  officia  iustificatos  habiles  reddi.  » 
Idem  dicit  S.  Thomas  1.  2.  q.  110.  a.  2.  et  consentiunt  praesertim  post 
Tridentinum  omnes  theologi. 

(3)  Gratiam  sanctificantem  de  facto  expellere  peccatum  est  de  fde  ex 
Tridentino  (sess.  5.  can.  5;  sess.  6.  cap.  7.  coll.  Catechis-m o  Romano  supra 
allegato).  Hoc  indicat  Scriptura  in  iis  locis,  ubi  dicit,  gratiam  opponi  peccato,  ut 
lucem  tenebris  (Eph.  5,  8:2.  Cor.  6,  14) ;  ut  sanitatem  aegritudini,  novitatem 
vetustati  (Col.  3,  9) ;  ut  resurrectionem  morti  (Rom.  6,  4).  —  De  natura  huius 
oppositionis,  utrum  scilicet  sit  absoluta,  sicut  calor  opponitar  frigori,  albedo 
nigredini,  vel  ex  lege  et  consuetudine  Dei,  vel  tantum  moralis  fundata  in  qua- 
dam  indecentia  inde  orta,  quod  gratiae  excellentia  coniungatur  cum  deformitate 
peccati  cf.  H  u  r  t e  r  Comp,  tract.  8.  n.  179.  —  M  azz  e lia  n.  977  ita  cum  s.  T  h  o- 
rna  statuit:  «  Supposita  hominis  ordinatione  ad  finem  supernaturalem  et  sancti- 

adeo  Justus  (1)  i.  e.  constitutus  in  recto  ordine  ad  finem  super- 
naturalem  turn  quoad  totum  suum  esse,  turn  radicitus  (2)  quoad 
dispositionem  operandi.  —  Deo  gratus  i.  e.  obiectum  vere  bonum, 
amicitiae  et  amore  Dei  dignum;  talis  scilicet  homo  efflcitur,  ut  a 
Deo  propter  earn,  quam  liabet  cum  voluntate  divina  conformitatem 
et  praesertim  cum  ipso  Deo  similitudinem,  diligatur.  In  justifi- 
catione  duplex  nobis  caritas  datur,  scilicet  creata,  qua  diligimus, 
increata,  qua  diligimur. 

705.  5.°  Consors  divinae  naturae.  Hie  effectus  est  fide  certus: 
(2.  Petr.  1,  4):  Per  quern  (Christum)  maxima  et  pretiosa  nobis 
promissa  donavit  (Deus),  ut  per  liaec  efficiamini  divinae  con¬ 
soles  naturae;  (2.  Cor.  3,  8):  Transformamur  a  claritate  in 
claritatem,  et  coniirmatur  omnibus  iis  locis,  in  quibus  asseritur, 
homines  per  gratiam  ex  Deo  generari,  nasci,  rencisci,  et  filios 
Dei  fieri;  nam  per  generationem  et  nativitatem  ipsa  natura 
communicatur  isque  solus  Alius  dicendus  est,  qui  patris  naturam 
refert  (3). 


ficatione  per  participationem  divinae  naturae,  macula  peceati  constituitur  in 
physica  privatione  gratiae  sanctificantis  cum  habitudine  ad  peccatum  actuale: 
cum  ergo  absolute  sit  impossibile,  ut  in  aliquo  subiecto  simul  existat  aliqua  forma 
et  privatio  eius;  absolute  impossibile  est,  ut  infundatur  animae  gratia,  et  non 
expellatur  ab  ea  peccatum.  » 

De  peccato  vero  veniali  Suarez  1.  7.  c.  24.  statuit  l.°  quod  remittitur 
tantum  habenti  gratiam  sanctifcantem ;  2.°  non  semper  et  necessario  per 
gratiam  sanctilicantem  expellitur;  3.°  remittitur  vel  ex  opere  operantis,  vel  ex 
opere  operato,  ad  quod  requiritur  conveniens  dispositio. 

(1)  Justitia  hie  accipitur  pro  interna  supernaturali  rectitudine  in  ordine  ad 
salutem  aeternam.  Duplex  est:  actualis  et  habitualis :  prior  consistit  in  exer- 
citio  et  rectitudine  actuum  omnium  virtutum;  posterior  in  permanente  perfe- 
ctione  et  habituali  dispositione.  recta  ad  omnia  virtutum  opera  convenienter 
exercenda.  Permanens  perfectio  magis  significatur  per  sanctum;  radicalis 
dispositio  ad  omne  id  operandum,  quod  aequum  est  et  debitum  secundum 
lumen  fidei,  per  iustum. 

(2)  Dicitur  radicitus ;  nam  bene  distinguendum  est  inter  dispositionem 
reniotam  ad  operandum  et  proximam.  Illam  gratia  sanctificans  ipsa  et  quidem 
immediate  efficit;  haec  efficitur  per  virtutes,  quae  (utique  simul  cum  gratia  san- 
ctificante)  infunduntur.  Ilia  in  essentia  animae,  haec  in  animae  potentiis  est. 
Cf.  Suarez  1.  6.  c.  12  et  13. 

(3)  Cf.  prop.  21  et  42  Baji,  item  quae  leguntur  in  Missa :  «  Deus,  qui 
humanae  substantiae  dignitatem  mirabiliter  condidisti  et  mirabilius  reformasti, 
da  nobis  per  huius  aquae  et  vini  mysterium  ejus  divinitatis  esse  consortes , 
qui  humanitatis  nostrae  fieri  dignatus  est  particeps,  »  et  in  praefatione  Ascen- 
sionis:  «  Qui  post  resurrectionem  suam  omnibus  discipulis  suis  manifestus 

At  in  quo  consistit  nobilis.simus  hie  et  praecipuus  gratiae 
sanctificantis  effectus?  Theologi  communiter  ilium  collocant  in 
supernaturali  et  speciali  hominis  cum  Deo  assimilalione  et  inde 
orta  cum  Deo  coniunctione. 

Talem  assimilationem  non  ex  sola  voluntatis  et  morum  ad 
Dei  sanctitatem  conformatione,  sed  etiam  et  praecipue  ex  simi- 
litudine  declarant,  quae  per  gratiam  tamquam  per  sigillum  animae 
imprimitur,  vi  cuius  ipsa  redditur  expressa  Dei  imago.  Quemad- 
modum  enim  imago  in  tela  depicta  superat  umbram,  quam  corpus 
proiicit,  et  rursus  imago  in  speculo  repraesentata  imaginem 
superat  arte  confectam;  ita  imago  divina,  quae  in  anima  iusti 
resplendet,  excellit  imaginem  naturalem  animae  rationalis,  mul- 
toque  magis  similitudinem  umbratilem  creaturae  irrationalis  cum 
Deo,estque  speculum  nitidissimum.exquo  divinitas  ipsarelucet  (1). 

Ex  hac  supernaturali  assimilatione  ad  naturam  divinam  oritur 
intima  unio  cum  ipso  Deo  ita,  ut  si  Deus,  seu  loquendo  per  ap- 
propriationem,  persona  Spiritus  sancti,  ubique  praesens  non  esset 
vi  immensitatis  suae,  gratia  allectus  in  tali  saltern  anima  inci- 
peret  esse.  Haec  unio  est  ex  novo  titulo  nempe  amantis  et  amati, 
ex  speciali  operatione  et  praesentiae  manifestatione  ut  auctoris 
et  tutoris  charismatum  supernaturalium  ita,  ut  in  sanctis  Deus  sit 


apparuit,  et  ipsis  cernentibus  est  elevatus  in  coelum,  ut  nos  divinitatis  suae 
tribueret  esse  participes ;  »  denique  in  secreta  Domin.  IV post  Pascha :  «  Deus, 
qui  nos  per  liuius  sacrificii  veneranda  cornrnercia  unius  summae  divinitatis  par¬ 
ticipes  elfecisti.  praesta,  etc.  »  Patres  de  hac  re  cf.  apud  card.  M  a  z  z  e  1 1  a  n.  1005. 

(1)  Si  ulterius  quaeras,  in  quo  proprie  haec  assimilatio  sita  sit,  Suarez 
respondet:  «  Vera  ergo  excellentia  gratiae  habitualis,  propter  quam  dicitur  esse 
singularis  participatio  divinae  naturae,  est,  quia  cum  natura  divina  sit  quaedam 
intellectualis  natura  altioris  ordinis  quam  sit  vel  esse  possit  ulla  substantia 
intellectualis  creata:  Hie  grad  us  intellectualitatis,  qui  est  in  divina  natura, 
divino  quo  dam  et  supernaturali  modo  participatur  per  habitualem  gratiam; 
quo  quidem  modo  a  nulla  substantia  creata  per  seipsam  vel  per  potentiam 
sibi  connaturalem  participari  potest.  Quod  ex  primario  obiecto  divini  intellectus 

declaratur .  Divina  enim  essentia  ratione  obiecti  intelligibilis  in  se,  et  per 

visionem  intuitivam  ad  ipsam  Dei  essentiam  immediate  terminatam  adeo  est 
elevata  et  excellens  ratione  purissimae  actualitatis  et  immaterialitatis  suae,  ut 
a  nulla  substantia  intellectuali  possit  connaturaliter  videri,  nisi  a  se  ipsa.  Per 
gratiam  vero  et  dona  supernaturalia  elevatur  natura  creata  intellectualis  ad 
participationem  illius  gradus  intellectualitatis  divinae,  in  quo  possit  obiectum 
illud  intelligibile  divinae  essentiae  in  se  intueri.  Et  ad  hunc  finem  per  se  primo 
dantur  dona  habitualis  gratiae,  et  consequenter  ad  alios  actus  eiusdem  ordinis, 
illi  fini  consentaneos  »  de  grat.  1.  7.  c.  1.  n.  30. 

ut  in  templo,  domo,  t/irono,  ut  efFundens  suae  gratiae  divitias, 
ut  se  communicans  araato  ad  fruendum.  Morali  hac  unione 
continetur  inhabitatio  Spiritus  sancti. 

His  iuxta  plures  theologos  absolvitur  participatio  divinae 
naturae,  quae  est  fundamentum  deinde  filiations  adoptivae.  Adop- 
tio  enim  est  «  assumptio  personae  extraneae  in  fllium  cum  iure 
haereditatis.  »  Cum  vero  adoptio  supponat  communionem  in  eadem 
natura  inter  adoptantem  et  adoptatum  (alioquin  homo  adoptare 
posset  equum,  lapidem  etc.)  talem  communionem  naturae  dicunt 
illi  theologi  fieri  perillam  assimilationem  Qt  unionem  in  qua  collo- 
cant  consortium  divinae  naturae.  Alii  tamen  gravissimi  theologi, 
ut  P e t a v i u s ,  Thomassinus,  L e s s i u  s  (1)  et  inter  recentiores 
Scheeben  Scripturae  et  praesertim  pluribus  ss.  Patrum  elFatis 


(1)  Lessius  de  perf.  div.  1.  12.  c.  11.  cum  appendice  subiecta  ita  suam 
sententiam  explicat:  «  Sed  quo  medio,  qua  ratione  adoptiouem  nobis  contulit? 
Ratione  prorsus  admirabili ;  uam  primo  unum  hominem  in  filium  naturalem 
assumpsit  lota,  divinitatis  plenitudine  in  ipsum  refusa  et  substantialiter  unita; 
per  hunG  adoptat  et  filios  Dei  efficit  omnes  illos,  qui  illi  homini  per  fidem  et 
sacramenta  tamquam  rami  trunco  et  palmites  viti  inseruntur.  Statim  enim  ut 
quis  adhaerescit  Christo,  a  Spiritu  Christi,  qui  est  ejus  divinitas,  veluti  ani¬ 
mator  et  vivificatur,  ac  proinde  efficitur  filius  Dei:  qui  enim  Spiritu  Dei 
aguntur,  hi  sunt  filii  Dei,  ut  inquit  Apostolus  Rom.  8,  14.  Eodem  enim  Spi¬ 
ritu  vivunt,  quo  Deus  ipse,  et  quo  Christus  filius  Dei  naturalis  vivit,  etsi  hie 
Spiritus  diverso  modo  istis  communicetur.  Personis  enim  divinis  communicatur 
per  identitatem....  humanitati  vero  Christi  per  unionem  hypostaticam,  nobis 
per  quandam  extensionem,  qua  mediante  dono  gratiae  iustificantis  incipit  esse 
noster  spiritus,  nostra  vita  nos  inhabitans,  movens,  ornans,  regens  et  omnes 
vitales  functiones  Domino  placentes  in  nobis  excitans  et  addens.  Itaque  hoc 
Spiritu  divinae  personae  vivunt  naturaliter,  cum  sit  illarum  esse  et  vita  natu¬ 
ralis;  humanitas  Christi  quasi  natui’aliter  propter  substantialem  unionem:  nos 
vero  omnino  supernaturaliter....  Cogita  Spiritum  sanctum  esse  veluti  immen- 
sam  quandam  animam,  quae  angustiis  istius  humamtatis  non  coercetur,  sed  in 
omnem  partem  quasi  in  infinitum  exundat:  itaque  sufficiens  est,  ut  non  solum 
ilium  hominem  seu  hoc  individuum,  sed  omnes  etiain  illos,  qui  illi  adhaeserint, 
vivificet,  et  consequenter  filios  Dei  efficiat.  Facit  autem  haec  non  immediate 
per  se  nos  informando,  sed  per  dona  gratiae,  quae  nobis  infundit.  Sumus  ergo 
filii  Dei  proprie  et  formaliter  non  tarn  per  donum  aliquod  creatum  secundum 
physicam  suam  entitatem  consideratum,  quam  per  inhabitationem  et  posses¬ 
sionem  Spiritus  divini  vivificantis  et  regeutis  animas  nostras,  sive  per  gratiam 
habitualem,  quatenus  haec  facit  nos  possidere  Spiritum  Dei.  »  Ipse  Franzelin, 
qui  contrariam  defendit  sententiam,  explodit  tamen  arbitrariam  Ripaldae 
censuram  in  Lessii  doctrinam,  ac  si  esset  cone.  Tr identino  contrariam. 
Quaenam  fuerit  mens  Concilii  quoad  causam  unicam  formalem  iustificationis 
lege  apud  Scheeben  Handbuch  der  katholischen  Dogmatik  2.  B.  n.  837 
et  838. 

innixi  contendunt,  hac  speciali  assimilatione  supposita,  aliquid 
amplius  ad  consortium  divinum  et  adoptionem  requiri.  Dicunt 
scilicet,  per  gratiam  sanctificantem,  quae  concipitur  ut  aliquid 
creati,  in  animam  iusti  attrahi  eisque  uniri  Spiritum  sanctum, 
quo  eadem  anima  particeps  redditur  naturae  divinae,  et  homo 
filius  Dei  adoptivus  constituitur. 

Rationes  pro  hac  sententia  hae  fere  sunt:  a)  Dillicile  intel- 
ligitur,  quomodo  aliquod  creatum  (talis  est  enim  gratia  sancti- 
ficans  et  eius  effectus:  assimilatio  specialis)  possit  constituere 
consortium  cum  divina  natura,  uti  illud  a  Patribus  describitur, 
et  communionem  illam  naturae,  quae  requiritur  in  adoptione. 
Unde  ad  plenius  divinae  naturae  participationem  explicandam  ad 
doctrinam  Lessii  recurrit  ipse  Hurter(l).  —  b)  Oonstituimur, 
inquit  iste  theologus,  filii  Dei  regeneratione.  De  ratione  vero 
generationis  est  naturae  communicatio ;  cum  ergo  aliunde  constet, 
nos  reddi  naturae  divinae  consortes,  participes  non  solum  charis- 
matum  Spiritus  sancti,  sed  ipsius  Spiritus  sancti ;  omnia  suadent, 
■eatenus  nos  reddi  pleniori  saltern  sensu  filios  Dei  adoptivos,  qua- 
tenus  regeneratione  in  nos  transit  Spiritus  adoptantis;  adeo  ut 
adoptatus,  quamvis  non  naturaliter  possideat  naturam  adoptantis 
{tunc  enim  esset  filius  naturalis)  supernaturaliter  illam  participet. 
Unde  nobilissima  erit  haec  filiatio  adoptiva,  aemula  filiationis 
naturalis.  —  c)  Eidem  suffragantur  Scripturae  et  Patrum  effata, 
quibus  docent,  Spiritum  sanctum  non  tantum  per  dona  sua,  sed 
secundum  substantiam  (xar  ovotav)  iustos  inliabitare.  Et  sane  a) 
Scriptura  docet  ilium  Spiritum  sanctum,  qui  est  Patris  et  Filii 
Spiritus,  qui  a  Patre  procedit,  iustis  mitti ,  infundi ,  donari;  iustos 
eum  accipere,  habere,  portare,  adeo  ut  sint  eius  templum  (2). 
Atqui  nomine  Spiritus  sancti,  qui  a  Patre  procedit,  qui  Patris 
et  Filii  est  Spiritus,  cuius  nos  sumus  templum,  non  bene  intel- 
ligitur  tantum  aliquod  charisma,  ft)  Eandem  inhabitalionem  sub- 
stantialem  in  iustis  diserte  tradunt  Patres  et  ex  ea  inferunt, 
nos  divinae  consortes  esse  naturae,  cum  nullius  creaturae  prae- 
sentia  reddi  possimus  consortes  divinae  naturae.  Cyril  1  us  Alex: 
«  In  iis  vero,  qui  credunt  in  Christum,  non  simpliciter  illustra- 


(1)  Comp.  tr.  8.  n.  197.  —  (2)  Jo.  14,  16;  15,  26;  Rom.  5,  5;  8,  9;  1. 
Cor.  3,  16;  6,  19.  etc. 

tionem  Spiritus  esse  censemus,  sed  ipsum  Spiritum  inhabitare 
penitus  et  hospitari  confidimus.  Unde  iure  quoque  templa  Dei 
dicimur  »  (1);  et  in  alio  loco:  «  Deus  erit  et  ex  Deo  secundum  na- 
turam  Spiritus,  cuius  participatione  per  fidem  in  Christum  donati, 
et  naturae  divinae  participes  elTicimur,  et  ex  Deo  nati  esse  dici¬ 
mur,  et  earn  ob  rem  dii  nuncupamur,  non  gratia  solum  ad  su- 
pernaturalem  gloriam  evecti,  sed  quod  iam  Deum  in  nobis  liabi- 
tantem  atque  diversantem  habeamus  »  (2);  et  iterum:  «  Si  ignis 
nemo  particeps  esse  potest  sine  igne,  quinam  divinitatis  particeps. 
esse  potest  quispiam  nisi  per  Deum  ?  Jam  vero  quod  in  nobis 
inest,  tamquam  Deus  ac  Dei  locum  et  operationem  implet,  potest 
ne  Deus  non  esse?  »  (3)  et  alibi:  «  Quomodo  divinae  naturae  parti¬ 
cipes  secundum  dicta  sanctorum  erunt  ii,  quibus  communicatur 
Spiritus,  si  hie  conditis  rebus  annumeratur,  et  non  potius  ex 
ipsa  nobis  divina  natura  procedit:  non  ita  ut  per  ipsam  in  nos 
transeat  tamquam  alienus,  sed  ut  sic  loquar,  ut  velut  qualitas 
quaedam  divinitatis  in  nobis  insit,  et  in  sanctis  habitet  ac  per- 
petuo  maneat?  »  (4).  Porro  haec  omnia  sola  inhabitatione  morali 
et  coniunctione  amicitiae  vix  explicari  possunt,  sed  praesentiam 
substantialem  et  realem  et  physicam  unionem  importare  viden- 
tur  (5). 


(1)  L.  5.  in  Jo.  7,  39.  —  (2)  In  Jo.  1,  13.  —  (3)  Dial.  7.  p.  637. 

(4)  L.  9.  in  Jo.  p.  810.  Ita  etiam  Athanasius:  «  Omnes  similiter  per 
Spiritum  participes  Dei  reddimur....  Sed  si  Spiritus  s.  res  creata  esset,  nulla 
sane  Dei  communicatio  nobis  in  ipso  esset:  sed  rei  creatae  coniungeremur, 
et  divinae  naturae  alieni  essemus,  utpote  nulla  in  parte  eius  facti  participes.... 
Si  porro  Spiritus  communicatione  divinae  naturae  consortes  efficimur,  nemo 
certe  nisi  insanus  dixerit,  Spiritum  non  Dei,  sed  creatae  esse  naturae.  »  Ep.  1. 
ad  Serapionem  n.  24.  —  Cf.  Patres  apud  Petavium  de  Trin.  1.  8.  c.  4;  T ho¬ 
rn  ass  inum  de  Incarn.  1.  6.  c.  8.  sq. 

(5)  Haec  unio  non  ita  quidem  est  .intelligenda,  ac  si  per  gratiam  homini 
natura  divina  quoad  essentiam  communicetur,  sicut  apud  homines  natura  pa- 
rentum  communicatur  filio ;  hoc  enim  modo  natura  divina  non  communicatur 
nisi  divinis  personis;  neque  ita,  quomodo  humana  Christi  natura  divinae 
naturae  particeps  est,  i.  e.  per  unionem  hypostaticam ;  neque  ita ut  natura 
humana  mutetur  in  divinam  et  vicissim;  sed  incolumi  distinctione  naturae 
divinae  et  humanae,  potest  copulatio,  unio.  inhabitatio  quaedam  ex  parte  sub- 
stantiarum  cogitari,  quae  physice  coniunguntur.  Huius  unionis  dispositio  et 
vinculum  necessarium  est  gratia  creata  accidental is,  qua  mediante  attrahitur 
gratia  increata  substantiates,  ex  quibus  duobus  principiis,  quorum  unum  alte- 
rum  includit  ac  veluti  exigit,  perfectus  status  gratiae  constituitur.  Unio  itaque, 
quae  per  gratiam  sanctificantem  ut  forrnam  immediate  efficitur,  per  hane 

706.  6.°  Filius  Dei  adoptivus  sensu  declarato:  Videte,  qualem 
caritatem  dedit  nobis  Pater,  ut  filii  Dei  norninemur,  et  slums 

(1.  Jo.  3,  1). 

707.  7.°  Capax  efficiendi  opera  meritoria  vitae  aeternae,  i.  e. 
opera,  quae  secum  ferunt  vitam  aeternam,  opera,  quae  ut  rami 
et  fructus  ex  radice,  nempe  ex  illo  semine  divino  in  nos  per 
gratiam  sanctificantem  immisso  et  si mul  ex  libera  hominis  coope- 
ratione  propullulant,  et  quibus  homo  meretur  in  altera  vita  in 
partem  vocari  thesaurorum  divinorum,  i.  e.  participem  fieri  bea- 
titatis,  quae  Deo  soli  natura  est  propria,  participare  de  cognitione, 
qua  Deus  ipsemet  cognoscit,  scilicet  Deum  intueri  sicuti  est  facie 
ad  faciem,  participare  de  amore,  quo  Deus  ipsemet  diligit. 

708.  8.°  .4c  eiusdem  vitae  aeternae  liaeres  i.  e.  habens  ius  ad 
vitam  aeternam.  Ius  ad  haereditatem  fundatur  in  filiatione.  Si 
autem  filii  (Dei),  et  liaeredes:  haeredes  quidem  Dei,  cohaeredes 
autem  Christi  (Rom.  8,  17).  Haec  Christo  conveniunt  iam  ex  se, 
nempe  quia  Filius  Dei  proprius  est,  nobis  vero  per  gratiam  san- 


specialem  Spiritus  saucti  inhabitationem  completur  et  perficitur,  prout  ma- 
trimonium,  quod  prirnura  solum  est  raturn,  per  copulam  consummatur.  Ita 
S c h e e q e  n  1.  c.  n.  872  usque  ad  884.  Ad  haec  animadvertit  Katscht haler: 
«  Ut  mihi  videtur,  res  ita  se  habet:  Id,  quod  per  gratiam  sanctificantem  in 
anima  seminatur,  per  hanc  Spiritus  sancti  in  anima  existentiam  ad  effectual 
ducitur;  vita  divina,  per  gratiam  sanctificantem  seminis  instar  in  anima  iusti 
latens,  per  Spiritum  sanctum  in  anima  habitantem  et  eificacem  sese  mani- 
festare  incipit;  istae  nempe  amoris  divini  exhibitiones  erga  animam  iusti  in- 
cipiunt,  istud  sanctum,  ut  dicam,  eontubernium  inter  sponsatos  (Deum  scilicet 
et  animam  iusti),  vinculo  Spiritus  sancti  (amoris  subsistentis)  alligatos,  super- 
naturali  et  mira  ratione  inchoat.  »  De  cjrat.  sanctif.  p.  49. 

Quaeras,  utrum  haec  specialis  inhabitatio  Spiritus  saucti  sit  propria,  an 
tantum  appropriata?  Efficienter  sumptam,  communem  esse  toti  Trinitati; 
item  Patrem  et  Filium  inhabitare  animam  iusti  per  circumimessionem,  con- 
cedunt  omnes.  Quaestio  est  tantum.  utrum  terminative,  aut  alio  modo  inha¬ 
bitatio  ilia  sit  propria  Spiritus  sancti?  Scilicet,  cum  constet  ex  s.  Scriptura 
et  Patribus  inhabitationem  sicut  ipsam  animae  sanctificationem  speciali  quadam 
ratione  Spiritui  sancto  tribui;  quaeritur:  utrum  sit  modus  specialis  unionis 
Spiritus  sancti  cum  iustis,  qui  sit  proprius  soli  tertiae  personae;  an  ei  solum 
per  appropriationem  tribuatur?  Quoad  hanc  rem  theologi  non  plane  consentiunt. 
Communior  sententia  tenet  tribui  Spiritui  sancto  per  appropriationem  adeoque  es¬ 
se  communem  toti  Trinitati.  Cf.  Kleutgen  Theol.  der  Vorzcit  t.  2.  disp.  7.  c.  O’. 
Sunt  etiam,  qui  dicant,  earn  esse  propriam,  secundum  hypostasim  ita,  ut 
revera  persona  Spiritus  sancti  cum  iusto  speciali  ijuodam  modo  copuletur;  non 
quidem  substantialiter,  sed  potius  accidentaliter ;  non  quidem  plene  ita,  uti 
Verbum  divinum  coniunctum  est  cum  humana  natura;  attamen  analogice  ad 
hanc  Verbi  cum  natura  humana  unionem.  Cf.  Scheeben  1.  c.  n.  859. 

ctificantem,  quam  Christns  nobis  meruit,  et  qua  Christi  fratres 
et  inde  Christi  cohaeredes  efflcimur  (1). 

709.  Scholion.  Quaerunt  theologi,  utrum  gratia  sanctificans 
distinguatur  real  iter  a  caritate  habituali.  Affirmant  s.  Thomas 
et  eius  schola;  quia  sicut  virtus  naturalis  hominem  in  esse  na- 
turali  perfectum,  ita  virtus  supernaturalis  eundem  in  esse  super- 
naturali  constitutum  supponit:  atqui  caritas  est  virtus  superna¬ 
turalis,  gratia  vero  sanctificans  constituit  hominem  in  esse  divino 
et  supernaturali:  ergo  caritas  praesupponit  gratiam  sanctifican- 
tem,  tamquam  novam  naturatn,  secundum  quam  homo  dicitur 
regenerari,  nasci  filius  Dei;  ac  proinde  gratia  sanctificans  realiter 
distinguitur  a  caritate.  Illud  ipsum  videntur  insinuare  cone. 
Viennense  et  Tridentin  um  distinguentes  gratiam  sanctifi- 
cantem  a  virtutibus  (2). 


(1)  Secundarii  effectus  gratiae  sanctificantis  sunt  l.°  quod  animam  splen- 
dore  ac  pulchritudine  coelesti  perfundit ;  2.°  hominem  reddit  vivum  membrum 
Jesu  Christi  (Vivo  autem,  iam  non  ego:  vivit  vero  in  me  Christus  Gal.  2, 
20;  cf.  et  Cat  ec  his  mum  Rom.  Part.  2.  c.  2.  n.  52);  3.°  dignum  ilium  reddit 
speciali  dilectione  et  providmtia  divina  (Is.  49,  15.  16),  quae  est  patris  ad 
filium  adoptivum,  quae  tanta  est,  ut  diligentibus  Deum  omnia  cooperentur  in 
bonum:  4.°  hominem  fragilem  specialiter  idoneum  reddit  ad  vincendas  ten- 
tationes  et  operandas  omnis  generis  virtutes  (Omnia  possum  in  eo  qui  me 
conforta.t  Phil.  4,  13);  5.°  veram  efficit  felicitatem  et  pacem,  quam  mundus 
dare  non  potest  (Superabundo  gaudio  in  omni  tribulatione  nostra  2.  Cor.  7,  4); 
6.°  illuminat  veramque  confert  libertatem,  verumque  in  omni  pietate  pro- 
gressum.  Cf.  de  toto  hoc  subiecto  Scheeben  Die  Herrlichkeiten  der  gott- 
lichen  Gnade  et  Franco  II  sopranaturale  ossia  ricchezze  interiori  del 
Cristiano. 

(2)  En  argumenta,  quibus  innititur  haec  sentential  «  Multa  quidem  esse 
concediinus,  quae  communiter  gratiae  et  charitatis  nobilitatem  extollunt;  quia 
tam  naturali  vinculo  copulantur,  ut  nuspiam  gratia  sine  charitate  nec  charitas 
informis  dari  possit.  Hinc  prodiit  error  Scoti,  Durandi  et  aliorum  dicentium, 
quod  gratia  et  charitas  idem  sit  essentialiter.  Non  tamen  eis  conveniunt  eodem 
modo  tot  ac  talia  praedicata:  quia  gratiae  ut  est  prima  radix;  charitati  autem, 
quasi  naturaliori  et  universaliori  fructui  illius.  Praeterea  est  quaedam  excel- 
lentia  gratiae,  quae  non  convenit  charitati.  Nam  l.°  esse  primum  principium 
formale  rov  esse  supernaturalis,  convenit  per  se  gratiae.  2.°  Dividere  inter 
filios  regni  et  perditionis  convenit  gratiae  in  quantum  facit  filium  Dei  forma- 
liter,  sed  charitas  facit  operative.  Nam  gratia  est  principium  essendi  in  natura 
divina  participata,  charitas  autem  est  principium  operandi  secundum  naturam 
divinam,  participatione  supposita.  3.°  Charitas  est  forma  virtutum  et  coniungit 
fini  ultimo  proxime,  et  gratia  hoc  ipsum  efficit  ut  principium  primum.  Quare 
utrumque  simul  debet  haberi,  et  neutrum  superfluit.  Oportet  enim,  quod  na¬ 
tura  quaevis  potentiam  suam  habeat;  et  anima  simul  obtinet  a  Deo  lumen  et 

S.  Bonaventurae  contra,  S  c  o  t  u  s ,  Bella  r  min  us  aliique 
docent  ratione  tantum  gratiam  sanctificantem  distingui  a  cari- 
tate,  quatenus  unum  idem  donum,  qua  parte  reddit  hominem 
Beo  gratum,  gratia  dicitur,  qua  parte  respicit  opus  et  volunta- 
tem  promptam  reddit  ad  Deum  super  omnia  diligendum,  caritas 
nominatur.  Ratio  est,  quia  in  Scripturis  omnes  effectus  gratiae 
sanctificantis  tribuuntur  caritati.  (Cf.  Luc.  7,  47;  Jo.  14,  21;  1. 
Jo.  4,  6;  Jacob  1,  12). 

ARTICULllS  III. 

De  gratiae  sanctificantis  comitatu. 

710.  Gratiae  sanctificantis  comitatum  intelligimus  ill  os  gra- 
tiarum  thesauros,  qui  simul  cum  gratia  sanctificante  animam 
hominis  intrant  ibique  manent.  Catechismus  Romanus  habet: 
«  Huic  autem  (gratiae)  additur  nobilissimus  omnium  virtutum 
comitatus,  quae  in  animam  cum  gratia  divinitus  infunduntur  » 
(1).  Hae  sunt  justifications  veluti  partes  integrals.  Sicut  rex, 
qui  domum  subditi  benigne  intrat,  non  venit  nisi  egregio  comi¬ 
tatu  stipatus,  ita  et  Spiritus  sanctus,  qui  in  animam  justificati 
venit;  sicut  lapis  adamantinus  ab  artifice  auro  circumcingitur, 
sic  et  gratia  sanctificans  donis  insignibus  circumdatur. 

Virtus  est  habitus  bene  disponens  potentiam  in  ordine  ad 
operandum.  Dividuntur  virtutes  in  acquisitas  et  infusas,  prout 
iteratis  actibus  ab  homine  ipso  comparantur,  vel  a  Deo  infun¬ 
duntur  (2).  Infusarum  aliae  etiam  actuum  frequentatione  acquiri 
potuissent,  v.  g.  notitia  linguarum,  s.  Scripturae  etc.,  et  dicuntur 
infusae  per  accident,  et  sunt  supernaturales  quoad  modum  tan¬ 
tum;  aliae  quae  a  solo  Deo  effici  possunt,  et  dicuntur  infusae 
per  se  et  sunt  quoad  substantiam  supernaturales.  Hae  produ- 


virtutes.  4.u  Denique  sentiendum  est,  quod  habitus  ille,  secundum  quem  Spi¬ 
ritus  inhabitat  animam,  inclinat  voluntatem  ad  merendum,  in  quantum  est  prima 
radix  meriti ;  non  tamen  exequitur  hoc  per  seipsum  immediate,  sed  mediante 
habitu  charitatis,  quo  formaliter  voluntas  inelinatur.  »  Sat  oil  i  op.  cit.  q.  2.  a.  3. 

(1)  P.  2.  c.  2.  n.  51. 

(2)  Virtus  infusa  definitur  as.  Thoma:  «  qualitas  mentis,  qua  recte  vivitur, 
qua  nemo  male  utitur,  quam  Deus  in  nobis  sine  nobis  operatur  »  1.  2.  q.  55.  a.  4. 

cuntur  lumine  et  motivo  supernatural  hominemque  ferunt  in 
obiectura  supernatural,  et  quidem  ultimo  in  Deum  supernatu- 
raliter  possidendum,  prouti  in  se  est.  De  his  nobis  tantum  sermo 
est. 

Hae  virtutes  ratione  obiecti  dividuntur  in  theologicas,  quae 
pro  obiecto  materiali  Deum  habent,  pro  formali  seu  motivo  ali— 
quod  ejus  attributum  (1);  et  morales,  quae  versantur  circa  ho- 
nestatem  cuique  virtuti  propriam  et  obiecta,  quibus  ilia  honestas 
inest,  motivo  supernaturali  (2). 

711.  Prop.  105.  Gratia  sanctificans  secum  habet  virtutes  infusas, 
nominatim  vero  virtutes  theologicas,  fidem,  spem,  et  caritatem. 

Demonstr.  i.  p.  Est  omnino  certa,  quod  fluit  a)  ex  controversia 
de  habituum  infusione  tempore  concilii  Yiennensis,  quae  coar- 
ctabatur  ad  infantes,  dum  quoad  adultos  nullum  dubium  erat; 
b)  ex  Catechismo  Romano,  cujus  verba  supra  allegavimus 
(n.  710);  c)  ex  synodo  Atrabatensi  (1035)  docente:  «  Prius 
foedi  eramus  deformitate  peccatorum,  in  ipsa  tinctione  reddimur 
pulchri  dealbatione  virtutum;  »  cl)  ex  Scriptura:  Saleos  nos  fecit 
per  lavacrum  regenerationis  Spirilus  sancti,  quem  effudit  in 
nos  abunde  (Tit.  3,  6);  verba  enim  abunde  effudit  s.  Augustinus 
explicat  dicens:  «  In  remissionem  peccatorum  et  copiam  virtutis  » 
(3);  e)  ex  ratione  theologica.  Enimvero  modus  operandi  sequitur 
modum  essendi:  atqui  gratia  sanctificans  constituit  hominem  in 
esse  divino:  ergo  operationes  divinas  gratiam  sanctificantem  con- 


(1)  Tres  sunt  virtutes  theologicae,  his  verbis  ab  Apostolo  notatae  (1.  Cor.  13, 
13):  Nunc  autem  manent  (ides,  spes,  et  caritas:  tria  haec:  maior  autem  horum 
est  carito.s.  Tres,  inquam;  etenim  totuplex  est  virtus  theologica,  quotuplex  est 
virtus,  quae  erga  Deum  recte  disponit,  nosque  immediate  ad  eum  dirigit;  atqui 
triplex  est  huiusmodi  virtus.  Cum  enim  in  hac  vita  per  fidem  ambulemus,  et 
non  per  speciem,  l.°  fide  credimus  Deum  et  cetera,  quae  nobis  revelavit;  et 
credimus,  quia  verax  est  nec  falli  nec  fallere  potest ;  2.°  spe  confidimus,  nos 
Deum  tamquam  ultimum  nostrum  fincm  consecuturos  tentationesque  superaturos 
esse;  et  confidimus,  quia  est  ornnipotens  et  infinite  misericors;  3.°  cavitate  Deum 
super  omnia  diligimus  et  proximum  sicut  nosmetipsos  propter  ilium;  et  hoc 
facimus,  quia  est  summe  bonus  et  infinite  amabilis. 

(2)  Praecipuae  virtutes  morales  sunt  quatuor  cardinales,  scilicet,  prudentia, 
iustitia,  fortitudo,  et  temperantia.  Dicuntur  cardinales,  quod  in  his  virtutibus, 
velut  in  cardinibus,  tota  vitae  humanae  probitas  et  honestas  vertatur. 

(3)  Cf.  Cate  chismum  Rom.  1.  c. 

sequi  necesse  est.  Porro  quemadmodam  natura,  puta  hominis, 
ita  est  principium  operationum  sibi  consentanearum,  nempe 
rationalium,  ut  eas  exercere  non  possit,  nisi  per  potentias  sibi 
congenitas,  intellectum  scilicet  et  voluntatem;  sic  gratia  sancti- 
ficans,  quae  accedit  homini  velut  nova  natura,  comites  individuas 
habet  virtutes  infusas,  per  quas  veluti  per  supernaturales  poten¬ 
tias  supernatural  iter  operatur  (1). 

712.  Demonstr.  ii.  p.  a)  Sequitur  per  modum  corollarii.  Si 
enim  in  iustificatione  virtutes  infunduntur,  certe  omnium  nobi- 
lissimae,  theologicae  nempe,  infundentur.  b)  Cone.  Trident, 
(sess.  6.  c.  7.)  docet:  «  In  ipsa  iustificatione  cum  remissione  pec- 
catorum  haec  omnia  simul  infusa  accipit  homo  per  J.  Christum, 
cai  inseritur,  fidem,  spem,  et  caritatem:  »  quae  certe  neque  de 
actibus  neque  de  gratia  actuali  intelligi  possunt.  c)  Confirmari 
potest  hac  ratione.  Gratia  non  dissimili  ratione  videtur  operari 
in  liliis  adoptionis  ac  natura  in  filiis  naturalibus.  Jam  vero  na¬ 
tura  inserit  filiis  speciale  instinctum  agnoscendi  parentes,  fidu- 
ciam  in  illos  et  amorem  tenerum:  cui  triplici  affectui  in  ordine 
natuiali  triplex  affectus  ordinis  supernaturalis  erga  Deum,  sive 
tres  respondent  virtutes  theologicae;  ergo  gratia  has  inseret 
iustificatis  (2). 

/13.  Scholion.  Quaeritur  l.°  utrum  etiam  virtutes  morales  in 
iustificatione  infundantur?  Sententia  affirmans  est  communion 
inter  Theologos.  Augustinus:  «  Istae  virtutes  (cardinales)  nunc 
in  convalle  plorationis  per  gratiam  Dei  dantur  nobis  »  (3).  Favet 
ratio  theologica  supra  allata  (n.  711). 

Advertas,  virtutes  infusas  conferre  facilitatem  internam  ipsi 
facultati  respectu  sui  actus,  sed  non  auferre  difilcultatem,  quae 
extrinsecus  oritur  ex  fomite  concupiscentiae,  tentatiouibus  aliis— 
que  adiunctis. 

714.  Quaeritur  2.°  utrum  in  iustificatione  infundantur  dona 
Spiritus  sancti?  Haec  juxta  s.  Thom  am  sunt  quaedam  homing 
perfectiones,  quibus  homo  disponitur  ad  hoc,  quod  bene  sequatur 
instinctum  Spiritus  sancti.  Ilinc  conveniunt  cum  virtute  infusa 
in  eo,  quod  sint  habitus:  dififerunt,  quod  illae  regantur  vel  norma 


(I)  Cf.  s.  T  ho m am  1.  2.  q.  1 10.  a.  £ 
7.  c.  4.  §.  5.  —  (2)  Hurter  Comp.  tr. 


et 


Kleutgen 


Theol.  d.  Vorz.  disp . 


8.  n.  216.  —  (3)  In  Ps.  83. 

rationis  vel  lumine  fidei:  haec  vero  impulsu  sen  speciali  illustra- 
tione  Spiritus  sancti  (1).  —  Porro  infundi  tradit  coraraunior  sen- 
tentia.  Homo  enim  in  iustificatione  inseritur  Christo  tamquam 
membrum  capiti,  nt  Spiritu  eius  vivat  et  regatur:  Si  quis  Spi- 
ritum  Cliristi  non  habet,  hie  non  est  eius  (Rom.  8,  9).  Ergo  iustus 
debet  disponi  ad  excipiendas  omnes  motiones  Spiritus  sancti: 
disponitur  autem  ad  ordinarias  per  habitus  virtutum,  ad  extraor- 
dinarias  vero  per  dona,  ut  patefc  ex  dictis:  ergo  sicut  in  iustifi¬ 
catione  infunduntur  habitus  virtutum,  ita  et  habitus  donorum. 
«  In  ordine  ad  finem  ultimum  supernaturalem,  inquit  s.  Thomas, 
ad  quem  ratio  movet  secundum  quod  aliqualiter  et  imperfect© 
informata  per  virtutes  theologicas,  non  suffleit  ipsa  motio  ratio¬ 
nis,  nisi  desuper  adsit  instinctus  et  motio  Spiritus  sancti  secun¬ 
dum  illud  (Rom.  8,  14):  Qui  Spiritu  Dei  aguntur,  hi  filii  Dei 
sunt.  Et  ideo  ad  ilium  finem  consequendum  necessarium  est 
homini  habere  donum  Spiritus  sancti  »  (2). 


CAPUT  II. 

De  dispositionibus  ad  justificationem. 

715.  Concilium  Trident,  (sess.  6.  cap.  7)  plures  ad  justifi¬ 
cationem  concurrere  causas  docet:  finalem,  quae  est  gloria  Dei 
et  Christi,  ac  vita  aeterna;  efficientem,  quae  est  Deus  misericors 
qui  gratuito  abluit  et  sanctificat;  meritoriam,  nempe  Unigenitum 
Dei  Filium,  qui  pro  peccatis  nostris  satisfecit  divinae  justitiae, 
et  nobis  promeruit  justificationem;  instrumentalem ,  scilicet 


(1)  Ita  v.  g.  sapientia  est  gratia  gratis  data,  est  virtus  moralis  et  est  donum 
Spiritus  sancti,  sed  diverso  modo.  Ut  gratia  gratis  data  inservit  ad  alios  eru- 
diendos  in  lege  divina ;  ut  virtus  infusa  perficit  habentem  et  quidern  ut  virtus 
quatenus  disponit  rationem  gratia  Dei  adiutam  ad  recte  iudicandum  de  rebus 
divinis  et  ex  eis  de  creatis,  et  donum  Spiritus  sancti  quatenus  movet  hominem 
ad  (suavius  et  excellentius)  contemplanda  divina.  Cf.  Thom.  1.  2.  q.  68,  ubi 
a.  1.  ait:  «  His,  qui  moventur  per  instinctum  divinum,  non  expedit  consiliari 
secundum  rationem  humanam,  sed  quod  sequantur  interiorem  instinctum,  quia 
moventur  a  meliori  principio,  quam  sit  ratio  humana.  »  Cf.  etiam  n.  602  annot.  2. 

(2)  Ibid.  q.  68.  a.  2. 

sacramenta ;  formalem,  niminim  justitiam  Dei,  non  qua  ipse  est 
Justus,  sed  qua  nos  justos  facit.  Quoad  tres  priores  nulla  est  pro- 
testantibus  lis  nobiscum;  duae  vero  posteriores  circa  quas  a  nobis 
dissentiunt,  partim  probatae,  partim  suo  loco  probabuntur. 

A  causis  proprie  dictis  distinguit  concilium  dispositiones, 
quae  ex  parte  hominis  ad  justiflcationem  consequendam  requi- 
runtur,  quae  sunt  tanturn  conditio,  sine  qua  non  infunditur 
gratia,  necessariae  ad  removendum  impedimentum,  rationes  ha- 
bentes  meriti  de  congruo  seu  impetrationis.  Has  autem  enumerat 
idem  concilium:  {idem,  timorem,  spem,  amorem,  detestationem 
peccati  cum  proposito  non  peccandi.  Protestantes  ex  his  non 
admittunt  nisi  solam  fidem  et  quidem  earn,  quae  sit  mera  fiducia. 
Contra  hos  statuimus: 

/ 

/1C.  1  1  op.  100.  In  aduitis,  ad  justificationem  consequendam. 
aliae,  praeter  fidem,  dispositiones  requiruntur;  sen  sola  tides  non 
justificat. 

De  fide  ex  cone.  Trident,  (sess.  6.  cap.  0):  «  Disponuntur 
autem  ad  ipsam  justificationem,  dum  excitati  divina  gratia  et 
adiuti,  fidem  ex  auditu  concipientes  libere  moventur  in  Deum, 
credentes  vera  esse  quae  divinitus  revelata  et  promissa  sunt; 
atque  illud  imprimis,  a  Deo  justificari  impium  per  gratiam  ejus, 
per  redemptionem,  quae  est  in  Christo  Jesu;  et  dum  peccatores 
se  esse  intelligentes,  a  divinae  justitiae  timore,  quo  utiliter 
concutiuntur,  ad  considerandam  Dei  misericordiam  se  conver- 
tendo,  in  spem  eriguntur,  fidentes,  Deum  sibi  propter  Christum 
propitium  fore;  illumque,  tamquam  omnis justitiae fontem,  diligere 
incipiunt:  ac  propterea  moventur  adversus  peccata  per  odium 
aliquod  et  detestationem,  hoc  est,  per  earn  poenitentiam  quam 
ante  Baptismum  agi  oportet:  denique  dum  proponent  suscipere 
Baptismum,  inchoare  novam  vitam,  et  servare  mandata  divina;  » 
et  can.  9:  «  Si  quis  dixerit,  sola  fide  impium  justificari  ita  ut. 
intelligat,  nihil  aliud  requiri,  quod  ad  justificationis  gratiam 
consequendam  cooperetur,  et  nulla  ex  parte  necesse  esse  eurn 
suae  voluntatis  motu  praeparari  atque  disponi;  a.  s.  » 

Declar.  Sermo  est  de  adidlis,  nam  nulla  requiritur  dispositio 
in  infantibus,  ut  constat  ex  universali  Ecclesiae  traditione,  quae 
parvulos,  quamvis  rationis  impotes,  hactenus  baptizavit  in  re- 

missionem  peccatorum;  unde  Trident,  (sess.  7  can.  13)  dicit  ana¬ 
thema  iis,  qui  docuerint  parvulos,  cum  ad  annos  discretionis 
pervenerint,  esse  rebaptizandos.  Enim  vero  si  inobedientia  primi 
hominis  potuit  illis  nocere,  a  fortiori  obedientia  secundi  hominis, 
qui  fact  us  est  nobis  justitia  a  Deo,  illis  proderit. 

Demonstr.  i.  Scriptura  a)  exigit  ad  justificationem  asse- 
quendam  conversionem  et  poenitentiam:  (Zacch.  1,3):  Converti- 
mini  ad  me...  et  convertar  ad  vos;  (Act.  2,  28) :  Poenitentiam  agite 
et  baptizetur  unusquisque  vestrum  in  remissionem  peccatorum; 
(ib.  3,  19):  Poenitemini  et  convertimini  ut  deleantur  peccata 
vestra  :  ergo  gen eratim  aliquas  dispositions  necessarias  requirit. 
—  b)  Diserte  alias  praeter  fidem  requirit  dispositiones,  nam  haec 
etiamsi  adeo  intensa  sit,  ut  montes  transferat  (1.  Cor.  13,  2),  si 
caritate  destituitur,  nihil  prodest ;  et  secundum  Jacobum  (2,  14)  si 
opera  non  habet,  mortua  est,  non  salvat.  —  c)  Alias  praeter  fi¬ 
dem  nominatim  commemorat  dispositiones.  (Eccl.  1,  28):  Qui  sine 
tirnore  est  non  potent  justificari ;  (Prov.  28,  25):  Qui  sperat 
in  Domino  sanabitur;  (1.  Jo.  3,  14  etc.):  Qui  non  diligit  Vianet 
in  morte. 

717.  II.  Augustinus:  «  Qui  fecit  te  sine  te,  non  justificat  te  sine 
te....  Fecit  nescientem,  justificat  volentem  »  (1);  et  ibid.  Serin.  27. 
c.  1:  «  Dornus  Dei  credendo  fundatur,  sperando  erigitur,  diligendo 
perficitur.  »  —  Doctrina  Lutheri  de  sola  fide  justificante  destruit 
virtutis  studium,  latam  aperit  desidiae  ac  levitati  januam,  mo- 
ralitatem  omnem  subvertit. 

718.  Nota.  Concilium  Trident,  in  enumerandis  actibus,  qui 
ad  justificationem  disponunt,  neque  omnes  omnino  commemorare, 
cum  oratio  quoque,  eleemosyna  et  jejunium  disponant,  neque  om¬ 
nium  semper  necessitatem  statuere  intendit,  cum  extraordinarie 
aliquem  sine  praevio  timore  per  contritionem  perfectam  justificari 
contingat;  sed  illos  recensuit,  qui  ordinarie  in  adultorum  prae- 
paratione  adesse  quique  propius  disponere  solent. 

719.  Obi.  (Rom.  3,  28):  Arbitramur  justificari  liominem  sine 
operibus  legis;  et  (5,  1):  Justificati  ergo  ex  fide;  et  (Eph.  2,  8): 
Salvati  estis  per  fidem,  et  hoc  non  ex  vobis:  ergo  Paulus  ex-  * 
cludit  opera,  et  fidei  tribuit  justificationem.  Iiesp.  Dist.  l.am  par¬ 


ti)  Serin.  15.  de  verbis  Apost.  c.  11.  n.  13. 

tern  conseq.:  Excludit  opera,  quae  fidem  et  gratiam  praecedunt 
cone.,  quae  ex  fide  et  gratia  procedunt,  neg.  Paulus  de  prioribus 
loquitur,  Jacobus  de  posterioribus  (1).  —  List.  2.am  partem  conseq.: 
Justificat  tides  obiectiva,  quae  creditur,  quo  nomine  venit  tota 
oeconomia  N.  T.  in  oppositione  ad  legem  cone. ;  tides  subiectiva, 
qua  creditur,  subdist.  ficles  quae  per  caritatem  operaiur,  cone.; 
tides  non  informata  caritate,  iterum  subdist.  ut  prima,  prae- 
cipua  dispositio  «  humanae  salutis  initium,  fundamentum  et 
radix  omnis  justifleationis  »  (sess.  6.  c.  8),  cone.;  ut  forma  justi- 
ficans  et  dispositio  ultima  se  sola  sufficiens  neg.  Scilicet  etiam 
non  informata  caritate  tides  potest  dici  justificare,  sicut  aliae 
virtutes,  spes,  eleemosyna,  timor  Domini,  poenitentia  in  Scriptura 
justificare  dicuntur.  Imo  et  potiori  jure,  cum  isti  actus  ex  fide 
tamquam  e  radice  progerminent,  minime  vero  haec  ex  illis. 

720.  Prop.  107.  Fides  ad  justificationem  necessaria  non  est 
firma  persuasio,  qua  peccator  credit  peccata  sibi  esse  remissa; 
sed  firmus  assensus,  quo  divinitus  revelata  vera  esse  creduntur. 

Declar.  Triplicem  fidem  distinguunt  Protestantes :  Mstoricam, 
qua  credimus  esse  vera,  quae  in  Scripturis  continentur;  mira- 
culorum,  qua  Hunt  miracula;  promissionum,  quae  fertur  in 
promissiones  divinas  de  remissione  peccatorum.  Hanc  vero  gene- 
ralem  dicunt,  si  respicit  promissiones  omnibus  factas ;  specialem, 
si  unusquisque  sibi  divinam  promissionem  applicans,  certo  credit 
sibi  peccata  per  Christum  esse  remissa.  Haec  tides  specialis,  seu 
melius  fiducia ,  persuasio,  secundum  Protestantes,  est  quae  sola 
justificat,  deque  ea  agitur  in  tliesi. 

Est  de  fide  ex  cone.  Trident,  (sess.  6.  can.  12):  «  Si  quis 
dixerit,  fidem  justificantem  nihil  aliud  esse,  quam  fiduciam  di- 
vinae  misericordiae  peccata  remittentis  propter  Christum,  vel 
earn  fiduciam  solam  esse,  qua  justificamur,  a.  s.  » 

721.  Demonstr.  i.  (Marc.  16,  15) :  Praedicate  emngelium  omni 
creaturae.  Qui  crediderit  et  baptizatus  fuerit,  sal vus  erit:  qui 
vero  non  crediderit,  condernnabitur.  Fides  necessaria  ad  salutem 
est  fides  justificans;  porro  hujus  obiectum  est  evangelium  seu 


3  i 


(1)  Cf.  Wiese  r,  Pauli  Ap.  doctrina  de  iustific.  §.  15. 

universum  verbum  Dei  revelatum.  (Jo.  20,  31):  Ilaec  autem 
scripta  sunt,  ut  credatis,  quia  Jesus  est  Cliristus  Filius  Dei,  el 
ut  credentes  vitam  habeatis  in  nomine  ejus.  Fides  vitam  afferens 
est  Tides  in  divinam  Christi  missionem.  Apostolus  de  ea  fide 
loquens ,  sine  qua  impossible  est  placere  Deo,  ait:  Credere 
oportet  accedentem  ad  Deum  quia  est,  et  inquirentibus  se  re- 
munerator  sit  (Hebr.  11,  6).  Porro  obiectum  fidei  hujus  non  est 
aliqua  special  is  promissio,  sed  revelata  veritas  Dei  existentis  et 
remuneratoris.  Demum  quaenam  sit  fides  necessaria  ad  peccatorurn 
remissionem  docent  quae  leguntur  (Act.  8,  37) :  .Dixit  Philippus 
(eunucho):  Si  credis  ex  toto  corde,  licet  (baptizari).  El  respondens 

ait :  Credo  Filium  Dei  esse  Jesum  Christum. 

* 

722.  II.  Consonam  esse  hanc  doctrinam  universae  traditioni 
constat  ex  antiquissima  consuetudine  exigendi  a  catechumenis 
professionem  articulorum  svmboli,  in  quibus  hujusce  fidei  pro- 
missionum  nullum  prorsus  vestigium  occurrit.  —  Accedunt  ra- 
tiones  theologicae.  Fides  justificans  utpote  dispositio  praecedere 
debet  justificationem ;  atqui  fides,  qua  quis  credit  sibi  esse  remissa 
peccata,  si  vera  est,  posterior  est  ipsa  peccatorurn  remissione: 
ergo.  —  Nihil  potest  credi  fide  divina,  quod  non  est  revelatum, 
imo  incertum.  Atqui  remissio  peccatorurn  unicuique  facta  nullibi 
revelata  est,  sed  incerta,  ut  infra  demonstrabitur :  ergo. 

Provocant  quidem  Protestantes  ad  articulum  svmboli:  «  Credo 
remissionem  peccatorurn  »  et  ad  loca  Scripturae  peccatorurn  remis¬ 
sionem  per  Christum  promittentia,  verum  ea  continent  promissiones 
generales  et  conditionatas,  non  vero  specialem  unicuique  factam 
et  absolutam,  milii  vel  tibi  peccata  e>se  remissa.  Ilia  promissio 
generalis  conditionata  ingreditur  cum  aliis  veritatibus  pariter 
revelatis  fidem  justificantem;  haec  remissio  specialis  obiectum  est 
non  verae  fidei,  sed  potius  fiduciae.  Fiducia  vero  haec,  ut  spes 
remissionis  non  tarn  obtentae  quam  obtinendae,  ad  fidem  adiungi 
debet,  veluti  una  ex  dispositionibus  ad  justificationem  requisitis. 

723.  De  hac  fide  ad  justificationem  necessaria  haec  ulterius 
advertas:  l.°  Non  suflicit  fides  late  dicta,  quae  innititur  testi— 
monio  creaturarum,  ut  patet  ex  prop.  23  ab  Innocentio  XI 
damnata:  «  Fides  late  dicta  ex  testimonio  creaturarum  similive 
motive,  ad  justificationem  sufTicit;  »  et  ex  cone.  Vatic,  docente, 
fidem  justificantem  earn  esse,  qua  a  Deo  «  revelata  vera  esse 

credimus,  non  propter  intrinsecam  rerum  veritatem  naturali 
rationis  lumine  perspectam,  sed  propter  auctoritatem  ipsius  Dei 
revelantis,  qui  nec  falli  nec  fallere  potest  »  (1). 

2. °  Haec  tides  necessaria  est  ad  justificationem  turn  necessitate 
praecepti  turn  necessitate  medii  (n.  32).  Hoc  probant  testimonia 
supra  allata  (n.  721)  et  insuper  inculcat  cone.  Vatic.  1.  c.: 

«  Quoniam  vero  sine  fide  impossibile  est  placere  Deo  et  ad  filio-  ' 
rum  ejus  consortium  pervenire,  ideo  nemini  unquam  sine  ilia 
contingit  justificatio,  nec  ullus,  nisi  in  ea  perseveraverit  usque 
in  finem,  vitam  aeternam  assequetur.  » 

3. °  Hujusmodi  tides  implicite  sese  extendere  debet  ad  Evan- 
gelium,  qua  late  patet,  (n.  31),  ad  omnia  quaecumque  Ohristus 
revelavit;  explicite  vero  complecti  debet  veritates  Dei  existentis 
et  Dei  remuneratoris  (n.  32). 


CAPUT  III. 

De  proprietatibus  justificationis. 

724.  Justificationis  proprietates  sunt  tres:  incertitucio,  inae- 
qualitas,  amissibilitas,  quae  respondent  totidem  proprietatibus 
oppositis,  quas  Protestantes  justificationi  vindicant.  Hujusmodi 
proprietates  cum  justificationis  consequantur  naturam,  ex  hac 
jam  demonstrata  facile  deducuntur. 

725.  Prop.  108.  Nemo  absque  speciali  revelatione  certus  esse 
potest  certitudine  fidei  de  sua  justificatione. 

Declar.  Est  contra  Protestantes  asserentes  id  posse  justos 
et  id  debere  ut  justi  sint,  et  quidem  de  fide  ex  cone.  Tridentino 
(sess.  6.  cap.  9):  «  Sicut  nemo  pius  de  Dei  misericordia,  de  Chri- 
sti  merito,  deque  Sacramentorum  virtute  et  efiicacia  dubitare 
debet;  sic  quilibet,  dum  seipsum,  suamque  infirmitatem  et  irnlis- 
positionem  respicit,  de  sua  gratia  formidare  et  timere  potest;. 


(1)  Const.  Dei  Filins  c.  3. 

cum  nullus  scire  valeat,  certitudine  fidei,  cui  non  potest  subesse 
falsum,  se  Dei  gratiam  esse  consecutum  »  (cf.  can.  13.  et  14). 

Sermo  est  de  infallibili  certitudine;  moralis  enim  vel  coniec- 
turalis  minime  excluditur,  quae  inde  exurgit  «  in  quantum,  ait 
s.  Thomas,  percipit  (aliquis)  se  delectari  in  Deo  et  contemnere 
res  mundanas,  et  in  quantum  homo  non  est  sibi  conscius  alicuius 
peccati  mortalis  »  (1). 

726.  Demonstr.  (Prov.  20,  9):  Quis  potest  dicere:  mundum 
est  coy'  meum,  purus  sum  a  peccato?  (Cf.  Eccl.  9,  1);  et  (1.  Cor. 
4,  4):  Nihil  enim  mihi  conscius  sum:  sed  non  in  hoc  justificatus 
sum.  —  Augustinus:  «  Fortasse  tu  nihil  invenis  in  conscientia 
tua,  invenit  ille,  qui  melius  videt  »  (2)  —  Justificatio  pendet  etiam 
a  dispositionibus,  de  quarum  existentia  et  qualitate  nunquam 
certo  constare  potest. 

727.  Prop.  109.  Accepta  justitia  non  est  in  omnibus  aequa- 
lis.  neque  semper  aequalis  manet  in  eodem  justo,  cum  coram  Deo 
per  bona  opera  augeatur. 

Est  contra  Protestantes  docentes  justitiam  Christi,  si  no¬ 
bis  applicatur,  esse  in  omnibus  aequalem,  et  opera  sive  bona  si- 
ve  mala  nihil  conferre  ad  justificationem,  et  quidem  de  fide  ex 
cone.  Tridentino  (sess.  6.  can.  24):  «  Si  quis  dixerit,  justitiam 
acceptam  non  conservari,  atque  etiam  non  augeri  coram  Deo  per 
bona  opera;  sed  opera  ipsa  fructus  solummodo  et  signa  justifica- 
tionis  adeptae,  non  autem  ipsius  augendi  causam,  a.  s.  » 

Demonstr.  i.  p.  (Luc.  7,  47) :  Remittuntui'  eipeccata  multa,  quo¬ 
ndam  dilexit  mullum.  Cui  autem  minus  dimittituy •,  minus  ditigit. 
—  Augustinus:  « Induti  sunt  sancti  justitia,  alius  magis,  alius 
minus  »  (3).  —  Rationem  assignat  cone.  Trident,  cap.  7.  docens, 
unumquemque  recipere  justitiam  suam  «  secundum  mensuram, 
quam  Spiritus  sanctus  partitur  singulis,  pj'out  vult,  et  secundum 
propriam  cuj  usque  dispositionem  et  cooperationem  ». 

728.  Demonstr.  ii.  p.  (Prov.  4,  18) :  Justoy'um  semita  quasi  lux 
splendens,  procedit  et  crescit  usque  ad  perfectum  diem.  (Apoc. 
22,  11):  Qui  justus  est,  justificetur  adhuc,  et  sanctus  sancti fice- 


(1)  1.  2.  q.  112.  a.  5.  —  (2)  Serm.  23  de  Verb.  Dom.  n.  14.  —  (3)  In  Ep. 
29  ad  Hier.  u.  13. 

tur  adliuc.  (2.  Cor.  9,  10):  Deus  augebit  incrementa  frugum  ju- 
stitiae  vestrae  —  Augustinus:  «  Justificati  sumus;  sed  ipsa 
justitia,  cum  proficimus,  crescit  ».  (1)  —  Justitia  crescit  coram 
Deo,  adeoque  in  eodem  justo  potest  esse  inaequalis,  si  justificatus 
meretur  bonis  operibus  augmentum  gloriae  et  gratiae.  Atqui  me- 
retur,  ut  patebit  ex  infra  dicendis  de  merito;  ergo. 

729.  Prop.  110.  Gratia  amitti  potest,  et  per  quodvis  peccatum 
mortale  subsequens  revera  amittitur. 

Est  de  fide  ex  Trident,  can.  23  contra  Calvinum:  «  Si 
quis  hominem  semel  justification  dixerit  amplius  peccare  non 
posse,  neque  gratiam  amittere,  atque  adeo  eum,  qui  labitur  et 
peccat,  nunquam  vere  fuisse  justificatum,  a.  s.  »;  et  ex  can.  27 
contra  Lutherum:  «  Si  quis  dixerit  nullum  esse  mortale  pec¬ 
catum,  nisi  infidelitatis,  aut  nullo  alio,  quantumvis  gravi  et  enor- 
mi,  praeterquam  infidelitatis  peccato,  semel  acceptam  gratiam 
amitti:  a.  s.  ». 

Demonstk.  (Prov.  33,  12):  Justus  non  poterit  vivere  in  justi¬ 
tia  sua,  in  guacumgue  die  peccavit.  (1.  Cor.  10,  12):  Qui  se  exi- 
stimat  stare,  videat,  ne  cad, at;  (Jo.  15,  6):  Qui  in  me  non  man- 
serit,  mittetur  for  as  sicut  palmes,  et  arescet,  et  colligent  eum 
et  in  ignem  mittent  et  ardet.  Confirmatur  exemplo  angelorum 
malorum,  Adarni,  Saulis,  Davidis,  Salomonis,  Petri,  Judae  etc.  — 
Augustinus  1.  De  corn,  et  grat.,  praesertim  c.  6  et  sq.,  totus 
in  eo  est  ut  probet,  hominem  «  si  jam  regeneratus  et  justificatus 
in  malam  vitam  sua  voluntate  relabitur,  esse  corripiendum:  quia 
acceptam  gratiam  suo  in  malum  libero  amisit  arbitrio.  »  —  Ipse 
Grot i  us  fatetur,  christiani  esse  ea  dogmata  abhorrere,  quae 
pietati  noceant;  quale  illud  est  a  nonnullis  defensum:  pecca  for- 
titer,  sed  crede  fortius,  et  nihil  nocebunt  tibi  centum  homicidia 
et  mi  lie  stupra  (2). 

730.  Corollarium.  Una  cum  gratia  amittuntur  reliqua  dona  in- 
fusa,  non  tamen  fides  et  spes,  quae  nonnisi  per  actus  ipsis 
directe  oppositos  amittuntur.  Sane  virtutes  et  dona  se  habent  ut 
fructus  gratiae  sanctificantis  (Gal.  5,  22),  ut  vires  et  potentiae 
ex  gratia  tanquam  ex  nova  natura  et  vita  promanantes.  Atqui 
fructus  cum  arbore  perduntur,  vires  cum  vita  amittuntur:  ergo. 


(1)  De  Verb.  Apost.  c.  5.—  (2)  In  Discussione  apologiae  Riveli  p.  217. 

Excipitur  autem  ficles  et  spes.  Quoad  fidem  id  expresse  defi- 
nitum  est  a  Trident,  can.  28:  «  Si  quis  dixerit,  amissa  per  pec- 
catum  gratia  simul  et  fidem  semper  amitti;  ant  fidem,  quae  re- 
manet,  non  esse  veram  fidem,  licet  non  sit  viva,  aut  eum,  qui 
fidem  sine  caritate  habet,  non  esse  christianum,  a.  s.  »  Idem 
valere  et  de  spe  communiter  docent  theologi. 

Nihilominus  etiam  ficles  et  spes  amitti  possunt  per  peccata 
opposita,  infidelitatis  nempe  et  desperationis;  ut  patet  ex  Scrip- 
tura  (1.  Tim.  1,  5;  4,  1;  2.  Tim.  2,  17);  ex  natura  rei,  cum  om- 
nis  virtus  libera  sit,  et  ex  experientia. 

731.  Scholion.  De  quaestione:  an  gratia  habitualis  imminui 
possit  peccato  veniali,  idem  tenendum  est,  quod  s.  Thomas  do- 
cet  de  caritate  habituali,  ubi  scribit  quod  «  caritas  nullo  modo 
diminui  possit,  directe  loquendo.  Potest  tamen  indirect e  dici  cli- 
minutio  caritatis  dispositio  ad  corruptionem  ipsius  (caritatis), 
quae  fit  vel  per  peccata  venialia,  vel  etiam  per  cessationem  ab 
exercitio  operum  caritatis  »  (1). 


DE  MERITO. 

732.  Gratiae  sanctificantis  duo  sunt  effectus:  alter  in  genere 
causae  formalis,  nempe  j ustificatio,  de  qua  hucusque  egimus;  alter 
in  genere  causae  efficients,  nempe  meritum  bonorum  operum, 
de  quo  nunc  agemus.  Protestantes  ex  sua  doctrina,  quod  homo 
sub  externo  cortice  justitiae  corruptus  maneat,  concludunt,  ipsum 
non  posse  quidquam  boni  de  sua  corruptione  producere.  Quod  si 
nihilominus  opera  bona  facit,  liaee  ad  summum  non  sunt  nisi 
signa  inhabitants  justitiae  alienae. 

Ecclesia  vero  catholica  ex  opposite  principio  de  interna  hominis 
per  gratiam  renovatione  infert,  arborem  bonam  posse  etiam  bonos 
fructus  ferre.  Ilanc  doctrinam  proponemus  duobus  capitibus: 
l.°  de  meriti  praenotionibus,  2.°  de  veritate  et  obiecto  meriti. 


(1)  2.  2.  q.  24.  a.  10. 


Articulus  I.  De  definitione  et  divisione  meritL 

CAPUT  I. 

Praenoiiones  de  merito. 

733.  Ad  praenotiones  spectat  l.°  defmitio  et  divisio  meriti,  2.° 
explicatio  conditionum  ad  meritum. 


ARTICULUS  I. 

De  definitione  et  divisione  meriti. 

734.  Meritum  generatim  definitur  in  concreto:  «  Opus  bonum 
factum  in  obsequium  alterius  aptum  ad  obtinendam  ab  eo  aliquam 
remunerationem ;  »  in  abstracto :  «  Valor  operis  movens  ad 
retributionem.  »  Differt  meritum  a  satisfactions,  quia  illud  respi- 
cit  mercedem;  haec  iniuriae  compensations m.  Differt  ab  impe- 
tratione,  quia  illud  movet  propter  intrinsecum  valorem  operis; 
haec  per  modum  submissae  petitionis.  Ceterum  omni  operi  tri¬ 
plex  simul  inest  ratio:  meriti  seu  remunerationis,  satisfactions 
et  impetrationis. 

735.  Generalis  haec  ratio  meriti  communis  est  merito  apud 
homines  et  apud  Deum.  Meritum  apud  Deum  aliud  est  naturae > 
aliud  personae.  Nomine  meriti  naturae  intelligitur  ilia  conditio  et 
indoles  creaturae,  vi  cujus  certa  perfectio  ei  debetur,  ne  manca 
remaneat;  sic  e.  g.  naturae  humanae  aliqua  cognitio  veritatis 
debita  est.  Meritum  personae  vero  est  illud,  quod  ex  bono  opere 
resultat.  Propria  dicta  ratio  meriti  igitur  nonnisi  in  personis 
reperitur. 

Meritum  personae  ulterius  distinguitur  in  meritum  nalurale 
et  super naturale,  prout  opus  ex  solis  viribus  naturae  vel  ex 
gratia  procedit.  In  merito  supernaturali  praecipuum  locum  tenet 
illud,  quod  dici  potest  meritum  excellentiae  vel  melius  essentiale, 
quodque  solius  Ghristi  est  proprium,  in  gratia  unionis  hypostaticae 
fundatum.  Derivatur  inde  meritum  illud,  quod  vocant  participa- 
tum,  quia  ex  participatione  meritorum  Christi  inest  operibus 
nostris. 

736.  Hoc  meritum,  de  quo  unice  est  sermo,  subdistinguitur 
in  meritum  de  condigno  et  de  congruo.  Vocatur  de  condigno 
ill ud,  quod  eum  habet  valorem  eamque  aequalitatem  cum  praemio, 
ut  hoc  ei  debeatur  ex  justitia  saltern  supposita  promissione 
praemiantis.  Haec  vero  aequalitas  non  est  absoluta,  ut  aequalitas 
pretii  cum  re  emenda  in  contractibus  (quo  sensu  negavit  Paulus 
condignas  esse  passiones  hujus  temporis  ad  futuram  gloriam), 
sed  est  aequalitas  virtutis  et  proportion^,  sicuti  est  inter  semen 
et  fructum,  qui  ex  semine  nascitur.  —  De  congruo  vocatur  illud, 
cui  deest  aequalitas  cum  praemio,  vel  saltern,  cui  defectu  pro- 
missionis  non  debetur  praemium  aliquo  modo  ex  justitia,  sed 
convenit  tantum  ex  decentia  et  liberalitate  praemiantis.  Sic  ope- 
rarius  de  condigno  meretur  mercedem,  miles  stipendium,  si  offi¬ 
cio  suo  rite  funguntur.  Si  vero  rex  militi  strenue  dimicanti  gra- 
dum  ducis  conferat,  id  congruum  quidem  erit,  sed  non  debiturm 

737.  Distinguunt  aliqui  meritum  de  congruo  infallibile,  i.  e. 
habens  infallibilem  retributionem,  vi  promissionis  divinae  de  ea 
factae;  et  fallibile,  i.  e.  non  habens  infallibilem  retributionem, 
eo  quod  nulla  de  ilia  facta  sit  a  Deo  promissio,  quodque  vix  dif- 
fert  ab  irnpetratione.  Exemplum  primi  habetur  in  contritione  ca- 
ritate  perfecta,  tanquam  in  ultima  dispositione  ad  gratiam  san- 
ctificantem,  quam  peccator  infallibiliter  meretur;  non  tamen  de 
condigno,  siquidem  deest  status  gratiae;  ergo  de  congruo :  exem¬ 
plum  vero  secundi  in  dispositionibus  remolis  ad  justificationem. 


ARTICULUS  II. 

De  conditionibus  meriti. 

738.  Meriti  conditiones  expendentes,  notabimus  et  quae  ad  omne 
meritum,  et  quae  ad  meritum  de  condigno,  et  quae  ad  meritum  de 
congruo  requiruntur. 

A)  Conditiones  generates  ad  omne  meritum  sunt  sequentes: 

l.°  Status  viae:  (Eccli.  14,  17):  Ante  obitum  tuum  operare  ju- 
stitiam;  (ib.  18,  19):  Ante  judicium  para  justitiam  tibi;  (Jo.  19, 
4):  Venit  nox  quando  nemo  protest  operari ;  (Gal.  6,  10):  Bum 
tempus  habemus  operemur  bonum.  —  Hieronymus:  «  Tem- 
pus  sementis  est  praesens  vita,  cum  transierit,  operandi  tempus 


Articulus  II.  De  conditionibus  meriti. 

aufertur  »  (1).  —  Ratio  a  priori  est  voluntas  Dei,  qui  hanc  mor- 
talem  vitam  constituit  ad  tendendum  in  beatitudinem  (2). 

2. °  Ut  actus  sit  liber  non  solum  a  coactione  sed  etiam  a  necessi¬ 
tate,  ut  constat  ex  damn.  Iansenii  prop.  ?>*  Acl  merendum  etc. 

3. °  Ut  actus  sit  lioneslus  in  indwiduo  i.  e.  quoad  obiectum,  finem 
saltern  primarium  et  circumstantias,  saltern  eas,  quae  actui  ipsi 
intrinsecae  sunt,  iuxta  axioma:  Bonum  ex  integra  causa.  Ratio 
est  quia  opus  malum  non  est  praemio  dignum,  sed  poena;  et  opus 
indifferens,  si  daretur,  non  esset  magis  dignum  praemio  quam 
poena,  nullamque  haberet  rationem  obsequii.  —  Advertendum 
etiam  est,  meritum  radicaliter  residere  in  actu  interno,  a  quo 
in  actum  externum  derivatur,  sicut  viceversa  actus  externus  in 
internum  redundat,  eumque  intensiorem  reddit.  Ceterum  dispu¬ 
tant  theologi,  utrum  actus  externus  formaliter  et  ratione  sui 
meritum  augeat,  nec  ne. 

4. °  Ut  actus  sit  supernaturalis  turn  ratione  principii  (ex  gra¬ 
tia)  turn  ratione  finis  seu  motivi  (ex  fide).  Actus  enim  merito- 
rius  est  medium  <ad  praemium  supernaturale ;  debet  ergo  esse 
ejusdem  ordinis  cum  illo.  Confirmatur  ex  eo,  quod  actus  merito- 
rius  est  certe  salutaris,  ad  quem  requiritur  gratia  supernaturalis. 
Porro  advertas,  rationem  meriti  in  valore  boni  operis  ejusque 
proportione  ad  praemium  consistere.  Ejusmodi  valor  autem  et 
proportio  non  in  indivisibili  consistit,  sed  multos  gradus  admittit. 
Quamvis  stricte  illud  tantum  opus,  quod  cum  praemio  aequali- 
tatem  habet,  retributionem  talis  praemii  immediate  exigere 
possit;  nihilominus  etiam  opera,  quae  talem  valorem  nondum 
habent,  ad  praemium  saltern  disponere  ejusque  retributionem 
veluti  remote  et  de  congruo  postulare  possunt.  Praemium  enim 
se  habet  ut  fructus,  bonum  opus  ut  arbor.  Fructus  autem  pro- 
xirne  quidem  in  arbore  virente  et  fiorente,  remote  jam  in  semine 
et  radice  praecontinetur.  A  pari,  actus  per  gratiam  elevantem 
dignificatus  prima  radix  est  vitae  aeternae,  ad  quam  connaturali 
sua  destinatione  et  evolutione  excrescere  debet.  Hinc  vides, 


(1)  In  c.  6.  1.  ad  Cor. 

(2)  Hinc  beati  nil  de  novo  merentur.  Quare  cum  beneficia  nobis  impetrant, 
Deus  non  movetur  eorum  precibus,  tamquam  meritis  aliqua  ratione  exigentibus 
praemium  suo  valori  proportionatum,  sed  tamquam  petitionibus  personarum 
sibi  amicarum  et  dignarum  quae  impetrent  ob  antiqua  merita. 

omnem  actum  super  naluralem  aliquo  modo  salutarem  et  meri- 
torium  esse,  ita  ut  realiter  isti  conceptus  identificentur  (1). 

739.  B)  Conclitiones  ad  meritum  de  eon  dig  no ,  praeter  re- 
censitas,  sunt  sequentes: 

1. °  Status  gratiae.  Id  constat  ex  Christo  docente,  neminem, 
posse  fructus  facere  nisi  manserit  in  eo  (Jo.  15,  4),  ex  Triden- 
tino,  quod,  ubi  de  vero  i.  e.  condigno  merito  loquitur,  semper 
justificatos  aut  supponit  aut  expresse  nominat  (sess.  0.  cap.  16. 
can.  32),  ex  damnatis  quibusdam  ad  ,rem  propositionibus  Bajanis, 
et  ex  eo,  quod  in  operante  peccatore  nulla  est  dignitas  propor- 
tionalis  ad  futuram  gdoriam. 

2. °  Promissio  divina.  Opera  bona  hominis  justi  per  se  digna 
sunt  et  proportionem  habent  cum  vita  aeterna,  quia  procedunt 
ex  gratia,  quae  est  semen  gloriae.  Nihilominus  Deus  non  tenetur 
ex  justitia  dare  illis  talem  gloriae  mercedem,  secluso  pacto  et 
promissione.  Potest  enim  v.  g.  fieri,  ut  quis  integro  die  laboret 
in  alterius  vinea,  et  labor  ipsius  dignus  sit  stipendio  diurno;  et 
tamen  alter  ex  justitia  non  teneatur  illi  stipendium  persolvere, 
nisi  cum  eo  pactus  sit.  Eodem  modo  dici  potest,  justi  opera, 
seclusa  promissione,  esse  digna  vita  aeterna,  non  dignitate  justi- 
tiae,  sed  proportions  medii  ad  finem;  at,  posita  promissione, 
mereri  vitam  aeternam  ex  justitia.  Hoc  sensu  ait  Augustinus: 
«  Debitor  factus  est  Deus,  non  aliquid  a  nobis  accipiendo,  sed 
quod  placuit  promittendo  »  (2).  Id  colligitur  ex  Scriptura  vitam 
aeternam  divinae  promissioni  tribuente,  (Jac.  1,  12;  Ilebr.  6,  12; 
10,  36.)  et  ex  Tridentino  1.  c.  vitam  aeternam  appellante 
mercedem  «  ex  ipsius  Dei  promissione  bonis  operibus  et  meritis 
fideliter  reddendam.  » 

3. °  Ut  quis  sibi,  non  alteri  mereatur.  Ratio  est,  quia  Deus 
non  ordinavit  nec  proposuit  alicui,  ut  praemium,  gratiam  aut 
gloriam  alterius,  sed  tantum  propriam.  Omnes  nos,  ait  Apo¬ 
stolus,  manifestari  oportet  ante  tribunal  C/iristi,  ut  referat  unus- 
quisque  propria  corporis,  prout  gessit,  sice  bonum  sive  malum 
(2,  Cor.  5,  10). 

Non  vero  requiritur  juxta  plures  theologos  ut  actus  ex  cari- 
tate  procedat,  cum  cone.  Tridentinum  omnibus  bonis  operibus 


(1)  Egger  n.  409.  —  (2)  Serm.  158  (al.  16).  De  Verbis  Apost.  c.  2. 

justorum  meriti  praerogativam  vindicet,  sed  sufficit  ut  opus  sit 
justi  et  ex  Deo  seu  ex  gratia  profectum  (1). 

Neque  requiritur,  ut  actus  sit  non  praeceptus  seu  supereroga- 
torius,  cum  evidenter  co.ustet  ex  divinis  literis,  patribus  et  cone. 
Trid.  sess.  6.  c.  14,  iustos  etiam  per  praeceptorum  observationem 
mereri.  Imo  juxta  Suaresium  opus  praeceptum  ceteris  paribus 
magis  est  meritorium  propter  virtutem  etiam  obedientiae. 

740.  C)  Ad  meritum  de  congruo  requiruntur  conditiones 
sub  littera  A)  non  vero  sub  littera  B)  enumeratae. 

741.  Corollarium.  Cum  meritum  pendeat  ab  his  conditionibus, 
quo  magis  hae  crescunt,  eo  magis  crescit  et  ipsum.  Crescit  ergo 
meritum:  a)  ex  dignitate  personae;  eo  carius  enim  obsequium 
esse  solet,  quo  carior  et  dignior  persona,  quae  illud  praestat; 
carior  vero  est,  quo  est  maior  gratia,  qua  movetur  et  informatur. 
Unde  maius  in  eodem  opere  est  meritum  justi,  quam  peccatoris, 
magis  justi  prae  minus  justo,  et  infinitum  est  meritum  personae 
infinite  dignae  Christi.  —  b)  Ex  bonitate  specifica  operis.  Unde 
magis  meritorii  sunt  actus  virtutum  theologicarum,  quam  mora- 
lium.  —  c)  Ex  quantitate  turn  absoluta  turn  relativa  operis,  turn 
ex  intensitate  et  duratione  eiusdem.  —  d)  Ex  difflcultate,  dummodo 
ilia  ex  parte  operis,  non  ex  debilitate  et  pigritia  operantis  oriatur. 
—  e)  Maxime  ex  motivis,  inter  quae  principem  locum  obtinet 
caritas,  ita  ut  homo  qui  aliquod  opus  ex  magna  caritate  tacit, 
saepe  magis  mereatur,  quam  alius,  qui  opus  ex  se  maius  et  di- 
gnius,  sed  cum  minori  caritate  peragit. 


CAPUT  II. 

De  veritate  et  obiecto  meriti. 

742.  Duobus  articulis  exponemus:  l.°  veritatem  et  obiectum 
meriti  de  condigno,  2.°  veritatem  et  obiectum  illius  de  congruo. 


(1)  Cf.  de  hac  quaestione  G  u  r  y  —  Bailer  ini  Comp.  2  heol.  Mor.  1.  1.  n.  31. 

ARTICULUS  I. 

De  veritate  et  obiecto  meriti  de  condigno. 

743.  Prop.  111.  lusti  per  bona  opera  ex  gratia  facta  vere  et 
proprie  apuc!  Deum  merentur  augmentum  gratiae  sanctificantis, 
vitam  aeternam  et  gloriae  augmentum;  et  haec  omnia  quidem  de 
condigno. 

Prima  pars  prop,  continet  existentiam  et  obiectum  meriti,  et 
est  de  fide  ex  cone.  Tridentino  (sess.  6.  can.  32):  «  Si  quis 
dixerit  hominis  justificati  bona  opera  ita  esse  dona  Dei,  ut  non 
sint  etiam  bona  ipsius  justificati  merita;  aut  ipsum  justificatum, 
bonis  operibus,  quae  ab  eo  per  Dei  gratiam  et  J.  C.  meritum, 
cujus  vivum  membrum  est,  fiunt,  non  vere  mereri  augmentum 
gratiae,  vitam  aeternam,  et  ipsius  vitae  aeternae,  si  tamen  in  gra¬ 
tia  decesserit,  consecutionem,  atque  etiam  gloriae  augmentum,  a.  s. » 

Demonstr.  i.  p.  Merentur  a)  vitam  aeternam ;  (2.  Tim.  4,  7): 
Bonum  certamen  certavi,  cursum  consummavi,  ftdem  servavi.  In 
reliquo  reposita  est  rnild  corona  justitiae,  quam  reddet  mihi  Do- 
minus  in  ilia  die  Justus  judex.  (1.  Cor.  9,  24):  Nescitis,  quod  ii, 
qui  in  stadio  currunt,  omnes  quidem  currunt,  sed  unus  accipit 
hr  avium?  Sic  currite,  ut  comprehendatis.  (Matth.5):  Merces  vestra 

t 

copiosa  est  in  coelis.  Atqui  judicium,  bravium,  merces,  corona  etc. 
sunt  correlata  ad  verum  meritum:  ergo.  —  b)  Augmentum  gloriae; 
(Matth.  16,27):  Et  tunc  reddet  unicuique  secundum  opera  ejus; 
(ib.  10,  41) :  Qui  recipit  Prophetam  in  nomine  Prophetae  mercedem 
Proplietae  accipiet ;  qui  recipit  justum  nomine  justi,  mercedem 
justi  accipiet;  et  quicumque  potum  dederit  uni  ex  minimis  istis 
calicem  aquae  frigidae....  non  perdet  mercedem  suam.  (2.  Cor.  9, 
6) :  Qui  parce  seminat,  parce  et  metet,  et  qui  seminat  in  benedictio- 
nibus,  de  benedictionibus  et  metet.  (1.  Cor.  3,  8):  Unusquisque  pro- 
priammercedem  accipiet  secundum  suum  laborem.  Cone.  Floren- 
tinum  docet  beatos  Deum  intueri  «pro  meritorum  tamen  diversitate 
alium  alio  perfectius.  »  —  c)  Gratiae  augmentum;  (Prov.  4,  18): 
Justorum  semita,  quas  lux  splendens,  procedit  el  crescit  usque  ad 
perfectum  diem.  (Eccli.  18,  22):  Ne  verearis  usque  ad  mortem 

et  obioeto  meriti  de  congruo. 


justificciri.  (Eph.  4,15):  Veritatem  facientes  in  cavitate  crescamus 
in  illo  per  omnia ,  qui  est  caput  Cliristus.  (Rom.  6,19):  Exhibete 
membra  vestra  servire  justitiae  in  sanctificationem,  et  (v.  22): 
Liberati  a  peccato,  servi  autem  facti  Deo ,  habetis  fructum  vestrum 
in  sanctificationem,  finem  autem  vitam  aeternam.  —  Augusti¬ 
nus:  «  Caritas  meretur  augeri,  ut  aucta  mereatur  perfici  »  (1). 

744.  Demonstr.  ii.  p.  Dogma  fidei  estjustos  mereri,  et  meriti 
obiectum  esse  gratiam,  vitam  aeternam,  et  augmentum  gloriae. 
Quaeritur  nunc  de  qualitate  hujus  meriti.  Afflrmamus  esse  de 
condigno  et  haec  est  sententia  theologice  certa.  Nomine  enim 
veri  meriti,  quo  utitur  Tridentin  urn,  quoad  triplex  illud  obie¬ 
ctum,  venit  semper  meritum  de  condigno  non  de  congruo.  Et 
;  sane  illi  operi  competit  ratio  meriti  condigni,  cui  tribuitur  prae- 
;  mium  ut  merces,  ex  justitia,  in  judicio,  a  judice,  servata  justitiae 
forma  i.  e.  secundum  proportionem  operis.  Atqui  de  vita  aeterna 
;  ej usque  augmento  haec  ex  allatis  arguments  constant:  ergo.  De 
augmento  vero  gratiae  ita  idem  probat  s.  Thomas:  «  Illud  ca- 
dit  sub  merito  de  condigno,  ad  quod  motio  gratiae  se  extendit. 
Motio  autem  alicujus  moventis  non  solum  se  extendit  ad  ultimum 
terminum  motus,  sed  etiam  ad  totum  progressum  in  motu.  Ter- 
j  minus  autem  motus  gratiae  est  vita  aeterna.  Progressus  autem 
in  hoc  motu  est  secundum  augmentum  caritatis  vel  gratiae,  se¬ 
cundum  illud  (Prov.  4,  18):  Justorum  semita  quasi  lux  splendens, 
procedit  et  crescit  usque  ad  perfectum  diem ,  qui  est  dies  gloriae. 
Sic  igitur  augmentum  gratiae  cadit  sub  merito  condigni  (2).  » 
Praeter  haec  nihil  est,  quod  homo  mereatur  de  condigno. 


ARTICULUS  II. 


De  veritate  et  obiecto  meriti  tie  congruo. 

745.  1.  Nullus  homo  potest  sive  de  condigno  sive  de  congruo 
mereri  primam  gratiam  actualem.  Patet  ex  gratuitate  gra¬ 
tiae,  unde  illud:  principium  meriti  non  cadit  sub  merito. 

746.  2.  Potest  peccator,  adiuvante  gratia,  mereri  de  congruo 


(1)  Tract.  5.  in  Epist.  Jo.  —  (2)  1.  2.  q.  114.  a.  8. 

justificationem.  Poenitentiae  actus,  non  quidem  ex  dignitate  ope¬ 
rands,  attamen  ex  semetipsis,  utpote  supernaturali  gratia  factis, 
aliquam  causalitatein  et  proportionem  habent  ad  justificationem. 
Imo  hanc  certo  mereri  potest  de  congruo  infallibili  per  actum 
contritionis  perfectae. 

Dices:  Peccator  gratis  justificatur;  ergo  justificationem  mere¬ 
ri  non  potest.  —  Resp.  List,  non  potest  earn  mereri  de  condigno 


cone.,  de  congruo  subdist.  de  congruo  quod  in  aliqua  priori  gra¬ 


tia  non  sit  fundatum  cone.,  quod  in  aliqua  priori  gratia  sit  fun- 
datum  neg. 

747.  3.  Justus  de  congruo  fallibili  mereri  sibi  potest  repara- 
iionem  post  lapsum,  gratias  actuates  uberiores,  per sever antiam 
finalem,  aliis  autem  quidquid  sibi  mereri  potest,  imo  et  primam 
gratiam,  quam  sibi  mereri  non  potest. 

Est  sententia  communior.  Ratio  cur  ilia  bona  sibi  possit  mereri 
est,  quia  opera  supernaturaliter  bona  habent  de  se  aliquam  pro¬ 
portionem  ad  haec  praemia,  quae  ideo  expectari  possunt  a  be- 
nigna  Dei  aequitate  et  liberalitate.  Deinde  ilia  potest  justus  im- 
petrare;  ergo  et  mereri  de  congruo  fallibili.  —  Ratio  cur  possit 
ilia  bona  a liis  mereri  fere  tota  fundatur  in  lege  amicitiae  inter 
Deum  et  justos  intercedentes.  Advertendum  autem  est,  ut  quis 
alteri  mereatur,  requiri  specialem  act  icl  oblationem,  quia  opus 
bonum  per  se  cedit  in  utilitatem  non  alterius  sed  ipsius  operantis. 
Item  advertas,  quod  meritum  de  congruo  pro  aliis  nulla  ex 
parte  minuit  praemium  de  condigno  debitum  justo  propter  eadem 
opera.  Etiam  inter  homines  videmus,  quod  licet  miles  laboris  sui 
condignum  stipendium  integrum  a  principe  recipiat,  censetur 
retributionem  aliquam  saltern  de  congruo  etiam  filiis  mereri. 

748.  Nota.  Oratio,  praeter  meritum  sibi,  qua  operi,  insitum, 
cui  applicanda  est  enarrata  doctrina,  habet  praeterea  propriam 
et  peculiarem  aptitudinem  ad  impetrandum.  Ea  tota  innititur  bo- 
nitate  Dei,  cui  consentaneum  est  moveri  ad  dandum,  solum  quia 
rogatur;  et  praeterea  habet  peculiarem  Dei  promissionem,  ratione 
cujus  est  sub  aliquibus  conditionibus  certa  et  infallibilis,  et  qui¬ 
dem  probabiliter  etiamsi  pro  aliis  fiat.  Promissio  eiiim  est  ge¬ 
neral  is. 

749.  Scholion  i.  Est  communis  sentientia  admissa  ab  omnibus 
theologis,  opera  meritoria  justorum  per  subsequens  peccatum 

non  destrui,  sed  mortificari  tantum,  et  rernisso  peccato  revivi- 
scere.  Hoc  innuit  Scriptura,  dum  toties  protestatur,  Deutn 
homini  poenitenti  peccata  plenissime  indulgere,  ac  amissa  bona 
restituere  (parabola  de  filio  prodigo);  innuit  cone.  Trid.  (sess. 
6.  c.  16),  dum  ad  meritum  exigit  tantum,  ut  opus  sit  bonum, 
factum  per  gratiam  et  a  vivo  membro  Christi  et  ut  Justus  in 
gratia  decedat,  non  autem  ut  in  gratia  sine  interruptione  per- 
severet;  docent  Patres  diserte  et  s.  Thomas  3.  q.  89.  a.  5  (I). 

750.  Sciiolion  ii.  Novatores  contendunt  licitum  non  esse  bonum 
agere  intuitu  mercedis  aeternae.  Hunc  errorem  cone.  Trident, 
damnavit  (sess.  0.  can.  31):  «  Si  quis  dixerit,  justificatum  peccare, 
dum  intuitu  aeternae  mercedis  bene  operatur,  a.  s.  »  Scriptura 
passim  mercedem  proponit  ad  nos  inducendum  ad  bona  opera 
facienda.  (Luc.  6):  Facile  vobis  amicos  cle  mammona  iniquitatis, 
ut  cum  defeceritis,  recipiant  vos  in  aeterna  tabernacula;  (Col.  3, 
23):  Quodcumque  facilis,  ex  animo  operamini,  sicut  Domino,  et 
non  hominibus;  scientes  quod  a  Domino  accipietis  retributionem 
\  haereditatis.  De  Moyse  testatur  Apostolus  (Hebr.  11,  26):  Aspicie- 
bat  enim  in  retributionem ;  David  de  se  ipso  (Ps.  118, 112):  Inclina- 
I  m  cor  meum  ad  faciendas  justificationes  tuas  propter  retributio¬ 
nem—  Augustinus:  «  Quando  facis  bonum  opus,  propter  vitam 
aeternam  fac....  Noli  facere  nisi  propter  vitam  aeternam  (exclu- 
dendo  bona  temporalia).  Ideo  fac,  et  securus  facies;  hoc  enim 
mandavit  Deus  »  (2). 

Ex  his  refellitur  etiam  error  Quietistaru  m,  qui  duce  Mi- 
chaele  de  Mo  linos,  docent  intuitu  mercedis  operari  esse  saltern 
imperfectum;  hominem  internum  seu  perfectum  per  unum  actum 
se  Deo  seme!  pro  semper  resignare  debere,  postea  vero  nec 
petere,  nec  gratias  agere,  nec  tentationibus  resistere,  sed  omnes 
actus  suspendere  ac  mere  passive  se  habere,  etiam  circa  beati- 
tudinem  et  damnationem.  Etenim  a)  falsum  est,  quempiam  per 


(1)  Quod  si  Patres  subinde  de  reditu  loquuntur  peccatorum,  de  eo  intel- 
ligi  debent,  quern  s.  Thomas  p.  3.  q.  88.  a.  1.  vocat  reditum  secundum  quid: 
quatenus  scilicet  peccaturn  subsequens  eo  maiorem  malitiae  et  ingratitu- 
dinis  prae  se  fert  rationem,  quo  saepius  iam  Deus  peccatori  remiserit  pec¬ 
cata;  ratio  no  cuius  maioris  iqgratitudinis  solet  Deus  subinde  gravius  punire 
peccaturn  subsequens  ac  illud  punisset,  si  nulla  praecessisset  iam  peccatorum 
remissio. 

(2)  In  Ps.  120. 

unura  actum  oblationis  esse  perfectum;  Christiana  enim  perfectio, 
quae  in  perfectione  divini  amoris  consistit,  non  sine  magno  et 
diuturno  labore,  continua  et  constanti  amoris  proprii  inordinati 
ac  pravarum  cupiditatum  mortificatione,  et  sui  abnegatione,  nec 
non  frequenti  et  constanti  virtutum  omnium  exercitio  compa- 
ratur.  b)  Non  licet  reliquos  actus  suspendere,  nam  omnes  tenentur 
saepissime  toto  vitae  suae  curriculo  actus  virtutum  elicere  et  prae- 
cepta  servare.  Neque  c)  licet  mere  passive  in  omnibus  se  habere, 
nam  omnes  tenemur  inordinatos  concupiscentiae  motus,  praesertim 
luxuriam  incitantes,  reprimere  et  pravas  cupiditates  coercere. 
Denique  d)  nullus  adultus  sine  propria  cooperatione  et  exercitio 
bonorum  operum  salvatur.  Quae  omnia  e)  damnatione  confir- 
mantur  propositionum  de  Molinos  facta  per  Innoc.  XI. 


DE  SACRAMENTIS  IN  GENERE. 


751.  Gi  atia  sanctificans  Christi  meritis  parta  ordinarie  lion 
immediate,  sed  per  instrumenta  quaedam  ac  velut  canales  nobis 
applicatur,  qui  vocantur  sacramenta ;  per  haec  enim,  ut  ait 
Trident,  (proem,  sess  7),  «  omnis  vera  justitia  vel  incipit,  vel 
coepta  augetur,  vel  amissa  reparatur.  »  Sacramenta  iuxta  Patres 
et  theologos  sunt:  Dominicae  incarnationis  reliquiae,  adum- 
brationes  et  vasa,  qui  bus  Christi  sanguis  et  merita  continen- 
tur:  medicamenta  sauciatae  naturae  humanae,  fontes  aqua- 
rum  salientium  in  vitam  aeternam,  per  quos  lapsi  homines 
eriguntur,  curantur  et  ad  beatitudinem  perducuntur;  se%)tem  co- 
lumnae,  quibus  Ecclesia  innititur;  fundamenta  vitae  christianae, 
quibus  varii  status  et  stadia  huius  vitae  ad  altiorem  elevantur 
ordinem  gratiaque  sanctificantur.  Hinc  huius  tractationis  digni- 
tas,  utilitas  et  necessitas. 

752.  Antequam  de  singulis  agamus  sacramentis,  ea  praemitti- 
mus  quae  omnibus  sacramentis  sunt  communia;  quapropter  hie 
tractatus  inscribitur  de  sacramentis  in  genere.  Ea  autem  quae 
ad  omnia  sacramenta  pertinent,  ad  tria  capita  reducuntur:  l.°  de 
essentia  et  existentia  sacramentorum,  2.°  de  eorundem  causa 
efficiente,  3.°  de  eorum  efficacia. 

753.  Nota.  Res  sacramentaria,  universim  spectata,  pertinet 
partim  ad  Jus  Canonicum,  partim  ad  theologiam  Moralem,  ad 
Pastoralem,  ad  Liturgicam;  partim  demum  ad  Pogmaticam:  et 
sub  hoc  postremo  respectu  tantum  a  nobis  est  evolvenda. 

CAPUT  I. 

De  essentia  et  existentia  sacramentorum. 

754.  In  hoc  capite  quaeritur  quid  sint,  an  et  quot  sint  sacra- 
menta,  quaenara  eorum  intrinseca  constitutiva;  unde  tres  articuli: 
l.°  de  notione  sacramenti;  2.°  de  existentia  et  numero;  3.°  de 
materia  et  forma  sacramentorum. 

ARTICULUS  I. 

De  notione  sacramenti. 

. 

755.  Sacramentum  ex  sua  etymologia  significat  rent  sacram 
i.  e.  a  communi  usu  separatam,  et  Deo  ejusque  cultui  deputatam; 
et  hanc  genericam  significationem  tarn  in  profano  quam  in  eccle- 
siastico  usu  retinuit.  Apud  profanos  enim  scriptores  designabat 
pecuniam  a  litigantibus  depositam  in  manu  pontificis,  vel  jusju- 
randum,  quo  per  aliquod  sacrum  i.  e.  numinis  invocationem 
milites  sese  ad  obediendum  obstringebant.  Penes  scriptores  vero 
ecclesiasticos  sacramentum  idem  sonat  ac  graece  pvoxgoiov,  et 
sumitur : 

l.°  Generali  significatione,  et  quidem  dupliciter  a)  pro  re 
sacra  occulta  et  latente;  sic  obiecta  fidei  et  religionis  christia- 
nae,  turn  quatenus  sola  revelatione  divina  innotescunt  fidelibus, 
turn  etiam  quatenus  occultantur  non  initiatis,  sacramenta  appel- 
lantur,  et  hoc  sensu  Paulus  (Eph.  1,  9)  dicit:  Ut  notum  faceret 
nobis  sacramentum  voluntatis  suae.  —  b)  Pro  signo  (1),  symbolo, 


(1)  Signum  est  omne  id,  quod  cognitum,  deducit  nos  in  eognitionem  alterius. 
Dividitur  a)  in  sensibile,  ut  signum  crucis;  et  spiritucile,  ut  character  sacra- 
mentalis.  —  b)  In  naturale,  quod  aliquid  ex  natura  sua  significat,  ut  fumus, 
qui  naturaliter  indicat  ignem,  et  arbitrarium,  ut  hedera  pensilis  vinum  vena- 
le  significat.  —  c)  In  remem  or ativum,  demonstrativum,  prognosticum :  prout 
indicat  rem  praeteritam,  praesentem  vel  futuram.  —  d)  In  symbolicum,  quod 
cum  re  significata  analogiam  aut  similitudinem  habet;  et  purum,  quod  simi- 


. i 

typo  rei  sacrae,  ut  (Eph.  5,  32):  Sacramentum  hoc  magnum 
•  est:  ego  autem  dico  in  Christo  et  Ecclesia. 

2.°  Strictiori  sensu  pro  signo  alicuius  sanctitatis  practico,  qua 
acceptione  usurpatur  in  hoc  tractatu. 

Yerum  cum  haec  definitio  abstrahat  a  significatione  gratiae 
praesentis  vel  futurae,  a  sanctificatione  theologica  vel  legali,  ea 
sacramentis  turn  veteris  turn  novae  legis  communis  est.  Nam 
etiam  in  V.  T.  dari  sensu  stricto  sacramenta,  negari  non  potest;  ea 
vero  in  specie  etiam  differre  a  sacramentis  N.  L.  ex  cone.  Flo¬ 
rentine  deducitur.  Distinguenda  porro  est  duplex  sanctitas:  in¬ 
terna  altera  et  vera,  quae  eadem  est  ac  gratia  sanctiflcans;  externa 
altera  et  legalis,  quae  consistit  in  passiva  quadam  consecratione 
et  deputatione  ad  cultum  divinum,  in  aggregatione  ad  populum 
Dei,  et  in  externa  quadam  corporis  munditia.  Sacramenta  Y.  L. 
sanctitatem  internam  non  conferebant,  sed  legalem  tantum  (cf. 
Exod.  28  et  Lev.  8),  illam  tamen  significabant  non  quidem  im¬ 
mediate,  sed  mediante  sanctitate  legali.  Haec  enim  erat  figura 
verae  sanctitatis,  ac  proinde  sacramenta  V.  L.  immediate  signi- 
ficando  et  efilciendo  sanctitatem  legalem,  mediate  etiam  signifi¬ 
cabant  sanctitatem  gratiae,  quam  tamen  non  conferebant,  dum 
nostra  sacramenta  immediate  gratiam  significant  et  conferunt. 
Unde  sacramenta  V.  L.  triplex  habebant  officium.  Primum  erat 
immediate  significare  sanctitatem  legalem:  alterum  eandem  im¬ 
mediate  efficere;  tertium  ilia  legali  mediante  significare  sancti¬ 
tatem  gratiae.  Exinde  specifica  exurgit  sacramentorum  veteris 
et  novae  legis  definitio;  ad  hoc  enim  sufficit,  ut  genericae  deli— 
nitioni  jam  traditae  quod  utriusque  oeconomiae  proprium  est, 
addatur. '  Sacramentum  itaque  V.  L.  erat:  ritus  sensibilis  divi- 
nitus  institutus  ad  signifieandam  el  efficiendam  sanctitatem  le¬ 
galem  et  per  hanc  ad  signifieandam  gratiam  dandam  in  nova 
lege.  Sacramentum  vero  novae  legis  est:  signum  sensibile  per- 
manenter  a  Deo  institutum,  vim  habens  significandi  et  efficiendi 
veram  sanctitatem  sen  gratiam  habitualem;  seu  brevius:  Signum 
sensibile  practicum  gratiae.  Haec  definitio  utpote  quae  nostra 
respicit  sacramenta  paulo  fusius  est  explicanda.  Dicitur  itaque: 


litudine  destitutum  est.  —  e )  In  speculativum,  quod  rem  nude  significat;  et 
practicum,  quod  rem  non  tantum  significat  sed  etiam  causat. 

1. °  Signum;  nam  omne  sacramentum  in  cognitionem  rei 
sacrae,  quam  signiflcat,  d licit;  et  quamvis  omnibus  sacramentis 
commune  sit  conferee  aliquam  gratiam,  sacramentum  tamen 
rectius  ponitur  in  genere  signi,  quam  causae,  quia  tam  antiqua 
quam  nova  eandem  gratiam  significant,  non  vero  eandem  efficiunt. 
Hoc  porro  signum  est  a)  sacrum,  turn  ex  parte  rei  significantis, 
quatenus  est  res  sive  caeremonia  sacra,  ad  cultum  Dei  ordinata, 
in  loco  sacro  perficienda  et  a  persona  sacra;  turn  ex  parte  rei 
significatae,  quae  est  gratia;  b)  gratiae  sanctificgntis  demon- 
stratwum,  quam  principaliter  signiflcat,  secundario  vero  etiam 
commemorativuin  passionis  Christi ,  quae  est  causa  justifi¬ 
cations  nostrae,  et  prognosticum  gloriae  futurae,  quae  ejus- 
dem  justifications  finis  est;  c)  arbitrarium ,  quia  quod  sa¬ 
cramentum  gratiam  significet,  praesertim  modo  sacramentali  et 
practico,  id  nonnisi  ex  institutione  divina  habet;  at  simul  de  si¬ 
gns  naturalibus  participat,  eo  quod  signum  cum  re  significata 
quandam  analogiam  et  similitudinem  habet,  unde  signum  sym- 
bolicum  dici  potest.  Aliquid  simile  in  vocabulis,  quae  onomato- 
poetica  audiunt,  accidit. 

2. °  Sensibile  h.  e.  aliquo  sensu  perceptibile,  ut  est  ablutio, 
unctio,  certa  verborum  formula.  Deus  quippe  convenientissime 
statuit,  ut  sacramenta  essent  signa  accomodata  conditioni  homi- 
num,  qui  rebus  sensibilibus  ad  spiritualium  notitiam  deduci  solent. 
Praeterea  cum  sacramenta  sint  vincula  quaedam,  quibus  fideles 
in  unam  Ecclesiam  visibilem  colliguntur,  debuerunt  esse  sen- 
sibilia,  iuxta  illud  August  ini:  «  In  nullum  nomen  religions, 
sive  verum  sive  falsum,  coagulari  homines  possunt,  nisi  aliquo 
signaculorum  vel  sacramentorum  visibilium  consortio  colligen- 
tur  »  (1). 

3. °  Permanenter,  quia  sacramenta  sunt  media  ordinaria  salutis, 
et  praecipuae  caerimoniae,  quibus  fideles  in  unam  uniuntur  reli- 
gionem,  et  ab  aliis  distinguuntur,  atque  adeo  tamdiu  durare  de- 
bent,  quamdiu  perseverat  ilia  religio,  propter  quam  instituta 
sunt. 

4. °  A  Deo  institutum,  quia  nulla  res  sensibilis,  quamquam 
aliquam  cum  gratia  habet  similitudinem,  est  eiusdem  signum 


(1)  Contra  Faustum  1.  19.  c.  11. 

simpliciter  naturale,  unde  ut  gratiam  significet  et  efliciat,  non 
nisi  ex  institutions  habet  illius,  qui,  sicut  est  tons  et  auctor 
gratiae,  ita  est  ejusdem  dispensandae  arbiter. 

5.°  Vim  liabens  significandae  et  efjiciendae  sanctitatis,  nara 
omnia  sacramenta  ad  significandam  gratiam  ordinata  fuerunt,  et 
ad  earn  conferendam. 

Ex  instituta  analysi  sequitur,  elementa  sacramenti  constitutiva 
esse:  signum  sensibile,  Dei  institutionem  permanentem,  gratiae 
significationem  et  collationem. 

756.  Corollarium.  Ex  dictis  facile  cernitur,  e  censu  sacramenti 
excludenda  esse  manna  deserti,  serpentem  aeneum,  transitum 
per  mare  rubrum,  aquam  de  petra  manantem,  etc.;  quia,  licet 
haec  rem  aliquam  sacram  praefigurarent,  non  erant  tamen  caeri- 
moniae  sacrae,  vel  quid  stabile  a  tota  religiosa  societate  fre- 
quentandum.  Pariter  excluditur  martyrium,  lotio  pedum  in  coena 
Domini,  sacramentalia,  prima  tonsura,  professio  religiosa  etc., 
quia  haec  non  sunt  signa  efficacia  gratiae.  Excluditur  item  sacri- 
ficium,  utpote  quod  ordinatum  ad  cultum  ipsi  Deo  exhibendum: 
sacramentum  autem  ad  hominum  sanctificationem.  Nihil  tamen 
obstat,  quominus  idem,  sub  diversa  ratione,  et  sacramentum  sit 
et  sacrificium. 

757.  Scholion.  Sacramentalia  dicuntur  res  aut  actiones  ab 
Ecclesia  institutae  aut  adhibitae,  ad  quosdam  effectus  praesertim 
spirituales  producendos,  et  reducuntur  ad  tria  genera:  exor- 
cismos ,  benedictiones  et  consecrationes.  Vocantur  sacramen¬ 
talia ,  quia  aliquam  cum  sacramentis  similitudinem  habent:  sunt 
enim  res  sensibiles  et  sacrae,  ad  hominum  sanctificationem  insti¬ 
tutae.  Differunt  vero  a  sacramentis  in  eo  praesertim,  quod  a  Chri¬ 
sto  instituta  non  sunt,  neque  gratiam  ex  se,  seu  ex  opere  ope¬ 
rate  producunt.  Quoad  horum  efiicaciam,  certum  est,  l.°  fkieles 
praesertim  justos  talium  usu  gratiam  mereri  vel  impetrare  posse 
ex  opere  operantis;  2.°  specialem  aliquam  virtutem  spiritua- 
lem  illis  esse  adscribendam,  alioquin  omnia  fidelium  opera  bona 
essent  sacramentalia.  Haec  specialis  virtus,  quae  tamen  non  est 
infallibilis,  dirigitur  maxime  (non  unice),  uti  apparet  ex  ipso 
Ecclesiae  usu  et  orationibus,  ad  versus  potestatem,  incursus  et 
impugnationes  daemonum,  qui  circumeunt  quaerentes  quern  de- 
vorent,  nititurque  virtute  et  dignitate  Ecclesiae  ilia  instituentis. 

ARTICULUS  II. 

De  sacramentorum  existentia. 


758.  Existentia  sacramentorum  a  libera  Dei  pendet  voluntate; 
potuisset  enim  absolute  alio  modo  quam  per  sacramenta  homines 
sanctificare,  quamquam,  ut  per  haec  media  hoc  fieret,  congruum 
fuit  (1).  Haec  tamen  ad  hunc  finem  semel  istitutas,  necessaria  sunt 
ad  hominum  salutem,  non  tamen  eodem  modo,  ut  de  singulis  suo 
loco  patebit. 

In  quaestione  de  existentia  sacramentorum  distinguendi  sunt 
varii  hominum  status;  scilicet  innocentiae,  patriarchalis  seu  legis 


naturae,  legis  mosaicae,  et  christianae. 

759.  Utrum  in  brevissima  ilia  innocentiae  periodo  fuerint  sacra¬ 
menta,  definiri  non  potest,  et  si  quando  Augustinus  eorum 
mentionem  facit,  haec  vox  late  accipitur  pro  re  arcana. 

760.  In  periodo  patriarchali,  quae  etiam  legis  naturae  dicitur 
non  quidem  ad  exclusionem  gratiae,  sed  ad  exclusionem  legis  posi- 
tivae  mosaicae  (2),  quaeque  pro  Israelitis  usque  ad  legem  scriptam, 
per  Moysen  datam,  perduravit  (intervallum  enim  temporis,  quod 
a  praecepto  circumcisionis  facto  Abrahae  usque  a  Moysen  fluxit, 
veluti  praeparatio  ad  legem  mosaicam  considerari  potest);  pro 
aliis  nationibus,  quae  ea  lege  non  tenebantur,  perseveravit  usque 
ad  Christum,  imo  usque  ad  sufflcientem  Evangelii  promulgatio- 
nem,  fuisse  aliquod  remedium  ad  delendum  in  infantibus  pecca- 


(1)  Cf.  s.  Thomam  3.  p.  q.  61.  a.  1.  S.  Bonavetura  has  adfert  conve- 
nientiae  rationes:  «  Expediens  fait  (institutio  sacramentorum)  a  parte  aegroti: 
quia  erat  coecus  quoad  rationem,  ideo  data  sunt  ei  sacramenta  visibilia  ad 
eruditionem ;  erat  elatus  quoad  irascibilem,  ideo  data  sunt  ei  sacramenta  cor- 
poralia  ad  sui  humiliationem;  erat  fastidiosus  quoad  concupiscibilem,  ut  non 
saperent  ei  spiritualia,  ideo  sacramenta  sunt  ei  data  ad  exercitationem,  ne  forte 
in  unius  solius  perceptione  vel  in  spiritualium  tantum  contemplatione  sibi 
posset  fastidium  generari  et  taedium.  »  In  4.  D.  1.  P.  I.  a.  1.  q.  1. 

(2)  Post  Adae  lapsum  ipsa  divina  promissione  Christi  Redemptoris  futuri 
constitutus  est  ordo  reparations,  et  in  hoc  ordine  Ecclesia  universalis  seu 
populus  Dei  sub  capite  Christo.  .Quicumque  in  Christum  venturum  fklem  pro- 
fitebatur,  huic  populo  Dei  aggregabatur.  Quoad  oeconomiam  itaque  gratiae  su- 
pernaturalis,  Ecclesia  seu  populus  Dei  erat  universalis;  electio  populi  Israel 
in  peculiarem  populum  Dei  respiciebat  temporales  promissiones.  Cf.  Card. 
F  r  a  n  z  e  1  i  n  th.  III. 

turn  originale  theologi  unanimi  consensu  colligunt  ex  voluntatis 
Dei  salvificae  universalitate.  «  Nec  credendum  est,  inquit  Augu¬ 
stinus,  et  ante  datam  circumcisionem  famulos  Dei,  quandoqui- 
dem  eis  inerat  mediatoris  tides  in  carne  venturi,  nullo  Sacramento 
ejus  opitulatos  fuisse  parvulis  suis,  quamvis  quid  illud  esset,  aliqua 
necessaria  causa,  Scriptura  latere  voluerit  »  (1).  In  quo  proprie 
situm  fuerit  hoc  remedium,  disputant  theologi;  nonnulli  cum  Vas- 
quesio  putant  solam  fidem  internam  parentum  vel  aliorum  suf- 
fecisse  ad  infan tium  justificationem  per  merita  Christi  venturi; 
alii  multo  plures  tenent,  necessarium  fuisse  actum  aliquem  reli- 
giosum  (2)  aliorum,  licet  non  determinatum  in  individuo,  quo 
consacrarentur,  qui  actus  cum  per  se  aptus  esset  ad  rationem 
signi,  sacramentum  legis  naturae  dici  solet. 

Utrum  etiam  pro  adultis  instituta  fuerint  in  illo  statu  sacra- 
menta,  latet  nos:  s.  Thomas  in  sententiam  affirmantem  conce- 
dere  videtur. 

761.  In  periodo  mosaica  certe  fuerunt  sacramenta.  Et  primo 
quidem  pro  parvulis  Israeliticis  remedii  naturae,  ex  quo  insti¬ 
tuta  est  ex  Dei  ordinatione  et  foedere  cum  Abraham  inito,  vices 
gerebat  circumcisio,  de  qua  liaec  statui  posse  videntur: 

l.°  Ea  non  fuit  ad  delendum  peccatum  originale  instituta,  sed 
ad  consignandum  peculiarem  Dei  populum  eumque  a  ceteris  gen- 
tibus  distinguendum.  2.°  Posteri  Abrahae  pro  caerimonia  ilia 
religiosa  suae  fidei  in  Christum  venturum  protestativa,  qua  hu- 
cusque  ad  infantium  iustificationem  usi  fuerant  quaque  remedium 
naturae  continebatur,  determinarunt  et  adoptarunt  circumcisio¬ 
nem,  ad  quam  ex  Dei  praecepto  aliunde  adstringebantur,  quaeque 
proinde  duplici  munere  fungi  coepit:  et  signi  foederis  ex  Dei  ordi¬ 
natione,  et  sacramenti  pro  infantibus  ex  libera  posterorum  Abra- 
hae  electione.  3.°  Qua  sacramentum  peccatum  originale  delebat  et 
justilicabat  infantes,  non  tamen  ex  opere  operate,  sed  quatenus  ilia 
parentum  externa  fldei  protestatio,  dispositio  erat  sufflciens  ex 
divinis  promissis  ad  sanctificationem  propter  Christi  merita  fu- 


(1)  Contra  Jul.  1.  5.  c.  11.  n.  45. 

(2)  S.  Thomas  existimat  «  probabile,  quod  parentes  fidoles,  pro  parvulis 
natis,  et  maxime  in  periculo  existentibus,  aliquas  preces  Doo  funderent,  vel 
aliquam  benedictionem  eis  adhibercnt,  quod  erat  quoddam  siguaculum  fidei  » 

3.  p.  70.  a.  4. 

tura  impertienda.  Unde  circumcisio,  sicut  sacramentum  legis  na¬ 
turae,  non  erat  causa  sanctificationis,  sed  ejusdem  signum  et 
conditio.  —  Pro  feminis,  quae  circumcisionem  non  poterant  acci- 
pere,  et  probabiliter  pro  pueris  qui  circumcidi  non  poterant  et 
in  mortis  periculo  versabantur,  imo  et  pro  eo  tempore  quo  in  de- 
serto  circumcisio  suspensa  fait,  perseveravit  sacramentum  naturae. 

Pro  adultis  autem  in  hac  periodo  certe  fuerunt  sacramenta, 
quae  communiter  ad  quatuor  revocantur :  agnus  paschalis,  figura 
eucharistiae;  ritus,  quibus  initiabantur  sacerdotes,  figura  sacra- 
menti  ordinis;  variae  lustrationes  et  mundationes,  figurae  sacra- 
menti  poenitentiae.  Haec  sacramenta  non  efficiebant  remissionem 
peccatorum  quoad  culpam  nec  gratiam  conferebant  ex  opere 
operato,  sed  ex  opere  operantis,  i.  e.  quando  homines  ex  fide  et 
dilectione  utebantur  hujusmodi  sacramentis. 

762.  Quoad  periodum  christianam  statuimus: 

Prop.  112.  Novae  legis  sacramenta  neque  plura  neque  pau- 
ciora  sunt  quam  septem  (1). 

De  fide  contra  Novatores  saec.  XVI,  qui  gradatim  negando 
septenarium  numerum  sacramentorum  eo  devenerunt,  ut  duo 
tantum  admittant:  baptismum  et  coenam,  contra  quos  cone. 
Trident,  (sess.  7.  can.  1)  definivit:  «  Si  quis  dixerit,  sacramenta 
N.  L....  esse  plura  vel  pauciora  quam  septem,  videlicet  baptismum 
etc.,  aut  etiam  aliquod  horum  septem  non  esse  vere  et  proprie 
sacramentum,  a.  s.  » 

Declar.  Septenarius  sacramentorum  numerus  dupliciter  de- 
monstrari  potest:  analytice  et  synthetice.  Analytica  demonstratio 
fit  de  unoquoque  probando,  ill uti  esse  verum  sacramentum,  unde 
concluditur:  ergo  septem  sunt  sacramenta.  Talis  demonstratio 
esset  nimis  prolixa,  et  alioquin  instituitur  in  singulis  tractatibus, 


(1)  Potiora  vero  discrimina  inter  vetera  et  nostra  sacramenta  sunt:  l.°  in 
externo  ritu  et  caerimonia;  2.°  nostra  sunt  faciliora,  praesertim  si  conferamus 
baptismum  cum  circumcisione;  3.°  nostra  sunt  pauciora,  quia  v.  g.  innumeris 
expiationibus  sola  poenitentia  successit;  4.°  nostra  sunt  meliora  utpote  non 
per  Moysen,  sed  per  Christum  promulgata;  5.°  vetera  erant  signa  et  figurae 
nostrorum;  6.°  vetera  data  erant  ad  certum  tempus:  nostra  durabunt  ad  con- 
summationem  saeculi;  7.°  nostra  habent  vim  iustificandi,  quam  vetera  non 
habebant. 

quorum  synthesis  erit  numerus  septenarius  sacramentorum.  De- 
monstratio  autem  synthetica  fit  ostendendo,  documenta  fidei  nu- 
merum  septenarium  sacramentorum  qua  talem  exhibere,  et  hoc 
iterum  dupliciter:  directe  adducendo  Scripturas  et  Patres  te- 
stantes,  septem  esse  sacramenta,  et  haec  fieri  non  potest  quia 
nec  Scriptura  nec  Patres  hoc  modo  numerum  septenarium  sa¬ 
cramentorum  affirmant;  indirecte  demonstrando  ex  consensu 
christiani  nominis  fidem  Ecclesiae  in  hanc  doctrinam  adeoque 
eiusdem  apostolicitatem,  quod  fieri  potest  et  faciendum  assumimus. 

763.  Demonstr.  Tempore,  quo  Protestantium  nova  haeresis  eru- 
pit,  ex  multis  saltern  jam  saeculis  Ecclesia  universa  pubblice,  di- 
serte,  theoretice  et  practice  conspirabat  in  fidem,  septem  esse  N.  L. 
sacramenta.  Cujus  fidei  testes  sunt  a)  catecheses,  constitutiones  sy- 
nodales,  fidei  professiones  et  theologi  omnes,  qui  a  primis  scholae 
exordiis  de  septem  sacramentis  tamquam  de  re  in  Ecclesia  vulga- 
tissima  tractant.  Ita  Hugo  a  s.  Victore  initio  saec.  XII  et  paulo 
post  Petrus  Lom  bard  us,  Petrus  Pictaviensiset  ceteri.  —  b) 
Ipsi  Graeci  schismatici,  ut  constat  a)  ex  nulla  unquarn  facta  a 
Graecis  contra  Latinos  super  hanc  rem  reclamatione,  ne  tempore 
quidem  cone.  L ugdunensis  et  Flore ntini;  fi)  ex  profes- 
sionibus  fidei  Graecorum,  inter  quas  est  ilia  Michaelis  Paleologi 
Gregorio  X  oblata;  y)  nominatim  ex  irrito  Protestantium  cona- 
tu  pertrahendi  Graecos  ad  suum  errorem.  Hue  spectat  responsio 
Jeremiae  Constpn.  Patriarchae  ad  Protestantes  a.  1575,  in  qua 
quoad  hoc  caput  declarat  septem  esse  Ecclesiae  sacramenta:  ba- 
ptismum,  s.  unguenti  unctionem  etc.;  synodi  a.  1638  et  1642 
Costantinopoli,  et  1672  Hierosolymis  contra  Cyrillum  Lucarim 
calviniana  lue  imbutum  habitae,  in  quibus  anathema  ei  hac  de 
causa  dictum,  et  eadem  doctrina  proposita  f u i t ;  S)  tandem  ex 
eorum  libris  liturgicis  et  ritualibus.  —  c)  Sectae  Orientis  ab 
Ecclesia  saec.  jam  Y.  divulsae,  uti  sunt  Nestor i an i  et  Mono- 
phy sitae  eandem  de  septenario  sacramentorum  numero  fidem 
profitentes. 

Jam  vero  ex  tali  consensu  duplex  exurgit  ad  probandam  apo¬ 
stolicitatem  fidei  de  numero  sacramentorum  septenario  argu- 
mentum,  theologicum  alterum,  alteram  historicum.  Theologi- 
cum,  illudque  certissimum  colligitur  ex  principiis  de  Traditione. 
Consensus  enim  constans  et  universalis  in  aliquam  veritatem  ut 

revelatam  criterium  est  indubium  apostolicitatis  illius  doctrinae, 
quia  secus  universa  Ecclesia  posset  a  fide  deficere,  actumque  esset 
de  promissionibus  Christi  relate  ad  directionem  et  assistentiam 
Spiritus  sancti. —  Historicum  deducitur  ex  impossibilitate  hujus 
fidei  origines  aetate  apostolica  recentiores  assignandi.  Nam 
hujusmodi  innovatio  non  fuit  saec.  XII  inducta,  ut  effutiunt  Prote- 
stantes,  cum  haec  fides  communis  sit  nobis  cum  Graecis  ac  proin- 
de  scliismate  graeco  anterior.  Et  sane,  si  Graecorum  esset  foetus, 
num  illam  aequo  animo  tulissent  Latini!  Et  non  tulissent  modo, 
sed  in  earn  concessissent  omnes  et  ita  concessissent,  ut  neminem 
factae  mutationis  vel  levis  invasisset  suspicio!  At  forsan  a  Latinis 
error  exiit?  Quis  credat,  tam  faciles  se  in  hac  re  praebuisse  Graecos 
illos,  qui  circa  ritus  mere  ecclesiasticos  tantas  Latinis  moverunt 
lites?  Ergo  illae  Graecorum  Ecclesiae,  quae  eo  tempore,  quo 
mutatio  facta  dicitur,  jam  magnis  odiis  in  Romanam  Ecclesiam 
exarserant,  suam  antiquam  et  Apostolicam  fidem  sponte  novae  j 
Latinorum  doctrinae  accomodassent  ?  Et  Photianae  Ecclesiae  ! 
exemplum  illico  secutae  essent  omnes,  quae  per  Orientem  disse- 
minatae  sunt,  Haereticorum  sectae,  non  minus  Photianis,  quam 
Romanae  Ecclesiae  infensae?  Ergo  Latini  et  Graeci  hauc  fidem 
hauserunt  ex  fonte  communi,  qui  antecessit  eorum  separationem, 
scilicet  ab  Ecclesia  universali  saec.  IX  et  VIII,  a  qua  divulsi 
sunt  graeci.  Sed  neque  saec.  IX  vel  VIII  haec  innovatio  facta 
est,  cum  fides,  quam  defendimus,  reperiatur  apud  illas  Orientis 
sectas,  quae  jam  saec.  V.  Ecclesiae  castra  deseruerunt.  Quare  ex 
eadem  ratione  inferendum  est,  earn  Orientates  et  Occidentales 
hausisse  ex  fonte  communi,  ex  Ecclesia  matrice  saec.  V  et  IV. 
Antea  vero,  quando  Ecclesia  tot  decorata  martiribus  atque 
eximiis  illustrata  doctoribus  tenax  admodum  erat  antiquiiatis  et  | 
adversatrix  omnis  novitatis,  tail's  innovatio  in  re  magni  moments, 
practica,  quotidiana  nullo  modo  concipi  potest.  Insuper  talis  in¬ 
novatio  induci  non  potuisset  quin  moveretur  Ecclesia,  excita- 
rent.ur  Patres,  reclamarent  Episcopi,  cogerentur  concilia  atque 
sequeretur  innovationis  damnatio;  quarum  rerum  nulla  extat 
memoria.  —  Praeterea  ostendant  nobis,  quis  auctor  fuerit  novi 
dogmatis,  quo  tempore  illud  primum  serpere  coeperit,  qua  ratione 
in  omnes  Ecclesias  etiam  orientales  haereticas  et  schismaticas 
irrepserit.  Quare  obtinet  liic  August  ini  axioma:  «  Quod  uni- 

versa  tenet  Ecclesia,  nec  conciliis  institutum,  sed  semper  re- 
tentum  est,  nonnisi  auctoritate  apostolica  traditum  rectissime 
creditur  »  (1). 

764.  Confirmat  ratio  congruentiae.  Septem  sacramenta  catho- 
licorum  ad  omnes  vitae  spiritualis  necessitates  parata  sunt:  sive 
haec  spiritualis  vita  consideretur  in  individuis,  sive  in  commu- 
nitate  quae  est  Ecclesia.  Sicut  enim  vita  supernaturalis  in  suo 
ordine  analoga  est  vitae  naturali:  ita  in  suo  cursu  et  evolutione 
eandem  analogiam  sequitur.  Quemadmodum  igitur  in  vita  natu¬ 
rali  homo  individuus  nascitur,  roboratur,  alitur;  si  in  morbum 
incidit,  medicina  sanatur,  et  sublatis  morbi  reliquiis  perfectae 
incolumitati  restituitur;  humana  vero  societas  propagari  debet 
et  legitimo  regimine  gubernari:  ita  in  vita  spiritual^  homo  nasci, 
roborari,  ali,  sanari,  reconvalescere ;  Ecclesia  vero  jpropagari 
et  regi  debet.  Ad  hos  effectus  'obtinendos  septem  sacramenta 
ordinata  sunt  (2). 

765.  Ad  solvendas  dilhcultates,  quae  moveri  solent,  haec  sunt 
animadvertenda:  l.°  Patres,  sin  minus  de  septenario  numero,  certe 
de  singulis  septem  sacramentis  testimonium  dicunt,  prout  videbi- 
mus  in  tractatibus  specialibus.  2.°  Quod  autem  desideretur  apud 
Patres  simul  facta  connumeratio  septem  omnium  sacramentorum, 
id  explicari  potest  a)  ex  eo  quod  Patres  methodum  scientificam 
non  sequantur,  ut  posteriores  scholastici;  b)  ex  scopo  peculiari 
ipsis  proposito,  quod  erat  singulorum  sacramentorum  consideratio, 
non  vero  analytica  et  comparativa  proprietatum  singulis  com- 
munium  inquisitio,  ut  per  hanc  ad  syntesin  pervenirent,  ex  qua 
connumeratio  omnium  sacramentorum  sub  numero  septenario  o- 
ritur;  c)  ex  commoda  sacramentorum  distributione  in  duas  ve- 
luti  classes  perficentium  et  medicinalium ;  d)  denique  ex  arcani 
disciplina.  3.°  Nominatim  vero  pedum  lotio,  licet  omnia  requi- 
sita  habere  videatur,  non  est  sacramentum,  quia  non  praecepta 
a  Domino  fuit  ut  perpetuo,  sicut  veri  nominis  sacramentum,  in 
Ecclesia  manerel;  neque  promissionem,  tanquam  signum  prac- 


(1)  De  bapt.  1.  4.  c.  24.  —  Paulo  fusius  exposuimus  hoc  argumentum,  quia 
frequens  deinceps  ad  illud  provocandi  occurret  occasio. 

(2)  Cf.  s.  Thoraam  p.  3.  q.  65.  a.  1.  Paulo  aliter  s.  Bonaventura  in 
Centiloquio  P.  3.  sect.  47.  congruentiam  numeri  sacramentorum  ex  triplici 
necessitate  vitae  christianae  explicat,  ut  sint  nempe  medicamenta  vitiorum, 
adiuvamenta  virtutum,  armamenta  militiae. 

ticum,  habuit  gratiae  sanctificantis,  sed  poenae  tantum  com- 
minationem  Petro  factam  ob  inobedientiam,  unde  nunquam  pro 
vero  proprioque  sacramento  habita  fuit  ab  Ecclesia,  cujus  praxis 
in  re  sacramentaria  est  optima  revelatae  doctrinae  interpres  (1). 

ARTICULUS  III. 

De  materia  et  forma  sacramentorum  novae  legis. 

766.  Sacramenta  veteris  legis  rebus  tantum  conficiebantur,  a- 
deoque  eorum  significandi  modus  erat  per  se  minus  determinates. 
—  Sacramenta  vero  novae  legis  rebus  et  verbis  constant.  Ratio 
est,  quia  sacramenta  novae  legis,  utpote  antiquis  perfectiora,  et 
gratiam  praesentem  significantia  et  conferentia ,  debent  esse 
signa  gratiae  clariora  quam  antiqua,  quae  solum  gratiam  per 
nova  dandam  significabant;  clariora  vero  veteribus  non  sunt,, 
nisi  ratione  verborum,  quae,  ut  ait  Augustinus,  obtinent  in 
significando  principatum. 

767.  Hae  res  et  haec  verba  inde  a  saec.  XII  modo  loquendi 
penes  theologos  communi,  a  cone.  Florent.  et  Trident,  usur- 
pato  et  probato,  designantur  jam  nomine  materiae  et  formae , 
qua  formula  non  tantum  duplex  illud  elementum,  quo  constat 
sacramentum,  sed  mutua  quoque  inter  utrumque  indicatur  habi- 
tudo.  Sane  ea  est  inter  materiam  et  formam  relatio,  ut  a)  ex 
utriusque  unione  constituatur  unum  integrum  distinctum  ab  utra- 
que;  b)  materia  per  se  sit  imperfectum  quid  et  indifferens  ad 
multas  formas,  forma  sit  perficiens  et  determinans  ad  certam 
perfectionem;  c)  materia  ut  perficiendum  supponatur,  forma  ut 
perficiens  accedat,  et  velut  elevans  materiam  ad  esse  nobilius  ab- 
solvat  totum  compositum.  Iam  vero  res  in  sacramento,  ablutio 
v.  g.,  est  quid  indilferens  ad  plures  usus  v.  g.  ad  denotandam  ab- 
stersionem  a  sordibus  vel  refrigerationem;  verba  autem  (ego  te 
baptize)  accedunt  ad  ablutionem  illamque  determinant  ad  hanc 
unam  altiorem  significationem  sacramentalem,  ablutionis  nempe 
animae  a  peccatis,  ac  utriusque  concursu  unum  constituunt  si¬ 


ll)  Cf.  Franzelin  th.  XIX. 

gnum,  videlicet  baptism um.  Aptissime  igitur  res  materia,  verba 
forma  appellantur. 

768.  Porro  haec  non  ita  sunt  intelligenda,  ac  si  de  ratione 
materiae  sacramentalis  necessarium  omnino  sit,  ut  ea  sit  res  ma¬ 
terials  et  palpaMlis ;  sufflcit  enim  sit  elementum  aliquod  sensi- 
bile  quidem,  sed  minus  determinatum,  ad  plura  indifferens,  quod 
alterius  elementi  accessu  magis  determinetur  et  perficiatur; 
proinde  et  actus  sensibili  modo  manifestati  rationem  habere  pos- 
sunt  materiae,  ut  in  poenitentia  et  matrimonio.  Eodem  modo 
ad  rationem  formae  sufflcit,  ut  verbis  aequivaleant,  uti  nutus  in 
mutis,  qui  contraherent  matrimonium.  Denique  inter  materiam 
et  formam  sufflcit  distinctio  virtualis.  Ita  in  matrimonio  eadem 
verba  vel  iidem  actus  rationem  habent  materiae,  quatenus  expri- 
munt  id,  quod  est  minus  determinatum  et  indiget  determinari 
per  alterum,  videlicet  quatenus  exprimunt  traditionem  corporum 
per  se  spectatam :  habent  vero  rationem  formae,  quatenus  tra¬ 
ditionem  lianc  ad  rationem  signi  sacramentalis  determinant,  seu 
quatenus  earn  mutuam  traditionem  declarant  et  firmant  tamquam 
obligationem  matrimonialem  perpetuam,  id  quod  mutua  accepta- 
tione  fit. 

769.  Nota.  Ad  sacramenti  confectionem  requiritur  materiae 
et  formae  unio  moralis,  seu  talis,  qua  ex  communi  hominum 
judicio  utraque  unum  constituatur,  spectata  uniuscuj usque  sa¬ 
cramenti  natura.  Sic  in  ceteris  sacramentis  talis  coniunctio  debet 
esse  simultanea,  in  poenitentia  vero  et  matrimonio  ex  ipsa  eorum 
natura  notabile  tempus  etiam  potest  intercedere. 


CAPUT  II. 

De  causa  efficiente  sacramentorum. 


770.  Triplex,  cum  agitur  de  institutione  sacramentorum,  di- 
stinguitnr  causa  efflciens  pro  triplici  potestate  aucloritatis,  ex- 
cellentiae  et  ministerial! s. 

771.  Potestas  auctoritatis  ea  est,  quae  relate  ad  aliquem  eflcetum 
sub  omni  respectu  principalis  est,  ideoque  nec  derivata  ab  alia 

nec  aliis  subordinata.  Jam  vero  talem  potestatem,  quum  de  sacra- 
mentorum  institutione  agitur,  soli  Deo  esse  propriam,  evidens  est. 
Etenim  per  sacramenta  significatur  et  efficitur  gratia.  Is  igitur 
solus  eorum  institutor  potestate  auctoritatis  esse  potest,  qui  primo 
et  principaliter  est  auctor  gratiae.  Atqui  solus  Deus  est  primarius 
et  principalis  auctor  gratiae,  quippe  quae  excedit  omnem  facul- 
tatem  creatam  et  quaedam  est  participatio  divinae  naturae  (1): 
ergo.  Cum  autem  Christus  verus  sit  Deus,  ipsi,  secundum  quod 
est  Deus,  convenit  hujusmodi  potestas. 

Potestas  excellentiae  ea  est,  qua  altior,  quum  de  sacramentis 
agitur,  in  creata  natura  inesse  nequit,  cuj usque  formalis  ratio  eo 
continetur,  quo  Christus,  ut  homo  est.  principalis  causa  gratiae, 
non  quidem  efficiens,  attamen  meritoria  est;  quae  proinde  respectu 
solius  divinae  potestatis  ministra,  quoad  aliam  vero  quamcumque 
principalis  est.  Porro  constat,  Christum  passione  et  morte  sua  non 
solum  meruisse  nobis  peccatorum  remissionem  et  gratiam,  sed 
etiam  ut  sua  merita  iis,  quibus  vellet,  mediis,  nobis  applicaret. 
Hinc  praesenti  ab  ipso  electa  oeconomia,  ipse  signa  in  specie  et  in 
genere  designavit  eisque  efficaciam  contulit  sanctificandi.  Unde 
sacramenta  continent  et  repraesentant  pretium  sanguinis  Christi 
moventque  Deum  ad  physice  potestate  auctoritatis  producendam 
gratiam.  Liquet  etiam  hanc  potestatem  excellentiam,  quippe  quae 
ad  causam  meritoriam  reducitur,  totam  derivari  a  persona  Verbi 
quae  actionibus  humanae  naturae  Christi  dignitatem  conferebat. 
—  Haec  autem  potestas  juxta  s.  Thom  am  consistit  in  quatuor: 
a)  in  eo,  quod  Christus  per  merita  sua  vim  et  efficaciam  sacra¬ 
mentis  tribuere  potuerit;  b)  quod  ipse  solus  sit  principalis  et 
proprio  jure  sacramentorum  minister:  quare  ab  aliis  ministrari 
non  possunt,  nisi  tamquam  vicariis,  Christi  nomine  et  loco  agen- 
tibus;  c)  quod  ipse  solus  potuerit  sacramenta  instituere;  d)  quod, 
quum  causa  non  pendeat  ab  effectu,  sed  potius  e  converso,  ipse 
solus  sacramentorum  effectum  etiam  sine  sacramentis  conferre 
potuit  (2). 

Demum  potestas  pure  ministerialis  est  ea,  quae  omni  princi- 
palitate  et  causalitate  destituta  extenditur  tantum  ad  admini- 
stranda  sacramenta  divinitus  instituta.  Talis  potestas  competit 


(1)  Cf.  s.  T  ho  mam  3.  q.  64.  a.  2.  —  (2)  S.  Thomas  p.  3.  q.  64.  a.  3. 


Articulus  I.  t)e  auctore  sacramentorum. 


527 


omnibus,  quibus  a  Christo  ipso  communicatum  est  munus  di¬ 
spensations  mysteriorum  Dei.  In  his  ad  validam  sacramentorum 
administrationem  non  requiritur  fides  et  probitas,  sed  tantum 
intentio  saltern  faciendi  quod  facit  Ecclesia. 

Hinc  agemus:  l.°  de  auctore  sacramentorum,  2.°  de  probitate 
ministri,  3.°  de  ejusdem  intentione. 


ARTICULUS  I. 

De  auctore  sacramentorum. 


772.  Prop.  113.  Christus  omnia  et  singula  sacramenta  per  se 
et  immediate  instituit. 

Declar.  Actio,  qua  Christus  sacramenta  instituit,  est  thean- 
drica;  omnis  enim  eorum  virtus  est  ex  passione  eius,  cui  infi- 
nitam  dignitatem  conciliavit  Yerbi  persona.  Hinc  solus  Christus 
sacramenta  instituere  potuit.  Sed  hoc  duplici  modo  perficere 
potuisset:  l.°  per  Apostolos  et  Ecclesiam,  potestatem  ipsis  com- 
municando  signa  aliqua  instituendi,  quibus  ipse  deinde  gratiam 
adnecteret;  et  tunc  mediate  tantum  eorum  auctor  esset:  hoc 
•  sensu  nonnulli  theologi  ante  cone.  Tridentinum  asserebant 
aliqua  sacramenta  v.  g.  confirmationem  et  extremam  unctionem 
a  Christo  per  Apostolos  vel  a  Spiritu  sancto  per  Ecclesiam  in- 
stituta  1'uisse  (1).  2.°  Immediate  per  se  ipsum  signo  cuidam  sen- 
sibili,  saltern  in  genere  a  se  determinato,  gratiam  alligando. 
Jam  vero  si  praescinditur  ab  institutione  sive  immediata  sive 
mediata,  propositio  est  sine  dubio  de  fide,  ex  verbis  cone.  Tri- 


(1)  Alexander  Alensis  dixit,  confirmationem  «  institutam  fuisse  Spiritus 
sancti  instinctu  in  cone.  Meldensi  a.  845,  quantum  ad  formam  verborum  et 
materiam  elementarem,  cui  etiam  Spiritus  sanctus  contulit  virtutern  sanctifi- 
candi,  »  qua  in  re  allucinatus  est  quum  in  >conc.  Meldensi  nihil  occurrat  ad 
sacramentum  confirmationis  spectans,  nisi  interdictum  Chorepiscopis  impositum, 
ne  confirmationis  sacramentum  administrent.  Ex  quo  interdicto,  non  quod 
affirmat  Alexander,  sed  plane  contrarium  colligitur;  maxime,  quod  concilium 
in  ipso  ferendo  ad  auctoritatem  Innocentii  I  provocat. 

tini  (can.  1):  «  Si  quis  dixerit,  sacramenta  novae  legis  non 
fuisse  omnia  a  Jesu  Christo  Domino  nostro  instituta,  a.  s.  »  Ne- 
que  de  hoc  unquam  quis  dubitavit,  quum  a  Christo  totus  sit 
cultus  christianus.  Institutio  autem  immediata,  quamquam  a 
Tridentino  dici  non  potest  expresse  deflnita,  est  tamen  certa 
et,  iuxta  alios,  proxima  fidei,  hancque  assumimus  demonstran- 
dam. 

773.  Demonstr.  I.  Ex  revelatione,  quae  duplex  suppeditat  argu- 
mentum,  alterum  ex  Scriptura,  alterum  ex  cone.  Trident.  Itaque  1 
primo  Scriptura  expressis  verbis  nos  instruit  Christum  Dominum 
per  semetipsum  sacramenta  baptismi,  poenitentiae  et  Euchari- 
stiae  instituisse.  Nisi  igitur  aperte  contrarium  demonstretur,  ce¬ 
tera  etiam  sacramenta  ab  ipso  immediate  instituta  credenda  sunt, 
eo  vel  magis  quod  (Act.  1,  3)  Lucas  narret,  Christum  se  ipsum 
vivum  post  passionem  praebuisse  in  multis  argumentis,  per  dies 
quadraginta  apparens  eis  et  loquens  de  regno  Dei.  Vix  autem 
aut  ne  vix  quidem  cogitare  valemus  Christum,  Apostolis  ea  ex- 
ponentem,  quae  ad  regnum  Dei  seu  Ecclesiam  ab  ipso  fundatam 
attinent,  quin  ipsum  simul  cogitemus  instituentem  ea  sacramenta, 
quae  forte  instituta  nondum  erant.  Sacrificium  enim  et  sacra¬ 
menta  ad  ea  omnino  referenda  sunt,  quae  non  accidentalia  sed 
quae  fundamentalia  ac  prorsus  essentialia  censentur.  —  Acce- 
dit  Pauli  testimonium  (1.  Cor.  4,  1) :  Sic  nos  existimet  homo , 
ut  ministros  Christi  et  dispensatores  mysteriorum  Dei.  Si  Apo- 
stoli  ad  sacramenta,  quae  utique  ad  mysteria  Dei  pertinent,  tan- 
tum  ut  administratores  referuntur,  non  ipsis,  ut  Spiritus  s.  or¬ 
gana  erant,  sed  Christo  eorum  institutio  adscribenda  est.  Quod 
clarius  patet  ex  collatione  eorum  quae  dicit  Apostolus  cap.  prae- 
ced.  4  et5:  Quid  igitur  est  Apollo ?  Quid  vero  Paulus?  Ministri 
ejus  cui  credidistis. 

Idem  secundo  eruitur  ex  canone  allato  Trid.  et  quidem  a)  ex 
sensu  delinitionis  Tridentinae  obvio,  juxta  quem  ea  instituere  quis 
dicitur,  quae  per  se  ac  immediate  instituit.  —  b)  Ex  ratione  usus 
loquendi,  qui  concilii  aetate  vigebat.  Ne  enim  dicamus,  eos  solos 
tlieologos,  qui  communi  de  sacramentorum  institutione  sententiae 
stabant,  hac  loquendi  formula  usos  esse,  Christum  nempe  omnia 
sacramenta  instituisse,  ceteris  abstinentibus;  certum  est,  ista  aetate 

in  Ecclesia  apprime  distincta  fuisse  ea,  quae  ex  Christi  institu- 
tione  repetenda  sunt,  atque  ea,  quae  institutionis  divino-apo- 
stolicae  vel  tantum  apostolicae  aut  ecclesiasticae  aestimanda  sunt. 
Cum  huius  autem  distinctions  in  Ecclesia  existentia  componi 
nequit,  ut  propositio  «  omnia  sacramenta  a  Christo  institute 
sunt, »  aliter,  quam  de  immediata  institutione  intelligatur.  —  c)  No- 
minatim  autem  ex  eo  quod  propugnatores  mediatae  institutionis 
suam  sententiam  de  extrema  unctione  potissimum  intellectam 
volebant,  et  concilium  illam  explodit  (sess.  14.  can.  1)  docens, 
earn  a  Christo  instilutam  et  a  Jacobo  promulgatam  fuisse,  proin¬ 
deque  non  institutam  a  Jacobo  potestate  a  Christo  habita,  quia 
promulgator  institutionis  institutor  ipse  non  est. 

774.  II.  Rationes  suggerit  duas  s.  Thomas:  a)  «  Christus 
non  ex  invidia  praetermisit  potestatem  excellentiae  Ecclesiae 
ministris  communicare,  sed  propter  tidelium  utilitatem,  ne  in  ho- 
mine  spem  ponerent  et  ne  essent  diversa  sacramenta,  ex  quibus 
divisio  in  Ecclesia  oriretur;  sicut  apud  illos  qui  dicebant:  Ego 
sum  Pauli,  ego  autem  Apollo,  ego  vero  CepPiae,  ut  dicitur 
(1.  ad  Cor.  1,  12).  »  —  b)  «  Apostoli  et  eorum  successores  sunt 
vicarii  Dei  quantum  ad  regimen  Ecclesiae  constitutae  per  fidem 
et  fidei  sacramenta.  Unde  sicut  non  licet  eis  constituere  aliam 
Ecclesiam;  ita  non  licet  eis  tradere  aliam  fidem,  neque  insti- 
tuere  alia  sacramenta:  sed  per  sacramenta,  quae  de  latere  Christi 
pendentis  in  cruce  lluxerunt,  dicitur  esse  fabricata  Ecclesia  Chri¬ 
sti  »  (1).  Cum  his  cohaerent  quae  habet  Tr i dentin  um  (sess. 
21  cap.  2)  concedens  Ecclesiae  potestatem  mutandi  quidem  ritus 
quos  ipsa  instituit,  minine  vero  substantiam  sacramentorum. 

775.  Scholion.  Ex  hac  doctrina  sequitur,  Christum  sacramen¬ 
torum  materiam  et  formam,  quae  eorum  sunt  partes  essentiales, 
determinasse.  Ilaec  autem  determinatio  in  genere,  vel  in  specie 
fieri  potuit.  Facta  est  in  genere,  si  statuisset,  sacramentum  v.  g. 
ordinis  conferendum  esse  aliquo  signo  sensibili,  quod  spiritualem 
potestatem  eodem  signo  traditam  et  gratiam  ad  earn  exercendam 
significaret,  quin  hoc  vel  illud  determinasset,  sed  lianc  determi- 
nationem  Ecclesiae  reliquisset,  quae  potest  uti  qualibet  materia, 
quae  intra  genus  illud  contineatur;  in  specie,  si  ipse  Christus 


(1)  P.  3.  q.  64.  a.  4  et  2. 

inter  pi  lira,  unum  elegit  signum,  lit  si  v.  g.  statuisset  ordinem 
esse  conferendum  per  manuura  impositionem  et  correspondents 
verba.  Haec  determ inatio  in  specie  non  ita  est  intelligenda,  ac 
si  facta  esset  secundum  materialem  sonum  verborum,  et  secun¬ 
dum  phrasim  grammaticam,  sed  secundum  significationem  et 
sen  sum. 

Jam  vero  certum  est,  hujusmodi  determinationem  in  aliqui- 
bus  sacrainentis,  ut  v.  g.  in  baptismo  et  Eucharistia,  factam 
fuisse  in  specie;  de  aliis  praesertim  de  ordine  disputant  inter  se  , 
theologi  eo  quod  Ecclesia  graeca  aliis  ritibus  illud  conferat  ac 
latina.  Attamen,  quod  probe  advertas,  etiamsi  alicujus  sacramenti 
Christus  in  genere  tantum  materiam  et  formam  determinasset, 
illius  nihilominus,  ut  diximus,  immediatus  esset  auctor. 

776.  Coroilarium.  Ex  his  omnibus  sequitur,  quamlibet  mutatio- 
nem  substantialem  circa  materiam  et  formam  nullum  reddere 
sacramentum.  Censetur  vero  mutatio  substantialis  materiae,  si  ; 
juxta  communem  usum  et  acceptionem  hominum  discrepat  a 
materia  usitata  et  ab  ipso  Christo  praescripta,  formae,  si  non  i 
manet  amplius  idem  sensus  verborum;  alioquin  est  accidentalis. 

Si  vero  mutatio  materiae  vel  formae  sit  tantum  accidentalis, 
efficitur  quidem  sacramentum,  sed  minister  peccat  praesertim 
in  re  alicujus  momenti. 

ARTICULUS  II. 

De  fide  et  probitate  ministri. 

777.  Minister  sacramenti  alius  est  principalis ,  scilicet  Christus 
per  potestatem  excellentiae;  alius  secundarius,  qualis  esse  potest, 
de  lege  ordinaria,  solus  homo  viator,  cum  huic  tantum  Christus 
potestatem  contulerit  administrandi  sacramenta.  Neque  omnis 
homo  etiam  viator  est,  ut  contendit  Luther  us,  omnium  sacra- 
mentorum  minister,  sed  ii  tantum  qui  ad  hoc  munus  destinati 
sunt,  ut  constat  ex  Tridentino  (sess.  7.  can.  10):  «  Si  quis 
dixerit,  christianos  omnes  in  verbo  et  omnibus  sacramentis  admi- 
nistrandis  habere  potestatem,  a.  s.  » 

778.  De  his  ergo  quaeritur,  utrum  ad  validam  sacramentorum 
administrationem  veram  / idem  et  stalum  gratiae  habere  debeant. 

Circa  fidei  necessitatem  exorta  est  in  Africa,  saec.  Ill  Celebris 
quaestio,  quae  rebaptizantium  vocatur.  Agrippinus,  Carthagi- 
nensis  episcopus,  statuerat  (a.  217)  esse  rebaptizandos  eos,  qui  ab 
haereticis  fuerant  baptizati.  Ei  in  episcopatu  suffectus  est  Cy¬ 
prian  us,  qui  innovationi  inhaerens  simul  cum  Firmiliano 
episcopo  Caesariensi  in  Cappadocia  et  quibusdam  aliis  orienta- 
libus  episcopis  decreverunt,  irritum  et  nullum  esse  sacramentum 
collatum  ab  haereticis,  illudque  esse  iterandum.  Re  delata  Romam 
ad  Stephanum  Papam,  obstitit  Stephanus  et  respondit:  «  Si 
quis  a  quacumque  haeresi  venerit  ad  nos,  nihil  innovetur,  nisi 
quod  traditum  est,  ut  manus  illi  imponatur  in  poenitentiam.... 
Quod  accepimus  ab  Apostolis  hoc  sequimur.  »  Post  Cypriani  mor¬ 
tem  fere  omnes  Africani  episcopi  victas  dederunt  manus,  nul- 
lumque  amplius  hujus  erroris  vestigium  apparet  usque  ad  saec. 
IV,  quo  Donatistae,  nomine  sumpto  a  celebri  sectae  patrono, 
Donato  a  Casis  nigris,  rebaptizantium  errorem  renovarunt,  sed 
longius  progressi  ilium  extenderunt  etiam  ad  ministri  probita- 
tem  contendentes,  irrita  esse  sacramenta,  quae  vel  haeretici  ex¬ 
tra  Ecclesiam,  vel  improbi,  saltern  peccatores  publici,  in  sinu 
Ecclesiae  contulissent.  Eundem  errorem  turn  quoad  fidem  turn 
quoad  probitatem  resuscitarunt  saec.  XII  Apostolici  acWal- 
densens,  saec.  XIV  AVicleffitae  ac  Iiussitae,  saec.  XVI 
Anabaptistae.  Contra  hos  statuimus: 

779.  Prop.  114.  Ut  valeat  sacramentum,  non  requiritur  in  mi- 
nistro  tides  aut  sanctitas. 

Declar.  Relate  ad  sanctitatem  prop,  est  de  fide  quoad  omnia 
sacramenta  ex  Trident,  (sess.  7.  can.  12):  «  Si  quis  dixerit,  mini¬ 
strum  in  peccato  mortali  existentem,  modo  omnia  essentialia,  quae 
ad  sacramentum  conficiendum,  aut  conferendum  pertinent,  ser- 
vaverit,  non  conficere  aut  conferre  sacramentum;  a.  s.  » 

Quoad  necessitatem  fidei  vero,  quatenus  spectat  ad  baptismum 
est  etiam  de  fide  ex  eodem  Trident,  can.  4:  «  Si  quis  dixerit  ba¬ 
ptismum,  qui  etiam  datur  ab  haereticis,  in  nomine  Patris  et  Filii  et 
Spiritus  sancti  cum  intentione  faciendi,  quod  tacit  Ecclesia,  non  es¬ 
se  verum  baptismum;  a.  s.  »  Quatenus  vero  spectat  ad  reliqua 
sacramenta  (si  poenitentiam  excipias,  quae  invalide  a  sacerdote 
acatholico  administratin',  non  quidem  ex  defectu  fidei,  sed  ex  de- 

fectu  jurisdictions,  qua  carent  acatholici)  certa  est  &Q,  fidei  pro¬ 
ximo,.  Quae  enim  cone.  Trident,  de  baptimo  pronuntiat,  ob 
intimam  analogiam,  de  reliquis  sacramentis  dicta  etiam  intelligi 
debent. 

Dicitur  ut  valeat,  quia  agitur  de  validitate  non  de  liceitate 
administrations,  quae  apprime  distinguenda  sunt.  Sciendum  enim 
est,  ut  Catechismus  cone.  Tridentini  presse  quidem  sed  nitide 
exponit,  ministros  sua  pravitate  sacramenti  virtutem  impedire  non 
posse,  sed  sibi  nocere  quamplurimum  et  damnationem  acquirere. 

Coniungimus  fidem  et  probitatem  simul,  quia  utraque  veritas 
iisdem  defenditur  argumentis. 

780.  Demonstr.  i.  Quamquam  dogma  hoc  diserte  non  contine- 
tur  in  Scriptura,  illud  tamen  ex  iis,  quae  in  Scripturis  expressa 
sunt,  deduci  potest.  Duo  sunt,  quae  Scripturae  docent:  a)  mini- 
strum  non  sua  sed  divina  auetoritate  operari :  Neque  qui  plan- 
tat  est  aliquid,  neque  qui  rigat:  sed,  qui  incrementum  dot,  Deus  (1. 
Cor.  3,  7),  et  b)  Deum  hanc  potestatem  a  ministro,  ob  ejus  infide- 
litatem  et  peccata,  non  auferre:  Multi  dicent  mihi  in  ilia  die: 
Domine,  Domine,  nonne  in  nomine  tuo  prophetavimus,  et  in  no¬ 
mine  tuo  daemonia  eiecimus  et  in  nomine  tuo  virlutes  multas 
fecimus?  (Matth.  7,  22  sq.):  ergo 

781.  II.  Luculentum  pro  hac  veritate  argumentum  petitur  ex 
traditione.  Hanc  traditionem  testatur  a)  universalis  et  tranquilla 
consuetudo  omnium  Ecclesiarum  usque  ad  Agrippini  tempora. 
«  Saluberrimam  consuetudinem,  inquit  Augustinus  (1),  tene- 
bat  Ecclesia  in  ipsis  quoque  schismaticis  et  haereticis  corri- 
gere  quod  pravum  est,  non  iterare  quod  datum  est....  Quam  con¬ 
suetudinem  credo  ex  apostolica  traditione  venientem,  sicut  multa 
quae  non  inveniuntur  in  litteris  eorum,  neque  in  conciliis  poste- 
riorum,  et  tamen  quia  per  universam  custodiuntur  Ecclesiam, 
nonnisi  ab  ipsis  tradita  et  commendata  creduntur....  Hujus  con- 
suetudinis  robore  tenebatur  orbis  terrarum,  quando  re  in  quae- 
stionem  pertracta,  communis  traditio  etiam  ad  concilii  plenarii 
auctoritatem  roburque  deducta  est  ».  —  b)  Reclamatio,  Romani 
Pontificis  Stephani  aliorumque  pastorum  contra  illam  novitatem. 
«  Cum  undique,  ait  Vincentius  Lirinensis,  ad  novitatem  rei 


(1)  Augustinus  De  baptismo  1.  2.  c.  7  et  9. 

cuncti  re  cl  am  a  rent  atque  omnes  quaquaversus  sacerdotes  pro 
suo  quisque  studio  reniterentur,  tunc  bonae  memoriae  P.  Ste- 
phanus  Apostolicae  Sedis  antistes  cum  ceteris  quidem  colleges 
suis  sed  tamen  prae  ceteris  resistit,  dignum,  nt  opinor,  exi- 
stimans  si  reliquos  omnes  tantum  fidei  devotione  vinceret,  quan¬ 
tum  loci  dignitate  superabat.  Denique  in  epistola,  quae  tunc  ad 
Africam  missa  est,  idem  his  verbis  sanxit:  nihil  novandum, 
nisi  quod  t r a d i  t u m  »  (1).  —  c)  Instantior  veritatis praedicatio, 
quae  facta  fuit  et  ab  Augustino  et  Hieronymo  aliisque  Pa- 
tribus  et  praesertim  in  Conciliis,  e  quibus  Arelatense  I.  (a. 
314),  Nicaenum  I.,  Constnp.  I,  (a.  381),  Arelatense  II. 
(a.  452),  Constantiense  contra  Wicleffum  ac  demum  Tri- 
den  t  i  n  u  m  . 

782.  III.  Rationes  theologicas  etiam  afferunt  Patres  ad  hanc 
veritatem  suadendam.  Causa  principalis  sacramentorum  est  Chri- 
stus,  qui  ea  conficit  et  administrat  per  ministros  tamquam  suos 
legatos.  Sacramenta  itaque  sunt  actiones  ipsius  Christi,  adeoque 
ab  ipso  non  autem  a  ministro  sanctificandi  virtutem  derivant. 
«  Dedit  Judas  (baptismum),  inquit  Augustinus,  et  non  est 
baptizatum  post  Judam;  dedit  Joannes  (Baptista),  et  baptizatum 
est  post  Joannem  quia  si  datus  est  a  Juda  baptismus,  Christi 
erat;  qui  autem  a  Joanne  datus  est,  Joannis  erat.  Non  Judam 
Joanni,  sed  baptismum  Christi  etiam  per  Judae  manus  datum 
baptismo  Joannis  etiam  per  manus  Joannis  dato  recte  praeponi- 
mus....  Quos  baptizavit  Joannes,  Joannes  baptizavit:  quos  autem 
Judas  baptizavit,  Christus  baptizavit.  Sic  ergo  quos  baptizavit 
ebriosus,  quos  baptizavit  homicida,  quos  baptizavit  adulter,  si 
baptismus  Christi  erat,  Christus  baptizavit.  Non  timeo  adulterum, 
non  ebriosum,  non  homicidam;  quia  columbam  attendo,  per  quam 
mihi  dicitur:  Ilic  est  qui  baptizat  (Jo.  1,  33)  »  (2).  — Hand  dissi— 
milem  rationem  adducit  s.  Thomas  (3):  «  Ministri  Ecclesiae, 
inquit,  instrumentaliter  operantur  in  sacramentis,  eo  quod  quo- 
dammodo  eadem  ratio  est  ministri  et  instrument.  Sicut  autem 
supra  dictum  est  (4),  instrumentum  non  agit  secundum  propriam 
formam  aut  virtutem,  sed  secundum  virtutem  ejus  a  quo  movetur. 


(1)  Commonit.  c.  9.  —  (2)  Tract.  5  in  Joan.  n.  18.  —  (3)  3.  q.  64.  a.  5.  — 
(4)  lb.  q.  62.  a.  1  et  4. 

Et  ideo  accidit  instrumento,  in  quantum  est  instrumentum,  qua- 
lemcumque  formam  vel  virtutem  habeat,  praeter  id  quod  exigi- 
tur  ad  rationem  instrumenti;  sicut  quod  corpus  medici,  quod 
est  instrumentum  animae  habentis  artem,  sit  sanum  vel  infir- 
mum;  et  sicut  quod  fistula,  per  quam  transit  aqua,  sit  argentea  j 
vel  plumbea.  Unde  ministri  Ecclesiae  possunt  sacramenta  eonfer- 
re,  etiamsi  sint  mali  ».  —  Praeclaras  quoque  adbibent  ad  veri- 
tatem  illustrandum  analogias.  Quemadmodum  enim  verbum  Dei 
etiam  cum  fructu  ab  improbis  ministris  annunciari;  semen  sor- 
didis  licet  manibus  satum  fructificare,  aqua  per  canales  etiam 
lapideos  et  ferreos  derivata  irrigare,  sigillum  quoque  ferreum  i 
regis  imprimere  imaginem,  medicus  per  membra  infirma  curare 
potest;  ita  quoque  sacramentorum  virtus  independens  est  a  mi- 
nistrorum  probitate. 

ARTICULUS  III. 

De  ministri  intentione. 

783.  Intentio  generatim  est  voluntas  deliberata  aliquid  facien- 
di  vel  omittendi,  in  casu,  conficiendi  sacramentum.  Haec  intentio 
spectari  potest  ratione  obiecti,  in  quod  fertur  voluntas,  et  ra¬ 
tions  modi,  quo  in  illud  fertur. 

Ratione  obiecti,  intentio  potest  esse  vel  interna  vel  externa. 
Scilicet  quamvis  quaelibet  deliberatio,  utpote  ex  animo,  semper 
interior  sit,  earn  tamen  ob  externam  actionem,  qua  se  prodit, 
externam  aliquando  appellamus.  Haec  autem  aut  sincera  est,  et 
tunc  quod  opere  exercetur  intenditur  animo,  aut  simulata,  et  tunc 
aliud  completur  opere,  aliud  cogitatione  versatur.  In  hac  etiam  si- 
mu  latione  vel  actio  serio  exercetur,  ut  si  hypocrita  devotionem  o- 
stendat,  vel  mimice  et  irrisorie,  utdum  histriones  agunt  personam 
regis.  Utraque  haec  exterior  simulatio  ab  intentione  procedit:  qui 
enim  simulat  aut  irridet,  vult  simulare  aut  irridere.  Interna  ergo 
intentio  est  sincera  ilia,  per  quam  operans,  nedum  serio  exercet 
actum  suum,  sed  etiam  interno  proposito  vult  agere  quod  exercet. 
Externa  vero  est,  quae  coniungitur  cum  simulatione,  vel  occulta 
et  latente,  ut  in  hypocrita,  vel  patente  et  externa,  ut  in  mimo.  — 
Interna  esse  potest  vel  explicita  et  particulars,  quatenus  minister 

nomine  Christi  agere  ac  gratiam  conferre  intendit;  vel  implicita. 
et  generalis,  quatenus  aliquis  in  confuso  id  facere  vult,  quod 
Ecclesia  vel  christiani  in  huiusmodi  ritu  facere  consueverunt. 

Ratione  modi  potest  esse  actualis,  virtualis,  habitualis,  et  in- 
* terpretativa .  Dicitur  actualis,  quando  quis  sacramentum  conficiens, 
de  eo  conficiendo  actu  cogitat.  Quod  si  intentionem  actu  elicit: 
volo  v.  g.  nunc  consecrare,  dicitur  in  actu  signalo ;  si  intentionem 
non  quidem  actu  elicit,  sed  tamen  ad  ipsam  actionem  e.  g.  ad 
consecrationem  attendit,  dicitur  in  actu  exercito.  Virtualis  est 
ipsa  actualis  intentio  moraliter  et  virtute  in  ministro  perseverans. 
Habitualis  nihil  est  aliud,  quarn  promptitudo  aut  facilitas  operandi 
ex  habitu  vel  acquisito  vel  infuso,  qualis  et  dormientibus  inesse 
potest.  Interpretativa  est  ea,  quae  numquam  extitit,  et  praesumi 
potest  existere  vel  extitura,  si  operans  ad  circuinstantias  illius 
action  is  adverteret. 

784.  De  hac  ministri  intentione  duplex  est  quaestio;  altera 
ad  versus  Protesta  ntes  eaque  facilis;  altera  inter  theologos 
•catholicos  eaque  Celebris  et  subtilis.  Censent  ill i,  valere  sacra¬ 
mentum,  nedum  simulatione,  sed  etiam  irrisorie  et  iocose,  imo 
sine  ulla  intentione,  ut  esset  in  ebrioso,  collatum.  Nam  in  senten- 
tia  novatorum  iustificat  sola  tides,  et  ideo  quomodocumque  exhi- 
beantur  signa  excitantia  fidem,  ea  suscipiens,  si  credat,  eaque 
inspiciat  tamquam  pignus  et  sigillum  divinarum  promissionum, 
adipiscitur  iustificationem.  Contra  hos  statuimas. 

785.  Prop.  115.  Ad  valorem  sacramenti  requiritur  in  ministro 
intentio  saltern  faciendi,  quod  tacit  Ecclesia. 

De  fide  ex  cone.  Trident,  (sess.  7.  can.  11):  «  Si  quis  dixerit, 
in  ministris  dum  sacrainenta  confidant  et  conferunt,  non  requiri 
intentionem  saltern  faciendi  qaod  tacit  Ecclesia;  a.  s.,  »  ex  cone. 
Constantiensi  et  Florentino. 

Demostr.  i.  (1.  Cor.  4,  1):  Sic  nos  existimet  homo  ut  mini- 
stros  Christi  et  dispensatores  mysteriorum  Dei;  (Jo.  20,  21  sq.): 
Sicut  misit  me  Pater ,  et  ego  mitto  vo's,  quorum  remiseritis  pecca- 
ta  etc.;  (Luc.  22,  19):  Hoc  facite  in  meam  commemorationem. 
Apostolos  ergo  Christus  non  tamquam  nuntios  constituit,  qui 
simpliciter  perferant  obsignaturn  mittentis  mandatum,  sed  ut 
ministros  suos,  potestateque  eos  instruxit  ut  nomine  suo  sacra- 

menta  confidant.  Jam  vero  eadem  actio  materials  poni  ab  ipsis 
potest  vel  ut  sunt  simplices  homines,  vel  formaliter  ut  sunt 
ministri  Christi.  Porro  ut  sacramentum  confidant,  debent  a-  j 
gere  ut  Christi  ministri,  uti  potestate  ministeriali  a  Christo 
ipsis  commissa.  Ut  vere  in  sacramenti  administratione  quis 
se  gerat  ut  Christi  minister,  debet  ad  minimum  habere  vo- 
luntatem  saltern  generatim  et  in  confuso  utendi  potestate  sua, 
agendi  nomine  Christi  et  non  proprio  marte,  seu  quod  perinde 
est,  faciendi  quo  facit  Ecclesia.  Alio  modo:  Ad  confectionem 
sacramenti  requiritur  ut  res  et  verba  per  se  ad  plures  usus  et 
significationes  indifferentia  determinentur  ad  esse  sacramentale. 
Atqui  hoc  non  fit  nisi  agentis  intentione:  ergo.  Confirmatur 
exemplis.  Neque  enim  mater  abluens  infantis  sordes  corporales, 
etiamsi  per  invocationem  diceret:  Fill,  lavo  te  in  nomine  Patris 
et  Filii  etc.,  sacramentum  conficeret,  et  hoc  ideo  quia  deest  ipsi 
intentio.  Idem  dicendum  de  sacerdote  antiquiore,  qui  docens  iu-  J 
niorem  ritum  sacrificii  Missae,  accipit  panem,  profertque  verba 
consecrationis;  quia  totus  est  ad  repraesentandum,  non  vero  ad 
faciendum  quod  facit  Ecclesia,  nec  in  mentem  eius  veniret  se 
consecrasse. 

786.  Quoad  controversiam  vero  inter  catholicos  tenemus: 

Prop.  116.  Ad  valorem  sacramenti  non  videtur  sufficere  solem- 
nitas  ritus  externa,  si  intentio  interna  sit  contraria. 

I 

Demonstr.  Sententia,  quod  etiam  turn  valet  sacramentum, 
quando,  qui  illud  administrat,  serio  quidem  ponit  ritum  externum, 
sed  in  animo  contrariam  fovet  opinionem,  et  quod  foris  agit, 
intus  irridet,  nomen  et  auctoritatem  habet  ab  Ambrosio  Catha- 
rino,  illamque  amplexi  sunt  theologi  praesertim  galli,  ut  Con- 
ten  son,  Jueninus,  Serry,  Drouveni  us  etc.  Etsi  haec  opi¬ 
nio  ab  ea  Protestantium  differat,  (hi  enim  frustraneam  putant 
quamlibet  ministri  deliberationem  adeoque  sacramentum  probant 
externa  subsannatione  collatum,  quod  omnes  catholici  negant), 
iisdem  tamen  refellitur  argumentis.  Et  sane,  pendet  a  voluntate  i 
ministri,  utrum  velit  action es  ponere  utendo  ea  potestate  super- 
naturali  sibi  commissa,  an  eas  velit  ponere  non  quatenus  est 
minister  et  non  ex  ea  potestate  supernaturali,  sed  suo  nomine, 
facultate  sibi  inliaerente  mere  naturali  qua  omnis  homo  pollet. 

Ergo  ut  ilia  actio  per  se  indifferens  sit  hums  vel  illius  potestatis 
exercitium,  sit  sacramentalis  ex  potestate  ministeriali  profecta, 
necesaria  est  voluntas  saltern  implicita  in  ministro  utendi  hac 
sua  potestate  et  ministerialiter  ponendi  actionem;  sen  requiritur 
aliqua  intentio  interna  determinans  actionem,  ut  sit  potius  exer¬ 
citium  potestatis  ministerial^  quam  naturalis  omnibus  hominibus, 
etiam  feminis,  communis.  —  Idem  colligitur  illative  ex  Triden- 
tino.  Hoc  enim  praeter  materiam  et  formam  requirit  intentionem 
faciendi  quod  facit  Ecclesia;  iam  vero  intentio  ponendi  ritum 
externum  ab  actu,  quo  ponitur  Ecclesiae  forma,  inseparabilis  est. 
Atqui  concilium,  praeter  observationem  ritus  externi  et  formam 
Ecclesiae,  requirit,  ut  sacerdos  facere  intendat  quod  facit  Eccle¬ 
sia:  ergo.  Praeterea  declarat  (sess.  14.  c.  6)  absolutionem  invali- 
dam  «  si  sacerdoti  animus  serio  agendi  et  vere  absolvendi  desit.  » 
Atqui  hie  profecto  deest,  si  minister  sacramentum  tantum  simulat, 
neque  intentionem  absolvendi  habet;  ergo.  —  Demum  damnata  est 
ab  Alexandro  VIII.  propositio  (28):  «  Valet  baptismus  collatus  a 
ministro,  qui  omnem  ritum  externum  formamque  baptizandi 
observat,  intus  vero  in  corde  suo  apud  se  resolvit;  non  intendo 
quod  facit  Ecclesia.  »  Quare  censet  Benedictus  XIV.  (1),  si 
casus,  quern  Catharinus  supponit,  reapse  occurreret,  vel  baptis- 
mum  iterandum  esse  sub  conditione,  vel,  si  per  tempus  liceat, 
sedem  Apostolicam  esse  consulendam. 

787.  Corollarium.  Ex  dictis  sequitur,  l.°  non  requiri  intentionem 
producendi  effectum  sacramenti,  neque  celebrandi  ritum  tamquam 
sacrum,  neque  faciendi  id  quod  facit  Ecclesia  Romana;  sed  sul- 
ficere  intentionem  generalem  faciendi  quod  facit  Ecclesia,  seu 
quod  christiani  in  huiusmodi  ritu  facere  consueverunt,  quam- 
cumque  ipse  veram  Christi  Ecclesiam  putet.  Talem  intentionem 
habere  potest  et  ille  qui  Ecclesiam  ignorat  vel  negat,  nam  et 
iste  potest  habere  intentionem  generalem  perficiendi  ritum  ilium, 
non  suo  quidem,  sed  christianorum  nomine  sacrum.  2.°  Non  sul- 
ficere  ad  valorem  sacramenti  intentionem  habitualem,  vel  inter- 
pretativam,  nec  tamen  necessario  requiri  aclualem,  sed  shfficere 
et  requiri  virtualem  (2). 


(1)  De  synodo  1.  8.  c.  4. 

(2)  «  Dicendum,  ait  s.  Thomas,  quod  licet  ille,  qui  aliud  cogitat,  non 
habeat  actualem  intentionem,  habet  tamen  habitualem  (hoc  nomine  4  homas 

788.  Scholion.  De  subiecto  sacramenti,  haec  tenenda  sunt: 

1.  Apud  omnes  in  confesso  est,  non  aliud  esse  subiectum  sa- 
craraentorum,  quam  liominem  viatorem. 

2.  Omnis  homo  viator  capax  est  triura  sacramentorura,  nempe 
baptismi,  confirmationis  et  Eucharistiae,  positis  ponendis.  Non 
omnis,  autem  capax  est  omnium  sacramentorum ;  nam  e.  g.  sanus 
non  est  capax  extremae  unctionis,  nec  mulier  ordinis. 

3.  In  adultis  ad  valorem  sacramenti  requiritur  aliqua  intentio 
illud  suscipiendi,  quia  sacramentum  non  minus  in  suscipiente, 
quam  in  conficiente,  debet  esse  actio  humana.  Hinc  Innocentius 
IV  in  1.  3.  decret.  (tit.  de  bapt.  q.  90)  expresse  docet:  «  eum, 
qui  sine  consensu  baptizatur,  aut  matrimonium  contrahit,  nec 
baptizari,  nec  matrimonium  contrahere.  »  Haec  autem  intentio 
non  est  necesse,  ut  sit  actualis  aut  virtualis,  sed  sufficit  habi- 
tualis,  imo  pro  quibusdam  sacramentis,  puta,  baptismo,  confir- 
matione,  poenitentia,  extrema  unctione,  interpretativa ,  ut  constat 
ex  Ecclesiae  praxi  quoad  subita  vi  morbi  oppressos.  Non  requi¬ 
ritur  autem  tides  aut  sanctitas  ad  validam  susceptionem,  excepto 
poenitentiae  sacramento,  in  quo  actus  poenitentis,  qui  fidem 
includunt,  requiruntur  tamquam  ejus  pars  materialis,  sacramen¬ 
tum  vero  sine  materia  non  perficitur.  —  Quae  ad  licitam  et 
fructuosam  sacramentorum  susceptionem  exiguntur,  in  singulis 
tractatibus  indicantur. 

4.  In  infantibus  et  perpetuo  amentibus  nulla  dispositio  requi¬ 
ritur  ad  valorem  et  effectum  sacramenti,  quia  cujusvis  actus  sunt 
incapaces. 


intelligit  virtualem),  quae  sufficit  ad  perfectionem  sacramenti:  puta,  cum 
sacerdos  accedens  ad  baptizandum,  intendit  facere  quod  facit  Ecclesia.  Unde 
si  postea  in  ipso  exercitio  actus  cogitationis  ad  alia  rapiatur,  ex  virtute  primae 
intentionis  perficitur  sacramentum;  quamvis  studiose  curare  debeat  Sacramenti 
minister,  ut  etiam  actualem  intentionem  adhibeat,  sed  hoc  non  est  totaliter 
positum  in  hominis  potestate,  quia  praeter  intentionem  cum  homo  vult  mul- 
tum  intendere,  incipit  alia  cogitare.  »  3  p.  q.  64.  a.  8. 

CAPUT  III. 

De  efficacia  sacramentorum. 


789.  Sacramentorum  efficacia  turn  in  modo,  quo  operantur, 
turn  in  effectibus,  quos  producunt,  se  prodit.  Quoad  modum  do- 
ctrina  catholica  docet,  ea  ex  vi  sua  seu  ex  opere  operato  gratiam 
conferre;  quoad  effectus,  gratiam  sive  primam  sive  secundam  esse 
effectum  communem  omnibus  sacramentis,  quodlibet  sacramentum 
suam  peculiarem  gratiam  conferre,  quae  gratia  sacramentalis 
appellatur,  tria  vero  baptismum,  confirmationem  et  ordinem  im- 
primere  in  anima  characterem.  Itaque  huius  capitist,  otius  huius 
tractationis  ponderosissimi,  ordo  dicendorum  erit:  l.°  de  modo, 
quo  gratiam  sacramenta  producunt;  2.°  de  gratia,  quam  omnia 
producunt;  3.°  de  charactere,  quern  tria  imprimunt. 


ARTICULUS  I. 

De  modo,  quo  gratiam  conferunt. 

790.  Prop.  117.  Ea  est  virtus  sacramentorum  novae  legis,  ut 
non  ponentibus  obicem,  tamquam  causae  instrumental,  gratiam 
conferant  ex  opere  operato. 

Thesis  statuitur  contra  Protestantes  contendentes,  sacra¬ 
menta  tantum  ad  excitandam  vel  nutriendam  fidem  esse  institu- 
ta,  nec  aliud  efficere  quam  quod  efficit  Evangelii  praedicatio, 
atque  est  de  fide  ex  cone.  Trident  (sess.  7.  can.  5  et  sq.),  quorum 
0.  ita  sonat:  «  Si  quis  dixerit,  sacramenta  novae  legis  non  con- 
tinere  gratiam,  quam  significant,  aut  gratiam  ipsam,  non  ponen¬ 
tibus  obicem,  non  conferre...  a.  s.  »;  et  8:  «  Si  quis  dixerit  per 
ipsa  novae  legis  sacramenta  ex  opere  operato  non  conferri 
gratiam....  a.  s.  » 

Deciar.  1°.  Obex  gv'atiae  est  indispositio  ad  gratiam,  cujusmodi 

est  in  adultis  (1)  impoenitentia  pro  sacramentis  mortuorum,  et 
conscientia  peccati  mortalis  pro  illis  vivorum.  Obex  in  adultis 
tolli  non  potest  nisi  per  actus  Uberos  ipsius  hominis  auxilio  gra- 
tiae  actualis  elicitos,  et  quidem  impoenitentia  tollitur  per  fidem, 
spem,  attritionem,  propositum,  quibus  efflcitur  ea  quae  vocatur 
necessaria  dispositio,  h.  e.  non  repugnantia  ad  infusionem  gra- 
tiae;  conscientia  lethalis  peccati  tollitur  per  hoc  quod  homo  sese 
constituit  in  statu  gratiae,  et  ita  se  disponit  ad  augmentum 
gratiae  per  alia  sacramenta  vivorum  obtinendum.  Hujusmodi 
dispositiones  in  suscipiente  sunt  quidem  necessariae,  ut  effectum 
sacramenti  consequatur,  illae  tamen  non  producunt  gratiam,  ne- 
que  sacramento  vim  tribuunt  et  efficaciam ;  sed  tantum  removent 
obicem  seu  obstacula,  quibus  impediri  possent  et  retardari  effe- 
ctus  sacramenti,  adeoque  sunt  tantum  conditio  sine  qua  non. 

2.°  Causa,  ut  verbis  utar  s.  Thomae  (2),  «  importat  influxum 
aliquem  ad  esse  causati,  »  et  differt  a  conditione  eo  quod  haec 
requiritur  quidem  ad  productionem  effectus,  sed  in  eum  non  in- 
fluit  et  ejus  existentiae  rationem  suthcientem  non  continet;  causa 
autem  ipsum  effectum  per  suam  activitatem  producit  eumque 
praecontinet. 

Causarum  duo  sunt  genera:  aliud  physicarum,  aliud  moi'a- 
lium.  Causae  morales  non  ipsum  in  se  effectum  attingunt  ej usque 
esse  physicum  producunt,  sed  ejus  ratio  eo  tantum  sunt,  quod 
bonitate  et  dignitate  sua  causam  physicam  intelligentem  ad  eum 
physice  producendum  movent.  Ipsae  enim  non  secus,  quam  causae 
physicae,  dividuntur  in  causas  principales  et  instrumentales, 
prout  bonitas  et  dignitas,  qua  ipsarum  virtus  continetur,  vel  in 
eis  est  ex  propria  forma  permanente,  vel  in  eis  tantum  existit, 


(1)  Quoad  infantes,  quorum  nullus  esse  potest  actus  liber,  nullus  est  relate 
ad  aliqua  sacramenta  obex  gratiae ;  quoad  alia  est  ineptitudo.  Ineptitudo 
generatim  est  incapacitas  suscipiendi  aliquod  sacramentum  et  dicitur  etiam 
obex  sacramenti,  qui  differt  ab  obice  gratiae,  quia  ille  pertinet  ad  ordinem 
physicum  et  impedit  valorem  sacramenti,  hie  pertinet  ad  ordinem  moralem  et 
eiusdem  impedit  fructum  non  valorem.  Talis  ineptitudo  potest  inveniri  quoad 
nonnulla  sacramenta  etiam  in  adultis;  huiusmodi  esset  v.  g.  sanitas  pro  extrema 
unctione,  femineus  sexus  pro  ordine  etc.  Defectus  intentionis  ad  scuscipien- 
dum  sacramentum  et  doloris  in  poenitentia  de  utraque  obice  participat.  — 
Dispositio  deficiens  est  obex  non  quidem  ad  gratiam,  sed  ad  gratiam  uberiorem. 

(2)  In  l.  5.  Metaph.  led.  1. 

quatenus  superior  causa  eis  utitur  in  easque  influit.  Ut  rem 
exemplis  declaremus,  siccitas  est  conditio  requisita  ad  comburen-* 
dum,  lux  ad  scribendum,  sed  nec  ilia  comburit,  nec  ista  scribit 
aut  scripturam  praecontinet,  dum  vera  causa  est  ignis  et  scriptor. 
Porro  scriptor  est  causa  physica  principalis  scripturae,  penna 
causa  physica  instrumentalis.  Impetratio  fllii  regis  quae  tanti 
valet  apud  regem  ut  moveat  eum  ad  concedendam  veniam  reo, 
est  causa  moralis  principalis  hujus  veniae;  et  epistola  a  filio  re¬ 
gis  conscripta,  qua  venia  impetratur  pro  reo  et  quae  movet  re¬ 
gem  ad  veniam  concedendam  ex  eo  quod  impetrationem  filii  sui 
dilectissimi  contineat,  profecto  est  causa  moralis  instrumentalis 
veniae  quae  conceditur.  —  Patet,  sacramenta,  sive  eorum  efficacia 
physica  sit  sive  moralis  tantum,  non  posse  esse  causas  principales 
gratiae,  sed  instrumenta  Dei,  qui  solus  est  causa  principalis  phy¬ 
sica  efficiens  gratiae,  et  instrumenta  Christi,  cujus  merita  sunt 
principalis  et  prima  causa  moralis  omnis  gratiae. 

3.°  In  formula  «  ex  opere  operato,  »  si  spectes  formam  gram- 
maticam,  vox  operatum  significatione  passiva  (1)  adhibetur  pro 
opere  quod  efficiiur.  Rem  quod  attinet  hac  locutione  significatam, 
opus  operatum  opponitur  operi  operaritis  seu  operationi  merito- 
riae,  qua  ipse  operans  aliquid  meretur,  et  significat  non  subiecti 
operationem,  sed  obiective  ipsum  opus  editum  per  se,  quin  ratio 
habeatur  rneriti  hominis  operantis,  h.  e.  ipsum  sensibile  sacra- 
mentale  signura  valide  positum.  Per  formulam  ergo  «  sacramenta 
conferunt  gratiam  ex  opere  operato  »,  affirmatur  ipsum  signum 
sensibile  sui  applicatione  conferre  gratiam,  excluditur  quod  gra¬ 
tia  conferatur  ex  opere  meritorio  operantis,  puta,  fide,  ad  quam 
tantum  excitandam  referatur  signum  sacramentale,  non  vero 
excluduntur  sed  adsignificantur  actus  liberi  ministrantis  et  su- 
scipientis  tamquam  conditio,  sine  qua  opus  operatum  nec  esse 
nec  fructum  producere  potest. 

.  Sensus  itaque  thesis  hie  est:  virtus  sacramentorum  novae  legis 
non  est,  ut  excitent  fidem,  per  quam  homo  mereatur  gratiam, 


(1)  Operatum  passive  accipi  a  Lactantio,  Tertulliano,  Ambrosio; 
in  Vulgata  passive  adhiberi  verba  promereri,  exhortari,  consolari,  interpretan , 
imo  et  apud  ipsos  optimos  scriptores  latinos  hunc  usum  non  esse  admodum 
infrequentem,  docent  passim  theologi.  Cf.de  Augustin  is  de  re  sacram. 

p.  l.a.  3. 

quae  virtus  propria  erat  sacramentorum  Y.  L.,  neque  ut  per  ea 
solum  obtineatur  gratia  actualis  illustrationis  et  motionis,  cui 
homo  cooperans  perveniant  ad  justificationem,  quae  est  efficacia 
sacrificii  novae  legis;  sed  ea  est,  ut  per  sacramenta,  tamquam 
causas  instrumentales,  gratia  sanctificans  immediate  et  efficien- 
ter  (1)  conferatur. 

791.  Demonstr.  I.  a)  Non  solum  applicatio  signi  sensibilis  im-  ; 
mediate  coniungitur  cum  gratiae  collatione:  (Marc.  16,  16):  Qui 
crediderit  et  baptizatus  fuerit,  salvus  erit;  (Act.  8,  17):  Impone- 
bant  manus  super  illos  et  accipiebant  Spiritum  sanctum;  sed 
etiam  b)  explicite  relatio  sacram enti  ut  causae  ad  gratiam  ut 
ejus  effectum  declaratur.  (Jo.  3,  5):  Nisi  quis  renatus  fuerit  ex 
aqua  et  Spiritu  s.,  non  potest  introire  in  regnum  Dei;  (Act.  2, 

38) :  Baptizetur  unusquisque  restrum  in  nomine  J.  Cliristi  in  ' 
remissionem  peccatorum  vestrorum ;  et  accipietis  donum  Spiri- 
tus  s.;  (Act.  22,  16)  Ananias  ita  Paulum  mirabiliter  vocatum,  et 
certe  jam  fide  repletum  alloquitur:  Quid  moraris?  exsurge  et 
baptizare,  et  ablue  peccata  tua;  (Tit.  3,  5):  Salvos  nos  fecit  per  \ 
lavacrum  regenerationis  et  renovationis  Spiritus  s. ;  (Jo.  6,  59): 
Qui  manducat  hunc  panem,  vivet  in  aeternum;  (1.  Tim.  4,  14): 
Noli  negligere  gratiam....  quae  data  est  tibi....  cum  impositione 
manuum  presbylerii ;  (2.  Tim.  1,  6):  Resuscites  gratiam  Dei,  quae 
est  in  te  per  impositionem  manuum  mearum;  (Jo.  20,  22  sq): 
Accipite  Spiritum  sanctum,  quorum  remiseritis  peccata,  remit- 
tuntur  eis,  et  quorum  retinueritis,  retenta  sunt  etc.  Jam  vero  his 
locutionibus  ex  una  parte  exhibetur  signum  sensibile  v.  g.  ablutio, 
manuum  impositio  etc.,  ex  altera  hujus  effectus  immediatus,  qui 
non  est  tides  et  poenitentia  sed,  his  in  adultis  praesuppositis, 
remissio  peccatorum,  regeneratio,  renovatio,  gratia  Dei,  vita  in 
Christo,  communicatio  Spiritus  s.  Relatio  vero  inter  signum  sen¬ 
sibile  et  effectum  ea  est,  quae  exprimitur  non  solum  per  coniun- 
ctionem  immediatam  collationis  gratiae  cum  applicatione  signi 
sensibilis,  sed  adhuc  expressius  per  particulas  ex,  per,  ablativo 

(1)  Dicimus  efficienter,  quia  abstrahimus  nunc  a  modo  quo  ea  sunt  causae 
instrumentales,  utrum  physica  an  solum  morali  virtute  et  efficacia.  Non  enim 
solutio  hums  quaestionis,  sed  solum  veritas  efflcaciae  sacramentorum  est  de  fide. 

causali,  particula  finali  in  (1),  scilicet  omnibus  loquendi  formulis, 
quibus  vera  causalitas  enunciari  potest. 

792.  II.  Idem  probatur  ex  traditione,  et  prime  quidem  ex  tra- 
ditione  theoretica  seu  Patrum  doctrina.  Docent  enim  Patres  a)  fi- 
nem  et  effectum  immediatum  signi  interni  esse  gratiam  et  san- 
ctitatem  in  anima  producendam.  «  Caro  abluitur,  ait  Tertul- 
lianus  (2),  ut  anima  emaculetnr;  caro  ungitur,  ut  anima  con- 
secretur;  caro  signatur,  ut  anima  muniatur;  caro  manus  impo- 
sitione  adumbratur,  ut  anima  Spiritu  illuminetur;  caro  corpore 
et  sanguine  Christi  vescitur,  ut  et  anima  de  Deo  saginetur.  » 
Nexum  vero  hunc  inter  signum  et  effectum  b)  repetunt  ex  eo, 
quod  Spiritus  s.,  virtus  divina,  elementis  aquae,  olei  etc.,  verbo 
consecrante,  illabitur  lllis  vim  tribuens  sanctificandi.  «  Invocato 
Deo,  ita  iterum  Tertullianus  (3),  supervenit  statim  Spiritus 
de  coelis  et  aquis  superest  sanctificans  eas  de  semetipso,  et  ita 
sanctificatae  vim  sanctificandi  combibunt;  »  et  Basilius:  «  Si 
qua  est  gratia  in  aqua,  non  est  ex  ipsius  aquae  natura,  sed  ex 
Spiritus  praesentia  »  (4).  Id  c)  multiplici  similitudine,  praeser- 
tim  cum  loquuntur  de  baptismo,  iilustrant.  Aquam  enim  compa- 
rant  utero  materno,  ex  quo  regeneramur,  vel  sublimius  utero 
Virginis,  cui  Spiritus  sanctus  tribuit  virtutem  ad  generandum 
Christum;  vel  earn  appellant  undam  genitalem,  in  quo  christiani 
veluti  pisces  nascuntur,  et  ejusdem  fecunditatem  conferunt  cum 
ilia  primitus  indita  aquis  per  Spiritum,  qua  ferebatur  super 
illas  ad  producendas  animas  viventes.  Ita  Chrysostom  us, 
Nyssenus,  Leo  M.,  Cyprian  us,  Tertullianus  aliique.  Item 
verba  sacramental ia  ad  conficiendam  Eucharistiam  passim  com- 
parant  verbo  creanti. 

Accedit  secundo  traditio  practica,  quae  deducitur  ex  baptismo 
infantium,  quern  ipsi  sibi  contradicentes  admittunt  Protestantes. 
Parvuli  per  baptismum  justificantur;  atqui  hujus  justificationis 


(1)  Baptismus  Christi,  poenitentia  ut  dispositionc  praesupposita,  dirigitur 
causalitate  immediata  in  remissionem  peccatorum  (Act.  2,  2(3);  baptismus 
autem  Joannis  erat  baptismus  poenitentiae  in  remissionem  peccatorum 
(Mar.  1,4;  Luc.  3,  3)  h.  e.  signum  significans  ct  externa  propositione  excitans 
virtutem  poenitentiae,  quae  virtus  dernum  sit  in  remissionem  peccatorum; 
incisum  enim  «  in  remissionem  peccatorum  »  immediate  pendet  a  nomine 
poenitentiae,  ut  patet  ex  ipsius  Baptistae  declarationibus  (lute.  3,  16). 

(2)  Be  resur.  carnis  c.  8.  —  (3)  Be  bapt.  c.  4.  —  (4)  Be  Spiritu  s.  n.  35. 

causa  non  est  fides  subiecti,  quod  est  incapax,  neque  fides  aut 
probitas  ministri,  quae  non  requiruntur:  ergo  causa  est  ipsum 
opus  operatum,  ablutio  nempe  baptismalis.  —  Denique  nobiscum 
hac  etiam  in  re  consentientem  habemus  Ecclesiam  graecam 
schismaticam. 

793.  Corollarium  1.  Formula  igitur  «  ex  opere  operato  »  inde 
ab  ineunte  saec.  XIII  adhibita  et  usu  universali,  ipsiusque  cone. 
Tridentini  auctoritate  consecrata,  qua  per  sacramenta  novae  legis 
dicitur  gratia  conferri,  nihil  aliud  quam  hanc  ipsam  paulo  ante 
demonstratam  ellicaciam  exprimit  visibilium  sacramentorum. 
Protestantes  ergo,  quando  earn  reiiciunt  sensu  genuino  Ecclesiae  j 
et  catholicorum  theologorum,  doctrinam  reiiciunt  certo  revelatam;  ; 
quando  autem  sensus  ei  substituunt  a  catholicorum  mente  alie- 
nos,  calumniantur. 

794.  Corollarium  2.  Cum  iis,  quae  superius  de  materia  et  forma  ' 
sacramentorum  disseruimus  et  cum  hucusque  demonstrata  cau  j 
salitate  sacramentorum  intime  cohaeret  controversia  ilia,  quae 
inter  catholicos  et  protestantes  agitatur,  num  verba  sacramen- 
talia  sint  mere  concionatoria,  an  consecratoria.  Protestantes  ex 
principio  fundamental!  quod  non  justificamur  per  applicationem 
signi  sacramentalis,  sed  per  solam  fidem  promissionum  Christi, 
intulerunt  alium  errorem,  nempe  verba  sacramentalia  non  habere 
alium  etfectum,  quam  excitare  promissiones,  adeoque  esse  tan- 
tum  concionatoria,  quern  errorem  damnavit  Tridentinum 
(sess.  7.  can.  5).  E  contra  ex  doctrina  catholica  de  sacramentorum  : 
essentia  et  efficacia  sequitur,  verba  esse  consecratoria.  Et  sane  a) 
verba  ordinantur  ad  sanctificandam  et  consecrandam  materiam, 
quatenus  accedente  verbo  e  profana  fit  sacra,  ex  indeterminata 
determinatur  et  elevatur  ad  esse  sacramentale.  «  Detrahe  ver-  • 
bum,  inquit  Augustinus,  et  quid  est  aqua  nisi  aqua?  accedit 
verbum  ad  elementum,  et  fit  sacramentum  »  (1).  —  b)  Ipsa  simul 
cum  materia  sanctificant  et  consecrant  animam  suscipientem 
sacramentum  (2).  Ergo. 


(1)  In  Joann,  tract.  80.  n.  3. 

(2)  Cum  Eucharistia  sit  sacramentum  permanens,  in  quo  ipse  Christus 
praesens  sanctificat  animam,  verba  consecrationis  immediate  diriguntur  ad 
panem  et  vinum  convertendum  in  corpus  et  sanguinem  Christi  adeoque  ad 
constituendum  sacramentum,  quod  immediate  sanctificat  hominem. 


_ _ _ — 

795.  Corollarium  3.  Effectus,  quos  Protestantes  sacramentis  ad- 
sciibunt,  lit  nempe  sint  tesserae,  quibus  a  iudaeis  et  gentilibus 
discernantur  cliristiani,  aut  sigilla  divinae  promissionis,  aut  signa 
militiae  Christi,  verissimi  sunt  in  sensu  asserente,  eosque  etiara 
Catechism  us  Roman  us  recenset;  in  sensu  tamen  excludente  ex 
dictis  admitti  non  possunt ,  meritoque  proscribuntur  a  cone, 
d  ridentino  (can.  5  et  6):  «  Si  quis  dixerit,  sacramenta  propter 
solam  fidem  nutriendam  instituta  fuisse;  a.  s.  »  —  «  Si  quis  di¬ 
xerit,  sacramenta  novae  legis  non  continere  gratiam,  quam  signi¬ 
ficant,  aut  gratiam  ipsam  non  ponentibus  obicem  non  conferre, 
quasi  signa  tantum  externa  sint  acceptae  per  fidem  gratiae  et 
iustitiae,  et  notae  quaedam  christianae  professionis,  quibus  apud 
homines  discernuntur  fideles  ab  infidelibus,  a.  s.  » 

79o.  Scholion.  Sacramenta  continere  gratiam  eamque  conferre 
tamquam  causas  instrumentales,  omnibus  catholicis  indubitatum 
est.  Utrum  vero  gratiam  instrumentaliter  causent  influxu  physico, 
sic  at  ignis  calorem ;  an  solum  morali,  sicut  vox  ducis  motum 
militis:  Celebris  controversia  est,  quae  salva  fide  inter  theologos 
agitatur.  De  qua  quaestione  haec  nobis,  quae  ex  principiis  certis 
constant,  quaeque  ad  intelligendum  turn  modum  quo  verae  sunt 
causae  collationis  gratiae  turn  eorum  dignitatem  nonnihil  confe- 
rant,  statuenda  videntur.  Itaque: 

l.°  Principii  fundamentalis  instar  tenendum  est,  sacramenta 
dum  fiunt ,  esse  moraliter  actiones  ipsius  Christi  Redemptoris 
et  summi  sacerdotis,  quas  ad  passion  is  suae  fructum  singulis 
applicandum  ipse  primum  instituit  et  per  ministros  sua  aucto- 
ritate  fungentes  iugiter  exequitur.  Hoc  colligitur  ex  ipsa  mini- 
sterii  ecclesiastici  natura;  sacerdotes  enim  non  solum  in  docendo, 
sed  etiam  et  praecipue  in  sanctificando  pro  Christo  legatione 
funguntur:  quapropter  ministri  Ecclesiae  non  nomine  suo  sacra¬ 
menta  administrant,  sed  nomine  et  auctoritat.e  a  Christo  accepta, 
prouti  maxime  elucet  in  Eucharistia.  Id  multiplicitor  declaratum 
quoque  fuit  a  Patribus  in  controversia  adversus  Donatistas,  ut 
inde  probaretur  sacramenti  valorem  a  Christo  auctore,  non  a 
ministri  probitate  pendere. 

Quare  2.°  sacramentis  inest  supernaturate  pretium  et  dignitas 
obiectiva,  quae  ex  Christi  meritis  promanans  constanti  ordinis  re- 
parati  lege  exigit  hominum,  qui  initiantur,  sanctiticationem.  Quod 

consequitur  ex  actionis  vicariae  notione.  Actio  enim  ministri  vim 
dignitatemque  suam  mutuatur  ex  domini  praesentia,  cuius  vices 
gerit  et  in  cuius  nomine  agit,  quod  vel  inter  homines  obtinet.  Porro 
Christus  passione  morteque  sua  et  redemptionem  in  se  obiective 
complevit,  et  ut  ilia  quo  ipsi  placeret  modo,  nobis  applicaretur, 
meruit.  Iam  vero  in  operationibus  sacramentalibus  voluntate  sua 
valente  ad  applicanda  merita  crucis  consociata,  illas  hoc  ipso 
constituit  huius  suae  voluntatis  manifestationem  quandam  et 
expressionem.  Unde  inest  sacramentis  supernaturale  pretium  et 
supernaturalis  dignitas,  quae  turn  quatenus  Christus  Redemptor 
ea  ex  suis  meritis  instituit  turn  quatenus  ipse  principaliter  ea 
per  suos  ministros  dispensat,  tota  derivatur  ex  dignitate  perso¬ 
nae  et  ex  pretio  sanguinis  Christi.  Sacramenta  itaque  nomine  et 
anctoritate  Christi  ad  ministrata  continent,  ut  loquuntur  Patres  (1), 
pretium  salutis  nostrae,  ac  rubescunt  sanguine  Christi  in  cruce 
effuso  illumque  exhibent  coram  Deo.  At  supposita  tali  Christi 
institutione  sacramentorum  fundata  in  pretio  infinito  suae  pas- 
sionis  et  mortis,  et  supposita  Dei  acceptatione  huius  sacrae  actio¬ 
nis  symbolicae  ad  effectum  applicationis  meritorum  Christi,  sa- 
cramentuin  nomine  Christi  administratum  ipsa  sua  dignitate 
derivata  ex  Christi  meritis  exigit,  constanti  lege  praesentis  or- 
dinis  reparati,  collationem  gratiae,  ad  quam  est  institutum. 

Ideo  3.°  sacramenta  verissimae  sunt  causae  morales  collationis 
gratiae.  Sane  causa  moralis  ea  dicitur,  quae  sua  bonitate  et 
dignitate  est  ratio  movens  causam  physicam  intelligentem  ad 
effectum  physicum  producendum;  et  per  hoc,  quod  infinita  sua 
bonitate  moveat,  distinguitur  a  mera  conditione  sine  qua  non, 
vel  ab  occasione,  in  qua  nulla  est  huiusmodi  dignitas  vel  virtus, 
sed  solum  est  aliquid  connexum  cum  altero,  in  quo  altero  est 
propria  ratio  causalitatis  non  tamen  exserenda  in  actum,  nisi  quan- 
do  ilia  conditio  coniungitur.  Sic  denarium  plumbeum  est  dandae 
eleemosynae  conditio  custodi  thesauri,  quern  rex  iusserit  elargiri 
ad  illius  signi  ostensionem.  Atqui  sacramenta  sua  intrinseca  di¬ 
gnitate,  utpote  actiones  Christi,  eius  merita  repraesentantes,  mo¬ 
vent  Deum  ad  sanctificandos  initiatos.  Ergo  sacramenta  non  sunt 


(1)  S.  Augustinu  s  in  Joan,  tract.  11.  n.  4:  Chrys.  liom.  84.  in  Joan.; 
Hieronymus  in  Is.  1.  16. 

conditiones  aut  merae  occasiones,  sed  verae  causae  morales  san- 
ctificationis.  Sunt  tamen  causae  instrumentales  tantum,  quia 
dignitatem  insitam  habent  non  ex  sese  sed  per  derivationem  a 
Christo  et  a  passione  eius,  qui  secundum  quod  homo  est  nobisque 
gratiam  promeruit,  sanctificationis  est  causa  moralis  principalis. 

4.°  Christus  autem  non  solum  est  homo,  qui  gratiam  ut  causa 
moralis  nobis  promeruit,  sed  etiam  verus  Deus,  qui  gratiam  per 
omnipotentem  suam  voluntatem  physice  in  anima  producit.  Sub 
hoc  respectu  sacramenta  sunt  etiam  velut  realia  seu,  iuxta  mo- 
dum  loquendi  Augustini,  visibilia  verba  practica  Christi  spectati 
secundum  divinam  naturam  et  proinde  Dei  unius  et  Trini,  qui 
ea  instituit  iisque  utitur  constanti  lege  ad  suam  divinam  actio¬ 
nem  seu  voluntatem  sanctificatricem  et  productricem  gratiae 
sensibiliter  exprimendam,  atgue  acleo  aliquo  sensu  causae  phy- 
sicae  gratiae.  Yirtus  divina  quidem  est,  quae  physice  produ¬ 
cit  et  infundit  ^gratiam,  sed  huius  virtutis  et  actionis  divinae 
expressio  sensibilis  est  ipsum  visibile  sacramentum,  a  Deo  ad 
hoc  institutum  et  a  Deo  per  suos  ministros  ad  hoc  adhibitum,  eo 
fere  modo,  quo  verbum  sensibile  Filii  Dei:  Lazare  veni  foras, 
Puella  surge  (Jo.  11,  43;  Luc.  8,  54),  expressio  erat  divinae  vir¬ 
tutis  et  operationis,  quae  physice  excitabat  mortuos,  vel  quo 
manus  Christi,  cum  tactu  sanabat,  vere  dici  poterat  instrumen- 
tum  sanationis  physicum,  quod  per  illam  Christus  suam  virtutem 
divinam,  quae  causa  erat  physica  sanationis,  derivaret  in  infir- 
mum,  ei  applicaret  atque  exsereret.  Et  haec  causalitas  est  distincta 
ab  ilia  morali,  quam  supra  asseruimus.  Yerba  enim  ilia  et  tactus 
Christi  vere  causabant  resuscitationem  et  sanationem,  non  tam 
propter  dignitatem,  sed  propter  elficaciam,  quae  his  verbis  inerat, 
eo  quod  verba  erant  Filii  Dei.  Simili  modo  sacramenta,  tamquam 
verba  practica  vel  instrumenta  Filii  Dei  producunt  gratiam. 
Perinde  enim  est,  nec  causalitatis  ratio  mutatur,  sive  per  se  sive 
per  ministrum  aliquis  voluntatem  suam  exprimat  (1). 


(1)  Haec  physica  causalitas  melius  intelligitur,  si  discrimen  advertatur  inter 
operationem  primae  causae  et  secundae.  Deus  enim  sola  sua  voluntate  etiam 
physice  operatur;  causa  secunda  autem  physice  nihil  operari  potest,  quin  vires 
suas  in  subiectum  exserat.  Imperium  nostrum  tantummodo  causa  moralis,  im- 
perium  divinum  etiam  causa  physica  esse  potest.  Atqui  sacramenta  sunt 
expressio  practica  huius  divinae  voluntatis,  qua  gratiam  physice  in  anima 
producit:  ergo.  Cf.  Egger  n.  442. 

Speciali  itaque  modo  virtus  et  omnipotentia  divina  inest  sa- 
cramentis  non  solum  quod  tamquam  actiones  Christi  Redemptoris 
ex  dignitate  sua  supernaturali  exigunt  coniunctionem  divinae 
omnipotentiae  et  bonitatis  ad  conferendam  gratiam  initiatis, 
quod  a  nemine  negari  potest;  sed  etiam  quod  per  sacramenta 
tamquam  practicum  verbum  suum  Deus  in  illo  et  per  illud  vir- 
tutem  sanctificatricem  exserit,  et  sensibiliter  manifestat  illamque 
initiatis  applicat.  Quae  inhabitatio  Dei  physice  operantis  non  est 
a  priori  seiungenda,  quae  potius  tamquam  ratio  et  vinculum 
huius  posterioris  concipienda  est.  Talem  causalitatem  saltern 
quoad  substantiam  defendunt  theologi  plures  et  auctoritate  gra¬ 
ves,  ut  s.  Bonaventura,  Scotus,  Canus,  Yasquez,  Lugo, 
Becanus,  Frassen,  Tournely,  Arriaga,  Pallavicini, 
Franzelin  aliique  recentiores.  Alii  vero  numero  plurimi  et 
auctoritate  certe  non  inferiores,  ut  Thomistae  fere  omnes, 
Suarez,  S  aim  anti  censes,  Bel  1  ar  minu  s,  Ya  lenti  a,  To- 
let  us,  Sc  hazier,  Oswald  etc.  illam  explicationem  insufficien- 
tem  censentes,  causalitatem  physicam  sacramentorum  tuentur  eo 
sensu,  quod  ipsum  signum  sacramentale,  per  se  spectatum  et 
distincte  ab  ilia  insidente  virtute  Dei,  physice  per  qualitatem 
aliquam  ei  impressam  vel  per  virtutem  obedientialem  in  ani- 
main  agat  et  gratiam  producat.  Hanc  sententiam  idcirco  non 
amplectimur,  quod  ea  non  sit  necessaria,  pluribus  obnoxia  sit 
difflcultatibus  magnaque  obscuritate  rnvolvat  doctrinam  de  sa- 
cramentis  (1). 


(1)  «  Valde  enim  difficile  est  intelligere,  inquit  s.  Bonaventura,  qualiter 
ilia  virtus  detur  sicut  qualitas  absoluta;  difficilius,  quando  detur.  Difficile  est 
etiam  intelligere,  cui  datur,  verbo  scilicet  an  elemento;  quae  sunt  duo  nihil 
unum  facientia.  Difficile  est  etiam  scire,  quamdiu  duret.  Difficile  est  similiter- 
valde  intelligere,  quomodo  influat.  Difficile  etiam,  cuius  natura  sit  in  se  ipsa,  i 
et  multa  talia  »  In  4.  cList.  I.  p.  1.  q.  4.  a.  2.  Cf.  Franzelin  th.  X  et  XI. 


Articulus  II.  De  gratia,  quam  conferunt. 


549 


ARTICULUS  II. 

De  gratia,  quam  conferunt. 

797.  Effectus  omnibus  sacramentis  communis  est  gratia  sancti- 
ficans  et  gratia  sacramentalis. 

A)  De  gratia  sanctificante. 

Omnia  novae  legis  sacramenta  rite  ea  suscipientibus  conferre 
gratiam  sanctificantem  seu  habitualem  constat  ex  hactenus  dispu- 
tatis  et  de  fide  tenendum  est.  Haec  porro  sanctificans  gratia  vel 
primum  infunditur  homini  destituto  omni  gratiae  gradu  ideoque 
existenti  in  peccato  mortali,  et  dicitur  gratia  prima;  vel  homini 
iam  in  statu  gratiae  constituto  eiusdem  datur  augmentum,  et 
appellatur  gratia  secunda.  De  hoc  itaque  effectu  statuendum  est: 

1.  Duo  tantum  sacramenta,  nempe  baptismus  et  poenitentia  per 
se  primo  conferunt  primam  gratiam,  cetera  vero  se  cun  dam 
gratiam.  Nam  Christus  instituit  baptismum  per  modum  regene¬ 
rations  spirituals,  et  ad  tollendum  peccatum  originate,  et  per¬ 
sonate  ante  baptismum  commissure:  poenitentiam  ad  remittenda 
peccata  mortalia  post  baptismum  commissa,  et  ad  recuperandam 
gratiam  per  ilia  amissam;  ergo.  Hinc  duo  haec  sacramenta  utpote 
quae  ad  vitam  spiritualiter  mortuis  dandam  instituta  sunt,  dicuntur 
etiam  sacramenta  mortuorum.  —  Cetera  vero  quinque  sacramenta 
vitam  spiritualem  iam  supponunt,  et  ad  illam  corroborandam, 
alendam  et  augendam  instituit  Christus,  ideoque  dicuntur  sacra¬ 
menta  vivorum. 

2.  Per  accidens  sacramenta  mortuorum  confey're  possunt 
gratiam  secundam,  et  sacramenta  vivorum  gratiam  primam. 
Prima  pars  est  theologice  certa  et  evidenter  sequitur  ex  Triden- 
tino,  iuxta  quod  haec  duo  constant :  primo  contritionem  caritate 
perfectam  statim  hominem  iustificare  ante  actualem  sacramenti 
susceptionem,  et  secundo  sacramenta  obicem  non  ponentibus  gra¬ 
tiam  infallibiliter  conferre.  Si  quis  igitur  perfecte  contritus  adeo- 
que  iustificatus  accedit  ad  poenitentiam,  cum  haec  infallibiliter 
gratiam  conferat,,  nonnisi  eiusaugmentum  recipere  potest.  —  Altera 
pars  continet  doctrinam  communiorem.  Hoc  vero  accedit,  quando 
quis  sacramenta  vivorum  suscipit  a)  in  statu  peccati  mortals, 

b)  quin  hoc  sciat,  et  c)  est  attritus.  Nam  secundum  canonern 
Tridentini  supra  allegatum,  omnia  sacramenta  gratiam  conferunt 
non  ponentibus  obicem.  Atqui  peccator  cum  ignorantia  invinci- 
bili  peccati  sui,  bona  fide,  et  attritione  generali  de  omnibus  pec- 
catis  suis,  ad  sacramenta  vivorum  accedens,  non  ponit  gratiae  ! 
obicem.  Ergo.  Minor  patet;  non  enim  a)  ponit  obicem  ratione  ; 
peccati  actualis,  quia  accedit  bona  fide;  non  b)  ratione  peccati 
habitualis,  quia  peccatum  liabituale  invincibiliter  ignoratum,  et 
generali  attritione  retractatum  non  est  obex  gratiae;  sicut  juxta 
communissimam  hodie  sententiam  non  est  gratiae  obex  in  extre¬ 
ma  unctione.  ' 

3.  Cerium  est,  idem  sacr amentum  generatim  loquendo  aequali- 
ter  dispositis  aequalem,  inaequaliter  dispositis  inaequalem  conf er¬ 
ne  gratiam.  Ita  Trident,  (sess.  7.  cap.  7):  «  Unusquisque  (recipit) 
suam  (iustitiam)  secundum  mensuram,  quam  Spiritus  s.  partitur 
singulis  prout  vult,  et  secundum  propriain  cujusque  dispositionem 
et  cooperationem  ».  Ratio  est,  quia  sacramenta,  ex  opere  operato 
gratiam  conferentia,  operantur  ut  causae  naturales  necessariae, 
quae  plus  vel  minus  operantur  in  subiecto,  secundum  majorem 
vel  minorem  ejus  dispositionem.  Ita  eadem  lux  crystallum  purius. 
magis  illuminat.  Adde  quod  hoc  maxime  conveniens  fuerit,  ut 
homines  magis  excitarentur  ad  adhibendam  meliorem  dispositio¬ 
nem.  Utrum  vero  omnia  sacramenta  respective  ad  se  invicem, 
sopposita  in  subiecto  aequali  dispositione,  aequalem  conferant 
gratiam,  res  est  incerta. 

798.  B)  De  gratia  sacramentali. 

1.  Omnia  et  singula  sacramenta  praeter  gratiam  sanctifican -  ! 
tern  hab ent peculiar es  gratias  sacramentales,  quas  conferunt. 
Ita  omnes,  et  probatur  a)  quia  sacramenta  ordinantur  ad  distin- 
ctos  fines:  ergo  debent  habere  distinctos  effectus;  b)  quia  si  om¬ 
nia  haberent  eundum  effectum,  non  differrent  formaliter  in  ratione 
sacramenti,  i.  e.  in  significatione  et  causalitate  gratiae,  sed  tan- 
turn  materialiter  in  ritu  seu  externa  caerimonia.  Unde  sequeretur: 
primo,  quaedam  non  esse  magis  necessaria  ad  salutem,  quam 
alia;  secundo,  non  posse  dari  causam,  cur  tam  multa  sint  a 
Christo  instituta. 

2.  Gratia  sacr amentalis  non  addit  aliquem  habitum  supra 
gratiam  justificantem.  Est  sententia  communis,  et  probatur,  quia 

talis  habitus  vel  esset  in  essentia  animae,  vel  in  potentiis.  Non 
primum,  quia  ad  sanctificandam  animam  sufflcit  gratia  sancti- 
ficans,  et  nequit  fingi  alius  finis  et  effectus,  propter  quem  hu- 
jusmodi  habitus  ponatur  in  aniraa.  Nec  secund  um,  quia  in  po¬ 
tentiis  solum  ponuntur  habitus,  qui  sunt  principia  actuum  su- 
pernaturalium.  Sed  omnes  actus  supernaturales  possunt  elici  a 
virtutibus  theologicis  et  moralibus.  Ergo  non  est  opus  aliis  lyabi- 
tibus  ab  illis  virtutibus  distinctis,  qui  per  sacramenta  conferuntur. 

3.  Gratias  sac  ramentalis  supra  gratiam  justificantem  addit 
speciale  aliquod  auxilium  gratiae  actualis  ordinatum  ad  pro- 
priurn  finem  sacramenti.  Unde  ipsamet  gratia  justificans,  quate- 
nus  datur  per  tale  sacramentum,  et  quatenus  habet  jus  ad  tale 
auxilium  gratiae  actualis  necessarium  ad  talem  finem  potest  dici 
gratia  sacramentalis.  Sic  baptismus  ordinatur  ad  hunc  finem,  ut 
homo  spirituatiter  renascatur  et  digne  suscipiat  alia  sacramenta, 
debet  ergo  conferre  gratiam  non  solum  justificantem,  per  quam 
fiat  regeneratio,  sed  etiam  excitantem  et  adiuvantem  ad  vitam 
christianam  degendam  et  ad  digne  suscipienda  reliqua  sacramenta, 
quando  opus  est.  Confirmatio  ad  nos  in  fide  corroborandos  insti- 
tuta,  dat  jus  ad  gratias  actuales  necessarias  ad  fidem  Christi 
fortiter  profitendam:  Encharistia  dat  gratias  actuales  ad  carita- 
tem  nutriendam,  i.  e.  conservandam  et  augendam:  poenitentia 
turn  ad  plenius  pro  peccatis  satisfaciendum,  turn  ad  ea  in  poste- 
rum  vitanda:  extrema  unctio  ad  tollendas  reliquias  peccatorum, 
et  vincendas  tentationes,  quae  in  mortis  articulo  occurrunt:  ordo 
et  matrimonium  ad  utriusque  status  ofiicia  et  obligationes  pie  et 
sancte  exequenda. 

Iiinc  sequitur:  primo,  jus  quidem  non  vero  gratias  actuales 
statim  a  suscepto  sacramento  conferri,  sed  has  tantum  successive 
et  opportuno  tempore;  secundo,  illas  non  conferri  physice  per 
sacramenta  sed  tantum  moraliter,  quia  conferuntur  quando  sa¬ 
cramenta  physice  non  existunt. 

799.  Scholion.  De  remoiscentia  sacramentorum.  Distinximus 
superius  duplicem  obicem  (fictionem):  alterum  sacramenti,  qui 
hujus  impedit  valorem;  alterum  gratiae,  qui,  consistente  sacra¬ 
mento,  ejus  impedit  fructum.  Hie  de  hoc  altero  agitur,  nam  cer- 
tum  est,  sublato  obice  sacramenti  valorem  impediente,  non  revi- 
viscere  sacramentum,  quia  sacramentum  nullum  fuit:  quod  au- 


552  Tr.  VI.  De  sacram.  in  genere.  Cap.  III.  De  efficacia  sacram. 


tem  non  fuit,  non  potest  reviviscere.  Sic  baptismus  collatus  a- 
dulto  carenti  voluntate  ilium  suscipiendi,  nullus  est,  et  semper 
manet  nullus,  etiam  si  intentio,  quae  defuit,  postea  ponatur. 

Quaeritur  igitur,  utrum  sacramentum,  valide  sed  sine  fructu 
susceptum,  sublato  obice  gratiae,  gratiam  postea  conferat,  seu, 
ut  ajunt,  reviviscat  (1).  Baptismus  cum  fictione  seu  obice,  sive 
culpabiliter  sive  inculpabiliter  susceptus,  remoto  per  subsequen- 
tem  dispositionem  obice,  reviviscit,  gratiamque  ex  opere  operate 
confert.  Est  communissima  theologorum  sententia  post  Augusti- 
ni  tempora,  qui  docet,  baptismum  cum  fictione  seu  obice  schismatis 
vel  haeresis  susceptum  reviviscere,  et  redeunti  ad  unitatem  Ec- 
clesiae  valere  ad  remissionem  peccatorum,  ideoque  ad  infusionem 
gratiae  sanctificantis,  sine  qua  peccata  non  remittuntur.  Et  sane, 
hominis  justificatio  sine  baptismo  aut  ejus  voto  fieri  non  potest 
Trident,  (sess.  6.  cap.  4);  ergo  nisi  baptismi  gratia,  sublato  o- 
bice,  suscitetur,  omnis,  qui  semel  cum  obice  sacramentum  hoc  re- 
ceperit,  quidquid  ageret,  ab  omni  spe  salutis  remaneret  exclusus. 
Nam  sacramentum  iterari  non  potest,  neque  etiam  votum  haberi 
potest  illius  quod  suscipere  non  licet.  Par  est  confirmationis  et 
ordinis  ratio,  quae  per  characterem  in  anima  perdurant,  neque 
ubi  semel  suscepta  fuerint,  iterari  possunt.  Necesse  esset,  eos 
qui  ilia  semel  cum  obice  receperunt,  eorum  quoque  fructu  in 
perpetuum  carere,  quod  non  videtur  cum  Dei  bonitate  conciliari 
posse.  Eaedem  pene  rationes  poro  matrimonio  et  extrema  un- 
ctione  militant,  quippe  quae  et  ipsa  sunt  aliquatenus  initerabilia, 
quum  matrimonium  inter  eosdem  coniuges  et  extrema  unctio 
durante  eodem  morbi  periculo  repeti  non  possit.  Disputatur  de 
poenitentia,  negaturque  communiter  de  Eucharistia,  praesertim 
si  fictio  fuerit  formalis  et  positiva,  i.  e.  si  Eucharistiam  susci- 
piens,  impedimentum  gratiae  sciens  volensque  posuerit,  vel  mi- 
nime  substulerit. 


(1)  Quoties  sacramentum  valide  quidem  sed  infructuose  suscipitur,  dicitur 
ficte,  seu  cum  fictione  suscipi,  quasi  suscipiens  fingat  se  ad  sacramenti  fru- 
ctum  dispositum  esse,  et  non  sit.  Sacramentum  sic  receptum  appellatur  validum 
sed  informe,  dum  e  contra  formatum,  si  cum  Sacramento  fructus  eius  perci- 
piatur  a  suscipiente. 


Articulus  III.  De  Charactere. 

ARTICULUS  III. 

De  Charactere. 

800.  Virtuti  sacramentis  omnibus  communi  succedit  trium 
dumtaxat  virtus  propria,  qua  characterem  imprimunt.  Quaestio 
de  characteris  existentia  distinguenda  est  ab  ea  de  ejusdem  es¬ 
sentia,  quum  ilia  non  autem  haec  Ecclesiae  judicio  sit  definita. 
Itaque: 

801.  A)  De  characteris  existentia. 

Prop.  118.  Tria  sacramenta  baptismus,  confirmatio  et  ordo 
characterem  in  anima  imprimunt,  signum  videlicet  quoddam  spi- 
rituale  et  indelebile,  unde  ea  iterari  non  possunt. 

De  fide  ex  cone.  Trident,  (sess.  7.  can.  9):  «  Si  quis  dixerit 
in  tribus  sacramentis,  baptismo  scilicet,  confirmatione  et  ordine 
non  imprimi  characterem  in  anima,  hoc  est  signum  quoddam 
spirituale  et  indelebile,  unde  ea  iterari  non  possunt;  a.  s.  » 

Demonstr.  i.  Doctrina  de  sacramentis  imprimentibus  characte¬ 
rem,  aquatuor  saltern  saeculis  ante  exortas  Protestantium  haereses, 
ut  res  indubitata  ab  omnibus  in  Ecclesia  admittebatur.  Ea  enim 
jam  ante  solemnem  Tridentini  definitionem  diserte  declaratur  a 
cone.  Florentino,  ut  certa  supponitur  a  Pontificibus  praeser- 
tim  Innocentio  III  (1),  Gregorio  IX  (2)  et  constanti  et  ple- 
nissimo  consensu  tamquam  catholica  inde  a  saec.  XII  ab  univei- 
sa  schola  proponebatur.  Atqui  universalis  consensio  in  aliquam 
doctrinam  tamquam  dogma  fidei  semper  habita  est  theoretice  et 
practice  ut  criterium  tutissimum  apostolicitatis  illius  doctrinae, 
ut  ex  Tractatu  de  Traditione  supponimus:  ergo  doctrina  de  cha¬ 
racteris  existentia  est  apostolicae  originis. 

802.  II.  Ut  turn  scientiae  theologicae  ad  distinctiorem  intellectum 
fundamentorum  fidei  turn  exigentiae  polemicae  ad  abundantioi  em 
defensionem  dogmatis  directe  satisfiat,  praestat  continuam  prose- 


(1)  Cap.  Maiorcs  (Decretal.  1.  3.  tit.  42.  c.  3).  -  (2)  Cap.  Consultationi 

(1.  1.  tit.  11.  c.  16). 

qui  testificationis  seriem  usque  ad  aetatem  apostolicam,  ex  qua 
manifestum  ex  ipsis  fontibus  fiet,  conciliorum  definitionem  non 
novitatern  contra  antiquitatem,  sed  antiquitatis  explicationem 
esse,  dum  «  quod  fide  Patrum  satum  est,  hoc  idem  filiorum  in- 
dustria  excultum  est  et  observatum  »  (1).  Itaque  a)  saec.  V  in  con¬ 
troversy  contra  Donatistas,  hoc  proponebant  et  defendebant 
catholici:  tria  sacramenta  baptismuin,  chrisma  et  ordinem  semel 
collata  ita  haerere,  ut  eadem  iterare  numquam  liceat.  Neque 
Donatistae  negabant,  haec  tria  sacramenta  valide  iterari  non 
posse;  sed  ea  putabant  ab  haereticis  valide  ministrari  non  posse, 
adeoque  nullum  omnino  producere  elfectum,  et  ideo  a  legitimis 
ministris  Ecclesiae  non  utique  repetenda  sed  primum  conferenda 
esse.  Hinc  Augustinus  nomine  totius  Ecclesiae  distinguens  effe- 
ctum  gratiae  Spiritus  sancti,  quae  non  potest  esse  nisi  in  bonis, 
et  elfectum  alium  collatum  per  sacramentum  ac  permanentem 
etiam  in  malis,  concessit  quidem,  haec  sacramenta  in  iis,  qui 
ficte  i.  e.  sine  fide  vel  gratiae  statu  ea  suscipiunt,  gratiam  non 
conferre  sed  contendit,  ilia,  ubicumque  servatis  ritibus  admini- 
strentur,  habere  aliquem  effectum  in  initiatis  independentem  a 
gratia,  perpetuo  haerentem  et  indelebilem,  qui  maneat  etiam  in 
fugitivis  a  Deo  et  ab  Ecclesia.  Declarat  autem  id,  quod  manet 
et  liaeret,  esse  sigillum,  signum,  characterem  (utique  spiritualem), 
impressum  h.  e.  qui  afficiat  ipsam  animam,  et  quo  maneat  homo 
specialiter  consecratus,  et  tamquam  ovis,  miles,  minister  perpetuo 
obligatus  pastori  et  imperatori  Christo.  «  Baptizatus  in  Ecclesia, 
inquit  Augustinus,  si  fuerit  desertor  Ecclesiae,  sanctitate  vitae 
carebit,  sacramenti  signaculo  non  carebit...  sicut  desertor  militiae 
caret  legitima  societate,  non  caret  regio  charactere  »  (2);  et: 
«  Ovis  es,  ait  Donatistae,  de  grege  Domini  mei,  cum  signo  errasti; 
ideo  quaero  magis,  quia  ipsum  signum  liabes....  Nescis,  quia  de¬ 
sertor  de  charactere  damnatur,  de  quo  militans  honoratur?  Ideo  te 
quaero,  ut  non  pereas  cum  signo....  Hoc  enim  signum  salutis  ex¬ 
tra  tibiinesse  potest,  prodesse  non  potest  »  (3);  et:  «  Quod  acce- 
pisti,  approbo,  quia  foris  accepisti  improbo....  character  est  regis 
mei,  non  ero  sacrilegus;  corrigo  desertorem,  non  immuto  chara- 


(1)  Lirinens.  c.  30.  —  (2)  Serm.  8.  n.  2.  —  (3)  Ad  pleb.  Caesar,  n.  4. 

cterem  »  (1).  «  Sacramentum  chrismatis....  in  genere  visibilium 
signaculorum  sacrosanctum  est,  sicut  ipse  baptismus,  sed  potest 
esse  in  liominibus  pessimis  »  (2).  Item  de  episcopis  redeuntibus 
ex  schismate  dicit,  quod  «  sicut  baptismus  in  eis,  ita  ordinatio 
mansit  integra....  non  eis  tamen  ipsa  ordinationis  sacramenta 
detrahuntur,  sed  manent  super  eos  »  (3).  Haec  autem  sacramenta 
non  haerent  quoad  ritum  externum,  neque  quoad  extrinsecam 
denominationem,  quia  relate  ad  hoc  non  differunt  ab  aliis  sacra- 
mentis,  sed  propter  intrinsecam  consecrationem  «  quae  conse- 
cratioreum  quidem  facit  haereticum  extra  Domini  gregem  haben- 
tem  cliaracterem,  corrigendum  tamen  admonet  sana  doctrina,  non 
iterum  similiter  consecrandum  »  (4). 

b)  Eadem  doctrina  citra  scopum  tamen  polemicum  propo- 
nitur  et  inculcatur  a  Patribus  saec.  IV.  Am  brosius:  «  Spiritu  san- 
cto  signamur,  ut  splendorem  atque  imaginem  ejus  et  gratiam 
tenere  possimus,  quod  est  utique  spiritale  signaculum:  nam  etsi 
specie  signamur  in  corpore,  veritate  tamen  in  corde  signamur, 
ut  Spiritus  sanctus  exprimat  in  nobis  imaginis  coelestis  effigiem  » 
(5).  Hujus  characteris  munus  est,  ut  per  ilium  «  cognoscamur, 
etiam  quando  desertores  evadimus  »  (6),  ut  «  sit  maximum  prae- 
sidium  in  vita  ad  securitatem;  ovis  enim  signata  non  facile  pa- 
tet  insidiis,  quae  vero  sine  signo  est,  a  furibus  facile  rapitur  » 

(7) ,  ut  angeli  «  eum  tueantur  utpote  aliquam  suae  familiae  » 

(8) ,  atque  adeo  eum  a  gratiae  et  a  ritu  externo  distinguunt. 

c)  Cum  hac  Patrum  saec.  IV  et  V  doctrina  connectuntur  et 
secundum  hanc  intelligi  debent  expressiones,  quibus  inde  ab  aevo 
apostolico  in  parcis,  quae  supersunt,  monumentis  baptismus  usu 
valde  communi  exhibetur  ut  sigillum  impressum  (Clemens 
Romanus),  ut  sigillum  infragile  (Constitutiones  Apost.),  ut  signa¬ 
culum  in  Christo  muniens  contra  tentationes  (Acta  s.  Teclae),  ut 
perfecta  custodia  et  sigillum  Domini,  ut  signaculum  fidei  (Ter- 
tu  Ilian  us);  vel  confirmatio  vocatur  sigillum  doni  Spiritus 
sancli,  uti  in  forma  antiquissima  in  Ecclesia  graeca.  Imo  in 
Excerptis  ex  Theodato  apud  Clementem  alex.  (n.  86)  haec  di- 


(1)  In  Jo.  tract.  6.  n.  16.  —  (2)  Contra  litt.  Petil.  1.  2.  n.  239.  —  (3)  Contra 
Parmen.  1.  2.  n.  28.  —  (4)  Epist.  98.  n.  5  ad  Ilonifac.  —  (5)  De  Spiritu  s. 
1.  1.  c.  6.  —  (6)  Chrysost.  in  2.  Cor.  hom.  3.  —  (7)  Gregorius  naz. 
or.  40.  in  bapt.  n.  4.  —  (8)  Cyrillus  Catech.  1.  n.  2. 

serta  saec.  II  de  charactere  habentur:  «  Cum  Domino  numisma 
oblatum  esset,  non  dixit:  cujus  est  possessio,  sed  cujus  est  imago 
et  superscripts)?  Caesaris;  ut  cujus  esset,  illi  redderetur.  Sic  et 
fidelis  Dei  nomen  per  Christum  sibi  superscriptum  habet,  spiri- 
tum  autem  veluti  imaginem.  Quandoquidem  et  muta  animalia  per 
signaculum  ostendunt  cujus  unumquodque  pecus  sit,  et  ex  signo 
hoc  vindicantur:  sic  et  anima  fidelis,  quae  veritatis  sigillum  accepit, 
stigmata  (notas  impressas)  Christi  portat.  » 

803.  III.  Nec  omnino  desunt  loca  Scripturarum,  in  quibus,  posita 
constanti  doctrina  Patrum,  videri  possit  adumbratus  character 
sacramentalis.  Paulus  enim  (2.  Cor.  1,  21)  scribit:  Qui  unxit 
nos  Deus ;  qui  et  signavit  (6  xal  ocpQayiodpevog  fgudg),  et  cleclit 
pignus  spiritus  in  cordibus  nostris;  et  (Eph.  1,  13) :  Et  creden- 
tes  signati  estis  spiritu  promissionis  sanctae;  et  (4,  30):  Et  nolite 
contristare  Spiritum  sanctum  Dei ;  in  quo  signati  estis  in  diem 
redemptions.  Collata  hac  doctrina  de  unctione,  impressione  si- 
gilli  et  de  pignore  spiritus  s.  inhabitants,  et  praesertim  phra- 
seoiogia  Pauli  cum  ea,  quam  distinctius  explicatam  et  frequen- 
tatam  vidimus  penes  Patres,  apparet  hanc  ex  ilia  esse  desumptam 
et  ad  illius  loquendi  rationem  esse  expressam.  Imo  quum  ex 
traditionis  argumento  jam  constet,  Apostolos  doctrinam  de  cha¬ 
ractere  tradidisse  Ecclesiae,  atque  adeo  eandem,  ut  veritatem 
revelatam  credendam  et  docendam  in  mente  gessisse  et  habuisse 
in  intellect!!,  sequitur  non  potuisse  eos  de  sigillo  et  obsignatione 
christianorum  per  aliqua  sacramenta  eo  modo  loqui,  quo  in  epi- 
stolis  Pauli  legimus,  quin  res  characters  sacramentalis,  cujus 
sensu  tamquam  veritatis  credendae  et  docendae  erant  a  spiritu 
sancto  imbuti,  ipsis  scribentibus  obversaretur  et  eum  sensum  suis 
verbis  subiicerent.  Quare,  licet  ex  Scriptura,  solis  adhibitis  cano- 
nibus  interpretationis  grammaticis,  doctrina  de  characters  im¬ 
pressione  nequeat  evinci;  potest  tamen  sufhcienter  demonstrari, 
doctrinam  hanc  in  divinis  literis  insinuari  et  contineri,  si  inter- 
pretatio  ad  normam  intellectus  catholici  dirigatur,  quem  esse 
canonem  interpretationis  principem  ex  Tractatu  de  Traditione 
constat;  eoque  magis  quod  huic  interpretation!  nullus  prorsus 
canon  hermeneuticus  internus  adversetur. 

804.  Corollarium  1.  Sigillum  sen  character  dicitur  dupliciter, 
proprie,  scilicet  ipsum  signum  impressum  et  metonymice  instru- 

mentum  imprimens,  derivatione  nominis  ab  effectu  ad  causam. 
Hoc  altero  modo  aliquando  ipsum  sacramentum  metonymice  ap- 
pellatur  sigillum  seu  character,  in  qua  appellatione  adsignifica- 
tur  signum  impressum  vel  imprimendum  tamquam  effectus  sa- 
cramenti  signantis. 

805.  Corollarium  2.  Ex  impressione  cliaracteris  infertur  quidem 
non  iteratio  horum  sacramentorum  (cf.  Trident,  sess.  7.  can.  9), 
non  tamen  ordine  inverso  ex  non  iteratione  licet,  absolute  et 
abstracte  loquendo,  concludere  ad  characteris  impressionem;  quia 
non  iterationis  posset  assignari  alia  ratio  v.  g.  sola  Dei  voluntas 
vel  praeceptum,  ut  patet  in  prima  tonsura,  in  consecratione 
calicum,  Ecclesiarum  etc.  Dico  absolute  et  abstracte  loquendo, 
quia  si  negatio  repetitionis  spectatur,  ut  nobis  ex  traditione  in- 
notescit,  in  doctrina  de  non  repetendis  his  sacramentis  continetur 
doctrina  de  impressione  characteris,  quum  doceatar  haec  sacra- 
menta  ideo  repeti  non  posse  quia  indelebilem  conferunt  ontologi- 
cam  conspcrationem,  i.  e.  propter  characterem. 

806.  P>)  De  essentia  characteris. 

In  characteris  naturam  inquirentes  statuimus: 

1.  Uti  certum  tenendum  esse  videtur  contra  Durandum, 
characterem  non  esse,  relationem  tantum  rationis  et  denomina- 
tionem  externam,  qualis  est  in  cive  ad  munus  aliquod  deputato 
a  magistratu,  sed  aliquid  reale  animae  inhaerens.  Constat  ex 
verbis  T  ri  d  e  n  ti  n  i  characterem  definientis  signum  quoddam 
spirituale  et  indelebile,  quod  in  anima  imprhmitur ;  ex  Patribus, 
qui  constanter  docent,  tria  ilia  sacramenta  perpetuo  inesse,  ma- 
nere,  haerere;  qui  ilium  illustrant  ex  notis  nummo,  ovi,  militi 
realiter  impressis;  quique  hoc  muneris  ei  tribuunt,  ut  per  ilium 
discernamur  et  recognoscamur  ab  angelis  etc.  Profecto  haec  et 
alia  his  gemina  designant  aliquam  supernaturalem  qualitatem  (1) 
permanentem  in  anima,  non  extrinsecam  tantummodo  deputatio- 
nem  et  relationem,  quae  ex  praeterito  Sacramento  suscepto  mente 


(1)  Intel*  nomina,  quibus  haec  realitas  saperaddita  exprimi  potest,  nullum 
aptius  est  illo  qualilatis ;  nam  per  characterem,  si  est  aliquid  reale,  constitui- 
tur  in  anima  aliqua  modificatio,  quae  de  anima  ipsa  praedicanda  loret,  si 
quaeratur:  qualis  per  characterem  facta  sit?  S.  Thomas  revocat  illam  ad  se- 
cundam  speciem  qualilatis  i.  e.  ad  potentiam.  Cf.  3.  p.  q.  63.  a.  2.  Est  porro 
supernal  uralis  turn  ratione  causae  unde  est,  turn  ratione  finis  ad  quern  ordi- 
natur. 

concipiatur;  eo  vel  magis  quod  talis  relatio  omnibus  sacramentis 
communis  est. 

2. °  Haec  supernaturalis  qualitas  consistit  in  quadam  consecra- 
tione  permanente  ad  Christum  ut  apta  reddantur  membra  ejus 
familiae  atque  participes  fideles  functionum  ipsius  capitis  passive 
et  active  ad  cultum  Dei,  a  gratia  distincta.  Ita  characterem  descri- 
bunt  passim  Patres.  Augustinus  v.  g.:  «  Utrumque  sacramentum 
est  et  quadam  consecratione  utrumque  homini  datur:  ill ud  cum 
baptizatur,  istud  cum  ordinatur;  ideoque  in  catholica  utrumque 
non  licet  iterari  »  (1).  Charactere,  aiunt  alii  Patres,  addicimur 
Christi  familiae,  agnoscimur  ut  pertinentes  ad  familiam  Dei: 
«  Sicut  circumcisus,  inquit  Cyrillus  alex.  in  Dei  populum 
per  id  signum  olim  cooptabatur,  sic  baptizatus  Christo  in  se  si- 
gilli  instar  recepto  inter  filios  Dei  adscribitur  »  (2).  Character 
igitur  hominem  addicit,  obligat  et  obstringit  ad  Christum  ej  usque 
familiam. 

Porro  in  Christi  familia  adhuc  militante  triplex  ordinum  di- 
stinctio  considerari  potest,  cui  tres  respondent  consecrationes  seu 
characteres  distincti.  Sicut  enim  Christus  est  rex,  propheta  et 
sacerdos ;  ita  pro  triplici  hoc  munere  respondet  in  ejus  familia 
triplex  fidelium  status,  subditorum  simpliciter,  certantium  bonum 
certamen  pro  fide,  et  ministrantium  in  mysteriis  redemptions; 
unde  fit  quod,  per  triplicem  characterem  baptismi,  confirma- 
tionis  et  ordinis,  triplex  habeatur  obligatio  et  consecratio  sive 
civium  ad  Christum  regem,  sive  militantium  pro  fide  ad  Chri¬ 
stum  prophetam  seu  magistrum,  sive  ministrorum  ad  Christum 
sacerdotem  magnum. 

3. °  Haec  autem  consecratio  ad  Christum  consistit  in  partici- 
patione  quadam  et  assimilatione  sacerdotii  Christi.  Per  tria 
enim  ilia  sacramenta  fideles  ad  cultum  divinum  sive  passive  re- 
cipiendo  quaedam  sacra  sive  active  eadem  aliis  tradendo  depu- 
tantur.  Jam  vero  omnis  potestas  in  cultu  divino  secundum  ri- 
tum  christianum  est  quaedam  participatio  ex  sacerdotio  Christi, 
cui  per  illam,  quatenus  formaliter  est  summus  sacerdos,  quodam- 
modo  assimilamur.  Unde  character  est  sigillum  ac  velut  diploma 
divinum  sacrae  hujus  potestatis.  Et  hinc  quoque  fit,  ut  revera 


(1)  L.  2.  contra  epist.  Parmeniani  c.  13.  n.  28.  —  (2)  In  Luc.  2,  22. 

nonnisi  in  iis  sacraraentis  imprimatur  character,  quae  aliquam 
novam  conferunt  potentiam  seu  idoneitatem  spiritualem  sive  ac- 
tivam  sive  passivam.  Totam  hanc  doctrinam  tradit  et  declarat 
s.  Thomas.  «  Secundum  propriam  rationem....  character  est  signum 
configurativum  alicui  principali,  apud  quern  residet  auctoritas  ejus 
ad  quod  aliquis  deputatur,  sicut  milites,  qui  deputantur  ad  pugnam 
insigniuntur  signo  ducis,  quo  quodammodo  ei  configurantur.  Et  hoc 
modo  i Hi  qui  deputantur  ad  cultum  christianum  cnjus  auctor  est 
Christus,  characterem  accipiunt,  quo  Christo  configurantur;  unde 
proprie  est  character  Christi....  Totus  ritus  christianae  religionis 
derivatur  a  sacerdotio  Christi.  Et  ideo  manifestum,  quod  chara¬ 
cter  sacramentalis  specialiter  est  character  Christi,  cujus  sacer¬ 
dotio  configurantur  fideles  secundum  characteres  sacramentales, 
qui  nihil  aliud  sunt  quam  quaedam  participationes  sacerdotii 
Christi  ab  ipso  Christo  derivatae  »  gradu  tamen  diverso  pro  di- 
versis  characteribus  (1). 

807.  Corollarium  1.  Ex  his  apparet,  cur  character  sit  indelebilis. 
Est  enim  quaedam  consecratio  tamdiu  duratura  quamdiu  subie- 
ctum.  Id  «  patet  etiam  in  rebus  inanimatis:  nam  ecclesiae  vel  al- 
taris  manet  consecratio  semper,  nisi  destruatur...  »  Anima  autem 
est  immortalis:  ergo  «  post  hanc  vitam  remanet  character  et 
in  bonis  ad  eoruin  gloriam,  et  in  malis  ad  eorum  ignominiam; 
sicut  etiam  militaris  character  remanet  in  militibus  post  adeptam 
victoriam  et  in  his,  qui  vicerunt,  ad  gloriam,  et  in  his,  qui  victi 
sunt,  ad  poenam  »  (2).  Quoad  hanc  vitam  indelebilitas  characters 


(1)  P.  3.  q.  63.  a.  3.  —  (2)  Ibid.  a.  5.  in  corp.  Cf.  etiam  prop.  28.  Rosminii . 
—  Analogiam  inter  ideam  charateris  naturalis  et  characterem  supernatu- 
ralem  ita  describ'd  Monsabre  op.  cit.  Conf.  63:  «  Voi  dite  d’ un  uorao,  che 
egli  ha  carattere.  Come  lo  sapete  voi?  Se  voi  da  vicino  o  da  lontano  avete 
considerate  le  vicende  agitate  della  sua  esistenza:  se  voi  1’  avete  veduto  di- 
battersi  nelle  grandi  lotte,  con  indomabile  coraggio  lavorare  al  trionto  de  suoi 
disegni,  superare  intrepido  tutti  gli  ostacoli,  finalmente  soccombere  sotto  i 
colpi  della  forza  elf  egli  disprezza,  o  coronato  di  gloria  riposarsi  sugli  allori, 
alia  buon’ora!  Si,  questo  uomo  e  di  carattere.... 

Ma  un  uomo  che  voi  vedete  per  la  prima  volta  e  tosto  non  vedrete  pin; 
un  uomo  che  non  si  e  fermato  dinanzi  a  voi  che  un  quarto  d  ora,  un  uomo 
piccolo,  che  voi  dominate  collo  sguardo,  voi  dite  di  lui:  «  Egli  e  di  carattere.  » 
Come  lo  sapete  voi?  Voi  lo  sapete,  osservando  le  rapide  manitestazioni  della 
sua  fisonomia.  Voi  non  avete  veduto  in  lui  una  fronte  bassa  e  che  lugge 
indietro,  ocelli  oscuri,  tratti  flosoi,  labbra  molli  e  languide :  voi  avete  veduta 
una  fronte  nobile  come  d'  un  monumento,  occhi  che  scintillavano  o  penetra- 

est  de  fide,  quoad  alteram  est  sententia  communis  et  certa,  prae- 
sertim  respectu  beatorum. 

808.  Corollarium  2.  Ex  declaratis  patet,  characterem,  quamvis 
non  sit  donum  per  se  sanctificans,  habere  tamen  cum  gratia  con- 
nexionem,  quatenus  Deus,  quantum  ex  se  est,  potestati  spirituali 
et  characteri  gratiam  semper  vult  esse  connexam,  et  quatenus 
character  impressus  in  anima  habet  ordinem  et  congruam  rela- 
tionem  turn  ad  conferenda  adiutoria  interna,  turn  ad  custodiam 
specialem  bonorum  angelorumet  ad  arcendas  tentationes  daemo- 
num,  ut  satis  clare  colligitur  e  Patrum  effatis,  qui  charaterem 
saepe  considerant  in  actuali  coniunctione  cum  gratia  ac  proinde 
plene:  quocirca  loquuntur  de  obsignatione  per  gratiam,  ad  futu- 
ram  haereditatem  etc.  Hinc  character  vocatur  a  theologis  res  et 
sacramentum,  quippe  qui  turn  a  visibili  sacramento  efficitur,  turn 
simul  significat  gratiam  sanctificantem,  a  qua,  pro  beneplacito 
Dei,  numquam  debet  esse  seiunctus. 

‘  /-  •  -  \ 


vano  nei  vostri  come  un  lampo  rapidissimo  o  come  un  raggio  di  sole:  linea- 
menti  a  tutto  rilievo:  labbra  ferme:  in  una  parola,  voi  avete  veduta  una  fiso- 
nomia,  questa  fisionomia  vi  lia  manifestata  una  potenza  e  allora  avete  detto: 
«  Questo  e  un  uomo  di  carattere,  perche  chi  non  ha  forza,  non  ha  fisionomia, 
chi  non  ha  fisionomia,  ne  forza,  non  ha  carattere.  »  Ora,  o  Signori,  questo 
fenomeno  della  nostra  vita  esterna  si  riproduce  per  analogia  nella  nostra  vita 
interna,  mediante  la  virtu  dei  sacramenti,  poiche  il  carattere  sacramentale 
risulta  esso  pure  dalla  fisionomia  e  dalla  forza.  » 


DE  BAPTISMO. 

809.  Baptismus  (a  fianxi^oo  vel  (lama)  abluo)  significat : 

1. °  Litteraliter,  et  proprie  immersionem  ut  (Judith.  \2,l)iEt 
exibat  noctibus,  et  baptizabat  se  in  fonte  aquae; 

2. °  Metaphorice,  bonorum  vel  malorum  abundantiam,  qua  velu- 
ti  flumine  homo  mergitur,  ut  (Marc.  10,  38):  Potestis  bibere  ca- 
licem,  aut  baptismo,  quo  ego  baptizor baptizari ?  vel  (Act.  1,  5): 
Baptizabimini  Spiritu  sancto  non  post  multos  hos  dies; 

3. °  Usu  ecclesiastico,  ritum  ilium  sacrum  ablutionis,  qui  est 
primum  inter  septem  n.  L.  sacramenta,  et  definitur  a  ca te¬ 
ch  is*mo  romano:  Sacramentum  regeneration^  per  aquam  in 
verbo  vitae  (1),  vel  explicatius  a  theologis:  Sacramentum  a 
Christo  Domino  institutum,  in  quo  per  ablutionem  exteriorem 
corporis ,  sub  invocations  ss.  Trinitatis,  homo  spiritualiter  re¬ 
genera  tur.  In  utraque  definitione  nomine  sacramenti  genus  pro- 
ximum  omnibus  sacramentis  novae  legis  commune,  verbo  autem 
regenerationis  vel  regeneratur  differentia  ultima  exprimitur, 
qua  Baptismus  a  ceteris  sacramentis  distinguitur ;  solus  enim  est 
Baptismus  qui  regenerat,  quippe  qui  dat  primam  vitam  spiritua- 
lem  ac  supernaturalem  iis,  qui  naturalem  acceperunt.  Nam  rege- 
nerare  est  quasi  secundo  generare,  vitae  naturali  spiritualem 
seu  supernaturalem  superaddendo.  Porro  nullum  aliud  sacramen¬ 
tum,  nec  poenitentia  quidem  regenerare  dicitur,  nam  haec  non 
dat  primam  vitam  spiritualem,  sed  earn  post  Baptismum  per 
peccatum  mortale  amissam  restituit;  ideoque  est  sacramentum 


(1)  P.  2.  c.  2.  q.  5. 

ad  suscitationem  spiritualem  potius,  quani  ad  regenerationem 
institutum. 

810.  Aliis  quoque  iisque  prseclaris  nominibus  solet  Baptismus 
a  Scripturis  et  Patribus  insigniri.  Appellatur  enim  a  materia  la- 
vacrum  aquae  (Eph.  5,  26);  ab  effectibus  lavacrum  regeneration is 
et  renovationis  (Tit.  3,  5),  et  ratione  fidei,  qua  de  potestate  tene- 
brarum  transferimur  in  admirabile  lumen,  illuminatio ,  quae  appel- 
latio  graecis  praesertim  Patribus  familiaris  est,  eademque  de  causa 
sacramentum  fidei  a  Patribus  Tridentinis  (sess.  6.  cap.  7);  a  cha¬ 
racter  sigitlum,  signaculum  (Cyril lus  Hier.);  a  forma  sacra¬ 
mentum  Trinitatis  (Greg,  naz.);  a  caeremoniis  unctio,  amictus 
splendidus,  candidum  vestimentum,  etc.  (iidem  aliique)  (1). 

Praecipui,  quibus  praefiguratus  fu it,  ty pi  sunt:  praeprimis 
circumcisio  et  Baptismus  Joannis;  deinde  diluvium  et  area  Noe 
(1.  Petr.  3,  20),  transitus  marls  rubri,  (1.  Cor.  10,  1),  ablutio 
Naaman  Syri  (4.  Reg.  5, 14),  lotiones  legates  Judceorum,  probatica 
piscina  (Jo.  5,  2),  aqua  profuens  ex  latere  Christi  (Jo.  19,  34). 
Frequenter  etiam  primis  Elcclesiae  saeculis  figurabatur  Baptismus 
per  piscinam  sen  vivarium,  ubi  Christus  mysticus  piscis  (iyjdhg) 
(2)  cum  fidelibus,  qui  in  eo  veluti  pisciculi  nascuntur,  tamquam 
in  suo  elemento habitaret;  juxta  illud  Tertulliani:  «  Nos  pisci¬ 
culi  secundum  lydvv  nostrum  Jesum  Christum  in  aqua  nascimur, 
nec  aliter  quam  in  aqua  permanendo  salvi  sumus  »  (3).  Denique 
luculentissime  Baptismi  mysterium  manifestatum  potius  quam 
adumbratum  fuit,  quando,  Christo  in  Jordane  baptizato,  coeli 
aperti  sunt,  et  ss.  Trinitatis  majestas  apparuit. 

Ex  his  facile  hujus  sacramenti  pretium  intelliges;  de  quo 
dogmatice  spectato  breviter  quaeremus  l.°  naturam,  2.°  proprieta- 
tes  et  etfectus,  3.°  subiectum  et  ministrum. 


(1)  Cf.  Catechismum  Rom.  P.  2.  c.  2.  q.  4  et  9. 

(2)  Vox  1%'d'vg  est  acrostichis  vocabulorum  3 Iqoovg  Xgiorog  Geov  Yiog 
XoTtjQ.  —  (3)  De  Bapt.  e.  1. 


Artie  ulus  I.  De  natura  Baptismi. 

ARTICULUS  I. 

De  natura  Baptismi. 


811.  Prop.  119.  Baptismus  est  verum  sacramentum,  cujus 
materia  remota  est  aqua  naturalis,  proxima  est  tam  im- 
mersio  quam  infusio  et  aspersio:  forma  autem  consistit  in  trium 
personarum  divinarum  invocatione  et  in  actus  Baptismi  expres- 
sione. 


Demonstr.  i.  p.  Est  verum  sacramentum.  —  Est  de  fide  ex 
cone.  Florent.  et  T  rid  ent.  In  hoc  consentient  omnes  christiani, 
sive  orthodoxi  sive  haeretici,  neque  ullus  unquam  de  hoc  dubi- 
tavit.  Praeterea  ex  (Jo.  3,  5  et  Mattli.  28,  19)  evidenter  colligitur, 
tria  sacraraenti  essentialia  elementa  in  eo  reperiri :  ritum  nempe 
sensibilem,  promissionem  ei  adnexara  gratiae,  et  institutionem 
divinam  sen  raandatum  ilium  observandi;  ergo. 

812.  De  tempore ,  quo  Christus  baptismum  instituerit,  ss.  Patres 
et  theologi  variant.  Quidam  volunt,  Baptismum  institutum  esse 
post  Christi  resurrectionem,  quando  ipse  Christus  dixit  Apostolis 
(Matth.  28,  19):  Euntes  etc.  Alii  volunt,  eum  esse  institutum  ante 
Christi  passionem,  quo  autem  accurate  tempore,  in  hoc  non 
:  conveniunt.  Quidam  dicunt,  baptismum  institutum  esse  tunc,  cum 
Christus  Nicodemo  dixit  (Jo.  3,  5  sq.) :  Nisi  quis  renatus  etc. 
Alii  censent,  institutum  esse  tunc,  cum  Christus  (Jo.  3,  22)  disci- 
pulos  misit  ad  baptizandum.  Alii  denique  affirmant,  institutum 
esse,  quando  Christus  baptizatus  fuit  in  Jordane. 

His  ultimis  etiam  nos  consentimus;  cum  multi  Patres,  s.  Tho¬ 
mas,  Catechism  us  Rom.  eandem  sententiam  tueantur.  Dicimus 
igitur,  Baptismum  verisimiliter  institutum  esse,  cum  Christus 
in  Jordane  baptizatus  fuit  et  sic  aquis  vim  sanctificandi  con- 
tulit  (1) ;  promulgationem  autem  Baptismi  et  obligationem  il- 


(1)  Congruentiae  rationem  vide  penes  s.  T  ho  mam  3.  q.  66.  a.  2,  qui  (et 
cum  Catech.  Rom.)  annotat:  «  Etiam  ante  passionem  Christi  Baptismus 
habebat  eflicaciam  a  Christi  passione,  in  quantum  earn  praefigurabat,  aliter 
tamen  quam  sacramenta  veteris  legis:  nam  ilia  erant  figurae  tantum;  Baptis- 

lum  suscipiendi  factam  esse  demum  post  resurrectionem,  veri- 
similiter  verbis  Domini  ad  Apostolos  factis:  Euntes  in  universum 
mundum  etc.  (1). 

813.  Demonstr.  ii.  p.  Materia  remota  in  baptismo  est  aqua  vera 
et  naturalis.  —  Est  de  fide  contra  Socinianos  Christi  verba 
(Jo.  3,  5)  de  aqua  metaphorica  intelligentes,  ex  cone.  Trident, 
(sess.  7.  can.  2):  «  Si  quis  dixerit,  aquam  veram  et  naturalem 
non  esse  de  necessitate  Baptismi,  atque  ideo  verba  ilia  D.  N.  J. 
Christi :  Nisi  quis  renatus  fuerit  ex  aqua  et  Spiritu  s.,  ad  meta- 
phoram  aliquam  detorserit;  a.  s.  » 

Constat  ex  verbis  Christi  mox  citatis:  Nisi  etc.,  in  quibus  nulla 
est  ratio  suspicandi  metaphoram,  quae  insuper  excluditur  con¬ 
stant  Apostolorum  praxi,  qui  aqua  naturali  semper  usi  sunt.  Sic 
(Act.  8,  36  sq.)  Philippo  diacono  annuntiante  necessitatem  Bap¬ 
tismi,  dixit  Eunuchus:  Ecce  aqua  quid  prohibet  me  baptizari? 
subditurque,  descenderunt  uterque  in  aquam....  et  baptizavit  eum; 
similiter  (ib.  10,  47)  Petrus,  efFusa  visibiliter  supra  Cornelii 
familiam  Spiritus  s.  gratia,  intulit,  numquid  aquam  quis  prolii- 
bere  potest,  ut  non  baptizentur  hi,  qui  Spiritum  s.  acceperunt 
sicut  et  nos?  —  Accedit  luculenta  traditio  theoretica  et praclica. 
—  Ratio  a  priori  est  voluntas  Christi;  ratio  convenientiae  est, 
quia  aqua  vera  et  naturalis  est  aptissima  turn  ad  effectus  Bap¬ 
tismi  repraesentandos;  turn  ad  sacramentum  omnibus  necessarium 
conficiendum,  cum  sit  communissima,  illiusque  usus  facillimus  (2). 

Bices:  Joannes  (Matth.  3,  11)  de  se  et  Christo  ait:  Ego  quidem 
baptizo  vos  in  aqua  in  poenitentiam...  ipse  vos  baptizabit  in  Spiritu 
s.  et  igni:  ergo  aqua  non  est  materia  baptismi.  -  Resp.  Dist.  Compa- 


mus  autem  ab  ipso  Christo  virtutem  habebat  iustificandi,  per  cuius  virtutem 
ipsa  etiam  passio  salutifera  fuit  »  1.  c.  ad  1. 

(1)  Cf.  Catech.  Rom.  P.  2.  c.  2.  q.  20  et  21. 

(2)  Convenientiam  ex  triplici  capite  indicat  s.  Thomas  (3.  q.  66.  a.  3):  Pri- 
m  o  quidem  quantum  ad  ipsam  rationem  Baptismi,  qui  est  generatio  in  spiri- 
tualem  vitam;  quod  maxime  congruit  aquae:  unde  et  semina,  ex  quibus  gene- 
rantur  omnia  viventia,  scilicet  plantae,  et  animalia,  humida  sunt,  et  ad  aquam 
pertinent:  propter  quod  quidam  philosophi  posuerunt  aquam  omnium  rerum 
principium:  secundo  quantum  ad  effectus  Baptismi,  quibus  competunt  aquae 
proprietates,  quae  sua  humiditate  lavat;  ex  quo  conveniens  est  ad  significan- 
dam,  et  causandam  ablutionem  peccatorum:  sua  frigiditate  etiam  temperat 
superfluitatem  caloris;  et  ex  hoc  competit  ad  mitigandam  concupiscentiam 
fomitis:  sua  diaphaneitate  est  luminis  susceptiva;  unde  competit  Baptismo, 
in  quantum  est  fidei  sacramentum:  tertio,  quia  convenit  ad  repraesentandum 

ratio  ilia  est  ratione  ritus,  neg.;  ratione  effectus,  cone.  Per  ignem 
significatur  ardens  caritas,  quam  diffundit  aqua  foecundata  per 
virtutem  Spiritus  s.  dum  Baptismus  Joannis  flebat  ex  aqua  sterili, 
cuius  applicatio  nihil  efficiebat  ex  opere  operato. 

814.  Demonstr.  hi.  p.  Materia  proximo  est  tam  nnmersio  quam 
infusio  et  aspersio.  —  Materia  proxima  generatim  est  usus  et 
applicatio  materiae  remotae;  atqui  usus  et  applicatio  aquae  na- 
turalis  est  ablutio:  ergo  haec  est  materia  Baptismi  proxima. 
Porro  ablutio  triplici  modo  fieri  potest:  immersione,  infusione, 
aspersione.  Quaeritur  jam  quinam  ex  his  abluendi  modis  sit 
necessarius. 

Baptismum  valere  per  immersionem  constat  evidenter  turn  ex 
Scriptura  (Act.  10,  38;  coll.  Rom.  6,  3),  turn  ex  praxi  universali 
Ecclesiae  primis  XII  saeculis;  et  hoc  nemo  negat.  Spectamus  itaque 
tantum  ablutionis  modum  per  infusionem  et  aspersionem,  qua 
de  re  notandum  est,  quod  de  infusione  dicetur,  illud  de  aspersione 
quoque  intelligi  oportere;  quippe  quae  non  est  nisi  specialis  in- 
fusionis  vel  affusionis  modus.  Haec  pars  thesis  est  contra  Graecos 
certa ;  imo  ad  ficlem  pertinet,  quatenus  enunciat  Ecclesiae  Ro- 
manae  circa  Baptismum  doctrinam,  quae  definitur  esse  vera  a 
Trident,  (sess.  7,  can.  3). 

815.  Probatur  a)  ex  Scriptura,  in  qua  legitur  (Act.  2,  41;  16, 
33)  una  die  tria,  altera  quinque  millia  hominum  fuisse  baptizatos, 
et  (Act.  6,  26)  in  carcere  custodi  cum  tota  familia  fuisse  a  Paulo 
et  Sila  collatum  Baptismum:  quae  facta  cum  ritu  immersionis 
vix  explicari  possunt.  —  b)  Ex  Baptismo  clinicorum,  h.  e.  in  lecto 
ob  gravem  morbum  decumbentium,  qui  ab  initio  in  Ecclesia 
sola  aspersione  frequentatus,  semper  pro  valido  fuit  habitus  (1). 


mysteria  Christi,  quibus  iustificamur,  ut  enirn  dicit  Chrysostomus  super  illud 
Joan.  3:  Nisi  quis  renalus  fuerit,  etc.  (horn.  24.  in  Joan,  a  med.),  «  sicut  in 
quodam  sepulchro,  in  aqua  submergentibus  nobis  capita,  vetus  homo  sepelitur; 
et  submersus  deorsum  occultatur;  et  deinde  novus  rursus  ascendit:  »  quarto 
quia  ratione  suae  communitatis  et  abundantiae,  est  conveniens  materia  neces- 
sitati  huius  sacramenti ;  potest  enim  ubique  de  facili  haberi.  » 

(1)  Ita  de  Baptismo  clinicorum  ad  Magnum  consultus  respondet  Cypria- 
nus:  «  Nec  quamquem  movere  debet,  quod  aspergi  vel  perfundi  videntur 
aegri,  cum  gratiam  dominicem  consequuntur,  quando  Scriptura  s.  per  Eze- 
chielem  prophetam  loquatur  et  dicat:  Et  aspergam  super  vos  aquam  mun- 
dam  etc.  (36,  25).  »  Ep.  76.  n.  12.  Unde  apparet,  aspersionem  quoque  aquae 
instar  salutaris  lavacri  obtinere. 

—  c)  Ex  pluribus,  quae  ex  antiquitate  suppetunt,  documents. 
Talia  sunt  Acta  s.  Laurentii,  qui  s.  Romanum  aqua  ex  urceo  '■ 
effusa  baptizavit  in  carcere;  Acta  s.  Bacchi  iunioris,  s.  Gra- 
tiliani  et  s.  Lindgeri  episcopi,  qui  exhortabatur  mulieres  ut 
moritur<*s  infantes  baptizarent  intinctos  aqua  et  superfusos  (1). 
Hue  pertinent  imagines  de  Baptismo,  saec.  II  III  et  IV  in  Catacom- 
bis  depictae  in  quibus  raro  reperitur  immersio  sola,  sed  cum  affu- 
sione  plerumque  coniuncta,  et  quidem  ita,  ut  in  pluribus  casibus, 
potior  pars  existat  in  infusione  (2).  —  d)  Ex  rei  natura.  Lotio  re- 
quiritur  ut  interna  ablutio  significetur.  Sed  haec  suffleienter  signi- 
ficatur  sive  aqua  applicetur  baptizato  immersione  sive  infusione 
sive  aspersione:  ergo  (3).  Praeterea  nisi  sufficeret  effusio  vel 
aspersio,  administratio  sacramenti  adeo  necessarii  nonnumquam 
admodum  difficilis  vel  impossibilis  esset;  nempe  propter  aquae 
defectum,  propter  baptizandorum  infirmitatem  etc. 

Cum  itaque  modus  abluendi  non  ad  sacramenti  substantiam  sed 
ad  ritus  disciplinae,  quae  varietati  subiicitur,  pertineat,  Ecclesia 
omni  jure,  mutatis  circumstantiis  gravibusque  de  causis,  modum 
affusionis  ceu  ordinarium  ritum  administrationis  Baptismi  prae- 
scribere  potuit. 

816.  Nota.  Quod  ad  numerum  ablutionis  attinet,  in  s.  Scriptura 
nil  praescribitur.  In  antiqua  Ecclesia,  in  personas  singulas  ss. 
Trinitatis,  nec  non  in  memoriam  passionis,  sepulturae  et  resur- 
rectionis  Domini,  seu  in  memoriam  dierum  trium,  quibus  Chri- 
stus  fuit  in  sepulchro,  trina  immersio  usitata  erat;  quern  nume¬ 
rum  Ecclesia,  mutato  ritu  immersionis,  in  trina  affusione  retinuit 
ad  significandam  potissimum  ss.  Trinitatem;  sed  suffleit  etiam 
una  affusio,  ut  constat  ex  Gregorio  M.  ep.  ad  Leandrum 
Ilispalensem. 

817.  Demonstr.  iv.  p.  Est  omnino  certa ;  dicitur  enim  ab  Euge¬ 
nio  IV  (Decret.  pro  Armenis):  «  Forma  autem  est:  Ego  te  baptizo 
in  nomine  Patris  et  Filii  et  Spiritus  sancti.  Non  tamen  negamus, 


(1)  Marten  e  de  ant.  Eccl.  rit.  1.  i.  c.  1.  a.  14. 

(2)  Katschthaler  Dogm.  1.  3.  p.  2.  n.  196,  qui  adductis  iis  quae  de 
imaginibus  Callistinis  leguntur  apud  Rossi  et  Garrucci  concludit,  praxira 
Latinae  Ecclesiae  contra  calumnias  Graecorurn  his  argumentis,  in  Catacombis 
repertis,  disertissime  defendi. 

(3)  Cf.  s.  Thomam  3.  q.  66.  a.  7. 

quin  et  per  ilia  verba:  Baptizatur  talis  servus  Christi  in  nomine 
Patris  et  Filii  et  Spiritus  s.;  vel:  Baptizetur  manibus  meis  talis 
in  nomine  Patris  etc.,  verum  perficiatur  sacramentum;  quoniam 
cum  principalis  causa,  ex  qua  Baptismus  virtutem  habet,  sit  ss. 
Trinitas,  instrumentalis  autem  sit  minister,  qui  tradit  exterius 
sacramentum,  si,  exprimitur  actus,  qui  per  ipsum  exercetur  mi¬ 
nistrum,  cum  ss.  Trinitatis  invocatione,  perficitur  sacramentum  ». 

1.  Trium  divinarum  Personarum  nomina  esse  exprimenda, 
manifestum  fit  a)  ex  Christi  mandato  (Matth.  28,  19):  Baptizantes 
eos  in  nomine  Patris  et  Filii  et  Spiritus  s.;  b)  ex  traditione:  Ter- 
tu Ilian  us:  «  Lex  tingendi  imposita  est  forma  praescripta:  Ite, 
inquit,  docete  nationes,  tingentes  eas  in  nomine  Patris,  et  Filii  et 
Spiritus  s.;  (1)  Ambrosius:  «  Nisi  baptizatus  fuerit  in  nomine 
Patris  et  Filii  et  Spiritus  sv  remissionem  non  potest  accipere 
peccatorum  »  (2),  et  generatim  Patres  ad  probandam  ad  versus 
Arianos  divinitatem  Filii  (et  Spiritus  s.)  simpliciter  ad  Baptisrni 
formam  saepius  provocarunt.  Accedit  perpetua  Ecclesiae  praxis, 
ut  patet  ex  libris  liturgicis  Ecclesiae  Latinae  et  Graecae  ad  for¬ 
mam  Baptisrni  divinarum  personarum  invocationem  expressam 
requirentibus.  c)  Ex  congruentiae  ratione;  quum  enim  Baptismus 
sit  fidei  sacramentum,  conveniens  est,  ilium  institui  sub  diserta  ss. 
Trinitatis  invocatione,  utpote  quae  precipuum  est  fidei  mysterium. 

2.  Verba  debere  actum  quoque  baptizandi  exprimere,  ita  ut 
hae  voces  (baptizo  te)  aut  aliae  aequivalentes  ad  formam  Bap- 
tismi  pertineant,  evincitur  ex  verbis  Christi:  Baptizantes  eos  q tc, 
ex  interpretatione  et  praxi  Ecclesiae,  ut  patet  ex  antiquissimis 
Ritualibus  et  Patrum  exemplo.  Cum  saec.  XII  liaec  quaestio 
inter  theologos  agitari  coepisset,  Alexander  III  decrevit:  «  Si 
quis  puerum  ter  in  aquam  merserit,  et  non  dixerit:  Ego  te  bap¬ 
tizo,  puer  non  est  baptizatus  »  (3).  Hue  pertinet  etiam  prop.  27  ab 
A  lex  and  ro  VIII  damnata:  «  Valuit  aliquando  Baptismus  sub  hac 
forma  collatus:  In  nomine  Patris  etc.  praetermissis  illis:  Ego 
te  baptizo.  »  —  Rationem  hanc  alfert  s.  Thomas:  «  Cum  ablutio 
hominum  in  aqua  propter  multa  fieri  possit  (e.  g.  propter  refri- 
gerationem,  sanitatem  etc.),  oportet,  ut  determinetur  in  verbo 
forma,  ad  quid  fiat;  quod  quidem  non  fit  per  hoc,  quod  dicitur: 


(1)  De  Bapt.  c.  13.  —  (2)  De  mysteriis  c.  4.  n.  26.  —  (3)  De  Bapt.  cap.  Si  quis . 

In  nomine  Patris....,  quia  omnia  in  tali  nomine  facere  debemus. 
Unde,  si  non  exprimatur  actus  Baptismi,  vel  per  rnodum  nostrum, 
vel  per  modum  Graecorum,  non  perficitur  sacramentum  »  (1). 

818.  Scholion.  Apostoli  aliquando  baptizasse  in  nomine  Jesu 
perhibentur  (Act.  2,  38;  8,  12;  10,  48),  et  Nicolaus  I  in  respon- 
sione  ad  Bulgaros  baptismum  collatum  in  nomine  Jesu  validum 
declarat  (2).  Hinc  quaestio  orta  est  inter  theologos,  qui  de  hoc 
Baptismate  sit  tenendum.  Qua  de  re  triplex  est  sententia.  Prima 
censet,  Baptisma  in  nomine  Jesu  collatum  valere:  earn  tuentur 
B  e  d  a ,  Petrus  Lombard  us,  Caietanus,  Or  si  etc.  Altera 
tenet  Apostolos  ex  speciali  dispensations-  in  nomine  Jesu  valide 
baptizasse,  ut  illud  nomen  honorabile  redderetur  infidelibus:  ita 
s.  Bonaventura,  Thomas,  Scotus,  Valentia,  Toletus, 
Gonettus  etc.  Tertia  communion  atque  in  praxi  omnino  tenenda, 
quam  Estius,  Suarez,  Vasquez,  Sylvius,  Natalis  Ale- 
xand.,  Tournely  etc.  et  omnes  fere  recentiores  amplectun- 
tur,  statuit,  Baptismum  in  nomine  Jesu  collatum  numquam  vali¬ 
dum  fuisse.  Ad  testimonia  vero  Scripturae  superius  allata,  qui 
agunt  patronos  hujus  sententiae  ita  respondent  distinguendo : 
Apostoli  baptizarunt  in  nomine  Jesu,  i.  e.  auctoritate  et  Baptis¬ 
mo  a  Christo  institute  ideoque  christiano  in  oppositione  ad  Bap¬ 
tismum  Joannis,  quemadmodum  Petrus  (Act.  3)  claudum  in  hoc 
nomine  sanavit,  cone.;  solo  nomine  Jesu  invocato  ad  exclusionem 
aliarum  personarum,  neg.  —  Quoad  Nicolaum  I  vero  respondent 
nonnulli,  hie  non  agi  de  forma  Baptismi,  sed  potius  de  fide  Bap¬ 
tismum  suscipientium,  nempe  si  baptizandus  professus  sit,  se 
credere  sive  in  ss.  Trinitatem,  sive  in  Christum,  tunc  validum 
esse  baptismum.  Si  attendimus  ad  id,  Nicolaum  in  suo  responso 
ad  s.  Ambrosium  provocasse,  liaec  explicatio  suum  nanciscitur 
fundamentum.  Soto,  Bellarminus,  Hergenrother  cum  multis 
aliis  contra  dicunt,  in  hoc  responso  distinguenda  esse  duo,  nempe 
responsum,  quod  dederit  Nicolaus  interrogantibus,  et  aliud,  quod 
rescripto  suo  ulterius  inseruerit;  Nicolaum  non  de  forma  Baptis- 


(1)  L.  c.  a.  5. 

(2)  Cap.  104 :  «  A  quodam  Judaeo,  nescitis  utrum  christiano  an  pagano, 
multos  in  patria  vestra  baptizatos  asseritis,  et  quid  de  iis  sit  agendum  con- 
sulitis.  Hi  profecto,  si  in  nomine  ss.  Trinitatis  vel  tantum  in  Christi  nomine, 
sicut  in  actibus  Apostolorum  legimus,  baptizati  sunt  (unum  quippe  idemque 
est,  ut  s.  exponit  Ambrosius),  constat,  eos  non  esse  denuo  rebaptizandos.  » 

mi  interrogatum  fuisse,  sed  tantum  de  ministro,  an  scilicet 
Baptisms,  a  Judaeo  vel  pagano  collatum  validum  sit  nec  ne,  ad 
quod  definitive  respondeat  quod  sic;  quod  autem  de  forma  suo 
rescripto  inseruerit,  tamquam  privatam  suam  sententiam  eum 
proposuisse,  atque  adeo  in  responso  fuisse  quidem  locutionem  ex 
cathedra,  non  autem  in  iis,  quae  de  Baptismi  forma  dixerit. 


ARTICULUS  II. 

De  proprietatibus  et  effectibus  Baptismi. 

819.  A)  De  proprietatibus. 

Duae  sunt  Baptismi  proprietates,  nempe  unitas  et  necessitas. 
Baptismum  esse  unicum  turn  specie,  turn  numero  respectu  ejus- 
dem  subiecti,  post  ea  quae  de  ejus  materia  et  forma  et  de  cha- 
ractere  disputata  sunt,  demonstratione  non  eget.  Remanet  neces¬ 
sitas,  de  qua  statuimus: 

820.  Prop.  120.  Baptismus  omnibus  ad  salutem  necessarius  est, 
necessitate  medii  et  praecepti. 

Est  contra  Pelagianos,  Wicleffitas,  Calvinianos,S  o  - 
cinianos,  de  fide  ex  cone.  Trident,  (sess.  7.  can.  5):  «  Si  quis 
dixerit,  Baptismum  liberum  esse,  hoc  est,  non  necessarium  ad 
salutem,  a.  s.  »;  et  (sess.  6.  cap.  4)  dicitur:  «  Justificationem  post 
promulgatum  Evangelium  sine  lavacro  regenerations  aut  ejus 
voto  fieri  non  posse.  » 

Declar.  Haec  sedulo  notanda  sunt:  1°.  necessitatem  medii, 
quam  adstruimus,  non  esse  medii  prorsus  absoluli  sed  hypothe- 
tici,  cujus  nempe  certis  sub  conditionibus  aequivalens  datur.  Hoc 
autem  aequivalens,  quando  Baptismus  liaberi  non  potest,  tam  pro 
adultis  quam  pro  infantibus  est  Baptismus  sanguinis,  pro  adultis 
vero  etiam  Baptismus  liaminis. 

2°.  Hanc  necessitatem  non  coepisse  ab  ipso  institutionis  Baptis¬ 
mi  momento,  sed  a  suflicienti  ejusdem  promulgation,  adeoque, 
cum  non  ubique  eodem  tempore  promulgatum  fuerit  Evangelium, 
sed  successive  et  temporis  cursu,  non  ubique  eodem  tempore  ince- 
pisse  Baptismi  recipiendi  obligationem;  citius  in  Palaestina  quam 

in  imperio  romano;  citius  in  provinces  huic  vicinis  quam  in  re- 
gionibus  remotissimis,  in  quas  Evangelium  saeculis  deiimm  po- 
sterioribus  fuit  illatum ;  citius  in  urbibus  nobilissimis,  quam  in 
villis  et  vicis. 

Hinc  3.°  infideles  negativos  post  Christi  adventum,  sed  ante 
sufScientem  Evangelii  promulgationem  in  eodem  statu  et  con- 
ditione  fuisse  et  esse,  in  qua  universae  gentes  ante  Christi  ad- 
ventum  circa  salutis  media  fuerint.  (1). 

821.  Demonstr.  a)  Necessitas  medii  fluit  ex  Christi  effato  (Jo. 
3,  5):  Nisi  quis  renatus  fuerit  ex  aqua  et  Spiritu  sancto,  non 
potest  introire  in  regnum  Dei.  Sicut  ergo  vitam  ille  non  habet 
corporis,  qui  ex  carne  natus  non  est;  ita  nec  vitam  spiritus 
consequitur,  qui  ex  aqua  et  Spiritu  s.  non  est  renatus.  —  Ne¬ 
cessitas  pnaecepti  sequitur  ex  verbis  Christi:  Euntes  etc.  Si  enim 
omnes  homines  iubentur  baptizari,  etiam  pro  omnibus,  cum  ad 
usum  rationis  pervenerint,  existit  obligatio  Baptismum  suscipien- 
di.  Praeterea  omnia  media  necessaria  ad  salutem,  quando  sunt  in 
nostra  potestate,  cadunt  sub  praeceptum. 

b)  Idem  Patrum  auctoritate  constat.  Ita  Iustinus  martyr: 
«  Elaborare  oportet,  ut  cognoscatis,  quanam  via  ad  remissionem 
peccatorum  et  spem  haereditatis  promissorum  bonorum  perve- 
niatis.  Alia  autem  non  est,  nisi  haec,  ut  hunc  Christum  agno- 
scentes  ac  illo  ad  peccatorum  remissionem  Baptismo....  abluti 
sine  peccato  deinceps  vivatis»(2);  et  Tertullianus:  «  Prae- 
scribitur  nemini  sine  Baptismo  competere  salutem  »  (3);  Augu- 
gustinus:  «  Noli  credere,  nec  dicere,  nec  docere,  infantes,  an- 
tequam  baptizentur,  morte  praeventos  per  venire  posse  ad  origi- 
nalium  indulgentiam  peccatorum,  si  vis  esse  catholicus »  (4). 
—  Pelagiani  baptismi  necessitatem  negantes  ut  haeretici  damnati 


(1)  Hurtert.  3.  n.  333  et  Katschthaler  1.  3.  n.  276.  —  De  hac  relativa 
Evangelii  promulgatione  haec  habet  P  err  one:  «  Relate  ad  Americanos  vix 
saec.  XVI  dici  poterat,  fidern  esse  sufhcienter  promulgatam.  Quin  imo  et  illud 
addendum  est,  eiusmodi  promulgationem  relativam  esse  non  solum  quoad 
diversas  gentes,  verum  etiam  quoad  individua,  ut  patet,  cum  lex  evangelica 
non  solum  gentes,  sed  etiam  individua  singula  obliget  et  obstringat;  hinc  si 
aliquis  inculpabiliter  illam  ignorat,  ea  minime  obligatur.  »  De  Bapt.  n.  135. 
Cf.  etiam  s.  Bernard  um  de  Bapt.  c.  2.  n.  6. 

(2)  Dial,  cum  Tryph.  n.  44.  —  (3)  De  Bapt.  n.  12.  —  (4)  Ad  Renatum  de 
anima  1.  3.  c.  9. 

sunt.  Accedit  etiam  praxis  et  Ecclesiae  sollicitudo,  qua  cavebat, 
ne  quis  negato  sacro  Baptismatis  fonte  hac  vita  excederet. 

822.  Prop.  121.  Baptismus  fluminis  suppleri  potest  per  Bap- 
iismum  sanguinis. 

Declar.  Baptismus  sanguinis  est  martyrium,  quod  juxta  vim 
vocis  testimonium  significat,  et  ex  usu  ecclesiastico  definitur: 
perpessio  mortis ,  aut  lethalis  cruciatus  ob  catholicam  ficlem,  vet 
ob  alicujus  christianae  virtutis  exercitium  patienter  tolerata.  Est 
certissima  ab  omnibus  catholicis,  imo  etiam  ab  haereticis,  admissa. 

823.  Demonstr.  (Matth.  10,  32.  39) :  Qui  confitebitur  me  coram 
hominibus,  confitebor  et  ego  eum  coram  Patre  meo...  Qui  per- 
diderit  animam  suam  propter  me,  inveniet  earn.  Haec  Christi 
sententia  est  generalis,  comprehendens  turn  parvulos  turn  adul- 
tos,  etiam  non  baptizatos.  Augustinus:  «  Quicumque  etiam 
non  percepto  regenerations  lavacro  pro  Christi  confessione  mo- 
riuntur,  tantum  iis  valet  ad  dimittenda  peccata,  quantum  si 
abluerentur  sacro  fonte  Baptismatis  »  (1);  s.  Leo  M.:  «  Necari 
omnes  in  Bethlehem  parvulos  iubet....  Sed  quod  rex  impius  exi- 
mit  mundo,  Christus  inserit  coelo;  et  quibus  nondum  sanguinis 
sui  impendit  redemptionem,  jam  martyrii  tribuit  dignitatem  »  (2). 
—  Accedit  praxis  Ecclesiae,  quae  pro  martyribus  ante  suscep- 
tum  Baptismum,  sive  adulti  sive  infantes  sint,  numquam  orare, 
sed  ut  sanctos  colere  consuevit.  —  Ratio  senteritiam  colligit  inde, 
quod  Baptismus  aquae  efficaciam  habet  ex  passione  Christi,  qua- 
tenus  fit  in  similitudinem  mortis  ejus;  atqui  martyrium  non  so¬ 
lum  in  figura,  sed  reali  imitatione  refert  mortem  Christi.  Ergo 
non  possunt  martyres  ejus  fructu  privari. 

824.  Nota.  l.°  Ad  martyrii  valorem  et  effectum  in  adultis  requi- 
ritur  voluntaria  saltern  liabitualiter  mortis  acceptatio,  ex  motivo 
supernatural  absque  voluntate  se  defendendi,  et  insuper,  si  sint 
in  statu  peccati  mortalis,  saltern  attritio.  At  in  infantibus  nihil 
ex  eorum  parte  requiritur,  quia  nullius  actus  propriae  voluntatis 
capaces  sunt. 

2.°  In  parvulis  martyrium  virtutem  Baptismi  supplet  ex  opere 


(1)  De  Civ.  Dei  1.  13.  c.  7.  —  (2)  Senn.  de  Epiph.  Dorn.  c.  3. 

operato,  i.  e.  vi  propria  martyrii,  ex  speciali  privilegio;  dispo- 
sitio  enim  subiectiva,  cujus  sunt  incapaces,  in  iis  nihil  operari 
valet.  Verisimiliter  etiam  in  adultis  id  contingit,  saltern  hoc  sen- 
su,  quod  effectus  principaliter  ab  ipso  martyrio,  et  non  a  dispo- 
sitione  subiectiva,  nempe  a  poenitentia,  caritate  etc.  descendat. 

3.°  Martyrium  supplet  Baptisraura  quoad  collationera  gratiae 
sanctificantis  et  deletionem  peccatorum  et  poenarum,  non  vero 
quod  characteris  impressionem,  nec  quoad  subiectionein  sub  ec- 
clesiasticam  jurisdictionem  nec  quoad  capacitatera  proximam  alia 
recipiendi  sacramenta. 

825.  Prop.  122.  Baptismus  f lami n is  supplet  in  adultis  aquae 
Baptismum. 

Declar.  Baptismus  flaminis  (1)  dicitur  caritas  perfecta  inclu- 
dens  saltern  implicite  votum  Baptismum  aquae  recipiendi,  quod 
in  proposito  generali  implendi  omnia  quae  a  Deo  statuta  sunt, 
continetur.  —  Supponitur  a  cone.  Trident,  (sess.  6.  cap.  4.) 
declarante  «  Post  evangelium  promulgation,  nunquam  fieri  tran- 
slationem  a  statu  veteris  Adam  ad  statum  gratiae  sine  lavacro 
regenerationis  aut  ejus  voto,  sicut  scriptum  est:  Nisi  quis 
renatus  fuerit  »  etc.  adeoque  certa. 

826.  Demonstr.  Christus  post  sancitam  Baptismi  necessitatem  (Jo. 
3,  5)  generaliter  omnibus  caritatem  et  contritionem  perfectam 
habentibus  promittit  gratiam  et  remissionem  peccatorum:  ergo 
caritas  et  contritio  perfecta  supplent  Baptismi  vices.  (Jo.  14,  21): 
Qui  diligit  me,  diligetur  a  Patre  meo,  et  ego  diligam  eum,  et 
v.  23 :  Si  quis  diliget  me,  sermonem  meum  servabit .  et  Pater 
meus  diliget  eum,  et  ad  eum  veniemus  et  mansionem  apud 
eum  faciemus ;  (Luc.  7,  47):  Remittuntur  ei  peccata  multa, 
quoniam  dilexit  multum.  Confirmatur  exemplo  Cornelii  et  alio- 
rum  (Act.  10,  47),  qui,  antequam  baptizarentur,  Spiritum  s.  ac- 
cepisse  leguntur.  —  Ambrosius  in  orat.  funebri  de  Valenti- 
niano  II  imperatore,  qui  Catechumenus  mortuus  est,  ait:  «  Non 
habet  ergo  gratiam,  quam  desideravit,  non  habet,  quam  poposcit? 
Certe  quia  poposcit,  accepit....  Quodsi  (martyres)  suo  abluuntur 


(1)  Ita  dici  solet  ab  afflatu  Spiritus  sancti,  qui  solus  taQtam  caritatem  in- 
fundere  valet. 

sanguine,  et  hunc  sua  pietas  abluit  et  voluntas;  »  et  s.  Augusti¬ 
nus:  «  Invenio,  non  tantum  passionem  pro  nomine  Christi  id,  quod 
ex  Baptismate  deerat,  posse  supplere,  sed  etiam  fidem  conver- 
sionemque  cordis,  si  forte  ad  celebrandum  mysterium  Baptismi 
in  angustiis  temporum  succurri  non  potest  (1). 

827.  Corollarium.  Ex  modo  expositis  manifestum  est,  quid  sen- 
tiendum  sit  de  opinione  Cajetani  statuentis,  parvulos  chri- 
stianorum,  quibus  per  Baptismum  subveniri  non  possit,  ex  lege 
Dei  communi  et  ordinaria  salvari  posse  votis  et  precibus  paren- 
tum,  maxime  si  externum  quoddam  signum  adhibeant  (2);  s.  Bo¬ 
il  aventurae,  Durandi,  Gabrielis,  Gersonis  afflrmantium, 
Deum  tales  infantulos  non  quidem  lege  Dei  ordinaria  et  com¬ 
muni,  attamen  pro  summa  sua  dementia  propter  parentum 
preces  et  vota  salvaturum ;  Klee  existimantis  baptismum  in  hu- 
jusmodi  infantibus  suppleri  posse  per  desiderium  suscipiendi 
Baptismum,  quod  in  iis  statim  post  mortem  exoriatur.  Hujusmo- 
di  opiniones  cum  Christi  verbis  de  necessitate  Baptismi,  cum 
traditionis  doctrina  quae  in  controversia  Pelagianorum  maxime 
apparet  (3),  cum  praxi  et  sollicitudine  Ecclesiae  apte  componi 
non  possunt;  postrema  vero  sententia.  pugnat  etiam  cum  doctrina 
catholica  de  statu  viatoris. 

828.  B)  De  effectibus. 

Protestantes  hos  Baptismo  assignant  effectus:  l.°  quod 
homo  baptizatus  non  possit  damnari,  nisi  nolit  credere;  2.°  quod 
eum  liberet  ab  obedientia  legis  divinae;  3.°  quod  liberet  ab  ob- 
servatione  legum  humanarum;  4.°  quod  sola  memoria  Baptismi 
justificet  a  peccatis,  quae  hunt  post  baptisma.  Omnes  hi  errores 
damnantur  a  cone.  Trident,  sess.  7  totidem  canonibus,  i.  e.  6,  7, 
8,  9  et  10.  Cum  autem  haec  omnia  parti m  ad  alia  loca  pertineant, 
partim  obsoleta  jam  sint,  ea  sufficiat  innuisse. 

829.  Baptismi  etfectus  primarii  apud  catholicos  sunt: 

1.  Baptismus  vere  delet  omnia  peccata,  turn  originate  turn 


(1)  De  bnpt.  c.  22. 

(2)  Annotate  iuvat  hanc  Caietani  opinionem  Pii  V  iussu  ex  sccunda 
editione  eius  Commentarii  in  Summ.  s.  Thomae  expunctam  fnisse. 

(3)  Patres cone.  Carthaginensis  scribunt ad  InnocentiumI:  «  Quicumque 
negat  parvulos  per  Baptismum  Christi  a  perditione  1  iberari  et  salutem  perci- 
pere  sempiternam;  a.  s.  » 

actualia,  antea  commissa.  Est  de  fide  ex  cone.  Trident,  de- 
fmiente,  (sess.  5.  can.  5)  «  per  Baptisrai  gratiam  tolli  totum  id, 
quod  veram  et  propriam  peccati  rationem  habet,  et....  nihil  esse  I 
damnationis  in  iis  qui  vere  consepulti  sunt  cum  Christo  per 
Baptisma  in  mortem...  ita  ut  nihil  prorsus  eos  ab  ingressu  coeli  j 
remoretur-  »  Recolas  testimonia  Scripturae  et  Patrum  superius 
(791)  allata. 

2.  Remittit  omnem  poenam  etiam  temporalem  coram  Deo 
debitam.  Est  de  fide  ex  cone.  Flo  rent.  (Decret.  pro  Armen.): 

«  Hujus  Sacramenti  effectus  est  remissio  omnis  culpae  originalis 

et  actualis;  omnis  quoque  poenae,  quae  pro  ipsa  culpa  de-  j 
betur.  Propterea  baptizatis  nulla  pro  peccatis  praeteritis  iniun- 
genda  est  satisfactio:  sed  morientes,  antequam  culpam  aliquam 
committant,  statim  ad  regnum  coelorum  et  Dei  visionem  perve- 
niunt:  »  quam  praxim  nulla  imponendi  opera  satisfactory  nun- 
quam  non  religiose  servavit  Ecclesia.  Ratio  est,  quia  per  Baptis- 
mum  perfecte  renascimur  et  commorimur  superiori  vitae  et 
sumus  tamquam  infantes  modo  geniti.  Hinc  discrimem  patet  inter 
Baptismum  et  poenitentiam. 

3.  Infundit  gratiam  sanctificanlem,  virtutum  et  donorum  j 
Spiritus  sancti  copia  instructam.  Pro  prima  parte  cf.  n.  697,  pro 
altera  n.  711  pro  tertia  714. 

4.  Imprimit  characterem  in  anima,  ratione  cujus  iterari 
non  potest.  Cf.  801  et  Hebr.  6,  4.  6;  Rom.  6,  16;  Eph.  4,  5;  et 
Catech.  Rom.  (1.  c.  q.  53). 

5.  Est  janua  Ecclesiae  visibilis,  cujus  fit  membrum  ex  cone. 
Flore nt:  «  Per  ipsum  enim  membra  Christi,  ac  de  corpore 
efficimur  Ecclesiae  »  {Decret.  pro  Armen).  (Cf.  Gal.  3,  27;  Matth. 

28,  19;  Act.  2,  41).  Ex  hac  in  Ecclesiam  cooptatione  duo  exsurgunt 
pro  baptizato  momenta  gravissima:  a)  Capax  fit  aliorum  sacra- 
mentorum ,  et  particeps  jurium  et  beneficiorum,  quae  Ecclesiae 
Christianae  propria  sunt  (Galat.  3,27  sq.);  et  b)  simul  obstringitur 
legibus  Cliristi ,  ab  Ecclesia  promulgate ;  sanctum  suscipit  offl- 
cium,  religionem  christianam  fide  amplectendi,  cum  fiducia  pro- 
fitendi  et  in  caritate  exercendi ;  baptizari  enim  in  nomine  ali— 
cujus  significat:  se  nomini  illius  seu  doctrinae  seu  auctoritati 
addictum  profiteri  per  Baptismi  ritum.  In  his  duobus  momentis, 
altero  ex  parte  Dei,  altero  ex  parte  initiati  consistit  ratio  foe¬ 
deris  baptismalis  inter  Deum  et  baptizatum. 

830.  A)  De  subiecto. 

Prop.  123.  Baptismus  infantibus  quoque  valide  et  licite 
conforri  potest,  neque  cum  ad  annos  discretion  is  pervenerint, 
sunt  interrogandi,  an  ratum  habere  velint,  quod  patrini  eorum  nomi¬ 
ne,  dum  baptizarentur,  polliciti  sunt. 

Est  contra  Anabaptistas,  qui  ex  lutherano  principio  de  fide 
justificante  deque  sacramentis,  quorum  virtus  tantum  consistat 
in  excitanda  fide,  inferebant,  infantes  utpote  actu  fidei  incapa- 
ces  inutiliter  baptizari,  ideoque  esse  rebaptizandos,  et  quidem 
de  fide  ex  cone,  l’rident.  sess.  7  can.  13:  «  Si  quis  dixerit, 
paivulos,  eo  quod  actum  credendi  non  liabent,  suscepto  baptismo, 
inter  fideles  computandos  non  esse;  ac  propterea,  cum  ad  annos 
discretions  pervenerint,  esse  rebaptizandos ;  aut  praestare,  omit- 
ti  eorum  baptisma,  quam  eos,  non  actu  proprio  credentes,  bapti¬ 
zari  in  sola  fide  Ecclesiae;  a.  s.  » 

831.  Demonstr.  i.  p.  a)  Scriptura  nullum  quidem  suppeditat  di- 
sertum  testimonium,  sed  principium  tantum,  ex  quo  haec  veri- 
tas  deducatur.  Hoc  autem  est  hujusmodi:  Baptismus  omnibus 
ad  consequendam  salutem  necessarius  est  necessitate  medii.  Si 
igitur  infantes  a  Baptismo  excluduntur,  simul  excluduntur  a  regno 
coelorum.  Quis  autem  credat,  Christum  voluisse  a  regno  coelorum 
excludere  dimidiam  fere  humani  generis  partem,  quae  tenera 
ilia  aetate  perire  consuevit;  quam  ipse  tanto  prosequebatur  amore 
(Matth.  19)?—  Indicium  nonnulli  inde  etiam  colligunt,  quod 
Apostoli  integras  perhibentur  baptizasse  familias,  ut  Act.  16,  15 
et  33;  in  quibus  verisimile  est  infantes  aliquot  fuisse. 

b)  Peremptorie  probatur  ex  traditione  theoretica  et  practica, 
quae  adeo  est  luculenta,  ut  ipsi  Protestantes  coacti  fuerint 
paedobaptismum  retinere,  licet  hac  praxi  dupliciter  sibi  contra- 
dicerent:  prime,  quod  eum  retinerent  traditione,  quam  alioquin 
contemnunt,  innixi;  deinde,  quod  eum  eatenus  tantum  utilem  et 
necessarium  censere  possint,  quatenus  ipsi  adscribunt  aliquam 

virtutem  ex  opere  operato,  quam  alioquin  exhorrent.  Haec  tra- 
ditio  maxime  elucet  ex  controversia  catholicorum,  praesertim 
Augustini,  cum  Pelagian  is;  argumentum  fere  principale 
maximeque  efficax  adversus  illos  pro  peccato  originali  petebatur 

9 

ex  paedobaptismo ;  neque  unquam  ausi  sunt  Pelagiani  de  huius 
sive  valore  sive  utilitate  dubitare,  timentes  fidelium  reprehen- 
sionetn  matrumque  christianarum  contradictionerp.  Quam  praxim 
ante  quaestionem  pelagianam  obtinuisse  et  ad  tempora  Apostolorum 
pertingere  testantur  Patres.  Cyprianus  epistola  ad  Fidum 
directa  putantem,  parvulos  ante  8.um  a  nativitate  diem  non  esse 
baptizandos,  scribit:  «  A  baptismo  atque  a  gratia....  prohiberi  non 
debet  infans  »  (1);  Origenes:  «  Ecclesia  ab  Apostolis  traditionem 
suscepit,  etiam  parvulis  dare  Baptismum  »  (2). 

c)  Suadetur  a)  analogia  circumcisionis,  quae  fuit  figura  Bap- 
tismi;  nam  si  circumcisio  parvulis  prodesse  poterat,  cur  non  etiam 
baptismus  qui  est  circumcisio  Christi  non  manu facta  (Col.  2,  11)?  1 
f})  Ex  eo  quod,  cum  parvuli  habitualiter  tantum  sint  a  Deo  aversi, 
peccatumque  originale  aliena  contraxerint  voluntate,  convenire 
admodum  videtur,  ut  citra  dispositiones  actuates  ad  Deum  habi¬ 
tualiter  convertantur,  et  aliena  veluti  fide  et  voluntate  a  peccato 
mundentur. 

832.  Corollarium.  Ex  his  sequitur,  parvulos  baptizatos,  cum 
adoleverint,  non  esse  rebaptizandos;  si  enim  infantium  Baptismus 
est  validus,  iam  iterari  non  potest.  Cf.  Cone.  Trident,  canonem 
supra  citatum. 

833.  Demonstr.  ii.  p.  Est  etiam  de  fide  contra  Erasmum  et 
Protestantes  ex  cone.  Trident,  (can.  14  eiusdem  sess.):  «  Si 
quis  dixerit,  huiusmodi  parvulos  baptizatos,  cum  adoleverint, 
interrogandos  esse  an  ratum  habere  velint,  quod  patroni  eorum 
nomine,  dum  baptizarentur,  polliciti  sunt;  et  ubi  se  nolle  respon-  i 
derint,  suo  esse  arbitrio  relinquendos,  nec  alia  interim  poena  ad 
christianam  vitam  cogendos,  nisi  ut  ab  Eucharistiae  aliorumque 
sacramentorum  perceptione  arceantur,  donee  resipiscant;  a.  s.  » 

a)  Ex  ipsa  rei  natura.  Illi  qui  baptizantur  cooptantur  in 
Ecclesiam,  seu  in  societatem  a  Christo  institutam;  iam  vero 


(1)  Epist.  63. 

(2)  L.  5  in  epist.  ad  Rom.  c.  9.  —  Testimonia  pro  hac  praxi  in  Catacombis 
reperta  of.  penes.  Ivat  schthal  er  1.  e.  n.  265. 

qaicumque  ingreditur  aliquam  societatem,  tenetur  leges  servare 
illius  societatis,  cuius  membrum  est.  Et  hoc  valet  etiamsi  nativi- 
tate  fiat  membrum  illius  societatis;  hiuc  in  quavis  societate  quisvis 
nascatur,  velit  nolitve  ex  eo  instanti  obstringitur  ad  eius  leges 
servandas.  Ergo  iniuria  non  fit  inf'anti,  si  vi  regenerations  ob- 
noxius  declaratur  legibus,  quae  in  societate  regeneratorum,  i  e. 
in  Ecclesia  vigent.  —  b)  Ex  ipsa  lege  naturali  et  civili;  liac  enim 
tenentur  parentes  et  tutores  infantibus  consulere,  quamdiu  sibi 
ipsi  providere  nequeunt;  et  parvuli,  cum  adoleverint,  tenentur 
ea  servare  pacta,  quae  in  eorum  utilitatem  pro  ipsis  parentes  vel 
tutores  inierunt.  Ergo  pariter,  sicut  parentes  infantum  et  tutores, 
quales  sunt  patrini  et  Ecclesia,  tenentur  eis  procurare  Baptismum, 
quia  ad  eorum  salutem  aeternam  est  omnino  necessarius;  ita  ex 
sua  parte  infantes  cum  adoleverint,  iis  obstringuntur  obligatio- 
nibus,  quas  Baptismus  secum  fert  et  quas  ipsi,  per  patrinos, 
declararunt  sibi  sumpsisse  adimplendas.  —  c)  Ex  lege  divina,  cui 
subditur  eo  ipso  quod  homo  natus  est,  antecedenter  ad  suam 
voluntatem;  iam  vero  lex  divina  omnes  homines  obstringit,  ingre- 
diendi  Ecclesiam  proindeque  suscipiendi  Baptismum,  statim  ac 
suflicientem  rationis  usum  assequantur,  unde  absonum  est  quod 
ratas  non  habeant  eas  promissiones,  quas  lege  divina  spondere 
deberent,  si  id  per  patrinos  nondum  fecissent.  Exinde  apparet, 
eas  promissiones  proprie  non  esse  nisi  declarationes  suscipiendi 
obligationes,  quae  iam  aliunde  tenent.  —  cl)  Ex  aliis  rationibus,  ut 
v.  g.  analogia  circumcisionis ;  impossibilitate  pro  pueris  insti- 
tuendi  huiusmodi  examen;  necessitate,  quae  inde  consequeretur, 
contra  habitus  Baptismate  sibi  inseminatos  agendi;  contracda 
totius  antiquitatis  praxi,  quae  agnovit  quidem  examen  confirma- 
tivum  et  ratihabitionem  obligatoydam,  non  vero  examen  dubita- 
tivum  et  ratihabitionem  arbitrariam. 

834.  B)  Be  Ministro. 

Duplex  distinguitur  minister  Baptismi,  alter  solemnilatis,  al¬ 
ter  necessitatis;  ille  est,  qui  cum  caeremoniis  in  Ecclesia  adlii- 
beri  solitis  bapt.izat;  hie  est,  qui  his  caeremoniis  omissis,  in  casu 
necessitatis  baptizat.  —  Minister  solemnis  Baptismi  iterum  duplex 
est,  alter  ordinarius  et  ex  officio,  alter  extraordinarius  et  ex 
delegatione.  llis  praemissis,  doctrina  de  ministro  his  punctis 
continetur : 

1.  Quilibet  homo  rati  one  utens,  sive  vir  sive  mulier,  valide , 
et  in  casu  necessitatis  etiam  licit e  baptizare  potest.  Constat  ex 
con.  Later.  IV  c.  1.  statuente:  «  Sacramentum  Baptismi  in  forma 
Ecclesiae  a  quocumque  rite  collatum,  proficere  ad  salutem,  » 
et  Flo  rent.  definiente:  «  in  casu  necessitatis....  etiam  laicum 
et  mulierem,  imo  etiam  paganum  et  haereticum  baptizare  posse  » 
(Decret.  pro  Armen.).  Si  autem  in  casu  necessitatis  quilibet 
baptizare  potest,  potest  quoque  valide  extra  hunc  casum;  nam 
sacramentorum  essentia  et  valor  invariabilis  est.  —  Tertul- 
lianus:  «  Dandi  quidem  (Baptismum)  habet  jus  summus  sacer- 
dos,  qui  est  episcopus:  dehinc  presbyteri  et  diaconi,  non  tamen 
sine  episcopi  auctoritate  propter  Ecclesiae  honorem...  alioquin 
etiam  laicis  jus  est  »  (1);  et  s.  Hieronymus:  «  Baptizare,  si 
tamen  necessitas  cogit,  scimus  etiam  laicis  licere  »  (2). 

2.  Minister  ordinarius  est  episcopus  et  presbyter.  Quoad  epi- 
scopos  nemo  dubitavit  unquam,  cum  succedant  iis,  ad  quos  dic¬ 
tum  est:  Euntes  etc.  Quoad  presbyteros  patet  ex  definitione  Flo- 
rent.  (Decret.  pro  Armen.):  «  Minister  hujus  sacramenti  est 
sacerdos,  cui  ex  officio  comoetit  baptizare,  »  cui  suffragantur 
Ecclesiae  praxis  et  traaitio.  Presbyteris  autem  nonnisi  cum  qua- 
dam  ab  episcopo  dependentia  potestas  haec  competit. 

3.  Diaconus  est  minister  extraordinarius.  Constat  (ex  Act.  8, 
12.  38),  ubi  legitur  Philippus  diaconus,  consentientibus  Apostolis, 
multos  Samariae  viros  et  mulieres,  porro  etiam  Eunuchum  re- 
ginae  Candacis  baptizasse;  ex  Patribus  (cf.  Tertullianum  iam 
citatum),  ex  praxi  Ecclesiae,  ex  Pontificali  Rom.:  «  Diaconum 
oportet  ministrare  ad  altare,  baptizare  et  praedicare. »  Quod  vero 
sit  minister  extraordinarius  tantum,  patet  inter  alia  ex  Ge- 
lasio  I:  «  Absque  episcopo  vel  presbytero  baptizare  non  audeant 
(diaconi)  nisi  praedictis  ordinibus  fortasse  longius  constitutis 
necessitas  extrema  compellat  »  (3).  Dilfert  tamen  a  simplici  clerico, 
quia  hie  solum  in  extrema  necessitate  et  numquam  solemniter; 
diaconus  vero  in  gravi  necessitate,  idque  solemniter  ex  delegatione 
baptizare  potest. 


(1)  De  Bapt.  n.  17.  —  (2)  Dial,  aclversus  Luciferianos.  —  (3)  Ep.  ad  Spiscop. 
Lucaniae  c.  7. 


DE  CONFIRMATIONS. 


835.  Vita  spiritualis,  quam  in  Baptismo  accepimus,  quaque  in 
Christi  familiam  cooptati  fuimus,  augetur  et  roboratur  per  Con¬ 
firmationem,  qua  Christi  militiae  iam  adscribimur,  instruimur- 
que  ad  agones  mundi  praeliandos.  Hoc  sacramentum  a  materia 
dicitur  etiam:  cUrisma,  impositio  manuum,  unguenti  mysterium; 
ab  effectu :  Confirmatio,  signaculum  dominicum,  sigillum  (quam- 
vis  haec  appellatio  videatur  etiam  derivata  a  ritu;  confertur 
enim  ab  episcopo,  qui  consignat  frontem);  a  sua  ad  baptismum 
relatione:  perfectio,  consummatio,  sacramentum  plenitudinis. 
Definiri  solet:  Sacramentum  novae  legis,  quo  baptizalis  gratia 
sanctiflcans  augetur,  roburque  additur  Spiritus  s.  turn  ad  fir- 
miter  credendum,  turn  ad  fidem  ipsam  strenue  profitendam.  — 
Agemus  l.°  de  eius  veritate,  2.°  de  eius  causis  et  effectibus. 

ARTICULUS  I. 

De  veritate  sacramenti  Confirmationis. 

830.  Prop.  124.  Confirmatio  est  verum  et  proprie  dictum  sa¬ 
cramentum,  a  Baptismo  distinctum. 

De  fide  contra  P rotestantes,  qui  Confirmationem  ex  albo 
sacramentorum  expunxerunt,  ex  cone.  Trident,  (sess.  7,  can.  1): 
«  Si  quis  dixerit,  Confirmationem  baptizatorum  otiosam  caeremo- 
niam  esse,  et  non  potius  verum  et  proprium  sacramentum;  aut 
olim  nihil  aliud  fuisse,  quam  cathechesim  quandam,  qua  adolescen- 
tiae  proximi  fidei  suae  rationem  coram  Ecclesia  exponebant;  a.  s.  » 

I.  (Act.  8,  14  sq.)  de  samaritanis  ad  fidem  conversis  et  a 
Philippo  diacono  baptizatis  legitur:  Cum  audissent  Apostoli,  qui 
erant  Hierosolymis,  quod  recepisset  Samaria  verbum  Dei,  mise- 
runt  ad  eos  Petrum  et  Joannem;  qui  cum  venissent,  oraverunt 
pro  ipsis,  ut  acciperent  Spiritum  sanctum:  nondum  enim  in 
quemquam  illorum  venerat ;  sed  baptizati  tantum  erant  in  no¬ 
mine  Domini  Jesu.  Tunc  imponebant  manus  super  illos,  et  acci- 
piebant  Spiritum  sanctum;  et  Act.  (19,  6):  Cum  imposuisset  illis 
(duodecim  discipulis  recens  baptizatis)  manus  Paulus ,  venit 
Spiritus  sanctus  super  eos,  et  loquebantur  Unguis  et  proplieta- 
bant.  Ex  his  verbis  ita  argumentari  licet:  tria  requiruntur  et 
sulflciunt  ad  sacramenti  veritatem:  ritus  exterior,  collatio  gratiae, 
institutio  Christi;  atqui  in  citatis  locis  tria  haec  designantur;  et 
a)  quidem  ritus  exterior,  qui  consistit  in  rebus  et  verbis,  seu  mate¬ 
ria  et  forma.:  orabant,  en  verba;  imponebant  manus  (et  chrismatis 
unctio),  en  res  seu  materia;  b)  collatio  gratiae,  ut  patet  ex  verbis: 
imponebant  manus  et  accipiebant  Spiritum  sanctum;  c)  institutio 
Christi;  neque  enim  Apostoli,  nisi  iussi  a  Christo,  eiusmodi  ritum 
tarn  frequenter  et  secure  usurpassent  semperque  et  infallibiliter 
cum  effectu.  Ceterum  probatum  est,  solum  Christum  esse  auctorem 
gratiae  et  sacramentorum.  Ergo  ritus  i lie  sensibilis  est  verum 
sacramentum,  et  quidem  distinctum  a  baptismo;  imponebantur 
enim  manus  iam  baptizatis,  et  quidem  non  semper  ab  eo,  qui 
baptizaverat,  sed  ab  alio  ministro  inter  eos,  qui  in  Ecclesia  ex¬ 
cel  lerent. 

Neque  excipias,  impositionem  illam  manuum  non  fuisse  nisi 
medium  extraordinarium,  quo  gratiae  gratis  datae  (miraculorum, 
linguarum,  prophetiae)  conferrentur.  Duplex  enim  erat  imposi- 
tionis  manus  effectus:  alter  ordinarius  et  perpetuus,  qui  gratia 
sanctificante  continetur;  alter  extraor dinar ius  et  temporarius 
«  ad  commendationem  rudis  fidei,  ut  ait  Augustinus,  et  pri- 
mordia  Ecclesiae  dilatanda,  »  qui  charismatibus  gratis  datis 
comprehenditur.  Et  sane,  a)  teste  Paulo  (1.  Cor.  12,  30  sq)  ma¬ 
nuum  impositione  omnibus  dabatur  Spiritus  s.,  non  vero  omnibus 
concedebantur  gratiae  gratis  datae.  ft)  Hae  absque  manuum  im¬ 
positione  multis  obtigerant ,  e.  g.  familiae  Cornelii  (Act.  10, 
44  sq.);  vice  versa  saepius  manus  imponebantur  ad  internam 
tantum  gratiam  et  potestatem  conferendam,  ut  e.  g.  in  dia- 
conorum  inauguratione  (Act.  6,  6),  in  ablegatione  Pauli  et  Bar- 

nabae  ad  gentes  (Act.  13,  2  sq.)  Ergo  si  olim  Spiritus  s.  etiara 
foras  exundavit  per  signa  visibilia,  hoc  erat  supra  sacramenti 
naturam ,  atque  nascentis  Ecclesiae  temporibus  accomodatum : 
postquam  autem  adolevit,  et  firmis  jam  radicibus  staret  Ec- 
clesia,  desiit,  quod  externum  erat  et  temporarium;  mansit 
autem  interna  et  sanctificans  Spiritus  sancti  efficentia,  in  qua 
proprie  situs  est  sacramenti  effectus.  Augustinus:  «  Numquid 
modo,  quibus  imponitur  manus,  ut  accipiant  Spiritum  s.,  hoc 
expectatur ,  ut  linguis  loquantur?  Aut  quando  imposuimus 
manus  istis  infantibus,  attendit  unusquisque  vestrum,  utrum 
linguis  loquerentur;  et  cum  videret,  eos  linguis  non  loqui,  ita 
perverso  corde  aliquis  vestrum  fuit,  ut  diceret:  non  acceperunt 
isti  Spiritum  s. :  nam  si  accepissent,  linguis  loquerentur,  que- 
madmodum  tunc  factum?  Si  ergo  per  haec  miracula  non  fiat 
modo  testimonium  praesentiae  Spiritus  s. ;  unde  fit,  unde  cognoscit 
quisque,  accepisse  se  Spiritum  s.  ?  Interroget  cor  suum:  si  diligit 
fratrem,  manet  Spiritus  Dei  in  illo.  Yideat,  probet  seipsum  coram 
oculis  Domini  »  (1).  Ex  his  s.  Augustini  verbis  apparet:  Ecclesiam 
credidisse,  per  Confirmationem  dari  Spiritum  s.,  quamvis  ea 
visibilia  dona  non  amplius  communicentur,  nomine  Spiritus  s. 
intellexisse  gratiam  sanctificantem  (quae  utique  jus  et  pignus 
ad  specialia  gratiae  auxilia,  nempe  ad  gratias  fidei  profitendae 
in  se  continet),  cum  infantes  alterius  capaces  non  sint:  sua 
aetate  Confirmationem  etiam  infantibus  ministrasse. 

837.  II.  Praeter  testimonium  allatum  provoco  ad  Cyprian um, 
qui  relato  facto  (Act.  8,  14),  animadvertit:  «  Quia  legitimum  et 
ecclesiasticum  baptismum  consecuti  fuerant,  baptizari  eos  ultra  non 
oportebant,  sed  tantummodo,  quod  deerat,  id  a  Petro  et  Joanne 
factum  est,  ut  oratione  pro  eis  habita,  et  manu  imposita  invoca- 
retur  et  infunderetur  super  eos  Spiritus  sanctus.  Quod  nunc 
quoque  apucl  nos  geritur ,  ut,  qui  in  ecclesia  baptizantur, 
praepositis  Ecclesiae  offerantur ,  et  per  nostram  orationem 
ac  manus  impositionem  Spiritum  sanctum  consequantur ,  et 
signaculo  dominico  consumentur  »  (2);  ad  Ter  tu  Ilian  um , 
saec.  II.  exeunte,  scribentem:  «  Exinde  egressi  de  lavacro, 
perungimur  benedicta  unctione  de  pristina  disciplina  ,  qua 


(1)  Tract.  6.  in  1.  Epist.  Joan.  —  (2)  Ep.  73.  n.  9. 

ungi  oleo  de  cornu  in  sacerdotium  solebant....  Dehinc  manus 
imponitur,  per  benedictionem  advoCans  et  invitans  Spiritum  san¬ 
ctum  »  (1);  ad  s.  Hieronymum  testantem:  «  Hanc  esse  eccle- 
siarum  consuetudinem,  ut  ad  eos,  qui  longe  a  majoribus  urbibus 
per  presbyteros  et  diaconos  baptizati  sunt,  episcopus  ad  invoca- 
tionem  sancti  Spiritus  manus  impositurus  excurrat  »  (2);  ad 
Augustinum  dicentem :  «  In  hoc  unguento  sacr amentum 

chrismatis  vultis  interpretari :  quod  quidem  in  genere  visibilium 
signaculorum  sacramentum  est,  sicut  ipse  baptismus  »  (3).  In 
hunc  sensum  citari  solent  Clemens  Rom.,  Justin  us  M.,  Ire- 
naeus,  Origenes  et  praesertim  Cyrillus  Hieros.,  qui  integra 
cathechesi  tarn  clare  de  hoc  sacramento  loquitur,  ut  Chemnitius 
per  contemptum  illud  appellet  chrisma  Cyrillianum.  —  Accedit 
continua  Ecclesiae  praxis,  quae  manifesta  fit  ex  antiquissimis 
libris  liturgicis,  qui  de  Confirmatione  ut  sacramento  novae  legis 
loquuntur  et  ritum  in  eo  administrando  referunt,  et  consensus 
ecclesiae  graecae  schismaticae  sectarumque  ipsarum  Orientis  ab 
occidentali  ecclesia  inde  a  saec.  V  disiunctarum. 

838.  Nota.  De  tempore  institutionis,  quidam  affirmant,  illud 
institutum  fuisse,  quando  manus  Christus  parvulis  imposuit  (Matth. 
19,  15);  quidam  in  Coena  Domini,  quidam  post  resurrectionem,  et 
quidam  in  die  Pentecostes,  quas  sententias  conciiiaveris  si  dixeris, 
Confirmationem  per  manuum  impositionem  fuisse  praefiguratam, 
in  ultima  Coena  promissam,  post  resurrectionem  institutam,  die 
Pentecostes  primo  solemniter  promulgatam  (4). 

ARTICULUS  II. 

De  Confirmationis  causis  effectibus. 

839EXpendemus  causas  Confirmationis  intrinsecas,  materiam 
nempe  et  formam,  et  extrinseas  ministrum  et  subiectum  dein 
ejusdem  elfectus. 

A)  De  materia  et  forma. 

Ritus,  quo  Confirmatio  administratur,  est  sequens.  Primo  e- 


(1)  De  bapt.  c.  7  et  8;  cf.  etiam  de  praescript.  n.  36,  et  de  resurr.  cam. 
c.  8.  —  (2)  Adversus  Lucif.  n.  9.  —  (3)  L.  2.  c.  lit.  Petil.  c.  104.  —  (4)  Knoll 
op.  cit.  p.  5.  §.  555. 

piscopus  levata  manu  super  universa  confirmandorum  capita, 
pro  omnibus  (licit  orationem:  Omnipotens  etc.  Deinde  chrismate 
singulorum  frontem  inungit  dicens:  Signo  te  signo  crucis,  et 
confirmo  te  chrismate  salutis  in  nomine  Patris  et  Filii  et 
Spiritus  sancti.  Postea  inunctum  leviter  in  maxilla  percutit  dicens: 
Pax  tecum ;  ac  tandem  dicta  oratione  super  omnes  confirmatos 
ac  data  benedictione,  eosdem  dimittit.  Jam  vero  quaeritur,  quae- 
nam  sit  materia  et  forma  hujus  ritus. 

Circa  hoc  quatuor  sunt  opiniones  inter  theologos  catholicos. 
Prim  a  materiam  huic  sacramento  essentialem  collocat  in  sola  ma- 
nuum  impositione;  hujus  enim  tantum  mentio  fit  in  Scripturis;  et 
consequenter  formam  in  oratione  «  Omnipotens  »  etc. ;  secunda  in 
sola  unctione  chrismatis,  quae  substituta  fuerit  manuum  impositio- 
ni,  formam  vero  in  verbis  in  unctione  prolatis;  tertia  in  alter- 
utra  seorsum  sumpta  ita  ut  unaquaeque  materia  plena  sit  atque 
adaequata,  quart  a  in  unctione  cum  chrismate  et  ilia  manus 
impositione,  quae  in  ipsa  unctione  occurrit,  quam  praeferunt 
recentiores  utpote  quae  traditionis  monumentis  confirmatur,  quae 
modo  hunc  modo  ilium,  tamquam  ritum  maxime  proprium,  quo 
hoc  sacramentum  administretur,  commemorant.  Duplici  illo  ritu 
una  constituitur  materia  hujus  sacramenti  adaequata  (1).  Hinc 
forma  erunt  ea  verba,  quae  episcopus,  dum  pollice  frontem 
inungit,  pronuntiat,  apud  Latinos:  Signo  te  signo  crucis  etc.; 
apud  Graecos;  Signaculum  doni  Spiritus  sancti  (tibi  datur). 

840.  B)  De  ministro  et  subiecto. 

Quoad  ministrum,  est  de  fide,  solum  epnscopum  ministrum 
esse  ordinarium  hujus  sacramenti.  Constat  ex  Trident,  fsess. 
7.  can.  3) :  «  Si  quis  dixerit,  sanctae  Confirmationis  ordinarium 
ministrum  non  esse  solum  episcopum,  sed  quemvis  simplicem 
sacerdotem,  a.  s. ;»  ex  locis  Act.  supra  allatis  et  ex  perpetua 
Ecclesiae  consuetudine.  Innocentius  I:  «  De  consignandis 
vero  infantibus,  manifestum  est,  non  ab  alio  quam  ab  episcopo 
fieri  licere....  Nam  presbyteris,  seu  extra  episcopum,  seu  prae- 


(1)  Chrisma  idem  graece,  quod  latine  vocatur  unguentum;  usu  ecclesiastico 
est  unguentum  ex  oleo  et  balsamo  confectum.  Oleum  ex  olivis  requiri  ad 
essentiam  sacramenti,  pro  explorato  haberi  debet;  utrum  insuper  ad  essentiam 
pertineat  ut  oleo  balsamum  admisceatur,  et  ut  chrisma  ab  episcopo  benedictum 
sit,  disputant  theologi. 

sente  episcopo ,  cum  baptizant ,  chrismate  baptizatos  ungere 
licet,  sed  quod  ab  episcopo  fuerit  consecratum ;  non  tamen  fron- 
tem  ex  eodem  oleo  signare,  quod  solis  debetur  episcopis,  cum  i 
tradunt  Spiritum  s.  Paracletum.  Verba  vero  dicere  non  pos¬ 
sum,  ne  magis  prodere  videar  quam  ad  con^ultationem  respon-  i 
dere  »  (1)  —  Hoc  vero  non  excluditur  minister  extraordina- 
rius,  imo  potius  a  Tridentino  supponitur.  Certum  est  enim 
presbyteros  Graecorum  solere  consignare  unctione  confirmatoria; 
nec  tamen  Latini  cum  de  unione  restituenda  quaestio  fuit,  un- 
quam  illis  obiecerunt,  quod  nullum  haberent  Confirmationis  sa- 
cramentum.  Imo  et  in  Ecclesia  latina  per  delegationem  summi 
Pontificis  potestatem  confirmandi  presbyteris  saepius  factam  esse 
et  nunc  quoque  fieri,  historia  compertum  est.  Hujusmodi  autem 
delegati  presbyteri,  ministri  extraordinarii  sunt,  quia  confirmandi 
potestatem  non  habent  vi  ordinis  sui.  Quamquam  potestas  ipsis 
communicata  non  est  mera  jurisdictio;  sed  potius  dicenda  vide- 
tur  completio  characteris  sacerdotalis,  cui  radicalis  insit  aptitu- 
do  ad  hanc  extraordinariam  potestatem,  accedente  Romani  Ponti¬ 
ficis  auctoritate,  suscipiendam. 

841.  Quoad  subiectum  tenendum  est,  nonnisi  baptizatum  et 
omnem  baptizatum,  necdum  confirmatum  hujus  sacramenti  su¬ 
biectum  esse.  Ratio  primi  est,  quia  nasci  prius  utique  oportet, 
quam  augeri  et  roborari;  ratio  secundi  est,  quia  omnes  per  bap- 
tismum  spiritualiter  regenerati  capaces  sunt  accretionis  spiritua- 
lis,  quae  fit  per  augmentum  gratiae:  ac  proinde  capaces  sunt 
Confirmationis  ad  hunc  finem  institutae.  Hinc  baptizatos  nulla  e- 
tiam  infantilis  aetas  excludit.  Hodie  adliuc  apud  graecos  mos 
est,  ut  infantes  post  baptismum  sacra  unctione  perficiantur;  ne- 
que  alia  erat  Ecclesiae  latinae  consuetudo  per  duodecim  saecula. 
Ratio  ter tii  est  character  indelebilis,  quem  Confirmatio  imprimit. 

De  aetate  sic  habet  Catechismus  rom.:  «  In  quo  illud  obser- 
vandum  est,  omnibus  quidem  post  baptismum,  Confirmationis 
sacramentum  posse  administrari;  sed  minus  tamen  expedite  hoc 
fieri,  antequam  pueri  rationis  usum  habuerint.  Quare  si  duode- 
cimus  annus  non  expectandus  videatur,  usque  ad  septimum  certe  1 
hoc  sacramentum  differre  maxime  convenit  »  (2). 


(1)  Epist.  ad  Decentium  Eugubinum  c.  3.  —  (2)  P.  2.  c.  3.  q.  17. 

842.  C)  Effect  us. 

Hujus  sacramenti  effectus  sunt:  l.°  Gratia  sanctificans,  per  se 
secunda,  abundantiam  virtutura  et  donorum  Spiritus  s.  adnexam 
habens  (cf.  n.  711  et  714). 

2.°  Gratia  sacramentalis  seu  gratiae  sanctificantis  augmentum 
ordinatum  copiosissime  ad  fidem  corde,  ore  et  opere,  strenue  et  con- 
stanter  profitendam,  ad  vincendas  contra  fidem  tentationes,  atque 
adversa  quaeque  pro  fide  patienter  tolleranda.  Discrimen  inter  gra- 
tiam  sacramentalem  baptismi,  Confirmationis  et  ss.  Eucharistiae  ex 
similitudine  corporalis  vitae  explicat  s.  Thomas  (1),  in  qua  alia  est 


(1)  3.  q.  72.  a.  2  et  5.  —  Ut  gratiae  sacramentalis  singulis  sacramentis 
propriae  natura  clarius  pateat,  animadvertas,  gratiam  sanctificantem  physice 
sumptam,  esse  ejusdem  speciei  et  naturae  in  omnibus  sacramentis,  moraliter  vero 
spectatam,  et  ut  est  res  sacramenti,  h.  e.  significata  per  signum  exterius,  quod 
dicitur  sacramentum  tantum,  esse  propriam  cujuslibet  sacramenti,  diciturque 
gratia  sacramentalis;  quia  ut  sic  est  ordinata  ad  proprium  sacramenti  finem, 
estque  titulus  seu  arrha,  et  si  dicere  liceat,  jus  quoddam  ad  accipienda  auxi- 
lia  specialia,  ut  operetur  quod  per  sacramentum  significatur :  namque  sine 
hujusmodi  auxiliis  et  gratiis  actualibus,  gratia  sanctificans,  iners  remanet. 
Igitur  per  Confirmationem,  et  per  extremam  unctionem  augetur  gratia  san¬ 
ctificans,  sicut  per  Eucharistiam  ;  et  augmentum  illud  physice  spectatum,  est  in 
his  tribus  Sacramentis  ejusdem  rationis  et  speciei:  sed  quia  sub  diversis  si- 
gnis  confertur,  ad  diversos  quoque  effectus  a  Deo  ordinatur:  in  Confirmatione 
datur  ut  roborativa  contra  exteriores  fidei  et  pietatis  hostes,  cujus  rci  signum 
est  sive  impositio  manus,  qua  adumbratur  specialis  Dei  protectio,  sive  unctio, 
quae  est  ad  roborandum  athletam.  In  extrema  unctione,  in  qua  unctio  ad- 
hibetur  ad  leniendum  dolorem,  et  perficiendam  sanitatem,  ut  forma  verborum 
indicat,  gratia  tribuitur  ut  lenitiva,  et  sanitatis  spirituals  perfectiva;  ideoque 
pro  diversitate  signi  exterioris,  diversa  auxilia  actualia  gratiae  sanctificanti 
respondent. 

Cum  autem  in  Eucharistia  conferatur  gratia  sub  speciebus  cibi  et  potus, 
debet  esse  nutritiva.  Porro  in  nutritione  materiali  l.°  fit  nova  accretio  sub¬ 
stantiae  corporis;  2.°  ex  cibo  et  potu  generantur  spiritus  vitales  et  animales, 
in  quibus  robur  animalis  consistit,  adeo  ut,  si  minuantur,  ut  contingit  in  se- 
nibus,  debilitentur  vires:  si  vero  exuberent  ex  luculentiore  cibo,  naturalis 
corporis  habitudo  evadat  robustior.  Sic  anima  saginata  corpore  Christi,  in  quo 
habitat  plenitudo  Spiritus  et  divinitatis,  sanctior  evadit  per  augmentum  gratiae 
sanctificantis,  charitatis  et  aliarum  virtutum.  Deinde  novo  fervore  concepto 
per  gratias  actuales,  idest,  per  inspirationes  et  illustrationes  mentis  exquisi- 
tiores  et  motiones  voluntatis  fortiores  inardescit  ad  divina,  spernit  terrena, 
et  ei  sordescit  quidquid  oblectamenti  ex  sensibus  solebat  percipere.  Namque, 
ut  ait  s.  Thomas,  si  cera  exponatur  ad  ignem,  incalescit,  et  molescit;  si 
vero  proprius  admoveatur,  amplius  ardet,  et  omnino  liquescit;  si  vero  in  i- 
gnem  coniiciatur,  protinus  inflammatur,  et  ignis  evadit:  atqui  per  hoc  sacra¬ 
mentum  anima  Deo,  qui  ignis  consumens  est  (Deuteron.  4)  intime  conjungi- 
tur:  necesse  est  ergo,  ut  (nisi  obicem  ponat)  tota  amore  Dei  flagret. 

actio  hominis  statim  nati  et  alia,  quae  competit  ei,  cum  ad  perfectam 
aetatem  pervenerit;  in  infantia  quasi  singulariter  sibiipsi  vivit, 
in  virili  aetate  incipit  jam  communicare  actiones  suas  ad  alios. 
Sic  in  baptismo  accepit  potestatem  agendi  ea,  quae  pertinent  ad 
propriam  salutem:  in  Confirmatione  vero  roboratur  ad  pugnam 
spiritualem  contra  hostes  Christi  nominis,  non  solum  invisi biles, 
quibus  etiam  baptizatus  resistit,  sed  et  visibiles,  ut  contemptis 
mundi  terroribus,  illecebris  et  derisionibus,  publice  fidem  verbis 
et  operibus  profiteatur,  quod  patet  exe*mplo  Apostolorum,  qui 
nondum  hanc  plenitudinem  consecuti,  in  coenaculo  inclusi  ora- 
tioni  vacabant;  postmodum  vero  egressi,  Christum  confiteri  non 
verentur  etiam  coram  inimicis  fidei.  Gratia  vero  Eucharistiae 
est  gratia  spiritualis  alimenti,  quo  fideles  jam  ad  virilem  aeta¬ 
tem  profecti  nutriuntur,  conservantur,  augentur  (nullus  enim  in 
vita  spiritual  terminus  est),  perficiuntur,  corroborantur  adver- 
sus  passiones  et  invisibiles  hostes  et  in  seipsis  magis  ac  magis 
perfecti  hunt  per  coniunctionem  ad  Deum 

3.°  Character,  ratione  cujus  hoc  sacramentum  iterari  non  po¬ 
test,  quodque  non  fideles  ab  infidelibus,  sed  spiritualiter  perfectos 
ab  his,  quibus  dicitur:  sicut  modo  geniti  infantes,  discernit. 


DE  SS.  EUCHARISTIA. 


843.  SS.  Eucharistia,  in  qua  vita  per  baptismum  accepta,  in  con¬ 
firmation©  robore  aucta,  fovetur  nutritur,  et  perficitur,  nihil  subli- 
mius,  suavius  nihil  in  universa  Christiana  religione.  Et  sane  a) 
comparata  ad  alia  sacramenta  ordine  quidem  tertium,  dignitate  ta- 
men  longe  primum  est  eumque  obtinet  locum,  quern  sol  inter  firma- 
menti  sidera,  quae  circa  ipsum  moventur.  Nam  cetera  sacramenta 
participatam  quandam  et  actione  transeunte  sanctificandi  conti¬ 
nent  virtutem,  Eucharistia  ipsum  gratiae  auctorem  et  fontem 
Jesum  Christum  permanenter  et  consubstantialiter  praesentem; 
cetera  sacramenta  ad  ipsam  quodammodo  ordinantur  et  ejus  per¬ 
ception©  consummantur,  ipsa  omnium  est  finis  et  complementum; 
cetera  sunt  sacramenta  tantum,  ipsa  sacramentum  simul  et  sacri- 
ficium:  unde  merito  sacramentum  antonomastice  appellatur.  — 
I))  In  Christiana  religione  totius  cultus  est  centrum  et  compen¬ 
dium;  sicut  enim  in  templo  materiali  omnes  aedificii  partes  atque 
ornamenta  apte  disposita  referuntur  ad  altare,  ita  in  christiano 
cultu  omnia  ad  Eucharistiam  ordinantur,  et  ex  majori  ad  ipsam 
relatione  et  contactu  majorem  consequuntur  sanctificationem. 
Quod  centrum  est  in  circulo,  quod  cor  in  homine,  quod  Deus  in 
mundo,  hoc  fere  est  Eucharistia  in  cultu  et  religione  Christiana. 
—  c)  Quoad  nos  ipsa  est  sanctificationis  nostrae  consummatio, 
peregrinationis  nostrae  mortalis  sustentaculum,  praesidium  atque 
solamen.  —  d)  Relate  ad  Deum  compendium  est  suorum  mirabi- 
lium;  ilia  enim  admirabilis  continetur  divinarum  perfectionum 
manifestatio,  admirabilis  divitiarum  omnium  sui  erga  nos  amoris 

effusio,  summa  et  fastigium  omnium,  quae  in  naturali  et  super- 
naturali  ordine  pro  hominibus  operatus  est  (1). 

844.  Integra  de  hoc  mysterio  doctrina  a  cone.  Trident,  (sess. 
13.  21  et  22)  exposita  et  vindicata,  hac  complexa  propositione  com- 
prehenditur:  In  Eucharistiae  Sacramento  corpus  et  sanguis  J.  C. 
Dei  hominis  sub  speciebus  panis  et  vini  tamquam  cibus  anima- 
rum  vere  realiter  et  substantialiter  continetur,  per  mirabilem  et 
singularem  totius  substantiae  panis  et  vini  in  corpus  et  sangui- 
nem  Domini  conversionem,  quae  ita  instituta  est,  ut  dum  sacra- 
mentum  conficitur,  Jesus  Christus  ipse  simul  in  verum  ac  pro- 
prium  licet  incruentum  sacrificium  offeratur. 

Eucharistia  itaque  considerari  potest  turn  relate  ad  homines 
quos  sanctificat,  turn  relate  ad  Deum,  in  cujus  honorem  offertur; 
hinc  duo  capita:  l.°  de  Sacramento,  2.°  de  Sacrificio. 


CAPUT  I. 

De  ss.  Eucharistiae  Sacramento. 

845.  De  Eucharistia,  quatenus  Sacramentum,  acturi  a  veritate 
fundamentali  de  reali  Christi  praesentia,  a  qua  nedum  pendet 
sed  ex  qua  velut  ex  sua  radice  exsurgit  tota  doctrina  de  hoc  my¬ 
sterio,  auspicabimur,  dein  in  modum  turn  quo  fit,  turn  quo  est 
Christus  in  ea  praesens,  et  in  ejus  ad  rationem  habitum  inqui- 
remus,  ex  quibus  pronum  erit  et  existentiam  et  constitutiva  et 
finem  hujus  sacramenti  deducere.  Hinc  articulorum  ordo  erit: 


(1)  Haec  praestantia  ex  multis  quoque  iisque  splendidis  nominibus,  quibus 
designatur,  apparet.  Vocatur  Eucharistia,  quod  latine  audit  bona  gratia,  seu 
gratiarum  actio,  sive  quod  ipsum  gratiarum  fontem  in  se  continet,  sive  quod 
ad  gratias  Deo  agendas  nihil  est  hoc  mysterio  dignius;  ab  occasione,  coena, 
coena  Domini;  a  re,  quam  continet,  corpus  et  sanguis  Christi,  sancta  sancto-  ; 
rum,  sanctissimum ;  a  materia,  panis  supersubstantialis,  panis  angelorum;  a 
ritu  consecrationis,  eulogia  seu  benedictio ;  ab  effectibus,  vita,  communio  et 
communicatio;  ratione  sacrificii,  oblatio,  hostia;  ratione  participantium,  synaxis; 
a  distributione,  fractio  panis,  mensa  Domini;  significatione  prognostica,  viati¬ 
cum  etc.  cf.  s.  T  ho  mam  3.  q.  73.  a.  3  et  4. 

l.°  de  reali  praesentia,  2.°  de  modo  quo  lit  praesens,  seu  de  tran- 
substantiatione,  3.°  de  modo  quo  est  praesens,  4.°  de  rationis  ad 
hoc  mysterium  habitudine,  5.°  de  Eucharistia  ut  sacramento. 

ARTICULUS  I. 

De  reali  praesentia. 

846.  Prop.  125.  In  ss.  Eucharistiae  sacramento  vere,  realiter 
et  substantialiter  continetur  corpus  et  sanguis  Christi. 

Declar.  Realis  Christi  in  Eucharistia  praesentia  dogma  est 
fundamental,  quod  negarunt  saec.  IXScotus  Erigena;  saec.  XI 
Berengarius;  saec.  XII  Petrobrusi  ani  ac  Henriciani; 
saec.  XIII  Albigenses;  saec.  XIV  FI  age  11  antes  et  Wi  clef- 
fit  ae;  inter  omnes  vero  saec.  XVI  hac  in  re  infelicem  gloriam 
assecuti  sunt  Sacramentarii:  Carlostadius,Z\vinglius, 
Oecolampadius,  Bucerus,  Calvinus  qui,  licet  in  modo  ex- 
plicandi  varient,  omnes  t.amen  in  eo  conveniunt,  Eucharistiam 
non  esse  nisi  memoriale  passionis  Christi,  qui  in  ea  non  realiter 
est  praesens,  sed  tantum  significatur;  quibus  concinunt  Socinia- 
ni  et  Rationalistae. 

Errorem  adversariorum  in  sua  triplici  praecipua  forma  se- 
quenti  definitione  damnavit  cone.  Trident,  (sess.  13.  can.  1):  «  Si 
quis  negaverit  in  ss.  Eucharistiae  sacramento  contineri  vere,  reali¬ 
ter  et  substantialiter  corpus  et  sanguinem  una  cum  anima  et  di- 
vinitate  D.  N.  J.  Christi  ac  proinde  totum  Christum,  sed  dixerit 
tantummodo  esse  in  eo  ut  in  signo  vel  figura  aut  virtute,  a.  s.  » 
Dicitur  vere  ut  excludatur  error  Oecolampadii  docentis 
dominicuin  corpus  adesse  tantum  metapliorice,  quatenus  panis 
pro  eo  apprelienditur ;  realiter ,  ut  excludatur  Zwinglii  error 
asserentis,  eucharistiam  corporis  Christi  esse  tantum  signum 
et  symbolum;  substantialiter ,  ut  excludatur  a  Calvino  adserta 
praesentia  virtualis  tantum. 

847.  Demonstr.  i.  Ex  s.  Scriptura  quae  duplex  suppeditat 
argument  urn: 

1.  Ex  verbis  promissionis  (Jo.  6),  ubi  de  triplici  pane  sermo  est, 
materiali,  spirituali  et  sacramentali.  Et  in  principio  quidem  agitur 

de  panibus  a  Christo  multiplicatis,  quibus  turbae  fuerant  satiatae. 
Et  quia  turbae  ob  hoc  miraculum  sequebantur  Christum,  inde  ar- 
repta  occasione,  hortatur  illos,  ut  potius  quaerant  cibum  spiritualem 
quam  corporalem :  Operamini  non  cibum  qui  perit,  sed  qui  per- 
manet  in  vitam  aeternam  v.  27.  Et  quaerentibus  illis,  quid  ip- 
sis  praestandum  ut  hunc  cibum  sibi  comparent,  respondet:  fides 
in  eum.  Christus  itaque  fide  suscipiendus  est  panis  spiritualis,  de 
quo  agitur  a  v.  35  -  47  (1).  —  Praestituta  necessitate  fidei,  a  v. 
48  -  59  agitur  de  pane  sacramentali,  et  proponit  se  ipsum  ut  pa- 
nem  vitae,  quatenus  suam  carnem  manducandam  et  suum  san- 
guinem  bibendum  dabit.  Ego  sum  panis  vitae...  Si  quis  mandu- 
caverit  ex  hoc  pane,  vivet  in  aelernum;  et  panis,  quern  ego  dabo, 
caro  mea  est  pro  mundi  vita...  Amen,  amen  dico  vobis;  nisi 
manducaveritis  carnem  Filii  hominis,  et  biberitis  ejus  sangui- 
nem,  non  habebitis  vitam  in  vobis.  Qui  manducat  meam  car¬ 
nem  et  bibit  meum  sanguinem,  liabet  vitam  aeternam,  et  ego 
resuscitabo  eum  in  novissimo  die.  Caro  enim  mea  vere  est  ci- 
bus,  et  sanguis  meus  vere  est  potus  etc. 

Si  haec  verba  intelligenda  sunt  sensu  proprio,  nemo  dif— 
fiteri  potest  iisdem  promissam  fuisse  veram  realem  corporis  et 
sanguinis  Christi  in  Eucharistia  praesentiam,  nam  manducatio 
oralis  carnis  et  sanguinis  Christi,  fieri  non  potest  absque  reali 
Christi  praesentia  in  Eucharistia.  Atqui  ita  omnino  est:  nam  a) 
Christus  accurate  inde  a  v.  52  distinguit  inter  manducare 


(1)  Sunt  qui  etiam  hanc  partem  de  Eucharistia  intelligant  (Perrone, 
Sehwetz,  de  Augustinis,  Sal  a).  Aiunt  nempe  unam  esse  totius  sermonis 
inde  a  v.  26  usque  in  finem  capitis  propositionem,  nempe:  Ego  sum  panis  vitae, 
quem  panem  pro  cibo  eucharistico  intelligunt,  sed  cum  ageretur  de  re  omni¬ 
no  supernaturali,  quae  non  tarn  intelligi  quam  credi  debeat;  hinc  antequam  suam 
propositionem  explicaret,  fidei  exhortationem  pi’aemittit  (v.  26  —  48)  ;  unde 
admittunt  quidem  fidem  a  Christo  proponi  et  inculcari,  sed  non  tamquam 
panem,  qui  promittitur,  sed  tamquam  conditionem  et  praeparationem  neces- 
sariam  ad  ilium  panem,  qui  promittitur,  salutariter  capiendum.  Alii  (Fran- 
zelin.  Hurter,  Katsch thaler  etc.)  caput  in  tres  partes  dividunt,  quarum 
in  prima  (a  v.  1-26)  de  miraculosa  panis  et  piscium  multiplicatione  etc.,  in 
secunda  (v.  26-48)  de  pane  pro  obiecto  fidei  nempe  de  spirituali  mandu- 
catione  doctrinae  et  mortis  Christi  per  fidem,  in  tertia  (v.  48  usque  ad  finem) 
denique  de  ss.  Eucharistia  agitur.  Etenim  Christus,  ita  ratiocinantur,  gradatim 
ducere  voluit  Judaeos  ad  cognitionem  huius  mysterii;  primo  miraculum  fecit; 
secundo  in  ipsum  fidem,  quae  manducatio  spiritualis  est  commendat;  et  tertio 
misterium  ss.  sacramenti  tradit.  Ceterum  in  hoc  conveniunt  omnes,  quod  demon- 
strationem  a  verbis,  quae  v.  48  sequuntur,  sumunt. 

carnem  et  bibere  sanguinem ;  atqui  inanis  esset  haec  distinctio, 
si  Christus  loqueretur  de  fide  in  sua  doctrina,  cum  in  metapho- 
rica  sumptione  Christi  per  lidem  unum  omnino  sit  manducare 
et  bibere ;  optima  vero  distinguendi  adest  ratio,  si  verba  ilia  re- 
feruntur  ad  Eucharistiam:  ergo  —  b)  Ipsa  verba  omnem  sensum 
tropicum  excludunt.  Nam  primo  loquitur  de  cibo  vere  tali,  et 
de  potu  vere  tali  (dXrj'dmg);  secundo  fidei  necessitatem  clare  ex- 
positam  non  poterat  nnnc  sapientissimus  magister  obscurissimis 
formulis  denuo  proponere;  tertio  locutio:  alicuj us  carnem  man¬ 
ducare  tropice  accepta  hunc  apud  Iudaeos  habet  sensum :  cuidam 
ignominiam  infligere  per  calunniam  etc;  atqui  sensus  hie  in 
malam  partem  admitti  non  potest:  ergo  remanet  unice  sensus 
proprius.  —  c )  Ipse  Christus  declarat,  ilium  cibum  futurum  esse 
carnem  suam,  earn  ipsam  carnem  secundum  textum  graecum, 
quae  pro  mundi  salute  morte  offerenda  est.  An  doctrina  ejus  in 
crucem  est  acta?  Ergo  loquitur  de  cibo,  in  quern  positurus  est 
ipsam  suam  carnem.  —  d)  Loquitur  de  cibo  dando  ( pants  quem 
ego  dabo),  de  cibo  quem  non  manducaverunt  eorum  Patres;  at¬ 
qui  manducatio  Christi  per  fidem  et  in  praesens  requirebatur, 
etjam  tunc  temporis  data  erat,  neejam  pridem  Patribus  inusi- 
tata:  ergo.  —  e)  Verba  haec  Capharnaitae  sensu  proprio  intelli- 
gunt,  quare  non  parum  oftensi  litigabant  etc.  Si  de  manducatio- 
ne  doctrinae  suae  per  fidem  locutus  fuisset,  cur  non,  quod  faci¬ 
le  erat,  ipsis  offensis  scrupulum  exemit?  cur  mentem  suam  non 
ita  est  interpretatus,  ut  nullus  esset  oftensionis  locus?  Verum 
adeo  emollire  verba  sua  noluit,  ut  ea  magis  ac  magis  afiirma- 
ret,  dicens:  Amen,  amen  dico  vobis,  nisi  manducaveritis,  etc. 
Imo  cum  haec  verba  determinatissima  compluribus  quoque  ex 
discipulis  suis  ofiendiculo  .essent,  ut  eum  propterea  desererent 
(v.  07),  tantum  abest,  ut  sensum  sermonis  sui  fignratum  decla- 
raret,  ut  potius  ad  duodecim  Apostolos  conversus,  eos  interro- 
garet:  Numquid  et  vos  vultis  abire  ?  (v.  68).  Sane  ex  hac  a- 
gendi  ratione,  prorsus  diversa  a  consueto  more  ejus,  sinistre  ab 
auditoribus  intellecta,  explicatione  addita  corrigendi  (1),  sensus 
proprius  jam  clare  enunciatus  confirmatur  (2).  —  Nostrae  in¬ 


ti)  Cf.  Matth.  16,  11  sq. ;  15,  16  sq.;  .To.  3,  4  sq. 

(2)  Neque  sensus  metaphoricus  sed  supernaturalitas  rei  propositae  illis 
verbis  indicatur,  quibus  discipulos  obmurmurantes  (v.  64)  coarguit:  Spiritus 

terpretationi  suffragantur  plurimi  ss.  Patres  et  Doctores  scho-  ; 
lastici,  cone,  Ephesinum,  Nicaenum  II  et  Tridentinum  ■ 
ilia  verba  ad  probandam  catholicam  fidera  de  ss.  Eucharistia 
allegantia. 


2.  Ex  verbis  institutionis,  quibus  quod  promiserat,  praestitit, 


quae  referuntur  a  Matth.  26,  26  -  28;  Marc.  14,  22  -  24;  Luc.  22, 
19  -  20,  et  a  Paulo  1.  Cor.  11,  23  -  25.  Yerba  a  quatuor  ss.  scrip- 
toribus  relata  quoad  substantiam  sunt  haec:  IIoc  est  corpus  meum, 
Hie  esl  sanguis  meus.  Porro  haec,  si  sensu  proprio  accipiuntur, 
clare  significare  realem  praesentiam  corporis  et  sanguinis  Chri- 
sti  sub  speciebus  panis  et  vini,  nemo  ambigit.  Atqui  sensu  pro¬ 
prio  omnino  accipi  debent;  ilium  enim  exigunt: 

a)  Indubitata  lex  liermeneutica,  juxta  quam  sensus  proprius 
semper  est  retinendus,  nisi  adsint  evidentes  rationes,  quae  sensum 
metaphoricum  exigant.  Atqui  nihil  est  in  universa  scriptura,  quod 
levissimo  indicio  esset,  in  allatis  verbis  latere  tropum;  nihil  in 
ipsa  rei  natura,  cum  realis  praesentia  nec  repugnantiam  invol- 
vat,  ut  inferius  demonstrabitur,  nec  spectata  loquentis  persona 
et  charactere  impossibilis  sit.  Quis  enim  non  eloquio,  utut  in- 
credibili,  fidem  adhibeat,  si  ab  illo  categorice  editum  fuerit,  quern 
jam  in  universum  divina  virtute  instructum  cognovimus,  quem 
tot  tantorumque  miraculorum  auctorem  spectavimus,  qui  morbos 
desperatos  solo  voluntatis  nutu  uno  momento  absens  substulit,  qui 
fracta  mortis  vi  defunctos  solo  verbo  vitae  restituit,  qui  rerum 
essentias  sua  potentia  immutavit;  ut  aquam  in  vinum?  An  ille, 
per  quem  omnia  facta  esse  scimus  omniaque  consistere,  fidem 
non  meretur,  ubi  novi  prodign  se  auctorem  testatur?  An  major 
potestas  requintur,  ad  rerum  substantias  immutandas,  quam 


est,  qui  viv pleat,  caro  non  prodest  quidquam.  Verba,  quae  ego  locutus  sum 
vobis,  spiritus  et  vita  sunt.  Videlicet  Spiritus  Dei  est,  qui  dat  intelligentiam: 
homo  carnalis  non  potest  percipere  divina  mysteria;  ideo  vos  utpote  carnales 
non  potestis  credere  et  intelligere:  verba,  quae  ego  locutus  sum  vobis,  spiritus 
et  vita  sunt,  i.  e.  sunt  de  rebus  divinis  et  spiritualibus.  Cum  hac  generaliori 
coliaeret  specialis  ilia  explicatio,  qua  Christus  non  sensum  proprium  exclusit 
(quod  vel  inde  apparet,  quod’  hac  declaratione  non  obstante  multi  offenduntur 
et  ab  eo  discedunt),  sed  sensum  materialem  capharnaiticum,  quod  ipsa  caro 
Christi  in  suo  naturali  existendi  modo  dentibus  comminuenda  et  manducanda 
foret,  prout  carnes  aliae  manducantur,  quae  in  macello  veneunt.  Huic  man- 
ducandi  modo  carnali  opponitur  manducatio  spiritualis  simul  et  sacramentalis. 

creandas?  Non  potest  itaque  ob  solam  rei  incomprehensibilitatem 
Christi  effato,  in  se  determinate  et  clarissimo,  fides  denegari. 

a)  Nonnullae  humani  sermonis  leges,  et  a)  quidem  ea,  qua 
aliquae  res  semper  spectantur  in  se  absolute  et  non  assumuntur 
ut  signum  et  figura  alterius,  nisi  ex  natura  sua,  ex  usu,  ex  nota 
antecedenti  institutione  ab  omnibus  intelligantur  destinatae  ad 
aliud  repraesentandum.  Ita  suapte  natura,  Caesaris  statua  sumi- 
tur  pro  Caesare;  ex  usu,  ramus  olivae  pro  pace;  ex  indole  para- 
bolarum,  ager  est  mundus  etc.;  ex  notissima  typi  institutione, 
Sara  et  Agar  sunt  duo  testamenta,  petra  erat  Christus  etc.  At- 
qui  panis  et  vinum  neque  ex  sese,  neque  ex  usu,  neque  ex  insti¬ 
tutione  unquam  spectari  consuevit  utsigna;  quis  enim  indigitans 
panem  diceret  «  hie  est  Aristoteles,  »  ad  significandum  ilium  phi- 
losophum  pascere  intellectum  ?  I)e  his  igitur  quando  in  praedicato 
enuntiatur  quid  sint,  semper  intelligitur  enuntiari,  quid  sint  in 
seipsis,  non  vero  ad  quid  significandum  assumantur.  —  f})  Altera 
humani  sermonis  est  lex,  qua  rei  vel  personae  proprietates  expri- 
mimus  earn  appellando  nomine  rei  vel  personae  alterius,  in  qua 
illae  proprietates  sint  maxime  conspicuae:  sic  hominem  fortem 
appellamus  leonem,  astutum  dicimus  vulpem.  Hoc  sensu  Chri¬ 
stus  dixit:  Ego  sum  vitis,  ego  sum  ostium,  et  dicere  potuisset: 
corpus  meum  est  panis,  vel  melius:  ego  sum  panis,  ut  indicaret 
dotes  panis  si bi  inesse;  sed  ridicule  dixisset:  hoc  est  corpus 
meum,  ut  quasdam  proprietates  panis  omnibus  notissimas  expri- 
meret  per  quasdam  proprietates  corporis  sui.  —  Hac  duplici  lege 
vel  tantum  attenta,  non  solum  corruunt  exempla  Scripturarum, 
quae  a  Sacramentariis  obiiciuntur  tamquam  loca  parallela  ad 
demonstrandum  sensum  figuratum  verborum  Christi,  sed  sensus 
figuratus  plane  excluditur. 

b)  Propria  vis  verborum  in  se  ipsis.  Nam  a)  pronomen  hoc 
non  potest  determinate  panem  significare;  est  enim  panis  (6  agrog) 
masculini  generis,  hoc  (rovxo)  neutrius;  sed  vel  in  confuso  signi- 
ficat  rem  nondum  determinatam,  sed  per  praedicatum  determi- 
nandam,  quid  sit,  vel  concordat  cum  praedicato  corpore  (r<)  aw  pa), 
ut  construitur  in  Vulgata:  Me  est  sanguis  mens .  In  utroque  casu 
sensus  est:  quod  vobis  porrigo  manducandum  est  corpus  meum , 
bibendum  est  sanguis  meus,  non  vero:  hie  panis  est  signum 
corporis  mei  etc.  —  fi)  Accedit  emphasis,  qua  repetitur  articulus 

praedicati  to  oco/ta  juov  to  vtieq  vpdov  dtdojuevov ;  to  aijua  /uov  to  vfjg 
xatvrjg  dtadtjxrjg,  to  jieqi  tioXIojv  exyvvopevov  hoc  est  ipsum  corpus 
meum,  ipsum  quod  pro  vobis  datur;  est  ipse  sanguis  meus,  ipse  j 
N.  T.,  ipse  qui  pro  multis  effundetur. —  y)  Confirmatur  declara- 
tione,  quae  praedicato  apponitur.  Locutio:  corpus  quod  pro  vobis 
datur,  sanguis  qui  pro  multis  effunditur  in  remissionem  pecca- 
torum,  est  juxta  constantem  usum  Scripturae,  expressio  sacri-  , 
ficii.  Atqui  in  sacrificium  Deo  pro  salute  mundi,  non  signum  vel 
figura,  sed  verum  corpus  et  sanguis  Christi  offertur:  ergo. 

c)  Adiuncta  Apostolorum,  Christi  et  institutionis. 
Apostoli,  visis  per  triennium  miraculis  fere  continuis,  assueti 
erant  rebus  quibuscumque  mirabilibus,  alienissimi  vero  a  venan- 
dis  in  sermonibus  divini  magistri  tropis,  simplicem  fidem  ei  ad- 
hibebant,  quam  tamquam  conditionem  suae  sequelae  ipse  exige- 
bat,  quamque  ipsi  pluries  sed  speciatim  ante  annum  exhibue- 
rant  ei  promittenti  suam  carnem  ad  manducandum.  Qua  posita 
Apostolorum  dispositione,  repugnat  Christi  bonitati,  sapientiae, 
veracitati,  ut  usus  fuerit  verbis,  quae  vidit  Apostolos  non  modo 
accepturos  sensu,  quern  prae  se  ferunt,  sed  sensu  figurato,  qui 
nullum  nec  ex  usu  loquendi  nec  ex  praecedenti  doctrina  Christi 
haberet  exemplum  sed  e  longinquo  petendus  et  artificiose  inge- 
rendus  esset,  intelligere  nullo  modo  potuisse,  quin  a  simplicitate 
fidei  toties  eis  commendata  et  ab  eis  postulata  deficerent;  idque 
eo  vel  magis,  quod  ilia  erant  verba  instituentis  sacramentum  et 
testamentum  novum  perpetuo  duraturum.  Si  unquam  enim  verba 
sensu  proprio  adhibentur,  hoc  est  procul  dubio  in  institutione 
sacramentorum  et  praecipue  testamenti,  quod  et  iure  civili  cau- 
tum  est,  ne  multis  occasio  detur  litibus:  hinc  si  testator  domum 
tibi  legasset,  non  imaginem  aut  figuram  domus,  sed  ipsam  do¬ 
mum  tibi  legatam  intelligeres  (1). 

d)  Modus  relationis  apud  quatuor  auctores  inspiratos.  Nam  a) 
hi  etsi  diversis  temporibus,  diversis  in  regionibus  scripserint, 
iisdem  tamen  fere  verbis  factum  referunt,  quin  ullus  in  re  gra¬ 


ft)  Adhibuit  quidem  figuram  quoad  calicem  (secundum  verba  Lucae:  Hie 
est  calix  novum  Testamentum  in  sanguine  meo),  metonymiam  nempe,  con- 
tinens  pro  re  contenta  sumens,  ast  haec  figura  est  clarissima,  quam  nemo 
potest  perperam  intelligere,  de  qua  explicanda  etiam  nemo  usque  ad  saeeulum 
nostrum  vel  erravit  vel  dubius  haesit. 

vissima  verborum  obscuritatem  auferre  vel  addendo  explicatio- 
nem  vel  locutioni  impropriae  propriam  substituendo  cogitaret, 
dum  e  contra  in  rebus  levioribus  et  minus  obscuris  se  invicem 
supplere  et  explicare  solent:  ergo  vefba  ilia  et  plana  et  in  sensu 
suo  clara  habuerunt;  at  clara  non  sunt  nisi  in  sensu  proprio,  in 
improprio  obscurissima  (b):  ergo  sensum  proprium  ut  genuinum 
habuerunt.  —  /?)  Paulus,  relata  ss.  Eucharistiae  institutione  con- 
sectaria  infert,  quae  necessario  realem  praesentiam  supponunt;  sic 
enim  ait  (1.  Cor.  11,27  sq.):  Itaque  quicumque  manducaverit  pa- 
nem  liunc,  vel  biberit  calicem  Domini  indigne,  reus  erit  corporis 
et  sanguinis  Domini.  Probet  autem  se  ipsum  homo,  et  sic  de  pane 
illo  edat,  et  de  calice  bibat;  qui  enim  manducat  et  Mbit  indigne, 
iudicium  sibi  manducat  et  Mbit,  non  dijudicans  corpus  Domini. 
Ergo  Eucharistiam  indigne  sumens  reus  est',  non  figurae  corporis 
et  sanguinis  Christi,  sed  ipsius  corporis  et  sanguinis,  quia  nempe 
indigne  recipit  corpus  et  sanguinem  Domini,  non  vero  solum 
utriusque  figuram.  Et  sane,  si  qui  indigne  tractant  figuram  cor¬ 
poris  et  sanguinis  Domini,  rei  essent  ipsius  corporis  et  sanguinis 
Domini;  Judaei,  qui  olim  agnum  paschalem  et  manna  indigne 
sumebant,  aeque  dici  debuiksent  rei  corporis  et  sanguinis  Domini, 
cum  ilia  duo  essent  figurae  Christi ;  quod  est  absurdum.  Hinc 
severi  commiriatio  iudicii  indigne  Eucharistiam  recipients  quia 
non  discernit  corpus  Domini,  sed  sumit  tamquam  panem  mate- 
rialem.  —  yj  Idem  modus  referendi  verba  eucharistica,  sine 
explicatione,  etiam  apud  Patres  observatur,  qui  simplicem  fidem 
exigentes,  loco  declarationis,  ad  earn  confirmandam  appellare 
solent  ad  omnipotentiam  Dei. 

848.  II.  Eadem  veritas  traditione  quoque  luculenter  confir- 
matur  et  a)  quidem  praescriplionis  argumento.  Indubitatum  est 
omnique  retro  historia  satis  testatum,  orbem  catholicum  num- 
quam  non  illud  dogma  amplexum  esse,  et  illico  contra  quosvis 


(1)  De  obscuritate  verborum  Christi  (in  sensu  figurato)  et  de  difficultate 
saepe  conqueruntur  Sacramentarii,  qui,  ut  suam  extundant  opinionem,  vim 
inferre  debent  verbis  Christi  atque  in  diversissimas  abeunt  sententias,  quas 
iam  ita  irrisit  Lutherus  in  apolog.  de  coena  Domini:  «  Doctor  Carolo- 
stadius  ex  his  sacrosanctis  vocabulis:  Hoc  est  corpus  meum,  misere  detor- 
quet  pronomen  hoc;  Zwinglius  autem  verbum  substantivum  est  macerat; 
Oecolampadius  nomen  corpus  torturae  subiicit;  alii  totum  textum  excar- 
nificant.  » 

errores  insurrexisse,  qui  avitam  fidem  illam  impugnare  vel  a 
longe  ausi  sunt.  Tanta  fuit  in  antiqua  Ecclesia  hac  de  fide  con- 
sensio,  ut  vel  in  ipsis  sectis,  quae  primisjam  saeculis  a  commu- 
ni  matre  scissae  sunt,  vix  non  intemerata  perseveraverit;  imo  ut 
in  iis,  quae  superstites  sunt,  adhucdum  perdu  ret,  nominatim  vero 
ecclesiam  graecam  hujus  fldei  tenacissimam  semper  fuisse,  ex 
historia  constet.  Iam  vero,  quomodo  totius  orbis  christiani  om- 
niumque  aetatum  ac  regionum  consensus  in  unam  praesentiae 
realis  fidem  conspirare  potuisset,  nisi  ab  initio  ill ud  dogma  fuis- 
set  omnibus  ecclesiis  traditum?  Aut  dicant  adversarii,  qua  ra- 
tione  fieri  potuerit,  ut  tota  Ecclesia  post  Apostolorum  tempora 
in  novum  dogma  tam  stupendum  consenserit,  ab  antiqua  fide 
aeque  ac  sensibus  et  communi  judicandi  ratione  alienum,  imo 
hominis  captum  naturalem  prorsus  excedens !  Quomodo  in  re 
tanti  momenti,  ad  praxim  et  usum  quotidianum  pertinenti  tanta 
subito  innovatio  fieri  potuisset,  quin  ejus  aliqua  in  Ecclesiae  mo¬ 
numents  mentio  occurrerit? 

b)  Patrum  doctrina,  quam  de  hoc  dogmate  apertam  et  luculen- 
tissimam  ad  quaedam  capita  reducere  conabimur.  Docent  itaque: 

a)  In  Eucharistia  carnes  Christi  manducari  et  sanguinem  bibi. 
Praesbyteri  Achaiae,  in  epistola  saec.  IV  doctoribus  nota, 
de  martyrio  s.  Andreae  n.  6.  narrant,  s.  Apostolum  idolis  sacri- 
ficare  iussum  respondisse:  «  Omnipotenti  Deo  ego  omni  die  vivum 
offero  sacrificium....  immaculatum  agnum  quotidie  in  altari  crucis 
Deo  offero,  cujus  carnes  postquam  fidelis  populus  comedit  et  san¬ 
guinem  ejus  bibit,  immaculatus  agnus  integer  manet  et  vivus.  » 
Ita  Iustinus,  Tertullianus,  s.  Ephrem  Syrus,  H i  1  a r i u s, 
Nyssenus,  Ambrosius,  Cyrillus  Alex.  etc. 

f)  Adhuc  intensius  in  Eucharistia  esse  vere  corpus,  verum 
et  proprium  corpus  et  sanguinem  Christi,  corpus  illud,  quocl 
natum  ex  Maria  Virgine,  quod  cruci  affvxum  fuit,  quod  nunc 
sedet  ad  dexteram  Dei  Patris,  sanguinem  ilium,  qui  venditus 
erat  a  Juda,  qui  e  latere  Christi  manavit,  quia  ipse  dixit  hoc 
est  corpus  meum,  hie  est  sanguis  meus.  Chrysostomus:  «  Si 
enim  regem  quis  non  utcumque  et  perfunctorie  acceperit:  quid 
regem  dico?  ne  vestem  quidem  regiam....  si  autem  humanum 
vestimentum  nemo  ausus  fuerit  temere  tangere;  quomodo  corpus 
universorum  Dei  immaculatum  et  pururo,  quod  cum  divina  ilia 

natura  versatum  est,  per  quod  surnus  et  vivimus,  per  quod  por¬ 
tae  mortis  fractae  sunt  et  fornices  coeli  aperti  sunt,  cum  tanta 
contumelia  accipiemus....  Cum  ipsum  videris  propositum,  tibi 
ipsi  die:....  hoc  est  Mud  corpus,  quod  cruentatum  fait,  lancea 
perfossum,  quod  salutares  fontes  scaturivit  orbi,  alium  sangui¬ 
nis,  alium  aquae...  Hoc  corpus  dedit  nobis  et  tenendum  et  man- 
ducandum,  quod  intensae  dilectionis  fuit »  (1).  Ambrosius: 
Hoc,  quod  conficimus,  corpus  ex  Virgine  est;  quid  hie  quaeris 
naturae  ordinem  in  Christi  corpore,  cum  praeter  naturam  sit 
ipse  Dominus  Iesus  partus  ex  Virgine?  Vera  utique  caro  Christi 
est,  quae  crucifvxa  est,  quae  sepulta  est:  vere  ergo  earn  is  illius 
sacramentum  est  »  (2).  Ita  H  i  1  a  r  i  u  s ,  Gaudentius,  C  y  r  i  1 1  u  s 
Hierosol.  Caesarius,  Epiphanius,  Cyril lus  Alex.  Isaac 
Magnus,  Jacobus  Sarugensis,  Isidorus,  Damascenus,  litur- 
giaeque  omnes. 

y)  Haereticis  annumerant,  qui  realem  praesentiam  negant. 
S.  Ignatius:  «  Ab  Eucharistia  et  oratione  (liturgia)  abstinent, 
eo  quod  non  confiteantur,  Eucharistiam  carnem  esse  Salvatoris 
nostri  Iesu  Christi,  quae  pro  peccatis  nostris  passa  est,  quam- 
que  Pater  benignitate  sua  suscitavit  »  (3). 

d)  Excludunt  rationem  flgurae  et  signi.  Macarius  Magnes 
saec.  IV:  «  Dixit  (Christus):  Hoc  est  corpus  meum;  non  enim 
figura  corporis  aut  sanguinis,  ut  quidam  (Docetae)  stupida  men- 
te  nugati  sunt,  sed  potius  vere  corpus  et  sanguis  Christi  »  (4). 
Cyrillus  Alex:  «  Demonstrative  (deixnxcbg)  autem  dixit:  Hoc 
est  corpus  meum  etc.,  ne  figuram  (tvjiov)  esse  arbitreris,  ea  quae 
videntur,  sed  arcana  ratione  aliqua  transformari  ab  omnipotenti 
Deo  in  corpus  et  sanguinem  Christi  vere  (xaxd  to  aXeftes)  oblata, 
quorum  participes  effecti  vivificam  et  sanctificantem  Christi  vir- 
tutern  suscipimus  »  (5).  Ita  C  hry  sosto  m  u  s,  Damascenus, 
cone.  Nicaen.  II  etc. 

e)  Dogmate  realis  praesentiae  tamquam  principio  demon¬ 
stration is  inde  ab  aevo  apostolico  utuntur  ad  coufutandis  hae- 
reses  omnes  contra  dominicam  incarnationem  exortas.  Contra 
Docetas  et  Monophysitas  ex  veritate  carnis  et  sanguinis 


(1)  Horn.  39.  in  1.  Cor.  n.  4.  —  (2)  L.  de  Myst.  c.  9  n.  53.  —  (3)  Ad 
Smyrn.  c.  7  —  (4)  Apud  M  i  g  n  o  T.  5.  p.  348  sq.  —  (5)  In  Matth.  26,  27. 

Christi  in  Eucharistia  deducunt  turn  realitatem  carnis,  turn  in-  1 
confusam  realitatem  integrae  humanitatis,  a  Christo  assumptae, 
ut  Irenaeus  et  Athanasius.  Contra  Nestorianos  demon- 
strant,  carnem  Christi  in  Eucharistia  utpote  vivificam  et  nos 
unientem  cum  Yerbo,  pertinere  ad  ipsam  Verbi  personam,  ut 
frequenter  Cyrillus  Alex.  Contra  Arianos  ex  eo  quod  nostra 
unio  cum  Christo  in  Eucharistia  non  per  affectum  est,  sed  per 
reale  Christi  corpus,  colligunt  consubstantialitatem  ejus  cum 
Patre,  retorquentque  argumentum  haereticorum  ex  verbis:  ut 
omnes  unum  sint,  sicut  ego  et  tu  unum  sumus. 

cp)  Eucharistiam  saepe  maximum  dicunt  mysterium  et  stupen- 
dum  miraculorum  compendium,  sensum  omnemque  hominis 
rationem  superare.  Gregorius  Nyss.,  Chrysostomus,  Augu¬ 
stinus,  qui  et  illud  miraculum  miratur,  quod  Christus  proprie 
et  non  metaphorice  proprium  corpus  suum  in  manibus  suis  tulit, 
quod  utique  nemo  hominum  facere  potest  (1). 

849.  Cum  nullum  sit  mysterium,  contra  quod  plura  non  pos- 
sint  testimonia  sat  obscura,  sat  difhcilia  opponi,  immerito  omnino 
expectatur,  ut  nullum  prorsus  de  ss.  Eucharistia  Patrum  repe- 
riatur  effatum,  quod  difflcultatem  pariat.  Quoad  hujusmodi  obscu- 
riores  loquendi  formulas  generati m  advertimus  a)  ipsam  arcani 
disciplinam  (2)  ad  talem  loquendi  modum  obscurum  vel  etiam  ad 
silentium  eos  adegisse;  b)  ante  Sacramentariorum  exortas  haere- 
ses  securius  et  liberius  citra  periculum  erroris  pro  fidelibus  loqui 
potuisse,  cum  scirent  mysterium  jam  secretius  fuisse  explicatum 
initiatis,  ab  hisque  firmissime  credi;  hinc  c)  hujusmodi  locutiones 
non  velut  dogmatis  negationes,  sed  velut  deductiones  ex  dogmate 


(1)  Cf.  Card.  Franzelin  th.  VIII  et  IX.  —  Argumentum  ex  theologia 
monumentali  (Catacombis)  cf.  penes  Katscht haler  op.  cit.  n.  380. 

(2)  Earn  viguisse  nemo  inficiabitur,  qui  vel  obiter  ss.  Patrum  inspexerit 
volumina.  Earn  testantur,  quoties  quaedam  silentio  praetereunt,  vel  ad  aliqua 
tantum  respiciunt  et  alludunt,  vel  eadem  obscure  tantum  attingunt.  Viguit 
disciplina  arcani  (in  Oriente  usque  ad  saec.  V,  in  Occiclente  usque  ad  saec. 
VI  circiter)  circa  omnes  sublimiores  religionis  christianae  veritates,  praesertim 
autem  circa  sacramenta  et  saepissime  circa  ss.  Eucharistiam ;  turn  ut  myste- 
ria  a  profanatione  vindicentur,  turn  Catechumenorum  animus  ad  ilia  discenda 
excitetur  et  audiendi  cupiditas  acuatur.  Scribit  Origenes  in  Levit.  Horn.  9 
n.  10.:  «  Novit,  qui  mysteriis  imbutus  est,  et  carnem  et  sanguinem  Verbi  Dei. 
Non  ergo  immoremur  in  his,  quae  et  scientibus  nota  sunt  et  ignorantibus 
patere  non  possunt.  » 

supposito  intelligendas  esse.  Speciatim  vero  haec  principia  prae 
oculis  habenda  sunt.  Primum  est,  hoc  sacramentum  duplici 
constar e  parte:  sensibili,  quae  consistit  in  speciebus  panis  et  vini, 
et  invisibili,  quae  est  Corpus  et  sanguis  Christi.  Cura  autem  res 
composita,  modo  ab  uno  elemento  modo  ab  altero  possit  denomi- 
nari;  hinc  Patres  aliquando  species  illas  appellant  panera  et  vi- 
num  (1),  vel,  propter  relationem  inter  partem  sensibilem  et 
invisibilem,  typum  vel  signum  praesentis  corporis  et  sanguinis. 
Secundum  est,  distingui  in  corpore  Christi  duplicera  statum  et 
modum  existendi;  alterum  connaturalem  uti  Christus  est  in 
coelo,  alterum  sacramentalem  uti  est  sub  speciebus  sacramenti; 
hinc  aliquando  Patres,  corpus  in  statu  sacramentali  asserunt  esse 
repraesentationem  et  figuram  corporis  dominici,  uti  est  in  modo 
connatural]’.  Ter tiu m  est,  distingui  duplicem  de  Jesu  Christo 
fruitionem:  praesentem  in  cibo  eucharistico  et  futuram  quae, 
remotis  eucharisticis  umbris,  erit  in  coelo:  et  hoc  sensu  Euchari- 
stia  vocatur  typus  nostrae  salutis,  antitypa  futurorum.  Quantum 
principium  est,  distingui  duplex  Christi  corpus:  alterum  physi- 
cum  in  Sacramento,  alterum  morale  seu  mysticum  quod  est 
Ecclesia;  hinc  Patres  illud  corpus  reale  Christi  spectant  ut  sacra¬ 
mentum  significans  et  perficiens  unionem  membrorum  in  corpore 
mystico  fidelium,  illoque  paucis  utpote  noto  indicate,  transeunt 
ad  declarandara  rem  significatam.  Quintum  denique  principium 
est,  distingui  a  manducatione  comm  uni  cum  omnibus  functioni- 


(1)  Imo  et  ipse  Paulus,  qui  doctrinam  de  Eucharistia  ex  immediata  divina 
revelatione  haus.erat,  quique  pro  reali  praesentia  Christi  decretoria  edit  testi— 
rnonia,  postquam  verba  institutionis  retalit,  subjungit:  Itaque  quicumque  man- 
ducaverit  panem  hunc,  vel  Inherit  calicem  Domini  indigne  etc.  (1.  Cor.  11, 
27  sq).  De  qua  appellatione  Catechismus  Rom.  p.  2.  c.  4.  q.  38:  «  Miran- 
dum  non  esse,  si  post  consecrationem  panis  etiam  vocetur.  Hoc  enim  nomine 
Eucharistia  appellari  consuevit,  turn  quia  panis  speciem  habeat,  turn  quia  natu- 
ralem  alendi,  et  nutriendi  corporis  vim,  quae  panis  propria  est,  retineat.  Earn 
autem  esse  ss.  Litterarum  consuetudinem,  ut  res  ita  appellent,  cujusmodi  es¬ 
se  videantur,  satis  ostendit,  quod  in  Genesi  (18,  2)  dictum  est,  tres  viros  A- 
brahae  apparuisse,  qui  tamen  tres  Angeli  erant.  Et  (Act.  1,  10)  duo  illi,  qui 
Apostolis,  ascendente  in  coelum  Christo  Domino,  apparuerunt,  cum  essent 
angeli,  viri  dicuntur.  >  —  Eodem  modo  intelligenda  essent  verba  (Matth.  26,  29): 
Non  bibam  a  modo  de  hoc  genimine  vitis  usque  in  diem  illam,  cum  illud 
bibam  vobiscum  novum  in  regno  Patris  mei,  si  quis  ea  referre  velit  ad  ca¬ 
licem  eucharisticum,  quamquam  collato  Luc.  (22,  .7  sq.)  probabile  admodum 
est,  ea  pertinere  ad  vinum  porrectum  discipulis  ante  instituuonem  Eucharistiae. 

bus  animalibus,  quara  capharnaiticam  dicunt,  manclucationem  j 
sacrameutalem,  hancque  iterum  prout  est  sine  effectu,  vel  cum, 
suo  effectu,  qui  est  refectio,  coniungitur.  Exinde  Patres  si  videntur 
aliquando  excludere  realem  manducationem,  revera  vel  pro  om¬ 
nibus  capharnaiticam,  vel  pro  indigne  suscipientibus  plene  sacra-  : 
mentalem  illam,  quae  sit  animae  refectio,  excludunt. 


ARTICULUS  II. 

De  modo  quo  Christus  in  Eucharistia  fit  praesens  seu  de  transubstantiatione. 

I 

850.  Doctrina  catholica  de  Eucharistiae  sacramento  non  absol- 
vitur  professione  dogmatis  de  reali  praesentia,  sed  insuper  cre- 
dendum  proponit  modurn,  quo  Christus  praesens  fit.  Hie  porro 
modus  duo  importat:  primo  panis  absentiam  contra  Lu  theru  m ,  j 
qui,  ad  miss  i  reali  praesentia,  panis  et  vini  coexistentiam  cum 
corpore  et  sanguine  Jesu  Christi  concipiebat;  secundo  hanc  prae- 
sentiam  corporis  Christi  et  hanc  panis  et  vini  desitionem  fieri  per 
conversionem ;  neque  enim  qui  duo  priora  admittit,  eo  ipso 
admittit  et  tertium;  nam  posset  dicere,  se  de  modo,  quo  id  fiat, 
nihil  velle  affirmare;  vel  id  fieri  modo  nobis  incomperto  non 
tamen  per  conversionem;  vel  denique  fieri  annihilatione  £anis  et 
positione  corporis  eo  modo,  quo  Deus  posset  v.  g.  annihilare  lapi- 
dem  et  ibi  creare  hominem.  Hinc  tres  articulos  distincte  definivit 
cone.  Trident,  (sess.  13.  can.  1  et2);  et  quoniam  Pistorien- 
ses  solum  duos  priores  proposuerant ,  remotis  quaestionibus 
scholasticis  circa  modum;  ideo  eorum  doctrina  a  Pio  VI.  Bulla 
Auct.  fidei  damnata  fuit  ut  perniciosa,  derogans  expositioni  veri- 
tatis  catholicae  circa  dogma  transubstantiationis,  favens  haere- 
ticis.  Itaque  cum  cone.  Trident,  statuimus; 

v 

851.  Prop.  126.  Christus  in  Eucharistia  fit  praesens  per  mi- 
rabilem  illam  et  singularem  conversionem  totius  substantiae  panis 
in  corpus,  et  totius  substantiae  vini  in  sanguinem,  manentibus 
dumtaxat  speciebus  panis  et  vini;  quam  quidem  conversionem 
catholica  Ecclesia  aptissime  transubstantiationem  appellat. 

Be  fide  ex  can.  2  in  prop,  citato. 

Declar.  Conversio  est  transitus  unius  rei  in  aliam  secun- 

dum  aliquam  rationem  entis;  sic  quando  stipes  convertitur  in 
statuam,  transit  in  aliud  secundum  figuram  extrinsecam,  dum  e 
contra  quando  aqua  convertitur  in  vinum  transit  in  aliud  se¬ 
cundum  ipsam  substantiam.  Ad  conceptum  igitur  conversionis 
tres  requiruntur  conditiones: 

1. °  Ut  duplex  sit  terminus,  unus  a  quo,  qui  desinit,  et  alius 
acl  quem,  qui  succedit  secundum  aliquam  entis  rationem  pro 
diversitate  conversionis  diversam;  deficiente  termino  a  quo  ha- 
betur  creatio,  deficiente  termino  ad  quem  habetur  annihilatio, 
non  conversio. 

Uterque  autem  est  vel  totalis  vel  formalis.  Terminus  a  quo 
totalis  est  tota  res  ilia  concreta,  quae  dicitur  converti,  scilicet 
substantia  panis  cum  suis  accidentibus ;  terminus  formalis  a  quo 
est  ratio  ilia  entis,  quae  desinit  i.  e.  substantia  panis  absque  ac¬ 
cidentibus:  pariter  terminu's  ad  quem  totalis  est  corpus  et  san¬ 
guis  Christi  una  cum  speciebus  panis  et  vini  velut  unum  com- 
positum,  seu  ipsum  sacramentum ;  terminus  formalis  ad  quem 
est  corpus  Christi. 

2. °  Ut  inter  unius  desitionem  et  successionem  alterius  nexus  sit, 
quo  desitio  ordinetur  ad  successionem,  et  successio  exigat  prioris 
desitionem;  unde  non  sufficit  fortuita  successio  unius  post  alteruin. 

3. °  Ut  de  termino  a  quo  remaneat  aliquid,  quod  uniatur  cum 
termino  ad  quem,  quodque  commune  tertium  appellari  solet. 
Licet  autem  hoc  commune  tertium  esse  possit  etiam  tantummo- 
do  conceptus  rei  praesentis,  negari  tamen  nequit  conversionem 
fore  rnagis  propriam,  si  esset  aliquid  reale  intrinsecum  utrique 
termino  totali.  In  conversione  eucharistica  hoc  commune  tertium 
sunt  species  panis  et  vini. 

Porro  conversionis  non  una  est  species.  Conversio  rei  ab  una 
forma  in  aliam,  dicitur  transfoy%matio.  Cum  autem  forma  sit  du¬ 
plex,  accidentalis  et  substantialis ;  hinc  etiam  duplex  transfor- 
matio:  accidentalis  v.  g.  ferri  in  gladium,  in  qua  substantia  ea- 
dem  est,  ac  figura  tantum  differunt,  unde  et  transfiguratio  diei 
solet;  substantialis  v.  g.  ligni  in  cinerem,  in  qua  lignum  et  cinis 
substantial  iter  quidem  differunt,  ita  tamen  ut  eadem  materia 
maneat  in  cinere,  quae  fuit  in  ligno. 

lain  vero  secundum  analogiam  horum  nominum  transforma¬ 
tion's,  transfxgurationis,  translocalionis,  ea  conversionis  species, 

qua  terminus  non  solum  secundum  figuram  remanente  substan¬ 
tia,  vel  secundum  formam  substantialem  remanente  materia,  sed 
secundum  turn  formam  substantialem  turn  materiam  remanenti- 
bus  tantum  sensibilibus  accidentibus  transit  in  aliam  substanti- 
am,  aptissime  dicitur  transubstantiatio.  Aptissime  dico,  nam  hoc 
nomen  ita  est  ei  proprium,  ut  nulli  alii  conveniat  conversioni, 
et  sua  significatione  etymologica  exhibet  ipsam  rei  significatae 
defmitionem :  qua  propter  nullis  artibus  in  alienum  sensum  de- 
torqueri  potest. 

852.  Demonstr.  i.  Si  post  consecrationem  remaneret  sub  spe- 
ciebus  simul  cum  Christi  corpore  substantia  panis,  falsa  esset 
propositio:  hoc  est  corpus  meum:  ergo  post  consecrationem  non 
remanet  sub  speciebus  substantia  panis.  Prob.  anteced.  Quando 
duae  substantiae  sunt  in  eodem  loco,  una  sensibilis  per  propria 
accidentia,  altera  sub  iisdem  accidentibus  latens;  et  hae  duae 
substantiae  ad  invicem  ita  se  habeant,  ut  ilia,  quae  est  per  pro¬ 
pria  accidentia  sensibilis,  neque  ex  natura  sua,  neque  ex  homi- 
num  usu,  neque  ex  speciali  aliqua  destinatione,  substantiam 
aliam  latentem  contineat;  pronomen  hoc  non  hanc  latentem 
substantiam  designat,  sed  unice  earn  quae  per  accidentia  sua 
propria  est  sensibilis,  quamdiu  substantia  ipsa  maneat  sub  illis. 
Sic  v.  g.  ostendens  pomum,  quod  inclusam  et  occultam  habeat 
monetam  auream,  fallaciter  dicerem:  hoc  est  aurum ,  quia  pro¬ 
nomen  hoc  unice  demonstrat  substantiam  illis  speciebus  conna- 
turalem  i.  e.  pomum,  et  vera  tantum  esset  si  per  miraculum 
substantia  pomi  desineret  et  nulla  alia  substantia  illis  phaeno- 
menis  subesset  quam  aurum,  quia  facile  intelligitur,  pronomine 
hoc  attentionem  dirigi  non  ad  accidentia,  sed  ad  substantiam, 
quae  revera  subest.  Si  quis  e  contra  ostenderet  vas  vino  plenum, 
recte  diceret:  hoc  est  vinum,  quia  cum  vas  suapte  natura  desti- 
netur  ad  continendum,  pronomine  hoc  att.entio  sponte  dirigitur 
ad  rem  contentam,  cuius  continens  tamquam  accidens  connatu- 
rale  consideratur.  Cum  itaque  panis  neque  ex  natura  sua  neque 
ex  nota  institutione  ad  substantiam  continendam  ordinetur,  si, 
peracta  consecratione,  adhuc  mansisset  cum  corpore  Christi,  ipse 
tantum  significaretur  atque  adeo  falsa  esset  Christi  propositio: 
hoc  est  corpus  meum,  sed  unice  dici  potuisset:  in  hoc  pane  est 
corpus  meum. 

Hisce  iam  positis,  quando  Christus  demonstrando  panem  dixit : 
hoc  est  corpus  meum,  duo  revera  theoretice  significat:  praesen- 
tiam  sui  corporis  sub  speciebus  panis,  simulque  desitionem  inde 
substantiae  panis.  Ut  autem  ilia  verba  vera  sint  in  hac  sua 
significatione  theoretica,  necesse  est  ut  practice  efficiant  quod 
significant.  Ergo  Christus  pronuncians  ilia  verba  eflicit,  ut  prae¬ 
sens  sit  corpus  suum,  simulque  desinat  substantia  panis.  Ilia 
autem  verba  utrumque  hoc  eo  modo  et  ordine  producunt,  quo 
significant.  Atqui  ita  significant,  ut  afiirmatio  corporis  Christi 
vi  sua  sit  negatio  panis:  ergo  pariter  ita  reapse  efiiciunt  corpus 
Christi  praesens  sub  speciebus,  ut  haec  positio  vi  sua  exigat 
desitionem  panis.  Habentur  itaque  tres  ad  veram  conversionem 
statutae  conditiones;  et  quoniam  termini  a  quo  et  ad  quem  sunt 
substantiae,  conversio  est  substantiates,  seu  transubstantiatio. 

Brevi:  Christus  affirmans  panem,  quem  manibus  tenebat,  esse 
corpus  suum,  eo  ipso  affirmat  hoc  non  esse  amplius  panem;  et 
cum  eius  verbum  sit  infallibiliter  verum,  eflicit  utrumque,  vide¬ 
licet  ut  hoc  sit  corpus  suum  et  hac  ipsa  eftectione,  ut  non  am¬ 
plius  sit  panis.  Cf.  cone.  Trident,  (sess.  13.  cap.  4). 

853.  II.  a)  Argumento  praescriptionis,  cui  tamen  supersedere 
possumus,  quum  ante  Lutherum  dogma  de  reali  praesentia 
numquam  a  transubstantiationis  doctrina  separatum  fuerit;  ideoque 
ad  ea  lectorem  remittimus,  quae  (n.  848)  ex  isto  demonstrationis 
genere  adduximus. 

b)  Ex  liturgiis  antiquissimis  ecclesiarum  orientalium,  in  quibus 
fideles  deprecantur  Spiritum  sanctum  ut  panem  transmutet  in 
corpus  Christi,  et  vinum  in  sanguinem,  et  ex  Patribus,  qui 
a)  docent  ante  consecrationem  esse  panem  et  vinum,  post  verba 
mystica  non  esse  amplius  panem  et  vinum ,  sed  corpus  et  san¬ 
guinem  Christi.  Cyrillus  Hieros. :  «  Plena  imbutus  fide,  quod 
qui  apparet  panis,  panis  non  est,  etiamsi  gustu  sentiatur;  et 
quod  apparet  vinum,  vinum  non  est,  etiamsi  gustus  hoc  velit, 
sed  sanguis  Christi...  confirma  cor  tuum  »  (1).  —  f)  Ajunt,  panem 
fieri,  mutari,  transmutari,  transelementari,  transire  in  cor¬ 
pus  Christi,  vinum  in  sanguinem.  Gregorius  Nyss. :  «  Panis 
sanctificatur  per  verbum  Dei  et  orationem,  et  statim  per  verbum 


(1)  Catech.  mystag.  4.  n.  9. 

in  corpus  transmutatur,  sicut  dictum  est  a  Verbo:  IIoc  est  corpus 
meum  »  (1);  et  Damascenus:  «  Est  revera  corpus  unitum  divini- 
tati,  natum  ex  s.  Yirgine  corpus,  non  quod  in  coelo  assumptum 
corpus  descendat  de  coelo  (motu  locali),  sed  quod  panis  ipse  et  vi- 
num  transmutantur  in  corpus  et  sanguinem  Dei  »  (2).  —  y)  Ut  hoc 
illustrent  et  persuadeant  mysterium  provocant  ad  mutationes  quo- 
tidianas,  ut  seminis  in  triticum,  succi  terrae  in  vinum,  cibi  in  car- 
nem  et  sanguinem ;  ad  alias  conversiones  stupendas,  v.  g.  ad 
aquam  mutatam  in  vinum,  ad  conversionem  virgae  in  serpentem, 
uxoris  Loth  in  statuam  salis,  ad  creationis  opus,  ad  incarnationis 
mysterium:  ita  Justinus,  Ambrosius,  Chrysostomus, 
Damascenus  etc.  Speci minis  gratia  Cy rill  us  Hieros. :  «  A- 
quam  olim  (Christus)  in  vinum,  quod  sanguini  affine  est,  in  Cana 
Galilaeae  transmutavit;  et  eum  parum  dignum  existimabimus, 
cui  credamus,  quum  vinum  in  sanguinem  transmutaverit  ?  »  (3). 

Porro  analysi  harum  expressionuin  instituta  liquebit,  omnes 
in  iis  contineri  conditiones,  quas  necessarias  ad  veram  conver¬ 
sionem  statuimus. 

854.  Corollarium  1.  Actio,  qua  corpus  Christi  praesens  sistitur, 
non  videtur  esse  simpliciter  adductiva,  ut  censuerunt  nonnulli 
theologi,  quia  adductio  non  est  vera  conversio  et  fieri  non  potest, 
quin  corpus  relinquat  locum  a  quo  adducitur.  Neque  est  productio 
vel  creatio  simpliciter,  cum  corpus  Christi  utpote  existens  in 
coelo,  non  incipiat  esse  absolute  et  simpliciter,  cum  fit  praesens 
in  Eucharistia;  sed  tantum  incipiat  esse  secundum  quid,  h.  e., 
incipiat  esse  tantum  sub  speciebus,  sub  quibus  antea  non  eraL 
Rectius  videtur  appellari  reproductio  seu  replicatio  analoga 
productioni,  quia  ita  ponit  corpus  Christi  sub  speciebus,  ut  suffi- 
ceret  ad  corpus  Christi  producendum,  nisi  jam  secundum  alium 
modum  connaturalem  praeexisteret. 

Neque  haec  reproductio  est  generatio:  quia  corpus  Christi 
non  fit  ex  pane,  ut  materia  ipsum  componente ,’  sed  tantum 
transeunte,  et  tanquam  termino  a  quo  (4). 

855.  Corollarium  2.  Quamvis  substantia  panis  et  vini  destruatur 
et  penitus  desinat  atque  hoc  sensu  dici  possit  annihilari,  proprie 


' 

(1)  Orat.  catech.  37.  —  (2)  De  fid.  orth.  1.  4.  c.  13.  —  (3)  Catech.  imj- 
stag.  4  n.  2.  —  (4)  Cf.  etiam  prop.  29  sq.  Rosmini. 

tamen  non  annihilatur,  nam  annihilation^  terminus  est  purum 
nihil:  panis  autem  non  cessat,  ut  nihil  sit:  sed  ejns  desitio  ad 
hoc  dirigitur,  ut  sit  aliquid,  corpus  scil.  Christi.  In  annihilatione 
subtrahitur  divinus  concursus,  in  desitione  substantiae  panis 
actus  positivus  intercedit. 

856.  Scholion  i.  Species  panis  et  vini  post  consecrationem 
manent  sine  subiecto.  —  Quod  maneant  docet  Trident,  (sess.  13. 
can.  2):  «  manentibus  dumtaxat  speciebus  panis  et  vini;  »  quod 
maneant  sine  subiecto,  colligitur  ex  damnata  Wicleffl  in  cone. 
Constantiensi  prop.:  «  Accidentia  panis  non  remanent  sine 
subiecto  in  sacramento  altaris,  »  et  ex  doctrina  catholica,  quod, 
facta  consecratione,  manent  quidem  species  panis  et  vini,  sub¬ 
stantia  autem  panis  et  vini  cessat.  Prima  igitur  pars  est  de  fide, 
altera  fidei  proxima. 

Cum  hac  cohaeret  quaestio  altera:  quid  species  eucharisticae 
accurate  sin l ?  De  hac  duplex  est  sententia.  Antiqui  fere  unanimiter 
docuerunt,  species  eucharisticas  esse  accidens  physicum  absolu- 
tum,  seu  realitas  quaedam  distincta  a  substantia  et  per  divinam 
potentiam  separabilis  ita,  ut  seorsim  existat  sine  subiecto.  Post 
invectam  philosophiam  Cartesianam  nonnulli  theologi  defendunt, 
species  eucharisticas  esse  non  aliquid  physicum,  sed  tantum 
aliquid  apparens,  ita,  ut  in  ss.  Eucharistia  praeter  corpus  et 
sanguinem  Domini  nulla  physica  entitas  cogitanda  sit,  quae 
videatur,  tangatur,  moveatur,  etc.,  sed  ut  vel  virtute  divina,  vel 
corporis  Christi  efficacia,  illae  eaedem  sensationes  visus,  tactus, 
etc.  in  nobis  producantur  quae,  si  adesset  ibi  substantia  panis  et 
vini,  naturaliter  producerentur. 

Prior  praeferenda  est  sentential  propter  antiquorum  auctori- 
tatem,  b)  propter  majorem  cum  verbis  cone.  Constant.  Flo- 
rent.  Trident,  conformitatem ;  docent  enirn  species  manere; 
jam  vero  si  species  illae  non  essent  aliquid  reale  sed  aliquid 
apparens  tantum,  aliquid  sensibus  nostris  impressum  tantum, 
non  dici  posset,  quod  maneant;  id  enirn  solum  manere  dicitur, 
quod  prius  non  erat;  c)  propter  planiorem  verborum  Scripturae 
(Luc.  22,  17;  1.  Cor.  10,  16)  explicationem ;  d)  propter  Patrum 
doctrinam,  qui  duo  sedulo  distinguunt:  elementum  visibile  et 
elementum  invisibile,  quod  est  corpus  Christi:  illud  vocant  rem, 
qualitatem,  subinde  naturam  sensibilem,  permanentem,  non  de- 

sinentem  quandam  naturae  proprietatem,  quae  loquendi  ratio 
ostendit,  eos  accidentium  nomine  intellexisse  aliquid  physicum, 
quod  obiective  existat  (1). 

Hae  porro  species  seu  accidentia  non  corpori  Christi  tamquam 
subiecto  inhaerent,  sed  sine  subiecto  divinitus  conservantur. 
«  Cum  enim  effect  us,  inquits.  Thomas,  magis  dependeat  a  causa 
prima,  quam  a  causa  secunda,  Deus,  qui  est  prima  causa  substan¬ 
tiae  et  accidentis,  per  suam  infinitam  virtutem  conservare  potest 
in  esse  accidens,  subtracta  substantia,  per  quam  conservabatur 
in  esse  sicut  per  propriam  causam  »  (2). 

857.  Scholion  ii.  Sicut  ex  constanti  lege  physica  substantia 
subest  speciebus  atque  ab  his  demonstratur;  mutatio  vero  spe- 
cifica  accidentium  postulat  naturaliter  et  indicat  mutationem 
substantiae:  ita  ex  constanti  lege  sacramentali  corpus  Christi 
subest  accidentibus  et  sub  his  est  demonstrabile,  quamdiu  manent 
eadem  accidentia ;  mutatis  vero  specifice  accidentibus  ex  con¬ 
stanti  lege  postulatur,  ut  non  sit  amplius  sub  illis  corpus  Christi, 
sed  substantia  respondens  hisce  mutatis  accidentibus,  quae  pro- 
inde  ad  exigentiam  accidentium  creatur. 


(1)  Ne  tamen  contrariae  sententiae  nimia  proclivitate  notam  aliquam  inuras 
theologicam,  legas  quae  de  hac  questione  disputat  Palmieri  Inst.  phil.  vol. 
2.  th.  28. 

(2)  3.  q.  77  a.  1.  —  Si  quomodo  id  fieri  posist,  interroges,  respondemus: 
Resistentia,  quae  promanat  ex  singuli  particulis  integrantibus  corporeae  sub¬ 
stantiae,  diversimode  modificata  pro  diversitate  substantiae  est  in  instanti 
promanationis  quidam  impetus  et  vis  realis  (non  solum  quaedam  ivegyeta, 
sed  quoddam  eveQyij fia) ,  quae  ex  sese  jpostulat  inesse  substantiae  et  ideo 
tocatur  accidens,  ens  ends.  Substantia,  quae  subiecti  instar  subest,  hanc  vim 
uniformiter  et  continuo  emittit,  atque  ideo  resistentia  videtur  continua.  Jam 
vero  quia  est  res  aliquid  babens  entitatis  distinctae  a  substantia,  potest  a  Deo 
conservari  etiam  desinente  substantia.  Quod  si  Deus  resistentiam  conservat, 
patet  phenomena,  quorum  radix  proxima  est  resistentia  eadem  manere  ac  si 
substantia  panis  adesset. 

ARTICULUS  III. 

De  modo,  quo  Christus  est  in  Eucharistia  praesens. 

85b.  Prop.  12/ .  Totus  Christus  sub  quavis  specie  et  sub  qua- 
libet  speciei  parte  praesens  est. 

Declar.  Propositio  asserit  integrum  esse  sub  specie  panis, 
integrum  quoque  sub  specie  vini;  et,  si  species  vini  vel  panis 
dividantur  in  partes,  integrum  esse  sub  singulis  particulis,  ita 
ut,  quot  sunt  species  vel  particulae  separatae,  toties  Christi 
praesentia  multiplicetur.  Hoc  sensu  est  de  fule  ex  cone.  Trident, 
(sess.  13.  can.  3):  «  Si  quis  negaverit,  in  venerabili  Sacramento 
Eucharistiae  sub  unaquaque  specie  et  sub  singulis  cuiusque 
speciei  partibus,  separatione  facta, ,  totum  Christum  contineri; 
a.  s.  »  Si  vero  agatur  de  partibus  ante  separationem,  est  theolo- 
gice  certa. 

859.  Demonstr.  r.  p.  (Jo.  6,  58):  Qui  manducat  me,  et  ipse  vi- 
vet  propter  me:  ergo  Christus  vere  comeditur  sub  specie  panis; 
non  enim  comeditur  nisi  sub  ilia:  ergo  Christus  est  sub  specie 
panis,  alioquin  non  posset  comedi  sub  ilia.  Atqui  Christus  est 
Verbum  caro  factum:  ergo  totus  Christus  est  praesens  sub  specie 
panis.  Idem  die  de  specie  vini  ob  identitatem  rationis.  —  Per 
verba:  hoc  est  corpus  meum,  fit  praesens  corpus  Christi  ut  extat 
cum  ilia  verba  pronuntiantur.  Atqui  cum  Christi  corpore  est 
inseparabiliter  unitus  sanguis,  anima  et  divinitas:  ergo.  — 
Hieronymus:  «  Nec  Moyses  dedit  nobis  panem  verum;  sed 
Dominus  Jesus:  ipse  conviva  et  convivium,  ipse  comedens,  et  qui 
comeditur  »  (1);  Augustinus  ait,  Christum,  quando  in  ultima 
coena  panem  cnnsecravit,  «  se  ipsum  in  manibus  tulisse  »  (2). 

Annotare  cum  cone.  Trident,  potius  praestat,  vi  verborum 
praesens  fieri  solum  corpus  sub  specie  panis,  et  solum  sanguinem 
sub  specie  vini.  Ratio  est,  quia  vi  verborum  id  praecise  continetur 
sub  specie  panis  et  sub  specie  vini,  quod  per  verba  consecratoria 
panis  et  vini  significatur.  Nam  verba,  quae  sunt  formae  sacra- 


(1)  Epist.  120.  ad  Hedibian.  q.  2.  —  (2)  In  Ps.  33  semi.  i.  n.  JO. 

mentorum,  directe  et  vi  sua  praecise  efflciunt  id  quod  significant. 
Atqui  per  verba  consecratoria  panis  corpus,  et  per  verba  con- 
secratoria  vini  sanguis  solum  significatur,  et  nihil  amplius:  ergo. 

—  Per  concomitantiam  autem  sub  specie  panis  sanguis,  anima  et 
divinitas,  sub  vini  vero  specie  corpus,  anima  et  divinitas:  partes 
omnes  humanitatis  sub  speciebus  illis  propter  inseparabilitatem 
naturalem,  quam  habent  in  Christo  suscitato  et  non  amplius 
morituro;  divinitas  vero  seu  Verbum  propter  unionem  hyposta- 
ticam  (1). 

860.  Demonstr.  ir.  p.  Christus,  saltern  separatione  facta ,  adesse 
totum  praesentem  in  singulis  specierum  partibus,  colligitur 
a)  ex  eo,  quod  Christus  in  ipsa  institutione  divisit  consecratas 
species  panis  et  vini  Apostolis.  Si  quis  contenderet,  Christum 
ante  consecrationem  panem  fregisse,  saltern  quoad  calicem  evi- 
dens  est,  ex  eo  consecrato  singulos  bibisse.  Porro  indubium  est, 
unumquemque  discipulorum  sub  ilia  speciei  vini  parte,  quam 
sumpserat,  totum  sumpsisse  Christum:  ergo.  —  b)  Ex  verbis: 
hoc  est  corpus  meum,  ad  quorum  veritatem,  exigitur,  ut  totum 
id,  quod  demonstratur  per  particulam  hoc,  in  fine  proposition^ 
sit  corpus  Christi.  Atqui  per  verbum  hoc  demonstratur  substantia 
panis,  et  substantia  panis  est  sub  qua  vis  particula:  ergo  sub 
quavis  particula  praesens  est  totus  Christus.  —  c)  Ex  praxi  an- 
tiquae  Ecclesiae,  quae  illud  in  usu  habuit,  ut  post  consecra¬ 
tionem  eandem  hostiam  frangeret  in  plures  partes,  quas  deinde 
fidelibus  distribuit. 

Porro  hae  rationes  evincunt,  Christum  etiam  ante  separatio- 
nem  totum  esse  praesentem  sub  qualibet  speciei  parte;  neque 
enim  divisione  sed  consecratione  ponitur  corpus  Christi  sub 
speciebus.  Unde  Trident,  (sess.  13.  cap.  3)  sine  restrictione  i 
docet,  Christum  contineri  sub  qualibet  specierum  parte,  nulla 
separationis  facta  mentione. 


(1)  Hinc  in  ultima  coena  praesens  erat  corpus  Christi  cum  sanguine  et 
anima,  sed  adhuc  mortale;  in  triduo  mortis,  si  consecratum  fuisset,  per  ;  : 
verba  consecrationis  primae  praesens  fuisset  corpus  exangue,  inanimatum,  et 
unitum  Verbo;  per  verba  consecrationis  secundae  praesens  fuisset  sanguis 
separatus,  ut  tunc  erat,  a  corpore,  sed  unitus  personae  Verbi.  Cf.  s.  Tho- 
mam  3.  q.  76.  a.  1. 


■ 

861.  Prop.  128.  Christus  praesens  est  in  Eucharistia  modo 
per  manenti. 

De  fide  ex  cone.  Trident,  (sess.  13  can.  4):  «  Si  quis  dixerit,  per- 
acta  consecratione,  in  admirabili  Eucharistiae  sacramento  non  esse 
corpus  et  sanguinem  Domini  nostri  Jesu  Christi.  sed  tantum  in  usu, 
dum  sumitur,  non  autem  ante  vel  post:  et  in  hostiis  seu  particulis 
consecratis,  quae  post  communionem  reservantur  vel  supersunt, 
non  remanere  corpus  Domini,  a.  s.  »  Ea  statuitur  ad  versus  Lu- 
theranos,  qui  Christum  praesentem  in  ipsa  sumptione  adesse, 
non  item  extra  usum  et  sumptionem  asserunt,  ea  potissimum 
ratione,  quod  viderant  per  hanc  sententiam  destrui  adorationem 
Eucharistiae,  et  alia  nonnulla  quae  in  usu  erant  apud  catholicos. 

862.  Demonstr.  i.  Ex  verbis  quibus  Christus  promisit  suam 
carnem  in  cibum  daturum ;  cibus  autem  jam  ante  sumptionem 
adest.  Item  ex  verbis  institutions ;  his  enim  non  vero  sumptione 
praesens  constituitur  Christus. 

863.  II.  Ex  traditione,  quae  manifesta  fit  a)  ex  Patribus  qui 
saepius  et  graviter  monent,  ne  quid  de  ss.  Eucharistia  de  manibus 
in  terrain  labatur;  et  s.  Cyrillus  Alex,  diserte  (1)  ait,  insanire 
eos,  qui  dicunt,  benedictionem  mysticam  a  sanctificatione  cessare, 
si  reliquiae  eius  remanserint  in  diem  subsequentem;  b)  ex  Eccle- 
siae  antiquissima  praxi,  quam  exhibent  a)  liturgiae,  in  quibus 
praescribitur,  ut  consecratione  facta  corpus  Domini  adorandum 
elevetur;  fjj  Missa  praesanctificatorum,  quae  frequentius  apud 
Graecos,  et  in  die  Parasceves  apud  Latinos  celebrari  con- 
suevit;  y)  Eucharistia  servata  in  domibus  et  in  itineribus,  delata 
per  diaconos  ad  absentes,  ab  episcopis  ad  episcopos  missa. 

864.  III.  Ex  ratione  theologica.  Ex  demonstratis  panis  con- 
vertitur  in  corpus  Christi,  ideoque  corpus  Christi  succedit  in  locum 
substantiae. panis.  Tamdiu  ergo  corpus  Christi  praesens  esse  debet, 
quamdiu  praesens  esset  substantia  panis.  Atqui  substantia  panis 
tamdiu  manet,  quamdiu  species  manent  incorruptae.  Nam  rerum 
substantiae  ex  accidentibus  cognoscuntur,  iisque  tamquam  suis 
naturalibus  manifestationibus  respondent;  unde  mutatio  essentia- 
lis  accidentium  est  signum  mutatae  substantiae.  Corruptis  ergo 


(I)  Epist.  83  ad  Calosyrium. 

speciebus,  desinit  adesse  corpus  Christi,  atque  adeo  creatur  sub¬ 
stantia  corruptis  speciebus  respondens  e.  g.  acetum. 

865.  Corollarium.  Ergo  Christus  in  Eucharistia  est  cultu  latriae 
adorandus.  —  Est  de  fide  ex  cone.  Trident,  (sess.  13.  can.  6) :  «  Si 
quis  dixerit,  in  ss.  Eucharistiae  sacramento  Christum  unigenitum 
Dei  Filium  non  esse  cultu  latriae,  etiam  externo,  adorandum, 
atque  ideo  nec  festiva  peculiari  celebritate  venerandum,  neque 
in  processionibus  secundum  laud^bilem  et  universalem  Ecclesiae 
s.  ritum  et  consuetudinem  solemniter  circumgestandum,  vel  non 
publice,  ut  adoretur,  populo  proponendum,  et  eius  adoratores 
esse  idololatras;  a.  s.  »  —  Chrysostomus:  «  Hoc  corpus  in  prae- 
sepi  iacens  reveriti  sunt  Magi ,  et  venientes  cum  timore  et 
tremore  multo  ipsum  adoraverunt....  Tu  vero  non  in  praesepi 

respicis,  sed  in  altari .  Excitemus  itaque  nos  ipsos,  et  multo 

maiorem  quam  barbari  illi  pietatem  exhibeamus  »  (1);  et  Augu¬ 
stinus:  «  Nemo  autem  illam  carnem  manducat,  nisi  prius  ado- 
raverit  »  (2). 

866.  Prop.  129.  Ad  hunc  existendi  modum  sacramentalem 
quadamtenus  declarandum  nihil  magis  conferre  videtur,  quam  si 
Christi  corpus  in  Eucharistia  praesens  concipiatur  ad  modum 
substantiae  et  ad  analogiam  spirituum. 

Declar.  In  substantia  corporali  distingui  debet  quantitas  in— 
trinsece  dimensiva  partes  distinguens  a  partibus  easque  disponens 
in  ordine  ad  se  (ita,  ut  caput  excipiatur  a  collo,  mediante  collo 
a  pectore,  etc.),  qua  aptum  et  natum  est  ad  extensionem  in  spatio, 
a  quantitate  exlerne  dimensiva,  quae  extendit  substantiam  in 
ordine  ad  locum,  ita  ut  una  pars  respondeat  uni  parti  loci,  altera 
alteri:  seu  distingui  debet  in  corpore  proprietas  intrinseca  essen- 
tialis  cum  proxima  aptitudine  ad  extensionem,  ab  actuali  exten- 
sione  in  spatio.  Haec  ex  ilia  priori  aptitudine  est  quidem  natu- 
raliter  consequens,  sed  tamen  manente  corporis  essentia  per  Dei 
omnipotentiam  impediri  et  suspendi  potest.  Jam  vero  quando 
theologi  docent,  corpus  Christi  praesens  esse  ad  modum  sub¬ 
stantiae,  priorem  illam  quantitatem  interne  dimensivam  cor- 


(1)  Horn.  24  in  i.  Cor.  n.  5.  —  (2)  In  Ps.  98.  n.  9. 

poris  Christi,  quae  radix  est  extensions,  non  vero  actualem 
eiusdem  extensionem  intelligunt.  His  praestitutis,  mirabilis  ex- 
istendi  modus  in  thesi  propositus  facilius  intelligitur. 

867.  Demonstr.  i.  p.  «  Christi  corpus,  inquit  s.  T  ho  m  as ,  est  in 
hoc  sacramento  per  modum  substantiae,  id  est  per  modum  quo 
substantia  est  sub  dimensionibus....  Manifestum  est  autem, 
quod  natura  substantiae  (homogeneae)  tota  est  sub  qualibet 
parte  dimensionum,  sub  quibus  continetur,  sicut  sub  qualibet 
parte  aeris  est  tota  natura  aeris,  et  sub  qualibet  parte  panis  est 
tota  natura  panis;  et  hoc  indifferenter  sive  sint  dimensiones  actu 
divisae  vel  etiam  sint  actu  indivisae,  divisibilis  vero  potentia  »  (1). 
Et  Catechismus  Rom.  docet:  «  Christum  vero  Dominum  in 
hoc  sacramento  ut  in  loco  non  esse.  Etenim  locus  res  ipsas  conse- 
quitur,  ut  magnitudine  aliqua  praeditae  sunt:  Christum  vero 
Dominum  ea  ratione  in  sacramento  esse  non  dicimus,  ut  magnus 
aut  parvus  est,  quod  ad  quantitatem  attinet,  sed  ut  substantia 
est.  Substantia  enim  panis  in  Christi  substantiam,  non  in  magni- 
tudinem  aut  quantitatem  convertitur....  Cum  igitur  panis  sub¬ 
stantiae  corpus  Domini  nostri  succedat,  fateri  oportet,  ad  eundem 
plane  modum  in  sacramento  esse,  quo  erat  panis  substantia  ante 
consecrationem.  Ea  vero  utrum  sub  magna  an  sub  parva  quan¬ 
titate  esset,  nihil  ad  rem  omnino  pertinebat  »  (2). 

868.  Demonstr.  ii.  p.  Ceteris  vero  omnibus  aptior  huius  prae- 
sentiae  ratio  vix  aliter  concipi  posse  videtur  quam  ad  analo- 
giam  modi  existendi  spirituum.  Id  generatim  Patres 
indicant,  quando  corpus  Christi,  formaliter  ut  existit  in  sacra¬ 
mento,  appellant  corpus  intelligibile  (vorjrov),  cibum  et  potum 
incorporeurn,  agnum  spiritalem,  corpus  et  sanguinem  spiritalem. 
Jam,  sicut  analogia  postulat,  haec  sacramentalis  Christi  prae- 
sentia  habet  cum  ea  spirituum  et  similitudinem  et  diversitatem. 

Similitudo  haec  est:  ad  modum  existendi  spiritualem  duo 


(1)  3.  q.  76.  a.  3.  Unde  et  illud  sequitur,  quod  si  symbola  plura  sint  loco 
dissita  vel  si  symbolum  in  plures  partes  dividatur;  turn  Christus  suam  prae- 
sentiam  toties  replicat,  quot  numerantur  symbola  vel  in  quot  partes  symbo¬ 
lum  dividitur.  «  Numerus,  inquit  s.  Thomas  ibidem,  sequitur  divisionem,  et  ideo 
quamdiu  quantitas  manet  indivisa  actu,  neque  substantia  alicuius  rei  est  pluries 
sub  dimensionibus  propriis,  neque  corpus  Christi  sub  dimensionibus  panis,  et 
per  consequens  neque  infinities,  sed  toties,  in  quot  partes  dividitur. » 

(2)  L.  c.  n.  44. 

requiruntur:  alterum  est,  ut  res  tota  sit  veluti  collecta  in  pun- 
ctum  indivisibile,  ita  ut  nihil  illius  sit,  quod  in  illo  indivisibili 
non  reperiatur;  alterum  est,  ut  illud  indivisibile  continue  sit 
extensum  vel  diffusum,  non  per  partes,  hoc  enim  est  rerum  cor-  1 
poralium,  sed  per  suas,  ut  ita  dixerim,  totalitates,  alioquin  non  i 
posset  aliquod  spatium  continuum  simul  totum  et  continuo  modo 
occupare.  Brevi:  requiritur,  ut  totum  sit  intra  punctum  indivi¬ 
sibile,  et  totum  extra,  absque  tamen  discontinuatione.  Ita  prae-  1 
sens  est  anima  in  corpore  extenso,  vel  angeli  intra  limites  spatii 
sibi  connaturales.  Jam  vero  utrumque  reperitur  in  modo  existendi 
corporis  in  sacramento:  nam  totum  est  sub  quovis  puncto  indi¬ 
visibili  cuiusque  speciei,  et  totum  simul  est  per  totam  speciem, 
idque  continue  absque  intercisione,  i.  e.  non  per  plures  prae- 
sentias  adaequatas  et  invicem  independentes,  sed  per  praesentiam 
unam  continuam  (1). 

Diversitas  in  eo  est,  quod  corpus  primo  essentialiter  habet 
partes  distinctas,  quae  connaturaliter  exigunt  existentiam  per 
partes  in  partibus  spatii  distinctis,  deinde  nullam  habet  conna- 
turalem  virtutem  exhibendi  suam  praesentiam  extra  singularem 
locum  suum  ac  veluti  replicatam  per  continuum.  Hinc  in  cor-  ! 
pore  Christi  eucharistico  utraque  huiusmodi  exigentia  (exten- 
dendi  partes  in  spatio  et  restringendi  suam  praesentiam  ad  unum 
locum)  manet  adhuc  in  actu  primo,  eaque  ad  actum  secundum  ; 
non  reducitur,  quia  Deus  omnipotenti  sua  virtute  illam  suspen- 
dit.  —  Spiritus  e  contra  actuali  quidem  extension e  caret,  sed 
haec  carentia  est  ipsi,  utpote  nullam  molem  corpoream  habenti, 
naturalis,  non  miraculosa  sicut  corpori  Christi,  et  insuper  caret 
extensione  aptitudinali. 

869.  Corollarium  1.  Si  esse  in  loco  sumitur  late  prout  idem  est 
ac  esse  praesens  alicui  spatio,  corpus  Christi  in  Eucharistia  est 
in  loco,  quia  est  realiter  praesens  in  spatio  in  quo  sunt  species 
consecratae;  si  esse  in  loco  sumitur  proprie,  corpus  Christi  non 
est  in  loco.  Non  enim  est  in  loco  circu?nscriptive  per  commen- 
surationem  propriae  quantitatis  ad  quantitatem  loci;  neque  defi¬ 
nitive  i.  e.  ut  ita  sit  hie,  ut  non  possit  simul  esse  alibi. 

870.  Corollarium  2.  Juxta  communissimam  sententiam  Christus 


(1)  Lessius  De  div.  perf.  1.  1 2,  c.  XVI  n.  124  —  126. 

non  habet  in  sacraraento  natuy^aliter,  seu  spectata  sola  virtute 
naturali,  actus  sensuum  externorum ;  quia  sensus  externi  cor¬ 
poris  Christi,  utpote  extensione  externa  carentis,  non  possunt 
recipere  obiectorum  species,  quae  sunt  materiales  et  quantitate 

Ipraeditae.  Propter  eandem  rationem  nullum  aliud  corpus  agere 
potest  in  corpus  Christi  eucharisticum.  Videtur  tamen  dignitas 
ss.  humanitatis  exigere  vel  certe  eius  dignitatem  decere,  ut 
Yerbum  supernatural!  modo  tribuat  suae  humanitati  etiam  in 
hoc  statu  exercitium  sensuum  corporis,  quantum  id  mysterio 
fidei  et  fini  sacramentorum  congruit. 

Habet  autem  omnes  actus  immanentes,  qui  a  sensibus  non 
pendent;  et  in  anima  eius  omnes  sunt  thesauri  beatificae  visionis 
et  scientiae  infusae:  insuper  propter  identitatem  humanitatis 
insunt  animae  Christi  omnes  perceptiones,  quas  habet  Christus 
alibi  ex  sensuum  exercitio.  Hinc  si  cut  beata  humanitas  Christi 
omnia,  quae  sunt,  erant  et  erunt,  ipsa  visione  beatifica  videt  in 
essentia  divina  ut  in  omnium  causa  exemplari,  et  videt  ea  omnia 
in  se  ipsis  per  earn  amplitudinem  scientiae  infusae,  quae  Redem- 
ptori  generis  humani,  primogenito  omnis  creaturae,  ac  iudici 
vivorum  et  mortuorum  debetur;  ita  profecto  omnes  hi  thesauri 
beatificae  visionis  et  infusae  scientiae  sunt  in  anima  Christi,  etiam 
quatenus  est  in  Eucharistia.  At  praeter  has  rationes  speciali 
titulo  formaliter  ut  existens  in  Eucharistia,  ex  ipso  fine  instituti 
mysterii,  videt  omnes  cogitationes  hominum  et  affectus,  omnes 
virtutes  et  peccata,  omnes  turn  totius  Ecclesiae  turn  singulorum 
membrorum  indigentias,  labores  et  angores,  persecutiones  et 
triumphos,  totam  denique  vitam  externam  et  internam  sponsae 
suae  Ecclesiae,  quam  carne  sua  et  sanguine  suo  pretioso  nutrit 
ac  fovet:  et  titulo  veluti  triplicato  (si  fas  est  ita  loqui)  in  eodem 
statu  sacramentali  videt  turn  cogitationes  omnes,  cultum  et  obse- 
quium  omnium  hominum,  turn  iniurias  et  peccata  (et  velut  pro- 
pinquius  suorum  fidelium  ac  proxime  ministrorum  suorum),  quae 
immediate  ad  hoc  ineffabile  mysterium  amoris  referuntur. 

871.  Corollarium  3.  Spectatis  speciebus,  quibus  corpus  Christi 
substat  (sed  non  per  modum  subiecti  sustentationis),  et  cum  qui- 
/  bus  coniunctione  sacramentali  unitur,  quaedam  mutationes,  quae 
fiunt  in  speciebus,  possunt  de  corpore  Cliristi  praedicari;  aliae 
vero  non  possunt.  Sic  ratione  specierum  corpus  Cliristi,  quod 

non  potest  moveri  %>er  se  localiter,  quia  non  in  sacramento  ut  in 

loco  est,  per  accidens  taraen  ad  moturn  specierum  localiter  mo- 

vetur;  unde  dicitur  elevari  ac  deferri  in  processionibus:  sed  dici 

nequit  album  vel  rotundum,  quod  frigescat  aut  calefiat,  ad  fri- 
*  m 
gefactionem  vel  calefactionem  specierum.  Ratio  discriminis  est, 

quia  haec  in  speciebus  fiunt  praecise  ut  sunt  quid  distinc.tum  a 

corpore  Christi;  et  praeterea  corpus  Christi  iam  incapax  est 

omnis  motus  alterationis. 

ARTICULUS  IY. 

De  hoc  mysterio  secundum  rationem  considerato. 

872.  Prop.  130.  Ratio  Humana  ita  se  habet  ad  hoc  mysterium, 
ut,  quamquam  eius  possibilitatem  demonstrare  non  potest,  nequeat 
tamen  ostendere  ejusdem  repugnantiam. 

Demonstr.  i.  p.  Ad  hanc  demonstrationem  enim  exigeretur 
plena  idearum,  quibus  Eucharistia  exhibetur,  cognitio;  quae  ne- 
que  ration!  naturali  competit ,  neque  rationi  per  fidem  illu- 
stratae  praesto  est,  uti  ex  tota  serie  sententiarum,  quas  circa  i 
Eucharistiam  proposuimus,  raanifestum  factum  est.  Licet  enim 
revelatione  edocti  simus,  existere  hoc  mysterium,  plena  instructio 
de  miris  in  Eucharistia  occurrentibus  factis  revelatione  non  sup- 
peditatur. 

Neque  vero  iure  talis  demonstratio  exigi  potest;  hoc  enim  haud 
prius  postulaveris  quam  rationem  proprie  dicti  mysterii  negaveris, 
quae,  fatentibus  omnibus,  Eucharistiae  singulari  ratione  competit. 

873.  Demokstr.  ii.  p.  In  mysteriis  sufficit  ostendisse  nullas 
esse  veritates  necessarias  evidenter  cognitas,  quibus  mysterium 
evidenter  repugnet;  haec  vero  demonstratio,  sicut  de  omnibus  ita 
et  de  eucharistico  mysterio  confici  potest.  Et  quidem 

a)  Indirecte  ex  eo,  quod  cum  uti  revelationis  ita  et  rationis 
auctor  sit  Deus,  quod  revelatione  constat  numquam  ei  quod  ra¬ 
tionis  lumine  innotescit,  contradicere  potest,  quia  secus  contra- 
dictio  in  ipsum  Deum  refunderetur. 

b)  Directe  et  quidem  dupliciter.  a)  Ut  quis  repugnantiam 
Eucharistiae  demonstraret,  ostendere  deberet  evidenter  repugnare 

realem  praesentiam  substantiae  corporis  et  sanguinis  Christi,  at- 
que  ejus  praesentiam  sub  speciebus  panis  et  vini;  hae  enim  sunt 
ideae,  quibus  Eucharistia  exliibetur.  Ut  autem  hoc  praestet  eum 
prius  intimam  corporis  substantiam  in  genere  et  insuper  modum, 
quo  Christi  corpus  et  sanguis  in  Eucharistia  existit,  perfecte  co- 
gniturn  habere,  oporteret.  Ast  nemo  mortalium  hac  cognitione 
pollet.  Et  si  daremus,  nos  cognoscere  posse  ipsa  corpora  et  leges 
physicas,  quae  quotidianae  subsunt  experientiae:  tamen  ipsas  cor- 
porum  essentias  et  leges  metaphysicas,  quae  circa  ipsas  valent, 
non  plane  cognoscimus;  item  relationem,  quae  est  inter  essentiam 
et  sua  accidentia,  ut  ipsi  rerum  physicarum  peritissimi  conte¬ 
stant  r,  non  plene  cognitam  habemus.  Denique  corpus  Christi  in 
Eucharistia  non  purae  naturalis  est  conditionis,  sed  supernatu¬ 
ral  is;  est  enim  corpus  in  statu  glorificationis,  quin  tamen  in  glo¬ 
ria  sua  ad  extra  appareat;  hunc  vero  rerum  ordinem,  qui  est 
supra  naturam,  et  leges,  quae  secundum  divinam  ordinationem 
in  hoc  rerum  ordine  valent,  ratio  ex  semetipsa  numquam  co¬ 
gnoscere  potest.  Cum  ergo  nemo  has  ideas,  quibus  Eucharistia 
exliibetur,  plene  cognitas  habeat,  numquam  ostendi  potest,  has 
ideas  se  excludere,  ideoque  ss.  Eucharistiam  evidenter  esse  im- 
possibilem.  (i)  Idipsum  manifestum  lit  consideratione  dillicultatum, 
quas  adversarii  opponere  solent.  Consectaria,  inquiunt,  hujus 
mysterii  sunt:  l.°  adesse  in  Eucharistia  corpus  Christi  quin  suis 
phaenomenis  appareat;  2.°  adesse  modo  spirituali  citra  actualem 
coextensionem  ad  spatium;  3.°  adesse  idem  multis  simul  locis; 
4°.  deesse  panis  et  vini  substantiam,  et  tamen  panis  et  vini  om¬ 
nia  remanere  phaenomena  sensibus  obvia.  Atqui  his  consectariis 
opponuntur  hae  quatuor  veritates  rationales:  l.°  ubi  adest  corpus, 
ibi  sensibile  est  suis  phaenomenis;  2.°  diversae  corporis  partes 
diversis  respondent  partibus  loci;  3.°  corpus,  quod  est  in  uno 
loco,  non  est  simul  in  aliis  locis;  4.°  si  desinit  corporis  substan¬ 
tia,  desinunt  etiam  phaenomena,  quae  ipsius  substantiae  sunt 
effectus:  ergo. 

Ut  generating  hujus  conclusionis  fallacia  appareat,  distin- 
guantur  judicia  nostra  de  corporibus  in  judicia  ordinis  physici , 
quae  innituntur  constanti  experientiae:  et  in  judicia  ordinis  me- 
taphysici,  quae  pendent  ab  evidenti  cognitione  essentiae  corporum. 
Haec  sunt  absolute  vera  et  immutabilia,  priora  certa  hypotheticey 

quamdiu  scil.  leges  physicae  perseverant.  Quare  qui  de  corporibus 
judicat  secundum  leges  physicas,  supposita  eorum  suspensione, 
manifesto  praepostere  judicat.  Iam  vero  repugnantiae  illae  fun- 
dantur  in  constantia  legurn  physicarum,  nullatenus  vero  probari 
potest,  eas  fundari  in  ipsa  corporum  essentia.  Inferri  ergo  tantum 
poterit,  eas  vigere  pro  praesenti,  non  autem  pro  omni  rerum 
ordine,  quod  libenter  concedimus;  Eucharistia  autem  ad  alium 
pertinet  rerum  ordinem,  qui  est  supernaturalis  et  in  quo  aliae 
vigent  leges:  neque  Christi  corpus  modo  naturalis  est  conditionis, 
sed  in  statu  summae  glorificationis  (1). 

Speciatim  vero  in  hoc  existendi  modo  supernaturali  distingui 
debent  quantitas,  organismus,  partium  ordo  ut  intrinsece  se  ha- 
bent,  et  dein  ut  referuntur  ad  extensionem  et  situm  in  spatio. 
Ilia  tria,  priori  sensu  accepta,  essentialia  sunt  corpori  ideoque 
manent  in  modo  existendi  sacramentali.  Hinc  in  sacramento  cor¬ 
pus  Christi  plures  habet  partes,  quarum  una  non  est  altera  (h. 
e.  quantitas  intrinseca);  partes  vero  sunt  heterogeneae  et  simul 
vitaliter  connexae  ad  unum  vivens  constituendum  (h.  e.  orga¬ 
nismus  intrinsecus),  et  consequenter  suum  in  ipsis  ordinem  et 
pulchritudinem  habent  (h.  e.  intrinsecus  partium  ordo).  Quod 
vero  partes  hujusmodi  etiam  extrinsece  et  actualiter  extendantur 
in  spatio;  hoc  quidem  naturaliter  consequi  deberet,  sed  quod  de 


(1)  Adversariorum  itaque  argumentum  peccat  a)  idearum  confusione;  con- 
fundunt  enim  impossibilitatem  rei  cum  ejus  incomprehensibilitate :  peccat  b)  te- 
meritate;  supponunt  enim,  se  comprehendere  penitus  omnipotentiam  Dei  atque 
accurate  nosse,  quid  possit:  peccat  cj  arrogantia ,  cum  sibi  vindicent  cogni- 
tionem  essentiae  corporum  perfectam,  de  qua  tamen  dissident  philosophi  saga- 
cissimi :  peccat  d)  contra  regulas  logicae,  quatenus  praesentem  rerum  ordinem 
pro  unico  possibili  habent,  ex  quo  inferunt  leges  omni  exceptione  majores. 
Hurter  n.  416. 

Cf.  etiam  Card.  Franzelin  th.  XI,  qui  ex  charismatibus,  quae  Deus 
adhuc  in  hac  vita  mortali  aliquando  per  intervalla  velut  ex  anima  sanctificata 
transfundit  in  corpora  sanctorum,  multo  magis  ex  dotibus  communicandis 
corporibus  glorificatis,  et  quod  etiam  proprius  ad  rem  pertinet,  ex  commu- 
nicationibus  et  quodammodo  dimanationibus  a  gloriosa  anima  Christi  atque 
in  supremo  fastigio  ab  ipso  Verbo  in  suum  sanctissimum  corpus  assumptum; 
concludit,  supra  hunc  infimum  ordinem  materialem  esse  ordinem  quemdam 
supernaturalem,  ad  quem  corpora  elevari  possint,  et  in  quo,  quin  desinant 
esse  corpora,  participent  tamen  miras  quasdam  spirituum  proprietates....,  dari, 
si,  ita  loqui  fas  est,  divinam  quandam  et  supernaturalem  mechanicam,  qua 
corpus  a  connaturalibus  relationibus  ad  locum  et  ad  spatium  eximatur,  et 
in  modo  suam  praesentiam  exhibendi  imitetur  modum  existendi  spirituum. 

facto  sequatur,  id  corpori  essentiale  non  est.  Hinc  extrinseca  et 
actualis  extensio  in  modo  existendi  sacramentali,  per  Dei  omni- 
potentiam  suspenditur,  quin  corpus  desinat  esse  corpus:  que- 
madmodum  ab  igne,  manente  igne,  a  Deo  separari  potest  effe- 
ctus  ut  actu  urat,  et  effectus  quantitatis  secundarius  (extensio 
actualis)  separatus  fuit  ab  ipso  corpore,  quando  Christus  exivit 
ex  utero  virginali  clauso,  et  de  sepulchro,  non  revoluto  lapide; 
item  quando  intravit  ad  discipulos,  ianuis  clausis.  Unde  in  forma 
sic  responderi  potest: 

874.  Obi.  1.  Corpus  non  potest  esse  sine  quantitate:  atqui  corpus 
Christi  esset  in  Eucharistia  sine  quantitate :  ergo.  —  Resp.  Tran- 
seat  maj.  et  List.  min.  Corpus  Christi  esset,  ut  esse  credimus, 
sine  quantitate  interna  seu  quoad  primarium  ejus  effectum  neg. 
sine  quantitate  externa  seu  quoad  effectum  ejus  secundarium, 
cone.  Primarius  quantitatis  effectus  est  extensio  et  coordinatio 
partium  in  ordine  ad  se  et  in  toto:  secundarius  vero  est  extensio 
et  coordinatio  partium  in  ordine  ad  locum:  nam  prius  est  quanti- 
tatem  extendi  in  se,  quam  extendi  in  loco,  esse  impenetrabilem, 
divisibilem,  etc. 

Inst.  Corpus  Christi,  juxta  ipsos  catholicos,  existit  cum  quan¬ 
titate  dimensiva;  atqui  non  potest  esse  quantitas  dimensiva  sine  di- 
mensiva  extensione:  ergo.  —  Resp.  Dist.  min.  Non  potest  esse  quan¬ 
titas  dimensiva  sine  dimensiva  extensione  aptitudinali,  cone. 
actuali,  sub d.  non  potest  esse  naturaliter  cone.,  super- 
naturaliter  neg. 

Inst.  Corpus  non  potest  esse  sine  figura  et  organizatione; 
atqui  haec  requirunt  extensionem:  ergo.  —  Resp.  Dist.  maj.  corpus 
non  potest  esse  sine  figura,  sumpta  pro  coordinatione  partium  in 
seetintoto,  cone.,  (hoc  enim  sensu  corpus  Christi  est  figuratum 
in  Eucharistia;  nam  caput  non  est  collum,  et  est  extra  collum 
in  ordine  ad  se;  eodem  sensu  man  us  non  sunt  pedes,  brachia  sunt 
extra  humeros,  etc):  corpus  non  potest  esse  sine  figura,  sumpta 
pro  ordinatione  partium  in  ordine  ad  locum,  neg.’,  et  contradist. 
min.  ut  supra  de  quantitate.  —  Quae  de  extensione,  figura  etc. 
diximus,  mutatis  mutandis,  valent  etiam  de  impenetvabilitate , 
divisibilitate,  etc.,  quae  cuilibet  corpori  in  aptitudine  et  exigentia 
quidem  competunt,  minime  vero  actualiter  ita  ut  sine  ipsis  non 
possit  manere  essentia  corporis. 

Obi.  2.  Repugnat  idem  corpus  esse  in  pluribus  locis.  —  Resp. 
List.  Repugnat  idem  corpus  esse  in  pluribus  locis  naturaliter 
cone.,  supernaturaliter  subd.  circumscriptive  transeat,  in 
uno  loco  circumscriptive  et  in  aliis  sacramentaliter  neg.  Un¬ 
de  Trid.  (sess.  13  cap.  1):  «  Nec  haec  inter  se  pugnant,  ut  ipse 
Salvator  noster  semper  ad  dexteram  Patris  in  coelis  assideat  juxta 
modum  existendi  naturalem,  et  in  multis  nihilominus  aliis  locis 
sacramentaliter  praesens  sua  substantia  nobis  adsit.  »  Locatio  enim 
non  est  essentia  corporis,  sed  relatio  externa  adspatium;  prius 
enim  est  esse,  quam  esse  locatum.  Relatio  autem  ad  extra  multipli- 
cari  potest,  quin  essentia  ipsa  multiplicetur,  praesertim  si  in  uno 
loco  sit  circumscriptive,  in  aliis  sacramentaliter  seu  ad  analogiam 
spirituum.  Qui  enim  leges  physicas  circa  spatium  et  praesentiam 
condidit,  eas  etiam  mutare,  videlicet  efficere  potest,  ut  idem  cor¬ 
pus  praeter  consuetas  leges  suam  exhibeat  praesentiam  distinctis 
in  locis.'  Quod  inde  etiam  forte  illustrari  posset,  quod  ipse  homo 
instruments  opticis  obiecta  maxima  ad  minimum  reducere  po¬ 
test  spatium,  et  obiecta  minima,  quae  oculum  inerme  plane  fu- 
giunt,  per  spatium  maximum  dilatare;  atque  generatim  nil  mu- 
tabilius  est  relationibus  temporis  et  spatii;  quod  uni  est  magnum, 
alteri  est  parvum:  quod  uni  est  brevissimum,  alteri  longissimum. 
Hue  quoque  spectat  analogia  angeli,  qui  praesens  esse  potest 
pluribus  locis  spatii  intervallo  disiunctis,  et  vocis,  quae  una 
compluribus  millibus  hominum  praesens  esse  potest,  quin  loquen- 
tis  substantia  vel  minimum  alteretur  (1). 

ARTICULUS  Y. 

De  Eucharistiae  Sacramento. 

875.  Ex  veritatibus,  tamquam  fundamento,  praestitutis  doctrina 
de  Eucharistia  ut  Sacramento  pendet,  et  ex  iis  velut  ex  sua  ra- 
dice  exsurgit.  In  hac  exponenda  agemus  breviter  a)  de  sacramenti 
existentia  et  constitutivis,  b)  de  eiusdem  necessitate,  c)  de  fine. 


(1)  Ceteras  difficultates  cf.  pene  Schouppe  tract.  13  p.  1.  c.  1,  et  De 
Augustinis  de  Euchar.  p.  1.  a.  8. 

876.  A)  De  sacramenti  Eucharistiae  existentia  et  constitutive. 

Prop.  131.  Ss.  Eucharistia  est  verum  et  proprium  novae  legis 
sacramentum. 

De  fide  ex  cone.  Later  IV,  Florent.  et  Tridentino  (sess. 
13  per  totam,  et  sess.  7,  et  alibi  saepe). 

Demonstr.  Eucharistiae  conveniunt  omnia  elementa  sacramenti 
constitutiva,  nam  a)  est  signum  sacrum,  sensibile,  nempe  species 
panis  et  vini  consecrati,  (Matth.  26,  26) :  Accepit  Jesus  panem,  et 
benedixit  ac  fregit  etc.;  b)  promittitur  gratia  observantibus  hoc 
signum,  ex  (Jo.  6,  59):  Qui  manducat  hunc panem,  vivet  in  aeter- 
num;  c)  extat  institutio  divina  et  mandatum  divinum  utendi  hoc 
signo,  ex  (Luc.  19):  Hoc  facite  in  meam  commemorationem.  — 
Oonfirmatur  universal  Ecclesiae  traditione,  quae  semper  Eucha- 
ristiam  numeravit  inter  vera  sacramenta,  cui  consentit  Ecclesia 
Graeca  schism atica  (1). 

877.  Corollarium  1.  Eucharistia  considerari  potest  in  fieri,  in  esse 
et  in  usu,  seu  ratione  consecrationis,  praesentiae  permanentis 
et  communionis.  Jam  vero  essentia  sacramenti  non  consistit  in 
consecratione ,  quia  hac  producitur  quidem  signum  sensibile 
efficax  gratiae,  sed  tale  ipsa  non  est,  et  insuper  ipsa  est  transiens, 
sacramentum  vero  aliquid  permanens.  Neque  consistit  in  usu,  ut 
ex  demonstrate  (n.  861  sq).  constat.  Consistit  igitur  in  speciebus 
simul  cum  corpore  et  sanguine  Christi.  Nam  ratione  specierum 
est  sensibile,  ratione  corporis  et  sanguinis  Christi  est  cibus  spi¬ 
rituals,  liabet  vim  sanctilicandi,  conficitur  verbis  consecratoriis, 
adoratur  cultu  latriae,  etc.  Ergo  neque  ex  solis  speciebus,  neque 
ex  solo  Christi  corpore,  sed  ex  utrisque  simul  signum  sensibile 
exsurgit  efficax  gratiae. 

878.  Corollarium  2.  Cum  autem  sacramentum  spectari  possit,  ut  est 
signum  sensibile  et  ut  est  causa  gratiae,  si  priori  modo  accipitur 
Eucharistia,  species  significantur  in  recto,  corpus  Christi  in  obli- 
quo,  si  posteriori  modo  sumitur,  corpus  Christi  in  recto  ponitur, 
et  species  in  obliquo. 

879.  Corollarium.  3.  Licetnec  consecratio  nec  usus  essentiam  sacra- 


(1)  Argumenta  ex  theologia  monumentali  cf.  apud  Katsc  lit  baler 
n.  463  et  sq. 

menti  constituat,  cum  tamen  Christus,  instituerit  hoc  sacramentum 
per  modum  cibi,  cumque  panis  non  efficiatur  corpus  Christi  nisi 
per  consecrationem,  nec  corpus  Christi  sit  cibus,  nisi  in  ordine  ad 
comestionem;  patet  turn  consecrationem  turn  usum  causaliter  et 
consecutive  semper  ad  sacramentum  relationem  habere.  Jure 
igitur  Eucharistia  definitur:  sacramentum  corporis  et  sanguinis 
Domini  sub  speciebus  panis  et  vini  consecratis,  ad  spiritualem 
animarum  refectionem. 

880.  Prop.  132.  Panis  triticeus,  sive  azymus  sit,  sive  fer- 
mentatus,  ad  conficiendum  Eucharistiae  sacramentum  est  materia 
valida. 

De  fide  ex  Decreto  unionis  Graecorum  in  bulla  Eu genii  IV 
Laetentur  coeli. 

Declar.  Supponimus  materiam  remotam  hujus  sacramenti  esse 
panem  et  vinum  ex  vite,  quod  est  de  fide ;  et  nomine  panis  intel- 
ligi  triticeum,  quod  si  non  de  fide,  est  tamen  omnino  certum  (1). 

At  panis  triticeus  duplici  modo  confici  solet;  vel  enim  in  ejus 
confectione  fermentum  miscetur,  et  dicitur  fermentatus,  vel  sine 
fermento  paratur  ex  farina  triticea  aqua  naturali  subacta  et  igne 
cocta  et  vocatur  azymus.  De  hoc  existit  controversia  cum  Grae- 
cis  schismaticis,  qui,  duce  Michaele  Caerulario  Patriarca 
Constnp.,  et  Leone  Archiep.  Acridano  in  Bulgaria  ducentis 
fere  ab  ortu  schismatis  per  Photium  inducti  annis  (a.  1053),  litem 


(1)  Rationes  congruentiae  adducit  s.  Thom  am  (3.  q.  74.  a.  1):  «  Panis  et 
vinum  sunt  materia  conveniens  huius  sacramenti.  Et  hoc  rationaliter  prima 
quidem  quantum  ad  usum  huius  sacramenti,  qui  est  manducatio.  Sicut  enim 
aqua  assumitur  in  sacramento  baptismi  ad  usum  spiritualis  ablutionis,  quia 
corporalis  ablutio  communiter  fit  in  aqua,  ita  panis  et  vinum,  quibus  commu- 
nius  homines  reficiuntur,  assumuntur  in  hoc  sacramento  ad  usum  spiritualis 
manducationis.  Secundo  quantum  ad  passionem  Christi,  in  qua  sanguis  est  a 
corpore  separatus,  et  ideo  in  hoc  sacramento,  quod  est  memoriale  dominicae 
passionis,  seorsum  sumitur  panis  ut  sacramentum  corporis,  et  vinum  ut  sacra¬ 
mentum  sanguinis.  Tertio  quantum  ad  effectum  consideratum  in  unoquoque 
sumentium,  quia,  ut  Ambrosius  dicit  (super  Epist.  1.  ad  Cor.  cap.  11.  Hie 
calix  novum  etc.):  „  Hoc  sacramentum  valet  ad  tuitionem  animae  et  corporis; 
et  ideo  corpus  Christi  sub  specie  panis  pro  salute  corporis,  sanguis  vero  sub 
specie  vini  pro  salute  animae  offertur;  sicut  dicitur  (Lev.  17)  quod  anima 
carnis  in  sanguine  est.  “  Quarto  quantum  ad  effectum  respectu  totius  Eccle- 
siae,  quae  constituitur  ex  diversis  fidelibus,  „  sicut  panis  conficitur  ex  diversis 
granis,  et  vinum  fluit  ex  diversis  uvis,  “  ut  dicit  glossa.  » 

moverunt  s.  Leoni  IX  omnibusque  Latinis,  quod  in  pane  azymo 
consecrarent  contendentes  azyraum  non  esse  panem,  lugendum- 
que  renovarunt  schisma  (1). 

Loquimur  in  propositione  de  validitate  materiae,  non  de  li- 
ceitate;  nara  ex  praecepto  ecclesiastico  panis  azymus  pro  Latinis, 
fermentatus  pro  graecis  est  necessarius.  Cura  autem  de  valore 
panis  fermentati  nemo  sit  qui  dubitet,  thesis  quoad  panem  azy¬ 
raum  probanda  est. 

881.  Demonstr.  a)  Christus  consecravit  in  azyrao;  constat  e- 
nim  ex  tribus  Evangelistis  Christum  Pascha  comedisse  prima 
die  azymorum ;  atqui  in  solemnitate  azymorum,  quae  per  septem 
dies  celebrabatur  (Exod.  12,  15)  prohibitum  .erat  fermentatum 
panem  non  solum  comedere,  sed  et  in  domibus  retinere:  ergo. 

b)  Ecclesia  occidentalis  a  tempore  remotissimo  azymo  uteba- 
tur.  Hujus  usus  testes  sunt  legati,  quos  Agato  (a.  680)  misit 
Constantinopolim,  ut  VI  synodo  generali  praeessent,  Alcui- 
nus  etRabbanus  Maurus  qui  ante  Photium  scripserunt.  Imo 
Leo  IX  fa.  1054)  contra  Caerularium  asserit,  Ecclesiam  latinam 
talem  morem  ab  ipso  beato  Petro  accepisse.  —  c)  Materia  Eu¬ 
charistiae  est  panis  verus  et  simpliciter  dictus;  atqui  azymus  est 
verus  panis  et  simpliciter  vocatur  panis  in  Scriptura;  azymi  enim 
certe  erant  panes  propositions  (1.  Reg.  21)  et  illos  vocat  panes, 
et  azymus  erat  ille  quem  Christus  fregit  in  castello  Emmaus 
(erat  enim  tunc  dies  azymorum),  et  Lucas  simpliciter  euin  ap- 
pellat  panem  (agrog),  etc.:  ergo. 

Dices:  Joannes  (13,  1)  refert,  Christum  ante  diem  feslum 
Pasciiae  ultimam  coenam  instituisse.  —  Resp.  Ante  diem  Paschae 
naturalem  cone.,  legalem  neg.  Joannes  de  die  naturali  loquitur, 
qui  a  solis  ortu  usque  ad  occasum  numeratur;  alii  Evangelistae 
more  Judaeorum  de  die  legali,  qui  a  primis  vesperis  usque  ad 
secundas  computatur.  Secundum  modum  computandi  priorem,  dies, 
quo  Christus  instituit  hoc  sacramentum  (14  mensis  Nisam),  erat 
ante  diem  Paschatis  seu  Azymorum ;  secundum  alterum  vero  Ju¬ 
daeorum,  inceperat  dies  prima  festorum  paschalium. 

882.  Nota  1.  Azymi  usus  videtur  convenientior.  Rationes  enim 


(1)  Quoad  quaestiouem  historicam  de  usu  azymorum  cf.  Katschthaler 
n.  482  in  annol. 

pro  azymo  sunt:  1°.  Christi  exemplum;2°.  quia  melius  signiffcat 
corpus  Christi,  quod  sine  corruptione  conceptum  est;  3°.  quia  me¬ 
lius  quoque  significat  integritatem  et  mentis  munditiem,  quam 
fideles  ad  hoc  sacramentum  afferre  debent,  juxta  illud  Apostoli: 
Expurgate  vetus  fermentum  ut  sitis  nova  conspersio ,  sicut  estis 
azymi  (1.  Cor.  5,  7.  8.) 

Rationes  convenientiae  pro  fermentato  sunt:  l.°  quia  significat 
unionem  divinae  cum  humana  natura  in  incarnatione ;  2.°  quia 
innuit  mentes  nostras  in  altum  esse  attollendas.  Atqui  illae  his 
potiores  videntur:  erga  praxis  latina  videtur  esse  convenientior. 

883.  Nota  2.  Ex  praecepto  ecclesiastico  non  tamen  de  necessi¬ 
tate  sacramenti  vino  aliquantulum  aquae  admiscendum  est,  quod 
secundum  morem  Iudaeorum  (Prov.  9,  2  sq.)  Christus  ipse  fe- 
cisse  creditur.  Ideo  jam  a  primis  temporibus  haec  praxis  in  Ec- 
clesia  graeca  et  latina  invaluit,  prout  antiquissimae  liturgiae 
et  Patres  testantur.  Unde  cone.  Trident,  (sess.  22.  can.  9)  di- 
cit:  «  Si  quis  dixerit,  aquam  non  miscendam  esse  vino,  in  calice 
offerendo,  eo  quod  sit  contra  Christi  institutionem,  a.  s.,  »  et  cap. 
7:  «  Monet  deinde  s.  Synodus,  praeceptum  esse  ab  Ecclesia  sacer- 
dotibus,  ut  aquam  vino  in  calice  offerendo  miscerent  ;  turn  quod 
Christum  Dominum  ita  fecisse  credatur,  turn  etiam  quia  e  latere 
ejus  aqua.simul  cum  sanguine  exierit,  quod  sacramentum  hac 
mixtione  recolitur;  et  cum  aquae  in  Apocalypsi  b.  Ioannis  (17, 
1.  15)  populi  dicantur,  ipsius  populi  fidelis  cum  capite  Christo 
unio  repraesentatur.  »  Aquam  hanc  in  sanguinem  converti  om- 
nes  unanimi  voce  pronunciant. 

884.  Prop.  133.  Materia  proxima  sunt  species  quatenus  con¬ 
tinent  corpus  et  sanguinem  Domini. 

Sequitur  ex  iis  quae  (n.  877)  dicta  sunt. 

885  Corollarium.Etsi  duplex  sit  in  hoc  Sacramento  materia,  duplex 
forma;  etsi  duo  sint  signa,  species  panis,  quae  corpus  et  species 
vini,  quae  sanguinem  significant,  tamen  unum  est  Sacramentum. 
Nam  res  quae  arte  potius  constant  quam  natura,  non  ex  partium 
imitate,  sed  ex  earum  perfectione  et  coaptatione  suam  conse- 
quuntur  unitatem;  ut  in  domo  et  aliis  artefactis  videre  est.  Sic 
in  Eucharistia  species  panis  et  vini  unum  sunt  et  integrum 
sisrnum  rei  sacrae,  et  ad  eundem  finem  et  effectum  referuntur. 

Nam  et  spiritualem  animae  refectionem,  et  passionem  Christi,  et 
fidelium  communionem,  et  corpus  Christi,  quod  est  Ecclesia 
significant. 

886.  Prop.  134.  Forma  consecrationis  essentialis  et  necessaria 
sunt  verba:  Hoc  est  corpus  meum,  —  hie  est  sanguis 
meus,  vel:  hie  est  calix  sanguinis  mei. 

Sententia  certa,  imo  fidei  proximo,  ex  decreto  Eu  genii  IV 
pro  Armenis. 

Statuitur  contra  Graecos  schismaticos  affirmantes  non  tam 
verba  ilia  (hoc  est  etc.),  quam  invocationem  Spiritus  s.  quae  in 
Liturgia  s.  Chrysostomi  praefata  verba  subsequitur:  «  Emitte 
Spiritum  s.  tuum  super  nos  et  super  proposita  haec  dona,  et  fac 
panem  istum  quidem  pretiosum  corpus  Christi  tui,  et  quod  est 
in  calice  isto,  pretiosum  sanguinem  Christi  tui,  immutans  Spiri- 
tu  sancto  tuo»;  quam  invocationem  emxfyoiv  vocant,  effleere 
transubstantiationem. 

Demonstr.  a)  Lege  Christi,  qui  iisdem  verbis  usus  est,  simul- 
que  Apostolos  idem  facere  iussit  (Luc.  22,  19;  1.  Cor.  11,25)  (1). 
—  b)  Fide  ss.  Patrum,  quorum  alia  non  fuit  sententia,  quam 
verbis  et  sermone  Christi  consecrationem  fieri.  Pro  omnibus 
provoco  ad  Tertullianum:  «  Acceptum  panem  et  distributum 
discipulis  corpus  illud  suum  fecit,  Hoc  est  corpus  meum,  di- 
cendo  »  (2);  ad  s.  Chrysostomum:  «  Sicut  enim  verba,  quae 
Deus  locutus  est  ,  eadem  sunt,  quae  nunc  sacerdos  dicit,  sic 
oblatio  eadem  ipsa  est »  (3)  —  c)  Praxi  Ecclesiae  continua,  quam 
certis  verbis  exprimit  Eugeni  us  IV  ad  Armenos:  «  Forma  hujus 
sacramenti,  ait,  sunt  verba  Salvatoris,  quibus  hoc  sacramentum 
conficitur.  Sacerdos  enim  in  persona  Christi  loquens  conficit  hoc 
sacramentum.  Naip  ipsorum  verborum  virtute  substantia  panis 
in  corpus  et  vinum  in  sanguinem  convertuntur.  »  Ecclesiae 
praxis  itidem  cernitur  in  ritu,  non  solum  per  totam  Ecclesiam 
occidentalem  sed  etiam  per  graecam  usitato,  quo  in  Missa,  verbis 
Domini  prolatis,  statim  hostia  populo  adoranda  proponitur. 

887.  Quo  ergo  spectat  emxXrjoig?  Eo  l.°  ut  elector etur  distinctius 


(1)  Cf.  Catechismum  Rom.  P.  2.  c.  4.  n.  19.  —  (2)  Contr.  Marc.  1.  4. 
c.  40.  —  (3)  Horn.  3  in  2.  Tim.  c.  1. 

id,  quod  per  verba  institutionis  jam  factum  est.  Id  enim  quod  in 
momento  Deus  facit,  homo  non  potest  in  momento  sibi  reprae- 
sentare.  Licet  itaque  operatio  Spiritus  s.  non  sit  successiva  et 
per  partes  sed  tota  simul;  declaratio  tamen  hujus  operationis 
precibus  et  verbis  fieri  nequit  nisi  successive.  Sic  Ecclesia  in 
sacramentis  Deum  obsecrat,  ut  gratiam  tribuere  dignetur,  post- 
quam  materia  et  forma  est  adhibita.  Similiter  in  offertorio  defun- 
ctorum  Deum  rogat,  ut  animas  ab  inferno  liberet,  ac  si  judicium 
nondum  fuerit  peractum.  Ita  et  in  casu  nostro.  Tota  ilia  pars 
Missae,  quae  canon,  actio,  dvapoqd  appellatur,  spectatur  ut  una 
actio  sacrifica;  unde  omnia  quae  in  ea  occurrunt  spectare  o- 
portet  non  per  se  seorsum  sed  in  connexione  ac  unitate  cum  eo, 
quod  essentiale  est  ex  Christi  institutione.  Proinde  ritus  et  pre- 
ces,  quae  hunt  infra  actionem  referri  debent  ad  ipsam  conse¬ 
crationem,  quae  verbis  a  Christo  institutis  perficitur,  velut  radii 
ad  suurn  centrum,  seu,  ut  explicat  Bessarion,  referri  debent 
non  ad  tempus,  quo  dicuntur,  sed  ad  tempus  pro  quo  dicuntur. 
—  2.°  Prout  vero  referuntur  ad  tempus,  quo  dicuntur  post  fa- 
ctam  jam  consecrationem,  ut  transubstantiate  fiat  etiam  in  fxde- 
lium  utilitatem,  quae  adhuc  expectatur,  ut  patet  etiam  ex  Liturgia 
s.  Basiliii:  «  Et  panem  hunc  quidem  faciat  corpus  sanctum 
ipsius  Domini  Dei  et  Salvatoris  nostri  Iesu,  in  remissionem  pec- 
catorum,  et  vitam  aeternam  ei,  qui  illud  percipit  ». 

888.  Coroilarium.  Verba  consecrationis  a  sacerdote  proferuntur 
historice  simul  et  assertive.  Historice  quidem,  quia  proferuntur 
ab  eo  ex  intentione  narrandi  quod  Christus  fecit  in  ultima  coena; 
immediate  enim  ante  panis  consecrationem  sacerdos  de  Christo 

loquens  ait:  fregit .  dicens,  quae  formula  et  de  consecratione 

calicis  occurrit.  —  Assertive  vero,  quia  ea  profert  ex  intentione 
loquendi  in  persona  Christi  et  ita  efficiendi  transubstantiationem, 
significandique  corporis  et  sanguinis  Domini  praesentiam  sub 
speciebus  panis  et  vini. 

889.  Scholion.  Verbis  consecrationis  eflici  transubstantiatio¬ 
nem  adeoque  ea  esse  formam  sacramenti  in  fieri,  indubitatum 
est.  At  quaeritur  inter  theologos,  utrum  ilia  verba  sint  forma 
etiam  Eucharistiae  in  facto  esse  seu  utrum  sit  forma  efflciens 
tantum,  vel  etiam  constitutiva  sacramenti.  Ratio  dubitandi  est, 
quia  hoc  sacramentum  non  consistit  in  actione  transeunte,  sicut 

cetera  sacramenta,  sed  in  aliquo  p3rmanenti,  verba  autem  sunt 
aliquid  transiens,  quae  efficiunt  quidem  sacramentum,  sed  non 
sunt  eius  forma,  quippe  quae  est  pars  constitutiva  sacramenti. 
Hinc  nonnulli  theologi  (1)  autumant,  aggregatum  ex  speciebus 
et  corpore  Christi  habere  se  per  modum  materiae,  respectu  cuius 
significatio  sacramentalis,  i.  e.  refectio  animae  per  augmentum 
giatiae,  habet  se  per  modum  formae.  Verum  conformior  modo 
loquendi  t  lorentini  videtur  sententia,  iuxta  quam  verba  ra- 
tionem  formae  proprie  dictae  habent.  Licet  enim  verba  transeant, 
moraliter  tamen  permanent,  cum  semper  quodammodo  informent 
illas  species,  quia  illae  non  significant,  nisi  ut  consecratae  sunt, 
atque  adeo  quatenus  substant  verbis  consecrationis,  quae  praecesse- 
runt  quidem,  sed  perseverant  habere  rationem  partis  determinants. 

890.  B)  De  necessitate  Eueharistiae. 

In  hac  quaestione  duo  quaeruntur:  l.°  num  omnibus  fidelibus 
incumbat  illius  communicandi  obligatio?  2.°  quid  percipere  de- 
beant  communicantes;  num  utraque,  an  vero  una  species  requi- 
ratur?  Quoad  primam  quaestionem  statuimus: 

891.  Prop.  135.  Nemini  actualis  perceptio  Eueharistiae  est  ne- 
cessaria  necessitate  medii,  sed  solis  adultis  necessitate  praecepti. 

Demonstr.  i.  p.  Quoad  parvulos  est  dogma  defmitum  a  Tri¬ 
dent.  (sess.  21.  can.  4)  «  Si  quis  dixerit,  parvulis,  antequam 
ad  annos  discretionis  pervenerint,  necessariam  esse  Eueharistiae 
communionem,  a.  s.,  »  rationemque  praecipuam  hanc  affert  (cit. 
sess.  cap.  4) :  «  si  quidem  per  baptismi  lavacrum  regenerati,  et 
Christo  incorporati  adeptam  iam  filiorum  Dei  gratiam  in  ilia 
aetate  amittere  non  possunt,  »  adeoque  si  moriuntur,  vitam  con- 
sequuntur  aeternam.  Neque  obstat,  quod  Ecclesia  olim  etiam 
-  infantibus  Eucharistiam  dispensaverit,  statim  atque  aqua  baptismi 
luerint  abluti,  idque  in  orientali  Ecclesia  etiam  nunc  servetur: 
hie  enim  usus  ad  disciplinam  pertinet,  et,  ut  Trident,  loco 
citato  ait:  «  Sicut  ss.  Patres  sui  facti  probabilem  causam  pro  illius 
temporis  ratione  habuerunt,  ita  certe  eos  nulla  salutis  necessitate 
id  lecisse  sine  controversia  credendum  est  »  (2). 

Quoad  adultos  conveniunt  theologi  Eucharistiam  non  esse  ne- 

(1)  Schouppe  tr.  13.  n.  214;  Becanus  c.  15.  q.  2.  n.  6. 

(2)  Cf.  prop.  32  R  o  s  m  i  n  i  i . 

cessariara  necessitate  medii  probantque  ex  eo,  quod  ad  salutem 
obtinendam  sufflcit  status  gratiae,  qui  ab  Eucharistia  supponitur, 
non  primum  producitur.  Confirmatur  praxi,  qua  antiquitas  passim 
etiam  in  articulo  mortis  lapsis  in  graviora  peccata,  item  phre- 
neticis,  infirmis  ad  vomitum  proclivibus  communionem  denegavit. 

Neque  dicas,  ex  verbis  Christi:  Nisi  manducaveritis  etc.  eodem 
modo  evinci  Eucharistiae  necessitatem  medii,  sicut  ex  eiusdem 
sentential  Nisi  quis  renatus  fuerit,  evicimus  baptismi  necessi¬ 
tatem  medii,  nam  multipliciter  differt  inter  se  uterque  textus. 
Et  a)  quidem  ratione  formae  locutionis,  quae  Jo.  3,  5  est  illi- 
mitata:  nisi  quis,  et  complectitur  omnes  homines,  et  Jo.  6,  54, 
•  est  in  secunda  persona:  nisi  manducaveritis,  et  designat  prae- 
sentes  adultos.  b j  Ratione  subiectae  materiae,  quia  Jo.  3,  5  sermo 
est  de  generatione,  quae  ad  vivendum  absolute  necessaria  est; 
apud  Jo.  6.  54  disseritur  de  manducatione,  quae  non  est  absolute 
necessaria  ad  vivendum,  e.  g.  per  horam.  c)  Ratione  interpre- 
tationis  authenticae  ab  Ecclesia  datae. 

Ceterum  non  negamus,  ss.  Eucharistiae  perceptionem  adultis, 
ut  diu  in  gratia  perseverent,  moraliter  esse  necessarian!. 

892.  Demonstr.  ii.  p.  Adesse  praeceplum  Ecclesiae  certum  est 
ex  cone.  Later.  IV  et  Trident,  saltern  paschalem  communio¬ 
nem  per  annum  praescribente.  Adesse  insuper  praeceptum  divi- 
num  plurimorum  theologorum  vox  est,  illudque  turn  ex  verbis 
Christi  (Jo.  6.  54):  Nisi  manducaveritis  etc.  colligunt,  turn  ex  eo 
quod  omnia  media  necessaria  ad  perseverandum  in  gratia  sunt 
iure  divino  praecepta;  tale  autem  medium  est  communio:  ergo. 

893.  Quoad  alteram  vero  quaestionem,  qua  nobis  cum  haereticis 
lis  est,  sit: 

Prop.  136.  Necessaria  non  est  laicis  communio  sub  utraque 
specie. 

Est  contra  Calixtinos  ex  secta  Hussitarum,  Luther um 
(post  plura  inconstantiae  momenta),  Protestantes  et  Cal  vi n i- 
stas,  de  fide  ex  Trident.:  «  Si  quis  dixerit,  ex  Dei  praecepto 
vel  necessitate  salutis,  omnes  et  singulos  Christi  fideles  utramque 
speciem  ss.  Eucharistiae  sacrament i  sumere  debere;  a.  s.  » 

Demonstr.  a)  Si  communio  sub  utraque  specie  esset  necessaria, 
ideo  esset  vel  quia  id  postulat  sacramenti  natura  vel  Christi  prae¬ 
ceptum.  Atqui  neutrum  locum  habet:  ergo.  Non  primum,  quia 

cum  Christ  us  totus  sub  quavis  specie  praesens  sit,  sub  alterutra 
specie  adest  signum  sensibile  cum  integro  Christo,  adest  conse- 
quenter  idem  effectus,  adest  significatio  refectionis  spiritualis 
animae,  quae  in  una  specie  panis  sufflcienter  indicatur.  Non 
:  alterum,  nam  «  Qui  dixit,  ut  argumentatur  Tridentinum  (sess. 
21.  cap.  1) :  Nisi  manducaveritis  carnem  Filii  hominis  et  biberitis 
eius  sanguinem  etc.,  dixit  quoque:  Si  quis  manducaverit  ex  hoc 
pane,  vivet  in  aeternum.  Et  qui  dixit:  Qui  manducat  meam 
carnem  et  bibit  meum  sanguinem,  habet  vitam  aeternam,  dixit 
etiam :  Panis  quern  ego  dabo,  est  caro  mea  pro  vita  mundi.  Et 
denique  qui  dixit:  Qui  manducat  meam  carnem,  et  bibit  meum ■ 
sanguinem,  in  me  manet  et  ego  in  illo;  dixit  nihilominus:  Qui 
manducat  hunc  panem  vivet  in  aeternum  »  (1). 

b)  Conflrmatur  praxi  antiquae  Ecclesiae,  quae  quamvis  soleret 
ad  saec.  XII  usque  communionem  sub  utraque  specie  administrare, 
haud  raro  tamen  illam  etiam  sub  una  distribuit,  quod  prorsus 
non  iecisset,  si  praeceptum  extaret  divinum  sumendi  sub  utraque 
specie.  Huiusmodi  vestigium  occurrit  in  ipsius  Christi  exemplo, 
qui  sola  specie  panis  usus  esse  creditur,  eommunicans  illos,  qui 
ibant  in  Emmaus;  item  vestigia  in  praxi  Apostolorum,  e.  g.  (Act. 
2,  42):  Erant  autem  perseverantes  in  doctrina  Apostolorum,  et 
communications  fr actio nis  panis  et  orationibus;  item  (1.  Cor. 
11,  27):  Quicumque  manducaverit  panem  hunc,  vel  biberit  cali- 
cem  Domini,  ubi  particula  disiunctiva  vel  indicare  videtur,  commu¬ 
nionem  etiam  sub  una  specie  administratam  esse.  —  Post  tempora 
apostolica  haec  praxis  cernitur  in  communione  domestica,  in 
qua  Christiani,  tempore  persecutionum  praesertim,  sub  panis 
specie  sola  domum  portata  Eucharistiam  sumebant;  in  commu- 


(1)  Unde  ad  argumentum  adversariorum  responded  potest  distinguendo : 
Christus  praecipit  ut  manducetur  eius  corpus  et  bibatur  sanguis  cone.,  ut 
id  fiat  sub  utraque  specie,  neg.  Etiam  laici  bibunt  sanguinem  Domini  licet  non 
sub  specie  vini. 

Inst.  Christus  Eucharistiam  instituit  sub  utraque  specie.  Atqui  quae  Chri¬ 
stus  instituit  sunt  observanda  et  vim  habent  legis:  ergo.  —  Resp.  Cone, 
maiorem  et  dist.  minorem:  sunt  observanda  ab  omnibus  neg.,  ab  iis  qui  ilia 
usurpant  subd.  quoad  substantiam  cone,  quoad  accidentalia,  neg.  —  Aliud  est 
institutio,  aliud  praeceptum.  Institutum  est  matrimonium,  noc  tamen  praecipi- 
tur.  Et  etiam  qui  vult  usurpare  ea  quae  instituta  sunt,  debet  utique  quae  ad 
substantiam  pertinent  observare,  rninime  vero  accidentalia,  secus  enim  seque- 
retur  in  casu  nostro  communicandum  esse  vespere  post  sumptam  coenam  etc. 

nione  infantium,  quibus  antiquitus  statim  post  baptismum  san¬ 
guis  Domini  e  calice  infundi  solebat;  in  communione  infirmorum , 
quibus  frequenter  sub  una  tantum  specie  panis  eucharisticus 
porrigebatur;  in  missis  2^r^^anctificatoriis,  quarum  usus  fre- 
quentior  est  in  Ecclesia  graeca. 

894.  Corollarium.  Ergo  usus  calicis  pro  eis,  qui  Eucharistiam  non 
conficiunt,  non  afflcit  sacramenti  substantiam  et  ad  disciplinam 
ecclesiasticam  pertinet,  de  qua  Ecclesia  pro  rerum,  temporum  et 
locorum  adiunctis  ea  statuere  vel  mutare  potest,  quae  magis 
expedire  iudicaverit  (cone.  Trid e  nt.  sess.  21,  c.  2).  Hinc  inve- 
ctam  iamdi-u  consuetudinem  communicandi  sub  una  tantum  specie, 
accedentibus  aliis  gravibus  rationibus,  data  lege,  in  cone.  Con- 
stantien.  et  Trident,  confirmavit.  Hae  autem  rationes  iuxta 
Catecliismum  Rom.  sunt:  periculum  effusionis,  facilior  cor- 
ruptibilitas  huius  speciei,  quae  cito  acescit,  nausea  abstemiorum, 
aversatio  vasis  pluribus  communis,  vini  caritas  et  penuria  in 
multis  locis,  maxime  vero  necessitas  convellendi  haereticam  opi- 
nionem  eorum,  qui  negabant,  sub  utraque  specie  Christum  totum 
esse  praesentem. 

895.  C)  De  effectibus  Euchar istiae. 

Effectus  Eucharistiae  sunt  plane  uberrimi;  nam  si  cetera 
sacramenta  totidem  rivuli  sunt  gratiarum,  in  Ecclesia  iugiter 
manantes,  Eucharistia  fons  omnium  gratiarum  merito  dicitur. 
Illos  autem  post  s.  T  ho  mam  cone.  Florentinum  deducit  ex 
principio  illo  quod  Eucharistia,  cum  ad  modum  cibi  et  potus  sit 
instituta,  id  in  anima  efficit,  quod  cibus  materialis  in  corpore; 
sacramenta  enim  id  praestant,  quod  significant:  atqui  cibus  ma¬ 
terialis  licet  corpori  vitam  non  det,  ipsi  tamen  vitam  conservat 
et  perficit,  vires  per  laborem  et  calorem  naturalem  deperditas 
reparat;  delectat,  et  cum  voluptate  a  recte  valentibus  percipitur: 
ergo  eosdem  effectus  producit  etiam  Eucharistia.  Itaque: 

1.  Nec  unicus,  nec  primarius  Eucharistiae  effectus  est  remissio 
yeccatorum.  Est  contra  Luther u m  et  Calvinum,  de  fide  ex 
cone.  Tridentino  (sess.  13.  can.  5):  «  Si  quis  dixerit,  vel  prae- 
cipuum  fructum  ss.  Eucharistiae  esse  remissionem  peccatorum, 
vel  ex  ea  non  alios  effectus  provenire,  a.  s.  »  Liquet  ex  ipsa  sua 
ratione  cibi  et  potus,  qui  non  ad  vitam  mortuis  dandam,  sed  ad 
earn  vivis  conservandam  ordinatur;  ex  terribili  sententia,  quam 

intentat  Apostolus  in  indigne  manducantes  simulque  ex  illo 
praecepto :  Probet  autern  seipsum  homo,  et  sic  de  pane  illo  edat 
et  de  calice  bibat  (1.  Cor.  11,  28.  29);  ex  Patrum  doctrina,  qui 
conscientiae  puritatem  requisitam  figuratain  agnoscunt  in  pedum 
;  lotione,  in  veste  nuptiali,  in  candido  indumento,  quo  sponsa  Agni 
cooperitur;  ex  praxi  denique  totius  antiquitatis,  qua  nihil  clarius 
nihil  inculcatius,  quam  nonnisi  munda  et  purgata  conscientia  ad 
tremendum  altaris  mysterium  accedendum. 

2.  Gratiam  sanctificantem  conservat  augetgue  cum  incve- 
mento  virtutum,  praecipue  caritatis.  Hue  spectant  ipsae  Christi 
promissiones  (Jo.  6),  quod  de  hoc  cibo  manducantes  habebunt  vitam 
in  semetipsis  et  manebunt  in  Christo  et  Christus  in  eis.  Tali 
gratiae  sanctificantis  augmento  homo  fit  sanction,  Deo  gratior, 
Deo  coniunctior  et  arctiori  vinculo  ei  unitus,  atque  ideo  fortior 
et  vegetior,  turn  ad  comprimendos  inordinatos  concupiscentiae 
motus,  qui  spiritualem  animae  vitam  corrumpere  possent,  turn 
ad  implenda  legis  praecepta,  et  cetera  quae  Deo  placent,  secun¬ 
dum  praeclara  August  ini  verba:  «  Cibus  sum  grandium,  cresce 
et  manducabis  me:  nec  tu  me  in  te  mutabis,  sicut  cibus  carnis 
tuae,  sed  tu  mutaberis  in  me  »  (1).  Cf.  (n.  842  annot.). 

3.  Praeservat  a  peccatis  mortalibus,  ut  docet  Tridentinum 
(c.  2),  idque  augendo  gratiam  sanctificantem  ideoque  et  gratiarum 
actualium  auxilia,  spiritualem  delectationem  infundendo,  fomitem 
concupiscentiae  minuendo,  daemones  fugando,  caritatem  excitando, 
mentem  a  terrenis  retrahendo. 

4.  Remittit  peccata  venialia,  idque  dupliciter:  primo  imme¬ 
diate  ex  opere  operato.  Sicut  enim  cibus  corporalis  reparat  quo- 
tidianos  et  minores  defectus  corporis,  ita  hac  refectione  spirituali 
resarciuntur  detrimenta,  quae  ex  concupiscentiae  inordinate 
calore  patitur  caritatis  fervor,  in  quo  consistit  robur  animae.  Ilia 
autern  detrimenta  spiritualia  sunt  peccata  venialia,  quae  quidem 
habitum  caritatis  non  minuunt,  sed  eius  actum  impediunt  et  fer- 
vorem.  Secundo  mediate,  quatenus  excitat  devotionem  et  caritatis 
fervorem,  quibus  actibus  homo  ipse  suas  culpas  delet.  Unde 
Trident,  (sess.  13.  cap.  2)  Eucharistiam  vocat  antidotum,  quo 
liberamur  a  culpis  quotidianis;  illis  nernpe,  quorum  non  retinetur 
affectus,  et  de  quibus  aliquis  dolor  seu  contritio  habetur. 


(1)  Confess.  1.  7.  c.  10. 

Quod  poenas  attinet  peccato  debitas,  non  eas  remittit  imme¬ 
diate  et  directe,  quatenus  est  sacramentum,  cum  non  ad  satisfa-  l 
ciendum  sed  ad  spiritualiter  nutriendum  sit  institutum;  sed  in- 
directe  et  mediate,  ut  alia  opera  bona  id  efficiunt. 

5.  Delectatio  spiritualis  juxta  illud:  «  pinguis  est  panis  Christi, 
et  praebebit  delicias  regibus.  »  Quod  si  panis  hie  de  coelo  omne 
delectamentum  in  se  habet,  saepe  tamen  delectatio  non  sensi- 
bilis  est:  impediri  quoque  potest  per  negligentiam,  teporem,  di- 
stractiones,  vel  nimium  affectum  ad  terrena;  imo  aliquando 
animabus  sanctis  denegatur  a  Deo  probationis  causa. 

6.  Est  pignus  faturae  gloriae,  et  germen  resurrectionis  glo- 
riosae.  «  Pignus  futurae  gloriae  »  dicitur  a  Trid entino  1.  c., 
idque  non  tantum,  quatenus  est  causa  gratiae,  quae  est  semen 
gloriae,  sed  speciali  ratione  prae  aliis  sacramentis,  quatenus  nem- 
pe  Christus,  qui  gloriae  largitor  est,  in  hoc  Sacramento  continetur, 
tamquam  cibus  animam  nutriens,  atque  in  spirituali  vita  corro-  j 
borans,  ut  possit  perseverare,  donee  vita  spiritualis  fiat  etiam 
gloriosa. 

Est  germen  resurrectionis  gloriosae,  non  quasi  corpora  sancto¬ 
rum,  qui  non  communicarunt,  non  sint  resurrectura  cum  gloria; 
sed  quia  corpora  fidelium  justorum  propter  realem  eorum  cum 
Christi  corpore  coniunctionem  resurgent  ex  speciali  titulo.  Chri¬ 
stus  enim  ipsam  carnem  eorum,  qui  digne  suscipiunt  sacramen¬ 
tum,  tamquam  contactu  suae  ss.  carnis  consecratam  considerat  ut 
carnem  suam  speciali  afflnitate.  Quamvis  enim  corpora  nostra, 
quamdiu  per  statum  gratiae  templa  sunt  Spiritus  sancti,  sint  per  ; 
hoc  ipsum  membra  Christi,  de  ossibus  ejus  et  de  carne  ejus,  ex  [ 
quo  tempore  ipse  naturam  nostram  per  incarnationem  fecit  suam 
et  participavit  carni  et  sanguini  nostro  (1.  Cor.  6,  15-19  ;  Eph.  5, 
30;  Hebr.  2,  14):  haec  tamen  mystica  unitas  carnis  nostrae  cum 
carne  Christi  suam  pleniorem  consummationem  et  veluti  sacra- 
mentalem  consecrationem  accipit  per  coniunctionem  glorificati 
corporis  et  sanguinis  ejus  cum  ipsis  corporibus  nostris,  in  qua 
conjunctione  celebrantur  nuptiae  agni  cum  sponsa  sua  Ecclesia 
adhuc  peregrinante  in  membris  singulis,  quae  jucundiores  et  ple- 
nioris' unionis  celebrabuntur  in  patria  (Apoc.  21,  2.  3)  (1). 


(1)  Franzelin  th.  XIX. 

7.  Ex  iis  omnibus  sequitur  et  cum  his  cohaeret  alius  effe- 
ctus,  uitima  nempe  fidelium  cum  Christo  et  inter  se  coniunctio, 
uti  ipse  Christus  dicit  (Jo.  6,  57):  Qui  manducat  meam  carnem, 
et  bibit  meum  sanguinem,  in  me  manet,  et  ego  in  illo ;  et  s. 
Paul  us  (1.  Cor.  10,  17):  Quoniam  unus  panis,  unum  coy-pus  multi 
sumus,  omnes,  qui  de  uno  pane  participamus ;  quare  etiam  ss. 
Patres  asserunt,  nos  ss.  Eucharistiae  sumptione  Christi  concor- 
poreos  et  consanguineos  evadere,  ss.  Eucharistiarn  esse  vinculum 
unionis,  quo  tota  Ecclesia,  omnia  ej us  membra  inter  se  copulen- 
tur  (1). 


CAPUT  II. 

De  sacrificio. 

800.  Considerata  Eucharistia,  ut  est  sacramentum,  seu  ut  or- 
dinatur  ad  hominis  sanctiflcationem ;  remanet  dicendum  de  ea- 
dem,  ut  est  sacrificium,  seu  quatenus  ad  Dei  cultum  refertur. 
Praesuppositis  praenotionibus  alibi  traditis  (519  sq.)  omnia  hue 
spectantia  ad  tres  articulos  revocabimus:  l.°  de  veritate  hujus 
sacrificii,  2.°  de  ejus  essentia,  3.°  de  rjusdem  efficacia. 

ARTICULUS  I. 

De  veritate  sacrificii  missae. 

897.  Prop.  137.  Eucharistiae  celebratione  seu  in  missa  offertur 
Deo  verum  et  proprium  sacrificium. 

Statuitur  contra  Novatores  saec.  XVI,  qui  Eucharistiae 
sacrificii  proprie  dicti  dignitatem  et  rationem  denegarunt,  Missae- 


(1)  Hie  effectus  ipsa  materia  et  forma  huius  sacramenti  remota  significatur. 
Sicut  enim  panis  efficitur  ex  multis  frumenti  granis  contritis  et  in  massam 
unam  coeuntibus  vinumque  ex  multis  uvarum  granis  calcatis  et  expressis; 
ita  divinus  hie  cibus  et  potus  corda  requirit  vera  caritate  coniuncta,  ad  i^uam 
multorum  fidelium  in  uno  spiritu  coniuuctionem  efficiendam  dirigitur. 

que  (1)  celebrationem  tamquam  abominationem  abrogandam  esse 
clamitarunt.  Est  de  fide  ex  cone.  Trident,  (sess.  22.  can.  1): 
«  Si  quis  dixerit  in  Missa  non  offerri  Deo  verum  et  proprium 
sacrificium,  ant  quod  offerri  non  sit  aliud,  quam  nobis  Christum 
ad  manducandum  dari,  a.  s.  » 

Demonstr.  i.  a)  Ex  figuris,  quibus  fuit  praesignatum,  praeser- 
tim  sacrificio  Melchisedechi.  Hie  sacrificium  obtulit  in  pane  et 
vino  (2);  sed  Christus  tarn  in  veteri  quam  in  novo  Testamento 
appellatur  sacerdos  secundum  ordinem  Melchisedech :  ergo  et 
Christus  eodem  ritu  sacrificium  Deo  obtulit,  quem  in  sacrificando 
Melchisedech  observavit,  scilicet  in  pane  et  vino.  Quod  nisi  Chri¬ 
stus  instituens  Eucharistiam  fecit,  nullibi  fecit. 

b)  Ex  prophetiis,  quibus  fuit  praedictum,  ex  quibus  ad  unum 
illudque  celebre  provocamus  Malachiae  vaticinum  (1,  10  sq) : 
Non  est  mihi  voluntas  in  vobis,  dicit  Lominus  exercituum,  et 
munus  non  suscipiam  de  manu  vestra.  Ab  ortu  enim  solis  usque 
ad  occasum,  magnum  est  nomen  meum  in  gentibus:  et  in  omni 
loco  sacrificatur  et  offertur  nomini  meo  oblatio  munda ;  quia 
magnum,  est  nomen  meum  in  gentibus ,  dicit  Lominus  exerci¬ 
tuum.  His  verbis  promittitur:  a)  cultus  novus  substituendus  cul- 
tui  levitico;  nam  cultus,  quem  oculis  propheta  subiicit,  est  cultus 
universalis  non  particularis,  persolutus  a  gentibus  non  ab  Israe¬ 
lite;  cultus,  in  quo  sibi  com  placet  et  quo  introducto,  declarat 


(1)  Missae  nomen  probabiliter  iam  saeculo  II.,  aevo  P  ii  I.,  certe  autem  saec. 
IV.  a  s.  Ambrosio  sensu  nostro  adhibebatur;  verisimiliter  desumptum  est 
a  missione  populi,  quae  in  Ecclesia  prisca  fiebat,  eaque  duplici,  nernpe  a 
missione  Catechumenorum,  infidelium  etc.,  qui  ante  Offertorium  mittebantur 
ex  ecclesia,  diacono  clamante:  Ite,  Missa  (Catechumenorum,  etc.)  est;  inde 
haec  missio:  Missa  sea  missio  Catechumenorum  dicebatur;  et  a  missione 
fidelium,  qui,  peracta  re  divina,  discedebant,  iterum  clamante  diacono :  He, 
Missa  (Fidelium)  est;  inde  haec  altera  missio:  Missa  seu  missio  Fidelium 
appellabatur.  Quoniam  autem  Missae  denominatio  a  dimissione  exorta  est,  et 
dimissio  tunc  tantum  locum  habet,  ubi  est  conventus  populi,  sensim  hie  ipse 
conventus  sacer  missa  dicebatur,  vel  Missa,  Catechumenorum  vel  Missa 
Fidelium. 

(2)  Huius  sacrifieii  mentio  fit  (Gen.  14,  18):  At  vero  Melchisedech  rex 
Salem,  proferens  panem  et  vinum,  erat  enim  sacerdos  Dei  altissimi.  Ultimis 
his  verbis  innuitur,  quo  consilio  Melchisedech  panem  et  vinum  protulerit,  non, 
ut  quidam  putabant,  ad  refiefendos  Abrahae  milites,  ex  pugna  reversos,  sed 
ut  sacrificium  Deo  offerret,  id,  quod  proprie  sacerdotis  est,  et  hoc  loco  etiam 
contextu  innuitur,  cum  in  sequentibus  dicatur,  Melchisedechum  Deo  laudes 
persolvisse  et  decimas  ab  Abrahamo  recepisse. 

jam  non  se  esse  cultum  leviticum  suscepturum  (Cf.  Hebr.  10,  5 
sq.)  —  ft)  Cultus  proprius  novo  testamento ;  nam  coitus  genuinus 
veri  Dei  totum  orbem  occupans  atque  ab  omnibus  gentibus  fre- 
quentatus  est  nota  una  omnium  maxime  messiana:  praeterea  est 
cultus  substituendus  cultui  judaico  repudiando  adeoque  non  ad 
testamentum  initum  cum  Judaeis,  sed  ad  novum  foedus  pertinens. 
—  y)  Cultus  vere  et  proprie  sacrificalis ;  nam  cultus  novus  re¬ 
sponds  cultui  repudiando,  cui  substituendus  est,  qui  vere  et 
proprie  sacrificalis  est,  et  insuper  verba,  quibus  novus  cultus 
describitur,  omnia  et  singula  sunt  sacrificalia.  —  3)  Cultus  exlii- 
bitus  vero  quiclem  etproprio ,  sect  incruento  sacrificio;  hanc  enim 
speci fleam  signification em  habet  nomen  mincha,  attenta  etiam 
emphasi  dictionis.  —  e)  Cultus  exhibitus  sacrificio  incruento  per 
se  et  essentialiter  munclo:  opponitur  namque  hoc  sacrificium 
sacrificiis  Judaeorum  obiective  immundis  (v.  7.  8);  est  igitur  ip- 
sum  obiective  et  per  se  essentialiter  mundum,  quod  inde  quoque 
manifestuin  fit,  quod  individuo  nexu  cum  illustratione  divini 
nominis  coniunctum  est.  —  'Q)  Cultus  exhibitus  sacrificio  mirae 
excellentiae  atque  universali:  summam  enim  inde  in  gentibus  et 
in  omni  loco  derivatum  iri  divino  nomini  gloriam  clare  edicitur. 

Itaque  praedictum  a  Malachia  habemus  sacrificium  novi  te- 
stamenti  verum,  incruentum,  per  se  et  essentialiter  sanctum, 
summe  excellens  atque  universale.  'Atqui  vel  nullum  est  ejus- 
modi  sacrificium,  vel  celebratio  Eucharistiae  est  illud  a  Malachia 
praenuntiatum  sacrificium.  Quod  argumentum  vim  suam  reti- 
net,  etiamsi  non  probetur,  quod  diximus,  Malachiam  nimirum 
vocabulo  mincha  sacrificium  incruentum  expresse  significasse. 
Detur  enim,  prophetam  non  specifico,  sed  generico  usu  hoc  vo- 
cabulum  usurpasse,  certe  hoc  pacto  argumentari  nobis  licebit: 
Praedictum  est  a  Malachia  sacrificium  novi  Testamenti  verum, 
sanctum,  summe  excellens  et  universale.  Atqui  sola  celebratio 
Eucharistica  est  liujusmodi  sacrificium.  Nam  praeter  ipsum  nova 
oeconomia  aliud  sacrificium  non  habet,  quam  sacrificium  crucis. 
Iam  vero  sacrificium  crucis  non  potest  dici  universale,  quod  nempe 
offeratur  in  omni  loco,  et  cultus  sit  externus  ab  ortu  solis  usque 
ad  occasum  a  gentibus  nomini  Dei  exhibitus:  ergo.  —  Haec  in- 
terpretatio  confirmatur  traditione  exegetica  plurimorum  Patrum. 

c)  Ex  verbis  instilutionis.  Verba  consecrationis  panis  apud 

Luc.  22,  19.  haec  sunt:  Hoc  et  corpus  meum ,  quo  d  pro  v  obis 
clatur  (to  vjisq  vjuwv  didopevov).  Locutio  haec:  quod  pro  vobis 
datur,  sacrificalis  est,  ut  ostendit  constans  usus  loquendi  novi 
Testaraenti.  Non  modo  dicirnur  sanctificati per  oblationem  corpo¬ 
ris  Christi,  reconciliati  in  corpore  carnis  ejus  per  mortem,  sed 
etiam  actus,  quo  Christus  se  in  sacrificium  pro  nobis  obtulit, 
exhibetur  dictione:  datus  est  pro  nobis,  dedit,  tradidit  se  pro 
nobis.  Quare  Christo  Domino  docente,  corpus  ipsius,  positum  in 
statu  sacramentali,  est  corpus  datum  et  sacrificatum  pro  nobis; 
proindeque  positio  corporis  Christi  in  statu  sacramentali  est  po- 
sitio  in  statu  victimae  ideoque  sacrificium  vere  proprieque  di¬ 
ctum. 

Neque  dicas,  ilia  verba  his  aequivalere:  Hoc  est  corpus  meum, 
illud  nempe,  quod  mox  pro  vobis  in  crnce  dabitur;  nam  misso 
etiam  quod  praesens,  nisi  aliter  probetur,  pro  praesenti  est  acci- 
piendum,  apud  Paulum  (1.  Cor.  11,  24  sq.)  verba  consecrationis 
panis  ita  habent:  Hoc  est  corj)us  meum,  quod  pro  vobis 
tradetur  (to  vtieq  vjucov  xXcojusvov  =  frangitur ,  ut  etiam  codi¬ 
ces  antehieronymiani  passim  habent).  Iam  vero  verbum  xXaoo 
in  integ'ra  Scriptura,  quoties  coniungitur  cum  aliquo,  quod  ad 
comedendum  destinatum  est,  toties  denotat  parare  cibum,  dare 
et  ministrare  in  cibum.  Versio  itaque  Apostoli  legitima  est: 
IIoc  est  corpus  meum,  quod  pro  vobis  positum  est  in  statu  cibi. 
Iam  vero,  quum  eandem  sententiam  Domini  referant  Lucas  et 
Paulus,  duo  ista  apposita  quod  pro  vobis  datur,  et  quod  pro  vo¬ 
bis  frangitur,  eandem  rem  significant.  Ergo  quod  pro  vobis  da¬ 
tur  significat  quod  pro  vobis  positum  est  in  statu  cibi ;  et  vicissim 
quod  pro  vobis  positum  est  in  statu  cibi  significat  quod  pro  vobis 
datur.  Eatenus  vero  haec  significatio  sibi  constat,  quatenus  for¬ 
ma  praesentis  apud  Lucam  significatione  praesentis  sumitur,  seu 
quatenus  conceditur,  testimonio  Lucae  nos  doceri,  positionem 
corporis  Christi  in  statu  sacramentali  esse  positionem  ejus  in 
statu  victimae,  ideoque  verum  propriumque  sacrificium. 

Instauratur  hoc  argumentum  confirmaturque  verbis  consecra¬ 
tionis  calicis.  Quae  apud  Matth.  26,  28  ita  referuntur:  Hie  est 
sanguis  meus  novi  testamenti  qui  pro  multis  effundetur  in  re- 
mjssionem  peccatorum  (to  jieqI  jioXAcov  ex/vvopevov  elg  dcpeoiv 
apaQTubv);  apud  Marcum  (14,  24):  Ilic  est  sanguis  meus  novi  te- 

stamenti  qui  pro  multis  effundetut'  (to  n egl  noXXdov  exywogevov ); 
apud  Lucam  22,  20:  Hie  est  calix  novum  testamevitum  in  san¬ 
guine  meo,  qui  pro  vobis  fundetur  tovto  to  TtovqQiov  to  vji eq 
vgoov  Exyvvopevov) ;  apud  Paulum  (1.  Cor.  11,  25):  Hie  calix 
novum  testamentum  est  in  meo  sanguine.  Eo  tantum  hi  refe- 
rendi  modi  differunt,  quod  Lucas  et  Paulus  utuntur  tropica 
aliqua  eaque  notissima  locutione  (metonymia),  et  indirectam 
usurpant  constructionem,  Matthaeus  et  Marcus  sine  omni  tropo 
scribunt  et  directam  constructionem  adhibent. 

Iam  vero  formulis,  sanguinem  Christi  effundi  pro  nobis,  ef- 
fundi  pro  multis,  e /fundi  pro  multis  in  remissione?n  peecatorum 
declaratur  ratio  sacrificii  vere  et  proprie  dicti.  Si  igitur  haec 
de  sanguine  Christi  posito  in  statu  sacramentali  aflirmantur,  evi- 
denter  positio  corporis  et  sanguinis  Domini  in  statu  sacramentali 
verum  est  ac  proprium  sacrificium.  Atqui  ista  revera  afflrman- 
tur  de  sanguine  Christi  in  statu  sacramentali  posito.  Nam  Mat¬ 
thaeus  quidem  et  Lucas  sanguinem  contentum  in  calice  adeoque 
positum  in  statu  sacramentali  effundi  dicunt  p>’0  multis  in  re- 
missionem  peecatorum,  Lucas  autem  et  Paulus  significant,  intel- 
ligendum  id  esse  non  tantum  de  sanguine,  qui  continebatur  in 
calice,  sed  etiam  de  sanguine,  quatenus  in  calice  continebatur, 
ideoque  effusionem  asserendaih  esse  de  sanguine  ut  posito  in 
statu  sacramentali.  Ergo  huic  positioni  ratio  sacrificii  proprie 
dicti  convenit  (1). 

d)  Ex  Apostolorum  frequentatione,  quae  colligitur  ex  iis  quae 
(Act.  13,2)  leguntur:  Ministrantibus  (X etTovQyovvToov)  autem  illis 


(1)  In  sacrificio  eucharistico,  utpote  incruento,  non  quidem  realis  sed 
mystica  fit  sanguinis  effusio.  Nam  ilia  ipsa  vietima,  quae  in  cruce  est  oblata 
per  realem  effusionem  sanguinis,  cum  omnibus  meritis  sacrificio  cruento  com- 
pletis  sistitur  sub  speciebus  panis  et  sub  speciebus  vini  in  formali  statu 
victimae;  unde  iam  haec  positio  in  statu  victimae  sicut  est  vera  sacrific.atio, 
ita  saltern  propter  respectum,  quem  habet  ad  sacrificium  cruentum,  potest  dici 
effusio  sanguinis.  Accedit  modus,  quo  fit  positio  in  statu  victimae 
secundum  praesentem  institutionem.  Vi  verborum  enim.ponitur  sanguis  sub 
speciebus  vini  seorsum  a  corpore  vi  verborum  positi  sub  speciebus  panis. 
Quamvis  autem  hoc  utroque  non  fiat  realis  soparatio  sanguinis  a  corpore, 
exhibetur  tamen  repraesentatio  illius  effusionis  sanguinis,  per  quam  oblatum 
est  sacrificium  in  cruce.  Haec  est  proprie  ilia,  quae  dici  solet  mystica  effusio 
sanguinis,  hoc  est  tabs  modus  sacrificii  praesentis,  qui  signified  et  reprae- 
sentet  effusionem  factam  in  cruce. 

(prophetis  et  doctoribus  Antioclienis)  Domino,  et  jejunantibus, 
dixit  Hits  Spiritus  s.  etc.  Yerbum  hirovgyeco  passim  significat  sa- 
crificare  (Luc.  1,  23  coll.  1,  9),  quod  insuper  clarum  est  ex  ad- 
ditamento,  to)  Kvgtcg,  Domino,  cui  quidem  sacrificium  offertur, 
Evangelium  vero  populo  praedicatur.  Suadetur  quoque  iis,  quae 
Paulus  (1.  Cor.  10)  habet,  ubi  postquam  v.  16  sq.  dixit,  christianos 
per  Eucharistiam  participes  fieri  corporis  et  sanguinis  Christi,. 
quemadmodum  Judaei,  qui  hostias  edunt,  participes  fiunt  altaris, 
i.  e.  sacrificii  super  altare  oblati,  v.  20.  21.  christianos  vetat,  ad 
convivia  sacra  gentilium  accedere,  ne  hac  ratione  in  communio- 
nem  veniant  idolorum,  quibus  sacrificia  immolant  gentiles:  Non 
enim  inquit,  calicem  Domini  potestis  bibere,  et  calicem  daemo- 
niorum,  non  mensae  (i.  e.  altaris,  seu,  remota  metonymia, 
sacrificii  super  altari  oblati)  Domini  participes  esse,  et  mensae 
daemoniorum.  Hoc  loco  igitur  Apostolus  Eucharistiam  cum  epulis 
Judaeorum  sacrificalibus  et  gentilium,  et  mensam,  in  qua  Eucha¬ 
ristia  conficitur,  cum  illorum  altaribus  sacrificalibus  comparat; 
ergo  certe  etiam  in  Eucharistia  verum  sacrificium  agnoscit. 
Confirmatur  (Heb.  13,  10),  ubi  ait:  Habemus  altare  (■dvoLaoxqgiov) 
i.  e.  sacrificatorium),  de  quo  edere  non  habent  potestatem,  qui 
tabernaculo  deserviunt  (i.  e.  Judaei).  Nimirum  habebant  Judaei, 
sicut  gentiles,  suas  epulas  sacrificales,  quibus  vesci  non  licebat 
christianis.  Jam  dicit  Paulus:  Habent  etiam  christiani  suum 
altare,  suam  victimam  et  epulas  sacrificales,  quibus  vesci  non 
licet  iis,  qui  cultui  Judaeorum  addicti  sunt.  Haec  autem  de  Eu¬ 
charistia  dicta  esse,  sponte  intelligitur.  Itaque  secundum  Apostoli 
doctrinam  Eucharistia,  dum  sumitur,  est  epulum  sacrificale, 
conseqn enter,  cum  duplici  specie  conficitur,  verum  sacrificium,. 
et  mensa,  in  qua  celebratur,  verum  altare  seu  'dvaiaoxrjQiov,  i.  e. 
sacrificatorium. 

Dices:  Paulus  (Hebr.  10,  10  sq.)  dicit:  Sanctificati  sumus  per 
oblationem  corporis  J.  C.  semel....  una  enim  oblatione  consum- 
mavit  in  sempiternum  sanctificatos  et  v.  18....  ubi  autem  horum 
remissio  iam  non  est  oblatio  pro  peccato:....  ergo  praeter  sacri¬ 
ficium  crucis  nullum  aliud  est  agnoscendum.  —  Resp.  Ad  l.um 
dist. :  una  oblatione  consummavit  in  actu  primo,  cone.,  applicavit 
in  actu  secundo,  neg.  —  Ad  2.um  dist.  ubi  horum  (peccatorum)  re¬ 
missio  jam  non  est  oblatio  novi  sacrificii  pro  peccato,  ad  pretii 


Articulus  I.  De  veritate  sacrificii  missae. 


637 


sufficientiam  cone.,  non  est  oblatio  eiusdem  sacrificii  ad  pretii 
applicationem  neg.  (1). 

898.  II.  Traditionis  doctrina  constat  a)  ex  liturgiis  antiquis 
omnibus,  quae  apud  diversas  nationes  orientis  et  occidentis,  apud 
diversas  sectas  a  catholica  Ecclesia  pridem  avulsas,  linguis  di- 
versis  exaratae  ab  Indis  usque  ad  Hispanias,  ab  Aethiopia  usque 
ad  Moscovitas  inde  a  primis  susceptae  fidei  temporibus  in  quo- 
tidiano  publico  solemni  usu,  licet  in  multis  inter  se  discrepent, 
in  hoc  tamen  omnes  velut  in  re  praecipua  et  substantia  totius 
religiosi  cultus  evidenter  conspirant,  quod  tam  sacris  caeremoniis 
quam  verbis  clarissimis  sistunt  celebrationem  Eucharistiae  ut 
verum  et  proprium  sacrificium  Agni  immaculati  Christi  Jesu. 
Nulla  enim  est  inter  omnes,  quae  in  Canone  (Actione  avaopogg), 
et  in  aliis  orationibus  sacrificium  non  aeque  clare  exhibeat  ac 
Canon  Liturgiae  Romanae,  quem  Novatores  saec.  XVI  reiecerunt 
ideo  «  quia  in  eo  omnia  fere  sonant  ac  olent  oblationes  »  (Lu- 
therus).  —  b)  Ex  Patribus,  apud  quos  usitatissimae  sunt  voces: 
o/ferre,  immolare,  sacrificare;  ipsam  ss.  Eucharistiam  dicunt 
dvolav,  TiQogcpoQdv,  victimam,  hostiam,  sacrificium.  Ita  S.  Cy¬ 
prian  us  eamvocat:  «  Sacrificium  verum  et  plenum  »  (2);  s. 
Chrysostom  us:  «  Sacrificium  tremendum  et  plenum  timoris  » 
(3);  s.  Ambrosius  (4)  dicit,  in  ss.  Eucharistia  Christum  offerri. 
Porro  ad  celebrandam  Eucharistiam  altaria  requirunt  (5),  quae 
utique  nonnisi  ad  sacrificia  eriguntur;  item  ss.  Eucharistiae  mi- 
nistros  sacerdotes  vocant;  sacerdos  autem  absque  sacrificio  non 
est  (Ilebr.  5,  1).  Denique  ne  levissimum  dubium  hac  in  re  re- 
linquant,  missae  sacrificium  a  sacrifices  improprie  dictis,  e.  g. 
a  sacrificio  interno  et  sacrificio  sui  ipsius,  diserte  distinguunt  (6). 

Ceterum  ipsi  protestantes  fatentur,  in  tota  antiquitate  Missam 
ut  verum  sacrificium  agnitum  fuisse  (7). 


(1)  Quaenam  sit  mens  Puali  videas  clare  declaratum  apud  Stentrup.  th.  87. 

(2)  Epist.  63.  n.  14.  —  (3)  De  sacerdotio  VI.  4.  —  (4)  In  Ps.  38.  n.  25. 

(5)  Cf.  I  gnat iu m  ad  Philad.  n.  4. 

(6)  Cf.  Gregorium  Naz.  Or.  2.  n.  95.  —  Documenta  in  Catacornbis  reperta 
pro  hac  veritate  cf.  apud  Katschthaler  n.  547  sq. 

(7)  Ernestus  Grabius  (f  1706)  ad  Irenaei  1.  4.  c.  17.  adnotat.:  «  Certum 
est,  s.  Irenaeum  aliosque  Patres,  quorum  scripta  habemus,  tam  eos,  qui 
viderunt  Apostolos,  quam  eos,  qui  immediate  ipsis  successerunt,  spectasse 
Eucharistiam  velut  sacrificium  novae  legis,  et  obtulisse  Deo  Patri  super  altare 

899.  III.  Quod  et  ratione  theologica  suadetur.  Tanta  enim 
est  inter  religionem  et  sacrificium  proprie  dictum  connexio,  ut 
facilius  populum  sine  ulla  invenias  religione  quam  religionem 
sine  aliqua  sacrificiorum  forma.  Aut  itaque  religionem  vere  et 
proprie  in  Ecclesia  Christi  reperiri  neges,  aut  sacrificium  quoque 
externum  et  proprie  dictum  in  ea  agnoscendum  confitearis. 
Nullum  autem  est,  si  Missam  tollas:  est  ergo  Missa  sacrificium 
externum  et  proprie  dictum.  —  Praeterea  omnes  sacrificii  notae, 
quas  superius  (n.  522  sq.)  recensuimus,  in  Missa  inveniuntur:  est 
ergo  verum  sacrificium. 

ARTICULUS  II. 

De  essentia  sacrificii  Missae. 


900.  Eucharistica  celebratione  verum  propriumque  sacrificium 
contineri,  dogma  fidei  est.  Hinc  dogma  quoque  est,  in  celebra¬ 
tione  eucharistica  elementa  omnia  haberi,  quae  ad  veri  sacrificii 
essentiam  constituendam  concurrunt.  Sed  nulla  definitione  san- 
citum  est,  sive  in  quo  praecise  formalis  ratio  sacrificii,  quae  in 
celebratione  eucharistica  inest,  sita  sit;  sive  quaenam  distincte 
et  adaequate  sint  notae  essentiales  sacrificii.  Mirum  proinde 
nemini  accidere  potest,  quod  theologi,  non  obstante  unanimi  con¬ 
sensu,  quo  catholicum  de  eucharistico  sacrificio  dogma  ample- 
ctuntur  et  propugnant,  in  diversa  tamen  abeant,  simul  ac  quaestio 


panem  et  vinum,  veluti  dona  sacra  offerentes  ante  consecrationem  tamquam 
primitias  creaturarum  ad  recognoscendum  supremum  eius  in  res  omnes  domi¬ 
nium,  et  post  consecrationem  velut  corpus  et  sanguinem  mysticum  Jesu 
Christi,  ad  sic  repraesentandum  sacrificium  cruentum,  quod  ipse  fecit  corporis 
et  sanguinis  sui  in  cruce,  et  ad  obtinendos  fructus  mortis  suae  pro  iis  omni¬ 
bus,  pro  quibus  oblatum  est.  Ceterum  haec  doctrina  non  est  doctrina  unius 
ecclesiae  vel  peculiaris  doctoris,  sed  erat  doctrina  et  praxis  Ecclesiae  univer¬ 
salis;  Ecclesia  earn  acceperat  ab  Apostolis,  Apostoli  a  Christo.  Est  id,  quod 
s.  Irenaeus  nos  docet,  quod  s.  Ignatius  et  J  u  s  t  i  n  u  s  nos  docuerunt  ante, 
ipsum  quod  Tertullianus  et  s.  Cyprianus  nos  docuerunt  post.  Est  id, 
quod  clare  continetur  in  epist.  s.  Clementis  ad  Corinth.  »  — Idem  dicunt 
multi  ex  recentissimis  Protestantium  doctoribus  (cf.  Hettinger,  Dorjmen, 
P.  2,  p.  240  sq.).  Eodem  modo  loquuntur  nedum  Chemnitius  sed  et  ipse 
Luther  us. 

de  intrinseca  formalique  eius  ratione  instituitur.  De  qua  haec 
statuimus : 

901.  1.  Sacrificium  eucharisticwm  ipsa  consec rat ione  j)er- 
ficitur .  a)  Sacrificium  perficitur  actione  sacerdotis:  atqui  sacri¬ 
ficii  eucharistici  sacerdos  est  ipse  Christus,  cuius  nonnisi  vicem 
alii  sacerdotes  gerunt:  ergo  ea  actione  perficitur,  in  qua  sacerdos 
secundarius  maxime  suam  exuit  personam  atque  personam  induit 
Christi;  hoc  vero  fit  in  consecratione :  ergo.  —  Christus  nunc  sa- 
cerdotum  ministerio  eodem  modo  se  offert,  quo  in  ultima  coena 
per  semetipsum  se  obtulit;  in  ultima  autem  coena  se  ipsum  ob- 
tulit  non  alia  re  vel  aliis  verbis,  quam  quod  corpus  et  sanguinem 
suum  et  per  hoc  se  ipsum  constituit  sub  speciebus  panis  et  vini 
in  statu  victimae:  ergo. 

2.  Sacrificium  eucliaristicum  sacrificii  crucis  est  commemo- 
rativum,  ideoque  sacrificium  r elativum.  a)  Effusio  sanguinis, 
quae  de  sacrificio  eucharistico  enuntiatur,  profecto  non  realis 
est,  sed  mystica.  Eatenus  vero  mystica  sanguinis  effusio  in  sacri¬ 
ficio  Eucharistico  habetur,  quatenus  per  intimam  suam  rationem 
refertur  ad  sacrificium  cruentum  crucis,  seu  quatenus  est  sacri¬ 
ficium  essentialiter  relativum.  —  b)  Paulus  (1.  Cor.  11,  26)  Christi 
verba:  Hoc  facite  in  meam  commemorationem,  sic  interpreta- 
tur:  Quotiescumque  enim  manducabitis  panem  Imnc,  et  calicem 
bibetis,  mortem  Domini  annuntiabitis,  donee  veniat.  Celebratio 
itaque  Eucharistiae  est  annuntiatio  adeoque  omnino  solemnis  com- 
memoratio  mortis  Domini;  commemoratio  vero,  quae  non  ab  affe- 
ctu  pendet,  quo  celebratio  eucharistiae  fit,  sed  quae  necessario  cum 
ipsa  celebratione  coniuncta  est  (quoties  toties  etc.) ;  commemoratio 
proinde  obiectiva  et  realis  mortis  Domini.  —  c)  Cone.  Trident, 
(sess.  22.  cap.  1)  statuit,  Christum  reliquisse  «  sacrificium,  quo 
cruentum  illud  semel  in  cruce  peragendum  repraesentaretur  eius- 
que  memoria  in  finem  usque  saeculi  permaneret;  »  et  Cypria- 
n  u  s:  «  Unde  apparet,  sanguinem  Christi  non  offerri,  si  desit  vinum 
calici,  nec  sacrificium  dominicum  legitima  sanctificatione  celebra- 
ri,  nisi  oblalio  et  sacrificium  nostrum  respondent  passioni  »  (1). 

3.  Quam  vis  theologi  in  his  conveniant,  discrepant  tamen 
adliuc  infer  se,  in  quo  proprie  intrinseca  et  formalis  ratio  sa- 

(1)  Epist.  63.  n.  9.  —  Alia  Patrum  teslimonia  vide  apud  Card.  Fran  /.cl  in 

th.  XV. 

crilicii  sit  constituenda.  Missis  minoris  momenti  et  parum  pro- 
babilibus  sententiis,  quatuor  principaliores  commemorabimus. 
Prim  a  est  Vasquesii,  qui  distinguens  inter  sacrificium  cibso- 
lutum  et  relativum,  ad  illud  quidem  requirit  victimae  destru- 
ctionem,  non  vero  ad  sacrificium  relativum:  cum  vero  sacrificium 
Missae  non  sit  nisi  relativum  ad  illud  crucis,  hinc  nulla  in  ea 
requiritur  victimae  destructio,  sed  sufficit  quod  consecratione 
corpus  et  sanguis  Christi  ita  praesentia  fiant,  ut  repraesentent 
sacrificium  in  cruce  oblatum  ej usque  sint  commemoratio.  Ponit 
itaque  essentiam  sacrificii  in  commemoratione  crucis.  —  Al¬ 
tera  est  Lessii,  secundum  quam  consecratio  est  vere  sacri- 
ficativa,  quia  per  earn  vi  verborum  separatur  corpus  a  san¬ 
guine  ;  nam  licet  per  concomitantiam  sit  idem  sub  utraque 
specie,  hoc  tamen  est  per  accidens;  nam  verba,  quantum  sunt 
ex  se,  separant  corpus  a  sanguine  et  instar  gladii  mystici  dis— 
solvunt  illud  compositum,  atque  ideo  mactant  illud,  et  ponunt  ! 
in  altari  tamquam  victimam  occisam  et  mactatam.  Ponit  itaque 
essentiam  sacrificii  in  separata  consecratione,  quae  est  velut 
mystica  sanguinis  effusio.  —  Tertia  est  Suaresii,  qui  putat 
in  quolibet  vero  et  proprio  sacrificio  requiri  hostiae  immutatio- 
nem;  sed  hanc  dicit  non  debere  necessario  fieri  per  destructionem: 
earn  fuisse  propriam  sacrificiis  veteris  Testamenti;  in  nostro 
vero  sacrificio  haberi  immutationem  per  rei  principaliter  oblatae 
productionem  in  honorem  Dei  factam,  et  destructionem  solum  fieri 
panis  et  vini  veluti  termini  a  quo.  —  Quarta  denique  est  car- 
dinalis  de  Lugo,  iuxta  quam  intrinseca  sacrificii  eucharistici 
forma  sita  est  in  consecratione,  quatenus  per  earn  corpus  et 
sanguis  Christi  sub  speciebus  panis  et  vini  constituitur  secun¬ 
dum  quandam  sanctissimae  suae  humanitatis  a  functionibus  et 
rationibus  existendi  connaturalibus  exinanitionem  ad  statum  cibi 
et  potus. 

Hanc  sententiam  egregie  exponit  et  excolit  Card.  Franze- 
lin  in  hunc  inodum:  Consideretur,  inquit,  status,  in  quo  Chri- 
stus  Dominus  summus  sacerdos  per  consecrationem  secundum  ss. 
corpus  et  sanguinem  suum  sub  speciebus  panis  et  vini  sese  ut 
victimam  constituit.  Primogenitus  omnis  creaturae,  caput  Ec- 
clesiae,  in  omnibus  primatum  tenens  (Coloss.  I.  15.  18)  dat  se 
ipsum  Ecclesiae  suae  per  suos  ministros  sacerdotes  constituendum 


Articulus  II.  De  essentia  sacrificii  Missae. 


641 


corpore  ac  sanguine  suo  in  tali  mode  existendi  sub  speciebus 
panis  ac  vini,  ut  vere  sit  in  statu  cibi  ac  potus;  ut  (formaliter 
quatenus  constituitur  sub  his  speciebus)  desinat  omnis  actus 
connaturalis  vitae  corporeae  pendens  a  sensibus;  ut  nihil  secundum 
corpus  possit  agere  connaturaliter ;  ut  corpus  eius  ac  sanguis,  in 
quantum  praesentia  eius  alligatur  speciebus,  permittatur  quodam- 
modo  arbitrio  creaturarum  non  secus,  ac  si  esset  res  inanimata; 
in  tali  vero  conditione  se  constituit,  ut  ipse  summus  sacerdos  pro 
tota  Ecclesia,  cuius  ipse  est  caput,  et  Ecclesia  per  ipsum  expri- 
mat  in  corpore  et  sanguine  sacratissimo  supremum  Dei  dominium 
et  absolutam  dependentiam  omnis  creaturae,  cuius  ipse  homo 
lesus  Christus  est  primogenitus,  et  simul  exprimat  et  exhibeat 
satisfactionem  pro  reatibus  olim  consummatam  in  cruce  huius 
ipsius  corporis  traditione  et  huius  sanguinis  effusione.  Atqui  talis 
«  exinanitio  »  ad  exprimendam  maiestatem  absoluti  dominii  Dei 
et  satisfactionem  pro  reatibus  nostris  morte  completam  non  solum 
satis  intelligitur  ut  vere  et  proprie  sacrificalis;  sed  etiam,  excepto 
sacrificio  cruento  in  cruce,  nullam  sublimiorem  ac  profundiorem 
rationem  veri  et  proprii  sacrificii  concipere  possumus:  ergo. 

Cum  itaque  nullum  sit  dubium,  in  ipso  modo  existendi  sacra- 
mentali  corporis  et  sanguinis  Christi  aptitudinem  et  supposita 
institutione  actualem  significationem  sacrificalem,etproinde  ratio¬ 
nem  intrinsecam  veri  et  proprii  sacrificii  non  solum  sufficienter 
sed  etiam  insigniter  contineri;  lianc  sententiam  eo  libentius  se- 
quimur  quod  et  fundetur  in  ipsis  consecrationis  verbis,  prout  re- 
feruntur  a  Paulo  et  Luca,  et  non  sit  exclusiva  sed  supponat  quod 
affirmant  ceterae  sententiae  illasque  compleat  et  suppleat.  Etenim 
eo  ipso  quod  Missa  sacrificium  est  relativum  non  solum  Christi  in 
cruce  mors,  sed  duplici  consecratione  panis  et  vini  vivide  san¬ 
guinis  a  corpore  separatio  sistitur  praesens.  At  quoniam  non  est 
tantum  relativum  sacrificium,  sed  etiam  in  se  ipso  verum  et  pro- 
prium  sacrificium;  hinc  requiritur  insuper  aliqua  rei  destructio 
saltern  aequivalens  et  moralis,  talis  videlicet  qua  victim  a  ponatur 
in  statu  decliviori  et  humano  modo  desinat,  uti  e.  g.  vinum  desinit 
effusione  in  libationibus.  Ifaec  vero  habetur  quatenus  corpus 
Christi  constitutum  in  statu  cibi  et  potus  redditur  inutile  ad  usus 
humanos  corporis  humani  et  aptum  ad  alios  diversos  usus  per 

modum  cibi:  quare  humano  modo  idem  est  ac  si  fieret  panis  et 
aptaretur  et  conderetur  in  cibum. 

902.  Corollarium  1.  Differentiae  inter  sacrificium  eucharisticum 
et  sacrificium  crucis,  praeter  varias  circumstantias  loci,  temporis, 
caeremoniarum,  hae  sunt:  l.°  Christus  in  cruce  oblatus,  fuit 
mortalis  et  passibilis ;  in  Eucharistia  offertur  immortalis  et  impas- 
sibilis;  2.°  in  cruce  se  ipsum  obtulit;  hie  ministerio  sacerdotum; 
3.°  in  cruce  cruente,  hie  incruente;  4.°  in  cruce  solutum  est 
pretium  redemptionis  nostrae,  hie  nobis  applicatur;  5.°  sacrificium 
crucis  semel  tantum  oblatum  est,  sacrificium  Missae  usque  ad 
consummationem  saeculi  in  Ecclesia  est  offerendum;  illud  est 
simpliciter  absolutum,  hoc  autem  est  simul  relativum. 

Attamen,  quia  utrobique  eadem  est  numero  victima,  idem 
principaliter  offerens,  et  quia  hoc  altaris  sacrificium  est  subor- 
dinatum  sacrificio  crucis,  quatenus  est  ejus  commemoratio  et 
applicatio:  differentia  non  est  essentialis,  sed  tantum  accidentalis, 
in  modo  nempe  et  ratione  offerendi. 

Adhuc  minor  est  differentia  si  cum  sacrificio  in  ultima  coena 
oblato  comparetur,  nam  non  solum  eadem  est  victima  et  idem 
offerens,  sed  etiam  idem  modus  offerendi,  incruente  videlicet; 
differt  ergo  tantum  quoad  quasdam  circumstantias:  in  coena  ob¬ 
latus  est  mortalis,  hie  immortalis;  ibi  per  se,  hie  per  sacerdotes; 
ibi  significabatur  passio  ut  futura,  hie  ut  praeterita.  Sacrificium 
in  coena  meritorium  erat  et  satisfactorium,  sacrificium  Missae 
meriti  et  satisfactionis  jam  completae  est  applicatio;  illud  non 
configurabatur  alteri  sacrificio  incruento,  hoc  autem  est  repetitio 
sacrificii  coenae.  Insuper  ambo  differunt  aliis  circumstantiis, 
nempe  loci,  temporis,  ritus,  apparatus  etc. 

903.  Corollarium  2.  Licet  essentia  sacrificii  perficiatur  in  ipsa  con- 
secratione,  cum  tamen  ipsum  consistat  in  ipsa  corporis  Christi 
positione  in  statu  cibi,  adeoque  ad  victimae  consumptionem  or- 
dinem  intrinsece  dicat;  patet,  participationem  victimae  per  sa- 
cerdotem  offerentem  pertinere  ad  sacrificii  integritatem  uberius- 
que  de  sacrificii  fructu  recipere  fideles,  quando  cum  sacerdote 
communicant;  licet  non  ideodici  possint  illicitae  Missae,  in  quibus 
solus  sacerdos  sacramentaliter  communicat.  (Cf.  Trident,  sess. 
22.  cap.  6  et  can.  G). 

904.  Corollarium  3.  Quamvis  in  consecratione  unius  speciei  suffl- 

ciens  inveniatur  aptitudo  ad  sacrificium;  ad  essentiam  tamen 
sacrificii,  prout  illud  a  Christo  est  institutum,  utriusque  speciei 
consecratio  necessaria  esse  videtur. 

905.  Corollarium  4.  Species  panis  et  vini  non  sunt  res,  quae 
formaliter  offeruntur  in  sacrificium,  sed  per  quas  et  sub  quibus 
oblatio  corporis  et  sanguinis  Christi  fit  visibile  sacrificium. 

Substantia  panis  et  vini  pertinet  ad  hoc  sacrificium  ut  termi¬ 
nus  a  quo,  qui  transit  per  actionem  sacrificalem,  ut  victima 
constituatur  sub  eorundem  speciebus:  atque  ita  sunt  intelligendi 
Patres,  quando  docent  in  Eucharistia  primitias  ex  creaturis  Deo 
offerri. 

« 

ARTICULUS  III. 

De  effectibus  sacrificii  Missae. 

906.  Prop.  138.  Sacrificium  Missae  non  tantum  latreuticum  est 
et  eucharisticum,  sed  etiam  impetratorium  atque  propitiatorium  pro 
vivis  et  pro  defunctis. 

De  fide  ex  cone.  Trident,  (sess.  22.  can.  3):  «  Si  quis  dixerit, 
Missae  sacrificium  tantum  esse  laudis  et  gratiarum  actionis,  aut 
nudam  commemorationem  sacrificii  in  cruce  peracti  non  autem 
propitiatorium,  vel  soli  prodesse  sumenti;  neque  pro  vivis  et 
defunctis,  pro  peccatis,  poenis,  satisfactionibus  et  aliis  necessi- 
tatibus  otferri  debere;  a.  s.  » 

Declar.  Quatuor  igitur  producit  elfectus  quadruplici  sacrificii 
fini  respondentes:  ut  latreuticum  Deo  tribuit  adorationem,  qua- 
tenus  olfertur  in  agnitionem  supremi  ejus  dominii;  ut  euchari¬ 
sticum  gratias  Deo  refert  pro  beneficiis  ejus  acceptis;  ut  propitia¬ 
torium  seu  satis f actor  turn  (1),  Deo  iusto  judici  offertur  ad  obti- 
nendam  remissionem  peccatorum  et  poenarum  eis  debitarum,  et 


(1)  Cum  propitiatio  respiciat  divinam  iustitiam  compensandam,  haec  autem 
compensatio  fiat  dum  per  sacrificium  eucharisticum  infmita  Deo  exhibetur 
]>ro  nobis  in  cruce  peraeta  satisfatio,  patet,  in  se  idem  esse  propitiationem  vet 
satis factione m.  Quoad  nos  tamen  seu  pro  obiecto  fructus  propitiatorius  solet 
distingui  ita,  ut  alius  referatur  ad  peccata  expianda,  et  dicitur  stride  propi¬ 
tiatorius,  alius  ad  poenas  et  satisfactiones,  et  dicitur  specifice  satis factorius. 

spectat  ad  vivos  et  defunctos;  nt  impetratorium  Deo  offertur 
misericordissimo  opitulatori  ad  alia  beneficia  per  Ohristi  merita 
impetranda,  et  spectat  ad  viventes. 

907.  Demonstr.  i.  p.  Sacrificium  Missae  esse  latreuticum  Deo 
oblatum  tamquam  summo  reruin  omnium  Domino,  et  eucharisti-  i 
cum  Deo  oblatum  tamquam  summo  benefactori,  colligitur  ex 
sacrificii  notione,  a  qua  inseparabile  est,  ut  fiat,  ad  adorandam  : 
divinam  Maiestatem  et  gratias  agendas  Deo  pro  universis  be- 
neficiis  in  nos  collatis;  ex  Malachia  (1,  11),  in  quo  praedicitur 
per  hoc  sacrificium  magnopere  glorificandum  esse  nomen  Domini 
ab  ortu  solis  usque  ad  occasum;  ex  Matth.  (26,  27)  et  Paulo 
(1.  Cor.  11,  24),  in  quibus  narratur  Christus  hoc  sacrificium  in 
gratiarum  actionem  obtulisse.  Has  duas  rationes  ipsi  Protestantes 
haud  aegre  in  eucharistia  admittunt. 

908.  Nota.  Eo  ipso  quod  Missae  sacrificium  est  actus  principalis 
cultus  latreutici,  non  potest  nisi  uni  Deo  offend  juxta  ill ud  ; 
Augustini:  «  Sacrificium  certe  nullus  hominum  est  qui  audeat  ■ 
dicere,  deberi  nisi  Deo  (1).  »  Nihilominus  definivit  cone.  Trident,  i 
(sess.  22.  can.  5):  «  Si  quis  dixerit,  imposturam  esse  Missam  ce-  ; 
lebrare  in  honorem  sanctorum  et  pro  illorum  intercessione  apud 
Deum  obtinenda,  sicut  Ecclesia  intendit,  a.  s.  »  Porro  Ecclesia 
cum  Missam  celebrat  in  honorem  sanctorum,  nec  intendit  offeree 
nec  offert  ipsis  sanctis,  sed  soli  Deo  ut  auctori  virtutum  et  merito- 
rum  sanctorum,  et  gloriae  qua  fruuntur;  dicitur  tamen  sacrificium 
offerri  in  honorem  sanctorum,  quia  offertur  Deo  in  gratiarum  j 
actionem  pro  beneficiis  ab  ipso  in  sanctos  collatis,  quod  cedit  in 
aliquam  gloriam  sanctorum,  ut  pro  nobis  intercedere  dignentur 
in  coelis,  quorum  memoriam  agimus  in  terris. 

909.  Demonstr.  ii.  p.  a)  Malachiae  (1,  11)  praedicitur  sacrifi¬ 
cium  eucharisticum,  quod  in  locum  omnium  sacrificiorum  veterum  ■: 
succedens  sua  perfectione  et  excellentia  ista  omnia  longe  superet  ; 
(n.  897).  Tale  autem  sacrificium  nec  esse  nec  concipi  potest, 
quin  omnes  rationes  et  perfectiones  veteribus  sacrificiis  proprias  1 
continere  necessario  cogitandum  sit.  Non  vero  eas  contineret,  nisi 
esset  propitiatorium,  satisfactorium  et  impetratorium.  Constat 
namque,  triplicem  hanc  rationem  in  veteribus  sacrificiis  reipsa  ; 


(1)  De  civ.  Dei.  1.  22.  c.  4. 

fuisse.  —  b)  Locutione:  sanguinem  Christi  e/fundi  pro  multis 
in  remissionem  peccatorum  declarator  manifeste  ratio  sacrificii 
vere  propitiatorii.  Jam  vero  hac  locutione  sacrae  litterae  exhi- 
bent  rationem  sacrificii  eucharistici  (n.  897):  ergo.  —  c)  Sacri- 
ficium  eucharisticum  intrinsecam  relationem  ad  sacrificium  crucis 
dicit  hujusque  realis  et  obiectiva  commemoratio  est  (n.  901).  Eo 
ipso  autem,  quod  realis  illud  et  obiectiva  commemoratio  est 
sacrificii  crucis,  est  realis  et  obiectiva  commemoratio  propitia- 
tionis,  satisfactionis  et  impetrationis  ad  hoc  pertinentium,  seu 
sunt  in  ipso  hae  rationes  pro  natura  et  indole  relationis,  quam 
ad  sacrificium  crucis  dicit.  —  d)  Teste  Paulo  (Hebr.  5,  1)  sacer- 
dotis  est  offerre  sacrificia  pro  peccatis.  Atqui  in  novo  Testamento 
veri  sunt  sacerdotes,  et  vel  Eucharistia  est  sacrificium,  vel  nul¬ 
lum  est:  ergo.  —  e)  Confirmatur  solemni  persuasione  theoretica 
et  practica  totius  antiquitatis,  quae  manifestatur  a)  in  liturgiis, 
quarum  nulla  est  in  qua  non  haec  vel  gemina  legantur:  «  Ofte- 
rimus  tibi  hoc  incruentum  sacrificium  pro  peccatis  nostris  et 
ignorantiis  populi,  »  ut  in  Uturgia  s.  Jacobi  et  Chrysostomi; 
j3)  in  Patribus,  qui  cum  Cyril lo  ajunt:  «  Christum  mactatum  pro 
peccatis  nostris  offerimus,  clementem  Deum  cum  pro  illis  (de- 
functis),  turn' pro  nobis  demereri  et  propitiare  satagentes  »  (1); 
et  Tertulliano:  «  Oblationes  pro  defunctis,  pro  natalitiis  annua 
die  facimus  »  (2).  —  Porro  si  inimicis  peccatorum  veniam 
impetrai,  multo  magis  et  alia  auxilia  tarn  spiritualia  quam  cor- 
poralia  aliis  impetrabit. 

910.  Scholion.  Superest,  ut  de  modo  quo  est  impetratorium,  de 
valore  eius  et  de  subiecto  aliquid  dicamus.  Itaque: 

a)  Si  in  rationem  inquiras,  qua  Missae  sacrificium  sit  propitia- 
torium  et  impetratorium,  tenendum  est:  l.°  illud  non  eo  sensu 
esse  propitiatorium  et  impetratorium  ac  si  per  se  ipsum  novum 
meritum  et  satisfactionem  haberet,  sed  unice  quod  meritum 
redemptionis  et  satisfactionis  sacrilicio  crucis  consummatum 
renovata  oblatione  Deo  Patri  repraesentat  nobisque  applicat. 
2.°  Hanc  propitiationem  in  remittendis  peccatis  quoad  culpam 
non  esse  immediatam,  sicut  in  baptismo  et  poenitentia,  sed 
tantum  mediatam\  «  hujus  quippe  oblatione  placatus  Dominus 


(1)  Catech.  mijstag.  5.  n.  10.  —  (2)  De  corona  c.  3. 

gratiam  et  donum  poenitentiae  concedens  crimina  et  peccata, 
etiam  ingentia,  dimittit  »  (1).  Scilicet  peccata  causa  sunt,  cur 
justitia  divina  uberiores  gratias  subtrahat,  quas,  nisi  peccata 
obstarent,  concedere  vellet.  Jam  per  sacrificium,  quo  satisfactio 
in  cruce  consummata  pro  determinate  peccatoribus  divino  con- 
spectui  exhibeturet  ita  eis  specialiter  applicatur,  haec  iusta  ira 
Dei  placatur,  ne  poenam  inferat  subtractionis  gratiarum;  quam 
proinde  placationem  consequitur  divina  misericordia  et  liberalitas 
in  concedendis  gratiis  abundantioribus,  per  quas  ulterius,  acce- 
dente  hominis  cooperatione,  perficitur  poenitentia  et  iustiflcatio. 
Propitiatio  igitur  respicit  directe  non  auxilia,  ad  conversionem 
peccatoris  ordinata,  obtinenda,  sed  placandam  divinam  iustitiam , 
ne  poenam  inferat  atque  ita  liberalitati  et  misericordiae  ipsius 
locum  velut  parat;  impetratio  bonitatem  et  misericordiam,  ut  be- 
neficia  concedat.  Unde  gratiae  aliae,  quibus  non  peccata  commissa 
impedimento  erant,  sed  quas  tamen  divina  bonitas  concedit  ob  me- 
ritum  Christi  per  sacrificium  Eucharistiae  pro  homine  exhibitum 
et  applicatum  aliter  non  concedandas,  adscribendae  sacrificio  sunt 
non  quatenus  propitiatorium,  sed  quatenus  impetratorium  est. 

Haec  impetratio,  sicut  est  de  omni  impetratione,  non  est  in- 
fallibilis,  nisi  certis  conditionibus  satisfiat,  quae  adsunt  quidem 
ex  parte  postulantis  Christi,  non  vero  semper  ex  parte  eius,  pro 
quo  postulatur,  et  ex  parte  rei,  quae  postulatur,  utpote  quae 
debitum  cum  ordine  divinae  providentiae  et  gubernationis  con- 
centum  non  habet. 

3.°  Sacrificium  Missae,  ut  propitiatorium  est,  per  se  et  im¬ 
mediate  poenas  peccatis  debitas  remittere  tarn  in  vivis  quam  in 
defunctis.  Etenim  ipsum  est  applicatorium  satisfactionis  per 
sacrificium  crucis  completae.  Quare  applicari  nemini  potest, 
quin  ei  veluti  approprietur  satisfactio  Christi  pro  poenis  peccato 
ejus  debitis.  Appropriari  autem  haec  non  potest,  quin  pro 
modo  et  ratione  appropriations  poenae  ipsae  remittantur.  Ergo 
poenarum  peccato  debitarum  remissio  est  effectus,  quern  sacri¬ 
ficium  eucharisticum  per  se  et  immediate  producit. 

911.  b)  Si  de  valore  hujus  sacrificii  quaeras,  distinguas  imprimis 
oportet  varios  offerentes,  scilicet  Christum,  Ecclesiam,  sacerdotem 


(1)  Trident,  (sess.  22.  cap.  2). 

ministrum,  fideles.  Quatenus  sacriflcium  offertur  a  sacerdote  et 
aliis  fidelibus,  qui  aliqua  sua  opera  ad  hoc  concurrunt,  sine 
dubio  est  opus  sanctissimum,  quod  proinde  habet  rationem  meriti, 
satisfactionis,  impetrationis,  dummodo  debitae  conditiones  non 
desint.  Non  quidem  meritum,  quod  omnium  personate  est,  sed 
satisfactio  et  impetratio  hujus  operis,  sicut  aliorum  bonorum 
operum,  possunt  propter  communionem  sanctorum  in  alios  trans- 
ferri.  Sub  hoc  respectu  patet  valorem  esse  ex  opere  oper antis 
et  finitum.  —  Si  consideratur  sacerdos  quatenus  illud  offert  nomine 
Ecclesiae,  qua  ejus  minister  publicus  membrumque  hujus  cor¬ 
poris  mystici,  semper  a  Deo  acceptatur  in  odorem  suavitatis. 
Quare  respectu  sacerdotis  hie  valor  dici  potest  ex  opere  operato, 
quamvis  respectu  Ecclesiae  offerentis  sit  quasi  ex  opere  operantis 
et  propter  hujus  finitam  dignitatem  finitus.  —  Ratione  autem 
Christi,  qui  est  principalis  offerens  non  solum  vi  institutionis  et 
per  auctoritatem,  qua  delegat  sacerdotes  ministros  ad  sacrificium 
suo  nomine  offerendum,  sed  etiam  voluntate  praesenti  in  sin¬ 
gulis  celebrationibus,  qua  se  constituens  in  statu  cibi  et  potus 
sese  Ecclesiae  dat  offerendum  et  se  ipsum  otfert  aeterno  Patri; 
sacrificium  eucharisticum  necessario  et  natura  sua  est  oblatio  ab 
ipso  Christo  facta  adeoque  oblatio,  cuius  valor  est  ex  opere  ope¬ 
rato,  cum  in  ipso  sacrificio  independenter  ab  omnibus  offerentibus 
visibilibus  suum  esse  liabeat,  ab  ipsoquo  primum  incipiat,  atque 
ad  intrinsecam  ipsius  rationem  ita  pertineat,  ut  haec  eo  non 
existente,  prorsus  existere  nequeat.  Sub  hoc  respectu  valor  est 
in  se  et  in  actu  primo  infinitus  sicut  omnia  opera  Christi.  Scilicet 
relate  ad  Deum  adoratio  et  gratiarum  actio,  semel  in  cruce 
exhibita,  adhuc  per  Missam  replicatur  divinae  majestati  condi- 
gna;  relate  ad  homines  nullum  est  bonum,  cui  impetrando  non 
sit  par  et  eminens  in  hoc  sacrificio  dignitas,  nulla  sunt  peccata, 
pro  quibus  nequeat  Missa  divinam  justitiam  super abundanter 
compensare  et  placare.  In  actu  autem  secundo  prout  est  latreu- 
ticum  et  eucharisticum  dici  potest  etiam  infinitus  eo  sensu  quod 
Deo  honorem  infinitum  exhibet  et  gratiarum  actionem  talem,  ut 
major  cogitari  nequeat;  quoad  alios  autem  effectus,  propitiationem 
nempe  et  impetrationem,  finitus  est  et  consilio  supernaturalis 
providentiae  determinatus. 

912. c)  Respectu  eorum,  quibus  applicatur  triplex  fructus  distin- 

gui  solet:  generalis,  qui  obvenit  toti  Ecclesiae,  imo  toti  mundo; 
specialis,  qni  competit  iis,  pro  quibus  sacerdos  specialiter  intendit 
celebrare;  specialissimus,  qui  advenit  ipsi  sacerdoti  offerenti,  qua¬ 
tenus  est  persona  privata  offerens. 

D especiali  autem  contra  Pistorienses  (prop.  30)  tenendum  est: 
I.°  dari  fructum  specialem  seu  medium,  quod  colligitur  a)  ex 
Trident,  (sess.  22  cap.  2  et  can.  3)  statuente,  sacrificium  eucha- 
risticum  pro  vivis  et  defunctis,  pro  peccatis,  poenis,  satisfactioni- 
bus  et  al iis  necessitatibus  ofFerri  et  ofFerri  debere.  Cum  amplitu- 
dine  siquidem  hujus  definitionis  componi  nullatenus  valeret,  sa¬ 
crificium  eucharisticum  pro  determinatis  personis  et  ad  determi- 
natum  finem  ofFerri  non  posse,  b)  Ex  innumeris  ss.  Patrum  dictis 
et  ex  constanti  usu  et  doctrina  Ecclesiae,  maxime  libris  liturgi- 
cis  expressa.  c)  Ex  ritu  in  sacerdotis  consecratione  adhibito, 
qui  et  id  continet,  ut  initiandis  conferatur  «  potestas  offerendi 
sacrificium  pro  vivis  et  defunctis.  »  Haec  enim  potestas  aperte  cum 
jure  sacerdotis  conserta  est  applicandi  sacrificium  pro  determina¬ 
tis  personis  et  ad  determinatum  finem.  d)  Ex  ipsa  sacrificii  na- 
tura,  ad  quam  spectat  ut  pro  determinatis  personis  et  ad  deter¬ 
minatum  finem  ofFeratur,  et  ex  eo,  quod  universim  satisfactio 
et  impetratio  non  solum  omnibus,  sed  etiam  singulis  applicari 
ita  valent,  ut  fructus  earum  his  et  non  aliis  obveniat. 

2.°  Talem  fructum  specialem  ad  subiectum,  cui  obtingat,  de- 
terminari  sola  intentione  offerenlis.  Et  sane  Christus  Dominus 
sacrificium  eucharisticum  ita  instituit,  ut  non  quidem  sub  omni 
respectu,  attamen  sub  aliquo  applicabile  esset.  Quibus  igitur  po- 
testatem  fecit  sacrificium  ministerialiter  offerendi,  iis  omnibus 
et  solis  potestatem  fecit  ipsum,  quatenus  natura  sua  applicabile  est, 
reipsa  applicandi.  Atqui  solis  sacerdotibus  illam  potestatem  con- 
tulit.  Ergo  soli  quoque  ipsi  potestate  ornantur  sacrificium  eu¬ 
charisticum,  quatenus  natura  sua  applicabile  est,  reipsa  applican¬ 
di.  Quoniam  igitur  fructus,  qui  respondet  sacrificio,  ut  applicabile 
natura  sua  est,  est  fructus  specialis,  sacerdotes  soli  pollent  pote¬ 
state  fructum  specialem  applicatione  sacrificii  conferendi.  Nullum 
vero  aliud  hujus  potestatis  exercitium  concipi  potest,  quam  quod 
continetur  voluntate  elicita  sacerdotis  sacrificium  pro  illo  offeren¬ 
di,  cui  applicatio  facienda  est.  Ambigi  igitur  a  nemine  potest, 
fructum  specialem  sacrificii  ad  subjectum,  cui  obtingat,  sola  offe- 
rentis  intentione  determinari. 


i 

DE  POENITENTIA. 


913.  Post  sacramenta,  quae  ad  spiritualem  vitam  gignendam, 
roborandam  et  nutriendam  pertinent,  sequuntur  ea,  quae  eandem 
reparant  ainissam  et  reficiunt,  Poenitentia  nempe  et  extrema 
unctio.  Et  primo  quidem  de  Poenitentia  «  quam  secundam  post 
naufragium  deperditae  gratiae  tabulam  sancti  Patres  asserte 
nuncuparunt  »  (Trident,  sess.  6  cap.  14). 

Porro  Poenitentia  dupliciter  spectari  potest:  vel  ut  virtus, 
vel  ut  sacramentum:  quae  duo  difFerunt  sicut  pars  a  toto,  v.  g. 
corpus  humanum  ab  liomine;  sacramentum  enim  est  totum,  vir¬ 
tus  vero  poenitentiae  pars  sacramenti  (1).  Quare  pauca  quaedam 
imprimis  de  Poenitentia  sub  hoc  posteriori  respectu  praestat 
praemittere. 

914.  Protestantes  ipso  in  tractatus  limine  de  ipsa  hujus  voce 
significatione  nos  lite  iniqua  morantur,  contendentes  poenitentiae 
nomine  nihil  amari  omnino,  sed  vitae  tantum  in  melius  muta- 
tionem  aut  resipiscentiam  signilicari.  Nos  dicimus  poenitentiam 


(1)  Sacramentum  itaque  Poenitentiae  praeter  ipsam  poenitentiae  virtutem 
complectitur  ritum  exteriorem,  h.  e.  efficax  gratiae  signum  sensibile,  a  Christo 
Domino  institutum.  Sicut  enim  Christus  matrimonium  (quod  antea  solum  fuerat, 
et  nunc  est  in  non  baptizatis  contractus  naturalis,  quo  mas  et  foemina  legi¬ 
time  coniunguntur  in  individuam  vitae  societatem),  erexit  in  baptizatis  ad 
dignitatem  Sacramenti  novae  legis,  quatenus  illud  instituit  ut  signum  sensibile 
suae  unionis  indissolubilis  cum  Ecclesia;  similiter  poenitentiae,  quae  peccato- 
ribus  semper  fuit  necessaria  ad  veniam  impetrandam,  Christus  praescripsit 
ritum  externum  tamquam  efficax  gratiae  signum  ab  iis,  qui  post  baptismum 
lapsi  fuerint,  necessitate  medii  observandum;  et  ita  virtus  poenitentiae,  adiuncto 
illo  ritu  seu  signo,  obtinuit  dignitatem  sacramenti  novae  legis  respectu  eorurn, 
qui  lapsi  sunt  post  baptismum;  nam  respectu  cathecumenorum,  et  eorurn  qui 
nondum  sunt  initiati,  poenitentia  non  est  sacramentum,  sed  retinet  dumtaxat 
nomen  et  rationem  virtutis. 

praeter  erroris  prist  ini  cognitionem  et  mutationem  propositi, 
etiam  dolorem  de  culpa  commissa  continere  et  illius  punitionem. 
Hoc  probat  a)  ipsa  ejus  etymologia;  derivatur  enim  a  poena, 
poena  autem  vindicta  est  praeteritae  culpae.  «  Poenitere,  ait 
vetus  auctor  (1),  qui  Augustini  nomine  citari  solet,  est  poenam 
tenere,  ut  quis  semper  puniat  in  se  ulciscendo,  quod  commisit 
peccando.  »  —  b)  Scripturarum  et  Patrum  usus,  juxta  quem  poe¬ 
nitentia  mentis  afflictionem  et  corporis  includit,  ut  Job.  (42,  6): 
Idcirco  ipse  me  reprehendo,  et  ago  poenitentiam  in  favilla  et  ci- 
nere;  Joel.  (2,  12.  13) :  Convertimini  ad  me  in  toto  corde  vestro, 
injejunio  et  in  ft.etu  et  inplanctu;  et  scmdite  corda  vestra  et  non 
vestimenta  vestra;  Luc.  (10,  13):  Si  in  Tyro  et  Sidone  factae 
fuissent  virtutes ,  quae  factae  sunt  in  vobis,  olim  in  cilicio  et  ci- 
nere  sedentes  poeniterent  (juerevoyoav) ;  Gregorius  M.:  «  Poe¬ 
nitere  est  peccata  praeterita  plangere  (2).  —  c)  Ipsa  ratio,  cum 
vera  vitae  emendatio  importet  vitae  malae  anteactae  displicen- 
tiam  et  detestationem,  quae  principium  sit  et  ratio  novae  vitae. 
Duplici  igitur  poenitentia  constat  elemento  intime  inter  se  con- 
nexo,  scil.  displicentia  animi  praeterita  peccata  aetestantis  et 
proposito  non  amplius  peccandi:  illud  verbis  exprimitur:  vellem 
non  fecisse;  hoc:  non  faciam.  Unde  apparet,  poenitentiam  pro- 
prie  dictam  esse  non  posse  de  peccatis  sive  originali  sive  alieno, 
sed  tantum  de  peccatis  a  se  ipso  commissis. 

Porro  circa  naturam  hujus  poenitentiae  multas  theologi  quae- 
stiones  moverunt  subtiles  et  spinosas,  scilicet:  an  sit  virtus?  an 
specialis  sit  virtus,  an  generalis  tantum?  an  theologica  an  mo- 
ralis?  an  sit  religionis  virtus,  an  justitiae?  an  acquisita  vel  divi- 
nitus  infusa?  Ad  haec  breviter  respondemus: 

l.°  Est  sane  virtus,  nam  primo  praecipitur  in  Scripturis  a  Deo; 
Deus  vero  nonnisi  actus  praecipit  virtutum;  et  secundo  virtus  est 
habitus  electivus  secundum  rectam  rationem;  jam  vero  ut  quis 
malum  detestetur,  si  fecerit,  et  si  quem  laeserit,  satisfactionem 
ei  offerat,  est  actus  secundum  rectam  rationem  et  laudabilis:  ergo 
vel  est  virtus  vel  actus  virtutis. 


(1)  De  vera  et  falsa  poenitentia  c.  9. 

(2)  Horn.  34  in  Evang.  —  Eandem  significationern  penes  auctores  praesertim 
sacros  habere  vocem  graecam  peravoia  vide  demonstratum  apud  Palmieri 
de  Poenit.  th.  1. 

2.°  Prouti  poenitentia  intendit  peccatum  delere,  et  exhibere 
compensationem  pro  offensa  est  virtus  specialis  distincta  a  ceteris, 
quia  peculiare  habet  obiectum  formate,  nempe  honestatem  elu- 
centem  in  placatione  Dei  et  compensatione  divinae  offensae,  quod 
motivum  nulli  alteri  virtuti  convenit  (1). 

d°.  Est  virtus  non  theologica,  sed  moralis,  quia  virtus  theo- 
logica  habet  Deum  pro  obiecto  et  fine;  poenitentia  vero  licet  ha- 
beat  Deum  pro  fine  non  habet  pro  obiecto,  versatur  enim  circa  sa- 
tisfactionem  pro  obiecto.  Unde  similis  est  religion]'.  Nam  sicut  haec 
respicit  cultum  divinum  tamquam  obiectum,  et  Deum  ut  finem, 
cui  cultus  ille  immediate  refertur;  sic  ilia  respicit  satisfactionem 
tamquam  obiectum,  et  Deum  ut  finem,  cui  fit  satisfactio.  Ratio 
tamen  motiva  est  diversa,  quia  religio  respicit  Deum  quatenus 
est  primum  omnium  rerum  principium,  cui  eo  titulo  debetur 
cultus;  poenitentia  autem  respicit  Deum,  quatenus  per  peccatum 
est  offensus,  cui  eo  titulo  debetur  satisfactio. 

4°.  Ex  proprio  ejus  obiecto  formali  reparandi  iniuriam  Deo 
illatam  apparet,  poenitentiam  reductive  pertinere  ad  justitiam 
commutativam,  tamquam  ejus  partem  potentialem.  Pertinet  ad 
justitiam,  quatenus  respicit  reparationem  iniuriae  seu  laesionis 
sive  ordini  naturali,  sive  ejus  auctori  Deo  illatae;  non  tamen 
est  ipsa  justitia,  quia  justitia  respicit  perfectam  aequalitatem  rei 
ad  rem:  inter  iniuriam  vero  illatam  Deo  et  hominis  compensa¬ 
tionem  perfecta  aequalitas  esse  non  potest.  Quare  poenitentia  est 
tantum  justitiae  pars,  nempe  potentialis,  quae  justitiae  subser- 
vit,  quae  partim  cum  ilia  convenit,  partim  ab  ejus  ratione 
deficit. 

5.°  Denique  poenitentia,  est  virtus  infusa,  quia  vera  poenitentia 
disponit  ad  justificationem,  tenditque  ad  abolendam  Dei  ofiensam, 


(1)  Si  poenitentiam  late  sumas  pro  habitu  inclinante  ad  dolendum  de  peccatis, 
abstrahendo  a  motivo  doloris,  dici  potest  virtus  generalis  hoc  sensu,  quod 
spectare  possit  ad  quamlibet  virtutem.  Nam  dolor  de  peccatis  concipi  potest 
ex  motivo  proprio  cuiuslibet  virtutis;  proprium  est  enim  cuiuslibet  virtutis 
refugere  malum  oppositum  bono,  quod  prosequitur.  Sic  religio  inclinat  ad 
detestandam  omnem  irreverentiam  contrariam  cultui  Dei,  quod  est  ejus  obie¬ 
ctum:  vir  iustus  per  iustitiam  aegre  fert  proximum  iniuste  opprimi,  per  cari- 
tatem  nomen  Dei  blasphemari.  Hi  igitur  dolores  pertinent  ad  illas  virtutes, 
cum  actus  speciem  sumat  a  suo  motivo.  Sed  propter  eandem  rationem  dolor, 
quo  dolemus  ob  proprium  peccatum,  quatenus  est  offensa,  est  specialis  virtutis, 
nempe  poenitentiae. 

ad  exhibendam  pro  ea  satisfactionem,  et  roconciliandum  homi- 
nem  cum  Deo;  atqui  virtus  naturalis  et  acquisita  non  potest  ista 
praestare,  ut  definitum  est  a  Tridentino:  ergo  virtus  poeni- 
tentiae  est  infusa  adeoque  supernaturalis.  Infunditur  autem,  si- 
cuti  ceterae  virtutes  morales,  in  ipsa  justificatione  quamquam 
etiam  ante  justificationem  actus  poenitentiae  eliciuntur,  gratia 
actuali  tunc  habitum  supplente.  Unde  haec  poenitentiae  virtus 
definiri  potest :  virtus  moralis  infusa  inclinans  hominem  ad 
reparandam  iniuriam  Deo  per  peccatum  illatam.  Actus  autem, 
quo  poenitentia  iniuriam  Dei  reparat,  a  Tridentino  (sess.  14. 
cap.  4)  definitur:  animi  dolor  ac  detestatio  de  peccato  commisso , 
cum  proposito  non  peccandi  de  cetero. 

915.  Poenitentia  ut  sacramentum  definitur:  Ritus  a  Christo 
Domino  institutus ,  quo  gratia  de  se  remissiva  peccatorum  con- 
fertur.  Doctrina  de  hoc  Sacramento  a  Tridentino  sess.  14  com- 
prehensa,  reducitur  tota  ad  haec  potissima  capita:  1°.  Christus 
potestatem  Ecclesiae  contulit  remittendi  peccata;  2°.  hanc  po- 
testatem  sacerdos  exercere  nequit,  nisi  peccator  triplicem  actum 
ponat,  nempe  contritionem,  confessionem,  satisfactionem;  3.°  ritus 
hujusmodi,  qui  hinc  quidem  absolutione  sacerdotis,  inde  vero 
tribus  poenitentis  actibus  indicatis  continetur,  veri  nominis  est 
sacramentum  peccatori  baptizato  ad  salutem  necessarium.  Cum 
autem  cum  peccato  non  semper  tota  auferatur  poena  ipsi  debita, 
quae  residua  per  Indulgentias  praesertim  redimi  potest,  tamquam 
appendix  quaestio  de  Indulgentiis  subiungi  solet. 

Hinc  tractatus  tria  capita  comprehendet:  l.°  de  potestate 
remittendi  peccata;  2.°  de  tribus  poenitentis  actibus;  3.°  de  veritate 
et  natura  sacramenti  Poenitentiae,  quibus  accedit  appendix  de 
Indulgentiis. 

CAPUT  I. 

De  potestate  remittendi  peccata. 


916.  Errarunt  de  hac  re:  Montanistae  saec.  II,  quibus  ac- 
cessit  etiara  Tertullianus,  aflirmantes,  Ecclesiam  non  habere 
potestatem  remittendi  quaedam  graviora  peccata,  uti  idololatriam, 
homicidium,  fornicationem ;  Novatiani  saec.  Ill,  qui  Ecclesiae 
primum  solummodo  potestatem  lapsis  post  baptismum  remittendi 
enormia  peccata  abiudicarunt;  dein  ulterius  progressi,  nullum 
peccatum  post  baptismum  commissum  posse  ab  Ecclesia  remitti 
affirmarunt;  Protestantes,  qui  hanc  potestatem  vel  penitus 
negant,  vel  earn  esse  tantum  declaratoriam ,  non  autem  iudicia- 
lem  contendunt.  Contra  hos  fundamentum  totius  tractationis 
vindicabimus,  statuentes: 

917.  Prop.  139.  Christus  Ecclesiae  contulit  potestatem  remit¬ 
tendi  retinendi ve  quaecumque  peccata,  eaque  actu  iudiciali  exer- 
ceri  debet. 

Omnes  tres  partes  de  fide:  prior  respiciens  collationem  hujus 
potestatis  ex  Trident,  (sess.  14  can.  3):  «  Si  quis  dixerit,  verba 
ilia  Domini  Salvatoris:  Accipite  spiritum  sanctum:  quorum  re¬ 
miser  ilis  peccata,  remitlentur  eis,  et  quorum  retinueritis,  re¬ 
tenia  sunt ;  non  esse  intelligenda  de  potestate  remittendi  et  re¬ 
tinendi  peccata  in  sacramento  poenitentiae,  sicut  Ecclesia  catho- 
lica  ab  initio  semper  intellexit;  detorserit  autem  contra  insti— 
tutionem  hujus  sacramenti  ad  auctoritatem  praedicandi  Evange- 
lium,  a.  s.  »:  altera  pertinens  ad  ejus  extensionem  ex  damna- 
tione  Montanistarum  et  Novatianorum ;  tertia  spectans 
ad  ejus  naluram,  ex  Trident.  (1.  c.  can.  9):  «  Si  quis  dixerit,  ab- 
solutionem  sacramentalem  sacerdotis  non  esse  actum  judicialem, 
sed  nudum  ministerium  pronunciandi  et  declarandi,  remissa  esse 
peccata  confitenti:  modo  tamen  credat,  se  esse  absolutum.  a.  s.  » 

918.  Demonstr.  i.  p.  a)  Promisit  Christus  hanc  potestatem 
primum  Petro  (Matth.  16,  19):  Tibi  dabo  claves  regni  coelorum.  Et 

quodcumque  ligaveris  super  terrain,  erit  ligatum  et  in  coelis ; 
et  quoclcurnque  solvents  super  terrain,  erit  solutum  et  in  coelis, 
dein  (in  coniunctione  cum  Petro)  omnibus  Apostolis  (Matth.  18, 
18):  Quaecumque  alligaveritis  super  terrain,  erunt  ligata  et  in 
coelo,  et  quaecumque  solveritis  super  terrain,  erunt  solula  et 
in  coelo. 

Ligatio  et  solutio,  de  qua  sermo  est  in  iis  verbis  Christi, 
spectat  certe  ad  ordinem  moralem  proprium  entis  liberi.  Triplex 
autem  est  vinculum  quo  ens  liberum  ligari  et  a  quo  solvi  mo- 
raliter  potest,  vinculum  legis,  vinculum  culpae,  vinculum  poenae. 
Et  quidem  vinculo  legis  et  poenae  ligari  potest  directe  ab  alio; 
vinculo  vero  culpae  ipsum  se  solum  obstringere  potest;  indirecte 
et  ab  alio  potest  ligari,  quatenus  ei  vinculi  solutio  negatur.  Unde 
et  quoad  triplex  vinculum  potest  ab  alio  solvi.  Potestas  igitur 
ligandi  et  solvendi  est  potestas  vinculum  morale  imponendi  aut 
relaxandi.  Collata  est  igitur  potestas  plena  et  universalis  quoad 
omnes  personas  et  quoad  omnia  negotia  seu  causas  Ecclesiae, 
potestas  ferendi  leges,  praecipiendi,  prohibendi,  judicandi,  poenas 
decernendi,  easdemque  infligendi,  turn  leges  abolendi,  dispensandi, 
condonandi  delicta  et  poenas;  his  enim  omnibus  vel  aliquod 
vinculum  morale  imponitur,  vel  relaxatur :  brevi  potestas  re¬ 
gia  omnia  complectens  jura  regendae  administrandaeque  rei- 
publicae  necessaria.  In  tali  vero  potestate  continetur  tamquam 
pars  potestas  remittendi  et  retinendi  peccata;  est  enim  et  haec 
quaedam  potestas  ligandi  et  solvendi.  —  Eadem  potestatis  am¬ 
plitude  signifleatur  sub  altera  imagine  traditionis  clavium  regni 
coelorum  (1),  in  qua  universal  potestate  et  ilia  partialis  conti¬ 
netur  remittendi  peccata,  per  quae  regnum  coelorum  clauditur. 


(1)  Potestas  clavium  dupliciter  sumitur:  generice  seu  late  pro  omni  pote¬ 
state,  quam  Christus  Petro  et  per  eum  Ecclesiae  contulit;  et  specifice  seu 
stricte  pro  potestate  remittendi  peccata  turn  quoad  culpam  turn  quoad  poenam, 
ut  fit  in  sacramento  poenitentiae,  turn  etiam  quoad  poenam  tantum  extra 
sacramentum,  ut  fit  per  Indulgentias.  Hoc  loco  sumitur  sensu  specifico  pro 
potestate  remittendi  peccata.  Apte  vero  haec  illo  nomine  designatur.  Nam  sicut 
clavis  actus  est  aperire  et  claudere,  ita  potestatis  illius  actus  est  coelum  pec- 
cato  clausum  aperire,  vel  etiam  coelum  indignis  occlusum  retinere.  Inde  pote¬ 
stas  remittendi  peccata  turn  in  sacris  litteris  turn  apud  Patres  et  concilia 
potestas  clavium  appellatur.  Praeterea  in  societate  spirituali  omnem  potestatem 
generice  illo  nomine  expressam  ad  hanc  specialem  remissionis  peccatorum  vel 
proxime  vel  remote  dirigitur. 

l))  Promissam  potestatem  contulit  post  resurrectionem  apparens 
et  dicens  (Jo.  20,  21  —  23):  Pax  vobis.  Sicut  misit  me  Pater,  et 
ego  mitto  vos.  Haec  cum  dixisset,  insu/flavit  et  dixit  eis:  accipite 
Spiritum  sanctum,  quorum  remiseritis  peccata,  remittuntur  eis, 
et  quorum  retinueritis,  retenta  sunt.  Verba  haec  clarissima  alio 
sensu,  quam  de  vera  dimittendi  peccata  potestate,  intelligi  ne- 
queunt.  Nam  a)  dixit  Christus:  Sicut  misi  me  Pater  (pari 
itaque  potestate,  in  parem  finem)  ego  mitto  vos.  Qualis  ergo  in 
Christo,  talis  etiam  in  Apostolis  potestas  peccata  dimittendi,  in¬ 
telligi  debet.  ft)  Formula,  qua  Christus  utitur,  ad  designandam 
potestatem,  quam  Apostolis  tradidit,  nempe:  acpevcu  djuagrtag,  ea- 
dem  est  ac  ilia  formula,  quam  aliis  in  locis  de  sua  (Matth.  9,  6; 
Luc.  7,  47  sq.)  aut  de  Patris  potestate  (Matth.  6,  12  sq. ;  12,  31 
sq.)  peccati  dimittendi  usurpat.  Loquitur  ergo  Christus  de  pec- 
catorum  remissione  vere  tali,  y)  SS.  Patres  omnes  citata  verba 
Christi  de  proprie  dicta  peccatorum  remissione  interpretantur, 
ut  in  sequentibus  ostendemus,  eodemque  sensu  liturgiae  turn 
occidentales  turn  orientales  adhibent.  Jure  igitur  Tridentinum 
in  alienum  sensum  ea  detorquentibus  dixit  anathema. 

919.  Demonst.  ii.  p.  a)  Ex  collatione  testimoniorum  Jo.  20 
cum  illis  Matth.  16  et  18.  Quia  haec  illud  quoque  continent, 
quod  alfertur  verbis  Joannis,  liinc  ea  per  istud  et  vicissim,  sub 
ilia  ratione  qua  conveniunt,  illustrari  possunt,  ideoque  ea  simul 
collata  hanc  integram  fundunt  sententiam :  quorum  hominum 
quaecumque  peccata  remiseritis  seu  solveritis  in  terris,  erunt 
remissa  seu  soluta  et  in  coelis;  et  quorum  hominum  quaecumque 
peccata  retinueritis  vel  ligaveritis  in  terris,  erunt  retenta  seu 
ligata  et  in  coelis.  Porro  terminus  quaecumque  utpote  universa- 
lissimus  nullum  peccatum,  terminus  quorum  utpote  indefinitus 
nullum  hominem  excipit.  —  b)  Ex  Patribus.  Cyprian  us:  «  Quod 
legentes,  neminem  putamus  a  fructu  satisfactionis  et  spe  pacis 
arcendum,  cum  sciamus  iuxta  scripturarum  divinarum  fidem, 
auctore  et  hortatore  ipso  Deo,  et  ad  agendam  poenitentiam 
peccatores  redigi,  et  veniam  atque  indulgentiam  poenitentibus  non 
denegari  »  (1);  s-  Ignatius:  «  Omnibus  igitur  poenitentibus 
rennttit  Ileus,  si  se  convertant  ad  unionem  cum  Deo  et  ad  com- 


(1)  Epist.  52  ad  Ant.  n.  27. 

munionem  cum  episcopo  »  (1);  in  Canonibus  Apostolorum  legi- 
tur :  «  Si  quis  episcopus  aut  presbyter  eum,  qui  se  convertit  a 
peccato,  non  receperit,  sed  ejecerit,  deponetur,  quia  contristat 
Christum  dicentem  (Luc.  15,  10):  Gaudium  oritm ’  in  coelo 
super  uno  peccatore  poenitentiam  agente ;  »  s.  Ambrosius:  «  Di- 
stinctionem  peccatorum  facitis,  quae  solvenda  a  vobis  putetis 
et  quae  sine  remedio  esse  arbitremini;  sed  Deus  distinctionem 
non  facit,  qui  misericordiam  suam  promisit  omnibus,  et  relaxandi 
licentiam  sacerdotibus  suis  sine  ulla  exceptione  concessit  »  (2), 
et  iterum:  «  Evidentissime  Domini  praedicatione  mandatum  est, 
etiam  gravissimi  criminis  reis,  si  ex  toto  corde  et  manifesta 
confessione  peccati  poenitentiam  gerant,  sacramenti  coelestis 
refundendam  gratiam  »  (3) ;  P  a  c  i  a  n  u  s :  «  Quaecumque  solveritis, 
inquit,  omnino  nihil  excepit.  Quaecumque,  inquit,  vel  magna 
vel  modica  »  (4);  s.  Augustinus:  «  Nec  eos  audiamus,  qui 
negant,  Ecclesiam  Dei  omnia  posse  peccata  dimittere.  Itaque 
miseri  dum  in  Petro  petram  non  intelligunt,  et  nolunt  credere 
datas  Ecclesiae  claves  regni  coelorum,  ipsi  eas  de  manibus  ami- 
serunt  »  (5).  —  c)  Ex  damnatione  Montanistarum  et  Novatiano- 
rum,  qui  hanc  potestatem  coarctabant;  ex  exemplo  Pauli  qui 
incestuosum  Corinthium  (1.  Cor.  5),  peccatum  juxta  adversaries 
irremissibile  venia  donavit;  ex  praxi  Ecclesiae,  quae  rite  dispo- 
sitis  omnia  semper  peccata  remisit,  ex  ejus  fine,  qui  est  conti- 
nuatio  operis  Christi  in  salvandis  peccatoribus. 

920.  Corollarium.  Ex  his  sequitur,  nullum  fuisse  peccatum,  quod 
ab  Ecclesia  vere  poenitentibus,  etiam  post  relapsum  non  fuerit 
condonatum.  Unde  distinctione  facta  inter  Ecclesiam  universalem 
et  particularem;  inter  poenitentiam  publicam  stprivatam;  inter 
reconciliationem  perfectam,  qua  omnia  jura  et  bona  ecclesiasti- 
ca  restituuntur,  et  imperfectam,  quae  sola  absolutione  a  pecca- 
tis  constabat,  denegata  perfecta  communione  cum  Ecclesia  et 
ipsa  Eucharistia;  concedi  quidem  debet:  a)  poenitentiam  publi- 
cam  semel  tantum  permissam,  ac  promde  b)  reconciliationem 
perfectam  semel  exhibitam  fuisse;  imo  c)  in  quibusdam  Ecclesiis 
peccatis  veniam  absolute  negatam  fuisse  (cf.  Cyprianum  ep.  51 


(1)  Ad  Philadelph.  n.  8.  —  (2)  De  Poenit.  1.  1.  c.  2.  n.  10.  —  (3)  L.  c.  1.  2. 
c.  3.  n.  19.  —  (4)  Epist.  3.  n.  12.  —  (5)  De  agone  Christ,  c.  31. 

ad  Ant.  n.  21);  at  d)  negari  omnino  debet,  Ecclesiam  universalem 
ullis  poenitentibus  in  articulo  mortis  absolutionem  et  communio- 
nem  negasse  (1). 

921.  Obi.  1.  Christus  dicit  (Matth.  12,  31  sq.):  Omne peccatum  et 
blasphemia  remittetur  hominibus,  spiritus  autem  blaspemiae  non 
remittetur.  Et  quicumque  dixerit  verbum  contra  Filium  liominis, 
remittetur  ei;  qui  autem  dixerit  contra  Spiritum  s.,  non  remit¬ 
tetur  ei,  neque  in  hoc  saeculo,  neque  in  futuro. 

Resp.  Dist.  Christus  negat  Ecclesiae  potestatem  quoad  hoc 
peccatum,  neg. ;  factum  enuntiat,  subdist.  ut  sit  absolute  impos- 
si bile  quod  remittatur,  neg.,  moraliter  impossibile,  subdist.  ex 
defectu  dispositions  ordinarie  cum  natura  illius  peccati  connexo 
cone.,  ex  defectu  potestatis,  neg.  Scriptura,  quod  valde  difficile 
est,  vocare  solet  impossibile;  ita  Christus  (Matth.  19,  24)  ait:  Faci- 
lius  est,  camelum  per  foramen  acus  transire,  quam  divitem  intra- 
re  in  regnum  coelorum.  Porro  nonnulli  Patres  per  blasphemiam 
in  Spiritum  s.  intelligunt  peccatum  illud,  quo  homo  manifestae 
veritati  ultro  obsistit,  et  Spiritus  s.  opera  daemoni  adscribit;  alii 
impoenitentiam  fmalem,  quae  dicitur  peccatum  in  Spiritum  s., 
«  quia,  ait  s.  Thomas,  est  contra  remissionem,  quae  fit  per 
Spiritum  s.,  qui  est  caritas  Patris  et  Filii  »  (2). 

Obi.  2.  Paulus  (Hebr.  6,  4):  Impossibile  est  enim,  eos,  qui  se- 
mel  sunt  illuminati,  gustaverunt  etiam  donum  coeleste,  et  par- 
ticipes  facti  sunt  Spiritus  sancti,  gustaverunt  nihilominus  bo- 
num  Dei  verbum,  virtutesque  saeculi  venturi,  et  prolapsi  sunt ; 
rursus  renovari  ad  poenitentiam,  rursum  crucifigentes  sibimetip- 
sis  Filium  Dei  et  ostentui  habentes. 

Resp.  Dist.  Impossibile  est  eos,  qui  lapsi  sunt,  renovari  per 
poenitentiam  baptismalem,  seu  per  novum  baptisma,  cone.;  im¬ 
possibile  est,  eos  renovari  per  poenitentiam,  quae  baptism um  se- 
quatur,  subdist.  impossibile,  i.  e.  admodum  difficile,  praesertim, 
si  sermo  sit  de  apostatis,  qui  Christum  rursus  speciali  ratione 
crucifigunt,  vel  de  iis  peccatoribus,  qui  perpetuo  relabuntur:  imi- 
tati  videlicet  terrain,  quae  licet  saepe  venientem  super  se  bibat 
imbrem,  indesinenter  profert  spinas  et  tribulos,  cone.;  impos¬ 
sibile  est  prorsus,  neg.  Responsio,  ut  liquet,  utramque  coniungit 

(1)  Cf.  Hui'ter  th.  236  et  237.  —  (2)  2.  2.  q.  14.  a.  3. 

sententiam,  illorum  scilicet  qui  tenent,  Paulum  loqui  de  nova 
baptismate,  et  illorum,  qui  locum  de  apostatis  intelligunt. 

Eodem  modo  de  magna  nempe  difflcultate  quoad  aliquod  pec- 
catum  gravissimum  intelligi  debet  illud  (1.  Jo.  5,  16):  Est  pec- 
catum  ad  mortem;  non  pro  illo  dico  ut  roget  quis ;  nisi  cum 
Augustino  illis  verbis  significari  putemus  peccatum,  in  quo 
quis  impoenitens  moritur,  quod  certe  post  hanc  vitam  non  re¬ 
mittitur  (1). 

922.  Demonstr.  hi.  p.  Actus  judicial  is  est  i  lie,  quo,  instituto 
examine,  sententia  fertur  efficax  illius  rei,  quam  decernit,  remis- 
sionis  nempe  peccatorum,  opponiturque  actui  mere  declaralorio, 
quo  nempe  sacerdos  non  ipse  ad  efflciendam  peccatorum  remis- 
sionem  directe  concurrit,  sed  nudo  fungitur  ministerio  declarandi, 
ilia  a  Deo  esse  remissa.  In  thesi  itaque  asseritur  remissionem 
peccatorum  etiam  ab  ipsa  sacerdotali  sententia  descendere,  quae 
a  Deo  rata  habetur.  Potestas  clavium  igitur,  ut  ita  dicam,  tam- 
quam  humano-divina  concipitur;  humana ,  quia  inest  homini, 
et  per  hominem  exercetur;  divina,  quia  a  Deo  est  auctore,  et 
Christi  nomine  exercetur;  humana,  quia  homo  judicium  fert; 
divina,  quia  hoc  judicium  vim  suam  coram  Deo  exserit,  et  ab 
ipso  ratum  habetur;  divina,  quia  judicium  coeleste  sententiam 
consequitur  terrest.rem. 

a)  Eadem  est  potestas  Ecclesiae  commissa,  ac  ilia  quam  Chri- 
stus  a  Patre  accepit:  sicut  misit  me  etc.:  potestas  autem  Chri¬ 
sti  est  judicialis:  ergo.  —  b)  Id  exigunt  ipsa  verba:  solvere,  li- 
gare,  remittere,  retinere,  quae  non  declarationem,  sed  causam 
activam  efficacem  remissionis  significant.  —  c)  Potestas  collata 


(1)  Cf.  Palraieri  th.  8,  qui  textum  Jo.  interpretatur  non  de  privata  ora- 
tione  nec  de  peccatoribus  communibus,  sed  de  excommunicatis  et  de  oratione 
publica,  quae  pro  talibus  peccatoribus  utique  non  debet  fieri. 

Quoad  obiectiones  ex  ss.  Patribus,  quin  singulorum  effata  perpendamus,  suffi- 
ciant  haec  in  genere  annotasse:  l.°  eos  saepe  loqui  verbis  s.  Scripturae ;  quare 
explicatio  etiam  valet  quoad  haec  ss.  Patrum  effata;  vel  2.°  eos  historice  referre, 
quaedam  peccata  non  remitti:  non  ex  defectu  potestatis  Clavium,  sed  propter 
dispositions  defectum,  qui  plerumque  eiusmodi  consequitur  peccata;  vel  3.°  eos 
affirmare,  peccata  quaedam  esse  irremissibilia  merito ,  i.  e.  ex  se  nullam  merere 
veniam,  quia  nullo  pacto  possunt  excusari;  non  tamen  eos  propterea  negare, 
ea  misericorditer  remitti  a  Deo,  cuius  misericordia  omnem  vincit  malitiam.  Vel 
4.°  eos  nonnumquam  veniae  consequendae  exaggerare  difficultatem,  non  vero 
tueri  impossibilitatem. 

est  bipartita,  remittendi  nernpe  et  retinendi,  ita  ut  alia  sint  re- 
mittenda,  alia  retinenda.  Sed  hoc  cum  discretione  faciendum  est; 
ergo  judicandum  est,  et  secundum  judicium  vel  remissio  vel 
retentio  facienda.  —  d)  Accedit  traditio.  Pacianus:  «  Quod  per 
sacerdotes  facit,  ipsius  Christi  potestas  est  »  (1);  Chrysostom  us: 
«A  terra  principalem  auctoritatem  sumit  coelum:  nam  judex 
sedet  in  terra,  Dominus  sequitur  servum  »  (2);  Gregorius  M. : 
«  Ecce....  principatum  superni  judicii  sortiuntur  discipuli,  ut  vice 
Dei  quibusdam  peccata  retineant,  quibusdam  relaxent....  Causae 
pensandae  sunt  et  tunc  ligandi  atque  solvendi  potestas  exercen- 
da.  Videndum,  quae  culpa  praecessit,  aut  quae  sit  poenitentia 
secuta  post  culpam,  ut  quos  omnipotens  Deus  per  compunctionis 
gratiam  visitat  illos  pastoris  sententia  absolvat  »  (3). 

923.  Corollarium  1.  Potestas  remittendi  peccata  distincta  est 
a  potestate  praedicandi  Evangelium  et  relaxandi  peccata  per 
baptismum,  quod  de  fide  est  tenendum  ex  Tridentino  can.  2 
contra  Protestantes,  qui  contend unt  textus  aliatos  de  prae- 
dicatione  Evangelii  et  de  baptismo,  cujus  recordatio  fidemjusti- 
ficantem  in  homine  excitet,  esse  intelligendos.  Etenim  potestas 
clavium  est  potestas  actu  judiciali  exercenda,  potestas  praedica- 
tionis  et  baptismi  est  potestas  regenerations  exercenda  ablutio- 
ne  et  invocatione  Trinitatis.  Praeterea  Poenitentia  distinguitur 

»  a  baptismo  materia  et  forma,  ministro  et  subiecto,  fine  et  effectu. 

!  Non  sunt  itaque  testimoniis  allatis  realiter  parallela  ilia  (Matth. 

|  28,  19):  Docete  omnes  gentes,  baptizantes  eos  etc.;  (Marc.  16, 16): 

i  Qui  crediderit  et  baptizatus  fuerit  etc.,  quae  insuper  neque  gram- 
matice  esse  parallela  apparet  utraque  testimonia  diversis  in  a- 
diunctis  temporibusque  prolata  comparanti. 

924.  Corollarium  2.  Ilaec  potestas  ita  est  Apostolis  collata,  ut 
in  eorum  quoque  successores  transeat,  ut  sit  ergo  perpetua. 
Constat  ex  Trident,  (cap.  1)  Later.  IV.,  Florent.,  ex 
universa  traditione,  quae  verba  (Matth.  18,  18  et  Jo.  20,  21  sq.) 
de  Apostolis  et  Apostolorum  successoribus  intellexit,  et  ex  evi- 
denti  ratione.  Potestas  enim  haec  Apostolis  concessa  non  erat 
donum  extraordinarium,  quam  temporis  illius  et  personarum 
conditio  exigebat,  sed  erat  potestas  ordinaria,  non  tarn  personis, 


(1)  Epist.  I.  ad  Sympr.  —  (2)  Horn.  5.  de  verb.  Isa.  —  (3)  Horn.  26.  in  Jo.  20. 

quam  muneri  adnexa,  ita  ut  ad  successores  quoque  in  isto 
munere  transiret.  Eadem  enim  causa,  quae  Christum  impulit, 
ut  Apostolis  traderet  potestatem  peccata  dimittendi,  exigit  etiam, 
ut  haec  potestas  in  invisibili  Ecclesia  perduret,  quippe  cujus 
finis  non  alius  est,  quam,  ut  peccatores  per  Christum  perpetuo 
Deo  reconciliet,  atque  non  tantum  veritatem  Christi,  sed  et 
gratiam  ejus  redemptoriam  membris  suis  omni  tempore  applicet 
925.  Corollarium  3.  Potestas  clavium  est  necessaria.  Scilicet 
remissio  peccati  obtineri  non  potest,  nisi  clavibus  subiiciatur. 
Constat  a)  ex  indole  clavium,  quae  datae  sunt  Ecclesiae;  claves 
enim  non  modo  ad  aperiendum  sed  etiam  ad  claudendum  inser- 
viunt.  Atqui  Ecclesia  coelum  claudere  non  posset,  si  peccator 
independenter  a  ministerio  clavium  coelum  ingredi  valeret.  Un¬ 
de  Augustinus:  «  Nemo  sibi  dicat:  occulte  ago,  apud  Deum 
ago,  novit  Deus,  qui  mihi  ignoscat,  quia  in  corde  meo  ago.  Ergo 
sine  causa  dictum  est:  Quae  solveritis  in  terra,  soluta  erunt  in 
coelo?  Ergo  sine  causa  sunt  claves  datae  Ecclesiae  Dei?Frustra- 
mur  Evangelium,  frustramur  verba  Christi?  »  (1).  —  b)  Ex  natura 
bipartilae  potestatis  Ecclesiae  collatae.  Non  enim  commissa  fuit 
sola  potestas  remittendi,  sed  etiam  ilia  retinendi  peccata.  Haec 
vero  non  est  mera  non  remissio  peccatorum,  sed  est  sententia  : 
retentionis,  ut  ait  Trident,  (cap.  5),  ita  ut  sensus  verborum 
Christi  sit:  Si  remiseritis  vos,  remitto  et  ego;  si  retinueritis  vos 
retineo  et  ego.  Non  retinerent  autem,  si  peccator  alio  modo  ve- 
niam  consequi  posset  (2). 


(1)  Serm.  392.  al.  liom.  49.  inter  50.  n.  3. 

(2)  Necessitas  haec  intelligi  debet  tantum  pro  peccatis  lethalibus.  Nam  po¬ 
testas  clavium  necessaria  est  tantum  pro  remissione  mortalium.  Est  enim  po¬ 
testas  non  modo  remittendi,  sed  etiam  retinendi  peccata  ita,  ut  retenta  maneant 
i,  e.  perpetuo:  perpetuo  autem  nonnisi  peccata  mortalia  retineri  possunt.  Pec¬ 
cata  venialia,  licet  retinerentur  in  hac  vita,  deberent  tamen  aliquando  remitti 
saltern  in  altera  vita,  proindeque  independenter  a  potestate  clavium.  Non  ergo 
est  eadem  extensio  potestatis  remittendi  et  potestatis  retinendi.  Nam  potestas 
retinendi,  quia  est  potestas  retinendi  perpetuo,  non  extenditur  proprie  ad  pec¬ 
cata  venialia;  quae  perpetuo  retentibilia  non  sunt;  sed  potestas  remittendi 
etiam  ad  venialia  sese  extendit,  quia  remissibilia  sunt  et  quidem  facilius  quam 
mortalia.  Hinc  confessio  venialium  non  e!st  quidem  nessaria;  attamen  recte  et 
utiliter  fit,  prouti  fert  usus  nunc  a  pluribus  saeculis  in  Ecclesia  frequentatus 
et  a  concilio  Tridentino  laudatus.  Unde  P  i  s  t  o  r  i  e  n  s  i  u  m  propositio  39%  qua 
frequens  venialium  confessio  improbatur,  a  Pio  VI  damnata  fuit  uti  temeraria, 
perniciosa,  sanctorum  ac  piorum  praxi  a  sacro  cone.  Tridentino  probatae 
contraria. 

Necesse  est  itaque,  ut  unusquisque  peccata  sua,  quantum 
moraliter  potest,  subiiciat  clavibus;  scilicet  vel  actu  vel  voto 
i.  e.  desiderio  et  proposito.  Hinc  apparet,  quomodo  haec  neces- 
sitas  cum  efficacia  contritionis  perfectae  cohaereat.  Equidem 
haec,  sicut  ante  sacramenti  poenitentiae  institutionem,  etiam 
nunc  justificat;  sed  cum  ipsa  voluntatem  omnia  Dei  praecepta 
observandi  includat,  et  in  nova  lege  praeceptum  sit  Christi 
omnia  peccata  clavibus  subiiciendi;  ea  necessario  et  hoc  saltern 
voto  includere  debet.  Merito  itaque  Tridentin,  (cap.  2)  docuit, 
quod  Christus  baptizatos  «  si  se  postea  crimine  aliquo  contami- 

naverint,  non  jam  repetito  baptismo  ablui .  sed  ante  hoc 

tribunal  tamquam  reos  sisti  voluit;  ut  per  sacerdotum  sententiam 
non  semel,  sed  quoties  ab  ad  missis  peccatis  ad  ipsum  poeni- 
tentes  confugerint,  possent  liberari;  »  unde  concludit:  «  Est 
autem  hoc  sacramentum  Poenitentiae  lapsis  post  baptismum  ad 
salutem  necessarium,  ut  nondum  regeneratis  est  ipse  baptismus.  » 
Cf.  can.  6,  quo  haec  necessitas  definitur. 

926.  Corollarium  4.  Etiam  Ecclesiae  inest  obligatio  conceclendi 
veniam  reis  cm j usque  criminis,  si  rite  sint  dispositi.  Ratio  est, 
quia  potestas  Ecclesiae  tradita  rernittendi  peccata  per  se  exten- 
ditur  ad  quaecumque  peccata;  hujus  autem  potestatis  Ecclesia 
non  est  domina,  sed  dispensatrix,  quae  earn  exercere  debet  non 
pro  lubitu,  sed  secundum  Christi  voluntatem  et  pro  cujusque 
dispositionibus. 

927.  Corollarium  5.  Haec ;  potestas  ad  solos  pertinet  sacerdotes 
(episcopos  et  presbyteros).  De  fide  ex  Trident,  (sess.  14.  can. 
10),  ubi  definivit,  verba  Christi  (Jo.  20,  23):  Quorum  remiseritis 
etc....  solis  sacerdotibus  esse  dicta,  non  omnibus  fidelibus.  Sequi- 
tur  non  solum  ex  eo  quod  non  omnes  illis  verbis  allocutus  est  Chri¬ 
stus,  sed  solos  apostolos,  sed  ex  natura  traditae  potestatis,  quae, 
cum  sit  judicialis,  communis  omnibus  esse  nequit,  sed  alios  aliis 
subordinat.  —  Ambrosius:  «  Jus  hoc  solis  permissum  est  sa¬ 
cerdotibus  »  (1);  Chrysostomus:  «  Quorumcumque,  ait,  pec¬ 
cata....  Quaenam,  obsecro,  potestas  hac  una  major  esse  queat? 
Pater  omne  judicium  dedit  filio;  et  ecce  video  illud  ipsum  omne 
traditum  his  sacerdotibus  a  Filio  »  (2). 

928.  Corollarium  0.  In  sacerdote,  ut  valide  peccalorem  absolvat, 


(1)  De  Poenit.  1.  1.  c.  2.  —  (2)  De  sacerd.  1.  3.  c.  5. 

praeter  potestatem  ordinis  requiritur  etiam:  jurisdictio  et 
appr ol) atio  (1). 

1. °  Jurisdictio;  legitur  enim  in  cone.  Trident,  (sess.  14. 
cap.  7):«Quoniam  natura  et  ratio  judicis  illud  exposcit,  ut  sententia 
in  subditos  dumtaxat  feratur,  persuasum  semper  in  Ecclesia  Dei 
fuit,  et  verissimum  esse,  synodus  haec  confirmat,  nullius  momenti 
absolutionem,  esse  debere,  quam  sacerdos  in  eum  profert,  in  quem 
ordinariam  vel  subdelegatam  non  habet  jurisdictionem  ».  Pote- 
stas  itaque  in  ordine  presbyteratus  accepta  non  sutFicit,  sed  exi- 
gitur  insuper  jurisdictio  seu  assignatio  subditorum,  qua  deficiente 
potestas  remittendi  peccata  in  ordine  accepta  ita  exerceri  non 
potest,  ut,  deficiente  legitima  materia,  baptizari  aut  Eucharistia 
confici  non  potest.  Ilia  potestas  antequam  accedat  jurisdictio, 
tamquam  gladius  est  in  vagina  reconditus. 

2. °  Approbatio.  Trident,  (sess.  23.  cap.  15)  statuit:  «  Quam- 
vis  presbyteri  in  sua  oi*dinatione  a  peccatis  absolvendi  potesta¬ 
tem  accipiant;  decernit  tamen  s.  synodus,  nullum  etiam  regula- 
rem,  posse  confessiones  saecularium,  etiam  sacerdotum,  audire, 
nec  ad  id  idoneum  reputari,  nisi  aut  parochiale  beneficium, 
aut  ab  episcopis  per  examen,  si  illis  videbitur  esse  necessarium, 
aut  alias  idoneus  judicetur,  approbationem,  quae  gratis  detur, 
obtineat:  privilegiis  et  consuetudine  quacumque  etiam  imme- 
morabili,  non  obstantibus  ». 

Ex  hac  doctrina  duo  sequuntur:  a)  episcopum  posse  pi'esby- 


(1)  Jurisdictio,  quae  generaliter  sumpta  est  potestas  quaedam  moralis  re- 
gendi  subditos,  in  re  praeseuti,  est  potestas  qua  sacerdos  ut  iudex  legitimus 
in  alterum,  tamquam  in  subditum,  sententiam  in  foro  conscientiae  proferre 
valeat.  —  Est  vel  ordinaria  vel  delegata.  Est  ordinaria  si  sacerdoti  competat 
ex  officio  cui  adnexa  sit  cura  animarurn;  ac  tabs  est  iurisdictio  Romani  Ponti- 
ficis  pro  utroque  foro  in  Ecclesiam  universam,  Episcopi  cuiuscumque  particu- 
laris  Dioecesis  in  sua  Dioecesi  pro  utroque  etiam  foro,  parochi  pro  subditis 
suae  paroeciae  in  foro  interno.  —  Est  delegata  si  habetur  ex  commissione 
illius  qui  potestatem  iurisdictionis  habet  ordinariam. 

Praeter  iurisdictionem,  ut  valeat  absolutio,  requiritur  secundum  concilium 
Trident,  (sess.  23  de  Reform,  cap.  15)  in  omnibus  confessariis,  qui  non  habent 
beneficium  parochiale,  etiam  approbatio,  quae  est  iudicium  publicum  et  au- 
thenticum  de  confessarii  idoneitate  ad  audiendas  confessiones,  cum  consensu 
et  licentia  ipsi  concessa  exercendi  iurisdictionem  acceptam  vel  accipiendam 
(cf.  Muller,  Theol.  mor.  t.  3.  §.  135).  Ad  solos  Ecclesiae  praelatos  pertinet 
iudicare  de  idoneitate  ministrorum,  qui  ad  audiendas  confessiones  deputandi 
sunt;  cum  ipsi  soli  Ecclesiam  gubernare  debeant. 

terum  ab  exercitio  hujus  potestatis  prohibere,  suspendere,  i.  e. 
non  quidem  potestatem  ipsam,  sed  conditionem,  ad  ejus  exerci- 
tium  necessariam,  soil,  subditos,  subtrahere;  et  b)  episcopum 
sibi  posse  casus  reservare;  cum  enim  reservatio  non  sit  nisi  limi- 
tatio,  negatio  jurisdictionis  quoad  certa  peccata,  patet,  ilium,  qui 
jurisdictionem  conferre  potest,  posse  etiam  illam  limitare.  De  hac 
re  definivit  Trident,  (sess.  14.  can.  11):  «  Si  quis  dixerit,  epi- 
scopos  non  habere  jus  reservandi  sibi  casus,  nisi  quoad  politiam 
externam,  et  ideo  casuum  reservationem  non  prohibere,  quomi- 
nus  sacerdos  a  reservatis  vere  absolvat,  a.  s.  » 

929.  Corollarium  7.  Absolutions  sententia  exterms  proferri 
debet.  Id  enim  exigit  Ecclesiae  visibilitas  et  humanae  naturae 
conditio,  ut  peccator  sciat  utrum  remissionem  obtinuerit,  an  e 
contra  teneatur  peccata  sua  iterum  subiicere  clavibus. 


CAPUT  II. 

De  actibus  poenitentis. 

930.  Collata  a  Christo  suae  Ecclesiae  peccata  remittendi  po- 
testas  exerceri  nequit,  nisi  poenitens  tres  actus  ponat,  contritio- 
nem,  confessionem,  satisfactionem.  Esse  necessariam  contritionem 
clamant  sacrae  litterae  et  ipsa  rei  natura,  cum  nemo  olfensam 
condonet,  nisi  per  displicentiam  et  odium  earn  retractet.  Ut  vero 
ministri  judicium  ferre  possint,  utrum  peccata  remittenda  an 
retinenda  sint,  ea  cognoscant  oportet,  cognoscere  autem  non  pos- 
sunt  nisi  poenitens  ea  manifestet.  Demum  cum  in  ipsa  contritione 
principium  jam  contineatur  satisfactions  et  voluntatis  dispositio 
ad  destruendum  quod  odio  habet,  cumque  ministri  habeant  facul- 
tatem  non  solum  remittendi  sed  et  retinendi  et  ligandi  sen  im- 
ponendi  poenas,  poenitens  ita  animo  est  et  esse  debet  comparatus, 
ut  eas  et  acceptet  et  persolvat.  Merito  itaque  Trident,  (sess. 
14.  can.  4)  deflnivit:  «  Si  quis  negaverit  ad  integram  et  perfe- 
ctam  peccatoruin  remissionem  requiri  tres  actus  in  poenitente, 
quasi  materiam  sacramenti  poenitentiae,  videlicet  contritionem, 
confessionem  et  satisfactionem,  a.  s.  » 

I)e  singulis  distinctius  tribus  articulis. 

ARTICULUS  I. 

De  contritione. 


931.  Contritio  (1)  merito  prima  recensetur  et  praecipua  sa- 
cramentl  Poenitentiae  pars,  turn  quia  ceterae  ab  ilia  tamquam  a 
causa  pendent;  conceptus  enim  de  perpetrato  peccato  dolor  ad 
id  adducit  peccatorem,  ut  accuset  ipse  se,  peccatumque  in  se 
quantum  potest  destruat;  turn  quia  ipsa  sola  aliquando  defectum 
supplet  aliarum;  istae  vero  numquam  sine  contritione  prodesse 
queunt. 


,  932.  Prop.  140.  Contritio  de  peccatis  commissis  ad  eorum 
remissionem  est  necessaria  turn  necessitate  medii  turn  praecepti. 


De  fide  ex  Trident,  (sess.  14.  cap.  4):  «  Fuit  autem  quovis  : ; 
tempore  ad  impetrandam  veniam  peccatorum  hie  contritionis 
motus  necessarius.  » 

Demonstr.  a)  (Ezech.  18,  30.  31):  Convertimini  et  agite  poe¬ 
nitentiam  ab  omnibus  iniquitatibus  vestris,  et  non  erit  vobis  in 
ruinam  iniquitas.  Proiicite  a  vobis  omnes  praevaricationes  ve- 
stras,....  et  facite  vobis  cor  novum  et  spiritum  novum;  (Luc.  13,  3): 
Nisi poenitentiam  egeritis,  omnes  simul  peribitis;  (Cf.  Zach.  1,  3; 
Joel.  2,  12;  Jer.  18,  8).  Omnibus  in  his  locis  nexus  exhibetur 
necessarius  inter  remissionem  peccati  et  poenitentiam,  ut  Deus 
nolit  peccatum  remittere  nisi  poenitenti.  —  b)  Ex  innumeris 
Patrum  scriptis,  sermonibus  etc.,  quibus  hanc  inculcant  necessi- 


(1)  S.  Thomas  in  4.  dist.  17.  q.  2.  et  in  Supplemento  quaest.  1.  artic.  1. 
docet  virtutem  poenitentiae  dici  contritionem  per  metaphoram  ductam  $  duro 
et  scabroso  lapide,  qui  nisi  frangatur,  resistit,  manum  contrectantem  et  com- 
primentem  pungit,  laeditque ;  sed  attritus  seu  confractus  facile  cedit:  contritus 
autem  perfecte,  et  quasi  in  pulverem  redactus,  mollis  sentitur,  potestque  made- 
factus  quamlibet  figuram  accipere.  Similiter  cor  lapideum  peccatoris  est  intra¬ 
ctable,  obsistit  monitis  et  exhortationibus,  correptionis  tela  in  illud  emissa, 
impudenter  remittit  in  corripientem,  nam  sapientior  sibi  piger  videtur  septem 
viris  loquentibus  sententias,  ut  dicitur  Prov.  26,  16.  At  dolore  fractum, 
iam  docile  est  ac  humile,  praeceptis  et  sanis  consiliis  acquiescit  eo  facilius  ac 
promptius,  quo  perfectior  est  eius  dolor. 

tatem.  Pro  omnibus  loquatur  Augustinus:  «  Potest  aliquis 
dicere,  non  se  peccare:  non  autem  sibi  esse,  si  peccaverit,  poeni- 
tendum,  nulla  barbaries  dicere  audebit  »  (1).  —  c)  Ex  Ecclesiae 
praxi,  quae  nonnisi  poenitentibus  beneficium  remissionis  indulsit. 
—  d)  Ex  rei  natura;  ad  impetrandam  enim  offensae  veniam  ab 
offenso  necesse  est,  ut  offensor,  quantum  in  se  est,  illud  removeat, 
quod  merito  offensi  provocatiram  i.  e.  ipsam  culpam  seu  offensam. 
Cum  vero  offensor  iniuriam  infectam  reddere  nequeat,  necesse  est, 
ut  earn  aequivalenter  tollat,  quod  fit,  dum  ei  renunciat,  earn 
aversatur,  odio  prosequitur,  actibus  oppositis  emendare  nititur, 
brevi:  necesse  est,  ut  de  ea  agat  poenitentiam. 

933.  Contritio  definitur  a  Tridentino  (sess.  14,  cap.  4):  A- 
nimi  dolor  ac  detestatio  de  peccato  commisso,  cum  proposito  non 
peccandi  de  celero,  ex  quo  apparet  ipsam  consistere  in  his 
tribus  actibus,  scilicet  dolore,  detestatione  et  proposito  non  pec¬ 
candi  in  posterum;  duo  priores  respiciunt  peccatum  praeteritum, 
tertius  peccatum  futurum. 

Dicitur  animi,  quo  indicatur  ejusdem  sedem  esse  voluntatem, 
non  vero  per  se  appetitum  sensitivum,  ad  quern  secundario,  per 
accidens  et  non  necessario  pertinet  (2). 

Dolor  i.  e.  displicentia,  tristitia,  quae  consequitur  ipsam  dete- 
stationem.  Per  detestationem  enim  poenitens  peccatum  odio  seu 
abominatione  prosequitur,  cujus  actus  expressio  est:  vellem  non 
peccasse ;  ex  hoc  vero  oritur  dolor  seu  displicentia,  quod  pec- 
caverit,  quae  ipsam  fovet  detestationem;  unde  hi  duo  actus  sese 
mutuo  excipiunt  et  complent,  efformantque  detestationem  doloro- 
sam.  —  Propositum  est  quidem  essentiale,  sed,  juxta  plures,  suf- 
ficit  virtuale,  quod  includitur  in  dolore  ex  motivo  universali 
concepto. 


(1)  De  duabus  anirnabus  contra  Manich.  n.  22. 

(2)  Legitur  in  Catechismo  Rom.  P.  2.  c.  5.  n.  24:  «  Quod -autem  con¬ 
tritio  dolore  definita  est,  monendi  sunt  fideles,  ne  arbitrentur,  eum  dolorem 
corporis  sensu  percipi.  Contritio  enim  est  voluntatis  actio.  Et  sanctus  Augu¬ 
stinus  testatur,  dolorem  poenitentiae  com  item  esse,  non  poenitentiam.  »  Ibidem 
n.  28.  legitur:  «  Saepe  enim  usu  venit,  ut  quae  sensibus  subiecta  sunt,  magis 
quam  spiritualia  nos  afficiant.  Quare  nonnulli  interdum  maiorem  ex  filiorum 
obitu,  quam  ex  peccati  turpitudine,  doloris  sensum  capiunt.  Idem  etiam  iudi- 
cium  faciendum  est,  si  lacrimae  doloris  acerbitatem  non  consequantur ;  quae 
tamen  in  Poenitentia  summopere  optandae....  » 

934.  Proprietates  contritions,  quae  sit  ad  justificationem  apta, 
ex  declarata  ejus  natura  sunt  sequentes:  l.°  Interior  seu  cordis; 
ergo  non  mera  formulae  poenitentialis  recitatio  oralis.  —  2.°  Su- 
pernaturalis  i.  e.  adiutorio  g’ratiae  actualis  et  ex  motivis  super- 
naturalibus,  ex  religione  et  revelatione  haustis,  elicita,  secus  nulla 
esset  relatio  et  connexio  inter  medium  et  finem,  causam  et  effectum; 
cum  naturalis  contritio  ordinis  esset  naturalis,  justificatio  autem 
ordinis  supernaturalis.  Motiva  supernaturalia  ad  quatuor  reduci 
possunt  a )  ad  timorem  gehennae  et  poenarum,  b)  ad  spem  premii 
supernaturalis,  c)  ad  turpitudinem  peccati  supernaturaliter  ap- 
prehensam,  cl)  ad  bonitatem  Dei.  Quoties  aliquis  movetur  ex  uno 
horum  motivorum  per  fidem  cognito,  cum  spe  veniae  a  Deo  impe- 
trandae,  supernaturaliter  movetur.  —  3.°  Universalis  i.  e.  se  exten- 
dere  debet  (vel  ex  motivo  universali  unico,  vel  ex  pluribus  mo¬ 
tivis  particularibus)  ad  omnia  peccata  commissa  (saltern,  ut  valeat 
sacramentum,  ad  ea,  quae  a  gratia  excludunt),  ne  uno  quidem 
excepto. — 4°.  Summa,  saltern  appretiative;  non  vero  requiritur 
ut  sit  summa  intensive.  Summa  appretiative  est  ilia,  qua  pec- 
catum  ut  malum  quovis  alio  majus  intellectu  aestimamus  et  si- 
mul  voluntate  detestamur.  Intensive  est  ea,  qua  peccatum  non 
solum  ut  summum  malum  detestamur,  sed  etiam  actu  detesta- 
tionis  intension  seu  vehementiori,  quam  quo  detestamur  cetera 
mala.  Ratio  est,  quia  Deus  ad  redeundum  in  gratiam  cum  pec- 
catore,  unice  postulat,  ut  is  voluntatem  a  peccato  sincere  aver- 
tat,  juxta  ill ud  Joel  (2,  12):  Convertimini  ad  me  in  toto  corde 
vestro.  Vera  autem  a  peccatis  aversio  contritione  appretiative  sum¬ 
ma  conti  net  ur. 

935.  Praecipua  contritionis  divisio  est  in  perfectam  (1)  (con¬ 
tritio  simpliciter  dicta),  et  imperfectam  (attritio  saepe  vocataR 


(1)  Perfecta  non  eo  sensu  dicitur,  ac  si  excludat  omnem  deliberatum 
affectum  ad  venialia;  haec  melius  contritio  perfectorum,  quam  contritio  per¬ 
fecta  appellatur.  Nam  «  dupliciter,  ait  s.  Thomas  2.  2.  q.  44.  a.  4,  contingit 
ex  toto  corde  Deum  diligere:  uno  quidem  modo  in  actu,  id  est  ut  totum  cor 
hominis  semper  actualiter  in  Deum  feratur,  et  ista  est  per fec.tio  patriae ;  alio 
modo  ut  habitualiter  totum  cor  hominis  in  Deum  feratur,  ita  scilicet  ut  nihil 
contra  Dei  delectationem  cor  hominis  recipiat,  et  haec  est  pcrfectio  viae;  cui 
non  contrariatur  peccatum  veniale,  quia  non  tollit  habitum  caritatis,  cum  non 
tendat  in  oppositum  obiectum,  sed  solum  impedit  caritatis  usum.  »  Neque  ob 
intensitatis  gradus  ita  denominatur,  sed  ex  motivo,  et  ex  effectu,  quia  perfecta 
extra  sacramentum  iustificat,  non  autem  imperfecta. 

Perfecta  est  detestatio  peccati  orta  ex  motivo  caritatis  Dei,  pro¬ 
pter  se,  propter  bonitatem  suam  summe  dilecti.  —  Quoniam  ca- 
ritas  in  hac  contritione  adinstar  formae  se  habet,  iuverit  de  ilia 
haec  adnotare. 

1.  Caritas  duplex  distinguitur:  benevolentiae  seu  amicitiae 
(amor  gratuitous,  perfectus),  quo  Deus  super  omnia  diligitur  pro- 
Ptei  se,  ei  spei  seu  concupiscentiae  (amor  mercenarius ,  imper— 
fectus),  quo  Deum  diligimus  propter  nos.  Advertas  tamen  etiam 
inamoie  amicitiae  et  supponi  ut  fundamentum,  Deum  esse  bo- 
num  diligenti,  secus  enim  nec  diligi  posset,  et  actum,  quo  Deum 
diligit,  esse  maxime  ipsi  bonum  et  delectabilem. 

2°  Certum  est  apud  omnes  ad  contritionem  perfectam  suffl- 
cere  amorem  benevolentiae,  cujus  obiectum  formale  est  Deus 
bonus  in  seipso,  non  bonus  nobis. 

3. °  Certum  e  contra  videtur,  contritionem  non  ex  caritatis 
sed  religionis,  obedientiae,  poenitentiae  motivo  elicitam  non 
esse  perfectam ;  imo  neque  perfectam  esse  si  Deum  formaliler 
diligimus  propter  beatitudinem,  quam  ab  ipso  speramus  et  quam 
extra  ipsum  in  venire  nequimus;  hie  enim  actus  primario  et 
directe  fertur  in  nostram  beatitudinem,  indirecte  et  secundario 
in  Deum:  quapropter  est  amor  mercenarius  et  imperfectus. 

4. °  Controvertitur,  utrum  ad  earn  sufficiat,  si  Deus  diligitur 
propter  suam  bonitatem  relativam,  seu  ut  est  sumnium  bonum 
nostrum  praesertim  vero  ex  gratitudine  propter  infinita  ejus 
beneficia.  Sunt  graves  theologi,  qui  hoc  defendunt  contendentes, 
toties  amorem  esse  perfectum,  quoties  motivum  et  ratio  arnandi 
Deum  est  indistincta  a  Deo,  proinde  etiamsi  Deus  ametur  ut 
summum  bonum  et  beatitudo  nostra;  nam  et  haec  est  perfectio 
indistincta  a  Deo,  quare  si  propter  earn  amatur  Deus,  amatur  pro¬ 
pter  se.  Ecquis  imperfectam  dixerit  caritatem,  qua  flagrabat  Psal- 
mista  (41, 1  sq:  Quemadmodum  desiderat  cervus  ad  fontes  aqua- 
rum  :  ita  desiderat  anima  mea  ad  te,  Deus.  Sitivit  anima  mea  ad 
Deum  forte  mvivum ;  quando  veniam  et  apparebo  ante  faciem  Dei  ? 
vel  qua  Apostolus  (Philip.  1,  23)  desiderium  habebat  dissolvi  et  esse 
cum  Christo,  vel  qua  nos  hortatur  Joannes  (1.  ep.  4,  19):  Diligamus 
Deum,  quoniam  Deus  prior  dilexit  nos?  Quapropter  A  ug us ti- 
nus:  «  Invoca  Deum  tamquam  Deum;  ama  Deum  tamquam  Deum. 
Ulo  melius  nihil  est;  ipsum  desidera,  ipsum  concupisce.  Vide  in- 

vocantem  Deum  in  alio  Psalmo:  TJnam petii  a  Domino,  hanc  re- 
quiram  (26,  4).  Quid  est  quod  petit?  Ut  inhabitet  in  domo  Do¬ 
mini  omnibus  diebus  vitae  meae.  Ut  quid  hoc?  ut  contempler 
delectationem  Domini.  Si  ergo  amator  Dei  esse  vis,  sincerissimis 
medullis  castisque  suspiriis  ipsum  dilige,  ipsum  ama,  illi  flagra, 
illi  inhia,  quo  jucundius  nihil  invenis,  quo  melius,  quo  laetius, 
quo  diuturnius  »  (1).  Imo  hie  amor  cedit  in  immensam  dilecti 
gloriam,  testimonium  est  enim,  eum  tantae  esse  bonitatis,  ut  suf- 
ficiat  ad  alios  beandos. 

Porro  dupliciter  ex  caritate  hac  perfecta  potest  contritio  per- 
fecta  oriri:  videlicet,  vel  ex  caritatis  actu  formaliter  elicito,  ut, 
v.  g.  si  Dei  bonitatem  considerando,  ilium  super  omnia  diligam, 
et  hinc  offensam  ejus  super  omnia  mala  detester;  vel  non  ex 
actu  formaliter  elicito,  sed  ex  motivo  charitatis :  ut  si  e.  g.  ex 
consideratione  divinae  bonitatis  in  se  ipsa,  ad  detestandum  pec- 
catum,  tantae  bonitati  contrarium,  immediate  adducar,  quin  for- 
malem  caritatis  actum  tunc  reipsa  eliciam.  In  primo  casu  con¬ 
tritio  dicitur  oriri  ex  formali  caritate;  in  altero  ex  caritate 
virtuali;  in  utroque  tamen  est  perfecta. 

936.  Imperfecta  est  detestatio  peccati  orta  ex  alio  praeter  Dei 
caritatem  motivo  supernatural]',  puta  ex  metu  poenarum  et  ge- 
hennae,  vel  ex  amissione  coeli  vel  ex  peccati  turpitudine  super- 
naturaliter  apprehensa  etc. 

937.  Contritionis  necessitate,  natura,  divisione  declarata,  re- 
manet  de  eiusdem  perfectae  scil.  et  imperfectae  ad  sacramentum 
relatione  dicendum.  Itaque  sit: 


(1)  In  Ps.  85.  n.  8;  Cf.  Hurter  n.  515;  Egger  n.  570. 

Diligere  itaque  Deum  gratis  et  propter  se  ipsum,  ut  pluribus  in  locis  explicat 
Augustinus,  id  sibi  vult,  ne  Deo  serviamus,  neve  ipsum  diligamus  aut  quae- 
ramus  propter  aliud,  i.  e.  propter  mercedem  temporalem,  propter  mercedem 
extra  ipsum,  propter  bona  ab  ipso  distincta  aut  diversa,  sed  ut  ipse  sit  bonum 
nostrum,  beatitudo  nostra,  rnerces  nostra.  Hinc  criterium  discernendi  inter 
caritatem  perfectam  iustificantem,  et  imperfectam.  Si  motivum  amandi  Deum 
est  extra  ipsum  situm  amor  est  imperfectus,  mercenarius  etc.;  si  motivum  est 
in  Deo,  indistinctum,  amor  perfectus  est,  et  iustificans  (dummodo  sit  simul 
appretiative  summus).  Proinde  duplex  potest  distingui  amor  imperfectus  seu 
initialis  rel  l.°  ratione  motivi:  si  Deus  diligitur  propter  motivum  a  Deo  ipso 
distinctum;  vel  2.°  ratione  gradus:  si  Deus  diligitur  quidem  propter  motivum 
ab  ipso  indistinctum,  sed  nondum  appretiative,  super  omnia. 

938.  Prop.  141.  Contritio  caritate  perfecta  hominem  statim 
justificat,  licet  non  sine  sacramenti  voto;  non  est  ergo  necessaria 
ad  poenitentiae  sacramentum  rite  suscipiendum. 

Demonstr.  i.  p.  Est  fidei  proxima,  legitur  eim  in  Trident, 
(sess.  14.  cap.  4) .  «  Docet  praeterea  (s.  synodus),  etsi  contritionem 
hanc  aliquando  caritate  perfectam  esse  contingat  hominemque  Deo 
reconciliare,  prius  quam  sacramentum  poenitentiae  actus  susci- 
piatur,  ipsam  nihilominus  reconciliationem  ipsi  contritioni  sine 
sacramenti  voto,  quod  in  ilia  includitur,  non  esse  adscribendam ;  » 
et  ex  prop.  B  a j  i  31 :  «  Caritas  perfecta  et  sincera,  quae  sit  ex 
corde  puro  et  conscientia  bona  et  fide  non  ficta,  tam  in  cate- 
chumenis  quam  in  poenitentibus  potest  esse  sine  remissione 
peccatorum.  »  et  71:  «  Per  contritionem  etiam  cum  caritate 
perfecta,  et  cum  voto  suscipiendi  sacramentum  coniuncta,  non 
remittitur  crimen,  extra  casum  necessitatis  aut  martyrii,  sine 
actuali  susceptione  baptismi.» 

a)  (Prov.  8,  17):  Ego  diligences  me  diligo;  (Jo.  14,  21):  Qui 
autem  diligit  me,  diligetur  a  Patre  meo ,  et  ego  diligam  eum  et 
manifestabo  ei  meipsum;  (Luc.  7,  47):  Remittuntur  ei  peccata 
multa,  quoniam  dilexit  multum.  Dilectioni  ergo  et  poenitentiae 
sincerae  promittitur  amor  Dei,  qui  cum  peccato  consistere  nequit, 
et  remissio  peccatorum.  —  Chrysostomus:  «  Sicut  ignis  in  sil- 
vam  ingressus  omnia  purgare  solet,  sic  dilectionis  fervor  quo- 
cumque  incident,  omnia  tollit  et  excindit...  Ubi  caritas  est, 
omnia  sublata  sunt  mala  »  (1);  Augustinus:  «  Sola  caritas  ex- 
tinguit  delicta  »  (2);  s.  Thomas:  «  Quantumcumque  parvus  sit 
dolor,  dummodo  ad  contritionis  (perfectae)  rationem  sufflciat, 
omnem  culpam  delet  »  (3).  —  Accedit,  quod  in  nova  oeconomia 


(t)  Horn.  7.  xyi  II.  Tim .  yi,  3.  —  (2)  Tract,  I,  in  I,  cp.  Jo.  71.  6. 

(3)  In  4.  dist.  17.  q.  2.  a.  5.  —  Quaestio  movetur,  quomodo  contritio  extra 
sacramentum  hominem  cum  Deo  reconciliet.  Vasquez  censuit  ut  causa 
for  malis  totalis ,  Rip  aid  a  ut  causa  formalis  partialis,  communiter  autem 
tenent,  tamquam  dispositionem  ultimam,  cui  Ileus  propter  Christi  merita 

prornisit  et  reapse  i'nfundit  gratiam  sanctificantem  peccati  remissivam.  _ 

In  Sacramento  vero,  seu  prout  est  coniuncta  cum  absolutione  sacerdotali,  et 
est  pars  materialis  sacramenti,  justificat  per  modum  causae  efficientis  partialis 
materiae  sacramenti.  Materia  enim  sacramenti  est  causa  efficiens  instrumentalis, 
licet  minus  praecipua  effectus  sacramenti.  Of.  de  Augustinis  de  Poenit. 
p.  1.  a.  7. 

caritatis  efficaciae  nihil  fuit  detractum;  sed  in  veteri  testamento 
justificabat:  ergo. 

Quod  vero  requiratur  sacramenti  votum,  i.  e.  desiderium  seu 
propositum  saltern  implicitum,  docet  expresse  Trident.  (1.  c.), 
et  patet  ex  eo,  quod  Christus  in  nova  lege  praeceperit  peccata 
omnia  subiicere  clavibus.  Jam  vero  nemo  caritatem  perfectam 
habere  potest,  nisi  paratus  sit  ad  omnia  mandata  observanda. 

939.  Demonstr.  ii.  p.  a)  Ex  natura  sacramenti  Poenitentiae, 
quod  juxta  Trident,  (can.  3  et  9)  primario  ordinatur  ad  gra- 
tiam  sanctificantem  primam  ex  opere  operato  confereudam.  At- 
qui  si  tamquam  dispositio  necessaria  ad  sacramenti  susceptionem 
requireretur  contritio  perfecta,  sacramentum  Poenitentiae  num- 
quam  conferret  primam  gratiam,  quippe  quae  a  contritione  per¬ 
fecta  semper  producitur:  ergo.  —  h)  Ex  cone.  Trident,  (sess. 
14.  cap.  4)  docente:  «  Illam  contritionem  imperfectam,  quae 
attritio  dicitur....  quamvis  sine  Sacramento  Poenitentiae  per  se  ad 
justificationem  perducere  peccatorem  nequeat,  tamen  eum  ad  Dei 
gratiam,  in  sacramento  Poenitentiae  impetrandam,  disponere.  » 
Ergo  duplicem  distinguit  cone,  contritionem:  perfectam,  qua  a- 
liquando  homo  ante  sacramentum  justificatur  (Of.  supra  n.  938), 
et  imperfectam,  qua  ad  justificationem  in  sacramento  recipien- 
dam  disponitur;  ergo  haec  ita  disponit  ut  sit  sufficiens,  alioquin 
non  aliquando  dumtaxat,  sed  semper  peccator  ante  sacramentum 
justificaretur. 

940.  Sciiolion.  Nonnulli  theologi,  qui  attritionem  negant  sufficere 
cum  sacramento,  negant  quoque  quamlibet  contritionem  ex  cari- 
tate  conceptam  sufficere  ad  justificationem  extra  sacramentum, 
sed  certam  secundum  gradus  intensitatis  caritatem  exigunt,  nempe 
robustam,  perfectam;  volunt  enim  contritionem,  quae  concipitur 
ex  amore  Dei  super  omnia  propter  se  dilecti,  duplicem  esse:  u- 
nam  perfectam,  quae  ex  amore  intenso,  alteram  imperfectam, 
quae  ex  amore  remisso  concipitur.  Perfectam  seu  intensam  di- 
cunt  semper  justificare,  etiam  extra  sacramentum,  et  de  hac  in- 
telligendum  esse  Tridentinum;  imperfectam  seu  remissam  vero 
solum  in  sacramento,  et  in  casu  necessitatis,  justificationis  gra¬ 
tiam  obtinere.  Nos  cum  com  muni  sententia  hanc  distinctionem 
reiicimus  contendimusque  omnem  veram  contritionem  ex  eo 
motivo  conceptam  sive  remissam  sive  intensam  valere  ad  justifica- 

tionera  ante  actualem  sacramenti  susceptionem.  a)  Etenim  Scri- 
pturae  testimonia,  (n.  938)  quae  probant  caritatem  reconciliare 
hominem  Deo  ante  actualem  susceptionem  sacramenti,  simpliciter 
caritatem  vel  contritionem  caritate  perfectam  exhibent,  carita¬ 
tem  veram,  quae  idcirco  praedita  sit  excessu  appretiativo  (1); 
excessum  vero  intensivum  nihil  est  quod  suadeat  ibi  significari. 
Quemadmodum  ergo  cum  aliquid  in  Scripturis  fldei,  spei  etc.  tri- 
buitur,  licet  eae  possint  esse  remissae  et  intensae,  nulli  venit 
adhuc  in  mentem  quae  de  iis  afflrmantur,  cum  hac  limitatione 
accipeie,  ut  vera  sint  pro  fide  aut  spe  intensa  non  autem  pro 
remissa,  ita  et  de  caritate,  nulloque  jure  pro  ea  haec  distinctio 
ind licit u r.  &)  Cone.  Trident.  (1.  c.)  docet  contritionem  ca- 

litate  perfectam  hominem  Deo  conciliare  priusquam  sacramentum 
actu  suscipiatur;  ergo  dummodo  contritio  motivo  caritatis  im- 
peretur,  justifleat:  nullus  ergo  determinatus  caritatis  grad  us  re- 
quiritur  sed  sufficit  ut  contritio  concepta  sit  ex  amore  Dei  super 
omnia  dilecti,  in  hoc  enim  essentia  consistit  caritatis  perfectae. 

c)  Idem  conficitur  analysi  instituta  prop.  Baji  damnatarum  (n. 
938).  Ibi  sermo  non  est.de  caritate  intensa,  sed  de  caritate  vera,  in 
quocumque  intensionis  gradu;  ipse  enim  Bajus  admittebat,  carita¬ 
tem  valde  intensam  justificare.  Ergo  in  istis  propositionibus  loquitur 
de  actuali  remissa;  et  tamen  damnatus  est.  —  d)  Distinctio  haec, 
cum  invecta  fuit,  aliena  erat  a  doctrina  communi  scholae.  Theo- 
logi  antiqui,  qui  s.  Thomam  praecipue  sunt  secuti,  distinxerunt 
quidem  contritionem  in  perfectam  et  imperfectam,  sed  contritio¬ 
ns  imperfectae  nomine,  quam  et  attritionem  dicebant,  earn  con¬ 
tritionem  intelligebant,  cui  aliquod  deesset  elementum  contritio- 
nis,  quatenus  nimirum  non  sit  ex  amore  Dei  vel  non  sit  super 
omnia;  omnem  autem  veram  contritionem  habebant  ut  perfectam 
et  jnstificantem  (cf.  textum  s.  Thomae  n.  938).  —  e)  Ratione 
denique  theologica  suadetur.  Intensio  major  vel  minor  est  acci¬ 
dentals  cuilibet  actui,  proindeque  etiam  caritati  et  contritioni; 
praecipua  autem  vis  actus  non  pendet  ab  eo,  quod  ei  acciden¬ 
tal  est.  —  Si  contritio  caritate  perfecta,  sed  remissior  justifleat 
aliquando  nempe  in  casu  necessitatis,  ut  volunt  adversarii,  cer- 


(1)  Hoc  excessu  appretiativo  explicantur  et  intelligent^  sunt  quae  habet 
Matth.  (22,  36  sq.).  Cf.  s.  Thomam  2.  2.  q.  44.  a.  5. 

te  debet  in  quovis  alio  casu  justificare.  Nam  contritio  remissa 
per  se  non  liabet  majorem  vim  movendi  Deum  in  casu  neces¬ 
sitatis,  quam  in  quolibet  alio;  nec  circumstantia  necessitatis 
aug’et  contritionis  aestimabilitatem;  neque  Deus  plus  contritioni 
remissae  promisit  in  casu  necessitatis,  quam  in  quovis  alio. 

Iisdem  rationibus  excluditur  ad  contritionem  perfectam  justi- 
ficantem  necessitas  determinatae  temporis  durationis;  ejus  enim 
essentia  non  a  temporis  duratione,  sed  ab  ejusdem  elementis 
constituentibus,  quae  omnia  simul  esse  possunt,  pendet. 

941.  Prop.  142.  Attritio  ex  solo  metu  gehennae  concepta 
absque  amore  initiali  ab  ea  separabili,  non  solum  bona  est  et 
utilis.  sed  sufficit  ad  sacramentum  Poenitentiae  rite  suscipiendum. 

Declar.  Juxta  Lu  the  rum  non  solum  quidquid  homo  facit 
ante  justificationem  est  peccatum,  sed  etiam  re  ex  ipsius  prin- 
cipiis  stricte  concepta,  quod  post  justificationem  ex  se  facit  homo, 
est  peccatum  ;  nam  remanet  natura  essentialiter  corrupta.  Bonum 
solummodo  est  id,  quod  per  Spiritum  sanctum  in  homine  efficitur. 
Ista  autem  attritio,  ut  censet  Lutherus,  non  est  de  Spiritu  san- 
-cto,  sed  est  mala,  hominemque  reddit  magis  peccatorem,  et  hy- 
pocritam.  Bajus,  Jansenius,  Quesnellus  ex  principio 
omne,  quod  homo  faciat,  procedere  vel  a  concupiscentia  et  esse 
malum,  vel  a  caritate  et  esse  bonum  (n.  654),  consequenter  ip- 
sum  timorem  poenarum  et  attritionem  ex  illo  solo  conceptam 
tamquam  malam  et  vitiosam  reiiciunt. 

Quoniam  adversarii  invehunt  praecipue  in  timorem,  ani- 
madvertendum  est,  timorem  distingui  multipliciter:  mundanum, 
servilem  et  filicilem.  Mundanus  est  timor  malorum  ab  hominibus 
inferendorum,  inducens  in  peccatum,  ut  vitentur.  Filialis  est  ti¬ 
mor  peccati,  non  quia  hoc.poenam  inducit,  sed  quia  offensa  est 
Dei  optimi  et  amantissimi  Patris.  Servilis  est  timor  poenae  a 
Deo  infligendae,  ob  quam  vitandam  homo  peccatum  fugit,  et  ser¬ 
vilis  dicitur,  quia  jj'roprium  est  servorum  poenam  timere,  et  ex 
illo  solo  metu  agere.  Hie  timor  duplex  est,  nempe  simpliciter 
servilis  et  sermliter  servilis;  ille  est,  qui  non  solum  manum  sed 
et  voluntatem  cohibet  a  peccato;  hie,  qui  manum  tantum  colii- 
bet  metu  poenae,  quin  reprimat  peccandi  desiderium,  ita  ut  para- 
tus  sit  ad  peccandum,  si  poena  abesset.  In  propositione  non  agi- 

mus  de  timore  filiali,  quern  omnes  concedunt  esse  bonum,  neque 
de  mundano  et  serviliter  servili,  qui  certe  sunt  mali,  sed  de  sim- 
pliciter  servili. 

Prim'a  pars  est  de  fide,  altera  est  sententia  communis, . 

942.  Demonstr.  i.  p.  Ille  metus  est  bonus  et  utilis,  ad  quem  nos 
Scriptura  et  Patres  adhortantur;  atqui  Scriptura  et  Patres  nos 
adhortantur  ad  metum  gehennae:  ergo  hie  bonus  est  et  utilis. 
Prob.  min.  Christus  (Luc.  12,  5)  ait:  Timete  eum,  qui  postquam 
occiderit,  habet  potestatem  mittere  in  gehennam:  ita  dico  vobis: 
hunc  timete.  Augustinus:  «  Timore  facit,  quidquid  boni  tacit; 
non  timore  amittendi  bonum  illud,  sed  timore  patiendi  illud 
malum:  non  timet  ne  perdat  amplexus  pulcherrimi  sponsi,  sed 
timet,  ne  mittatur  in  gehennam:  bonus  est  iste  timor,  utilis 
est  »  (1).  —  Cone.  Trident,  (sess.  14.  cap.  4)  habet:  «  Illam  vero 
contritionem  imperfectam,  quae  attritio  dicitur,  quoniam  vel  ex 
turpitudinis  peccati  consideratione,  vel  ex  gehennae  et  poenarum 
metu  communiter  concipitur,  si  voluntatem,  peccandi  excludat, 
cum  spe  veniae,  (2)  declarat,  non  solum  non  facere  hominem 
hypocritam  et  magis  peccatorem,  verum  etiam  donum  Dei  esse 
et  Spiritus  sancti  impulsum,  non  adhuc  quidem  inhabitantis,  sed 
tantum  moventis,  quo  poenitens  adiutus  viam  sibi  ad  justitiam  pa- 
rat  »  etc.  (Cf.  etiam  sess.  6.  can.  7.  8,  et  prop.  15  damnatam  ab 
Alexandro  VIII  et  62  et  60  Quesnelli). — Cum  Deus  intentet 
poenam,  ut  vitetur  culpa,  qui  ex  hoc  motivo  culpam  cavet,  agit 
secundum  Dei  voluntatem,  liinc  certe  non  inordinate,  sed  recte. 

943.  Demonstr.  ii.  p.  Haec  agitatur  inter  catholicos.  Sunt  qui 
tamquam  dispositionem  sullicientem  ad  sacramentum  Poenitentiae 
contritionem  perfectam  quamvis  remissam  exigant,  et  hos  supra 


(1)  In  Ps.  127.  n.  8. 

(2)  Omnia  attritionis  motiva  ad  haec,  quae  concilium  recenset,  nempe  ad 
timor  ern  poenarum ,  et  ad  turpitudinem  peccati,  revocari  possunt.  Nam  cum  in 
peccato  non  sit  nisi  culpa  et  poena,  hinc  illud  detestamur  vel  ratione  culpae  vel 
ratione  pocnae.  Sub  ratione  culpae,  motivum  detestationis  est  turpitudo  peccati, 
quae  spectare  potest  vel  ad  contritionem  vel  ad  attritionem,  prouti  turpitudinis 
ratio,  quae  consideratur,  respicit  vel  divinam  bonitatem  propter  se  amabilem,  vel 
aliam  virtutem,  cui  opponitur  peccatum.  Sub  ratione  autern  poenae,  quam  pec- 
catum  inducit,  motivum  detestationis  vel  est  poena  positiva  a  Deo  inflicta  sive 
aeterna  sive  temporalis,  vel  est  privatio  beatitudinis,  ideoque  motivum  detestandi 
peccatum  erit  timor,  aut  spes  vel  desiderium. 

(n.  940)  refutavimus;  sunt  etiam,  qui  defendant,  attritionem  ut 
sufflcienter  disponat  ad  sacramentum,  coniunctam  esse  debere 
cum  amove  initiali.  Hunc  vero  initialem  amorem  eum  int.elligunt, 
quo  quis  Deum  diligit  propter  suam  bonitatem,  sed  nondum  su¬ 
per  omnia,  quae  sententia  patronum  celebrem  nacta  est  Cardi- 
nalem  Pallavicinum  (1).  Est  denique  tertia  sententia,  quam 
amplectimur,  quae  excludit  quemlibet  actum  amoris,  qui  sit  actus 
specialis  et  distinctus  ab  actibus  aliarum  virtutum,  sicut  et  ca- 
ritas  est  distincta  ab  aliis  virtutibus. 

Hinc  in  thesi  dicimus  absque  amove  initiali  ab  ea  sepevabili; 
nam  si  quis  nomine  amoris  vellet  intelligere  actum  virtutis  refe- 
ribilem  in  Deum  vel  quo  voluntas  in  Deum  tendit,  tunc  quaestio 
esset  tantum  de  nomine.  Etenim  etiam  Attritionistae  facile  con- 
cedent  et  concedere  debent,  hunc  initialem  in  Deum  amorem,  sal¬ 
tern  spei,  ipsi  contritionem  necessario  imbibitum  esse,  eo  ipso 
quod  ex  Tridentino  etiam  attritio  debet  excludere  voluntatem 
peccandi  et  secum  includere  spem  veniae.  Haec  enim  detestatio 
divinae  offensae  cum  spe  veniae  et  desiderio  gratiae  divinae  non 
potest  esse  sine  aliquo  motu  amoris  in  Deum,  bonum  nobis.  Ex 
qua  inclinatione  et  amore  etiam  aliqua  benevolentia  oriri  potest. 

Advertendum  insuper  est  nos  non  dicere,  quamlibet  attritionem 
positive  excludere  voluntatem  peccandi,  potest  enim  esse  aliqua 
attritio  inefficax,  quae  sit  velleitas,  idque  supponi  videtur  a  Tri¬ 
dent.,  qui  hypothetice  loquitur:  «  si  voluntatem  peccandi  exclu- 
dat.  »  Sed  haec  verba  supponunt  etiam  dari  aliquam  attritionem, 
quae  reipsa  peccandi  voluntatem  excludat.  Quod  et  ipsa  eius  natura 
docet.  Etenim  cum  timore  poenae  potest  esse  coniuncta  voluntas 
eademque  absoluta  vitandi  poenam  peccatis  debitam,  et  proinde 
adesse  potest  odium  peccati  sive  offensae  Dei,  quatenus  est  indu- 
ctiva  hujus  poenae.  Porro  haec  voluntas  potest  esse  efficax,  h.  e. 
gignere  voluntatem  vitandi  peccatum  causam  poenae;  intentio 


(1)  Prae  oculis  habendum  est  decretum  Alexandri  VII.  5.  Maji  a.  1667, 
quo  praecipitur  cunctis  et  singulis  fidelibus,  ut  «  non  audeant  alicuius  theolo- 
gicae  censurae  alteriusve  iniuriae  aut  contumeliae  nota  taxare  alterutram  sen- 
tentiam,  sive  negantem  necessitatem  aliqualis  dilectionis  Dei  in  praefata  attritione 
(sufficiente  ad  valide  recipiendum  Poenitentiae  sacramentum)  ex  metu  gehen- 
nae  concepta,  quae  hodie  inter  scholasticos  communior  videtur,  sive  asserentem 
dictae  dilectionis  necessitatem,  donee  ab  hae  sancta  Sede  fuerit  aliquid  hac  in 
re  definitum.  » 

enim  finis  potest  determinare  electionem  mediorum.  Medium  au- 
tem  eligendum  est  fuga  cujuscumque  peccati  sive  exterioris  sive 
interioris  tantum,  affectus  idcirco  ad  peccatum  et  voluntatis  con- 
ditionatae  peccati;  quae  quidem  omnia  sunt  in  nostra  potestate. 
Ergo  voluntas  vitandi  poenam  potest  gignere  voluntatem  abso- 
lutam  vitandi  peccatum.  Atqui  si  adest  ea  intentio  efficax  finis, 
nequit  simul  esse  voluntas  peccandi,  haecque  cum  ea  positive  re- 
pugnat:  ergo.  Quibus  praemissis  probatur  thesis. 

a)  Ex  cone.  Trident,  (cap.  4)  contritio  generatim  est  pars  sa- 
‘  cramenti  Poenitentiae,  quae  una  cum  absolutione  gratiam  producit. 
Atqui  contritionis  duplex  est  species,  perfecta  et  imperfecta,  quae 
dicitur  attritio:  ergo,  cum  quod  de  genere  affirmatur,  id  omnibus 
ejus  speciebus  competat,  etiam  attritio,  quae  ex  solo  metu  poe- 
narum  concipitur,  est  pars  et  quasi  materia  sacramenti,  ac  pro- 
inde  in  sacramento  suffleiens.  —  b)  De  hac  attritione  concilium, 
docet,  «  quamvis  sine  sacramento  Poenitentiae  per  se  ad  justifi- 
cationem  perducere  peceatorem  nequeat;  tamen  eum  ad  Dei  gra¬ 
tiam  in  sacramento  Poenitentiae  impetrandam  disponit.  »  Porro 
disponit  proxime  vel  remote;  atqui  nequit  intelligi  dispositio 
remota,  quia  a)  etiam  sine  sacramento  disponit  remote,  heic 
autem  oppositio  instituitur  inter  id  quod  sine  sacramento  non 
praestat,  et  id  quod  praestat  cum  sacramento;  et  ft)  disposi¬ 
tio  remota  jam  declarata  fuerat  in  verbis  praecedentibus:  «  quo 
poenitens  adiutus  viam  sibi  ad  iustificationem  parat:  »  verbis  au¬ 
tem  sequentibus  significatur  effectus  praestantior  cum  est  con- 
iuncta  sacramento.  Ergo  dispositio  proxiina  attritioni  adscribi- 
tur.  —  c)  Eo  confirmatur,  quod  concilium  ad  sacramentum  Poe¬ 
nitentiae  requirit  dolorem  et  detestationem  peccati  cum  proposito 
non  peccandi  de  cetero.  Atqui  cum  juxta  idem  concilium  detur 
attritio  quae  voluntatem  peccandi  excludat,  liaec  continet.  jam 
dolorem  et  detestationem  peccati  cum  firma  voluntate  lllud  vitan¬ 
di:  ergo  est  dispositio  sulliciens  ad  sacramentum  (1). 


(1)  Hanc  sententiam,  sufficero  attritionem  solam,  Tan  n  e  r  u  s,  Conninck, 
eta.,  vocant  satis  certam;  Viva  moraliter  certain;  Suarez,  Lessius  etc. 
absolute  certain;  Lugo,  Sporer  communem  et  certain;  Bonae  spei 
et  Ariaga  dicunt,'  videri  sibi  esse  de  fide ;  Medina,  Ledesma,  Bellar- 
minus,  etc.  earn  vocant  doctrinam  Sanctorum ;  C  a  n  u  s  communem  Ecclesiae 

944.  Bices:  Concilium,  teste  Pallavicini  (1),  verbum  sufficit, 
quod  erat  in  schemate,  expunxit,  illique  substituit  verbum  di- 
sponit:  ergo  attritio  non  sufficit.  —  Resp.  Noluit  concilium  hac 
de  re  definitionem  edere,  ut  quibusdam  theologis,  qui  contritio- 
nem  perfectam  exigebant,  parceret.  Ceterum  verba  in  Decreto 
adoptata  idem  exprimunt  ac  ilia  expuncta,  et  quidem  majori 
locutionis  rectitudine:  non  enim  proprie  dicitur  attritio  suf- 
ficere  ad  constitutionem  sacramenti,  cujus  aliqua  pars  materialis 
tantum  est  (2). 

Inst.  Concilium  (sess.  6.  cap.  6)  inter  actus  poenitentis,  quibus 
se  disponit  ad  justificationem  per  baptismum  acquirendam,  enu- 
merat  quoque  caritatem:  «  incipiunt  diligere  Deum  tamquam 
omnis  justitiae  fontem  »  (Cf.  verba  n.  716);  atqui  non  minor  di- 
spositio  pro  Poenitentia  quam  pro  baptismo  postulatur;  est  enim 
ea  laboriosus  baptismus  (sess.  14.  cap.  2):  ergo.  —  Resp.  List.  Con¬ 
cilium  recenset  ibi  generatim  dispositiones  sive  in  sacramento  sive 
extra  sacramentum  necessarias  ad  justificationem,  cone.;  disposi¬ 
tiones  tantum  cum  sacramento  necessarias,  subdist.;  omnes  abso¬ 
lute  necessarias ,  neg.,  quae  communiter  adesse  solent,  cone.  Re- 
censetur  enim  et  actus  timoris,  qui  certe  non  est  necessarius  (3). 

ARTICULUS  II. 

De  Confessione. 

945.  Altera  sacramenti  Poenitentiae  pars  est  confessio,  quae 
definitur:  accusatio  suorum  peccatorum  soli  confessario  facta, 
ad  remissionem  eorum  virtute  absolutionis  impetrandam.  Con- 


(1)  Storia  del  Concilio  di  Trento  L.  13.  c.  10. 

(2)  Ceterum  legas  quoque  de  hac  quaestione  animadversiones  Palmieri 
op.  cit.  th.  30. 

(3)  Cum  experientia  compertum  sit,  si  semel  aut  bis  sacramentum  poeni¬ 
tentiae  irritum  fuerit  defectu  integritatis  vel  alia  causa,  decies  invalide  conferri 
defectu  sincerae  contritionis,  nemo  non  videt,  quanta  frequentia  et  industria  sit 
hoc  argumentum  ab  animarum  curatore  plebi  christianae  proponendum  et 
dare  explicandum,  quantaque  ex  solida  fidelium  in  hac  re  institutione  et 
facilitas  in  confessionibus  audiendis  et  fructus  jure  sit  expectandus.  Doctrina 
hoc  articulo  comprehensa  commode  ad  instructions  usum  ad  haec  tria  puncta 
reduci  potest:  l.°  de  necessitate  contritionis;  22  de  eius  natura;  3.°  de  modo 
practico  earn  excitandi. 

fessio  igitur  non  est  historica  narratio  sive  ad  animum  levandum, 
sive  ad  petendum  consilium,  sive  ad  quemlibet  alium  finem  facta; 
sed  est  accusatio,  quae  lit  ab  ipso  reo  coram  judice,  hoc  fine  ut 
sententia  aliqua  feratur. 

Confession  is  necessitatem  negant  imprimis  Novato  res  saec. 
XVI,  quorum  tamen  nonnulli  illius  concedunt  utilitatem  et  etiam 
factum,  quod  ea  fuerit  quondam  in  usu  in  Ecclesia.  Contra  illos 
statuimus : 

946.  Prop.  143.  Confessio  sacramentalis  jure  divino  praecepta 
est,  seu  fideles  peccatores  jure  divino  gravia  sua  post  baptismum 
commissa  peccata  confiteri  tenentur. 

De  fide  ex  Trident,  (sess.  14.  can.  6):  «  Si  quis  negaverit, 
confessionem  sacramentalem  vel  institutam,  vel  ad  salutem  ne- 
cessariam  esse  jure  divino,  aut  dixerit,  modum  secreto  confitendi 
soli  sacerdoti,  quern  Ecclesia  catholica  ab  initio  semper  obser- 
vavit  et  observat,  alienum  esse  ab  institutione  et  mandato  Christi, 
et  inventum  esse  humanum,  a.  s.  »  (Cf.  etiam  can.  8). 

Demonstr.  i.  Ex  testimoniis  allatis  (Jo.  20,  23;  coll.  Matth.  16, 
19  et  18,  18)  probavimus,  Christum  sacerdotes  constituisse  judices 
in  causis  peccatorum,  cum  vera  potestate  absolvendi  aut  retinendi 
pteccata.  Atqui  judicium  exerceri  et  sententia  ferri  non  potest, 
incognita  causa:  ergo  ut  sacerdotes  suo  munere  rite  fungantur 
et  decernant,  utrum  poenitentis  peccata  sint  remittenda  vel  re- 
tinenda,  necesse  est  causam  distincte  cognitam  habeant,  quam 
cognitionem,  cum  cordis  arcana  haud  inspiciant  sicut  Christus, 
aliter  sibi  comparare  non  possunt,  quam  si  ipse  poenitens  sta- 
tum  moralem  suae  conscientiae  ipsis  patefaciat  (1). 


(1)  Hue  re  ferri  possunt  figurae,  quibus  confessio  sacramentalis  adumbrata 
fuit.  Prima  habetur  (Gen.  3,  11,  et  4,  9),  ubi  Deus  primum  ab  Adamo  et  Eva, 
deinde  a  Cain  confessionem  peccati  exegit.  In  his  locis  exigitur  confessio,  non 
solum  cordis  sed  etiam  oris,  nec  solum  in  genere,  sed  etiam  in  specie.  Secunda 
figura  habetur  (Lev.  13,  2,  et  14,  2),  ubi  iudicium  de  lepra  solis  eommittitur 
sacerdotibus,  et  cogebantur  leprosi,  se  saccrdotibus  sistere  ac  prodere,  et  iuxta 
eorum  arbitrium  vel  extra  castra  manere,  vel  post  curationem  ad  eastra  reverti; 
quam  etiam  legem  Christus  approbavit  (Matth.  8,  4),  cum  leproso  a  se  curato 
dixit:  Vade,  ostende  te  sacerdoti,  etc.  Tertia  figura  est  confessio,  quam  Deus 
instituit  in  Testamento  veteri,  et  cui  adiungi  voluit,  loco  cuiusdam  satisfactio¬ 
ns,  oblatkmem  sacrificii,  de  qua  (Num.  5,  7.  et  Lev.  5)  testimonium  habemus. 

947.  II.  a )  Ex  innumeris  fere  ss.  Patrum  testimoniis  de 
sacramentali  confessione ,  pauca  haec  seligimus.  Clemens. 
Rom.  (1):  «  Quamdiu  sumus  in  hoc  mundo,  de  malis,  quae  in 
carne  gessimus,  ex  toto  corde  resipiscamus,  ut  a  Domino  salve- 
mur,  dum  habemus  tempus  poenitentiae.  Postquam  enim  ex  mundo 
migraverimus,  non  possumus  amplius  ibi  confiteri  (egojuokoyi'joao- 
ffat),  aut  poenitentiam  adhuc  agere.  »  S.  Irenaeus  (2)  mentionem 
facit  quarumdam  mulierum,  quae  ad  Ecclesiam  reversae,  con- 
fessae  sunt,  se  a  quodam  Marco,  haeretico  et  praestigiatore, 
corruptas  fuisse,  et  cupidine  inflammatas  valde  ilium  dilexisse. 
Tertu  Ilian  us  (3):  «  Plerosque  tamen  hoc  opus  (E^oiaoXoyrjoiv), 
ut  publicationem  sui  aut  subfugere,  aut  de  die  in  diem  differre 
praesumo;  pudoris  magis  memores,  quam  salutis:  velut  illi,  qui 
in  partibus  verecundioribus  corporis,  contracta  vexatione,  me- 
dentium  vitant  conscientiam  et  ita  cum  erubescentia  sua  pereunt... 
An  melius  est,  damnatum  latere,  quam  palam  absolvi?  »  S. 
Cyprian  us  (4):  «  Confiteantur,  singuli....  delictum  suum,  dum 
adhuc,  qui  deliquit,  in  saeculo  est,  dum  admitti  ejus  con- 
fessio  potest,  dum  satisfactio  et  remissio,  facta  per  sacerdotes, 
apud  Dominum  grata  est.  »  Origenes  (5):  «  Est....  dura  et 
laboriosa  per  poenitentiam  remissio  peccatorum,  cum  lavat 
peccator  in  lacrymis  stratum  suum,  et  hunt  ei  lacrymae  suae 
panes  die  ac  nocte,  et  cum  non  erubescit  sacerdoti  Domini 
indicare  peccatum  suum  et  quaerere  medicinam.  »  Et  alibi  (6): 
«  ....  sicut  ii,  qui  habent  intus  inclusam  escam  indigestam,  aut 
humoris  vel  phlegmatis  stomacho  graviter  et  moleste  immanentis 


Omnino  quoque  probabile  est,  Ecclesiasticum  (4,  31)  ad  hoc  praeceptum  legale 
observandum  exhortari,  cum  ait:  Non  confundaris  confiteri  peccata  tua. 
Quarta  figura  est  (Matth.  3,  6.  et  Marc.  1,  5)  ubi  legimus,  plurimos  accurris- 
se  ad  baptismum  Joannis,  confitentes  peccata  sua.  Sicut  enim  baptismus 
Joannis  figura  fuit  Baptismi  Christi,  ita  quoque  et  confessio,  quae  Joanni 
fiebat,  figura  fuit  confessionis,  quae  Christi  ministris  facienda  erat. 

Sunt  et  alia  quaedam  testimonia  ex  Apostolorum  scriptis,  quae  non  per 
figuram,  sed  proprie,  utpote  instituto  iam  Sacramento,  confessionem  indicare 
videntur.  Eiusmodi  sunt:  a)  illud  (I.  Jo.  1,9):  Si  confiteamur  peccata  nostra, 
fidelis  est  et  iustus,  ut  remittat  nobis  peccata  nostra....  b)  (Jacobi  5,  16):  Con- 
ftemini  ergo  alterutrum  peccata  vestra....  c)  (Act.  19,  18):  Multi  credentium 
veniebant  confitentes  et  annuntiantes  actus  suos.... 

(1)  Epist.  2  ad  Corinth.  —  (2)  Haer.  1.  1.  c.  13.  n.  7.  —  (3)  De  Poenit. 
c.  10.  —  (4)  De  lapsis  c.  29.  al.  24.  —  (5)  Horn.  2.  n.  4  in  Levit.  —  (6)  Horn. 
2  in  Palm.  37.  n.  6. 


Ai’ticulus  II.  De  Confessione. 


679 


abundantiam,  si  vomuerint,  relevantur:  ita  etiam  hi,  qui  pecca- 
verunt,  siquidem  occultant  et  retinent  intra  se  peccatum  intrin- 
secus,  urgentur  et  propemodum  suffocantur  a  phlegmate  vel 
humore  peccati;  si  autera  ipse  sui  accusator  fiat,  dum  accusat 
semetipsum  et  confitetur,  simul  evomit  et  delictum,  atque  omnem 
morbi  digerit  causam.  Tantummodo  circumspice  diligentius,  cui 
debeas  confiteri  peccatum  tuum.  Proba  prius  medicum,  cui  de- 
beas  causam  languoris  exponere,...  ut  ita,...  si  quid  consilii 
dederit,  facias  et  sequaris;  si  intellexerit  et  praeviderit  talem 
esse  languorem  tuum,  qui  in  conventu  totius  ecclesiae  exponi 
debeat  et  curari,  ex  quo  fortassis  et  ceteri  aedificari  poterunt, 
et  tu  ipse  facile  sanari,  multa  hoc  deliberatione,  et  satis  perito 
illius  medici  consilio  procurandum  est  »  S.  Basilius  (1)  «  Ser¬ 
vanda  est  ratio  eadem  in  peccatorum  confessione,  quae  in 
detegendis  corporis  morbis  adhibetur.  Quemadmodum  igitur 
corporis  morbos  non  omnibus  patefaciunt  homines,  sed  iis,  qui 
horum  curandorum  periti  sunt,  ita  fieri  quoque  debet  peccato¬ 
rum  confessio  coram  iis,  qui  curare  haec  possunt.  »  Qui  autem 
hi  sint,  ibid.  (2)  indicat :  «  Peccata  iis  confiteri  necesse  est, 
quibus  misteriorum  Dei  concredita  est  dispensatio.  »  S.  E- 
phraem  (3):  «  Poenitentia  (in  nova  lege)  non  haedum  po- 
scit,  sed  confessionem;  non  agnum  pro  sacrificio  postulat,  sed 
peccatori  dicit :  Confitere  iuxta  scientiam  et  conscientiam  tuam 
peccata  tua.  »  Ambrosius  (4)  «  Si  vis  iustificari,  fatere  de¬ 
lictum  tuum,  solvit  enim  criminum  nexus  verecunda  confes¬ 
sio  peccatorum.  Aiunt,  se  Domino  deferre  reverentiam,  cui 
soli  remittendorum  est  potestas  peccatorum :  sed  nulli  maio- 
rem  iniuriam  inferunt,  quam  ei  cuius  mandata  rescindere  volunt; 
nam  Dominus  dicit:  Quorum  remiseritis,  etc.  Deus  relaxandi 
potestatem  sacerdotibus  suis  sine  ulla  exceptione  concessit.  »  S. 
Chrysostomus  Orat.  de  Samar.  (5):  «  Imitemur  et  nos  hanc 
mulierem,  et  ob  propria  peccata  non  erubescamus.  Qui  enim  ho- 
mini  peccata  detegere  erubescit,  Deo  vero  cernente  committere 
non  erubescit,  neque  confiteri  vult  et  poenitentiam  agere,  in  die 
illo  non  coram  uno  vel  duobus,  sed  universo  orbe  terrarum  spe- 


(1)  Reg.  brev.  Resp.  ad  inter.  229.  —  (2)  Resp.  ad  inter.  288.  —  (3)  Serin. 
de  poen.  (4)  L.  2,  de  poen.  c.  6.  —  (5)  Horn.  34,  in  Jo.  n.  3. 

ctante  traducetur.  »  S.  Hieronymus  (1) :  «  Episcopus  et  pres¬ 
byter....  pro  officio  suo,  cum  peccatorum  audierit  varietates, 
scit  qui  ligandus  sit,  quive  solvendus.  »  S.  Augustinus  (2): 
« Nemo  sibi  dicat,  (poenitentiam)  occulte  ago,  apud  Deum  ago, 
novit  Deus  qui  mihi  ignoscit,  quia  in  corde  ago.  Ergo  sine 
causa  dictum  est:  Quae  solveritis  in  terra,  soluta  erunt  in 
coelo?  Ergo  sine  causa  sunt  claves  datae  Ecclesiae  Dei?  fru- 
stramus  Evangelium,  frustramus  verba  Christi  ?  promittimus  vo- 
bis,  quod  ille  negat?  nonne  vos  decipimus?  »  Idem  (3)  monet 
confessionem  mature  faciendam  esse,  «  quia,  si  ad  ultimum  vitae 
steterit,  nescit,  si  ipsam  poenitentiam  accipiat,  ac  Deo  et  sacer- 
doti  peccata  sua  confiteri  poterit.  » 

Ex  his  aliisque  Patrum  testimoniis  colligitur:  l.°  institutum 
confessionis  sacerdoti  faciendae,  semper  in  Ecclesia  viguisse;  2.° 
confessionem  quoque  necessariam  habitant  fuisse  ad  veniam  mor- 
talium  peccatorum  consequendam;  3.°  ejus  objectum  non  publica 
et  cum  scandalo  juncta  crimina  tantum  fuisse,  sed  et  peccata 
mere  interna  et  privatissima;  4.°  secretam  confessionem  publicae, 
quae  magis  ad  disciplinam  variabilem  pertinebat,  fundamento 
fuisse,  et  earn  praeivisse,  non  autem,  uti  Novatores  affirmant,  vi¬ 
ce  versa  secretam  ex  publica  originem  ducere. 

b)  Argumento  praescriptionis.  Quo  tempore  Protestantes  insti— 
tutionem  confessionis  sacramentalis  impugnare  coeperunt,  ornnes 
Ecclesiae  in  tranquilla  hujus  dogmatis  possessione  et  praxi  erant. 
Imo  ex  Graecorum  et  Orientis  sectarum  inde  a  saec.  Y  a  Romana 
Ecclesia  divulsarum  in  hanc  fidem  consensione  constat,  saec.  jam 
IY  ante  harum  scil.  sectarum  ab  Ecclesia  separationem  hoc  do¬ 
gma  in  Ecclesia  matrice  fuisse  creditum.  Unde  ita  argumen- 
tari  licet:  vel  ilia  omnium  Ecclesiarum  fides  a  Christo  et  Apo- 
stolis  manavit,  vel  habuit  aliquod  initium  post  Apostolos  et  con¬ 
stitute  jam  per  orbem  Ecclesiis;  atqui  hoc  secundum  asseri  non 
potest:  ergo  ab  Apostolis  et  a  Christo  dimanavit. 

Prob.  minor:  a )  Omnis  innovations  humanae  in  Ecclesia  sal¬ 
tern  alicujus  momenti  scimus  parentes,  patriam,  annum  natalem 
etc.  Atqui  hujus  innovations  nec  auctor,  nec  patria,  nec  annus 
natalis  assignari  potest,  licet  sit  res  practica,  quotidiana,  gra- 


jj 


(1)  Com.  in  Matth.  c.  10.  —  (2)  Serm.  332.  c.  3.  n.  3.  —  (3)  Serm.  393. 

vissima.  Quod  enim  de  cone.  Later.  IV  etlnnocentio  III  gar- 
riunt,  ridiculum  commentum  est,  cum  ibi  necessitate  confessionis 
supposita,  tamquam  ab  omnibus  admissa,  tempus  tantum  fuerit  de- 
terminatum,  quo  saltern  ei  sicuti  et  communionis  praecepto  sit  sa¬ 
tisfaciendum,  unde  non  magis  tunc  confessio  instituta  fuit,  quam 
Eucharistia.  Quod  insuper  refutatur  vel  ex  solo  Graecorum  cum 
Latinis  in  hanc  rem  consensu.  — Mutatio  tanti  momenti  in  Ec- 
clesia  sine  gravissimis  dissidiis  fieri  non  potuisset,  imprimis,  cum 
haec  res  non  in  veritatibus  abstracts,  et  a  communi  hominum 
sensu  remotis  posita  sit,  sed  in  re  ad  praxim  et  omnium  usum 
pertinente.  Quis,  quaeso,  omnibus  Ecclesiis  persuadere  potuisset, 
confessionem  jure  divino  praeceptam,  et  in  Ecclesia  constanti 
usu  fuisse  servatam,  cum  id  nequaquam  ita  fuisse,  omnibus  no- 
tum  fuisset  ?  Quis  sibi  persuadeat,  non  clericos  tantum,  sed  totam 
plebem  christianam  novum  et  gravissimum  jugum  subiisse  ne- 
mine  reclamante?  Dogma  novum  et  insolitum  ut  divinum  susce- 
pisse,  quin  aliquod  dissentionis  occurrat  vestigium?  Cum  itaque 
hujus  dogmatis  nullum  post  Apostolos  reperiatur  exordium  illud- 
que  universa  teneat  Ecclesia,  merito  a  Christo  et  Apostolis  tradi- 
tum  fuisse  creditur.  Nam  sicut  error  sola  novitate  sua  convincitur, 
ita  omnis  catholica  veritas  stat  hoc  solo  fundamento  inconcussa, 
quod  fuerit  semper  et  ubique  et  ab  omnibus  credita. 

948.  III.  Congruentiae  argumenta  ipsa  ratio  afferre  valet.  Con¬ 
fessio  sacramentalis  enim  consentanea  est  a)  Deo,  speciatim  ju- 
stitiae  divinae\  omne  enim  peccatum  includit  quandam  inobe- 
dientiam  et  superbiam:  superbiam  autem  sanat  confessionis  hu- 
militas,  inobedientiam  reparat  prompta  subjectio  sub  sacerdotis 
judicio;  b)  naturae  Uumanae;  sicut  enim  natura  organica  hu- 
mores  pravos,  venenum,  cibum  indigestum  ejicere  nititur,  et  liac 
ejectione  relevatur,  ita  confessione  peccatum  ex  animi  latebris 
emittitur,  et  homo  per  hanc  conscientiae  relevationem,  ut  expe- 
rientia  ipsa  testatur,  non  exiguum  accipit  solatium;  c)  ipsi  pec- 
catori  christiano,  qui  eius  necessitate  excitatur  e  somno  peccati; 
obligatur  ad  scrutandam  conscientiam  et  examinandum  statum 
animae  suae,  quo  procuret  salutem  suam,  adhibeat  salutis  media 
et  resipiscat  a  peccatis  suis ;  d)  missioni  et  (ini  Ecclesiae,  cuius 
est  docere  non  solum  integras  nationes,  sed  et  singulos  promovere 
in  via  salutis  et  perfectionis.  Eo  vero  melius  aliquis  discipulum 

poterit  instituere,  quo  melius  et  penitius  eum  cognoverit.  Accu- 
ratam  autem  animae  cognitionem  acquirit  sacerdos  sincera  pec- 
catoris  confessione;  ideoque  de  singulis  pro  rerum  adiunctis  pa¬ 
stor  animarum  oves  sibi  commissas  oportune  instruere  licebit; 
e)  ipsi  denique  societati  kumanae,  cujus  bonum  admodum  pro- 
movere  potest  prudens  confessarius  componendo  lites  et  dissidia, 
reconciliando  inimicos,  procurando  bonorum  ablatorum  restitu- 
tionem,  impediendo  scandala  etc.  (1). 

949.  Obi  1.  Patres  saepe  docent,  soli  Deo  confitendum  esse.  — 
Resp.  Ita  loquuntur,  quia  sacerdos  vicarius  Dei  est.  Sic  in  vetusto 
Eucliologio  graeco  (2)  dicit  sacerdos  ad  poenitentem :  «  Frater,  ne 
verearis;  non  enim  mihi  sed  Deo,  coram  quo  stas,  peccata  tua 
enuncias.  »  Aliquando  loquuntur  de  peccatis,  quae  non  sunt  ma¬ 
teria  necessaria  confessionis;  vel  de  confessione,  qua  coram  Deo 
peccata  nostra  recognoscimus  et  lugemus,  ut  nos  praeparemus 
ad  confessionem  sacramentalem. 

Obi  2.  Confessio  abrogata  est  a  Nectario  Patriarcha  Constnp., 
ut  referunt  Socrates  et  Sozomenus;  ergo  est  de  jure  ecclesiastico. 
—  Resp.  Abrogatum  est  a  Nectario  offlcium  poemtentiarii  et 
poenitentia  publica  in  sua  ecclesia ,  non  vero  ipsa  confessio 
sacramentalis.  Hoc  luculentissime  confirmatur  eo,  quod  Nectarii 
successor,  s.  Chrysostomus,  de  confessione  secreta  ejusque  offi¬ 
cio  publice  verba  fecerit,  nec  non  ad  illam  tamquam  necessariam 
expiationis  conditionem,  populum  excitaverit  (3). 


ARTICULUS  III. 

De  satisfactione. 


950.  In  re  praesenti  satis factionis  nomine  significatur,  poenae 
alicujus  voluntaria  perpessio  ad  compensandam  iniuriam  Deo 
per  peccatum  illatam,  et  ad  redimendam  poenam  temporalem 
post  remissum  peccatum  reliquam  (4).  Haec  autem  vel  ab  ipso 


(l)  Ita  Hurter  n.  540.  —  (2)  Ap.  Marten  e  de  antiquis.  Eccl.  ritibus  p.  2. 
1.  1.  c.  6.  a.  7.  ord.  20. —  (3)  Cf.  Frank,  die  Bussdisciplin  1.  2.  c.  3.  p.  142. 

(4)  Distinguitur  a  satispassione,  qua  ipsa  poena,  sine  ulla  commutatione 
atque  imminutione,  persolvitur  usque  ad  novissimum  quadrantem,  ut  accidit 
in  Purgatorio.  Haec  potest  dici  satisfactio  in  poena. 


Articulus  III.  De  satisfactione. 


683 


poenitente  sponte  suscipitur  estque  actus  virtutis  poenitentiae, 
et  dicitur  extv^a  sacramentalis,  vel  a  confessario  iniungitur,  et 
dicitur  sacramentalis  et  pertinet  ad  sacramenti  integritatem  (1). 
De  hac  agentes  fundamenti  instar  imprimis  statuimus: 

951.  Prop.  144.  Non  tota  simul  poena  cum  culpa  semper  re¬ 
mittitur  a  Deo;  sed  plerumque  poena  aeterna  cum  culpa  sublata, 
poena  temporalis  remanet  exsolvenda. 

De  fide  contra  Protestantes  ex  Trident,  (sess.  14.  can. 
1~)  • ^  quis  dixerit,  totam  poenam  simul  cum  culpa  remitti  sem¬ 
per  a  Deo,  satisfactionemque  poenitentium  non  esse  aliam,  quam 
fidem,  qua  apprehendunt  Christum  pro  eis  satisfecisse,  a.  s.  » 

Declar.  In  peccato  duo  distinguenda  sunt:  reatus  eulpae,  et 
reatus  poenae.  Reatus  eulpae  in  peccato  mortali  est  dignitas  ad 
odium  Dei,  quae  dat  Deo  jus  odio  habendi  peccatorem.  —  Reatus 
poenae  est  dignitas  ad  poenam,  quae  dat  Deo  jus  puniendi  pec¬ 
catorem  supplicio  aeterno  et  poenis  temporalibus  propter  pec- 
catum  praeteritum.  Unde  duplex  est  satisfactio,  altera  quam 
Deus  pro  culpa  exigit,  et  est  contritio  et  confessio;  altera  pro 
poena,  et  ilia  est,  qua  solvitur  reatus  poenae. 

Porro  poena  peccati  duplex  est,  aeterna  et  temporalis;  unde 
duplex  quoque  satisfactio,  altera  pro  poena  aeterna,  altera  pro 
poena  temporali.  De  hac  posteriori  hie  agitur;  nam  satisfactio 
pro  poena  aeterna  eadem  est  quae  pro  culpa,  siquidem  per  ean- 
dem  poenitentiam  simul  remittitur  culpa  et  poena  aeterna. 

Jam  vero  certum  est,  Deum  posse  totam  poenam  turn  aeter- 
nam  turn  temporalem  una  cum  culpa  condonare,  imo  reipsa 
condonare  semper  in  baptismo  et  martyrio  (n.  829),  et  aliquando 
etiam  in  sacramento  poenitentiae.  Quare  hie  solum  quaeritur, 
utrum  Deus  semper  totam  poenam  etiam  temporalem  una  cum 
culpa  remittat. 

952.  Demonstr.  Plurimis  Scripturae  exemplis:  protoparen- 
tum,  qui  peccati  peracta  poenitentia,  multis  nihilominus  aerum- 


(1)  Quaeras,  quare  Christus  voluerit  satisfactionem  esse  partem  sacramenti? 
Resp.  Quia  ordinarie  neque  contritio  est  adeo  perfecta,  ut  totum  debitum  poenae 
temporalis,  quod  praecise  ratione  iustificationis  non  aufertur,  tollat;  neque  etiam 
ipsa  absolutio  totum,  quod  reliquum  est,  aufert;  propterea  Dominus  huius 
sacramenti  quasi  materiam  integrantom  voluit  esse  satisfactionem,  quae  partim 
vi  sua,  partim  virtute  clavium,  deleat  quod  reliquum  est  poenae  temporalis. 

nis  per  nongentos  et  amplius  annos  correpti  sunt;  Israelitarum, 
qui  in  vindictam  peccati  obmurmurationis  jam  romissi  ad  precem 
Moysis,  in  deserto  perierunt  et  terra  promissa  exclusi  sunt 
(Num.  14);  Moysis  et  Aaron,  qui  ob  diffidentiae  peccatum,  uni- 
cuique  condonatum,  ejusdem  terrae  tantopere  expetitae  ingressu 
prohibiti  sunt  (lb.  20);  Davidis,  qui  veniam  peccati  sui  a  Deo 
consecutus,  in  ejus  tamen  vindictam  punitus  est  morte  filii  et 
variis  ac  gravibus  calamitatibus  (2.  Reg.  12).  Ergo  poenae,  qui- 
bus  Deus  justificatos  afficit,  non  sunt  tantum  ad  eorum  emenda- 
tionem  et  profectum,  ut  Lutherus  voluit;  ergo  non  semper  tota 
poena  cum  culpa  remittitur.  —  Augustinus:  «  Cogitur  homo 
tollerare,  etiam  remissis  peccatis;  quamvis,  ut  in  earn  veniret 
miseriam,  primum  fuerit  causa  peccatum.  Productior  est  enim 
poena  quam  culpa,  ne  parva  putaretur  culpa,  si  cum  ilia  finire- 
tur  poena  »  (1).  —  Accedit  ratio  convenientiae  a  Trident, 
(sess.  14.  cap.  8)  indicata,  quod  scil.  peccata,  quae  a  baptizatis 
committuntur,  majoris  sint  malitiae,  quam  quae  ante  susceptum 
baptisma  patrantur. 

953.  Corollarium.  Quantum  praecise,  gratia  justifications  per- 
cepta,  remaneat  poenarum,  soli  Deo  notum  est,  cujus  arbitrio 
haec  res  definitur.  Certum  tamen  est,  aliquid  determinati  esse, 
licet  varium  pro  varietate,  gravitate  et  multitudine  peccatorum. 
Imo  poena  temporalis  residua,  non  semper  pro  aequalibus  pec¬ 
catis  aequalis  est;  sed  major  vel  minor,  juxta  proportionem  con- 
tritionis.  Ideoque  talis  ac  tanta  potest  esse  contritio,  ut  omne 
poenae  debitum  exhauriat.  Pari  modo  virtute  sacrcimenti  Poe- 
nitentiae  aliquid  poenae  detrahitur;  cum  hoc  sacramentum  in- 
stitutum  sit  ad  remissionem  culpae  et  poenae,  non  solum  aeter- 
nae,  sed  etiam  temporalis:  utpote  ad  perfectam  peccati  abolitio- 
nem  a  Christo  ordinatum. 

954.  Prop.  145.  Hae  poenae  temporales  peccatis  debitae  in 
hac  vita  piis  et  laboriosis  operibus  redimi  possunt. 

De  fide  ex  Trident,  (sess.  14.  can.  13):  «  Si  quis  dixerit, 
pro  peccatis,  quoad  poenam  temporalem  minime  Deo  per  Christi 
merita  satisfied  poenis  ab  eo  inflictis  et  patienter  toleratis,  vel 


(1)  In  Joann,  tr.  124.  n.  5. 

a  sacerdote  iniunctis,  sed  neque  sponte  susceptis,  ut  jejuniis, 
orationibus,  eleemosynis,  vel  aliis  etiam  operibus;  atque  ideo 
optimam  poenitentiam  esse  tantum  novam  vitam;  a.  s.  » 

95o.  Demonstr.  (Daniel  4,  24) :  Peccata  tua  eleemosynis  redi¬ 
me,  et  iniquitates  tuas  misericordiis  pauperum;  (Prov.  16,  6): 
Misericordia  et  veritate  redimitur  iniquitas;  iisque  confirmatur, 
quae  in  sacris  literis  legimus.  Sic  Israelitae  toties  ob  defectionem 
suam  a  Deo  castigati,  easdem  castigationes  jejuniis,  lacrymis  et 
piecibus  a\  erterunt :  Ninivitae  eisdeni  mediis  praedictum  post 
quadi aginta  dies  urbis  excidium  effugerunt,'  Manasses  rex  poe- 
nitentia  veniam  a  Domino  impetravit  etc.  —  A  u  g u  s  t i  n  u  s :  «  Im- 
punitum  non  potest  esse  peccatum,  impunitum  esse  non  debet,  non 
oportet,  non  est  justum.  Ergo  quia  impunitum  non  debet  esse  pec¬ 
catum,  puniatur  a  te,  ne  puniaris  pro  illo....  Te  ergo  liabeat  puni— 
torem,  ut  tu  Deum  habeas  defensorem  »  (1).  Accedit  perpetuus 
Ecclesiae  usus  opera  poenitentibus  satisfactoria  imponendi.  —  Homo 
justus  per  bona  sua  opera  mereturde  condigno  augmentum  gratiae 
et  gloriae :  ergo  a  fortiori  per  eadem  opera  satisfacit  de  condigno 
pro  poena  temporali;  nam  liaec  longe  minorem  habet  aestimabilita- 
tem  quam  gratia  sanctilicans  et  beatitudo  aeterna.  Neque,  ut 
Protestantes  assiliunt,  liac  doctrina  plenitudini  detrahitur  satisfa- 
ctionis  Christi,  nam  Christi  satisfactio  nobis  non  applicatur  citra 
cooperationem  nostram  et  alias  conditio nes  servandas,  inter  quas 
est  etiam  satisfactio  poenitentis,  quae  tamen  non  ita  est  nostra,  «ut 
non  sit  per  Christum  Jesum  in  quo  meremur,  in  quo  satisfaci- 
mus,  facientes  fructus  dignos  poenitentiae,  qui  ex  illo  vim  lia- 
bent,  ab  illo  offeruntur  Patri,  et  per  ilium  acceptantur  a  Patre  » 
(Trident,  cap.  8). 

956.  Sciiolion.  Si  ulterius  de  qualitate  modo  et  eflicacia  hujus 
satisfactionis  quaeras,  tenendum  est: 

l.°  Satisfactionem  pro  poena  residua  esse  de  condigno.  Ratio 
est  quia  Trident,  docet,  hominem  per  pia  et  laboriosa  opera 
satisfacere  simpliciter  pro  poena  temporali.  Nam  satisfacere  de 
congruo  non  est  satisfacere  simpliciter,  sed  tantum  secundum 
quid,  sicut  mereri  de  congruo  non  est  mereri  simpliciter  et 
proprie.  Unde  Trident,  (sess.  6.  c.  8)  negat  simpliciter  poeni- 


(1)  Serm.  20.  n.  2. 

tentem  mereri  gratiam  justificationis  per  actus  fedei,  spei  et 

contritionis  etiam  pei'fectae,  quamvis  non  neget  illam  mereri  de 

congruo  per  contritionem  perfectam,  nt  reipsa  mereri  sentiunt 

theologi  post  s.  Augustinum.  Ergo  ex  concilio  mereri  simplici- 

citer  et  sine  addito,  est  mereri  de  condigno:  ergo  etiam  satis- 

facere  simpliciter,  est  satisfacere  de  condigno  (Cf.  etiam  prop.  77. 

♦ 

Baji). 

2. °  Ad  hanc  condign itatem  omnes  requiri  conditiones  quas  ad 
meritum  de  condigno  necessarias  recensuimus  (n.  738  sq.),  et  in- 
super  ut  opus  sit  aliquo  modo  poenale,  quia  satisfactio  est  actus 
justitiae  vindicativae. 

3. °  Quamquam  omne  opus  bonum  sit  aliquo  modo  poenale, 
opera  tamen  satisfactoria  ad  tria  quasi  genera  reducuntur:  ora- 
tionem,  ieiunium  et  eleemosynam.  Et  sane,  Deo  facimus  satis 
quando  in  honorem  illius,  ex  iis  bonis,  in  quibus  nimium  nobis 
indulsimus,  aliquid  cum  dolore  subtrahimus:  atqui  tria  sunt  bo¬ 
na,  scilicet  animae,  corporis,  et  fortunae,  nec  aliter  in  Deum  pec- 
catur,  quam  inordinate  illorum  amore  sen  cupiditate,  juxta  illud 
(1.  Joan.  2,  16):  Omne  quocl  est  in  mundo,  concupiscentia  carnis 
est,  et  concupiscentia  oculorum  et  superhia  vitae:  ergo  non  potest 
aliter  Deo  satisfied,  quam  aliqua  illorum  bonorum  detractione  et 
circumcisione,  quod  non  exequimur  sine  labore  et  dolore. 

Porro  oratio,  in  qua  intelligitur  quidquid  ad  cultum  Dei  per- 
tinet,  superbiam  deprimit,  elatam  mentem  Deo  subiicit,  in  ea 
quippe  confitemur  Deum  esse  omnium  bonorum  auctorem,  nos 
vero  peccatores,  imbecilles,  et  ad  nullum  bonum  sine  ejus  auxi- 
lio  idoneos.  Jejunium,  et  aliae  corporis  afflictationes  concupiscen- 
tiam  carnis  expurgant,  nec  sine  doloris  sensu  multa  corporis 
commoda  subtrahunt.  Eleemosyna  concupiscentiam  oculorum,  seu 
avaritiam  comprimit,  et  in  gratiam  pauperum  solitam  impensam 
circumcidit,  cogitque  nos  parcius  vivere  non  sine  aliquo  incom- 
modo. 

957.  Prop.  146.  Possunt  et  per  se  debent  ministri  Poeniten- 
tiae  convenientes  satisfactiones  poenitentibus  imponere,  hique  illas 
tenentur  acceptare  et  implere. 

Demonstr.  i.  p.  Est  de  Jide  exTridentino  (sess.  14.  cap.  8): 
«  Debent  sacerdotes,  quantum  spiritus  et  prudentia  suggesserit. 

pro  qualitate  criminum  et  poenitentium  facilitate  salutares  et 
convenientes  satisfaction es  iniungere.  »  et  (can.  15):  «  Si  quis 
dixerit  claves  Ecclesiae  esse  datas  tantum  ad  solvendum,  non 
etiam  ad  ligandum,  et  propterea  sacerdotes,  dum  imponunt  poenas 
confitentibus,  agere  contra  finem  clavium,  et  contra  institutionem 
Christi,  et  fictionem  esse,  quod  virtute  clavium,  sublata  poena 
aeterna,  poena  temporalis  plerumque  exsolvenda  remaneat;  a.  s.  » 
Colligitur  a)  Ex  verbis  institutions  (Jo.  20)  quibus  sacerdoti- 
bus  non  solum  potestas  est  collata  remittendi  peccata  sed  eadem 
etiam  retinendi;  retinent  autem  quoad  reatum  poenae  temporalis, 
cum  poenitentibus  mulctam  imponunt;  b)  ex  traditione  theoretica 
seu  ex  Patribus,  qui  cum  Leone  M.  docent:  «  Christus  Iesus 
hanc  praepositis  Ecclesiae  tradidit  potestatem,  ut  et  confitentibus 
actionem  poenitentiae  darent  »  (1);  c)  ex  traditione  practica,  quae 
in  constanti  et  universal  Ecclesiae  usu  opera  satisfactoria  poe¬ 
nitentibus  imponendi  manifestatur ;  d)  ex  rationibus,  quas  brevi- 
ter  stringunt  Patres  Tridentini  (cap.  8);  et  sunt  hujusmodi: 
a)  major  est  ingratitudo  et  malitia  in  relapsis  post  baptismum; 
P)  misericordia  ita  est  utendum,  ut,  quoad  fieri  potest,  etiam 
justitiae  satisfiat;  y)  baptism  us  est  regeneratio,  quae  citra  ma¬ 
gnum  laborem  nascituris  accidit:  e  contra,  poenitentia  est  me- 
dicina,  quae  per  aegroti  actiones,  incisiones,  sudores,  aliasque 
molestas  exercitationes,  peragitur;  S)  satisfactio  est  remedium 
contra  relapsum;  e)  decet  ut  peccator  aliquid  pro  suis  peccatis 
faciat  et  cum  Christo  pro  iis  compatiatur. 

Imo  non  solum  potest  id  sed  per  se  tenetur.  Nam  sacerdos 
institutus  est  minister  sacramenti,  et  judex  ac  medicus  poeniten- 
tis.  Ergo  tenetur  ut  minister  hujus  sacramenti  ipsum  convenienter 
integrum  efficere,  ut  judex,  divinam  iniuriam  vindicare  et  servare 
aequitatem  in  poenis  iniungendis;  et  ut  medicus,  poenitentis  vul- 
nera  curare,  morborum  causas  tollere,  et  praescribere  remedia 
morbis  proportionata. 

958.  Demonstr.  ii.  p.  Est  certa,  deduciturque  ex  Later.  IV 
(cap.  omnis  utriusque  etc.):  «  Omnia  sua  solus  peccata  confitea- 
tur  fideliter....  et  iniunctam  sibi  poenitentiam  studeat  pro  viri- 
bus  adimplere,  »  et  ex  Trident,  docente  concessas  esse  claves 


(1)  Epist.  108  ad  Theodor,  c.  2. 

«  etiam  ad  praeteritorum  peccatorum  vindictam  atque  castigatio- 
nem, »  quae  potestas  inanis  foret,  si  pro  nutu  satisfactionem 
poenitens  abnuere  posset;  ex  obligatione  sacerdotibus  inhaerente 
satisfactiones  iniungendi,  cui  correlativum  est  debitum  obediendi; 
ex  obligatione  poenitentis  pro  viribus  integrum  sacramenti  effe- 
ctum  procurandi. 

959.  Corollarium.  Satisfactio  eo  ipso  quod  est  pars  sacramenti, 
effectum  suum  i.  e.  remissionem  poenae  temporalis  ex  opere  o- 
perato,  ac  proinde,  praeter  remissionem  poenae  operi  operanti  re- 
spondentem,  aliam  etiam  per  applicationem  satisfactionum  Christi, 
quae  virtute  clavium  fit,  utramque  vero  proportionatam  gradui 
operis  satisfactorii  et  satisfacienti  dispositioni,  producit. 

960.  Prop.  147.  Necessarium  non  est,  ut  satisfactio  opere 
praestita  absolutionem  sacramentalem  antecedat. 

Est  certa  ex  damnata  Petri  de  Osma  a  Sixto  IV  prop.  5.: 
«  Poenitentes  non  sunt  absolvendi,  nisi  peracta  prius  poenitentia 
eis  iniuncta,  »  et  ex  aliis  Jansenistarum  (Arnaldi,  Quesnelli, 
Pistoriensium)  damnatis  propositionibus. 

Demonstr.  Ex  praxi  Ecclesiae,  iam  per  plura  saecula  vigente, 
dandi  absolutionem  ante  expletam  satisfactionem;  imo  vel  ex 
praxi  antiquissimae  Ecclesiae,  juxta  quam  pluribus  saltern  in 
casibus  ante  exhibitam  satisfactionem  data  fuit  absolutio,  ut  mo- 
ribundis,  poenitentibus  imminente  nova  persecutione,  vel  si  quod 
specimen  eximiae  virtutis  edidissent,  vel  si  ex  dilata  absolutione 
merito  timeretur  schisma  (1);  ex  ipsa  sacramenti  natura  pro 


(1)  Poenitentiae  publicae  solemnis  quatuor  distinguebatur  stationes,  nempe 
fletus,  auditionis ,  substrationis  et  consistentiae.  Fletus  erat  statio  eorum,  qui 
ab  ingressu  ecclesiae  arcebantur,  qui,  sacco  induti,  et  cinere  conspersi,  extra 
portam  ecclesiae  genibus  provoluti,  fideles  templum  ingredientes  orabaut,  ut 
apud  Deum  et  Ecclesiam  pro  se  intercederent.  Auditio  erat  statio  eorum,  qui 
intra  portas  ecclesiae  admittebantur  ad  audiendas  ss.  Litteras  et  conciones, 
quibus  peractis  exire  tenebantur  cum  paganis  ante  mysteriorum  celebrationem. 
Substratio  erat  statio  eorum,  qui  in  narthece,  i.  e.,  in  occidentali  templi  parte, 
quotidie,  in  Vesperis,  Matutino,  Missaque  post  exitum  Catechumenorum  ge- 
nuflexi  precabantur,  postea,  inclinati,  manuum  impositionem  vel  potius  exten- 
sionem  (absque  contactu)  celebrantis  recipiebant;  deinde  et  ipsi  exire  jube- 
bantur;  praeterea  etiam  multis  poenis  ac  laboribus  onerabantur  et  castigaban- 
tur.  Consistentia  erat  statio  eorum,  qui  cum  populo  fideli  ad  finem  usque 
Sacrificii  persistere  quidem,  at  non  ss.  Eucharistiam  percipere  poterant. 

cujus  essentia  est  indilferens,  utrum  absolutionem  praecedat  vel 
sequatur  satisfactio  (alia  a  contritione  et  confessione) ;  ex  ipsa 
ratione  theolog’ica.  Et  re  quidem  vera  vel  est  ante  remissionem 
culpae  integra  exhibenda  satisfactio  in  vindictam  criminum,  vel 
solum  partialis.  Si  primum  contendis,  dicis  aliquid  quoad  praxim 
impossibile:  quis  enim  novit  quantum  debeat  Deo?  si  alterum 
dicis:  cum  concedas  aliquam  satisfactionem  exhiberi  posse  post 
absolutionem,  eo  ipso  concedis  non  esse  ex  natura  rei  ut  satisfacto 
praecedat  absolutionem.  Aliquam  tamen  requiri  dicis  et  huius  rei 
alia  nequit  esse  ratio  nisi  ut  aliqua  compensatio  Deo  offenso 
exhibeatur;  verum  haec  aliqua  compensatio  sufficienter  exhibe- 
tur  per  contritionem  et  confessionem,  quibus  et  vera  conversio 
eiusdemque  probatio  continetur. 


CAPUT  III. 

De  Poenitentiae  Sacramento. 

901.  Prop.  148.  Ritus,  qui  contritione,  confessione,  satisfa- 
ctione  peccatoris  simulque  sacerdotis  absolutione  continetur,  ve¬ 
rum  est  novae  legis  sacramentum  a  baptismo  distinctum,  quod 
dicitur  sacramentum  Poenitentiae. 

De  fide  ex  Trident,  (sess.  14.  can.  1):  «  Si  quis  dixerit,  in 
catholica  Ecclesia  Poenitentiam  non  esse  vere  et  proprie  sacra¬ 
mentum  pro  fidelibus,  quoties  post  baptismum  in  peccata  labun- 
tur,  ipsi  Deo  reconciliandis,  a  Christo  D.  N.  institutum;  a.  s.  » 
Demonstr.  Est  corollarium  omnium  quae  hucusque  demon- 
stravimus.  Et  sane,  ad  sacramentum  requiritur:  sigmum  sensibile, 
promissio  gratiae  signo  adnexa,  institutio  divina.  Atqui  haec  tria 


Suat  theologi,  qui  contendaut  etiam  poenitentibus,  qui  propter  gravia 
peccata  dictas  poenitentiae  stationes  percurrere  deberent,  non  demum  in  finem 
vel  prope  finem  diuturnae  poenitentiae  (nempe  post  absolutam  tertiam  statio- 
nem  substrationis),  sed  statim  post  confessionem  peccatorum  datam  fuisse 
absolutionem  sacramentalem,  illamque,  quae  in  fine  dabatur,  fuisse  tantum 
caercmonialkm,  eo  vel  magis  quod  dabatur  ab  episcopo  et  saepo  pluribus 
simul.  Cf.  Palrnieri  op.  cit.  appendix  §.  2. 

in  proposito  ritu  continentur.  Et  primo  quidem  syrabolum  exter¬ 
num,  quod  consistit  in  confessione  et  absolutione,  quam  Christus 
instituit,  cum  dedit  Apostolis  potestatem  remittendi  peccata.  Non 
enim  poterant  Apostoli  remittere  peccata,  nisi  per  externam 
confessionem  ea  agnoscerent,  nec  alii  poterant  scire  remitti  sibi 
peccata  ab  Apostolis,  nisi  externo  signo  absolverentur.  Secundo 
hie  ritus  adnexam  liabet  gratiam,  ut  patet  ex  verbis:  Remittuntur 
eis;  nam  peccata  non  remittuntur  nisi  per  justifications  gratiam. 
Tertio  adest  institutio  divina;  potestatem  enim  illam  judicialem  eo 
modo  exercendam  instituit  et  tradidit  ipse  Christus:  Sicut  misit 
me  Pater  etc.  Quod  vero  hoc  sacramentum  sit  aliud  distinctum 
a  baptismo  apparet  ex  eo,  quod  potestas  clavium  est  judicialis 
proindeque  exercenda  tantum  in  subditos,  qui  esse  nequeunt  nisi 
jam  baptizati,  ex  praxi  apostolorum,  qui  peccatores  non  revocant 
ad  baptismum,  sed  ad  poenitentiam  (Act.  8,22;  1.  Cor.  5,3  sq.), 
ex  traditione  et  ex  natura  sacramentorum,  quae  quoad  omnia 
differunt,  ut  explicat  Trident,  (sess.  14.  cap.  2).  (n.  923). 

962.  Materia  remota,  seu  potius  removenda,  scilicet  materia 
circa  quam  sacramenti  Poenitentiae  sunt  omnia  peccata  post 
baptismum  commissa,  sive  mortalia,  sive  venialia;  ita  tamen,  ut 
mortalia  sint  necessaria  et  praecipua  materia,  venialia  vero  suf- 
ficiens  tantum. 

Omnes  quidem  conveniunt,  contritionem,  confessionem  et  sa- 
tisfactionem  «  ad  integritatem  sacramenti,  ad  plenam  et  perfe- 
ctam  remissionem  ex  Dei  institutione  requiri,  et  hac  ratione 
Poenitentiae  partes  dici, »  ut  docet  Trident,  (sess.  14.  cap.  3): 
sed  controversia  est,  utrum  materia  proxima  constituatur  his 
actibus,  an  absolutione.  Duplex  est  de  hac  re  sententia.  Scotus 
contendit  actus  poenitentis  nempe  contritionem,  confessionem  et 
satisfactionem  non  esse  partes  intrinsecas  hujus  sacramenti,  sed 
dumtaxat  dispositiones  praerequisitas  ad  illius  effectum,  seu  ma- 
teriam  circa  quam ,  solaque  absolutione  conti  neri  to  tarn  essen- 
tiam  hujus  sacramenti,  ideoque  materiam  simul  et  formam  illius: 
materiam  quidem  prout  est  ritus  quidam  sensibilis  (1),  formam 


(1)  Advertunt  theologi  modum  loquendi  Scoti  non  posse  amplius  recipi; 
ipse  enim  ait  actus  poenitentis  nullo  modo  esse,  partes  sacramenti;  Triden- 
tinum  vero  vocat  eos  partes  sacramenti.  Verum  cum  Scotus  concedat  neces- 
sitatem  illorum  actuum,  negetque  tantum  esse  partes  essentiales,  quaestio  non 
est  definita. 

vero  prout  peccatorum  remissionem  significat.  —  S.Thomas  alii- 
que  scholastici  et  plures  recentiores  sentiunt,  actus  poenitentis  esse 
partes  intrinsecas  hujus  sacramenti,  seu  esse  materiam  ex  qua 
illud  constituitur,  non  secus  ac  in  baptismo  ablutio  aquae,  formara- 
que  consistere  in  absolutione.  Nam,  ajunt,  partes  simpliciter  dictae 
sacramenti  et  in  quibus  ex  parte  residet  virtus  sacramenti  sunt  quid 
intrinsecum  sacramento.  Atqui  actus  poenitentis  a  Tridenti  no 
dicuntur  simpliciter  partes  sacramenti  Poenitentiae  et  in  ipsis 
vim  sacramenti  ex  parte  consistere  satis  indicat,  dicendo  vim 
illam  praecipue  sitam  esse  in  forma  absolutionis:  ergo  actus 
poenitentis  sunt  quid  intrinsecum  huic  sacramento.  Praeterea 
numquam  actus  disponentes  ad  aliorum  sacramentorum  reoep- 
tionem  dicuntur  eorum  partes  vel  quasi  materia:  ergo  cum 
actus  poenitentis  tali  nomine  designentur,  sunt  plus  quam  di- 
spositiones  ad  illud  requisitae,  seu  sunt  partes  intrinsecae.  Favet 
Catechismus  Rom.,  qui  advertit,  non  ideo  hos  actus  quasi  ma¬ 
teriam  a.  s.  synodo  appellari,  quia  verae  materiae  rationem  non 
habeant;  sed  quia  ejus  generis  materia  non  sint,  quae  extrinsecus 
adhibeatur,  ut  aqua  in  baptismo  et  chrisma  in  confirmatione  (1). 


(1)  Be  poenit.  q.  13.  Satisfactio  ad  materiam  proximapi  pertinet,  prout 
includitur  in  confessione  et  dolore  et  prout  dicit  voluntatem  praestandi  sa- 
tisfactionem  a  sacerdote  impositam,  non  autem  prout  est  a  poenitente  actu 
praestita,  nam  hoc  sensu  ad  sacramenti  integritatem  tantum  pertinet. 

Hanc  sententiam  ita  explicat  Card.  Franzelin:  «  Dum  enim  Christus 
(Jo.  20,  23)  instituit  potestatem  in  ministris  non  simpliciter  absolvendi  pec- 
cata,  sed  absolvendi  et  retinendi  per  modum  iudicii ,  eo  ipso  instituit  tamquam 
partem  huius  sacramentalis  iudicii  submissionem  poenitentem  culparum,  quan¬ 
tum  a  peccatore  moraliter  fieri  potest,  et  satisfactionem  sub  potestate  iudicum 
absolventium  ac  retinentium,  adeo  ut  sine  hac  poenitenti  submissiouo  non 
solurn  absolutio  effectum  non  consequatur,  sed  neque  sit  ad  modum  iudicii  a 
Christo  instituti,  atque  ideo  neque  sacramentum.  Jam  vero  ex  duplici  hoc 
constitutive  iudicii  sacramentalis  poenitens  submissio  culparum  sub  potestate 
iudicis  supponitur  ut  res  determinanda  et  perficienda,  verba  absolutionis  de¬ 
terminant  et  perficiunt  signum  efficax  sacramentale ;  ilia  ergo  se  habet  ad 
modum  materiae,  haec  sunt  forma  sacramenti.  Porro  ubi  sunt  plures  partes 
materiae,  non  necessario  omnes  sunt  essentiales  ad  esse  rei  simpliciter,  sed 
possunt  aliquae  esse  solum  integrantes.  Ita  in  praesenti  pars  materialis  inte- 
grans  sacramenti  est  satisfactio,  quae  tamen  utpote  pars  sacramentalis  in  sua 
morali  unione  cum  forma,  cum  actu  scilicet  iudiciali  retentionis  et  absolutionis, 
vim  etiam  habet  sacramentalem  ad  satisfaciendum  ex  opere  operato.  »  Be  sacr. 
in  genere  th.  IV. 

Cf.  etiam  P&lmieri  th.  14,  in  qua,  utriusque  opinionis  argumentis  expo- 
sitis,  ipse  concludit  utrique  suam  plus  minus  competere  probabilitatem. 

963.  Forma  sacramenti  Poenitentiae  consistit  in  absolutions, 
quae  a  ministro  peccatori  contrito,  confesso  et  satisfacere  volenti 
datur,  quaeque  verbis  exprimitur:  Ego  te  absolvo  a  peccatis  tuis  in 
nomine  Patris,  et  Filii,  et  Spiritus  s.  amen.  Constat  ex  Flo  rent. 
(Decret.  pro  Armenis)  et  Trident,  (cap.  3).  Ratio  est,  ait  s.  Tho¬ 
mas,  quia  forma  sacramenti  novae  legis  significat  id,  quod  ef- 
ficit:  hoc  autem  sacramentum  efficit  remissionem  peccatorum, 
quae  signiflcatur  a  sacerdote  cum  dicit:  Ego  te  absolvo;  nam 
peccata  vincula  quaedam  sunt  (1).  Quae  significatio  obtinet  etiam, 
quando  poenitens  absolvitur  a  peccato  jam  remisso:  nam  vere 
quis  potest  rursus  et  rursus  remittere  debitum  aliquod  vel  offen-  l 
sam  sibi  illatam.  Ex  quibus  colligitur  formam  indicativam,  qua  ■ 
utitur  Ecclesia  latina,  non  solum  esse  praeceptam,  sed  perfectam 
et  convenientissimam.  —  In  hac  formula  autem  nonnisi  verba 
te  absolvo  ad  essentiam  pertinent;  reliqua  ex  Ecclesiae  prae- 
cepto  addenda  sunt,  quia  effectum  sacramenti  clarius  exprimunt, 
et  etiam  auctorem  potestatis  exercitae  enuntiant. 

964.  Quaestio  hie  occurrit  satis  impedita,  utrum,  spectata  tantum 
rei  essentia  et  praecisione  facta  a  praecepto  positivo  Ecclesiae,  for¬ 
ma  deprecativautv.  g.:  Domine  dimitt e peccata  hujusservi  (servae), 
sit  suffleiens  non  secus  ac  indicativa.  Joannes  Morin  us  (2)  asseruit 
et  vindicare  conatus  est,  per  prima  duodecim  saecula  non  solum 
in  graeca  sed  etiam  in  latina  Ecclesia  solam  formam  deprecativam 
adhibitam  esse;  ineunte  saec.  XII  formae  antiquae  deprecatoriae 
additam  fuisse  formam  indicativam,  et  hanc  tandem  saec.  XIII 
ita  praevaluisse  apud  Latinos,  ut  sola  in  usu  fuerit.  Consequen- 
ter  Morinus  et  ipsum  secuti  theologi  (3)  tenent,  formam  absolu- 
tionis  ex  institutione  Christi  quidein  esse  actum  judicialem,  sed 
earn  perinde  exprimi  posse  verbis  sive  deprecatoriis,  sive  indica-  j 
tivis  et  absolutis,  Christum  vero  modum  hunc  non  determinasse, 


(1)  3.  q.  83.  a.  3. 

(2)  Comment,  hist,  de  displ.  in  administ.  poenit.  1.  8.  c.  8.  sq. 

(3)  Card.  Gotti,  Iueninus,  Druvenius,  W  i  t  a  s  i  u  s ,  Tournely, 
Sardagna,  Perrone  et  alii,  inter  quos  Hu  r  ter,  Franck;  sed  non  oranes 
eodem  modo.  Idx  his  pauci  putant,  validam  esse  nostra  etiam  aetate  absolu- 
tionem,  sive  indicativis  verbis  iuxta  cone.  Florentini  et  Tridentini  nee  non 
Ritualis  Romani  praescriptum  confertur,  sive  deprecativis  ;  ceteri  autem,  uti  [ 
Franck  aliique  cum  Tournely  ac  Gotti,  tenent,  formulam  absolutionis  verbis  1 2 3 
deprecatoriis  conceptam  nunc  etiam  valere  apud  Graeco  s,  sed  non  amplius 
validam  esse  apud  Latinos. 

sed  reliquisse  Ecclesiae  determinandurn.  —  Alii  valorem  formae 
deprecativae  non  concedentes  ipsum  factum  historicum  illius  usus 
consequenter  negant  (1),  contenduntque  formulis  deprecativis  a 
Morino  allatis  semper  fuisse  absolutionem  indicativam  adiunctam. 
Quod  si  in  ritualibus  Latinorum  et  Graecorum  indicativa 
desit,  hujus,  dicunt,  omissionis  ratio  est,  quod  prioribus  Ecclesiae 
saeculis  sacramentorum  formae,  sicut  alia  mysteria,  juxta  disci- 
plinam  arcani  non  scripto  sed  viva  voce  tradebantur,  ne  ethnicis 
aut  impiis  facile  innotescerent,  atque  irridendi  sacramenta  oc- 
casionem  darent.  —  In  medio  rem  relinquentes,  advertimus, 
formam  deprecativam,  si  grammatice  spectetur,  et  imperativam 
dici  posse;  ad  utrumque  enim  valet  idem  modus,  qui  a  gram- 
maticis  imperativus  dicitur,  ad  imperandum  et  orandum;  si  vero 
ipsa  intrinseca  spectetur  formae  significatio  et  vis,  praeter  de- 
precationem  simplicem,  dari  posse  etiam  deprecationem  potesta- 
tivam,  qua  utens  sacerdos  satis  indicaret  exercitium  ministeriale 
propriae  potestatis  et  effectum  ejus,  dum  simul  ipsa  deprecatione 
expressius  significaret,  hanc  potestatem  et  effectum  esse  benefi- 
cium  Dei  causae  principis  remissionis  peccatorum  (2). 

965.  Scholion  i.  Effectus  Poenitentiae  hi  enumerantur.  l.°  Re- 
missio  peccati,  et  poenae  aeternae.  2.°  Imminutio  poenae  tempo¬ 
ralis  pro  majori,  vel  minori  dispositione  poenitentis.  3°.  Redin- 
tegratio  amicitiae  cum  Deo  per  peccatum  violatae.  4.°  Restitutio 
et  reviviscentia,  ut  loquuntur,  virtutum  ac  meritorum,  quae  per 
peccatum  fuerant  deperdita.  5.°  Auxilia  actualia,  seu  jus  ad  ilia 
accipienda  tempore  opportune,  quibus  peccator  justificatus  possit 
deinceps  vitare  peccata,  et  in  bono  proficere,  ac  perseverare. 

966.  Scholion  ii.  De  remissione  peccatorum  venialium  haec 
tenenda  sunt: 

1.  Peccatum  veniale  non  remittituy •  nisi  habenti  gratiam  san- 
ctificantem.  Ratio  est,  quia  ante  justificationem  non  datur  in 
peccatore  nisi  contritio  vel  attritio.  Prima  si  adest  perfecta,  homo 
jam  est  justificatus;  si  vero  sola  attritio,  haec  non  sufficit  ad  re- 
missionem  peccati  venialis,  quia  ad  id,  utpote  a  peccatore  elicita, 


(1)  B  i  1 1  u  a  r  t ,  Merlin,  aliique,  uti  B  i  n  t  e  r  i  m  (cf.  Frank),  E  g  g  e  r  etc. 

(2)  Cf.  Palmieri  th.  XII;  Sal  a  n.  201;  de  Augustinis  de  poenit. 
artic.  XI;  Katsch  thaler  n.  741. 

non  habet  condignitatem,  neque  ipsi  liberaliter  haec  remissio  est 
a  Deo  promissa. 

2.  Possunt  remitti  mortalia,  quin  remittantur  venialia;  si  enim 
contritio  non  se  extendat  ad  venialia,  aut  se  extendat  ad  quaedam 
non  ad  omnia,  tunc  etiamsi  gratia  infund atur,  non  remittentur 
ilia  peccata,  de  quibus  non  habetur  contritio,  nam: 

3.  Nullum  remittitur  veniale  sine  aliqua  poenitentia.  Peccatum 
utut  levissimum  semper  Deo  displicet,  donee  retractetur,  retra- 
ctatio  autem  peccati  est  poenitentia. 

4.  Potest  unum  veniale  remitti  sine  alio,  si  v.  g.  de  aliquo 
veniali  ex  motivo  speciali  doleas 

5.  Media  ad  venialium  remissionem  sunt:  a)  contritio  perfe- 
cta,  imo  juxta  s.  T  ho  mam  pluresque  alios,  etiam  sola  attritio, 
contrarium  propositum,  vel  actus  aliarum  virtutum,  qui  peccatis 
illis  aliquo  modo  repugnent  et  virtualem  eorum  displicentiam 
includant.  I?)  Sacramenta,  et  quidem  de  baptismo,  Poenitentia  et 
extrema  unctione,  quae  ad  remittenda  peccata  instituta  sunt, 
res  est  evidens;  de  Eucharistia  id  expresse  docet  Trident, 
(sess.  13.  cap.  2);  de  ceteris  autem  quatenus  non  infunditur  gratia 
sine  motu  liberi  arbitrii  in  Deum  et  in  peccatum.  Non  immediate 
ergo  gratia  excludit  venialia,  alioquin  venialia  cum  statu  gratiae 
consistere  non  possent;  sed  mediate  scil.  per  pios  hos  motus,  quos 
gratia  contra  unum  alterumve  peccatum  veniale  excitat.  Exinde 
intelligitur ,  quomodo  per  sacramentum  remittantur  venialia, 
quae  non  remitterentur  sine  sacramento.  c)  Sacramentalia,  ast 
verisimiliter  non  ex  opere  operato  (n.  557). 

APPENDIX. 

De  Indulgentiis. 

967.  Cum  indulgentia  quidam  sit  Deo  pro  extinctione  debiti 
poenae  satisfaciendi  modus,  qui  clavium  potestate  continetur, 
opportune  hie  de  iisdem  agitur,  ut  tractatio  pertinens  ad  remis¬ 
sionem  peccatorum  completa  evadat. 

968.  Indulgentia  definitur:  Remissio  poenae  temporalis  debitae 
pro  peccatis,  quoad  culpam  remissis,  a  legitimo  ministro  extra 

■sacramentum  Poenitentiae  facta  per  applicationem  thesauri 
Ecclesiae.  Dicitur: 

l-°  Remissio,  sive  per  actum  jurisdictionis  et  absolutionem 
pro  vivis,  sive  per  modum  suffragii  et  solutionis  pro  defunctis. 

2. °  Poenae  temporalis,  nam  poena  aeterna  non  per  indul¬ 
gentias,  sed  una  cum  culpa  per  sacramentum  Poenitentiae,  in 
re  vel  in  voto  susceptum,  remittitur. 

3. °  Pro  peccatis,  quoad  culpam  remissis,  quia  non  remittitur 
poena,  nisi  culpa  jam  remissa  fuerit.  Hinc  in  eo,  qui  indulgentiam 
lucrari  vult,  requiritur  status  gratiae,  saltern  dum  ultimum  opus 
ad  illam  indulgentiam  acquirendam  praescriptum  implet. 

4. °  A  legitim, o  ministro,  nempe  a  summo  Pontifice,  qui  plenam, 
et  ab  episcopis,  qui  habent  partialem  potestatem  dispensandi 
thesaurum  Ecclesiae;  quo  momento  indulgentiae  distinguuntur 
a  sullragiis,  quae  a  privatis  applicari  possunt. 

5. °  Extra  sacramentum  Poenitentiae  facta ,  ut  indulgentia  a  re- 
missione  poenae,  quae  in  ipso  sacramento  Poenitentiae  lit,  distin- 
guatur,  simulque  indicetur,  virtute  sacramenti  Poenitentiae,  ejus- 
que  integra,  videlicet  post  impletam  satisfactionem  sacramentalem 
a  sacerdote  impositam,  non  omnem  poenam  temporalem  remitti. 

6. °  Per  applicationem  thesauri  Ecclesiae  denique,  ut  indicetur 
Ions,  undenam  indulgentiae  efficacitatem  suam  repetant;  et  ut 
distinguatur  a  remissione  poenae,  quae  fit  sive  per  sacrificium 
Missae,  sive  per  alia  media;  et  ut  annotetur  quoque,  eum,  qui 
indulgentias  suscipit,  non  absolvi  simpliciter  loquendo  a  poenae 
debito,  sed  ei  dari,  unde  istud  debitum  solvat. 

9(39.  Hujus  definitionis  veritas  prodit  ex  quatuor  punctis, 
quorum  duo  definita  a  cone.  Trident,  (sess.  25.  Decret.  de 
indulg.),  duo  veritates  sunt  fidei  proximae.  Priora  sunt:  «  Ec- 
clesiam  revera  habere  potestatem  indulgentias  concedendi  easque 
utiles  esse  et  in  Ecclesia  retinendas;  »  posteriora:  «  thesaurum 
extare  in  Ecclesia  meritorum,  unde  sumuntur,  adeoque  eas  coram 
Deo  revera  valere.  »  Haec  breviter  demonstrabimus. 

970.  Prop.  149.  Ecclesia  habet  potestatem,  divinitus  accep- 
tam,  indulgentias  concedendi,  earumque  usus  est  populo  chri- 
stiano  maxime  salutaris. 

Be  fide  ex  Trident,  (l.c.)  contra  Montanistas,  Novatia- 
nos,  W  aide  uses,  Wicleffitas,  Hussitas,  Pet  rum  de 

Osma,  praesertim  Protestantes,  qui,  ut  infensissimi  earum 
hostes,  saec.  XVI  se  extulerunt. 

Demonstr.  i.  p.  I.  a)  Ex  testimoniis  allatis  (n.  918)  constat, 
collatam  fuisse  Ecclesiae  potestatem  remittendi  quodcumque 
peccatum.  Peccatum  autem  triplicem  reatum  involvit,  reatura 
culpae,  reatum  aeternae  poenae,  reatum  poenae  temporalis;  ergo 
per  Christi  verba  sine  restrictione  prolata,  Ecclesiae  triplicem 
hunc  reatum  tollendi  potestas  tradita  fuit.  Sed  per  sacramentum 
poenitentiae  tollit  quidem  Ecclesia  reatum  culpae  et  poenae  ae¬ 
ternae,  non  autem  semper  integrum  poenae  temporalis  reatum. 

Ne  igitur  contra  amplissimam  Christi  concessionem  potestas 
Ecclesiae  restringatur,  admittendum  est,  ipsam  extra  sacramentum 
poenitentiae  reatum  poenae  temporalis  remittere  posse.  —  b)  In 
verbis  Christi  tam  late  patet  vox  solvendi,  quam  late  patet  vox 
ligandi;  sed  vox  ligandi  sese  extendit  etiam  ad  poenas  temporales  1 
satisfactorias  iniungendas;  ergo  et  potestas  solvendi  ad  harum 
poenarum  remissionem  sese  extendere  debet.  —  c)  Confirmatur 
(2.  Cor.  2,  6  sq.  coll.  1.  Cor.  5,  3  sq),  ex  qui  bus  colligitur,  Paulum 
relaxasse  seu  donasse  peccatori  incestuoso  poenitenti  partem 
poenae  temporalis,  quam  divinae  debebat  justitiae.  Nam  primo 
illam  relaxavit  in  persona  Christi,  ut  minister  Christi  pro  Christo 
legatione  fungens,  ac  proinde  potestate  praeditus,  cujus  sententia 
rata  haberetur  a  Deo;  et  secundo  illam  relaxavit,  quam  ipsemet 
imposuit;  imposuit  autem  in  nomine  Christi,  quam  peccator  i lie 
luere  debebat,  ut  peccati  remissionem  a  Deo  impetraret.  Veram 
ergo  indulgentiam  concessit. 

971.  II.  Ecclesia  hanc  potestatem  numquam  non  exercuit.  Pri- 
mis  Ecclesiae  saeculis  hoc  elucet  praesertim  ex  his  duobus:  a) 
ex  jure,  quod  plura  concilia  episcopis  adscribunt,  relaxandi  pec- 
catoribus  partem  aliquam  poenitentiae,  quo  jure  utentes  ob  ma¬ 
gnum  fervorem  satisfactionis  partem  remittebant;  b)  ex  praxi 
relaxandi  poenitentiam  in  peccatorum  satisfactionem  exsolven- 
dam  intuitu  inter cessionis  martyr'um,  seu  libel lorum,  quos  a 
martyribus  peccatores  poenitentes  impetrabant.  C  y  p  r  i  a  n  u  s : 

«  Occurendum  puto  fratribus  nostris  inoribundis,  ut  qui  libellos 
a  martyribus  acceperunt,  et  praerogativa  eorum  apud  Deum  ju- 
vari  possunt....  ut  manu  eis  in  poenitentiam  imposita  veniant 
ad  Dominum  cum  pace,  quam  dari  martyres  litteris  ad  nos  fac- 

tis  desideraverunt  »  (1).  Unde  Tertu  Ilian  us  jam  Montanista  in 
earn  praxim  invehit:  «  Sufficiat  martyri  propria  delicta  purgasse... 
Quis  alienam  mortem  sua  solvit  nisi  Films  Dei?»  (2).  Quae  consue- 
tudo  jam  sub  «antecessoribus»  Cypriani  (cf.  ep.  10)  viguit, 
nec  tantum  in  Ecclesiis  Africanis  sed  etiam  in  Romana,  ut  Ter¬ 
tu  Ilia  nus  exprobat  Zephyrino  Pontifici.  —  Saeculis  sequentibus 
summi  Pontifices  indulgentias  concedebant;  sic  saec.  VI  Grego¬ 
rius  M.  stationes  ad  sanctorum  Basilicas  pro  indulgentiarum 
consecutione  instituit  (3). 

972.  Demonstr.  ii.  p.  De  flcle  ex  cone.  Trident.  (1.  c.)  Patet 
ex  earum  effect u,  qui  in  poenae  temporalis  remissione  consistit, 
quae  summi  boni  consecutionem  retardaret;  ex  innumeris  bonis, 
quae  earum  usus  nobis  adfert,  nam  commonent  fideles  quale  olim 
fuerit  Ecclesiae  de  peccatis  judicium;  in  memoriam  revocant 
fervorem  et  poenitentiae  studium  majorum  nostrorum,  vim  pate- 
faciunt  communionis  sanctorum ;  excitant  fideles  ad  fidem,  spem, 
caritatem,  aliaque  pietatis  opera;  ut  experientia,  praesertim  oc- 
casione  Jubilaei,  manifestum  est. 

973.  Prop.  150.  Indulgentiae  liberant  fideles  a  poenae  reatu 
non  solum  coram  Ecclesia,  sed  etiam  coram  Deo. 

Fidei  proximo,  ex  prop.  19  Lutheri  a  Leone  X  confixa: 
«  Indulgentiae  his  qui  veraciter  eas  consequuntur,  non  valent 
ad  remissionem  poenae  pro  peccatis  actualibus  debitae  apud  di- 
vinam  justitiam,  »  et  prop.  40  synodi  P  istoriensis:  «  Propo- 
sitio  asserens,  indulgentiam  secundum  suam  praecisam  notionem 
aliud  non  esse,  quam  remissionem  partis  ejus  poenitentiae,  quae 
per  canones  statuta  erat,  quasi  indulgentia  praeter  nudam  remis¬ 
sionem  poenae  canonicae,  non  etiam  valeat  ad  remissionem  poe¬ 
nae  temporalis  pro  peccatis  actualibus  debitae  apud  divinam  ju¬ 
stitiam,  falsa,  temeraria,  Christi  meritis  iniuriosa,  dudum  in 
art.  19  Lutheri  damnata.  »  Hunc  errorem  veteres  nonnulli  te- 
nuerunt  theologi,  quos  refellit  s.  Thomas,  eumque  plures  alii 
pari  ter  amplexi  sunt  saec.  praesertim  praeteriti. 

Demonstr.  Ex  iisdem  fluit  argumentis,  quibus  prima  pars 


(1)  Epist.  12.  n.  1.  coll,  epist.  13.  —  (2)  De  pud.  c.  22.  —  (3)  Cf.  Hurtei* 
n.  584  sq.;  De  Augustinis  Appendix  ad  poenit. 

prop,  superioris  probata  est.  a)  Non  solum  potestas  Ecclesiae  est 
tradita  ligandi  et  solvendi,  sed  et  pari  effectu,  ita  nempe  ut  Deus, 
sicut  impositionem  operum  satisfactoriorum  ratam  habet,  sic  et 
relaxationem  eorum,  suo  nomine  ab  Ecclesia  dignis  concessam, 
approbet  et  ratam  liabeat.  Ratam  autem  non  haberet,  nisi  et  ipse 
residuas  poenas  temporales  remitteret,  quae  non  interveniente 
Ecclesiae  indulgentia  per  ipsa  opera  satisfactoria  diluendae  et  red- 
dendae  fuissent.  Brevius:  Ecclesiae  potestas  solvendi  sese  ex- 
tendit  ad  reatum  poenae  temporalis;  sed  Christus  et  ipse  solvit, 
quod  solvit  Ecclesia:  ergo.  —  Paulus  poenam  Corinthio  remisit  in 
persona  Christi  h.  e.  vice  et  auctoritate  Christi,  quae  proinde 
condonatio  apud  Deum  valet  et  rata  est.  —  b)  Patres  affirmant  in¬ 
dulgentiis  fideles  adiuvari  apud  Deum ,  ipsa  Tertulliani  dispu- 
tandi  ratio  supponit  catholicos  credidisse,  indulgentiam  validam 
esse  in  foro  divino.  —  c )  Accedit  et  ratio  theologica.  Si  enim  indul¬ 
gentiis  relaxarentur  tantum  poenitentiae  canonicae,  seu  Ecclesiae 
tantum,  quatenus  est  aliqua  societas,  debitae;  «  Ecclesia  eiusmodi 
indulgentias  faciens  magis  damnificaret,  quam  adiuvaret,  quia 
remitteret  ad  graviores  poenas,  scil.  purgatorii,  absolvendo  a 
poenitentiis  iniunctis  »  (1). 

Haec  veritas  inde  maxime  confirmatur,  quod  Ecclesia  absol- 
vens  a  poenis  temporalibus  solutionem  Deo  exhibet  ex  thesauro 
satisfactionum  Christi  et  sanctorum,  atque  adeo  sadisfactionem 
supplet:  satisfactio  autem,  ut  ostendimus,  simul  ad  remittendas 
poenas  temporales  Deo  debitas  valet.  Sed  de  hac  re  statim. 

974.  Prop.  151.  Existit  in  Ecclesia  thesaurus  coalescens 
primario  ex  meritis  Christi,  secundario  ex  meritis  sanctorum,  per 
quorum  applicationem  fideles  a  poenis  temporalibus  post  pecca- 
torum  remissionem  adhuc  debitis  sive  totaliter  sive  partialiter 
liberantur. 

Proxima  fidei  ex  prop.  17  Lutheri:  «  Thesauri  Ecclesiae,  unde 
Papa  dat  indulgentias,  non  sunt  merita  Christi  et  sanctorum,  » 
et  41  synodi  Pistoriensis:  «  Item  in  eo,  quod  subditur,  scho- 
lasticos  suis  subtilitatibus  inliatos  invexisse  thesaurum  male  in- 
tellectum  meritorum  Christi  et  sanctorum,  et  clarae  notioni 


(1)  S.  Thomas  suppl.  q.  25.  a.  1. 

absolutions  a  poena  canonica  substituisse  confusam  et  falsam 
applicationis  meritorum  Christi;  quasi  thesauri  Ecclesiae,  unde 
Papa  dat  indulgentias,  non  sint  merita  Christi  et  sanctorum,  falsa, 
temeray'ia,  Christi  et  sanctorum  meritis  iniuriosa,  dudum  in  art. 
17.  damnata.  » 

Declar.  Omni  operi  inesse  potest  triplex  ratio  meriti,  satis¬ 
factions  et  impetrationis.  Opus  prout  est  meritorium  refertur  ad 
praemium  consequendum  et  est  personale  et  inalienabile,  prout 
est  satisfactorium  ad  extinguendum  deUtum,  prout  impetratorium 
ad  obtinendum  beneficium,  et  sub  duplici  hoc  posteriori  respe- 
ctu  potest  in  alterius  gratiam  applicari.  Exemplo  sit  filius  fami- 
lias  patri  suo  dilectissimo  qui  si  vigilaverit,  et  ministraverit  pa- 
tri  aegrotanti,  triplicem  hunc  fructum  retulit:  l.°  patri  charior 
factus  est;  en  meritum  inalienabile;  2.°  fratri  autem  suo,  qui 
patrem  offendit,  veniam,  et  3.°  poenae  inflictae  remissionem  im- 
petrare  potest;  en  impetratio  et  satis f actio.  Aliquando  tamen, 
propter  identitafem  operis  et  propter  analogiam  inter  utrumque, 
meritum  et  satisfactio  adhibentur  promiscue,  sicut  in  prop.,  in 
qua  meritum  late  sumitur  pro  satisfactione. 

Tres  partes  habet  prop,  in  quarum  prima  factum  existentiae 
hujus  thesauri,  in  altera  ejus  ad  alios  applicabilitas,  in  tertia  su- 
biectum  dispensationis  statuitur. 

975.  Demonstr.  i.  p.  Quod  satisfactionem  Christi  attinet,  jam 
ex  tractatu  de  redemptione  constat,  earn,  si  personam  spectes, 
fuisse  infinitam;  si  debitum,  fuisse  superabundans;  si  intentionem, 
earn  oblatam  fuisse  pro  salute  generis  liumani ;  jugiterque  liuere 
in  Ecclesia,  cui  concredita  est  dispensatio  mysteriorum  Dei ;  si 
amorem  justitiamque  Patris,  earn  semper  esse  pretiosam  vigere- 
que  in  ejus  conspectu.  Ergo  thesaurus  inexhaustus  satisfactionum 
Christi  debet  admitti.  —  Quoad  sanctos,  etsi  verum  quidem 
sit,  nullum  eorum  superllua  habuisse  merita,  eo  quod  tan  turn 
praemium  quisque  recipit,  quantum  promeruit,  negari  tamen  non 
potest,  nonnullos  saltern  satisfactiones  habuisse  superfluas,  h.  e. 
plus  esse  passos,  quam  necessarium  fuit  ad  redimendam  poenam 
temporalem  pro  peccatis  suis  dimissis  residuam.  Hoc  certum  est 
imprimis  de  B.  M.  Virgine,  quae  nullum  hujusmodi  habuit  de¬ 
bitum,  et  tamen  martyrum  fuit  regina,  de  Joanne  Baptista,  de 
aliis  sanctis  in  omni  genere  virtutum  eximiis,  de  innumeris 

martyribus,  cum  quaelibet  mors  cruenta  pro  Christo  tolerata 
sufficiat  ad  extinguendum  maximum  poenae  temporalis  debitum. 

Advertendum  est  sanctorum  superfluentes  satisfactiones  Chri- 
sti  satisfactionibus  adiungi,  non  ac  si  hae  sint  insufficientes,  sed 
potius  ad  instar  cujusdam  adminiculi,  seu  cumuli,  ut  inde  honor 
et  gloria  meritis  Christi  proveniat,  et  ne  otiosae  maneant. 

976.  Demonstr.  ii.  p.  Quoad  Christi  satisfactiones  evidens  est, 
cum  quotidie  hae  per  sacramenta  et  Missae  sacrificium  nobis 
applicentur. 

Quoad  vero  sanctorum  satisfactiones,  earum  communicabilitas 
deducitur  a)  ex  ipsa  rei  natura;  nam  cum  satisfactio  solutio  sit 
quaedam  debiti,  nil  impedit,  quominus  unus  pro  altero  sol  vat; 
b)  ex  communione  sanctorum,  per  quam  membra  Ecclesiae  ita 
sunt  colligata,  ut  merita  et  satisfactiones  unius  ad  ceteros  quo- 
dammodo  pertineant:  c)  ex  libellis  martyrum,  ex  quibus  ma- 
nifestum  fit,  episcopos  propter  martyrum  intercessiones,  inde 
non  citra  quandam  passionum  atque  satisfactionum  martyrum  in 
poenitentes  derivationem,  relaxasse  poenitentiam ;  denique  d)  ex 
iis  Scripturae  effatis,  in  quibus  narratur,  Deum  propter  interces- 
sionem  priorum  hominum  pepercisse  peccatoribus. 

977.  Demonstr.  hi.  p.  Hujus  thesauri  dispensationem  fuisse 
Ecclesiae  i.  e.  ejus  superioribus  concreditam  eruitur  a)  ex  (2. 
Cor.  5,  18):  Dedit  (Deus)  nobis  mysterium  reconciliationis ;  quae 
verba  utpote  generalissima,  ministerium  reconciliationis  exhibi- 
tum  turn  per  praedicationem,  turn  per  sacramenta,  turn  extra 
sacramentum  per  omnia  alia  media  complectuntur;  b)  ex  analo- 
gia  rationis;  in  omni  enim  societate  dispensatio  aerarii  publici 
non  ad  quemlibet  privatum,  sed  ad  principem  pertinet  ej usque 
ministros  ad  hoc  constitutos;  c)  ex  praxi  Ecclesiae,  in  qua  Pon- 
tifex  et  episcopi  tantum  hoc  jus  exercuerunt;  d)  ex  constitution© 
dementis  VI  (1). 


(1)  Juverit  verba  referre,  quibus  doctrina  hac  thesi  comprehensa  exhibe- 
tur.  «  Noil  euim  corruptibilibus  auro  et  argento,  sed  sui  ipsius  agni  inconta- 
minati  et  immaculati  pretioso  sanguine  nos  redemit,  quern  in  ara  crucis  pro 
nobis  innocens  immolatus,  non  guttam  sanguinis  modicam,  quae  tamen  propter 
unionem  ad  Verbum  pro  redemptione  totius  humani  generis  suffecisset,  sed 
copiose  velut  quoddam  profluvium  noscitur  effudisse,  ita  ut  a  planta  pedis 
usque  ad  verticem  capitis  nulla  sanitas  inveniretur  in  ipso  (Is.  1,  6).  Quantum 
ergo  exinde,  ut  nec  supervacua,  inanis,  aut  superflua  tantae  effusionis  mise- 

978.  Corollarium  1.  Ex  dictis  sequitur,  solum  Papam  et  episcopos 
ordinariara  habere  potestatem  concedendi  indulgentias,  et  quidem 
Papam  partiales  et  plenarias  (1)  omnibus  lidelibus,  etiam  defun- 
ctis,  episcopus  autem,  nisi  specialem  habeat  commissionem,  par¬ 
tiales  nonnisi  unius  anni  in  dedicatione  Ecclesiae,  vel  quadra- 
ginta  dierum  aliis  temporibus,  suis  subditis  dumtaxat,  et  quidem 
vivis  tantum. 

Praeter  potestatem  requiritur  insuper  in  concedente  rationa- 
bilis  causa  indulgentiae  quantitati  proportionata.  Cfoncedens  enim 
non  est  dominus  thesauri,  sed  dispensator,  qui  fidelis  esse  debet. 
Ad  causam  autem  justam  et  proportionatam,  duo,  juxta  Bellar- 
minum  requiruntur:  l.°  finis  aliquis  pius,  cujus  executio  magis 
placeat  Deo,  quam  satisfactio  poenalis,  quae  per  poenitentiam 
relaxatur;  2.°  opus  aliquod,  quo  revera  finis  ille  probabiliter 
obtineri  possit. 

979.  Corollarium  2.  Sequitur  ex  demonstratis,  indulgentiam, 
respectu  viventium,  esse  absolutionem  simul  et  solutionem,  sci¬ 
licet  ex  potestate  clavium  judiciaria  poena  remittitur,  praestita 
Deo  ex  thesauro  satisfactione;  respectu  vero  defunctorum  (2),  esse 


ratio  redderetur,  thesaurum  militanti  Ecclesiae  acquisivit,  volens  suis  thesau- 
rizare  filiis  pius  pater,  ut  sic  sit  infinitus  thesaurus  hominibus,  quo  qui  usi 
sunt,  Dei  amicitiae  participes  sunt  effecti.  Quern  quidem  thesaurum  non  in 
sudario  repositum,  non  in  agro  absconditum,  sed  per  B.  Petrum,  coeli  clavi- 
gerum,  eiusque  successores,  suos  in  terris  vicarios,  commisit  fidelibus  salubriter 
dispensan  lurn;  et  pro  piis,  et  rationabilibus  causis,  nunc  pro  totali,  nunc  pro 
partiali  remissione  poenae  temporalis  pro  peccatis  debitae,  tam  generaliter, 
quam  specialiter,  prout  cum  Deo  expedire  cognoscerent,  vere  poenitentibus  et 
confessis  misericorditer  applicandum.  Ad  cuius  quidem  thesauri  cumulum  bea- 
tae  Dei  genitricis,  omniumque  electorum  a  primo  iusto  usque  ad  ultimum 
merita,  adminiculum  praestare  noscuntur;  de  cuius  consumptione  seu  minu- 
tione  non  est  aliquatenus  formidandum,  tam  propter  infinita  Christi  (ut  prae- 
dictum  est)  merita,  quam  pro  eo,  quod  quanto  plures  ex  eius  applicatione 
trahuntur  ad  iustitiam,  tanto  magis  accrescit  ipsorum  cumulus  meritorum.  » 
In  Extrav.  Unigenitus,  de  poenit.  et  remiss,  (a.  1343). 

(1)  Indulgentiae  dividuntur  in  partiales  et  plenarias.  Plenariae  sunt  illae, 
quibus  totae  poenae  temporales  peccatis  debitae  adhuc  residuae  delentur.  Hae 
dicuntur  in  forma  iubilaei,  si  praeterea  confertur  confessariis  potestas  iurisdi- 
ctionis  ad  absolvendum  a  roservatis,  ad  vota  simplicia  commutanda  etc.  —  Par¬ 
tiales  v.  g.  septem  annorum,  quadraginta  dierum,  etc.  sunt  illae,  quibus  tanta 
pars  remittitur  temporalis  poenae  adhuc  solvendae  in  hac  vita  vel  in  altera, 
quanta  remitteretur  ei,  qui  poenitentiam  canonicam  septem  annorum,  quadra¬ 
ginta  dierum,  etc.  ageret 

(2)  Non  vivis  tantum,  sed  et  defunctis  prodesse  indulgentias  ut  cerium  suppo- 
nimus,  colligiturque  turn  ex  praxi  Ecclesiae,  turn  ex  eo,  quod  tideles  defuncti  itn, 

solutionem  tantum,  quae  quoad  thesaurum  fit  quidem-  ex  pote- 
state  clavium  dispensatoria,  non  tamen  absolutionem,  quia  hi 
non  sunt  amplius  clavibus  Ecclesiae  subiecti.  Unde  defunctis 
dicuntur  applicari  indulgentiae  per  modum  suffragii ,  seu 
auxilii,  quatenus  soil.  Ecclesia  satisfactiones ,  ut  ita  dicam, 
deponit  ad  pedes  Dei,  supplicans,  ut  hujus  oblatae  solutionis 
intuitu,  pro  sua  misericordia  dignetur  vel  totam  poenam  defunctis 
debitam,  vel  ejus  partem  condonare  (1).  Prosunt  autem  indul¬ 
gentiae  animabus  purgatorii  non  solum  in  genere,  sed  et  in 
specie  iis,  quibus  applicantur,  quamvis  dubium  sit,  utrum  infal- 
libiliter  et  semper,  et  secundum  totum  earum  valorem.  Affirmat 
Suarez  contra  multos,  qui  putant  id  pendere  a  libera  Dei  acce- 
ptatione:  conciliantur,  si  dicas  Ecclesiae  oblationem  semper 
Deo  fore  acceptam,  nisi  obstet  aliqua  gravissima  causa  divino 
judici  nota. 

980.  Scholion.  Conditiones  ad  lucrandas  indulgentias  requi- 
sitae  sunt:  l.°  status  gratiae,  saltern  cum  postremum  ex  iniunctis 
operibus  perficitur,  quia  poenae  temporalis  remissio  non  fit,  nisi 
prius  remissa  et  sublata  sit  culpa  cum  poena  aeterna.  Unde  ad 
plenariam  indulgentiam  consequendam,  requiritur  omnium  om- 
nino  peccatorum  etiam  venialium  detestatio,  quia  remissio  poenae 
peccato  veniali  debitae  supponit  remissionem  jam  factam  ejusdem 
peccati  quoad  culpam,  quae  non  remittitur  illi,  qui  earn  nullo 
modo  detestatur.  2.°  Intentio  saltern  virtualis  lucrandi  indulgen¬ 
tias,  imo  juxta  alios  sufficit  interpretativa,  et  si  earn  defunctis 
applicare  velis,  intentionem  saltern  virtualem  hujus  applicationis 
habeas  necesse  est.  3.°  Operum  iniunctorum  executio. 


coniuncti  sunt  cum  fidelibus  viventibus  per  vinculum  fidei  et  caritatis  ut  unam 
Ecclesiam  et  unum  corpus  efficiant,  turn  ex  eo  quod  defuncti  iuvari  possunt 
per  preces  et  alia  pia  opera  viventium,  sicut  membra  unius  corporis  a  se 
mutuo  iuvantur. 

(1)  Differt  a  prece  et  intercessione,  quia,  praeter  rationem  impetrationis, 
oblationem  satisfactionum  complectitur,  quam  Deo  ex  thesauro  a  se  administrato 
Ecclesia  offert;  differt  ab  opere  satisfactorio,  quod  fidelis  pro  defunctis  offerat, 
quia  hie  suum  opus  private  et  ex  caritate  dirigit  ad  defunctos,  Ecclesia  solvit 
auctoritate  dispensatoria,  quam  habet  in  comraunem  thesaurum :  eo  fere  modo, 
quo  princeps  suis  subditis  qui  in  captivitatem  inciderent.  non  quidem  auctori¬ 
tate  subvenire  valet,  quia  sunt  in  potestate  alterius,  utique  vero  de  communi- 
tatis  thesauro  praeses  pretium  solvere  potest;  unde  solutio  et  rationc  solventis 
et  ratione  practica  plus  habet  roboris. 


DE  EXTREMA  UNCTIONE. 

981.  Poenitentiam  excipit  Extrema  unctio,  sacramentoruin,  quae 
perfectionem  individui  spectant,  postremum,  quo  sanatio  aegroti 
perficitur,  peccatorum  nempe  reliquiae  post  poenitentiam  susce- 
ptam  ad  hue  residuae  delentur.  Unde  Trident,  (sess.  14  de 
Extr.  unct.);  «  Visum  est  autem  sanctae  synodo,  praecedenti  do- 
ctrinae  de  Poenitentia  adiungere  ea,  quae  sequuntur  de  Sacramento 
Extremae  unctionis;  quod  non  modo  Poenitentiae,  sed  totius  chri- 
stianae  vitae,  quae  perpetua  poenitentia  esse  debet,  consummativum 
existimatum  est  a  Patribus.  »  A  materia  vocatur  etiam  oleum 
sanctum  ay iov  eXaiov,  sacra  unctio;  a  materia  et  forma  simul 
a  graecis  evyeXaiov  oratio  cum  oleo ;  a  subiecto  unctio  infirmo- 
rum •  ab  ordine,  quern  habet  ad  ceteras  unctiones,  vel  a  tempore, 
quo  datur  in  firm  is  unctio  extrema,  ab  effectu  animae  et  corporis 
medicina,  medicina  sancta.  Definitur:  Sacramentum  novae  legis, 
quo  per  unctionem  olei  benedicti  et  orationem  praescriptam 
fidelis  graviter  aegrotans  in  anirna  et  corpore  alleviatur.  Hujus 
contra  Protestantes  veritatem  l.°  vindicabimus  dein  2.°  causas 
intrinsecas  effectusque  breviter  recensebimus. 


ARTICULUS  I. 

De  sacramenti  Extremae  unctionis  existentia. 

982.  Prop.  152.  Extrema  unctio  est  verum  et  proprie  dictum 
novae  legis  sacramentum. 

De  fide  contra  Novatores,  qui  omnium  primi  hoc  negarunt, 
ex  Trident,  (sess.  14.de  Extr.  unct.  can.  1):  «  Si  quis  dixerit, 

Extremam  unctionem  non  esse  vere  et  proprie  sacrament, um,  a 
Christo  Domino  nostro  institutum,  et  a  beato  Jacobo  Apostolo 
promulgatum;  sed  ritum  tantum  acceptum  a  Patribus,  aut  fig- 
men  turn  humanum;  a.  s.  » 

Demonstr.  i.  (Jacob.  5,  14  sq.) :  Infirmatur  quis  in  vobis? 
inducat  presbyteros  Ecclesiae,  et  orent  super  eum,  ungentes  eum 
in  nomine  Domini:  et  oratio  fidei  salvabit  infirmum,  et  alleviabit 
eum  Dominus;  et  si  in  peccatis  sit,  remittentur  ei.  His  verbis 
omnia  ad  sacramentum  necessaria  continentur,  videlicet  l.°  ritus 
externus,  cujus  materiam  inunctio  olei,  formam  oratio  constituit; 
2.°  promissio  gratiae,  alleviabit  eum  Dominus....  et  si  in  peccatis 
fuerit,  remittentur  ei.  Quibus  positis  necessaria  consecutione 
fluit  3.°  institutio  per  Christum,  eo,  quod  a  nullo  alio,  quam 
a  Christo  vis  effectrix  gratiae  divinae  cum  signo  externo  coniungi 
possit.  Divinam  hanc  institutionem  etiam  innuunt  verba:  In 
nomine  Domini,  quibus  exprimitur  effectus  illius  ritus  ex  virtute 
Christi  proficisci. 

983.  II.  Argumentum  traditionis  ex  continua,  quae  in  Ecclesia 
invenitur,  hujus  sacramenti  agnitione  et  praxi  depromitur.  Quae 
se  prodit  a)  ex  consensu  Ecclesiae  latinae  et  graecae,  inter 
quas  numquam  de  hoc  articulo  controversia  mota;  quod  certe 
factum  fuisset,  si  alterutra  recenter  introducti  hujus  ritus 
suspecta  fuisset;  imo  ex  consensu  hac  in  re  sectarum  orientis 
saec.  jam  Y  ab  Ecclesia  divulsarum,  qui  jam  per  se  hujus  doctri- 
nae  apostolicitatem  ostendit  (n.  947).  —  b)  Directe  Patrum  testi- 
moniis.  Missis  Origene(l),  Chrysostomo  (2),  qui  hunc  ritum 
commemorant,  provoco  ad  Innocentium  I,  qui  Decentio 
episcopo  scuscitanti,  utrum  iis,  qui  nondum  reconciliati,  poeni- 
tentiam  publicam  extra  fidelium  communionem  exercerent. 
Extrema  unctio  dari  possit,  respondet:  «  Non  est  dubium,  (verba 
Jacobi)  de  fidelibus  aegrotantibus  accipi  vel  intelligi  debere,  qui 
sancto  oleo  chrismatis  perungi  possunt,  quod  ab  episcopo  con- 
fectum  non  solum  sacerdotibus,  sed  et  omnibus  uti  christianis 
licet  in  sua  aut  suorum  necessitate  inungendo....  Nam  poeniten- 
tibus  istud  infundi  non  potest,  quia  genus  est  sacramenti.  Nam 
quibus  reliqua  sacr amenta  negantur,  quomodo  unum  genus 


(1)  Horn,  in  Levit.  n.  4.  —  (2)  De  sacerdot.  1.  3.  n.  6. 

putatur  posse  concedi?  »  (1);  ad  Caesarium  Arel.  scribentem: 
«  Quoties  aliqua  infirmitas  supervenerit,  corpus  et  sanguinem 
ille,  qui  aegrotat,  accipiat,  et  inde  corpusculum  ungat,  ut  illud, 
quod  scriptum  est,  in  eo  impleatur:  Infirmatur  aliquis  etc.  Yidete 
fiaties,  quia  qui  in  infirmitate  ad  Ecclesiam  cucurrerit,  et  cor¬ 
poris  sanitatem  recipere  et  peccatorum  indulgentiam  merebitur 
obtinere  »  (2).  —  c)  Accedunt  plura  concilia,  quae  hunc  com- 
mendant  ritum,  e.  g.  Cabillonense  (813),  Aquisgranense 
(836),  Wormantiense  (868);  sacramentaria  ut  Gelasianum 
et  Gregorianum,  in  quibus  describitur  ritus  consecrandi  feria 
V  in  coena  Domini  oleum  inbrmorum  et  ungendi  infirmos  cum 
precibus  recitandis. 

984.  III.  Ratio  congruentiam  ex  Dei  henignitate  deducit,  qui 


cum  sacramenta  ab  ingressu  vitae  nostrae  per  totum  eius  decur- 
sum  praeparaverit,  nobis  in  ipso  vitae  exitu  constitute,  ubi  auxi- 
lio  maxime  indigemus,  certe  deesse  non  voluit.  (Cf.  Trid.  1.  c.) 

985.  Dices:  S.  Jacobus  loquitur  vel  de  naturali  olei  virtute 
ad  sanandas  infirmitates  corporales,  vel  saltern  de  gratia  cura- 
tionum  gratis  data,  quae  frequens  erat  in  Ecclesiae  primordiis.  — 
Iiesp.  Neg.  cintec.  Et  sane  l.°  si  de  unctioue  medicinali  ageret, 
medicos,  ad  quos  ipsa  Scriptura  aegrotum  ablegat  (Eccli.  38,  1  sq.; 
Jerem.  8,  22),  non  presbyteros  accersi  juberet  Apostolus,  quo  no¬ 
mine  non  senes  in  genere,sed  praepositi  Ecclesiae designantur,  quod 
in  nostro  loco  per  appositionem  rfjg  Exxleoiag  praeclare  confirma- 
tur.  Praeterea,  neque  oleum  remedium  est  universale  contra  mor- 
bum  qualemcumque,  neque  oratio  medicamentum  naturale,  nec 
denique  remissio  peccatorum  effectus  curationis  medicinalis.  2.°  Si 


de  sanatione  miraculosa  sermo  esset,  cur  graviter  aegrotantes 
tantum  ungendos  dicit,  non  etiam  alios  aliis  morbis  laborantes, 
cum  ilia  gratia  pro  omnibus  infirmitatibus  daretur?  cur  pres¬ 
byteros  jubet  introduci,  cum  certum  sit,  nec  eos  solos,  nec 
omnes  presbyteros  gratiam  curationum  habuisse?  cur  materiam 
praescribit  cum  oratione,  cum  donum  miraculorum  non  ita  sit 
cuipuam  ritui  alligatum?  cur  eflectum  internum,  remissionem 
peccatorum  assignat?  Demum  signa  dantur  pro  infidelibus,  non 
pro  lidelibus.  Merito  itaque  Trident,  hanc  expositionem  conlixit. 


(1)  Epist.  1  c.  7 .  al.  25.  c.  8.  —  (2)  Serm.  265.  n.  3  in  appen.  serm.  s.  Aug. 

ARTICULUS  II. 

De  Extremae  unctionis  causis  et  effectibus. 

986.  Ad  pleniorem  hujus  sacramenti  notitiam  indicabimus  ex 
quibus  causis  illud  conficiatur,  et  quid  in  subiecto  producat. 

987.  A)  Causae. 

1.  Materia  remota  est  oleum  olivarurn  ;  ex  verbis  enim  s.  Jacobi: 
XJngentes  eum  oleo,  Patres  et  concilia,  speciatim  Florentinum 
concludunt,  oleum  olivarurn  requiri;  tale  enim  intelligitur,  cum 
oleum  simpliciter  appellatur.  Hue  accedit  Ecclesiae  orientalis  et 
occidentals  consensus,  ipsaque  congruentiae  ratio;  nam  oleum 
sanat,  lenit,  recreat,  lucet,  robur  membris  conciliat. 

De  benedictione  Trident,  (cap.  1)  ita  docet:  «  Ex  apostolica 
traditione  per  manus  accepta...  intellexit  Ecclesia,  materiam  esse 
oleum  ab  episcopo  benedictum.  »  Ex  quibus  verbis,  atque  ex 
aliis  arguments,  deducunt  theologi,  probabilius  de  necessitate 
sacramenti  requiri,  ut  oleum  sit  benedictum.  —  Circa  necessi- 
tatem  benedictions  ab  episcopo  faciendae,  communius  docent, 
episcopum  esse  benedictionis  ministrum  ordinarium;  extraordi¬ 
naire  tamen  sufficere  benedictionem  presbyteri,  si  expresse  vel 
tacite  id  ei  fuerit  a  summo  Pontifice  commissum.  Constat  enim, 
apud  Graecos  et  Armenos  aliosque  orientales  ex  vetustissima 
praxi  simplices  presbyteros  oleum  infirmorum  benedicere,  quam 
praxim  Romani  Pontifices  non  improbarunt. 

988.  2.  Materia  proxima  est  unctio  corporis  aegroti  cum  oleo 
benedicto,  ita  ut,  licet  secundum  morem  communem  et  secundum 
praeceptum  saltern  ecclesiasticum  fiat  in  quinque  sensibus,.  nihi- 
lominus  unica  etiam,  in  principaliori  quadam  corporis  parte 
applicata,  ad  sacramenti  essentiam  sufficiat;  quod  proinde  in 
casu  necessitatis  observatur.  Constat  ex  Florent.  (Decret.  pro 
Arm.)  et  Trident,  adeoque  est  omnino  certa. 

989.  3.  Forma  est  prec.atio,  quae  fit  a  sacerdote,  dum  oleo 
benedicto  ungit  aegrotum;  nimirum,  apud  Latinos:  Per  istam 
sanctam  unctionem  et  suampiissimam  misericordiam,  indulgeat 
tibi  Dominus  quidquid  per  visum...  audilum  etc.  deliquisti.  — 
Apud  Graecos:  Pater  sancte  mediae  animarum  et  corporum, 
sana  servum  tuum  hunc  ab  ilia,  quae  ipsum  detinet,  corporis 

et  animae  infirmitate.  Ex  iisdem  documentis.  Quamvis  depreca- 
tivd  forma  respondeat  verbis  s.  Jacobi:  Et  orent  super  eum,  non 
inde  tamen  videtur  sufficiens  oriri  ratio  negandi  validitatem 
formae  indicativae,  quae  sin  minus  grammatice,  moraliter  tamen 
et  virtualiter  preci  aequivalere  possit. 

090.  4.  Ministri  hujus  sacramenti  soli  sunt  sacerdotes,  ut  ex 
verbis  Jacobi  eruitur  (n.  982)  et  a  Trident,  definitum  fuit 
(sess.  14.  can.  4):  «  Si  quis  dixerit,  presbyteros  Ecclesiae,  quos 
beatus  Jacobus  adducendos  esse  ad  infirmum  inungendum  hor- 
tatui,  non  esse  sacerdotes  ab  episcopo  ordinatos,  sed  aetate  se- 
nioi es  in  quavis  coinmunitate;  ob  idque  proprium  Extremae  un¬ 
ctionis  ministrum  non  esse  solum  sacerdotem;  a.  s.  »  Ex  quo  et 
illud  consequitur,  ad  ejus  validitatem  unicum  sufficere  presby- 
terum,  quamvis  a  presbyteris  pluribus  aut  episcopis  administrari 
possit,  et  adhuc  soleat  a  Grecis. 

991.  5.  Subiectum  est  christianus  adultus,  qui  periculoso  mor- 
bo  laborat.  Eruitur  ex  verbis  Jacobi  ao&sveiv  et  xagveiv,  quae  de 
periculosis  morbis  in  Scriptura  usurpantur,  e.  g.  (Jo.  4,  46.  47; 
11,  2),  et  confirmatur  declaratione  Eu genii  IV  et  Tridentini 

•perpetuoque  Ecclesiae  Usu. 

992.  B)  Be  effectu. 

1. °  Primarius  hujus  sacramenti  finis  est  gratiae  sanctificantis 
augmentum  cum  auxiliis,  quae  fini  ipsius  sunt  accomodata,  et 
quae  Apostolus  his  verbis  complectitur:  Et  alleviabit  eum  Do- 
minus  (eysQei  eriget),  aut  suscitabit,  ut  legit  Innocent ius  I. 
Alleviat  autem  Deus  et  confirmat  infirmum,  magnam  in  eo  divi- 
nae  misericordiae  fiduciam  excitando,  ut  Trident,  docet;  ani- 
mumque  conlirmando  ad  perferenda  tacilius  morbi  incommoda, 
et  ad  resistendum  diabolo  et  tentationibus  ejus.  Unde  et  sacra- 
menturn  spei  dicit’ur,  sicut  Eucharistia  amovds,  baptismus,  et 
conlirmatio  fidei,  confessio  poenitentiae  sacramenta  dicuntur. 

2. °  Secundarius  ellectus,  sed  proprius,  est  proximo  disponere 
animam  ad  introitum  gloriae.  Haec  praeparatio  animae  consistit 
in  perfection  animae  a  peccatis  purgatione.  Plinc  non  quidem 
primario,  sed  per  se  et  non  solum  per  accidens,  hoc  sacramentum 
remittit  peccata ,  sive  lethalia,  si  quae  adhuc  in  infirmo  manent, 
sive  venialia,  sive  ipsas  poenas  temporales  peccatis  debitas,  non 
tamen  semper  omnes.  Colligitur  ex  verbis  Jacobi:  Et  si  in  pec¬ 
catis  sit,  remillentur  ei,  ex  forma:  «  Indulgeat  tibi  Dominus  quid- 

quid  deliquisti,  »  ex  Trident,  docente  (cap.  2):  «  Unctio  delicta, 
si  quae  sint  adhuc  expianda,  ac  peccati  reliquias,  abstergit.  » 
DixhfifJ  non  primario,  turn  quia  effectus  primarius  est  alius  quem 
indicaviraus,  turn  quia  effectus  primarius  est  absolutus  et  non 
hypotheticus,  turn  demum  quia  Extrema  unctio  juxta  communem 
sententiam  est  sacramentum  vivorum.  —  b)  Non  tamen  mere 'per 
accidens,  ut  aliquando  sacramenta  vivorum  gratiam  primam 
conferre  possunt;  nam  illis  non  convenit  ex  propria  institutione, 
sed  tantum  ex  generali  quadam  ratione ;  de  illis  habemus  pro- 
babilem  opinionem,  de  hoc  testimonium  Jacobi  et  Tridentini. 
Atqui  quod  ex  ipsa  institutione  et  vi  formae  convenit,  certe  non 
est  per  accidens:  ergo. — c)  Remanet  igitur,  ut  secundario  qui- 
dem  sed  per  se  remittat  peccata. 

Hinc  jam  intelligitur  non  omnia  peccata  mortalia  remittere 
Extremam  unctionem,  sed  tantum  in  nonnullis  casibus,  cum  sci- 
licet  quis  mediis  a  Deo  ad  peccata  lethalia  dimittenda  adiuvari 
non  valet.  Hoc  vero  locum  liabet,  quando  vel  peccata  remissa 
non  fuerunt  per  sacramentum  poenitentiae  propter  occultum 
defectum  ministri\  vel  post  absolutionem  commissa  sunt,  sed 
memoria  exciderunt,  deposito  tamen  affectu  ad  ilia;  vel  mori- 
bundus  nec  nullo  modo  confiteri,  nec  actum  attritionis  elicere 
potuit,  qui  ad  poenitentiae  sacramentum  necessarius  est,  posita 
tamen  habituali  attritione.  Imo  etiam,  si  in  receptione  Extre- 
mae  unctionis  deesset  attritio  omnino,  sed  postea  excitaretur; 
quia  in  hoc  casu  esset  sacramentum  validum  sed  informe  quod 
postea  reviviscit  (n.  799).  —  Liquet  quoad  hujusmodi  peccata  per 
Extremam  unctionem  remissa  remanere  obligationem  ilia  cla- 
vibus  subiicendi. 

3.°  Tertius  hujus  sacramenti  effectus  contingens  tamen  est 
sanitas,  ut  colligitur  ex  verbis  Jacobi:  salvabit  in  fir  mum,  et  ex- 
plicat  Trident,  (cap.  2):  «  Infirmus  sublevatus...  et  sanitatem 
corporis  interdum,  ubi  saluti  animae  expedient,  consequitur.  » 
Talis  effectus  cum  sit  secundarius,  subordinatur  primario,  unde 
non  sequitur  semper  sanatio  corporalis. 

993.  Hinc  patet  hujus  sacramenti  utilitas.  Attamen  illud  non  est 
ad  salutem  absolute  necessarium,  sed  tantum  ad  melius  esse  sin 
minus  ex  praecepto,  certe  ex  caritate  erga  se  ipsum.  Yerum 
Trident,  (cap.  3  et  can.  3)  admonet,  Extremam  unctionem  non 
posse  a  fidelibus  sine  peccato  contemni. 


DE  ORDINE. 


994.  Quinque  sacraraentis,  quae  ad  hominem  spectant  ut  est 
in  se,  succedunt  duo  postrema,  quae  hominem  prouti  refertur 
ad  aliud  i.  e.  ad  societatem,  perficiunt:  Ordo  et  matrimonium. 
De  Ordine,  utpote  nobiliore,  quippe  qui  totius  Ecclesiae  veluti 
fulcrum  et  columna  existit,  gignitque  admirabilem  illam  hierar- 
chiam,  qua  totum  corpus  Ecclesiae  sustentatur  et  regitur,  pri- 
mum  est  dicendum. 

995.  Ordo  usurpatnr  l.°  peneratim  pro  dispositione  superio- 
rum  et  inferiorum  rerum,  quae  inter  se  ita  aptatae  sunt,  ut  una 
ad  alteram  referatur;  2.°  speciatim  pro  certo  hominum  statu;  ut 
ordo  equestris,  s.  Benedict]',  etc.;  3.°  specialius  relate  ad  statum 
ecclesiasticum,  et  quidem  dupliciter;  a)  passive  pro  gradu  seu 
statu  clericorum  ad  certa  oflicia  ecclesiastica  consecratorum;  et 
sic  sumptus,  est  quid  permanens;  b)  active  pro  ritu  sacro,  quo 
clerici  in  illo  statu  constituuntur;  etsic  sumptus  est  aliqua  actio 
transiens,  rectiusque  dicitur  Ordinatio. 

Porro  cum  plures  sint  ordines  seu  gradus  in  ecclesiastico 
ministerio,  et  nonnisi  potioribus  ratio  conveniat  sacramenti;  or¬ 
dinatio  alia  est  simplex  rritus  sacer,  alia  sacr amentum ;  ilia  est: 
caeremonia  sacra,  qua  stabiliter  confertur  potestas  ad  exercenda 
certa  ministeria  ecclesiastica;  haec  est:  sacramentum  N.  L.,  quo 
spiritualis  potestas  confertur  et  gratia  ad  ecclesiastica  munia  rite 
obeunda  (1). 


(1)  Sunt  et  alia  huius  sacramenti  nomina.  Apud  antiquos  occurrunt  voces: 
' Itpu  rd^ig ;  ynooxovln,  /eiQoOeata ,  manuum  impositio,  manuum  extensio; 
ordo  sacer dotalis ;  sacramentum  antistitis;  benedictio  presbyterii,  etc. 

Assumimus  ut  lemma  ex  tractatu  de  Ecclesia  discrimen  illud, 
quo  alii  sunt  clerici  alii  laici,  quo  alii  sunt  praepositi  alii  subditi, 
revera  existere  et  a  Christo  ipso  descendere,  proin  juris  esse 
divini;  satis  hie  erit  duobus  capitibus  expendero  l.°  veritatem 
et  gradus  sacramenti  Ordinis  2.°  sacrae  Ordinationis  causas. 


CAPUT  I. 


De  sacramenti  Ordinis  veritate  et  gradibus. 


996.  Diximus  eos,  qui  ad  sacram  hierarchiam  pertinent,  solem- 
ni  ritu  initiari  et  per  earn  ad  sacra  munia  obeunda,  secundum 
gradum  hierarchiae  in  quo  constituuntur,  potestatem  accipere. 
Jam  ergo  quaeritur:  ritus  hie  sacer,  qui  Ordo  sive  Ordinatio 
nuncupatur,  estne  proprie  N.  L.  sacramentum?  Hanc  primam  de 
sacramento  Ordinis  quaestionem  in  sequenti  articulo  pertracta- 
bimus;  in  quo  non  adhuc  signate  statuemus  Pane  vel  illam  or- 
dinationem  pro  collatione  hujus  vel  illius  Ordinis,  ad  hierarchiam 
ecclesiasticam  pertinentis,  esse  sacramentum;  sed  solum  adesse 
in  Ecclesia  Ordinationem,  quae  verum  et  proprii  nominis  est 
sacramentum.  Deinde  quot  ordines  in  Ecclesia  sint,  videbimus, 
simulque  utrum  in  qualibet  ordinatione  ad  quemlibet  eorum  or- 
dinem  conferendum  sacramentum,  necne,  conficiatur.  Unde  duo 
articuli:  l.°  de  veritate  sacramenti  Ordinis,  2.°  de  variis  Ordinis 
gradibus. 


ARTICULUS  I. 

De  veritate  sacramenti  Ordinis. 

997.  Prop.  153.  Ritus,  qui  Ordo  vel  Ordinatio  appellatur  et 
quo  sacri  ministri,  saltern  potiores,  constituuntur,  est  verum  et 
proprium  N.  L.  sacramentum. 

De  fide  contra  Protestantes  sacramentum  Ordinis  repudian- 
tes,  ex  cone.  Trident,  (sess.  23.  can.  3):  «  Si  quis  dixerit,  Or- 

dinem  sive  *sacram  Ordinationem,  non  esse  vere  et  proprie  sa¬ 
cramentum  a  Christo  Domino  institutum,  vel  esse  figmentum 
quoddam  humanum  excogitatum  a  viris  rerum  ecclesiasticarum 
imperitis;  aut  esse  tantum  ritum  quendam  eligendi  ministros 
verbi  Dei  et  sacramentorum;  a.  s.  » 

Demonstr.  i.  In  iis  Scripturae  locis,  ubi  Ordinatio  ministrorum 
Ecclesiae  commemoratur,  omnia  ad  sacramentum  requisita  repe- 
riuntur.  a)  Ritus  exterior,  nempe  manuum  impositio,  ut  patet 
ex  (Act.  6,  6),  ubi  cum  constituerent  Apostoli  diaconos,  dicitur: 
Et  or  antes,  imposuerunt  eis  manus;  ex  (Act.  14,  22),  ubi  de 
presbyterorum  ordinatione  legitur:  Cum  (Paulus  et  Barnabas) 
constituissent  (xeiQozovyoavTEg,  i.  e.  manuum  impositione  ordi- 
nassent)  illis  (fidelibus  Antiochiae  in  Pisidia)  per  singulas  eccle- 
sias  presbyter  os,  et  orassent  cum  jejunationibus  commendaverunt 
eos  Domino;  denique  ex  (2.  Tim.  1,  6).  ubi  Paulus  Timotheum 
manuum  impositione  episcopum  se  constituisse  testatur.  Imo  hunc 
ritum  externum  etiam  in  futuris  ordinationibus  adhibere  jubet, 
scribens  ad  eundem  (1.  Tim.  5,  22):  Manus  cito  nemini  imposueris. 
—  b)  Gratia  ritui  adnexa:  (1.  Tim.  4,  14):  Noli  negligere  gratiam , 
quae  in  te  est  quae  data  est  tibi  per  prophetiam  (1)  cum  impo¬ 
sitione  manuum  presbyterii;  (2.  Tim.  1,6):  Admoneo  te,  ut  re- 
suscites  gratiam  Dei,  quae  est  in  te  per  impositionem  manuum 
mearum,  cujus  gratiae  fructum  in  sequenti  v.  indicat:  Non  e- 
nim  dedit  nobis  Deus  spiritum  timoris,  sed  virlutis  et  dilectionis 
et  sobrietatis.  —  Ex  hac  vero  gratiae  collatione  consequens  est  et 
intelligitur  c)  divina  institutio,  quam  apertis  quoque  verbis  tra- 
dunt  Apostoli,  ut  (Eph.  4,  11):  Et  ipse  (Christus)  dedit  (consti- 
tuit)  quosdam  quidem  Apostolos,  quosdam  autem  Prophetas , 
alios  vero  Evangelistas,  alios  autem  pastores  et  doctores, 
(Act.  20,  28):  Aitendite  vobis  et  universo  gregi,  in  quo  vos  Spi- 
ritus  sanctus  posuit  episcopos  regere  Ecclesiam  Dei. 

998.  II.  Patres  Ordinem  expresse  vocant  sacramentum,  sicut 
ipsum  baptismum,  characteremque  in  illo  sicut  in  hoc  agnoscunt: 
«  Ipsi  (Donatistae),  ait  Augustinus,  explicent,  quomodo  sacra¬ 
mentum  baptizati  non  possit  amitti  et  sacramentum  ordinati 


(1)  Vox  per  prophetiam,  coll.  1,  18,  significat  prophetiam,  qua  a  Deo 
monitus  est  Paulus,  ut  Timotheum  ordinaret;  iuxta  alios  formam  sacramenti 
seu  verba,  in  ordinatione  cum  inanuum  impositione  adhibita. 

possit  amitti...  Si  enim  utrumque  sacramentum  est,  fquod  nemo 
dubitat;  cur  illud  non  amittitur,  et  illud  amittitur  ?  Neutri  Sa¬ 
cramento  iniuria  facienda  est »  (1).  Docent  hoc  ritu  conferri  gra- 
tiam;  ut  Innocentius  I:  «  Nec  dare  Spiritus  plenitudinem  pos- 
sunt  (haeretici),  quae  maxime  in  ordinationibus  operatur  »  (2); 
Gregorius  Niss.,  qui  scribit,  Ordinationem  «  sacerdotem  augu- 
stum  et  venerandum  facere...  qui  invisibili  quadam  vi  et  gratia 
invisibilem  animam  in  melius  transformatam  gerat  »  (3).  Dicunt 
«  quod  dignatio  coelestis  gratiae  gignat  antistitem ;  »  unde  magna 
dantium  et  accipientium  devotione  curandum  esse,  «  ne  tantae 
benedictionis  sacramentum  negligenter  videatur  impletum  »  (4). 
Ordinationis  gratiam,  et  sacramenti  excellentiam,  ordinati  di¬ 
gnitatem  prae  ceteris  frequentius  aureo  celebrat  eloquioChry- 
sostomus,  praesertim  in  libris  de  Sacerdotio.  —  Idem  confir- 
matur  ex  libris  liturgicis 'turn  latinae  turn  graecae  Ecclesiae, 
turn  omnium  fere  sectarum  antiquitatis,  in  quibus  diversorum 
Ordinum  ritus  exhibentur,  et  turn  signum  externum,  materia  et 
forma,  quam  gratia  externa  in  singulis  indicatur. 

999.  III.  Nec  desunt  rationes  congruentiae:  si  enim  sacramen¬ 
tum  est  ritus,  sive  quo  homines  aggregantur  Ecclesiae  et  filii 
Dei  hunt,  sive  quo  Christi  subditi  promoventur  in  eius  milites; 
quanto  magis  sacramentum  erit  ritus  ille,  quo  in  Ecclesia  consti- 
tuuntur  praesides  et  patres  filiorum  Dei,  itemque  militum  duces , 
Christi  ministri  et  fidei  doctores.  Pariter  si  status  matrimonialis 
propter  adnexas  difficultates  et  onera  sacramento  sanctificatur ; 
a  fortiori  per  sacramentum  sanctificandus  erit  status  clericalis 
et  praesertim  sacerdotalis,  qui  excellentior  et  difficilior  est,  quo 
quis  se  totum  Ecclesiae  in  perpetuo  devovet.  Adde,  sacerdotes 
ministros  quoque  Eucharistiae  esse,  quae  omnium  mysteriorum 
est  maximum;  ad  cuius  proinde  ministerium  decet,  eos  specialiori 
consecratione  et  gratia  condigne  praeparari  et  disponi. 


(1)  L.  2.  contra  ep.  Parmeniani  c.  13.  —  (2)  Epis.  24.  ad  Alex.  n.  4.  — 
(3)  Orat.  de  Bapt.  (4)  Serm.  de  anniv.  assumpt.  n.  i,  et  ep.  9  ad  Diosc. 

ARTICULUS  II. 

De  variis  Ordinis  gradibus. 

1000.  Existentia  sacramenti  Ordinis  adserta,  quaeritur  iam  de 
eius  ambitu,  scil.  quot  sint,  et  utrum  omnibus  hisce  ritibus  seu 
Ordinibus,  an  nonnullis  tantum,  et  si  nonnullis  tantum,  quibus- 
dam  ex  ipsis  ratio  sacramenti  competat;  et  quomodo  unitas  sa¬ 
cramenti  Ordinis  salva  sit. 

1001.  Praeter  sacerdotium  alii  sunt  or  dines  maiores  et  minor  es. 
—  Be  fide  ex  Trident,  (sess.  23.  can.  2):  «  Si  quis  dixerit,  prae¬ 
ter  sacerdotium  non  esse  in  Ecclesia  catholica  alios  ordines,  et 
maiores  et  minores,  per  quos  velut  per  gradus  quosdam,  in  sa¬ 
cerdotium  tendatur;  a.  s.  »  —  Constat  ex  Scriptura,  quae  institu- 
tionem,  offlcia  et  virtutes  diaconorum  commemorat,  et  ex  tradi- 
tione,  quam  in  sequentibus  exhibebimus. 

1002.  Septem  sunt  in  Ecclesia  ordines,  scil.  sacerdotum,  diaco¬ 
norum,  subdiaconorum,  acolythorum,  exorcistarum,  lectorum  et 
ostiariorum.  —  Colligitur  ex  Trident,  (cap.  2),  quod  quamquam 
hoc  non  definivit,  clare  tamen  enuntiat  his  verbis:  «  Cum  autem 
divina  res  sit  tarn  sancti  sacerdotii  ministerium,  consentaneum  fuit, 
quo  dignius  et  maiori  cum  veneratione  exerceri  posset,  ut  in  Ec- 
clesiae  ordinatissima  dispositione  plures  et  diversi  essent  ministro- 
rum  Ordines,  qui  sacerdotio  ex  officio  deservirent,  ita  distribute  ut, 
qui  iam  clericali  tonsura  insigniti  essent,  per  minores  ad  maiores 
ascenderent.  Nam  non  solum  de  sacerdotibus,  sed  et  de  diaconis 
sacrae  Litterae  apertam  mentionem  faciunt;  et  quae  maxime  in 
illorum  ordinatione  attendenda  sunt,  gravissimis  verbis  docent; 
et  ab  ipso  Ecclesiae  initio  sequentium  Ordinum  nomina  atque 
uniuscuiusque  eorum  propria  ministeria,  subdiaconi  scilicet,  aco- 
lythi,  exorcistae,  lectoris  et  ostiarii,  in  usu  fuisse  cognoscuntur, 
quamvis  non  pari  gradu.  Nam  subdiaconatus  ad  maiores  Ordines 
a  Patribus  et  sacris  conciliis  refertur,  in  quibus  et  de  aliis  infe- 
rioribus  Irequentissime  legimus.  »  In  Catechismo  Rom.  (P.2,  c. 
7.  a.  12)  legitur:  «  Docendum  erit,  hosce  omnes  Ordines  septenario 
numero  contineri,  semperque  ita  a  catholica  Ecclesia  traditum 
esse,  quorum  nomina  liaec  sunt:  ostiarius,  lector,  exorcista, 

acolythus,  subdiaconus,  diaconus,  sacerdos.  »  —  Hos  ordines  iam 
saec.  Ill  recensent  Pontifices  Cornelius,  Caius,  et  saec.  V. 
Gelasius;  cone.  Carthaginense  IV  (a.  398),  sacramentarium 
Gregorii  M.  etc.,  eosque  commemorant  priscae  quoque  inscri-  I 
ptiones  sepulchrales  (I).  Septem  quoque  in  antiqua  Graecorura 
Ecclesia  ordines  occurrunt,  uti  constat  exDionysio,  Ignatio 
M.  ex  cone.  Antiocheno  (341),  quod  can.  10.  praeter  presby- 
teros  et  diaconos  etiam  lectores  hypodiaconos  et  exorcistas  com- 
memorat;  ex  Laodiceno  saec.  IV  (can.  24)  et  ex  Trullano  in  quo 
insuper  mentio  fit  cantorum,  exorcistarum  et  ostiariorum.  Poste- 
riores  tamen  Graeci  tres  minores,  acolythatum,  exorcistatum  et 
ostiariatura  neglexisse  videntur,  nisi  cum  Arcudio  dicas,  prae- 
dictos  Ordines  in  ipso  Lectoratu  inclusos  simul  conferri. 

Rationem  convenientiae  exponit  s.  Thomas  (2).  Ordinum 
distinctio,  inquit,  est  accipienda  secundum  relationem  ad  Eucha- 
ristiam;  quia  potestas  Ordinis  aut  est  ad  consecrationem  Eucha- 
ristiae,  aut  ad  aliquod  ministerium  circa  ipsam.  Ad  consecratio¬ 
nem  ordo  sacerdotum,  ad  ministerium  ceteri  ordines  pertinent. 
Horum  autem  alii  respiciunt  ipsam  Eucharistiam,  et  sic  sunt 
diaconi  sacerdoti  ipsi  consecranti  proxime  servientes,  subdiaconi 
materiam  ipsius  sacramenti  disponentes  in  vasis  sacris,  acolythi 
materiam  ipsam  praesentantes  in  vasis  non  sacris.  Alii  ordines 
respiciunt  ipsos  suscipientes,  et  sic  sunt  ostiarii,  lectores ,  exor- 
cistae,  ad  quos  respective  pertinebat  infideles  ab  ipsa  visione 
divinorum  arcere,  cathecumenos  ad  divina  instruere,  et  energu- 
menos  ab  impedimento  daemonis  liberare. 

Porro  ex  his  in  Ecclesia  latina  et  iuxta  praesentem  discrpli- 
nam,  tres  sunt  et  dicuntur  Ordines  maiores  et  sacri,  scilicet 
sacerdotium,  diaconatus  et  subdiaconatus,  quia  illis  initiati  pro- 
pinquiorem  in  corpus  Christi  habent  potestatem  et  proprius  sa- 
crificio  cooperantur ,  unde  propter  maiorem  sanctificationem 
suam,  ad  continentiam  et  horas  canonicas  adstringuntur.  Dixi  in 
Ecclesia  latina  et  iuxta  praesentem  disciplinam,  quia  in  Ecclesia 
graeca  subdiaconatus  non  habetur  utOrdo  maior,  et  in  ipsa  latina 
nonnisi  a  saec.  XII  sub  Innocentio  III  ut  talis  haberi  coeptus  est. 


(1)  Katschthaler  n.  842  sq:  —  (2)  In  IV.  Dist.  24.  q.  2.  a.  i.  coll,  suppl. 
q.  37.  a.  2. 

Reliqui  dicuntur  minores  seu  non  sacri,  quia  non  sunt  sacri 
eadem  rations  qua  maiores;  alioquin  et  ipsi  magnopere  sacri 
seu  sancti  sunt:  quinirao  quaestio  movetur,  utrum  sacramenti 
rationera  participent. 

1003.  Tres  sunt  ordines  hierarchici  divinitus  instituti:  episco¬ 
pates,  presbyteratus  et  diaconatus.  —  Be  fide  ex  Trident,  (can.  6): 
«  Si  quis  dixerit,  in  Ecclesia  catholica  non  esse  hierarchiam 
divina  ordinatione  institutam,  quae  constat  ex  episcopis,  prae- 
sbyteris  et  ministris;  a.  s.  » 

Hierarchia  idem  est  ac  sacer  principatus,  et  in  concreto  est 
status  ecclesiasticus  praeditus  sacra  potestate.  Duplex  autem 
distinguitur  potestas:  ordinis  et  iurisdictionis.  Potestas  ordinis 
ea  est,  quae  per  aliquam  consecrationem  communicatur,  et  ordi- 
natur  ad  sacramenta,  sacramentalia  et  functiones  liturgicas.  Po¬ 
testas  iurisdictionis  est  ea,  quae  per  deputationem  legitimam 
superioris  ecclesiastici  confertur,  et  generatim  respicit  ea  omnia, 
quae  ad  recte  gubernandam  Ecclesiam  pertinent.  Ilia  ad  corpus 
Christi  in  Eucharistia  realiter  praesens  proxime  vel  remote 
refertur,  haec  tota  in  corpore  Christi  mystico  versatur;  ilia 
confertur  a  Deo,  haec  secundum  Christi  ordinationem  ab  Eccle¬ 
sia;  ilia  utpote  characterem  imprimens  est  inamissibilis  et  in 
omnibus  ejusdem  ordinis  aequalis,  haec  amissibilis  et  alia  in  aliis; 
ilia  confertur  per  sacramentum,  haec  extra  et  praeter  sacra- 
mentum.  Unde  potestas  jurisdictions  etiam  nondum  ordinato 
conferri  potest,  e.  g.  episcopo  electo. 

Tribus  itaque  recensitis  Ordinibus  ex  divina  ordinatione 
utraque  annexa  est  potestas,  ordinis  nempe  et  jurisdictionis; 
haec  tamen  posterior  in  actu  primo  et  non  in  actu  secundo. 
Non  enim  omnis  diaconus  aut  presbyter  aliquam  jurisdictionem 
habet;  est  tamen  capax  subiectum,  cui  conferatur. 

Advertas  denique,  definitionem  tridentinam  accipiendam  esse 
sensu  ajente,  non  excludente.  Videlicet  ad  divinam  hierarchiam 
certe  pertinent  tres  recensiti  Ordines;  an  alii  etiam  eo  perti- 
neant,  nec  affirmatur  nec  negatur.  Equidem  et  alii  Ordines  per¬ 
tinent  ad  hierarchiam  ecclesiasticam  quippe  qui  et  ipsi  aliquam 
potestatem  jurisdictionis  conferunt:  utrum  autem  hanc  potestatem 
divinitus  habeant  an  ab  Ecclesia,  controvertitur.  Haec  doctrina 
ex  inferius  dicendis  magis  patebit. 

1004.  Sicut  presbyteri  diaconis,  ita  etiam  episcopi  presbyteris 
superiores  sunt.  —  Prima  pars  est  omnino  certa  et  a  neraine  ne- 
gatur;  potestas  enim  in  corpus  Christi  verum  et  mysticum,  quam 
Dominus  in  novissima  coena  et  post  resurrectionem  sacerdotibus 
commisit,  evidenter  praecellit  muneri,  ad  quod  diaconi  (Act.  6,  5) 
instituti  leguntur. 

Altera  pars,  quatenus  praescindit  a  jure  divino,  est  contra 
Aetium,  Wicleffum,  Protestantes,  de  fide  ex  Trident. 
(23.  can.  7):  «  Si  quis  dixerit,  episcopos  non  esse  presbyteris 
superiores,  a.  s.  »  Id  autem  esse  juris  divi’ni  noluit  concilium  de- 
finire;  communiter  tamen  traditur. 

Haec  praecellentia  prae  presbyteris  competit  ipsis  jure  divino: 

a)  quantum  ad  potestatem  ordinis.  Ratio  est,  quia  episcopus 
potest  ordinare  sacerdotes,  quod  presbyter  valide  facere  non 
potest:  (Tit.  1,  5):  Hujus  rei  gratia  religui  te  Cretae...  ut  con- 
slituas  per  civitates  presbyter  os.  Confirmatur  praxi,  quia  nullus 
unquam  sacerdos  aut  diaconus  ordinatus  est,  nisi  ab  episcopo. 

b)  Quantum  ad  potestatem  jurisdictionis:  (Act.  20,  28):  Atten- 
dite  vobis  et  universo  gregi,  in  quo  vos  Spiritus  sanctus  posuit 
episcopos  regere  (jurisdictio)  Ecclesiam  Dei;  (1.  Tim.  5,  19): 
Adversus  presbyterum  accusationem  noli  recipere,  nisi  sub 
duobus  aut  tribus  testibus.  Scriptura  itaque  episcopos  exhibet 
ut  divinitus  constitutes  principes  Ecclesiarum,  ut  judices  adeo- 
que  superiores,  presbyterorum.  —  Ignatius  M. :  «  Hortor,  ut  in 
concordia  omnia  peragere  studeatis,  episcopo  praesidente  loco 
Dei,  et  presbyteris  loco  senatus  apostolici,  et  diaconis  mihi  sua- 
vissimis  concreditum  liabentibus  ministerium  Jesu  Christi  »  (1). 
Similia  habet  ad  Trallianos,  Smyrnenses,  etc.  Cyprian  us:  «  Ec- 
clesia  a  Christo  non  recedit,  et  illi  sunt  Ecclesia  plebs  sacerdoti 
adunata,  et  pastori  suo  grex  adhaerens.  Unde  scire  debes , 
episcopum  in  ecclesia  esse,  et  ecclesiam  in  episcopo,  et  si  quis 
cum  episcopo  non  sit,  in  ecclesia  non  esse  »  (2).  Op  tat  us  Mi- 
levit.  «  Quid  commemorem  laicos,  qui  tunc  in  Ecclesia  nulla 
fuerunt  dignitate  suffulti?  Quid  ministros  plurimos?  Quid  dia- 
conos  in  tertio,  quid  presbyteros  in  secundo  sacerdotio  consti¬ 
tutes?  Ipsi  apices  et  principes  omnium  aliqui  episcopi  illis  tem- 
poribus  instrumenta  divinae  legis  impie  tradiderunt  »  (3). 


(1)  Ep.  ad  Magnes.  n.  69.  —  (2)  Ep.  6.  n.  8.  —  (3)  De  schism.  Donat.  1.  i.  n.  13. 

1005.  Dices.  Scriptura,  praesertim  Paulas  promiscue  adhibet 
nomina  episcopi  et  praesbyteri,  episcopum  aliquando  vocans 
presbyterum  et  viceversa:  ergo.  —  Resp.  Concedunt  nonnulli 
denominationem  non  vero  dignitatem  episcopi  et  presbyteri 
sacerdotibus  primi  et  secundi  ordinis  primitus  fuisse  communem; 
imo  censent  alii  etiam  dignitatem  quatenus  omnibus  presbyte- 
ris,  cogente  ob  circumstantias  necessitate,  fuerit  collatus  epi- 
scopalis  ordo;  deinde  vero,  refrigescente  caritate,  unum  consti- 
tutum  inter  omnes  principem ;  mox  vero,  in  schismatis  remedium 
(Hieronymus),  passim  constitutes  esse  presbyteros  proprie 
dictos,  qui  nonnisi  secundi  ordinis  sacerdotio  pollerent.  —  Aliis 
vero  placet,  episcopi  nomen  semper  summis,  numquam  vero 
secundi  ordinis  sacerdotibus  tributum  esse.  Quidquid  sit  de  no¬ 
mine  discrimen  inter  sacerdotes  superiores  et  inferiores  omnes 
admittunt,  illudque  in  Scriptura  continetur,  ut  ex  allatis  argu¬ 
ments  liquet  (1). 

100(3.  Prop.  154.  Presbyteratus  est  verum  N.  L.  sacramentum. 

Thesis  ad  fidem  pertinet,  cum  ex  quatuor  canonibus  Trident, 
simul  collatis  evidenter  consequatur.  In  primo  enim  definitur, 
in  Ecclesia  esse  sacerdotium  visibile  cum  vera  potestate  conse- 
crandi  et  absolvendi.  In  secundo  dicitur,  sacerdotium  esse  apicem, 
reliquos  Ordines  gradus  ad  sacerdotium.  In  tertio  definitur, 
Ordinem  esse  sacramentum.  In  quarto  denique  legimus:  «  Si 
quis  dixerit,  per  s.  ordinationem  non  dari  Spiritum  s.;  ac  pro- 
inde  frustra  episcopos  dicere:  Accipe  Spiritum  sanctum,  aut  per 
earn  non  imprimi  characterem;  vel  eum,  qui  sacerdos  sernel  fuit, 
laicum  rursus  fieri  posse;  anathema  sit.  »  Ex  his  simul  collatis 
evidens  est,  concilii  definitionem,  quod  Ordo  sit  sacramentum, 
praeprimis  presbyteratum  respicere.  Et  revera  nemo  unquam,  qui 
Ordinem  generatim  admisit  ut  sacramentum,  de  hoc  dubitavit. 

Demonstr.  a)  Quae  ex  Scriptura  et  praesertim  ex  (Act.  14, 
22  et  1.  Tim.  4,  14)  supra  (n.  997)  ad  conficiendum,  Ordinem  esse 
sacramentum,  allata  sunt,  de  praesbyteratus  Ordine  praecipue 
valent  et  dicta  sunt:  ergo,  b)  Quoad  traditionem  suffleiat  adno- 
tasse,  hunc  unum  Ordinem  esse,  de  quo  non,  an  sacramentum  sit, 


(1)  De  Hieronymi  opinioue  cl-.  Hurter  622  et  P  err  one  110. 

ob  aliquibus  fuerit  dubitatum.  c)  Accedit  ratio  theologica.  Si  enim 
Ordo  est  sacramentum,  jam  presbyteratus  sacramentum  est;  quia 
de  reliquis  ordinibus,  de  diaconatu  et  de  ipso  episcopatu  subinde 
dubitatum  fuit,  utrum  sint  sacramenta;  de  presbvteratu  vero 
dubium  nullum  ne  tenuissimum  quidem  extitit:  quod  si  nec  de 
presbyteratu  id  prorsus  certum  esset,  jam  de  nullo  ordine  con- 
staret  de  fide  eum  esse  sacramentum. 

1007.  Prop.  155.  Episcopatus  est  verum  N.  L.  sacramentum  a 
presbyteratu  distinctum. 

Est  nunc  communis  inter  theologos  sententia  et  omnino  tenen- 
da,  ut  dicit  Per  rone,  earn  certissimam  appellat  Be  liar  mi¬ 
nus,  quamquam  plures  scbolastici  antiqui  illam  negaverant. 

Demonstr.  a)  Scripturae  loca,  quibus  Ordinatio  Thimotei  in 
episcopum  et  ordinatio  Pauli  et  Barnabae  etiam  in  episcopos  narra- 
tur,  continent  omnia  elementa  sacraraenti  (n.  997):  ergo.  Patres 
quoque  ibi  adlegati  pro  veritate  sacramenti  Ordinis,  habent,  ut 
plurimum,  episcopatum  prae  oculis.  —  b)  Cone.  Trident,  (sess.  23. 
can.  4)  generaliter  definit,  episcopos  ordinando  non  frustra  di- 
cere:  Accipe  Spiritum  sanctum,  ergo  in  omni  ordinatione,  in 
qua  episcopus  ordinans  dicat:  Accipe  Spiritum  sanctum ;  re- 
vera  spiritum  sanctum  dat;  ac  proinde  omnis  ordinatio,  in  qua 
episcopus  haec  verba  profert,  est  sacramentum;  nam  nulla  cae- 
remonia  externa,  nisi  sit  sacramentum,  conferre  potest  Spiritum 
sanctum,  nempe  gratiam  sanctificantem.  Atqui  episcopus  in  Or¬ 
dinatione  episcopi  dicit:  Accipe  Spiritum  s.:  ergo.  Insuper  con¬ 
cilium  (cap.  3)  ad  probandum  Ordinem  esse  sacramentum  al- 
legat  verba  (2.  Tim.  1,  6,)  quae  ordinationem  episcopalem  attinent; 
ergo.  —  c)  Suadet  ratio.  Ordinatio  episcopalis  dat  potestatem 
conficiendi  sacramenta,  nempe  Ordinationem  sacerdotis  et  confir- 
mationem.  Haec  autem  potestas  praesertim  ordinandi  tam  in- 
trinsece  et  exclusive  nexa  est  cum  ordinatione  episcopali  sicut 
potestas  consecrandi  cum  ordinatione  sacerdotali,  ut  quoad  va¬ 
lorem  a  deputatione  Ecclesiae  sit  plane  independens.  Cum  ergo 
potestas  episcopalis  non  in  extrinseca  deputatione  fundetur,  me- 
rito  concluditur,  fundamentum  hujus  potestatis  intrinsecum  esse, 
et  realiter  animae  ordinati  inliaerens.  Hoc  autem  nihil  aliud  est 
quain  character  sacramentalis. 

Dices:  Ergo  sunt  plusquam  septera  ordines  et  sacramenta.  — 
Resp.  ad  l.um  Neg.  conseq.  Non  inde  sequitur  plures  esse  Ordi¬ 
nes  eo  scilicet  sensu,  quo  dicuntur  septem  esse  Ordines.  Nam 
Ordines  sumuntur  ab  habitudine  quam  habent  ad  Eucharistiam, 
et  dicuntur  esse  tantum  septem  relate  ad  illam  conficiendam,  ut 
constat  ex  Cone.  Trident.;  relate  autem  ad  Eucharistiam  unum  est 
generice  Sacerdotium,  consistens  praecise  in  potestate  conficiendi 
Eucharistiam.  Sacerdotium  autem  sic  sumptum  dividitur  in  duas 
species,  quarum  una  includit  aliam,  sed  non  vicissim,  nempe  in 
Sacerdotium  primi  ordinis  et  secundi  ordinis.  Nam  potestas  confi¬ 
ciendi  Eucharistiam  alia  est  coniuncta  cum  potestate  communi- 
candi  aliis  eandem  potestatem:  alia  vero  non  est  cum  tali  po¬ 
testate  coniuncta,  sed  est  simplex  potestas  conficiendi  Euchari¬ 
stiam,  et  quidem  cum  dependents  a  majore  quoad  usum. 

Quare  Ordo  Sacerdotii  generice  sumpti,  ut  surnitur,  cum  septem 
tantum  Ordines  numerantur,  dividi  potest  in  duos  Ordines  seu 
gradus,  quorum  superior  est  Episcopatus,  et  inferior  est  Presby- 
teratus:  et  sic  sunt  octo  Ordines,  quorum  duo  primi  continentur 
sub  eodem  genere,  nempe  sub  Sacerdotio,  quod  relate  ad  Eucha¬ 
ristiam  est  supremus  Ordo,  cum  relate  ad  Eucharistiam  non  pos- 
sit  esse  potestas  major  et  excellentior  potestate  ilia  conficiendi 
et  dandi  potestatem  eandem  conficiendi. 

Resp.  ad  2.um  List.:  sunt  plusquam  septem  in  specie  infima, 
cone.;  in  specie  superiori,  neg.  Sunt  septem  sacramenta  in  spe¬ 
cie,  i.  e.,  sunt  septem  species  sacramentorum.  Unde  Ordo  est 
species  sacramenti;  diversae  autem  ordinationes  v.  g.  presbyte- 
ratus  et  episcopatus  efiiciunt  unum  Ordinem,  cujus  sunt  spe¬ 
cies  infiinae. 

1008.  Prop.  150.  Diaconatus  est  verum  N.  L.  sacramentum. 

Est  certa. 

DEMONSTR.a)  Secundum  Scripturas  ilia  elementa,  quae  ad  sacra¬ 
mentum  constituendum  requiruntur,  adsunt  in  diaconi  ordinatione: 
signum  sensibile,  leguntur  enim  ordinati  manuum  impositione  et 
oratione  (Act.  G,  6):  gratia  interna,  quae  indicatur  indirecte  «) 
ipsa  manuum  impositione  et  oratione,  quae  nihil  aliud  sunt  quam 
divinae  gratiae  et  coelestis  Spiritus  invocatio,  et  signum  divinae 
protectionis  ac  virtutis,  secundum  ill ud  Tortulliani:  «  Manus 
impositione  adumbratur,  ut  anima  Spiritu  illuminetur ; »  fi)  exem- 

plo  s.  Stepliani,  qui  statim  ab  ordinatione  dicitur  plenus  gratia 
et  fortitudine.  Institutio  divina  inde  patet,  quia  Apostoli  non 
tam  securi  de  effectu  futuro  manu  imposuissent  et  invocas- 
sent  super  ordinandos  Spiritura  s.,  nisi  institutio  divina  prae- 
cessisset.  Haec  omnia  confirmantur  eo,  quod  in  diaconis  eaedem  fe¬ 
re  virtutes,  ac  in  episcopis  requiruntus  (Act.  6,  3;  1.  Tim.  3,  8  sq.); 
eorum  officium  non  solum  est  ministrare  mensis,  sed  baptizare, 
praedicare  et  episcopis  service,  quibus  coniungi  etiam  solent  (Act. 
6,  8  sq.;  8,  38  sq.;  Philip.  1,  1);  unde  merito  inferri  potest, 
diaconos  sicut  in  ritu  ordinationis,  in  ministerio  ecclesiastico, 
in  virtutibus,  ita  etiam  in  gratia  sacramentali  episcopis  esse 
sociandos.  —  b)  Clemens  Rom.  (1):  «  (Apostoli)  praedicantes  per 
regiones  ac  urbes,  primitias  eorum,  Spiritu  cum  probassent,  in 
episcopos  et  diaconos  eorum,  qui  credituri  erant,  constituerunt. 
Neque  hoc  nove;  a  multis  enim  temporibus  de  episcopis  et  dia¬ 
conis  scrip.tum  fuerat.  Sic  enim  alicubi  (Isai.  GO)  dicit  Scriptura; 
Constituam  episcopos  eorum  injustitia,  et  diaconos  eorum  in  fide. 
Et  quid  mirum,  si  quibus  in  Christo  commissum  est  a  Deo  hoc 
munus,  praedictos  constituerint?  »  Collationem  gratiae  clare  pro- 
nunciat  etiam  Theodoretus  (2):  «  Prius  autem  convenit  horum 
(diaconorum)  vitam  examinari,  deinde  sic  gratiam  spiritualem 
consequi.  »  Idem  indicant  libri  liturgici  turn  latinae  turn  graecae 
Ecclesiae.  —  c )  Confirmatur  a)  cone.  Trident,  (can.  4)  definiente, 
non  frustra  ab  episcopo  dici:  Accipe  Spiritum  s.;  atqui  in  ordi¬ 
natione  diaconi  haec  verba  dicuntur:  ergo;  (})  munere  diacono¬ 
rum,  quod  cum  secundum  totam  traditionem  principaliter  et  pro- 
prie  referatur  ad  sacriflcium  eucharisticum,  necesse  habet,  ut 
gratia  sensibili  modo  ad  illud  conferatur. 

1009.  Utrum  subdiaconatus  et  alii  inferiores  ordines  sint  sacra- 
menta,  disputatur  inter  theologos.  Affirmant  plures  veteres  scho- 
lastici  Florentini  auctoritate  freti,  quod  sub  appellatione  sa- 
cramenti  Ordinis  non  solum  presbyteratum  et  diaconatum  sed 
etiam  subdiaconatum  et  minores  ordines  complectatur,  et  T ri¬ 
de  ntini  docentis,  primo  Ordinem  generatim  esse  sacramentum, 
et  secundo  subdiaconatum  et  minores  esse  veros  Ordines, 'unde 
consequens  esse  videtur,  omnes  septem  Ordines  esse  sacramenta. 


(1)  Ep.  1.  ad  Cor.  c.  42  et  43.  —  (2)  Interpr.  ep.  1.  Tim.  3,  iO. 

—  Negant  vel  saltern  dnbitant  communiter  recentiores  his  innixi 
ration] bus:  a;  a  Patribus  non  exhibentur  minores  ordines,  tamquam 
ab  Apostohs  traditi;  b)  non  vigent  in  omnibus  Ecclesiis  iidem;  c) 
non  necessario  antiquitus  praemittebatur  eorum  collatio  collationi 
graduum  majorum;  d)  in  antiqua  Ecclesia  videntur  fuisse  magis 
olhcia,  quae  tirocinii  loco  essent,  quam  veri  Ordines;  e)  eos  non 
esse  sacramenta  suadet  Ecclesiae  praxis  hodierna,  quae  non  praeci¬ 
pe  ut  officia  minoribus  ordinibus  propria  ab  ordinatis  exercean- 
tur;  sed  ilia  exerceri  permitti  ab  iis,  qui  nullum  omnino  ordinem 
susceperunt,  imo  qui  ne  clericali  quidem  tonsura  initiati  sunt; 
f)  Ordinationes  minores  principal  quodam  ritu  differunt  a  majori- 

bus,  quia  nempe  manuum  impositione  et  expressa  Spiritus  s. 
collation e  carent. 

Utramque  forte  conciliabis,  si  dicas,  minores  ordines,  compre- 
henso  subdiaconatu,  velut  quasdam  portiones  esse  diaconatus,  alias 
alnsque  temporibus  et  necessitatibus  ab  eo  (per  Ecclesiam)  de- 
cerptas.  Quamobrem  aliquo  sensu  eoque  vero  recte  dixeris,  mi¬ 
nores  Ordines  in  fonte  sui  ac  origine  i.  e.  in  diaconatu,  unde 
tamquam  rivuli  scaturierunt,  institutionis  esse  divinae. 

1010.  Corollarium.  Ex  his  sequitur,  diversos  Ordines  non  con- 
stituere  nisi  unum  Ordinis  sacramentum.  Eo  enim  quod  om- 
nes  ad  communem  etfectum  et  finem,  scil.  ad  dispensandam  Eu- 
charistiam  et  regendam  Ecclesiam  diriguntur,  totum  unum  con¬ 
stituent  non  quidem  integrate,  ut  corpus  humanum,  nec  univer¬ 
sale,  ut  humanitas,  quae  tota  est  in  singulis  individuis;  sed  pote- 
stativum,  cujus  haec  est  natura,  ut  totum  secundum  completam  na- 
turam  sit  in  uno,  in  aliis  autem  aliqua  ejus  participatio.  Sic  tota 
plenitudo  hujus  sacramenti  est  in  sacerdotio,  perfecte  quidem  in 
episcopo,  minus  perfecte  in  presbytero:  aliqua  vero  participatio 
est  in  ministris,  nominatim  in  diacono.  Similiter  in  regimine  ci- 
vili  \arii  sunt  administrationis  gradus,  una  tamen  est  admini- 
stratio,  una  potestas. 

CAPUT  II. 

De  causis  sacramenti  Ordinis. 

1011.  Causae  intrinsecae,  ut  saepe  dictum  est,  sunt  materia  et 
forma;  extrinsecae  minister,  subiectum  et  finis  seu  effectus.  De 
his  ita  agemus,  ut  primo  quisnam  sit  minister,  secundo  quaenam 
materia  et  forma,  dein  quodnam  subiectum  et  finis  breviter  de- 
claremus. 

1012.  A)  De  ministro. 

Prop.  157.  Episcopi,  iique  soli,  sacramenti  Ordinis  ministri 
sunt. 

Declar.  Sermo  est  de  illis  Ordinibus,  qui  certe  sunt  sacra- 
menta,>scil.  de  episcopatu,  presbyteratu  et  diaconatu ;  quod  enim 
ordines  minores  attinet,  solet  aliquando  Ecclesia  etiam  presby- 
tero  concedere,  ut  eos  conferat,  idque  concedere  potest  etiam 
quoad  subdiaconatum,  ut  liquet  ex  epistola  (9.  c.  6)  Gelasii 
Papae.  Hoc  sensu  intellecta  prop,  est  de  fide  ex  Trident,  (sess. 
23  can.  7):  «  Si  quis  dixerit,  episcopos  non  habere  potestatem 
confirmandi  et  ordinandi;  vel  earn,  quam  habent,  illis  esse  cum 
presbyteris  communem;  a.  s.  » 

1013.  Demonstr.  a)  Scriptura  non  alios  exhibet  ministros  Or¬ 
dinis,  quam  Apostolos  et  ab  Apostolis  ordinatos  episcopos.  Vide- 
mus  enim  ab  Apostolis  septem  primos  diaconos  ordinari  (Act.  6, 
6);  a  Paulo  et  Barnaba,  qui  sane  erant  episcopi,  per  singulas 
Ecclesias  constitui  presbyteros  (Act.  14,  22).  Paulus  testatur,  Ti- 
motheum  per  impositionem  manuum  suarum  fuisse  ordinatum 
(2.  Tim.  1,  6):  Timotheo  et  Tito  episcopis  exponit,  quibusnam 
debeant  manus  imponere. 

b)  Patres  idem  docent  negative  eo,  quod  nullius  alterius  men- 
tionem  faciant  praeter  episcopos;  positive  eo,  quod  episcopos  ut 
ministros  Ordinum  exhibeant.  Hieronymus:  «  Quid  enim  facit 
excepta  ordinatione  episcopus,  quod  presbyter  non  faciat^»(l); 


(!)  Epist.  85  ad  Evang.  n.  1. 

Chrysostom  us:  «  Sola  namque  (episcopi)  ordinatione  superio- 
res  sunt,  et  hinc  tantum  videntur  presbyteris  praestare  »  (1); 
Epiphanius:  «  Episcoporum  ordo  ad  gignendos  patres  praeci- 
pue  pertinet;  hujus  enim  est  patrum  in  Ecclesia  propagatio. 
Alter  cum  patres  non  possit,  filios  Ecclesiae  regeneratione  pro- 
ducit,  non  tamen  patres  aut  magistros.  Quinam  vero  fieri  potest, 
ut  is  presbyteratum  constituat,  ad  quern  creandum  manuum  im- 
ponendarum  jus  nullum  habet?  Aut  quomodo  presbyter  episcopo 
dici  Potest  aequalis  ?  Verum  Aerium  istum  nimia  quaedam  pro- 
cacitas  aemulatioque  decepit  »  (2).  Denique  libri  rituales  Ecclesia- 
rumet  Occidentis  et  Orientis  solis  episcopis  potestatem  ordinandi 
attribuunt. 

c)  Ilistoiice  constat  primo,  nullum  exemplum  reperiri  Ordi- 
nationis  presbyteri  vel  episcopi  ab  aliquo,  qui  non  esset  episco- 
pus,  factae,  quae  valida  habita  fuerit;  et  secundo,  ne  summaqui- 
dem  urgente  necessitate,  (qua  concedere  solet  Ecclesia  quidquid 
quibuslibet  potest),  permissum  unquam  fuisse  aliis  quam  episcopis, 
Ordines  nominates  conferee.  Hinc  cum  Athanasius  iniuriarum 
Ischyrae  ficto  presbytero  illatarum  accusaretur,  a  Patribus  cone. 
Alexandrini  ita  defendebatur :  «  Unde  igitur  presbyter  Ischyras? 
quo  ordinante?  num  Collutho....  Atqui  Colluthum  presbyterum 
obiisse,  ambasque  ejus  manus  sine  auctoritate  fuisse,....  omnibus 
notum,  ac  nulli  dubium  est  »  (3). 

1014.  Corollarium  1.  Ex  dictis  fluit,  hanc  episcoporum  potesta¬ 
tem  non  lege  aliqua  disciplinari  inductam  esse  sed  earn  innatam 
Ordinis  episcopalis  praerogativam  adeoque  divinae  institutions 
esse  censendam,  quod  insuper  ex  eo  apparet,  quod  Ordinationes 
etiam  factae  ab  episcopis  haereticis  et  schismaticis,  dummodo 
servaverint  materiam  et  formam,  semper  habitae  sunt  ut  validae. 

Id  constat  etiam  ex  controversia  cum  Donatistis.  Quod  si  Patres 
eas  aliquando  vocant  vanas,  inanes,  falsas,  non  est  quia  eae  non 
imprimerent  characterem  et  conferrent  potestatem  sacerdotalem, 
sed  quod,  obstante  obice,  gratiam  non  producerent  ordinatique 
privarentur  usu  potestatis  acceptae.  Si  vero  hi  illegitime  ordi- 
nati  recipiebantur  ad  usum  et  exercitium  potestatis  per  impost- 


(1)  Horn,  11  in  1.  Tim.  n.  1.  -  (2)  Haer.  75.  n.  4.  —  (3)  Apoloq.  contra 
Arian.  n.  12. 

tionem  manuum,  haec  erat  non  ordinatoria  sed  reconciliatoria 
et  caeremonialis. 

1015.  Corollarium  2.  Fluit  insuper,  ordinationes  anglicanas  cum 
multiplici  ex  capite  (1)  turn  ex  eo  etiam  saltern  ut  dubias  cen- 
sendas  esse,  quod  Mattheus  Parcherus,  a  quo  reliqui  epi- 
scopi  ecclesiae  episcopalis  originem  trahunt,  in  episcopum  fuerit 
inauguratus  a  Barlowo,  (a.  1559),  de  quo  non  constat,  num 
verus  fuerit  episcopus. 

Dices:  Chorepiscopi  erant  simplices  presbyteri;  et  tamen  con¬ 
stat,  eos  ordinasse.  —  Resp.  quosdam  chorepiscopos  fuisse 
simplices  sacerdotes,  alios  vero  charactere  episcopali  fuisse  insi- 
gnitos,  hosque  tantum  ordinasse. 

1016.  B)  De  materia  et  forma. 

De  materia  et  forma  subdiaconatus  et  ordinum  minorum  nulla 
est  controversia.  Exploratum  est  enim  penes  theologos  omnes, 
subdiaconatus  et  minorum  ordinum  materiam,  in  Ecclesia  latina, 
esse  instrumentorum  porrectionem :  in  Ecclesia  graeca,  manuum 
impositionem  extra  sanctuarium  collatam  ;  formam  vero,  verba, 
quae  utrumque  respective  ritum  comitantur. 

At  magna  lis  viget  circa  materiam  et  formam  Ordinum  hie- 
rarchicorum,  diaconatus  nempe,  presbyteratus  et  episcopatus.  In 
hac  quaestione  loquemur  tantum  de  materia:  hac  enim  deter- 
minata,  certa  quoque  est  forma.  Triplex  itaque  adest  sententia: 
prim  a,  quam  veteres  praesertim  defendunt  scholastici,  statuit, 
materiam  essentialem  esse  instrumentorum  traditionem,  cui  fa- 
vere  videtur  instructio  Eugenii  IV  pro  Armenis.  —  Altera  tue- 
tur,  solam  manuum  impositionem  materiam  esse  essentialem; 
nominatim  in  presbyteratu  ex  tribus  impositionibus,  quae  Hunt, 
esse  secundam;  prima  enim  fit  ab  episcopo  nihil  interea  dicente, 
tertia  supponit  sacerdotem  jam  ordinatum,  quia  jam  una  cum 
episcopo  consecravit,  neque  ilia  in  Ecclesia  graeca  adhibetur. 
Nititur. praesertim  Scripturae  auctoritate,  tota  antiquitate  usque 
ad  saec.  IX  et  praxi  Ecclesiae  graecae,  quae  nullam  aliam  agno- 
scunt. —  Tertia  utramque  conciliare  nitens  censet  sacramento 
esse  essentialem  turn  manuum  impositionem  turn  instrumentorum 
traditionem.  Rem  vero  explicant  in  hunc  modum:  Ohristus  in 


(1)  Has  rationes  in  compendium  redactas  videsis  penes  Katschthaler 
n.  880. 

genere  tantum  hujus  sacramenti  determinavit  materiam,  facta 
Ecclesiae  tacultate  earn  in  specie  determinandi.  Ecclesia,  saltern 
latina,  eo  usa  jure  impositioni  manuum,  quam  antea  adhibnerat, 
insti  umentorum  adiecit  traditionem,  ut  illam  manuum  traditionem 
quae  etiam  ad  alios  fines  adhibetur  e.  g.  ad  sanandos  aegrotos, 
magis  determinaret  et  clarius  sacrae  potestatis  significaret  col- 
lationem. 

Haec  quidem  in  abstracto ;  in  praxi  vero  postrema  sententia 
utpote  tutior  est  tenenda.  Facta  itaque  distinctione  inter  materiam 
essentialem  et  necessariam,  videtur  quidem  sola  manuum  impo- 
sitio  esse  materia  essentialis,  verum  utraque  turn  manuum  impo- 
sitio  turn  instrumentorum  traditio  materia  necessanahaberi  debet. 

1017.  C)  De  subiecto. 

Ad  validam  Ordinum  susceptionem  requiritur:  l.°  Mascu— 
linus  sexus,  nam  mulieres  in  Ecclesia  taceant:  non  enim  per- 
mittitur  eis  loqui,  sed  subditas  esse  (1.  Cor.  14,  34):  unde  cum 
ordo  importet  superioritatem  et  magisterium,  auctore  Paulo,  iis- 
dem  interdicitur.  Quae  in  antiqua  Ecclesia  Diaconissae  dice- 
bantur,  non  constituebant  proprie  dictum  ordinem,  nec  ad  alta- 
ris  ministerium  deputabantur,  sed  ad  quaedam  pia  officia  erga 
mulieres  exercenda,  nimirum  ut  adsisterent  instruction!  et  bap- 
tismo  mulierum.  2.°  Baptismus  quia  est  janua  sacramento- 
l  urn.  Consensus  ordinandi;  dona  enim  Dei  non  dantur  invitis. 

Ad  licitam  vero:  l.°  Vocatio  (Hebr.  5,  4);  2.°  recta  intentio; 
3.°  Confirmatio  et  prima  tonsura;  4.°  status  gratiae;  5.°  debita 
scientia ;  6.°  legitima  aetas,  scil.  pro  subdiaconatu  saltern  21,  pro 
diaconatu  22,  pro  presbyteratu  24.  completus;  7.°  ut  ordinatio  non 
fiat  per  saltus ,  et  servatis  debitis  interstitiis;  8.°  litulus  congruae 
sustentationis  pro  Ordinibus  majoribus. 

D)  Eff'ectus. 

Effectus  hujus  sacramenti  sunt:  l.°  augmentum  gratiae  sancti- 
ficantis  ex  Eugenio  IV,  quae  cum  non  ordinetur  ad  reconcilian- 
dum,  sed  ad  illuminandum  et  consecrandum  hominem,  manifesto 
est  gratia  secunda.  2.°  Gratia  sacramentalis  quae  hominem  reddit 
«  idoneum  ministrum.  »  Hinc  jus  confertur  ordinato  ad  auxilia 
actualia,  quae  ad  munus  rite  gerendum  necessaria  sunt.  Unde 
Leo  M.:  «  Etsi  necessarium  est  trepidare  de  merito,  religiosum 
est  tamen  gaudere  de  dono;  quoniam  qui  mihi  oneris  est  auctor, 

ipse  est  administrationis  adiutor;  et  ne  sub  magnitudine  gratiae 
succumbat  infirmus,  dabit  virtutem  qui  contulit  dignitatem  »  (1). 
3.°  Potestas  sacra  in  Christi  corpus  reale  et  mysticum.  4.  Cha¬ 
racter. 

Per  sacramentum  Ordinis  generatim  imprimi  characterem, 
est  de  fide ,  docente  Trident,  (can.  4):  «  Si  quis  dixerit,  per 
sacram  Ordinationem...  non  imprimi  characterem;  vel  eum,  qui 
sacerdos  semel  fuit,  laicum  rursus  fieri  posse,  a.  s.  » 

Si  quaeritur  de  singulis  Ordinibus,  tenendum  est,  in  omnibus 
imprimi  characterem,  qui  rationem  participant  sacramenti.  Hinc 
characterem  imprimi  in  sacerdotio,  nemo  catholicorum  ambigit; 
item  certe  in  episcopatu  et  diaconatu  character  imprimitur.  Isti 
characteres  realiter  distinguuntur ;  utrum  vero  specie  an  gradu 
tantum  perfections,  alii  aliter  opinantur. 

Quoad  minores,  qui  iis  sacramenti  rationem  agnoscunt,  cha¬ 
racters  quoque  impressionem  adscribunt;  qui  iis  illam  abiu- 
dicant  et  hanc  denegant,  admittentes  tantum  in  eis  «  legalem  et 
ecclesiasticum  »  characterem. 

Ad  effectus  pertinent  quodammodo  obligationes,  quae  ex  Or- 
dinum  susceptione  oriuntur,  quarum  praecipuae  sunt  tres:  l.°  de- 
ferre  habitum  et  tonsuram ;  2.°  recitare  horas  canonicas;  3.°  ser- 
vare  coelibatum.  De  hoc  postremo  tantum  loquemur  statuentes: 

1018.  Prop.  158.  Lex  coelibatus  est  antiquissima  et  conve- 
nientissima. 

Demonstr.  i.  p.  In  Ecclesia  occidentali  cone.  Illiberita- 
num  (a.  305)  coelibatum  praescribit  can.  33:  «  Placuit  in  to- 
tum  prohibere  episcopis,  presbyteris  et  diaconibus,  vel  omnibus 
clericis  positis  in  ministerio,  abstinere  se  a  coniugibus  suis  et 
non  generare  filios;  quicumque  vero  fecerit,  ab  honore  clericatus 
exterminetur;  »  cone.  Carthaginense  (a.  390)  can.  2  statuit: 
«  Episcopos,  presbyteros  et  diaconos  ita  placuit,  ut  condecet 
sacros  antistites  et  Dei  sacerdotes  nec  non  et  levitas  vel  qui 
sacramentis  divinis  inserviunt,  continentes  esse  in  omnibus,  quo 
possint  simpliciter,  quod  a  Deo  postulant,  impetrare,  ut  quod 
Apostoli  docuerunt  et  ipsa  servavit  antiquitas,  nos  quoque  cu- 


(1)  Serm.  2  in  anniv.  elect,  c.  2. 

stodiamus.  »  Siricius  Papa  (a.  385)  decrevit:  «  Et  ideo...  omnes 
sacerdotes.  atque  levitae  insolubili  lege  constringimur,  ut  a  die 
ordinatioms  nostrae,  sobrietati  ac  pudicitiae  et  corda  nostra 
mancipemus  et  corpora,  dummodo  per  omnia  Deo  nostro  in  his, 
quae  quotidie  offerimus,  sacrifices  placeamus  »  (1).  —  in  Ec- 
clesia  orientali  testis  est  Epiphanius,  qui  scribit:  «  (Ecclesia) 
eum,  qui  adhuc  in  matrimonio  degit  ac  liberis  dat  operam  ta- 
metsi  unius  uxoris  sit  vir,  nequaquam  tamen  ad  diaconi,  presby- 
teri,  episcopi  aut  hypodiaconi  Ordinem  admittit;  sed  eum  dum- 
taxat,  qui  ab  unius  uxoris  consuetudine  sese  continuerit,  aut  ea 
sit  orbatus,  quod  in  illis  locis  praecipue  fit,  ubi  ecclesiastici 
canones  accurate  servantur  (2);  »  Hieronymus:  «  Quid  faciunt 
Orientis  ecclesiae?  Quid  Aegypti  et  Sedis  Apostolicae?  quae  aut 
virgines  clericos  accipiunt,  aut  continentes;  aut  si  uxores  ha- 
buerint,  mariti  esse  desistunt  »  (3).  -  Hinc  omnes  fere  theologi 
et  canonistae  concludunt,  coelibatum,  quadam  saltern  ratione, 
Apostolicae  esse  originis.  Verum  in  orientali  ecclesia  sensim  a 
vigore  primaevae  disciplinae  descitum  est.  Hodiedum  apud  Grae- 
cos  in  usu  est  can.  13  cone.  Quini-Sexti  seu  Trullani  (a. 
692),  vi  cujus  permittitur  quidem  diaconis  et  presbyteris,  excepto 
tamen  episcopo,  ut  convenire  possint  cum  uxoribus  ante  ordina- 

tionem  ductis,  minime  vero  post  susceptos  sacros  Ordines  nuptias 
contrahere. 

1019.  Demonstr.  ii.  p.  a)  Exemplo  Christi  et  Apostolorum. 

«  Christus,  inquit  Hieronymus,  virgo,  virgo  Maria,  utriusque 
sexus  virginitatis  dedicavere  principia;  apostoli  vel  virgines,  vel 
post  nuptias,  continentes.  —  b )  Ex  officiis  muneri  adnexis,  et  a) 
quidem  ex  iis,  quae  erga  Deum  habent:  (Is.  52,  11):  Mundamini, 
qui  fertis  vasa  Domini.  Unde  scribit  Innocentius  I:  «Si 
priscis  temporibus  de  templo  Dei  sacerdotes  anno  vicis  suae  non 
discedebant,  sicut  de  Zacharia  legimus,  nec  domus  suas  omnino 
tangebant,  quibus  utique  propter  sobolis  successionem  uxoris 
usus  fuerat  relaxatus,  quia  ex  alia  tribu  et.praeter  ex  semine 
Aaron  ad  sacerdotium  nulli  fuerat  praeceptum  accedere;  quanto 
magis  hi  sacerdotes  vel  levitae  pudicitiam  ex  die  ordinationis 


(1)  Epist.  ad  Himerium  Tarracon.  c.  7.  —  (2)  De  haer.  59.  n.  4. 
(3)  Adv.  Vigil,  n.  2. 


728  Tr.  XII.  De  Ordine.  Cap.  II.  De  causis  sacrainenti  Ordinis. 

suae  observare  debebunt,  quibus  vel  sacerdotium  vel  ministerium 
sine  successione  est,  nec  praeterit  dies,  qua  vei  a  sacrificiis  di- 
vinis,  vela  baptismatis  officio  vacent!  Nam  si  Paulus  ad  Corin- 
thios  scribit  dicens:  abstinete  vos  ad  tempus,  ut  vacetis  orationi 
(1.  ep.  7,  5,)  et  hoc  utique  laicis  praecipit:  multo  magis  sacer- 
dotes,  quibus  et  orandi  et  sacrificandi  juge  officium  est,  semper 
debebunt  ab  hujusmodi  consortio  abstinere  »  (1).  fi)  Ex  iis,  quae 
erga  proximum  habent,  quae  animum  postulant  alienis  curis 
minime  distractum,  non  quaerentem  quae  sua  sunt,  sed  quae 
Jesu  Christi,  magnam  insuper  auctoi'itatem  ac  reverentiam  po- 
puli.  Haec  autem  in  coniugato  vix  reperiri,  quippe  qui  dome- 
sticis  pene  innumeris  curis  obstringitur,  et  contra  ex  continentia 
quasi  proprios  fructus  oriri,  facile  cernitur. 

1020.  Ad  mala  vero  quae  coelibatum  consequi  jactant  ad¬ 
versary,  vel  a)  exagerata  aut  etiam  conlicta  sunt ;  vel  b)  retor- 
queri  possunt  in  quemlibet  vitae  statum,  etiam  in  ipsum  matri- 
monium;  probant  siquidem  solum,  nihil  sub  sole  esse  perfectum, 
atque  homines,  quamdiu  hie  vivunt,  admodum  esse  fragiles. 
Hinc  c)  si  nimis  urgentur,  sequeretur  quoque  licita  esse  adulteria, 
polygamiam  etc.,  nam  matrimonium  unius  cum  una  idque  indis- 
solubile  multa  etiam  ex  hominum  malitia  consequuntur  incom- 
moda  et  mala.  Ceterum  d)  consultius  agerent  adversarii,  si  prius 
quam  ex  oculis  cleri  eruant  festucam  malorum,  quae  coelibatum 
propter  hominum  fragilitatem  subinde  consequuntur,  ad  crimina 
sive  propria,  sive  aliorum  conjugatorum  respicerent.  cum  fatente 
ipso  Voltaire  (2)  vel  tristissimis  Ecclesiae  temporibus  laici  clericis 
non  conjugatis  semper  pejores  fuere  (3). 

Neque  dicas,  haec  ostendere  quidem,  coelibatum  esse  bonum 
atque  adeo  suaderi,  non  tamen  praecipi  posse;  nam  a)  haec  a 
fortiori  contra  societatem  civilem  urgeri  possunt,  quae  ad  coe¬ 
libatum  tot  invitos  cogit,  non  vero  b)  contra  Ecclesiam,  qui  nonnisi 
eos,  qui  sponte  sua  se  obtulerunt,  ad  hanc  legem  obligat;  quare 
c )  quilibet  consideret  prius,  utrum  ad  hunc  statum  sit  vocatus; 
securus  tamen  d)  quod  si  vocatus  accedat,  Deus  daturus  sit 
gratiam  ad  ferenda  hujus  status  onera,  nec  permissurus,  ut  quis 
tentetur  supra  id,  quod  possit  (1.  Cor.  10,  13). 


(1)  Ep.  2.  ad  Victric.  c.  9.  —  (2)  Apud  de  M aistre,  du  Pape  libr.  3.  cap.  3. 
(3)  Hurter  n.  712. 


DE  MATRIMONIO. 


1021.  Sicut  ordine  Ecclesiae  spirituali  perennitati,  ita  ejusdem 
perennitati  carnali  Deus  Matrimonio  consuluit,  quo  huraani  ge¬ 
neris  propagationem  consecravit,  ut  ex  radice  sacra  melior  san- 
ctiorque  pullularet  soboles,  et  ex  honorabili  coniugio  ac  thoro 
imraaculato  populus  christianus,  ad  veri  Dei  et  salvatoris  nostri 
J.  C.  cultum,  augeretur.  Sic  septenarii  numeri  circulus  con- 
cluditur,  ut,  quod  ultimum  est,  sit  iterum  primo  proximum. 

1022.  Matrimonium  (1)  considerari  potest  vel  prout  est  natu¬ 
rae  officium,  vel  prout  est  sacramentum.  Priori  inodo  sumptum 
deflnitur:  Contractus  naturalis  legitimus,  quo  efflcitur  viri  et 
mulieris  coniunctio  maritalis,  individuam  vitae  societatem  reti- 
nens.  Hujus  generis  fuit  matrimonium  usque  ad  Christum,  deque 
eo  tenendum  est  ipsum  esse  licitum  et  honestum,  quod  veteres 
haeretici  inficiati  sunt.  Et  sane,  natura,  etiam  seel u so  peccato,  in- 
clinat  hominem  ad  prolis  generationem,  et  ad  eum  finem  sexuum 
diversitas  estordinata;  eadem  natura  non  prolis  tantum  generatio¬ 
nem  sed  ejus  quoque  nutritionem  et  educationem  intendit,  ad  quae 
officia  certi  requiruntur  parentesiique  vinculo  quodam  permanente 
colligati.  Hanc  naturae  legem  ratam  habuit  et  confirmavit  natu¬ 
rae  auctor  Deus.  Principio  enim  marem  creavit  et  ferninam  ad 


(1)  Matrimonium  ab  eo  dicitur,  quod  femiua  idcireo  maxime  nubere  debet, 
ut  mater  fiat:  vel  quia  prolem  concipere,  parere,  educare,  matns  munus  est. 
Dicitur  etiam  coniugium,  i.  e.  junctio  duorum  sub  uno  jugo;  nuptiae  et  con- 
nubium  ab  obnubendo  seu  velando,  quod  virgines,  quae  nubebant,  in  pudoris 
et  subiectionis  argumentum  tegi  soleront:  quo  simul  innuitur,  debere  comuges 
modestia  et  pudore,  quasi  obducto  quodam  velo,  ea  inte  se  tegere  et  obvelare, 
quae  christianam  modestiarn  offendunt. 

prolem  suscipiendam  idoneos,  feminam  quoque  ex  viri  latere  con- 
didit,  ut  ostenderet  arctissimum  inter  eos  matrimonii  vinculum. 
Quae  cum  instinctu  quodam  divino  probe  intellexisset  Adam,  in 
earn  vocem  erupit  (Gen.  2,  23  sq.) :  Hoc  nunc  os  ex  ossibus  meis, 
et  caro  de  came  mea....  quamobrem  relinquet  homo  patrem 
suum  et  matrem,  et  adhaerebit  uxori  suae ;  et  erunt  duo  in 
came  una  quae  postrema  verba  (propter  hoc  dimittet  homo  etc.) 
tamquam  a  Deo  prolata  retulit  Christus,  Deum  ipsum  ita  tamquam 
matrimonii  auctorem  exhibens  (Matth.  19,  5),  ex  qua  divina  in- 
stitutione  confirmat  indissolubilitatem  matrimonii  concludens: 
Quod  ergo  Beus  coniunxit  homo  non  separet  (ib.).  Praeterea 
Deus  turn  ante  peccatum  (Gen.  1,  28),  turn  post  peccatum  (Gen. 
9,  1)  matrimonium  a  se  institutum  peculiari  quadam  benedictio- 
ne  approbavit.  Atqui  quod  est  ex  naturae  lege  a  Deo  ipso  con- 
firmata  est  certe  bonum  et  honestum:  ergo.  Sed  de  matrimonii 
honestate  ethica  satis;  jam  de  ejus  supernatural i  sanctitate,  prout 
nempe  est  sacramentum,  dicendum  est. 

1023.  Matrimonium  ante  legem  evangelicam,  etsi  a  Deo  in¬ 
stitutum,  non  erat  tamen  sacramentum,  neque  illud  Judaeorum, 
etsi  sacrum;  ad  sacramenti  dignitatem  officium  illud  naturae 
sacrum  seu  contractum  naturalem  evexit  Christus.  Si  sub  hoc 
respectu  matrimonium  consideratur,  tunc  notioni  traditae  addi 
debet:  et  a  Christo  ad  dignitatem  sacramenti  elevatus;  seu: 
collatwus  gratiae,  unde  defmiri  potest :  Sacramentum  N.  L., 
in  quo  vir  et  mulier,  legitime  contrahentes,  maritaliter  coniun- 
gunlur,  et  gratia  divina  donantur;  seu :  Contractus  matrimonia- 
lis  a  Christo  ad  dignitatem  sacramenti  evectus. 

Analysi  instituta  harum  definitionum  haec  esse  matrimonii 
elementa  intelliguntur:  l.°  ipse  contractus  seu  actus  contrahendi, 
qui  consistit  in  mutuo  consensu  explicato  per  verba  de  praesenti; 
2.°  mutuum  utriusque  ex  illo  contractu  ortum  jus  et  obligatio 
ad  actus  coniugales,  qui  ad  procreationem  et  educationem  libe— 
rorum  pertinent;  3.°  coniunctio  quaedam  in  hac  obligatione  fun- 
data  seu  vinculum  animorum  utriusque  coniugis,  quod  non  con¬ 
sistit  in  amore  et  caritate,  sed  in  quadam  unione,  quae  conse- 
quitur  mutuam  obligationem  et  facit,  utduo  coniuges  indissolu- 
bili  vinculo  connexi  sint  quasi  unum  principium  in  ordine  ad 
procreationem  prolis;  4.°  usus  illius  potestatis  coniugalis. 

Si  quaeras  in  quo  ex  his  elementis  matrimonii  sita  sit  essentia, 
omnes  concedunt  usum  seu  copulam  non  esse  partem  ejus  essen- 
tialem,  sed  ejusdem  potius  effectum  connaturalem ;  non  enim  es- 
set  licitus  usus,  nisi  essent  veri  coniuges;  unde  Ecclesia  illos 
quoque  ut  veros  coniuges  habet,  qui  per  votum  castitatis  sibi 
matrimonii  usum  interdicunt.  Nonnulli  illam  in  mutuo  contra- 
hentium  consensu  collocant;  alii  in  mutuo  nexu  et  vinculo,  quo 
coniuges  uniuntur;  alii  et  rectius  quidem  in  ut.roque.  Hi  scilicet, 
facta  distinctione  inter  matrimonium  in  fieri,  et  in  facto  esse, 
ill ud  consensu,  hoc  autem  vinculo,  quod  permanet,  constitui 
dicunt. 

1024.  De  hoc  argumento,  ne  limites  operi  nostro  praeflxos 
egrediamur,  multa  ad  alias  disciplinas  remittimus,  ea  tantum 
quae  pars  theologiae  dogmatica  sibi  vindicat,  qua  poterimus  ac- 
curata  brevitate,  tractaturi.  Quae  tribus  capitibus  commode 
comprehendi  posse  videntur:  l.°  de  veritate  sacramenti  matri¬ 
monii,  2.°  de  ejusdem  proprietatibus,  3.°  de  impedimentis. 


CAPUT  I. 

De  sacramento  Matrimonii. 

1025.  Novato  res  saec.  XVI,  licet  honestatem  et  originem 
divinam  matrimonii  ultro  faterentur,  eidem  tamen  dignitatem 
veri  sacramenti  eripere  conati  sunt;  Regalistae,  sacramenti 
ratione  matrimonio  concessa,  huius  tamen  ab  illo  separabilitatem 
defendunt.  Contra  hos  utrumque  vindicandum,  et  sacramenti  di- 
gnitas  et  ejus  a  contractu  inseparabilitas;  unde  duo  articuli  D°  de 
sacramenti  Matrimonii  existentia  2°.  de  ejusdem  essentia. 

ARTICULUS  I. 

De  sacramenti  Matrimonii  existentia. 

1026.  Prop.  159.  IVlatrimomum  est  proprie  dictum  N.  L.  sa- 
cramentum. 

Declar.  Mitrimonium,  de  quo  haec  prop.,  idem  est  ac  matri- 
monium  a  Deo  institutum,  sed  hie  consideratur  prout  est  sub  lege 
Christi,  a  quo  in  verum  sacramentum  fuit  evectum.  Est  de  fide 
contra  Nova  tores  ex  Trident,  (sess.  24.  can.  1):  «  Si  quis 
dixerit  matrimonium  non  esse  vere  et  proprie  unum  ex  septem 
leg’is  evangelicae  sacramentis,  a  Christo  Domino  institutum,  sed 
ah  hominibus  in  Ecclesia  inventum,  neque  gratiam  conferre,  a.  s.  » 

1027.  Demonstr.  i.  Paulus,  habitudine  viri  ad  mulierem  et  vi- 
cissim  explicate  per  habitudinem  Christi  ad  Ecclesiam  et  vicis- 
sim,  commemoiM toque  Adae  cum  Eva  matrimonio,  immediate 
subdit  (Eph.  5,  23):  Sacramentum  ( juvorrjQiov)  hoc  magnum  est;  ego 
autem  dico  in  Christo  et  in  Ecclesia  ( elg  Xoiorov  xal  els  vgv  ex- 
xXrjoiav).  Porro  contendimus,  his  verbis,  ipso  T ride nti no  teste, 
satis  innui  matrimonium  sacramentum  esse.  Nam  a)  hoc,  coniugium 
scilicet  protoparent um,  et  magis  proprie  coniugium  christiano- 
rum,  de  quo  data  opera  loquitur  (1),  est  sacramentum  i.  e.  signum 
rei  sacrae,  coniunctionis  nempe  Christi  cum  Ecclesia.  —  b)  Est 
signum  efficax  gratiae ,  quod  colligitur  a)  ex  emphasi  Apostoli, 
qua  matrimonium  magnum  vocat  mysterium;  in  lege  autem 
gratiae  nihil  magni  est  sine  gratia;  f)  ex  rei,  quam  significat, 
natura  et  praestantia;  repraesentat  enim  Filii  Dei  e  sinu  Patris 
humanae  naturae  assumptione  futurum  adventum  et  cum  Ecclesia 
sua  indissolubili  amoris  vinculo  futuram  coniunctionem,  ex  qua 
omnis  credentium  multitudo  generaretur,  earn  scil.  unionem  Chri- 


(1)  Quaeras,  quo  referantur  verba:  Hoc  etc.  —  Resp.:  Immediate  ad  rem 
expressam  verbis  Adami,  scil.  generatim  ad  coniugium;  sed  cum  verba  Adami 
et  coniugium  illis  expressum  adducantur  in  confirmationem  coniugii  christiani, 
de  quo  ibi  data  opera  agit,  (unde  dicit  est  non  erat),  mediate  quidem  sed 
primario  et  proprie  referuntur  ad  coniugium  christianorum.  quod  solum  est 
signum  perfectum  coniunctionis  Christi  cum  Picclesia,  dum  caetera  signum 
sunt  tantum  imperfectum. 

sti  cum  Ecclesia  perraanentem  et  stabilem,  quae  non  tantum  est 
supernaturalis,  sed  omnium  in  ordine  supernaturali  gratiarum 
radix,  fons  et  fastigium:  ergo  nt  unio  permanent  viri  et  mulieris 
vinculi  stabilis  Christi  cum  Ecclesia  expressio  sit  perfecta,  gratia 
supernaturali  jugique  gratiarum  influxu  debet  esse  ornata,  sicut 
Ghristus gratia  sanctificante  et  jugi  gratiarum  influxu  Ecclesiae 
suae  dilectae  coniunctus  est.  y)  Ex  corollariis  practicis,  quae  inde 
infert  Paulus,  mulieres  scil.  subiectas  esse  debere  sicut  Ecclesia 
Christo,  subiectione  proin  perfecta,  veneratione  supernaturali:  et 
viros  diligere  debere  uxores  sicut  Ecclesiam  dilexit  Ohristus,  qui 
se  tradidit  pro  ea,  ut  illam  sanctificaret  etc.,  dilectione  proinde 
actuosa,  operosa,  supernaturali.  Atqui  haec  munera  et  virtutes 
supernaturales  procedunt  ex  gratia  sanctificante  eamque  suppo- 
nunt:  ergo.  —  c)  Institutio  divina  indirecte  colligitur  ex  natura 
gratiae  sacramentalis  (n.  771),  et  directe  innuitur  ex  eo,  quod 
matrimonium  est  signum  unionis  Christi  cum  Ecclesia,  utique  ex 
institutione  divina. 

1028.  II.  a)  Praescriptionis  argumento.  Cum  Luther  us  et 
Cal  vin u s  temerario  ausu  Ecclesiae fidem  reformare  aggrederen- 
tur,  in  universa  Ecclesia  Matrimonium  sacramentis  adnumeratum 
invenerunt.  Ab  Eugenio  IV  usque  ad  cone.  Later.  II  (a.  1139) 
plura  extant  decreta  Ecclesiae,  in  quibus  omnibus  Matrimonio 
ratio  veri  et  proprii  sacramenti  adseritur  et  vindicatur.  Per  eadem 
tempora  idem  affirmat  universa  schola.  In  eandem  sententiam 
consentiunt  Graeci  aliique  christiani  o rientales,  qui  dudum 
ab  Ecclesiae  Romanae  communione  recesserunt;  neque  ullum  in 
historia  vestigium  serioris  originis  hujus  doctrinae  invenitur 
(n.  947). 

b)  Patrum  de  hac  re  doctrina  ad  haec  capita  revocatur: 
a)  Christianorum  Matrimonium  inter  res  sacras,  ad  religionem  per- 
tinentes,  a  ministris  Ecclesiae  certo  ritu  celebrandas  enumerant. 
Tertullianus:  «  Unde  sufliciamus  ad  enarrandam  felicitatem 
eius  matrimonii,  quod  Ecclesia  conciliat,  et  con  firm  at  oblatio,  et 
obsignat  benedictio,  Angeli  renuntiant,  Pater  rate  (ratum)  habet?  » 
(1).  Ita  et  Ignatius  M.,  Clemens  Alex.,  Basil  ius,  Ambro- 
sius,  Siricius  Papa,  etc. 


(1)  Ad  uxor.  1.  2.  c.  9. 

[$)  Tradunt,  Christum,  dum  nuptiis  interfuit,  iisdem  benedi- 
xisse,  et  gratiam  atque  sanctitatem,  qua  an  tea  carebant,  anne- 
xisse.  Cyrillus  Alex.  (1):  «  Ipse  (Christus)  una  cum  discipulis 
suis  invitatus  venit  (ad  nuptias)  non  tarn  epulaturus  quam  ut 
miraeulum  faceret,  ac  praeterea  generationis  humanae  princi- 
pium  sanctificaret,  quod  ad  carnem  nimirum  attinet.  Conveniebat 
enim,  ut  qui  naturam  ipsam  hominis  renovaturus  ac  totam  in 
meliorem  statum  revocaturus  erat,  non  solum  iis,  qui  jam  in  or- 
tum  vocati  erant,  benedictionem  impertiretur,  sed  et  iis  quoque, 
qui  postea  nascituri  essent,  gratiam  praestrueret,  et  eorum  or- 
tum  sanctum  efflceret; »  Ita  etiam  Epiphanius,  Ambrosius, 
Augustinus  etc.  (2). 

y)  Matrimonium  sacramentum  appellant  sensu  (certe  passim 
saltern)  ecclesiastico.  Augustinus:  «  Bonum  igitur  nuptiarum 
per  omnes  gentes  atque  omnes  homines  in  causa  generandi  est, 
et  in  fide  castitatis:  quod  autem  ad  populum  Dei  pertinet,  etiam 
in  sanctitate  sacramenti,  per  quam  nefas  est  etiam  repudio  disce- 
dentem  alteri  nubere,  cum  vir  eius  vivit....  Haec  omnia  bona  sunt, 
propter  quae  nuptiae  bonae  sunt,  proles,  tides,  sacramentum.  » 

1029.  Scholion.  VirginUas  et  coelibatus  Matrimonio  praefe- 
rendus  est.  —  Be  fide  ex  Trident,  (sess.  24.  can.  10) :  «  Si  quis  dixe- 
rit,  statum  coniugalem  anteponendum  esse  statui  virginitatis  vel 
coelibatus,  et  non  esse  melius  ac  beatius  manere  in  virginitate 
aut  coelibatu,  quam  jungi  matrimonio;  a.  s.  »  Ubi  advertas  fieri 
comparationem  inter  statum  et  statum;  scilicet  inter  permanentem 
viri  et  mulieris  mutuam  obligationem  maritalem,  et  inter  propo- 
situm  perpetuo  sese  abstinendi  ab  omnibus  delectationibus  carnis, 
idque  ex  eo  fine,  ut  Deo  melius  corpus  et  spiritus  serviant;  non 
inter  personas,  quae  in  his  statibus  versentur,  seu  inter  perfe- 
ctiones,  quibus  eae  personae  ex  propria  virtute  ditatae  esse  pos- 
sunt;  neque  inter  ea,  quae  statui  ipsi  adiungi  possunt,  cujusmodi 
esset  consecratio  quaedam. 


(1)  Comment,  in  Jo.  2,  1.  n.  134. 

(2)  Huius  doctrinae  scil.  Christi  coniugium  sanctificantis  vestigium  etiam 
in  monumentis  perautiquis  inveuitur  expressum,  quibus  v.  g.  vir  et  mulier 
repraesentantur  dexteras  iungentes  et  inter  eos  Christus  vel  eius  monogramma, 
veluti  Ipse  adsit  coniugii  auctor,  apposita  aliquando  etiam  circumscriptione : 
«  Yivatis  in  Deo  »  vel  alia  hoc  genus.  Cf.  K at sch thaler  n.  933, 

Hoc  modo  declarata  veritas  probatur  ex  S.  Scriptura  (Matth. 
19,  10;  1.  Cor.  7,  1.  25),  ex  Patribus  virginitatem  maximis  lau- 
dibus  extollentibus,  ex  constanti  Ecclesiae  sensu,  et  ex  innume- 
ris  sanctorum  exemplis. 


ARTICULUS  II. 

De  essentia  sacramenti. 

1030.  Hujus  sacramenti  existentia  adserta,  quaeritur  jam  in  quo 
proprie  sita  sit  ejus  essentia,  utrum  videlicet  sacramentum  sit 
aliquid  accessorium  ad  contractual  Matrimonii  adeoque  ab  eo 
separabile,  an  ipse  contractus  Matrimonii  ad  dignitatem  sacra¬ 
menti  evectus.  Cum  hac  quaestione  cohaeret  altera  de  Matrimonii 
ministro,  materia  et  forma.  De  his  itaque  breviter  ex  ordine 
agemus. 

A)  De  essentia. 

Plures  juris  periti,  ut  Marcus  Ant.  de  Domini s,  Launoy  us, 
Nuitz,  Theiner,  omnesque  Regalistae  -separabilitatem  con¬ 
tractus  naturalis  a  sacramento  defenderunt,  ut  facilius  Matri- 
monium  subtraherent  potestati  Ecclesiae  civilique  subiicerent. 
Contra  hos  asserimus: 

1031.  Prop.  160.  Matrimonium  inter  christianos  ita  est  sa¬ 
cramentum,  ut  nihil  intersit  inter  contractum  et  sacramentum, 
nullumque  datur  inter  christianos  Matrimonium,  quod  non  sit  pa- 
riter  Ecclesiae  sacramentum. 

Declar.  Thesis  hodie  adeo  certa  esse  videtur,  ut  sine  teme- 
ritatis  nota  negari  nequeat,  ex  Eugenio  IV,  Trident.,  Pio  VI, 
Pio  IX,  Leone  XIII,  locis  citandis. 

Dicitur  inter  christianos,  quia  Matrimonium  per  se  esse 
potest,  quin  sit  sacramentum;  ita  fuit  ante  Christum  et  ita  est 
apud  infideles,  inter  quos  verum  adest  Matrimonium,  quin  sit 
sacramentum.  Verum  cum  Christus  ipsum  contractum  naturalem 
elevaverit  ad  sacramentum,  inter  christianos  a  contractu  sacramen¬ 
ti  ratio  avelli  nequit,  adeoque  contractus  Matrimonii  validus  dari 
nequit,  quin  simul  sit  sacramentum. 

Demonstr.  a )  Ex  conciliis.  a)  Florentinum,  manifeste  lo- 
quens  de  Matrimonio  quatenus  est  sacramentum,  ( Decret .  pro  Ar- 
menis )  dicit :  «  Causa  efficiens  Matrimonii  regulariter  est  mutuus 
consensus  per  verba  de  praesenti  ex'pressus. »  Atqui  consensu  mu- 
tuo  eflicitur  contractus:  ergo  ipse  contractus  est  sacramentum.  ft) 
Tridentin,  (sess.  24.  cap.  1.  de  reform.)  docet,  matrimonia  clan- 
destina  rata  et  vera  esse  matrimonia,  proinde  et  sacramenti  ha- 
buisse  rationem,  quamdiu  Ecclesia  ea  irrita  non  fecit.  Atqui  in 
matrimonio  clandestine  nihil  habes  praeter  contractum  matrimo- 
nialem:  ergo  hie  ipse  est  sacramentum.  —  b)  Ex  declarationibus 
Pontificiis.  a)  Pius  VI.  (1):  «  Contractus  matrimonialis  est  vere  et 
proprie  unum  ex  septem  legis  evangelicae  sacramentis.  »  ft) 
Pius  IX:  «  Dogma  fldei  est,  Matrimonium  a  J.  C.  D.  N.  ad  di¬ 
gnitatem  sacramenti  esse  elevatum,  atque  doctrina  Ecclesiae 
catholicae,  sacramentum  non  esse  qualitatem  accidentalem  con¬ 
tracts  superadditam,  sed  de  ipsa  Matrimonii  essentia  esse  »  (2); 
et  iterum:  «  Nemo  ex  catholicis  ignorat  aut  ignorare  potest,  Matri¬ 
monium  esse  vere  et  proprie  unum  ex  septem  legis  evangelicae 
sacramentis  a  Christo  Domino  institutum,  ac  propterea  inter 
fideles  Matrimonium  dari  non  posse,  quin  uno  eodernque  tempore 
sit  sacramentum,  atque  id  circo  quamlibet  aliam  inter  christianos 
viri  et  mulieris  praeter  sacramentum  conjunctionem,  cujus- 
cumque  etiam  civilis  legis  vi  factam,  nihil  aliud  esse  nisi  turpem 
atque  exitialem  concubinatum  ab  Ecclesia  tantopere  damnatum, 
ac  proinde  a  conjugali  foedere  sacramentum  separari  num- 
quam  posse  »  (3).  Exinde  in  syllabo  damnatae  notantur  pro- 
positiones  66:  «  Matrimonii  Sacramentum  non  est  nisi  quid 
contractui  accessorium  ab  eoque  separabile,  ipsumque  sacra¬ 
mentum  in  una  tantum  nuptiali  benedictione  situm  est;  »  et 
73:  «  Vi  contractus  mere  civilis  potest  inter  christianos  con- 
stare  veri  nominis  Matrimonium,  falsumque  est  aut  contra¬ 
ctum  Matrimonii  inter  christianos  semper  esse  sacramentum, 
aut  nullum  esse  contractum,  si  sacramentum  excludatur.  »  y)  Leo 
XIII:  Nec  quemquam  moveat  ilia  tantopere  a  Regalistis  praedi- 
dicata  distinctio,  vi  cujus  contractum  nuptialem  a  sacramento 


(1)  Epist.  ad  episcop.  Motulen.  6.  Sept.  i788.  —  (2)  Litt.  19.  Sept.  1852 
ad,  Regem.  Sard.  —  (3)  Allocut.  27  Sept.  1852. 

disting uunt...  Etenim  non  potest  hujusmodi  distinctio,  seu  verius 
distractio  probari;  cum  exploratum  sit  in  Matrimonio  christiano 
contractum  a  Sacramento  non  esse  dissociabilem ;  atque  ideo  non 
posse  contractum  verum  et  legitimum  consistere,  quin  sit  eo  ipso 
sacramentum  »  (1). 

1032.  c)  Accedunt  intrinsecae  rationes,  quas  Leo  XIII  (I.  c.)  in¬ 
dicat.  «  Nam  Cliristus  Dotninus,  prosequitur  Pontifex,  dignitate  sa¬ 
cramenti  auxit  Matrimonium;  Matrimonium  autem  est  ipse  contra¬ 
ctus,  si  modo  sit  factus  jure.  Hue  accedit,  quod  ob  hanc  causam 
Matrimonium  est  sacramentum,  quia  est  sacrum  signum  et  effi- 
ciens  gratiam,  et  imaginem  referens  mysticarum  nuptiarum  Christi 
cum  Ecclesia:  istarum  autem  forma  ac  figura  illoipso  exprimitur 
summae  conjunctionis  vinculo,  quo  vir  et  mulier  inter  se  colligan- 
tur,  quodque  aliud  nihil  est,  nisi  ipsum  Matrimonium.  Itaque  appa- 
ret,  omne  inter  christianos  justum  conjugium  in  se  et  per  se  esse 
sacramentum :  nihilque  magis  abhorrere  a  veritate,  quam  esse  sa¬ 
cramentum  decusquoddam  adjunctum,  aut  proprietatem  allapsam 
extrinsecus,  quae  a  contractu  disjungi  ac  disparari  hominum  arbi- 
tratu  queat.  » 

In  quiljus  rationibus  per  Pontificem  adductis  id  contine- 
tur,  quod  inservit  ad  hujus  doctrinae  complementum,  scilicet 
in  Matrimonio  sacramentum  dici  turn  contractum  turn  vinculum. 
Contractus  enim  et  vinculum  non  sunt  duae  res  disparatae,  sed 
prima  est  causa  alterius.  Hinc,  ut  dicere  solent  theologi,  con¬ 
tractus  consistens  in  ritu  ipso  exteriore,  qui  est  eilicax  gratiae, 
est  sacramentum  tantum;  vinculum,  quod  est  effectus  permanens 
illius  ritus,  dicitur  ressimul  et  sacramentum.  Ipsa  gratia  autem 
est  sacramenti  res  tantum. 

1033.  J>)  De  Minis tro. 

10‘op.  101.  Ministri  sunt  ipsi  contrahentes,  qui  sacramentum 
Matrimonii  mutuo  sibi  administrant. 

Contrariam  sententiam  primus  omnium  videtur  docuisse  Mel¬ 
chior  Canus,  quern  plures  secuti  sunt,  ut  Sylvius,  Estius, 
Natalis  Alexander,  Druvenius,  Jueninus,  Tournely 
etc.,  et  inter  recentiones  Albert  us  a  Bulsanq  etc.  Hanc  opi- 


(1)  Encycl.  Arcanum  10  Febr.  1880. 

nionem  ambabus  ulnis  amplexi  sunt  Regalistae  utpote  sepa- 
rabilitati  contractus  a  Sacramento  ob  ipsis  defensae  faventem, 
quamquam  non  ea  mente  fuerit  abillis  theologis  prolata,  quippe  qui 
docent,  contractum  nuptialem  esse  ex  Christi  ordinatione  rem  sa- 
cram  et  materiam  proximam  sacramenti,  ideoque  illicitum  esse, 
contractum  a  Sacramento  separare;  ipsumque  contractum  pote- 
stati  Ecclesiae  subiici. 

Doctrina  propositione  enunciata  semper  fuit  communior,  ho- 
dieque  certa  a  multis  iisque  primi  pili  theologis  nominatur. 

Demonstr.  Est  corollarium  thesis  praecedentis.  Si  enim  ipse 
contractus  inter  christianos  est  sacramentum  Matrimonii,  patet, 
illos  ipsos,  qui  contractum  efficiunt,  esse  sacramenti  ministros. 
Atqui  contractum  efficiunt  contrahentes  per  mutuum  consensum: 
ergo.  Idem  eruitur  ex  Florent.  et  Trident.  Juxta  Florent. 
causa  efficiens  sacramenti  Matrimonii  est  consensus;  atqui  causa 
efficiens  idem  est  ac  minister:  ergo  contrahentes  per  consensum 
sunt  ministri.  Juxta  Trident,  autem  Matrimonia  clandestina 
nulla  accedente  benedictione  sacerdotali  fuerunt  quondam  et,  ubi 
decretum  Trident,  de  eis  nonest  publicatum,  adhuc  sunt  vera 
Matrimonia,  sicut  et  ilia,  quae  praesente  quidem  parocho,  sed  eo 
repugnante  contrahuntur.  Atqui  in  his  matrimoniis  evidenter 
sacerdos  non  est  minister:  ergo.  Praetera  concilium  permittit, 
ut  sacerdos  coniungens  sponsos  possit  uti  qualibet  forma,  ju¬ 
xta  uni uscuj usque  provinciae  ritum.  Atqui  forma  sacramento- 
rum  non  potest  variari:  ergo  minister  non  est  sacerdos  nuptias 
benedicens. 

1034.  De  materia  et  forma. 

Cum  ex  demonstrate  constet  ipsum  contractum  matrimo- 
nialem  esse  sacramentum,  sequitur  jam  hujus  materiam  et  formam 
esse  eandem,  quae  est  ipsius  contractus.  Unde,  otnissis  variis 
theologorum  sententiis,  satis  erit  earn  recensere,  quae  communior 
est  et  docetur  a  Suaresio  et  Bellarmino,  nimirum :  corpora 
contrahentium  seu  dominium  in  ea  esse  materiam  remotam  et 
circa  quam;  verba  autem  contrahentium  rationem  habere  ma- 
teriae  proximae,  quatenus  significant  corporum  traditionem,  ea- 
que  simul  rationem  formae  habere,  quatenus  annunciant  acce- 
ptationem. 

Hinc  verba,  quibus  contrahentes  mutuum  exprimunt  consen- 

sum,  efficiunt  quod  significant,  scilicet  vinculum  morale  perenne 
unius  cum  una:  quod  vinculum  est  repraesentatio  vinculi  illius, 
quo  Christus  conjungitur  cum  Ecclesia.  Ut  autem  haec  reprae¬ 
sentatio  condigne  fiat,  ipsa  verba,  dum  producunt  illud  vinculum 
inter  sponsos,  producunt  simul  gratiam  ad  illud  perficiendum  et 
sanctificandum. 

1035.  Cum  doctrina  hoc  articulo  proposita  cohaerent  et  ex 
ilia  fluunt  haec  corollaria: 

1.  Matrimonia  sic  dicta  mixta  i.  e.  inter  catholicos  et  acatho- 
licos,  licet  per  se  sint  illicita,  cum  vere  sint  coniugia,  esse  sa- 
cramenta. 

2.  Matrimonia  inter  haereticos  et  schismaticos  inita,  si  nul¬ 
lum  obstet  impedimentum,  sicut  valent  in  ratione  contractus, 
ita  rationem  habere  saeramenti. 

3.  Matrimonia  clandestina,  i.  e.  sine  praesentia  parochi  vel 
sacerdotis  et  duorum  testium,  a  lidelibus  contracta,  ante  Tri- 
dentinum  ubique  probabiliter,  et  adhuedum  esse  pro  locis, 
quibus  lex  concilii  nondum  promulgata  est,  sacramenta. 

4.  Matrimonia  inter  infideles  vera  quidem  esse  matrimonia 
seu  valere  in  ratione  contractus,  ob  baptismi  tamen  defectum 
non  esse  sacramenta:  per  susceptionem  tamen  baptismi  fieri  sa¬ 
cramenta,  certe  consensu  matrimoniali  explicite  renovato;  pro¬ 
babiliter  autem  etiam  sine  explicita  consensus  renovatione. 

5.  Utrum  matrimonium  inter  fldelem  et  inftdelem,  sublato 
per  Ecclesiae  dispensationem  disparitatis  cultus  impedimento  di- 
rimente,  sacramentum  sit,  saltern  ex  parte  fideli,  dubitatur;  in 
utramque  partem  theologis  disputantibus. 

G.  Matrimonium  civile  per  se  et  generatim  neque  sacramentum 
neque  contractual  coniugalem  esse  (1). 


(1)  Triplex  distingui  solet  et  datur  matrimonium  civile:  necessitatis  appel- 
latum,  quod  a  gubernio  civili  permittitur,  quando  non  est  contra  legem  civilem, 
denegata  a  parocho  assistentia  ob  impedimentum  matrimonio  obstans;  facul- 
tativum,  si  arbitrio  nupturientium  relinquitur,  malintne  coram  parocho,  vel 
coram  magistratu  civili  coniugium  inire;  obligatorium,  si  omnes  nupturientes 
coram  magistratu  civili  consensum  declarare  iubentur. 

Matrimonium  civile  facultaiivum  et  obligatorium  in  locis,  ubi  Triden- 
tinurn  decretum  «  Tametsi  »  viget,  neque  est  Sacramentum,  neque  contractus, 
quia  praefatum  decretum  contrahentes  sine  parochi  praesentia  omnino  inhabiles 
reddit  ad  contraheiulum.  Iis  tamen  in  locis,  ubi  illud  decretum  non  est  publi- 
catum,  matrimonium  coram  civili  magistratu  vel  alia  ratione  contractum,  si  non 

CAPUT  II. 

De  Matrimonii  proprietatibus. 

1036.  Connubii  christiani  duae  sunt  praecipuae  proprietates: 
unit  as  et  indissolubilitas,  quas  duobus  articulis  perpendemus. 

ARTICULUS  I. 

De  Matrimonii  unitate. 

1037.  Unitas  Matrimonii  est  ea  proprietas,  vi  cujus  eodem 
tempore  nonnisi  unus  cum  una  foedere  coniugali  couiunctus  est. 
Unitati  adversatur  pol-yandria  et  polygamia,  quae  est  utraque  vel  | 
simultanea  vel  successiva.  De  polyandria  simultanea  non  agimus, 
cum  ea  aperte  reprobetur,  utpote  primario  Matrimonii  flni,  i.  e. 
procreationi  et  prolis  educationi  repugnans:  quare  prostitutio,  ad 
quam  polyandria  reducitur,  nullo  non  tempore  ut  infamis  et  iia- 
gitiosa  est  habita.  De  polygamia  autem  dicimus: 

1038.  Prop.  1G2.  Polygamia  simultanea  in  lege  Evangelica 
jure  divino  prohibita  est. 

Be  fide  contra  Novato  res  saec.  XVI  ex  cone.  Trident, 
(sess.  24.  can.  2):  «  Si  quis  dixerit,  licere  christianis  plures  simul 
habere  uxores,  et  hoc  nulla  lege  divina  esse  prohibitum;  a.  s.  » 

Declak.  Loquimur  l.°  de  polygamia  simultanea,  minime  vero 
d q  successiva,  quam  contra  Montanistas,  sicut  et  polyandriam 
successivam,  esse  licitam  definivit  Flo  rent.  (Decret.  pro  Jacob.):  i 
«  Declaramus,  non  solum  secundas  nuptias,  sed  etiam  tertias  et 


obstat  aliud  impedimentum  dirimens,  est  verum  et  ratum,  seu  ex  ipso,  quod 
est  validus  contractus,  est  Sacramentum. 

Matrimonium  civile,  quod  appellatur  necessitatis,  noh  solum  ob  impedi¬ 
mentum,  ubi  extat,  clandestinitatis,  sed  etiam  ob  aliud  obstans  impedimentum, 
propter  quod  assistentia  parochi  non  permittitur,  aut  graviter  illicitum,  aut 
etiam  invalidum  est,  secundum  naturam  scilicet  huiusce  impedimenti.  Si  inva- 
lidum  est,  non  quoque  est  Sacramentum.  Cf.  Muller  Theol.  mor.  t.  3.  p.  490. 

quartas  et  ulteriores,  si  aliquot!  canonicum  impedimentum  non 
obstat,  licite  contrahi  posse,  »  et  aperte  docet  Apostolus  (1.  Cor. 
7,  39;  cf.  8  sq.).  2.°  De  jure  divino,  nam  quid  de  jure  naturae 
et  primitiva  institutione  sit  tenendum,  statim  indicabimus.  3.°  De 
lege  Evangelica;  nam  de  antiquo  foedere  certum  est  ex  dispen- 
satione  divina  permissam  fuisse  vel  saltern  toleratam  pluralita- 
tem  uxorum.  Unde  de  patriarcha  Jacob  scribit  Augustinus: 
«  Si  naturam  consulas,  non  lasciviendi,  sed  gignendi  causa  illis 
mulieribus  utebatur;  si  morem,  illo  tempore  atque  in  illis  terris 
hoc  factitabatur;  si  praeceptum,  nulla  lege  prohibente  »  (1). 

1039.  Demonstr.  (Matth.  19,  4  sq.):  Non  legistis,  quia  qui  fecit 
hominem  ah  initio ,  masculum  et  feminam  fecit  eos?  et  dixit: 
Propter  hoc  dimittet  homo  patrem  et  matrem,  et  adhaerebit 
uxori  suae,  et  erunt  duo  (non  tres  aut  pi u  res)  in  came  una.  Ita- 
que  iam  non  sunt  duo,  sed  una  caro.  Quod  ergo  Deus  coniunxit, 
homo  non  separet.  Quibus  verbis  Christus  licentiam  antiquis 
patriarchis  et  Israelite  factam  revocat,  Matrimoniumque  ad  pri- 
inaevam  institutionern  unius  cum  una  reducit.  In  sequentibus  v. 
Christus  absolute  ut  adulterum  declarat  ilium,  qui  dimissa  uxore 
alteram  ducit.  A  fortiori  ergo  adulter  esset,  qui  priori  retenta, 
alteram  adiungit.  Similiter  Apostolus  (1.  Cor.  7,  4;  et  Rom.  7,  2) 
diserte  declarat,  numquam  licere  mulieri,  durante  priori  coniu- 
gio,  alteri  viro  nubere.  Hoc  autem  non  minus  ad  virum  pertinet, 
cum  idem  jus  habeat  uxor  in  corpus  viri,  quod  vir  in  corpus 
uxoris.  Rationem  autem  hujus  unitatis  Apostolus  (Eph.  5,  22  sq.) 
petit  ex  eo  quod  Matrimonium  symbolum  est  coniunctionis 
Christi  cum  Ecclesia:  Christus  autem  cum  una  jungitur  Ecclesia. 
—  Id  denique  evincitur  sentiendi  ratione  universi  nominis  chri- 
stiani.  Inauditum  est  enim  in  tota  antiquitate,  aliquem  impune 
duas  simul  duxisse  uxores;  et  Ecclesia  numquam,  ne  summis 
quidem  principibus,  concessit  polygamiam  vel  indulsit.  In  re  evi- 
denti  necesse  non  est  singulorum  Patrum  afferre  testimonia  (2). 

1040.  Hoc  ex  lege  evangelica;  quid  vero  secundum  originalem 


(1)  Contr.  Fnustum.  1.  22.  c.  47. 

(2)  Opponitur  quidem  Gregorius  II,  qui  s.  Bonifacio  rescripsisse  fertur, 
in  casu  infirmitatis  uxoris  maritum  aliam  ducere  posse.  Ast  praefatum 
rescriptum  imprimis  est  dubium;  posita  autem  genuinitate,  de  impedimento 
impotentiae  ante  Matrimonium  contractu  intelligi  debet. 

institutionem  et  jus  naturae?  Respondemus,  polygamiam  in 
ipsa  original!  institutione  fuisse  exclusam,  ut  ex  dictis  jam  con- 
sequitur,  ipsamque  non  adversari  simpliciter  juri  naturae,  sed 
secundum  quid ,  quod  ita  demonstrat  s.  Thomas:  (1)  «  Pluralitas 
uxorum  neque  totaliter  tollit,  neque  aliqualiter  impedit  Matrimonii 
primum  linem,  cum  unus  sufflciat  pluribus  uxoribus  fecundandis, 
et  educandis  filiis  ex  his  natis.  Sed  secundarium  finem  etsi  non 
totaliter  tollat,  tamen  multum  impedit,  eo  quod  non  facile  potest 
esse  pax  in  familia,  ubi  uni  viro  plures  uxores  junguntur;  cum 
non  possit  unus  vir  sufficere  ad  satisfaciendum  pluribus  uxoribus 
ad  votum,  et  etiam  quia  communicatio  plurium  in  uno  officio 
causat  litem....  Et  ideo  patet  ex  dictis,  quomodo  pluralitas  uxorum 
quodammodo  est  contra  legem  naturae  et  quodammodo  non.  » 
Deinde  vero  a.  2.  ostendit  quomodo  in  his  quae  hujusmodi  secun- 
dariis  legis  naturae  praeceptis  repugnant,  quaeque  adeo  inor- 
dinata  quidem,  minime  vero  absolute  inhonesta  sunt,  possit  a  Deo 
dispensari,  sicut  in  Y.  T.  dispensavit. 


ARTICULUS  II. 

De  indissolubilitate  matrimonii. 

1041.  Matrimonii  indissolubilitas  est  ejusdem  perfecta  firmitas, 
qua  fit,  ut  non,  sicut  alii  contractus,  vel  ad  tempus  iniri,  vel,  post-' 
quam  initum  fuerit,  contrahentium  voluntate  solvi  possit.  Hinc 
vides,  indissolubilitatem  differre  ab  ejus  unitate;  posset  enim 
Matrimonium  esse  unura,  nec  tamen  indissoluble,  et  vice  versa. 
Indissolubilitati  adversatur  solutio.  quae  duplex  distinguitur: 
perfecta  quoad  vinculum,  et  imperfecta  quoad  thorum  et  habi- 
tationem,  manente  vinculo,  quae  potius  dici  solet  separatio. 

Quod  spectat  ad  solutionem  quoad  vinculum,  Matrimonium 
distinguitur  verum,  ratum  et  consummatum]  quae  tria  distant 
inter  se  perfections  et  firmitatis  gradu.  Verum  tantum  dicitur 
coniugium,  quod  est  in  infidelitate  contractum;  ratum  praeterea 
quod  a  fidelibus  initum  est  juxta  conditiones  ab  Ecclesia  statutas; 
consummatum  denique,  quod  usu  interveniente  completum  est. 


(1)  In  4  dist.  33.  q.  I.  a.  1.  coll.  Suppl.  q.  65.  a.  1. 

1042.  Prop.  163.  Matrimonium  christianorum  consummatum 
est  omnino  insolubile. 


Declar.  Loquimur  l.°  de  solutione  perfecta  i.  e.  quoad  vin¬ 
culum;  2.°  de  matrimonio  christianorum  adeoque  de  lege  Evan- 
gelica,  quia  in  lege  Mosaica  solutio  vinculi  coniugalis  per  libel— 
lum  repudii  permittebatur,  quamvis  nonnisi  propter  duritiam 
cordis  fieret.  Quid  autem  sit  tenendum,  si  ejus  primitiva  tantum 
spectatur  institutio  et  naturae  jus,  inferius  indicabitur. 

Thesis  statuitur  contra  Protestantes;  praestringit  etiam 
Graecos  contrariam  praxim  in  casu  adulterii  sequentes.  Est 
fide  certa  ex  Trident,  (can.  7)  statuente:  «  Si  quis  dixerit, 
Ecclesiam  errare,  quum  docuit  et  docet,  juxta  evangelicam  et 
apostolicam  doctrinam  propter  adulterium  alterius  coniugum 
Matrimonii  vinculum  non  posse  dissolvi  et  utrumque  vel  etiam 
innocentem  qui  causam  adulterii  non  dedit,  non  posse  altero 
coniuge  vivente  aliud  Matrimonium  contrahere,  moecharique 
eum,  qui  dimissa  adultera  aliam  duxerit,  et  earn,  quae  dimisso 
adultero  alii  nupserit,  a.  s.  » 

Licet  canon  proxime  et  directe  Novatores  tantum  damnet,  qui 
Ecclesiam  catholicam  ita  docentem  erroris  incusant,  indirecteta- 
men  praedictam  Ecclesiae  doctrinam  dogmatice  proponit,  et  con¬ 
trariam  adversariorum  sententiam  reprobat.  Ergo  Graeci  qua- 
tenus  contrariam  praxim  in  casu  adulterii  sequuntur,  non  qui- 
dem  propterea  sunt  formales  haeretici,  sed  errant  (1). 

Hue  referri  potest  etiam  quod  concilium  (can.  5)  vetat,  ne  un- 
quam  ex  gravissimis  licet  causis  Matrimonium  solvatur:«  Si  quis 
dixerit,  propter  liaeresim  aut  molestam  cohabitationem  autaffecta- 
tamabsentiam  a  coniuge  dissolvi  posse  Matrimonii  vinculum;  a.  s.» 

1043.  Demonstii.  Absolute  et  sine  omni  exceptione  Christus 
pronunciat  (Marc.  10,  9.  11):  Quod  Deus  coniunxit  homo  non 
separet....  Quicumque  dimiserit  uxorem  mam,  et  aliam  duxerit , 
adulterium  co mmittit  super  earn,  et  Paulus  (1.  Cor.  7,  10):  Its  au¬ 
tem,  qui  matrimonio  juncti  sunt ,  praecipio  non  ego,  sed  Dominus, 


(1)  Testatur  Pallavicini  (Storia  del  c.  di  Tr.  1.  22.  c.  4.  n.  27),  concilium 
hanc  veritatem  directe  definire  voluisse,  ast,  postulantibus  Venetiarum  legatis, 
forrnam  indirectam  adhibuisse,  ne  Graeci  damnarentur,  qui  solutionem  Ma¬ 
trimonii  in  casu  adulterii  sua  praxi  tuebantur. 

uxorem  a  viro  non  discedere;  quod  si  discesserit  manere  innup- 
tam,  aut  viro  suo  reconciliari.  (Cf.  etiam  Matth.  5,  32;  19,  9; 
Luc.  16,  18;  Rom.  7,  2.  3),  in  quae  Apostoli  verba  Augustinus: 

«  Haec  verba  Apostoli  toties  repetita,  toties  inculcata,  vera  sunt, 
viva  sunt,  sana  sunt,  plana  sunt.  Nullius  viri  posterioris  mulier 
uxor  esse  incipit,  nisi  prioris  esse  desierit.  Esse  autem  desinet 
uxor  prioris,  si  moriatur  vir  ejus;  non  si  fornicetur.  Licite  ita- 
que  dimittitur  conjux  ob  causara  fornicationis;  sed  manet  vin¬ 
culum  prioris,  propter  quod  lit  reus  adulterii,  qui  dimissam  du- 
xerit  etiam  ob  causam  fornicationis  »  (1).  Similiter  Hierony¬ 
mus,  Chrysostomus  aliique  Patres  absolutam  indissolubilita- 
tem  Matrimonii  christiani  ex  citatis  locis  derivant.  Sic  inter  alios 
scribit  Ori genes:  «  Contra  Scripturae  legem,  mulieri  vivente  j 
viro  nubere  quidam  Ecclesiae  rectores  permiserunt,  agentes  con¬ 
tra  id  quod  scriptum  est,  in  quo  sic  habetur:  Mulier  alligata 
est  quanto  tempore  vir  ejusvivit,  et  contra  illud:  I gitur  vivente 
viro  mulier  vocabitur  adultera,  si  fuerit  cum  alio  viro  »  (2).  Hinc 
romani  pontifices  durissima  potius  quaeque  tolerare  parati  erant, 
quam  consentire  in  dissolutionem  Matrimonii  valide  contracti 
principum. 

b)  Accedit  ratio  theologica  eaque  duplex  theoretica  et practica. 
Priorem  assignat  Engenius  IV  (Decret.  pro  Armen.):  «  Tertium 
Matrimonii  bonum  est  indivisibilitas  propter  hoc,  quod  significat 
indivisibilem  coniunctionem  Christi  cum  Ecclesia.  »  Posterior  col- 
ligitur  ex  funestissimis  consectariis,  quae  ex  dissolubilitate  Ma¬ 
trimonii  tarn  pro  liberis  quam  pro  conjugatis  et  pro  societate 
humana  tluerent.  Dissolutio  enim  maxime  noceret  liberis,  qui  a 
patre  aut  matre  adhuc  vivente  separati,  a  teneris  annis  discunt 
odisse,  quos  venerari  et  amare  natura  jubet;  atqui  tantus  defectus 
cum  perfectione  legis  evangelicae  nequaquam  videtur  posse  con- 
stare.  Dissolvendi  facultas  denique  aeque  maximo  damno  esset 
conjugatis  etsocietati  humanae\  etenim  labefactata  semel  conjugii 
firmitate  infinitis  solutionibus  via  sterneretur.  Nunc  quidem, 
quum  non  liceat  facta  separatione  a  thoro  et  mensa  alteri  nu¬ 
bere,  frenum  injicitur  coniugatis,  ut  non  facile  individuae  vitae 
societatem  rumpant,  imo  separatis  a  thoro  manet  ad  reconcilia- 


(1)  De  coniug.  adult.  1.  2.  c.  4.  n.  4.  —  (2)  Comment,  in  Matth.  t.  14.  n.  23. 

tionem  via.  Ast  si  liberum  esset  viro  repudiata  uxore  aliam  ducere 
et  vicissim,  quanta  mox  irrueret  morum  dissolutio;  et  insuper,  si 
pars  adultera  ex  suo  crimine  com  mod  um  reportaret,  nempe  li- 
berationis  a  vinculo  odioso,  impii  conjuges  data  opera  adulteria 
committerent,  ut  hac  ratione  liberati  viam  ad  exoptatas  alias 
nuptias  sibi  pararent. 

1044.  At  specialis  difficultas  petitur  ex  verbis  Christ!  (Matth. 
5,  32) :  Omnis  qui  dimiserit  uxorem  suam,  excepta  fornicationis 
causa,  facit  earn  moecliari ,  et  qui  dimissam  duxerit,  adulterat ; 
et  (19,  9):  Quicumque  dimiserit  uxorem  suam ,  nisi  oh  fornica- 
tionem,  et  aliam  duxerit,  7noechatur;  et  qui  dimissam  duxerit, 
moechatur  Ergo  in  casu  adulterii  videtur  licita  Matrimonii  solutio. 

Respondeo.  haec  verba  difficultatem  hermeneuticam,  minime 
vero  dogmaticam  facessere  posse.  Nam  illis  verbis  non  enuntiari 
neque  enuntiari  posse  vinculi  Matrimonii  solubilitatem,  evincunt 
a)  contextus.  Christus  enim  dicit,  se  Matrimonium  ad  primitivam 
institutionem  revocare,  et  legem  Mosaicam  corrigere.  Admissa 
autem  explicatione  Protestantium  lex  Mosaica  in  hac  materia 
praestantior  fuisset,  quam  evangelica,  nam  jus  repudii  antiquitus 
soli  viro  proprium  erat,  Christus  autem  hoc  jus  etiam  feminae 
communicasset,  etsimul  adulteriis  viam  latissimam  complanasset, si 
adulterium  causa  esset  solvendi  vinculum  Matrimonii.  Adde,  quod 
in  hac  hypothesi  uxor  fornicaria  melioris  conditionis  esset,  quam 
iniuste  dimissa,  cum  ilia  novas  nuptias,  haec  minime  inire  posset. 
Neque  Apostolorum  stupor  tantae  indissol ubil i tatis  admirantium 
rigorem  intelligi  in  hac  hypothesi  posset.  —  b)  Loca  parallela  Marci 
(10,  11),  Luc.  (16,  18),  ubi  sollicite  discipulos  instruensde  Matri¬ 
monii  indissolubilitate  hujus  exceptionis  nullam  facit  mentionem. 
—  c)  Authentica  interpretatio  Pauli  (1.  Cor.  2.  7;  10,  39  et  Rom. 
7,  3),  ubi  absolute  indissolubilitas  ex  professo  defenditur. 

Neque  desunt  modi  difficultatis  hermeneuticae  solvendae.  Tres 
sunt  hujus  textus  praecipuae  expositiones.  P r  i o r  vocem  nogveia 
intelligit  non  de  adulterio,  sed  de  fornicatione  et  concubinatu 
inter  eos,  qui  nondum  sunt  Matrimonio  juncti,  adeo  ut  sensus 
sit:  Matrimonium  dissolvere  non  licet,  excepto  casu,  quo  haec 
coniunctio  non  sit  vere  matrimonialis,  sed  fornicaria  et  concubi- 
natus.  Quo  in  sensu  evanescit  omnis  difficultas  contra  Matrimonii 
indissolubilitatem,  cum  de  hoc  casu  Christus  hie  non  loquatur. 

—  Altera  statuit,  Christum  respondisse  in  sensu  quaestionis 
propositae.  Interrogaverant  enim  Pharisaei,  an  secundum  legem 
Mosaicam  liceret  uxorem  dimittere  quacumque  ex  causa,  prout 
docuit  schola  Hi  11  el  is;  et  respondit  Christus  negative,  sed  id 
licitum  esse  tantum  propter  adulterium,  prout  schola  Scham- 
mai  tenuit.  Christus  igitur  hie  authenticum  tantum  legis  Mo- 
saicae  de  repudii  libello  interpretem  egisset  —  Tertia  eaque 
communior  docet,  Christum  in  casu  adulterii  permittere  tantum- 
modo  divortium  i.  e.  separationem  a  thoro,  non  vero  solutionem 
vinculi,  adeo  ut  sensus  sit:  omnis  qui  dimiserit  uxorem  suam, 
casu  adulterii  excepto,  moechatur  i.  e.  per  cooperationem ;  quia 
ut  apud  Matth.  (5,  32)  clarius  exprimitur,  facit  earn  moechari, 
videlicet  uxorem  sine  sufficienti  causa  dimittendo;  et  qui  aliam 
ducit,  moechatur.  Prima  ergo  pars  est  conditionata,  et  agit  de 
divortio,  altera  de  vinculi  solutione  agit  et  est  absoluta.  Quam- 
cumque  itaque  ex  his  sententiis  amplectaris,  nihil  ex  verbis  Chri- 
sti  contra  Matrimonii  indissolubilitatem  sequitur. 

1045.  Si  quaeras  quid  de  Matrimonii  indissolubilitate  juxta 
primitivam  institutionem  et  solo  naturae  jure  spectato  judican- 
dum  sit,  haec  docent  theologi: 

1. °  Matrimonium  censeri  debet  indissolubile  etiam  ex  primi- 
tiva  et  originali  institutione.  Pertinet  ad  doctrinam  catholicam; 
enuntiatur  enim  in  Trident,  (sess.  24  proem.),  a  Pio  VI,  (ad 
episcop.  Agriae),  Pio  IX,  Syllabo  et  Leone  XIII  (Encycl.  Arca¬ 
num). 

Colligitur  ex  verbis  Christi  (Matth.  19,  4  sq.),  ubi  ex  Verbis 
Adami  Matrimonii  indissolubilitatem  infert,  dicens:  Quod  ergo 
Deus  coniunxit,  homo  non  separet.  Originalem  deinde  matri¬ 
monii  indissolubilitatem  eo  ipso  significat,  quod  Judaeorum  fa- 
cultatem  dimittendi  uxorem  repetat  ex  permissione  ipsis  propter 
eorum  duritiem  facta:  ergo  citra  hanc  permissionem  ea  fuisset 
illicita.  Quare  earn  abrogans  hanc  reddit  rationem:  ab  initio 
non  fait  sic. 

2. °  Matrimonium  ita  censeri  debet  jure  naturae  indissolubile, 
ut  ejus  tamen  indissolubilitas  non  ad  pri maria  sed  ad  juris  natu¬ 
rae  secundaria praecepta pertineat. Primum  suadetur  eo,quod  solu- 
bilitas  vinculi  Matrimonii  adversatur  ejus  finibus,  qui  sunt  prolis 
conveniens  generatio,  ejusdem  recta  educatio,  et  arctissima  inter 

coniuges  anirnorum  coniunctio.  Enimvero  alioquin  nullum  quoad 
haec  esset  discrimen  inter  fornicationem  jure  naturali  vetitam 
etlegitimum  matrimonium,  atque  proles  debita  educatione  careret 
et  saepe  sine  certo  patre  relinqueretur.  (Cf.  Trident,  sess.  24. 
proem,  et  Syllabi  prop.  67). 

Alterum  ita  proponit  s.  Thomas  (1):  «  Inseparabilitas  Matri¬ 
monii...  videtur  autem  magis  inter  secunda  praecepta  legis  na¬ 
turae  contineri.  Inseparabilitas  enim  matrimonii  non  ordinatur 
ad  prolis  bonum  (quod  est  principalis  matrimonii  finis),  nisi 
quantum  ad  hoc,  quod  per  parentes  filiis  provideri  debet  in  totam 
vitam,  per  debitam  praeparationem  eorum,  quae  sunt  necessaria 
in  vita.  Hujusmodi  autem  preparatio  non  est  de  prima  intentione 
naturae,  secundum  quam  omnia  sunt  communia:  et  ideo  non 
videtur  esse  contra  primam  intentionem  naturae  dimissio  uxoris; 
et  per  consequens  nec  contra  prima  praecepta,  sed  contra  se¬ 
cunda  legis  naturae.  » 

Ex  hac  doctrina  sequitur  a)  sin  minus  ad  concordiam  revo- 
cari,  saltern  conciliari  aliquo  modo  posse  contrarias  in  hac 
quaestione  theologorum  sententias,  afiirmantibus  aliis,  aliis  ne- 
gantibus  Matrimonii  indissolubilitatem  ex  solo  jure  naturae 
provenire  vel  probari  posse  pro  omni  casu.  b)  Licitum  non  esse 
coniugibus  infidelibus  ut,  proprio  arbitrio,  ulla  ex  causa  Matri¬ 
monium  solvant,  (2)  neque  ulli  auctoritati  mere  humanae  id 
licere  (prop.  67  Syllabi  et  litt.  Pii  YI  ad  ep.  Agriae),  verum 
c)  cum  ejus  indissolubilitas,  si  praescindimus  a  sacramenti  digni- 
tate,  qua  tantum  ea  summa  et  perfecta  redditur,  ad  secundaria 
spectet  naturae  praecepta,  ea  non  est  absolute  firma,  ut  ipsum 
non  possit  auctoritate  divina  dissolvi,  ut  reapse  factum  est  in  anti- 
quo  Testamento  per  libellumrepudii,  dispensante  Deo  et  etiam  nunc 
fieri  potest  inter  infideles,  quorum  alter  se  converterit  ad  fidem. 

Indissolubilitas  tamen  Matrimonii  tres  patitur  exceptiones, 
quas  proponemus  et  primo  quidem  earn  ,quam  nonnulli  negarunt; 
quare  sit: 


(1)  Suppl.  q.  67.  a.  2. 

(2)  Ast,  cum  haec  quaestio  solo  rationis  lumine  vix  possit  peremptorie  dis- 
solvi  et  theologi  ipsi  hac  de  re  aliquatenus  dissentiant;  a  peccato  forsitan 
excusari  poteriut  infideles,  qui  gravissima  de  causa,  ut  sterilitatis,  perpetui 
morbi,  adultorii  etc.  matrimonium  dissolverint  aliudque  inierint. 

1046.  Prop.  164.  Matrimonium  ab  infidelibus  contractual, 
etiamsi  ab  eis  fuerit  consummatum,  divina  auctoritate  dissolvi 
potest,  si  alterutro  coniuge  ad  fidem  converso,  alter  cum  eo 
vivere  renuat,  vel  cohabitare  non  consentiat  sine  contumelia 
Creatoris. 

Est  certa,  vix  enim  unquam  de  illius  veritate  dubitatum  est 
usque  ad  medium  saec.  anteactum. 

Demonstr.  i.  a)  Ex  Apostolo  (1.  Cor.  7,  10  sq.),  unde  facultas 
haec  appellari  solet privilegium  Paulinum.  Agi  vero  ibi  de  solutio- 
ne  vinculi  liquet  a)  ex  eo  quod  converso  aliquid  Paulus  concedit  in 
casu,  quod  altera  pars  discedat.  Haec  autem  concessio  non  est  mera 
separation  cohabitatione,  quae  jam  perdiscessum  alterius  partis 
est  soluta:  ergo,  f)  Ex  ratione  addita:  Non  enim  subiectus  est 
servituti  etc.  Atqui  esset  dura  servitus,  si  discedente  parte  in- 
fideli  et  novum  Matrimonium  ineunte,  pars  conversa  deberet 
servare  continentiam.  Praeterea  servitus  est  ea,  quam  v.  11 
descripserat,  quamque  v.  27  ligamen  vocat:  ergo  ipsa  vinculi 
solutio  conceditur.  y)  Ex  comparatione,  quam  instituit  inter 
coniugia  fidelium,  de  quibus  absolute  pronuntiat:  aid  conciliari 
aut  manere  innuptam,  et  inter  coniugia  infldelium,  de  quibus 
dicit:  quod  si  inf  delis  discedit.  —  b)  Auctoritate  Rom.  Pontiflcum 
Innocentii  III,  Gregor  ii  XIII  etc.  Unde  Ben  edict  us  XIV 
(de  syn.  1.  6.  c.  4)  pronunciat:  «  Certum  est,  infldelium  coniugium 
ex  privilegio  in  fidei  favorem  a  Christo  Domino  concesso  et  per 
Apostolum  (1.  Cor.  7)  promulgatum  dissolvi.  » 

Praeter  hanc  duas  alias  patitur  in  lege  evangelica  exceptiones 
indissolubilitas  Matrimonii,  quas  sequens  complectitur 

1047.  Prop.  165.  IVIatrimonium  christianum,  quod  ratum  so- 
lummodo  est,  dissolvi  potest  a)  per  solemnem  alterius  coniugis 
professionem  in  religione  approbata,  et  f)  per  Pontificis  dispensa- 
tionem. 

Demonstr.  i.  p.  De  fide  ex  Trident,  (can.  6):  «  Si  quis 
dixerit,  Matrimonium  ratum,  non  consummatum,  per  solemnem 
professionem  religionis  alterius  coniugum  non  dirimi;  a.  s.  » 
Colligitur  a)  ex  pluribus  factis  sanctorum ,  qui  prima  nocte 
nuptiarum  coniugem  deseruerunt,  ut  se  penitus  Deo  con- 


Articulus  II.  De  indissolubilitate  Matrimonii. 


749 


secrarent,  quam  agendi  rationem  Ecclesia  laudavit  etcomniendavit. 
b)  ExPontificiisdeclarationibus  e.  g.  Alexandri  III,  Innocentii 
III.  c )  Exratione  theologica  as.  T  ho  m  a  assignata:  «  quod  ante 
carnalem  copulam  est  inter  coniuges  tantum  spirituale  vinculum, 
sed  post  est  inter  eos  etiam  vinculum  carnale;  et  ideo  sicut  post 
carnalem  copulam  Matrimonium  solvitur  per  mortem  carnalem, 
ita  per  ingressum  religionis  (i.  e.  per  professionem  religiosam), 
ante  carnalem  copulam  solvitur;  quia  religio  est  mors  quaedam 
spiritualis,  qua  aliquis  saeculo  moriens  vivit  Deo  »  (1). 

1048.  Demonstr.  il  p..  Est  sententia  communis  et  certa,  cu.jus 
rationes  ita  indicat  Benedictus  XIV  (2):  «  Cessat  qucque  indis- 
solubilitas  Matrimonii  rati  in  aliis  omnibus  casibus  extra  pro- 

'fessionem  religiosam,  in  quibus  summus  Pontifex  justis  et  gra- 
vissimis  de  causis  censet  ejus  dissolutioni  esse  locum.  Itasuadente 
Tridentino,  ita  exposcente  observantia,  ita  demum  convincen- 
te  continuata  plurium  saeculorum  praxi  sedis  Apostolicae,  ex 
quibus  interpretatio  juris  optime  colligi  potest.  » 

1049.  Scholion.  Matrimonium  ratum  et  consummatum  solvi 
potest  imperfects,  nempe  quoad  thorum  variis  de  causis,  ut  defi- 
nivit  Tridentin  urn  (sess.  24  can.  8):  «  Si  quis  dixerit,  Ecclesiam 
errare,  cum  ob  multas  causas  separationem  inter  conjuges  quoad 
thorum,  seu  quoad  cohabitationem  ad  certum  incertumve  tempus 
fieri  posse  decernit;  a.  s.  »  Quae  causae  innuente  ipsa  s.  Scri- 
ptura  ad  quatuor  revocantur,  scilicet  ad  adulterium  (Matth.  5, 
32);  ad  aposlasiam  vel  haeresim  (Tit.  3,  10;  Luc.  14,  26);  ad  pe- 
riculum  perversionis  (Matth.  18,  9);  ad  mutuum  consensum  (1. 
Cor.  7,  5). 


(1)  In  4.  (list.  27.  q.  a.  3.  ad  2. 

Si  quaeris  circa  ius,  quo  Matrimonium  ratum  per  solemnem  Religionis 
professionem  dirimitur,  triplex  datur  sententia  theologorum.  I’ r  i  m  a ,  quae  est 
s.  Thomae,  illam  dissolutiouem  repetit  ex  iure  naturali ;  secunda,  quae  est 
S  u  a  r  e  s  i  i ,  earn  repetit  ex  jure  ecclesiastico;  te  r  t  i  a  quam  Benedictus  XIV 
propugnavit,  doeet,  solutionem  vinculi  Matrimonii  rati  ob  professionem  reli¬ 
giosam  repetendam  esse  ex  jure  divino.  Duae  priores  sententiac  magnas  habent 
difficultates,  tertia  est  communior  et  probabilior. 

(2)  Quaest.  can.  q.  14(5.  n.  36. 

CAPUT  III. 

De  Impedimentis  seu  de  Ecclesiae  potestate  circa  Matrimonium. 

1050.  Prop.  166.  Ecclesia  pollet  potestate  statuendi  impedi¬ 
menta  dirimentia;  judicandi  circa  causas  matrimoniales,  idque  non 
solum  jure  proprio  et  originario,  sed  etiam  exclusivo  ita  scilicet 
ut  ei  soli  competat.  nullatenus  vero  auctoritati  civili. 

Declar.  Impedimenti  nomine  venit  id  omne  quod  obstat  quo- 
minus  Matrimonium  valide  aut  licite  contrahatur.  Si  tale  sit 
ejusmodi  obstaculum,  ut  coniugium  irritum  prorsus  ac  nullum 
efficiat,  dicitur  diriment;  si  vero  tale  sit,  ut  connubium  illicitum 
tantum  reddat,  impediens  nuncupatin'.  Cum  vix  ulla  vigeat  de 
impedimentis  impedientibus  controversia,  hie  de  diriinentibus 
agitur.  Haec  vero  aliqua  sunt  ab  ipsa  natura,  aliqua  a  lege  ^o- 
sitiva  sive  divina  sive  ecclesiastica. 

Causa  matrimonialis  ea  intelligitur,  quae  respicit  ipsum 
Matrimonii  vinculum  seu  valorem,  sive  antecedenter  ut  sponsa- 
lia,  sive  concomitanter  ut  valor  consensus  ej usque  conditiones, 
sive  consequenter  ut  legitimatio  prolis,  separatio  coniugum,  etc. 

Triplex  de  hac  re  extitit  error:  Protesta ntium,  qui  Ma¬ 
trimonium  ut  aliquid  profani  habentes  plenam  in  illud  pote- 
statem  regimini  saeculari  adjudicarunt;  saec.  XVII  Marc.  Ant. 
de  Do  minis  et  Launoyiet  saec.  XVIII  theologorum  ac  canoni- 
starum  aulicorum,  qui  inter  sacramentum  etcontractum  realiterdi- 
stinguentes  Matrimonium  sub  ratione  contractus  potestati  civili 
subiecerunt;  plurium  theologorum  saec.  XIX,  qui  potestatem  sta¬ 
tuendi  impedimenta  dirimentia  utrique  potestati  ecclesiasticae  et 
civili  ex  aequo  asseruerunt.  Contra  hos  omnes  statuitur  propo- 
sitio. 

1051.  Demonstr.  i.  p.  Ecclesia  potestate  pollet  statuendi  impe¬ 
dimenta  dirimentia.  —  De  fide  ex  Trident,  (sess.  24.  can.  4): 

«  Si  quis  dixerit,  Ecclesiam  non  potuisse  constituere  impedimenta 
Matrimonium  dirimentia,  vel  in  iis  constit.uendis  errasse;  a.  s.  » 

Constat  a)  ex  constanti  praxi  Ecclesiae.  Jure  merito  ea  tribuitur 

Ecclesiae  potestas,  quam  ipsa  nullo  reclamante  ad  minimum  per 
duodecim  saecula,  nempe  ab  initio  saec.  IV  usque  ad  saec.  XVI 
exercuit.  Atqui  ita  res  se  habet  relate  ad  hanc  potestatem:  ergo. 
Prob.  minor.  Jam  Tertullianus  (1)  impedimentum  commemo- 
rat  ex  cultus  disparitate  ortum,  quod  certe  ab  ethnicorum  legibus 
non  fuerat  statutum.  Saec.  IV  cone.  Eliberitanum  et  Neo- 
caesariense  impedimentum  affinitatis  statuerunt,  de  quo  legi¬ 
bus  civilibus  nihil  cautum  fuerat;  Siricius  (2)  impedimentum 
pubblicae  honestatis;  saec.  V  cone.  Chalcedonense  impedi¬ 
mentum  voti\  saec.  VI  cone.  Agathense  impedimentum  consan- 
guineitatis.  Deinceps  autem,  h.  e.  a  tempore  s.  Gregorii  M., 
fatetur  ipse  de  Dominis,  usum  statuendi  impedimenta  constanter 
in  Ecclesia  obtinuisse.  —  b)  Ratione  theologica.  Ecclesiae  concre- 
dita  est  a  Christo  sacramentorum  administrate;  ad  ipsam  igitur 
spectant  ea  omnia,  quae  necessaria  vel  convenientia  sunt,  ut  sa- 
cramenta  rite  celebrentur.  Jam  vero  Matrimonii  sacramentum  est 
ipse  coniugalis  contractus;  ad  ipsam  ergo  spectat  determinare 
conditiones  requisitas  ad  valide  contrahendum  adeoque  ad  confi- 
ciendum  sacramentum.  Et  sane,  si  ad  potestatem  civilem  spectat, 
contractus  mere  civiles  moderari,  atque  etiam,  si  id  exigat  bonum 
commune,  appositis  conditionibus  reddere  invalidos;  peterit  et  Ec¬ 
clesia  moderari  contractual  matrimonialem  et  apponere  conditio¬ 
nes,  a  quibus  ejus  valor  dependet. 

Neque  dicas,  hac  ratione  immutari  substantiam  sacramento¬ 
rum,  quod,  fatente  Tridentino,  Ecclesia  non  potest.  Nam  etiam 
post  inductum  impedimentum,  materia  et  forma  manent,  ut  an- 
tea  erant,  immutatae,  quae  consistunt  in  consensu  elhcaci.  Sed 
hie  consensus  ut  significet  et  effleiat  traditionem  corporum  et 
consequenter  constituat  contractual  legitimum,  supponit  personas 
habiles  ad  contrahendum:  quocirca  si  hae  personae  non  adsint, 
contractus  matrimonialis  sane  non  mutatur,  nec  mutantur  ma¬ 
teria  et  forma  sacramenti,  quod  in  contractu  legitimo  consistit, 
sed  sempliciter  contractus  validus  celebrari  nequit,  adeoque  ne- 
que  sacramentum  Matrimonii  confici.  Unde  hujusmodi  legibus 
adsignantibus  formam  mutatur  materialUer  non  formaliter  ma¬ 
teria  et  forma  Sacramenti.  Formaliter  enim  semper  est  consensus 


(1)  Da  coron.  mil.  c.  13.  —  (2)  Epist.  ad  Him.  c.  6.  n.  7. 

mutuus  expressus  significans  et  efficiens  traditionem  potestatis. 
Quemadmodum  si  Ecclesia  efficere  posset  lit  haec  vox  corpus  non 
amplius  significaret  quod  significat,  sed  id  ab  alio  termino  tan- 
tum  significaret  ur,  tunc  Ecclesia  efiiceret  ut  non  amplius  vox 
corpus  sed  liic  novus  terminus  spectaret  ad  formam  Eucharistiae, 
inutatio  tamen  esset  tantum  materialis  non  formalis;  significatio 
enim  maneret  eadem,  quae  est  ratio  formalis  cur  vox  corpus 
spectet  ad  formam  Eucharistiae. 

1052.  Demonstr.  il.  p.  Ecclesia  jus  quoque  habet  de  causis 
matrimonialibus  judicandi.  —  De  fide  ex  Trident,  (can.  12): 
«  Si  quis  dixerit,  causas  matrimoniales  non  spectare  ad  judices 
ecclesiasticos;  a.  s.,  »  et  ex  prop.  58  synodi  Pistoriensis: 
«  Propositio,  quae  statuit,  sponsalia  proprie  dicta  actum  mere 
civilem  continere,  qui  ad  rnatrimonium  celebrandum  disponit, 
eademque  civilium  legum  praescripto  omnino  subiacere,  quasi 
actus  disponens  ad  sacramentum  non  subiaceat  sub  hac  ratione 
juri  Ecclesiae,  falsa,  juris  Ecclesiae  quoad  effectus  e  sponsalibus 
vi  canonicarum  sanctionem  prolluentes  laesiva,  disciplinae  ab 
Ecclesia  constitutae  derogans.  » 

Fluit  a)  per  inodum  corollarii  ex  parte  antecedenti.  Profecto 
ille  habet  jus  cognoscendi  causas  vinculum  Matrimonii  spectantes 
easque  decidendi,  ad  quern  pertinet  statuere  conditiones,  quibus 
servatis  validus  est  contractus  matrimonialis.  Sed  ex  modo  dictis 
ad  Ecclesiam  pertinet  has  statuere  conditiones:  ergo.  —  Praeterea 
Ecclesiaj  us  habet  decidendi  controversias,  quae  ad  sacramenta  spe- 
ctant  eorumque  validam  administrationem.  Sed  causae  matrimo¬ 
niales,  quae  respiciunt  vinculum  coniugale,  ad  sacramentum  utique 
spectant  ejusque  administrationem,  nam  vinculum  coniugale  in¬ 
ter  christianos  exsurgere  nequit  nisi  per  validum  contractum 
matrimonialem,  qui  semper  inter  illos  sacramentum  est:  ergo. — 
b)  Confirmatur  agendi  ratione  Ghristi,  Apostolorum  et  Ecclesiae. 
Christus  enim  causam  de  repudio  ac  divortio  judicavit  (Matth. 
5  et  19),  nec  earn  ad  magistratum  politicum  remisit,  prout  fe¬ 
cit,  cum  ageretur  de  haereditate  (Luc.  12,  14);  Paulus  excommu- 
nicat  Corinthium,  qui  habet  uxorem  patris  sui  (1.  Cor.  5,  sq.)  et 
(cap.  7)  ejusdem  epistolae  ad  varias  quaestiones  de  Matrimonio 
authentice  respondet,  legem  de  indissolubilitate  coniugii  decla- 
rat.  Pro  praxi  Ecclesiae  valent  testimonia  pro  prima  parte  the- 

sis  citata,  quibus  addi  potest  solemne  illud  S.  Ignatii  M. :  «  Decet 
vero,  ut  sponsi  et  sponsae  de  sententia  episcopi  coniugium  faciant, 
quo  nuptiae  sint  secundum  Dominum  et  non  secundum  cupidi- 
tatem  »  (1). 

1053.  Demonstr.  hi.  p.  Haec  potestas  ad  Ecclesiam  special 
jure  proprio,  originario.  —  De  fide  ex  censura  prop.  59  Pisto- 
riensium  a  Pio  VI  lata:  «  Doctrina  synodi  asserens,  ad  supre- 
mam  civilem  potestatem  dumtaxat  originarie  spectare  contractui 
matrimonii  apponere  impedimenta  ejus  generis,  quae  ipsum  nul¬ 
lum  reddunt,  dicunturque  div'imentia;  quod  jus  originarium  prae- 
terea  diciturcum  jure  dispensandi  essentialiter  connexum;  sub- 
j  ungens,  supposito  assensu  vel  conniventia  principum  potuisse 
Ecclesiam  iuste  constituere  impedimenta  dirimentia  ipsum  contra- 
ctum  matrimonii;  quasi  Ecclesia  non  semper  potuerit  ac  possit  in 
christianorum  matrimoniis  jure  proprio  impedimenta  constituere, 
quae  matrimonium  non  solum  impediant,  sed  et  nullum  reddant 
quoad  vinculum,  quibus  christiani  obstricti  teneantur  etiam  in 
tern's  infidelium,  in  eisdemque  dispensare;  canonum  3.  4.  9.  12. 
sessionis  24.  cone.  Trid.  eversiva,  haeretica  » ;  ex  damnata  prop. 
69  Syllabi:  «  Ecclesia  sequioribus  saeculis  impedimenta  dirimen¬ 
tia  inducere  coepit  non  jure  proprio,  sed  illo  jure  usa,  quod  a 
civili  potestate  mutuata  erat,  »  et  ex  Encycl.  (Arcanum  div. 
sap.)  (1880)  Leonis  XIII,  quae  et  argumenta  suppeditat,  quibus 
probatur,  sci  1. : 

a)  Ex  indole  sacra  Matrimonio  insita:  «  Igitur  cum  Ma¬ 
trimonium  sit  sua  vi,  sua  natura,  sua  sponte  sacrum,  con- 
sentaneum  est,  ut  regatur  et  temperetur  non  principum  im- 
perio  sed  divina  auctoritate  Ecclesiae,  quae  rerum  sacrarum 
sola  habet  magisterium.  »  —  b).  Ex  eo  quod  Matrimonium  non 
solum  res  sacra  est,  sed  etiam  sacramentum:  «  Deinde  con- 
sideranda  sacramenti  dignitas  est,  cujus  accessione  Matrimo- 
nia  christianorum  evasere  longe  nobilissima.  De  Sacramento  au- 
tem  statuere  et  praecipere,  ita  ex  voluntate  Cliristi,  sola  potest 
el  debet  Ecclesia ,  ut  absonum  sit  plam,  potestatis  ejus  vel  mini- 
mam  partem  ad  gubernatores  rei  civilis  velle  esse  translatam  ». 
—  c)  Ex  historia:  «  Postremo  magnum  pondus  est,  magna  vis 


(1)  Ep.  ad  Polycarp.  n.  .7. 

historiae  qua  luculenter  docemur,  potestatem  legiferara  et  judi- 
ciariam,  de  qua  loquimur,  libere  constanterque  ab  Ecclesia  usur- 
pari  consuevisse  iis  etiam  temporibus,  quando  principes  reipubli- 
cae  consentieutes  fuisse  aut  conniventes  in  ea  re,  inepte  et  stulte 
fingeretur.  Ill ud  enim  quam  incredibile,  quam  absurdum,  Chri¬ 
stum  Dominum  damnasse  polygamiae  repudiique  inveteratam 
consuetudinem,  delegata  sibi  a  procuratore  provinciae  vel  a  prin- 
cipe  Judaeorum  potestate;  similiter  Paulum  Apostolum  divortia 
incestasque  nuptias  edixisse  non  licere,  cedentibus  aut  tacite 
mandantibus  Tiberio,  Caligula,  Nerone!  »  Denique  Pontifex  ad 
diversa  concilia  provocat,  in  quibus  impedimenta  statuta  sunt, 
«  quae  a  decretis  jure  imperatorio  sancitis  longe  saepe  distarent.  » 
Provocat  insuper  ad  ipsorum  imperatorum,  Honorii,  Theodosii 
junioris,  Justiniani  confessionem,  se  nihil  posse  circa  connubio- 
rum  impedimenta. 

1054.  Demonstr.  iy.  p.  Haec  potestas  soli  competit  Ecclesiae, 
nec  ulli principi  civili. —  a)  Sequitur  ex  doctrina  superius  expo- 
sita.  Assertio  adversariorum  falso  tota  nititur  supposito  de  reali 
inter  contractum  et  sacramentum  distinctione ;  hinc  tali  subruto 
fundamento,  et  ipsum  corruit  consectarium.  E  contra  si  ipse  con¬ 
tractus  coniugalis  inter  christianos  est  sacramentum,  eo  ipso  prin- 
cipibus  nulla,  quod  ad  vinculum  attinet,  competit  in  illud  potestas, 
cum  sacramentorum  administratio  soli  concredita  fuerit  Ecclesiae. 
—  b)  Ex  constanti  Ecclesiae  praxi.  Ecclesia  nunquam  hanc  po¬ 
testatem  non  sibi  soli  vindicavit,  negavitque  potestati  civili.  Sic 
cone.  Trident,  contra  leges  civiles  et  principum  petitiones  Ma- 
trimonia  clandestina  ante  idem  concilium  inita  sub  anathematis 
poena  valida  habenda  esse  declaravit,  idemque  de  Matrimoniis  mi- 
norennium  absque  parentum  consensu  contractis  enuntiavit.  Pon- 
tifices  e.  g.  Benedictus  XIV,  Pius  VI,  Gregorius  XVI,  Pius 
IX  et  Leo  XIII  constanter  edixerunt,  ex  legum  canonicarum 
executione  omnem  connubiis  vim  et  robur  pendere.  —  c)  Ex 
funestissimo,  quod  inde  consequeretur,  dualismo  et  dissidio,  ita 
ut  idem  vinculum  v.  g.  esset  validum  et  invalidum,  etc.  (1). 

1055.  Corollarium.  Cum  multa  sint  exlrinseca  connubio,  quae  ei 
accident  et  cum  eo  connectuntur,  nimirum  dos,  haereditas, jura 


(1)  Cf.  Aichner  Comp.  jur.  can.  §.  148. 


Tr.  XIII.  De  Matrim.  C.  III.  De  Eccles.  potestate  circa  matrim.  755 

successions,  legitimitas  aut  illegitimitas  prolis  in  foro  civili, 
admissio  aut  exclusio  a  publicis  officiis  et  id  genus  alia;  circa 
haec  legislatori  civili  competit  potestas  statuendi  quae  ad  bonum 
reipublicae  conducere  possunt.  Verum  etiam  de  his  effectibus 
civilibus  non  potest,  saltern  de  omnibus,  absque  debita  ab  Eccle- 
sia  subordinatione,  quidquid  libuerit,  decernere. 

1056.  Scholion.  Jansen istae,  Febroniani,  Regal istae, 
ut  Matrimonium  principum  potestati  subiicerent,  duplex  exco- 
gitarunt  effugium:  l.°  canones  tridentinos  sess.  24  plerosque 
omnes,  nominatim  4.  5.  6.  7.  8  et  12,  non  esse  dogmaticos  sed 
disciplinares  tantum,  atque  idcirco  mutabiles;  2.°  his  canonibus 
nomine  Ecclesiae  intelligendos  esse  grincipes  laicos. 

Verum  inane  esse  illud  primum,  seu  illos  canones  esse  dogma¬ 
ticos  patet  a)  ex  forma  ipsa:  Si  quis  dixerit;  b)  ex  ipsa  definitions 
materia;  agitur  nempe  de  jure  Ecclesiae  et  de  infallibilitate  ejus- 
dem  in  exercitio  hujus  juris;  de  eo  qui  haec  negat,  non  vero 
de  eo  qui  inobediens  est,  etc.;  c)  ex  scopo  concilii,  qui  fuit  Nova- 
torum  errores  exterminare;  d)  ex  analogia  aliarum  sessionum, 
quarum  canones  sunt  dogmatici,  non  mere  disciplinares;  quae  ad 
disciplinam  spectant,  habentur  in  decretis  de  reformatione;  e)  ex 
Ecclesiae  consensu  illos  ita  interpretantis. 

Alterum  quoque  omni  destitui  fundamento  liquet  a)  ex  obie- 
cto  canonis,  quod  est  potestas  et  infallibilitas  in  docendo,  quae 
utraque  pertinet  ad  Ecclesiam  regentem  et  docentem;  b)  ex 
errore,  quern  proscripsit  concilium,  Lutheri,  qui  Ecclesiae  non 
principibus  hanc  negavit  potestatem ;  c)  ex  facto  ipso  concilii, 
quod  quaedam  de  Matrimonio  constituit,  aliquibus  principibus 
aliter  postulantibus. 


<sxo> — 


DE  N0V1SSIMIS. 


1057.  Postquam  Deum  mundum  liominesque  creantem,  redimen- 
tem,  sanctificantem  consideravimus,  ipsum  jam  res  omnes  ad  suos 
lines  deducentem,  in  suo  termine  stabilientem  et  quasi  coronidem 
open'  suo  imponentem  spectare  oportet.  Haec  divinae  misericor- 
diae  et  justitiae  opera,  quae  ad  hominum  et  mundi  consurnmatio- 
nem  pertinent,  vocari  solent  Novissima,  quia  sunt  uitimi  eventus 
sive  hominibus  singulis,  sive  universo  mundo  futuri.  Hinc  sponte 
dividitur  tractatus  in  duo  capita:  l.°  de  novissimis  singulorum 
hominum;  2.°  de  novissimis  mundi. 


CAPUT  I. 

De  Novissimis  singulorum  hominum. 

1058.  Novissima  hominis  vulgo  enumerantur  quatuor:  w.ors 
et  juclicium  quae  sunt  janua  ad  diversum  statum  et  locum  in 
altera  vita,  inf  emus ,  paradisus,  cujus  atrium  est  purgatorium 
pro  iis,  qui  nondum  perfecte  mundati  hac  vita  excedunt,  quae 
sunt  diversae  mansiones  animabus  assignatae.  Istae  enim  sunt 
omnium,  qui  ex  hac  terra  peregrinantur,  viatorum  ultimae  vi- 
cissitudines.  Unde  distinctis  articulis  disseremus:  l.°  de  morte  et 
jiulicio,  2.°  de  inferno,  3.°  de  purgatorio,  4.°  de  paradiso. 

ARTICULUS  I. 

De  morte  et  judicio. 

1059.  Quae  sive  de  morte  sive  de  iudicio  scitu  necessaria  et 
tenenda  sunt,  his  comprehenduntur: 

A)  De  morte. 

1.  Mors  in  statu  praesenti  est  poena  peccati  (n.  394). 

2.  Mors  est  universalis.  (Hebr.  9,27):  Statutumest  hominibus 
semelmori .  Neque  excipiuntur  ob  hac  lege  Elia  et  Henoch ,  qui, 
utscribit  Tertullianus,  morituri  reservantur,  ut antichristum 
sanguine  suo  extinguant.  Equidem  justos  illos,  qui  erunt  in  fine 
mundi,  ex  verbis  Pauli  (1.  Thess.  4,  14)  graeci  Patres  vellent 
non  esse  morituros,  sed  vivos  obviam  Christo  fore  in  aera  suble- 
vandos,  verum  semper  in  Ecclesia  praevaluit  sententia  et  ipsos 
esse  morituros.  Attamen  haec  mors  non  erit  status  dormitionis ; 
sed  veluti  raptus  quidam,  ita  ut  statim  post  mortem  sint  resu- 
scitandi.  Hac  ratione  utraque  conciliari  poterit  sententia.  (1) 

3.  Mors  ftnem  impjonet  statui  viae  i.  d.  statui  illi,  in  quo  homo 
potest  suam  operari  salutem  (n.  738).  (Eccl.  11,  3):  Si  ceciderit 
lignum  ad  austrum  aut  aquilonem,  in  quocumque  loco  ceciderit, 
ibi  erit ;  (Eccli.  18,  22):  Ne  verearis  usque  ad  mortem  justificari: 
(Jo.  9,  4):  Venit  nox  quando  nemo  potest  operari.  Confirmatur 
eo  quoque,  quod  secus  omne  vitae  praesentis  momentum,  Eccle- 
siae  et  sacramentorum  necessitas,  virtutis  studium  pereant. 

1000.  B)  De  judicio. 

1.  Statim  post  mortem  sequitur  judicium  particulare,  quo 
pro  meritis  futura  animae  sors  determinatur.  Est  contra  Chi¬ 
li  as  t  as  docentes  animas  separatas  usque  ad  diem  judicii  extremi 
in  incerto  relinqui.  Item  contra  Coptos  et  Nestorianos,  Lu¬ 
ther  um  et  Calvin  urn  qui  idem  fere  tradunt  (2). 

Est  cerla  et  catholica  veritas  ex  Scriptura  et  traditione  manife- 
stata.  (Eccli.  11,  28  sq.):  Facile  est  coram  Deo  in  die  obitusretribue- 
re  unicuique  secundum  vias  suas...  In  fine  hominis  denudatio  ope- 
rumillius.  Paul  us  (Hebr.  9, 27):  Statutum  est  hominibus  semelmori, 


(1)  S.  Thomas  In.  1.  Cor.  45,  led.  8. —  (2)  Cf.  etiam  prop.  Rosminii23. 

post  hoc  autem  judicium,  — Augustinus:  «  Rectissime  et  valde 
salubriter  creditur,  judicari  animas,  cum  de  corporibus  exierint, 
antequam  veniant  ad  iliud  judicium,  quo  eas  oportet  jam  redditis 
corporibus  judicari  »  (1);  et  Chryso stom u s:  «  Sicut  illi  qui  ex 
carceribus  educuntur,  una  cum  ipsis  catenis  ad  judicium  pro- 
trahuntur,  sic  omnes  animae,  cum  hinc  emigraverint  variis  pec- 
catorum  poenis  implicatae  ad  terribile  iliud  deducentur  tribu¬ 
nal  »  (2). —  Congruitatem  ita  probat  S.  Thomas:  «  Quilibet  ho¬ 
mo  et  est  singularis  quaedam  persona,  et  est  pars  totius  generis 
humani:  unde  et  duplex  ei  judicium  debetur:  unum  singulare, 
quod  de  eo  fiet  post  mortem,  quando  recipiet  juxta  ea,  quae  in 
corpore  gessit,  quamvis  non  totaliter;  quia  non  quoad  corpus, 
sed  quoad  animam  tantum.  Aliud  judicium  debet  esse  de  eo,  se¬ 
cundum  quod  est  pars  totius  generis  humani  »  (in  judicio  univer¬ 
sal)  (3). 

De  modo,  loco,  temporis  puncto,  quo  judicium  fiet  nil  certi 
statui  potest.  Docent  comm  uniter  theologi,  judicium  hoc  parti- 
culare  a  Christo,  ut  homine,  exerceri  iuxta  iliud  (Jo.  5,  22): 
Pater  omne  judicium  dedit  Filio ;  neque  ideo  necesse  esse, 
ut  Christus  ipse  per  substantialem  praesentiam  suam  ad  singulos 
morientes  veniat,  vel  ut  anima  judicanda  in  coelum  deferatur, 
sed  judicium  fieri  per  quandam  mentis  illuminationem,  qua  ani¬ 
ma  in  ipso  mortis  instanti  et  adhuc  juxta  corpus  suum  manens, 
dum  opera  sua,  veluti  in  libro,  legit,  simul  clare  percipit,  se 
judicari  et  salvari  et  damnari  imperio  et  eflicientia  non  solum 
Dei,  sed  et  Christi  hominis. 

2.  Sententia  judicis  statim  executioni  mandatur.  (Eccl.  11, 
28):  Facile  est  coram  Deo,  in  die  obitus  retribuere  unicuique 
secundum  vias  suas;  et  nulla  aliunde  est  ratio  difierendae  exe¬ 
cutions  (4).  Quod  probari  potest  et  per  partes.  Sane: 


(1)  A.  2.  de  anima  et  eius  orig.  n.  8.  —  (2)  Homil.  4.  in  Matth.  — 

(3)  Suppl.  g.  88.  a.  i. 

(4)  «  Sicut  iu  corporibus  est  gravitas  vel  levitas,  qua  feruntur  ad  suum 
locum  qui  est  finis  motus  ipsorum,  ita  etiam  est  in  animabus  meritum  vel  de- 
meritum  quibus  perveniunt  animae  ad  praemiurn  vel  ad  poenam,  quae  sunt 
fines  actionum  ipsorum.  Unde  sicut  corpus  per  gravitatem  vel  levitatem 
statim  fertur  in  locum  suum,  nisi  prohibeatur,  ita  animae  soluto  vinculo  car- 
nis,  per  quod  in  statu  viae  detinebantyr,  statim  praemiurn  consequuntur  vel 
poenam,  nisi  aliquid  irnpediat,  sicut  interdum  impedit  consecutionem  praemii 

a)  Quod  justi  adhuc  purgatione  indigentes  statim  post  mor¬ 
tem  in  purgatorium  descendant,  docet  practica  Ecclesiae  fides, 
quae  statim  a  morte  pro  eorundem  liberatione  Deum  orat. 

b)  Quod  improbi  mox  in  infernum  detrudantur,  id  saepius 
ab  Ecclesia  definitum  fuit,  v.  g.  ut  a  Benedicto  XII  in  const. 
Benedictus  Deus  (a.  1336):  «  Definimus  insuper,  quod  secundum 
Dei  ordinationem  animae  decedentium  in  actuali  peccato  mortali 
tyiox  post  mortem  suam  ad  inferna  descendunt,  ubi  poenis  in- 
fernalibus  cruciantur,  »  et  in  cone.  Florentino  decreto  pro 
unione  Graecorum;  et  probatur  parabola  epulonis  (Luc.  16,  20)  et 
Patrum  consensu. 

c)  Quod  denique  animae  justorum  perfecte  purae  statim  ad 
visionem  Dei  beatificam  admittantur,  definivit  B  e  n  e  d  i  c t  u  s  XII 
(1.  c.):  «  Homines  pios  plene  purgatos  et  justos  ex  hac  vita  dece- 
dentes  statim  assequi  beatitudinem  et  visione  Dei  beatifica  per- 
frui,  »  contra  plures  orientis  haereticos,  qui  generatim  sententiae 
executionem  ad  diem  ultimi  judicii  differebant,  turn  nominatim 
contra  Minoritas,  qui  tempore  Joannis  XXII  putarunt,  ju¬ 
storum  animas  admitti  quidem  in  coelum  et  Christo  frui  in  for¬ 
ma  hominis,  sed  ante  corporis  resurrectionem  non  admitti  ad 
visionem  Dei. 

Paulus  (2.  Cor.  5,  1):  Scimus  enim  quoniam  si  terreslris  do - 
mus  nostra  hujus  habitationis  dissolvatur,  quod  aedificationem 
ex  Deo  habemus,  domurn  non  manufactam  aeternam  incoelis; 
et  v.  6:  Audentes  igitur  semper,  scientes  quoniam  dum  sumus  in 
corpore,  peregrinamur  a  Domino  (per  {idem  enim  ambulamus 
et  non  per  speciem):  audemus  autem  et  bonam  voluntatem 
habemus  magis  peregrinari  a  corpore  et  praesentes  esse  ad 
dominum;  et  (Philipp.  1,  23)  testatur,  se  desiderium  habere 
dissoloi  et  esse  cum  Christo.  Mortem  itaque  iuxta  Paulum 
excipit  praesentia  ad  Dominum,  esse  cum  Christo,  cui  respen- 
det  videre  eum  per  speciem,  sicuti  praesenti  peregrination! 
a  Domino  respondet  fides.  Et  sane  frustra  optasset  mori,  si 


veniale  peccatum,  quod  prius  purgari  oportet;  ex  quo  sequitur,  quod  prae- 
mium  differatur.  Et  quia  locus  deputatur  animabus  secundum  congruentiam 
praemii  vel  poenae,  statim  ut  anima  absolvitur  a  corpore,  vel  in  infernum 
immergitur,  vel  ad  coelos  avolat,  nisi  impediatur  aliquo  reatu,  quo  oporteat 
evolationem  differri,  ut  prius  anima  purgetur  »  Suppl.  q.  60.  a.  2. 

Deo  frui  non  liceret,  nisi  post  resurrectionem.  (Luc.  23,  43) : 
Hodie  mecum  eris  in  paradiso.  —  Hac  certa  fide  et  fide- 
les  ad  martyrium  exhortabatur  s.  Cyprianus:  «  Quanta 
dignitas  et  securitas....  claudere  in  momento  oculos,  quibus  ho¬ 
mines  videbantur  et  mundus,  et  aperire  eosdem  statim,  ut  Deus 
videatur  et  Christus,  »  et  seipsos  solabantur  in  tormentis  substi- 
nendis,  et  ad  ipsos  fideles  festinabant  rogantes,  ut  cum  ad  Deum 
pervenissent,  sui  apud  eum  memores  forent.  Idem  colligunf  Patres 
ex  Christi  descensu  ad  inferos,  quo  iustos  V.  T.  liberavit  a  ca- 
rentia  visionis  beatificae,  ex  eius  ad  coelum  ascensione,  qua  coeli 
ianuam  aperuit,  ex  discrimine,  quod  statuunt,  inter  iustos  V.  et 
N.  Testamenti,  quod  illi  scilicet  detinerentur  post  mortem  adhuc  , 
longe  a  Domino,  isti  mox  evehantur  in  coelum  cum  Christo  ad 
fruendum  eadem  beatitudine.  Cum  tamen  magis  completa  beati- 
tudo  futura  sit,  quando  animae  iterum  unientur  corporibus  suis 
gloriosis,  ideo  comparate  ad  illam  gloriam  consummatam  ali— 
quando  Patres  beatitudinem  iustorum  praesentem  ut  incomple- 
tam  repraesentant,  quatenus  animabus  inest  naturalis  quidam 
appetitus  corpus  administrandi  eique  suam  communicandi  beati¬ 
tudinem. 


ARTICULUS  II. 

De  Inferno. 

1061.  Licet  inferni  nomen  usu  loquendi  biblico  quemlibet  lo¬ 
cum  sedi  coelesti  oppositum,  adeoque  etiam  purgatorium,  limbum 
significare  possit,  speciatim  tamen  designat  locum  et  statum,  in 
quo  daemones  et  homines,  qui  ex  hac  vita  lethali  peccato  ob- 
stricti  migrant,  in  aeternum  patiuntur. 

Circa  internum  duo  sunt  de  fide:  eius  existentia  et  poenarum 
eiusdem  aeternitas ;  priorem,  praeter  materialistas  et  incredulos 
universos,  negarunt  Sadducaei,  Gnostici,  et  inter  Prote- 
stantes  rationalistae  biblici;  posteriorem  Origenistae, 
nonnulli  catholici  tempore  Augustini,  quos  ipse  misericordes 
appellat,  Sociniani  ac  Protestantes  non  pauci  cum  ratio- 
nalistis.  De  existentia,  non  est  cur  specialem  demonstratio 

nem  instituamus,  cum  argumenta,  quibus  aeternitas  comprobatur, 
certe  demonstrent  eas  poenas  existere.  Itaque 

1062.  Prop.  167.  Daemonum  et  hominum  damnatorum  poenae 
sunt  aeternae. 

Declar.  Est  de  fide  ex  symbolo  athanasiano,  ex  synodo  YII 
et  Y,  quae  referente  Nicephoro  (H.  E.  1.  17.  c.  28),  anathema 
dixit  contra  errorem:  «  Temporanea  esse  daemonum  et  impiorum 
hominum  tormenta  finemque  ea  tempore  aliquo  habitura  atque 
impios  ac  daemones  in  priorem  suum  statum  restitutum  iri.  » 

Quando  penas  damnatorum  dicimus  aeternas,  non  ideo  signa- 
camus  eas  esse  etiam  intensione  aequales,  sed  e  contra  tenemus 
eas  esse  pro  criminum  diversitate  inaequales,  uti  definivit  cone. 
Florent.  in  decreto  unionis,  et  justitia  divina  exigit  reddens 
unieuique  secundum  opera  ejus.  (Of.  Matth.  10, 15;  Apoc.  18,  6). 

1063.  Demonstr.  i.  a)  Scriptura  positive  inferni  poenas  vocata 
aeternas.  (Dan.  12,  2):  Et  multi,  qui  dormiunt  in  terrae  pulvere 
evigilabunt,  alii  in  vitam  aeternani,  alii  in  opprobrium,  ut  videant 
semper  (hebr.  in  contemptum  sempiternum;  (2.  Thessal.  1,  9): 
Poenas  dabunt  in  interitu  aeternas  a  facie  Domini;  (Apoc.  14, 
11):  Et  fumus  tormentorum  eorum,  ascendet  in  saecula  saeculo- 
rum;  (Judas  13):  Quibus  pro cella  tenebrarum  servata  est  maeter- 
num;  (Matth.  25,  41,  46):  Discedite  a  me,matedicti,  inignem  aeter- 
num  qui  paratus  est  diabolo  et  angelis  eius...  Et  ibunt  hi  in  sup- 
plicium  aeternum,  iusti  autem  in  vitam  aeternam ;  «  quibus  ver¬ 
bis,  inquit  A  ugust  i  n  us,  nihil  Scriptura  divina  significare  con- 
suevit,  nisi  quod  non  finem  habet  temporis  »  (1).  —  b)  Idem  eflica- 
cius  negative  exprimit.  (Gal.  5.  21):  Quoniam  qui  talia  agunt  re- 
gnum  Dei  non  consequentur ;  (Marc.  9,  42):  Bonum  est  tibi,  de- 
bilem  introire  in  vitam,  quam  duas  manus  habentem  ire  in 
geliennam  (2),  in  ignem  inextinguibilem,  ubi  vermis  eorum  non 


(1)  De  civ.  Dei  l.  21.  c.  23. 

(2)  Gehennae  nomen,  quo  vocatur  interdum  infernus  desumptum  est  a  valle 
Ghehinnam  prope  Jerusalem  sita,  in  qua  locus  excelsus  erat  aedificatus,  cui 
nomen  Thophat.  In  eo  Judaei  in  idolatriam  prolapsi  immolabant  filios  et  Alias 
idolo  Moloch,  eos  comburendos.  Pius  rex  Josias  (2  Reg.  23,  11)  ut  locum  pol- 

'  lueret,  projecit  illuc  cadavera,  fimum,  stercora,  quod  et  deinde  continuatum 
est,  ita  ut  non  amplius  locus  ille  fuerit  idolatriae  consecratus.  Imo  continuus 

moritur,  et  ignis  non  extinguitur.  In  quae  verba  Augustinus: 
«  Qualiscumque  poena  signiflcata  sit  nomine  vermis  atque  ignis 
certe  si  non  morietur  nec  extinguetur,  sine  fine  praedicata  est »  (1). 
—  c)  Poenae  habent  eandem  durationem  ac  gaudia,  quae  certe 
proprio  sensu  aeterna  sunt.  «  Christus,  ait  Augustinus,  in 
uno  eodemque  loco,  in  una  eademque  sententia  dicit:  I  bunt  isti 
in  supplicium  aeternum,  justi  autem  in  vitam  aeternam.  Si 
utrumque  aeternum,  profecto  aut  utrumque  cum  fine  diuturnum, 
aut  utrumque  sine  fine  perpetuum  debet  intelligi,  par  pari  enim 
relata  sunt.  Mine  supplicium  aeternum,  inde  vita  aeterna.  Dice- 
re  autem,  in  hoc  uno  eodemque  sensu  vita  aeterna  sine  fine  erit, 
supplicium  aeternum  finem  habebit,  multum  absurdum  est  »  (2). 
Eadem  comparatio  ad  praemium  aeternum  instituitur  in  verbis 
Christi  (Jo.  3,  36):  Qui  credit  in  Filium,  habet  vitam  aeternam, 
qui  autem  incredulus  est  Filio,  non  videbit  vitam,  sect  ira  Dei 
manet  super  eum,  in  qui  bus  attendi  debet  etiam  per  se  locutio 
ilia  indefinita:  non  videbit  vitam ,  sed  ira  Dei  manet  super  eum. 

1064.  II.  Nec  diversa  est  hac  de  re  Patrum  et  Ecclesiae  sen¬ 
tentia  (3).  Speciminis  gratia  Cyprian  us:  «  Cremabit  addictos 
ardens  semper  gehenna,  et  vivac-ibus  flammis  vorax  poena;  nec 
erit  unde  habere  tormenta  vel  requiem  possint  aliquando  vel 
finem.  Erit  tunc  sine  fructu  poenitentiae  dolor  poenae  inanis  plo- 
ratio,  et  inefficax  deprecatio.  In  aeternam  poenam  sero  credent, 
qui  in  vitam  aeternam  credere  noluerunt.  Quando  istinc  exces- 
sum  fuerit,  nullus  jam  poenitentiae  locus,  nullus  satisfactionis 
effectus  »  (4).  Idipsum  confirmant  martyrum  testimonia,  qui,  ut 
ex  eorum  actis  constat,  propterea  etiam  tam  fortiter  tormenta 
tulerunt  temporalia,  ne  inciderent  in  aeterna  (5).  Hinc  sponte 
sequitur,  ex  inferno  non  esse  redemptionem  neque  per  poeni- 
tentiam  damnatorum,  quae  in  statu  illo  immutabili  impossibilis 
est,  neque  per  aliorum  orationes,  neque  per  destructionem  im- 
piorum,  unde  Patres  hanc  mortem  aeternam  vocant  mortem  sine 
morte. 


ibi  ignis  fuit  ad  comburendum  cadavera,  ossa  ac  reliquas  sordes.  Unde  ex 
horrore  loci,  cruciatibus,  igne,  locus  tormentorum  pro  damnatis  gehenna  vo- 
cari  coepit. 

(1)  Ad  Orosium.  6.  —  (2)  De  civ.  Dei.  1.  21.  c.  23.  —  (3)  Cf.  Pet  avium 
de  Angel,  l.  3.  c.  8;  Patuzzi  de  futurum  impiorum  statu  l.  3.  —  (4)  L.  ad. 
Demetr.  cc.  24.  25.  —  (5)  Cf.  Per  rone  De  Deo  Creat.  n.  806. 

1065.  III.  Ratione  quoque  suadetur.  a)  Ex  natura  peccati.  a) 
Gravitas  peccati  et  correspondens  poena  non  determinatur  ex 
teynpore  quo  actus  committitur,  sed  ex  gy^avitate  injuriae  illatae 
ut  videre  est  in  ipsa  societate  civili.  Haec  est  major  vel  minor 
pro  majori  minorive  dignitate  personae  quae  peccando  offenditur; 
«  unde  majori  poena  punitur,  ait  s.  Thomas,  qui  percutit  alapha 
principem,  quam  alium  quemcumque.  Ille  quicumque  peccat  morta- 
liter,  peccat  contra  Deum,  cujus  praecepta  transgreditur,  et  cuius 
lionorem  alii  impertitur,  dum  in  alio  finem  constituit :  maiestas 
autem  Dei  est  infinita;  ergo  quicumque  peccat  mortaliter,  dignus 
est  poena  infinita  »  (i.  d.  quae  fine  careat)  (1).  —  fi)  Licet  pecca- 
tum  realiter  sit  aliquid  transiens;  tamen  virtualiter  est  aeternum. 
«  Qui  enim,  inquit  s.  Thomas,  in  peccatum  mortale  labitur  propria 
voluntate,  se  ponit  in  statu  a  quo  erui  non  potest,  nisi  divinitus 
adjutus:  unde  ex  hoc  ipso  quod  vult  peccare,  consequenter  vult 
in  peccato  manere  perpetuo....  Yel  potest  dici,  quod  ex  hoc  ipso 
quod  mortaliter  peccat,  finem  suum  in  creatura  constituit.  Et 
quia  ad  finem  vita  tota  ordinatur,  ideo  ex  hoc  ipso  totam  vitam 
suam  ordinat  ad  ilium  peccatum,  et  vellet  perpetuo  in  peccato 
manere,  si  hoc  sibi  esset  impune  »  (2).  Atqui  maxime  convenit, 
ut  qui  pro  aeterno  peccat,  in  aeternum  puniatur:  ergo.  —  y)  Si 
quis  voluntarie  se  privat  bono  irreparabili,  juste  hoc  bono  in 
perpetuum  orbatus  manebit.  Quicumque  oculos  sibi  eruit,  con- 
queri  non  debet,  si  visu  in  aeternum  privabitur,  et  qui  seipsum 
occidit,  hanc  vitam  nunquam  recuperabit.  Atqui  peccator  se 
privat  bono  de  se  irreparabili,  nempe  vita  supernaturali  gratiae. 
Ergo  aequum  est,  ut  gratia  Dei  ac  consequenter  fruitione  Dei 
in  aeternum  privetur. 

b)  Ex  parte  Dei.  a)  Si  Deus  poenis  aeternis  legis  suae  viola- 
tionern  non  ulcisceretur,  talemque  vindictam  peccatores  non  de- 
berent  fbrmidare,  sanctio  a  Deo  constituta  baud  satis  eflicax  fo- 
ret,  ut  hominem  semper,  etiam  in  maximis  tentationibus  et 
summis  difficultatibus,  in  officio  contineret.  Sublata  poenarum 
aeternitate,  vix  efficax  superesset  motivum  ad  homines  constan- 
ter  sub  lege  Dei  continendos,  quemadmodum  ex  experientia 
constat.  —  ft)  Repugnat,  Deum  aliquando  vinci  a  peccatore.  Hoc 


(1)  Suppl.  q.  99.  a.  i.  —  (2)  Ibid.  q.  99.  a.  1 . 

autem  in  hypothesi  contraria  accidere  posset.  Pone  enira,  damna- 
tnm  in  malo  se  obfirmare  neque  a  blasphemando  desistere.  Quaero 
jam  quid  Deus  facturus  esset?  Num  ignoscere  deberet  huic  suo 
inimico  infensissimo  ac  secum  in  coelum  collocare  ?  An  saltern 
ilium  annihilare?  Atqui  in  utroque  casu  peccator  gloriari  con¬ 
tra  Deum  posset:  tu  prius  a  me  castigando  cessare  debes,  quam 
ego  a  te  offendendo  desistam.  Licet  naturaliter  me  immortalem 
feceris,  ego  te,  ut  me  annihiles  cogafn.  —  y)  Sicut  absoluta  est 
oppositio  inter  malum  et  bonum,  ita  congruit  sapientiae  Dei  ut 
illam  manifestam  reddat  absoluta  separatione  sorteque  in  per- 
petuum  di versa.  Hoc  argumentum  ita  urget  Hieronymus  con¬ 
tra  Origenistas:  «  Si  longos  post  circuitus  atque  infinitis 
saeculis  omnium  rerum  restitutio  fiet,  et  una  dignitas  militan- 
tium,  quae  distantia  erit  inter  virginem  et  postribulum?  Quae 
differentia  erit  inter  matrem  Domini  et  (quod  dictu  quoque  sce- 
lus  est),  victimas  libidinum  publicarum?  Idemne  erit  Gabriel  et 
diabolus?  Idem  apostoli  et  daemones?  Idem  prophetae  et  pseu- 
doprophetae?  Idem  martyres  et  persecutores?  Finge  quod  libet 
annos,  et  tempora  duplica,  et  infinitas  aetates  congere  cruciati- 
bus,  si  finis  omnium  similis  est,  praeteritum  omne  pro  nihilo 
est,  quia  non  quaerimus,  quid  aliquando  fuerimus;  sed  qui  sem¬ 
per  futuri  simus?»(l). 

c)  Ex  parte  status  termini.  Hene  consulta  ratio  nullam  de- 
prehendit  pugnam,  imo  potius  convenientiam,  quod  Deus  prae- 
stituerit  certum  quoddam  tempus,  nempe  praesentis  vitae,  quo 
elapso,  peccatoribus  nulla  spes  sit  veniae  obtinendae  praesertim 
cum  venia  nonnisi  per  suam  obtineri  possit  gratiam,  quam  ne- 
dum  semper  dare  teneatur,  sed  ne  vel  semel  quidem  tenetur.  Id 
enim  consuetum  est  in  humanis  societatibus,  id  congruit  cum  eo, 
quod  post  mortem  sola  superstes  maneat  anima,  et  desinat  homo 
esse  ille  integer,  cui  lex  et  praecepta  data  sunt.  Atqui  posita  tali 
lege,  quod  morte  desinat  sive  meriti  sive  poenitentiae  tempus, 
culpa  jam,  in  qua  quis  moritur,  aeternum  durat,  adeoque  et 
poena  in  aeternum  durare  debet. 

d)  Ex  analogia  societatis  humanae.  «  Quandoque  enim,  ait  s. 
Thomas,  qui  peccat  in  aliqua  civitate,  ex  ipso  peccato  efficitur 


(1)  In  Jonae  c.  3. 

dignus  ut  totaliter  a  civium  consortio  repellatur,  vel  per  exilium 
perpetuum,  vel  etiam  per  mortem....  Et  ita  etiam  secundum  di- 
vinam  justitiam  aliquis  ex  peccato  redditur  dignus  penitus  a  ci- 
\itatis  Dei  consortio  separari,  quod  fit  per  orane  peccatum,  quo 
contra  caritatem  peccat,  quae  est  vinculum  caritatem  praedictam 
uniens.  Et  ideo  pro  peccato  mortali,  quod  est  contrarium  cari- 
tati,  aliquis  in  aeternum  a  societate  sanctorum  exclusus  aeter- 
nae  poenae  addicitur....  Quod  autem  poena,  quam  civitas  munaa- 
na  infligit,  perpetua  non  reputatur,  hoc  est  per  accidens,  vel  in 
quantum  perpetuo  homo  non  manet,  vel  in  quantum  ipsa  civitas 
deficit;  unde  si  homo  in  perpetuum  viveret,  poena  exilii  vel  ser- 
vitutis,  quae  per  legem  humanam  infertur,  in  eo  perpetuo  ma- 
neret  (1).  »  Idem  argumentum  proposuerat  jam  Augustinus: 

«  Quo  pro  aliquo  grandi  crimine  morte  mulctatur,  numquid  mo- 
ra  qua  occiditur,  quae  perbrevis  est,  e.jus  supplicium  leges  ae- 
stimant,  et  non  quod  eum  in  sempiternum  auferunt  de  societate 
viventium?  Quod  est  autem  de  ista  civitate  mortali  homines  sup- 
plicio  primae  mortis,  hoc  est  de  civitate  ilia  im mortali  homines 
supplicio  secundae  mortis  auferre  (2).  »  Ex  his  concludere  licet, 
poenarum  aeternitatem  non  solum  rationi  non  adversari,  quod  v 
inde  quoque  patet  quod  fidei  dogma  est,  sed  ipsi  bene  consultae 
maxime  congruere. 

1066.  Sciiolion - 1.  De  qualitate  poenarum.  Duplicem  poenam 
distinguunt  omnes  theologi,  damni  scilicet  et  sensus.  Poena 
damni  correspondens  aversioni  a  Deo  quae  in  lethali  peccato  con- 
tinetur,  consistit  in  privatione  visionis  beatificae  ac  omnium  bo- 
norum,  quae  illam  consequuntur.  Hac,  nullo  diffitente,  afficiuntur 
omnes  damnati  juxta  illud:  (Due.  13,  27)  Nescio  vos  unde  sitis: 
discedite  a  me  omnes  operarii  iniquHatis. —  Poena  sensus  corre¬ 
spondens  conversion!  ad  creaturas  dicitur  ilia,  quae  directe 
malum  physicum,  molestiam,  dolorem  infiigit  damnatis. 

Inter  varias  sensus  poenas  eminet  quae  ab  igne  oritur,  de 
quo  non  mediocris  est  quaestio,  utrum  sit  proprius  an  metapho- 
ricus  tantumad  exprimendam  poenarum  gravitatem  vel  conscien- 
tiae  stimulos.  Communis  est  theologorum  et  fidelium  sententia, 
ignem  ilium  esse  verum  et  proprium,  qua  de  re  nulla  quidem 


(1)  Suppl.  q.  99.  a.  1.  —  (2)  De  civ.  Dei.  1.  21.  c.  11. 

existit  Ecclesiae  definitio:  temerarium  tamen  foret  a  communi 
recedere  sententia.  Cum  vero  dicimus  ignem  inferni  esse  verum 
et  proprium,  non  propterea  dicimus,  eum  prorsus  esse  eundem 
cum  igne  quo  nos  modo  utimur:  vere  enim  scribit  s.  Augusti¬ 
nus:  «  Qui  ignis  cujusmodi  sit,  hominum  scire  arbitror  neminem, 
nisi  forte  cui  Spiritus  divinus  ostendit  (1).  » 

Fundamenta,  quibus  haec  sententia  innitur,  sunt:  a)  -regula 
generalis  hermeneutica,  quae  praecipit,  ut  verba  sensu  litterali 
sumanturnisi  aliquid  contra  rationem  sequatur,  vel  in  revelatione 
id  indicetur.  Porro  neutrum  in  casu  nostro  verificatur.  b)  Fre- 
quens  ejusdem  vocis  repetitio,  quin  unquam  ejus  vocis  occurrat 
explicatio,  et  praesertim  c)  sententia  judicis:  si  quae  enim  est 
occasio,  in  qua  a  metaphoricis  locutionibus  abstinendum  est,  ea 
potissimum  est  quum  leges  feruntur,  sanctio  statuitur,  sententia 
dicitur,  eo  vel  magis  quod  in  hac  sententia  ignis  exhibetur  ut 
terminus,  ad  quem  damnati  discendent.  d)  Traditio  exegetica  Pa- 
trum,  qui  saepe  conferunt  infernalem  ignem  cum  terreno,  diffe- 
rentiamque  inter  utrumque  non  in  eo  reponunt,  quod  unus  sit 
proprius,  alter  metaphoricus;  sed  in  eo,  quod  ignis  terrenus  est 
extinguibilis,  ignis  inferni  inextinguibilis;  ille  lucet,  hie  excoecat; 
ille  consumit  et  occidit,  hie  minime;  ille  corpora,  hie  mirabiliter 
et  spiritus  torquet  (2). 


(1)  De  civ.  Dei.  1.  20.  c.  i6. 

Quaeri  potest  utrum,  damnatorum  poena  unquam  mitigetur.  Existimarunt 
aliqui  Patres,  hinc  inde  aliquam  requiem  dari  damnatis;  nunc  tamen  sententia 
est  communis,  in  damnatis  nullam  esse  intermissionem  aut  diminutionem 
saltern  poenae  essentialis.  Controvertitur  quoad  poenam  accidentalem,  praesertim 
earn,  quae  peccatis  venialibus  et  peccatis  jam  remissis  debetur.  Cf.  s.  Tho- 
mam  de  Malo  q.  7.  a.  10. 

(2)  Difficilis  est  quaestio,  quomodo  animae  damnatorum  ante  resurrectio- 
nem  et  daemones  igne  corporeo  crucientur.  Multi  cum  s.  Thoma  arbitran- 
tur  daemones  torqueri  igne  corporeo  per  solam  alligationem  ad  ignem  inferna¬ 
lem  tamquam  carcerem  eos  detenentem.  Quae  alligatio  spiritibus  superbis  et 
libertatis  suae  amantissimis  molestissima  est.  Addunt,  daemones,  qui  in  nostro 
aere  degunt,  non  minus  infernali  igne  cruciari,  quam  eos,  qui  sunt  in  inferno; 
quia  sciunt  et  perpetuo  advertunt  allegationem  illam  sibi  deberi  et  in  aeter- 
num  passuros  in  inferno.  Alii  censent  daemones  torqueri  per  realem  sui  cum 
igne,  quantum  ad  poenam,  adhaesionem  seu  unionem.  Sicut  anima  nostra, 
quamvis  incorporea,  pati  potest  a  corpore  eombusto,  et  quasi  ipsam  comburente 
propter  suam  cum  eo  unionem;  quidni  daemones  devinitus  possunt  ita  uniri 
igni,  ut  ab  eo  patiantur  et  comburantur?  Alii  moraliter  tantum,  per  solam 
apprehensionem.  Optime  Augustinus  (1.  21  de  civ.  Dei  c.  10)  scribit  «  tor¬ 
queri  ab  igne  meris  et  ineffabilibus,  veris  tamen  modis.  » 

10G7.  Scholion  II.  De  loco  seu  sede  inferni.  Ecclesiae  doctrina 
certissima  est,  definition  locum  a  Deo  constitution  esse  ad  re- 
proborum  punitionem.  Id  Patres  docent  unanimiter,  idque  in 
ipsa  Scriptura  fundamentum  habet,  uti  apparet  e.  g.  ex  para¬ 
bola  de  Lazaro  et  divite  Epulone. 

Si  autern  quaeratur,  ubinam  sit  locus  ille,  diversae  sunt 
sententiae.  Fert  tamen  communior  in  Ecclesia  traditio,  locum 
inferni  esse  subterraneum,  et  hue  spectant  non  pauca  Scripturae 
loca,  uti  illud  (Num.  16,  31):  Dirupta  est  terra  sub  pedibus 
eorum....  descenderuntque  viri  in  infernum.  Caeterum  optime 
monet  s.  Chrysostomus.  «  Ne  igitur  quaeramus  ubi  sit  (ge- 
henna),  sed  quomodo  earn  eflugiamus  »  (1). 

1068.  Scholion  III.  De  obstinatione  reproborum.  —  Obstinatio 
voluntatis  reproborum  in  malo  duo  importat:  l.°  ut  nunquam 
possint  salutariter  agere,  et  semper  permaneant  in  peccato, 
propter  quod  damnationem  incurrerunt;  2.°  ut  nunquam  habeant 
actum  moraliter  bonum,  nec  unquam  possint  carere  omni  actu 
malo.  Haec  obstinatio  passim  traditur  in  ss.  litteris,  (2)  et  con¬ 
stat  ex  unanimi  Patrum  et  theologorum  consensu. 

1069.  Scholion  IV.  De  aeterna  conditione  decedentium  cum 
solo  peccato  originali.  Diximus  alibi  (n.  396),  infantes  sine  baptismo 


(1)  Horn.  31  in  ep.  ad  Rom. 

(2)  Cf.  Ps.  87,  .12;  113,  17;  Is.  38,  18;  Luc.  13,  24.  25. 

Haec  vero  obstinatio  oritur  partim  ex  Deo,  quatenus  ipsis  non  largitur 
gratias,  et  partim  ex  eo,  quod  damnati  in  consideratione  actuali  sunt  horurn  om¬ 
nium  et  boni  aeterni,  quo  se  privaverunt;  et  horribilis  poenae,  quam  patiuntur;  et 
peccatorum  propter  quae  patiuntur;  et  Dei  infligentis  poenam.  Quumque  ista 
sint  vehementia,  impellunt  et  cogunt  intellectual  ad  actualem  considerationem 
et  appetitum  etiam  ad  actus  suos,  quos  dicemus;  sicut  homo,  qui  donum  ali- 
quod  magnum  sua  negligentia  amisit,  vix  potest  cogitationem  ab  eo  avertere ; 
moveturque  appetitus  necessario  sicut  in  motibus  primo  primis.  Rursus  quum 
ilia  semper  durent,  et  cogitatio  semper  durat:  et  hoc  pertinet  ad  aeternitatem 
poenae;  cessaret  enim  tunc  labor,  quum  inconsideratio  esset.  Ex  hac  conside¬ 
ratione  sequitur  desperatio  in  voluntate,  et  ex  hac,  continua  impatientia;  natn 
patientia  vel  minima  esset  levamen  poenae:  et  rursus  sequitur  intestinum 
Dei  odium,  in  quibus  semper  perseverant  ob  praedictam  causam  objecti  vehe- 
mentissimi  et  Dei  deserentis.  Quum  vero  sic  habeant  considerationem  affixam 
et  appetitum  aversum  a  Deo,  quidquid  aliud  cogitant,  in  illud  ordinatur.  Unde 
fit  ut  omnes  eorum  actus  vitientur  et  fiant  mali,  vel  quia  malo  fine  faciunt, 
vel  mala  circumstantia.  Unde  etiam  bona  ipsa  non  bene  faciendo,  in  males 
actus  convertunt.  Vides  hac  obstinatione  contineri  et  obcoecationem.  Card. 
T  o  1  e  t  u  s  in  l.  p.  q.  46.  a.  2. 

decedentes  a  visione  quidem  beatifica  excludi,  sed  disputari  an 
sensus  poenam  patiantur.  Inter  scholasticos  et  recentiores  commu- 
nissima  evasit  sententia  negans,  quae  his  nititur  argumentis.  a) 
(Ap.  18,  7)  Quantum  glorificavit  se,  et  in  deliciis  fuit,  tantum 
date  illi  tormentum  et  luctum.  Atqui,  inquit  s.  T  h  o  mas,  parvuli 
non  fuerunt  in  deliciis:  ergo.  —  b)  Nemo  punitur  poena  positiva  et 
sensibili  propter  liabitualem  carentiam  virtutum  vel  habitualem 
pronitatem  ad  vitia,  sed  solum  propter  culpam  actualem:  non 
enim  punitur  a  magistratibus  qui  caret  habitu  justitiae  vel  pronus 
est  ad  furta,  sed  qui  reipsa  furatur,  quamquam  hujusmodi  ho¬ 
mines  ut  indigni  ab  aliquo  officio  reiici  possunt:  at  infantes 
carent  quidem  habitu  justitiae  et  proni  sunt  ad  concupiscendum 
contra  rationem,  minime  vero  actualiter  propria  voluntate  pec- 
carunt:  ergo.  —  c )  Poena  proportionatur  culpae;  et  ideo  peccato 
actuali  mortali  debetur  et  poena  damni,  respondens  aversioni 
ab  incommutabili  bono,  et  poena  sensus,  respondens  conversioni 
ad  bonum  commutabile.  Sed  in  peccato  originali  est  sola  aversio 
et  non  conversio:  ergo,  d)  —  Inter  propositions  Synodi  Pisto- 
riensis  damnatas  a  Pio  VI  haec  est:  «  Doctrina  quae  velut 
fabulam  Pelagianam  explodit  locum  ilium  inferiorem  (quem 
Limbi  puerorum  nomine  fideles  passim  designat)  in  quo  animae 
decedentium  cum  sola  originali  culpa,  poena  damni  citra  poenam 
ignis  puniantur:  perinde  ac  si  hoc  ipso  quod,  qui  poenam  ignis 
removent,  inducprent  locum  ilium  et  statum  medium  expertem 
culpae  et  poenae  inter  regnum  Dei  et  damnationem  aeternam, 
qualem  fabulabantur  Pelagiani;  falsa,  temeraria,  in  scholas  ca- 
tholicas  iniuriosa.  » 

Bices:  In  cone.  Florentino  definitum  est:  «  illorum  animas 
qui  in  actuali  mortali  peccato,  vel  solo  originali  decedant,  mox 
in  infernum  descendere,  poenis  tamen  disparibus  puniendos.  »  — 
Resp.  Bist.  Haec  disparitas  poenarum  inter  baptizatos  et  non  bapti- 
zatos  consistit  in  gradu  intensitatis  poenae  sensus,  neg.;  consi¬ 
sts  in  diversitate  specifica  poenarum,  ita  ut  peccato  actuali  obstri- 
cti  etiam  poena  sensus,  peccato  tantum  originali  sola  poena  damni 
puniantur,  cone.  Discrimen  enim  inter  acerbitatem  poenae  sen¬ 
sus  adest  etiam  infer  eos,  qui  cum  actualibus  mortalibus  de- 
cedunt,  inter  qpos  tamen  nullum  a  concilio  discrimen  indicatur. 

Quaenam  igitur  erit  talis  infantium  conditio?  Sunt,  qui  eos 


Articulus  III.  De  Purgatorio. 


769 


naturali  quadam  beatitudine  fruituros  esse  autument,  sunt  qui 
hoc  negent.  Suarez  sen  tit:  primo,  habituros  corpora  sana,  ve- 
geta,  pulchra,  incorruptibilia,  sine  cibo  et  potu,  sine  carnis  rebel- 
lione;  secundo,  habituros  etiara  varias  perfectiones  animarum. 


ARTICULUS  III. 

De  Purgatorio. 

1070.  Purgatorii  nomine  intelligitur  locus  seu  status  quidam, 
in  quo  post  mortem  animae,  quae  vel  obstrictae  adhuc  reatu 
alicujus  temporalis  poenae  vel  etiam  aliquibus  peccatis  venialibus 
ex  corpore  migraverunt,  secundum  divinae  justitiae  rationem 
cruciantur,  quoad  penitus  ab  ejusmodi  peccatis  expiatae  beati- 
tudinem  coelestem  consequi  valeant. 

Duo  circa  purgatorium  sunt  de  fide:  l.°  purgatorium  esse, 
2.°  animas  ibi  detentas  fidelium  suffragiis,  potissimum  vero  Missae 
sacrificio,  juvari.  Reliquas  quaestiones  more  solito  adnectemus. 

10/1.  Prop.  168.  Datur  purgatorium,  quo  animae  justae,  non- 
dum  plene  expiatae,  reatum  poenae  temporalis  exsolvunt:  hae  vero 
fidelium  suffragiis  adiuvantur. 

Declar.  Est  contra  Aerium  saec.  IV,  Petrobrusianos,  Al- 
bigenses,  Waldenses,  Hussitas  medio  aevo;  maxi  me  vero 
Protestantes  saec.  XVI,  et  quidern  utraque  pars  de  fide  ex 
cone.  Florent.  et  Trident,  (sess.  25),  iuxta  quod  Ecclesia  sacris 
litteris  et  antiquae  Patrum  traditioni  innixa  docuit:  «  Purgato¬ 
rium  esse,  animasque  ibi  detentas  fidelium  suffragiis,  potissimum 
vero  acceptabili  altaris  sacrificio  juvari.  »  Haec  duo  dogmata  op¬ 
time  coniunctim  pertractantur  et  demonstrantur:  sicut  enim  se¬ 
cundum  primum  supponit,  ita  per  secundum  primum  confirmatur. 

10/2.  Demonstr.  i.  Facta  collatione  (Judas)  duodecim  millia 
drachmas  argenti  mtsit  Jerosolymam ,  offerri  pro  peccatis  mor- 
tuorum  sacrificium,  bene  et  religiose  de  resurrectione  cogitans 
(nisi  enim  eos  qui  ceciderant  resurrecturos  speraret ,  superfluum 
videretur  et  vanum  orare  pro  mortuis),  et  quia  considerabat, 
quod  hi  cum  pielate  dormitionem  acceperant,  optimam  ha- 

49 

berent  repositam  gratiam.  Sanctci  ergo  et  salubris  est  cogitatio, 
pro  defunctis  exorare,  ut  a  peccatis  solvantur  (2.  Machab.  12, 
43  sq.).  Judas  cunctusque  populus  publice  earn  manifestat  persua- 
sionem,  quam  Spiritus  s.  commendat,  quod  aliqui  in  altera  vita 
possunt  a  peccatis  solvi  per  fidelium  suffragia.  Sed  a  peccatis 
non  solvuntur  aniraae  damnatorum  in  inferno,  ubi  nulla  est  re- 
demptio;  nec  animae  beatorum  in  coelis,  ubi  nulla  potest  esse 
culpa  aut  poena.  Ergo  solvuntur  a  peccatis  aniraae,  quae  in  quo- 
dam  medio  statu  temporalis  purgationis  post  mortem  existunt; 
seu  existit  purgatorium.  Neque  obstat,  quod  peccatum  ab  iis,  qui 
ceciderant,  eommissum,  fuerit  per  se  grave  (v.  40);  nam  incertum 
est  eos  in  tali  peccato  esse  mortuos,  cum  potuerint  in  mortis  ar- 
ticulo  peccati  poenitere,  vel  forte  etiam  ob  ignorantiam  vel  levem 
materiam  a  gravi  culpa  excusari ;  et  in  tali  persuasione  fuit  certe 
Judas  et  populus,  cum  iudicaverint  eos  cumpietate  dormitionem 
accepisse,  adeoque  non  cum  peccato  lethali  obiisse.  Persuasum  er¬ 
go  eis  erat  in  altera  vita  homines  solvi  a  reatu  peccati  venialis, 
vel  poenae  temporalis,  seu  existere  purgatorium.  —  b)  (Matth.  12, 
32):  Quicumque  dixerit  verbum  contra  Filium  hominis,  remitte- 
tur  ei;  qui  autem  dixerit  contra  Spiritum  sanctum,  non  remit- 
tetur  ei,  neque  in  hoc  saeculo  neque  in  futuro.  Ad  quae  verba  Au¬ 
gustinus:  «  Neque  enim  veraciter  diceretur,  quod  non  eis  re- 
mittatur,  neque  in  hoc  saeculo,  neque  in  futuro,  nisi  essent,  qui- 
bus  etsi  non  in  hoc,  tamen  remittetur  in  futuro  »  (1).  In  paradisum 
vero  nihil  coinquinatum  intrat,  in  inferno  nulla  peccatorum  datur 
remissio:  ergo  status  medius  dari  debet  ad  eluenda  huiusmodi 
peccata.  —  c)  (1.  Cor.  3,  11  sq.):  Fundamentum  enim  aliud  nemo 
potest  ponere  praeter  id,  quod  positum  est,  quod  est  Christus  Je¬ 
sus.  Si  quis  autem  super aedificat  super  fundamentum  hoc  aut‘um, 
argentum,  lapides  pretiosos,  ligna,  foenum,  stipulam,  uniuscu- 
iusque  opus  manifestum  erit.  Dies  enim  Domini  declarabit,  quia 
in  igne  revelabitur ,  et  uniuscuiusque  opus,  quale  sit,  ignis  proba- 
bit.  Si  cuius  opus  manserit,  quod  super aedificavit,  mercedem 
accipiet.  Si  cuius  opus  arserit,  detrimentum  patietur,  ipse  au¬ 
tem  salvus  erit,  sic  autem  quasi  per  ignem.  Fundamentum  fidei 
est  Jesus  Christus,  cui  alii  superaedificant  aurum.  argentum,  la- 


(1)  De  civ.  Dei  1.  21  c.  24. 


771 


Articulus  III.  De  Purgatorio. 

pides  pretiosos,  proponendo  scilicet  doctrinas  solidas  et  utiles;  alii 
ligna,  foeniim,  stipulas,  doctrinas  proponendo  vanas  et  peregrinas, 
quin  taraen  laedant  lundamentum.  Jam  vero  quae  fuerit  uniuscu- 
iusque  aedificatio,  in  die  iudicii  ignis  seu  acris  examinatio  manife- 
stabit:  cuius  opus  omni  naevo  caret  adeoque  igne  iudicii  illius 
non  laedetur,  ille  mercedem  accipiet;  cuius  opus,  structura  ligni, 
foeni,  stipulae  arserit,  cuius  videlicet  praedicatio  severum  judicii 
examen  non  sustinebit,  talis  detrimentum  patietur,  ipse  tamen,  cum 
fundamentum  non  laeserit,  adeoque  crimen  grave  non  commise— 
rit,  salvus  erit,  sed  tamquam  per  ignem;  scilicet  non  sine  aliquo 
dolore,  quo  defectus  ejus  expientur.  Atqui  id  intelligi  nequit  de 
beatis,  neque  de  reprobis:  ergo  intelligendum  est  de  animabus 
justis  in  statu  quoaam  medio  purgationis  existentibus,  donee  per- 
fecte  purgatae  coelum  ingrediantur.  Quod  autem  de  his  dicitur 
peccatis  venialibus,  ex  paritate  rafcionis  de  aliis  quoque  intelligi 
debet. 

1073.  II.  a)  In  allatam  Pauli  interpretationem  consentiunt 
ss.  Ambrosius,  Augustinus,  Hieronymus,  Ansel  mus, 
Thomas,  Bonaventura  et  patres  latini  in  cone.  Florentino. 
Sufficit  audivisse  Ambrosium  ita  scribentem:  «  Cum  Paulusdicit: 
Sic  tamen  quasi  per  ignem,  ostendit  quidem,  ilium  salvum  futu- 
rum,  sed  poenam  ignis  passurum  ut  per  ignem  purgatus  fiat 
salvus,  et  non  sicut  perfidi  aeterno  igne  torqueatur  »  (1).  — 
b)  Idem  luculenter  confirmat  praxis  orandi  pro  defunctis  quae  est 
a)  universalis  uti  constat  ex  August! no:  «  Orationibus  sanctae 
Ecclesiae  et  sacrificio  salutari  et  eleemosynis,  quae  pro  eorum 
(defunctorum)  spiritibus  erogantur,  non  est  dubitandum  mortuos 
adjuvari,  ut  cum  eis  misericordius  agatur  a  Domino,  quern  eo¬ 
rum  peccata  meruerunt.  Hoc  enim  a  patribus  traditum  universa 
observat  Ecclesia  »  (2);  fl)  solemmis,  cum  locum  satis  amplum 
obtineat  in  liturgia  et  a  conciliis  inculcetur;  y)  antiquissima,  vi- 
get  enim  apud  sectas  orientis,  quae  jam  saec.  V  ab  Ecclesia  se 
separarunt;  attingit  insuper  aetatem  apostolicam,  scribente  Ter- 
tulliano,  quod  si  horum  oblationum  pro  defunctis  «  legem  expo- 
stulas  Scripturarum,  nullam  invenies,  traditio  tibi  praetendetur 
autrix,  consuetudo  confirmatrix  et  fides  observatrix  »  (3),  imo,  si 


(1)  Serm.  20  in  Ps.  118.  —  (2)  Serrn.  172  n.  2.  —  (3)  Be  coron.  milit.  c.  4. 

Patribus  credimus,  ab  ipsis  Apostolis  est.  «  Sacrificium,  inquit 
Isidorus  Hispal.,  pro  fldelium  defunctorum  requie  offerre,  vel 
pro  iis  orare,  quia  per  totum  orbem  hoc  custoditur,  credimus, 
quod  ab  ipsis  Apostolis  traditum  sit.  Hoc  enim  ubique  catholica 
tenet  Ecclesia,  quae  nisi  crederet  fidelibus  defunctis  dimitti 
peccata,  non  pro  eorum  spiritibus  vel  eleemosynam  faceret,  vel 
sacrificium  Deo  offerret  »  (1).  Porro  hujusmodi  orationes,  teste 
Augustino,  Ecclesia  neque  pro  beatis  neque  pro  damnatis  per- 
solvit,  sed  pro  illis  animabus  justis  aliqua  adhuc  indigis  pur- 
gatione.  «  Si  sacrificia  sive  altaris,  sive  quarumcumque  eleemo- 
synarum  pro  baptizatis  defunctis  omnibus  offeruntur,  pro  valde  . 
bonis  gratiarum  actiones  sunt,  pro  non  valde  bonis  propitia- 
tiones  sunt,  pro  valde  malis  etsi  nulla  sint  adiumenta  mortuo- 
rum,  qualescumque  consolationes  vivorum  sunt  »  (2).  Credidit 
ergo  semper  et  ubique  Ecclesia  existere  purgatorium. 

1074.  III.  Quum  nihil  inquinatum  coelum  ingredi  possit,  et  con- 
tingat  aliquos  peccatis  venialibus  vel  aliqua  poena  temporali, 
quae,  remissa  culpa,  saepe  luenda  superest,  obnoxios  ex  hac  vita 
decedere,  cumque  hos  damnare  impium  sit, debet  esse  aliquis locus, 
in  quo  istae  animae  mundentur  et  omne  solvant  debitum,  i.  e. 
dari  debet  purgatorium.  —  Doctrina  de  purgatorio  manifestat 
Dei  justitiam  et  sanctitatem,  paradisi  gloriam,  fovet  poenitentiae 
spiritum,  solatur  in  mortis  articulo  peccatores  poenitentes,  de- 
terret  a  peccatis  venialibus,  quae  alioquin  carerent  sanctione, 
quod  sanctitate  Dei  foret  indignum,  quia  tunc  melioris  condi- 
tionis  essent  negligentes  quam  solliciti. 

1075.  Scholion  i.  De  modo  quo  purgantur  animae .  Triplex 
est  reatus,  cujus  purgatione  anima  indigene  potest:  peccatum  ve- 
niale,  poenae  ob  culpam  sive  mortalem  sive  venialem  dimissam 
adhuc  residuae,  et  pravi  habitus. 

Peccata  venialia  a  quibus  anima  non  semper  purgatur  in 
ipsa  morte,  quae  aliquando  poenitentiam  praevenit,  remittuntur 
post  separationem  a  corpore  virtute  gratiae,  per  quam  anima 
«  exit  in  actum  caritatis  detestantis  veniale  peccatum;  »  qui  «  di- 
lectionis  motus  in  eis  tollit  quidem  impedimentum  venialis  cul- 


(1)  De  eccl.  offic.  1.  c.  18.  n.  11.  —  (2)  Enchir.  n.  110.  Cf.  etiam  Grego- 
rium  M.  dial.  1.  4.  c.  44. 


Ai'ticulus  III.  De  Purgatorio.  773 

pae,  non  tamen  meretur  absolutionem,  vel  diminutionem  poenae 
sicut  in  hac  vita  »  (1). 

Habitus  pravi,  prouti  sunt  in  appetitu  sensitivo,  in  ipsa  morte 
simul  cum  corpore  deponuntur,  prouti  existunt  in  voluntate, 
«  credibile  est,  ait  Bellarminus,  omnes  istos  habitus  tolli  per 
piimum  actum  contrarium  animae  separatae,  quern  statim  a  se- 
paiatione  elicit.  Etsi  enim  hie  non  possit  uno  actu  destrui  habitus 
contractus  per  multos  actus,  tamen  ibi  poterit,  quia  actus  ille 
multo  vehementior  erit,  cum  anima  tunc  sit  potentior,  quantum 
ad  actus  spirituales,  nec  habeat  fomitem  contrarium  et  resi- 
stentem,  ut  hie  habet  »  (2). 

Poena  temporalis  debita  peccatis,  quoad  culpam  et  poenam 
aeternam  jam  remissis,  non  exsol vitur  ipsa  mortis  amaritudine, 
quod  est  tantum  privilegium  martyrii,  sed  post  mortem,  et  quidem 
non  merendo  (nullus  enim  est  merendi  locus  post  mortem)  nec 
proprie  satisfaciendo  per  voluntarias  poenas,  sed  satispatiendo, 
quatenus  anima  poenam  taxatam  juxta  qualitatem  et  quantitatem 
reatus  plene  luit,  nisi  suffrages  satis  factionum  adjuvetur. 

Ex  his  intelligitur,  utrum  animae  in  purgatorio  dicendae  sint 
in  via,  vel  in  termino.  Non  sunt  in  termino ,  quern  nondum  pos- 
sident,  disponuntur  tamen  ad  gloriam,  et  sic  sunt  quodammodo 
in  via;  absolute  tamen  non  sunt  in  via  quia  mereri  non  possunt, 
et  hoc  sensu  sunt  quodammodo  in  termino.  Sunt  ergo  in  statu 
medio,  dicique  possunt  esse  in  termino  gratiae ,  nondum  vero  in 
termino  gloriae. 

1076.  Sciiolion  ir.  De  poenis  purgatorii.  Poena  damni  est  vi- 
sionis  beatificae  retardatio,  quae  gravissima  est  turn  ratione  boni, 
quo  privantur,  turn  ratione  amoris,  quo  in  illud  jam  feruntur, 
turn  ratione  cognitionis,  qua  se  hujus  privationis  causam  ob  nu- 
gas  quasdam  esse  agnoscunt. 

Praeter  hanc  certum  est  in  purgatorio  dari  poenam  sensus, 
quae  consistit  in  experientia  alicujus  nocivi.  Quod  autem  praeci- 
pua  poena  sensus  sit  ignis  corporeus  de  fide  non  est,  cum  Graeci 
in  Florentino  aperte  professi  fuerint,  se  non  ponere  ignem  in 
purgatorio,  sed  tantum  labores  et  dolores,  qui  poenam  sensus  consti- 
tuunt;  quae  doctrina  neque  in  Florent.  neque  in  Trident. 


(1)  Cf.  s.  Thomas  de  Halo  q.  8.  a.  H.  —  (2)  De  purg.  1.  2. 

damnata  est;  est  taraen  admodum  probabite  propter  auctoritatem 
haud  paucorum  patrum  et  consensum  theologorum. 

Quoad  poenarum  gravitatem,  id  saltern  tuto  affirmari  potest 
cum  s.  Bon  a  ventura,  maximam  purgatorii  poenam  gravitate 
praecellere  quamlibet  hujus  vitae  poenam.  Dubium  vero  est,  utrum 
quaetibet  purgatorii  poena  omnes  excedat  poenas  hujus  vitae. 
Generatim  purgatorii  poenae,  ut  ut  gravissimae,  multum  allevian- 
tur  ex  Dei  amicitia  qua  fruuntur  sanctae  patientes  animae;  ex 
securitate  adipiscendae  gloriae;  demum  ex  ipsa  voluntatis  confor- 
mitate  cum  sanctissimo  Dei  beneplacito. 

De  duratione  poenarum  docent  theologi  l.°  solere  aliquas  ani- 
mas  satis  longo  tempore  in  purgatorio  cruciari;  2.°  nullas  animas 
ultra  diem  judicii  in  purgatorio  detentum  et  cruciatum  iri  (1). 

1077.  Scholion  hi.  De  statu  animarum  in  purgatorio  duo  cer- 
ta  sunt  apud  theologos:  l.°  eas  omnes  de  sua  salute  esse  certas; 
2.°  eas  peculiari  Dei  protectione  esse  impeccabiles.  Nec  obstat 
huic  impeccabilitati,  quod  Ecclesia  pro  animabus  purgatorii  oret, 
ut  liberentur  de  poenis  inferni,  ne  absorbeat  eas  tartarus,  ne 
cadant  in  obscurum ;  solet  enim  liturgia  ecclesiastica  fidei  my- 
steria  non  tarn  historice  ut  jam  peracta,  sed  dramatice  ac  si  mo- 
do  peragantur,  repraesentare,  quorum  fructus,  ut  nobis  applicen- 
tur,  postulamus.  Sic  tempore  adventus  dicitur:  «  Rorate  coeli 
desuper ;  »  et  in  festo  Ascensionis  Domini:  «  Qui  Jiodie  super  om¬ 
nes  coelos  ascendisti  »  (cf.  n.  887). 

1078.  Scholion  iv.  De  suffragiis.  Dogma  fidei  est,  ut  supra 
vidimus,  animas  purgatorii  fidelium  suffragiis  juvari.  Inter  haec 
efficacissimum  est  Missae  sacrificium,  deinde  indulgentiae  iisdem 
applicatae,  jejunia,  orationes,  eleemosynae,  et  quaecumque  alia 
opera  bona. 

Si  quaeratur  pro  quibus  valeant,  evidens  est  de  se  valere  pro 
iis,  quibus  specialis  fit  applicatio.  Dixi  de  se,  quia  huius  appli¬ 
cations  fructus  non  est  infallibilis ;  pendet  enim  a  misericordi 


(1)  Si  quaeras  de  loco  purgatorii,  accipe  quoddicit  s.  Thomas: «  Proba- 
biliter  locus  purgatorii  est  duplex:  Unus  secundum  legem  communem ;  et  hie 
locus  purgatorii  est  locus  inferior,  inferno  conjunctus....  Alius  est  locus  pur¬ 
gatorii  secundum  dispensationem;  et  sic  quandoque  in  diversis  locis  aliqui 
puniti  leguntur,  vel  ad  vivorum  instructionem,  vel  ad  mortuorum  subventio- 
nem,  ut  viventibus  eorum  poena  innotescens  per  suffragia  Ecclesiae  mitiga- 
retur.  »  Ad  ealeem  Suppl.  a.  2.  de  purg. 


775 


Articulus  III.  De  Purgatorio. 

acceptatione  divina;  hinc  dicuntur  orationes  et  bona  opera  ani- 
mabus  prodesse  per  modum  sufFragii.  Ex  parte  vero  ipsius  ani- 
niae,  pio  qua  olFeruntur  suffragia,  valet  ilia  Augustini  regular 
«  Eis  haec  prosunt,  qui  cum  viverent,  ut  haec  sibi  postea  possent 
prodesse,  meruerunt  »  (1). 

Relate  vero  ad  modum,  prodesse  possunt  vel  per  satis f 'actio— 
nem  applicando  eis  turn  satisfactiones  Christi  et  Sanctorum  uti  in 
Missae  sacrillcio  et  indulgentiis,  turn  valorem  satisfactorium  cujus- 
libet  operis  poenalis;  vel  per  merita  congrua  applicando  eis  quae- 
dam  opera,  quae  per  se  et  directe  poenalia  non  sunt,  uti  est  e.  g. 
susceptio  sacrae  Eucharistiae.*  vel  denique  per  impetrationem, 
quae  maxime  spectat  ad  orationem;  licet  enim  oratio  sit  etiam 
opus  aliquod  sive  satisfactorium  sive  meritorium,  impetrationis 
tamen  characterem  sibi  proprium  vindicat.  Generatim  triplex  haec 
ratio  inest  simul  in  quolibet  pietatis  opere. 

Conditiones  requisitae  in  eo,  qui  suffragia  offert,  sunt:  l.°  ad 
satisfaciendum i  et  merendum,  ut  olferens  sit  in  statu  gratiae , 
nisi  agat  ut  Ecclesiae  minister  (sacrificium  Missae  et  suffragia 
Ecclesiae).  Verum  2.°  impetrationis  valor  videtur  inesse  etiam 
orationibus  privatis  eorum,  qui  in  statu  peccati  versantes  defunctis 
requiem  adprecantur.  Ratio  est,  quia  impetratio,  qua  tail’s,  non 
petentis  dignitate  sed  pura  Dei  misericordia  innititur  (2). 

Angelos  quoque  et  sanctos  directe  defunctis  succurrere  posse, 
sententia  longe  probabilior  afflrmat,  innititurque  precibus  Eccle¬ 
siae  fideliumque  sensu. 

1079.  Scholion  v.  De  animarum  pro  nobis  orationibus.  Quamvis 
plures  theologi  negent,  animas  purgatorii  pro  nobis  orare  posse, 
communion  tamen  sententia  tenet,  eas  orare  pro  nobis,  praeser- 
tim  eas  juvantibus.  Nihil  enim  obstare  videtur,  cum  nobiscum 
sint  communione  conjunctae,  et  nos  aliorum  suffragiis  indigere 
sciant.  Sic  Moyses  et  Jeremias  leguntur  post  mortem  orasse  pro 
populo.  Probabilis  quoque  est  sententia  Bel lar mini,  licitum 
esse  animas  purgatorii  invocare,  sicut  preces  piorum  hominum 
in  terris  viventium  licet  poscere:  quod  tamen  Ecclesia  public© 
facere  non  consuevit. 


(1)  Enchir.  n.  110.  —  (2)  Cf.  Sala  t.  III.  n.  218  et  sq. 

ARTICULUS  IV. 

De  Coelo. 

1080.  Coelum  est  locus,  ubi  Deus  gloriam  suam  manifestat  et 
semetipsum  clare  ac  intuitive  conspiciendum  praebet  electis  suis, 
qui  ibidem  perfecta  felicitate  fruuntur.  Coelum  non  modo  statum 
sed  locum  esse,  apparet  ex  eo,  quod  ibi  et  corpora  inveniri  de¬ 
bent.  Ubi  autem  situs  sit,  revelatio  non  docet:  indicat  tamen  ad 
eum  tanquam  ad  altitudinem  ascendi.  Status  sanctorum  in  pa- 
radiso  vocatur  beatUudo. 

1081.  Beatitudo,  quae  etiam  summum \  bonum  ac  ultimus  finis 
dicitur,  definitur  in  genere  a  Boetio:  Status  omnium  bonorum 
aggregations  perfectus ;  a  s.  A  u  g  u  s  t  i  n  o :  Bonorum  omnium 
summa  et  cumulus ;  a  s.  Thom  a:  Summum  bonum,  appetitus 
rationalis  adaequate  satiativum  (1). 

Dividitur  beatitudo:  l.°  in  obiectivam,  quae  est  ipsum  obie- 
ctum  seu  res,  cujus  possessione  reddimur  beati  ;  et  in  subje- 
ctivam  seu  formalem  quae  est  ipsa  hujus  obiecti  possessio  et 
fruitio.  Talis  possessio  obtineri  nequit  nisi  per  aliquam  ipsius 
hominis  operationem  quae  tribus  potissimum  actibus  continetur: 
visionis,  amoris  et  gaudii,  quibus  summum  bonum,  Deus,  appre- 
henditur  (2).  Patet  beatitudinem  hanc  subiectivam  magis  proprie 
dici  beatitudinem.  2.°  In  essentialem,  quae  secluso  quovis  alio  fa- 
cit  simpliciter  beatum,  et  accidentalem  seu  integralem,  quae  est 


(1)  1.  2.  q.  2.  a.  8. 

(2)  Omnes  conveniunt  beatitudinem  tres  hos  actus  includere;  nemo  enim 
sine  gaudio  est  beatus,  nemo  vero  gaudere  potest  nisi  de  possessione  boni, 
quod  amat.  amari  autem  nequit,  nisi  quod  cognoscitur.  Attamen  si  instituitur 
quaestio  in  quo  actu  essentia  seu  ratio  beatitudinis  sit  constituenda,  tres  exi- 
stunt  sententiae.  Prim  a,  quae  est  s.  Thomae,  tenet  beatitudinem  forma¬ 
lem  essentialiter  consistere  in  sola  visione,  actu  intellectus,  cetera  promanare 
ab  ipsa  sed  pertinere  ad  perfectionem,  ita  ut,  si  essent  separabilia,  habere- 
mus  statum  beatitudinis  non  perfectum,  sed  perfectam  essentiam  beatitudinis, 
sicuti  v.  g.  homo  coecus  esset  essentialiter  homo,  non  tamen  perfectus.  Al¬ 
tera  quam  proponit  Suarez,  docet  earn  consistere  in  visione  et  amore  Dei, 
actibus  intellectus  et  voluntatis;  tertia,  quam  defendit  Lessius,  requirit 
etiam  gaudium  ad  essentiam  beatitudinis. 

beatitudinis  complementum.  3.°  In  naturalem  et  supernaturalem 
prouti  Deus  viribus  naturae  tantum  rationeque  naturae  convenien- 
ti,  vel  gratiae  auxiliis  rationeque  naturae  exigentiam  excedente 
attingitur  (n.  358).  De  hac  postrema  nobis  hie  sermo  est. 

1082.  Prop.  169.  Sancti  in  coelo  Deum  intuitive  vident;  hac 
visione  perfecte  constituuntur  beati. 

Demonstr.  i.  p.  Hanc  partem  fuse  demonstratam  sume  ex 
(n.  369  et  sq.) 

1083.  Demonstr.  ii.  p.  a)  Generatim  coelum  variis  describitur 
nominibus,  quibus  magna  felicitas  significatur,  ut  v.  g.  vita  ae- 
teyma,  tabernaculum  aeternum,  patina  nostra,  corona  vincen- 
tibus  clestinata,  paradisus  Lei,  haereditas,  convivium  coeleste, 
nuptiae,  sessio  in  throno  Dei,  sabbatismus,  regnum  coelorum, 
in  quo  sancti  regnant  et  glorificantur  et  gaudent  gaudio  Domi¬ 
ni  (1);  hujus  vero  possessions  et  fruitionis  modus  dicitur  esse 
per  intuitivam  Lei  visionem  (2):  ergo  —  b)  Speciatim  vero  visioni 
Dei  adscribitur  ajipsum  beatitudinis  nomen  (Matth.  5,8):  Bea¬ 
ti  mundo  corde,  quoniam  ipsi  Leum  videbunt.  fi)  Vitaaeterna: 
(Jo.  17,  3) :  Haec  est  autem  vita  aeterna,  ut  cognoscant  te  solum 
Leum  verum.  y)  Totalis  expletio  appetitus  (Ps.  16,  15): 
Satiabor  cum  apparuerit  gloria  tua,  ad  quam  satietatem  decla- 
randam  Scripturae  (Matth.  25,  21,  23)  dicunt  justos  ingredi  in 
ipsum  gaudium  Domini,  quod  gaudium  manet  in  ipsis  plenum,  et 
plenitudine  constituitur  omnium  bonorum  domini  (Jo.  15,  11; 
Matth.  24,  47).  d)  Plenitudo  voluptatis  (Ps.  35,  19):  Inebria- 
buntur  ab  ubertate  domus  tuae  et  torrente  voluptatis  tuae  po- 
tabis  eos :  quoniam  apud  te  est  fons  vitae  et  in  lumine  tuo  vide- 
bimus  lumen,  e)  Perfectio  consummata  intellect ualis 
naturae  (1.  Jo.  3,  2):  Similes  ei  erimus,  quoniam  videbimus  eum 
sicutiest;  in  quo  enunciatur  perfecta  similitudo  cum  Deo,  quam 
creatura  rationalis  potest  acquirere.  Sicut  autem  cuj usque  crea- 
turae  bonitas  per  hoc  habetur,  quod  Deo  sub  aliquo  respectu  as- 
similatur,  quippe  qui  ipse  solus  est  totus  bonitatis  principium, 
ita  consummata  creaturae  perfectio,  quae  beatitudo  dicitur,  in 


(1)  2.  Cor.  5,  1  et  8;  Matth.  5,  20;  1.  Cor.  1!,  25;  Apoc.  2,7;  1.  Petr.  1, 
4;  Luc.  22,  30;  Matth.  22,  2;  Apoc.  3,  21;  Hebr.  6,  9. 

(2)  1.  Jo.  3,  2;  1.  Cor.  13,  12;  Matth.  18,  10  coll.  22,  30. 


778  Tr.  XIV.  De  Novis.  Cap.  I.  De  Novis.  singulorum  hominum. 

perfecta  assimilatione  cum  Deo  consisted  £)  Consecutio  ul- 
timi  finis.  Etenim  regnum  coelorum  est  supremum  praemium 
et  corona,  quam  Deus  nobis  promittit  (Matth.  25,  34).  Regnum 
autem  coelorum  pro  eodem  habetur  ac  Dei  visio  (Matth.  5.  3.  8. 
10).  rj)  Exclusio  omnis  mali  et  tristitiae  (Apoc.  7,  16.  17): 
Non  esurient  neque  sitient  amplius,  neque  cadet  super  illos  sol, 
neque  ullus  aestus...  absterget  Deus  omnem  lacrymam  ab  oculis 
eorum:  et  mors  ultra  non  erit,  quia  prima  abie?'unt.  ft)  Nomi- 
natim  impeccabilitas  (Apoc.  22,3  sq.):  Etomne  maledictum  non 
erit  amplius:  sed  sedes  Dei  et  agni  in  ilia  erunt,  et  servi  ejus  ser¬ 
vient  ei\  et  videbunt  faciem  ejus;  et  Ps.  139,  14:  Habitabunt  recti 
cum  vultu  tuo.  Et  re  veraex  perfecta  et  intuitiva  Dei  visione  ori¬ 
tur  in  beatis  intensissimus  Dei  amor  (1),  qui  totam  animae  capa- 
citatem  explet,  ita  ut  nihil  nisi  Deum,  aut  propter  Deum  amare 
possint;  quamobrem  et  impeccabiles  sunt,  quod  s.  Ful gen ti us 
his  verbis  docet:  «  Firmissime  tene,  et  nullatenus  dubites,...  non 
jam  posse  quemlibet  sanctorum  in  deterius  commutari;  quia  sic 
acceperunt  aeternam  beatitudinem,  qua  Deo  stabiliter  perfruun- 
tur,  et  ea  carere  non  possunt  (2).  ft)  Gaudiorum  aeternitas; 
(Jo.  10,  28):  Ego  vitam  aeternam  do  eis  et  non  peribunt  in  ae- 
ternum;  (Matth.  25,  46):  Et  ibunt  hi  in  supplicium  aeternum ;  justi 
autem  in  vitam  aeternam.  Porro  beatitudo  dicitur:  immarce- 
scibilis  gloriae  corona  (1.  Petr,  1,  4);  haereditas  aeterna  (Hebr. 
9,  15);  aeternum  gloriae  pondus  (2.  Cor.  4,  17);  regnum  aeter¬ 
num  (2.  Pet.  1, 11).  Praeterea  est  de  ration sperfectae  beatitudinis, 
ut  nunquam  desinat  et  desinere  possit  (3). 

1084.  II.  Cyril lus  Alex.:  «  Nihil  vera  Dei  contemplatione 
est  pretiosius;  quandoquidem  nos  summae  beatitudinis  haec  facit 
participes  »  (4);  Augustinus:  «  In  visione  merces  tota  promitti- 
tur  delectationis  et  desiderii  nostri...  Yisio  quae  est  facie  ad 
faciem  summurn  praemium  promittitur  justis  »  (5).  —  Suadetur 
ratione.  Beatitudo  nihil  aliud  est  quam  summi  boni  i.  e.  Dei  ap- 
prehensio  et  possessio:  atqui  Deus,  utpote  purus  spiritus  et  ipsa 
veritas,  aliter  apprehendi  et  possideri  nequit,  quam  per  visionem 
et  inde  resultantem  amorem  et  fruitionem :  ergo. 


(1)  S.  Thomas  3.  q.  10.  a.  2.  Cf.  et  Becanum  p.  2.  tr.  1.  c.  1.  q.  9. 

(2)  Lib.  de  Fide  ad.  Petr.  c.  23.  —  (3)  1.  2.  q.  5.  a.  4.  —  (4)  L.  3.  contr. 
Jul.  n.  83.  —  (5)  De  Trinit.  1.  1.  cc.  9.  13. 

1085.  Scholion  I.  De  lumine  gloriae. Hanc  visionem  esse  su- 
pernaturalem  demonstravimus  (n.  72  sq.)  Hinc  ad  eam  requiritur, 
uti  contra  Beguardos  definitum  est  in  cone.  Viennensi,  lu¬ 
men  gloriae.  Etenim  «  cum  virtus  naturalis  intellectus  creati  non 
sufficit  ad  essentiam  Dei  videndam,  oportet  quod  ex  divina  gratia 
superaccrescat  ei  virtus  inteiligendi.  Et  hoc  augmentum  virtutis 
intellectivae  illuminationem  intellectus  vocamus  »  (1).  Omnes 
consentiunt  hoc  lumen  esse  principium  quoddam  supernaturale, 
intellectum  confortans  et  complens  in  ratione  potentiae  pro- 
ximae  ad  videndum  Deum,  illudque  esse  quid  habituale  at- 
que  inliaerens ,  et  non  mere  actuale  nec  extrinsecum .  Sicut 
lumen  rationis  lumine  fidei  perficitur,  ita  utrumque  elevatur 
et  completur  ad  videndum  Deum  uti  est  in  se.  In  ulteriore 
autem  explicatione  non  conveniunt  inter  se  theologi  (2).  Les- 
sius,  paucis  sed  perspicuis  verbis,  lumen  gloriae  ita  decla- 
rat:  «  Lumen  istud  est  suprema  quaedam  irradiatio  et  parti- 
cipatio  lucis  illius,  qua  Deum  seipsum  videt,  per  quam  intel¬ 
lectus  ad  statum  divinum  elevatur  et  fit  deiforme;  »  deinde  ejus- 
dem  munera  adsignans  pergit:  «  Primo  elevat  mentem  ad  statum 
divinum  eamque  efficit  deiformem  et  similem  Patri.  Mens  e- 
nim  sic  illustrata  et  elevata  constituitur  in  actu  primo  et  vires 
accipit  ad  productionem  visionis  essentiae  divinae.  Secundo  ex¬ 
pandit  mentis  capacitatem  in  immensum,  ut  sit  capax  immensi 
et  illimitati  boni,  sicut  si  uter,  qui  per  se  tantum  sit  capax 
unius  amphorae,  ita  interius  extendatur  et  dilatetur,  ut  possit 
intra  se  complecti  totum  Oceanum....  Tertio  mentem  sic  eleva- 
tam  et  expansam  determinat  et  rapit  in  visionem,  eam  eminenti 
modo  juvando  et  simul  concurrendo  ad  illius  visionis  produ¬ 
ctionem;  et  simul  essentia  divina  intime  praesens  intellectui 
concurrit  instar  sigilli  ad  eam  visionem  formandam  et  sibi 
assimilandam  »  (3).  His  consonant  verba  Ca  tech  is  mi  Romani: 


(1) .  1.  q.  12.  a.  5. 

(2)  Juxta  Thomassinum  lumen  gloriae  est  Spiritus  s.  hypostasis,  bea- 
torum  mentem  intime  illustrans,  et  juxta  Petavium  (de  Deo  1.  7.  c.  8)  Deus 
ipse  animae  beatae  conjunctus.  Communior  autem  inter  theologos  est  senten- 
tia  T  ho  mis  tar  um,  quae  tenet,  lumen  gloriae  esse  habitum  supernaturalem, 
qui  permanenter  inhaeret  beatorum  intellectui,. illumque  elevat  ac  roborat  ad 
Dei  visionem  eliciendam.  —  Ceterum  quoniam  totus  status  gloriae  respondet 
statui  gratiae  in  hac  vita  cf.  etiam  quae  de  hoc  diximus  n.  705. 

(3)  De  summo  Bono  1.  2.  c.  8  n.  44  et  52. 

«  Qui  illo  (Deo)  fruuntur,  quamvis  propriam  substantiam  reti- 
neant,  admirabilem  taraen  quamdam  et  prope  divinam  formam 
indimnt,  ut  dii  potius  quam  homines  videantur.  Una  ilia  ratio 
divinae  substantiae  cognoscendae  relinquitur,  ut  ea  se  nobis 
conjungat,  et  incredibili  modo  intelligentiam  nostram  altius 
extollat,  atque  ita  idonei  ad  ejus  naturae  speciem  contemplandam 
reddamur.  Id  vero  lumine  gloriae  assequemur,  cum  eo  splendore 
illustrati  Deum  verum  in  ejus  lumine  videbimus  »  (1). 

1086.  Scholion  II.  De  diversitate  visionis  atque  beatitudinis 
perfectione.  Licet  omnes  beati  Deum  videant,  attamen  contra 
Jovinianum  stoicorum  placita  secutum  etLutherum,  tenendum 
est,  et  quidem  ex  cone.  Florentino  de  fide,  eos  «  intueri  ipsum 
Deum  Trinum  et  unum  pro  meritorum  diversitate,  alium  alio 
perfectius.  »  Yisio  enim  beati fica  est  merces,  merces  vero  reddi 
debet  unicuique  secundum  opera  ejus  (Matth.  16,  27).  Unde 
etiam  Dominus  ait :  In  domo  Patris  mei  mansiones  multae  sunt 
(Jo.  14,  2).  Quam  diversitatem  s.  Thomas  explicat  ex  eo,  quod 
« intellectus  plus  participans  de  lumine  gloriae  perfectius  Deum 
videbit.  Plus  autem,  prosequitur  s.  Doctor,  partecipabit  de  lu¬ 
mine  gloriae,  qui  plus  habet  de  caritate,  quia  ubi  est  major 
caritas,  ibi  est  majus  desiderium,  et  desiderium  quodammodo 
facit  desiderantem  aptum  et  paratum  ad  susceptionem  desiderati. 
Unde  qui  plus  habet  de  caritate,  perfectius  Deum  videbit  et 
beatior  erit  »  (2).  Hinc  ex  diversa  caritate  erit  diversum  desi¬ 
derium  beata  visione  satiandum,  ex  diverso  desiderio  diversa 
luminis  virtus  et  capacitas  ad  visionem.  Proinde  unusquisque 
Deum  videbit  eoque  fruetur  pro  desiderio  et  capacitate  sua,  unde 
nec  unus  alteri  invidebit,  quia  unusquisque  tantum  sibi  beatita- 
tis  percipiet,  quantum  percipere  volet  et  poterit. 

1087.  Scholion  III.  De  objecto  visionis  primario  et  secunda- 
rio.  Objectum  primarium  est  Deus,  illumque  beati  videntes  in¬ 
tuitive  vident  omnia  in  Deo  formaliter  existentia.  Hinc  beati 
vident  omnes  Dei  perfectiones  et  divinas  personas.  Yerum,  licet 
totus  Deus  prouti  est  in  se  videatur,  non  tamen  potest  compre- 
hendi  (n.  66);  itemque  licet  totus  ab  omnibus  videatur,  attamen 
diversa  intensitate  visionis  a  diversis  videtur.  —  Objectum  secun- 


(1)  P.  1.  a.  12.  n.  8.  9.  —  (2)  1.  q.  12.  a.  6. 

darium  sunt  creaturae,  quas  beati  in  Deo  vident.  Hinc  eorum 
omnium,  quae  Deus  tacit  vel  facere  potest,  tanto  aliquis  plura 
cognoscit,  quanto  perfectius  Deum  vident.  Quia  vero  nemo  Deum 
comprehendit,  ideo  nemo  omnia  possibilia  videre  potest;  atta- 
men  omnes  beati  cognoscunt  omnia  singularia,  quae  ad  ipsos 
spectant,  qualia  sunt  ea  quae  ad  beatos  pertinebant,  cum  in 
terris  degerent,  et  preces,  quae  ad  eos  diriguntur. 

1088.  Sciiolion  IV.  De  beatitudine  accidentali  el  aureola. 
Praeter  beatitudinem  essentialem  admittenda  est  in  coelo  etiam 
beatitudo  accidental is,  quae  maxime  reponenda  est  in  cognitione 
et  amore  humanitatis  Christi,  B.  Virginis,  et  in  angelorum  atque 
sanctorum  societate  (1).  Hue  etiam  referunt  theologi  aureolam 
quae  est  «  quoddam  privilegiatum  praemium  privilegiatae  vi- 
ctoriae  respondens  »  (2).  Hoc  gaudium  post  resurrectionem  etiam 
in  coipus  speciali  fulgore  redundabit.  Pro  triplici  victoria  de  tri¬ 
bus  pr aecipuis  Christi  nostraeque  salutis  hostibus,  nempe  cavme 
mundo  et  daemone  relata,  tres  solent  statui  aureolae:  virginis, , 
martiris,  doctoris  (3).  De  carne,  ejus  illecebris  resistens,  trium- 
phat  virgo;  de  mundo  mortis  contemptu  martyr;  deque  daemone 
eum  sana  doctrina  e  fidelium  cordibus  expellens,  doctor. 


CAPUT  II. 

De  novissimis  mundi. 


1089.  Ad  mundi  novissima,  seu  ad  extrema  generis  humani 
fata,  quae  in  divinis  literis  dici  solent  ilia  dies,  dies  Domini,  dies 
Christi,  d'les  Filii  liominis,  novissimus  dies,  finis,  consummatio 
saeculi,  tria  referuntur;  l.°  signa  praevia;  2.°  resurrectio  mor- 
tuorum;  3.°  iudicium  universale;  4.°  mundi  renovatio  et  regnum 
Christi  aeternum.  De  his  quatuor  articulis  agendum. 


(1)  Cf.  Catech.  Korn.  p.  1.  c.  13.  q.  10.  —  (2)  S.  Thomas  Supplctn. 
96  a.  11.  cf.  a.  5.  —  (3)  Ibid.  a.  7.  et  a.  12. 

ARTICULUS  I. 

De  signis  adventus  Christi. 

1090.  Signa  quae  Christi  adventum  praecedent,  communiter 
haec  recensentur:  praedicatio  Evangelii  per  universum  mundum, 
magna  populorum  apostasia,  reditus  Henoch  et  Eliae,  Judaeorum 
conversio,  adventus  Antichristi,  perturbationes  maximae  in  ordi- 
ne  physico  (1).  Haec  omnia  quamvis  certo  sint  ventura,  tamen 
ex  modo  prophetico  quo  praenuntiata  sunt,  et  ex  ipsa  eorum 
natura,  multa  nobis  circa  ea  remanent  arcana  atque  obscura  (2). 
De  singulis  breviter. 

1.  Praedicatio  Evangelii  per  universum  mundum.  (Matth.  24, 
14):  Praedicabatur  hoc  Evangelium  regni  in  universo  orbe,  in 
testimonium  omnibus  gentibus,  et  tunc  veniet  consummatio. 
( cf .  Jo.  10,  16).  Hoc  signum  melius  negativum  dixeris. 

2.  Apostasia  a  fide.  (Luc.  18,  8) :  Filius  hominis  veniens,  inve- 
niet,putas,  fidem  in  terra  ?  et  (2.  Thess.  2,  3):  Nisivenerit  discessio 
(anooraota)  primum,  et  revelatus  fuerit  homo  peccati,  filius  per- 


(1)  «  In  illo  itaque  judicio  vel  circa  illud  judicium  has  res  didicimus  Ven¬ 
turas,  Eliam"  Thesbitem,  fidem  Judaeorum,  Antichristum  persecuturum,  Chri¬ 
stum  judicaturum,  mortuorum  resurrectionem,  bonorum  malorumque  diremptio- 
nem,  mundi  conflagrationem  ejusdemque  renovationem.  Quae  omnia  quidem 
ventura  credendum  est:  sed  quibus  modis  et  quo  ordine  veniant,  magis  tunc 
docebit  rerum  experientia,  quam  nunc  ad  perfectum  hominum  intelligentia 
valet  consequi.  Existimo  tamen,  eo  quo  a  me  commemorata  sunt  ordine,  esse 
ventura  ».  A u  gu  s  t  i  n  u  s  De  civ.  Dei  1.  20.  c.  30. 

(2)  De  mundi  duratione  sapienter  animadvertit  Augustinus  de  civ.  Dei 
1.  18  c.  53:  «  Quaeri  solet:  quando  istud  erit?  Importune  omnino!  Si  enim 
hoc  nobis  prodesset,  a  quo  melius  quam  ab  ipso  Domino  magistro  interrogan- 
tibus  discipulis  diceretur?  Non  enim  siluerunt  inde  apud  eum,  sed  a  praesente 
quaesierunt  dicentes:  Domine  si  hoc  tempore  praesentaberis  et  quando  re- 
gnum  Israel !  At  ille  :  Non  est,  inquit,  vestrum  scire  tempora,  quae  Pater 
posuit  in  sua  potestate  (Act.  1,  6.  1)....  Frustra  igitur  annos.  qui  huic  sae- 
culo  remanent  computare  ac  definire  conamur  cum  hoc  scire  non  esse  nostrum 
ex  ore  veritatis  audiamus.  Recensita  ’  vero  triplici  de  mundi  fine  opinione, 
subdit:  «  Coniecturis  quippe  utuntur  humanis,  non  ab  iis  certum  aliquid  de 
Scripturae  canonicae  auctoritate  profertur.  Omnium  vero  de  hac  re  calculan- 
tium  digitos  resolvit  et  quiescere  jubet  ille  qui  dixit:  Non  est  vestrum  sci¬ 
re  etc.  Neque  diebus  nostris  ex  signis  aliquid  magis  concludi  potest,  quam 
Augustini  aetate. 

ditionis,  dies  Domini  non  veniet.  Ex  hoc  apparet,  ante  consum- 
mationem  fidem  quidem  praedicandam  omnibus,  non  vero  ab 
omnibus  esse  suscipiendam. 

3.  Reditus  Henoch  et  Eliae.  (Malach.  4,  5):  Ecce  ego  mittam 
voids  Eliam  prophetam,  antequam  veniat  dies  Domini  magnus 
et  horribilis,  et  (Apoc.  11,  3  sq.) :  Dabo  duobus  testibus  meis,  et 
prophetabunt  diebus  mille  ducenti  sexaginta....  Et  cum  finierint 
testimonium  suum,  bestia  quae  ascendit  de  abysso,  faciet  adver- 
sum  eos  bellum,  et  vincet  illos,  et  occidet  eos.  —  S.  Ambrosius: 
«  Nam  et  bestia  ilia  Antichristus  ex  abysso  ascendit,  utadversus 
Eliam  atque  Henoch,  qui  propter  testimonium  Domini  Jesu  ter- 
ris  sunt  redditi,  praeliaretur,  ut  legimus  in  Joannis  Apocalyp- 
si  (1);  —  Voluit  autem  Deus,  hosce  viros  ex  prioribus  mundi 
aetatibus  generationi  novissimae  praedicare,  turn  ut  solemnior, 
adeoque  patentior  futura  sit  fidei  praedicatio;  turn  etiam  ut  osten- 
datur,  eundem  esse  omnis  legis,  naturae,  circumcisionis  et  gratiae 
auctorem  Deum :  eundem  esse  Christum  et  eandem  fidem  quae 
ab  initio  mundi  usque  ad  finem  praedicatur. 

4.  Judaeorum  conversio.  (Rom.  9,  27):  Si  fuerit  numerus 
filioy'um  Israel  tamquam  arena,  mavis,  reliquiae  salvae  fient 
(cf.  11,  25;  Matth.  17,  11);  tamen,  probabilius,  non  omnes,  sed 
maxima  eorum  pars,  ii,  nempe,  de  quibus  Daniel  (12,  1):  In  tem¬ 
pore  illo  salvabitur  populus  tuus  omnis,  qui  inventus  fuerit 
scriptus  in  libro  vitae. 

5.  Adventus  Antichristi.  Hoc  nomen  antichristus  dupliciter 
in  Scriptura  accipitur:  a)  sensu  latiori,  et  significat  omnes  eos, 
qui  Christum  oppugnant,  pseudoprophetas,  haereticos,  Eccle- 
siae  persecutores,  .juxta  illud  loannis  (1.  ep.  2,  18):  Et  nunc 
antichristi  multi  facti  sunt;  b)  sensu  stricto  et  antonomastico, 
et  denotat  magnum  ilium  Christi  adversarium,  qui  in  fine  mundi 
venturus  describitur.  De  hoc  loquitur  Paulus  (2.  Thessal.  2,  2. 
sq.):  Neque  terreamini....  quasi  instet  dies  Domini.  Ne  quis  vos 
seducat  ullo  modo:  quoniam  nisi  venerit  discessio  primum,  et 
revelatus  fuerit  homo  peccati  (6  dvthoojzog  r fjg  ajuagrtag),  filius 
perditionis,  qui  adversatur  et  extollitur  super  omne  quod  dicitur 
Deus  aut  quod  colilur,  ita  ut  in  templo  Dei  sedeat,  oslendens  sc 


(1)  In  Ps.  45.  n.  10. 

tamquam  sit  Deus....  Et  tunc  revelabitur  Me  iniquus,  quem  Do- 
minus  Jesus  interficiet  spiritu  oris  sui,  et  destruet  illustratione 
adventus  sui  eum,  cuius  est  adventus  secundum  operationem 
satanae,  in  omni  virtute  et  signis  et  prodigiis  mendacibus,  et  in 
omni  seductione  iniquitatis  Us  qui' pereunt.  (Cf.  Matth.  24,  24; 
Daniel.  7,20;  Zach.  11,  16;  Apoc.  13).  Ex  his  locis,  collatis  simul 
Patribus  (1),  haec  de  ipso  constant:  a)  Antichristus  certe  est  ven- 
turus.  b)  Ipse  erit  persona  singularis  et  determinata,  non  moralis, 
neque  diabolus,  natione  probabiliter  Judaeus,  c)  Scelestissimus  in 
concupiscentiis  foeminarum  (Daniel  11,  37),  homo  peccati,  qui 
cultum  divinum  sibiarrogabit,  christianosacerbissime  persequetur, 
innumerisque  signis  et  prodigiis  gentes  seducet,.  d)  Universalem 
politicam  potestatem  acquiret,  adeo  ut  penes  ipsum  totius  mundi 
imperium  futurum  esse  hand  immerito  credatur;  eius  tamen  re- 
gnum  non  diu  durabit,  quia  propter  electos  breviabuntur  dies  ill i. 
Nam  Dominus  Jesus  interficiet  eum  spiritu  oris  sui  (2.  Thess. 
2,  8;  cf.  Apoc.  20).  Non  multo  post  autem  veniet  dies  judicii 
(Matth.  24,  23  sq.). 

6.  Perturbationes  maxime  in  ordine  physico.  (Matth.  24,  29): 
Statim  autem  post  tribulationem  dierum  illorum  sol  obscura- 
bitur,  et  luna  non  dabit  lumen  suum,  et  stellae  cadent  de  coelo 
et  virtutes  coelorum  commovebuntur;  et  (Luc.  21,25):  Et  ei^unt 
signa  in  sole  et  luna  et  stellis,  et  in  terris  pressura  gentium 
prae  confusione  sonitus  maris  et  fluctuum;  arescentibus  homi- 
nibus  prae  timore  et  expectatione,  quae  supervenient  universo 
orbi.  —  Hue  spectat  quoque  juxta  nonnullos  ignis  conflagratio, 
de  qua  inferius. 


ARTICULUS  II. 

De  resurrectione  mortuorum. 

1091.  Resurrectio  definitur:  corporis  morte  amissi  restitutio 
el  animae  cum  eodem  iterata  coniunctio.  Spectata  causa  effi- 
ciente  dicitur  resuscitatio,  et  est  actio  Dei  homines  mortuos 
omnipotenti  sua  virtute  ad  vitam  revocantis.  Dicitur  etiam  «  ve¬ 


il)  Hos  videsis  apud  Stent r up  th.  152  sq. 

surrectio  carnis,  ut  distinguatur  a  resurrectione  spiritus,  quae 
in  hac  vita  efficitur,  et  «  ne  quis,  ut  docet  Catechism  us  Rom., 
animam  simul  cum  corpore  interiisse,  utrumque  vero  in  vitam 
revocari  existimaret....  »  nam  «  cum  nemo  nisi  mortuus  fuerit, 
ad  vitam  revocetur,  anima  proprie  non  dicitur  resurgere  »  (1). 

Resurrectio  carnis  est  dogma  religionis  christianae  I'unda- 
mentale,  cui  tota  tides,  totaque  spes  Christiana  innitur.  Fides:  nam 
si  mortuorum  resurrectio  non  est,  neque  Ch'ristus  resurrexit. 
Si  autem  Christus  non  resurrexit,  inanis  est  ergo  praedicatio 
nostra,  inanis  est  fides  vestra  (1.  Cor.  15,  13);  spes:  Si  ( secun¬ 
dum  hominem)  ad  bestias  pugnavi  Ephesi,  quid  mihi  prodest, 
si  mortui  non  resurgunt ?  Manducemus  et  bibamus,  eras  enim 
moriemur  (ib.  32.  sq.)  Ex  altera  parte  vero  «  nulla  in  re,  ut 
testatur  Augustinus,  tam  vehementer,  tarn  pertinaciter,  tarn 
obnixe  et  copiose  contradicitur  fidei  christianae,  sicut  de  carnis 
resurrectione  (2). 

Illam  negarunt  Sadducaei,  Simoniani,  Marcionitae 
aliique;  impossibilem  dicunt  rationalistae,  ignorarunt  pe- 
nitus  gentiles.  Veritatem  de  ea  catholicam  paucis  expressit 
Tertu  Ilian  us  (3):  «  Resurget  igitur  caro  et  quidem  omnis,  et 
quidem  ipsa,  et  quidem  Integra.  »  Praeter  haec  sunt  et  aliae 
quaestiones,  quas  breviter  in  tine  exponemus. 

1092.  Prop.  170.  Ad  Christi  iudicis  adventum  omnes  homines 
resurgere  habent  cum  corporibus,  quae  nunc  gestant. 

Declar.  Est  de  fide  ex  omnibus  symbolis,  praesertim  ex  Atlia- 
nasiano:  «  Ad  cuius  adventum  omnes  homines  resurgere  habent 
cum  corporibus  suis,  »  et  ex  cone.  Lateranensi  IV:  «  Omnes 
cum  suis  propriis  resurgent  corporibus,  quae  nunc  gestant.  » 

Comprehendit  universalitatem  resurrectionis,tam  iustorum  sci¬ 
licet  quam  impiorum,  et  corporum  identitatem,  adeo  ut  omnes 
idem  corpus  physicum  resumpturi  sint,  quod  per  mortem  ami- 
serunt:  quae  duo  strictissimo  nexu  iuncta  et  ad  fidem  pertinentia 
iisdem  argumentis  comprobantur. 

1093.  Demonstr.  i.  a)  (Job  19,  25.  sq.) :  Scio  enim  quod  Iiedem- 


(1)  P.  1.  c.  12.  q.  2.  —  (2)  Serm.  2.  in  Ps.  88.  n.  5.  —  (3)  De  resur. 
carnis  c.  03. 

ptor  mens  vivit,  et  in  novissimo  die  de  terra  surrecturus  sum:  et 
rursum  circumdabor  pelle  mea,  et  in  came  mea  videbo  Deurn 
meum.  Quern  visurus  sum  ego  ipse,  et  oculi  mei  conspecturi 
sunt,  et  non  alius:  reposita  est'liaec  spes  mea  in  sinu  meo.  Non 
esse  hie  sermonem  de  spe  salutis  et  pristinae  felicitatis  recupe- 
randae,  ut  excipiunt  adversarii,  sed  de  corporis  resurrectione, 
liquet  a)  ex  ipsis  verbis;  fi)  ex  solemnitate  exordii,  quae  tanto 
mysterio  magis  congruit  (v.  23  et  24);  y)  ex  eo  quod  nedum  ta- 
lem  spera  in  sinu  repositam  haberet;  sed  illam  penitus  abiecerat 
cf  7,  6;  17,  1;  3)  denique  Patrum  auctoritate,  inter  quos  Hie¬ 
ronymus:  «  Resurrectionem  corporum  sic  prophetat,  ut  nullus 
de  ea  vel  manifestius  vel  cautius  scripserit  »  (1).  —  Hue  ex  V.  T. 
merito  refertur  visio  Ezechielis  (37,  1.  sq.),  quae  licet  proxime  non 
agat  de  resurrectione  carnis,  sed  de  restitutione  Israel,  illam 
tamen  manifesto  supponit  (cf.  Is.  26, 19);  praedictio  Danielis  (12,  2): 
Multi  de  his  (i.  e.  multitudo  eorum),  qui  dormiunt  in  terrae 
pulvere  evigilabunt:  alii  in  vitam  aeternam,  alii  in  opprobrium, 
ut  videant  semper  (hebr.  in  ignominiam  aeternam);  firmissima 
Judaeorum  fides,  cuius  testes  sunt  Machabei  (2.  Machab.  7,  9;  cf. 
y.  14):  Tu  quidem,  scelestissime,  in  praesenti  vita  nos  perdis ; 
sed  rex  mundi  defunctos  nos  pro  suis  legibus  in  aeternae  vitae 
resurrectione  suscitabit,  et  Marta  (Jo.  11,  24):  Scio  quia  resur- 
get  in  resurrectione  in  novissimo  die. 

b)  In  N.  T.  habemus:  a)  explicitas  Christi  promissiones.  (Jo. 
6,  55):  Ego  resuscitabo  eum  in  novissimo  die;  (Jo.  5,  28):  Nolite 
mirari  hoc  quia  venit  hora  in  qua  ommes  qui  in  monumentis 
sunt,  audient  vocem  Filii  Lei,  et  procedent  qui  bona  fecerunt  in 


(1)  Epist.  53  ad  Paulin,  n.  8.  —  Quoad  diversitatem  textus  hebraici,  prou- 
ti  nunc  legitur,  animadvertimus,  l.°  Hieronymo,  qui  certe  linguam  hebraicam 
caluit,  earn  tantam  non  fuisse,  ut  dogma  resurrectionis  illis  verbis  clare  ex- 
pressum  non  agnosceret;  et  2.°  significationem  textus  hebraici  cum  versione 
Vulgatae  facile  conciliari  etiam  uti  nunc  est.  Licet  enim  in  hoc  (v.  25)  lega- 
tur  surget  (Redemptor)  loco  surrecturus  sum,  sensus  tamen  quoad  rem  prae- 
sentem  est  idem.  Nam  saepe  Apostolus  docet,  resurrectionem  Christi  essecausam 
meritoriam  et  exemplarem  resurrectionis  nostrae.  Hinc  textus  hebraicus  directe 
exprimeret  hanc  causam,  indirecte  vero  et  per  consequentiam  resurrectionem 
nostram:  cum  Vulgata  contra  directe  exprimeret  nostram  resurrectionem, 
supponendo  ejus  causam.  Unde  Glossa  ordinaria,  utrumque  complexa,  habet: 
«  Resurrectionem  quam  Redemptor  in  se  ostendit,  in  nobis  faciet.  »  Cf.  Patrizi 
dissertationem  de  vaticinio  Jobi  (de  interpret,  etc.  1.  2.  q.  10). 


Articulus  II.  De  resurrectione  mortuorum.  787 

resw  /  ectionem  vitae,  qui  vero  mala  egerunt  in  resurrectionem 
judicii.  (Cf.  etiam  Matth.  22,  31.)  —  p)  Praedicationem  Apostolo- 
rum,  ex  quorum  effatis  hue  spectantibus  eminet  illud  in  1.  Gor.  15, 
ubi  Paulus,  comprobata  (v.  1-12)  Christi  resurrectione,  de  no- 
stia  disserit  et  non  solum  octies  saltern  testatur,  morluos  esse 
resurrecturos,  verum  illam  variis  etiam  rationibus  confirmat,  ex 
resurrectione  nempe  Christi,  ex  efficacia  redemptionis  ipsius, 
ex  perfecta  Christi  de  morte  victoria,  ex  divina  providentia,  etc. 
(v.  12  —  35),  et  in  ipsum  resurrectionis  modum  inquirit  (v.  35.  sq.) 

1094.  II.  Idem  confirmatur  luculentissima  traditione  Christiana, 
quae  manifesta  est  in  symbolis  omnibus,  in  professione  martyrum, 
in  ritu  sepulturae,  in  epitaphiis  monumentorum, in  scriptis  Patrum. 
Imo  Patres,  exquisitis  undique  analogiis  rationibusque,  hoc  dogma 
illustrare  illudque  rectae  rationi  minime  adversari,  sed  potius  ei 
omnino  congruere  ostendere  nituntur.  Praecipuae  sunt,  quas  dedu- 
cunt:  a)  Ex  Dei  omnipotentia :  «  Qui  ex  nihilo  nos  fecit  Deus, 
numquid  jam  existentes,  et  cadentes  rursus  excitare  non  poterit? 
»  (1)  —  p)  Ex  justitia  Dei:  «  Quam  absurdum....  aliam  substantiam 
operari,  aliam  mercede  dispungi,  ut  haec  quidem  caro  per 
martyria  lanietur,  alia  vero  coronetur;  item  e  contrario  haec 
quidem  caro  in  spurcitiis  volutetur,  alia  vero  damnetur  »  (2).  — 
y)  Exemplo  Christi:  «  Sicut  surrexit  Dominus  in  corpore,  quod 
apud  nos  in  sacro  sepulcro  conditum  jacuit,  ita  et  nos  in  ipsis 
corporibus,  qui  bus  circumdamur  et  sepelimur,  in  die  judicii  re- 
surrecturi  sumus  »  (3).  —  d)  Ex  dignitate  carnis:  «  Templum 
igitur  Dei,  in  quo  inhabitat  Spiritus  s.,  et  membra  Christi 
non  partecipare  salutem,  sed  in  perditionem  redigi  dicere, 
quomodo  non  maximae  est  blasphemiae?  »  (4).  —  £)  Ex  perfectio- 
ne  redemptionis  Christi:  «  Quam  indignum  Deo,  dimidium 
hominem  redigere  in  salutem.  Pene  minus  facere,  cum  etiam 
saecularium  principum  plena  semper  indulgentia  vindicetur.  Dia- 
bolus  validior  in  hominis  injuriam  intelligitur,  totum  eum  elidens. 
Deus  infirmior  renunciabitur,  non  totum  relevans.  Atqui  et  Apo¬ 
stolus  suggerit  (Rom.  5,  20),  ubi  delictum  abundaverit,  illic  gra- 
tiam  abundasse  »  (5).  —  £)  Ex  quotidiana,  quae  cernitur  in  hoc 


(1)  Cyrill.  Hiei-os.  Catech.  18.  —  (2)  Ter  tall,  de  resurr.  earn.  n. 
50.  —  (3)  Hieron.  ep.  ad  Pammach.  c.  7.  —  (4)  Iren.  adv.  haer.  1.  5.  c. 
6  n.  2.  —  (5)  T  e  r  t  u  1 1 .  1.  c.  c.  46,  et  34. 

universe),  renovatione ,  qua  in  suasione  ducem  sequuntur  Paulum, 
qui  (I.  Cor.  15,  3P>.  sq.)  seminis  utitur  exemplo,  quod  terrae  com- 
missum  prius  corrumpitur,  deinde  ad  novam  resurgit  vitam. 
«  Vide  adeo,  inquit  Minucius  Felix,  quam  in  solatium  nostri 
resurrectionem  fnturam  omnis  natura  meditetur.  Sol  demergitur 
et  nascitur,  astra  labuntur  etredeunt;  flores  occidunt  et  revivi- 
scunt;  post  senium  arbusta  frondescunt;  semina  nonnisi  corrupta 
reviviscunt.  Ita  corpus  in  sepulcro,  ut  arbores  in  inverno,  oc- 
cultant  vigorem  ariditate  mentita.  Quid  festinas,  ut  cruda  adhuc 
hieme  reviviscat  et  redeat?  Expectandum  nobis  etiam  corporis 
ver  est  »  (1). 

1095.  Corollarium  I.  Resurrectio  mortuorum  est  universalis  et 
simultanea.  Documenta  enim  allata  nullam  faciunt  exceptionem, 
imo  pleraque  (cf.  Jo.  5,  28.  sq.  cone.  Later,  etc.)  explicite  omnes 
resurrecturos  esse  docent;  argumenta  aeque  valent  de  omnibus. 
—  Non  solum  omnes,  sed  eodern  tempore  resurgent,  quod  est  te¬ 
nendum  ad  versus  Chiliastas,  docente  Paulo  (1.  Cor.  15,  52) :  In 
momento,  in  ictu  oculi,  in  novissima  tuba....  et  mortui  (sine  ex- 
ceptione)  resurgent....,  et  nos  immutabimur.  Unde  Gennadius: 
«  Erit  resurrectio  mortuorum  omnium  hominum,  sed  una  et 
insimul  et  semel.  Non  prima  justorum  et  secunda  peccatorum,  ut 
fabula  est  somniatorum,  sed  una  omnium  »  (2).  Ea  quae  obiiciun- 
tur,  ut  (Ps.  1,  5):  Non  resurgent  impii  injudicio  (3);  (Ps.  113,  17): 
Non  mortui  laudabunt  te,  Domine;  (1.  Cor.  15,  50):  Caro  et  san¬ 
guis  regnum  Dei  possidere  non  possunt,  neque  corruptio  incor- 
ruptelam  possulebit,  facile  diluuntur.  Primo  et  tertio  testimonio 
impiis  denegatur  non  resurrectio  simpliciter,  sed  resurrectio 
gloriosa,  altero  mortui  cultu  publico  et  solemni,  sicuti  viventes, 
dicuntur  non  laudare  Deum. 

1096.  Corollarium  2.  Ex  iisdem  documentis  collig’itur  identitas 
corporum  resuscitandorum  (cf.  speciatim  Job.  19,  23;  symb.  A  than; 
cone  .Later,  etc.).  Oportet  enim  cor ruptibile  ho  c  induere  in- 


(1)  In  Octav.  n.  34. 

S.  Thomas  contra  gent.  1.  4  c.  79  corporum  resurrectionem  tribus  argu¬ 
ments  ratione  suadet:  ex  conditione  non  naturali  quod  anima  perpetuo  ma- 
neat  a  corpore  separata,  ex  inconipleta  felicitate  anirnae  separatae,  ex  divina 
providentia  et  justitia  quoad  praemia  et  poenas. 

(2)  De  eccl.  dogm.  c.  6. 

(3)  In  textu  hebraico  est:  «  Impii  non  sustinebunt  se  in  judicio.  » 

corruptionem ,  et  mortale  hoc  induere  immortalitatem  (1.  Cor. 
15,  52).  —  Tertullianus:  «  Resurrectionis  vocabulum  non 
aliam  rera  vindicat,  quam  quae  cecidit.  Surgere  enim  potest  dici, 
quod  oranino  non  cecidit,  quod  semper  retro  jacuit.  Resurgere 
autem  non  est  nisi  ejus,  quod  cecidit.  Iterum  surgere,  quia  ce¬ 
cidit,  resurgere  dicitur.  Re  enim  syllaba  iterationi  semper  ad- 
hibetur  »  (1). 

Dices:  Corpus  humanum,  vitae  decursu,  quoad  totam  materiam, 
perpetuis  mutationibus,  non  semel  renovatur;  imo  sunt  populi 
immediate  anthropophagi,  qui  carnibus  hominum  se  nutriunt,  ita 
ut  caro  quae  unius  fuit,  jam  in  carnem  transeat  alterius  ;vel 
saltern  mediate  omnes  plus  minus  antropophagi  dicendi  sumus, 
cum  cadavera  resolvantur  in  sua  principia,  his  nutriantur  vege- 
tabilia,  quibus  aluntur  animalia,  et  per  haec  homines.  Ergo 
corpus  in  resurrectione  non  poterit  esse  physice  idem  cum  seipso. 

Resp.  Ad  hanc  difficultatem,  quae  antiquos  non  latuit,  solven- 
dam,  haec  animadvertantur:  l.°  alia,  quoad  ulentitatem,  est  quae- 
stio  juris,  alia  facti;  aliud  nempe  est  quaerere  utrum  idem  cor¬ 
pus,  quod  quis  dura  viveret  habuit,  resuscitetur ;  et  aliud,  quid 
requiratur  vel  non  requiratur,  ut  habeatur  corporis  identitas. 
Prior  est  de  fide,  de  posteriori  vero,  si  excipias  elementum  for- 
male,  animam  nempe,  quod  omnes  ad  identitatem  omnino  neces- 
sario  agnoscunt,  quoad  cetera  non  una  est  sententia  (2).  —  2.° 
Communiter  docent  theologi,  quod  et  naturales  scientiae  confir- 
mant,  non  omnes  partes  materiae  semper  manere  in  corpore,  sed 
fluere  et  refluere.  Ex  quo  plane  consequitur,  non  totam  mate¬ 
riam  quam  unusquisque  habuit  toto  vitae  suae  tempore,  resu- 
mendam  esse  in  resurrectione ;  secus  haberentur  monstra.  «  Ilia 
ergo  materia,  inquit  Suarez,  quae  sulflciens  fuerit,  ad  hujus- 
modi  corpus  componendum,  resumetur,  et  satis  erit  ad  veram 
resurrectionem  »  (3).  —  3.°  Communiter  etiam  theologi  s.  Augu- 
stinum  secuti  docent,  unumquemque  resurrecturum  injuvenili 
aetate.  Ex  hoc  vero  consequitur  in  iis,  qui  in  infantia  moriuntur, 
aliquam  materiae  partem  esse  supplendam;  atque  hoc  supple- 
menturn  non  obstare  identilati  corporis  resurgentis  (4).  —  4.°  Si- 


(1)  Cont.  Marc.  1.  5.  c.  9.  —  (2)  Cf.  illas  penes  Jungmann  De  Novissimis 
n.  224  et  sq.  —  (3)  De  Myster.  Vitae  Christi  d.  44.  sect.  2.  n.  8.  —  (4)  Cf. 
S.  Thorn.  Suppl.  q.  81  a.  1. 

ne  special!  miraculo  evenire  non  posse,  ut  duo  homines  in  to- 
to  vitae  decursu  eandem  omnino  materiam  habeant.  Nullus  enim 
est  qui  solis  humanis  carnibus  nutriatur;  imo  pauci  sunt  qui 
aliquando  eis  utantur  in  cibum,  ac  deinde  tot  sunt  rerum  trans- 
migrationes,  ut  naturaliter  accidere  non  possit  eandem  omnino 
materiae  partem,  tarn  in  generatione  quam  in  nutritione  et  au- 
gmento  a  duobus  hominibus  participari.  Quod  vero  mediate  ex 
principiis,  in  quae  cadavera  resoluta  sunt,  accipiunt,  adhuc  mi¬ 
nus  est;  nam  herbae  et  plantae,  ut  etiam  demus  quod  adversarii 
autumant,  praeter  nutritionem,  quam  ex  defunctorum  corporum 
principiis  adsciscunt,  alia  multa  in  proprium  alimentum  conver- 
tunt;  imo  illorum  pars  minima  est,  quam  ex  cadaveribus  attra- 
hunt,  quod  propterea  pariter  dici  debet  de  animantibus,  ac  de 
hominibus,  qui  turn  terrae  fructibus  turn  animantibus  vescuntur.  — 
5.°  Denique  cum  omnia  regantur  divina  providentia,  Dei  erit, 
qui  resurrectionem  decrevit,  corporum  elementa,  quae  ad  eorum 
identitatem  absolute  exiguntur,  tueri  et  servare,  itemque  curare 
ne  in  alterius  transeant  corporis  proprietatem.  Ex  his  intelligi 
potest,  quomodo  absque  identitatis  praejudicio  eadem  materiae 
pars,  ad  plurium  hominum  corpora  pertinere  potuit.  In  resurre- 
ctione  vero  hie  ordo,  juxta  s.  T  ho  mam,  servabitur,  ut,  si  aliqua 
materiae  pars  fuerit  successive  in  pluribus  hominibus,  resurgat 
in  eo,  ad  cujus  perfectionem  magis  pertinebit.  Quare  v.  g.  si  fuit 
eadem  materiae  particula  in  capite  unius  et  deinde  in  pede  al¬ 
terius,  resurget  in  priore.  Quod  si  ilia  materiae  particula  secun¬ 
dum  eundem  perfectionis  modum  fuerit  in  utroque,  resurget 
in  eo,  in  quo  primitus  fuit;  nam,  uti  advertit  s.  Augustinus: 
«  ab  illo  quippe  altero,  tamquam  mutuo  sumpta  deputanda  est; 
quae  sicut  aes  alienum,  ei  reddenda  est,  unde  sumpta  est  »  (1). 

1097.  Scholion.  De  dotibus  corporum  gloriosorum.  —  Christi 
resurrectio  est  causa  exemplaris  resurrectionis  nostrae  juxta 
illud  Pauli  (Phil.  3,  21):  Reformabit  corpus  humilitatis  nostrae 
confxguratum  corpori  claritatis  suae.  Quemad modum  in  corpore 
Christi  glorioso  quaedam  erant  eximiae  qualitates,  ita  corpora 
beatorum  pro  cujusque  meritis  gloria  refulgebunt,  nominatim 
vero  dotibus  vnpassibilitatis,  subtilitatis,  agilitatis  et  claidtatis 


(1)  De  civ.  Dei  1.  22.  c.  20.  Cf.  Mazzella  de  Deo  Creatore  n.  1372  sq. 

ornabuntur,  quarum  merainit  Apostolus  (1.  Cor.  15,  42  sq.).  Redun- 
dare  dotes  istae  dicuntur  ex  beatitudine  animae  ad  corpus,  non 
quasi  a  beatitudine  animae  effective  producantur  in  corpore;  sed 
quatenus  apte  et  congruenter  beatitudini  animae,  producuntur 
a  Deo  in  corpore  beatae  animae  unito.  E  contra  damnatorum 
corpora,  licet  physice  integra,  in  deterius  mutabuntur,  iisque 
qualitatibus  erunt  praedita,  quae  beatorum  dotibus  plane  sunt 
contrariae. 

1.  Impassibilitas  ea  est  dos,  qua  excluditur  omne  vitium,  om- 
nisque  in  corporibus  gloriosis  defectus,  et  efficitur  ne  molesti 
aliquid  pati,  ullove  dolore  aut  incommodo  afflci  possint;  nihil  enim 
aut  frigorum  vis,  aut  Ilammae  ardor,  aut  aquarum  impetus  obes- 
se  eis  poterit.  Seminatur,  inquit  Apostolus,  in  corruptione,  sur- 
get  in  incorruptione  (1.  Cor.  15,  42).  —  Inter  corporales  vero 
defectus,  quibus  corpora  gloriosa  eximuntur,  etiam  illi  merito 
recensentur,  qui  ex  aetate  proveniunt,  dum  corpus  vel  non  ad 
debitam  et  convenientem  magnitudinem  excrevit,  ut  accidit  in 
infantibus  ac  infirmis,  vel,  uti  in  senibus,  virtutem  et  vigorem  suum 
amisit.  Communiter  itaque  theologi  docent,  etiam  illos  defectus 
in  resurrectione  reparari;  ac  plerique  censent,  resurrecturos  es¬ 
se  homines  in  ea  aetate  in  qua  Christus  mortuus  est  et  resur- 
rexit,  et  in  ea  statura,  quae  in  virili  aetate  eorum  corpori  conve- 
niebat,  ita  ut,  quemadmodum  dicit  Augustinus,  «  suam  quisque 
recipiat  mensuram,  quam  vel  habuit  in  juventute,  si  senex  fuerit, 
vel  fuerat  habiturus,  si  est  ante  defunctus  »  (1).  Hue  a  pluribus 
Patribus  referuntur  verba  Apostoli  (1.  Ephes.  4,  13):  Donee  oc¬ 
cur  amus  omnes  in  virum  perfectum,  in  mensuram  aetatisple- 
nitudinis  Christi. 

2.  Subtilitas  est  ilia  qualitas,  qua  fit,  ut  salva  corporis  veri- 
tate,  ipsum  corpus  de  esse  spiritale  animae  glorificatae  parti- 
cipet,  ejus  imperio  omnino  subjeiatur,  eique  serviat  et  ad  nutum 
praesto  sit.  Haec  dos  ab  Apostolo  vocatur  spiritalitas:  Seminatur 
corpus  animate,  surget  corpus  spiritale  (lb.  v.  44;.  In  quae  ver¬ 
ba  Augustinus:  «  Sicut  Spiritus  carni  serviens  non  incongrue 
carnalis,  ita  caro  spiritui  serviens  recte  appellabitur  spiritualis, 
non  quia  in  spiritum  convertetur,  sed  quia  spiritui  summa  et 


(1 )  De  civ.  Dei  1.  22.  c.  15. 

mirabili  obtemperandi  facilitate  subditur,  omni  molestiae  sensu, 
omni  corruptibilitate  et  tarditate  detracta »  (1).  —  Ut  autem 
spiritui  sit  conveniens  corpus,  inter  cetera  requiritur,  ut  in  motu 
et  celeritate  ei  non  obstet:  unde  opus  est  quadam  facultate  pe- 
netrandi  alia  corpora  una  cum  spiritu  absque  ulla  sui  vel  alte- 
rius  laesione,  aut  figurae  mutatione.  Haec  tamen  penetrabilitas 
non  est  effectus  physice  proveniens  a  dote  subtilitatis:  sed  mo- 
raliter,  quatenus  Deus  in  signum  et  manifestationem  hujus  do- 
tis,  illam  concedit  (2). 

3.  Agilitas  ilia  est  dos ,  «  qua  corpus,  inquit  Catechi¬ 
sm  us  Rom.  (3)  ab  onere,  quo  nunc  premitur,  liberabitur,  facilli- 
meque  in  quamlibet  partem  anima  voluerit,  ita  moveri  poterit, 
ut  ea  motione  nihil  celerius  esse  queat.  »  Motus  erit  quidem 
successivus,  nec  simul  corpus  in  diversis  locis  erit;  sed  erit 
summa  celeritas  ac  facilitas,  ita  ut  ad  nutum  animae,  quocumque 
ea  voluerit,  corpus  celerrime  moveatur.  «  Deus,  inquit  Augu¬ 
stinus,  imperabit  animo,  animus  corpori,  tantaque  ibi  obediendi 
erit  suavitas  et  facilitas,  quanta  vivendi  regnandique  felicitas  »  (4). 
Porro  beati  non  solum  propria  corpora,  sed  etiam  aliena  summa 
celeritate  et  virtute  movere  poterunt,  quod  indicat  Apostolus 
cum  ait:  surget  in  virtute,  i.  e.  in  magno  robore  et  potentia. 

4.  Claritas,  est  fulgor  ex  gloria  animae  summaque  eius  feli¬ 
citate  in  corpus  redundans,  ita  ut  sit  quaedam  communicatio 
illius  beatitudinis,  qua  anima  fruitur,  quemadmodum  etiam  ani¬ 
ma  ipsa  beata  efficitur,  quod  in  earn  pars  divinae  felicitatis  de- 
rivetur.  De  hac  claritate  Salvator  (Matth.  13,  43):  Justi,  inquit, 
fulgebunt  sicut  sol  in  regno  Patris  eorum.  Ac  ne  quis  de  eo 
dubitaret,  suae  transfigurationis  exemplo  id  demonstravit.  Apo¬ 
stolus  vero  saepius  agit  de  hac  dote,  quam  et  gloriam  appellat. 
Seminatur,  scribit,  in  ignobilitate ;  surget  in  gloria.  (Ib.  v.  43); 
et:  Re formabit  corpus  humilitatis  nostrae  configuratum  corpori 
claritatis  suae  (Phil.  3,  21).  Hoc  vero  munere  non  aeque  omnes 
perinde  ac  primo  ornari,  credendum  est.  Erunt  quidem  sanctorum 
corpora  omnia  aeque  impassibilia,  sed  eundem  splendorem  non 
habebunt;  nam  ut  testatur  Apostolus:  Alia  Claritas  solis,  alia 


(1)  Ibid.  1.  13.  c.  20.  —  (2)  Cf.  s.  Thom  am  in  4.  dist.  44.  q.  2.  a.  2. 
(3)  P.  1.  c.  12.  q.  11.  —  (4)  L.  c.  1.  19.  c.  27. 

Claritas  lunae,  alia  Claritas  stellarum:  stella  enim  a  Stella  dif- 
fert  in  claritate,  sic  et  resurrectio  mortuorum  (1).  —  Ad  clari- 
tatem  referendae  sunt  etiam  cicatrices  martyrum,  de  quibus 
s.  Thomas:  «  Cicatrices  vulnerum  non  erunt  in  Sanctis,  nec  in 
Christo  fuerunt  in  quantum  important  aliquem  defectum;  sed  in 
quantum  sunt  signa  constantissimae  virtutis,  qua  passi  sunt  pro 
iustitia  et  fide  »  (2).  Aureolae  quoque  quibus  distincta  martyrum, 
virginum,  et  doctorum  merit.a  praemiantur,  quamvis  proprie  sint 
in  anima,  tamen  et  in  corporibus  glorificatis  iuxta  communem 
theologorum  doctrinam  speciali  quodam  decore  adfuturae  sunt. 
Fatentur  tamen  plerique,  ignotum  nobis  esse,  quale  futurum  sit 
hoc  signum  in  corporibus  beatorum. 

1098.  Scholion.  Quaestiones  aliae  ad  corporum  resurrectionem 
jpertinentes.  —  Ex  hucusque  disputatis  consequitur,  omnes  resur- 
recturos  esse  corporibus  integris.  «  Nihil,  ait  Augustinus,  tunc 
vitii  in  corporibus  existet;  si  aliqui  plus  pinguedine  obesi  et 
crassi  extiterint,  non  totam  corporis  molem  assument;  sed  quod 
illam  habitudinem  superabit,  reputabitur  superfluum ;  et  e  diver- 
so,  quodcumque  vel  morbus  vel  senium  confecit  in  corpore,  repa- 
rabitur  per  Christum  virtute  divina,  ut  si  aliqui  propter  ma- 
crorem  fuerint  graciles,  quia  Christus  non  solum  nobis  corpus 
reparabit,  sed  quidquid  per  miseriam  huius  vitae  fuerit  nobis 
ademptum  »  (3).  Damnatis  vero  ad  dolorem,  ignominiam  et  sup- 
plicium  omnia  corporis  membra  restituentur. 

Relate  ad  functiones  vitales,  cessabunt  illae  vitae  animalis, 
«  quia  comedere  et  bibere  et  dormire  et  generare  ad  animalem 
vitam  pertinent,  cum  sint  ad  primam  perfectionem  naturae  ordi- 
nata,  ideo  in  resurrectione  talia  non  erunt  »  (4);  non  vero  illae 
vitae  sensitivae,  nam  «  beati,  ait  s.  Thomas,  utuntur  sensibus 
ad  delectationem,  secundum  ilia,  quae  statui  incorruptionis  non 
repugnant.  »  Et  sane  singuli  sensus  summae  cuiusdam  atque  hone- 
stissimae  delectationis  sunt  capaces  totusque  homo  praemio  affl- 
cietur,  quod  ostendunt  etiam  omnia  patrum  argumenta  quibus 
probant,  decere,  imo  et  iustum  esse,  ut  corpus,  quod  tot  tantaque 
propter  Deum  est  passum,  resurgat,  ne  suo  careat  praemio.  Ani- 


(1)  Cf.  C  a  tech.  Rom.  1.  c.  —  (2)  Suppl.  q.  84.  a.  1.  —  (3)  De  civ.  Dei. 
1.  22.  c.  19-21.  —  (4)  Ibid.  q.  81.  a.  4. 

raa  itaque  humana,  non  solum  in  parte  rationali  visione  et  frui- 
tione  Dei  beabitur;  sed  etiam  in  parte  sentiente,  quod  fiet  per- 
ceptione  obiectorum  sensibilium,  et  delectatione  inde  hausta. 
Quare  e.  g.  visus  beatitudine  sibi  conveniente  perfundetur,  ex 
pulcherrimorum  corporum  aspectu,  maxime  Christi  Domini,  et 
Sanctissimae  eius  Matris:  quae  pulchritudo  est  omnium,  quae  oculos 
rapere  possint,  iucundissima.  Auditus  suavissimo  cantu  recrea- 
bitur  etc.  Appetitus  sensitivus  ineffabili  delectatione,  a  purissimis 
animae  gaudiis  profluente,  inundabitur.  Inebriabuntur  ab  uber- 
tate  domus  tuae,  et  torrente  volwptatis  tuae  potabis  eos  (Ps. 

35,  9).  Quam  dilecta  tabernacula  tua,  Bomine  virtutum! . 

Cor  ?neum  et  caro  mea  exullaverunt  in  Beam  vivum  (Ps.  83,  1). 
Be  fecit  caro  mea  et  cor  meum:  Beus  cordis  mei  et  pars  mea 
Beus  in  aeternum  (Ps.  72,  25). 

Hinc  intestina  et  humores  corpus  resuscitatum  habebit,  quum 
haec  omnia  in  corpore  humano  pertineant  ad  perfectionem  na¬ 
turae.  Sanguinem  etiam  in  corpore  resuscitato  adfuturum  esse, 
s.  Thomas  hoc  argumento  peremptorio  probat.  Resurrectio  no¬ 
stra  erit  conforrnis  resurrectioni  Christi.  Sed  in  Christo  resur- 
rexit  sanguis;  alias  nunc  vinum  non  transubstantiaretur  in  san¬ 
guinem  eius  in  Sacramento  altaris.  Ergo  et  in  nobis  resurget 
sanguis,  et  eadem  ratione  alii  humores  (1).  —  Certum  est  etiam, 
quemque  resurrecturum  esse  in  suo  sexu,  vel  virili  vel  muliebri. 
Nam  considerata  natura  individui  debetur  diversus  sexus  diversis 
hominibus;  haec  etiam  diversitas  competit  perfectioni  speciei, 
cuius  diversi  gradus  implentur  per  dictam  diversitatem  sexus. 
«  Erunt  tamen,  inquit  Augustinus,  membra  feminea  non  acco- 
modata  usui  veteri,  sed  decori  novo,  quo  non  alliciatur  aspicientis 
concupiscentia,  quae  nulla  erit,  sed  Dei  laudetur  sapientia  atque 
dementia  (2). 


(1)  Suppl.  q.  80.  a.  3. 

(2)  L.  c.  1.  22.  c.  17.  —  Generatim  quoad  membra,  quorum  post  resurre- 
ctionem  haud  eritusus,  s.  Thomas  advertit:  «  Membra  possunt  dupliciter  con- 
siderari  in  comparatione  ad  animam,  vel  secundum  habitudinem  materiae  ad 
formam,  vel  secundum  habitudinem  instrumenti  ad  agentem.  Si  ergo  membra 
accipiuntur  secundum  primam  comparationem,  finis  eorum  non  est  operatio, 
sed  magis  perfectum  esse  speciei  quod  etiam  post  resurrectionem  requiretur. 
Si  autem  accipiuntur  secundum  secundam  comparationem,  sic  finis  eorum 
est  operatio.  Nec  tamen  sequitur  quod  quando  deficit  operatio  frustra  sit  in- 

ARTICULUS  III. 

De  judicio  universali. 

1199.  Resurrectionem  immediate  excipit  judicium  extremum, 
■quod  etiam  dicitur  universale,  quia  omnes  angeli  et  homines  in 
illo  comparebunt  coram  tribunali  Christi,  ut  solemniter  per  Chri¬ 
stum  de  universis  judicium  agatur.  Hujus  veritatem  demonstra- 
bimus  et  praecipua  adjuncta  adiiciemus. 

1100.  Prop.  171.  Post  resurrectionem  fiet  judicium  universale. 

Est  de  fide  ex  omnibus  symbolis,  nominatim  exAthanasia- 
no:  «  Ad  cuj us  (Christi)  adventum  omnes  homines  resurgere  ha- 
bent  cum  corporibus  suis,  et  reddituri  sunt  de  factis  propriis 
rationem.  » 

Demonstr.  i.  a)  De  hoc  judicio  sermo  est  in  psalmis  (95,  12; 
107,  9);  apud  Isaiam  (13,  9);  Joelem  (2,  1.  sq.);  Sop/ioniam  (1, 
12.  14);  Zachaydam  (14,  15)  et  Malachiam  (4,  1.  sq.)  —  b)  Clarius 
illud  praedixit  Christus,  idque  passim  ut  in  parabola  zizanio- 
rum  (Matth.  13,  30.  39),  et  praesertim  ubi,  parabolis  propositis 
de  decern  virginibus  et  de  talentis  distributis  servis,  concludit 
extremum  judicium  ponendo  ob  oculos  illis  verbis:  Cum  venerit 
Filius  hominis  in  majestate  sua,  et  oynnes  angeli  cum  eo,  tunc 
sedebit  super  sedem  majestatis  suae:  et  congregabuntur  ante 
eum  omnes  gentes,  et  separabit  eos  ab  invicem....  et  prosequitur 
notissimam  referens  sententiam  quae  ab  judice  pronuntiabitur, 
sive  supra  electos,  sive  contra  impios.  Concludit  vero:  Et  ibunt 
hi  in  supplicium  aeternum,  justi  autem  in  vitam  aelernam 
(Matth.  25,  31.  sq.)  —  c)  Apostoli,  ut  plurimum,  ab  hujus  judicii 
denuntiatione  evangelii  praedicationem  auspicabantur  (Act.  10, 
42;  17  31;  24,  25),  itemque  de  eodem  extremo  judicio  saepissime 
loquuntur  in  suis  epistolis  (2.  Cor.  5,  10;  2.  Petr.  2,  9;  Jud.  14): 


strumentum,  quia  instrumentum  non  solum  servit  ad  exequendam  oporationom 
agentis,  sed  etiam  ad  ostendendam  virtutem  ipsius.  Unde  oportebit,  ut  vir- 
tus  potentiarum  animae  in  instrumentis  corporis  demonstretur,  etsi  nunquam 
in  actu  prodeant,  ut  ex  hoc  commendotur  sapientia  Dei.  Suppl.  q.  80.  a.  1. 

et  nominatira  Joannes  in  Apocalysi  (20,  12):  Et  vidi  mortuos  ma- 
gnos  et  pusillos  stantes  in  conspectu  throni ,  et  libri  aperti  sunt ... 
et  judicati  sunt  mortui  ex  his,  quae  scripta  erant  in  libiHs  se¬ 
cundum  opera  ipsorum  (1). 

1101.  II.  Patres  certatim  magnum  istud  spectaculum  extollunt 
et  celebrant,  illiusque  sollicite  assignant  etiam  rationes.  Potis- 
simae  sunt:  a)  Justitia  divina.  Augustinus  postquam  dixit,, 
quod  nunc  frequenter  in  malo  sunt  boni,  et  in  bono  mali,  quod 
videtur  iniustum,  subdit  «  Cum  vero  ad  illud  Dei  judicium  ve- 
nerimus,  cujus  tempus  jam  proprie  dies  judicii,  et  aliquando 
dies  Domini  nuncupatur,  non  solum  quaecumque  tunc  judica- 
buntur,  verum  etiam  quaecumque  ab  initio  judicata,  et  quaecum¬ 
que  usque  ad  illud  tempus  adhuc  judicanda  sunt,  apparpbunt 
esse  justissima.  Ubi  hoc  quoque  manifestabitur ,  quam  justo 
judicio  Dei  flat,  et  nunc  tarn  multa  ac  pene  omnia  justa 
judicia  Dei  sensus  mentesque  mortalium  lateant;  cum  tamen 
in  hac  re  piorum  fidem  non  lateat,  justum  esse  quod  latet  » 
(2).  —  b)  Gloria  Christi.  Frequenter  hanc  rationem  tangit  Au¬ 
gustinus  conferendo  humilitatem  prirni  adventus  cum  gloria 
secundi.  «  Tunc,  inquit,  manifeste  veniet  inter  justos  et  iniu- 
stos  judicaturus  juste,  qui  occulte  venerat  judicandus  ab  inju- 
stis  iniuste  »  (3).  «  Oportebat  ut  taceret  in  passione,  non  tacitu- 
rus  in  judicio;  judicandus  enim  venerat,  qui  postea  judicaturus 
veniret:  et  ideo  cum  magna  potestate  judicaturus,  quia  magna 
cum  humilitate  judicatus  (4).  —  c)  Socialitas  hominis,  quod  argu- 
mentum  ita  pulchre  evolvit  s.  Thomas:  «  Judicium  de  aliqua 
re  mutabili  perfecte  dari  non  potest  ante  ejus  consummationem; 
sicut  judicium  de  aliqua  actione,  qualis  sit,  perfecte  dari  non 
potest,  antequam  sit  consummata,  et  in  se  et  in  suis  effectibus: 
quia  multae  actiones.  videntur  esse  utiles,  quae  ex  effectibus 
demonstrantur  nocivae.  Et  similiter  de  homine  aliquo  judicium 
perfecte  dari  non  potest,  quoad  ejus  vita  terminetur,  eo  quod 
multipliciter  potest  mutari....  Sciendum  tamen  quod  licet  per  mor¬ 
tem  vita  hominis  temporalis  terminetur  secundum  se,  remanet 
tamen  ex  futuris  secundum  quid  independens:  uno  quidem  modo 


(1)  Cf.  Sala  t.  3  n.  244.  —  (2)  De  civ.  Dei  1.  20.  c.  2.  Cf.  simile  argu- 
mentum  in  Catech.  Rom.  P.  1.  c.  8.  q.  4.  —  (3)  Ibid.  c.  14.  —  (4)  In  Ps.  37. 

quod  ad  hue  vivit  in  memoriis  hominum,  in  quibus  quandoque 
conti  a  veritatem  remanet  bonae  larnae  vel  malae.  Alio  modo,  in 
filiis  qui  sunt  quasi  aliquid  patris,  secundum  illud  (Eccl.  30): 
Mortuus  est  pater  ejus,  et  quasi  non  est  mortuus ;  similem  enim 
reliquit  sibi  p>ost  se;  et  tamen  multorum  bonorum  sunt  mail  filii, 
et  e  contrario.  Tertio  modo,  quantum  ad  effectum  suorum  operum; 
sicut  ex  deceptione  Arii  et  aliorum  seductorum,  pullulat  infi- 
delitas  usque  ad  finem  mundi;  et  usque  tunc  proficit  tides  ex 
praedicatione  apostolorum.  Quarto  modo,  quantum  ad  corpus, 
quod  quandoque  honorifice  traditur  sepulturae,  quandoque  vero 
relinquitur  insepultum,  et  tandem  incineratum  omnino  resolvitur. 
Quinto  modo,  quantum  ad  ea  in  quibus  homo  suum  affectum 
defixit,  puta  in  quibuscumque  temporalibus  rebus,  quorum  quae- 
dam  citius  finiuntur,  quaedam  diutius  durant;  omnia  autem  haec 
subduntur  existimationi  judicii  divini.  Et  ideo  de  his  omnibus  per— 
fectum  et  manifestum  judicium  haberi  non  potest,  quamdiu  hujus 
temporis  cursus  durat.  Et  propter  hoc  oportet  esse  finale  judi¬ 
cium  in  novissimo  die,  in  quo  perfecte  id  quod  ad  unumquemque 
hominem  pertinet  quocumque  modo  perfecte  et  manifeste  judi- 
cetur  »  (1). 

1102.  Scholion.  Be  judicii  adiunctis.  —  Judicii  adiuncta 
praecipua  sunt  quatuor  :  majestas  judicis,  causae  discussio,  pro- 
latio  sententiae,  sententiae  executio. 

1.  Majestas  judicis.  Ad  hanc  pertinet:  a)  Persona  judicis  quae 
erit  Christus  homo.  Constat  ex  symbolo,  ex  Scriptura  passim  e.  g. 
(Jo.  5,27):  Potestatem  dedit  ei  etiam  judicium  facer e,  quia  films 
hominis  est;  et  (Act.  1,  11):  Hie  Jesus ,  qui  assumptus  est  a  nobis  in 
coelum,  sic  veniet  quemadmodum  .vidistis  eum  euntem  in  coelum 
(Cl.  Matth.  c.  24  et  25).  Quod  ita  explicat  Suarez:  «  Licet  illud  ju¬ 
dicium  etiam  sit  a  Patre  et  Spiritu  sancto,  ut  a  prima  et  principal! 
causa,  habente  primariam  auctoritatem  judicaruli,  cujiis  vices  gerit 
Christus  ut  homo:  tamen  non  erit  a  Patre  ut  a  persona  imme¬ 
diate  ferente  judicium ;  hoc  autem  modo  judicabit  Filius  tam- 
quam  propria  persona,  in  qua  subsistit  ilia  humanitas,  per  quam 
judicium  fit  »  (2).  —  b)  Crucis  signum  apparens  in  coelo  quod 
tamquam  regiurn  vexillum  ante  ipsum  deferent  angeli,  totoque 


(1)  3  q.  59.  a.  5.  —  (2)  In  3.  p.  q.  59.  a.  1. 

judicii  tempore  omnium  conspectui  elatum  tenebunt.  (Matth.  24 , 
30).  —  c)  Gloria,  in  qua  veniet  (lb.  16,  27).  Gloriosam  quidem 
ejus  humanitatem  videbunt  omnes,  divini^atem  vero  soli  electi  — 
d)  Comitatus  omnium  -  angelorum  (lb.  25,  31).  Assidebunt  cum 
Christo  judice,  et  ipsi  iudicantes  duodecim  Apostoli;  imo  secun- 
dario  ordine,  alii  quoque  justi  qui  Christo  fideliter  adhaeserunt, 
judicii  exercendi  erunt  participes  (1). 

2.  Causae  discussio.  a)  Causa  judicii  universalis  est  tota  vita 
i.  e.  opera  sive  bona  sive  mala,  quamvis  per  poenitentiam 
deleta  (2);  nec  non  talenta  et  gratiae,  totius  generis  humani. 
Omnes  homines,  tarn  mali  quam  boni,  ministerio  angelorum,  ad 
locum  judicii  deducentur  (3),  qui  juxta  communiorem  senten- 
tiam  est  vallis  Josaphat  (Joel.  3,  2),  non  procul  ab  Hierosolymis. 
Neque  excipiendi  sunt  parvuli,  licet  non  subjicientur  judicio 
discussionis.  ProbaMlius  quoque  judicabuntur  angeli,  boni  qui- 


(1)  Judicii  participate  intelligi  potest  tripliciter:  comparative ,  interpreta¬ 
tive,  et  formaliter.  Comparative,  i.  e.  eo  modo  quo  non  tantura  boni  malos, 
sed  etiam  mali  judicabunt  pejores:  ostendendo  alios  comparatione  sui  majori 
poena  dignos  esse;  atque  ita  (Matth.  12)  Ninivitae  et  Regina  Austri  dicuntur 
judicaturi  et  condemnaturi  Judaeos.  —  Interpretative,  approbando  nempe  ju- 
dicis  sententiam,  eamque  ut  justam  venerando;  et  ita  omnes  boni  judicabunt 
ut  dicitur  (1.  Cor.  6,  2):  An  nescitis,  quoniam  sancti  de  hoc  mundo  judica¬ 
bunt ?  —  Formaliter,  ut  judices  et  assessores  Christi,  non  tantum  sententiam 
judicis  approbantes,  sed  earn  etiam  in  judicatorum  notitiam  ex  officio  deducen- 
tes.  Hac  ratione  judicabunt  Apostoli  et  quicumque  cum  Apostolis  sua  relique- 
runt.  ut  Christum  sequerentur,  juxta  verbum  Domini  (Matth.  19,  28):  Amen 
amen  dico  vobis,  quod  vos  qui  secuti  estis  me  in  regeneratione,  quum  se- 
derit  Filius  hominis  in  sede  majestatis  suae,  sedebitis  et  vos  super  sedes 
duodecim ,  judicantes  duodecim  tribus  Israel. 

(2)  Conveniunt  generatim  theologi  cum  s.  Thom  a  contra  opinionem  Ma¬ 
gi  stri  Sententiarum,  peccata  etiam  justorum  esse  manifestanda,  quia  hoc  re- 
quiritur  ad  integritatem  illius  judicii,  utque  divina  justitia  ac  gratia  et  miseri- 
cordia  clare  eluceant.  «  Attamen,  inquit,  Suarez  (l.  c.  disp.  57.  sect.  7),  sicut 
memoria-  peccatorum  non  efficit  dolorem  aut  tristitiam  in  beatis,  ita  quoque 
eorum  mauifestatio  pudorem  aut  tristitiam  non  infert.  Non  enim  jam  sunt 
capaces  harum  passionum.  » 

(3)  Significatur  sono  tubae,  uti  videtur,  metaphorice  aliquod  signum  uni¬ 
versale  evidentissimum  et  praeclarissimum  (Aug.  ep.  ad  Honor atum),  quo 
velut  instrumento  quodam  divinae  virtutis  omnes  mortui  suscitandi  sint  ad 
vitam  et  convocandi  ad  tribunal  judicis  Christi,  quomodo  tubae  sonitu  so- 
lebat  olim  populus  convocari.  —  Erit  autem  hoc  signum,  ut  est  verosimile, 
vehementissimus  quidam  sonus,  angelorum  ministerio  per  universum  orbem 
terrarum  diffusus,  qui  quidem  ad  excitandos  mortuos  ita  valeat,  quomodo  va- 
luit  ad  excitandum  Lazarum  vox  ilia  Domini:  Lazare  veni  foras. 

dem  judicio  approbationis,  mali  vero  condemnations.  Scilicet 
daemonum  damnatio,  dudum  judicio  particulari  definita,  ad  ma- 
nifestanaam  Dei  aequitatera  publico  judicio  declaranda  estiideo 
dicuntur  praevaricatores  angeli  in  judicium  reservari  (2.  Pet. 
2,  4).  —  b)  Modus  vero  discussionis  fiet  ex  libris,  qui  aperiendi 
dicuntur  (Dan.  7,  10;  Apoc.  20,  12).  Hi  libri  sunt,  ut  sentit  Au¬ 
gustinus,  omnium  hominum  et  angelorum  corda,  conscientia 
et  memoria,  in  quibus  tarn  jura  quam  facta  conscripta  reperien- 
tur.  Qui  libri  aperti  dicuntur,  quatenus  'conscientiae  patebunt 
omnibus,  perinde  atque  librum  apertum  legentibus  patent  ea, 
quae  in  illo  sunt.  Hoc  vero  fiet  illuminante  Deo  mentem  uniuscu- 
iusque  turn  circa  propria  facta,  turn  circa  aliena.  «  Quaedam  vis, 
ait  Augustinus,  est  intelligenda  divina,  qua  fiet,  ut  cuique 
opera  sua,  vel  bona  vel  mala,  cuncta  in  memoriam  revocentur, 
et  mentis  intuitu  mira  celeritate  cernantur,  ut  accuset  vel  excuset 
scientia  conscientiam,  atque  ita  simul  omnes  et  singuli  judjcen- 
tur  »  (1). 

3.  Sententiae  prolatio.  Postquam  mentali,  ut  videtur,  voce, 
bonos  laudando,  malos  vituperando,  alloquutus  fuerit:  Esurivi 
enim,  etc;  et  similiter  utrique,  mentali  voce,  responderint  quae 
leguntur  (Matth.  25),  atque  hoc  modo  causa  cujuscumque  con- 
clusa#  erit,  de  singulis  propria  et  particularis  sententia,  unius- 
cuj  usque  meritis  accomodata  mentali  locutione  feretur.  Singulis 
hac  ratione  judicatis,  ad  consumandum  et  absolvendum  judicium, 
sententia  ilia  generalis  turn  pro  bonis  turn  pro  reprobis  pro  fere¬ 
tur  voce  sensibili:  Venite  benedicti,  etc;  et:  Discedite  a  me,  etc. 

4.  Sententiae  executio.  Lata  sententia,  statim  sequetur  exe- 
cutio;  nam  quum  judex  sit  omnipotens,  sermo  ejus  est  efficax. 
Probabiliter  ignis,  qui  judicem  comitatur  summa  vi  irruet  in 
damnatos.  Aperto  vero  magno  terrae  liiatu,  cum  immenso  fra- 
gore,  strepitu  et  clamore  ad  infernum  descendent.  Christus  cum 
omnibus  electis  magno  triumpho  redibit  in  coelum  ubi  regnabit 
in  aeternum. 

1103.  Sciiolion  ii.  De  Chiliasmo.  Chili  as  tae  sunt  qui,  saec. 
II  et  III  regnum  Christi  gloriosum  in  terris,  quasi  interme¬ 
dium  inter  praesentem  mundi  sen  Ecclesiae  militantis  statum  et 


(1)  De  civ.  Dei.  1.  20.  c.  14. 

ipsHm  gloriam  aeternam  per  mille  circiter  annos  duraturum  ad- 
mittebant.  Alii  hoc  regnum  intermedium  collocant  inter  adventum 
Christi  et  judicium  universale.  Asserunt  nempe,  mille  annis  ante 
judicium  universale  Christum  venturum,  et  devictis  hostibus, 
futuram  esse  eo  tempore  resurrectionem  sanctorum,  quae  est 
resurrectio  prima,  Christumque  cum  sanctis  resuscitatis  et  cum 
justis  viventibus  per  mille  annos  gloriose  regnaturum,  post  quos 
futura  erit  impiorum  resurrectio,  quae  est  resurrectio  secunda, 
quam  universale  excipit  j  udicium.  Alii  ponunt  illud  inter  judicium 
universale  et  ingressum  in  coelum.  Pro  gaudiorum  vero  varie- 
tate,  sive  carnalium  sive  spiritualium,  quibus  justi  in  illo  statu 
frui  deberent,  chiliasmus  distinguitur  in  crassum  et  subtilem. 
Priorem  propugnarunt  Iudaei,  Ebionitae,  plures  etiam  re- 
centiores,  ut  Mormones,  Irvingiani;  posteriorem  haud  pauci 
Patres  admittebant:  Papias,  Iustinus,  Irenaeus,  Tertul- 
lianus,  Lactantius;  ipse  A  u gu  sti n  u  s  hanc  opinionem  «  ut- 
cumque  tollerabilem  »  dicit,  ipsumque  earn  aliquando  amplexum 
fuisse  (1). 

Chiliasmus  crassus  est  manifeste  absurdus  et  jam  a  Patribus 
accensetur  haeresibus;  Chiliasmus  vero  subtilis  nunquam  fuit 
quidem  damnatus,  sed  comm  uniter  reiicitur  a  theologis  ut  falsus 
et  temerarius.  Nam  ex  testimoniis  hucusque  allatis  constat,  nec 
inter  adventum  Christi  et  judicium  universale,  nec  inter  judi¬ 
cium  et  coelum  longiorem  moram  interponi:  ergo  falso  prorsus 
fingitur  regnum  millenarium  intermedium.  Adversatur  deinde 
Chiliasmo  sensus  Ecclesiae,  in  quademum  praevaluit  et  jam  per 
saec.  XIII  plane  communis  facta  est  sententia  contraria  (2). 

Verba  vero  Apoc.  (20,  4):  Vixerunt  et  regnaverunt  (justi)  cum 
Christo  mille  annis.  Caeteri  mortuorum  non  vixerunt,  donee 
consummentur  mille  anni.  Ilaec  est  resurrectio  prima,  quibus 
suam  opinionem  fulciebant,  quamquarp  obscura  sunt,  cohaerenter 
tamen  ad  dogmatum  analogiam  et  Patrum  sensum  intelligi  de¬ 
bent.  Hinc  sensus  est:  Christus  in  suo  adventu  primo,  de  quo 
angelus  ibi  loquitur,  Satanam  per  mille  annos,  i.  e.  per  diutur- 
num  tempus  a  Scriptura  nondum  definitum,  usque  ad  adventum 
Antichristi  alligavit,  non  permittens  illi  tantam  vexandorum 


(1)  Be  civ.  Dei  1.  20.  c.  7.  (2)  Cf.  Franz  el  in  de  Traditione  th.  16. 

hominum  potestatem,  quantam  olim  permiserat.  Iusti  autem  his 
mille  annis.  i.  e.  toto  tempore  usque  ad  Antichristum,  in  coelis 
cum  Christo  regnabunt.  —  Resurrectio  prima,  de  qua  hie  Joan^ 
nes,  est  spirituals  ilia,  qua  anima  a  morte  peccati  ad  vitam 
gratiae,  ac  deinde  gloriae,  revocatur.  Post  illam  igitur  spiritua- 
lem  resurrection em  futura  est  resurrectio  corporum  ut  ibidem 
dicitur:  (v.  13)  Mors  et  infernus  dederunt  mortuos  suos  qui  in 
ipsis  erant,  et  haec  est  resurrectio  secunda  (1). 


ARTICULUS  IY. 

De  mundi  innovatione  et  Christi  regno  aeterno. 

1104.  A)  De  mundi  innovatione. 

Rei  exploratae  instar  haberi  debet,  mundum  hunc  in  saeculorum 
consummatione  non  destruendum  sed  renovandum  esse.  Perspicue 
id  docet  s.  Petrus  (2.  ep.  3,  10  sq.):  Adveniet  autem  dies  Domini 
ut  fur,  in  quo  coeli  magno  impetu  transient,,  elementa  vero 
calore  solventur,  terra  autem  et  quae  in  ipsa  sunt  opera,  exu- 
rentur.  Cum  igitur  haec  omnia  dissolvenda  sint,  quales  oportet 
vos  esse  in  sanciis  conger sationibus  et  pietatibus....  Novos  vero 
coelos  et  novam  terrain  secundum  promissa  ipsius  expectamus, 
in  quibus  iusiitia  habitat.  Et  Joannes  in  Apocalypsi  postquam  de 
ultimo  iudicio  postremis  v.  capitis  praecedentis  dixerat,  subdit 
(21,  1  sq.):  Et  vidi  coelum  novum  et  terram  novam.  Primum 
enim  coelum  et  prima  terra  abiit,  et  mare  iam  non  est.  Nimi- 
rum  abeunte  et  destructo  praesente  mundo,  novus  orietur  mun- 
dus.  His  enim  duobus  continetur  renovatio  mundi. 

1105.  Duobus  autem  modis  renovationem  mundi  concipere  pos- 
sumus.  Prime  minus  proprie,  si  nempe  in  nihilum  reducto  mundo 
praesente,  alius  mundus  Dei  omnipotentia  creatus  in  eius  locum 
sulhciatur.  Secundo  proprie,  si  manente  quoad  substantiam  pia<  - 
sente  mundo,  nova  velut  quaedam  forma  virtute  divina  in  eum 
inducatur.  Hoc  altero  modo  mundi  renovationem  intelligendam 


(1)  Ad  chiliasmum  plus  minusve  accedit  opinio  eorum,  qui  ante  secundum 
Christi  adventurn  felicissimam  quandam  Ecclesiae  conditionem  admodum  lon- 
gam  sperant  futuram;  iuxla  Evangelium  enim  omnes  christiani  crucem  baiulare, 
se  mortificare  et  tentationes  vincere  semper  tenentur. 

esse,  plane  certum  esse  videtur.  Apostolus  enira  non  esse  prae- 
sentibus  aedhaerescendum,  sed  ad  altiora  animum  tollendum,  hac 
quoque  ratione  confirmat  (1.  Cor.  7,  31) :  Praeterit  enim  figura 
huius  mundi ;  quasi  diceret:  Tota  ilia  mundi  dispositio  et  facies, 
secundum  quam  ad  usum  nobis  est,  caduca  et  fluxa  est,  et  ali- 
quando  cessabit,  alia  succedente  non  substantia  sed  longe  diversa 
mundi  figura  et  statu.  Hue  spectat  etiam  quod  scribit  (Rom.  8, 
19  sq.):  Expectatio  creaturae  revelationem  filiorum  Dei  expectat. 
Vanitati  enim  creatura  subiecta  est  non  nolens,  sed  propter  eum, 
qui  subiecit  earn  in  spe;  quia  et  ipsa  creatura  liber abitur  a 
servitute  corruptions  in  libertatem  gloriae  filiorum  Dei.  Scimus 
enim  quod  omnis  creatura  ingemiscit,  et  pay'turit  usque  adhuc. 
Non  solum  autem  ilia,  sed  et  nos  ipsi  primitias  spiritus  habentes  ; 
et  ipsi  intra  nos  gemimus  adoptionem  filiorum  Dei  expectantes, 
redemptionem  corporis  nostri.  Totum  universum  sensibile  anxie 
filiorum  Dei  glorificationem  expectat,  quoniam  his  glorificatis 
illud  quoque  gloriam  consequetur,  utpote  non  amplius  hominum 
necessitatibus  coacte  deserviturum.  In  extremo  itaque  tempore, 
quum  gloria  filiorum  Dei  plenam  suam  revelationem  habitura 
est,  totum  universum  sensibile  erit  innovandum  ita  ut  quoad 
substantiam  plane  idem  sit  cum  eo,  a  quo  in  praesenti  circum- 
damur.  Nam  non  secus  iuxta  Apostolum  est  eadem  creatura  adhuc 
redimenda  et  postea  redempta,  quam  idem  est  corpus  nostrum 
adhuc  redimendum  et  postea  redemptum.  In  hunc  sensum  verba 
Scripturae  intelligunt  etiam  Patres,  eandemque  doctrinam  tra- 
dunt.  —  Confirmatur  ratione  quoque  theologica.  Praesens  enim 
hie  mundus  non  talis,  qualis  nunc  est,  a  Deo  creatus  est,  sed  in 
meliori  statu  conditus,  ad  inferiorem,  quern  modo  tenet,  statum, 
homine  peccante,  devolutus  est.  Propter  hominem  creatus  cum 
homine  vinculis  adeo  arctis  colligatus  est,  ut  aliquid  ipsius  ho- 
minis  esse  videatur,  ac  ad  hominem  ea  fere  ratione  referatur, 
qua  ad  animam  corpus  refertur.  Hinc  labente  homine  una  cum 
ipso  lapsus  veluti  est  mundus,  quatenus  ipse  in  maledictionem 
incurrit,  seu  potius  eo,  quo  poterat  modo,  maledictionis  particeps 
effectus  est,  qua  homo  a  Deo  ob  peccatum  percussus  est.  Si  au¬ 
tem  talia  sunt  vincula  inter  hominem  et  mundum,  si  commu¬ 
nis  est  mundo  cum  homine  maledictio,  numquid  non  etiam  com- 
munem  illi  cum  hoc  credemus  benedictionem,  nonne  redemptio- 

nem,  qua  Deus  hominem  cumulavit,  putabimus  ad  mundum  ex- 
tendendam,  ut,  sicut  cum  homine  concidente  concidit,  ita  cum 
homine  plene  reparato  reparetur?  (1). 

110(3.  Si  de  modo  quaeritur,  quo  haec  innovatio  fiet,  docet  Pe¬ 
trus  (1.  c.),  traduntque  Patres  et  theologi  passim,  igne  Deum 
tamquam  instrumento  usurum  esse  ad  illam  rerum  mundanarum 
velut  purificationem  et  clarificationem  exequendam.  Mundi  itaque 
innovationem  praecedet  efficietque  totius  mundi  per  ignem  cor- 
poreum  et  proprie  talem  conflagratio.  «  Iudicatis,  scribit  Augu¬ 
stinus,  his  qui  scripti  non  sunt  in  libro  vitae,  et  in  aeternum 
ignem  missis,  (qui  ignis  cuiusmodi  et  in  qua  mundi  vel  rerum 
parte  futurus  sit,  hominem  scire  arbitror  neminem,  nisi  forte, 
cui  spiritus  divinus  ostendit),  tunc  figura  huius  mundi  munda- 
norum  ignium  contlagratione  praeteribit,  sicut  factum  est  mun¬ 
danarum  aquarum  inundatione  diluvium.  Ilia  itaque,  ut  dixi, 
conflagratione  mundana  elementorum  corruptibilium  qualitates, 
quae  corporibus  nostris  corruptibilibus  congruebant ,  ardendo 
penitus  interibunt;  atque  ipsa  substantia  eas  qualitates  habebit, 
quae  corporibus  immortalibus  mirabili  mutatione  conveniant,  ut 
scilicet  mundus  in  melius  innovatus  apte  accommodetur  homini- 
bus  etiam  carne  in  melius  innovatis  »  (2). 


(1)  Hanc  aliam  specialem  rationem  assignat  s.  Thomas,  qui  duplici  in 
praesenti  vita  creaturarum  recensito  ministerio,  prosequitur:  «  Primo  ergo 
ministerio  creaturarum  homo  glorificatus  nullo  modo  indigebit.  cum  eius  corpus 
sit  futurum  omnino  incurruptibile,  divina  virtute  id  faciente  per  animam  quam 
immediate  glorificat.  Secundo  etiam  ministerio  non  indigebit  homo,  quantum 
ad  cognitionem  intellectivam,  quia  tali  cognitione  Deum  sancti  videbunt  im¬ 
mediate  per  essentiam.  Sed  ad  hanc  visionem  essentiae  oculus  carnis  attingere 
non  poterit;  et  ideo,  ut  ei  etiam  solatium  congruens  de  visione  divinitatis  prae- 
beatur,  inspiciet  divinitatem  in  suis  effectibus  corporalibus,  in  quibus  mani- 
festa  iudicia  divinae  maiestatis  apparebunt,  et  praecipue  in  carne  Christi,  et 
post  hoc  in  corporibus  beatorum,  et  deinceps  in  omnibus  aliis  corporibus.  Et 
ideo  oportebit,  ut  etiam  alia  corpora  maiorem  influentiam  a  divina  bonitate 
suscipiant  quam  nunc,  non  tamen  speciem  variantem,  sed  addentem  cuiusdam 
gloriae  perfectionem ;  et  haec  erit  mundi  innovatio.  Unde  simul  mundus  in- 
novabitur,  et  homo  glorificabitur.  »  Suppl.  q.  91.  a.  1. 

(2)  De  civ.  Dei  1.  20.  c.  16. 

Sunt  theologi,  qui  defendunt,  incendium  mundi  iudicium  praecessurum  esse. 
Hanc  opinionem  ita  exponit  s.  Thomas:  «  Ignis  finalis  conflagrations,  quan¬ 
tum  ad  hoc  quod  judicium  praecedet,  aget  ut  instrumentum  divinae  justitiae, 
et  iterum  per  virtu  tom  naturalem  ignis.  Quantum  ergo  portinot  ad  virtutem 
naturalem  ipsius,  similiter  aget  in  malos  et  bonos  qui  vivi  reperientur,  utro- 
rumque  corpora  in  cinerem  resolvendo.  In  quantum  autem  aget  ut  instrumcn— 

Toto  itaque  hoc  uni  verso  beati  ut  convenit  conditioni  eorum 
fruentur,  praesertim  quatenus  iudicia  et  effectus  divinae  maiestatis 
in  ipso  conspicient,  atque  adrairabuntur,  ita  ut  tunc  maxime 
totius  universi  creati  harmonia  et  pulchritudo  ac  splendor,  cuius 
nunc  vix  veluti  scintillam  (Eccli.  42,  21)  videmus,  nobis  manifesta 
futura  sint  ac  perspicua.  Unde  oranes  quoque  universi  huius 
innovati  partes  beatis  non  alienura  quid  erunt,  sed  veluti  ipsoruni 
proprietas.  Sicut  igitur  cetera,  ita  et  terra  ipsis  pervia  erit,  nec 
sine  relatione  ad  eos;  atque  eo  raagis  ipsis  erit  dilecta,  eaqne  fruen¬ 
tur,  quo  maiora  sunt  opera  divinae  misericord iae,  quae  turn  pro 
universis  hominibus,  turn  pro  singulis  in  hac  terra  fuerunt  peracta. 

1107.  B)  De  regno  Christi  aeterno. 

Judicatis  hominibus,  restauratoque  universo,  Christus  etiam 
ut  homo  perpetuo  in  coelo  regnabit.  Hoc  manifeste  Scriptura 
docet  (Dan.  7,  13.  14  et  Luc.  1,  32.  33),  profiteturque  Ecclesia  in 
symbolo  illis  verbis:  Cams  regnis  non  erit  finis.  Placet  hoc  verbis 
illustrare  s.  Pauli,  qui  postquam  (1.  Cor.  15,  23)  scripsit,  Christum 
primum  resurrexisse,  postea  vero,  in  eius  nempe  adventu  secundo, 
resurrecturos  esse,  qui  in  eum  crediderint,  hunc  in  modum  lo- 
quendo  prosequitur:  Deinde  finis,  quum  tradiderit  regnum  Deo 
et  Patri,  quum  evacuaverit  omnem  principatum  et  potestatem 
et  virtutem.  Oportet  autern  (yaq)  ilium  regnare,  donee  (1 )  ponat 


turn  divinae  justitiae,  diversimode  aget  in  diversos,  quantum  ad  sensum  poe- 
nae.  Mali  enim  per  actionem  ignis  cruciabuntur ;  boni  vero,  in  quibus  nihil 
purgandum  invenietur,  omnino  nullum  dolorem  ex  igne  sentient,  sicut  nec 
pueri  in  camino  ignis  (Daniel  3),  quamvis  eorum  corpora  non  servabuntur 
integra  sicut  puerorum  servata  fuerunt;  et  hoc  divina  virtute  fieri  poterit,  ut 
sine  doloris  cruciatu  resolutionem  corporum  patiantur.  Boni  autem,  in  quibus 
aliquid  purgandum  reperietur,  sentient  cruciatum  doloris  ex  illo  igne  plus  vel 
minus,  pro  meritorum  diversitate.  Sed  quantum  ad  actum  quern  post  judicium 
ille  ignis  habebit,  in  damnatos  tantum  aget,  quia  omnes  boni  habebunt  cor¬ 
pora  impassibilia.  »  Suppl.  q.  74.  a.  8.  —  Haec  sententia  cum  ea,  quam  amplexi 
sumus,  aliquatenus  conciliari  potest.  Brevissimo  sane  tempore  hominum  mors, 
resurrectio  et  immutatio,  ac  judicis  adventus  evenient.  Convenienter  itaque 
supponimus,  simul  ignem  turn  a  judice  vindice,  turn  ex  terrae  abyssis  pro- 
venturum  esse,  ita  ut  eo  involvantur  reprobi  qui  jam  resurrexerunt  in  inte- 
ritum,  quin  tamen  eo  purgentur  justi,  cum  jam  in  gloriosis  corporibus  resur¬ 
rexerunt,  et  incipiat  mundi  conflagratio.  Judicio  autem  finito  eodem  igne  in 
internum  damnati  abripientur,  et  mundi  innovatio  consummabitur. 

(1)  lies  nota  est,  adverbium  donee  aliaque  similia  afiirmare  vel  negare 
aliquid  de  certo  quodam  tempore,  prae  quo  potissimum  extare  dubitatio  poterat, 
quin  aliquid  de  reliquo  tempore  affirment  vel  negent  (cf.  n.  564). 

omnes  inimicos  sub  pedibus  ejus.  Nomssima  autem  inimica  de- 
struetur  mors.  Omnia  enim  subiecit  sub  pedibus  eius....  Cum 
autem  subiecta  fuerint  illi  omnia ,  tunc  et  ipse  Pllius  subiectus 
erit  ei,  qui  subiecit  sibi  (avrcg,  ei)  omnia,  ut  sit  Deus  omnia  in 
omnibus. 

Consummato  saeculo  Christus  tradet  Deo  et  Patri  regnurn 
suura  Ecclesiam  sanctorum,  i.  e.  deponet  non  regni  et  regis  es- 
sentiam,  quae  eo  continetur,  quod  quis  subditos  habeat  ipsum 
agnoscentes  regem  et  dominum  ipsiusque  voluntatem  tamquam 
legem  vitae  sequentes,  sed  earn  regendi  et  gubernandi  functionem 
et  modum,  quem  exercet  regendo  conservando  aedificando  Eccle¬ 
siam  in  hoc  mortali  stadio  militantem  necnon  impugnando  et  su- 
perando  adversaries  nominis  sui.  Modus  enim  iste  regni,  ab  huius 
essentia  separabilis,  Christo  necessario  convenit  usque  dum  victor 
pedibus  colla  omnium  inimicorum  prostratorum  premat.  Quum 
Christus  adeo  perfecte  regno  suo  potitus  fuerit,  cessabit  quidem 
ab  ilia  functione,  quae  praesentis  oeconomiae  propria  est,  minime 
vero  a  regia  dignitate,  quae  in  eo  maxime  consistit,  quod  beati 
omnes  Christum  agnoscant  regem  et  dominum  suum  sub  Patre, 
quodque  voluntatem  Christi  suam  faciant,  et  cum  Christo  et  sub 
Christo  unum  ament,  quaerant  et  velint,  gloriam  divinae  Maje- 
statis. 

Cum  autem  subiecta  fuerint  illi  omnia,  tunc  et  ipse  Filius 
subiectus  erit  ei,  qui  subiecit  sibi  omnia ;  non  quasi  prius  non 
fuerit  subiectus,  sed  modo  non  ita  apparet  subiectus  Patri,  quia 
occupatur  in  regenda  Ecclesia;  tunc  vero  splendide  et  perpetuo 
apparebit;  quia  cum  Patri  regnum  tradiderit,  completo  opere 
nostrae  salutis,  quod  ipsi  commissum  erat,  unum  id  aget  ut  se 
totum  cum  corpore  suo  mystico  ad  Patris  gloriam  referat. 

Ut  sit  Deus  omnia  in  omnibus.  Deus  principium  est  et  finis  om¬ 
nium;  liinc  omnibus  praestitutus  est  hie  finis,  utsint  manifestatio 
divinae  Majestatis.  Porro  duplex  distingui  ejusmodi  manifestatio 
potest,  altera  obiectiua,  altera  formalis  (n.  313).  Creatura  irrat.io- 
nalis  illam  manifestationem  obiectivam  necessario  prae  se  fert, 
adeoque  sub  hoc  respectu  Deus  necessario,  semper  et  perfecte  est 
omnia  in  omnibus.  Creatura  vero  rationalis  praeter  manifesta¬ 
tionem  ilia  obiectivam  quam  communem  liabet  cum  ceteris  rebus, 
quatenus  videlicet  per  suam  entitatem  divinarum  perfectionum 

repraesentativa  est;  qua  rationalis  insuper  sibi  propria  ac  pe- 
culiari  ratione  ad  Deum  ordinatur  quatenus  manifestationem  quo- 
que  formalem  divinarum  perfectionum  prae  se  fert,  quae  in  solis 
actibus  vitalibus  intellectus  et  voluntatis  reperitur,  quibus  fit,  ut 
e  mente  finita  Deus  suprema  veritas,  et  bonitas,  supremusque  Domi- 
nus,  cui  omnia  vivunt,  velut  reluceat,  ab  eaque  percipiatur  et 
sentiatur  (1).  Hujus  formalis  Dei  gloriae  ratione  habita,  Deus  non 


(1)  De  his  actibus  vitalibus,  quibus  consummate  formalis  gloria  Dei  simul- 
que  perfecta  beatitudo  nostra  continetur,  juverit  adferre,  quae  praeclare  disputat 
Lessius,  ex  quibus  penitius  intelligitur  etiam  quomodo  Deus  tunc  erit  om¬ 
nia  in  omnibus.  Intellectiva  potentia,  inquit,  lumine  gloriae  illustrata  et  adiuta, 
format  in  se  vivam  imaginem  Divinitatis,  fitque  Deo  similis  eminentissimo 
modo  possibili:  insuper,  per  eaudem  formaliter  transit  et  penetrat  in  Deum, 
et  Deus  in  ipsa  novo  modo  existit,  et  se  ipsi  cum  omnibus  suis  bonis  corn- 
municat,  ut  omnium  dulcedine  et  pulchritudine  perfruatur.  Hoc  totum  fit 
vi  visionis  breatificae.  Potentiae  intellectivae  velut  socia  et  suppar  accedit 
voluntas,  qua  anima  toto  impetu  fertur  in  bonum  intellec.tu  conceptum,  ut  illi 
novo  modo  se  uniat,  nempe  per  amorem,  et  in  illud  veluti  transformetur. 

Per  has  duas  potentias  anima  nostra  duplic.i  modo,  eoque  eminentissimo, 
intrat  in  Divinitatem,  et  Divinitas  in  illam,  fitque  mutua  veluti  penetratio  et 
intima  unio  vitalis  inter  animam  et  Deum.  Unde  ex  hac  unione  mutuoque 
contactu  nascitur  in  anima  ineffabilis  quidam  dulcedinis  sensus  seu  delectatio, 
qua  infinitam  Dei  dulcedinem  vitaliter  coniunctam  veluti  degustat.  Sicut  enim 
cum  obiectum  conveniens  naturae,  sensu  percipitur,  nascitur  statiin  vitalis 
quaedam  suavitas  in  anima  ex  coniunctione  vitali  tabs  obiecti,  quae  suavitas 
delectatio  vocatur:  ita  cum  summum  illud  obiectum  delectabile  perfectissimo 
modo  percipitur  intellectu,  et  simul  amatur,  ex  ilia  praesentia  et  coniunctione 
vitali  perfectissima  nascitur  vitalis  quaedam  suavitas  surama  et  eminentissima, 
quae  gaudium  dicitur  et  delectatio. 

Ex  his  patet,  naturam  rationalem  rnulto  sublimiori  modo  ad  gloriam  Dei 
ordinari,  quam  res  caeteras.  Primo,  quia  per  suos  actus  ita  tendit  in  Deum, 
ut  ipsum  immediate  attingat,  eique  vitaliter  uniatur,  et  particeps  Divinitatis 
evadat.  Secundo,  quia  repraesentatio  divinarum  perfectionum,  quae  fit  per 
illos  actus,  longe  est  excellentior  quam  repraesentatio  obiectiva  de  qua  supra 
dictum  est.  Ilia  enim  est  vitalis  et  formalis  quae  per  se  sentitur;  haec  non 
est  vitalis,  nec  per  se  sensibilis,  sed  obiectiva  quasi  imaginis  mortuae.  .Ilia 
naturam  rationalem  efficit  beatam;  haec  nihil  novi  naturae  confert,  cum  in 
ipsa  naturae  entitate  consistat.  In  ilia  relucet  ipsa  Divinitas  perfecte  prout  est 
in  seipsa,  quia  per  illam  clare,  et  ut  est  in  seipsa,  repraeseutatur  menti,  et 
ab  ea  percipitur  et  sentitur,  quod  in  nulla  imagine  obiectiva  fieri  potest:  quia 
impossible  est  ut  aliquid  obiective  repraesentet  essentiam  divinam,  ut  com- 
muniter  theologi  docent.  Unde  merito  in  tribus  illis  actibus  suprema  Dei  glo¬ 
ria  extrinseca  constituitur. 

Petes:  Quo  modo  gloria  Dei  in  amore  et  gaudio  constituitur,  cum  haec  non 
habeant  vim  repraesentandi,  ac  proinde  in  illis  non-  reluceant  divinae  perfectio¬ 
ns?  Respondetur,  amorem  et  gaudium  beatorum  maxime  ad  gloriam  Dei  per- 
tinere,  quia  continet  vitalem  eminentissimam  commendationem  et  laudem 

necessario,  nec  semper,  nec  perfecte  est  omnia  in  omnibus,  sed 
tunc  primum  necessario,  in  aeternum  et  perfecte  omnia  erit  in 
omnibus,  quum,  iustis  in  coelum  receptis  reprobisque  sub  pedibus 
Christi  eos  conculcantis  subiectis,  omnia  una  propemodum  vox 
erunt  vitalis  et  valide  valens  perque  totum  universum  sonans: 
Domine  quis  similis  tibi  ?  Regi  saeculorum  immortali  et  invisi- 
Mli,  soli  Deo  honor  et  gloria  in  saecula  saeculorum.  Tunc  Chri- 
stus  cum  omnibus  electis,  caput  cum  corpore  in  unum  Divinitatis 
obsequium  et  gloriam  per  contemplationem,  amorem,  gaudium, 
laudem,  gratiarum  actionem  incumbent;  ex  quo  fiet,  ut  cum  omnes 
in  Deo  quidquid  sancte  et  iuste  amare  possunt  et  desiderare  sint 
habituri  perfectaque  sint  fruituri  felicitate,  turn  maxime  unus 
Deus  in  omnibus  dominetur  et  glorificetur. 


Divinitatis.  Deus  enim  non  potest  magis  laudari  et  commendari  a  beatis  quam 
per  summum  amorem  et  per  summum  gaudium;  nam  per  amorem  aestimatur 
ab  ipsis  ut  summum  bonum,  et  omnibus  praefertur,  et  omnia  ad  ipsum  ordi- 
nantur:  idem  fit  per  summum  de  ipso  gaudium.  Unde  hi  actus  natura  sua 
repraesentant  divinam  excellentiam  et  bonitatem  ut  est  in  seipsa;  non  ut  ef- 
fectus  ipsius  (sicut  aliae  res  creatae)  sed  ut  actus  vitales  repraesentant  con- 
ditionem  obiectorum  in  quae  tendunt,  a  quibus  speciem  suam  accipiunt. 

Porro,  sicut  in  his  tribus  actibus  summa  Dei  gloria,  quam  ipse  potissimum 
in  omnibus  suis  operibus  intendit,  sita  est;  ita  in  iisdem  situm  etiam  est 
summum  hominis  et  angeli  bonum,  et  formalis  beatitudo:  nam  per  hos  actus 
omnes  beati  spiritus  supra  se  infinite  elevati  Deoque  uniti,  hunt  deiformes 
summa  et  eminentissima  cum  Deo  similitudme,  qua  nulla  maior  animo  concipi 
potest.  Unde  instar  cuiusdam  divinitatis  in  omnem  aeternitatem  fulgebunt, 
tamquam  filii  gloriae  et  claritatis  divinae:  per  eosdem  actus  omnes  se  in  im- 
mensum  expandent,  ut  tanto  bono  quantum  fas  est  se  exaequent  et  coexteu- 
dant,  ut  totum  capere  ac  comprehendere  possint.  Non  haerebunt  exterius  quasi 
in  superficie,  sed  omnes  eius  profundum  ingredientur,  et  intrabunt  in  gaudium 
Domini  sui,  alii  plus  alii  minus,  pro  magnitudine  luminis  gloriae;  quod  cuique 
communicabitur :  cui  profundo  immersi,  seipsos  et  omnia  creata  amittent,  quia 
omnia  alia  bona  et  gaudia  ad  hoc  pelagus  bonorum  et  gaudiorum  instar  nihili 
videbuntur.  Nulla  ipsis  in  hoc  profundo  caligo,  nulla  obscuritas  (sicut  nobis 
in  hac  vita  Divinitas  in  caligiue  moratur);  sed  lux  et  serenitas  immensa, 
quamvis  earn  plene  comprehendere  nequeant.  De  perf.  div.  1.  14.  c.  5.  n.  78  sq. 

